
Scalabrini,  Paolo,  1713 — 1803,  Musiker,  kom  til  Kjøbenhavn 
i  Slutningen  af  1747   med  et  til  Hoffet  engageret  italiensk  Opera 
selskab  under  Ledelse  af  Pietro  Mingotti,  hvis  Koipppjii^t  Qg  Kapel- 
mester han  da  havde  været  i  nogle  Sæsoner.    Opér^fbte^tlihgeHie,  . 
der  vare  noget  nyt  her  til  Lands,  begyndte  paa  Charlottenborg  iS.. 
Dec.  og  gjorde  stormende  Lykke.     Dronning  Louise  .^vai^ji^of   for 
italiensk  Musik,   og  da  S.  viste  sig  at  være  en  rutineret".  Musikcir': 
med  et  frugtbart  og  behageligt  melodisk  Talent,   blév-hin  »ij.  Juli 
1748   udnævnt  til    kongl.   Kapelmester  i    Steden  for  Scheibe,    der 
var  en  erklæret  Modstander  af  den  moderne  italienske  Opera,   og 
:.>     hvis  Stilling  ved  Hoffet  som  Følge  deraf  var  bleven  uholdbar.    Det 
.    varede    ikke    længe,    inden   S.   igjen  maatte   vige  for  Sarti  (XIV, 
-    606).      D^nne  kom  her  til  med  Mingottis  Selskab  i  1753  og  blev 
1755   kongl.   Kapelmester;  men   S.   vedblev   dog   at   opholde   sig   i 
Kjøbenhavn  og  knyttedes  atter  til  Hoffet  i  1768  som   Kapelmester 
ved  en  italiensk  komisk  Opera,  som  da  blev  oprettet     Ved  Sartis 
"-^    Landsforvisning    1775    antoges    S.    paa   ny    til    Hofkapelmester   og 
^    beklædte  derefter  denne  Stilling  indtil  1781,   da  han  efter  at  have 
r^    mistet  sin  Hustru  vendte  tilbage  til  Italien,  hvor  han  døde  i  Lucca 
1803   i   den  høje   Alder  af  90  Aar.      Han  var  gift  med  den  ind- 
j    tagende  Intermezzosangerinde  Grazia  f.  Mellini,  der  samtidig  med  S.s 

0  Ansættelse  som  Kapelmester   1748  blev  udnævnt  til  Hofsangerinde 
I  (t  16.  Febr.  1781,  61  Aar  gammel).    Efter  hendes  Død  ægtede  han 

^  i  Italien  Sangerinden  Teresa  Torre,  som  han  havde  bragt  med  her 
til  1768,  og  som  i  flere  Aar  sang  i  den  italienske  Opera  i  Kjøben- 

1  havn. 

^  S.    udfoldede    en    kvantitativt    meget    betydelig    Produktivitet 

baade  paa  Operaens  og  Kantatens  Omraade.      Fra  de  første  Aar 

I  Dansk  biogr.  Lex.     XV.  Tao.  2901.  I 

2  Scalabrinit  Paolo, 

Sif  hans  Virksomhed  héV  kunne  exempelvis  nævnes  Operaerne  «Di- 
done»,    «Demetrio»,    «Artaserse»,    c  L' Adriano »    og    cSiroe*.      Til 
nogle  af  disse  var  dog  til  Dels   benyttet  Musik  af  andre  Kompo- 
nister,  og  S.  synes   i  det  hele  ligesom  adskillige   af  hans  Lands- 
mænd ret  ugenert   at  have  tilsidesat  de   kunstneriske  Hensyn  for 
de  praktiske.     Det  omtales  saaledes,  at  han  endog  ved  almindelig 
yndede  Syngespil   lavede  om   paa  Musikken   for  Sangernes  Skyld ^ 
saa  at  den  paa  mange  Steder  ikke  var  til  at  kjende  igjen.      Efter 
at  han   i   det  alvorlige  Fag  var  stillet  i  Skygge  af  Sarti,   dyrkede 
han  især  Intermezzoet  og  den  komiske   Opera.      «Den  belønnede 
Kjærlighed »,  som  han  havde  komponeret  til  en  italiensk  Text,  der 
blev  oversat  paa  Dansk  (1758),   var  det  første  af  danske   Sangere 
paa  Theatret  opførte  større  Syngespil.    Senere  skrev  han  til  dansk 
Text    €  Geniernes   Fest>    (1760)   og   Syngestykket    c  Oraklet »    (1776). 
.J^ngft  af  b^P^.Kiantater  og  andre  Lej  lighedskom positioner  ere  lige- 
I  \\^és  B41n!t)ofi^fle  til  danske  Texter,   hvoriblandt  flere  af  Ewald. 
.••Tjil  i'^spe  iv»fe   Kantaterne    til   Kongens   Fødselsdag   1771    og   1772 
••^wnt*^TOpiffene   «Cereris  og  Thetidis  Strid »  (1774)  og    «Landsby- 
.*j11ø]l;dcftt*|Jl775).      Han   komponerede    ogsaa   et    Passionsoratorium 
•iPVK9^'(6»^vj^i)y  hvortil  Schulz  senere  skrev  en   ny  Musik  (c Maria 
og  Johannes*).    Kun  ét  af  hans  Værker  overlevede  hdm:  Musikken 
til   Wessels   Parodi    «Kjærlighed   uden   Strømper*    (1773),    hvormed 
han,  sikkert  meget  imod   sin  Vilje,   bibragte  den  italienske  Opera, 
som   han   selv  havde  introduceret  her  i  Landet,   det  sidste,   dræ- 
bende Stød. 

Overskou,  Den  danske  Skueplads  II — III.  Collin,  For  Historie  og  Stati« 
stik  II,  218  f.  241.     Musikforeningens  Festskrift  I.  y,  C.  jRazm^ 

Scavenius^  jvfr.  Skavbo. 

Scavenius,  Christian,  1670 — 1732,  Højesteretsjustitiarius.  Han 
var  Søn  af  nedennævnte  Generalprokurør  Peder  L.  S.  og  fødtes  22. 
Okt.  1670.  1692  kom  han  paa  det  ridderlige  Akademi  i  Kjøben- 
havn.  1701  fik  han  Titel  af  Kancelliraad,  blev  senere  Assessor  i 
Hofretten,  udnævntes  1705  til  Justitsraad,  17 16  til  Kommitteret  i 
Politi-  og  Kommercekollegiet  og  blev  17 17  Etatsraad.  1720  fik  han 
Befaling  til  i  Rostgaards  Sted  at  ftingere  som  Justitiarius  i  Højeste- 
ret og  blev  Aaret  efter  indsat  i  dette  Embede.  Den  Tid,  han 
forestod  Landets  højeste  Domstol,  betegner  et  lidet  opbyggeligt  Af- 
snit  af  Højesterets    Historie.      Assessorerne   udebleve   hyppig    fra 

Scavenius,   Ckr»  x 

Møderae,  Tallet  af  de  resterende  Sager  voxede  i  betænkelig  Grad, 
Skjænk  og  Gave  gik  i  Svang  paa  den  ublueste  Maade.  1725  ned- 
sattes til  at  undersøge  disse  Misbrug  en  Gehejme-Inkvisitionskom- 
mission,  der  i  sin  Betænkning  erklærede,  at  Højesteret  « daglig 
violeredes  ved  hans  utilladelige  Direktorium>,  og  S.  erklæredes  for 
skyldig  i  at  have  modtaget  Bestikkelser.  1726  blev  han  afskediget 
i  Naade.  Ved  Christian  VI's  Tronbestigelse  udnævntes  S.  til  Konfe- 
rensraad  «roed  Rang  foran  dem,  som  efter  hans  Dimission  vare 
forfremmede*,  kom  atter  til  at  votere  og  blev  Medlem  af  en  Kom- 
mission til  at  indgive  Forslag  om  Lavenes  Artikler  og  Privilegier. 
S.  døde  allerede  30.  Nov.  1732.  Hojer  kalder  ham  en  forstandig 
og  vakker,  men  pengebegjærlig  Herre.  S.  ægtede  21.  Sept.  1698 
i  Kjøbenhavn  Ingeborg  Christine  Hjort  (døbt  23.  Marts  1680  i  Kjø- 
benhavn,  gravsat  27.  Avg.  1748  sammesteds),  Datter  af  Etatsraad 
Peder  Sørensen  H.  og  Anna  Winding, 

S.  Vedel,  Den  dansk-norske  Høiesterets  Hist.  S.  183  ff.  C  Brnun,  Fr. 
Rostgaard.     Danske  Saml.  IV.  Louis  Bobé, 

Scavenius,  Jacob  Brønnum,  1749 — 1820,  Godsejer.  Jacob 
Brønnimi,  født  i  Skagen  2.  April  1749  som  den  9.  af  11  Sø- 
skende, Søn  af  Handelsmand  Peder  Christensen  Brønnum  eller 
Brøndum  og  Anne  Ibsdatter,  blev  1770  Student  fra  Aalborg  Skole 
og  kaldte  sig  herefter  med  det  ham  i  det  latinske  Testimonium 
tillagte  Navn  Scavenius  (o:  Skagbo).  Han  tog  ingen  Embedsexa- 
men,  men  traadte  som  Volontær  ind  i  Rentekammeret  og  arbejdede 
her  nogle  Aar,  indtil  han  1776  fik  en  Ansættelse  som  Assistent  i 
det  asiatiske  Kompagnis  Tjeneste  i  Ostindien,  hvor  han  snart  blev 
Faktor.  Efter  at  have  tilbragt  15  Aar  i  Bengalen  vendte  han  1792 
tilbage  til  sit  Fædreland  med  en  Formue  paa  o.  2  Tdr.  Guld  og 
belønnet  af  Kompagniet  med  en  Medaille.  Sine  Penge  anbragte 
S.  i  Jordegods,  i  det  han  1793  for  200000  Rdl.  kjøbte  det  til  fri 
Ejendom  overgaaede  Lindencroneske  Stamhus,  bestaaende  af  God- 
serne Gjorslev,  Erikstrup  og  Søholm  i  Stævns;  1798  erhvervede  han 
desuden  for  102000  Rdl.  Klintholm  Gods  paa  Møen.  Som  Gods- 
ejer havde  S.  store  Opgaver  at  løse,  og  han  løste  dem  med  Dyg- 
tighed. Paa  Gjorslev  og  de  andre  sjællandske  Godser  havde  Etats- 
raad Lindencrone  forløftet  sig  paa  den  Opgave  at  emancipere 
Bønderne  (s.  X,  313),  der  ved  hans  uegennyttige  Bestræbelser  kun 
vare  sunkne  dybere;  en  Hovedgnmd  hertil  var  vistnok,  at  Ud- 
skiftning ikke  samtidig  var    foregaaet.      Dette   betydelige  Arbejde 

A  Scavenius,  yac.  Brønnum. 

satte  S.  nu  i  Værk,  og  det  bar  snart  velsignelsesrige  Frugter  saa 
vel  for  Bønderne  som  for  Herskabet.  Han  lod  derhos  Skovene, 
som  hidtil  havde  ligget  til  Græsning  for  Bønderne  og  Forpagterne, 
indhegne  og  frede;  den  Produktion  af  Kridtsten,  der  dreves  paa 
den  til  Godserne  hørende  Stævns  Klint,  forøgede  og  forbedrede 
han  meget  og  anlagde  Kridtfabrikken  ved  Bøgeskov.  L.  Engelstoft 
kunde  saaledes  vistnok  med  Grund  1813  udtale,  at  S.  ved  en  for- 
nuftig og  velordnet  Bestyrelse  havde  femdoblet  disse  Godsers  Værd. 

Men  S.  var  ikke  alene  den  praktiske  Mand;  han  var  tillige 
en  Mand  med  mange  aandelige  Interesser,  der  væsentlig  samlede 
sig  om  Mathematik,  Historie  og  Sprog,  i  hvilke  han  havde  gode 
Kundskaber.  Hans  eget  Forfatterskab  er  dog  ringe,  i  det  han  kun 
har  ladet  trykke  en  Sang  om  Indfødsretten  (1777)  og  2  Betænk 
ninger  om  Faktoriemes  Skadelighed  (1796);  men  en  af  ham  1815 
udsat  Belønning  fremkaldte  Werlauffs  og  Nic.  Outzens  Afhandlinger 
om  det  danske  Sprogs  Historie  i  Slesvig.  Denne  hans  litterære 
Interesse  viste  sig  ogsaa  deri,  at  han  2  Gange  tilkjøbte  sig  store 
Bibliotheker.  Det  første,  der  var  samlet  af  Underbibliothekar  ved 
Kongens  Haandbibliothek  P.  T.  Wandall,  og  som  bestod  af  over 
13000  Bind^  henhørende  til  den  danske,  norske  og  holstenske 
Litteratur,  fortsat  Uge  til  Udgangen  af  1793,  henstod  endnu  i  Wan- 
dalis Værelser  paa  Christiansborg  Slot,  da  dette  brændte  1794  og 
dermed  denne  kostbare  Bogsamling,  som  S.  havde  bestemt  til 
offentligt  Brug,  i  det  det  var  hans  Hensigt  tillige  at  henlægge  en 
Kapital  til  dens  Fortsættelse.  En  ganske  lignende  Skæbne  ramte 
det  Bibliothek,  som  S.  kjøbte  af  Notarius  publicus  C.  Schmidt;  det 
var  af  samme  Art  som  det  Wandallske,  maaske  endnu  værdifuldere. 
Ved  Bombardementet  1807  blev  det  Luernes  Rov  i  S.s  Gaard  i 
Klædebodeme  (nu  Skindergade  Nr.  38)  tillige  med  de  litterære 
Skatte,  som  S.  tidligere  havde  erhvervet,  f.  Ex.  paa  Avktionen 
efter  Advokat  Uldall.  Dog  tilvejebragte  S.  senere  betydelige  viden- 
skabelige Samlinger,  som  han  opstillede  paa  Gjorslev.  Efter  et 
langt  og  virksomt  Liv  døde  S.,  der  1793  var  bleven  Justitsraad  og 
181 1  Etatsraad,  paa  Gjorslev  20.  Juni  1820  «som  en  elskværdig, 
blid  Olding,  savnet  og  højtagtet  af  mange,  der  med  Taknemmelig- 
hed velsigne  hans  Minde*.  Han  havde  o.  1794  ægtet  Karine  Lucie 
Debes  (f.  1775  t  ^5-  J*"-  1^25),  Datter  af  Højesteretsassessor,  Ju- 
stitsraad Lucas  D.  og  Christine  f.  Suhr. 

Werlauff,   Efterr.  om  det  st.  kgl.  Bibi.,  2.  Udg.,  S.  277  f.      Erslew,   Forf. 
Lex.     Danske  Herregaarde  VII:  Gjorslev;  XVI:  Klintholm.  G,  L,  Wad. 

Scavenius,  Jakob  Frederik,  f.  1838,  Politiker,  Kultusminit 
star,  Søn  af  nedennævnte  Kammerherre  Peter  Brønnum  S.  Han 
er  født  i  Kjøbenhavn  12.  Sept.  1838,  blev  1857  Student  fra  Metro- 
politanskolen  og  i  Sommeren  1863  Cand.  polit.  Strax  derefter  begav 
han  sig  paa  Rejse,  men  den  blev  af  kort  Varighed.  I  Nizza 
naaede  Efterretningen  om  Frederik  VII's  Død  ham,  og  kort  efter 
kom  Budskabet  om  Krigen  med  Preussen  og  Østerrig.  S.  betænkte 
sig  ikke  et  Øjeblik  paa  at  rejse  hjem;  hans  levende  Nationalfølelse 
og  tidlig  vaagnede  Forstaaelse  af  de  Forpligtelser,  der  ftdgte  med 
hans  sociale  Stilling  som  Arving  til  udstrakte  Godser,  gjorde  ham 
Beslutningen  om  at  stille  sig  til  Raadighed  for  Fædrelandet  let  og 
natiwlig.  Efter  sin  Hjemkomst  meldte  han  sig  som  frivillig  og 
blev  antaget  som  OflBcersaspirant.  Med  18.  Infanteriregiment  del- 
tog han  i  den  haardnakkede  og  blodige  Kamp  29.  Juni  1864  paa 
Als.  For  sin  Deltagelse  i  Felttoget  blev  S.  dekoreret  med  Dane- 
brogsmændenes  Hæderstegn. 

Den  Fare,  hvori  Danmark  var  blevet  stedt  ved  Kong  Frede- 
riks Død,  Feltlivet,  Fredslutningens  forfærdelige  Alvor  og  endelig 
den  efterfølgende  Tids  nationale  Haabløshed  —  alt  dette  afsatte 
hos  S.  saa  dybe  Indtryk,  at  de  bleve  bestemmende  for  hele  hans 
Livssyn.  Kjærligheden  til  Fædrelandet  og  med  den  ogsaa  Bekym- 
ringerne for,  hvorledes  det  skulde  gaa  Nationens  Selvstændighed, 
bleve  hans  Tankers  Beskæftigelse.  Den  sorgfri  Tilværelse  med  Idræt 
og  selskabelige  Adspredelser,  der  var  ham  forbeholdt  som  Arving 
til  store  Godser,  udøvede  paa  langt  nær  ikke  den  samme  Tiltræk- 
ning paa  ham  som  paa  de  fleste  af  hans  Standsfæller.  Ingen  er 
saa  ofte  bleven  kaldt  « Junker*  som  S.,  —  ingen  har  haft  saa  faa 
af  Junkerens  Interesser  som  han.  Han  søgte  Forbindelse  med  og 
Indflydelse  paa  det  offentlige  Liv  for  at  bidrage  til  den  nationale 
Gjenoprejsning  og  Udvikling.  Under  Paavirkning  af  Faderen  og 
enkelte  andre  af  de  store  Jordegodsbesiddere,  der  i  National-Libera- 
lismen  saa  deres  farligste  Modstander,  tog  S.  afgjort  Stilling  mod 
dette  Parti,  som  han  tillagde  Hovedskylden  for  Danmarks  Ulykker, 
Da  han  i  en  Alder  af  26  Aar  stillede  sig  til  Valg  i  Præstø  Amts 
I.  Valgkreds,  var  det  som  Bondevennernes  allierede.  Med  den 
Tilbøjelighed  for  kategoriske  Udtalelser,  som  man  kan  forfølge 
gjennem  hele  hans  politiske  Karriere,  udtalte  S.  i  1865  paa  et  Valg- 
møde, at  han  langt  hellere  vilde  finde  sig  i  et  Bonderegimente 
end  i  at  terroriseres  af  det  System,  Hall  repræsenterede.  Paa  Valg- 
dagen formulerede  han  end  videre  sit  Program  saaledes,  at  det  var 

hans  Opgave  «at  styrke  Kongens  Stilling  ved  at  bringe  ham  til  at 
støtte  sig  til  Landbostanden*.  Netop  paa  dette  Tidspunkt  havde 
det  konservative  Ministerium  Bluhme — David  sluttet  Forbund  med 
sine  tidligere  Modstandere,  de  national-liberale,  for  at  gjennemføre 
Grundlovsudkastet.  Imod  denne  Koalition  var  det,  at  S.  og  Avgust- 
foreningens  Medlemmer  stillede  Alliancen  med  Bondevennerne.  Ved 
Valget  30.  Maj  1865  valgtes  S.  til  Rigsraadets  Folketing,  dog  med 
ringe  Majoritet. 

Samme  Aars  Sommer  deltog  S.  i  de  Forhandlinger,  der  gik 
forud  for  Afstemningen  28.  Avg.  1865  om  de  ved  Afstaaelsen  af 
Slesvig  nødvendiggjorte  Gnmdlovsforandringer.  Under  disse  For- 
handlinger befandt  han  sig  i  Overensstemmelse  med  de  Politikere, 
som  nogle  faa  Maaneder  senere  gennem  Oktoberforeningen  samle- 
des om  et  fast  Program.  S.  var  tilstede  i  Hotel  Fønix  10.  Okt. 
1865,  da  Foreningen  stiftedes  ved  en  Sammenslutning  mellem  den 
J.  A.  Hansenske  og  Frølundske  Side  af  Bondevennerne  og  Repræ- 
sentanter for  det  større  og  mindre  Landbrug  med  den  Opgave  at 
faa  Grundloven  gjennemført  og  et  konservativt  Landsting  indført. 
Ved  Valget  i  Juni  1866,  der  bragte  S.  ind  i  Rigsdagens  Folketing, 
støttedes  han  da  ogsaa  stærkt  af  Bondevennerne,  ligesom  det  for 
en  væsentlig  Del  var  véd  deres  Stemmer,  at  han  valgtes  ind  1 
Finansudvalget  fra  Samlingen  1865.  Under  Ministeriet  Frijs  stod 
S.  som  et  paalideligt  Medlem  af  det  Flertal,  for  hvis  Anskuelser 
Regeringen,  i  alt  Fald  i  Begyndelsen,  var  et  korrekt  Udtryk.  Den 
unge  Godsejer,  der  ved  Faderens  Død  1868  havde  arvet  de  vidt- 
strakte Besiddelser,  var  ikke  Taler.  Men  allerede  ved  sin  første 
Optræden  i  Tinget  gjorde  han  sig  gjældende  ved  Dybden  og  Styr- 
ken af  sine  Anskuelser  og  ved  den  Alvor  og  Klarhed,  hvormed 
han  satte  sig  ind  i  Lovgivningsarbejdet.  Den  samme  Anerkjendelse 
bliver  ham  til  Del  den  Dag  i  Dag.  Naar  S.  undertiden  synes  at 
lægge  en  alt  for  selvsikker  Overlegenhed  for  Dagen,  saa  er  det  i 
Virkeligheden  hans  Usikkerhed  paa  Talerstolen,  hans  Forlegenhed 
over  at  skulle  lede  efter  det  kongruente  Udtryk  for  sine  Tanker, 
som  tvinger  ham  til  at  udtale  sig  i  den  kategoriske  Form,  der  ofte 
har  skadet  ham;  selv  nu,  efter  35  Aars  Praxis  i  det  offentlige  Liv, 
søger  S.  forgjæves  at  skjule  sin  oratoriske  Forlegenhed  under  en 
hakkende  Lapidarstil. 

Da  det  forenede  Venstre  stiftedes  1870,  brød  S.  fuldstændig 
med  sine  gamle  allierede.  Bondevennerne,  og  sluttede  sig,  i  god 
Konsekvens  med  sit  oprindelige  Standpunkt,   til   det  konservative 

Parti;  han  blev  et  af  dets  mest  indflydelsesrige  Medlemmer,  der 
bestandig  havde  Sæde  i  Finansudvalget,  hvis  Mening  blev  hørt  med 
Opmærksomhed,  og  hvis  Raad  blev  indhentet  i  alle  vigtige  Til- 
fælde, særlig  under  Kriserne  1875  og  1877.  S.  viste  i  Tinget  en 
overordentlig  Arbejdslyst  og  Arbejdsevne.  Navnlig  de  militære 
Spørgsmaal  optoge  i  høj  Grad  hans  politiske  Interesse.  Begiven- 
hederne i  Evropa  1870  gjorde  et  dybt  Indtryk  paa  ham.  Da  det 
tyske  Riges  Oprettelse  havde  gjort  ham  det  klart,  at  Haabet  om 
en  snarlig  national  Oprejsning  for  Danmark  maatte  opgives,  blev 
det  for  ham  en  Hovedopgave  at  styrke  Folkets  Selvtillid.  «For 
at  et  Folks  Aandsliv  ikke  skal  stagnere,  er  det  nødvendigt,  at  der 
ogsaa  udad  til  dog  er  en  Mulighed  for  Bedrift*,  har  S.  en  Gang 
sagt  med  nogle  for  hans  Person  og  Politik  karakteristiske  Ord. 

En  politisk  erfaren  Godsejer  med  S.s  Anskuelser  var  selv- 
skreven til  at  træde  ind  i  den  Regering,  hans  Fætter  J.  B.  S. 
Estrup  havde  dannet  11.  Juni  1875.  Da  Fischer  (V,  169)  blev 
fjæmet  som  Kultusminister,  udnævntes  S.  24.  Avg.  1880  dl  hans 
Efterfølger.  Modstandere  og  Tilhængere  mødtes  i  den  Anskuelse, 
at  hans  Optagelse  i  Ministeriet  Estrup  betød  en  Forøgelse  af  dets 
Styrke  og  Homogenitet  samt  en  Tydeliggj øreise  af  dets  Hensigter. 
« Junkeren »  med  det  lidt  afsnuppede  Væsen  og  den  kategoriske  Tale 
blev  da  ogsaa  Ministeriet  Estrups  forsvarsivrigste  Medlem.  Paa  det 
storpolitiske  Omraade  vare  hans  Principper  urokkelige:  Kongemag- 
tens og  Landstingets  Rettigheder  skulde  bevares  ubeskaame.  For- 
fatningskampen og  Befæstningen  skulde  gjennemføres  uden  Vaklen 
af  jen  stærk  Regering  med  de  Midler,  der  forelaa,  selv  om  de 
vare  lige  saa  usædvanlige  som  uregelmæssige.  Men  som  Chef  for 
sit  Departement  spurgte  S.  først  og  fremmest  om  Dygtigheden  hos 
de  Mænd,  han  som  Minister  skulde  give  Embeder.  Han  var  let 
tilgængelig  for  Sagkundskabens  og  den  faglige  Interesses  Raad. 
Midt  i  Provisorie-  og  Visnepolitikkens  Periode  kunde  derfor  en  saa 
udpræget  Kampminister  som  S.  gjennemføre  en  lang  Række  for 
den  kulturelle  Udvikling  meget  værdifulde  Love. 

Under  S.  ordnedes  ved  Loven  af  30.  Marts  1889  Statens 
Arkivvæsen  ved  Oprettelsen  af  et  Rigsarkiv.  For  Musæeme  blev 
S.  en  rundhaandet  og  altid  redebon  Minister;  i  Kjøbenhavn  lod 
han  Ejendommene  omkring  Prinsens  Palais  opkjøbe  til  Sikring  og 
Udvidelse  af  det  senere  Nationalmusæum,  og  i  Provinsen  støttede 
han  de  lokale  Musæer.  Han  tog  Initiativet  til  det  ved  kongl. 
Resolution  af  8.  Okt.  1883  indstiftede  c  Kirkelige  Raad».    Hensigten 

med  dette  Raads  Oprettelse  var  i  rent  kirkelige  Sager  at  gjøre 
Kirken  uafhængig  af  Administrationen,  saa  vidt  Grundloven  og  den 
almindelige  Lovgivning  tillode  det.  S.  stod  personlig  ganske  frit 
over  for  de  forskjellige  Bevægelser  inden  for  Folkekirken,  og  ved 
Embedsbesættelser  lod  han  sig  ikke  paavirke  af  nogen  Indflydelse 
ude  fra.  Med  stor  Interesse  tog  han  sig  af  Kirkebygningerne  Landet 
over.  30.  Avg.  188 1  indførtes  den  « almindelige  Forberedelsesexa- 
men»  i  Steden  for  de  tidligere  saakaldte  « lille »  og  c  store »  Præli- 
minærexaminer;  herved  gaves  Stødet  til  Realskolens  stærke  Udvik- 
ling. Loven  af  11.  April  1890  ordnede  Døvstummeundervisningen^ 
som  overtoges  af  Staten  alene.  7.  Juni  1889  udkom  efter  S.s 
Paabud  de  Retskrivningsregler,  hvis  Hensigt  det  var  at  bringe  Sy- 
stem i  de  forvirrede  Forhold  paa  dette  Omraade;  de  høre  til  de 
af  S.s  administrative  Foranstaltninger,  som  ere  blevne  stærkest 
kritiserede,  og  som  have  haft  mindst  Virkning. 

I  en  Tid,  hvor  det  aandelige  Liv  var  i  saa  høj  Grad  paa- 
virket af  den  heftige  politiske  Kamp,  at  Litteratur  og  Kunst  bleve 
dragne  med  ind  i  den,  havde  S.  Lejlighed  til  at  vise  sit  aandelige 
Frisind  ved  at  støtte  Talentet,  ligegyldigt  hvilken  politisk  Lejr  det 
tilhørte.  Det  er  en  stor  Ære  for  S.,  at  han  har  taget  Initiativet 
til,  billiget  og  gjennemført  en  lang  Række  Statsunderstøttelser  til 
(ganske  Videnskabsmænd,  Forfattere  og  Kunstnere  uden  at  blande 
uvedkommende  Betragtninger  ind  i  Drøftelsen  af  deres  Kvalifika- 
tioner. Til  S.s  Karakteristik  som  Kultusminister  hører  endelig 
ogsaa  hans  Sans  for  at  bygge  og  bygge  flot.  Under  ham  opførtes 
i  Kjøbenhavn  Nybygningerne  til  Polyteknisk  Læreanstalt,  Minera- 
logisk  Musæum,  Kemisk  Laboratorium,  det  plantefysiologiske  Mu- 
sæum  samt  Kunstmusæet 

S.s  Ministertid  har  saaledes  været  frugtbar  paa  Resultater^ 
hvoraf  flere  ere  af  blivende  Betydning.  Saa  længe  han  befandt  sig 
i  fiild  Overensstemmelse  med  Ministeriet  Estrups  Storpolitik:  den 
provisoriske  Lovgivning  med  Kjøbenhavns  Befæstning  som  Formaal 
og  Hævdelse  af  Kongemagtens  og  Landstingets  forfatningsmæssige 
Rettigheder,  —  saa  længe  var  hans  Stilling  som  idérig,  arbejdsom 
Kultusminister  da  ogsaa  stærk  og  uangribelig  til  Trods  for  de  Storm- 
løb, der  foretoges  mod  den.  Men  fra  den  Tid,  Ministeriet  indlod 
sig  paa  den  Forhandlingspolitik,  der  skulde  føre  til  Forliget  af  1894, 
blev  S.  en  Hindring,  som  det  ansaas  for  nødvendigt  at  fjæme. 
Hverken  Estrup  eller  «det  forhandlende  Venstre*  kunde  være  i 
Tvivl  om,  at  S.  var  Regeringens  mest  intransigente  Medlem,  der  ikke 

betragtede  Ministeriets  Opgave  som  løst,  før  Forsvarssagen  var 
fuldt  gjennemført  og  Forsvarets  Fremtid  sikret.  Da  S.  6.  Juli  1891 
gik  af  som  Minister,  var  han  det  første  betydelige  Offer,  Estrup 
bragte  Forhandlingspolitikken. 

S.  vedblev  efter  sin  Ministertid  at  være  Medlem  af  Folke- 
tinget for  Store-Heddingekredsen,  og  i  denne  Egenskab  stemte  han 
for  Forliget  af  1894.  Nogen  aktiv  Del  tog  han  dog  ikke  i  denne 
Begivenhed,  som  han  følte  stor  Uvilje  imod,  fordi  den  efter  hans 
Anskuelse  standsede  Forsvarsvæsenets  Udvikling  paa  et  uheldig 
valgt  Tidspunkt.  Ved  Folketingsvalget  1895  stillede  han  sig  ikke 
paa  ny.  Allerede  Aaret  forud  havde  han  med  sin  Familie  taget 
Ophold  i  Nordfrankrig,  hvor  han  forblev  til  1896.  Ved  et  Supple- 
ringsvalg i  Febr.  s.  A.  søgte  han  forgjæves  Valg  til  Folketinget 
i  Valbykredsen;  først  ved  Valget  i  April  1898  blev  han  paa  ny 
Medlem  af  Folketinget,  som  Repræsentant  for  Odense  Amts  i. 
Valgkreds.  Af  Højre  sattes  han  ind  i  Finansudvalget.  —  Sit  poli- 
tiske Otium  benyttede  S.,  der  1893  havde  udgivet  en  Piece,  «0m 
Forliget*,  til  at  skrive  et  omfangsrigt  Indlæg  i  den  politiske  Strid: 
«Danmark  og  det  danske  Folks  Fremtid*  (1894);  cDansk  Politik* 
udkom  1898.  Som  Led  af  Højres  Organisation  stiftede  S.  i  Juni 
1896  « Højres  Fremskridtsgruppe*,  hvis  Formand  han  er  vedbleven 
at  være;  S.  har  selv  defineret  Gruppen  som  «et  nationalt  og  fri- 
sindet Handlingens  Parti  paa  det  bestaaende  Samftinds  Grund*.  I 
April  1900  valgtes  han  til  Formand  for  Hovedbestyrelsen  i  « Højres 
Arbejder-  og  Vælgerforening*,  men  meddelte  allerede  i  Dec.  s.  A., 
at  han  ønskede  at  nedlægge  dette  Hverv  fta  Begyndelsen  af  det 
nye  Aar. 

S. s  Indflydelse  i  vort  politiske  Liv  tabte  sig  ganske  naturlig 
i  tilsvarende  Grad,  som  det  konservative  Parti  gik  tilbage  netop  i 
de  Aar,  der  ligge  imellem  hans  Udtrædelse  af  Ministeriet  Estrup 
og  Ministeriet  Hørrings  Afgang  i  Foraaret  1900.  Modsætningerne 
mellem  hans  i  Forsvarssagen  uforandrede  Synspunkter  og  den  Del 
af  Højre,  der  ønskede  at  fortsætte  det  i  Forligsperioden  paabe- 
gyndte Samarbejde  med  det  moderate  Venstre,  bestode  stadig,  endog 
i  tilspidset  Form,  og  hverken  i  Reformpartiet  eller,  endnu  mindre, 
i  det  forhandlende  Venstre  kunde  han  som  Politiker  paaregne  nogen 
Tilslutning.  I  denne  S.s  isolerede  Stilling  er  der  imidlertid  sket 
en  afgjørende  Forandring,  da  han,  der  sammen  med  L.  Dinesen 
af  Højre  var  bleven  valgt  ind  i  den  af  Folketinget  (Marts  1900) 
nedsatte  Skattelovskommission,   opnaaede  Tilslutning   hos   Kommis- 

sionens  Flertal  til  den  Opfattelse  af  Principperne  for  en  Skatte- 
reform, som  han  tidligere,  bl.  a.  i  Piecen  « Danmark  og  det  danske 
Folks  Fremtid »,  havde  gjort  sig  til  Talsmand  for.  Hans  Optræden 
i  denne  Sag  vakte  stærk  Misbilligelse  hos  den  Del  af  Højrepartiet, 
som  sluttede  sig  om  Ministeriet  Sehested  og  dets  senere  forelagte 
Skatteforslag,  hvorimod  han  vandt  Tilslutning  hos  de  Medlemmer 
af  Landstingets  Højre  («de  ni»),  der  i  Nov.  1900  skilte  sig  ud  fra 
dette  Tings  Flertal  og  dannede  en  uafhængig  konservativ  Gruppe. 
S.  og  hans  Meningsfæller  ledes  under  de  nye  Forhold,  som  Skatte- 
reformforslagene have  skabt,  af  den  Betragtning,  at  «det  gamle 
Højre»  er  kjørt  fast,  og  at  det  konservative  Parti  maa  slaa  ind 
paa  nye  Veje,  hvis  det  ønsker  at  vinde  frem.  Den  Tilnærmelse 
til  de  borgerlige  Oppositionspartier,  som  han  har  indledet,  faar  da 
sin  Betydning  for  ham  derved,  at  han  haaber  gjennem  et  Sam- 
arbejde med  Folkets  Flertal  dels  at  holde  Lovgivningsmaskineriet 
i  Gang  paa  regelmæssig  Vis,  dels  at  naa  til  en  endelig  Løsning 
af  Forsvarssagen.  » 

S.  s  udprægede  Selvstændighed  har  ganske  naturlig  under  de  skif- 
tende politiske  Situationer  paavirket  hans  Stilling  til  det  organiserede 
Højre  og  omvendt  dette  Partis  Stilling  til  ham.  Under  alle  For- 
hold maa  han  imidlertid  nævnes  blandt  det  konservative  Partis 
mest  fremragende  Mænd  og  som  en  af  dem,  der  stærkest  og  va- 
rigst har  paa  virket  sit  Partis  Ungdom. 

S.  blev  1875  Kammerherre  og  1888  Storkors  af  Danebrog. 
21.  Juni  1865  ægtede  han  Louise  Sophie  Castonier,  Datter  af  Kam- 
merherre, Oberstlieutenant  J.  F.  C.  C,  Chef  for  den  vestindiske 
Hærstyrke,  og  Annie  f.  O 'Ferral. 

Wulff,  Den  danske  Rigsdag.  Illustr.  Tid.  XXU,  Nr.  11 18.  Dagbladet 
31.  Maj  1890.    Nationaltid.  10.  Avg.  1891.  Franz  V.  Jessen. 

Scavenius,  Laurids  Mortensen,  1589 — 1655,  Biskop,  var, 
som  Tilnavnet  viser,  født  paa  Skagen,  6.  Avg.  1589.  Forældrene, 
Morten  Lauridsen  og  Mariane  Sørensdatter,  vare  Fiskerfolk,  der 
senere,  da  deres  Hjem  var  lagt  øde  ved  en  Naturbegivenhed, 
søgte  til  Kjøbenhavn,  hvor  deres  vel  begavede  Søn  blev  sat  i 
Skole.  1599  døde  imidlertid  begge  Forældrene,  og  Barnet  vilde 
da  have  været  ilde  stedt,  hvis  Professor  Th.  Fincke  (V,  150)  ikke 
havde  taget  sig  af  det.  I  denne  Mands  Hjem  voxede  L.  M.  op. 
Som  en  flink  Dreng  ledsagede  han  Professoren  paa  Rejser  i  Ud- 
landet.     Efterhaanden  blev  han  ganske  som  Barn  i  Huset.     Han 

var  flittig  og  benyttede  Tiden  saa  vel,  at  han  blev  Sttident  og 
noget  senere  (1610)  Hører  ved  vor  Frue  Skole,  i  hvilken  Stilling 
han  forholdt  sig  saaledes,  at  den  ansete  kjøbenhavnske  Borgmester 
Mikkel  Vibe  161 2  overdrog  ham  at  rejse  udenlands  med  hans 
Sønner.  Efter  nogle  Aars  Ophold  i  Tyskland  kom  de  hjem,  og 
L.  M.  benyttede  da  Lejligheden  til  1617  at  erhverve  Magistergraden 
ved  Kjøbenhavns  Universitet,  inden  han  anden  Gang  drog  ud  med 
de  unge  Viber,  i  det  Schweits,  Frankrig  og  Nederlandene  nu  vare 
Maalet  for  deres  Rejse.  Da  han  havde  erhvervet  et  godt  Navn 
som  Ungdomsleder,  var  det  Christian  IV  s  Ønske,  at  han  skulde 
være  Hovmester  for  hans  Søn  Frederik  (III).  Det  blev  der  dog 
ikke  noget  af  paa  Grund  af  de  Forstyrrelser,  som  Pesten  1619  for- 
voldte; derimod  kaldtes  L.  M.  1620  til  Kompastor  (fra  1625  Enepræst) 
og  Lector  theologiæ  ved  Roskilde  Domkirke.  Her  fra  forflyttedes 
han  1627  efter  Kongens  Vilje  til  Sognepræst  ved  Nicolai  Kirke  i 
Kjøbenhavn.  1639  blev  han  Professor  i  Theologi  ved  Universitetet 
og  tog  Aaret  efter  Doktorgraden.  Han  var  Universitetets  Rektor 
1648,  da  Christian  IV  døde,  ^et  vanskeligt  Tidspunkt,  da  —  især 
paa  Grund  af  Corfits  Ulfeldts  ejendommelige  Holdning  —  den 
Opposition  mod  Adelen  allerede  saa  smaat  begyndte  at  ytre  sig 
blandt  Gejstligheden  (hvis  Ordfører  L.  M.  var  ved  Kongevalget) 
og  Borgerstanden,  der  senere  (1660)  førte  til  en  Forandring  i  Stats- 
forfatningen. 

Efter  Biskop  Hans  Hansen  Resens  Død  valgte  de  sjællandske 
Kjøbstadpræster  24.  Maj  1653  L.  M.  til  Stiftets  Biskop,  og  efter  at 
Valget  havde  faaet  kongl.  Stadfæstelse,  blev  han  indviet  af  Biskop 
Peder  Winstrup  fra  Lund.  Virketiden  i  denne  Stilling  blev  dog 
ikke  lang  for  ham,  da  han  under  et  Ophold  i  Roskilde  ved  Lande- 
modet døde  19.  Juni  1655.  Hans  litterære  Virksomhed  indskræn- 
ker sig  mest  til  theologiske  Disputatser  og  Ligprædikener  (bl.  a. 
en  latinsk  Tale  over  Christian  IV).  15.  Okt  1620  havde  han  i 
Roskilde  ægtet  Else  Pedersdatter  (f.  1601  f  1653),  med  hvem  han 
havde  15  Børn,  af  hvilke  dog  kun  de  3  overlevede  Forældrene, 
nemlig  ndfr.  anførte  Peder  Lauridsen  S.,  Morten  L.  S.,  kongl.  Ju- 
stitssekretær (t  1683)  og  Datteren  Else,  der  først  var  gift  med 
Professor  Jørgen  From  (V,  463)  og  siden  med  den  kongl.  Liv- 
medikus  Christian  Foss  (V,  262). 

Vinding,  Acad.  Haun.  S.  345  fF.     Zwergius,  SicUandske  Clerisic  S.  246  ff. 

H.  F,  Rørdam. 

Scavenius,  Peter  Brønnum,  1795 — ^^^»  Godsejer  og  Poli- 
tiker, blev  født  6.  Jan.  1795  i  Kjøbenhavn  og  var  ældste  Søn  af 
ovennævnte  Etatsraad  Jac.  Brønnum  S.  Han  blev  181 2  Student 
og  1816  juridisk  Kandidat,  derefter  Avskultant  i  Rentekammeret 
(til  1834),  og  overtog  1825  efter  Moderens  Død  Gjorslev  og  flere 
andre  Hovedgaarde  i  Stævns  Herred  samt  kjøbte  1826  af  den 
yngre  Broder  Klintholm  paa  Møen.  Han  styrede  disse  betydelige 
Ejendomme  (Gjorslev  med  tilhørende  Godser  udgjorde  tilsammen 
1200  Tdr.  Hartkorn,  deraf  over  en  Fjerdedel  under  Hovedgaardene, 
og  Klintholm  o.  500  Tdr.)  med  stor  Dygtighed,  solgte  efter  1850 
Halvdelen  af  det  Bøndergods,  der  endnu  var  i  Livsfæste,  til  Selveje 
og  byggede  1847 — 49  en  Mole  og  1859 — 60  en  Havn  ved  Rødvig. 
Han  havde  fra  Faderen  arvet  Sansen  for  litterære  Sysler  og  sam- 
lede en  stor  og  kostbar  Bogsamling  samt  en  ypperlig  Kortsam- 
ling; byggede  1843  paa  Gjorslev  en  Sidefløj  med  et  Taarn  og  ind- 
rettede her  et  astronomisk  Observatorium.  Han  var  1839  Med- 
stifter af  Præstø  Amts  landøkonomiske  Forening  og  blev  dens  første 
Formand  (til  1842)-,  valgtes  1842  til  Amtsraadet  (til  1854)  og  var 
desuden  1828 — 58  med  nogle  Afbrydelser  Repræsentant  i  National- 
banken og  1857  Medstifter  af  Privatbanken  og  Medlem  af  dens 
Bankraad  indtil  sin  Død.  • 

Størst  Betydning  fik  han  dog  som  Politiker.  Han  valgtes 
1834  til  den  første  Stænderforsamling  for  Østifterne  som  Repræsen- 
tant for  Sædegaardsejerne  og  havde  stadig  Sæde  her  lige  indtil 
1848.  Han  var  i  Aarenes  Løb  Medlem  af  mange  vigtige  Udvalg 
og  Ordfører  for  adskillige,  især  om  Landboforhold,  saaledes  1836 
om  Jagtlov,  1838  og  paa  ny  1842  om  Skyldsætning  af  Landejen- 
domme, 1840  om  Vejvæsen  og  1842  om  en  højere  landøkonomisk 
Læreanstalt.  Men  han  tog  ogsaa  vigtig  Del  i  de  egentlig  poli- 
tiske Forhandlinger  og  var  da  Talsmand  for  udpræget  konservative 
Grundsætninger.  Han  støttede  vel  1840 — 44  Algreen-Ussings  For- 
slag om  2aarigt  Budget  og  andre  Ændringer  i  Finansernes  Sty- 
relse, men  var  1840  en  bestemt  Modstander  af  P.  G.  Bangs  For- 
slag om  Ændringer  i  selve  Statsforfatningen  og  afviste  skarpt 
Petitionen  om  Skattebevillingsret.  Han  kunde  slet  ikke  erkjende 
Nødvendigheden  af  nogen  Ændring  i  Forfatningen  og  vilde  absolut 
hævde  Kongen  Initiativet  hertil  samt  udtalte,  at  « Kongen  vel 
kunde  forvente,  at  hans  tro  Stænder  ikke  vilde  indlade  sig  paa 
slige  Andragender ».  Hans  Tankegang  kom  klart  til  Orde,  naar 
han  1842  udtalte  «sin  dybe  undersaatlige  Taknemmelighed  over  den 

\  Sandhed  kongelige  Gave,  ftild  Offentlighed  i  Rigets  Finanser*. 
Og  skjønt  han  1844  nærede  stor  Interesse  for  den  danske  Nationa- 
litet i  Slesvig,  fraraadede  han  dog  enhver  Indblanding  fra  de  konge- 
rigske  Forsamlinger  i  Slesvigs  indre  Anliggender. 

£n  lignende  konservativ  Aand  gav  sig  tilkjende  i  hans  Udta- 
lelser om  Landboforhold.  Han  vilde  ikke,  at  det  tillodes  Fidei- 
kommisseme  at  sælge  deres  Fæstegods  undtagen  til  Arvefæste,  for 
at  de  ikke  fra  Jordfideikommisser  skulde  gaa  over  til  at  blive 
Pengefideikommisser,  og  han  vilde  slet  ikke  indrømme,  at  Selveje 
burde  foretrækkes  for  Livsfæste.  Han  betragtede  Fæstegodset  lige- 
frem som  Godsejerens  Ejendom  og  vilde  ikke  fremme  dets  Salg, 
med  mindre  Godsejeren  fik  Lov  til  at  inddrage  lige  saa  megen  Jord, 
som  han  solgte  til  Bønderne.  Han  var  meget  misfornøjet  med 
Fæstetvangen  og  vilde  give  Godsejerne  Frihed  til  at  beholde  Fæste- 
gaardene  i  nogle  Aar,  naar  de  bleve  ledige,  for  at  kunne  sætte 
dem  i  god  Stand,  inden  de  bortfæstedes  paa  ny.  Han  talte  1846 
med  Bitterhed  mod  Regeringens  Forslag  om  Forbedring  i  Hus- 
mændenes Kaar  som  et  nyt  Bevis  paa  dens  Lyst  til  evig  Kon- 
trolleren i  Landboforholdene  og  vilde  heller  ikke  give  Slip  paa 
Godsejernes  Kaldsret,  Birkeret  o.  dsl.  Han  gjorde  skarpe  Udfald 
mod  Bondevennernes  Agitation  og  den  Tvedragt,  som  derved  ud- 
saaedes,  og  udtalte  allerede  1844  sin  Forvisning  om,  at  Bonde- 
standen vilde  søge  sin  bedste  Støtte  og  sine  sande  Forsvarere  just 
blandt  de  større  Gnmdejere,  med  hvem  de  havde  fælles  Interesser. 
Heller  ikke  den  nye  Arvelov  vandt  hans  Bifald;  den  var  forment- 
lig snarere  til  Skade  end  til  Gavn.  Enken  burde  ikke  have  samme 
Ret  som  Manden  til  at  sidde  i  uskiftet  Bo,  og  myndige  Børn 
burde  altid  kunne  forlange  Skifte  af  hende.  1846  var  han  dog 
Ordfører  for  Forslaget  om  almindelig  Værnepligt,  rigtignok  med 
mange  Undtagelser. 

1848  blev  han  kongevalgt  Medlem  af  den  grundlovgivende 
Rigsforsamling.  Han  fik  Sæde  i  Udvalget  om  Værnepligtsloven 
og  dadlede  skarpt,  at  Regeringen  ikke  havde  udstedt  den  af  Stæn- 
derne vedtagne  Anordning,  men  nu  gik  langt  videre;  ligeledes  an- 
greb han  Septemberanordningen  om  en  særlig  Udskrivning  som 
udsprungen  af  det  krasse  Lighedsbegreb.  Selve  Grundlovsudkastet 
fordømte  han  i  stærke  Ord:  Aanden  deri  var  antimonarkisk,  og 
det  sigtede  til  at  gjøre  Kongen  til  en  pyntet  Dukke  og  Ministrene 
til  hans  Herrer,  medens  de  burde  være  hans  raadgivende  Tjenere; 
man  burde  nøjes  med  at  sikre  Rigsdagen  en  afgjørende  Indflydelse 

paa  Lovgivningen  og  et  tilbørligt  Indseende  med  Skatternes  An- 
vendelse samt  kræve  dens  Samtykke  til  nye  Skatters  Udskrivning, 
og  dette  kunde  ske  ved  et  Tillæg  til  Kongeloven,  der  ellers  skulde 
vedblive  at  være  Rigets  Grundlov.  Hvor  liden  Gjenklang  hans 
Opfattelse  fandt,  ses  af,  at  hans  Forslag  kun  fik  9  Stemmer  for 
sig.  Ogsaa  vilde  han  en  helt  anden  Ordning  af  Rigsdagen:  et 
Folketing,  hvis  ene  Tredjedel  skulde  vælges  af  Kjøbenhavn  og 
Kjøbstæderne,  den  anden  af  de  daværende  Vælgere  til  Sogneraa- 
dene,  d.  v.  s.  Gaardmændene,  og  den  tredje  af  alle  andre  myndige 
Mænd,  og  et  livsvarigt  Landsting,  af  hvis  Medlemmer  Kongen, 
Folketinget  og  Højesteret  hver  skulde  vælge  en  Tredjedel.  Selv- 
følgelig hørte  han  til  de  10,  der  protesterede  mod  Grundloven. 

1854  blev  han  kongevalgt  Medlem  af  Rigsraadet  og  sad  her 
indtil  1859;  han  hørte  til  det  konservative  Helstatsparti  og  stemte 
1858  imod  Kjøbenhavns  Søbefæstning  samt  fraraadede  indtrængende 
1856  det  paatænkte  Salg  af  den  lauenborgske  Domæne  Hollenbek, 
fordi  man  ikke  for  en  saa  ringe  Vindings  Skyld  burde  udsætte  sig 
for  store  Farer.  End  videre  var  han  1856  Leder  for  de  danske 
Godsejere,  der  gjorde  Indsigelse  mod  den  af  Rigsdagen  billigede 
Plan  om  tvungen  Fæsteafløsning.  Endelig  var  han  1865  Medstifter 
af  Oktoberforeningen  —  Forbundet  mellem  smaa  og  store  Bønder, 
som  han  havde  bebudet  1844  —  og  Medlem  af  dens  Bestyrelse. 

1840  var  han  bleven  Kammerherre,  1843  optagen  i  Adelstanden 
og  1854  Kommandør  af  Danebrog.  Han  døde  4.  Dec.  1868.  2 
Aar  senere  rejstes  paa  Gjorslev  af  Godsets  Bønder  en  Mindestøtte 
over  ham.  Han  havde  1837  ægtet  Charlotte  Sophie  Meincke  (f.  8. 
Dec.  181 1  t  24.  Juni  1872),  Datter  af  By-  og  Herredsfoged  C.  H. 
L.  M.  (f.   1787  t  1862). 

Barfod,  Rigsdagskal.     Illustr.  Tid.  3.  Jao.   1869.    Dagbladet  6.  Jan.  1895. 

Emil  Elberling. 

Scavenius,  Peder  (Per)  Brønnum,  f.  1866,  Rejselivsskildrer. 
S.  er  ældste  Søn  af  ovennævnte  Kammerherre  Jakob  Fr.  S.  og 
født  paa  Gjorslev  12.  April  1866.  I  sin  Ungdom  aspirerede  han 
til  at  blive  Søofficer,  traadte  i  en  Alder  af  15  Aar  ind  i  Marinen 
som  « frivillig  Lærling »  og  deltog  1881  i  et  Togt  til  Middelhavet; 
men  endnu  s.  A.  gik  han  over  i  Koffardifart  og  foretog  senere 
som  Skibsdreng  og  Matros  Langvej stogter  til  Sydamerika  og  Afrika, 
skildrede  i  hans  første  Bog:  «Til  Søs»  (1896).  Dernæst  ejede  han 
i  nogle  Aar  Farumgaard  i   Nordsjælland,   men    efter   dennes  Salg 

1891  drog  han  atter  paa  Langfart.  1894  deltog  han  i  Dr.  Th. 
Hertzkas  Frilandsexpedition ,  hvis  Opgave  var  at  grundlægge  en 
socialliberal  Fristat  paa  Keniahøjlandet  i  engelsk  Østafrika;  men 
det  usselt  forberedte  og  slet  ledede  Foretagende  strandede  allerede 
i  den  afrikanske  Kystby  Lamu  uden  nogen  Sinde  at  naa  sit  egent- 
lige Virkefelt.  S.  har  skildret  disse  Begivenheder  i  «Frilands- 
expeditionen»  (1897).  Fra  Afrika  drog  han  over  til  Forindien  og 
berejste  særlig  Dekans  Kystlande,  beskrevne  i  et  Par  Bøger,  hvoraf 
« Indiske  Dage»  (1898)  turde  være  den  interessanteste.  S.  er  i  Be- 
siddelse af  et  livligt  og  frisk  Fortællertalent,  der  dog  sjælden 
hæver  sig  op  over  det  efemere.  For  Tiden  ejer  han  Paastrup- 
gaard  ved  Slangerup  og  er  siden  1892  gift  med  Emma  Andrea 
Femanda  f.  Mourier- Petersen,  Datter  af  Kammerherre  P.  P.  C.  F. 
M.P.  (Xm,  69).  P,  Lauridsen. 

Scavenius,  Peder  Lauridsen,  1623 — 85,  Generalprokurør, 
Søn  af  ovfr.  anførte  Biskop  Laur.  Mortensen  S.,  fødtes  i  Roskilde 
27.  Avg.  1623  og  blev,  efter  at  være  undervist  i  Hjemmet,  sat  1 
Kjøbenhavns  Skole,  hvorfra  han  efter  2  Aars  Forløb  1640  gik  til 
Universitetet,  ved  hvilket  han  studerede,  indtil  han  1643  tiltraadte 
en  lang  Studierejse  til  Udlandet,  først  til  Nederlandene.  Vinteren 
tilbragte  han  i  Franeker,  opholdt  sig  derefter  3  Aar  ved  Leidens 
Universitet,  hvorfra  han  1647  gik  til  England,  og  studerede  en 
Vinter  i  Oxford.  Her  fra  gik  Rejsen  til  Frankrig,  med  længere 
Ophold  i  Paris,  og  til  Italien;  i  Rom  var  han  et  halvt  Aar,  før 
han  begyndte  sin  Hjemrejse,  der  førte  ham  til  de  vigtigste  Steder 
i  Tyskland  og  Østerrig.  Endelig,  efter  8  Aars  Fraværelse,  gjensaa 
han  sit  Fædreland  165 1.  Men  endnu  inden  A  årets  Udgang  begav 
han  sig  atter  til  Udlandet,  som  Hovmester  for  Kansler  Christian 
Thomesen  Sehesteds  Søn  Erik,  med  hvem  han  paa  en  4aarig  Rejse 
besøgte  Tyskland,  Frankrig,  Italien  og  Østerrig  og  atter  fik  Lejlig- 
hed til  at  gjøre  længere  Ophold  i  Paris  og  Rom.  Ved  hans  Hjem- 
komst tilbød  Kansleren  ham  den  mathematiske  Lærestol  ved  Uni- 
versitetet, som  han  dog  afslog,  da  han  havde  opgivet  sit  Studium 
af  Mathematikken.  Derimod  ønskede  han  at  docere  Lovkyndighed, 
og  ved  sine  formaaende  Forbindelser  lykkedes  det  ham  1657  at 
faa  Udnævnelse  som  Professor  juris  secundus,  og  s.  A.  tog  han 
den  juridiske  Doktorgrad.  i66t  rykkede  S.  ved  Joh.  Mullers  Af- 
gang op  til  I.  Professor  juris  og  overtog  samtidig  Rektoratet.  Pro- 
fessor vedblev   han  hele   sit  Liv  at  være;   men  hans  Virksomhed 

som  akademisk  Lærer  har  næppe  været  stor,  og  1681  fritoges  han 
efter  Ansøgning  fra  alle  sine  Forretninger  ved  Universitetet  uden 
for  Konsistorium.  S.  fik  nemlig  fuldt  op  at  tage  Vare  i  andre 
Virksomheder,  hvor  hans  juridiske  Dygtighed  kunde  komme  til 
Anvendelse.  Da  Generalprokurørembedet  i  Efteraaret  1660  oprette- 
des, blev  det  ham  betroet,  og  dette  byrdefulde  Embede  bestyrede 
han  til  sin  Død.  Hans  Hovedopgave  her  var  paa  Statens  Vegne 
at  lade  inddrive  Restancer  af  Pengeintrader  og  offentlige  Regn- 
skaber samt  Mulkter,  altsaa  en  ret  odiøs  Bestilling;  der  er  dog 
ikke  bevaret  noget  Vidnesbyrd  om,  at  nogen  har  kunnet  rette  Be- 
brejdelser mod  ham  ved  Udøvelsen  af  denne  Embedsgjeming,  der 
nok  kunde  give  Plads  for  Vilkaarligheder.  End  videre  fik  han 
1663  Sæde  i  Højesteret,  og  1660 — 79  var  han  Deltager  i  Skat- 
kammerkollegiets kollegiale  Raadslagninger;  1674 — 76  fungerede  han 
i  Statskollegiet,  og  i  Kommercekollegiet  maa  han  ogsaa  til  Tider 
have  arbejdet,  da  han  1682  nævnes  som  Kommerceraad.  1684  blev 
han  Etatsraad.  Da  man  1670  afskaffede  Generalfiskaleme  i  Norge, 
fik  S.  Direktionen  over  alle  de  Sager,  som  vedkom  Kongens  Inter- 
esse i  dette  Land. 

Som  man  ser.  Embeder  nok  at  lægge  paa  en  enkelt  Mands 
Skuldre;  men  det  var  i  de  Tider  ikke  noget  usædvanligt  at  an- 
vende en  begavet  og  forretningsdygtig  Mands  Evner  og  Kræfter  i 
saa  mange  Virksomheder  samtidig.  Og  desuden  maatte  S.  deltage 
i  mangfoldige  Kommissioners  Arbejder.  Allerede  under  Svenske- 
krigen 1658  havde  han  med  Fordelingen  af  Indkvarteringen  at 
gjøre  og  med  Garnisonens  Underhold  m.  m.;  han  var  end  videre 
en  af  Kommissærerne  i  Ulfeldts  Bo,  og  1664 — 65  deltog  han  i 
den  Kommission,  der  skulde  bringe  Orden  i  Sorø  Akademis 
økonomiske  Forhold.  167 1  sad  han  i  Kommissionen  om  Forbed- 
ring af  Kjøbenhavns  Vandforsyning,  1679  i  Kommissionen  til  at 
overveje  et  Forslag  om  Gadelygter,  og  s.  A.  blev  han  Medlem  af 
Direktionen  for  Vandledningen.  Mange  andre  Hverv  bleve  ham 
overdragne,  og,  som  rimeligt  er,  spillede  han  som  retslærd  en  be- 
tydelig Rolle  ved  Forarbejderne  til  Danske  Lov,  i  det  han  var 
Medlem  af  den  i.  Lovkommission  (1661 — 62)  og  senere  af  de  4 
Revisionskommissioner.  Ogsaa  bør  det  nævnes,  at  det  1665  blev 
S.  paalagt  at  føre  Tilsyn  med  Opførelsen  af  det  kongl.  Bibliotheks 
Bygning,  et  Arbejde,  han  ledede  med  Omhu  indtil  dets  Afslutning 
1673.  Man  kan  vel  antage,  at  dette  Hverv  særlig  har  interesseret 
ham,  der  selv  var  Bogkjender  og  Bogsamler;  sin  Faders  efterladte 

Bibliothek  havde  han  forøget  betydelig  og  havde  det  med  Ind- 
skriften «Musis  et  amicis  sacrum»  opstillet  i  en  Sal,  i  hvilken  en 
Granat  under  Belejringen  1658  slog  ned,  dog  uden  at  gjøre  nogen 
Skade.  For  6000  Rdl.  solgte  han  denne  Samling  til  Kongen,  der 
1665  for  Betalingen  gav  ham  Udlæg  i  o.  150  Tdr.  Hartkorn  Strø- 
gods i  Sjælland.  Allerede  tidligere  havde  han  faaet  Gods  udlagt 
for  Forstrækninger,  ydede  Kronen  i  Krigens  Tid,  og  Tid  efter 
anden  forøgede  han  sin  arvede  Formue;  1664  kjøbte  han  Hoved- 
gaarden  Aastrup,  hvis  Tilliggende  udvidedes  ved  Kjøb  og  Ma^ge- 
skifter.  I  Kjøbenhavn  ejede  han  den  store  Gaard  paa  Hjørnet  af 
Nørregade  og  Studiestræde. 

At  en  Mand,  der  var  saa  optaget  af  Forretninger  som  S., 
ikke  kunde  faa  Tid  til  at  skrive  Bøger,  er  let  forstaaeligt;  der 
foreligger  derfor  ogsaa  fra  hans  Haand  kun  2  smaa  juridiske  Dispu- 
tatser og,  om  man  vil,  en  Fortegnelse  paa  Anonymer  og  Psevdo- 
nymer,  indført  i  det  anselige  Katalog,  han  lod  trykke  over  sin 
afhændede  Bogsamling.  Efter  i  mange  Aar  at  have  været  plaget 
af  Podagra  og  Stensmerter  døde  S.  paa  Aastrup  10.  Juni  1685. 
Det  er  meget  lidt,  der  vides  om  hans  Personlighed:  i  Universitets- 
programmet  ved  hans  Ligfærd  fremhæves  hans  Mildhed  og  Maade- 
hold  som  Dommer,  hvilket  godt  stemmer  med  den  ældre  Sperlings 
Opfattelse  af  hans  Adfærd  ved  en  bestemt  Lejlighed,  at  han  var 
stille  og  diskret  og  talte  med  Forstand.  S*  havde  16.  Sept.  1658 
ægtet  Søster  Jacobæa  (f.  22.  Juli  1639  f  24.  Juni  1693),  Datter  af 
Aarhusbispen  Dr.  Jacob  Matthiesen  (XI,  189);  han  var  saaledes 
Svoger  til  den  navnkundige  retslærde  Rasmus  Vinding.  1  sit 
Ægteskab  havde  S.  flere  Børn,  bl.  a.  den  ovfr.  anførte  Justitiarius 
Christian  S.  og  Datteren  Else,  der  var  gift  med  sin  Faders  Efter- 
følger som  Generalprokurør,  Niels  Benzon  (II,  78). 

Univ.  Progr.  ov.  S.  (1685)  og  ov.  Søster  Jacobæa  (1693).  Bruun,  Det 
st  kgl.  Bibliotheks  Stiftelse  S.  73  ff.  Nyerup,  Lit  Lex.  Danske  Herregaarde 
I:  Aastrup.  (J.  X.   Wad. 

Schaanip,  Gustav  Jacob,  1802 — 38,  Præst  og  Filanthrop, 
fødtes  23.  Juni  1802  i  Vestenskov  paa  Laaland,  hvor  Faderen, 
Nicolai  S.,  da  var  resid.  Kapellan.  Moderen  hed  Anna  Gregoria 
f.  Hvalsøe.  1820  blev  han  Student  fra  Odense  Kathedralskole, 
1825  Cand.  theoL,  1828  Lærer  og  183 1  Overlærer  ved  Søetatens 
Pigeskoler.  Desuden  var  han  fra  1832  Kateket  ved  Holmens  Kirke. 
Den  Bevægelse  for  at  oprette  Asyler  for  Smaabøm,  der  i  20erne 
kom  her  ind  fra  Udlandet,  fangede  hans  Interesse  i  høj  Grad,  og 

Daosk  biogr.  Lex.    XV.  Jan.  1901.  2 

som  Banebryder  for  denne  Sag  erhvervede  han  sig  stor  Fortjeneste. 
S.  skrev  om  den  i  Pressen,  var  en  af  Hovedmændene  for  Opret- 
telsen af  det  kjøbenhavnske  Asylselskab  af  28.  Maj  1835  og  havde 
Sæde  i  dets  første  Bestyrelse.  Med  kongl.  Understøttelse  foretog 
han  en  Rejse  til  Tyskland,  Frankrig,  Schweits  og  Holland  for  at 
gjøre  sig  kjendt  med  de  derværende  Asyler.  Under  Rejsen  virkede 
han  skriftlig  for  Asylsagen  ved  Raad  og  Anvisninger  og  efter  Hjem- 
komsten ved  utrætteligt  Arbejde  og  Tilsyn  med  de  kjøbenhavnske 
Asyler.     S.  døde  allerede  20.  Marts  1838.     Han  var  ugift. 

Dansk  Ugeskr.  1835,  Nr.  163.  Beretn.  om  det  kbhvnske  Asylselskabs 
halvhundredaarige  Virksomhed  (1885).  Joakim  Larsen, 

Schacht,  Matthias,  1660 — 1700,  Skolemand  og  Musiker.  1 
det  korte  Tidsrum,  hvori  Gulland  under  den  skaanske  Krig  paa 
ny  var  forenet  med  Danmark,  viste  det  sig,  at  de  gamle  Sympa- 
thier  for  dette  Land  ikke  vare  uddøde  der,  i  det  forholdsvis  ikke 
faa  GuUændere  saa  afgjort  vendte  sig  til  dansk  Side,  at  de  derved, 
da  Danmark  efter  Freden  i  Lund  atter  maatte  afetaa  Øen,  saa 
godt  som  vare  udelukkede  fra  deres  Fødestavn.  Til  disse  hørte 
M.  S.,  der  var  født  i  Visby  29.  April  1660.  Hans  Fader,  Stadens 
Sognepræst  Henrik  S.,  havde  i  Krigstiden  1676  udgivet  et  psevdo- 
nymt  Skrift,  der  formentlig  var  ærekrænkende  for  den  svenske 
Statholder.  Da  denne  efter  Krigen  lod  Præsten  tiltale  derfor,  blev 
han  afsat,  forlod  derpaa  Gulland  og  drog  til  Kjøbenhavn,  hvor 
det  dog  ikke  lykkedes  ham  at  faa  nogen  Ansættelse,  saa  han  døde 
i  stor  Elendighed.  Sønnen,  M.  S.,  havde  under  Krigen  1678  ladet 
sig  immatrikulere  ved  Kjøbenhavns  Universitet,  studerede  siden 
udenlands;  da  Gulland  atter  blev  svensk,  drog  han  til  Stockholm 
og  Upsala.  1682  (efter  Faderens  Afsættelse)  var  han  en  kort  Tid 
Hører  ved  Visby  (ikke  Viborg)  Skole,  men  opgav  Pladsen  og  be- 
gav sig  til  Danzig  og  Kønigsberg  og  der  fra  til  Holland.  1683 
blev  han  Hører  og  Kantor  ved  Odense  Skole  og  1686  Rektor  i 
Kjærteminde,  hvor  han  døde  8.  Avg.  1700.  Med  sit  fattige  Em- 
bede her  forenede  han  Bestillingen  som  Musikant  i  Byen  og  Om- 
egnen, og  skjønt  han  derved  blev  nødt  til  at  spille  mange  Nætter 
igjennem,  var  han  dog  ikke  alene  en  meget  flittig  Mand  i  sin 
Skole,  men  fandt  ogsaa  Tid  til  at  lede  efter  Oldsager  og  beskrive 
dem,  at  studere  Litteraturhistorie  og  at  udarbejde  Efterretninger 
om  mærkelige  musikalske  Forfattere  samt  en  Sang-  eller  Musik- 
skole («Musicus  Danicus  ell.   Danske  Sangmestre   med  et  Tillæg: 

autorum  musicorum  catalogus»,  1687),  der  dog  ikke  blev  trykt, 
men  er  bevaret  i  et  smukt  Haandskrift.  Som  Rektor  søgte  han 
at  bringe  den  noget  forfaldne  og  lidet  ansete  Skole  paa  Fode. 
Men  den  store  Strænghed,  han  anvendte  over  for  Disciplene,  vir- 
kede afskrækkende.  Havde  han  levet  under  blidere  Vilkaar,  hvor 
han  ikke  for  at  erhverve  det  tarveligste  Udkomme  til  sig  og  sine 
havde  været  nødt  til  at  slide  i  Skolen  om  Dagen  og  spille  til 
Bøndergilder  om  Natten,  saa  var  hans  Sind  næppe  blevet  saa 
irritabelt,  og  hans  videnskabelige  Evner  havde  faaet  bedre  Lejlig- 
hed til  at  udfolde  sig.  I  sit  Ægteskab  (21.  April  1686)  med  Anne 
Kirstine  Hansdatter  Kløcker  havde  han  3  Børn. 

Lemke,  Visby  stifts  herdaininne  S.  89  fT.  Nova  lit.  mans  Balthici  1698, 
S.    186;    1699,   S.  23.   116;    1702,   S.  82  f.      Saml.    t.  Fycns    Hist.   og  Topogr. 

ni,  77  ff.  H.  R  Rørdam, 

Schack,  Albert,  f.  1849,  Præst  og  æsthetisk  Kritiker.  Han 
er  Søn  af  Sognepræst,  Dr.  phil.  Marcus  Andr.  Tage  S.  i  Hersted- 
øster og  -vester  (f  26.  Sept.  1862)  og  Hildeborg  Marie  f.  Bruun  og 
Sønnesøn  af  Pædagogen  Dr.  phil.  Nic.  Clausen  S.  (s.  ndfr.).  Han  er 
født  3.  Marts  1849  i  Ring,  Student  fra  Kjøbenhavns  Borgerdyd- 
skole  1866,  Cand.  theol.  1872.  Efter  et  Aars  Virksomhed  som 
Lærer  i  Roskilde  blev  han  1874  Kapellan  pro  loco  i  Raklev,  1877 
Sognepræst  i  Bredstrup,  1887  i  Gudum  og  1895  ^^^  Helligaands 
Kirke  i  Kjøbenhavn.  —  Lejlighedsvis  har  han  taget  Del  i  Tidens 
kirkelige  Forhandlinger  ved  Smaaskrifter:  <Nutidsbetragtninger» 
(1387),  « Underets  Forhold  til  det  normale  Trosliv»  (1888),  «Den 
indre  Mission  som  kirkelig  Fremtoning*  (1898),  tillige  som  Redak- 
tør af  « Præsteforeningens*  Organ:  ^Maanedsblad  for  den  danske 
Folkekirke*.  Til  de  forskjellige  kirkelige  Strømninger  stiUer  han 
sig  i  disse  Skrifter  væsentligt  rolig  prøvende. 

Størst  Betydning  har  han  dog  faaet  som  æsthetisk  Kritiker 
ved  sin  Bedømmelse  af  visse  Retninger  i  den  nyeste  Tids  Poesi 
og  Kunst,  som  han  bebrejder  religiøs  og  ethisk  Holdningsløshed, 
ofte  med  en  ret  vittig  og  knusende  Kritik.  Herhen  høre  hans 
Artikler  i  «Fra  Bethesda*:  «Bjømstjeme  Bjørnson  og  den  Søren 
Pedersenske  Theologi*  (1890)  samt  «0m  Udviklingen  i  Henrik 
Ibsens  Digtning*  (1896)  med  «En  Efterskrift*  om  samme  (1897). 
I  samme  Retning  pege  andre  Smaaskrifter:  «Er  Kvindesagen  i  det 
rette  Spor?*  (1890),  «Sociale  Spørgsmaal  i  kristelig  Belysning*  (1897), 
< Kunsten  i  Brutalitetens  Tjeneste*  (1899)  og  «Den  litterære  Strid*, 
5  Foredrag  (1900).     Det  er  Samfundsmoralen,  han  ved   denne  kri- 

tiske  Virksomhed  søger  at  højne,  en  Bestræbelse,  som  ogsaa  præger 
hans  Prædikener  som  væsentlig  ethiske  Prædikener.  —  Han  ægtede 
7.  Juni  1876  Louise  Augusta  Olivarius,  Datter  af  Provst  C.  A.  O. 
i  Aagerup-Kirkerup.  R,  Volf. 

Schack,  Engel  Carl  Ernst,  1750 — 181 1,  Overhofmarskal, 
fødtes  II.  Avg.  1750  paa  Godset  Wendorf  i  Meklenborg,  som 
ejedes  af  Faderen,  Kammerherre,  hvid  Ridder  Christoph  Ernst  S;  (f 
1782);  Moderen  var  Catharine  Dorothea  f.  v.  Plessen.  14  Aar  gam- 
mel blev  S.  Page  ved  det  danske  Hof,  hvor  han  1769  avancerede 
til  Hofjunker  og  1770  til  Kammerjunker,  hvorhos  han  tillige  177 1 
udnævntes  til  Kammerpage  hos  Kongen  med  Ordre  til  stadig  at 
være  om  ham,  et  Bevis  paa,  i  hvor  høj  Grad  han  besad  Struensees 
Tillid.  Ved  Omvæltningen  1772  bevarede  han  sin  Stilling,  og  at 
han  forstod  at  vinde  det  nye  Regeringsparti,  viser  hans  hurtige 
Avancement;  saaledes  udnævntes  han  1775  til  Kammerherre,  blev 
1776  naturaliseret  som  dansk  Adelsmand  og  fik  det  hvide  Baand, 
udnævntes  1778  til  Gehejmeraad  og  Ordenssekretær  og  1780  til 
Overhofmarskal,  i  hvilken  Stilling  han  tillige  indtraadte  som  i. 
Medlem  af  Overtilsynskommissionen  ved  det  kongl.  Theater;  des- 
foruden modtog  han  flere  Gange  store  Pengegaver,  saaledes  en 
Gang  looooo  Rdl.  Ved  Regeringsforandringen  1784  fik  S.  Afsked 
fra  sine  Hofstillinger  og  udnævntes  til  Amtmand  i  Flensborg  Amt, 
hvilken  Stilling  han  1787  ombyttede  med  Overpræsidiet  i  Kiel, 
hvorfra  han  1799  tog  sin  Afsked,  hvorpaa  han  drog  til  Meklen- 
borg, hvor  han  ejede  Godserne  Nustrow,  Grammow  og  Stassow. 
S.,  der  1792  havde  skjænket  en  Sum  Penge  til  Søkadetakademiet, 
for  hvis  Renter  der  hvert  Aar  uddeles  en  Præmiemedaille  med 
Henrik  Gerners  Billede,  døde  paa  Nustrow  10.  Dec.  181 1.  6.  Dec. 
1776  havde  han  ægtet  Hofdame  Mette  Pauline  Rosenøm  (f.  paa 
Katholm  8.  Juli  1754,  f  paa  Nustrow  25.  Jan.  181 1),  Datter  af  Ge- 
hejmeraad Peder  R.  (XIV,  315). 

Manthey,  Ridderes  Levnetsløb  1809—17  S.  44-  Hist.  Tidsskr.  3.  R.  V, 
278  f.  417  f.;  5.  R.  II,  358.     A.  Friis,  A.  P.  Bernstorff  og  Guldberg  S.  54. 

C.  E.  A,  SchøUer, 

Schack,  Frederik  Christian  Greve,  1736 — 90,  Godsejer,  Søn 
af  Gehejmeraad  Otto  Diderik  Greve  S.  (f  1741)  til  Grevskabet 
Schackenborg  og  Anna  Ernestine  Frederikke  f.  Gabel,  fødtes  27. 
Febr.  1736.  1749  fik  han  et  Patent  som  Greve,  blev  175 1  udnævnt 
til  Kammerjunker  og   1767   til   Kammerherre;   efter  sin  Farmoders, 

Anna  Sophie  Grevinde  S.s,  f.  Rantzaus,  testamentariske  Disposi- 
tion arvede  han  Godserne  Giesegaard,  Ottestrup,  Spanager  og  Juel- 
lund  samt  Gram  og  Nybøl  i  Slesvig,  der  1776  bleve  oprettede  til 
Stamhus.  S.,  der  1778  havde  faaet  det  hvide  Baand,  døde  paa 
Giesegaard  3.  Juni  1790.  Han  ægtede  i.  (i6.  Marts  1764)  Hof- 
dame hos  Dronning  Juliane  Marie,  Birgitte  Marie  v.  Krogh  (f.  25. 
Jan.  1740  t  27.  Nov.  1765),  Datter  af  General  Georg  Frederik  v. 
K.  (DC,  514);  2.  (10.  April  1767)  Ida  Skeel  Bille  (f.  15.  Sept.  1741 
t  21.  Nov.  1804),  Datter  af  Etatsraad  Knud  B.  til  Stenalt,  hvilken 
Gaard  S.  arvede  1787,  men  s.  A.  overdrog  til  sin  Søn. 

C,  E.  A,  SchøUer, 

Schack,  Gregers,  1781 — 1840,  Højesteretsadvokat,  en  Søn  af 
Murmester  Peter  S.  (døbt  24.  Avg.  1732  f  3.  Juni  1800)  og  Mette 
Marie  f  Petersen  (f.  26.  Nov.  1755  f  20.  Jan.  183 1),  fødtes  i  Sla- 
gelse 8.  Maj  1781,  dimitteredes  1799  fra  sin  Fødebys  lærde  Skole, 
blev  allerede  1803  juridisk  Kandidat,  uagtet  han  efter  (Faderens 
Død  ikke  alene  maatte  forsørge  sig  selv,  men  endog  understøtte 
sin  Moder  og  2  Søskende,  udnævntes  1804  til  Avditør  i  Armeen 
og  Lærer  i  Lovkyndighed  ved  Søkadetakademiet,  1808  til  Over- 
avditør  og  Søkrigsprokurør.  Den  Ret,  han  i  sidstnævnte  Egenskab 
havde  til  at  møde  for  Højesteret  paa  Embeds  Vegne,  fik  han,  der 
allerede  da  var  «bekjendt  som  en  duelig  og  talentfuld  Mand», 
i8io  udvidet  ved  en  Bestalling  som  Højesteretsadvokat,  uagtet  han 
ved  den  forudgaaende  Prøve  ikke  havde  vist  sig  i  Besiddelse  af 
særlig  advokatorisk  Veltalenhed.  1830  opgav  han  sin  Virksomhed 
som  Søkrigsprokurør  for  at  blive  Kammeradvokat,  fra  hvilket  Em- 
bede han  paa  Grund  af  Svagelighed  entledigedes  ved  Begyndelsen 
af  Aaret  1839.  Senere  s.  A.  afgik  han  fra  Stillingen  som  Med- 
direktør for  « Bombebøssen »,  hvortil  han  var  bleven  udnævnt  1820, 
da  denne  Stiftelse  fik  en  kongl.  Direktion.  Han  døde  14.  Dec. 
1840  i  Kjøbenhavn.  1824  var  han  bleven  Justitsraad  og  1832  Etats- 
raad. —  20.  Juli  1804  [ægtede  han  Anna  Sophie  Kirksteen  (f.  7. 
April  1788  f  24.  Maj  1854),  en  Datter  af  KofFardikapitajn  Jens 
Lassenius  K.  og  Mette  Marie  f.  Gyllich.  G,  KringeWach, 

Schack,  Hans  Greve,  1609 — 76,  Rigsfeltherre.  Hans  Fader 
var  Christopher  S.  til  Basthorst,  der  hørte  til  den  sachsen-lauen- 
borgske  Linje  af  den  nordtyske  Adelsslægt  S.;  derimod  var  hans 
Moder,  Anne  v,  Deden,  af  sønderjysk  Adel,  og  det  var  paa  hendes 

Fædrenegaard  Undevad  i  Angel,  at  han  blev  født  29.  Okt.  1609. 
13  Aar  gammel  blev  han  Page  hos  Amtmanden  over  Flensborg 
Amt  Cai  Ahlefeldt  og  gjorde  nogle  Aar  senere  Tjeneste  i  Chri- 
stian IV's  Hær  under  Kejserkrigen  i  Ritmester  Ditlev  Brockdorffs 
Kompagni.  Forbindelsen  med  Danmark  blev  dog  snart  efter  af- 
brudt. Fra  1630  traadte  han  i  svensk  Tjeneste  under  Krigen  i 
Tyskland  og  blev  senere  Ritmester  under  Bernhard  af  Sachsen- 
Weimar.  Her  fra  skilte  han  sig  1635  ^^^  ^^  tage  Ansættelse  i  den 
franske  Hær,  først  under  Josias  Rantzau  (XIII,  462);  han  deltog  i 
forskjellige  Felttog  og  blev  1642  Oberst  for  et  Rytterregiment.  1648 
fik  han  overdraget  at  hverve  et  Regiment  Fodfolk  i  Holsten,  og 
under  Opholdet  her  ægtede  han  i.  Sept.  s.  A.  Anna  Blome,  Datter 
af  Otto  B.  til  Kaltenhof.  Han  vendte  dog  tilbage  til  Frankrig, 
blev  udnævnt  til  Generalmajor  og  tog  først  sin  Afsked  165 1,  uden 
for  øvrigt  at  have  faaet  sin .  Lønning  fuldt  udbetalt,  hvad  langt 
senere  gav  Anledning  til  Rivninger  mellem  ham  og  den  franske 
Regering.  Han  tog  nu  nogle  Aar  Bolig  paa  sine  Godser  Giiltzow 
og  Rosenthai  i  Sachsen-Lauenborg  og  var  1654  Overamtmand  i 
dette  Hertugdømme,  men  vendte  saa  atter  tilbage  til  Militærvæse- 
net, i  det  han  1656  blev  Kommandant  i  Hamborg. 

Imidlertid  var  under  de  truende  Udsigter  til  Krig  med  Sve- 
rige den  danske  Regerings  Opmærksomhed  henledet  paa.  ham,  og 
i  April  1657  blev  der  indledet  Forhandlinger  med  ham  om  at  over- 
tage en  fremragende  Post  i  den  danske  Hær.  Hans  Krav  vare 
dog  saa  store,  at  Forhandlingerne  trak  længe  ud.  En  Anstødssten 
synes  det  især  at  have  været,  at  han  fordrede  at  blive  naturaliseret 
som  dansk  adelig.  Endelig  opnaaede  han  dog  dette  ved  Theodor 
Lentes  Iver,  og  i  Jan.  1658  kom  der  en  Overenskomst  i  Stand, 
hvorved  han  foruden  Naturalisationen  erholdt  Udnævnelse  til  Gene- 
rallieutenant,  blev  Oberst  for  Dronningens  Livregiment  og  fik  Løfte 
om  et  stort  Len  til  Lønning.  Efter  yderligere  Forhandlinger  blev 
Forleningen  Riberhus  og  Møgeltønder;  han  fik  disse  Len  frit,  og 
1659  bestemtes  det  endog,  at  hans  Hustru  efter  hans  Død  skulde 
have  dem,  saa  længe  hun  var  ugift,  og  deres  ældste  Søn  efter 
hende,  saafremt  hun  indgik  nyt  Ægteskab.  I  Jan.  1658  var  han 
tillige  blevet  Medlem  af  det  oprettede  Krigsraad. 

Den  første  Krig  med  Sverige  afsluttedes  dog  for  hurtig  efter 
hans  Ansættelse,  til  at  han  kunde  komme  til  at  spille  nogen  Rolle. 
Under  den  paafølgende  Fredstilstand  sendtes  han  i  Juni  1658  til 
Kronborg  for  at  undersøge  Fæstningens  Forhold.     2  Maaneder  efter 

gjorde  Carl  X  Gustav  Landgang  i  Korsør,  og  nu  kom  den  Tid, 
hvor  S.  erhvervede  sig  et  berømmeligt  Navn.  Han  blev  udnævnt 
til  Gouvemør  i  den  belejrede  Hovedstad,  og  Æren  for  Forsvarets 
Organisation  og  den  heltemodige  Modstand  maa  sikkert  i  ikke 
ringe  Grad  tillægges  ham.  Han  deltog  i  Udfaldet  23.  Avg.  1658, 
men  var  mest  optaget  af  Virksomheden  inden  for  Kjøbenhavns  Volde. 
Vanskelighederne  vare  store  og  øgedes,  efterhaanden  som  den  første 
Begejstring  stillede  af,  og  Rivninger  opstode  mellem  Forsvarernes 
forskjellige  Førere  og  Klasser.  Der  var  saaledes  ikke  noget  fuldt 
godt  Forhold  mellem  S.  og  Ulrik  Christian  Gyldenløve,  men  navn- 
lig voldtes  der  ham  Bryderi  ved  Strid  mellem  Ofi&cererne  og  det 
egentlige  Militær  paa  den  ene  Side  og  Borgerskabet  og  de  andre 
irregulære  Afdelinger  paa  den  anden.  Han  besad  imidlertid  store 
Betingelser  for  at  opretholde  sin  M)rndighed,  og  da  først  og  frem- 
mest den  Popularitet,  han  nød  mellem  Borgerskabet,  som  tilskrev 
ham  Andel  i-  Privilegiernes  Udstedelse. 

Under  Stormnatten  ii.  Febr.  1659  havde  S.  efter  sin  Stilling 
den  højeste  Befaling  og  f6r  om  til  de  mest  truede  Punkter.  Som 
Belønning  for  hans  Andel  i  Sejeren  udnævntes  han  umiddelbart  efter 
til  Feltmarskal.  Hans  Opgave  udvidedes  nu  ogsaa,  da  det  gjaldt 
at  befri  hele  Landet  fra  Fjenderne.  I  Juli  betroedes  der  ham 
Overanførselen  over  en  Troppestyrke,  der  skulde  undsætte  Nakskov, 
men  Foretagendet  blev  til  intet,  fordi  den  nederlandske  Flaade, 
der  skulde  have  overført  Tropperne,  fik  Ordre  fra  sin  Regering  til 
at  forholde  sig  stille.  Snart  samledes  dog  alle  Tanker  om  en  større 
Plan,  og  S.  blev  udset  til  at  lede  dens  Gjennemførelse.  23.  Sept. 
udfærdigedes  der  en  Instrux  for  ham,  hvorefter  han  skulde  føre  en 
stor  Del  af  Styrken  i  Kjøbenhavn  til  Kiel  og  der  forene  sig  med 
Tropper  fra  Halvøen;  han  skulde  have  fuldkommen  frie  Hænder 
over  Angrebsplanen  og  Angrebsobjektet;  men  det  var  en  Aftale 
mellem  ham  og  Regeringen,  at  Fyns  Gjenerobring  skulde  være 
Maalet,  hvis  ikke  uforudsete  Begivenheder  indtraadte,  og  S. s  Tog 
skulde  forbindes  med  et  Angreb  af  Feltmarskal  Eberstein  fra  Jyl- 
land med  de  allieredes  Hær. 

I.  Okt.  stak  en  forenet  nederlandsk  og  dansk  Flaade,  med- 
havende S.  og  hans  Troppekorps,  i  Søen  fra  Kjøbenhavn,  og  12 
Dage  efter  gik  Skibene  til  Ankers  for  Kiel.  S.  og  Eberstein 
mødtes  en  Uges  Tid  senere  til  Samraad  i  Ekemførde,  og  der- 
efter afsejlede  Flaaden  fra  Kiel  27.  Okt.  Efter  Ankomsten  til 
Store  Bælt  forsøgtes  en  Overrumpling  af  Nyborg;  den  mislykkedes 

dog*  Og  det  besluttedes  da  at  vælge  Kjærteminde  til  Landgangs- 
sted.  Angrebet  her,  der  foretoges  31.  Okt.,  lededes  med  megen 
Dygtighed  og  gjennemførtes  med  største  Tapperhed.  Da  Baadene, 
der  skulde  landsætte  Tropperne,  stak  for  dybt,  sprang  S.  med 
blottet  Kaarde  ud  i  Vandet  og  opflammede  ved  Tilraab  Soldaterne 
til  at  følge  sig.  Kun  kort  blev  Kampen  med  Fjenderne;  S.s  Hær 
stod  paa  Fyns  Grund,  og  efter  nogle  Dages  Hvil,  og  efter  at  den 
svenske  Hovedstyrke  havde  trukket  sig  tilbage  ad  Nyborg  til,  ryk- 
kede S.  mod  Odense,  hvor  han  holdt  sit  Indtog  9.  Nov.  2  Dage 
senere  naaede  ogsaa  Ebersteins  Hær,  efter  at  have  tilkæmpet  sig 
Overgangen  over  Lille  Bælt,  her  til.  Men  en  dyb  Rivalitet  her- 
skede mellem  de  2  Feltherrer;  kun  slet  havde  de  underrettet  hin- 
anden om  deres  Bevægelser,  og  Uviljen  imellem  dem  voxede  efter 
deres  Sammentræf.  En  reel  Uenighed  kom  'nu  ogsaa  frem,  i  det 
S.  foreløbig  kun  vilde  forskanse  sig,  medens  Eberstein  forlangte 
et  afgjørende  Angreb  paa  Fjenden.  Endelig  bøjede  S.  sig,  og 
Fremrykningen  mod  Øst  besluttedes  og  iværksattes,  dog  under  sta- 
dige Rivninger.  Imidlertid  kom  disse  uheldige  Forhold  lykkeligvis 
ikke  til  at  skade  selve  Afgjørelsen.  14.  Nov.  stod  Hovedslaget 
ved  Nyborg.  Eberstein  begyndte  Angrebet,  først  senere  greb  S. 
ind,  men  Kampen  endte  med  Svenskernes  ftildstændige  Nederlag, 
der  Dagen  derpaa  ftilgtes  af  Nyborgs  og  den  svenske  Hærs  Over- 
givelse. 

Sejeren  ved  Nyborg  er  Hovedbedriften  i  S.s  Liv,  selv  om  det 
ikke  tør  paastaas,  at  det  var  fremragende  strategiske  Evner  hos 
ham,  Resultatet  skyldtes.  Krigens  følgende  Tid  bragte  ham  kun 
Ubehageligheder.  I  Jan.  i66o  sendtes  han  til  Hertugdømmerne  for 
at  gjøre  Indfald  i  Bremen  Stift,  men  Planen  opgaves  atter  og 
havde  kun  skaffet  S.  nye  Rivninger  med  Eberstein.  Og  da  han  i 
April  fra  Femern  vilde  sejle  over  til  Sjælland,  blev  hans  Skib  taget 
af  en  svensk  Krydser  og  han  selv  gjort  til  Fange,  ført  til  Malmø 
og  senere  til  Nykjøbing.  Snart  befriede  dog  Freden  i  Kjøben- 
havn  ham. 

Efter  Freden  blev  S.  den  faktiske  Chef  for  hele  den  danske 
Hær,  og  tilmed  fra  Avg.  1660  Medlem  af  Rigsraadet.  Det  var  et 
stort  Bevis  saa  vel  paa  hans  Yndest  hos  Kongen  som  [paa  hans 
Popularitet,  at  Rigsraademe  ikke  havde  dristet  sig  til  at  forbigaa 
ham  ved  deres  Indstilling,  skjønt  han  ikke  var  indfødt  dansk. 
Umiddelbart  derefter  skjænkede  Staden  Kjøbenhavn  ham  endog 
4000  Rdl.   som  Anerkjendelse  af  hans  Fortjenester  under  Belejrin- 

gen.  Om  eller  i  hvilken  Grad  han  har  været  indviet  i  Frederik 
III' s  snart  paafølgende  Planer  om  en  Statsforandring,  kan  ikke  be- 
stemt afgjøres.  Men  han  var  i  alt  Fald  under  deres  Udførelse  sin 
Konges  tro  Tjener,  sikrede  ham  Troppernes  Paalidelighed  og 
aabenbarede  sin  Særstilling  inden  for  Rigsraadet  ved  midt  under 
dettes  ængstelige  Vaklen  13.  Okt.  1660  sammen  med  Hannibal 
Sehested  at  modtage  Gejstlighedens  og  Borgerstandens  deputerede 
i  Drabantsalen  paa  Kjøbenhavns  Slot  og  forespørge  dem,  hvorledes 
Arveoverdragelsen  var  ment,  for  at  faa  deres  Svar:  baade  paa 
Sværd-  og  Spindesiden.  Kort  efter  kunde  han  ogsaa,  atter  sammen 
med  Sehested,  bringe  Kongen  Budskabet  om,  at  Rigsraadet  nu 
havde  bøjet  sig  fuldstændig  i  Arvesagen.  Samme  Aften  blev  han 
udset  til  Medlem  af  det  Udvalg,  der  Dagen  efter  vedtog  Haand- 
fæstningens  Tilintetgjørelse.  Hvorvidt  en  senere  Beretning,  der 
gaar  ud  paa,  at  han  har  været  stemt  imod  den  gjennemførte  Ene- 
vælde  og  for  politiske  Rettigheder  til  Borgerstanden,  er  hjemlet, 
faar  derimod  staa  hen. 

Under  Styrelsens  nye  Ordning  var  han  selvskreven  til  de  ind- 
flydelsesrigeste Poster.  I  Nov.  1660  blev  han  udnævnt  til  Rigsfelt- 
herre.  Præsident  i  Krigskollegiet  og  Medlem  af  Statskollegiet.  Paa 
Riberhus  og  Møgeltønder  Len  fik  han  et  nyt  Livsbrev  i  Jan.  i66i 
og  blev  tillige  Stiftsbefalingsmand  over  [Ribe  Stift;  disse  Embeder 
beholdt  han  til  1674,  da  han  afløstes  af  sin  Søn  Otto  Diderik  S.; 
fra  1661 — 63  var  han  desuden  inspektionshavende  over  Lundenæs 
Amt.  Andre  Æresbevisninger  og  Stillinger  tilfaldt  ham  i  den  føl- 
gende Tid,  i  det  han  blev  Ridder  af  Elefanten  i  Okt.  1663,  Med- 
lem af  Gehejmekonseillet  1670,  udnævnt  til  Greve  25.  Maj  167 1  og 
Danebrogsridder  i  Okt.  s.  A.  Ogsaa  benyttedes  han  til  forskjel- 
lige  rent  politiske  eller  finansielle  Hverv,  saaledes  ved  flere  Kom- 
missioner, til  Forhandlinger  med  ft-emmede  Gesandter  og  som  Om- 
slagsforvalter i  Kiel.  Til  hans  Standpunkt  i  den  ydre  Politik 
kjende  vi  dog  kun  temmelig  lidet.  Hannibal  Sehested,  der  for 
øvrigt  i  Breve  til  ham  stadig  priste  ham  som  sin  trofaste  Velynder, 
beskylder  ham  i  en  Optegnelse  for  af  egennyttige  Grunde  at  have 
forladt  det  fi-ansksindede  Parti  ved  Hoflet  og  nærmet  sig  til  det 
østerrigsksindede,  hvortil  dog  maa  bemærkes,  at  den  fi-anske  Ge- 
sandt Terlon  1670  betegner  ham  som  en  retsindig  Mand.  Be- 
stemtere vides  det,  at  den  brandenborgske  Afsending  1675  regnede 
paa  ham  som  en  Tilhænger  af  Krigspartiet  og  som  stemt  for  at 
føre   Krigen  i  Tyskland  og  ikke  i  Skaane  og  navnlig  i  ham  saa 

en  Modstander  af  Frederik  Ahlefeldt,   med  hvem  det  ogsaa  vides 
at  han  1670  havde  haft  et  skarpt  Sammenstød. 

Hovedsagen  for  ham  var  dog  selvfølgelig  de  militære  Anlig- 
gender, og  der  er  ingen  Tvivl  om,  at  han  her  har  udfoldet  en 
betydelig  organisatorisk  Energi.  Han  interesserede  sig  meget  for 
Udbedringen  af  Fredericia  Fæstning,  som  han  ansaa  for  den  vig- 
tigste i  Riget  næst  Kjøbenhavn,  men  navnlig  virkede  han  for  Op- 
retholdelsen af  en  saa  stor  Hær  som  muligt.  Spørgsmaalet  om 
Hærens  Størrelse  var  brændende  i  de  første  Aar  efter  1660  og  gav 
Anledning  til  stærke  Rivninger  mellem  Militærpartiet  og  de  andre 
Ministre,  der  i  Landets  ødelagte  Tilstand  saa  en  tvingende  Grund 
til  Reduktion.  S.  var  maaske  ikke  den  mest  udprægede  Mand  i 
denne  Henseende  inden  for  sit  Parti;  hans  Voteringer  i  disse  Sager 
gjøre  ikke  det  skarpe  og  hensynsløse  Indtryk  som  Generallieutenant 
Hans  Ahlefeldts  og  Generalavditør  Poul  Tschemings,  og  han  an- 
fører ikke  saa  uforblommet  som  de  Hensynet  til  den  enevældige 
Kongemagts  Sikkerhed  som  en  Hovedgrund  til  Nødvendigheden  af 
den  store  Hær,  men  han  forsvarer  dog  denne  og  værger  sig  mod 
Motiverne  for  Nedsættelsen  ved  det  negative  Standpunkt,  at  han 
som  fremmed  ikke  kjendte  hele  Landets  Tilstand,  men  kun  sine 
Amters  og  Godsers,  og  derfor  ikke  kunde  bedømme  Elendighedens 
Omfang.  Han  opnaaede  ikke  heller,  at  Frederik  III  helt  ftilgte 
ham,  skjønt  han  udtalte,  at  han  ellers  maatte  blive  uden  Ansvar 
for  Følgerne.  De  største  Frugter  af  KrigskoUegiets  Virksomhed 
under  hans  Præsidium  bleve  dog  Oprettelsen  af  Landmilitsen  1663 — 
64  og  af  det  nationale  Rytteri  1670. 

S.  var  under  alt  dette  bleven  en  stor  Godsbesidder  i  Dan- 
mark. Møgeltønder,  som  han  hidtil  havde  haft  som  Len,  fik  han 
1661  udlagt  som  Ejendom  i  Vederlag  for  sine  Forstrækninger  til 
Kronen.  I  Slesvig  kjøbte  han  1664  Gram  Gods  af  Christopher 
Rantzau.  Hertil  kom  senere  en  stor  Erhvervelse  paa  Sjælland. 
Han  havde  opkjøbt  nogle  Fordringer  paa  Kronen,  som  nogle 
Borgermænd  sade  inde  med,  og  derved  erhvervet  deres  Pantegods 
i  Kjøbenhavns  Amt.  Da  nu  Kronen  ønskede  at  indløse  dette, 
kastede  han  sit  Blik  paa  Gisselfeldt,  som  Kronen  havde  inddraget 
efter  Cai  Lykkes  Fald.  En  Overenskomst  kom  i  Stand  1670,  hvor- 
ved S.  foruden  at  opgive  det  nævnte  Pantegods  tilmageskiftede 
Kronen  Strøgods  paa  Fyn  og  til  Gjengjæld  fik  Gisselfeldt  over- 
draget. Endnu  s.  A.  overførte  han  det  dog  til  sin  Svigersøn 
Oberstlieutenant   Ditlev   Rumohr,   men   fik   det  tilbage  Aaret  efter. 

Saa  vel  paa  Gisselfeldt  som  paa  Møgeltønder  Gods  nedlagde  S. 
hensynsløst  meget  Bøndergods  for  at  udvide  Hovedgaardene;  stor 
Interesse  viede  han  ogsaa  Fiskeriet.  Men  i  alt  Fald  Gisselfeldt 
Gods  gik  i  hans  Tid  stærkt  tilbage. 

Fra  Begyndelsen  af  6oeme  havde  S.  ofte  været  syg,  plaget  af 
Stensmerter,  og  hans  Svagelighed  tog  stadig  mere  til,  indtil  han 
døde  27.  Febr.  1676.  Han  bisattes  med  stor  Pragt  i  Trinitatis 
Kirke  i  Kjøbenhavn. 

Univ.  Prof^.  1676.  Rasmussen,  Optegn.  o;n  Gisselfeld  S.  141  ff.  Kinch, 
Ribe  Bys  Hist.  II,  419  f.  A.  Larsen,  Dansk-norske  Heltehistorier  1648 — 1700 
S.  45  ff.  Fndericia,  Adelsvældens  sidste  Dage  S.  447  ff.  o.  fl.  St.  S.  A.  Sørensen, 
Kjøbenhavns  Belejring  og  Fyens  Gjenerobring  S.  38.  135  ff.        /.  ^,  Friderida, 

Schack,  Hans  Greve,  1676 — 1719,  Finansdeputeret,  var  Søn 
af  Otto  Diderik  Greve  S.  og  Sophie  Dorothea  f.  Marschalck.  Han 
fodtes  4.  Marts  1676  og  blev,  kun  6  Aar  gammel,  faderløs.  Efter 
opnaaet  Myndighedsalder  tiltraadte  han  Besiddelsen  af  de  fædrene 
Godser,  Grevskabet  Schackenborg  og  Gram.  Allerede  1683  fik  han 
Ventebrev  paa  Riberhus  Amt,  blev  1695  Kammerherre  og  overtog 
1697  det  nævnte  Embede,  samtidig  med  at  han  udnævntes  til 
succederende  Stiftsbefalingsmand  over  Ribe  Stift.  Aaret  efter  blev 
han  hvid  Ridder  og  Gehejmeraad.  Han  synes  ikke  at  have  be- 
skæftiget sig  meget  med  sine  Amtmandsforretninger,  i  det  han  som 
Regel  opholdt  sig  paa  sine  Godser  og  i  Hovedstaden.  1707  fik 
han  Tilladelse  til  at  beholde  Gagen  mod  at  ansætte  en  Bestyrer 
af  Embedet.  1717  fik  han  det  blaa  Baand.  1719  udnævntes  han 
til  I.  Deputeret  for  Finanserne  med  Titel  af  Kammerpræsident, 
men  allerede  22.  Sept.  s.  A.  afgik  han  ved  Døden.  Han  ægtede 
I.  (i6.  Marts  1699)  Anne  Margrethe  Komtesse  Reventlow  (f.  6.  Okt. 
1682  f  21.  Marts  1 7 10),  Datter  af  Storkansler  Conrad  Greve  R. 
(XIV,  42);  2.  (171  i)  Anna  Sophie  Rantzau  (f.  4.  Sept.  1689  f  28. 
Sept.  1760),  Datter  af  Gehejmeraad  Christian  R.  til  Rastorf. 

Louis  Bobé, 

Schack,  Hans  Greve,  1735—96,  Gehejmeraad,  Broder  til 
ovenanførte  Frederik  Christian  Greve  S.,  fødtes  14.  Jan.  1735.  ^^ 
Faderens  Død  1741  arvede  han  som  ældste  Søn  Grevskabet  Scha- 
ckenborg, og  1758  kjøbte  han  Godset  Seekamp;  efter  at  han  1753 
var  bleven  Kammerherre  og  1759  Assessor  i  Kancellikollegiet,  fik 
han  næste  Aar  det  hvide  Baand  og  udnævntes  til  Stiftamtmand  i 
Ribe  og  Amtmand  over  Ribe  Amt,   men  allerede   1768  tog  han. 

der  1763  havde  faaet  Enkedronningens  Orden,  sin  Afsked  som  Stift- 
amtmand og  udnævntes  samtidig  til  Gehejmeraad.  S.,  der  døde 
paa  Schackenborg  21.  Avg.  1796,  havde  ægtet  i.  (7.  Jan.  1757)  Ul- 
rikke Auguste  Vilhelmine  Komtesse  Moltke  (f.  30.  April  1740  f  7. 
April  1763),  Datter  af  Adam  Gottlob  Greve  M.  til  Bregentved 
(XI,  380);  2.  (7.  Sept.  1763)  Caroline  Louise  Sophie  Moltke  (f.  23. 
Juni  1742  f  12.  Okt.  1794),  Datter  af  Gehejmeraad  Joachim  Chri- 
stoph  M.  (XI,  423).  C.  E.  A,  SchøUer. 

Schack,  Hans  Christian,  1642 — 1706,  Officer,  hørte  til  Slæg- 
ten S.s  pommerske  (Prillwitzer)  Gren;  hans  Forældre  vare  Christian 
Sigismund  S.  til  Stolzenburg  og  Anna  v.  Rammin.  Faderen 
havde  under  Trediveaarskrigen  været  svensk  Overkrigskommissær  i 
Forpommern,  og  Hans  S.  begyndte  ligeledes  sin  Løbebane  i  svensk 
Tjeneste.  I  Slaget  ved  Nyborg  1659  faldt  han  imidlertid  i  dansk 
Fangenskab,  og  da  der  Aaret  efter  blev  sluttet  Fred,  traadte  han 
over  i  den  danske  Hær.  Først  blev  han  Fændrik  i  Lubbes'  (Ruses) 
Regiment,  men  da  han  snart  vandt  sin  Navne,  Feltherrens  Yndest 
ved  sin  «Maade  at  arbejde  paa»,  ansatte  denne  ham  som  Lieute- 
nant  i  sit  eget  Regiment;  1665  blev  S.  Kapitajn,  1675  Major,  1676 
Generaladjudant  hos  Kongen.  Som  saadan  var  det,  at  han  bragte 
Griffenfeld  Budskabet  om  Benaadningen  paa  Skafottet.  'Endnu 
s.  A.  blev  S.  Oberst  for  fynske  Infanteriregiment,  deltog  i  Dun- 
cans  Tog  til  Halland  (jvfr.  IV,  363)  og  blev  haardt  saaret  ved 
Fyllebro  (17.  Avg.).  I  nogen  Tid  var  han  saa  Kommandant  i  Ny- 
borg, men  fratraadte  Stillingen  i  Sommeren  1677  for  ved  et  Bade- 
sted at  søge  Helbredelse  for  sine  Saar,  og  da  man  kort  efter  an- 
satte ham  som  Kommandant  i  Christiansstad,  tog  han  sin  Afsked. 
Efter  at  være  kommen  sig.  tjente  S.  et  Par  Aar  hos  Hertugen  af 
Brunsvig- Wolfenbiittel,  men  vendte  1681  tilbage  til  Danmark  og 
blev  Generalmajor  og  Kommandant  i  Kjøbenhavn,  fra  1688  til- 
lige i  Citadellet.  Han  blev  ogsaa  Chef  for  et  Frikompagni  til 
Fods,  som  han  ved  Mobiliseringerne  1683  og  ^^  udvidede  hen- 
holdsvis til  en  Bataillon  og  til  et  Regiment.  Sidst  anførte  Aar 
blev  han  Generallieutenant  og  fik  Overbefalingen  over  det  paa 
Sjælland  i  Anledning  af  Krigsforberedelserne  opbudte  Landevæm. 
1686  var  han  derimod  med  ved  Overfaldet  paa  Hamborg,  1693  ved 
Belejringen  af  Ratzeburg.  Ved  Siden  af  sine  Stillinger  som  Kom- 
ftiandant  og  Regimentschef  beklædte  han  fra  1687  Posten  som  Di- 
rektør   for    Krigshospitalet    og    havde    fra    1692    Overkommandoen 

over  Fortifikationsetaten  i  Danmark;  desuden  blev  han  jævnlig  an- 
vendt ved  Kommissionerne  paa  Raadstuen.  £t  Tegn  paa  den 
Anseelse,  han  nød,  var  det  ogsaa,  at  han  gjentagende  fik  Tilbud 
om  paa  meget  fordelagtige  Vilkaar  paa  ny  at  træde  i  brunsvigsk 
Tjeneste,  men  at  Christian  V  ikke  vilde  give  Slip  paa  ham;  For- 
holdet blev  derfor  ordnet  saaledes,  at  S.  1695 — 97  den  halve  Del 
af  Aaret  var  her  og  den  anden  halve  i  Brunsvig.  1698  udnævnte 
Kongen  ham  til  Gehejmeraad  i  Anledning  af  en  Sendelse  til  Ud- 
landet; allerede  1684  havde  han  givet  ham  det  hvide  Baand. 

I  Følge  hele  sin  Stilling  var  S.  selvskreven  til  at  indtræde  i 
den  Kommission  (Slotsloven),  som  Frederik  IV,  da  han  i  Maj  1700 
rejste  til  Hæren  i  Hertugdømmerne,  indsatte  for  paa  Sjælland  at 
have  « Opsigt  over  alting ».  I  Juli  Maaned,  da  Krigsuvejret  trak 
sammen  over  Øen,  var  S.  Slotslovens  fornemste  Medlem  og  i 
enhver  Henseende  Forsvarets  naturlige  Leder.  For  en  handle- 
kraftig Mand  havde  her  nu  været  nok  at  tage  fat  paa,  selv  om 
Kongen  hverken  havde  udrustet  Slotsloven  eller  S.  som  højstbe- 
falende  Officer  paa  Øen  med  nogen  virkelig  Myndighed,  men  paa 
en  saare  uheldig  Maade  havde  forbeholdt  sig  selv  den  endelige 
Afgjørelse  i  stort  og  smaat.  S.  viste  sig  imidlertid  som  en  Mand 
uden  Initiativ  og  uden  Mod  til  at  tage  et  Ansvar.  Hans  utidige 
Angest  for  at  blotte  Hovedstaden  gjorde,  at  den  Styrke,  som  han 
under  Lave  Hohendorf  sendte  ud  for  at  afslaa  Carl  XII's  Land- 
gang ved  Humlebæk  (4.  Avg.),  kom  for  sent;  og  efter  at  Fjenden 
var  kommen  i  Land,  var  S.s  Holdning  lige  saa  energiløs  og  vak- 
lende. Kjøbenhavns  Borgerskab  beklagede  sig  over  Kommandanten 
til  Kongen  og  fik  i  Hovedsagen  Medhold  hos  denne,  der  nu  sendte 
Storkansleren,  Grev  Reventlow,  til  Hovedstaden  med  Fuldmagt  til 
at  handle  i  Kongens  Navn.  Med  Reventlow  fulgte  bl.  a.  General- 
major Cormaillon  (IV,  87),  og  denne  gav  den  Misstemning,  der 
ogsaa  blandt  S.s  Standsfæller  herskede  imod  ham,  Luft  i  saa  utve- 
tydige Udtryk,  at  det  paa  aaben  Gade  vilde  være  kommet  til 
Tvekamp  mellem  de  2  Generaler,  dersom  ikke  Storkansleren  var 
kommen  til  og  havde  lagt  sig  derimellem.  S.s  Stilling  var  dog 
bleven  ganske  uholdbar,  og  i  Nov.  s.  A.  fik  han,  formelt  efter 
Ansøgning,  Afsked  fia  alle  sine  Embeder.  Han  drog  til  sine 
Godser  i  Grevskabet  Lippe,  hvor  han  døde  9.  Dec.  1706.  Disse 
Godser  havde  han  faaet  ved  sit  Ægteskab  (27.  Marts  1683)  med 
Amalie  Catharine  Mauritia  v.  dem  Brinck  (f.  1666  f  1752),  Datter 
af  Landraad  i  Oldenborg  Otto  v.  d.  B.  til  Iggenhausen.      I  Pom- 

mern  havde  S.  arvet  Stolzenburg  med  flere  Godser,  og  for  Tjene- 
ster, han  havde  ydet  Vilhelm  III  af  Oranien,  havde  denne  forlenet 
ham  med  en  Præbende  som  Domprovst  i  Utrecht. 

Gauhe,  Deutsches  Adelslex.  II,  1759.  v.  Schack  u.  Bar,  Gesch.  d.  Gra- 
fen u.  Herren  v.  Schack  II,  32  ff.     Krigen   1700,  udg.  af  Generalstaben. 

H.  W,  Harbou, 

Schack,  Hans  Egede,  1820 — 59,  Forfatter,  fødtes  2.  Febr. 
1820  i  Landsbyen  Sengeløse  paa  Sjælland;  Faderen  var  neden- 
nævnte Provst  Nic.  Clausen  S.  Han  var  ældste  Dreng  i  en  talrig 
Søskendeflok,  og  Faderen  tog  sig  selv  af  hans  første  Opdragelse 
og  Undervisning;  den  var  stræng  og  haard  og  indprentede  ham 
et  ubønhørligt  moralsk  Sandhedskrav,  samtidig  med  at  den  maaske 
har  gjort  Drengen  baade  noget  forkuet  og  noget  rebelsk.  Fra 
Moderen  tog  han  derimod  en  god  Portion  Fantasteri  i  Arv,  og  i 
den  landlige  Præstegaard,  mellem  en  Flok  livlige  Søstre,  udfoldede 
sig  tidlig  den  muntre,,  gemytfulde  og  selskabelige  Side  af  hans 
Natur.  Han  kom  i  Borgerdydskolen  paa  Christianshavn,  og  Fade- 
ren forfl)^edes  ogsaa  senere  til  Frelsers  Kirke  sammesteds.  Efter 
at  være  bleven  Student  1837  slog  S.  sig  paa  Juraen;  men  tidlig 
kastede  han  sig  ogsaa  ind  i  det  gjærende  Studenterliv,  som  Tiden 
omkring  1840  førte  med  sig.  Han  var  Medbestyrer  af  det  fri- 
sindede « Studentersamfund » ,  gjorde  Studentertoget  til  Upsala  med 
i  1843  ^%  to&  ogsaa  Del  i  det  skandinaviske  Studentermøde  i  Kjø- 
benhavn  i  1845.  Imidlertid  havde  han  Aaret  forud  faaet  juridisk 
Examen;  Forældrene  vare  døde  bort  og  havde  efterladt  ham  en 
beskeden  hlle  Formue,  og  uden  alt  for  meget  at  tænke  paa  Leve- 
brød kunde  han  nu  leve  med  i  de  politiske  og  skandinaviske 
Rørelser,  der  havde  fænget  i  S.  som  i  saa  mange  unge.  Han 
foretog  en  Rejse  til  Sverige,  studerede  i  Upsala,  satte  sig  med 
vaagen,  livfuld  Intelligens  ind  i  svensk  litterært  og  politisk  Aands- 
liv,  skrev  i  det  upsalensiske  Studenterblad  og  vandt  sig  ved  sin 
elskværdige  Omgængelighed  en  talrig  Vennekreds.  Efter  Hjem- 
komsten deltog  han  —  alt  medens  han  var  en  søgt  juridisk  Manu- 
duktør —  i  de  national-liberale  Bevægelser,  og  da  Februarrevolu- 
tionens og  Hippodrommødemes  Tid  kom,  var  han  midt  i  Rørelsen, 
indtagende  en  Mellemstilling  mellem  Orla  Lehmann  og  Goldschmidts 
mere  kosmopolitiske  Liberalisme.  Han  gik  med  som  frivillig  i  1848- 
Krigen,  blev  Underofficer,  optraadte  paa  Hippodrommødeme  og 
blev  i  Okt.  1848  som  Hippodromforeningens  Kandidat  i  Præstø 
Amts  3.  Valgdistrikt  valgt  til  den  grundlovgivende  Rigsforsamling. 

S.s  politiske  Løbebane  strakte  sig  fra  da  af  til  1853.  Ved 
Folketingsvalgene  i  Dec.  1849  faldt  han  vel  igjennem,  men  ved 
et  Suppleringsvalg  i  Febr.  1850  opnaaede  han  alligevel  at  faa  Sæde 
i  den  første  ordentlige  Rigsdag;  ved  de  nye  Valg  i  Avg.  1852 
valgtes  han  i  Thisted,  og  efter  den  første  Opløsning  besejrede 
han  i  en  heftig  Valgkamp  sin  Modkandidat,  Marineminister  Bille; 
men  han  opgav  at  stille  sig  ved  de  efter  den  anden  Opløsning 
stedfindende  Valg.  Trods  al  sin  politiske  Interesse  og  Begavelse 
har  S.  sagtens  efterhaanden  mærket,  at  han  ikke  ret  egnede  sig 
til  den  daglige  politiske  Gjeming  og  ikke  i  denne  kom  til  at 
udfolde  en  Virksomhed,  der  svarede  til  hans  Evner.  Fra  Be- 
gyndelsen af  sluttede  han  sig  til  det  egentlige  J.  A.  Hansen — 
Balth.  Christensenske  Venstre,  men  hans  juridisk  -  humane  Libera- 
lisme kom  i  Tidens  Løb  snart  til  at  tørne  sammen  med  Bonde- 
vennernes rent  praktiske  Standspolitik.  S.  var  desuden  over  for  al 
Partidisciplin  en  udpræget  Civilist,  der  ikke  kunde  bekvemme  sig 
til  at  holde  Trit  og  gaa  i  Geled.  Paa  det  slesvigske  Spørgsmaal, 
hvor  Ufordrageligheden  var  størst,  vakte  han  saaledes  Forargelse 
som  Kj  ætter,  da  han  i  Piecen  om  « Slesvigs  Deling »  (1849)  anbe- 
falede Delingen  efter  Nationalitet  som  den  retfærdigste  Løsning. 
I  det  « Ugeblad  for  Litteratur  og  Kritik»,  som  han  udgav  i  Vinte- 
ren 1849 — 50,  havde  han  sig  ogsaa  et  eget  privat  Organ,  i  hvilket 
han  gik  sine  egne  Veje.  Efter  at  have  skilt  sig  ud  fra  sit  op- 
rindelige Parti,  der  i  den  Anledning  naturligvis  ikke  lod  det  mangle 
paa  Angreb  paa  ham,  kom  S.  saaledes  efterhaanden  til  at  staa 
temmelig  uden  Fodfæste  og  uden  Indflydelse  i  Tinget,  og  da  han 
tillige  vistnok  savnede  Udholdenhed  og  Interesse  for  det  saglige 
Hverdagsarbejde  paa  Rigsdagen,  er  det  ikke  underligt,  at  han  — 
af  vaklende  Helbred,  som  han  desuden  var  —  trættedes  ved  aktiv 
Politikervirksomhed.  Nogle,  dels  alene,  dels  i  Forbindelse  med 
andre  forfattede,  Brochurer  om  Bondevennernes  og  Regeringens 
Politik  samt  nogen  Virksomhed  ved  det  nylig  stiftede  « Dagblad » 
ere  de  seneste  Frugter  af  S.s  politiske  Virksomhed.  I  1854  blev 
han  udnævnt  til  LandstingssekjFetær  og  indtog  fra  nu  af  udad  til 
en  passiv  Tilskuerrolle  i  Politikken,  om  han  end  efter  Minister- 
skiftet 3.  Dec.  1854  kom  til  at  staa  i  et  nært  Forhold  til  det  ny 
Ministerium  —  til  Hall  og  til  Andræ,  hvilken  sidste  var  hans 
Svoger  —  og  sluttede  sig  til  dets  Politik.  1856  blev  han  Sekretær 
hos  Konseilspræsidenten,  1858  modtog  han  Titel  af  Justitsraad. 

Efter  S.s  Udtrædelse   af  det  politiske  Liv  og  hans  samtidige 

Indtrædelse  (1854)  i  Ægteskab  med  Fanny  Vendela  Armida  Hebbe 
(f.  1833),  en  Datter  af  den  svenske  Forfatterinde  Wendela  H.,  kom 
hans  litterære  Anlæg  og  Interesser,  der  hidtil  vare  satte  i  Skygge  af 
de  politiske,  frem  i  Dagens  Lys.  Ved  Julen  1857  overraskede  han 
Læseverdenen  med  en  tyk  Bog:  « Fantasterne,  Fortælling  af  E.  S.», 
bag  hvilken  Signatur  han  snart  gjenkjendtes.  Der  var  æsthetiske 
Interesser  i  S.s  Forældrehjem,  og  han  læste  fra  ung  af  megen 
æsthetisk  Litteratur.  Men  især  var  han  hele  sit  Liv  igjennem  en 
skarpsindig  og  humoristisk  Iagttager  af  sig  selv  og  andre,  med  et 
moralsk  Sundhedsinstinkt  i  sig,  der  overalt  vejrede  og  anholdt, 
hvad  der  var  forlorent  og  forløjet  eller  sygeligt  og  unaturligt.  Han 
lignede  Poul  Møller  baade  i  sit  Humør  og  sin  Ligevægtstrang  og 
ogsaa  i  noget  ødselt  og  drøsende  i  Naturel,  og  det  er  P.  Møller,  der 
har  lært  ham  at  se  paa  Livet  og  reflektere  over  det.  Rundt  om 
sig  saa  han  Efterromantikkens  konventionelle  Idealisme  dominere  i 
Theatret  og  i  Novellerne;  i  « Fædrelandet »  og  paa  Rigsdagen  le- 
gede Førerne  —  syntes  han  —  Deputeretkammer  og  spillede  Ar- 
mand Carrel  eller  Ledru-RoUin ;  i  nære  Omgivelser,  og  nu  og  da 
vel  ogsaa  i  sig  selv,  studerede  han  alle  de  finere  Varianter  af  den 
Uegentlighed  og  Uægthed  i  Dannelsen,  som  P.  Møller  kaldte 
Affektation,  alle  Slags  Former  af  den  Forkvakling  og  Ufriskhed, 
som  S.s  Bog  kalder  Fantasteri.  Om  Fantasteri  og  Affektation,  i 
disse  Ordenes  videre  Betydninger,  handlede  S.s  Roman,  i  det  For- 
tælleren skildrer  sine  og  sin  Ungdomsvens  forskjellige  Irfærder  i 
Blændværkets  Riger  op  gjennem  Drengeaar  og  Ungdomsaar,  indtil 
den  ene  hvirvles  ud  i  Vanviddets  Afgrund,  medens  den  anden  — 
Fortælleren  —  gjennem  en  alvorlig  Krise  arbejder  sig  ud  af  Fan- 
tasteriet og  ender  som  solid  Embedsmand.  Bogen  var  —  som  det 
klassiske  Værk,  den  er  —  lige  saa  aktuel  som  universel.  Dens 
rummelige  Magasin  indeholder  en  parodisk  Opskriftnovelle  å  la 
Fru  Gyllembourg  og  Fr.  Bremer,  *et  Stykke  æsthetisk  Journalistik 
å  la  Goldschmidt,  Udkast  til  politiske  Taler  å  la  Orla  Lehmann. 
I  Conrads  og  Christians  Fantasterier  eller  i  2  halvgamle  Frøke- 
ners Sentimentalitet  forfølger  Bogen  hele  Tidens  æsthetiske  Dan- 
nelsesretning.  Hyrden  Thomas'  jævne  Bondeforstand  kritiserer 
Kammeraternes  poetiske  Luftslotte  sønder  og  sammen,  —  som 
Blicher  og  P.  Møller  havde  gjort  det.  Og  Conrads  moralsk- 
religiøse Kamp  mod  sit  selviske  og  'ørkesløse  Drømmeliv  fort- 
sætter « Enten — eller  »s  og  «Adam  Homo  »s  Reaktion  mod  eden 
æsthetiske   Livsanskuelse*.      Hvor  centralt  Bogen   fik  Ram   baade 

paa  Tiden  og  hele  Folkenaturen,  viste  sig  senere,  da  yoemes 
Litteratur  gjen tagne  Gange  har  optaget  og  fortsat  S.s  Kamp  mod 
Fantasteriet.  Ogsaa  Ibsens  «Per  Gynt»  staar  tydelig  under  denne 
Paavirkning. 

Endnu  mere  ny  end  ved  Tendensen  var  dog  Bogen  ved  sine 
friske  og  humoristiske  Iagttagelser  af  Drengeliv  og  Kjøbenhavner- 
interiører  og  ved  sine  gjennemtrængende  Analyser  af  sygelige  Sjæls- 
tilstande og  moralske  Forvildelser.  Dette  Element  af  Virkeligheds- 
skildring og  Sjælestudium  virkede  stødende  for  Samtidens  Smag; 
selv  «Adam  Homo  »s  Forfatter  fandt,  at  det  hele  var  «mere  con- 
fessions  end  Poesi,  refererede  sig  mere  til  Sandhedens  end  Skjøn- 
hedens  Idé> ;  men  netop  gjennem  dette  Element  var  Bogen  bane- 
brydende for  moderne  Virkelighedsroman. 

Efter  « Fantasterne*  (der  1899  udkom  i  3.  Oplag)  tog  S.  fat 
paa  en  ny  Roman,  der  gjennem  brede  realistiske  Li  vsski  Id  ringer 
skulde  forfølge  alskens  finere  og  fordækte  Former  af  Affektation  i 
alle  Livssfærer  —  fra  landligt  Præstegaardsliv  til  en  christians- 
havnsk  Morgenkafé.  Men  inden  S.  naaede  at  fuldføre  denne  Bog 
(et  Brudstykke  er  aftrykt  i  « Litteratur  og  Kritik »  1890),  bortreves 
han  af  Døden  20.  Juli  1859.  Den  altid  livlige  Ræsonnør  og  hjærte- 
vindende  Humorist  var  for  dem,  der  kjendte  ham  nærmest,  alle- 
rede længst  en  udslidt  Nevropathiker ,  en  hypokonder  hfærtesyg. 
Yderligere  tog  Tabet  af  hans  eneste  Barn  paa  ham,  og  han  døde 
ved  det  lille  tyske  Badested  Schlangenbad,  uden  at  Lægerne  kunde 
angive  anden  Dødsaarsag  for  den  ikke  4oaarige  end  Alderdom, 
Udslidthed.  —  Hans  Enke  ægtede  2.  Nov.  1861  Direktør  for  Uden- 
rigsministeriet P.  Vedel. 

Til  Erindring  om  H.  E.  S.  (1859).  Litteratur  og  Kritik  1890.  Erslew, 
Forf.  Lex.  Vald.  Vedel 

Schack,  Hartvig  Asche,  — 1692,  Officer,  var  Søn  af  Kom- 
mandant i  Lybek,  Oberst  Hartvig  Sivertsen  S.  til  Basthorst  og 
Dorothea  Hedvig  Sehested.  Han  stod  1668  som  Fændrik,  1670 
som  Lieutenant,  1671  som  Kapitajn  i  sin  nære  Slægtning  Felt- 
herrens Regiment,  ved  hvilket  han  1676  blev  Major,  1677  Oberst- 
lieutenant,  og  for  hvilket  han,  efter  at  han  i  omtrent  i*/^  Aar 
havde  fungeret  som  Kommandant  paa  Kronborg,  i  Efteraaret  1678 
blev  Oberst;  Regimentet  havde  da  faaet  Navn  efter  Kongens  Broder 
Prins  Georg  (Jørgen).  S.  tog  med  Ære  Del  i  den  skaanske  Krig 
og  blev  saaret  ved  Stormen  paa  Malmø   1677.      Efter  Freden  gik 

han  med  sit  Regiment  til  Holsten  og  Oldenborg,  og  i  Aarene 
1681 — 82  kommanderede  han  den  Styrke,  der  byggede  Fæstningen 
Christiansburg  ved  Jadebugten.  S.  blev  1684  Brigader,  1689  Gene- 
ralmajor, i  det  han  samtidig  fratraadte  Kommandoen  over  Prins 
Georgs  Regiment.  Derimod  blev  han,  da  han  1692  blev  ansat  ved 
Auxiliærkorpset  i  Flandern,  Chef  for  den  dertil  hørende  Bataillon 
af  sjællandske  Regiment.  I  Juni  ankom  S.  til  Korpset,  3.  Avg. 
stod  Slaget  ved  Steenkerke,  hvor  S.  blev  saaret,  og  6.  Sept.  døde 
han  i  Gent  af  en  «hidsig  Feber ».  —  S.  var  gift  med  Anna  Mar- 
grethe Baronesse  Kielman  v.  Kielmansegg  (f.  20.  Febr.  1667),  Dat- 
ter af  Gehejmeraad  Hans  Henrik  Baron  K.  v.  K.  (DC,  138);  hun 
ægtede  2.  Oberst  Christian  Ludvig  v.  Boyneburg  (f  1698)  og  3. 
Oberst  Hans  Hartman  v.  Erffa  (f  1701).  —  En  Søn,  der  ligesom 
Faderen  hed  Hartvig'  Asche  S.,  døde  16.  Dec.  1734  som  Chef  for 
Prins  Carls  Regiment,  Generalmajor  og  hvid  Ridder. 

Æ  W.  Harbou, 

Schack,  Joachim,  1628 — 1700,  Officer,  Søn  af  Otto  S.  til 
Hiitten  og  Dorothea  v.  d.  Liihe.  Han  var  Stadsmajor  i  Hamborg, 
da  han  ved  det  nationale  Fodfolks  Reorganisation  1666  og  uden 
Tvivl  ved  sin  Farbroder  Feltherren  Hans  S.s  Indflydelse  blev  kaldt 
til  Danmark  og  ansat  som  Oberst  for  det  sydjyske  Regiment.  1675 
ombyttede  han  dette  med  Dronningens  Livregiment,  som  han  be- 
holdt til  1677,  da  det  blev  bestemt,  at  Generalerne  ikke  maatte 
have  Regiment.  S.  var  nemlig  1674  forfremmet  til  Generalmajor, 
og  i  denne  Egenskab  tog  han  Del  i  den  skaanske  Fejde.  Ved 
Wismars  Belejring  1675  ledede  han  Angrebet  mod  LybekkerPorten ; 
1676 — 77  var  han  med  i  Skaane,  førte  i  Slaget  ved  Lund  Hærens 
Centrum  og  var  dernæst  en  Tid  Kommandant  i  Landskrone;  1678 
deltog  han  under  U.  F.  Gyldenløve  i  Baahuses  Belejring,  og  over- 
alt gjorde  han  god  Fyldest.  Efter  Freden  var  S.  Kommandant  i 
Kjøbenhavn,  hvortil  han  allerede  var  udnævnt  1676;  men  1681 
traadte  han  ud  af  Hæren  og  blev  s.  A.  Ridder  af  Danebrog. 
Fra  Nytaar  1682  blev  han  derhos  ansat  som  Amtmand  over  Skan- 
derborg og  Aakjær  Amter,  i  hvilket  Embede  han  døde  21.  Avg. 
1700,  72  Aar  gammel.  En  kort  Tid  havde  han  dog  igjen  haft  en 
Art  militær  Stilling,  nemlig  da  han  under  Mobiliseringen  1689  fik 
Overbefalingen  over  det  i  Jylland  opbudte  Lande  værn. 

S.  var  1668  bleven  naturaliseret  som  dansk  Adelsmand  og 
havde  her  i  Landet  erhvervet  betydelige  Godser,  der  gik  i  Arv  til 

hans  Sønner  (af  2.  Ægteskab):  1668  Sneumgaard  i  Jylland,  1677 
Bramslykke  og  1681  Kjærstrup,  begge  paa  Laaland.  1698  erhver- 
vede han,  som  det  lader  til  paa  en  ikke  rigtig  fin  Maade,  den 
Ribe  Latinskole  tilhørende  Darum  Kongetiende;  muligen  har  han  her 
handlet  under  Paavirkning  af  sin  3.  Hustru,  hos  hvem  gode  og 
daarlige  Egenskaber  synes  at  have  været  forenede  i  en  ret  mærke- 
lig Blanding.  —  Gift  i.  (1657)  med  sit  Næstsøskendebarn  Anna 
Dorothea  Schack  (f  1640  f  1669),  Søster  til  ovennævnte  General- 
major Hartvig  Asche  S.;  2.  (1671)  med  Dorothea  Sophie  Seefeldt 
(f.  1650  f  1682),  Datter  af  Peder  S.  til  Dalsgaard;  3.  (1695)  med 
Elisabeth  Rosenkrantz  (f.  1657  f  1721),  Datter  af  Erik  R.  til  Rosen- 
holm (XIV,  198)  og  siden  1682  Enke  efter  Knud  Gyldenstjerne  til 
Møllerup. 

Hofman,  Danske  Adelsmænd  II,  129;  III,  365  f.  O.  Nielsen,  Efterr.  om 
Skadst  Herred  S.  48  ff.     Galthen,  Ligtale  ov.  Elisabeth  Rosenkrantz. 

H,  W,  Harbou, 

Schack,  Nicolai  Clausen,  1781 — 1844,  Præst,  Søn  af  Land- 
mand Anders  Clausen  S.  og  Marie  Nielsdatter,  er  født  22.  Sept. 
1781  i  Hillerup  ved  Ribe.  Han  blev  Student  fra  Ribe  1800  og  tog 
theologisk  Enjbedsexamen  1804,  blev  derefter  Alumnus  paa  Elers'  Kol- 
legium og  paa  Pædagogisk  Seminarium,  paa  hvilket  han  tog  Examen 
1806;  s.  A.  fik  han  Accessit  for  en  historisk  Afhandling.  Han  blev 
Lærer  ved  Schouboes  Institut  og  1807  ordineret  Kateket  ved  Frue 
Kirke  i  Kjøbenhavn,  men  s.  A.  udnævntes  han  til  Sognepræst  i 
Sengeløse  i  Smørum  Herred.  Han  disputerede  1813  for  den  filoso- 
fiske Doktorgrad  og  blev  1824  Provst  for  Smørum  og  Sokkelund 
Herreder.  1833  blev  han  Sognepræst  ved  vor  Frelsers  Kirke  paa 
Christianshavn,  og  1834 — 43  var  han  Medlem  af  Direktionen  for 
Almue-  og  Borgerskolevæsenet  i  Kjøbenhavn;  han  sad  desuden  i 
Tiendekommissionen  for  Kjøbenhavns  Amt  og  var  Medlem  af  Land- 
husholdningsselskabets I.  og  Formand  for  dets  2.  Agerdyrknings- 
kommission.  Sammen  med  C.  H.  Visbye  stiftede  han  Kjøbenhavns 
Præstekonvent.  Han  tog  sin  Afsked  1844  og  døde  23.  Febr.  s.  A. 
Han  ægtede  1807  Tagea  Dorothea  Erasmi  (f.  1785  f  1841),  Datter 
af  Agent  og  Kommandant  paa  Guineakysten  Tage  E.  —  Han  har 
skrevet  en  Del  historiske,  theologiske  og  landøkonomiske  Afhand- 
linger samt  udgivet  en  Revision  og  Fortsættelse  af  H.  Hofmans 
Fundatssamling  (VII,  499)  i  6  Bind  (1832 — 44). 

Erslew,  Forf.  Lex.  L,  Koch. 

Schack,  Sophus  Peter  Lassenius,  1811 — 64,  Maler,  Officer. 
S.  var  Søn  af  ovfr.  nævnte  Kammeradvokat  Gregers  S.  og  blev 
født  21.  Jan.  181 1  i  Kjøbenhavn.  Han  blev  Landkadet  1821,  Se- 
kondlieutenant  1830,  1838  karakt,  og  1839  virkelig  Premierlieute- 
nant,  men  afskediget  allerede  1842.  Dog  indtraadte  han  i  Juli 
1848  atter  i  Tjenesten  som  Kapitajn  ved  3.  Reservebataillon  og 
deltog  i  Treaarskrigen.  Han  blev  1860  Kapitajn  vagtmester  i  Rens- 
borg,  s.  A.  karakt.  Major,  deltog  som  Major  og  Bataillonskomman- 
dør  i  Krigen  1864,  og  efter  at  han  var  bleven  haardt  saaret  18. 
April,  døde  han  21.   April  påa  et  Lasaret  i  Kjøbenhavn. 

S.  havde  fra  Ungdommen  vist  Interesse  for  Kunsten,  men 
kunde  dog  først,  efter  at  have  været  Officer  i  nogle  Aar,  med 
større  Ro  ofre  sig  for  sine  Kunststudier.  Samtidig  med  at  han  fik 
Adgang  til  C.  V.  Eckersbergs  Malerskole,  besøgte  han  Kunstakade- 
miet i  Tiden  1835 — 4^  ^8  vandt  begge  dets  Sølvmedailler.  Hidtil 
havde  han  selv  opfattet  sig  i  Forhold  til  Kunsten  som  Dilettant, 
men  regnede  sig  nu  for  Kunstner,  uagtet  han  trods  sin  Flid,  sin 
Dannelse  og  umiskjendelige  Kjærlighed  til  Kunsten  ikke  naaede 
nogen  høj  Plads.  Han  udstillede  dels  Portrætter  og  Genrebilleder, 
dels  bibelske  Billeder  over  Æmner  af  det  ny  Testamente.  Det 
synes,  som  om  Christian  VIII  har  taget  sig  noget  af  ham,  saaledes 
at  han  i  1844 — 45  fik  2  Aars  Rejseunderstøttelse  af  Akademiet; 
tillige  havde  han  bestilt  en  Altertavle,  «Christi  Bjærgprædiken», 
der  først  blev  afleveret  efter  Kongens  Død,  og  et  stort  Billede, 
« Christian  VIIFs  og  Caroline  Amalies  Kroning»;  dette  har  mange 
Portrætter  af  god  Lighed,  men  er  uden  malerisk  Virkning;  det  be- 
vares paa  Kronborg.  S.  udgav  senere  et  Par  Bind  « Fysiognomiske 
Studier »  (1858 — 59),  hvori  hans  bedste  Egenskaber  som  Kunstner 
forbandt  sig  med  en  aandfuld  Fremstillingsgave  som  Forfatter.  — 
S.  ægtede  1853  Vilhelmine  Bothilde  Olsen  (f.  1826  f  1900),  Datter 
af  Oberst  O.  N.  O.  (XII,  418). 

lUustr.  Tid.  1863—64,  S.  239.    Weilbach,  Nyt  Kunstnerlex.     /%.   WeiWoch, 

Schack-Rathlou,  Joachim  Otto,  1728 — 1800,  Statsmand.  Han 
var  født  13.  Juli  1728  og  Søn  af  Generalmajor  Niels  Rosenkrantz 
Schack;  hans  Moder  var  Benedicte  Gertrud  f.  v.  Ingenhaven.  Mode- 
ren døde  ganske  kort  efter  hans  Fødsel,  og  Faderen  mistede  han, 
da  han  kun  var  3  Aar  gammel;  men  kjærlige  Slægtninge  gave  ham 
en  god  Opdragelse.  Som  ungt  Menneske  hørte  han  Forelæsninger 
ved  Kjøbenhavns  Universitet,  og  derefter  foretog  han  en  Udenlands- 

rejse  for  sin  videre  Uddannelses  Skyld.  Allerede  medens  han  var 
ganske  ung,  gik  han  efter  Ønske  af  en  Faster  og  hendes  Mand, 
Gehejmeraad  Christian  Rathlou,  ind  paa  at  ville  ægte  en  kvindelig 
Slægtning  af  dem,  Øllegaard  Charlotte  Juul,  naar  hun  blev  voxen; 
de  vilde  saa  testamentere  ham  Godserne  Rathlousdal  og  Gersdorffs- 
lund.     Dette  Ægteskab  blev  indgaaet  1758. 

Imidlertid  var  han,  der  var  vel  begavet  og  havde  gode  Kund- 
skaber, kommen  ind  paa  Embedsbanen,  men  rigtignok  først  i  uløn- 
nede Embeder,  indtil  han  1755  blev  Kammerjunker  hos  Kronprinsen, 
den  senere  Christian  VII.  Nogle  Aar  derefter  (1759)  blev  han  lønnet 
Højesteretsassessor;  men  allerede  s.  A.  udnævntes  han  til  Afsending 
i  Stockholm,  hvor  han  tillraadte  Stillingen  det  følgende  Aar.  Skjønt 
han  ikke  havde  diplomatisk  Fordannelse,  var  det  dog  med  stor 
Dygtighed,  at  han  i  de  følgende  Aar  udfyldte  den  vanskelige  og 
tit  ret  pinagtige  Stilling,  han  her  havde  paataget  sig.  Han  var  en 
af  de  Diplomater,  som  J.  H.  E.  Bernstorff  havde  størst  Tillid  til, 
og  dennes  Depecher  indeholde  idelig  varme  Ord  som  Paaskjøn- 
nelse  af  hans  Holdning.  Ganske  vist  kunde  Ministeren  vanskelig 
finde  nogen,  der  fuldstændigere  sluttede  sig  til  hans  Politik,  end 
S.  gjorde  det.  Han  tilegnede  sig  saaledes  helt  Bernstorffs  Opfat- 
telse af  det  nødvendige  i  for  enhver  Pris  at  modarbejde  Foran- 
dringer i  den  svenske  Forfatning,  hvorved  Kongemagten  udvidedes 
der,  da  dette  efter  deres  Mening  vilde  være  det  samme  som,  at 
man  vilde  blive  angrebet  af  Sverige.  Svenskerne  gjaldt  endnu  for 
at  være  et  krigersk,  erobrelystent  Folk,  og  saa  snart  en  Konge 
kunde  raade  frit  over  dem  og  deres  Lands  Hjælpekilder,  mente 
man,  at  det  vilde  gjælde  Norge.  Disse  S. s  Meninger  kunde  ikke 
være  ubekjendte  i  Sverige,  og  det  var  derfor  intet  Under,  at  han 
var  ilde  lidt  ved  det  svenske  Hof.  Der  blev  da  ogsaa  fra  dettes 
Side.  da  Gustav  III  som  Kronprins  i  Aaret  1766  blev  gift  med 
Frederik  V's  Datter  Sophie  Magdalene,  ytret  det  Ønske,  at  S.  maatte 
blive  kaldt  hjem.  Da  dette  skete  det  følgende  Aar,  var  hans  diplo- 
matiske Bane  udspillet,  og  han  traadte  nu  over  i  den  overordnede 
civile  Styrelse  her  hjemme,  i  det  han  overtog  den  ham  allerede 
tidligere  bestemte  Stilling  som  2.  Deputeret  i  FinanskoUegiet  (1767), 
foruden  at  han  fik  Sæde  i  Generaltoldkammeret.  Han  var  imidler- 
tid i  Anledning  af  det  nylig  nævnte  fyrstelige  Bryllup  bleven  ud- 
nævnt til  Ridder  af  Danebrog,  og  der  var  ogsaa  1766  givet  ham 
Plads  i  Overskattedirektionen. 

S.    var  en   overordentlig   samvittighedsfuld    og   flittig   Embeds- 

mand,  der  med  Iver  satte  sig  ind  i,  hvad  han  fik  at  gjøre  med; 
men  han  var  en  tung  Natur,  som  det  paa  flere  Maader  skortede 
paa  Bevægelighed.  Naar  dette  a åbenbart  paa  den  ene  Side  vir- 
kede til,  at  han  var  stiv  konservativ  og  havde  ondt  ved  at  gaa 
ind  paa  nye  Tanker,  saadanne,  som  der  i  det  i8.  Hundredaar  frem- 
sattes mangfoldige  af  om  alle  mulige  Forhold  i  Stat  og  Samfund, 
saa  gjorde  det  tillige,  at  det  kom  til  at  mangle  ham  paa  stærkt 
Initiativ,  Og  det  saa  meget  mere,  som  hans  Samvittighedsfuldhed 
kunde  slaa  ud  i  at  fi-emkalde .  Frygt  for  Ansvar,  hvor  han  ikke 
følte  sig  helt  sikker.  Da  han  nu  i  1767  kom  ind  i  den  ny  Virk- 
somhed, tilfredsstillede  den  ham  ingenlunde.  Ikke  alene  svarede 
Stillingen  lidet  til,  hvad  han  mente  at  han,  efter  at  have  beklædt 
en  vigtig  Diplomatstilling,  kunde  kræve;  men  det  kostede  ham 
ogsaa  Møje  at  sætte  sig  ind  i  Forretninger,  som  vare  ham  helt 
nye  og  unægtelig  kunde  volde  dygtigt  Bryderi.  Hvad  den  ydre 
Anseelse  og  Gage  angik,  maatte  det  hjælpe,  at  han  8.  Febr.  1768 
blev  1.  Deputeret  i  sit  Kollegium  og  derved  var  hævet  til  en  meget 
fremragende  Stilling.  Det  syntes  ogsaa  at  maatte  gjøre  ham  hans 
Gjeming  behagelig,  at  han  stod  paa  en  saare  god  Fod  med  de 
Mænd,  der  i  denne  Tid  vare  Statens  ypperste,  saadanne  som  baade 
J.  H.  E.  Bernstorff,  dennes  Brodersøn  A.  P.  Bernstorff,  H.  C.  Schim- 
melmann  og  D.  Reventlow.  Desuden  holdt  han  og  hans  Hustru 
inderlig  af  hinanden,  saaledes  at  ogsaa  i  den  Henseende  vare  hans 
Forhold  alt  andet  end  ugunstige.  Men  dog  følte  han  sig  ikke 
glad.  I  sit  private  Liv  delte  han  den  Sorg  med  sin  Hustru,  at 
hun  den  ene  Gang  efter  den  anden  fik  et  dødfødt  Barn,  og  hvad 
hun  led  ved  slige  Lejligheder,  gik  ham  nær  til  Hjærte.  Men  han 
var  tillige  som  Finansembedsmand  haardt  trykket  af  Følelsen  af, 
hvor  slet  Statens  finansielle  Stillifig  var,  og  det  oprørte  ham  at  se, 
hvorledes  den  ene  efter  den  anden  af  dem,  der  stode  Kongen  per- 
sonlig nær,  formaaede  at  drage  Gavn  deraf  til  at  plyndre  Statskassen 
eller  opnaa  Pladser,  som  de  ikke  vare  værdige  til.  Denne  hans 
Misstemning,  der  træder  stærkt  frem  i  hans  Breve,  forstod  han 
uheldigvis  ikke  at  lægge  Dæmper  paa;  men  den  gjorde  ham  van- 
skelig og  pirrelig,  og  man  kan  derfor  se  den  yngre  Bernstorff,  der 
satte  megen  Pris  paa  ham,  udtale,  hvor  ondt  det  gjorde  ham,  at 
S.  ikke  formaaede  at  vinde  Publikum. 

Snart  skulde  der  imidlertid  komme  en  Tid.  da  S.  med  endnu 
mere  Ret  kunde  føle  sig  trykket.  Det  var,  da  den  af  ham  saa 
højt  beundrede  ældre  Bernstorff  blev  afskediget  15.  Sept.  1770,   og 

"Struensees  Magtperiode  begyndte.  Tilsyneladende  bragte  delte  strax 
S.  højere  til  Vejrs,  i  det  han  samme  Dag,  som  Bernstorff  blev  af- 
skediget, gjordes  til  Medlem  af  Konseillet;  men  dette  var,  som  vel 
bekjendt,  ganske  intetsigende,  og  allerede  9.  Okt.  blev  han  afskedi- 
get fra  sine  Embeder,  da  han  ikke  vilde  gaa  ind  paa  en  Sammen- 
kobling af  FinanskoUegiet  med  Toldkammeret  og  Kommercekol- 
legiet,  som  Struensee  lod  paabyde.  S.,  der  ved  denne  Lejlighed 
hellere  havde  villet  miste  sine  Embeder  end  svigte  sin  Overbevis- 
ning, kunde  ikke  undgaa  at  komme  i  stor  Forlegenhed,  da  han 
ingen  privat  Formue  havde;  men  dette  Slag  tog  han  med  megen 
Fatning.  Det  var  en  Tilskikkelse,  som  han,  der  var  en  stærkt 
religiøs  Mand,  mente  at  burde  bære  med  Ro.  Til  Lykke  varede 
de  smaa  Kaar,  hvori  han  nu  var  bleven  bragt,  ikke  længe.  Da 
nemlig  hans  Tante  Fru  Rathlou  døde  4.  April  1771,  arvede  han  i 
Kraft  af  hendes  og  hendes  tidligere  afdøde  Mands  Testamente 
Godserne  Rathlousdal  og  Gersdorffslund,  og  han  blev  derved  en 
meget  velhavende  Mand.  Fra  denne  Tid  antog  han  Navnet  Schack- 
Rathlou. 

Med  hvilket  Sind  han,  der  siden  sin  Afskedigelse  levede  ovre 
i  Jylland,  her  fra  fulgte  Begivenhederne  i  Struenseetiden,  er  let 
at  tænke  sig.  I  Foraaret  1771  skrev  han  til  en  god  Ven:  «Jeg 
vilde  være  det  ulykkeligste  Menneske,  hvis  jeg  nogen  Sinde  atter 
blev  nødt  til  at  træde  offentlig  frem.»  Men  Budskabet  om  Struen- 
sees  Fald  bragte  ham  dog  paa  helt  andre  Tanker.  Den  Op- 
fordring, som  han  nu  fik  til  at  indtage  en  Plads  i  Regeringen, 
besvarede  han  strax  med  Ja,  og  han  blev  da  ogsaa  Medlem  af  det 
Raad,  som  Dronning  Juliane  Marie  og  Arveprinsen  nu  omgave  sig 
med.  Ligesom  han  i  denne  Stilling  har  haft  sin  Del  i  de  Rege- 
ringsbeslutninger, som  Processerne  imod  de  efter  17.  Jan.  anklagede 
fremkaldte,  deriblandt  ogsaa  i,  hvad  der  blev  vedtaget  med  Hen- 
syn til  Dronning  Caroline  Mathilde,  saaledes  har  han  sikkert  ikke 
haft  lidet  at  sige  ved  Fastsættelsen  af  den  Form  for  Statsstyreisen, 
som  kundgjordes  ved  Forordningen  af  13.  Febr.  1772,  denne  For- 
ordning, hvis  Hovedbestemmelser  vare,  at  ingen  kongelig  Rege- 
ringsordre  skulde  have  Gyldighed,  med  mindre  den  var  under- 
skrevet i  Statsraadet,  og  at  der  til  at  have  Sæde  i  dette  Statsraad 
ikke  maatte  tages  Mænd,  der  beklædte  Stillinger  som  KoUegie- 
chefer,  med  Undtagelse  alene  af  Udenrigsministeren. 

Man  tager  næppe  fejl,  naar  man  tror,  at  det  har  passet  S.-R. 
^odt  at  have  Sæde  i  et  saadant  Statsraad,  hvor  han  kunde  deltage 

i  Afgjørelsen  af  alle  vigtigere  Regen ngssager,  medens  han  var  fri- 
taget for  at  have  at  gjøre  med  alle  de  Enkeltheder  vedrørende 
Styrelsen,  som  en  Kollegiechef  maa  sysle  med.  Naar  man  und- 
tager nogle  faa  Uger,  da  han  efter  Ostens  Afgang  fra  Udenrigs- 
ministeriet i  Foraaret  1773  rent  midlertidig  maatte  overlage  en 
Fagministers  Hverv,  var  han  helt  fri  for  saadanne.  De  første 
Aar  efter  den  saakaldte  Guldbergske  Tids  Begyndelse  have  vist- 
nok været  den  lykkeligste  Del  af  S.-R.s  Statsmandstid.  Han  var 
uden  Sammenligning  det  Medlem  af  Statsraadet,  til  hvem  Hoffet 
havde  mest  Tillid,  og  ikke  mindre  var  han  den  Statsmand,  hvem 
Landets  vigtigste  Forbundsfælle,  Rusland,  satte  størst  Pris  paa, 
da  han  gjaldt  for  en  paalidelig  Arvetager  af  den  ældre  Bernstorffs 
politiske  System  udad  til.  De  2  Medlemmer  af  Statsraadet,  der 
havde  størst  Ærgjerrighed,  og  som  han  ikke  kunde  døje,  nemlig 
Rantzau-Ascheberg  og  Osten,  maatte  hurtig  fortrække  fra  Ministe- 
riet, og  ingen  andre  af  Statsraadets  Medlemmer  tænkte  i  dets  første 
Tid  paa  at  gjøre  ham  Rangen  stridig  som  den  indflydelsesrigeste 
Statsmand  her  hjemme.  Det  var,  for  at  tage  et  Par  Exempler, 
aabenbart  hans  Votum,  der  havde  vejet  mest  i  Vægtskaalen  under 
de  Overvejelser,  som  fandt  Sted,  da  det  i  Efteraaret  1772  trak  op^ 
til  Ufred  med  Sverige,  og  det  havde  været  efter  hans  Forslag,  at 
der  paa  den  Tid  var  blevet  nedsat  en  saakaldt  extraordinær  Kom- 
mission til  at  overveje  den  hele  uheldige  finansielle  Stilling  og  gjøre 
Forslag  til  en  Forbedring  i  Forholdene.  Af  denne  Kpmmission 
blev  han  selv  Medlem,  ligesom  han  i  det  følgende  Aar  (11.  Marts 
o^  3-  Juni)  blev  Medlem  af  Overskattedirektionen  og  Direktør  i 
Skatkammeret. 

Det  er  vel  kjendt,  at  der  paa  mange  Maader  fandt  en  Reak- 
tion Sted  efter  Struensees  Fald  imod,  hvad  der  i  hans  Tid  var  ind- 
ført  af  Reformer  og  Forandringer  i  Styrelsen.  Efter  hvad  her  er 
sagt  om  S.-R.s  Stilling  i  den  følgende  Tids  Regering,  vil  det  være  • 
klart,  at  han  har  haft  sin  store  Del  i  denne  Reaktion.  Ved  Siden  af 
i  personlige  Forhold  til  sine  undergivne  at  være  en  velvillig,  human 
Mand  var  han  stiv  Aristokrat  og,  som  allerede  nævnt,  ogsaa  ultra 
konservativ.  Han  passede  derfor  godt  til  at  have  Sæde  i  en 
Kommission,  der  meget  snart  efter  17.  Jan.  blev  nedsat  for  at 
gjennemgaa  de  Struenseeske  Forandringer  og  foreslaa,  hvad  der 
af  disse  burde  ophæves,  for  at  man  kunde  vende  tilbage  til  det 
gamle.  Som  vel  bekjendt  blev  der  gjort  temmelig  rent  Bord  med 
Hensyn   til,   hvad  Struensee  havde  faaet  indført,   og  det  var   sik- 

kert  ogsaa  i  høj  Grad  efter  hans  Hjærte  og  i  det  mindste  til  Dels- 
med  hans  Medvirkning,  at  Trykkefriheden  blev  indskrænket  ved 
Forordningen  af  20.  Okt.  1773,  og  at  den  for  Bønderne  lidet  gun- 
stige Hoveriforordning  af  12.  Avg.  s.  A.  blev  udstedt.  Netop 
Landboreformerne  var  han  en  ivrig  Modstander  af,  og  man  har 
da  ogsaa  tit  omtalt,  at  han,  da  den  bekjendte  Bondeven  Oeder 
blev  fjæmet  til  en  Stilling  i  Oldenborg,  ytrede  til  denne,  at  han 
havde  været  en  for  Riget  skadelig  Mand. 

Vi  have  ovenfor  nævnt,  at  S.-R.  stod  i  venligt  Forhold  til  de 
Statsmænd,  der  havde  været  de  ledende  i  Tiden  før  Struensee.  Al 
disse  var  den  ældre  Bernstorft  død  18.  Febr.  1772,  og  D.  Revent- 
low var  Kongen  og  Hoffet  saa  ubehagelig,  at  der  ikke  kunde  være 
Tale  om,  at  han  igjen  kunde  faa  Plads  iblandt  Statens  højeste 
Embedsmænd.  Derimod  varede  det  kun  kort  Tid,  førend  S.-R. 
kunde  arbejde  for  at  faa  Schimmelmann  til  atter  at  indiage  en 
ledende  Stilling  paa  det  finansielle  og  kommercielle  Omraade,  hvad 
der  da  ogsaa  skete,  og  han  var  tillige  enig  med  denne  om,  at 
man  burde  faa  den  yngre  Bernstorflf  tilbage  i  den  danske  Siais 
Tjeneste.  Denne  fik  da  ogsaa  i  Vinteren  1772 — 73  høje  Embeder 
i  FinanskoUcgiet  og  Kommercekollegiet,  hvorfra  han  i  April  1773, 
da  S.-R.  ikke  vilde  være  Udenrigsminister,  traadte  ind  i  dette  Em- 
bede og  med  det  samme  blev  Medlem  af  Siatsraadet. 

Et  vel  kjendt  Hovedtræk  ved  den  Guldbergbke  Tid  er,  at 
Hoffet  med  Ove  Guldberg  som  ledende  Raadgiver  efterhaanden  i 
stigende  Grad  kom  ind  paa  at  ville  gjøre  sin  Vilje  gjældende  ved 
i  skarp  Modstrid  med  Forordningen  af  13.  Febr.  1772  at  udstede 
Kabinetsordrer  i  den  sindssyge  Konges  Navn,  hvilke  skulde  adlyde.s 
uden  nogen  Sinde  at  have  væiet  forelagte  Statsraadet.  I  den 
første  Tid  lagde  dog  den  Indflydelse,  som  Hoffet  indrømmede 
S.-R.,  Baand  paa  dets  Herskelyst,  og  derefter  gav  Sammenholdet 
imellem  3  saa  beiydelige  Mænd  som  S.-R.,  Schimmelmann  og  A. 
P.  Bernstorff  Ministrene  en  stor  Modstandskraft  imod  Hoffets  og 
Guldbergs  Overgreb.  Betydningen  af  dette  Sammenhold  viste  sig 
bl.  a.  ved  Ordningen  af  det  tyske  Kancelli  paa  den  Tid,  Mage- 
skiftet skulde  finde  Sted,  thi  det  var  disse  Ministres  faste  Optræden, 
der  nødte  Hoffet  til  at  gaa  ind  paa  den  Ordning,  som  Saldern, 
om  end  i  brutale  Former,  med  god  Grund  havde  krævet.  S.-R. 
selv  skaffede  for  øvrigt  Mageskiftets  Fuldbyrdelse  16.  Nov.  1773 
Elefantordenen  som  et  Bevis  paa  Anerkjendelse  for,  hvad  han  selv 
i  det  hele  havde  virket  i  Aarenes  Løb  for  denne  Sag. 

Det  gode  Forhold,  der  saaledes  havde  været  imellem  de  le- 
dende  Ministre,  især  imellem  S.-R.  og  Bernstorff,  brast  imidlertid 
desto  værre,  for  en  Del  vistnok  paa  Grund  af,  at  S.-R.  følte,  at 
Bernstorff  stod  i  Vejen  for,  at  han  kunde  staa  som  en  Slags 
Premierminister,  saaledes  som  han  havde  gjort  det  i  de  første  Aar 
efter  17.  Jan.  1772,  men  tillige  paa  Grund  af  visse  bestemte  Uenig- 
hedspunkter.  Dels  synes  det,  som  om  S.-R.  i  Slutningen  af  1775 
ikke  har  været  enig  med  Bernstorffs  Holdning  over  for  Sverige  og 
England,  dels  spillede  det  nationale  Spørgsmaal  her  ind.  Skjønt 
S.-R.  i  en  Række  Aar  havde  virket  paa  den  venskabeligste  Maade 
sammen  med  Mænd  af  tysk  Nationalitet  og  fremfor  alt  med 
den  største  Beundring  havde  set  op  til  den  ældre  Bernstorff,  delte 
han  dog  meget  stærkt  den  Uvilje,  der  havde  bredt  sig  ret  vidt, 
over  den  betydelige  Rolle,  som  fremmede  Elementer,  særlig  Tysk, 
spillede  her  hjemme,  og  som  Struensees  Uvæsen  især  havde  vakt 
Forbitrelse  imod.  Denne  Stemning  hos  S.-R.  knyttede  et  Baand 
imellem  ham  og  Guldberg,  hvis  ivrig  danske  Sind  er  bekjendt  nok, 
og  som  for  øvrigt  ved  sine  stærke  konservative  Synsmaader  og  lige- 
ledes ved  et  vist  Fællesskab  i  religiøs  Opfattelse  havde  flere  Berø- 
ringspunkter med  ham. 

Den  betydningsfuldeste  Virkning  af  Tilnærmelsen  imellem  disse 
2  Mænd  var  Udstedelsen  af  Loven  om  Indfødsretten  i  Jan.  1776, 
og  den,  der  under  det  fælles  Arbejde  paa  denne  Lov  havde  været 
den  ivrigste  i  at  ville  lukke  Døren  for  Udlændingeme,  var  S.-R. 
Hvor  stærk  Sympathi  man  end  maa  have  for  den  Følelse,  der 
havde  bragt  ham  og  Guldberg  til  at  faa  denne  Lov  frem.  og  hvor 
berettiget  den  end  i  og  for  sig  var,  kan  man  paa  den  anden  Side 
ikke  undre  sig  over,  at  Mænd  af  fremmed  Nationalitet,  som  i.  Ex. 
fremfor  alle  Bernstorff,  der  med  virkelig  Varme  arbejdede  for 
Danmarks  Vel,  kunde  finde,  at  den  danske  Følelse  ved  denne 
Lejlighed  havde  været  alt  for  ivrig  i  at  slaa  Porten  i  for  de  frem- 
mede, og  han  havde  fuldstændig  Ret  til  at  harmes  over,  at  en  saa 
vigtig  Lov  var  bleven  udstedt  uden  nogen  Sinde  at  have  været  til 
Behandling  i  Statsraadet.  Hvad,  maatte  man  spørge,  skulde  da 
Ordningen  af  13.  Febr.  1772  overhovedet  sige,  naar  sligt  kunde 
gaa  for  sig?  Der  falder  aabenbart  et  tungt  Ansvar  paa  S.-R.  for 
her  i  sin  Iver  for  at  faa  Loven  frem,  uden  ^t  udsætte  den  for 
skarp  Kritik  i  Statsraadet,  at  have  sat  selve  dette  Raad  paa  en 
højst  betænkelig  Maade  ud  af  Spillet.  Han  fik  det  da  ogsaa  selv 
at  føle.      Samtidig  med  at  han   havde  skilt  sig  bestemt  fra  Bem- 

storflf,  der  ved  alle  Lejligheder  var  den  ivrigste  Modstander  af 
Hoffets  og  Guldbergs  Lyst  til  at  regere  uden  Statsraadet,  havde  han 
nemlig  givet  Hoffet  Blod  paa  Tanden  til  at  gaa  videre  og  videre, 
og  det  varede  da  ikke  heller  længe,  førend  der  kom  alvorlige 
Kurrer  paa  Traaden  imellem  ham  selv  og  Guldberg.  Det  var  triste 
Aar  i  hans  Liv,  da  han  var  misfornøjet  med  alle  og  formodentlig 
ogsaa  med  sig  selv,  hvortil  end  videre  kom,  at  han  1778  mistede 
det  eneste  Barn,  som  var  blevet  i  Live  af  de  mange,  hans  Hustru 
havde  født  til  Verden,  en  Datter,  Dorthe  Sophie,  som  var  gift  med 
en  Haxthausen.  Han  var  i  denne  Tid  et  Billede  paa  Melankoli. 
Det  uheldige  ved  den  Magt,  som  han  selv  havde  hjulpet  Hoffet 
til  at  faa,  viste  sig  tydeligst,  da  Bernstorff  i  Nov.  1780  pludselig 
fik  sin  Afsked.  S.-R.  glemte  i  dette  Øjeblik  de  Uenigheder,  der 
havde  været  imellem  ham  og  Bernstorff,  og  med  Tanken  om.  hvad 
det  var  for  et  Tab,  Regeringen  led  ved  denne  Afskedigelse,  gjorde 
han,  hvad  han  kunde,  for  at  hindre  den;  men  det  var  til  ingen 
Nytte. 

Da  Bernstorff  var  fjæmet,  tog  Guldbergs  Styrelse  ved  Kabi- 
netsordrer  stærkt  til,  og  da  saa  Schimmelmann  døde  1782,  mente 
han  og  Hoffet  omtrent  at  kunne  gjøre,  hvad  de  vilde.  Den  Mis- 
stemning herover,  der  blev  almindelig  iblandt  alle  dem,  hvem 
Landets  Vel  laa  paa  Hjærte,  fandtes  ikke  stærkere  hos  nogen  end 
hos  S.-R.,  der  bl.  a.  lagde  den  for  Dagen  ved  i  Okt.  1782  at  tage 
sin  Afsked  fra  Overbankdirektionen,  hvori  han  havde  faaet  Sæde 
13.  April  s.  A.  Dette  hans  Standpunkt  var  da  ogsaa  vel  kjendt, 
og  det  var  Grunden  til,  at  da  der  kom  Planer  i  Gang  om  at 
styrte  det  daværende  Regimente  og  sætte  Kronprinsen  i  Spidsen 
for  Styrelsen,  udvirkede  dennes  fortrolige  Ven  Kammerjunker  Johan 
Btilow  (III,  291),  at  Prinsen  besluttede  at  henvende  sig  til  S.-R» 
for  at  faa  Raad  af  ham  om,  hvorledes  den  ønskede  Forandring 
bedst  kunde  ske,  og  han  havde  stor  Del  i,  at  Regeringsforan- 
dringen  af  14.  April  1784  fandt  Sted  paa  den  baade  besindige  og 
humane  Maade.  hvorpaa  den  gjennemførtes. 

Ligesom  S.-R.  havde  været  ivrig  imod  Bernstorffs  Afskedigelse 
i  1780,  saaledes  havde  han  4  Aar  efter  været  fuldt  enig  i,  at  han 
burde  kaldes  tilbage  til  sin  gamle  Stilling,  og  Forholdet  imellem 
dem  var  personlig  venligt,  saa  længe  Bernstorff  levede.  Men 
uagtet  S.-R.  i  de  nærmeste  Aar  efter  1784  fik  nye  Tillidshverv,  i 
det  han  23.  Sept.  1785  blev  Skoleherre  for  Herlufsholm  og  Pa- 
ron   for   Universitetet,   i   hvilken  Stilling   han   virkede  til,   at  dette 

fik  en  ny  Fundats  i  Maj  1788,  og  i  det  han  tillige  28.  Sept.  1787 
blev  Præsident  i  danske  Kancelli,  saa  maatte  han  dog  nu  se,  at 
nye  Grundsætninger  kom  til  Magten,  som  han  umulig  kunde  være 
enig  i,  nemlig  ved  den  Reformgjerning,  der  netop  i  de  følgende 
Aar  blev  saa  betydningsfuld.  Det  var  med  god  Grund,  at  han 
bekæmpede  Indførelsen  af  en  egen  Bank  for  Hertugdømmerne, 
som  han  med  rette  mente  kunde  blive  skadelig  for  Statens  Sam- 
menhold i  det  hele;  men  ingen  kan  samstemme  med  ham,  naar 
han  stræbte  at  hindre  de  store  Landboreformer.  Derimod  niaa 
man  agte  det  Skridt  af  ham,  at  han,  da  Stavnsbaandets  Ophævelse 
var  bleven  vedtaget  i  Slatsraadet,  sirax  tog  sin  Afsked,  6.  Juni  1788. 

Det  kan  synes  forbavsende,  at  Bernstorff,  der  netop  i  Landbo- 
sagen havde  staaet  paa  et  helt  andet  Standpunkt,  kom  i  den  stærke- 
ste Bevægelse  ved  dette  Skridt  af  ham  og  .paa  det  mest  levende 
besvor  ham  om  ikke  at  træde  ud  af  Statsraadet.  Men  Sagen  var, 
at  uagtet  Bernstorff  tit  havde  været  uenig  med  ham  og  til  sine 
Tider  ogsaa  været  vred  paa  ham,  saa  satte  han  dog  nu  som  i 
sine  unge  Dage  megen  Pris  paa  ham,  om  hvem  han  mente,  at 
han  virkelig  var  noget  af  en  Statsmand.  Ingen  har  været  mere 
kompetent  end  Bernstorff  til  at  dømme  herom,  og  det  vil  sikkert 
altid  blive  Historiens  Dom,  at,  hvilke  let  iøjnefaldende  Brøst  S.-R. 
end  har  haft,  hører  han  dog  til  de  betydeligste  af  de  Mænd,  der 
beklædte  høje  Embeder  her  hjemme  i  anden  Halvdel  af  det  18. 
Hundredaar.  Hans  danske  Sind  og  den  Indflydelse,  han  har  haft 
paa  Ind fødsretslo vens  Udstedelse,  bør  ikke  glemmes. 

Efter  at  have  forladt  Embedsbanen  levede  S.-R.  paa  sine 
Godser  i  Stilhed  og  som  en  meget  anset  Mand.  Hans  Hustru 
døde  20.  Maj  1798,  og  han  overlevede  hende  lidt  over  2  Aar. 
Hans  Død  indtraf  7.  Juni  1800.  Medens  han  ikke  er  opiraadt  soro 
Forfatter,  har  han  efter  sin  Død  faaet  ikke  ringe  Betydning  for 
dansk  Historieskrivning  ved  de  velordnede  Samlinger  af  Breve  fra 
andre  til  ham  selv  og  af  alskens  Betænkninger  i  Haandskrifl,  som 
han  har  efterladt  sig.  Særlig  Brevene  ere  af  stor  Interesse  og 
vidne  om  den  Vægt,  som  andre  Statsmænd,  deriblandt  netop  Bern- 
storff, have  tillagt  hans  Meninger. 

Hist.  Tidsskr.  6.  R.  IV.     A.  Fnis,  A.  P.  Bernstorff  og  Guldberg. 

E.  Holm. 

Schade,  Caspar,  1754 — 1828,  Præst,  fødtes  30.  Avg.  1754  paa 
Avernakø,   hvor  hans  Fader,   Stephan  S.,   da  var  Præst  (senere  i 

Taagerup  paa  Laaland);  Moderen  hed  Rosina  Amalie  f.  Thanch. 
1780  dimitteredes  han  fra  Nakskov  Skole,  og  1783  tog  han  theolo- 
gisk  Attestats;  blev  1787  Sognepræst  i  læbring  med  Annexer  paa 
Mors  og  1793  *  Nykjobing  paa  Mors,  ligesom  han  1797 — 1803  var 
Provst  over  Morsø  Sønderherred.  1826  tog  han  sin  Afsked  og 
døde  3.  April  1828.  Gift  i.  (1788)  med  Rebecca  Marie  f.  Otzen 
(f.  1767  t  1 8 10),  2.  (1814)  med  hendes  Søster  Elisabeth  Christine 
(f.  1763  f  1840),  Døtre  af  Frederik  O.,  Postmester  og  Palaisfor- 
valter  i  Roskilde.  S.  var  en  begavet  Mand  med  mange  Interesser, 
dyrkede  Botanik,  Mineralogi  og  Statistik,  og  har  gjort  sig  fortjent 
ved  181 1  at  udgive  « Beskrivelse  over  Øen  Mors»,  en  Bog,  der 
ganske  viet  ikke  svarer  til  de  Fordringer,  man  nu  til  Dags  stiller 
til  en  Topografi,  men  som  den  Tid  afhjalp  et  Savn  og  derfor  mod- 
toges med  Glæde,  ligesom  den  endnu  bestandig  vil  kunne  danne 
et  godt  Grundlag  for  en  nyere  Beskrivelse  af  Mors. 

Erslew,  Forf.  Lex.      Wiberg,  Alm.  Præstehist.  II,  485.  yOJi^  Bang, 

Schade,  Georg,  1712 — 95,  Advokat,  blev  født  i  Aabenraa 
3.  Maj  17 12.  Han  var  Over-  og  Landretsadvokat  og  boede  i 
Haderslev,  da  han  1754  udsendte  en  Plan  til  et  almindeligt  « Vi- 
denskabernes og  Dydens  Selskab*  for  at  forene  «den  fornuftigste 
Del  af  hele  Menneskeslægten*.  Medlemmerne  skulde  delagtiggjøres 
i  en  højere  Visdom,  og  den  Leibnitzske  Monadelære  spillede  stor 
Rolle  i  dette  Manifest.  Det  hele  havde  Karakter  af  sørgeligt 
Charlataneri,  men  tiltrak  sig  dog  en  vis  Opmærksomhed  i  videre 
Kredse.  Senere  levede  han  i  -Sønderborg  og  Altona.  Fra  sidst- 
nævnte Stad  sendte  han,  uden  at  navngive  sig,  Professor  P.  Rosen- 
stand-Goiske  i  Kjøbenhavn  sit  deistiske  Skrift  «Die  Religion  der 
Adepten »  (1760).  Sagens  Forløb  er  fremstillet  VI,  124;  den  endte 
med,  at  S.  blev  forvist  til  Christiansø,  hvor  han  sad  som  Fange 
fra  1760 — 75.  Han  bosatte  sig  derefter  i  Kiel  som  Advokat  og 
døde  10.  April  1795.  Nogle  paabegyndte  filosofiske  Arbejder  med 
alenlange  Titler  bleve  heldigvis  kun  Brudstykker. 

Luxdorphiana  S.  4  ff.  Kordes,  Schlesw.-Holst.  Schrifisleller.Lex.  S.  493  ff. 
Meusel,  Lex.  d.  1750— 1800  verstorb.  teutschen  Schriftsleller  XII,  63  ff.  (Bti- 
sching,)  Nachrichten  vom  Zustande  d.  Wissenschaflen  I,  620  ff   689  ff. 

A,  Jantzen. 

Schade,  Hans,  1671 — 1703,  Diplomat  i  polsk  Tjeneste,  var 
født  31.  Maj  1671  og  Søn  af  nedennævnte  Rektor  Peder  S.  Han 
blev  Student  fra  Roskilde  Skole  1689,   studerede  først  nogle  Aar  i 

Kjøbenhavn  og  begav  sig  derefter  paa  en  længere  Udenlandsrejse. 
1696  opholdt  han  sig  i  Amsterdam  og  ægtede  her  Catharina  Mei- 
bom,  Datter  af  Professor  Marcus  M.  (XI,  216).  Han  synes  da  at 
have  været  en  ganske  velhavende  Mand.  1698  blev  han  udnævnt 
til  polsk  Resident  i  Amsterdam  og  i  Begyndelsen  af  1700  til  Resi- 
dent i  Danmark.  Hans  Ophold  her  blev  imidlertid  kun  en  lang 
Række  Fortrædeligheder  for  ham.  Han  synes  at  have  været  en 
temmelig  selvbevidst  Mand  og  kom  snart  i  et  meget  spændt  For- 
hold til  flere  af  de  ledende  danske  Statsmænd,  særlig  Plessen;  helt 
galt  blev  det,  da  der  kort  efter  kom  en  Franskmand  Moreau,  der 
tidligere  havde  haft  Forbindelser  med  det  polske  Hof,  til  Kjøben- 
havn. Han  protegeredes  stærkt  af  Plessen  og  Chr.  Len  te  og  fik 
ved  deres  Hjælp  forskjellige  diplomatiske  Kommissioner  for  det 
polske  Hof  med  Forbigaaelse  af  S.  Dette  forbitrede  denne  i  høj 
Grad,  og  da  han  desuden  ikke  fik  nogen  sDm  helst  Løn  udbetalt, 
bad  han  fra  Midten  af  1701  atter  og  atter  om  sin  Afsked,  men 
først  i  Maj  1703  kaldtes  han  tilbage,  da  Moreau  udnævntes  til  En- 
voyé. Det  trak  imidlertid  ud  med  hans  Afrejse,  men  han  stod  i 
øvrigt  lige  i  Begreb  med  at  drage  bort,  da  Moreau  pludselig  døde 
9.  Okt.  Da  Dødsbudskabet  strax  meldtes  S.,  begav  denne  sig  til 
Moreaus  Bolig  for  paa  Kongen  af  Polens  Vegne  at  forsegle  hans 
Brevskaber.  Dette  var  imidlertid  allerede  besørget  af  Plessens 
Sekretær,  og  der  opstod  nu  en  Ordstrid,  som  endte  med,  at  en 
af  de  tilstedeværende,  Kammerraad  Burchard  v.  Suhm,  drog  sin 
Kaarde  og  tilføjede  S.  et  alvorligt  Saar  i  Underlivet,  hvoraf  han 
døde  II.  Okt.  Drabet  vakte  stor  Opsigt  i  Kjøbenhavn,  og  Suhm, 
der  imidlertid  var  flygtet,  blev  Aaret  efter  af  Højesteret  dømt  fra 
Livet  som  skyldig  i  forsætligt  Drab. 

Jocher,  Gelehrten-Lex.  IV.  Giessing,  Jubel-Lærere  II.  i,  164  f.  Nye 
Danske  Mag.  V,  153  ff.  Wolff,  Journal  f.  Polilik  og  Menneskekundskab  1814, 
IV,  193  ff.;  1815,  I,  24  ff.  (Anna  Meibom,)  Relation  de  l'assassinat  commis  en 
la  personne  de  Mr.  de  Schade  (Utrecht  1 713).  (Samme)  Einige  Perioden  aus 
den  brieffen  des  seel.  Hrm  Joh.  de  Schade   (Haag  1725).  X.  Laursen* 

Schade,  Peder,  1641 — 1712,  Rektor,  var  født  i  Roskilde  og 
Søn  af  Rektor  Hans  Pedersen  Kalundborg  (IX,  91).  Allerede  i 
sit  4.  Aar  blev  han  sat  i  Latinskolen  og  vandt  i  den  Grad  Høre- 
ren Mag.  Gregers  Mikkelsens  Yndest  ved  sit  ypperlige  Nemme, 
at  denne  bad  om,  at  Drengen  maatte  følge  med  ham  til  Herlufs- 
holm, da  han  1654  selv  var  udnævnt  til  Rektor  der.  I  4  Aar 
undervistes  han  paa  Herlufsholm,   da  Faderen  atter  tog  ham  hjem 

til  Roskilde.  Han  blev  Student  1660  og  strax  efter  af  Faderen 
ansat  som  Hører  ved  Roskilde  Skole.  1663  tiltraadte  han  en 
længere  Udenlandsrejse  og  var  borte  i  3V«  Aar,  navnlig  læggende 
sig  efter  Lægevidenskab.  Han  opholdt  sig  i  Leiden,  Paris  og  i 
Italien;  paa  Hjemvejen  besøgte  han  en  stor  Del  af  lysklands 
Universiteter.  Hans  Lyst  stod  til  ganske  at  ofre  sig  for  Læge- 
kunsten, men  Faderens  Indiydelse  fik  ham  til  atter  at  tage  fat 
paa  Skolegjemingen.  Strax  efter  sin  Hjemkomst  1666  blev  han 
Faderens  Vikar,  og  efter  at  han  1669  havde  faaet  Magistergraden , 
fik  han  kongl.  Stadfæstelse  paa  Vikariatet  med  Successionsløfte. 
Ved  sin  Faders  Død  167 1  tiltraadte  han  Rektorembedet,  hvortil 
den  Gang  endnu  var  knyttet  Værdigheden  som  Kannik  ved  Dom- 
kapitlet. Han  var  den  sidste  Kannik  i  Roskilde.  Da  Roskilde 
Domkapitel  blev  ophævet,  blev  S.  1682  —  i  Forbindelse  med  Rek- 
torstillingen —  Lector  theologiæ  og  Notar  i  Tamperretten,  som 
behandlede  Ægteskabssager.  Under  et  Ophold  i  Kjøbenhavn,  hvor- 
hen han  var  taget  for  Tamperrettens  Skyld,  døde  han  18.  Febr. 
1712.  Han  var  meget  anset  som  Skolemand  og  stod  i  omfattende 
Brevvexling  med  Udlandets  lærde  og  Statsmænd.  Tillige  dyrkede 
han  ivrig  Musik  og  fremelskede  den  blandt  Skolens  Lærere  og 
Disciple.  Han  forstod  fortræffelig  at  mele  sin  Kage,  saaledes  at 
han  gjentagne  Gange  af  Kongen  fik  tildelt  betydelige  Beneficier. 
Intet  Under  derfor,  at  han  levede  i  Velstand  og  kunde  efterlade 
betydelig  Formue.  Da  han  1703  fristede  den  store  Sorg  ved  Søn- 
nens Drab  (s.  ovfr.),  lod  Kongen  for  at  vise  sin  Deltagelse  ham 
faa  Løfte  paa,  at  den  uheldige  Søn  Jesper  S.  (f  1674  f  1726) 
skulde  succedere  ham  i  Rektoratet.  —  S.  var  2  Gange  gift:  i. 
(1669)  med  Domprovst  Trojels  Enke,  Margrethe  Biilche  (f  1676), 
Datter  af  Præsident  i  Kjøbenhavn  Peter  B.  (III,  273);  2.  (1678) 
med  Karen  Bartholin  (f  1698),  Datter  af  Rektor  Albert  B.  (I,  549). 
Frølund,  Schadæana  Metamorphosis,  1712  (Sorgeprog^aro).  Giessing,  Ju- 
bel Lærere  II,  I.  I53ff.  Bloch,  Roskilde  Domskoles  Hist.  I,  59«".  Personal- 
hist.  Tidsskr.  2.  R.  I,  94.  102.  A.Jantzen, 

Schaffalitzky  de  Muckadell»  Henrik  Bernhard,  1681 — 1751, 
Officer,  var  født  8.  Maj  1681  i  Strasburg.  Hans  Forældre  vare 
Jiirgen  Conrad  S.  de  M.  og  Veronica  Magdalene  v.  Rathsamhausen. 
Slægten  stammede  fra  Måhren,  men  var  paa  Grund  af  Hussiterfor- 
følgelseme  udvandret  til  Wiirttemberg,  og  H.  B.  S.  kom  i  Chri- 
stian V's  Tid  til  Danmark  som  Page  hos  en  af  de  wiirttembergske 
Fyrster,  som  da  stode  i  dansk  Tjeneste.      1700  blev  han  Fændrik 

ved  Livregiment  Dragoner,  Aaret  efter  Lieutenant  og  1702  Kapi- 
tajn  ved  de  til  Hjælpekorpset  i  Italien  og  Ungarn  hørende  Dra- 
goner. Efter  Hjemkomsten  tog  S.  Del  i  Felt'ogene  i  Skaane  og 
Nordtyskland,  blev  1710  Major  ved  i.  sjællandske  Rytterregiment, 
17 12  Oberstlieutenant  ved  3.  sjællandske,  17 17  karakt.  Oberst,  1723 
Chef  for  i.  søndentjældske  Dragonregiment,  1725  for  i.  fynske 
Rytterregiment,  1731  Brigader,  1732  Generalmajor,  1739  General- 
lieutenant  og  hvid  Ridder,  1747  afskediget  som  General  af  Kavalle- 
riet.  S.,  der  døde  i  Næstved  21.  Nov.  1751,  havde  1720  ægtet 
Ulrica  Elisabeth  v.  Heinen  (f.  1699  f  1750),  Datter  af  Generalmajor 
A.  C.  V.  H.  (VII,  273).  Deres  ældste  Søn,  Albrecht  Christopher 
Greve  5.  de  M.  (f.  5.  Nov.  1720  f  26.  Pebr.  1797),  blev  Oberst, 
Kammerherre,  hvid  Ridder  og  Gehejmeraad;  han  oprettede  1784 
af  4  fynske  Herregaarde  Grevskabet  Muckadell,  opkaldt  efter  Slæg- 
tens måhriske  Stamgods.  H,  IV,  Harbou, 

Schaldemose,  Frederik  Julius  (døbt  Fridericus  Julianus), 
1783 — 1853,  Forfatter.  S.  havde  en  for  en  dansk  Skribent  usæd- 
vanlig Livsførelse.  Han  var  en  Skovridersøn  fra  Wedellsborg  i 
Fyn,  hvor  han  fødtes  15.  Febr.  1783,  gik  i  Horsens  Skole,  blev 
Student  1801,  tog  samme  og  næste  Aar  2.  Examen  og  udnævntes  ved 
Krigens  Udbrud  1807  til  Sekondlieutenant  i  Landeværnet.  Under 
en  Overfart  fra  Aarhus  til  Kalundborg  blev  han  taget  af  Englæn- 
derne og  skulde  i  Foraaret  1808  føres  som  Krigsfange  til  England; 
men  Skibet  strandede  paa  en  0  nær  Vestfriesland,  og  han  slap 
fri.  Han  lod  sig  saa  hverve  til  hollandsk  Soldat,  deserterede  øje- 
blikkelig, meldte  sig  dog  nødtvungen  igjen  i  Celle  og  blev  ansat 
som  « Sekretær »  hos  en  fornem  fransk  Officer,  en  Spion,  med 
hvem  han  berejste  Tyskland,  Schweits  og  Italien.  Derefter  meldte 
han  sig  paa  ny  til  Tjeneste  hos  Hollænderne,  deltog  i  Kampen 
ved  Stralsund  i  Maj  1809,  blev  haardt  saaret,  udnævntes  til  Ser- 
gent, kom  med  Tropperne  til  Holland  og  overførtes  uden  videre 
(Holland  var  jo  taget  af  Napoleon  den  store)  i  fransk  Krigs- 
tjeneste. Som  fransk  Soldat  gik  han  til  Spanien,  drog  næsten  hele 
Landet  igjennem,  blev  først  saaret  og  senere  kvæstet  og  udnævntes 
efter  en  Kamp  nær  Murcia  til  Adjutant  sousofficier.  Da  han  var 
syg,  hjemsendtes  han,  vandrede  det  halve  Spanien  og  Frankrig 
igjennem,  kom  til  Paris  (og  fik  Afskedspa tent  som  Officer?),  medens 
Napoleon  var  i  Rusland;  lige  da  han  skulde  rejse  tilbage  til  Dan- 
mark,   sivede   der  Rygter  ud   om    Napoleons   frygtelige    Nederlag. 

Saaledes  fortæller  han  i  alt  Fald  selv  i  sine  4  Binds  « Rejser  og 
Æventyr  i  fremmede  Lande »  (1826 — 30),  en  grumme  kjedelig  Bog, 
der  mest  er  fyldt  med  Bådecker-Oplysninger  om  de  Steder,  hvor 
han  siger  han  har  været.  Den  er  tilegnet  dansk  Generalstabschef 
F.  C.  Biilow,  der  atter  <gav  ham  Brød». 

Efter  sin  Hjemkomst  til  Danmark  var  han  indtil  1816  tjenst- 
gjørende  Sekondlieutenant,  men  blev  saa  i  en  9  Aars  Tid  Adjunkt 
ved  Nykjøbing  Kathedralskole  (til  1825).  En  kort  Tid  levede  han 
som  Institutbestyrer  i  Kjøge,  beskikkedes  ved  Udgangen  af  1826 
til  Told-  og  Konsumtionsbetjent  i  Kjøbenhavn  og  var  fra  1830—39 
Materialskriver  ved  Kronborg.  Han  havde  tidligere  udgivet  et 
Par  kortlevende  Blade.  Nu  forsøgte  han  sig  en  5 — 6  Aars  Tid 
med  forskjellig  betitlede  helsingørske  Ugeblade,  som  skaffede  ham 
et  Par  Krigsretsdomme  og  en  lang  Tids  Censur.  Endelig  for- 
vandledes han  1843  til  Melhandler  og  det  følgende  Aar  til  Kaffe- 
skjænker  i  Kjøbenhavn.  I  sine  sidste  Leveaar  gjorde  han  sig  mest 
bekjendt  ved  Ugebladet  <Prikkeltome»  (185 1),  af  hvis  4  smaa  Bind 
de  2  (saa  vel  som  enkelte  Særtryk)  bleve  beslaglagte.  Bladet  inde- 
holdt fortrinsvis  utrolig  grove  og  uhøviske  Angreb  paa  Christian 
VIII,  Frederik  VII,  fremfor  alt  paa  « Trumfen*,  d.  v.  s.  Grevinde 
Danner,  og  paa  Berling.  Det  har  maaske  en  vis  kulturhistorisk 
Interesse  som  Bidrag  til  Belysning  af,  hvad  Folk  den  Gang  troede 
var  sandfærdig  Chronique  scandaleuse.  Men  litterært  Værd  be- 
sidde i  det  højeste  dets  patriotiske  og  ikke  ueffent  spottende  Vers 
over  Ploug  og  Grundtvig  samt  Datidens  politiserende  Bønder,  —  S. 
var  i  omtrent  den  sidste  Halvdel  af  sit  Liv  en  ofte  meget  behæn- 
dig Versifikator. 

Til  Tider  var  han  endda  et  Stykke  af  en  Digter,  om  end 
kim  en  Efterklangsdigter,  paavirket  (stundum  vel  nærgaaende)  af 
forskjellige  Forbilleder.  Spredt  rundt  om,  i  Tidsskrifter  og  i  hans 
Bøger  (< Digtninger*,  1819,  « Forglemmigej » ,  1823,  < Skyggebilleder*, 
1829,  «Mine  efterlevende*,  1839),  finder  man  Romancer  i  den 
OehlenscWågerske  Stil,  som  meget  vel  tør  lade  sig  se  Side  om 
Side  med  de  bedste  efter-Oehlenschlågerske  Romancedigteres  Frem- 
bringelser, desuden  enkelte  vittig  pointerede  Epigrammer  og  nu  og 
da  et  lyrisk  Digt  med  et  snart  pompøst,  snart  tækkelig  beskedent 
Foredrag.  Men  som  oftest  breder  rigtignok  den  Rhetorik  sig,  som 
gjæme  skal  dække  over  Stemningens  Magerhed,  og  for  lutter  Træer 
ser  man  slet  ingen  Skov.  En  Specialitet  havde  han  skabt  sig  i 
sine   « Fabler*  (Samlinger  fra  1833,  34,  42,  52),  hvoraf  adskillige  en 

Dansk  biogr.  Lex.     XV.  Febr.  1901.  4 

Tid  lang  gik  igjen  i  alle  Bøme-  og  Læsebøger.  Nogle  af  dem  ere 
ogsaa  paa  sin  Vis  net  fortalte  og  net  formede.  Men  de  fleste 
springe  unægtelig  løjerlig  om  med  de  optrædende  Figurers  Ejen- 
dommelighed, og  ikke  en  af  dem  har  blot  en  Anelse  af  den 
Kunst,  hvormed  Fabelmesteren  Lafontaine  skildrede  Karakterer, 
Sindsstemninger  og  Optrin. 

Størst  Indflydelse  har  S.  sikkert  haft  som  Oversætter.  Han 
oversatte  en  Mængde  Bøger  fra  snart  sagt  Alverdens  Litteraturer. 
Fra  den  græske  og  latinske  Oldtidslitteratur  (f.  Ex.  Apuleius),  fra 
den  russiske  (Gogol),  den  spanske  (Cervantes),  den  franske  (Hugo. 
Lamartine),  den  tyske  (Schiller,  Goethe,  Chamisso,  Steffens,  Strausz' 
«Jesu  Liv»),  den  engelske  (Scott,  Bulwer),  den  italienske  (Manzoni), 
foruden  fra  den  svenske,  den  hollandske  og  den  gamle  angel- 
saxiske  Litteratur  hentede  han  i  broget  Blanding  historiske  Skrif- 
ter, Digterværker  og  tarvelig  Morskabslæsning.  Men  han  valgte 
dog  langt  mere  godt  end  middelmaadigt.  Og  vare  hans  Oversæt- 
telser end  tit  Fabriksarbejde,  saa  overtraf  de  til  Gjengjæld  under- 
tiden (f.  Ex.  Oversættelsen  af  « Mikkel  Ræv»),  hvad  selv  Folk  med 
de  fineste  litterære  Navne  paa  den  Tid  plejede  at  byde. 

S.  døde  i  Kjøbenhavn  22.  Febr.  1853.  Han  havde  i  1814 
ægtet  en  kjøbenhavnsk  Guldsmeds  Datter,  Ingeborg  Dorothea  Elisa- 
beth Svendsen  (f.  1789  f  ^^i)- 

Ersiew,  Forf.  Lex.  Tychsen,  Fortifikatioiis-Etaterne  og  Ingenieurkorpset 
1684—1893.     H.  R.  [d:  Vilh.  Møller],  Efterklang  (1868).  Vilhelm  Møller, 

Schall,  Anna  Margrethe,  1775^-1852,  Danserinde,  blev  døbt 
6.  Okt.  1775  i  Kjøbenhavn,  fik  her  en  tarvelig  Skoleundervisning, 
da  hendes  Forældre,  Matros  Rasmus  Schleuther  og  Hustru  Anna 
Kirstine,  vare  fattige,  blev  i  sit  13.  Aar  optaget  som  Balletbarn 
ved  Theatrets  Danseskole,  fik  1789  fast  Ansættelse  blandt  Ballettens 
Personale  og  rykkede  1792  op  i  Danserindernes  Klasse.  Hun  var 
ikke  nogen  egentlig  Skjønhed,  hendes  Hoved  var  for  stort  til  hendes 
Figiu-,  hendes  Ansigt  var  plebejisk  i  Form  og  Træk,  hendes  Ben 
korte,  næsten  plumpe  i  deres  Kraft;  Publikum  indtog  derfor  i  Be- 
gyndelsen af  hendes  Theaterbane  en  kølig  Holdning  over  for  hende, 
men  efterhaanden  lykkedes  det  hende  ved  den  Munterhed  og  Livs- 
glæde, der  lyste  i  hendes  store  Øjne  og  prægede  saa  vel  hendes 
lille,  buttede  Person  som  hendes  hurtige,  næsten  rappe  Dans,  at  er- 
hverve sig  en  Plads  i  Publikums  Yndest  som  komisk  Danserinde. 
Det  skortede  hende  paa  koreografisk  Færdighed;  Bournonville  siger 

saaledes,  at  taf  Dansekunstens  Teknik  havde  hun  næppe  tilegnet 
sig  saa  meget,  som  der  nu  om  Stunder  udkræves  til  at  figurere  i 
en  Ballabile  af  Elever» ,  men  hendes  lystige  Bondepiger,  skjælmske 
Hyrdinder  og  fiffige  Zigeunersker  ejede  et  djærvt  og  skalkagtigt 
Lune,  der  ægte  kjøbenhavnsk  hensatte  Tilskuerne  i  en  hjemlig 
Glædesstemning. 

Omtrent  paa  samme  Tid,  som  hun  vandt  fi-em  til  Publikums 
Gunst,  indtraadte  hun  i6.  Dec.  1795  i  Ægteskab  med  den  begavede, 
senere  drikfældige,  Violinist,  Kapelmusikus  Andreas  Schall  (døbt.  13. 
April  1772  i  Kjøbenhavn,  f  29.  Nov.  1810  sammesteds),  en  Broder 
til  ndfr.  nævnte  Claus  S.,  men  dette  Ægteskab  blev  kun  af  kort 
Varighed;  WerlaufF  fortæller  endog  i  sine  Erindringer,  at  det  blev 
opløst  eet  Par  Dage  efter  Brylluppet*.  Hvorvidt  Skilsmissen  har 
været  nogen  Hjærtesorg  for  Mad.  S.,  hider  sig  ikke  afgjøre,  hun 
«fiilgte  Tidens  Strøm  og  leverede  fyldige  Bidrag  til  dens  Chronique 
galante»  (Bournonville);  det  være  nu  hermed,  som  det  være  vil, 
vist  er  det,  at  Mad.  S.  i  de  følgende  Aar  voxede  som  Kunstner- 
inde: i  1798  udnævntes  hun  til  Solodanserinde,  men  hendes  kunstne- 
riske Storværkstid  falder  først  ind  i  det  19.  Aarhundrede.  Uden 
at  opgive  sit  komiske  Repertoire  overtog  Mad.  S.,  fi'a  først  af 
maaske  kun  som  Nødhjælperske  efter  Mad.  Bjørns  (II,  364)  Afgang 
og  Jfi-.  Biroustes  Død,  de  alvorlige  Kvinderoller  i  Balletterne,  men 
da  det  viste  sig,  at  hendes  Talent  magtede  ogsaa  disse,  blev  hun 
snart  deres  ubestridte  Indehaverinde,  især  da  en  ung,  af  Naturen 
ypperlig  udrustet  Medbejlerinde,  Jfi-.  Lauerwald,  tidlig  opgav  Scenen. 
Mad.  S.  virkede  i  disse  Roller  ikke  ved  Ynde  eller  Anstand,  men 
ved  sit  stærke  dramatiske  Temperament,  hun  gav  sig  lidenskabe- 
lig hen  i  Rollen  og  de  bevægede  Optrin;  ligesom  i  de  unge  Aar 
hendes  Glæde  havde  elektriseret  Publikum,  saaledes  betog  nu  i 
hendes  modnere  Alder  den  Lidenskab,  hun  udfoldede,  Tilskuerne, 
saa  de  ogsaa  nu  glemte  hendes  ydre  Mangler.  Hun  vidste  at 
finde  gribende  mimiske  Udtryk  for  Kvindehjærtets  tragiske  Forfær- 
delse, hvad  enten  denne  gav  sig  Udslag  som  Herthas  harmfulde 
Sorg  over  Regners  Troløshed  (i  cLagertha*)  eller  som  Isauras 
rædselsslagne  Gru  ved  Opdagelsen  af  sin  Ægtefælles  Bøddelgjer- 
ninger  (i  <Rolf  Blaaskjæg»);  hendes  Kunst  naaede  sit  Højdepunkt 
i  cNina  eller  den  vanvittige  af  Kjærlighed »,  hvor  hun  i  Titelrollen 
føjede  Vanviddet  til  Forfærdelsen:  uden  Talens  Brug  gjorde  hun 
ej  alene  den  stakkels  Piges  Vanvid  rørende,  men  klarlagde  med 
psykologisk  Gætteevne  de  Skrækkebilleder,    der   havde   nedsænket 

Nina  i  Vanvid.  Mad.  S.  optraadte  ved  et  Par  af  sine  Beneficer 
i  Roller,  hørende  til  det  egentlige  Skuespil:  Miche  i  «Den  døve 
Elsker »  og  Kammerpigen  Lise  i  «Aabenbar  Krig)>,  men  gjorde 
ikke  saaledes  som  Mad.  Bournonville  (II,  560)  Skridtet  fuldt  ud, 
hvad  enten  det  nu  har  været  Dristighed  eller  Evne,  der  har  manglet 
hende.  Da  Balletten  sygnede  hen  efter  Galeottis  Død  (1816),  var 
ogsaa  Mad.  S.s  Tid  forbi,  og  hendes  Afsked  ved  Udgangen  af 
1826 — 27  fremkaldte  intet  Savn;  derefter  levede  hun  et  stille  og 
godgjørende  Liv,  indtil  hun  24.  Nov.   1852  døde  i  Kjøbenhavn. 

Boomonville,  Mit  Theaterliv  III,  243  ff.  Overskou,  Den  danske  Skueplads 
III— IV.    Hist  Tidsskr.  4.  R.  IV,  281  f.  Arthur  Aumont, 

Schall,  Claus  Nielsen,  1757 — 1835,  Violinist  og  Komponist, 
blev  født  28.  April  1757  i  Kjøbenhavn,  hvor  hans  Fader,  Niels  Peder- 
sen S.,  var  Skomagersvend,  men  senere  blev  Dansemester;  Moderen 
hed  Christiane  Pedersdatter  f.  Salling.  Faderen,  som  havde  i  Sinde 
at  bruge  ham  ved  sine  Danseøvelser,  lod  ham  undervise  i  Violin- 
spil; senere  kom  han  paa  et  Kontor,  men  da  dette  ikke  behagede 
ham,  lod  han  sig  paa  egen  Haand  1772  optage  som  Elev  paa 
Theatrets  Danseskole  og  blev  1773  Figurant.  Ved  sin  Medvirken 
i  Balletterne  fik  han  Lejlighed  til  at  høre  adskillig  Musik,  som  han 
med  sin  fortrinlige  musikalske  Hukommelse  lærte'  sig  udenad  paa 
Violinen;  i  øvrigt  skaffede  han  sig  sit  Udkomme  ved  om  Somme- 
ren at  give  Danseundervisning  i  Roskilde  og  Holbæk  og  om 
Vinteren  Musikundervisning  i  Kjøbenhavn.  En  Dag  i  1776,  da 
Balletten  c  Kongen  paa  Jagt»  skulde  opføres  om  Aftenen,  meldtes 
Repetitøren  syg  til  Prøven,  og  da  Nøglen  til  Nodeskabet  var  for- 
lagt, spillede  S.  hele  Musikken  udenad  ved  Prøven;  om  Aftenen, 
da  ingen  af  Kapellets  Violinister  turde  paatage  sig  Anførselen, 
fordi  de  ikke  nøjagtig  kjendte  Tempoerne,  maatte  S.  ligeledes 
dirigere  Balletten.  Dette  drog  Opmærksomheden  paa  ham,  og 
s.  A.  ansattes  han  som  Repetitør. 

1778  skrev  S.  de  fleste  Melodier  til  Balletten  «Bøndeme  og 
Herrerne  paa  Lystgaarden*,  hvilke  Scalabrini  derpaa  instrumente- 
rede. Han  komponerede  ogsaa  flere  Themaer  med  Variationer  for 
Violin,  paa  hvilket  Instrument  han  nu  havde  erhvervet  saa  stor 
Færdighed,  at  han  kunde  optræde  som  Solospiller  og  1779  fik 
Plads  i  Kapellet.  27.  Avg.  s.  A.  ægtede  han  Skuespillerinden 
Catharina  Margarethe  Salathé  (f.  4.  April  1755).  Da  Galeotti  1780 
vilde  komponere  Balletten  « Kjærlighedens  og  Mistankens  Magt»,  op- 

fordrede  han  S.  til  at  skrive  Musikken  dertil,  hvilket  denne  ogsaa 
gjorde  og  vandt  almindeligt  Bifald  ved;  men  ved  denne  Lejlighed 
følte  S.  selv,  hvor  lidet  han  (kj endte  til  Theori  og  Kompositions- 
lære,  hvorfor  han  fik  Koncertmester  Hartmann  til  at  give  sig  Under- 
visning deri.  Det  blev  dog  ikke  mange  Timer,  den  noget  aldrende 
Musiker  kunde  ofre  paa  ham;  senere  fik  han  lidt  videre  Vejled- 
ning af  Schulz,  men  væsentlig  uddannede  han  sig  ved  Selvstudium ; 
dybere  Indsigt  i  Musikkens  Theori  opnaaede  han  dog  aldrig,  og 
Kuhlaus  bekjendte  skarpe  Ord,  at  han  «ikke  kunde  skrive  8  Takter 
efter  hinanden  uden  FejU,  savne  ikke  ganske  Berettigelse.  Imid- 
lertid blev  han  fi-a  nu  af  den  mest  brugte  Balletkomponist  og  skrev 
Musikken  til  en  Mængde  Balletter,  navnlig  af  Galeotti,  som  «Sa- 
voyardinderne*  (1781),  tVaskepigeme  og  Kjedelflikkeren»  (1788), 
<(Afguden  paa  Ceylon»  (1788),  «Hververen»  (1788),  «Annette  og 
Lubin»  (1797),  «Lagertha»  (1801),  tines  de  Castro»  (1804),  cRolf 
Blaaskjæg»  (1808),  cMacbeth»  (1816)  o.  fl.  Musikken  til  disse  Bal- 
letter, som  især  skabte  S.  s  Ry,  er  for  længst  glemt  med  Balletterne 
selv;  den  er  let  og  melodiøs,  vistnok  uden  synderlig  Dybde,  men 
for  Datiden  betegnede  den  ved  sin  Livlighed  og  sin  Stræben  efter 
at  karakterisere  et  stort  Fremskridt  fi-a  tidligere  Balletmusik.  Mindre 
heldig  var  derimod  S.  som  Syngespilkomponist.  Hans  første  For- 
søg, cClaudina  af  Villa  bella»  (1787),  vandt  lidet  Bifald;  senere  skrev 
han  €Kinafareme»  (1792),  t  Aftenen »  (1795),  « Domherren  i  Milano » 
(1802),   « Niels  Lembak »  (1804)  og  «Alma  og  Elftide»  (1813). 

1789  opnaaede  S.  en  Rejseunderstøttelse  og  drog  til  Paris, 
hvor  han  blev  bekjendt  med  den  berømte  Violinist  Viotti;  derefter 
besøgte  han  Dresden  og  Berlin.  Han  studerede  flittig  imder 
Rejsen  og  optraadte  selv  dels  som  Violinist,  dels  som  Orkester- 
dirigent med  meget  Bifald.  Som  vel  anset  Musiker  kimde  han  nu 
aspirere  til  en  bedre  Stilling  end  den  beskedne  Plads,  han  hidtil 
havde  beklædt,  og  ved  Hartmanns  Fratræden  blev  han  1792  ansat 
som  Koncertmester,  hvorfra  han  1818  steg  til  Musikdirektør  efter 
Kimzens  Død.  Her  fandt  han  sin  rette  Plads;  han  arbejdede  med 
Iver  og  Held  paa  at  hæve  Kapellet  og  var  upaatvivlelig  en  be- 
tydelig Orkesterdirigent. 

Ogsaa  uden  for  Theatret  var  han  meget  virksom  og  spillede 
en  fremtrædende  Rolle  i  Datidens  Musikliv.  Allerede  1780  gaves 
under  hans  Anførsel  den  første  Klubkoncert  i  « Kongens  Klub»,  og 
S.  indlagde  sig  ved  denne  Lejlighed  Fortjenesten  af  at  indføre 
Haydns   Værker    i    den    kjøbenhavnske    Musikverden.       Ellers    var 

Mozart  den  Komponist,  han  beundrede  over  alle,  og  hvis  Værker 
tidlig  og  silde  hørtes  i  hans  eget  Hjem.  Foruden  i  c  Kongens 
Klub»,  hvor  han  fra  1780  var  « Koncertmesters,  blev  han  1785 
engageret  til  at  overtage  samme  Stilling  i  «Enighedsselskabet». 
Han  var  Medlem  af  «det  musikalske  Akademis  og  dirigerede  en 
Række  af  Aar  dettes  Koncerter;  da  en  indre  Strid  i  det  '1813 
foranledigede  ham  til  at  træde  ud,  tabte  disse  Koncerter  deres 
Betydning.  Ogsaa  af  det  1808  stiftede  « Selskab  til  Musikkens 
Udbredelse »  var  han  Medlem.  1809 — 13  dirigerede  han  de  saa- 
kaldte  « Amatørkoncerter*,  private  Dilettantkoncerter,  som  holdtes 
hver  14.  Dag.  Endelig  var  han  en  ivrig  Kvartetspiller  og  gjorde 
fortrinlig  Fyldest  som  saadan;  hans  mesterlige  Foredrag  af  Mozarts 
og  Haydns  Kvartetter  omtales  af  samtidige.  Hans  Stilling  i  de 
mange  musikalske  Selskaber  foranledigede,  at  man  ofte  søgte  til 
ham  ved  festlige  Lejligheder.  Der  haves  derfor  adskillige  Kantater 
Ira  hans  Haand,  saaledes  Kantaten  i  Anledning  af  Indtoget  1790, 
Kantaterne  »Fredens  og  Bellonæ  Trætte*  (1790),  «P.  F.  Suhms 
Minde»  (1798)  og  «Aaret»  (1825)  samt  Kantaten  i  Anledning  af 
Prins  Frederik  Carl  Christians  og  Prinsesse  Vilhelmine  Maries  For- 
mæling (1828).  For  sit  Instrument,  Violinen,  komponerede  han  meget. 
Koncerter  for  i  eller  2  Violiner,  dog  ogsaa  for  andre  Instrumenter 
som  Bratsch,  Fløjte,  Valdhorn  m.  m.,  og  han  uddannede  dygtige 
Elever,  som  gjorde  deres  Lærer  Ære,  Søstersønnen  P.  Funck,  Fr. 
Frøhlich  og  PauUi. 

18 19  gjorde  S.,  der  18 16  havde  faaet  Titel  af  Professor,  atter 
en  Rejse  til  Paris,  hvor  han  traadte  i  nær  Berøring  med  den  af 
ham  beundrede  Cherubini.  Efter  sin  Hjemkomst  skrev  han  endnu 
Musikken  til  en  Ballet,  cArmida»  (1821)  af  Dahlén.  Det  var  hans 
sidste  Arbejde  for  Theatret.  Endnu  en  Række  af  Aar  dirigerede 
han  Kapellet,  som  under  hans  Ledelse  hævede  sig  til  en  første 
Rang  i  Evropa.  S.  var  efterhaanden  bleven  en  meget  velstaaende 
Mand,  der  ejede  et  Landsted  i  Lyngby  og  havde  egen  Ekvipage. 
I  de  sidste  Aar  svækkedes  hans  Kræfter;  1834  nedlagde  han  sin 
Stilling,  og  han  døde  10.  Avg.  1835.  Hans  Enke,  som  1794  havde 
faaet  Afsked  fra  Theatret,  døde  15.  Dec.   1838. 

Feder  5.,  C.  S.s  yngre  Broder,  døbt  30.  Dec.  1762  f  2.  Febr. 
1820,  var  Violoncellist  i  det  kongl.  Kapel  og  en  Mand  af  betyde- 
lig musikalsk  Begavelse;  han  var  en  Virtuos  paa  Guitaren,  for 
hvilket  Instrument  han  har  komponeret  flere  meget  originale  Humo- 
resker.    Ogsaa  særdeles   smukke  4Stemmige  Sange   haves  af  ham, 

saaledes  Gravsange  over  Wiedewelt  og  Vahl.  En  Adagio  af  hani 
for  4  Basuner  roses  meget.  Kun  forholdsvis  faa  af  hans  Komposi- 
tioner ere  bevarede;  han  sluttede  sig  meget  til  sin  mere  energiske 
ældre  Broder. 

Tidsskr.  f.  Musik  1858,  Nr.  6.    Musikforeningens  Festskr.  I.    Erslew,  Forf. 
Lex.     Schlltte,  Musiklex.  Q,  St.  Bricka. 


Schandorph,  Niels  Poulsen,  1596 — 1645,  Professor,  Søn  at 
Præsten  i  Skanderup,  Provst  Poul  Andersen  og  Karen  Nielsdatter, 
var  født  I.  Avg.  1596,  blev  Student  fra  Herlufsholm  1616,  var  3 
Aar  i  Huset  hos  sin  forrige  Rektor  Jesper  Brochmand,  indtil  han 
1 6 19  kom  som  Hører  til  Sorø,  hvorfra  han  efter  knap  et  Aars  For- 
løb af  sin  Velynder  Biskop  Resen  kaldedes  til  Rektoratet  i  Sla- 
gelse, som  han  dog  et  halvt  Aar  efter  forlod  for  som  Hovmester 
for  Niels  Krabbe  at  drage  til  Wittenberg.  1624  kaldtes  han  hjem 
for  at  overtage  Rektoratet  paa  Herlufsholm,  som  han  1625,  efter 
at  have  erhvervet  Magistergraden,  ombyttede  med  Viborgs  Rekto- 
rat. Her  mødte  ham  adskillig  Modgang,  bl.  a.  fordi  han  søgte  ai 
indføre  herlovianske  Skikke  og  stillede  større  Fordringer  til  Dimit- 
tenderne, end  de  vare  vante  til;  kjed  af  Skolelivet  blev  han  1626 
Sognepræst  ved  St.  Budolphi  Kirke  i  Aalborg;  1635  forflyttedes 
han  til  vor  Frue  Kirke  i  Kjøbenhavn,  1639  udnævntes  han  til  Pro- 
fessor i  Theologi  ved  Universitetet  og  kreeredes  Aaret  efter  af 
Brochmand  til  Dr.  theol.  1644 — 45  var  han  Universitetets  Rektor 
og  døde  snart  efter,  i.  Nov.  1645.  Gift  1627  ^^^  ^^  Datter  af  Mag. 
Villum  Paludan,  Præst  i  Viborg,  Hel  vig  P.,  f  23.  Okt.  1604,  f  16. 
Okt.   167 1    som  Enke  efter  Biskop  Anders  Ringkjøbing  (XIV,   124). 

S.  var  utvivlsomt  en  dygtig  Skolemand.  Som  Professor  faar 
han  den  Ros  af  Biskop  Erik  Grave,  der  havde  været  i  Huset  hos 
ham,  at  han  var  en  nidkjær  Mand  for  Guds  Ære,  som  med  alsom- 
største  Flid  publice  og  privatim  holdt  den  studerende  Ungdom  til 
en  sand  Gudsfrygt,  Flittighed  i  deres  Studering  og  Skikkelighed  i 
Liv  og  levned.  Han  ansaas  for  Bispeæmne;  men  Christian  IV 
var  ikke  fornøjet  med  hans  Lærdom  og  fandt,  at  han  « spisede 
underlig  Latin  for  en  Doktor  at  være»;  dog  ansaa  Kongen  ham 
for  at  være  «vel  begaven  paa  Prædikestolen ».  Hans  litterære  Ar- 
bejder ere  uden  Betydning. 

Nyerup,  Lit.  Lex.  Kirkehist.  Saml.  3.  R.  IV,  509  f.  552  ff.  Wad,  Rek- 
torerne p.  Herlufsholm  S.  69  ff.  Q,  £,   Wad, 

Schandorph,  Sophus  Christian  Frederik,  1836 — 1901,  Dig- 
ter, fødtes  8.  Maj  1836  i  Ringsted.  Faderen,  Johan  Frederik  S. 
(f.  1793  i  Holbæk,  dansk  Jurist,  tidligere  Byfogedfuldmægtig,  Gods- 
forvalter, Postfuldmægtig,  f  1855),  førte  som  en  Art  Postmester  Op- 
syn med  Statens  Befordringsvæsen  der  i  Byen.  Han  var  en  pligt- 
tro og  flittig  Mand,  jovial,  med  et  lykkelig  glad  Temperament. 
Sønnen  kom  som  ældre  til  at  ligne  ham,  selv  om  han  stadig  be- 
varede inderst  inde  Arv  efter  sin  mere  begavede  Moders  noget 
tunge,  temmelig  prikne  og  pirrelige  Gemyt.  Hun  var  en  sjæl- 
landsk Proprietærdatter,  Andrea  f  Møller  (opdraget  i  Storborger- 
byen Helsingør  og  i  Kjøbenhavn,  gift  1835).  I  den  første  og 
elskværdigste  Del  af  sine  2  Binds  « Oplevelser »  (1889 — 98)  har  S. 
fortalt,  hvilket  lykkeligt  Barndomshjem  han  og  hans  yngre  Broder 
havde.  Det  var  ham  en  ublid  Forandring,  da  han  1848  sendtes 
fra  Fødebyen  og  dens  Borgerskole  til  Sorø  med  dens  Latinskole 
og  Opdragelsesanstalt.  Hjemløshedsfølelsen  befæstede  hos  ham 
Drengealderens  Hang  til  Drømmerads  og  befordrede  en  tidlig  vakt 
Lyst  til  at  gjenne  Virkeligheden  fra  sig  gjennem  snart  sentimentalt, 
snart  satirisk  Skriveri,  Skuespilleri  eller  Tegneri.  I  det  sidste  Par 
Skoleaar  kom  han  under  stærk  religiøs  Paavirkning.  Saaledes  faldt 
det  som  af  sig  selv,  at  han  gay  sig  til  at  studere  Theologi,  efter 
at  han  1855  var  blevet  Student.  Han  fik  ogsaa  Embedsexamen 
(1862).  Men  længe  forinden  havde  Læsning  og  ældres  Omgang 
gjort  det  af  med  hans  Tro.  Dog  overlevede  den  kristne  Synds- 
eller  Angerfølelse  godt  en  halv  Snes  Aar  Dogmefaldet  i  hans 
Sind.  Og  han  synes  hele  sit  Liv  at  have  beholdt  Evne  til  religiøs 
Andagtsfølelse,  —  «jeg  har»,  skriver  han  1897,  « altid  et  Alter  nær 
ved  mig  for  «den  store  ubekjendte»». 

Hans  Sprogtalent  og  hans  æsthetiske  Interesser  havde  bragt 
ham  til  at  studere  romanske  Sprog  og  Litteraturer.  Litterært  af- 
fødte dette  Studium  nogle  litterærhistoriske  Artikler,  en  Doktor- 
disputats om  det  18.  Aarhundredes  stridige  italienske  Dramatikere 
Gozzi  og  Goldoni  (1874)  samt  enkelte,  ypperlige  Oversættelser  af 
romansk  Lyrik.  Praktisk  førte  Studierne  ham  ind  paa  en  15 
Aars  Virksomhed  som  Sproglærer  i  kjøbenhavnske  Skoler  og  Fa- 
milier. Han  havde  giftet  sig  1867  med  en  Præstedatter  fra  Sla- 
gelse, Ida  Branner,  hvem  mangt  et  Blad  i  hans  Digtning  med  god 
Grund  har  prist  eller  takket.  Og  navnlig  efter  Brylluppet  faldt 
Lærergjerningen  jo  tit  en  Smule  trælsom.  Der  blev  dog  baade 
før  og  siden  god  Lejlighed  til  at  se  sig  om  i  Livet.      S.  var  alle- 


Digitized  by  VjOOQ  IC 


Schamdorph,  Soph,   Chr,  Fred.  cy 

rede  som  ung  Student  kommet  ind  i  Kr.  Arentzens  Kreds  (I,  330), 
hvor  han  havde  lært  sig  Uvilje  mod  den  herskende  National-Libera- 
lisme  og  mod  juste-milieu'et.  Han  kom  ogsaa  tidlig  i  Berøring 
dels  med  Repræsentanter  for  den  venstresindede  Opposition  (Gert 
Winther,  Tscheming),  dels  med  Repræsentanter  for  hine  konserva- 
tive af  den  gamle  Skole,  som  han  en  Tid  lang  følte  sig  næsten 
stærkest  hendraget  til.  Og  endelig  førte  hans  italienske  Talelærer 
ham  ud  i  paa  helt  anden  Maade  oppositionelle  Lag.  Læreren  var 
Artistagent;  han  gav  sin  Undervisning  rundt  om  paa  Forlystelses- 
steder og  lod  sin  Elev  stifte  Bekjendtskab  med  alskens  udenlandske 
Gjøglere  og  med  Medlemmerne  af  de  italienske  Operatroupper,  som 
aarlig  fra  1865 — 70  gjæstede  Kjøbenhavn.  Saaledes  skærpedes  S.s 
Blik  over  for  herskende  Ideer  og  over  for  det  vedtægtsmæssig 
korrekte,  foruden  at  han  i  betydeligt  Omfang  forøgede  sit  Fond 
af  Virkelighedsindtryk,  der  jo  hidtil  væsentligst  havde  bestaaet  i 
Indtryk  af  sjællandsk  Kjøbstadsliv  og  Landliv.  Til  Overflod  var 
han  fra  1863  i  Løbet  af  en  halv  Snes  Aar  3  Gange  i  Paris  og 
levede  flittig  sammen  med  dets  Studenterkvarters  Befolkning. 

Opposition  mærker  man  dog  foreløbig  kun  lidt  til  i  hans 
Digtning.  Den  har  en  Smule  Udenomspolemik  mod  Studenter- 
forherligelse  og  Skandinavisme,  og  den  vrænger  i  Ny  og  Næ  ad 
Bureaukratisme  og  Bourgeoisi;  men  dens  Personlighedsideal  er 
noget  saa  overgjemt  som  en  afbleget  Chateaubriandsk  Atala-René, 
og  den  samftindsroæssige  « Ukorrekthed »,  som  den  lovpriser,  er  en 
Slags  Rahbeksk  anløbne  Stuesymposier  med  Diskussion  og  Bell- 
mans-  eller  Gluntarsang.  Endnu  fattigere  er  hans  Poesi  paa 
Virkelighedsindtryk.  Træfler  man  dem,  saa  have  de  gjæme  for 
længst  sat  al  deres  beskedne  Ærlighed  over  Styr  i  et  dystert  Fan- 
tasteris Skole.  Man  skulde  blot  vide,  hvad  han  den  Gang  kunde 
falde  paa  at  gjøre  ud  af  en  saa  forholdsvis  simpel  Sag  som  en 
flygtig  lille  Forliebelse  i  en  Sangerinde.  Læseren  slap  saamænd 
nødig  billigere  end  med  et  Dødsleje  og  med  en  hvileløs  Don 
Juan  af  en  Asket  og  en  skelende  russisk  Greve  og  et  Dolkestød 
paa  aaben,  natsløret  Gade.  De  skulde  være  saa  romantisk  liden- 
skabelige, Poeterne,  den  ægte  Poesi  var  den  store  « Lidenskab  »I 
Selv  var  S.  i  6oeme  et  noget  pigebamsagtig  spinkelt  Mandfolk 
med  jomfruskære  Kinder;  han  bar  sit  tykke  gule  Haar  strøget 
frem  ved  begge  Sider  i  sirlig  pomadiserede  Lag,  der  var  over 
hans  Ansigt  et  halv  sippet,  halv  forlegent -selvtilfreds  Udtryk. 
Hvad   angaar   hans   Indre,    saa   forsikrer  han,    at   der   er   en   evig 

«Uro  i  hans  Hu»,  han  « farer  hvileløst  fra  Latter  til  Graad».  Og 
han  taler  tit  om  sin  store  Opfarenhed  og  Utaalmodighed.  Hans 
nervøse  Irritabilitet  er  sikker  nok,  den  gaar  tit  igjen  i  hans  senere 
Digtning,  bl.  a.  i  de  Pidskeknald,  hvormed  de  mere  kommande- 
rende af  hans  Helte  eller  Heltinder  ynde  at  fremskynde  en  Af 
gjørelse.  Men  Nervøsitet  er  jo  ikke  det  samme  som  romantisk 
stor  Lidenskab.  Og  for  Resten  ytrer  ikke  engang  Nervøsiteten  sig 
poetisk  i  hans  Ungdoms  Lyrik,  den  ses  ikke  af  Digtenes  Bygning, 
høres  ikke  i  deres  Rhytme.  Han  havde  debuteret  med  nogle,  for 
største  Delen  erotiske,  « Digte »  (1862);  i  1868  og  1875  var  fulgt  nye 
Smaadigte,  og  1867  havde  han  anonymt  udgivet  nogle  (i  1863 
paabegyndte)  dramatiske  Scener:  «Ude  i  Skoven ».  Overalt  i  disse 
Vers  er  Formen  konventionelt  pyntelig,  Tonefaldet  som  oftest  lidt 
dumpt  eller  mut  eller  vemodig  forsagt.  De  bedste  af  Digtene 
lyse  blidt  af  en  nøjsom  Fortrøstning,  hvorover  der  er  gledet  som 
et  Aandepust  af  Forsagelse.  Og  yderst  paafaldende  hos  denne 
« Lidenskabens*  formentlige  Beundrer  og  Offer  er  en  inderlig  S)mapa- 
thi  med  al  stilfærdig  Jævnhed.  Hjemligst  til  Mode  føler  S.  sig 
sammen  med  Folk,  som  netop  ikke  kjende  noget  til  og  ikke  heller 
ville  vide  at  sige  af  Romantikkens  Lidenskabelighed  (se  f.  Ex. 
« Digterens  Moder »  i  den  første,  det  udmærkede  Mindedigt  over 
Werner  i  den  sidste  af  Digtsamlingerne). 

Aabenbart  havde  S.  hidtil  hængt  fast  i  et  poetisk  Ideal  og  i 
poetiske  Former,  som  ikke  passede  for  hans  Naturel  og  ikke  tillode 
ham  at  bruge,  hvad  han  sad  inde  med.  Men  saa  hændte  det  ham, 
midt  i  70erne,  at  han  kom  i  personlig  Berøring  med  den  Brandesske 
Bevægelse.  Han  havde  hibbet  saa  smaat  efter  den  før.  Nu  des- 
illusionerede den  ham  over  for  det  romantiske  Fantasteri,  og  dens 
litterære  Virkeligheds-  og  Personlighedskrav  viste  ham  hen  til 
et  nyt  Virkefelt.  Delvis  i  samme  Retning  var  han  for  Resten 
blevet  paavirket  af  et  Par  af  Turgénjevs  Bøger.  Og  det  andet  og 
betydningsfuldeste  Afsnit  af  hans  Digtervirksomhed  begynder.  Det 
indledes  med  Novellesamlingen  «Fra  Provinsen »  (1876),  særlig  med 
dens  bedste  Fortælling,  «En  Enkestande.  Fra  nu  af  er  han  ende- 
lig for  Alvor  inde  i  digterisk  Opposition  til  Tiden,  for  saa  vidt 
som  hans  fornemste  og  lykkeligst  løste  Opgave  kommer  til  at  be- 
staa  i  at  forfølge  det  romantiserende  Selvbedrag,  Skuespillenet, 
Hanget  til  at  tro  sig  noget  andet,  end  man  er.  Lige  tvært  imod 
opstiller  han  atter  og  atter  som  Ideal  det  virkelighedskjære  eller 
i   alt  Fald  virkelighedstaalsomme  Arbejdsmenneske,   jævnt,   passelig 

hjælpsomt,  hadende  som  Pest  at  stikke  andre  og  sig  selv  pathetisk 
eller  sentimentalt  filaar  i  Øjnene.  Og  først  fra  nu  af  livnes  ogsaa 
hans  Digtning  af  alle  de  forskjelligartede  Virkelighedsindtryk,  som 
han  huskede  fra  tidligere  Tid,  eller  som  han  fra  Dag  til  Dag  mod- 
tog. Naturligvis  vare  disse  Indtryk  ikke  fotografisk  uomtvistelige; 
de  havde  Særpræg  af  hans  Personlighed,  og  de  vare  ogsaa  tit  (ham 
selv  uafvidende)  blevne  forvanskede  en  Del  af  Erindringen.  Siden 
hen,  hvor  han  skrev  vel  meget,  skabte  han  desuden  frit  overdrevne 
Varianter  af  dem,  ikke  mindst  til  Brug  ved  Skildringer  af  fiønder 
og  smaatskaame  Provinsialister.  Men  dette  er  jo  Fælleskaar  for  al 
Poesi  og  Fællesskæbne  for  næsten  alle  Digtere. 

S.s  Novellebog  havde  givet  ham  Position,  Positionen  gav 
Arbejdslyst  og  Arbejdsheld.  Saa  kom  endda  det  til,  at  han  strax 
efter  fik  det  Anckerske  Digterstipendium  og  f6r  afsted  til  sine 
Længslers  Land,  Italien  (1877).  Næsten  ind  imellem  hverandre 
paabegynder  eller  færdiggjør  han  i  denne  Tid  4  af  sine  betyde- 
ligste fiøger  og  nogle  af  sine  allerbedste  Smaahistorier :  den  store 
versificerede  Fortælling  «Unge  Dage»  (Udgivelsesaar  1879),  Roma- 
nen «Uden  Midtpunkt*  (1878),  den  2  Binds  Roman  «Thomas  Friis' 
Historie*  (1881)  og  Romanen  cSmaafolk*  (1880).  Den  sidstnævnte 
Bog  sættes  i  Almindelighed  højest  blandt  hans  Prosaskrifter.  I 
« Uden  Midtpunkt*  havde  han  stillet  en  Art  Rudin-Type  ud  mellem 
Herregaardsfolk,  i  «Unge  Dage*  og  « Thomas  Friis*  havde  han  sat 
denne  Type  —  og  sig  selv  —  i  Belysning  af  den  kjøbenhavnske 
National-Liberalismes  Nedgangsperiode.  Nu  i  «Smaafolk»  greb  han 
tilbage  til  en  anden  Gruppe  af  sine  tidligste  Kjøbenhavnsindtryk, 
han  formummede  sig  i  en  brav  lille  Tjenestepiges  Skikkelse  og  om- 
satte efter  dens  Behov  en  Del  af  det,  som  han  havde  erfaret  med 
sin  italienske  Talelærer,  Artistagenten,  som  Fører.  Bogen  er  rig  paa 
fornøjelige  Bifigurer,  fastere  bygget  og  mere  sammentrængt  i  sin 
Form  end  i  alt  Fald  meget  af  hans  senere  udgivne  store  Arbejder. 
Den  skæmmes  blot  af  hans  mer  og  mer  frembrydende  Tilbøjelig- 
hed til  i  Milieu-  og  Naturskildringer  at  følge  moderne  fransk  No- 
velleteknik længere,  end  som  rimeligt  er  over  for  danske  Menne- 
sker og  dansk  Natur.  Han  kan  komme  til  at  omgive  aandelige 
Smaakaars væsener  med  en  koloreret  Detailrigdom,  der  passer  til 
dem  værre,  end  Koloraturer  passe  til  en  lille   bitte  Folkevise. 

I  1880  fik  han  aarlig  Statsunderstøttelse  som  Digter  (den  for- 
højedes 1883,  Forhøjelsen  traadte  dog  faktisk  først  i  Kraft  1887). 
Og  fra  nu    af  lod    han   omtrent   Sproglærervirksomheden    fare.      I 

Steden  for  udsendte  han  gjennemsnitlig  hvert  Aar  en  Bog,  stundum 
kom  der  et  Aar  2  eller  3.  Han  blev  ved  at  skrive  Smaadigte 
(Samlinger  1882  og  86),  deriblandt  meget  smukke  Digte.  Tone- 
faldet kan  stadig,  selv  i  begejstrede  Opsange,  synes  lidt  kort- 
aandet  eller  mut-,  men  Tonen  er  blevet  kraftigere,  myndigere.  Des- 
uden dramatiserede  han  til  kjøbenhavnske  Privattheatre  et  Par  smaa 
og  en  stor  Fortælling  («Uden  Midtpunkt*,  Folketheatret,  1887)  og 
fik  spillet  paa  det  kongl.  Theater  to  Helaftens-Lystspil  (« Valgkandi- 
dater* 1886,  « Hjemkomst*  1893).  ^^^  fortrinsvis  var  og  blev  han 
Fortæller.  I  hans  «Ti  Fortællinger*  (1891),  der  bestaar  af  2  Bøger 
fra  1879  og  82,  have  maaske  baade  hans  burleske  Lystighed  og  hans 
bløde  Humor  fundet  det  fuldkomneste  Udtryk;  særlig  er  det  her 
lykkedes  ham  at  finde  en  ganske  usentimental  Form  til  hans  hen- 
givne Respekt  for  Livets  opofi-ende,  overbærende,  nøjsomme  Slidere, 
for  den  Slags  Korsdragere,  som  ikke  et  Øjeblik  falde  paa  at  føle 
deres  Kors.  Blandt  hans  senere  Romaner  eller  store  Fortællinger  lader 
«Skovfogedbømene»  (1884;  2.  Opl.  1894)  til  at  have  vundet  flest 
Venner.  Efter  at  han  i  «Et  Aar  i  Embede*  (1883)  havde  fremstillet 
den  Brandesske  Bevægelse,  afspejlet  i  en  Provinsby,  var  han  vel 
saa  noget  nær  færdig  med  de  betydningsfiilde  personlige  Oplevelser, 
der  tilldde  ham  at  give  Romaner  en  vis  historisk  Baggrund  og  Re- 
lief. Han  søgte  undertiden  at  bøde  derpaa  gjennem  Iagttagelse 
(f.  Ex.  af  Indremissions- Bevægelsen),  men  han  saa  næppe  dybere 
eller  nøjagtigere  end  saa  mangen  udenforstaaende  Tilskuer.  Med 
større  Held  tilstræbte  han  nu  og  da  Afvexling  ved  at  forlægge 
Skuepladsen  til  Udlandet  og  lægge  den  tilbage  i  Tiden.  Saaledes 
har  han  i  «Den  store  Mademoiselle*  («Fra  Isle  de  France  og  fra 
Sorø  Amt*,  1888)  skildret  Ludvig  XIV's  Hofliv,  og  i  Romanen 
«Poet  og  Junker*  (1892)  Digteren  Alfieris  Italien  i  sidste  Halvdel 
af  det  18.  Aarhundrede. 

Medens  Aarene  gik,  var  |han  blevet  trivelig  og  svær.  Ud- 
trykket i  hans  Ansigt  sagde  meget  klart,  at  han  kjendte  i  En- 
somhed ikke  blot  til  ør  Opfarenhed,  men  ogsaa  til  disse  « ru- 
gende, melankolske  Stemninger*,  som  han  etsteds  halvvejs  be- 
brejder sine  Venner  at  de  ikke  vilde  tiltro  ham.  Ude  mellem 
Folk  derimod  —  og  han  kom  sammen  med  mange  og  mange 
Slags  Folk  —  blev  han  i  Hast  den  legemliggjorte  hyggelige  Jovia- 
litet. Skjønt  i  en  vis  Forstand  Partimand  forligedes  han  ypperlig 
med  Alverden,  noget  af  Klogskab,  noget  af  Fordomsfrihed,  men 
mest  af  Blødhjærtethed,    fordi  han   overmandedes   af  den   mindste 

Smule  Venlighed  og  virkelig  mente  de  venlige  det  godt.  Saa  fyldte 
han  gjærne  Stuen  med  sin  skrattende,  smittende  Latter,  især  naar 
han  fik  Lov  til  at  fortælle  c  uartige*  Historier.  Hans  gamle  Uvilje 
mod  c  Korrektheden »  var  blevet  til  et  Sværmeri  for  saakaldte 
usnerpede  Ord  [og  Tildragelser,  —  et  Sværmeri,  der  naivt  levede 
Side  om  Side  med  en  halvvejs  pedantisk  Pillenhed  paa  forskjellige 
andre  Smagsomraader. 

Lige  til  1897  rejste  han  meget.  Han  saa  sig  en  Del  om  her 
hjemme  (bl.  a.  paa  et  Par  Oplæsningstoumeer),  og  han  var  baade 
i  Norge  og  Sverige,  i  Tyskland  og  Østerrig,  tiest  eller  længst  i 
Paris  og  Italien.  En  Gang  (fra  1887)  blev  han  over  3  Aar  borte. 
Da  han  kom  hjem  fra  sin  sidste  Rejse,  bosatte  han  sig  et  Par 
Aars  Tid  i  Lyngby,  ellers  boede  han  i  Kjøbenhavn.  Og  der  døde 
han,  efter  lang  Tids  Sygdom  (Apoplexi),  Nytaarsmorgen  1901.  Ved 
Sørgehøjtiden  over  ham  medvirkede  ingen  Præst;  hans  Lig  blev 
brændt. 

G.  Brandes,  Det  moderne  Gjennembmds  Mænd.  Nutiden  X,  Nr.  495  if. 
Illustr.  Tid.  XXVIII,  Nr.  33.  Vilhelm  Møller, 

Schandrup,  Jacob  Knudsen,  — 1720,  Poet,  blev  1700  Her- 
redsskriver  i  Sønderlyng  og  Middelsom  Herreder,  men  afstod  Aaret 
efter  dette  Embede  til  en  anden  paa  Grund  af  dets  Lidenhed.  1702 
udnævntes  han  da  til  Herredsfoged  i  de  samme  Herreder,  og  her, 
hvor  han  forblev  til  sin  Død  1720,  skrev  han  i  Aarene  1700 — 17 
sine  1728  udgivne  « Kuriøse  poetiske  Skrifter«.  Som  saa  mange 
af  den  Tids  Lejlighedspoeter  var  han  en  fugtig  Broder,  og  Thøger 
Reenberg  spillede  ham  det  grove  Puds  at  udgive  et  af  sine  Bryl- 
lupsvers  under  hans  Navn  og  slutte  det  med  Ønsket  om,  at  Gud 
vilde  bevare  Brudehuset  fra  alt  ondt  og 

mig  selv  for  Drukkenskab  og  Rus, 
det  ønsker  Jacob  Knudsen! 

Herpaa  svarede  S.  ved  i  et  andet  Bryllupsvers  at  udtale  Haabet 
om,  at  Brudeparret  maatte  leve  lykkelig,  saa  længe 

til  Thøger  ej  kan  skumle, 
til  Randers- Mand  har  ingen  Pram 
og  Brunsvig  ingen  Humle. 

I  det  hele  manglede  S.,  som  vistnok  var  ustuderet,  hverken 
Humør  eller  en  vis  naturlig  Rimefærdighed.  |Men  blandt  den 
Digterslægt,  der  i  Begyndelsen  af  det  18.  Aarhundrede  fra  Alexan- 
drinerens   kjedelige    Stivhed    og    Højtidelighed    vendte    tilbage    til 

lettere  Vers,  spøgefuld  Tone  og  Æmner  af  det  daglige  Liv,  er 
han  den,  der  synker  dybest  ned  i  Plumphed  og  Smagløshed,  som 
det  allerede  ses  af  hans  rimede  Ansøgning  til  Frederik  IV  om 
Herredsfogedembede : 

Jeg  betler  for  din  Stol  et  lidet  Levebrød; 
hjælp,  milde  Arvesol,  for  Jesu  dyre  Død! 

Hans  Bryllups-  og  Gravrim,  Bindebreve  osv.  ere  overfyldte  med 
franske  Gloser  og  affattede  i  de  mest  vexlende  Former:  dob- 
beltrimede  Alexandrinere,  Akrosticha  o.  a.  Fra  Kingos  gudelige 
Tone  og  den  2.  schlesiske  Skoles  opstyltede  Stil  slaar  han  lige 
over  i  væmmelige  og  raa  Skildringer;  men  midt  i  hans  tanke- 
tomme Snaksomhed  overraskes  man  af  og  til  ved  kulturhistorisk 
interessante  Træk  af  Tidens  Hverdagsliv:  Rejseskildringer,  et  Mid- 
dagsgilde hos  en  sallingsk  Præst,  en  Bondes  Beskrivelse  af  sit 
Herskabs  Bryllup  i  jysk  Dialekt.  Ikke  mindst  er  dette  Tilfældet  i 
de  3  dialogiserede  Stykker,  der^  udgjøre  Samlingens  mærkeligste 
Indhold:  « Romansk  Maskerade )»,  om  en  utro  og  løsagfig  Kammer- 
piges Fata,  « Kobberkomedie »,  om  Øvrighedens  vilkaarlige  Inkvisi- 
tion efter  ulovlig  Brændevinsbrænding  hos  Bønderne,  og  « Hellig 
tre  Kongers  Komedie*.  Den  sidste  er  et  mærkeligt  Exempel  paa, 
hvorledes  de  gamle  Bibelskuespil  henimod  deres  Uddøen  paa  Hol- 
bergs Tid  vare  gaaede  over  i  en  helt  moderne  Stil  som  Sangspil 
paa  franske  og  italienske  Melodier,  medens  Æmnet,  om  Jesu  Fød- 
sel, træder  ganske  tilbage  for  lavkomiske  Scener  af  Tidens  raaeste 
Værtshus-  og  Soldaterliv. 

Nyerup  og  Rahbek,  Den  danske  Digtekunst  IV.  y.  Paludan, 

Schanke,  s.  Skanke. 

Jessen-SchardebøU,  Erik  Johan,  f  1783,  s.  Jessen  (Vni,  489). 

Scharff,  Harald  Anton,  f  1836,  Danser.  S.  er  født  i  Kjø- 
benhavn  20.  Febr.  1836  og  kom,  da  hans  Forældre,  Tøjfabrikant 
Christian  Frederik  S.  (f  i  Tyskland,  f  i  Kjøbenhavn  1843)  og 
Frederikke  i.  Eggert  (f  1840),  faa  Aar  efter  døde,  som  Barn  ind 
paa  det  kongl.  Theaters  Balletskole.  Efter  at  have  gjennemgaaet 
denne  fik  S.  24.  Marts  1856  sin  første  Rolle  som  Hans  Mortensen 
i  « Aprilsnarrene »;  ihvorvel  hans  livfulde  Fremtræden  skaffede  ham 
Bifald  ikke  blot  i  denne,  men  ogsaa  i  et  Par  andre  Knøseroller  i 
Begyndelsen  af  det  følgende  Theateraar,  blev  det  dog  efter  hans 
Udførelse  af  James  i  « Sylfiden »  (25.  Nov.  1856)  aabenbart,  at  hans^ 

rette  Virkefelt  var  Balletten,  |en  Dom,  hans  kjække  Gregor  i  «I 
Karpatheme»  nogle  Maaneder  senere  yderligere  bekræftede.  S., 
der  1857  udnævntes  til  Danser  og  1861  avancerede  til  Solodanser, 
indtog  den  netop  ledige  Plads  som  Ballettens  første  'Elsker  og 
hævdede  den  ubestridt  i  en  Aarrække  ved  sin  teknisk  fuldkomne, 
men  temperamentsfattige  Dans  og  sin  fi-ejdige,  men  temmelig  al- 
mindelige Friskhed;  at  hans  dramatiske  Begavelse  rakte  videre, 
viste  tdet  mangetydige  Udtryk  af  Finhed,  Smidighed  og  dæmonisk 
Udholdenhed »  (G.  Brandes),  hvormed  han  i  «Thrymsk viden*  (1868) 
fremstillede  Loke.  Des  værre  afbrødes  hans  Bane  brat:  9.  Nov. 
187 1  sprængtes  under  Udførelsen  af  Zigeunerdansen  af  « Trouba- 
douren»  hans  ene  Knæskal,  og  han  var  hermed  tabt  for  Balletten. 
S.,  der  altid  havde  længtes  mod  Skuespillet  og  af  og  til  udført 
Roller  heri,  saaledes  ikke  uden  Held  Vagn  Akisøn  i  <Palnatoke» 
(1867),  besluttede  nu  at  vove  Springet:  5.  Dec.  1872  optraadte  han 
som  Einar  Tambeskjælver  i  « Hakon  JarU,  men  vandt  ikke  Fod- 
fæste i  Skuespillet,  og  12.  Maj  1873  betraadte  han,  der  ved  det 
foregaaende  Theateraars  Slutning  havde  erholdt  Afsked,  sidste  Gang 
det  kongl.  Theaters  Scene  som  Nicolai  Reiersen  i  « Sparekassens. 
Han  vilde  dog  endnu  ikke  opgive  Theatret  og  modtog  Engage- 
ment ved  Folketheatret,  hvor  han  21.  Avg.  1873  debuterede  som 
Møller  i  cKanarifuglen>,  men  heller  ikke  her  lykkedes  det  ham  at 
vinde  sig  anerkjendt  Plads,  og  ved  Udgangen  af  1875 — 7^  ^^ 
han  sig  tilbage  fra  al  scenisk  Virksomhed.  Uden  for  Danmark  er 
S.  optraadt  i  Christiania  sammen  med  de  3  Søskende  Price  i 
Sommeren  1865.  —  S.  ægtede  3.  Okt.  1874  Balletdanserinde  ved 
det  kongl.  Theater  Elvilda  Victoria  Antonia  Møller  (f.  16.  Nov. 
1846),  Datter  af  Bødker  Johan  Anthon  M.  (f   1815  f  1874). 

Arthur  Aumont. 

Scharffenberg,  Paul  Ulrich,  1810 — 82,  Officer.  Slægten  har 
oprindelig  kaldt  sig  Skarpenberg,  i  det  S.s  Oldefader,  Chef  for  en 
fynsk  Bataillon  og  en  af  Tordenskjolds  tapreste  Vaaben fæller,  bar 
dette  Navn,  som  derefter  fortyskedes.  Faderen,  Paul  Ulrich  S., 
var  Kapitajn  ved  2.  jyske  Regiment  i  Viborg,  da  S.  fødtes  10. 
Maj  18 10;  Moderen  hed  Sara  Anna  f  Grundal.  Senere  blev  Fade- 
ren Major  og  Kommandør  for  4.  Bataillon  af  oldenborgske  Infan- 
teriregiment og  derefter  Justitsraad  og  Postmester  i  Kiel;  her  til- 
bragte den  unge  S.  næsten  30  Aar  af  sit  Liv.  Først  var  han 
bestemt  til  at  studere,   men  blev  Landkadet  1825  og  Sekondlieute- 

nant  ved  lauenborgske  Jægerkorps  1829  med  Aldersorden  fra  1827, 
hvorefter  han  avancerede  til  Premierlieutenant  1835  og  til  Kapitajn 
af  2.  Klasse  1847,  da  han  forsattes  til  2.  Jægerkorps  under  Oberst 
Schleppegrell,  der  udviklede  hans  praktiske  Dygtighed,  medens  han 
selv  med  Iver  studerede  tyske  og  franske  Militærforfattere  og  ud- 
dannede sig  til  en  dygtig  Jæger.  I  1848  rykkede  han  med  Korpset 
ud  i  Felten,  deltog  i  Kampen  ved  Bov  og  i  Slaget  ved  Slesvig, 
hvor  han  lagde  Snarraadighed  og  sjældent  Mod  for  Dagen,  saa  at 
hans  Kompagni,  der  ved  andres  Fejl  var  afskaaret  og  udsat  for 
at  blive  taget  til  Fange,  fik  Forholdet  forandret  og  indbragte  54 
Fanger.  Dagen  efter  udmærkede  han  sig  ved  Oversø,  og  som 
ældst  usaaret  Oflficer  modtog  han  ved  Overgivelsen  General  Wran- 
gels  Anerkjendelse  af  vore  Troppers  Forhold,  i  det  denne  tilbage- 
gav  ham  hans  Værge. 

I  det  følgende  Aar  var  S.,  som  Aaret  før  var  bleven  Kapi- 
tajn af  I.  Klasse,  med  ved  Adsbøl,  hvornæst  han  kom  til  Frede- 
ricia, hvor  han  under  Slaget  6.  Juli  blev  saaret  under  Forsøget 
paa  at  storme  Skansen  og  Morterbatteriet  ved  Igumvejen.  I  Avg. 
erholdt  han  Majors  Karakter  og  ansattes  ved .  5.  Reservebataillon, 
som  han  1850  førte  med  stor  Dygtighed  i  Kampen  ved  Helligbæk 
og  i  Slaget  ved  Isted  samt  i  Fægtningen  ved  Stenten  Mølle.  Han 
blev  derefter  Major.  Efter  Fredslutningen  blev  S.,  som  i  1852  fik 
Oberstlieutenants  Karakter  og  i  1854  opnaaede  selve  Graden,  Kom- 
mandør for  4.  Jægerkorps,  indtil  han  i  1860  som  Kommandør  for 
3.  Bataillon,  der  laa  i  Garnison  i  Altona,  blev  Kommandant  i 
denne  By,  hvilken  vanskelige  og  ansvarsftilde  Post  han  varetog  med 
stor  Dygtighed,  saa  at  han  i  1862  erholdt  Oberstsan ciennitet  (Ka- 
rakteren havde  han  faaet  1860)  og  Kommandørkorset  af  Danebrog. 

Ved  Mobiliseringen  1863  udnævntes  S.  til  Chef  for  den  ny- 
oprettede 8.  Brigade,  bestaaende  af  9.  og  20.  Regiment,  i  det  han 
dog  vedblev  at  være  Kommandant  i  Altona,  hvis  Garnison  yder- 
ligere forstærkedes  med  11.  Regiment,  6.  Dragonregiment  og  et 
Batteri,  hvilke  Tropper  han  derefter  i  Slutningen  af  Dec.  førte  til- 
bage til  Slesvig,  hvor  de  sidstnævnte  Afdelinger  atter  maatte  af- 
gives. 3.  Febr.  1864  bleve  Dele  af  hans  2  Regimenter  kastede  til- 
bage k2i  deres  Forpoststillinger  ved  Selk  og  Jagel  foran  Danevirke, 
hvorefter  Brigaden  samledes  paa  den  østlige  Del  af  den  gamle 
Danevirkevold  og  afslog  Østerrigernes  gjentagne  Angreb.  Under 
Tilbagetoget  fra  Danevirke  overdroges  det  S.  med  sin  Brigade  at 
danne   Arrieregarden,    og    han    ledede    dennes    Tilbagetog,    skjønt 

liarcelleret  af  østérrigske  Husarer  og  ridende  Artilleri,  med  stor 
Overlegenhed  indtil  Sankelmark,  hvor  han  afløstes  af  7.  Brigade. 
3.  Brigade  kom  derefter  til  Fredericia,  hvor  den  besatte  den  be- 
fæstede Lejr  og  Fæstningens  nordlige  Front,  og  var  altsaa  her 
under  Bombardementet;  men  da  Fjenden  derefter  forholdt  sig  rolig, 
beordredes  Brigaden  i  de  første  Dage  af  April  til  Dybbølstillingen, 
hvor  den  gik  paa  Forpost  og  efter  Afløsningen  17.  April  om  Afte- 
nen opstilledes  som  Reserve  ved  Barakkelejren.  S.  var  den  rette 
Mand  til  denne  Opgave;  han  regerede  med  Jæmhaand,  men  sør- 
gede altid  med  Omhu  for  sine  Folks  Vel,  og  de  tilbade  ham,  fordi 
han  var  modig  som  faa  —  18.  April  røg  han  midt  under  Kampen 
sin  Cigar  — ,  altid  bevarede  sin  Ro  og  aldrig  svigtede  sin  Over- 
bevisning eller  veg  tilbage  for  Ansvar.  Dette  viste  han  ogsaa  18. 
April,  i  det  han  strax  efter  at  have  faaet  Melding  om,  at  Fjenden 
angreb,  beordrede  sine  Regimenter  fi-em  imod  ham,  uagtet  der 
gaves  Befaling  til,  at  Brigaden  skulde  gaa  tilbage  til  Brohovedet. 
Ved  dette  Modangreb,  som  kostede  os  et  Tab  af  780  døde  og 
saarede  samt  622  Fanger  (af  i  alt  3027  Mand),  standsedes  Preusserne 
saa  meget  i  deres  Sejersløb,  at  3.  Brigade,  som  holdt  Stillingens 
højre  Fløj  besat,  dog  kunde  komme  nogenlunde  tilbage,  medens 
vor  Vaabenære  hævdedes  paa  den  smukkeste  Maade. 

Brigaden  overførtes  efter  Kampen  til  Fyn  for  at  ordnes  paa 
ny  og  deltog  i  Kystbevogtningen.  S.  blev  i  Slutningen  af  1864 
Kommandør  for  4.  Brigade,  og  det  følgende  Aar  erholdt  han 
Anciennitet  som  Generalmajor.  Karakteren  som  saadan  hk  han 
samtidig  med  Udnævnelsen  til  Generalinspektør  for  Fodfolket  i 
1866,  i  hvilket  Aar  han  tiUige  blev  Medlem  af  den  store  Forsvars 
kommission,  i  hvilken  han  udøvede  en  betydelig  Indflydelse.  Da 
efter  Vedtagelsen  af  Hærloven  af  1867  de  nye  Principper  for  Mand- 
skabets Uddannelse  m.  m.  skulde  føres  ud  i  Livet,  blev  han  stillet 
i  Spidsen  for  i.  Generalkommando,  hvilken  Post  han  beklædte, 
indtil  han  i  1879  paa  Grund  af  Alder  erholdt  sin  Afsked  fra  Krigs- 
tjenesten. 

Han  kommanderede  den  i.  Lejrsamling  i  1868  og  paatrykte 
disse  Samlinger  et  eget  Præg,  der  holdt  sig  lige  til  deres  Ophør  i 
1880.  Han  benaadedes  førstnævnte  Aar  med  Storkorset  af  Dåne 
brog.  Han  døde  ugift  28.  Jan.  1882  i  Kjøbenhavn  og  testamen- 
terede en  Del  af  sin  Formue  til  Oflficerernes  Understøttelsesforening. 

Vort  Forsvar  Nr.  218.    Nadonaltid.  Nr.  1802.    lUustr.  Tid.  XXIII,  Nr.  1167. 

P,  N.  Nievwenhms, 

Dansk  biogr.  Lex.    XV.  Fcbr.  190X.  5 

Scharling,  Carl  Emil,  1803 — 77,  Theolog,  blev  født  28.  Juli 
1803  i  Kjøbenhavn.  Hans  Fader,  Simon  Peter  S.  (f  1831),  besty- 
rede en  Pogeskole  for  Drenge,  men  skjønt  denne  havde  et  stort 
Antal  Disciple,  gav  den  dog  ikke  større  Overskud,  end  at  der  i 
Hjemmet  maatte  leves  et  meget  tarveligt  Liv,  for  at  de  knappe 
Indtægter  kunde  slaa  til  for  den  store  Børneflok,  tilmed  da  Fade- 
ren, som  var  en  fintdannet  Mand  med  mange  aandelige  Inter- 
esser, ønskede  at  give  sine  Sønner  den  bedst  mulige  Opdragelse. 
Moderen  hed  Andrea  Christiane  f.  Eberhardt  (f  1853).  Da  S.  havde 
gjennemgaaet  Faderens  Skole,  blev  han  sat  i  Borgerdydskolen  i 
Kjøbenhavn,  hvor  han  ved  sin  Flid  og  Dygtighed  blev  den  be- 
kjendte  Skolebestyrer  Michael  Nielsens  erklærede  Yndling,  og  hvor- 
fra han  blev  Student  1820.  Efter  at  han  182 1  havde  bestaaet  2. 
Examen  med  Udmærkelse,  begyndte  han  at  studere  Theologi,  og 
her  fandt  han  i  sin  senere  mangeaarige  Kollega  H.  N.  Clausen, 
der  netop  den  Gang  blev  ansat  ved  Universitetet,  en  Lærer,  «hvem 
selv  hans  Modstandere  gave  det  Vidnesbyrd,  at  hans  Indflydelse 
paa  de  studerende  langt  overgik  den  Virkning,  som  nogen  theolo- 
gisk  Professor  i  Mands  Minde  havde  øvet». 

1825  bestod  S.  den  theologiske  Embedsexamen  med  Udmær- 
kelse og  tilbragte  nu  nogle  lykkelige  Aar  paa  Borchs  Kollegium, 
hvor  han  allerede  1824  var  bleven  Alumnus.  Blandt  Kollegiets 
Alumner  var  der  den  Gang  adskillige  mere  end  almindelig  bega- 
vede unge  Mænd,  og  blandt  dem  var  der  navnlig  2,  med  hvem 
S.  indgik  et  trofast  Venskab,  de  senere  Biskopper  J.  H.  Lautrup 
og  P.  G.  Brammer.  S.  studerede  meget  flittig  og  udarbejdede  i 
Overensstemmelse  med  de  Regler,  som  da  gjaldt  for  Kollegiets 
Beboere,  et  Par  smaa  latinske  Disputatser,  af  hvilke  den  ene  fik 
den  Betydning,  at  den  gav  ham  et  Fingerpeg  om,  at  den  syste- 
matiske Theologi,  som  han  den  Gang  særlig  beskæftigede  sig  med, 
ikke  laa  rigtig  for  hans  Evner.  Ved  Siden  af  sine  theologiske 
Studier  dyrkede  han  imidlertid  ogsaa  Studiet  af  Verdenshistorien, 
og  en  Frugt  heraf  var  hans  « Udsigt  over  Historiens  vigtigste  Be- 
givenheder»  (1826),  hvori  han  lagde  mere  Vægt  paa  Kulturhistorien, 
end  det  den  Gang  i  Regelen  skete  i  historiske  Lærebøger.  1828 
blev  han  kreeret  til  Magister  artium  efter  at  have  forsvaret  en  la- 
tinsk Afhandling  ede  Stedingis»,  der  indeholdt  en  grundig  Under- 
søgelse om  et  lille  frisisk  Bondefolk  i  Oldenborg,  som  efter  en 
heltemodig  Frihedskamp  blev  tilintetgjort  af  en  Korshær,  der  var 
udsendt    af  Ærkebispen    af  Bremen.      Denne    lille    Bog,    der    var 

skrevet  i  saa  godt  latinsk  Sprog,  at  Forfatteren  fik  megen  Aner- 
kjendelse  for  den  filologiske  Dygtighed,  han  her  havde  lagt  for 
Dagen,  henledede  i  høj  Grad  Opmærksomheden  paa  ham,  og  der 
blev  nu  tilstaaet  ham  offentlig  Understøttelse  til  en  Udenlandsrejse. 
Fra  Sept.  1829  var  han  et  Aars  Tid  borte,  navnlig  i  Paris,  Basel  og 
Tiibingen,  og  kort  efter  sin  Hjemkomst  blev  han  udnævnt  til  Lek- 
tor i  Religion  og  Moral  ved  Sorø  Akademi  samt  Religionslærer 
ved  Latinskolen.  Det  var  en  Stilling,  der  egnede  sig  fortræffelig 
for  en  Mand,  som  ønskede  at  uddanne  sig  til  Virksomheden  som 
Universitetslærer,  og  her  levede  S.  3  lykkelige  Aar,  efter  at  han 
4.  Jan.  1831  havde  ægtet  Anna  Petrea  Abild  Lund  (f.  1802),  Datter 
af  Pakhusforvalter  og  Bogholder  Jørgen  Christensen  L.  Personlig 
elskværdig,  som  S.  var,  vandt  han  sig  Venner  i  sine  Kolleger  Hi- 
storikeren Estrup,  B.  S.  Ingemann,  A.  Rothe  og  P.  Hjort,  sam- 
tidig med  at  han  ved  Siden  af  sin  Embedsgjeming  holdt  Foredrag 
og  skrev  Afhandlinger,  blandt  hvilke  især  maa  nævnes:  fHvad  er 
Hensigten,  Betydningen  og  Resultaterne  af  Theologemes  viden- 
skabelige Undersøgelser  om  det  nye  Testamentes  Skrifter  ?»  (1833), 
hvori  han  med  Anerkj endelse,  maaske  stundum  for  vidt  gaaende 
Anerkjendelse,  af  den  videnskabelige  Kritiks  Arbejde  traadte  i 
Skranken  imod  dens  Udskejelser.  Det  var  det  første  Arbejde  af 
den  Art  i  vor  theologiske  Litteratur,  og  derved  havde  S.,  som  H. 
N.  Clausen  skrev  til  ham,  « legitimeret  sig  som  Theolog>,  hvilket 
havde  til  Følge,  at  der  i  Efteraaret  1832  blev  tilbudt  ham  Ansæt- 
telse som  theologisk  Professor  ved  Kjøbenhavns  Universitet;  men 
beskeden  i  sin  Selvvurdering,  som  S.  var,  afslog  han  Tilbudet. 
Et  Aar  efter  blev  der  imidlertid  atter  et  Professorat  ledigt,  og  da 
dette  ogsaa  blev  ,ham  tilbudt,  modtog  han  Tilbudet  og  blev  11. 
Jan.  1834  udnævnt  til  Professor  ved  Universitetet. 

Det  stod  den  Gang  i  S.  s  Magt  at  vælge,  om  han  vilde  være 
Professor  i  Kirkehistorie  eller  i  Moral  og  nytestamentlig  Exegese» 
og  skal  man  bedømme  ham  efter  de  Skrifter,  han  har  efterladt^ 
maa  det  vistnok  siges,  at  Kirkehistorien  vilde  have  ligget  bedre 
for  hans  Evner  end  de  Fag,  han  valgte.  Hans  Virksomhed  som 
Lærer  i  Moral  fik  ikke  synderlig  Betydning,  men  blev  heller  ikke 
af  lang  Varighed,  da  det  kun  varede  faa  Aar,  inden  han  paa  dette 
Punkt  blev  afløst  af  Martensen,  hvem  han  vistnok  med  stor  Glæde 
modtog  som  sin  Afløser  paa  dette  Omraade.  Fra  nu  af  indskrænke- 
des hans  Virksomhed  til  det  nye  Testamentes  Exegese  og  Isagogik, 
og  navnlig  paa  det  sidste  Fags  Omraade  gjorde  han  et  stort  og 

fortjenstfuldt  Arbejde,  dels  ved  sine  Forelæsninger,  dels  ved  sin 
theologiske  Doktordisputats  om  Apostelen  Paulus  og  hans  Mod- 
standere («De  Paulo  apostolo  ejusque  adversariis*,  1836),  sine  Uni- 
versitetsprogrammer:  «Paastanden  om  den  kristne  Kirkes  Ebioni- 
tisme  gjennem  de  tvende  første  Aarhundreder*  (1843)  og  «Har  det 
Qerde  Evangeliums  Forfatter  gjort  Fordring  paa  historisk  Troværdig- 
hed for  sine  Beretninger?*  (1844,  paa  Latin;  senere  oversat  paa 
Dansk  af  Forfatteren)  og  navnlig  ved  den  Række  isagogiske  Ar- 
tikler, som  han  efterhaanden  skrev  i  «Theologisk  Tidsskrift*  og 
«Nyt  theologisk  Tidsskrift*,  som  han  fra  1837 — 61  udgav  i  For- 
ening med  C.  T.  Engelstoft  (24  Bind),  og  hvori  han  holdt  den 
theologiske  Læseverden  her  i  Landet  å  jour  med  de  isagogiske 
Forhandlinger  i  Udlandet.  Det  maa  erindres,  at  Begyndelsen  af 
S.s  isagogiske  Forfattervirksomhed  faldt  sammen  med  Begyndel- 
sen af  det  Nedbrydningsarbejde  over  for  det  nye  Testamente,  som 
D.  Strausz,  F.  C.  Baur  og  hans  Disciple  (Tubinger-Skolen)  toge  fat 
paa  i  Tyskland,  og  det  var  ikke  noget  let  Arbejde  for  en  ung 
Theolog,  som  S.  den  Gang  var,  strax  at  komme  paa  det  rene  med, 
hvad  der  var  sandt  og  hvad  falsk  i  det  nye  Syn  paa  den  hellige 
Skrift,  som  her  førtes  frem  med  stor  Lærdom  og  blændende  Genia- 
litet; men  til  S.s  Ære  skal  det  siges,  at  om  han  end  maaske  i 
Begyndelsen  stundum  gik  Hdt  for  vidt  i  sine  Indrømmelser,  saa 
var  hans  Syn  paa  den  hellige  Skrift  for  grundkristeligt  til,  at  han 
kunde  lade  sig  bedaare  af  den  nye  Visdom,  og  jo  længere  han 
skred  frem  i  sine  Undersøgelser,  des  mere  afgjort  Modstander  blev 
han  af  den.  Fremdeles  tør  det  vistnok  med  rette  siges,  at  naar 
den  nedbrydende  Kritik  af  det  nye  Testamente  fik  saa  liden  Be- 
tydning her  i  Landet,  skyldes  Æren  derfor  for  en  væsentlig  Del 
S.s  ædruelige  og  sandhedskjærlige  Arbejde  i  Isagogikkens  Tjeneste. 
Foruden  sine  isagogiske  Arbejder  skrev  han  ogsaa  nogle  smaa 
exegetiske  Afhandlinger  samt  2  latinske  Fortolkninger  til  2.  Korin- 
thierbrev  (1840)  og  til  Jacobs  og  Judas'  Breve  (1841),  Arbejder,  som 
vidne  om  Forfatterens  Lærdom  og  Grundighed,  men  naar  de  sam- 
menholdes med  den  kirkehistoriske  Afhandling  « Mystikeren  Mi- 
chael Molinos'  Lære  og  Skæbne*,  som  han  udgav  1852  (i  Viden- 
skab. Selsk.  Skrifter),  og  som  vandt  megen  og  fuldt  fortjent  Aner- 
kjendelse  baade  her  og  i  Udlandet  —  den  blev  oversat  paa  Tysk 
af  Professor  Niedner  — ,  kan  man  ikke  værge  sig  mod  den  Tanke, 
at  hans  Flid  og  Evner  vilde  have  baaret  rigere  Frugt  i  Kirke- 
historiens end  i  Exegesens  Tjeneste. 

Som  Universitetslærer  kom  S.  til  at  staa  noget  i  Skygge  ved 
Siden  af  saa  fremragende  Kolleger  som  H.  N.  Clausen  og  Marten- 
sen; men  han  var  altid  Gjenstand  for  Studenternes  udelte  Højag- 
telse og  Hengivenhed.  De  vidste,  at  han  var  en  grundlærd  og 
saare  flittig  Mand,  der  omfattede  sin  Gjerning  med  den  største 
Kjærlighed  og  havde  et  aabent  Hjærte  for  de  studerende,  som 
vare  sikre  paa. altid  at  finde  Velvilje  hos  ham,  naar  de  henvendte 
sig  til  ham,  og  hans  Embedsbrødre  saa  vel  som  de  yngre  Theo- 
loger,  der  kom  i  nærmere  Forhold  til  ham,  kunde  ikke  andet  end 
føle  sig  stærkt  tildragne  af  hans  elskelige  Personlighed.  Sandheds- 
kjærlig  og  retfærdig,  men  tillige  mild  og  kjærlig,  var  han  trofast 
imod  sine  Venner,  samtidig  med  at  han  ikke  lod  sig  forføre  til  at 
fælde  skarpe  og  uretfærdige  Domme  over  dem,  der  havde  Strøm- 
men imod  sig.  Man  følte,  naar  man  lærte  ham  at  kjende,  at  naar 
han  som  exegetisk  Professor  daglig  studerede  sit  nye  Testamente, 
brugte  han  det  med  det  samme  som  Kristen  til  sin  egen  Opbyg- 
gelse paa  Sandhedens  Grund,  og  det  var  derfor  sikkert  ogsaa  fuld- 
stændig rigtigt,  naar  den  almindelige  Mening  var,  at  han  vilde 
have  egnet  sig  fortræffelig  tir  at  beklæde  et  Bispeembede,  hvilket 
ogsaa  viste  sig  at  være  Regeringens  Mening,  da  den  i  185 1  tilbød 
ham  Bispeembedet  i  Fyns  Stift;  men  atter  her  viste  S. s  Beskeden- 
hed sig,  da  han  mente,  at  de  Fordringer,  dette  Embede  vilde 
stille  til  ham,  overstege  hans  Kræfter,  og  derfor  afslog  Tilbudet. 
I  sit  Hjem  levede  han  et  saare  lykkeligt  Liv,  saa  længe  han  be- 
holdt sin  Hustru;  men  allerede  1844  mistede  han  hende,  og  det 
Tab  forvandt  han  aldrig,  hvor  kjærligt  end  det  Samliv  var,  som 
han  levede  med  sine  Børn.  2  af  dem  bleve  hans  Kolleger  som 
Universitetslærere  en  halv  Snes  Aar,  før  han  selv  trak  sig  tilbage. 
Hans  Helbred  havde  længe  været  svagt,  da  han  i  1876  bestemte 
sig  til  at  søge  sin  Afsked,  og  allerede  det  følgende  Aar  døde  han, 
17.  Juni  1877.  Et  Par  Aar  efter  hans  Død  udgav  hans  ældste  Søn, 
Pastor  J.  P.  C.  S.,  Faderens  «Theologiske  Afhandlinger*  og  ind- 
ledede dem  med  et  Omrids  af  hans  Levned  (1880). 

Her  skal  endnu  omtales,  at  S.  var  Universitetets  Rektor  1842 
— 43  og  i^i — 62,  at  han  blev  Medlem  af  Videnskabernes  Selskab 
1845,  og  at  han  1874  blev  Kommandør  af  Danebrog. 

Erslew,  Forf.  Lex.  y,  Sthyr, 

Scharlingy  Carl  Henrik,  f.  1836,  Theolog  og  æsthetisk  For- 
fatter.     Henrik    S.   blev   født   i   Kjøbenhavn   3.   Maj    1836.      Hans 

Fader  var  ovfr.  nævnte  Professor  Carl  Emil  S.  Sin  Moder  mistede 
han  allerede  i  sit  9.  Aar;  hun  omtales  som  en  sjælden  Kvinde 
med  rig  Begavelse  baade  paa  Aand  og  Hjærte.  S.  blev  Student 
1854  fra  Metropolitanskolen  og  i  Juni  1859  theologisk  Kandidat 
med  I.  Karakter  med  Udmærkelse.  Allerede  forinden  (1857)  havde 
hans  Besvarelse  af  Universitetets  theologiske  Prisspørgsmaal  vundet 
et  Accessit.  Efter  sin  Embedsexamen  studerede  S.  navnlig  Søren 
Kierkegaard,  Schleiermacher  og  Richard  Rothe  og  førtes  derved  til 
at  skrive  en  Afhandling  «0m  det  sædeliges  Begreb »  (i  «Theol. 
Tidsskr.*  1859).  I  Sommeren  1860  tiltraadte  han  sin  første  store 
Udenlandsrejse,  som  strakte  sig  over  3  Aar  indtil  Okt.  1863,  kun 
afbrudt  af  et  Besøg  i  Hjemmet  i  Sommeren  1862.  Efter  et  Ophold 
i  Strasburg  besøgte  han  Grækenland  og  Ægypten  og  tilbragte  et 
Par  Maaneder  i  Palæstina  og  Syrien,  senere  skildret  i  Skriftet 
«En  Pilegrimsfærd  i  det  hellige  Land»  (1876).  Fra  Palæstina  fort- 
sattes Rejsen  over  Smyma,  Konstantinopel  og  Munchen  til  Univer- 
siteterne i  Schweits.  Derpaa  tilbragte  han  efter  et  Ophold  i  Er- 
langen,  hvor  den  Gang  Professorerne  Thomasius,  Hofmann,  Herzog 
og  Ebrard  virkede,  Vinteren  1861  i  Rom  og  besøgte  fremdeles  Hol- 
land, Frankrig,  England  og  Skotland  1862 — 63.  Som  litterære 
Frugter  af  denne  Rejse  maa  end  videre  nævnes:  « Breve  fra  Hol- 
land* (1864),  Afhandlingen  «Universitetslivet  i  Oxford  og  Cam- 
bridge* (i  «Nord.  Univers.-Tidsskr. »  1864)  og  en  større  Rejse- 
beskrivelse:  « Grækenland*  (1866). 

Efter  sin  Hjemkomst  overtog  S.  i  Maj  1864  Redaktionen  af 
« Evangelisk  Ugeskrift*,  fra  1865  kaldet  «Ugeblad  for  den  danske 
Folkekirke*,  hvori  han  under  Hævdelsen  af  Folkekirkens  Interesser 
navnlig  polemiserede  imod  den  fremtrængende  Grundtvigianisme. 
I  Sommeren  1865  foretog  han  en  større  Rejse  gjennem  Norge,  be- 
skrevet i  «En  Sommer  i  Norge*  (1867),  tog  Licentiatgraden  i  Dec. 
s.  A.  med  en  Afhandling  om  «Den  nyere  hollandske  Theologi*, 
holdt  Forelæsninger  som  Privatdocent  og  blev,  efter  at  have  sejret 
i  en  Konkurrence  med  6  andre,  i  Jan.  1867  ansat  ved  Universitetet 
som  midlertidig  Docent  i  kristelig  Ethik.  I  Efteraaret  1869  holdt  han 
en  Række  Forelæsninger  i  Christiania.  16.  April  1870  blev  han 
udnævnt  til  Professor  ordinarius  i  Theologi.  2  Aar  forud  (28.  Maj) 
havde  han  ægtet  Elisabeth  Maria  Tuxen  (f.  9.  Febr.  1842),  Datter 
af  Direktør  for  Orlogsværftet  N.  E.  T.  Han  fortsatte  Udgivelsen 
af  « Ugeblad  for  den  danske  Folkekirke*,  som  udvidedes  til  c  Dansk 
Tidsskrift   for  Kirke-   og  Folkeliv,   Litteratm-  og  Kunst*  (1868 — 70) 

tmda*  Medvirkning  af  flere  bekjendte  Videnskabsmænd.  I  sine 
første  Professoraar  udarbejdede  S.  det  ene  af  sine  videnskabelige 
Hovedskrifter,  hvori  han  vilde  give  et  Totalbillede  af  Menne- 
skeslægtens aandelige  Udvikling  baade  i  religiøs  og  kulturel  Hen- 
seende og  Kristendommens  Stilling  til  samme.  Udviklingens  for- 
skjellige  Trin  betegnes  som  t  naturbestemt  Menneskehed,  selvbestemt 
Menneskehed,  gudbestemt  Menneskehed  og  kristelig  Menneskehed  i. 
Skriftet  udkom  1872 — 74  under  Titelen:  < Menneskehed  og  Kristen- 
dom i  deres  historiske  Udvikling,  en  Fremstilling  af  Historiens 
Filosofi*  I — Il  (2.  gjennemsete  Udg.  1894).  Værket  blev  oversat 
paa  Tysk  (1874 — 75)  af  Pastor  Al.  Michelsen  og  for  i.  Dels  Ved- 
kommende bearbejdet  paa  Fransk  af  César  Malan  (fLes  grands 
traits  de  Thistoire  religieuse  de  Thumanité*,  Genf  og  Paris  1883-, 
2.  éd.  1885).  Samtidig  udsendte  S.'  et  Par  mindre  polemiske  Skrifter: 
«Jesuitemes  Lære  om  at  elske  Gud  og  holde  sit  Ord>  (1873)  og 
<Theologien  og  Universitetet*  (1875).  Ved  et  Festskrift  om  t Jacob 
Bøhmes  Theosofi»  i  Anledning  af  Universitetets  400  Aars  Jubilæum 
erhvervede  han  den  theologiske  Doktorgrad  1879. 

Efter  en  Rejse  til  Syden  (1881 — 82)  blev  S.  ved  Professor 
Hermansens  Tilbagetræden  i  Efteraaret  1882  ældste  Professor  i  det 
theologiske  Fakultet.  I  Anledning  af  400  Aars  Dagen  for  Luthers 
Fødsel  holdt  han  i  1883  Mindetalen  ved  Universitetsfesten  og  skrev 
€n  Afhandling  om  c  Den  lutherske  Dogmatik  over  for  Nutidens 
kirkelige  og  videnskabelige  Krav».  Som  Universitetets  Rektor  1884 
— 85  paabegyndte  han  Udgivelsen  af  sit  andet  Hovedværk:  t Kriste- 
lig Sædelære  efter  evangelisk-luthersk  Opfattelse*,  afsluttet  1886  (2. 
Udg.  1896;  s.  A.  en  tysk  Oversættelse  ved  Pastor  O.  Gleiss).  I 
denne  Fremstilling  af  Ethikken  er  Hovedvægten  lagt  paa  nøjagtig 
Begrebsbestemmelse,  systematisk  Sammenslutning  og  omhyggelig 
Undersøgelse  af  den  hellige  Skrifts  Lære  som  Fremstillingens  Grund- 
vold. Systemets  Enhedsprincip  er  Gudsriget;  dettes  Virkeliggjø- 
relse  baade  i  det  enkelte  Menneske  og  i  hele  Menneskeslægten 
udgjør  Sædelærens  Indhold  som  Personal-  og  Socialethik  med  Ude- 
lukkelse af  alt,  hvad  der  ikke  staar  i  umiddelbart  Forhold  til  det 
sædelige  Viljesliv. 

Fra  1886  optraadte  S.  atter  som  Polemiker,  først  imod  Dr.  G. 
Brandes  i  et  lille  Stridsskrift,  c  Martin  Luther  om  Cølibat  og  Ægte- 
skab*, senere  mod  de  kirkelige  Opvækkelsesretninger  fi-a  et  strængt 
konservativt  luthersk  Standpunkt.  Den  kirkelige  Polemik  indlededes 
af  Piecen    «0m  Forandringer  i  Gudstjenesten*.     Medens  han  var 

Medlem  af  det  kirkelige  Raad  i8qo — 92,  udgav  han  et  Indlæg  imod 
en  paatænkt  ny  Salmebog,  «De  ny  Salmer*  (1890),  og  det  større 
Stridsskrift:  « Grundtvig  eller  Luther?  Et  Blik  paa  Nutidens  danske 
Kirkeforhold*  (1891;  2.  Udg.  1898),  derpaa  « Halvgrundtvigianismen 
eller  Bogstavdyrkelsen*  (1893)  og  senere  «Den  lutherske  Bekjen- 
delse  og  de  kirkelige  Partier*  (1899).  I  alle  disse  Skrifter,  som 
ved  en  tilspidset  principiel  Polemik  søgte  at  paavirke  den  kirkelige 
Udvikling,  kritiserede  S.  skarpt  Grundtvigianismen  og  Indre  Mission 
og  advarede  imod  katholiserende  og  methodistiske  Strømninger  i 
Kirkelivet.  (Modskrifter  s.  XII,  227.)  Med  offentlig  Understøt- 
telse havde  S.  sammen  med  sin  daværende  Kollega  Professor  Fr, 
Buhl  for  anden  Gang  besøgt  det  hellige  Land  i  Foraaret  1889. 
Udbyttet  af  sine  Iagttagelser  fremlagde  han  i  et  Universitetsprogram 
1890  i  en  Afhandling  om  Zions  Bjærg  og  Davids  Stad,  hvor  han 
søgte  at  hævde  den  traditionelle  Opfattelses  Ret  i  at  henlægge 
Zions  Bjærg  paa  Byens  sydvestre  Høj.  Denne  Afhandling  optoges 
senere  i  en  Række  Rejsestudier  fra  Ægypten  og  Palæstina  (1892). 
I  1896 — 97  var  S.  for  anden  Gang  Universitetets  Rektor  og  med- 
delte som  saadan  i  Universitetets  Program  en  Afhandling  om  t  Re- 
ligionens Stilling  i  det  menneskelige  Aands-  og  Sjæleliv«,  hvori 
han  tog  til  Orde  imod  den  kirkelige  Opvækkelses  ensidige  Beto- 
ning af  Følelsen  og  Fantasien  og  den  dermed  følgende  Fare  for 
Sværmeri  og  sekteriske  Dannelser. 

Paa  en  Ferierejse  i  Sommeren  1894  mistede  S.  sin  Hustru,  og 
ikke  længe  efter  berøvede  Døden  ham  en  voxen  Datter.  Da  han 
efter  disse  store  Sorger  atter  kunde  samle  sig  til  litterær  Virksom- 
hed, var  hans  første  Arbejde  en  historisk  Afhandling,  som  han 
efter  Opfordring  leverede  til  Pragtværket  « Fredensborg*  (1898),  en 
Biografi  af  Christian  IX  og  Dronning  Louise  med  udførlig  Skildring 
af  den  politiske  Kamp  og  Kongens  Stilling  til  samme.  —  1895 
blev  han  Kommandør  af  Danebrog. 

Universitetsprogr.  til  Reformationsfesten  1866.  Levnedsbeskrivelser  af  de  ved 
Kbhvns  Universitets  Firehundredaarsfest  promov.  Doktorer  S.  148  f.  W.  Schar- 
ling,  Slægterne  Scharling — Lund  S.    10  ff.  ^.  ^.  Poulsen, 

—  Jævnsides  med  sin  Arbejden  paa  det  theologiske  Omraade  har 
C.  H.  Scharling  udfoldet  en  omfattende  (zsthetisk  Produktion.  Alle- 
rede da  han  læste  til  Attestats,  hvilede  han  ud  fra  Examensstudieme 
ved  at  sysle  med  et  dramatisk  Arbejde,  « Moderne  Kristendom ». 
Det  indsendtes  til  det  kongl.  Theater,  men  skjønt  Heiberg  i  sin 
Censiu*   over   det  berømmede  det   «umiskjendelige  dramatiske  Ta* 

lent>  og  den  i  livlige  og  vittige  Dialog »,  maatte  han  dog  c  beklage, 
at  et  Arbejde  med  disse  udmærkede  Egenskaber*  ikke  kunde 
bringes  paa  Scenen.  Komedien,  i  hvilken  Satiren  bl.  a.  var  rettet 
mod  visse  Sider  af  Grundtvigianismen,  udkom  1859  under  Psevdo- 
n)rmet  «Christianus  Democritus*.  Aaret  efter  fulgte  (anonymt)  den 
romantiske  Digtning  icFolkvars  Drøm,  Kamp  og  Sejer »,  og  1862 
udkom  «Ved  Nytaarstid  i  Nøddebo  Præstegaard.  Af  Nicolai,  18 
Aar  gammel  >,  den  Bog,  til  hvilken  S.s  Navn  som  æsthetisk  For- 
fatter hovedsagelig  er  knyttet.  Denne  Fortælling  er  helt  og  hol- 
dent blevet  til  i  Udlandet,  hvor  Forfatteren  for  at  frigjøre  sig  for 
Hjemveen  og  ihukommende  Paludan-Miillers  bekjendte  Ord,  at  intet 

<er  saa  dansk  i  Aand  og  Smag, 
saa  ret  foraøjeligt,  af  Harm  ublandet, 
som  Julen  i  en  Præstegaard  paa  Landet,  > 

netop  tog  fat  paa  et  Arbejde,  der  i  Tankerne  kunde  føre  ham  til 
Hjemmet.  Fortællingen  begyndtes  i  Strasburg,  skred  videre  under 
Opholdet  i  Athen  og  fuldendtes  under  en  Baadfart  paa  Nilen.  Dens 
ægte  danske  Vinterkolorit,  dens  ungdommelige  Livsglæde  og  dens 
lune  Humor  toge  strax  Læseverdenen  med  Storm,  og  den  Yndest, 
Fortællingen  saaledes  vandt  ved  sin  første  Fremkomst,  har  den 
fuldt  ud  bevaret:  12.  Oplag  af  den  udkom  1900,  den  er  blevet 
dramatiseret,  og  den  er  oversat  paa  Svensk,  Engelsk  og  Fransk,  — 
i  Tyskland  foreligger  den  endog  i  5  Oversættelser.  1866  udkom 
(anonymt)  «Uffe  Hjelms  og  Palle  Løves  Bedrifter*,  en  større  sati- 
risk Fortælling,  der  indeholder  ypperlige  Typer  og  karakteristiske 
Tidsbilleder,  men  som,  da  den  gik  skarpt  imod  den  national-libe- 
rale  Retning,  sloges  ned  af  den  den  Gang  toneangivende  Kritik; 
efterhaanden  har  man  dog  kunnet  dømme  mere  uhildet  om  Bogen, 
og  i  1886  udkom  2.  Udgave.  Under  det  nu  saa  kjendte  Psevdo- 
nym  « Nicolai*  fremkom  1875  Fortællingen  «Min  Hustru  og  jeg», 
en  af  Forfatterens  hele  optimistiske  Livssyn  baaren  Skildring  af 
Ægteskabets  Lykke.  Ogsaa  denne  Bog  gjorde  stor  Lykke  baade 
her  hjemme  (6.  Udg.  1896)  og  i  Udlandet,  navnlig  i  Tyskland. 
Endnu  en  tredje  Gang  benyttede  S.  Psevdonymet  « Nicolai*  som 
Forfatternavn  til  i Sverre  Præst,  en  gammel  Kongesaga*  (1888).  — 
Den  med  t Moderne  Kristendom*  begyndte  dramatiske  Forfatter- 
virksomhed har  S.  fortsat  med  « Johannes  Hus,  historisk  Drama 
i  5  Handlinger*  (187 1),  Folkeskuespillet  cKong  Valdemar  og  Bisp 
Absalon*  (1874)  og  det  tragiske  Drama  « Marsk  Stig  og  Fru  Inge- 
borg* (1878).      Ægget  af  den  Kritik,  disse  sidste  Arbejder  gjordes 

til  Gjenstand  for,  udgav  Forfatteren  (1878)  det  stærkt  aggressive 
Skrift  « Romantik  og  Realisme.  Med  en  Efterskrift:  Fra  de  soven- 
des Lejr,  af  Nicolai >,  i  hvilket  han  ikke  nøjedes  med  at  polemisere 
mod  Nutidsdramets  Mangel  paa  virkelig  Handling,  men  ogsaa  drog 
til  Felts  mod  Digterværker  som  « Svend  Dyrings  Hus>,  hvad  der 
fremkaldte  skarpe  Protester  fra  de  forskjelligste  Sider. 

Sophus  Baudiis. 

Scharling,  Edvard  August,  1807 — 66,  Kemiker,  fødtes  i  Kjø- 
benhavn  i.  Marts  18^7  som  Broder  til  ovfr.  omtalte  Professor  Carl 
Emil  S.,  lærte,  efter  at  have  gaaet  i  Faderens  Skole,  Farmaci  paa 
Waisenhusapotheket  hos  Apotheker  Groth  og  fik,  efter  at  være 
bleven  farmacevtisk  Kandidat  1828,  Lejlighed  til  i  sine  Fritimer  at 
uddanne  sig  videre  i  Kemi  i  Zeises  Laboratorium,  der  den  Gang, 
skjønt  det  havde  Navn  af  kongl.  Øvelseslaboratorium,  kun  var  et 
lille  tarveligt  Rum,  hvori  S.  oftest  var  den  eneste  studerende.  Men 
at  han  her  har  arbejdet  flittig,  kan  skjønnes  af,  at  H.  C.  Ørsted, 
da  den  polytekniske  Læreanstalt  Aaret  efter  oprettedes,  paa  Zeises 
Anbefaling  valgte  ham  til  sin  Amanuensis.  Allerede  1832  vandt 
han  den  Thottske  Præmie  for  Besvarelsen  af  en  Opgave  fra  Viden- 
skabernes Selskab  om  Klinten  og  dens  Indflydelse  paa  Gjæringen, 
og  1834  tog  han  polyteknisk  Examen  i  anvendt  Naturvidenskab. 
S.  A.  tiltraadte  han  med  offentlig  Understøttelse  en  videnskabelig 
Studierejse  til  Gøttingen,  Giessen,  hvor  han  studerede  analytisk 
Kemi  under  Liebig,  Paris,  hvor  han  hørte  Forelæsninger  over  tek- 
nisk Kemi  hos  Dumas,  Chevreul  og  Pelouze,  London,  hvor  han 
traf  sammen  med  de  berømte  Berliner-Kemikere  H.  Rose  og  Magnus, 
i  hvis  Selskab  han  gjennemrejste  en  stor  Del  af  England,  og  Hei- 
delberg, hvor  han  i  Begyndelsen  af  1836  modtog  Efterretning  om, 
at  han  var  udnævnt  til  Lektor  i  Kemi  ved  Kirurgisk  Akademi. 
Denne  Udnævnelse  vakte  noget  Røre  i  den  akademiske  Verden, 
fordi  S.  ikke  var  Student.  I  1839  erhvervede  han  sig  derfor  akade- 
misk Borgerret  og  disputerede  s.  A.  for  Magistergraden  over  en 
Undersøgelse  af  Blæresten.  Allerede  forinden,  strax  efter  sin  Hjem- 
komst, var  han  bleven  konstitueret  som  Lærer  i  organisk  teknisk 
Kemi  ved  Polyteknisk  Læreanstalt,  og  1837 — 45  var  han  Docent  i 
Kemi  ved  Veterinærskolen,  hvor  han  afløstes  af  Barfoed.  Men 
efter  at  han  havde  taget  Magistergraden,  blev  han  fast  ansat  ved 
Polyteknisk  Læreanstalt  og,  da  Kirurgisk  Akademi  blev  lagt  ind 
under   Universitetet,    1840   Lektor  ved   Universitetet    i   Kemi   med 

særligt  Hensyn  til  Lægevidenskaben.  1842  udnævntes  han  til  Pro- 
fessor extraordinarius  ved  Universitetet,  og  da  Zeise  døde  1847,  var 
S.  hans  selvskrevne  Eftermand  som  Professor  i  organisk  Kemi. 
1843  blev  han  valgt  til  Medlem  af  Videnskabernes  Selskab,  1848 
af  Pol)rteknisk  Læreanstalts  Bestyrelse,  1856  af  Konsistorium. 

S.s  videnskabelige  Arbejder  bevæge  sig  næsten  alle  paa  den 
organiske  Kemis  Omraade,  der  før  ham  her  til  Lands  saa  at  sige 
kun  var  dyrket  af  Zeise.  De  findes  næsten  alle  i  Videnskabernes 
Selskabs  Skrifter  og  Oversigter.  Til  de  bekjendteste  hører  hans 
ovennævnte  Undersøgelse  af  Blæresten,  der  som  Dissertation  ud- 
kom paa  Latin  («De  chemicis  calculorum  vesicoriarum  rationibus 
commentatioi,  1839),  men  oversattes  baade  i  England  og  Amerika. 
Fremdeles  over  den  Mængde  Kulsyre,  et  Menneske  daglig  ud- 
aander,  og  endelig  over  flere  naturlige  Balsamer  og  Fedtstoffer. 
Ejede  S.  ikke  Zeises  Originalitet,  saa  staa  hans  Arbejder  i  Paalide- 
lighed  og  Nøjagtighed  ikke  tilbage  for  Lærerens,  og  senere  Under- 
søgelser over  de  samme  Æmner  have  gjennemgaaende  stadfæstet 
hans  Angivelser.  Hans  utrættelige  Omhu  for,  at  alt  skulde  for- 
staas  og  bære  Frugt,  gjorde  jævnlig  hans  Undervisning  tung,  men 
dette  gjælder  kun  hans  Foredrag.  I  Laboratoriet  har  hans  altid 
redebonne  Hjælpsomhed  og  altid  velvillige  og  grundige  Vejledning 
efterladt  et  højst  tiltalende  Minde  hos  hans  Elever.  Foruden  sine 
rent  videnskabelige  Arbejder,  Lærebøger  og  tekniske  og  populære 
Skrifter  har  han  i  Universitetets  Reformationsfestprogram  1857  ikke 
blot  stillet  Christian  IV  s  og  Frederik  III' s  Interesse  for  Kemien  i 
et  nyt  Lys,  i  det  han  har  gjort  det  i  høj  Grad  sandsynligt,  at  den 
langt  mere  tog  Sigte  paa  de  norske  Bjærgværker  end  paa  Alkemi, 
men  ogsaa  givet  saa  mange  Oplysninger  om  Danmarks  kemiske 
Laboratorier,  at  hans  Afhandling  i  denne  Henseende  er  et  vigtigt 
Kildeskrift.  At  han  kom  ind  paa  dette  Æmne,  var  en  naturlig 
Følge  af,  at  han,  der  havde  arbejdet  i  de  smaa  og  tarvelige  Labo- 
ratorier, der  her  i  Begyndelsen  af  Aarhundredet  oprettedes  i  Køkke- 
ner, i  Staldbygninger  og  paa  Tagkamre,  ved  indtrængende  at  paa- 
vise  Nødvendigheden  af,  at  der  byggedes  et  virkelig  tidssvarende 
Laboratorium,  endelig  opnaaede,  at  der  tilstodes  Midler  til  et  saa- 
dant.  S.  udkastede  Planen  dertil  og  forestod  dets  Indretning,  og 
de,  som  kjendte  ham,  ville  mindes  hans  Glæde  og  Stolthed,  da 
han  i  Jan.  1859  kunde  indvie  det  nye  Laboratorium  i  Ny  Vester- 
gade (nyt  Nr.  11).     Her  fik  han  ogsaa  Embedsbolig,  og  her  døde 

han  II.  Sept.  1866  efter  flere  Aars  Svagelighed,   vistnok  fremkaldt 
ved  Arbejder  i  Laboratoriet. 

S.  var  en  fintdannet  og  elskværdig  Personlighed,  en  livlig 
Natiu-  med  mange  Haande  Interesser.  Over  for  sine  underordnede 
viste  han  en  sjælden  Grad  af  Hensynsfuldhed,  om  end  han  krævede 
stræng  Orden  og  fuld  Paalidelighed.  Han  var  ængstelig  for  at  give 
Løfler,  men  han  holdt  mere,  end  han  lovede.  De  enkelte,  der  be- 
gyndte selvstændige  videnskabelige  Arbejder,  fulgte  han  med  levende 
Interesse  og  en  højst  opmuntrende  Velvilje.  Altid  vare  hans  Elever 
visse  paa  i  ham  at  have  en  erfaren,  paalidelig  og  elskværdig  Raad- 
giver,  og  det  ikke  blot  ved  Arbejdet  i  Laboratoriet,  ogsaa  deres 
personlige  Forhold  viste  han  en  varm  Interesse,  og  Henvendelser 
i  saa  Henseende  mødte  han  med  en  Hjærtelighed,  som  var  i  høj 
Grad  velgjørende. 

S.  ægtede  23.  Nov.  1839  H.  C.  Ørsteds  Datter  Karen  (f.  1815 
f  1892).  Deres  gæstfri,  hyggelige  og  livlige  Hjem  med  de  mange 
Erindringer  om  Landets  ypperste  Mænd  fra  Begyndelsen  af  Aar- 
hundredet  vil  endnu  med  Taknemmelighed  mindes  af  mange. 

Universitetsprogr.  til  Reformationsfesten  1839.  lUustr.  Tid.  VU,  427.  W. 
Seharling,  Slægterne  Seharling — Lund  S.  18  f.     Erslew,  Porf.  Lex. 

S,  M.  Jørgensen. 

Seharling,  Hans  William,  f.  1837,  Nationaløkonom,  Minister. 
Will.  S.,  Søn  af  ovennævnte  Professor  Carl  Emil  S.,  er  født  i  Kjø- 
benhavn  22.  Sept.  1837.  Han  blev  Student  fra  Metropolitanskolen 
1855  og  gav  sig  til  at  studere  Jura,  i  hvilket  Fag  han  tog  Embeds- 
examen  i  1861,  men  han  dyrkede  tillige  Statsvidenskaberne  og  vandt 
i  1862  Universitetets  Guldmedaille  for  en  Besvarelse  af  den  stats- 
videnskabelige Prisopgave.  Allerede  det  følgende  Aar  deltog  han, 
uden  dog  at  sejre,  i  Konkurrencen  om  et  Professorat  i  Statsøko- 
nomi og  foretog  senere  (1865 — 66)  med  offentlig  Understøttelse  en 
længere  Udenlandsrejse.  I  Efteraaret  1867  fik  han  Ansættelse  i 
Indenrigsministeriet  og  deltog  paa  ny  i  en  Konkurrence  i  1869, 
ved  hvilken  Lejlighed  han  udgav  et  større  Arbejde:  « Pengenes 
synkende  Værdi,  belyst  ved  danske  Aktstykker*.  I  Efteraaret  1869 
udnævntes  han  til  Professor  i  Statsøkonomi  og  Statistik  og  be- 
klædte denne  Stilling,  indtil  han  i  Foraaret  1900  efter  fornyet  Op- 
fordring indtraadte  i  Regeringen  som  Finansminister.  I  1887  valgtes 
han  til  Universitetets  Rektor  og  holdt  som  saadan  Festtalerne  ved 
Festerne  i  Anledning  af  Kongens  70  Aars  Fødselsdag  og  Regerings- 
jubilæum.    I   1877   fik   han  Indbydelse   til  at  holde  Forelæsninger 

ved  Upsala  Universitet  og  blev  ved  samme  Lejlighed  ved  dette 
Universitets  400  Aars  Fest  udnævnt  til  Dr.  juris.  Han  repræsen- 
terede Danmark  ved  2  statistiske  Kongresser  i  1872  og  1876  og 
deltog  senere  som  Medlem  af  det  i  1885  stiftede  tinstitut  inter- 
national de  statistique*  i  forskjellige  af  dette  Selskabs  Kongresser. 
I  1889  valgtes  han  til  Medlem  af  cSociété  d'économie  politique*; 
1886  blev  han  Medlem  af  Cobden-Club.  I  1872  var  han  med  til 
at  stifte  Nationaløkonomisk  Forening  og  havde  Sæde  i  Foreningens 
Bestyrelse  i  en  lang  Aarrække;  han  var  Medudgiver  af  « National- 
økonomisk Tidsskrift*   fra  1873 — ^900. 

Foruden  disse  Virksomheder  har  S.  ogsaa  haft  en  Række 
andre  Hverv.  I  1873  fik  han  Sæde  i  Nationalbankens  Repræsen- 
tantskab, valgtes  i  1891  til  kontrollerende  Direktør  for  «det  oktroi- 
erede  almindelige  Brandassurancekompagni*  og  i  1892  til  For- 
mand for  Repræsentantskabet  for  eden  gjensidige  Livsforsikrings- 
forening  Fremtiden*,  en  Stilling,  som  han  i  1894  opgav  ved  sin 
Udnævnelse  til  Medlem  af  Bestyrelsen  for  Statsanstalten  for  Livs- 
forsikring. Han  har  været  Medlem  af  flere  Kommissioner,  saa- 
ledes  af  Møntkommissionen  (1872),  og  blev  tilkaldt  af  den  saakaldte 
« store »  Arbejderkommission  (1875 — 78).  1892  blev  han  Komman- 
dør af  Danebrog  af  2.  Klasse.  Om  hans  politiske  Virksomhed  skal 
der  tales  nedenfor.  —  i.  Okt.  1871  ægtede  han  Julie  Camilla  Tuxen 
(f.  19.  April  1 85 i),  Søster  til  hans  ovennævnte  Broder  Carl  Henrik 
S.s  Hustru. 

I  Besiddelse  af  stor  Lethed  i  at  forme  sine  Tanker  i  bunden  og 
ubunden  Stil  har  S.  udfoldet  en  meget  omfattende  litterær  Produk- 
tion. I  1868  udgav  han  en  tindledning  til  den  politiske  Økonomi*, 
1870  €  Grundrids  af  den  rene  Arbejdslære*;  1888  udkom  i.  Del 
af  en  Værdilære.  1878 — 87  udgav  han  i  Forening  med  Falbe- 
Hansen  t Danmarks  Statistik*  (I — V;  Supplementbind  1891),  hvoraf 
en  stor  Del  hidrører  fra  hans  Pen.  I  Aaret  1900  udkom  « Bank- 
politik*, samtidig  paa  Dansk  og  Tysk.  Hertil  kommer  en  stor 
Mængde  Afhandlinger  i  danske,  engelske  og  tyske  Tidsskrifter. 
Indholdet  er  af  meget  forskjellig  Art.  Han  behandler  saaledes 
Befolkningsstatistik,  bl.  a.  med  Spørgsmaalet  om  Folkemængden  i 
Danmark  i  ældre  Tid  for  Øje,  Fattigvæsenet  og  Indkomststatistik- 
ken, Æmner  vedrørende  Nationaløkonomiens  Theori  (f.  Ex.  Kapi- 
tal i  fNationaløk.  Tidsskr.*  1880),  Beskatningsforholdene  (Skatte- 
reform i  «Nationaløk.  Tidsskr.*  1897),  Kriser,  Aktieselskabernes 
Renteudbytte,    Kreditforeningsspørgsmaalet    osv.      En    særlig  Inter- 

esse  viste  han  for  Tarifspørgsmaalet  i  Jærabanevæsenet,  hvor  han 
tog  Ordet  for  væsentlige  Nedsættelser,  saaledes  i  «Jahrbiicher  f. 
Nationalokonomiet  1886.  Dog  har  denne  litterære  Produktion  navn- 
lig samlet  sig  om  Spørgsmaal  vedrørende  Handel  og  Omsætning. 
Han  har  saaledes  i  «Schriften  des  Vereins  f.  Sozialpolitik>  leveret 
en  Skildring  af  Danmarks  Handelspolitik  (1892),  han  har  behandlet 
Handelsbalancen  (1876)  og  Spørgsmaalet  om  Detailhandelen  og 
Varepriser  (1886  i  fjahrbb.  f.  National6konomie»).  Til  Studier  over 
Mønthistorie  og  Møntpolitik  gav  Konkurrencen  i  1869  ham  Anled- 
ning, og  han  fortsatte  senere  sine  Studier  herover  under  andre 
Former,  saaledes  med  Hensyn  til  den  østerrigske  Møntreform  og 
dens  økonomiske  Følger  («Preussische  Jahrbb.»  1892).  Det  var 
maaske  i  saa  Henseende  særlig  Spørgsmaalet  om  Samfundets  Penge- 
behov og  de  økonomiske  Følger  af  en  rigeligere  eller  knappere 
Pengeforsyning,  der  tildrog  sig  hans  Opmærksomhed  (saaledes  i 
«Nationaløk.  Tidsskrift*  1885 — 86).  Han  søgte  at  paavise,  at  der 
er  2  Omsætningssfærer,  den  egentlige  Forretningsverden  paa  den 
ene  Side,  der  for  en  stor  Del  benytter  Kreditmidleme,  og  Afsæt- 
ningen til  Forbrugerne,  hvortil  der  paa  den  anden  Side  fortrinsvis 
benyttes  Penge,  og  at  Pengeknaphed  i  den  sidstnævnte  Sfeere 
maa  bringe  Priserne  til  at  synke  og  medvirke  til  «daarlige  Tiders>. 
Disse  Studier  af  Forholdet  mellem  Omsætningsmidleme  og  Pri- 
serne maatte  ganske  naturlig  ogsaa  føre  S.  ind  paa  Undersøgelser 
om  Bankforholdene,  og  disse  sammenarbejdede  han  til  den  foran 
omtalte  Bog  « Bankpolitik »,  der  maaske  kan  betegnes  som  hans 
Hovedværk. 

W.  Scharling,  Slægterne  Scharling — Lund  S.  12  ff.  Handworterbuch  der 
Staatswissenschaften  V  (1893).  ff,  Westergaard. 

—  I  henimod  30  Aar  har  H.  W.  Scharling  taget  Del  i  det 
offentlige  Liv,  Hjemkommen  fra  en  Kongres  i  Rusland  faa  Dage 
før  Folketingsvalgene  i  1872  stillede  han  sig  i  Grenaa  og  lod  sig 
ved  Opløsningsvalgene  Aaret  efter  bevæge  til  atter  at  forsøge  at 
erobre  Kredsen  for  Højre,  men  Kredsen  var  og  blev  Venstres. 
Derimod  blev  han  1873  Borgerrepræsentant  i  Kjøbenhavn  og  var 
i  flere  Aar  Formand  og  Ordfører  for  Borgerrepræsentationens  Bud- 
getudvalg; men  i  1881  flyttede  han  til  Frederiksberg  og  udtraadte 
dermed  af  Forsamlingen.  Ved  Folketingsvalgene  i  1876  søgte  og 
opnaaede  han  Valg  i  Kjøbenhavns  4.  Kreds,  fra  hvilken  Fenger 
havde  trukket  sig  tilbage,  og  denne  Kreds  repræsenterede  han  ind- 

til  1898.  Han  kom  snart  ind  i  Finansudvalget  og  sad  her  indtil 
den  sidste  Valgperiode,  da  han  som  Betingelse  for  endnu  en  Gang 
at  stille  sig  havde  sat,  at  han  fritoges  for  dette  Hverv.  Han  blev 
jævnlig  Ordfører  for  Folketingets  Mindretal  i  finansielle  Spørgsmaal, 
og  efter  Thomsens  Tilbagetræden  varetog  han  ogsaa  Ordførerskabet 
for  Finansudvalgets  Højre.  Han  blev  endog  begge  politiske  Grup- 
pers Ordfører  i  en  større  Jæmbanesag  (Lov  af  16.  Juni  1879),  noget, 
der  allerede  i  70ernes  Slutning  var  et  Særsyn  for  et  Højremedlem. 
I  Toldsagen  nød  han  oprindelig  ikke  sit  Partis  fulde  Tillid,  i  det 
han  offentlig  havde  taget  Ordet  for  et  større  Offer  af  Statskassens 
Indtægter  som  Pris  for  Reformens  Gjennemførelse,  end  det  øvrige 
Højre  fandt  forsvarligt,  men  noget  senere  valgtes  han  ind  i  Told- 
udvalget og  tog  fremtrædende  Del  ogsaa  i  denne  Sags  Behandling. 

S.,  hvis  Tilbøjelighed  afgjort  gik  i  Retning  af  det  saglige  Ar- 
bejde, for  hvilket  han  i  sin  Uddannelse,  Kundskabsrigdom  og  Ar- 
bejdsomhed besad  saa  ualmindelige  Forudsætninger,  førtes  ved  For- 
holdenes Udvikling  mere  og  mere  ind  i  den  almindelige  politiske 
Kamp.  Han  stod  i  den  senere  Aarrække  i  Folketingssalen  som 
en  af  Højres  Hovedtalsmænd,  og  1895  ^^^^  han  Formand  for  Højres 
Repræsentantskab  og  i  et  Aars  Tid  tillige  for  Højres  Forretnings- 
udvalg. Men  skjønt  han  med  Klarhed  og  Dygtighed  forfægtede 
det  konservative  Standpunkt,  var  det  aabenbart,  at  Folketings- 
gjemingen  i  en  Aarrække  kun  havde  budt  ham  liden  Tilfi-edsstil- 
lelse,  og  i  1895  erklærede  han  med  Bestemthed,  at  det  var  sidste 
Gang,  han  stillede  sig;  Hensynet  til  hans  af  Overanstrængelse  med- 
tagne Helbredstilstand  og  Ønsket  om  at  vinde  rigeligere  Tid  til 
videnskabeligt  Arbejde  stode  ogsaa  i  forreste  Række  ved  denne 
Beslutning.  Hørte  S.  med  sit  noget  tilbageholdne,  lidet  varm- 
blodige Naturel  end  ikke  til  de  Folketingsmænd,  der  vandt  Hjærter 
blandt  Meningsfæller  og  Modstandere,  medbragte  han  dog  fra  Tin- 
get alles  Anerkjendelse  af  hans  Dygtighed  og  Indsigt,  og  ved  sin 
hensynsfulde  Optræden  havde  han  bevaret  et  personlig  fredeligt 
Forhold  ogsaa  til  Oppositionens  Medlemmer. 

Da  Ministeriet  Reedtz-Thott  fratraadte  i  1897,  afslog  S.  af  til- 
svarende Grunde  som  nys  anført  at  tage  Sæde  i  et  nyt  Ministe- 
rium, men  ved  Dannelsen  af  Ministeriet  Sehested  o.  3  Aar  senere 
lod  han,  der  vedblivende  beklædte  den  fremtrædende  Tillidspost 
som  Formand  for  Højres  Repræsentantskab,  sig  bevæge  til  at  over- 
tage Embedet  som  Finansminister,  til  hvilket  han  udnævntes  27. 
April  1900.     Den  Hovedopgave,  der  ventede  paa  det  nye  Ministe- 

riums  Finansminister,  og  som  havde  bragt  de  2  foregaaende  Kabi- 
netter til  Fald,  var  Skattereformen.  Dette  Spørgsmaals  Løsning 
var  endda  yderligere  vanskeliggjort  for  Regeringen  ved  den  af 
Folketinget  i  Slutningen  af  Samlingen  1899 — 1900  nedsatte  parla- 
mentariske Kommissions  Virksomhed,  og  det  saa  meget  mere,  som 
en  Del  af  Højre  sluttede  sig  til  denne  Kommissions  Forslag,  stem- 
plede det  som  et  Misgreb  af  Regeringen  at  søge  Reformen  gjen- 
nemført  paa  andet  Grundlag  og  udskilte  sig  fra  Højrepartiet. 

I  det  Øjeblik,  disse  Bemærkninger  nedskrives,  lader  der  sig 
intet  udtale  om  de  endnu  svævende  Forhandlingers  Udfald.  Her 
skal  derfor  blot  i  de  almindeligste  Hovedtræk  fremhæves,  at  den 
af  Finansminister  S.  (til  Dels  i  Forening  med  Indenrigsminister 
Bramsen)  forelagte  Skattereform  gaar  ud  paa:  Ydelse  af  et  Stats- 
tilskud til  Kommunerne  af  7V2  pCt.  af  Toldindtægterne,  Inddra- 
gelse af  Aktieselskaber  og  faste  Ejendomme,  der  ikke  ere  Land- 
brugsejendomme, under  Beskatningen  til  Kommunerne,  Fixering  af 
Hartkornsskatteme  til  Kommunerne  til  et  Maximum  af  16  Kr.  pr. 
Td.  Hartkorn,  Indførelse  af  en  Ejendomsskyld  til  Kommunerne 
efter  Ejendommens  virkelige  Værdi  i  Handel  og  Vandel,  Brænde- 
vinsafgiflens  Forhøjelse  fra  18  til  40  Øre  pr.  Pot,  Ophævelse  af 
Land-  og  Ligningsskatten  og  Indførelse  af  en  Formue-  og  Ind- 
komstskat til  Staten,  bestaaende  i  Ejendomsskyld,  Kapitalskat  og 
Erhvervsskat,  uden  tvungen  Selvangivelse  og  med  interessante  En- 
keltheder i  Gjennemførelsen. 

Under  Forhandlingerne  paa  Rigsdagen  har  Finansminister  S. 
med  Energi  og  Veltalenhed  forsvaret  dette  Skatteprogram,  der  har 
til  Hovedøjemed,  uden  at  gjøre  Kjøbstadbefolkningen  Uret  til  bedste 
for  Landbefolkningen,  at  lette  Byrderne  for  det  igjennem  de  senere 
Aars  sociale  Lovgivning  stærkt  belastede  Hartkorn,  at  hjælpe  paa 
Kommunernes  vanskelige  Stilling  og  at  fjærne  de  Uligheder  og 
Urimeligheder  i  Skattebyrden,  som  Tidens  Udvikling  har  medført, 
navnlig  ved  at  Skatteobjekter  ligge  unyttede  hen. 

Wulff,  Den  danske  Rigsdag  S.  284  ff.  M.  P,  Friis. 

Schaten,  Hubert,  — 1690 — ,  Kobberstikker,  var  vistnok  født 
i  Udlandet  (Tyskland),  men  har  mindst  fra  1675  ^^^^^  i  Kjøben- 
havn,  hvor  han  sluttede  sig  til  Petri  Kirkes  Menighed.  Han  var 
2  Gange  gift;  hans  første  Hustru  døde  1691,  den  anden  17 11  som 
Enke.  Da  der  ikke  nævnes  Stik  af  ham  senere  end  1694,  er  han 
mulig  død  snart  efter.    Han  var  en  duelig  Kobberstikker,  der  stak 


Digitized  by  VjOOQ  IC 


SckaUn,  Hubert,  8i 

Portrætter  efter  Malerier  af  Datidens  danske   Kunstnere,   Coning, 

Riboldt,  J.  Jepsen  o.  fl.    Blandt  hans  Stik  kunne  nævnes  Portrætter 

af  Oluf  Borch,   Erik  Holgersen  Rosenkrantz,  Christen  Skeel  m.  fl. 

Wcilbach,  Nyt  Kunstncrlex.  Ph,  Weilbach. 

Schaa,  Ernst  Frederik,  1826 — 64,  Officer,  fødtes  27.  Juli 
1826  i  Odense,  hvor  hans  Fader,  Hans  S.,  var  Major,  senere 
Oberstlieutenant,  ved  fynske  Regiment  lette  Dragoner.  Moderen 
hed  Dorothea  Catharine  f.  Bojesen.  Han  var  den  tredje  af  7 
Sønner,  hvoraf  2  faldt  i  Kngen  1848 — 50,  og  kom  1841  paa  Land- 
kadetakademiet,  hvorfra  han  afgik  1844  som  Sekondlieutenant  ved 
5.  Jægerkorps.  I  1846  kom  han  ind  paa  Højskolen,  men  udkom- 
manderedes 1848  med  I.  Jægerkorps,  saa  at  han  deltog  i  Kampen 
ved  Ringenæs,  i  Kampen  ved  Bov,  Slaget  ved  Slesvig  og  Fægt- 
ningerne ved  Nybøl  og  Dybbøl,  hvorefter  han  blev  Premierlieute- 
nant  og  forsattes  til  2.  Jægerkorps.  I  Vinteren  1848 — 49  gjennem- 
gik  han  Artilleriskoleme  og  rykkede  derfor  ud  med  2.  Espingol- 
batteri.  Senere  kom  han  til  Batteriet  Wegener  og  deltog  med 
dette  i  Slagene  ved  Fredericia  og  ved  Isted,  medens  han  i  Slut- 
ningen af  Krigen  var  ansat  ved  Artillerikommandoen  i  Slesvig. 
Efter  Fredslutningen  kom  han  atter  ind  paa  Højskolen  og  afgik 
der  fra  i  1853  som  Generalstabsaspirant,  hvorefter  han  1855  ud- 
nævntes til  Kapitajn  af  Generalstaben  og  til  Adjudant  hos  Krigs- 
ministeren, hvilken  Stilling  han  beklædte  til  Dec.  1859.  I  1862 
blev  han  Stabschef  ved  2.  Generalkommando  og  rykkede  i  1863  i 
Felten  som  Stabschef  ved  2.  Armédivision,  i  det  han  forfremmedes 
til  Major.  Han  deltog  som  saadan  i  Danevirkes  og  Dybbøls  For- 
svar, og  ved  sin  store  Flid,  Punktlighed  og  Livlighed  erhvervede  han 
sin  Generals  (du  Plats)  ftilde  Tillid.  18.  April  1864  blev  han  sam- 
men med  denne  dødelig  saaret  under  Forsøget  paa  at  standse  vore 
Tropper,  som  søgte  tilbage  mod  Brohovedet.  Han  faldt  i  Fangen- 
skab og  førtes  til  Flensborg  Lasaret,  hvor  han  udaandede  24.  April. 
—  7.  Okt.  1856  var  han  bleven  gift  med  Frederikke  Louise  v. 
Krogh,  Datter  af  Kammerherre,  Major,  Toldkasserer  G.  C.  F.  v.  K. 
i  Odense.  Hans  Broder  Emil  Victor  S.,  f.  1831,  Premierlieutenant 
ved  16.  Regiment,  faldt  18.  April  1864,  truffen  af  2  Kugler. 

Vort  Forsrar  Nr.  217  A.  />  J^,  Nieuwenh$iis, 

Schaumann,  Johann  Christian  Gottlieb,  1768 — 1821,  Filo- 
sof, er  født  i  Husum,  hvor  hans  Fader,  nedennævnte  Peter  S.,  var 

Dansk  biogr.  Lex.    XV.  Febr.  1901.  6 

Rektor.  S.  var  først  Lærer  ved  det  kongl. .  Pædagogium  i  Halle 
og  holdt  samtidig  som  Privatdocent  Forelæsninger  ved  Universitetet 
der.  1794  blev  han  ordinær  Professor  i  Filosofi  i  Giessen  og  fra 
1805  ogsaa  «Pædagogiark».  Han  døde  182 1.  S.  har  efterladt  sig 
en  Række  filosofiske  og  enkelte  andre  Skrifter,  de  første  nærmest 
i  Kants  og  senere  i  J.  G.  Fichtes  Aand:  «Ueb.  die  transscenden- 
tale  Aesthetik*  (1789);  «Psyche  od.  Unterhaltimgen  Ub.  die  Seele» 
(i 791);  fWissenschaftliches  Naturrecht»  (1792);  « Ideen  zu  einer 
Criminalpsychologie»  (1792);  «Elemente  der  allgemeinen  Logik  u. 
kurzer  Abriss  der  Metaphysik»  (1795);  cVersuche  eines  neuen  Sy- 
stems des  natiirlichen  Rechts.  I.  Die  Grundlage  des  Naturrechts» 
(1796);  iGeschichte  der  Republik  Frankreich  unter  der  Directorial- 
regierung  bis  zum  Definitivfiieden  mit  Oesterreich»  (1798);  «Erklå- 
rung  iib.  Fichtes  Appellation  u.  Ub.  die  Anklagen  gegen  die  Philo- 
sophie»  (1799);  «Mann  u.  Weib  od.  Deduction  der  Ehe»  (1802^; 
cEiniges  aus  dem  Schiller-  u.  I-Æhrerleben  Peter  Schaumanns»  (hans 
Fader)  (1805). 

Allg.  Deutsche  Biographie  XXX.  Krug,  Allg.  Handworterbuch  d.  philos. 
Wissensch.     L,tibker  u.  Schroder,  Schlesw.-Holst.-Lauenb.  Schriftsteller-Lex. 

K.  Kroman, 

Schaumann,  Peter,  1726 — 93,  Skolemand  og  Præst,  blev  født 
21.  Jan.  1726  i  Sønder  Haksted,  Jørl  Sogn  (Gottorp  Amt),  af  fattige 
Husmandsfolk  og  fik  i  sin  Barndom  kun  den  tarveligste  Undervis- 
ning i  en  Vinterskole.  14  Aar  gammel  kom  han  ud  for  at  tjene 
Brødet  blandt  fremmede  og  tjente  bl.  a.  i  Bredsted,  hvor  Byens 
bekjendte  Velgjørerinde  Etatsraadinde  Grund  ogsaa  tog  sig  af  S. 
og  henledede  Skolens  Rektors  Opmærksomhed  paa  Drengen.  I 
forholdsvis  sen  Alder  begyndte  han  paa  Latinskolen,  men  gjorde 
nu  i  ganske  kort  Tid  rivende  Fremskridt,  saa  at  han  snart  efter 
kunde  sendes  til  Gymnasiet  i  Altona.  Der  fra  kom  han  efter 
mange  Gjenvordigheder  1749  til  Halle,  fik  Ansættelse  ved  Waisen- 
huset  1750  og  rykkede  Aaret  efter  op  til  at  blive  Inspektør  ved 
Latinskolen  sammesteds.  1753  blev  han  Konrektor  ved  Gymnasiet 
i  Salzwedel  i  det  magdeburgske  og  1756  Rektor  i  Husum.  Her 
virkede  han  i  15  Aar  som  en  anset,  lærd  Skolemand.  I  de  aar- 
lige  Skoleprogrammer  behandler  han  pædagogiske  ogj  historiske 
Spørgsmaal;  han  gjør  udførlig  Rede  for  den  nye  Skoleordning,  han 
fik  indført;  og  i  Programmet  1760  behandler  han  «de  fornemste 
Jubelfester  hos  Hedninger,  Jøder  og  Kristne*.  Da  han  tog  Afsked 
fra  Husum,   udgav  han   en  Tale   om  « Nytten  og  Nødvendigheden 

af  det  hebraiske  Studium*.  1771  kom  han  tilbage  til  Salzwedel 
som  Rektor  og  blev  kort  Tid  efter  Præst  ved  Mariekirken  samme- 
steds. Han  døde  14.  Maj  1793.  Han  var  2  Gange  gift.  Sit  2. 
Ægteskab  indgik  han  1760  med  en  Søster  til  Konrektor  R.  F.  O. 
Heinzelmann  i  Meldorf  (jvfir.  VU,  278).  Hans  ovfr.  nævnte  Søn 
J.  C.  G.  S.  har  i  et  Program  fra  Giessen  1805  meddelt  «Einiges 
aus  dem  Schiller-  u.  Lehrerleben  P.  S.s». 

L&ss,  Husnmische  Nachrichten,  2.  Forts.,  8.  St.  S.  372  f.  Husuroer  Skole- 
progr.  1824,  S.  I9ff.     Kordes,  Schlesw.-Holst.  Schriftsteller-Lcx.  S.  495  ff. 

A,  Jantzen. 

Schavland,  Jacob,  17 16 — 88,  Præst,  født  i  Bejtstaden  15. 
Juli  17 16,  Søn  af  Kapitajn  Ole  Einersen  S.  og  Elen  Jacobsdatter, 
deponerede  1734  fra  Throndhjems  Skole,  kom  —  efter  hans  Ud- 
tryksmaade  at  dømme  —  i  Forbindelse  med  den  pietistiske  Kreds 
og  fik  frit  Logis  hos  en  formuende  Student.  Efter  at  han  1737 
havde  taget  Attestats,  drog  han  tilbage  til  Throndhjem  som  Infor- 
mator, blev  1 741  Kateket  ved  Frue  Kirke  og  1742  personel  Kapel- 
lan i  Stadsbygden,  hvor  han  i  8V2  Aar  udstod  meget  ondt,  saa 
han  1 751  maatte  drage  til  Kjøbenhavn  for  at  sollicitere.  Her 
fik  han  s.  A.  Tjeneste  som  Kapellan  ved  Waisenhuset  og  blev 
meget  yndet  af  Enevold  Ewald.  1755  blev  han  Sognepræst  til  det 
endnu  udelte  Mandals  Kald,  hvor  han  døde  16.  Juni  1788.  Han 
var  en  overmaade  from  Mand,  og  det  anføres,  at  han  levede  med 
sin  Kapellan  i  33  Aar,  uden  at  der  nogen  Sinde  var  Skygge  af 
Misforstaaelse  imellem  dem.  Trods  megen  Modstand  i  Menigheden 
fik  han  Almueskolen  i  Gang  og  legerede  selv  300  Rdl.  til  For- 
bedring i  Lærernes  Løn.  Hans  Eftermand  omtaler  ham  som  en 
Mand  af  mange  Kundskaber,  bl.  a.  i  de  klassiske  Sprog,  Historie 
og  Mathem atik.  Gift  18.  Sept.  1759  med  Susanne  Stub  (f  1723 
f  12.  Maj  1795),  Datter  af  Michael  S.,  Provst  og  Sognepræst  til 
Stadsbygden  (f.  1683  f  1758),  og  hans  i.  Hustru,  Susanne  f.  Schreuder 
(f.   1675  t  1742). 

Luthersk  Ugeskr.  XI,  313  f.     J.  og  C.  A.  Bugge,  Mandal  S.   106  ff. 

D.  Thrap. 

Schebel,  Ernst  Christian,  1835 — 73,  Præst,  var  en  Søn  af 
Slotsforvalter  og  Gartner  paa  Marienlyst  Johannes  S.  og  Marie 
Elisabeth  f.  Wetterberg  og  fødtes  i  Haslev  15.  April  1835.  Han 
kom  i  Frederiksborg  Skole  og  blev  dimitteret  fra  den  1854.  Alle- 
rede i  Skoletiden  var  hans  Interesse  for  Historien  bleven  vakt,  og 
efter  at  han    1859  havde  taget   theologisk  Embedsexamen,   kastede 

6* 


Digitized  by  VjOOQ  IC 


84  Sckebel,  Ernst  Chr. 

han  sig  over  Studiet  af  Kirkehistorien.  1861  fik  han  Accessit  for 
det  theologiske  Prisspørgsraaal  om  Petrobnisianeraes  Lære  og  Hi- 
storie og  deres  Forhold  til  Reformationstidens  Anabaptister.  1863 
— 64  foretog  han  med  offentlig  Understøttelse  en  Rejse  til  Italien. 
En  Frugt  af  den  var  bl.  a.  en  livlig  Fremstilling  af  c  Pavedømmet 
under  Pius  IX»  (t  Dansk  Maanedsskr.»  1866 — 67).  Et  Par  Aar 
senere  udgav  han  en  Bog  om  «De  danske  Helgenes  (1869),  i 
hvilken  han  efter  de  middelalderlige  Helgenkrønniker,  men  uden 
at  gjøre  Forsøg  paa  at  udskille  den  historiske  Kjæme,  fortalte  de 
danske  Helgeners  Levned.  I  April  187 1  blev  han  udnævnt  til 
Præst  i  Torning  og  Lysgaard  i  Aarhus  Stift,  men  allerede  23.  Marts 
1873  døde  han,  ugift. 

Elvius,  Danmarks  Præstehist.   1869 — 84  S.  528.  Jtr,  Nielsen, 

Scheel,  jvfr.  Skeel. 

Scheel,  Anton  Wilhelm,  1799 — 1879,  Retslærd,  Justitsminister, 
blev  født  28.  Dec.  1799  i  Stavanger,  hvor  Faderen,  Anton  Wilhelm 
S.,  der  døde  1810  som  Byfoged  i  Frederiksstad,  den  Gang  levede 
som  afskediget  Kapitajn  af  Infanteriet.  Moderen  hed  Engel  Arentz 
f  Kielland  (f  1804).  i8n  kom  S.  til  Kjøbenhavn  og  blev  optaget 
som  Elev  paa  Landkadetakademiet.  18 14  underkastede  han  sig 
Officersexamen  med  et  saadant  Resultat,  at  han  af  Kongens  Haand 
modtog  en  Sabel  til  Belønning  for  Flid.  181 5  udnævntes  han  til 
Sekondlieutenant  og  blev  for  Aaret  1815  ansat  som  kongl.  Page; 
1816  indtraadte  han  som  Lieutenant  ved  danske  Livregiment  til  Fods. 
Efter  2  Aars  Forløb  fik  han  Tilladelse  til  at  gjøre  Tjeneste  ved 
det  danske  Armékontingent,  som  den  Gang  var  i  Frankrig.  Han 
fik  derved  Lejlighed  til  at  gjøre  en  Rejse  til  Paris,  hvor  « Kunstens 
og  Videnskabernes  Mindesmærker »  hos  ham  vakte  «en  særdeles 
Lyst  til  at  erhverve  de  Kundskaber,  som  til  at  forstaa  og  bedømme 
hine  ere  fornødne ».  Han  begyndte  derfor,  da  han  1819  var  kom- 
men tilbage  til  Kjøbenhavn,  at  anvende  al  den  Tid,  de  militære 
Tjenesteforretninger  lode  ham  tilovers,  til  at  forberede  sig  til  Exa- 
men  artium,  som  han  182 1  tog  med  Udmærkelse.  Efter  at  have 
taget  den  filosofiske  og  filologiske  Examen  valgte  han  Retsviden- 
skaben til  sit  Hovedstudium  og  blev  1825  juridisk  Kandidat  med 
Karakteren  laudabilis  et  qvidem  egregie. 

S.  studerede  derefter  særlig  den  militære  Lovkyndighed  og 
udnævntes  1826  til  Gamisonsavditør  i  Kjøbenhavn.  1828  erhvervede 
han  den  juridiske  Licentiatgrad  for  Afhandlingen  c  De  limitibus  inter 

civilem  jurisdictionem  et  militarem».  1829  udnævntes  han  til  Asses- 
sor i  Landsover-  samt  Hof-  og  Stadsretten.  S.  havde  nu  vundet 
saadant  Navn  som  retskyndige  at  Universitetsdirektionen  —  efter 
at  han  havde  foretaget  en  Udenlandsrejse,  til  Dels  i  videnskabeligt 
Øjemed  —  opfordrede  ham  til  at  indtræde  som  Professor  i  det 
juridiske  Fakultet  og  til,  i  Anledning  af  Reformationens  Jubelaar, 
at  disputere  for  den  juridiske  Doktorgrad.  1836  udnævntes  han  til 
ordinær  jiuidisk  Professor  og  Assessor  i  Konsistorium  og  erholdt 
Doktorgraden  for  Afhandlingen  tDe  publicis  actionibus  et  inqvisi- 
tionibus  in  causis  poenalibus».  Som  Professor  holdt  han  særlig 
Forelæsninger  over  Romerretten,  men  for  øvrigt  ogsaa  over  Grene 
af  dansk  Ret,  navnlig  af  Civilretten,  bl.  a.  over  Søretten.  1839 
udnævntes  han  til  extraordinær  Assessor  i  Højesteret. 

I  Slutningen  af  1846  forlod  han  Universitetet  og  udnævntes  til 
Generalavditør  for  Landetaten  og  Deputeret  i  General-Kommissariats- 
kollegiet.  1850  sendtes  han  med  Pechlin  og  Reedtz  til  Berlin 
for  at  afslutte  den  endelige  Fred  med  Preussen  og  det  tyske  For- 
bimd,  hvilken  Fredslutning  han  var  med  at  underskrive  2.  Juli  1850. 
S.  A.  blev  han  Medlem  af  Kommissionen  til  Udarbejdelse  af  Ud- 
kast til  en  almindelig  Straffelovbog  for  Danmark,  men  hans  Virk- 
somhed i  denne  blev  afbrudt  ved  hans  Udnævnelse  til  Justitsmini- 
ster. 185 1  beskikkedes  han  til  at  tage  Sæde  i  Notabelforsamlingen, 
som  skulde  afgive  Betænkning  om  den  endelige  Ordning  af  Lands- 
delenes indbyrdes  Forhold.  Kort  før  Betænkningens  Underskrift 
overtog  han  (13.  Juli  1851)  Justitsministeriet  i  A.  W.  Moltkes  Mini- 
sterium, og  i  denne  Stilling  forblev  han  under  Bluhmes  og  Ørsteds 
Præsidium  indtil  15.  Jan.  1855.  '^5^  udnævntes  han  paa  ny  til 
Generalavditør  og  forblev  i  dette  Embede  indtil  187 1.  Efter  P.  G. 
Bangs  Død  1861  paatænktes  det  at  udnævne  S.  til  Justitiarius  i 
Højesteret,  og  han  fungerede  nogle  Maaneder  i  dette  Embede, 
men  hans  Helbredstilstand  hindrede  ham  i  definitivt  at  overtage 
det.  Efter  187 1  levede  S.  med  svageligt  Helbred  tilbagetrukkent, 
men  stadig  virksom;  han  døde  i  Kjøbenhavn  30.  April  1879,  ugift. 

Som  Justitsminister  udnævntes  S.  til  kongl.  Kommissær  ved 
Nationalbanken  (1852)  og  Kammerherre  (1853),  1869  til  Direktør  for 
den  Hielmstieme-Rosencroneske  Stiftelse  og  til  Direktør  for  Her- 
lufsholm. 1865  benaadedes  han  med  Danebrogsordenens  Storkors, 
1869  udnævntes  han  til  Gehejmekonferensraad. 

S.  er  en  af  Danmarks  betydeligste  Jurister.  Hans  udmærkede 
Egenskaber   som   Lovforfatter  træde   vel   stærkest   frem   i   Tyende- 

loven  af  lo.  Maj   1854.     Denne  Lov,  der  materielt  vistnok  saa  nøje 
som  muligt  dækker  over  Datidens  Opfattelse  af  Tyendeforholdet  og 
som  i  Formen  er  et  Arbejde  af  første  Rang,  skyldes  væsentlig  S.s 
egen   Haand.      Paa  Rigsretsloven   af  3.  Marts    1852   havde   S.   som 
Justitsminister   betydelig   Indflydelse.      Nærmest   til   denne   Side    af 
hans  Virksomhed  høre  adskillige  Arbejder  —  allerede  1842  var  S. 
udnævnt  til  Medlem   af  Kommissionen  til   Udarbejdelse   af  en   ny 
Rettergangslov  for  Landetaten   —   angaaende  den  militære  Straffe- 
ret  og  Retspleje;    et  Udkast   af  ham   af  1867   ligger  væsentlig  til 
Grund  for  Straffelov  for  Krigsmagten  af  7.  Maj  1881.    Da  Oktroien 
for  det  kjøbenhavnske  Søassurancekompagni  af  i.  Juli  1746  fandtes 
forældet,  overdroges  det  S.  at  udarbejde  den  nye  Konvention,   der 
erholdt  Stadfæstelse   2.  April    1850,   og   som  siden  faktisk  har   haft 
en  deklaratorisk  Lovs  Betydning  for  Søforsikringer  efter  dansk  Ret. 
S.s  Avtoritet  som  Jurist  skyldes  dog  væsentligst  hans  Haand- 
.  bøger:    « Person-  og  Familieret,  fremstillet  efter  dansk  Lovgivning* 
(I — n,    1859 — 60;    2.    Udg.   af  Personretten    1876,   af  Familieretten 
1877)  —  i  Anledning  af  Familieretten  modtog  S.   1863  den  Anders 
Sandøe    Ørstedske    Prismedaille    —    og    « Privatrettens    almindelige 
Del»,    I.   Afdeling:    «0m  Retskilderne*    (1865),    2.    Afdeling:    «Om 
Retsforholdene »  (1866).      Den  i  disse  Bøger   med  den  yderste  Flid 
og  Nøjagtighed  og  med  en  i  Retslivet  grundig  prøvet  Skarpsindig- 
hed givne  Fremstilling  af  vigtige  Forgreninger  af  dansk  Ret  har  i 
vidt  Omfang  været  grundlæggende  for  den  videnskabelige  Behand- 
ling af  disse  og  er  for  store  Partiers  Vedkommende  af  umiddelbar 
praktisk    Betydning.      Forfatterens   Æmner  række  adskillig  videre, 
end  Titlerne  efter  Nutidens  Forstaaelse   angive.      Personretten   om- 
fatter saaledes  foruden  det,  som  nu  inddrages  derunder,  f.  Ex.  det 
statsborgerlige   Forhold,    Fattigunderstøttelse,   Forsamlings-'  og   For- 
eningsretten ,    Pressefriheden    og   Næringsretten ,    og    i.    Udgave    af 
Familieretten   omfatter   Tyendeforholdet.    —   Som   original  juridisk 
Tænker  over  for  de  almindelige  Retsproblemer  optræder  S.  ikke  i 
sine  Bøger.    Maaske  forklares  dette  derved,  at  han,  det  udprægede 
Pligtmenneske  med  den  dybe  Trang  til  at  være  nyttig,  ikke  fandt, 
at  det  var  her,  at  Opgaven  efter  Ørsteds  Virksomhed  laa.    Maaske 
var  der  ogsaa  her  en  Begrænsning  i   hans  Evner.     Navnlig  i   2. 
Afdeling  af  « Privatrettens  almindelige  DeU  har  han  paa  mere  ab- 
strakte Omraader  undertiden   ret  ukritisk  og   uden  fuld  Forstaaelse 
ftilgt  Savigny.      Og  Deuntzers  senere  Fremstilling  af  Familieretten 
udviser,   at  S.  ikke  her  tilstrækkelig  havde  udnyttet  det  retshisto- 

riske  Stof.  Men  vil  end  Eftertiden  hist  og  her  finde  Mangler, 
staar  det  fast,  at  S.,  følgende  Ørsteds  Spor,  under  Benyttelse  og 
Paavirkning  ogsaa  af  romanistisk  Litteratur,  har  —  trods  legemlig 
Svaghed  og  Optagethed  af  andre  Forretninger  —  udrettet  et  over- 
ordentlig fortjenstfuldt  Arbejde  i  Retslitteraturen,  som  Tiden  netop 
trængte  til,  og  som  aldrig  vil  tabe  Værdi.  Ved  Siden  af  S.s  Haand- 
bøger  maa  nævnes  hans  dygtige  Arbejde  om  Tilbagekaldelsesretten 
i  Indbydelsesskriftet  til  Universitetets  Reformationsfest  1839.  I  Ind- 
bydelsesskriftet  til  Universitetsfesten  i  Anledning  af  Kongens  Fød- 
selsdag 1844  skrev  han  den  nyttige  Meddelelse  «0m  Kjøbenhavns 
Universitets  Kollegier  og  Stipendier  for  de  studerende  ved  dette 
Universitet*. 

Som  Politiker  tilhørte  S.  det  konservative  Parti.  Fra  alle 
Sider  nød  han  ubestridt  Anseelse  for  sin  humane  og  retsindige 
Karakter,  sit  uhildede,  overlegne  Blik  og  sin  ualmindelige  admini- 
strative Dygtighed.  Ved  sit  Testamente  bestemte  S.  —  der  tid- 
ligere havde  oprettet  Legater  for  afdøde  Officerers  og  juridiske 
Embedsmænds  og  Bestillingsmænds  Enker  og  ugifte  Døtre  — ,  at 
hans  Formue  efter  Udredelsen  af  nogle  Legater  skulde  deles  i  2 
lige  Dele,  af  hvilke  den  ene  skulde  udbetales  til  Kjøbenhavns,  den 
anden  til  Christianias  Universitet  som  Bestyrelser  af  de  Stiftelser, 
der  af  Formuen  agtedes  oprettede.  Renterne  af  den  i  Henhold  her- 
til oprettede  «A.  W.  Scheels  Stiftelsen  ere  delvis  tillagte  Studenter 
til  Studeringernes  Fortsættelse  og  Enker  eller  ugifte  Døtre  efter 
Embedsmænd,  navnlig  Universitetslærere.  —  1870  udgav  S.  c  Stam- 
tavle over  en  Familie  Scheel ». 

Acta  solennia  ved  Univers.  Jubelfest  f.  Reformationen  1836.  Erslew,  Forf. 
Lex.     Illuslr.  Tid.  IV,  33.     Danmarks  Adels  Aarbog  1893,  S.  438. 

Jul.  Lassen, 

V.  Scheel,  Hans  Henrik,  1668 — 1738,  Officer,  var  Søn  af 
Voldmester  ved  Kjøbenhavns  Fæstning  Joachim  S.  og  Margrethe 
Cathrine  Folckersam.  Han  var  født  6.  Avg.  1668  i  Kolding,  og 
efter  først  at  have  været  kongelig  Page  blev  han  1688  Underkon- 
duktør ved  Fortifikationsetaten  i  Danmark,  1689  Konduktør,  1694 
Overkonduktør,  •  1699  Ingeniørkapitajn.  Med  de  danske  Hjælpe- 
tropper i  engelsk  Sold  tog  han  Del  i  den  pfalziske  Krig  1690 — 97. 
Han  var  dernæst  i  nogen  Tid  Lærer  ved  det  ridderlige  Akademi 
i  Kjøbenhavn,  blev  1701  ved  Landmilitsens  Oprettelse  sat  i  Num- 
mer ved  dennes  østsjællandske  Regiment,  forfremmedes  1702  til 
Major,    1707    til  Oberstlieutenant    og    1710   til   Oberst;    i   Virkelig- 


Digitized  by  VjOOQ  IC 


38  t'-  Scheel,  Hans  Henr. 

heden  blev  han  dog  ved  at  gjøre  Tjeneste  som  Ingeniørofiicer. 
Under  Krigen  i  Skaane  1709 — 10  og  siden  i  Nordtyskland  be- 
klædte han  Generalkvartermesterchargen,  d.  v.  s.  han  ledede 
en  Del  af  de  Forretninger,  som  nu  ligge  under  Generalstaben; 
bl.  a.  viste  han  megen  Virksomhed,  Duelighed  og  Dristighed  som 
Rekognoscent.  Tillige  benyttede  han  sin  Stilling  til  over  Fæst- 
ninger, Valpladser  o.  1.  at  samle  et  større  Antal  Planer,  der  senere 
ere  komne  til  Nytte  ved  krigshistoriske  Arbejder.  17 17  blev  S. 
Chef  for  jyske  hvervede  Infanteriregiment  og  var  med  dette  i 
Norge  under  Krigens  sidste  Periode.  Han  blev  1720  Generalmajor, 
1727  hvid  Ridder,  1733  Generallieutenant.  Fra  1728,  da  han  fra- 
traadte  Posten  som  Regimentschef,  til  sin  Død,  13.  Okt.  1738,  var 
han  Kommandant  i  Citadellet,  og  fra  1733  havde  han  tillige  Over- 
kommandoen over  Fortifikationsetateme  i  Danmark  og  Holsten  samt 
Direktionen  over  alle  Fæstningsværker  og  militære  Bygningsarbejder 
sammesteds.  Ogsaa  i  Norge  forestod  han  Befæstningsanlæg,  og 
det  ser  derfor  ud  til,  at  han  har  haft  den  øverste  Ledelse  af  hele 
det  dansk-norske  Monarkis  Ingeniørvæsen,  hvis  3  Etater  ellers,  baade 
før  og  siden  (indtil  1763),  vare  uden  fælles  Overhoved. 

S.  havde  18.  Sept.  1704  ægtet  Benedicte  Dorothea  Gjords  [i, 
28.  Okt.  1684  f  22.  Dec.  1752),  Datter  af  den  bekjendte  Handels- 
mand i  Christiania  Justitsraad  Gjord  Andersen  (I,  227).  Ved  hende 
blev  S.  Stamfader  til  en  talrig  Slægt,  der  i  Medfør  af  Rangforord- 
ningen af  1717  har  været  henregnet  til  den  danske  Adel  og  1890 
har  faaet  kongelig  Anerkjendelse  som  henhørende  til  denne. 

Tychsen,  Fortifikations-Etaterne  og  Ingenieurkurpset,  Organisat.  Oversigt  S. 
12  og  Personalhist.  Oversigt  S.  10.  Danmarks  Adels  Aarbog  1893,  S.  424. 
Scheel,  Stamtavle  ov.  en  Fam.  Scheel.  ff,  W,  Harbou. 

V.  Scheel,  Hans  Jacob,  17 14 — 74,  Officer,  var  Søn  af  oven- 
nævnte Generallieutenant  Hans  Henrik  v.  S.  og  blev  født  i  Kjøben- 
havn  23.  Avg.  1714.  Knap  16  Aar  gammel  blev  han  Kadet  og  3  Aar 
senere,  nemlig  i  1733,  Fændrik  reforme  ved  fynske  hvervede  In- 
fanteriregiment. I  1734  ansattes  han  som  virkelig  Fændrik  ved 
Generallieutenant  H.  Scholtens  (fra  1735  kaldet  holstenske)  hvervede 
Regiment,  der  med  danske  Auxiliærtropper  i  tysk  Tjeneste  deltog  i 
Felttoget  ved  Rhinen  i  den  polske  Tronfølgekrig  1734 — 35.  1735 
blev  han  Sekondlieutenant,  1737  Premierlieutenant  ved  det  ene  nor- 
ske hvervede  Regiment  og  1738  Kapitajn  ved  det  andet  norske  hver- 
vede Regiment.  Efter  i  1746  at  have  erholdt  Karakter  som  Major  af 
Infanteriet  udnævntes  han  1749  til  Ingeniørmajor  og  Generalkvarter- 

mester-Lieutenant  ved  den  norske  Fortifikationsetat.  I  1751  adjunge- 
redes han  Chefen  for  denne  Etat,  Generallieutenant  M.  Sundt,  og 
erholdt  Generalkvartermesters  Karakter,  h vornæst  han  1752  afløste 
Sundt  som  Generalkvartermester  og  Chef  for  bemeldte  Fortifika- 
tionsetat. Han  blev  1753  Oberstlieutenant  af  Fortifikationen  og 
1757  Kammerherre.  Ved  Ingeniørkorpsets  Oprettelse  ved  Sammen- 
dragning af  Fortifikationsetateme  i  Danmark,  Norge  og  Holsten 
1763  vedblev  han  at  gjøre  Tjeneste  som  Ingeniørmajor  i  Norge 
indtil  Udgangen  af  1765.  S.  A.  var  han  bleven  udnævnt  til  Gene- 
ralmajor af  Infanteriet  og  Kommandant  i  Frederiksstad  i  Norge, 
hvor  han  døde  21.  Jan.  1774. 

S.,  der  fra  1748—60  ejede  Frogner  ved  Christiania,  ægtede 
28.  Jan.  1745  Catharine  Christine  Briiggemann  (f.  22.  Avg.  1725, 
f  27.  Marts  1800  i  Nyborg),  Datter  af  Oberstlieutenant  Godske 
Hans  B.  til  Østergaard  paa  Fyn  (f.  1677  f  1736)  og  dennes  2.  Hu- 
stru, Dorothea  Hedevig  f.  Krag  (f.  1701  f  1728).  S.  og  Hustru 
havde  12  Børn. 

Danmarks  Adels  Aarbog  1893,  ^*  43^-    l^ychsen,  Fortifikatioiis-Etateme  og 
Ingcnieurkorpset  1684— 1893.  V.  E,  Tychsen, 

V.  Scheel,  Hans  Ulrich  Moritz,  1753 — 1832,  Officer,  var  Broder 
til  nedennævnte  Generalmajor  Heinr.  Otto  v.  S.  og  var  født  i  Rens- 
borg  19.  Juni  1753.  Kun  8  Aar  gammel  blev  han  Komet  reforme, 
1763  Sekondlieutenant  og  1777  Premierlieutenant.  Efter  at  have 
flakket  om  ved  forskjellige  Regimenter  havnede  han  1785  i  danske 
Livregiment,  hvor  han  1787  blev  Kapitajn  og  1798  Major.  1803 
fik  han  Bataillon  i  Marinekorpset  og  deltog  med  dette  i  Kjøben- 
havns Forsvar  1807.  Efter  Englændernes  Bortgang  blev  han  Oberst- 
lieutenant og  Kommandør  for  Kystbevogtningen  mellem  Kjøbenhavn 
og  Helsingør.  Det  følgende  Aar  var  han  en  kort  Tid  Pladskom- 
mandant i  Roskilde  i  Anledning  af  Spaniernes  Opstand  og  kom 
derefter  til  Kronborg,  hvor  han  med  en  kort  Afbrydelse  forblev 
Resten  af  sin  Tjenestetid,  først  som  Interimskommandant  og  fra 
181 1  som  virkelig  Kommandant;  1810  var  han  bleven  Oberst.  Saa 
længe  Krigen  varede,  havde  S.  en  vanskelig  og  ubehagelig  Stilling; 
Fæstningen  kunde  ikke  beherske  Sundets  Indløb.  Det  gik  endda 
an  med  Englænderne;  thi  med  dem  var  man  i  Krig,  og  dem  skød 
man  paa,  naar  man  kunde  træffe,  og  somme  Tider  ogsaa  for  Mo- 
ralens Skyld,  naar  de  vare  uden  for  Skytsets  Rækkevidde;  men 
værre  var  det  med  Svenskerne,  med  hvem  man  fra  1809 — 13  levede 

i  officiel  Fred;  de  drillede  og  udæskede  paa  enhver  Maade  Kron- 
borgs Kommandant  ved  at  konvoiere  engelske  Skibe,  stoppe  Post- 
gangen, chikanere  danske  Fartøjer  og  begunstige  Smuglere.  S. 
maatte  ogsaa  kæmpe  med  indre  Fjender,  i  det  Kronens  Regi- 
ment, som  udgjorde  en  Del  af  Garnisonen,  1812  gjorde  Mytteri, 
saa  at  det  maatte  forlægges  til  andre  Egne.  S.  A.  blev  S.  Gene- 
ralmajor og  Formand  i  en  Kommission,  der  skulde  indgive  Forslag 
til  Kronborgs  Indretning  til  en  virkelig  Fæstning.  Projekterne  om 
at  afbryde  Taarnene  og  nedtage  Slottets  Tage  bleve  dog  aldrig 
førte  ud  i  Livet.  Fra  Nov.  1813  til  Febr.  1814  var  S.  Interims- 
kommandant  i  Kjøbenhavn  og  vendte  saa  tilbage  til  Kronborg, 
hvor  han  levede  endnu  en  Aarrække,  hædret  af  sin  Konge,  der 
1826  gav  ham  Kommandørkorset,  og  agtet  af  sine  Medborgere,  der 
holdt  meget  af  den  gamle  hæderlige  Kommandant  «med  det  ven- 
lige Gubbeansigt».  Han  gik  af  som  Generallieutenant  1829  og 
døde  ugift  i  Helsingør  3.  Jan.   1832. 

Medd.  fra  Krigsark.  III,  V  og  IX.  A,  Tuxen, 

V.  Scheel,  Heinrich  Otto,  1745— 1808,  Officer,  var  født  i 
Rensborg  i.  Nov.  1745  og  Søn  af  senere  Oberst  i  Artilleriet  Georg 
Heinrich  v.  S.  og  Elisabeth  Dorothea  f.  v.  Lutzow.  1753  blev  han 
Fyrværker,  1760  Stykjunker,  1762  Lieutenant  ved  holstenske  Artilleri- 
korps  og  gjorde  Felttoget  i  Meklenborg  med.  Ved  Omorganisa- 
tionen  1764  blev  han  Premierlieutenant  i  Artillerikorpset  og  kom 
til  Kjøbenhavn.  Efter  kongelig  Resolution  rejste  han  i  1767  til 
Strasburg,  hvor  han  opholdt  sig  et  Aar  for  at  studere  det  i  1765 
ved  det  franske  Artilleri  indførte  nye  Materiel.  Resultatet  af  sine 
Studier  herover  udgav  han  paa  Fransk  i  Kjøbenhavn  1777  under 
Titelen  «Memoires  d'artillerie».  Bogen  blev  anset  for  saa  god, 
at  han  efter  Opfordring  af  nogle  franske  Artilleriofficerer  besørgede 
en  ny  Udgave  (Paris  1795).  Han  blev  1772  karakt.,  1773  virkelig 
Kapitajn  og  Kompagnichef,  1776  Generaladjudant.  1773  var  han 
tillige  blevet  Medlem  af  den  Prøvekommission,  der  nedsattes  for 
at  indskyde  de  danske  Kanoner.  Medens  han  var  i  denne,  udar- 
bejdede han  forskjellige  Afhandlinger  over  Spørgsmaal,  der  bleve 
behandlede  i  denne.  Disse  samlede  han  1781  i  et  Manuskript, 
som  han  forærede  til  Artilleribibliotheket,  hvor  det  endnu  findes. 
Det  var  ligesom  en  Afslutning  paa  hans  artilleristiske  Studier,  i 
det  han  i  1781  havde  faaet  kongelig  Tilladelse  til  at  udgive  Frede- 
rik IV 's  Krigshistorie,  ligesom  han  ogsaa  i  flere  Aar  af  Partikulær- 

kassen  fik  Understøttelse  dertil  og  foretog  flere  Rejser  i  Skaane, 
Pommern  osv.  for  at  gjøre  Undersøgelser  dertil.  1785  udkom  Ind- 
ledningen, en  militær  Terrænbeskrivelse:   « Krigens  Skueplads ». 

S.  havde  imidlertid  1778  været  sendt  til  Preussen  for  at  over- 
være et  Felttog  ved  den  preussiske  Armé.  1779  efter  Freden  hjem- 
kaldtes han.  1 781  blev  han  karakt,  og  fungerende  tjenstgjørende 
Major  ved  Artilleriet  i  Danmark;  han  forestod  ogsaa  Minørøvelseme. 
1784  blev  han  Kammerherre,  1785  virkelig  Major  og  ansattes  som 
saadan  i  Holsten,  men  fik  Tilladelse  til  en  Tid  lang  at  forblive  i 
Kjøbenhavn  for  at  kunne  fortsætte  sine  historiske  Arbejder.  Det 
maa  være  denne  Forsættelse  til  Holsten,  han  sigter  til,  naar  han 
senere  beklager  sig  over  Nedsættelse  (cHerabsetzung*),  i  det  han 
gik  ud  fra,  at  han  som  den  ældste  Major  burde  have  været  ansat 
i  Kjøbenhavn.  I  de  følgende  Aar  indsendte  han  gjentagne  Gange 
Ansøgning  om  at  maatte  blive  forsat  til  Kjøbenhavn,  ja  endog  om 
at  faa  Løfte  om  at  blive  der  som  Oberstlieutenant  ved  det  nær 
forestaaende  Avancement.  Han  fik  Afslag,  men  dispenseredes  fiu 
Tjenesten  for  at  arbejde  paa  sit  historiske  Værk.  Under  en  Per- 
mission til  Berlin  endte  han  saa  med  at  forlange  sin  Afsked;  sin 
Ansøgning  sendte  han  direkte  til  Kronprinsen,  og  efter  en  Del 
Skriveri,  da  denne  var  misfornøjet  ogsaa  med  Tonen  i  hans  An- 
søgning, blev  Afskeden  bevilget  ham  i  1787,  men  paa  en  Del  Be- 
tingelser, hvoraf  den  ene  var,  at  han  afleverede  alle  sine  Samlinger 
til  sit  historiske  Værk.  Dette  har  han  gjort;  en  Kommission  udtog 
deraf  de  originale  Aktstykker  fiti  Arkiverne,  og  Resten,  hvoriblandt 
Tegninger  af  hans  Bedstefader,  der  var  Generalkvartermester  under 
Frederik  IV,  og  nogle  færdige  Udarbejdelser  og  Tegninger  af  ham 
selv,  findes  endnu  ved  Generalstaben. 

I  Preussen  blev  han  1787  Major,  1788  i.  Direktør  for  Ingeniør- 
akademiet i  Potsdam,  1790  Oberstlieutenant,  1793  Oberst,  1796 
Brigader  for  2.  Ingeniørbrigade  og  Inspektør  over  Ingeniørakade- 
miet, 1800  Generalmajor.  Efter  Slaget  ved  Jena  1806  flygtede  han 
til  Stettin  og  faldt  ved  denne  Bys  Overgivelse  i  ft-ansk  Fangenskab. 
Han  skal  være  fiigivet  af  Napoleon  paa  Æresord.  Han  døde  i 
Berlin   i.  Maj   1808. 

S.  var  2  Gange  gift:  i.  (4.  Avg.  1775)  med  Anna  Cathrine  f. 
Fortling  (døbt  i.  Okt.  1758),  Datter  af  Hofbygmester  J.  F.  (V,  259); 
2.  med  Albertine  Sophie  Dorothea  f  Necker  (f  23.  Juni  1770,  f  29. 
Dec.  1831  i  Potsdam);  begge  Ægteskaberne  opløstes,  det  sidste  1804. 

Nyernp,   Lit  Lex.     Worm,   Lex.  ov.  lærde   Mænd   III.     Danmarks  Adels 

Aarbog  1893,  S*  4^4*    I-^rde  Efterretninger  1808,  S.  460  ff.    Saml.  t  d.  norske 
Folks  Sprog  og  Hist.  IV,  338.     Anker,  Norske  Generalspersoner  S.  222. 

P,  C,  Bang, 

V.  Scheel,  Ludvig  Nicolaus,  s.  v.  Scheele  (ndfr.  S.  94). 

Scheel,  Paul,  1773 — ^^ii,  Læge,  var  en  Søn  af  Advokat 
Paul  S.  og  Cecilie  Margrethe  f.  Evers  og  fødtes  i  Itzeho  28.  Febr. 
1773.  Legemlig  svag  lige  fra  sin  tidlige  Barndom,  men  opvakt  og 
videbegjærlig,  gik  han  1791  til  Gøttingen  og  kastede  sig  her  med 
stor  Iver  over  Studiet  baade  af  Natur-  og  Aandsvidenskaber.  Efter- 
haanden  blev  dog  Medicinen  hans  Særstudiuni,  og  fra  1794  fort- 
satte han  dette  i  Kjøbenhavn,  hvor  han  immatrikuleredes  og  særlig 
sluttede  sig  til  Matthias  Saxtorph,  der  endnu,  førend  han  havde 
absolveret  sin  medicinske  Examen  (1796),  fik  ham  ansat  som  Re- 
servelæge ved  Fødselsstiftelsen  og  dernæst  skaffede  ham  et  konge- 
ligt Rejsestipendium,  ved  hvis  Hjælp  han  1796 — 98  foretog  en 
Studierejse,  paa  hvilken  han  dyrkede  baade  theoretiske  og  prak- 
tiske Studier  og  med  særlig  Interesse  studerede  Fødselsvidenskab 
hos  Osiander  i  Gøttingen  hgesom  ogsaa  Sundhedspolitiet  og  dets 
Organisatipn.  Hjemkommen  erhvervede  han  sig  1798  den  medi- 
cinske Doktorgrad  ved  et  Æmne  fra  hans  gamle  Specialitet,  Obste- 
trikkens Omraade,  og  paabegyndte  samtidig  en  livlig  og  dygtig 
litterær  Virksomhed  i  forskjellige  Retninger,  i  det  han  sammen 
med  C.  F.  Degen  i  tysk  Oversættelse  udgav  en  Række  Afhand- 
linger fra  det  danske  Videnskabernes  Selskabs  Skrifter  (1798 — 1800), 
sammen  med  Pfafif  i  Kiel  og  Rudolphi  i  Greifswald  udgav  «Nord. 
Archiv  f.  Natur-  u.  Arzneiwissenschaft*  (1799 — 1801)  og  1807  cNeues 
nord.  Archiv »  og  publicerede  større  og  mindre  Afhandlinger,  til  Dels 
om  den  Gang  særlig  aktuelle  Æmner  som  Partus  præmaturus  artifi- 
cialis  (1799)  og  Transfusion  og  Infusion  (1801,  sammen  med  E.  Vi- 
borg). Den  sidste  Afhandling  omarbejdede  han  til  en  udførlig 
Monografi:  «Die  Transfusion  des  Blutes  u.  Einspritzung  der  Arz- 
neien  in  die  Aderen»  (I — n,  1802 — 3;  ny  Udg.  1828  med  Tilføjelser 
af  Dieffenbach).  1803  udgav  han  M.  Saxtorphs  cGesammelte  Schrif- 
ten»  med  Biografi  af  den  afdøde  Forfatter  (XIV,  631). 

Ikke  mindre  virksom  og  ivrig  interesseret  var  han  som  Prak- 
tiker og  for  vigtige,  rent  praktiske  Spørgsmaals  Fremme.  Saa  snart 
Jenners  første  Skrift  om  Vaccinationen  var  udkommet  (1798),  ka- 
stede han  sig  over  denne  Sag,  foretog  i  de  følgende  Aar  gjen- 
tagne  Forsøg  med  Indpodning  af  Kokopper,   men  havde   i  øvrigt 

Uheld  dermed.  Snart  fik  han  imidlertid  Lejlighed  til  at  virke  i 
videre  Udstrækning  for  offentlige,  hygiejniske  og  filanthropiske  For- 
maal,  i  det  han,  efter  1801  at  være  bleven  Reservelæge  ved  Pleje- 
stiftelsen og  Hofmedikus,  i  1802  efter  Mangors  Død  udnævntes  til 
Stadsfysikus  i  Kjøbenhavn,  hvormed  fiilgte  Sæde  i  Fattigvæsenets 
Direktion  ligesom  ogsaa  i  Direktionen  for  Fødselsstiftelsen.  I 
Samarbejde  med  J.  H.  Bårens  (III,  301)  virkede  han  nu  utrætte- 
lig for  humane  Reformer  i  Fattigplejen,  særlig  med  Hensyn  til 
Sygeplejen.  Ogsaa  andre  til  hans  Embedsressort  hørende  vanske- 
lige Problemer,  saaledes  Prostitutionsspørgsmaalet,  tog  han  energisk 
fat  paa,  var  Medlem  af  en  1809  nedsat  Kommission  for  Foranstalt- 
ninger mod  Udbredelse  af  Syfilis  og  offentliggjorde  18 10  et  Skrift 
herom,  hvis  polemiske  Karakter  affødte  videre  skarp  Polemik. 

Hans  rastløse  og  alsidige  Aand  bragte  ham  ogsaa  i  Forbin- 
delse med  politiske  Bevægelser  og  navnlig  med  den  politisk-litte- 
rære  Skandinavisme,  som  dukkede  op  ved  Aarhundredets  Slutning. 
Han  var  et  ivrigt  Medlem  af  det  skandinaviske  Litteraturselskab, 
til  hvis  Skrifter  han  leverede  flere  Bidrag,  og  stod  i  livlig  Forbin- 
delse med  svenske  Kolleger,  særlig  med  sin  aandsbeslægtede,  den 
for  hygiejniske  og  sodale  Reformer  varmt  interesserede  Lundenser- 
professor Munck  af  Rosenschold.  Under  Forberedelserne  til  det 
svenske  Tronfølgervalg  1810  agiterede  S.  for  Frederik  VI's  Kandi- 
datur og  rettede  indtrængende  Opfordring  til  sin  svenske  Ven  om 
paa  Rigsdagen  i  Ørebro  at  virke  for  denne  Sag.  «Das,  was  allein 
den  3  Reichen  GlUck  und  Selbståndigkeit  geben  kann,  ist  ihre 
Vereinigung  unter  einen  Regenten »,  siger  han  i  et  bevaret  Brev  til 
Vennen. 

En  saadan  stor  politisk  Opgave  laa  det  nu  vidt  over  hans 
Evner  og  Kræfter  at  gjennemføre,  men  i  øvrigt  nød  han  i  alle 
Kredse  en  ikke  ringe  Avtoritet.  Om  hans  videnskabelige  Anseelse 
vidner  det,  at  han  var  Medlem  saa  vel  af  vort  Videnskabernes 
Selskab  (optagen  1802)  som  af  udenlandske  lærde  Selskaber  og  1804 
modtog  en  Kaldelse  til  Professoratet  i  Fødselsvidenskab  i  Kiel, 
hvilken  han  afslog.  Som  en  ikke  mindre  opofrende  end  kyndig 
Læge  var  han  i  høj  Grad  skattet,  og  ogsaa  hans  Reformarbejder 
i  forskjellige  Retninger  stille  ham  i  et  gunstigt  Lys,  om  end  hans 
Virken  efterhaanden,  sammen  med  hans  tiltagende  legemlige  Svag- 
hed, fik  et  temmelig  forceret  og  febrilsk  Præg.  Allerede  17. 
Juni  181 1  indtraf  hans  Død.  Han  efterlod  sig  en  stor  Excerpt- 
samling  og   mange   haandskrevne   Materialier,    der   kjøbtes   af  det 

kongl.  Bibliothek.  —  1804  havde  han  ægtet  Amalie  Sophie  Augusta 
Zagel,  Datter  af  Justitsraad  Lucas  Friedrich  Z.  i  Altona. 

Ingerslev%  Danmarks  Læger  og  Lægevæsen  II,  563  ff.  Smith  og  Bladt, 
Den  danske  Lægestand,  4.  Udg.  Biogr.  Lex.  der  hervorrag.  Aerzte  V.  Allg. 
Deutsche  Biographie  XXX.  Bibi.  f.  Læger  IV,  315  ff.  Penia  181 1,  Nr.  14 
Dsk.  Lit.  Tid.  181 1,  Nr.  20.  Hist.  Tidsskr.  7.  R.  I,  321  f.  Schønberg,  Den 
operative  Fødselshjælp  S.  241  og  fl.  St.    Gosch,  Danmarks  zoolog.  Lit.  II,  561  ff. 

Jul.  Petersat. 

Scheel-Plessen,  s.  under  Plessen  (XIII,  164  ff.). 

V.  Scheele,  Ludvig  Nicolaus,  1796 — 1874,  Landdrost,  Mini- 
ster. S.,  Søn  af  Oberstlieutenant  Bendix  Ferd.  v.  Scheel^  (f  i827\ 
Broder  til  ovfr.  nævnte  Generallieutenant  Heinr.  Otto  v.  S.  (f  i8o8\ 
og  Martha  Charlotte  Elisabeth  f.  Wiebel  (f  1837),  blev  født  i  Itzeho 
14.  Okt.  1796.  Han  blev  1816  Student  i  Kiel,  1821  juridisk  Kandi- 
dat i  Gluckstadt,  1822  Volontær  i  Rentekammeret,  1824  Avskultant 
sammesteds,  1827  Amtmand  i  Hiitten  og  183 1  i  Gottorp  (fra  1841  til- 
lige i  Hiitten).  S.,  der  1829  blev  Kammerherre  og  1845  Kommandør 
af  Danebrog,  viste  sig  som  en  loyal  og  antislesvig-holstensk  Embeds- 
mand, hvorved  han  vandt  Christian  VIII's  Yndest.  Da  Prinsen  af 
Augustenborg  1846  fjærnedes  fra  Statholderskabet  i  Hertugdømmerne, 
blev  S.  Præsident  i  Regeringen  paa  Gottorp  og  overtog  Statholder- 
skabets Forretninger.  Som  kongl.  Kommissær  ved  de  slesvigske 
Stænder  s.  A.  bekæmpede  han  Slesvig-Holsteinismen  og  hædredes 
1847  med  Danebrogsordenens  Storkors.  S.  maatte  vige  for  Oprørs- 
regeringen  1848;  væbnet  med  Pistoler  til  Forsvar  mod  den  ophid- 
sede Mængde  begav  'han  sig  til  Kjøbenhavn,  hvor  Frederik  VII, 
der  stod  i  personligt  Venskabsforhold  til  ham,  s.  A.  gav  ham  Ge- 
hejmekonferensraadstitelen.  Under  sit  Otium  udgav  han  1850 — 51 
et  Skrift  under  Titelen  «Fragmente  in  zwanglosen  Heften*,  hvori 
han  tog  Ordet  for  Grundlæggelsen  af  en  konstitutionel  dansk  Hel- 
stat og  for  udvidet  Kommunalfrihed.  Han  angreb  Tillisch's  Sprog- 
reskripter  og.  fordrede  fuldstændig  Ligestilling  af  begge  Sprog  i 
Slesvigs  blandede  Distrikter.  S.  udnævntes  1852  til  Landdrost  for 
Herskabet  Pinneberg  og  stillede  sig  det  følgende  Aar  som  kongl. 
Kommissær  ved  de  holstenske  Stænder  skarpt  afvisende  over  for 
Ridderskabets  slesvig-holstenske  Oppositionsforslag. 

Da  det  kom  til  en  alvorlig  Konflikt  mellem  Ministeriet  Ør- 
sted— Bluhme  og  den  danske  Rigsdag  i  Anledning  af  hints  Forslag 


*    Sønnen  optog  Navnet  v.  Scheele. 

om  at  indskrænke  dennes  Myndighed  og  Planen  om  at  lade  Kongen 
af  fri  Magtfuldkommenhed  udstede  den  fremtidige  Helstatsforfatning, 
henlededes  de  liberale  Føreres,  Halls  og  Tschernings,  Opmærksom- 
hed i  Marts  1854  paa  S.,  der  havde  en  høj  Stjærne  baade  hos  Kon- 
gen og  dennes  morganatiske  Gemalinde,  Grevinde  Danner.  Frede- 
rik Vn  opfordrede  ham  til  at  danne  et  Ministerium,  men  fik  et 
Afslag.  Da  Kabinettet  Ørsted — Bluhme  lod  Frederik  VII  udstede 
den  enevældige  Helstatsforfatning  af  26.  Juli  1854,  rejste  der  sig  en 
sand  Storm  mod  Regeringen  baade  fra  national-liberal  og  demokra- 
tisk Side.  Efter  at  en  Folketingsopløsning  havde  faaet  et  for  Mini- 
steriet uheldigt  Udfald,  og  Folkestemningen  begyndte  at  vende  sig 
mod  Kongen  personlig,  tyede  denne  atter  til  S.  Under  sin  Rejse 
i  Hertugdømmerne  i  Efteraaret  1854  konfererede  han  med  S.  i 
Pinneberg,  og  her  indlededes  Planen  om  Ministeriets  Afskedigelse. 
S.  gik  derefter  til  Berlin  som  Overbringer  af  en  kongl.  Høfligheds- 
skrivelse  til  Frederik  Vilhelm  IV.  Under  en  Samtale,  han  havde 
med  Ministerpræsident  Manteuffel,  ytrede  denne,  at  det  var  ønske- 
ligt, om  Danmark  under  de  usikre  evropæiske  Forhold  snarest 
muligt  fik  Spørgsmaalet  om  Fællesforfatningen  ordnet.  S.  begav 
sig  til  Frederiksborg  og  fremstillede  for  Kongen  Nødvendigheden  af 
at  komme  til  Forstaaelse  med  Rigsdagen,  selv  om  Kabinettet  Ør- 
sted— Bluhme  skulde  ofres.  Frederik  VII  gik  ind  herpaa,  og  da 
han  forgjæves  foreslog  Ministeriet  at  betræde  den  liberale,  kon- 
stitutionelle Vej  med  Hensyn  til  Gnmdlovsforandringen  og  Fælles- 
forfatningen,  modtog  han  Ministrenes  Demission.  12.  Dec.  1854 1 
dannede  S.  et  nyt  Kabinet,  i  hvilket  han  selv  blev  Udenrigsmini- 
ster og  Minister  for  Holsten  og  Lauenborg,  medens  Andræ  og 
Hall  overtoge  henholdsvis  Finansministeriets  og  Kultusministeriets 
Portefeuiller;  P.  G.  Bang,  en  ikke- politisk  Personlighed,  førte  For- 
sædet i  Kabinettet. 

Decemberministeriet,  der  bestod  af  uensartede  Elementer,  gik 
dog  fast  og  enigt  til  Løsningen  af  sin  Hovedopgave:  Ordningen 
af  Monarkiets  Forfatningsforhold.  S.  betonede  over  for  Rigsdagen 
Nødvendigheden  af  Sagens  hurtigst  mulige  Tilendebringelse,  og 
saaledes  blev  da  ved  Samstemning  mellem  hin  og  Regeringen 
den  konstitutionelle  Fællesforfatning  af  2.  Okt.  1855  til.  Efter 
at  den  var  bragt  til  Rigsdagens  Kundskab,  traadte  den  ud  i 
Livet.  Den  preussiske  og  den  østerrigske  Udenrigsminister  lyk- 
ønskede begge  S.  til  dette  Resultat.  Inden  det  nye  Rigsraad 
traadte  sammen,  var  S.  som  Minister  for  Holsten  kommen  paa  en 

meget  spændt  Fod  med  Hertugdømmets  Stænderforsamling.  Han 
søgte  at  indskrænke  de  adelige  Godsejeres  Indflydelse  og  vinde 
Middelstanden  og  Landbefolkningen  for  sig  ved  at  foreslaa  frisin- 
dede Reformer  som  Udvidelse  af  Forsamlingens  finansielle  Myndig- 
hed, Forøgelse  af  Ministeransvarligheden,  Afskaffelse  af  Adelens 
Patrimonialjustits  og  Skatteprivilegier.  Men  ved  sin  myndige  Op- 
træden og  sin  strænge  Forvaltning  vakte  han  en  saadan  Misstem- 
ning, at  disse  i  sig  selv  prisværdige  Forslag  ikke  fandt  Tilslutning. 
Da  Stænderne  fandt  deres  Myndighed  tilsidesat  ved  nogle  admini- 
strative Anordninger,  S.  paa  egen  Haand  havde  gjennemført,  ved- 
toge de  en  Mistillidserklæring  og  rejste  i  Febr.  1856  Tiltale  mod 
ham  ved  Overappellationsretten  i  Kiel,  der  dog  erklærede  sig  for 
inkompetent  til  at  dømme  i  Sagen  (Sept.  s.  A.).  Rigsraadet  var 
imidlertid  i.  Marts  1856  traadt  sammen  i  Kjøbenhavn,  og  her  be- 
kæmpede S.  Scheel-Plessens  Paastand  om,  at  Fællesforfatningen 
var  ugyldig,  fordi  den  var  gjennemført  uden  Medvirkning  af  Her- 
tugdømmernes Stænder,  ligesom  han  afviste  Fordringen  om,  at  den 
skulde  forelægges  disse.  Da  de  tyske  Stormagter  i  Noter  stillede 
sig  paa  Scheel-Plessens  og  Meningsfællers  Side,  begyndte  det  lang- 
varige dansk-tyske  Noteskifte,  som  S.  fra  vor  Side  førte  i  dets 
første  Stadium. 

Som  Udenrigsminister  havde  S.  gode  repræsentative  Egen- 
skaber: hans  Holdning  og  ydre  Optræden  udmærkede  sig  i  Rege- 
len ved  en  vis  Elegance,  han  var  intelligent  og  udtrykte  sig  med 
Lethed;  men  paa  den  anden  Side  kunde  han  i  sit  Væsen  være 
burschikos  og  frastødende.  Denne  sidste  uheldige  Egenskab  for- 
maaede  han  ikke  altid  at  beherske  i  sine  Samtaler  med  den 
preussiske  og  den  østerrigske  Gesandt.  Blandt  S.s  Noter  under 
Striden  med  Tyskland  maa  Noten  og  Memoiren  af  23.  Febr.  1857 
fremhæves.  Han  gjorde  deri  .klart  og  skarpt  Rede  for  Udviklings- 
gangen  i  Fællesforfatningens  Tilblivelse  og  afviste  Paastanden  om, 
at  den  savnede  Retsgyldighed.  Han  hævdede,  at  Regeringen  ikke 
kunde  have  forelagt  Forfatningen  baade  for  de  holstenske  Stænder 
og  for  Kongerigets  Rigsdag,  eftersom  hine  kun  havde  raadgivende, 
men  denne  besluttende  Myndighed.  Kongen  vilde  da  kun  have 
kunnet  tage  Hensyn  til  Stændernes  Raad,  naar  disse  havde  stemt 
overens  med  Rigsdagens  Beslutninger;  men  det  vilde  have  været 
krænkende  for  Stænderne. 

Den  Gang  S.  afsendte  disse  Aktstykker,  befandt  Ministeriet 
sig  i  en  alvorlig  Krise,   der  skyldtes  hans  Optræden  over  for  den 

skandinaviske  Bevægelse.  Den  ^tore  Gunst,  han  stod  i  hos  Kongen 
og  Grevinde  Danner,  bevirkede,  at  han  af  og  til  satte  sig  ud 
over  det  skyldige  Hensyn  til  sine  Kolleger  i  Kabinettet.  Efter 
at  et  kongl.  Reskript  havde  bestemt,  at  Grevinden  skulde  ind- 
fores i  Statskalenderen  som  Kongens  morganatiske  Gemalinde, 
gjorde  S.  som  Udenrigsminister  Skridt  for,  at  det  fremmede  Diplo- 
mati herefter  skulde  behandle  hende  som  officiel  Personlighed. 
Hans  Bestræbelser  i  den  Retning,  af  hvilke  de  øvrige  Ministre 
naturligvis  ikke  følte  sig  tiltalte,  bleve  dog  frugtesløse.  I  Sept. 
1856  stillede  S.  endog  i  Statsraadet  Forslag  om  Apanage  til  Grev- 
inden, hvad  der  opbragte  hans  Kolleger  saaledes,  at  de  truede 
med  at  demissionere.  Kongen  gav  S.  det  Hverv  at  danne  et  nyt 
Ministerium;  men  han  formaaede  det  ikke.  Andræ  rekonstruerede 
da  18.  Okt.  1856  Kabinettet,  hvori  S.  beholdt  sine  hidtil  hafte  Porte 
feuiller.  S.s  antiskandinaviske  Holdning  fremkaldte,  som  ovenfor 
berørt,  en  ny  Krise.  Over  for  Kronprins  Carl  af  Sverige-Norge 
havde  han  allerede  under  dennes  Besøg  her  i  Sept.  1856  for- 
sikret, at  Skandinavismen  kun  hyldedes  af  nogle  Studenter  i  Kjø- 
benhavn.  Da  S.  mente,  at  denne  Bevægelse  var  faretruende  for 
Bevarelsen  af  det  danske  Monarkis  Integritet,  sendte  han  paa  egen 
Haand,  uden  Kollegernes  Samtykke,  20.  Febr.  1857  Gesandterne 
en  Rundskrivelse,  hvori  han  protesterede  mod  Skandinavismen  og 
tillod  sig  den  dristige  Ytring,  at  den  svensk-norske  Regerings  Hold- 
ning over  for  denne  næppe  var  korrekt.  Herimod  nedlagde  Kabi- 
nettet i  Stockholm  Indsigelse.  Da  nu  S.  ved  Forelæggelsen  af 
diplomatiske  Aktstykker  for  Rigsraadet  angaaende  Øresundstoldens 
Afløsning  var  gaaet  videre,  end  hans  Kolleger  havde  haft  Grund 
til  at  vente,  gjorde  denne  selvraadige  Adfærd  Krisen  akut.  Mini- 
strene indgave  deres  Demission,  og  S.  traadte  selv  tilbage  17.  April  >/ 
1857,   efter  at  han  forgjæves  havde  søgt   at  danne  et  nyt  Kabinet. 

S.,  som  1854  var  bleven  Elefantridder,  udnævntes  1857  igjen 
til  Landdrost  i  Pinneberg  og  var  fremdeles  Gjenstand  for  Kongens 
særlige  Bevaagenhed  og  Naade.  Hans  Rolle  i  Rigsraadet  1858  var 
kun  af  underordnet  Betydning.  I  Dec.  1861  konstitueredes  S.  til- 
lige som  Overpræsident  i  Altona,  men  han  fjæmedes  fra  sine  Em- 
beder af  de  tyske  Forbundskommissærer  i  Dec.  1863.  Han  døde 
i  Kjøbenhavn  i.  Jan.  1874.  S.  havde  1827  ægtet  Sarah  Margrethe 
Markoe  (f.   1806  i  Vestindien,  f  1876  i  Slesvig). 

Erslew,  Forf.  Lex.     Alberti,  Schlcsw.-HoUt-Lauenb.  Schriftsteller-Lex. 

A.  Thorsøe. 

Dansk  biogr.  Lex.    XV.  Fcbr.  1901.  7 

Schefifer,  Frederik  Christian,  1737—76,  Præst,  blev  født 
15.  Nov.  1737.  Hans  Fader,  Kancelliraad  Hans  Wilhelm  S.,  var 
Sekretær  ved  Overretten  paa  Gottorp;  Moderen  hed  Christine  Wil- 
helmine  f.  Wigandt.  1755  blev  han  Student  fra  Horsens,  og  4  Aar 
efter  tog  han  Attestats.  Han  gik  i  mange  Aar  i  Hovedstaden  som 
ubefordret  Kandidat  og  syslede  med  forskjelligartet  Oversætter- 
arbejde,  deriblandt  et  Par  Idyller  af  Gesner  og  nogle  ubetydelige 
saakaldte  c  Danske  Fabler*  (1770).  Blandt  Trykkefrihedsskrifteme 
1770 — 71  har  han  flere  Piecer  af  mindre  proper  Art  paa  sin  Sam- 
vittighed. I  «Philopatreiasfejden>  (II,  186)  kom  han  paa  Kothumen 
med  « Tanker  om  Gejstligheden  i  en  Stat»,  i  det  han  i  et  affek- 
teret Sprog  søger  at  paavise  Præstestandens  Betydning  og  Værd 
for  Staten.  Piecen  var  højtidelig  dediceret  Biskop  Harboe,  men 
røbede  fremmed  (tysk)  Herkomst.  Rimeligvis  ved  sin  Fasters, 
Kammerfrue  hos  Dronning  Juliane  Marie,  Fru  Elisabeth  Jacobis 
(jvfr.  VIII,  338),  Indflydelse  opnaaede  han  1772  at  blive  Kapellan  i 
Fredensborg,  men  døde  allerede  29.  Juli  1776.  Hans  Enke,  Mar- 
grethe Marie  f.  Brøstrup,  flyttede  1801  ind  i  Melchiors  Enkesæde 
i  Stenløse,  hvor  hun  forblev  til  sin  Død,  3.  Sept.  1822. 

Nyerup,  Lit  Lex.  N.  M.  Petersen,  Den  dsk.  Lit.  Hist,  2.  Udg.,  V,  i, 
237.  Fr.  Schmidts  Dagbøger,  ved  N.  Hancke,  S.  334.  Schack,  Revision  og 
Forts,  af  Fundatssaml.  II,  377  f.  A.  Jantzen, 

Scheibe,  Johan  Adolph,  1708 — 76,  Komponist  og  musikalsk 
Forfatter,  fødtes  i  Leipzig  i  Maj  1708  og  var  en  Søn  af  Orgel- 
bygger Johann  S.  og  Anna  Rosina  f.  Hess.  1725  blev  han  dimit- 
teret til  Universitetet  og  begyndte  at  studere  Jura,  men  maatte  paa 
Grund  af  sin  Faders  økonomiske  Ruin  opgive  Studeringerne.  Han 
kastede  sig  nu  med  stor  Energi  over  Musikken,  som  han  allerede 
tidlig  havde  begyndt  at  dyrke,  og  søgte  samtidig  at  tilegne  sig 
et  videre  Syn  paa  Kunsten  ved  at  høre  filosofiske  Forelæsninger 
og  ved  Studiet  af  de  gamle  Grækere.  Bekjendtskabet  med  Gott- 
scheds  «Kritische  Dichtkunst»  bragte  ham  paa  den  Tanke  at  gjøre 
Musikken  til  Gjenstand  for  en  kritisk  Undersøgelse,  da  den  som 
Følge  af  slet  Paavirkning  fra  Udlandet  var  kommen  i  Forfald  og 
trængte  til  at  reformeres.  Ligesom  Gottsched  vilde  han  paa  sit 
Omraade  arbejde  paa  at  forbedre  Smagen  og  vække  den  nationale 
Bevidsthed.  Sine  reformatoriske  Ideer  begyndte  han  dog  først  at 
udvikle,  efter  at  han  1736  havde  taget  Ophold  i  Hamborg,  hvor 
han  1737 — 40  udgav  Tidsskriftet  «Der  kritische  Musikus »,  som  ved 
sine  nye  Synspunkter  og  sin  kraftige  Polemik,  især  mod  den  sam- 

tidige  italienske  Opera,  vakte  Opsigt  og  fremkaldte  et  livligt  Røre. 
Ved  Siden  deraf  komponerede  han  en  Mængde  Musik  af  alle  Slags, 
Koncerter,  Symfonier,  Kammermusik,  Kantater  og  Oratorier.  En 
Opera,  hvori  hans  Ideer  om  den  dramatiske  Musik  fik  praktisk 
Anvendelse,  kom  ikke  offentlig  frem,  da  det  hamborgske  Opera- 
foretagende gik  over  Styr  under  Forberedelserne  til  dens  Opførelse. 
Bedre  Lykke  havde  han  med  Musikken  til  Tragedierne  «Polyeukt» 
og  «Mithridat»,  hvorved  han  indførte  noget  helt  nyt.  1739  op- 
naaede  han  ved  indflydelsesrige  Venners  Hjælp  at  blive  Kapel- 
mester hos  Statholderen  i  Holsten,  Christian  VFs  Svoger  Mark- 
grev  Frederik  Ernst  af  Brandenborg-Kulmbach ,  og  i  Sept.  1740 
kaldtes  han  til  Kjøbenhavn  for  at  komponere  Kantaten  til  Chri- 
stiansborg Slotskirkes  Indvielse.  Efter  at  have  aflagt  yderligere 
Prøver  paa  sin  Duelighed  ved  et  Par  Fødselsdagskantater,  som  han 
tillige  selv  havde  digtet,  blev  han  i.  Dec.  udnævnt  til  kongl.  Ka- 
pelmester. Den  følgende  Sommer  ægtede  han  i  Hamborg  den  21- 
aarige  Jomfru  Ilsabe  MtiUer. 

Den  pietistiske,  skuespiltjendske  Aandsretning,  som  herskede 
under  Christian  VI,  afskar  S.  fra  paa  Operaens  Omraade  at  virke- 
liggjøre  sine  Reformideer,  som  han  derimod  søgte  at  skaffe  videre 
Udbredelse  ved  en  ny,  samlet  og  omarbejdet  Udgave  af  «Der  kri- 
tische  Musikus*,  der  udkom  1745,  forøget  med  flere  Tillæg,  hvor- 
iblandt de  vigtige  Afhandlinger  om  Recitativet  og  om  «den  nuvæ- 
rende Smag  i  Musikken*.  I  sin  praktiske  Virksomhed  var  han 
henvist  til  Kirken  og  Koncertsalen,  og  i  Samklang  med  Tidsaanden 
lagde  han  sig  særlig  efter  Passionsmusikken.  1742  opførtes  i  Slots- 
kirken Passionsoratoriet  «Gottselige  Gedanken  bei  dem  Kreuze  un- 
sers  Erl5sers»,  og  for  det  i  1744  oprettede  « Musikalske  Societet, 
hvoraf  han  var  Medlem,  komponerede  han  bl.  a.  Oratoriet  «Thra- 
nen  der  Stinder  bei  dem  Kreuze  ihres  Erl6sers»  til  en  af  ham  selv 
forfattet  Text  (1746)  og  en  dansk  Passionsmusik :  « Gudelige  Tanker 
osv.»  af  G.  Treschow  (1747).  I  sin  Egenskab  af  Hofkapelmester 
komponerede  han  « Klagesangen »  i  Anledning  af  Christian  VI's  Død. 

Tronskiftet  og  det  dermed  følgende  Omslag  i  Hoffets  An- 
skuelser og  Sædvaner  medførte  en  hel  Omvæltning  i  de  musikalske 
Forhold.  Den  italienske  Opera  indførtes  og  opslugte  for  en  Tid 
al  musikalsk  Interesse,  saa  at  det  musikalske  Societet  maatte  gaa 
ind.  S.  mistede  sin  Stilling  som  Kapelmester  og  afløstes  1748  af 
Scalabrini,  Italienernes  Musikdirigent,  i  hvis  Sted  den  senere  be- 
rømte Gluck  blev  Kapelmester  ved  Operaen.    Det  nationale  Musik- 

instituts  Undergang  og  Brydningerae  mellem  de  forskjellige  Smags- 
retninger  affødte  en  interessant  litterær  Fejde  imod  den  italienske 
Opera,  som  tør  antages  ikke  at  være  undgaaet  Glucks  aarvaagne 
Opmærksomhed,  en  Formodning,  der  bestyrkes  ved,  at  man  i  hans 
«Telemacco»,  den  første  Opera,  han  skrev  efter  Opholdet  i  Kjø- 
benhavn,  har  fundet  de  tidligste  Spor  af  en  ny  Stil.  Det  vægtigste 
Indlæg  i  denne  Strid  var  S.  s  «Thusnelde,  ein  Singspiel  in  4  Auf- 
zugen»  med  en  udførlig  Indledning  «von  der  Moglichkeit  u.  Be- 
schaffenheit  guter  Singspiele»,  der  udkom  1749,  og  hvori  Glucks 
Ideer  til  en  Reform  af  Operaen  foregribes.  De  samme  Tanker, 
der  findes  i  Dedikationen  af  «Alceste»,  ere  allerede  udviklede  af 
S.  i  Fortalen  til  «Thusnelde»  og  de  Afsnit  af  c  Der  kritische  Musi- 
kus»,  hvortil  den  henviser.  Et  og  andet  hos  S.  —  f.  Ex.  hans 
Ideer  om  « Sprogets  Melodi*,  om  alle  Kunsters  Samvirken  i  Synge- 
spillet og  den  Tanke,  at  Komponisten  helst  tillige  burde  være 
Digter  og  Filosof  —  peger  endog  videre  ud  i  Tiden,  hen  imod 
det  Wagnerske  Musikdrama.  Der  er  Grund  til  at  tro,  at  det  var 
paatænkt,  at  det  italienske  Operaselskab,  hvortil  der  netop  det 
Aar,  da  Gluck  stod  i  Spidsen  for  det,  var  engageret  et  delvis  tysk 
født  Personale,  skulde  have  opført  «Thusnelde».  Dette  ses  imid- 
lertid ikke  at  være  sket.  Musikken  var  komponeret,  men  er  ikke 
bevaret. 

I  1749  tog  S.  Bopæl  i  Sønderborg,  hvor  han  oprettede  en 
Musikskole  for  Ungdommen  og  beskæftigede  sig  med  litterære  og 
musikalske  Arbejder.  Et  af  de  første  var  hans  tyske  Oversættelse 
af  « Peder  Paars*  (1750),  som  han  siden  omarbejdede  og  udgav 
paa  ny  i  1764  tillige  med  en  Biografi  af  Holberg,  til  hvis  Omgangs- 
venner han  i  flere  Aar  havde  hørt.  Fra  Tiden  i  Sønderborg 
skrive  sig  ligeledes  den  lærde  Afhandling  «Vom  Ursprung  u.  Al- 
ter der  Musik »  og  en  stor  dramatisk  Oratoriedigtning,  c  Der  wun- 
dervolle  Tod  des  Welterl6sers>,  med  en  kritisk  Fortale  om  Passions- 
musikken.  Begge  disse  Skrifter  udkom  1754,  medens  Musikken  til 
Oratoriet  først  senere  blev  komponeret. 

Skjønt  fi-aværende  vedblev  S.  dog  at  være  knyttet  til  Hoved- 
stadens Musikliv.  Da  der  igjen  blev  dannet  et  musikalsk  Selskab, 
som  1 75 1  indviede  sin  nye  Koncertsal  i  Raadhusstræde,  var  det 
ham,  som  efter  Opfordring  digtede  og  komponerede  Indvielseskan- 
taten,  og  for  dette  Selskab  skrev  han  derefter  bl.  a.  Musikken  til 
« Sørge-  og  Klagesangene*  over  Dronning  Louise  (1752)  og  Orato- 
riet  «Abbildung  der  Martern   u.  des  Todes   unsers  Erlosers  Jesus 

Christus»  (1753)-  Forbindelsen  med  den  nye  Musikforening  og 
med  den  tyske  litterære  Koloni  i  Kjøbenhavn,  særlig  Hofipræst 
Cramer,  førte  til,  at  S.  atter  tog  Ophold  her,  hvor  han  1761 
traadte  frem  for  Offentligheden  med  et  stort  nyt  Værk,  det  foran 
nævnte  Oratorium  «Der  wundervolle  Tod  des  Welterlosers»,  der 
var  saa  omfangsrigt,  at  det  maatte  fordeles  paa  2  Dage.  Næste 
Aar  opførtes  Passionssangen  «Den  døende  Jesus*,  hvori  der  findes 
mærkelige  Prøver  paa  den  recitativiske  Stil,  som  S.  tillagde  saa 
stor  Betydning.  Han  fordybede  sig  herefter  paa  ny  i  Undersøgel- 
ser angaaende  Sprogets  musikalske  Behandling.  Udbyttet  af  disse 
Studier  offentliggjordes  i  en  vidtløftig  Afhandling  om  Recitativet, 
der  findes  i  «Bibliothek  der  schonen  Wissenschaften*  XI — XII,  og 
som  oplysende  Exempler  udgav  han  i  1765  under  Titelen  «Tragi- 
sche  Cantaten*  Gerstenbergs  « Ariadne  auf  Naxos*  og  J.  E.  Schle- 
gels «Procris  u.  Cephalus»,  komponerede  for  Sang  og  Klaver  og 
ledsagede  af  et  Sendebrev  om  Recitativet. 

Ved  Frederik  V's  Død  var  Kapelmester  Sarti  i  Udlandet,  og 
S.  fik  da  det  Hverv  at  komponere  Sørgemusikken.  Han  kom  ved 
denne  Lejlighed  i  Berøring  med  den  unge,  hidtil  ubekjendte  Jo- 
hannes Ewald,  i  det  han  blandt  flere  indsendte  Texter  valgte  dennes 
« Sørgesange*  til  den  Komposition,  som  skulde  opføres  i  Slotskirken. 
Kantaten  over  Frederik  V  hørte  til  S. s  mest  vellykkede  Komposi- 
tioner, og  for  at  give  Musikken  en  større  Anvendelighed  omarbej- 
dede han  den  i  Forening  med  Digteren  til  en  «Passionscantata> , 
der  første  Gang  opførtes  i  Fasten  1768  af  det  Aaret  i  Forvejen 
stiftede  nye  musikalske  Selskab  —  det  senere  kongl.  musikalske 
Akademi  —  og  gjorde  et  dybt  Indtryk,  hvorfor  den  gjenopførtes 
flere  følgende  Aar.  Samarbejdet  med  Ewald,  der  i  S.  fandt  en 
faderlig  Ven  og  Raadgiver  paa  den  musikalske  Poesis  Omraade, 
frembragte  flere  andre  Værker,  blandt  hvilke  især  en  «Sørgecan- 
tata  ved  Christi  Grav*,  opført  1769,  synes  at  have  vundet  Bifald. 
Endnu  s.  A.  opførtes  en  stor  ny  Musik  af  S.  til  Metastasios  c  Giu- 
seppe riconosciuto,  ell.  Joseph,  som  giver  sig  til  Kjende  for  sine 
Brødre*.  Hans  sidste  større  Arbejde  var  Musikken  til  et  Orato- 
torium  af  N.  K.  Bredal. 

Det  blev  saaledes  Oratoriet  og  den  store  Kantate  for  Soli, 
Kor  og  Orkester,  hvori  S.  især  fik  Lejlighed  til  at  udføre  sine 
Ideer.  For  den  danske  Musik  havde  hans  Kantater  og  Oratorier 
deres  Betydning  som  de  første  kyndige  Forsøg  paa  at  udnytte 
Sprogets  musikalske  Egenskaber  i  større  Kunstformer  og  som  For- 

billeder  for  senere  Værker  af  lignende  Art.  En  langt  mere  væk- 
kende og  befrugtende  Indflydelse  udøvede  han  dog  gjennem  sine 
Skrifter,  som  behandle  en  Mængde  vigtige  musikalske  Spørgsmaal 
og  ved  deres  Rigdom  paa  nye  Tanker  og  klare,  om  end  noget 
vidtløftige,  Fremstilling  indtage  en  høj  Plads  i  det  i8.  Aarhundredes 
musikalske  Litteratur.  Som  Komponist  var  han  ikke  uden  Følelse, 
hvorimod  det  skortede  ham  paa  Fantasi  og  umiddelbar  Inspiration. 
De  sidste  Aar  af  sit  Liv  syslede  han  med  et  stort  anlagt  Værk 
om  Kompositionen,  hvoraf  kun  i.  Bind  udkom  (1773).  S.  døde 
22.  April  1776,  hans  Hustru  24.  Avg.  1781. 

MaUhesoD,  Grundlage  einer  Ehrenpforte  (1740).  Allg.  Deutsche  Biogra- 
phie  XXX.  Nyerup,  Lit  Lex.  Nationaltid.  8.  Jan.  ff.  1883.  Musikforenin- 
gens Festskrift  L  F.  C  Ratm, 

Scheidt,  Christian  Ludvig,  1709 — 61,  Retslærd  og  Historiker. 
Denne  « skikkelige  og  lærde  Mand»,  som  N.  M.  Petersen  kalder 
ham,  var  født  26.  Sept.  1709  i  Waldenburg  i  Tyskland,  hvor  hans 
Fader  var  Amtmand  og  Raad  i  Greverne  af  Hohenlohes  Tjeneste. 
Efter  Skolegang  i  Oehringen  studerede  S.  i  Altorf  og  Strasburg. 
Siden  blev  han  Hovmester  for  unge  Adelsmænd  under  deres  Stu- 
dier i  Halle  og  Gøttingen.  Paa  førstnævnte  Sted  blev  han  saa 
stærkt  religiøst  paavirket,  at  hele  hans  følgende  Liv  bar  Præg  deraf, 
paa  sidstnævnte  bestemtes  hans  videnskabelige  Retning,  hvis  Hoved- 
præg var  en  grundig,  kritisk  Granskning,  i  Smag  med  den,  Hans 
Gram  hos  os  udfoldede.  1737  tog  han  den  juridiske  Doktorgrad  i 
Gøttingen  og  blev  ikke  længe  efter  extraordinær  Professor  i  det 
juridiske  Fakultet  sammesteds.  1739  (med  antedateret  Bestalling  af 
14.  Juli  1738)  kaldedes  han  efter  Anbefaling  af  Grev  Stolberg- Wer- 
nigerode  til  c  Professor  juris  civilis  et  patriæ»  ved  Kjøbenhavns 
Universitet  og  tillige  —  og  det  var  vel  Hovedsagen,  hvorfor  han 
indkaldtes,  da  han  foreløbig  var  ganske  ubekjendt  med  dansk  Ret 
og  ikke  forstod  Sproget  —  til  Lærer  for  Kronprins  Frederik  (V). 
Efter  Hojers  snart  paafølgende  Død  blev  han  dog  Professor  i  Stats-, 
Natur-  og  Folkeret  samt  i  Moralfilosofi,  hvilket  laa  bedre  for  ham. 
Sin  kongelige  Lærlings  Yndest  vandt  han  vel  ikke,  hvortil  hans 
uanselige  Ydre  skal  have  bidraget,  da  han  var  liUe  og  forvoxet; 
derimod  lykkedes  det  ham  at  vinde  en  ret  anset  Position  paa  det 
videnskabelige  Omraade,  hvortil  bidrog,  at  han  snart  levede  sig 
ind  i  danske  Forhold,  saa  han  allerede  1740  ytrede  til  en  Ven,  at 
han  bar  et  dansk  Sind  i  et  tysk  Legeme  Da  han  tidlig  (1742?) 
optoges  i  det  nys  oprettede  Videnskabernes  Selskab,  leverede  han 

til  dets  Skrifter  flere  meget  lærde  Afhandlinger  af  en  udpræget 
dansk-norsk  national  Karakter  (« Bevis,  at  Danmark  ikke  nogen 
Sinde  har  været  et  Len  af  det  tyske  Riget  og  «Det  Kongerige 
Norges  ældgamle  Frihedt);  for  øvrigt  udgav  han  forskjellige  mindre 
latinske  Skrifter,  henhørende  under  Stats-  og  Folkeret  samt  filoso- 
fisk Ethik.  1746  fik  han  Justitsraads  Titel.  Da  Gram,  der  ved 
Siden  af  sit  Professorat  havde  været  kongl.  Historiograf,  Bibliothe- 
kar  og  Arkivar,  døde  1748,  blev  S.  vel  kongl.  Historiograf;  men 
sit  levende  Ønske  om  at  blive  Gehejmearkivar  fik  han  ikke  op- 
fyldt, og  da  Langebek,  der  af  S.  betragtedes  som  en  slet  og  ret 
Studiosus,  med  Føje  blev  ham  foretrukken,  var  det  et  saa  haardt 
Stød  for  S.,, at  han  snart  efter  modtog  den  ham  tilbudte  Post  som 
brunsvig-lyneborgsk  Historiograf,  Bibliothekar  og  Arkivar  i  Han- 
nover. Ogsaa  her  udfoldede  han  en  betydehg  Forfatter-  og  Ud- 
givervirksomhed. Bekjendt  er  især  hans  «Origines  Guelficæ»,  4 
Bind  i  Fol.  (1750  ff.). 

S.  var  intet  skabende  Talent;  men  han  besad  Kritik  og  egnede 
sig  for  Specialundersøgelser.  Ligesom  Grams  historiske  Arbejder 
slutte  S.s  sig  for  største  Delen,  udvidende,  forklarende  og  berigti- 
gende, til  andres  Værker.  Han  bevarede  stedse  «die  gesegneten 
dånischen  Ilande »  i  venlig  Erindring,  og  i  hans  Manuskriptsamling, 
der  efter  hans  Død,  25.  Okt.  1761,  kom  til  Bibliotheket  i  Wolfen- 
biittel,  var  der  adskillige  værdifiilde  Bidrag  til  dansk  Historie.  — 
S.  var  2  Gange  gift.  Hans  i.  Ægteskab  var  en  Tragedie.  Den 
halvgamle,  forvoxede  lærde,  der  altid  hang  over  Bøgerne,  begik 
den  Daarskab  at  ægte  en  ganske  ung,  fejret  Skjønhed.  Det  gik 
galt,  som  man  kunde  vente.  Da  S.  fik  Beviser  for  Hustruens  Utro- 
skab, sendte  han  hende  til  den  pietistiske  Kreds  i  Wemigerode 
for  at  faa  hende  omvendt.  Og  da  det  ikke  hjalp,  lod  han  sig 
skille  fi-a  hende.  Hans  anden  Hustru,  som  han  dog  kun  havde  i 
faa  Aar,  var  Datter  af  en  russisk  General. 

Bttsching,  Beitri&ge  z.  Lebensgesch.  denkwiird.  Personen  III.  AUg.  Deutsche 
Biographie  XXX.  Orion,  Qvartalskr.,  II,  179.  Nyt  hist.  Tidsskr.  VI,  330  fif. 
Rordam,  Hist.  Saml.  og  Studier  II,  423.  J£,  p,  Rørdam, 

Schelde,  Niels,  1701 — 62,  Regimentsskriver.  Som  Bondesøn 
fra  Koldingegnen  (Lejrskov),  født  19.  Febr.  1701,  naaede  han  gjen- 
nem  Justits-  og  Regnskabsbetjentes  Skriverstuer  til  Kontorpladser  i 
Generalkommissariatet  og  Rentekammeret,  men  maatte  derefter  i 
7  Aar  tjene  som  Fuldmægtig  hos  Amtmand  i  Dronningborg  og 
flere  Amter  Trappaud,  før  han,  ckyndig  i  Loven  og  Landvæsenet*, 

i  1737  adjungeredes  Regimentsskriveren  i  Dronningborg  Distrikt, 
Ulsøe,  ved  hvis  Død  i  1748  han  endelig  blev  virkelig  Regiments- 
skriver.  Hans  Hustru  var  Ingeborg  Marie  f.  Bering,  Datter  af 
Kjøbmand  Ditl.  B.  i  Randers.  S.s  kloge  og  mønsterværdige  Em- 
bedsførelse var  præget  af  den  samme  dybe  Forstaaelse  af  Bonde- 
standens uværdige  Kaar  og  af  den  samme  Nidkjærhed  i  Arbejdet 
paa  Tilstandens  Forbedring,  som  han  har  lagt  for  Dagen  i  sin  Af- 
handling: «0m  Aarsagen  til  Folkemangel  i  Danmark »  (i  cØkon. 
Mag.»  V).     S.  blev  Kammerraad  1752  og  døde  23.  Okt.  1762. 

Holm,  Danmark-Norges  Hist.  1720 — 18 14  IH,  2,  78  f.      Nyerup,  Lit  Lex. 

/.  Bloch. 

Schelderup,  jvfr.  Schjelderup,  Schjellerup  og  Skjelderup. 

Schelderup,  Ove,  1674 — 1756,  Amtmand,  Søn  af  Mag.  Søren 
Hansen,  Sognepræst  til  Domkirken  i  Throndhjem  (f.  1623  t  1679), 
og  Anna  Pedersdatter  Schelderup  (f  1701),  hvis  Slægtnavn  han 
optog.  Han  fødtes  i  Throndhjem,  fra  hvis  Skole  han  blev  Stu- 
dent 1692,  men  hans  senere  Uddannelse  er  hidtil  ubekjendt;  han 
blev  imidlertid  allerede  1704  udnævnt  til  Amtmand  i  Nordlandene 
og  fik  17 10  Tilladelse  til  at  bo  i  Throndhjem  om  Vinteren.  1714 
blev  han  Justitsraad,  1731  Etatsraad  og  1749  Konferensraad.  Paa 
Grund  af  Alder  og  Svagelighed  afgik  han  i  Begyndelsen  af  175 1 
med  Pension  og  døde  paa  sin  Ejendomsgaard  Storfosen  paa  Ør- 
landet  i  Maj  1756,  henimod  82  Aar  gammel,  men  begravedes  først 
17.  Juni  s.  A.  paa  Ørlandet;  dog  nævnes  ogsaa  hans  Gravsted  i 
Throndhjems  Domkirke.  Han  blev  gift  i  Christiania  17 15  med 
Kirsten  f.  Munch  (f.  sammesteds  1692),  Datter  af  Biskop  Hans  M. 
(XI,  508);  hun  var  da  Enke  efter  Assessor  og  Lagmand  paa  Op- 
landene Peter  Blichfeldt  (f  17 12).  S.  og  hans  Hustru  gjorde  Testa- 
mente i  1750,  hvorved  nogle  Hundrede  Rdl.  tilfaldt  forskjeUige 
Stiftelser.  Han  er  Forfatter  af  en  Beskrivelse  over  den  norske 
Malstrøm,  hvoraf  et  Uddiag  er  trykt  i  det  svenske  Videnskabs- 
akademis «Handlingar»  X  (1750). 

Nicolaysen,  Norske  Stiftelser  IIL  ff,  y;  Huitfeldt-Kaas. 

Schenck,  Grevert  (Gebhard),  — 1547,  Høvedsmand,  tilhørte 
efter  Seglet  at  dømme  den  tyske  Adelsfamilie  Schenck  v.  Diepen, 
men  ellers  vides  ikke  noget  bestemt  om  hans  Familieforhold.  Han 
træflfes  første  Gang  i  Hertug  Ernst  af  Lyneborgs  Følge  paa  Rigs- 
dagen i  Augsburg  1530.     I  Avg.  eller  Sept.  1534  traadte  han  i  Her- 

tug  Christian  (Ill)s  Tjeneste  som  Ritmester  for  en  Fane  Ryttere; 
han  tjente  lige  til  Krigens  Slutning,  deltog  i  Kjøbenhavns  Belejring 
og  var  en  kort  Tid  Feltherre  i  Christoffer  v.  Veltheims  Fraværelse. 
Han  var  Medlem  af  den  Ret,  der  dømte  Marcus  Meyer  til  Døden, 
og  medunderskrev  Kjøbenhavns  Kapitulation  29.  Juli  1536.  Efter 
Krigens  Slutning  vendte  han  vistnok  tilbage  til  l'yskland,  men  ved- 
blev alligevel  at  staa  i  Tjenesteforhold  til  den  danske  Konge.  1536 
fik  han  ny  Bestalling,  paa  4  Aar,  og  den  fornyedes  i  1540  paa 
yderligere  3  Aar.  1542  deltog  han  i  sachsisk  Tjeneste  i  Felttoget 
mod  Hertug  Henrik  den  yngre  af  Brunsvig -Lyneborg,  og  1546 
tjente  han  i  det  schmalk aldiske  Forbunds  Hær  som  Ritmester,  men 
døde  allerede  i  Begyndelsen  af  næste  Aar;  maaske  er  han  falden 
i  en  eller  anden  Kamp.  Hans  Enke,  Anna  v.  Veltheim,  førte  i 
de  følgende  Aar  en  Del  Forhandlinger  med  den  danske  Regering 
angaaende  et  formentligt  Tilgodehavende. 

Dsk.  Mag.  4.  R.  III,  88  f.  Z.  Laursen. 

Schepelem,  Christian  August,  1794 — 1870,  Officer,  var  en 
Søn  af  Kapitajn  Anker  Anthoni  S.  og  Mariane  Frederikke  f  Ber- 
gendal.  Han  var  født  i  Fredericia  22.  Dec.  1794,  blev  Landkadet 
r8o5  og  blev  1812  Sekondlieutenant  ved  sjællandske  Skarpskytte- 
korps, med  hvilket  han  deltog  i  det  ublodige  Felttog  paa  Fyn  1814. 
Han  blev  Premierheutenant  1820,  Kapitajn  1828,  Major  1845  og  fik 
1848  Kommandoen  over  i.  Jægerkorps.  Hans  Afdeling  var  den 
første,  der  vexlede  Skud  med  Fjenden,  nemlig  i  det  lille  Sammen- 
stød ved  Ringenæs  6.  April;  2  Dage  senere  deltog  han  i  Kampen 
ved  Bov,  og  20.  April  leverede  han  i  Spidsen  for  et  kombineret 
Kommando  de  slesvig-holstenske  Friskarer  en  uafgjørende  Kamp  i 
Egnen  syd  for  Ekemførde.  I  Slaget  ved  Slesvig  blev  S.  haardt 
saaret,  og  først  1^/2  Aar  efter  kunde  han  paa  ny  melde  sig  til 
Tjeneste.  Under  Rekonvalescensen  avancerede  han  1848  til  Oberst- 
lieutenant  og  Aaret  efter  til  Oberst.  I  Dec.  1849  overtog  han 
Kommandoen  over  3.  Infanteribrigade. 

S.  var  en  dygtig  Soldat  af  den  gamle  Skole,  han  udførte 
givne  Befalinger  paalidelig  og  samvittighedsfuldt,  men  han  mang- 
lede den  Selvstændighed  og  det  Overblik,  der  maa  kræves  af  en 
højere  Troppefører.  Denne  Mangel  traadte  stærkt  frem  ved  Isted. 
24.  Juli.  1850,  Dagen  før  Slaget,  fik  han  Ordre  til  med  sin  Brigade 
at  omgaa  Fjendens  venstre  Fløj  for  Dagen  efter  at  falde  ham  i 
Ryggen.     Det  er  tvivlsomt,   om  Overkommandoen  handlede  rigtig 

i  paa  et  saa  tidligt  Tidspunkt  at  detachere  ^U  af  sin  Styrke,  men 
det  er  sikkert,  at  den  handlede  urigtig  i  at  overdrage  S.  et  Hven', 
der  netop  krævede  stor  Selvstændighed.  Den  rent  taktiske  Del  at 
Opgaven  blev  godt  løst;  25.  Juli  Kl.  iiV«  Form.  stod  S.  ved 
Skovby  i  Ryggen  paa  Fjenden.  En  Times  Tid  senere  modtog  han 
imidlertid  fra  Overkommandoen  en  kategorisk  Ordre  til  at  gaa  til- 
bage. Denne  Befaling,  der  var  affattet  Kl.  8^/«  under  Indtrykket 
af  de  overdrevne  Beretninger  om  Katastrofen  ved  Øvre  Stolk,  var 
hensigtsløs,  thi  hvis  Hovedstyrken  var  i  Nød,  kunde  S.  ikke  hjælpe 
den,  og  selv  var  han  uden  for  al  Fare.  Da  S.  modtog  den,  var 
den  4  Timer  gammel.  Uheldet  var  længst  redresseret.  Sejeren  i 
Hovedsagen  vunden,  den  ventede  kun  sin  Fuldstændiggjørelse. 
Flere  af  Underførerne  havde  klart  Blik  for  Situationen  og  bønfaldt 
Brigadekommandøren  om  at  følge  den  oprindelige  Plan,  men  han 
var  døv  for  alt  andet  end  Befalingens  Ordlyd  og  gik  tilbage  til 
Hovedstyrken,  som  han  naaede  langt  ud  paa  Natten.  Efter  Slaget 
hædredes  han  med  Kommandørkorset;  han  havde  jo  med  Troskab 
udført,  hvad  der  var  befalet  ham.  I  Resten  af  Felttoget  stod  Bri- 
gaden paa  Armeens  højre  Fløj,  men  S.,  hvis  Saar  var  brudt  op, 
kom  ikke  mere  i  Ilden.  Efter  Krigen  kommanderede  han  3.  Re- 
servebrigade og  overtog  1852  2.  Infanteribrigade.  Paa  Grund  af 
Svagelighed  tog  han  1854  sin  Afsked  som  Generalmajor,  men  funge- 
rede fra  1855 — 65  som  Kommandant  i  Kjøbenhavn.  Sidstnævnte 
Aar  forlod  han  definitivt  Hæren  som  Generallieutenant.  Han  døde 
i  Kjøbenhavn  19.  Maj  1870. 

S.  var  gift  med  Alexandrine  Charlotte  f.  Flensborg  (f.  5.  Avg. 
1806  t  9-  Juli  1889),  Datter  af  Kontreadmiral  Chr.  Peter  F.  og 
Alexandrine  Marie  Cathrine  f.  d'Origny. 

N.  P.  Jensen,  Den  første  slesvigske  Krig.  A.  Tux^n, 

Schepelern,  Georg  Sophus  Frederik,  1839 — 1900,  Præst,  er 
født  i  Kjøbenhavn  26.  Febr.  1839  og  Søn  af  Lærer  ved  Landkadet- 
akademiet,  senere  Toldforvalter  i  Nykjøbing  paa  Sjælland,  Justits- 
raad  Fred.  Ant.  Adolph  S.  og  Julie  Frederikke  Christiane  Elisabeth 
f.  Heilmann.  Han  blev  dimitteret  fra  v.  Westens  Institut  1857, 
studerede  nogle  Aar  Jura,  men  da  han  kom  i  nær  Berøring  med 
Familien  Laub,  blev  han  stærkt  paavirket  af  den  gamle  Biskop  og 
slog  nu  om  til  Theologien.  I  1864  blev  han  Cand.  theol.  og  s,  A. 
personel  Kapellan  i  Kirke-Helsinge  og  Drøsselbjærg.     Da  han  blev 

tjenstledig  her,  blev  han  1865  forflyttet  til  Alslev  og  Fjenneslev, 
men  da  Sognepræsten  her  døde  kort  efter,  vendte  han  1866  efter 
sin  gamle  Menigheds  og  den  ny  Sognepræsts  Ønske  tilbage  til 
Kirke-Helsinge,  hvor  man  satte  megen  Pris  paa  den  aktive  imge 
Kapellan.  1  1869  blev  han  Feltpræst  for  Lejren  i  Hald  og  s.  A. 
resid.  Kapellan  i  Trinitatis  søndre  Sogn  i  Hovedstaden.  I  1878 
rykkede  han  op  til  at  blive  Sognepræst  ved  samme  Kirke  og  ud- 
foldede nu  en  kraftig  Virksomhed  som  Prædikant  og  Organisator 
af  Menighedsarbejdet.  Han  var  en  af  de  første  Præster  i  Kjøben- 
havn,  som  oprettede  en  Menighedsforening,  der  fra  1876  satte  en 
ordnet  kirkelig  Fattig-  og  Sygepleje  i  Gang  og  senere  samlede 
disse  Virksomheder  i  et  Menighedshjem.  Det  her  givne  Exempel 
er  ikke  blevet  uden  Betydning.  I  1895  udnævntes  han  til  Holmens 
Provst.  Som  saadan  udvirkede  han,  at  der  indførtes  en  Guds- 
tjeneste i  ethvert  Orlogsskib  inden  dets  Togt.  Han  har  ogsaa  ud- 
givet en  Andagtsbog  for  Søfolk.  Han  var  den  første,  der  indførte 
en  Morgenandagt  i  Kirken.  I  189 1  blev  han  Medlem  af  Direk- 
tionen for  Pastoralseminariet,  hvor  han  ledede  de  kateketiske  Øvel- 
ser. Tillige  var  han  Overdirektør  for  de  Massmannske  Søndags- 
skoler (fra  1895)  og  Medlem  af  Undervisningskommissionen  for  Efter- 
slægtens Skole.  Endelig  var  han  et  virksomt  Medlem  af  Bestyrel- 
sen for  « Kirkelig  Forening  for  indre  Mission  i  Kjøbenhavn*. 

Midt  under  denne  travle  Præstegjeming  har  han  udfoldet  en 
ikke  ringe  Virksomhed  som  Forfatter,  dels  ved  Artikler  om  Dagens 
kirkelige  Spørgsmaal,  saaledes  om  Menighedspleje,  om  Kvindesagen, 
om  Kjøbenhavns  Kirkesag,  og  dels  ved  Udgivelse  af  Skrifter.  Navn- 
lig har  han  indlagt  sig  Fortjeneste  ved  sin  Polemik  imod  den  ro- 
mersk-katholske  Propaganda;  herhen  høre  cAabent  Sendebrev  til 
en  katholsk  Præst »  (1892)  og  «Den  moderne  Katholicisme,  dens 
Udvikling,  Maal  og  Midler »  (1888)  samt  « Romerkirkens  Hovedvild- 
farelser»  (11  Hæfter,  1889—92),  hvilket  sidste  Arbejde  vil  have 
blivende  Værd  som  Haandbog  i  denne  Kamp.  End  videre  har 
han  udgivet  « Biskop  O.  Laubs  Levned,  en  Livsskildring  i  Breve » 
(3  Bind,  1885 — 87;  Medudgiver:  F.  L.  Mynster);  « Prædikener  over 
ny  Texter»  (1884),  «ln  memoriam »  (1898),  en  Samling  af  Ligtaler. 
Efter  hans  Død,  som  indtraf  uventet  16.  April  1900,  udkom  en  ny 
Samling  af  hans  efterladte  Prædikener.  Sluttelig  skal  omtales,  at 
S.  var  Medlem  af  den  Komité,  som  i  1885  udgav  det  c  Forslag  til 
Salmebog    for   Kirke    og   Hjem»,    som    blev    Grundlag    for    Kirke- 

raadets   Salmebog   af  1897.    —    28.  Juni   1867   ægtede   han   Louise 

Magdalene  Laub  (f.  1842),  Datter  af  Biskop  H.  O.  C.  L.  (X,  126). 

Elvius,  Danmarks  Præstehist.   1869—84  S.  273  f.  R^   Volf. 

Schepelem,  Vilhelm  Emil,  f.  1844,  Læge,  er  en  Broder  til 
ovennævnte  Provst  G.  S.  F.  S.  Født  17.  Marts  1844  i  Nykjøbing 
i  Sjælland  og  dimitteret  fra  Roskilde  Skole  1862  tog  han  i86q 
Lægeexamen,  fungerede  derefter  indtil  1874  som  Kandidat  og  medi- 
cinsk Reservelæge  ved  Kommunehospitalet,  det  sidste  Aar,  under 
Overlæge  Aarestrups  dødelige  Sygdom,  som  Overlæge.  Efter  en 
Studierejse  ansattes  han  1875  som  Overlæge  ved  det  nybyggede 
Kysthospital  paa  Refsnæs,  hvilket  han  derefter  har  viet  alle  sine 
Kræfter,  og  som  under  hans  kyndige  og  nidkjære  Ledelse  har  ud- 
viklet sig  paa  den  heldigste  og  mest  velsignelsesrige  Maade,  saa 
at  det  nu  staar  som  et  stort  Mønsterhospital  paa  sit  specielle  Om- 
raade.  Som  en  Anerkjendelse  af  sine  Fortjenester  i  denne  Stilling 
erholdt  han  1894  den  medicinske  Æresdoktorgrad  af  Universitetet, 
hgesom  han  1900  i  Anledning  af  Hospitalets  Jubilæum  fik  Titel  af 
Professor.  I  Hospitalets  udgivne  Jubilæumsskrift  er  indført  en  Af- 
handling af  ham  om  Skrofulose  og  Tuberkulose  samt  en  statistisk 
Redegjørelse  for  de  i  det  hele  Tidsrum  behandlede  Sygdomstil- 
fælde. —  1891  ægtede  han  Meta  Magdalena  Hammerich  (f  20. 
Jan.  1895),   Datter  af  Professor  Martin  Johannes  H.  (VI,  540). 

Carøe  og  Selmer,  Den  danske  Lægestand,  6.  Udg.  Universitetsprogr.  til 
Reformationsfesten  1894.   Kysthospitalet  p.  Refsnæs  1875 — 1900.    Jul,  Petersen. 

Scherbechy  jvfr.  Schierbeck  og  Skierbech. 

V,  Scherewien,  Carl  Leopold,  17 18 — 79,  Landsdommer,  var 

Søn  af  russisk  Kapitajn  Ivan  Feodorowitsch  v.  S.  og  Margrethe  Sophie 

f.  v.  Engelken,   fødtes   7.  Juli   17 18  paa  Schwastorf  i   Meklenborg 

og  blev,  13  Aar  gammel.  Student  i  Rostock.    Han  gav  Afkald  paa 

sin   Fædrenearv  i   Rusland   for  at  blive  ved  den  evangeliske  Be- 

kjendelse,  kom  1737  til  Danmark  og  udnævntes  1741  til  Fændrik  i 

Grenaderkorpset,    blev    1747    Premierlieutenant    og    1759    Kapitajn, 

men  afskedigedes  i  Følge  Ansøgning  Aaret  efter  fra  Krigstjenesten 

Majors   Karakter.      1760  udnævntes  han  til  Vicelandsdommer 

[772  til  Landsdommer  paa  Fyn  og  Langeland;   1760  blev  han 

>raad,  1776  Konferensraad.     Skjønt  Udlænding  af  Fødsel  plan- 

e  S.,  der  havde  levende   Htterære  Interesser,    Udgivelsen  af  en 

iing  fædrelandske  Biografier.      Værket  kom  dog  ikke  i  Stand. 

Q  og  Schøning  maatte  selv  udgive  de  Biografier,  de  havde  ud- 

arbejdet  i  dette  Øjemed.  Hans  Samling  af  Disputatser  kjøbtes 
efter  hans  Død  til  det  kongl.  Bibliothek.  Han  døde  6.  Dec.  1779. 
S.  ægtede  i.  Okt.  1759  Margrethe  Marie  de  Falsen  (f.  12.  Maj  1730 
+  8.  Maj  1795),  Datter  af  Kommerceraad  Johan  Eskild  de  F.  og 
Johanne  f.  Tommerup.  Hun  arvede  Søbo  efter  Faderen  og  ægtede 
1 781  Prokansler  J.  A.  Cramer  (IV,   100).  Louis  Bobé, 

Scheving,  Hallgrimur  Hannesson,  1781 — 1861,  Filolog,  var 
Søn  af  Præsten  Hannes  Lauritsson  S.  og  Snjålaug  Hallgrfmsdatter. 
S.,  hvis  Familienavn  minder  om  Slægtens  Afstamning  fra  Lands- 
byen Skjævinge  i  det  nordlige  Sjælland,  fødtes  13.  Juli  1781  paa 
Helgastadir  i  Nordisland.  Efter  at  have  gjennemgaaet  Skolen  paa 
Holar  studerede  han  fra  1804  ved  Kjøbenhavns  Universitet  og  tog 
her,  foruden  at  besvare  en  Prisopgave,  1809  filologisk  Skoleexamen; 
1 8 17  tildeltes  ham  for  en  fra  Island  nedsendt  Afhandling  den  filoso- 
fiske Doktorgrad.  Fra  1810  virkede  han  som  Lærer  ved  Latin- 
skolen paa  Bessastadir  og  udnævntes,  samtidig  med  at  denne  for- 
lagdes til  Reykjavik,  1846  til  Overlærer;  efter  at  være  afskediget 
1850  levede  han  til  sin  Død,  31.  Dec.  1861,  i  Reykjavik.  1820  æg- 
tede han  Præstedatteren  Kristin  Glsladatter.  S.  var  en  alvorlig  og 
karakterfast  Mand,  som  havde  stor  Indflydelse  paa  sine  Disciple 
og  forstod  at  vække  deres  Interesse  for  sproglige  Studier  (s.  VI, 
24).  Ved  Siden  af  klassiske  Sprog  syslede  han  særlig  med  Islandsk 
og  anlagde  betydelige  lexikalske  Samlinger,  som  han  dog  til  Dels 
selv  skal  have  tilintetgjort  inden  sin  Død.  I  øvrigt  udfoldede  han 
kun  ringe  Produktivitet.  Mærkes  kunne  foruden  hans  Disputats,  der 
giver  kritiske  Bidrag  til  Ciceros  «Brutus>,  en  Undersøgelse  om 
nogle  Vers  i  Voluspå  («Skand.  Lit.  Selsk.  Skr.»  1810),  Udgivelsen 
af  nogle  mindre  islandske  Texter  (cHugsvinnsmåU,  «Forspjallslj66») 
og  Ordsprogssamlinger,  som  han  lod  trykke  i  Skoleprogrammer 
1831—47. 

P.  Pétursson,  Hist  eccl.  Island.  S.  382.  Erslew,  Forf.  Lex.  Sunnanfari 
V  (1895),  S.  3.  Kr,  Kaalund. 

Schieldenip,  jvfr.  Schelderup  og  Skjelderup. 

Schjelderup,  Emil,  1815 — 91,  Skolemand,  var  Søn  af  Lærer 
i  Grundfør  Henning  S.  og  Edle  Kirstine  f  Johnstrup  og  blev  født 
i  Kjøbenhavn  31.  Maj  1815.  Han  dimitteredes  fra  Jonstrup  Semi- 
narium 1836  og  var  Lærer  i  FøUeslev  i  Holbæk  Amt  fra  1837 — 85, 
da  han  søgte  sin  Afsked.  Han  døde  27.  Dec.  1891.  S.  var  en 
dygtig  og  vel  anset  Lærer,  der  indtog  en  fremskudt  Plads  i  Lærer- 

nes  Reformbestræbelser  i  Midten  af  det  19.  Aarhundrede,  skrev  en 
Mængde  Artikler  om  Skolespørgsmaal  i  Aviser  og  Skoleblade  og 
tog  virksom  Del  i  Skolemøder,  ligesom  han  var  en  af  Lærernes 
Ordførere  i  hin  Tids  Petitionsbevægelse.  Ogsaa  for  sine  Kalds- 
fællers  økonomiske  Vilkaar  havde  han  varm  Interesse  og  formaaede 
sin  Broder  Manufakturhandler  J.  R.  S.  i  Kjøbenhavn  til  1862  at 
stifte  et  Legat  (nu  over  250000  Kr.)  for  sjællandske  Læreres  efter- 
ladte. 1858  forsøgte  han,  dog  uden  Held,  at  blive  valgt  til  Folke- 
tingsmand for  Holbæk  Amts  5.  Valgkreds.  —  Ægtede  31.  Maj 
1837  Dorthea  Marie  Petersen  (f.  25.  Marts  1814  f  7.  Sept.  1892X 
Plejedatter  af  Provst  G.  J.  Discher  (IV,  281). 

Erslew,  Forf.  Lex.  Joakhn  Larsen. 

Schielderup  (Schelderup  ell.  Skjelderup),  Niels  Mortensen, 
1587 — 1640,  Theolog,  var  født  i  Skjellerup  i  Fyn,  hvor  hans  Fader, 
Morten  Nielsen  Mesling,  var  Præst.  1613  blev  han  Student  og  tog 
Aaret  efter  Bakkala\Tgraden.  Han  maa  have  gjort  sig  bemærket 
ved  mere  end  sædvanlig  Dygtighed,  eftersom  Universitetet  tildelte 
ham  det  kongl.  Rejsestipendium,  som  han  benyttede  til  Studeringer 
i  Wittenberg  (hvor  han  16 16  optraadte  som  Forfatter)  og  maaske 
andensteds.  Efter  sin  Hjemkomst  tog  han  1619  Magistergraden  og 
blev  Aaret  efter  Konrektor  ved  Frue  Skole  i  Kjøbenhavn.  1622 
kaldedes  han  til  Rektor  ved  Sorø  Skole.  Da  Akademiet  samme- 
steds senere  oprettedes,  knyttedes  han  dertil,  i  det  han  1627  blev 
Professor  i  Logik,  1632  tillige  (dansk)  Sognepræst  og  1639  Professor 
i  Theologi.  Han  døde  allerede  4.  Nov.  1640.  1626  havde  han 
ægtet  Dorothea  Hansdatter  Wolf.  Han  har  udgivet  nogle  theolo- 
giske  Skrifter,  mest  af  opbyggelig  Art.  1638  holdt  han  i  Anledning 
af  Kansler  Chr.  Friis'  Mundheld:  cFides  Calvinistica.  est  manus 
Thomæ»,  en  senere  udgiven  latinsk  Tale,  der  mulig  har  anbefalet 
ham  til  den  snart  efter  ledige  theologiske  Lærestol  i  Sorø. 

Worm,  Lex.  ov.  lærde  Mænd.  ff,  p^  Rørdam^ 

Schielderup,  Søren,  1698 — 1736,  Gouvernør,  en  Søn  af  Provst, 
Mag.  Johannes  S.,  Sognepræst  i  Skogn,  og  Gesken  Lund,  blev 
17 18  Sekondlieutenant  ved  bergenhusiske  Regiment,  tog  Del  i  Kam- 
pen mod  Sverige  og  hædredes  med  en  Medaille  for  sin  Deltagelse 
i  Marstrands  Erobring,  men  faldt  for  Reduktionen  i  1720.  Han  fik 
vel  atter  en  Sekondlieutenantsplads,  men  tog  Afsked  1724,  sam- 
tidig med  at  han    forlovede  sig  med  en   formentlig  rig  Enke  og 

kjøbte  sig  en  Kancelliraads  Titel.  24.  Marts  1727  ægtede  han  i 
Ringkjøbing  Else  Jensdatter  Ausborg  og  nedsatte  sig  her,  men 
først  i  1734  opnaaede  han  ved  sin  Udnævnelse  til  Gouvemør  for  de 
danske  Besiddelser  paa  Guineakysten  den  Stilling,  hvorved  han  i 
en  forbavsende  kort  Tid  skulde  skaffe  sig  et  anset  Navn.  Han 
blottede  strax  efter  Ankomsten  sin  Forgængers  Underslæb  og  ugude- 
lige Levned,  sørgede  for  Ansættelsen  af  dygtige  og  ædruelige  Em- 
bedsmænd, skaffede  bedre  Lønninger  til  Haandværkeme  og  de  ind- 
fødte Hjælpere  og  oprettede  en  Skole  for  Soldaternes  hidtil  ganske 
forsømte  Børn  med  de  indfødte  Kvinder.  Negrene  elskede  ham 
og  kom  langvejs  fra  for  at  se  den  ved  sin  sjældne  Godhed  mod 
dem  mærkelige  Mand.  Handelen  blomstrede  op  efter  lang  Tids 
Forfald,  og  han  gjorde  Kompagniet  en  god  Tjeneste  ved  at  komme 
Hollænderne  i  Forkjøbet  med  af  en  Negerkonge  at  kjøbe  Distriktet 
Ningo  og  anlagde  her  Fæstningen  Fredensborg,  der  i  1742  for- 
maaede  at  udstaa  en  Belejring  af  20000  Aschantiere.  Han  døde 
imidlertid  allerede  14.  Juni  1736,  kun  10  Maaneder  efter  sin  An- 
komst til  Kysten.  Hans  Enke  døde  i  Ringkjøbing  24.  Marts  1743. 
Malling,  Store  og  gode  Handlinger.     Personalhist.  Tidsskr.  3.  R.  IV. 

G,  Z.  Grove. 

Schjellerup,  Hans  Carl  Frederik  Christian,  1827 — 87,  Astro- 
nom, fødtes  8.  Febr.  1827  i  Odense  som  Søn  af  Juveler  Hans  An- 
dreas S.  og  Andrea  Christiane  f  Møller.  Efter  endt  Skoletid  kom 
han  i  Urmagerlære.  Samtidig  udvidede  han  ved  Selvstudium  sine 
Skolekundskaber.  Da  H.  C.  Ørsted  i  1845  opholdt  sig  i  Odense, 
henvendte  S.  sig  til  ham.  S.  gjorde  et  saa  godt  Indtryk  paa  Ør- 
sted, at  denne  foranledigede,  at  han  fik  yderligere  Undervisning. 
Efter  at  være  bleven  Svend  rejste  han  da  til  Kjøbenhavn  og  fik 
1848  Adgang  til  Polyteknisk  Læreanstalt,  ved  hvilken  han  1850  tog 
den  fuldstændige  Examen  i  Mekanik.  185 1  blev  han  Observator 
ved  Observatoriet  i  Kjøbenhavn.  Som  saadan  boede  han  nogle 
Aar  paa  Rundetaam.  Da  dette  efterhaanden  var  blevet  mere  og 
mere  uskikket  til  astronomiske  Observationer,  gav  han  sig  her  mest 
af  med  Beregninger  af  Planeter  og  Kometer.  1856  fremkom  han 
med  « Tycho  Brahes  Originalobservationer,  benyttede  til  Banebestem- 
melse af  Kometen  i58o»,  der  blev  offentliggjort  af  Videnskabernes 
Selskab  og  skaffede  ham  Titelen  af  Dr.  phil.  fira  Universitetet  i 
Jena.  Efter  Olufsens  Død  1855  blev  han,  til  Dels  fordi  han  ikke 
var    Student,   ikke   dennes   Efterfølger   som    Professor   i  Astronomi 

ved  Universitetet,  og  d'Airest  blev  1857  indkaldt  fra  Leipzig.  Ob- 
servatoriet flyttedes  derefter  fra  Rundetaam  til  sin  nuværende  Plads 
ved  Rosenborg  og  forsynedes  med  nye,  større  Instrumenter.  Med 
det  nye  Meridianinstrument  foretog  S.  nu  1861 — 63  en  Række  Iagt- 
tagelser og  beregnede  ud  af  dem  sin  «Stjæmefortegnelse,  indehol- 
dende loooo  Positioner  af  teleskopiske  Fixstjæmer  mellem  -i-  15 
^%  4"  15  Graders  Deklination*,  der  udkom  1864  paa  Videnskaber- 
nes Selskabs  Bekostning  og  nyder  stor  Anseelse  for  Nøjagtighed. 
1865  deltog  S.  fra  dansk  Side  i  Længdebestemmelsen  Christiania — 
Stockholm — Kjøbenhavn. 

Siden  da  indskrænkede  han  sin  lagttagelsesvirksomhed  for  en 
stor  Del  til  de  Iagttagelser  af  Solen  eller  Fixstjæmer,  der  ere  nød- 
vendige til  Reguleringen  af  Urene  og  Tidssignalet,  hvilken  han 
forestod,  og  kastede  sig  over  Sprogstudier,  navnlig  over  Studiet  af 
Arabisk  og  Kinesisk  for  at  undersøge  disse  Sprogs  astronomiske 
Litteratur.  Den  største  astronomiske  Frugt  af  disse  Studier  frem- 
kom 1874  under  Titelen  cDescription  des  étoiles  fixes,  composée 
au  milieu  du  10.  siécle  de  nåtre  ére  par  l'astronome  Persan  Abd- 
al-Rahmann  Al-Sfifi»,  der  er  en  ordret  Oversættelse  af  2  arabiske 
Manuskripter  i  Bibjiothekeme  i  Kjøbenhavn  og  St.  Petersborg  med 
en  Mængde  værdifulde  Bemærkninger.  Den  udkom  i  St.  Peters- 
borg paa  det  derværende  Akademis  Bekostning  og  er  af  stor  Be- 
tydning, fordi  den  i  et  moderne  Sprog  giver  en  Beskrivelse  af 
Stjærnehimlen,  som  den  saa  ud  paa  et  Tidspunkt,  der  ligger  midt 
imellem  de  gamle  Grækeres  Tid  og  Nutiden.  1  en  Del  Artikler, 
særlig  i  «Recherches  sur  l'astronomie  des  andens »,  offentliggjort 
1881  i  det  engelske  Tidsskrift  «Copemicus»,  har  S.  derhos  be- 
handlet gamle  græske  og  kinesiske  Observationer,  navnlig  for  af 
dem  at  uddrage  Resultater  for  Maanetheorien.  Til  det  store  nor- 
diske Telegrafselskab  udarbejdede  han  et  kinesisk  Haandlexikon  til 
Brug  for  Telegrafister  i  Kina.  Ved  sin  Død  efterlod  han  foruden 
en  Del  andre  Manuskripter,  der  ikke  ere  blevne  offentliggjorte, 
ogsaa  Manuskripter  til  et  persisk  (arabisk) — engelsk,  et  kinesisk — 
engelsk  og  et  kinesisk — fransk  Lexikon,  hvilke  ere  blevne  kjøbte 
af  Carlsberg-Fondet  og  indlemmede  i  Universitetsbibliotheket.  Bø- 
gerne i  hans  store  Bibliothek,  der  til  Dels  ere  blevne  erhvervede 
af  Observatoriet,  ere  fulde  af  Bemærkninger,  der  vidne  om  hans 
store  Belæsthed  og  Kombinationssans.  En  fra  en  stor  Mængde 
Kilder  samlet  Katalog  over  280  røde  Stjærner,  som  han,  der  selv 
var  farveblind,  offentliggjorde  1866  i   «Astronomische  Nachrichten», 

ledte  Secchi  til  Opdagelse  af  den  fjerde  Type  for  Fixstjærnespek- 
tra.  En  anden  Katalog  over  Fixstjæmer,  han  havde  samlet  fra 
de  i  «Astronomische  Nachrichten»  spredt  forekommende  Iagttagelser, 
fik  han  1867  udgivet  af  «Astronomische  Gesellschaft».  Han  er  end 
videre  Forfatter  til  en  « Populær  Astronomi*  (1855)  og  har  beregnet 
Almanakkerne  1858 — 88. 

d' Arrest  døde  1875.  S.,  der  havde  følt  sig  dybt  krænket 
over,  at  hans  Forbigaaelse  i  1857  var  bleven  begrundet  ved  Mangel 
paa  klassisk  Dannelse,  havde  i  Mellemtiden  paa  en  glimrende  Ma&de 
vist,  at  han  var  nok  saa  bevandret  i  Oldtidens  Sprog  og  Litteratur, 
og  han  blev  nu  indtrængende  opfordret  til  at  overtage  Professoratet 
i  Astronomi  ved  Universitetet.  Men  han  afslog  af  forskjellige  Grunde 
dette  Tilbud  og  blev  i  sin  Stilling  som  Observator. 

1859  havde  S.  i  Forening  med  Dr.  Tychsen  paabegyndt  Ud- 
givelsen af  «Mathematisk  Tidsskrift*,  men  var  allerede  Aaret  efter 
fratraadt  Redaktionen.  Han  var  Meddirektør  for  de  Massmannske 
Søndagsskoler,  siden  1851  Lærer  i  Tegning  ved  den  polytekniske 
Læreanstalt,  hvis  Tegnestue  han  1872  blev  Bestyrer  af,  siden  1854 
Lærer  i  Mathematik  ved  Søofficersskolen,  siden  1865  titulær  Profes- 
sor, siden  1873  Medlem  af  Videnskabernes  Selskab,  siden  1883  valgt 
Medlem  af  Royal  astronomicai  society.  Efter  i  en  lang  Aarrække 
at  have  virket  sjælden  regelmæssig  og  uden  Afbrydelser  ved  Syg- 
dom blev  han  i  Foraaret  1887  angreben  af  Leukæmi,  der  13.  Nov. 
s.  A.  gjorde  Ende  paa  hans  Liv.  —  Han  havde  1855  ægtet  Thora 
Henriette  Hassel  (f.  1832  f  1898),  Datter  af  Gouvernements-  og 
Hovedvagtsskriver  J.   H.  H. 

Erslew,  Forf.  I^x.  Illustr.  Tid.  XXIX,  Nr.  9.  Tidsskr.  f.  Math.  5.  R. 
V,   148  ff.     Monthly  notices  of  the  royal  astr.  society  XL  VIII,  Nr.  4. 

C.  F.  PtchiiU, 

Schiemann,  Christian  Ludvig  Adolph,  f.  1824,  Obovirtuos. 
S.  er  Søn  af  Skomagermester  Philip  Christopher  S.  og  Sophie  Chri- 
stiane f.  Birch  og  fødtes  10.  Nov.  1824  i  Kjøbenhavn.  Tidlig  ud- 
dannet til  Musiker  spillede  han  godt  Violin  og  Klaver,  men  ofrede 
sig  især  for  Oboen,  paa  hvilken  han  efter  sin  Læremester  Chr. 
Barth  (I,  545)  tilegnede  sig  den  ejendommelige  Barthske  Obotone, 
som  i  over  100  Aar  har  været  en  særlig  Tradition  i  vort  kongelige 
Kapel.  1845  ansattes  han  som  Oboblæser  i  dette  og  overtog  1850 
Soloobostemmen,  til  han  efter  50  Aars  Tjeneste  tog  sin  Afsked  1895. 
Tillige  har  han  ikke  sjælden  ladet  sig  høre  ved  Koncerter  —  i 
Forening  med  F.  Neruda  og  Lanzky  indførte  han  « Kapelsoireerne » 

Dansk  biogr.  Lex.    XV.  Marts  1901.  8 

— ,  Og  paa  gjentagne  Rejser  til  Udlandet  (1856,  1866  og  1883)  har 
han  vundet  Anerkjendelse  som  Obovirtuos  af  høj  Rang.  Af  hans 
forskjellige  dygtige  Elever  kunne  Emilius  Lund  (X,  424)  og  Otto 
Bendix  (II,  47)  særlig  fremhæves.  I  1883  opholdt  han  sig  en  Tid 
i  Biebrich  a.  Rh.  for  at  tilse  Konstruktionen  af  nye  Oboer  efter 
hans  eget  System  til  Brug  for  vort  Kapel.  Et  Hæfte  værdifulde  Obo- 
stykker, «Sieben  characteristische  Studiens  (1874),  foreligger  fta  hans 
Haand.  S.  ægtede  185 1  nedennævnte  Skuespillerinde  Louise  Augusta 
Petersen  og  (efter  dette  Ægteskabs  Ophør  i  1874)  1877  Christiane 
Nielsen,  Datter  af  fhv.  Kjøbmand  N.  N.  af  Odense. 

Schytte,  Musiklex.  Q,  St.  Bricka, 

Schiemann,  Louise  Augusta,  f.  1824,  Skuespillerinde,  er 
Datter  af  Kjøbmand  Martinius  Sallinius  Petersen  (f.  1793  f  ^^30 
og  Maria  f.  Petersen  (f.  1799  f  1874).  Hun  er  født  25.  Maj  1824 
i  Kjøbenhavn;  ved  sin  Debut  paa  det  kongl.  Theater  29.  Okt.  1843 
som  Trine  Rar  i  « Aprilsnarrene »  gjorde  hun  stor  Lykke,  men 
naaede  senere  ikke  nogen  fremtrædende  Plads  i  Personalet.  Hun, 
der  1849  t)lev  Prøveskuespillerinde  og  1856  kongl.  Skuespillerinde, 
anvendtes  i  Lystspil  som  i  Syngestykker  snart  som  Elskerinde  og 
snart  som  Soubrette,  men  gled  efterhaanden  ud  af  Repertoiret  og 
afskedigedes  ved  Udgangen  af  1876 — 77;  hendes  sidste  Optræden 
fandt  Sted  7.  April  1877  som  Bobinette  i  « Advokat  Pathelin»;  24. 
Marts  havde  hun  selv  ved  en  Forestilling  paa  Folketheatret  budt 
Publikum  Farvel  som  Kammerpigen  Marianna  i  »Tilfældet  har  Ret», 
i  hvilken  Rolle  hun  i  sin  Tid  havde  vundet  særlig  Anerkjendelse. 
16.  April  185 1  var  hun  indtraadt  i  et  senere  opløst  Ægteskab  med 
ovfi-.  nævnte  Kapelmusikus  C.  L.  A.  Schiemann.      Arthur  Aumont. 

Schierbeck,  Peter  Christian,  1835 — ^S*  Billedhugger,  var 
født  i  Kjøbenhavn  31.  Marts  1835  som  Søn  af  Overtoldinspektør, 
Etatsraad  Niels  Peter  S.  (f  1860)  og  Marie  Petronelle  Helene  f. 
Treschow.  S.  fik  sin  Opdragelse  i  et  fintdannet  og  stærkt  reli- 
giøst bevæget  Hjem,  sin  Undervisning  i  Christianshavns  Borgerdyd- 
skole,  hvorfra  han  1854  blev  Student,  skjønt  han  havde  anvendt 
en  ikke  ringe  Del  af  den  til  Studierne  bestemte  Tid  paa  kunstne- 
riske Forsøg,  hvoriblandt  en  vellykket  Statuette  af  Skolens  Inspek- 
tør, den  bekjendte  Svenningsen.  Efter  overstaaet  Examen  blev  S. 
Elev  af  Kunstakademiet  og  begyndte  at  modellere,  først  under 
Medaillør  P.  Petersen,  senere  under  H.  V.  Bissen.     Sit  første  selv- 

stændige  Arbejde  udstillede  han  i  1859;  det  var  en  nydelig  Vand- 
springsfigiir,  c  Dreng  med  Hyldesprøjte»;  Aaret  derpaa  kom  Gruppen 
« Badende  Drenge*  og  i  186 1  foruden  et  Relief,  cVale,  som  vender 
tilbage  til  Asgaard  efter  at  have  dræbt  Høder»,  Gruppen  tPatroc- 
lus  hjælper  den  saarede  Eurypylus*,  der  lønnedes  med  Akademiets 
mindre  Guldmedaille ;  hans  sidst  udstillede  Arbejde  var  et  Udkast 
til  en  Medaille  for  musikalsk  Komposition  (1863).  I  1863  rejste  S., 
der  ved  disse  og  andre,  ikke  udstillede,  Værker  havde  tildraget 
sig  Opmærksomhed  som  en  ualmindelig  fintfølende  og  fantasifuld 
Kunstner,  med  Akademiets  Stipendium  til  Rom,  hvor  han  strax 
tog  fat  paa  Arbejdet,  men  des  værre  kun  fik  lidet  fuldendt  — 
særlig  den  smukke  Gruppe  «En  Fisker,  som  trækker  sit  Net  i 
Land,  faar  Hjælp  af  sin  lille  Søn»  — ,  hemmet,  som  han  var,  af 
en  hurtig  tiltagende  Lungetuberkulose,  der  8.  Okt.  1865  gjorde 
Ende  paa  hans  Liv.  I  Nationalmusæet  er  S.  repræsenteret  ved  et 
i  Marmor  udført  Exemplar  af  hans  « Baden  de  Drenge*. 

Weilbach,  Nyt  Kunstnerlex.  Sigurd  MiilUr. 

Schjermann,  Hans,  1728 — 96,  Sorenskriver,  Forfatter,  er  født 
i  Ølsemagle  Sogn  og  uden  Tvivl  Søn  af  Sognets  Degn  Christen  S. 
Han  deponerede  1749  fra  Roskilde  Skole,  var  1756  Alumnus  paa 
Kommunitetet  og  derpaa  i  flere  Aar  Huslærer  i  et  Par  adelige 
Familier.  I  1765  tog  han  dansk -juridisk  Examen  og  blev  s.  A. 
Sorenskriver  i  Tune  og  Onsø  samt  Raadmand  i  Frederiksstad,  hvor- 
fra han  1778  forflyttedes  til  Solør  og  Odalens  Sorenskriveri,  ved 
hvilken  Lejlighed  Stiftamtmand  Levetzau  giver  ham  det  Skudsmaal, 
at  det  er  bekjendt  over  hele  Stiftet,  at  han  « er  en  af  de  vittigste  • 
Mænd,  som  findes  her,  og  hans  Redelighed  kan  paa  ingen  Maade 
sættes  i  Tvivl*.  Selv  paaberaaber  han  sig  sine  Bestræbelser  for 
Fædrenesprogets  og  Poesiens  Ære.  Han  udgav  nemlig,  medens 
han  opholdt  sig  i  Kjøbenhavn,  dels  nogle  originale  Digte,  dels 
Oversættelser  (saaledes  Voltaires  tMerope*),  der  synes  at  have 
vakt  nogen  Opmærksomhed  i  Samtiden,  men  for  øvrigt  ikke  have 
sjmderlig  Betydning.  Han  afgik  ved  Døden  26.  April  1796  og 
havde  været  2  Gange  gift,  i.  med  Catharina  f.  Blehr,  2.  (19. 
Maj  1783)  med  Elisabeth  Sophia  f.  Steen  (f.  i  Ringsaker  1756,  f 
8.  Avg.  1792),  Datter  af  Lars  Nielsen  S.  og  Ingeborg  Cathrine  f. 
Ancher. 

Nyerup,  lit.  Lex.  H.  J,  Huiif ddt- Kaas, 

8* 


Digitized  by  VjOOQ  IC 


Il6  Schiem,  Einar  Theod,  Immon, 

Schiem,  Einar  Theodor  Immanuel,  1814 — 76,  Departements- 
chef. Han  var  en  Søn  af  Historikeren  Jens  Kragh  Høst  (VHI,  247) 
i  dennes  Ægteskab  med  Susanne  Margrethe  f.  Oxholm,  der  1825 
ægtede  nedennævnte  Niels  Frederik  Bernhard  Schiem,  hvis  Familie- 
navn flere  af  Stif  børnene  derefter  an  toge.  Han  fødtes  24.  Dec. 
1814  i  Kjøbenhavn,  blev  1832  privat  dimitteret  til  Universitetet,  tog 
1838  juridisk  Embedsexamen  og  indtraadte  s.  A.  som  Volontær  i 
Kontoret  for  de  udenlandske  Betalinger  under  Direktionen  for  Stats- 
gjælden  og  den  synkende  Fond.  1842  blev  han  Kancellist  og  1845 
Fuldmægtig  i  det  nævnte  Kontor,  som  han  dog  allerede  forlod  i 
Begyndelsen  af  1849  for  efter  Stiffaderens  Ønske  at  overtage  Stil- 
lingen som  Bogholder  i  Statsbogholderikontoret,  af  hvis  detaillerede 
Ordning  han  indlagde  sig  en  ikke  ringe  Fortjeneste.  1853  avan- 
cerede han  til  Overfinansbogholder,  hvis  Forretninger  han  i  længere 
Tid  under  Stiffaderens  Sygdom  havde  varetaget  med  Omhu  og 
Energi,  og  1864  blev  han  Chef  for  Finansministeriets  Departement 
for  An  visnings  væsenet  og  Statsbogholderiet  (fra  1872  kaldet  2.  De- 
partement), hvormed  han  fra  1873  forbandt  Stillingen  som  Stats- 
gjældsdirektør.  Sidstnævnte  Aar  blev  han  tillige  Chef  for  Kolonier- 
nes Centralbestyrelse  og  Medlem  af  Bestyrelsen  for  « Tontinen  af 
i8oo».  Han  døde  21.  Sept.  1876  i  Kjøbenhavn.  1851  var  han 
bleven'  Kammerraad,  1853  Justitsraad,  1856  Etatsraad,  og  1876  fik 
han  Danebrogsordenens  Kommandørkors  af  2.  Grad.  Han  var  gift 
med  Petromine  Florentine  f.  Petersen  (f.  i  Kjøbenhavn  24.  Jan. 
1822,  f  7.  Juli  1863),  en  Datter  af  Handelsmand  Christian  P.  og 
Ellen  Kirstine  f.  Lundgreen.  G,  Kringelbach, 

Schiem,  Frederik  Eginhard  Amadeus,  1816 — 82,  Historiker, 
var  født  i  Kjøbenhavn  22.  Nov.  1816  og  Broder  til  ovennævnte 
Departementschef  Einar  Th.  I.  S.  Først  da  S.  var  16  Aar  gammel, 
bestemtes  det,  at  han  skulde  studere,  og  han  sattes  i  Borgerdyd- 
skolen paa  Christianshavn,  hvorfra  han  1834  dimitteredes  til  Uni- 
versitetet. Som  Student  viste  han  sin  Interesse  og  Evne  for  histo- 
riske Studier,  i  det  han  vandt  Universitetets  Guldmedaille  for  en 
Afhandling  om  Gallernes  Indvandring  til  Lilleasien.  Imidlertid 
fortsatte  han  sine  juridiske  Studier  og  tog  1839  juridisk  Embeds- 
examen. Skjønt  han  begyndte  paa  praktisk  juridisk  Virksomhed, 
gik  hans  Hovedinteresse  dog  mod  Historien,  og  efter  at  han  havde 
disputeret  for  Magistergraden  om  Cimbrerne  (<Origines  et  migra- 
tiones  Cimbrorum*,  1842),   rejste  han,   delvis  med   offentlig  Under- 

Støtteise,  til  Udlandet.  Efter  sin  Hjemkomst  1844  holdt  han  Fore- 
læsninger ved  Universitetet  og  udnævntes  1847  til  Lektor  i  Historie 
ved  Universitetet;  1851  blev  han  efter  L.  Engelstofts  Død  ordentlig 
Professor,  hvilken  Stilling  han  beklædte  til  sin  Død. 

Der  var  i  S.s  historiske  Syn  og  Arbejdsmaade  meget  beslægtet 
med  Engelstofts.  Han  havde  som  denne  vide  Felter  for  sig  og 
saa  ud  over  hele  Verdenshistorien;  han  havde  ikke  Tidsrum,  som 
han  studerede  med  Forkjærlighed ,  hvorimod  der  var  Æmner  og 
Bevægelser  i  Historien,  til  hvilke  hans  Interesse  idelig  vendte  sig. 
Det  er  Udviklingen  og  Brydningerne,  han  har  for  Øje,  i  det  han 
stræber  efter  at  se  de  forskjellige  virkende  Kræfters  Herkomst  og 
Værd,  eller  han  vil  skildre  selve  de  Øjeblikke,  da  Kampen  er 
brændende.  Derfor  var  fra  hans  allerførste  Studietid  hans  Blik 
vendt  imod  Folkenes  ethnografiske  Forhold  og  Vandringer  og  imod 
Nationaliteternes  Liv.  Hans  første  —  og  egentlig  hans  eneste  — 
større  Arbejde  var  «Evropas  Folkestammer,  historiske  Undersøgel- 
ser og  Omrids*  I  (1851),  hvori  han  gav  en  omhyggelig  og  livftildt 
skreven  Fremstilling  af  mange  Oldtidsfolk  i  Evropa  og  de  Natio- 
naliteter, som  senere  udgik  fra  dem.  I  en  lang  Række  Afhand- 
linger har  S.  vist,  med  hvor  vaagent  et  Øje  han  fulgte  alle  natio- 
nale Bevægelser.  Der  gik  da  ogsaa  sjælden  et  Aar,  uden  at  han 
besøgte  saadanne  Lande  i  Evropa,  hvor  disse  Spørgsmaal  vare 
brændende,  og  her  opsamlede  han  ogsaa  meget  Stof  til  de  Studier, 
som  han  efterhaanden  offentliggjorde,  og  som  paa  Grund  af  deres 
smukke  og  livlige  Form  og  Æmnernes  netop  for  danske  saa  aktu- 
elle Karakter  bleve  stærkt  læste.  Herhen  høre  saaledes  Afhand- 
lingerne cDen  nyere  Nationalitetsbevægelse*  (1849),  cSkaanes  poli- 
tiske og  nationale  Forening  med  Sverige »  (1852),  « Nationalitet  og 
Sprogkamp  i  Belgien*  (1843),  «Breve  fra  Prag»  (1857),  tVed  Nedre 
Donau»  (1857),  « Nationalitetsstriden  i  Tyrob  (1862),  «Det  polsk- 
russiske Spørgsmaab  (1863),  cTysk  Kultur  og  Rusland*  (1867).  S. 
havde  ogsaa  gjort  sig  bekjendt  med  Kilder  i  de  slaviske  Sprog, 
hvad  der  affødte  hans  Studier  c  Om  Dronning  Dagmar*  (1854), 
<Om  den  slaviske  Oprindelse  til  nogle  Stedsnavne  paa  de  danske 
Smaaøer*  (1855). 

Paa  Grund  af  S.s  Forkjærlighed  for  Studiet  af  Nationaliteterne 
maatte  de  internationale  Forhold  særlig  tiltale  ham  —  og  der  er 
faa  af  hans  Afhandlinger,  der  angaa  et  enkelt  Folk  — ,  derfor  for- 
følger han  Ideers  og  Folkeslags  Vandringer,  saaledes  i  Afhandlin- 
gerne «Et  nordisk  Sagns  Vandringer,  fornemmelig  med  Hensyn  til 

Sagnet  om  Vilhelm  Tell»  (1839),  c  Udvandringerne  fra  Normandiet 
til  Italien  og  Normannernes  første  Erobringer  i  Neapel  og  Sicilien t 
(1845).  I  det  hele  er  det  Kombinationerne,  det  atter  gjenkom- 
mende,  som  især  sætte  S.s  Tankerække  i  Bevægelse.  Derfor  har 
han  ved  mange  Lejligheder  søgt  at  belyse  foreliggende  politiske 
Spørgsmaal  ved  Paralleler  fra  andre  Tidspunkter  og  Folk.  Han 
fulgte  af  den  Grund  saa  ivrig  med  nyere  geografiske  Rejser,  fordi 
han  her  vilde  finde  Bidrag  til  Fortolkningen  af  Oldtidsforhold. 
Blandt  hans  smukke  Undersøgelser  i  denne  Retning  kan  nævnes 
hans  Paavisning  af,  hvorledes  Kjendskabet  til  Nilens  Kildesøer  alle- 
rede forelaa  hos  en  græsk  Geograf  fra  Oldtiden,  eller  hvorledes 
Efterretningerne  om  de  guldgravende  Bjærgboer  i  Thibet  kunne 
forklare  Herodots  Fortælling  om  de  guldgravende  Myrer. 

I  øvrigt  lod  hans  flittige  Læsning  i  fremmed  Litteratur  ham 
jævnlig  finde  nye  Oplysninger  til  Danmarks  Historie.  Om  S.s  Sans 
for  Brydningstider  saa  vel  som  for  sammensatte  eller  tvivlsomme 
Karakterer  vidne  flere  Afhandlinger  om  Struensees  Historie  og 
Revolutionen  1772  og  om  James  Hepbum,  Jarl  af  Bothwell  (1863). — 
De  vigtigste  af  disse  og  mange  andre  Afhandlinger  samlede  S.  i 
sine  « Historiske  Studier*  (2  Bd.,  1856 — 57)  og  «Nyere  historiske 
Studier*  (2  Bd.,  1875 — 79). 

Det  er  saaledes  vidtspredte  Æmner  og  Forhold,  som  S.  be- 
handler i  sine  Studier,  men  de  maa  dog  siges  mærkede  af  Tanker, 
som  stadig  komme  igjen.  S.  var  stærkt  paavirket  af  den  Hegelske 
Forestilling  om  Verdenshistorien  som  en  Ideens  Udviklingsgang 
gjennem  Tiderne,  om  han  end  vægrer  sig  mod  enhver  rent  apri- 
orisk Opbygning,  saaledes  som  den  ofte  kom  frem  i  den  Hegelske 
Skole;  han  har  en  afgjort  Tendens  til  at  se  Ideen  afspejlet  i  Tiden, 
og  selv  hvor  han  undersøger  ret  ubetydelige  Ting,  stræber  han  at 
se  dem  i  Verdenshistoriens  Lys.  Han  gav  allerede  som  ung  sine 
Ideer  om  Historieskrivningens  Art  og  Væsen  Udtryk  i  en  Afhand- 
ling om  « Historieskrivningens  Udvikling*  (1842),  som  med  Gnmd 
blev  beundret.  I  øvrigt  blev  det  snart  den  franske  Historieskriv- 
ning, som  især  paavirkede  ham.  Saaledes  har  Aug.  Thierry  ved 
at  drage  Nationalitetsprincippet*  frem  i  første  Linje  under  Betragt- 
ningen af  Folkenes  Historie  haft  megen  Indflydelse  paa  ham,  og 
S.  havde  i  sin  Fremstillingsmaade,  den  klare,  pointerede  Stil  uden 
Bredde,  ret  ofte  med  tilspidsede  Pointer,  væsentlig  franske  For- 
billeder. 

Det  urolige  og  springende,   der  var  over  S.s  Studier,   stod  i 

nøje  Forbindelse  med  Uroen  i  hans  private  Liv.  Han  var  1852 
bleven  gift  med  Fanny  Maria  Ophelia  Beutner,  Datter  af  Kapitajn 
S.  N.  B. ,  men  Ægtefællernes  Samliv  varede  kun  kort  (de  bleve 
endelig  skilte  1859).  Savnet  af  et  Hjem  og  hans  uregelrette  Leve- 
vis lode  ham  daglig  færdes  i  «Athenæum>»  og  paa  Kafeer,  hvor 
han  imidlertid  indsamlede  mange  af  de  Notitser,  som  han  fik  An- 
vendelse for  i  sine  Afhandlinger;  for  øvrigt  var  han  en  flittig 
Læser  i  sin  Studerestue  og  paa  Bibliotheker,  og  han  besad  en  be- 
tydelig Litteraturkundskab. 

Som  Universitetslærer  tilkommer  der  S.  den  Fortjeneste,  at 
han  holdt  Interessen  for  Verdenshistorien  levende  og  hævdede  de 
store  historiske  Tankers  Betydning,  han  henledte  Opmærksomheden 
paa  den  moderne  Historieskrivning  i  Udlandet,  og  han  formaaede 
at  sammenknytte  det  forgangne  med  Nutiden.  Han  havde  gjærne 
et  godt  besat  Avditorium  baade  af  akademiske  Borgere  og  andre, 
i  det  hans  Foredrag  var  levende  og  ofte  aandfuldt,  hans  Æmner 
heldig  valgte;  derimod  havde  han  kun  anvendt  ringe  Omhu  paa 
Udarbejdelsen.  S.  var  i  øvrigt  alt  andet  end  ivrig  i  Varetagelsen 
af  sine  Embedspligter.  Han  viste  ingen  Interesse  for  at  vejlede  de 
studerende  og  egnede  sig  vel  heller  ikke  hertil.  Ogsaa  over  for 
Kollegerne  stod  han  noget  fremmed  og  kølig,  om  han  end  beva- 
rede en  ubetinget  Højagtelse  og  Trofasthed  over  for  enkelte  ældre, 
saaledes  VVerlauff,  hvis  Biografi  han  skrev  (1861). 

S.  blev  ogsaa  kaldet  til  Deltagelse  i  det  politiske  Liv  og 
valgtes  i  Nyborg,  hvor  han  gjennem  sin  Familie  havde  Forbindel- 
ser, til  Medlem  af  den  grundlovgivende  Rigsdag;  han  var  anbe- 
falet baade  af  Herremænd  og  Bønder,  hvad  der  er  betegnende  for 
hans  uklare  Standpunkt.  Han  stemte  for  Grundloven,  men  ind- 
r\'kkede  nogle  Dage  efter  en  Erklæring  i  « Berlingske  Tidende » 
om,  at  han  misbilligede  Repræsentationsmaaden,  særlig  Landstingets 
Valgbarhedscensus.  Senere  valgtes  han  til  Medlem  af  Rigsdagen 
som  Repræsentant  for  forskjellige  Valgkredse  1853,  1855,  1858;  han 
hørte  ikke  fuldt  hjemme  i  noget  Parti,  men  stod  de  liberale  nær- 
mest, ligesom  han  var  varm  Skandinav;  hans  Holdning  var  ofte 
uberegnelig. 

S.  var  1859  bleven  Medlem  af  Videnskabernes  Selskab,  1860 
af  det  kongl.  danske  Selskab  for  Fædrelandets  Historie  og  Sprog; 
han  var  i  o.  40  A ar  Medlem  af  Historisk  Forenings  Bestyrelse  (fra 
1870  dens  Formand)  og  varmt  interesseret  for  Foreningens  Virk- 
somhed.    S.  døde  16.  Dec.  1882. 

Ersiew,  Forf.  Lex.  Illustr.  Tid.  28.  Jan.  1883.  Steenstrup,  HistoriieskriT- 
ningen  i  Danm.  i  d.   19.  Aarh.     Vidar  (Christiania)   1889,   S.  547  ff. 

Johantus  C.  H.  R.  Steenstrup, 

Schiern,  Niels  Frederik  Bernhard,  1789 — 1853,  Overfinans- 
bogholder,  en  Søn  af  Oberstlieutenant  Johan  Frederik  Bardenfleth 
S.  (f.  1749  t  1^08)  og  Ingeborg  Cecilie  f.  Jensen  (f.  1761  f  1830), 
fødtes  i  Næstved  27.  Nov.  1789,  blev  1806  Student  fra  Odense 
Kathedralskole,  hengav  sig  i  de  følgende  Aar  med  Iver  til  Studiet 
af  Mathematik  og  Astronomi  og  vandt  saa  vel  181 1  som  1812  Uni- 
versitetets Guldmedaille  for  Besvarelsen  af  2  mathematiske  Prisop- 
gaver. 1813  blev  han  uden  at  have  taget  Embedsexamen  Adjunkt 
ved  Metropolitanskolen,  men  entledigedes  1819  fra  dette  Embede 
for  at  kunne  overtage  Stillingen  som  Bogholder  i  Bureauet  for  de 
udenlandske  BetaHnger.  1826  blev  han  Amtsforvalter  i  Nyborg 
Amtstuedistrikt;  1840  forflyttedes  han  der  fra  til  det  tilsvarende 
Embede  i  Kjøbenhavns  Amt,  og  i  Slutningen  af  1848,  da  Sponneck 
som  Finansminister  besluttede  sig  til  at  iværksætte  en  gjennem- 
gribende  Reform  af  Statens  Bogholderivæsen,  blev  han  kaldet  til 
som  Overfinansbogholder  praktisk  at  gjennemføre  denne  Reform,  i 
Følge  hvilken  det  hidtil  i  høj  Grad  splittede  Regnskabsvæsen  blev 
afløst  af  et  samtlige  Statens  Indtægter  og  Udgifter  omfattende  Bog- 
holderi. Han  løste  denne  Opgave  med  stor  Dygtighed,  men  døde 
allerede  18.  Febr.  1853.  1823  var  han  bleven  Kammerraad,  1836 
Justitsraad  og  1852  Etatsraad.  Han  blev  1825  gift  med  Susanne 
Margrethe  Høst,  f.  Oxholm  (s.  Vin,  248),  f.  i  Kjøbenhavn  4.  Febr. 
1786,  f  17.  April  1845,  en  Datter  af  Kapitajnlieutenant  i  Søetaten 
Jørgen  O.  og  Ane  Margrethe  f.  Abildgaard. 

Ersiew,  Forf.  Lex.    Hundnip,  Lærerstanden  ved  Metropolitanskolen  S.  145  f. 

G,  Kringelbach. 

Schiiter,  Andreas,  1779 — 1852,  Søofficer,  Søn  af  Kapitajn  i 
det  asiatiske  Kompagnis  Tjeneste  Chr.  S.  og  Karen  f.  Ibsen,  er 
født  i  Kjøbenhavn  26.  Avg.  1779.  Han  blev  med  Udmærkelse 
Sekondlieutenant  i  Marinen  1798,  avancerede  1804  til  Premierlieute- 
nant,  1812  til  Kapitajnlieutenant,  1814  til  Kapitajn,  blev  1829  Kom- 
mandørkapitajn,  1839  Kommandør,  1843  Kontre-  og  1851  Viceadmi- 
ral. 1799 — i8oi  var  S.  udkommanderet  med  Fregatten  « Najaden* 
i  Middelhavet.  Under  nogle  Forhandlinger,  han  ledede  med  Bejen 
af  Tunis,  blev  han  af  denne  arresteret  og  holdt  fangen  i  3  Maane- 
der.  Ved  hans  Tilbagekomst  bestemtes  han  tillige  med  3  andre 
Officerer  til  Studering  af  Skibsbyggeri,   men  ved  sine  ualmindelige 

Evner  distancerede  han  hurtig  sine  Kammerater.  1803  gik  Fabrik- 
mester  Hohlenberg  af;  da  S.s  Studier  imidlertid  endnu  ikke  vare 
tilendebragte,  forblev  Embedet  foreløbig  ubesat,  men  reserveredes 
for  S.  Denne  foretog  1807  en  Studierejse,  der  begyndte  i  Sverige; 
her  overraskede  Krigens  Udbrud  ham,  [hvorfor  han  maatte  flygte 
til  Norge,  hvor  han  dog  strax  kom  i  travl  Virksomhed  med  Byg- 
ning af  Kanonbaade  og  andre  Defensionsforanstaltninger.  Efter 
endt  Hverv  fortsatte  S.  sin  Rejse  til  Holland,  Frankrig  og  Italien; 
først  1814  vendte  han  tilbage  og  ansattes  nu  som  Fabrikmester 
samt  Medlem  af  Konstruktionskommissionen.  Fra  1814 — 46  virkede 
han  i  denne  Stilling  med  megen  Dygtighed  og  byggede  6  Linje- 
skibe, 6  Fregatter  og  14  mindre  Skibe  foruden  37  Kanonbaade:  alle 
udmærket  gode  Skibe,  der  bare  Præget  af  S.s  Evne  til  hurtig  at 
optage  det  nye  og  gode.  Udviklingen  bragte  med  sig.  Det  var 
ligeledes  S.,  der  konstruerede  den  Type  for  Fyrskibe,  der  nærlig 
benyttes  den  Dag  i  Dag.  Efter  en  Studierejse  til  England,  hvor 
han  lagde  sig  efter  Dampskibskonstruktionen,  byggede  han  3  af 
Marinens  tidligste  Hjuldampere.  Ved  Admiral  Schønheyders  Af- 
gang 1846  fra  Admiralitetskollegiet  overtog  S.  Stillingen  som  2. 
Militærdeputeret,  2  Aar  senere  avancerede  han  til  i.  Deputeret, 
men  afgik  kort  Tid  efter  fra  Kollegiet  for  at  blive  Holmens  Over- 
ekvipagemester  (Chef  for  Oriogs værftet).  Det  faldt  derved  i  hans 
Lod  1848 — 50  at  lede  den  store  Krigsudrustning,  der  væsentligst 
bestod  af  den  Flaade,  han  selv  havde  skabt.  Efter  Krigen  over- 
gik S.  185 1  til  aktiv  Tjeneste  ved  Flaaden;  her  kom  han  dog  ikke 
til  at  spille  nogen  Rolle,  thi  allerede  det  paafølgende  Aar,  31.  Okt. 
1852,  afgik  han  ved  Døden.  1836  blev  han  Kommandør  af  Dane- 
brog,  1849  Storkors.  —  Ogsaa  uden  for  Marinen  virkede  S.  med 
Dygtighed;  han  har  saaledes  udarbejdet  Skibsmaalingsinstruktionen. 
Som  Medlem  af  Videnskabernes  Selskab  (siden  1829)  ledede  han 
1831  ff.  sammen  med  andre  de  artesiske  Brøndboringer  paa  Ny- 
holm. —  S.  blev  1803  gift  med  Christiane  Bech,  Datter  af  Justits- 
raad  A.  B. 

Dansk  Pantheon  38.  H.  C.  With, 

V.  Schilden-Huitfeldt,  Hans  Heinrich  Friccius,  1745 — 1816, 
Kammerdeputeret,  fødtes  16.  April  1745  i  Hamborg.  Faderen,  Land- 
kansler i  Hertugdømmerne  Friedrich  Carl  Friccius  (f  1761),  op- 
højedes efter  at  have  ægtet  Anna  Henriette  v.  Schilden,  en  Datter 
af   den    rige    Godsejer    Heinrich   Andreas    v.   S.    til    Haseldorf  og 

Haselau,  i  Rigsadelstanden  med  Navnet  Friccius  v.  Schilden.  Sønnen 
studerede  i  Sorø  og  Gøttingen,  udnævntes  1763  til  Hofjunker  og 
1769  til  Rejsekammerjunker.  1774  blev  han  Kammerherre  og  an- 
sattes s.  A.  som  Avskultant  og  1776  som  Deputeret  i  vestindisk- 
guineisk  Rente-  samt  Generaltoldkammer.  1781  blev  han  Medlem 
af  Statsbalance-  og  Overskattedirektionen  samt  Deputeret  i  Finans- 
koUegiet  og  Rentekammeret.  Nøje  knyttet  til  Guldberg  og  hans 
Parti  blev  han  end  videre  i  1782  Medlem  af  Overdirektionen  for 
Banken,  Jægermester  i  i.  holstenske  Forstdistrikt  samt  Meddirektør 
af  det  kongl.  Handels-  og  Kanalkompagni  for  Danmark,  Norge  og 
Hertugdømmerne.  I  Nov.  1783  udnævntes  han  til  i.  Deputeret  i 
Rentekammeret  og  Medlem  af  Stutteri-  og  Kvægsygekommissionen 
samt  General- Vejkommissionen.  4.  April  1784  udnævntes  han  til 
Gehejmeraad,  men  efter  Guldbergs  Fald  blev  han  i  Maj  fjæmet 
fra  alle  sine  Embeder  med  Undtagelse  af  Jægermesterstillingen.  S. 
flyttede  nu  til  Haseldorf,  som  han  ejede  i  Fællesskab  med  Brode- 
ren Friedrich  Christian  v.  S.,  Landraad  og  Amtmand  i  Steinburg. 
Han  ægtede  1.  Nov.  1782  paa  Clausholm  Frederikke  Juliane  Huit- 
feldt  (f.  18.  April  1757  t  23.  Marts  1819),  Datter  af  Gehejmeraad 
Matth.  Wilh.  H.  (VIII,  163).  Efter  Svigerfaderen  arvede  han  Claus- 
holm og  blev  efter  Broderens  Død  1804  Eneejer  af  de  rige.  Marsk- 
godser Haseldorf,  Haselau,  Heustaken  og  Idenburg  og  oprettede 
af  disse  Ejendomme  henholdsvis  et  jysk  og  et  holstensk  Fideikom- 
mis. 1805  føjede  han  det  Huitfeldtske  Navn  og  Vaaben  til  sit. 
1808  udnævntes  han  til  Gehejmekonferensraad ;  1782  havde  han  faaet 
det  hvide  Baand.  S.  døde  barnløs  paa  Haseldorf  31.  Jan.  1816. 
Han  var  en  meget  kundskabsrig  Mand  med  alsidige  Interesser, 
hvorom  hans  omfattende  Korrespondance  og  Dagbøger  aflægge 
Vidnesbyrd.  Ved  Siden  heraf  var  han  en  udpræget  nydelseslysten 
Natur.  Louis  Bobé, 

Schimmelmann,  Heinrich  Carl  Greve,  1724 — 82,  Handels- 
mand og  Statsmand.  Han  var  født  13.  Juli  1724  i  Demmin  i  Pom- 
mern, hvor  hans  Fader  var  Kjøbmand.  Efter  al  Sandsynlighed  fik 
han  ikke  anden  Undervisning  end  den,  en  Dreng  den  Gang  kunde 
faa  i  en  lille  tysk  By,  men  han  havde  i  sin  energiske  og  virke- 
lystne  Personlighed  en  Kraft,  der  efterhaanden  bragte  ham  vidt  i 
Verden.  Han  søgte  snart  at  bane  sig  en  selvstændig  Vej  som 
Handelsmand,  og  han  var  af  dem,  der  ikke  vare  bange  for  at 
vove  noget  og  ej  heller  bleve  skræmmede,  naar  det  gik  galt,  men 

hurtig  kom  paa  Benene  igjen.  Adskilligt  er  uklart  over  den  Maade, 
hvorpaa  han  arbejdede  sig  frem.  Det  synes  dog  nogenlunde  sik- 
kert, at  han,  efter  at  have  lært  Handelen  i  Stettin,  fandt  Lejlighed 
til  at  blive  Leverandør  til  den  preussiske  Hær  under  den  2.  schle- 
siske  Krig  og  tjente  godt  derved;  men  han  mistede,  hvad  han 
havde  tjent,  ved  at  blive  fanget  af  sachsiske  Ulaner.  Snart  efter 
slog  han  sig  dog  op  i  Dresden,  hvor  han  tjente  ganske  godt  ved 
at  faa  en  Materialhandel  i  Gang.  Her  ægtede  han  4.  Marts  1747, 
altsaa  knap  23  Aar  gammel,  den  næppe  i7aarige  Caroline  Tugend- 
reich  Friedeborn,  og  det  gav  ham  et  godt  Skub  frem,  at  han 
(1753)  forpagtede  Generalaccisen  i  Kursachsen;  men  endnu  fordel- 
a-gtjgcrc  var  det  for  ham,  at  han  kunde  overtage  Leverancer  til 
den  preussiske  Hær  i  Aaret  1756,  ligesom  det  ogsaa  var  et  godt 
Kup,  at  han  under  Frederik  den  stores  Okkupation  af  Sachsen  i 
dette  Aar  kjøbte  Porcellænsfabrikken  i  Meissen  af  ham  for  siden 
at  sælge  den  igjen  med  betydelig  F^ordel. 

Men  Forholdene  i  Mellem  ty  skiand,  hvor  Syvaarskrigen  rasede, 
vare  ham  for  brogede,  og  han,  der  allerede  nu  havde  tjent  en  stor 
Formue,  flyttede  1759  til  Hamborg,  i  Nærheden  af  hvilken  By  han 
kjøbte  Godset  Ahrensburg  paa  holstensk  Grund.  Her  i  Hamborg 
begyndte  saa  en  Forbindelse  imellem  ham  og  den  dansk-norske 
Regering,  hvis  vigtigste  Mand,  den  ældre  Bernstorff,  snart  blev 
klar  paa,  hvilken  Gavn  S.s  iøjnefaldende  Kjøbmandsbegavelse  kunde 
yde  under  Statens  daværende  vanskelige  finansielle  Forhold.  S. 
paa  sin  Side  stillede  sig  gjæme  i  et  nært  Forhold  til  Regeringen 
i  Kjøbenhavn  for  at  nytte  den  Brug,  han  saa  at  den  havde  for 
ham,  til  at  vinde  ydre  Glans  og  Anseelse  og  for  tillige  at  drive 
fordelagtig  Handel,  skjærmet  af  dens  Nevtralitetspolitik.  De  F'or- 
handhnger,  der  aabnedes,  førte  hurtig  til,  at  S.  (1761)  blev  ad- 
jungeret den  daværende  danske  Statsafsending  i  Hamborg,  v.  Johnn, 
med  Ret  til  at  blive  hans  Efterfølger,  og  snart  efter  blev  han 
ogsaa  udnævnt  til  Generalkommerceintendant.  At  han  vilde  knytte 
sig  nøje  til  Danmark-Norge,  viste  han  ved  at  kjøbe  det  Bercken- 
tinske  Palais  i  Bredgade  (det  nuværende  Koncertpalais)  og  Baroniet 
Lindenborg  i  Jylland.  Regeringen  gjorde  ham  til  Baron  og  Ridder 
af  Danebrog  (1762). 

Det  var,  synes  det,  en  glimrende  ydre  Stilling,  denne  Mand 
med  den  ret  æventyrlige  Fortid  saaledes  vandt  sig.  Men  han 
gjorde  unægtelig  ogsaa  Fyldest  derfor  ved  de  Tjenester,  han  i 
Løbet  af  faa  Aar   formaaede   at  yde.      Statens   finansielle  Stilling 

var  netop  paa  denne  Tid  -stærkt  rystet,  især  paa  Grund  af  de 
store  Udgifter,  det  havde  voldt  i  flere  Aar  at  holde  en  Styrke 
paa  20 — 25000  Mand  paa  Benene  i  Holsten,  og  de  endnu  større, 
som  man  maatte  paatage  sig  for  at  kunne  møde  den  Krigsfare, 
der  i  Foraaret  1762  truede  fra  Ruslands  Side  efter  Peter  UI's  Tron- 
bestigelse. Oven  i  Kjøbet  var  det  et  Tidspunkt,  da,  som  Bern- 
storff ytrede,  det  var,  som  om  Pengene  vare  forsvundne  fra  Jordens 
Overflade,  i  den  Grad  døjede  man  med  at  faa  rejst,  om  det  saa 
var  ubetydelige  Statslaan.  Man  havde  stræbt  at  slaa  sig  igjennem 
ved  at  hæve  store  Summer  hos  Kjøbenhavns  Bank,  der  ikke  mente 
at  kunne  vægre  sig  ved  at  yde  disse  Laan,  men  kun  kunde  skaffe 
dem  til  Veje  ved  at  fabrikere  Papirpenge  i  Millionvis,  og  derved 
var  dens  Stilling  bleven  rystet  paa  det  alvorligste.  Finansielle 
Kapaciteter,  der  havde  Dygtighed  og  personlig  Kredit  til  at  raade 
Bod  paa  de  truende  Ulykker,  havde  man  ingen  af.  Men  det  var 
en  saadan,  man  nu  fandt  i  S.  Det  lykkedes  ham  virkelig  ved  sit 
store  Talent  og  det  Ry,  han  havde  for  at  være  en  hovedrig  Mand, 
at  faa  sluttet  flere  udenlandske  Laan  dels  til  Banken  og  dels  dl 
Staten,  og  det  paa  Vilkaar,  der  maatte  siges  at  være  paafaldende 
gunstige.  Efter  at  han  ved  disse  Laan  til  Banken  havde  skaflet 
den  Pusterum  til  at  komme  over  den  værste  øjeblikkelige  Fare, 
satte  han  ved  nye  Statslaan  Regeringen  i  Stand  til  at  betale  den 
en  stor  Del  af,  hvad  den  skyldte  den,  saaledes  at  den  Fare  drev 
over,  der  truede  den  og  Pengemarkedet  her  hjemme  (Aarene  1762 
— 65).  Ogsaa  af  sin  egen  Formue  ydede  S.  lejlighedsvis  Forstræk- 
ninger. 

Haand  i  Haand  hermed  havde  han,  hvad  der  var  ganske 
nødvendigt,  gjort  Forsøg  paa  at  skaffe  nye  Statsindtægter  af  Be- 
tydning; men  medens  der  havde  maattet  udfoldes  en  overordnet 
Dygtighed  for  at  faa  Laanene  bragte  i  Stand,  vare  Vejene  til  at 
skaffe  nye  Indtægter  kun  de  gamle,  velkjendte,  at  sælge  Kron- 
godser og  paalægge  nye  Skatter.  Hvad  han  i  sidste  Henseende 
greb  til,  var  den  saakaldte  Extraskat  af  23.  Sept.  1762.  Det  var 
en  Personskat  (Kopskat),  en  Skat,  der  var  yderst  brutal  og  ubillig 
i  sit  Princip,  i  det  den  ramte  den  fattige  Arbejder  lige  saa  godt 
som  den  rige  og  den,  der  havde  Børn,  haardere  end  den,  der 
ingen  havde.  Ganske  vist  var  den  nem  at  opkræve,  og  det  vilde 
have  voldt  store  Bryderier  at  gjen nemføre  en  Indkomstskat  eller 
Formueskat  efter  billige  Grundsætninger;  men  den  Haardhed  imod 
de  lidet  formuende,   der  gaar  igjennem   den,   er  næsten  uhyggelig. 

Derfor  vakte  den  ogsaa  stor  Forbitrelse,  paa  sine  Steder  ligefrem 
Uroligheder,  og  den  tyngede  i  den  følgende  Tid  haardt  paa  ad- 
skillige Statsmænds  Samvittighed. 

Iblandt  disse  var  S.  dog  ikke.  Denne  Skat  var  betegnende 
for  en  Side.  af  hans  Karakter.  Man  har  ved  ham,  som  det  træf- 
fende er  sagt,  altid  at  gjøre  med  Forretningsmanden.  Lige  saa 
talentfuld  og  energisk  han  var,  lige  saa  praktisk  han  saa  paa  Tin- 
gene, lige  saa  hensynsløs  var  han  i  sin  Færd.  I  personlige  For- 
hold fattedes  det  ham  i  høj  Grad  paa  fin  Følelse,  og  selv  Mænd, 
der  satte  stor  Pris  paa  ham,  som  i.  Ex.  Bemstorfferne,  kunde  være 
ved  at  flyve  i  Flint  over,  hvad  han  kunde  byde  dem,  og  han  var 
ikke  mindre  en  haard  Mand,  hvor  det  gjaldt  om  at  fremme,  hvad 
han  mente  vilde  være  nyttigt.  Derfor  kunde  det  ikke  falde  ham 
ind,  at  humane  Hensyn  kunde  træde  i  Vejen  for,  hvad  Staten 
maatte  antages  at  behøve,  og  ganske  sikkert  indbragte  Extraskatten 
ret  betydeligt.  I  det  hele  maa  det  erkjendes,  at  ad  de  Veje,  som 
han  fulgte,  opnaaede  han,  hvad  der  var  store  Goder,  at  styrke 
Statens  Kredit  og  skaffe  Pengemarkedet  Fasthed. 

Paabudet  om  Extraskatten  bevirkede,  at  der  2.  Dec.  1762  blev 
nedsat  en  egen  saakaldet  Overskattedirektion,  der  fik  at  gjøre  med 
den  og  i  det  hele  med,  hvad  der  vedrørte  Statsgjælden.  Som  Med- 
lem af  den  blev  han  i  Virkeligheden  den  raadende  paa  dette  vig- 
tige Omraade,  og  med  Undtagelse  af  en  kort  Tid  havde  han  der- 
igjennem  en  overlegen  Indflydelse  paa  Finansstyrelsen  i  den  føl- 
gende Tid  lige  indtil  sin  Død.  Hertil  kan  der  føjes,  om  det 
end  er  mindre  vigtigt,  at  han,  der  10.  Juni  1768  havde  faaet  Titel 
af  Skatmester,  13.  April  1769  stilledes  i  Spidsen  for  Skatkammeret, 
en  ny  Institution,  der  da  blev  oprettet  og  fik  det  Hverv  at  bestyre 
visse  Kapitaler,  som  skulde  være  et  Slags  Reservefond  for  paakom- 
mende  uforudsete  Tilfældes  Skyld. 

Men  alt  dette  var  kun  den  ene  Side  af  hans  Virksomhed. 
Det  var  den  Gang  en  fast  Overbevisning  hos  mangfoldige,  at  ved 
at  fremme  Industri  og  endnu  mere  Handel  naaede  man  hurtigst 
og  lettest  at  ophjælpe  et  Lands  Hjælpekilder.  S.  delte  ganske 
denne  Opfattelse.  Men  hvad  Industrien  angaar,  var  det  dog  nær- 
mest ved  sin  private  Virksomhed,  at  han  fik  Betydning.  Efter  at 
han  nemlig  havde  afkjøbt  Staten  dens  Plantager  i  Vestindien  og 
et  dertil  knyttet  stort  Raffinaderi  i  Kjøbenhavn  for  400000  Rdl., 
en  Sum,  der  ret  vel  svarede  til,  hvad  det  var  muligt  at  faa  for 
disse  Ejendomme,  drev  han  en  betydelig  Forretning  fra  dette  Raffi- 

naderi,  og  i  1768  afkjøbte  han  ligeledes  Staten  Geværfabrikken 
Hammermøllen  nord  for  Helsingør  for  70000  Rdl.  Derimod  var 
det  afgjort  Handelen,  han  ved  sin  offentlige  Virksomhed  mest  søgte 
at  fremme.  Der  er  med  rette  gjort  opmærksom  paa,  at  S.  mente, 
at  naar  det  overhovedet  altid  er  vigtigt  for  et  Land.  at  have  en 
gunstig  Handelsbalance  over  for  Udlandet,  gjaldt  det  særlig  ved 
en  Stat  som  den  dansk -norske,  hvor  Papirpenge  dannede  saa 
godt  som  det  eneste  Omsætningsmiddel;  der  vilde  man  kim  ad 
den  Vej  kunne  hindre,  at  Landets  Penge  tabte  i  Kredit  over  for 
Udlandet,  og  at  Vexelkursen  forværredes.  At  Handelens  Udvik- 
ling tillige  vilde  forøge  Velstanden  her  hjemme  og  derved  ogsaa 
Skatteevnen  og  Statens  Indtægter,  er  en  Selvfølge. 

Hele  denne  vigtige  Sag  fik  han  saa  at  sige  paa  Embeds  Vegne 
at  gjøre  med,  da  han  7.  Marts  1767  blev  Deputeret  i  Kommerce- 
koUegiet,  og  da  han  11.  Dec.  s.  A.  fik  Sæde  i  en  Kommission, 
der  da  blev  oprettet,  den  saakaldte  Balancekommission,  som  baade 
skulde  undersøge  Landets  Finanser  og  dets  Handelsbalance.  AUe- 
rede  før  ham  havde  kjøbenhavnske  Kjøbmænd  set,  at  det  paa 
Grund  af  den  Mangel  paa  naturlige  Udførselsvarer,  som  særlig 
Kongeriget  Danmark  led  af,  var  nødvendigt  at  skabe  en  Transit- 
handel med  oversøiske  Varer,  og  dette  havde  blandt  andet  frem- 
kaldt Dannelsen  af  det  asiatiske  Kompagni.  Nu  vilde  S.  gaa  videre 
i  samme  Spor,  særlig  ved  at  forøge  Transithandelen  for  Kjøben- 
havns Vedkommende,  og  han  virkede  derfor  for  at  faa  en  Frihavn 
anlagt  ved  denne  By,  en  Tanke,  som  de  kjøbenhavnske  Handels- 
mænd ogsaa  grebe,  og  som  vistnok  vilde  være  bleven  gjort  til 
Virkelighed,  saafremt  ikke  Struensee  var  kommen  imellem. 

I  Modsætning  til  Handelsinteresseme  laa  aabenbart  Sans  for 
Landboforholdene  S.  fjæmere,  thi  da  han  30.  Marts  1768  havde 
faaet  Sæde  i  General-LandvæsenskoUegiet,  der  netop  skulde  have 
sin  Virksomhed  paa  dette  Omraade,  viste  han,  skjønt  til  en  vis 
Grad  reformvenlig,  kun  liden  Iver  for  Kollegiets  Sager. 

Samtidig  med  sin  omfattende  Virksomhed  indtog  S.  en  i  alle 
Maader  glimrende  Stilling  i  det  sociale  Liv.  I  sit  Palais  i  Kjøben- 
havn  førte  han  om  Vinteren  et  stort  Hus,  hvor  hans  Hustru,  en 
højst  indtagende  Verdensdame,  forstod  at  glimre  i  pragtfiilde  Sel- 
skaber, og  hvor  der  endog  efter  særlig  kongelig  Tilladelse  blev 
givet  Maskerader;  Sommeren  tilbragte  Familien  sædvanlig  paa  det 
rigt  udstyrede  Ahrensburg  i  Holsten.  Sin  personlige  Omgang  fiandt 
S.  nærmest  i  den  Statsmandskreds,  hvis  Midtpunkt  den  ældre  Bem- 

storff  var,  og  ligesom  dennes  Ledelse  af  den  ydre  Politik  godt 
faldt  i  Traad  med  den  Iver,  han  selv  viste  for  at  udvikle  Hande- 
len, saaledes  samstemmede  han  ogsaa  fuldt  med  Bernstorffs  Politik, 
hvad  det  gottorpske  Spørgsmaal  angik,  og  han  kom  paa  en  Maade 
til  at  virke  paa  det  politiske  Omraade,  da  han  var  Medunder- 
handler  ved  et  Forlig,  der  27.  Maj  1768  blev  sluttet  imellem  Ham- 
borg paa  den  ene  Side,  Danmark  og  Gottorp  paa  den  anden. 

Under  de  mangfoldige  Berøringer,  hvori  han  ved  sin  forskjel- 
ligartede  Virksomhed  kom  med  Christian  VII  —  han  var  ogsaa 
med  paa  dennes  Udenlandsrejse  1768  — ,  vandt  han  en  ret  betyde- 
lig Indflydelse  hos  denne.  Dette  hang  vistnok  for  en  ikke  ringe 
Del  sammen  med,  at  Kongen  havde  en  meget  stor  Respekt  for 
hans  finansielle  Visdom,  og  han  tilkaldte  ham  derfor  ogsaa  ved 
Overvejelser,  der  fandt  Sted  om,  hvor  meget  der  kunde  kostes  paa 
Hæren;  men  S.  forstod  aabenbart  tillige  ganske  anderledes  person- 
lig at  imponere  Kongen,  end  Bernstorff  nogen  Sinde  formaaede^ 
og  det  var  saaledes  ham,  der  maatte  til  for  at  faa  Kongen  i  Be- 
gyndelsen af  1768  til  at  sende  den  berygtede  Støvlet-Cathrine  bort 
fra  Kjøbenhavn.  Men  for  øvrigt  var  S.s  Stilling  i  det  hele  ikke 
alene  et  Vidnesbyrd  om  den  Magt,  en  energisk  og  paa  sit  Om- 
raade genial  Mand  kunde  udøve,  men  ogsaa  om  Pengenes  Betyd- 
ning; thi  den  hvilede  i  ikke  ringe  Grad  paa,  at  han  var  den  rige 
Bankier  og  Kjøbmand,  og  der  fremkom  derved  det  i  og  for  sig 
besynderlige  og  lidet  heldige  Forhold,  at  den  samme  Mand,  der 
skulde  give  Raad  som  Finansembedsmand,  tillige  tjente  Penge  som 
Bankier  for  Staten  og  som  Laangiver  til  den.  Naar  Fjender  have 
sigtet  ham  saa  omtrent  for  at  have  pl3mdret  Statskassen  for  at  mele 
sin  egen  Kage,  er  det  Bagvaskelser;  men  at  han  nyttede  sin  offici- 
elle Stilling  til  Gavn  for  sig  som  Kjøbmand,  vil  umulig  kunne 
nægtes,  og  dette  tog  sig  ikke  altid  heldig  ud. 

Midt  imder  hans  stedse  stigende  Indflydelse  kom  Struensee- 
tiden.  Det  var  Mændene  af  hans  Kreds,  der  nu  bleve  styrtede, 
og  man  skulde  da  have  troet,  at  det  var  gaaet  ham  paa  samme 
Maade;  men  det  skete  ikke.  De  nye  Magthavere  havde  nemlig 
foreløbig  god  Brug  for  ham,  og  han  fra  sin  Side  var  alt  andet 
end  Følelsespolitiker.  Saaledes  som  han  i  det  mindste  fremstillede 
Forholdet  for  politiske  Venner,  mente  han  at  have  at  vælge  imel- 
lem at  bryde  alle  sine  Forbindelser  med  Staten  og  forlade  dens 
Tjeneste  eller  at  begive  sig  til  Hoffet  for  at  se,  hvorledes  man  der 
vilde  stiUe  sig  til  ham    og    saa  vidt  det  stod  til  ham,   frelse  Lev 

ningerne  af,  hvad  han  havde  virket  til  at  grundlægge,  og,  kunne 
vi  føje  til,  sikre  sig  de  Fordele,  som  endnu  kunde  vindes.  Han 
valgte  derfor  at  gjøre  gode  Miner  til  slet  Spil  og  saa  vidt  muligt 
være  Hofmanden  under  de  nye  Forhold,  hvad  der  lykkedes  over 
al  Forventning  paa  Grund  af  den  Velvilje,  med  hvilken  Struensee 
og  hans  Venner  kom  ham  i  Møde.  Bl.  a.  blev  han  gjort  til  Med- 
lem af  den  Gehejmekonferens,  som  Struensee  nedsatte  28.  Dec.  1770, 
og  hvis  Hovedopgave  var  at  afgive  Betænkning  om  finansielle 
Hovedspørgsmaal.  Ligesom  han  i  sin  Gjerning  virkede  sammen 
med  den  nye  Tids  Mænd,  saaledes  lod  han  sit  Hus  ikke  mindre 
nu  være  i  Festglans,  end  det  før  havde  været,  og  han  fandt  sig 
rolig  i  —  for  saa  vidt  han  ikke  opmuntrede  dertil  — ,  at  hans 
Hustru  kom  til  at  indtage  en  fremragende  Plads  iblandt  Damerne 
i  Caroline  Mathildes  Kreds;  hun  var  en  af  de  første,  der  fik  dennes 
Orden,   Mathilde-Ordenen. 

S.s  Forhold  til  hans  gamle  Venner  maatte  naturligvis  blive 
paavirket  heraf.  Hvor  tilbøjelig  den  ældre  Bernstorff"  end  var  til 
at  opfatte  ham  fra  den  gunstigste  Side,  følte  dog  ogsaa  han  en 
Tid,  at  S.  nu  var  ved  at  blive  fremmed  for  ham,  f>g  adskillige  af 
Kredsen  dømte  ret  strængt  om  hans  Færd,  i  det  det  ganske  særlig 
harmede  dem  at  se  Fru  S.  ved  Dronningens  Fødder.  Men  i  Læng- 
den var  Forbindelsen  imellem  Struensee  og  S.  dog  umulig,  thi  at 
bøje  sig  for  Doktoren  fi-a  Altona  maatte  blive  en  Mand  som  S. 
modbydeligt,  og  der  var  desuden  alt  for  meget  i  Struensees  Færd, 
der  vakte  hans  Forbitrelse,  medens  paa  den  anden  Side  Struensee 
helst,  saa  snart  det  lod  sig  gjøre,  vilde  være  fri  for  en  Mand,  som 
han  vidste  at  han  i  Længden  ikke  kunde  beherske.  Allerede  i 
Foraaret  177 1  begyndte  S.  at  trække  sig  ud  af  sine  Pengeforhold 
til  Staten,  og  da  omtrent  samtidig  Skatkammeret  hævedes  (18. 
April),  ligesoln  ud  paa  Sommeren  det  samme  skete  med  Kom- 
mercekollegiet  (18.  Juli),  og  i  det  hele  Finansstyrelsen  omordnedes 
for  at  lægges  under  nye  Mænd,  var  S.s  Rolle  foreløbig  forbi.  Men 
som  forsigtig  Mand  lod  han  det  dog  ikke  komme  til  et  aabent 
Brud,  og  man  saa  ham  i  Vinteren  177 1 — 72  paa  vanlig  Vis  holde 
Fester  i  sit  Hus,  hvad  der  dog  ikke  hindrede  ham,  som  havde  et 
klart  Blik  for  det  skrøbelige  i  Struensees  Stilling,  i  atter  stærkt  at 
nærme  sig  til  Mændene  af  sin  gamle  Kreds  for  med  dem  efter 
Evne  at  sukke  over  og  endnu  mere  at  skumle  over  Skandalerne 
ved  Hoffet. 

Da  saa  Struensee   faldt,   kom  Tiden  for  ham   til   paa   ny   at 

gjøre  sin  Indflydelse  gjældende  i  den  saakaldte  Guldbergske  Tid, 
og  det  paa  visse  Maader  mere  end  nogen  Sinde.  Rent  ydre  set 
knyttede  hans  Magt  sig  mest  til  Stillingen  som  Medlcfm  af  Over- 
skattedirektionen, og  hertil  kom,  at  han  i  1772  fik  Sæde  i  en  da 
oprettet  extraordinær  Finanskommission  (29.  Okt.),  der  foruden  at 
undersøge,  hvad  der  kunde  tjene  til  Forbedring  af  Finansernes 
StiUing,  tillige  inddrog  under  sine  Overvejelser,  hvad  der  kunde 
udvikle  Landets  Hjælpekilder  og  Skatteevne.  Hertil  kan  saa  ogsaa 
fojes,  at  Skatkammeret  gjenoprettedes  3.  Juni  1773,  og  at  han  blev 
Lederen  af  dette.  Som  ydre  Udmærkelser  maa  desuden  mærkes, 
at  han  1774  blev  Ridder  af  Elefanten  og  i  1779  optaget  i  den 
danske  Lensgrevestand. 

Datidens  Aktstykker  vise  klart,  paa  hvor  mange  Punkter  S. 
greb  ind  i  denne  Tid.  Han  havde  strax  i  Begyndelsen  stor  Ind- 
flydelse paa,  at  A.  P.  Bernstorff  blev  kaldt  tilbage,  og  paa,  at 
Osten  blev  fjæmet  fra  Gehejmestatsraadet  i  Foraaret  1773,  ligesom 
han,  der  var  med  i  Forhandlingen  om  Mageskiftets  Gjennemførelse 
i  Efteraaret  1773,  ^^r  fr*  sin  Side  virkede  med  til,  at  den  yngre 
Bernstorfi*  kom  i  Spidsen  for  det  tyske  Kancelli.  Denne  Stats- 
mand, der  satte  hans  Begavelse  overordentlig  højt  og  havde  langt 
mere  Lyst  til  at  se  paa  Lyssideme  i  hans  Personlighed  end  paa  hans 
Mangler,  nemlig  hans  Hensynsløshed,  hans  temmelig  materialistiske 
Livssyn  og  hans  overlegne  Tone,  var  aabenbart  den,  der  stod  ham 
nærmest,  og  med  ham  drøftede  han  sine  forskjellige  finansielle 
Planer.  En  Frugt  af  disse  Overvejelser  var  den  saa  tit  omtalte 
Overtagelse  fra  Statens  Side  af  Banken,  saaledes  at  den  fra  nu  af 
blev  en  Statsbank  (Marts  1773),  et  Skridt,  ved  hvilket  for  øvrigt 
S.,  da  det  kom  til  Stykket,  havde  flere  Betænkeligheder  end  Bern- 
storfi*. Da  Banken  snart  blev  henlagt  under  Overskattedirektionen, 
var  det  i  Virkeligheden  det  samme  som,  at  den  kom  under  S.s 
personlige  Styrelse,  og  det  jvar  *da  ogsaa  ham,  der  ledede  dens 
Operationer  i  de  følgende  Aar  indtil  hans  Død. 

Samtidig  greb  han  paa  mange  Maader  ind  i  Finansernes  Sty- 
relse, uagtet  han  slet  ikke  havde  Sæde  i  Finanskollegiet.  A.  P. 
Bernstorff"  taler  i  sine  Breve  flere  Steder  om  det  utrolige  Arbejde, 
S.  ydede,  han  skildrer  med  megen  Sympathi  den  Enevælde,  han 
udøvede  ved  Fastsættelsen  af  alle  varige  Udgifter,  saaledes  at  han 
alene  fastslog  alle  Reglementer  paa  det  finansielle  Felt,  og  han 
viser,  hvorledes  S.  indvirkede  paa  forskjellige  Kollegier.  «Han  er», 
hedder  det  saaledes  hos  ham,    « Sjælen   i  alt   n)rt,   der  sker   i  De- 

partementerne,  han  holder  dem  i  Aande  og  vækker  dem  af  Søvne*, 
eller,  som  han  ogsaa  udtrykker  det,  «S.  er  Sjælen  i  alt,  hvad  der 
sker  i  Statens  indre  Sager.  Selv  hvor  der  er  truffet  Beslutninger 
uden  ham,  er  det,  som  om  det  var  ham,  der  fremskyndede  Udfø- 
relsen deraf ». 

Naturligvis  kunde  han  ikke  optræde  med  en  saadan  Myndig- 
hed og  trodse  den  personlige  Uvilje,  han  nødvendigvis  maatte 
vække  hos  forskjellige,  naar  han  ikke  havde  Rygstød  for  oven. 
Men  her  havde  han  det  Held,  at  han  forstod  at  holde  sig  gode 
Venner  med  baade  Enkedronningen,  Arveprinsen  og  endnu  mere 
med  Guldberg.  Ligesom  denne  satte  stor  Pris  paa  S.,  hvis  Me- 
ninger om  Finanser  og  Handel  han  tilegnede  sig  —  og  outrerede, 
saaledes  holdt  S.,  i  det  mindste  indtil  Bernstorffs  Afskedigelse  1780, 
meget  af  Guldberg  og  kunde  godt  arbejde  sammen  med  denne. 
Virkningen  af  dette  Samarbejde  viste  sig  stærkt  paa  Handelspoli- 
tikkens Omraade.  Det  var  nemlig  efter  en  overordentlig  stor 
Maalestok,  at  Beskyttelsessystemet  blev  gjennemført  i  den  Guld- 
bergske  Tid  som  ved  Industrien  saaledes  ogsaa  ved  Handelen,  og 
hertil  kom  endog  det,  at  Staten  selv  virkede  som  stor  Grosserer 
og  stor  Skibsreder.  Det  blev  besluttet,  at  Regeringen  skulde  lægge 
sig  efter  at  drive  Fiskeri  i  større  Stil  i  Havene  nord  paa  og  des- 
uden baade  Hval-  og  Sælhundefangst,  hvilke  Foretagender  bleve 
knyttede  sammen  med  den  kongl.  grønlandske  og  islandske  Han- 
del, og  desuden  optraadte  Staten  ogsaa  som  drivende  Skibsbyggeri 
efter  stor  Maalestok.  For  alt  dette  har  Guldberg  vitterlig  vist  stor 
Iver;  men  der  kan  efter  hele  S.s  Stilling  med  Hensyn  til,  hvad  der 
havde  økonomisk  Betydning,  og  den  uhyre  Avtoritet,  han  havde 
paa  dette  Omraade,  i  Forbindelse  med  den  Respekt,  som  Guldberg 
havde  for  ham,  ikke  være  Skygge  af  Tvivl  om,  at  det  fortrinsvis 
er  ham,  der  har  Ansvaret  eller  Æren,  hvad  man  vil,  for  Regerin- 
gens Holdning  i  disse  Henseender.  Og  dette  gjælder  da  ogsaa 
om  et  enkelt  Foretagende,  der  udførtes  i  denne  Tid  og  mentes  at 
skulle  faa  stor  Betydning  for  Handelen,  nemlig  Gravningen  af 
den  saakaldte  slesvig-holstenske  Kanal  fra  Kieler-Fjord  til  Ejderens 
nedre  Løb. 

I  Slutningen  af  yoeme  begyndte  S.s  Helbred  at  vakle,  og 
under  hans  Sygelighed  pinte  det  ham  stærkt,  naar  han  saa,  at  de 
lyse  Forhaabninger,  som  han  havde  haft  om  gode  finansielle  For- 
hold for  Danmark,  bleve  skuffede,  naar  Bankens  Sedler  faldt  i 
Kurs,  og  allermest,  at  han  i  1780  maatte  se  A.  P.  Bernstorff  blive 

afiskediget;  men  som  han  var  lige  utrættelig  i  sit  Arbejde,  saaledes 
fandt  han  en  Trøst  i  dette.  Imidlertid  tog  Sygeligheden  til,  og 
ikke  mere  end  58  Aar  gammel  døde  han  15.  Febr.  1782.  Sin 
Sjælsstyrke  bevarede  han  til  det  sidste,  og  hvor  stærkt  han  end 
havde  været  optaget  af  Livets  ydre  Forhold,  hang  han  ikke  ved 
Livet.  Hans  sidste  Timer  vare  helligede  Bøn  til  Gud,  kjærlige 
Ord  til  hans  nærmeste  og  tillige  til  Tanker  om  Statens  Vel  og 
Fremtid. 

Dette  sidste  er  det  værdt  at  lægge  Mærke  til,  thi  hvor  meget 
der  end  var  i  ham  af  Kjøbmanden,  som  forstod  at  se  paa  sin  For- 
del, var  der  dog  ikke  lidt  i  ^ham  af  Statsmanden,  for  hvem  det 
var  en  hellig  Pligt  at  fremme  det  Lands  Tarv,  som  han  havde 
sluttet  sig  til.  A.  P.  Bernstorff  udtalte  om  ham  efter  hans  Død, 
at  han  til  Trods  for  store  Fejl  var  en  saare  stor  Mand.  Der  kan 
ej  heller  være  Tvivl  om,  at  han  ved  sin  Færd  i  de  første  Aar 
efter  sin  Indflytning  her  til  Landet  indlagde  sig  Fortjenester  af  den 
største  Betydning  ved  at  frelse  Staten  af  en  overordentlig  stor 
finansiel  Fare,  og  det  staar  lige  saa  fast,  at  han  paa  mange 
Punkter  ogsaa  senere  viste  en  overordnet  Dygtighed.  Men  de 
hidsige  Angreb,  der  ere  gjorte  paa  hans  Minde,  have  for  saa 
vidt  ikke  våeret  uden  delvis  Berettigelse,  som  Statens  Overtagelse 
af  Banken  1773,  om  den  end  i  Øjeblikket  bragte  store  finansielle 
Fordele,  dog  i  Længden  blev  fordærvelig  ved  den  Fristelse,  den 
bragte  til  at  nytte  Udstedelsen  af  Banksedler  som  et  Hjælpemiddel, 
naar  man  havde  Brug  for  Penge,  og  det  er  umuligt  at  sige  andet 
end,  at  den  Maade,  hvorpaa  han  lod  Staten  gribe  ind  i  de  økono- 
miske Forhold,  allerede  i  hans  Tid  havde  begyndt  at  vise  sig  mislig. 

I  sit  Ægteskab  havde  S.  9  Børn,  6  Sønner  og  3  Døtre.  Den 
ældste  af  denne  Børneflok  var  den   ndfr.  omtalte  H.  E.  Greve  S. 

Høst,  Clio  I.  2,  3  ff,     J.  Schovelin,  Fra  den  danske  Handels  Empire. 

E,  Hohn, 

Schimmelmann,  Heinrich  Ernst  Greve,  1747 — 1831,  Stats- 
mand. Han  var  ældste  Søn  af  førnævnte  Skatmester  H.  C.  Greve 
S.  og  fødtes  4.  Dec.  1747  i  Dresden.  Under  Ledelse  af  den  senere 
Lottoadministrator  L.  F.  Zagel  rejste  han  udenlands,  lærte  i  Genf 
Necker  at  kjende  og  fattede  Beundring  for  dennes  Finanssystem, 
berejste  England,  Frankrig  og  Norditalien,  hvorfra  han  vendte  til- 
bage i  Efteraaret  1767.  Hans  Hu  stod  til  fortsatte  videnskabelige 
Studier,  men  Faderen  bestemte  ham  til  Statstjenesten.    I  Sommeren 

1 77 1  berejste  han  Norge,  og  Kjærligheden  til  dette  Land  forlod 
ham  aldrig  siden.  Efter  Dronning  Caroline  Mathildes  Forvisning 
sluttede  han  sig  til  det  af  Englænderen  Wraxall  dannede  hemme- 
lige Forbund  til  hendes  Gjenindsættelse,  en  Plan,  der  dog  ikke 
modnedes.  1773  ^^^^  han  Medlem  af  Overskattedirektionen  og 
Deputeret  i  KommercekoUegiet  samt  1775  Assessor  i  Skatkammer- 
direktionen. Aaret  efter  udnævntes  han  til  i.  Deputeret  i  det 
nævnte  Kollegium  samt  tillige  til  Deputeret  i  Finanskollegiet.  I 
April  1781  afgik  han  fra  denne  sidste  Stilling,  men  blev  Aaret 
efter  Kommerceminister  og  jMedlem  af  Bankdirektionen  og  den 
extraordinære  Finanskommission.  Saa  længe  Faderen  levede,  der 
i  Karakter  og  Livsanskuelse  dannede  en  fuldkommen  Modsætning 
til  sin  udpræget  ideelt  anlagte  Søn,  arbejdede  Ernst  S.  ivrig  og 
ihærdig,  men  kun  lidet  paaskjønnet,  til  Gavn  for  Danmarks  Han- 
del og  Industri. 

18.  Sept.  1775  holdt  han  Bryllup  med  Emilie  Caroline  Chri- 
stiane Rigsgrevinde  Rantzau  (f.  2.  Juni  1752  i  Burg  paa  Femern, 
f  6.  Febr.  1780),  Datter  af  General  og  Kommandant  i  Gliickstadt 
Ditlev  Carl  Rigsgreve  R.  og  Gisela  Christiane  f.  v.  Stammer.  Med 
hende,  der  af  alle  samtidige  skildres  som  en  ualmindelig  tiltalende, 
lys  og  fager  Kvindeskikkelse,  levede  han  et  meget  lykkeligt,  men 
kim  kort  Samliv.  Indskriften  paa  Støtten  ved  « Emilies  Kilde »  — 
opkaldt  efter  hende  —  uden  for  hans  Landsted  « Sølyst »  ved  Klam- 
penborg, der  skiftevis  med  Hellebækgaard  tjente  ham  til  Sommer- 
bolig, taler  endnu  til  den  vejfarende  om  hans  dybe  Sorg  ved 
hendes  Død.  Til  hendes  Ære  skrev  Pram  sin  Digtning  « Emilies 
Kilde »,  og  F.  L.  Stolberg,  hendes  Ven  og  Beundrer,  sin  en  Gang 
saa  berømte  Ode  « Hellebeck ». 

Ved  Faderens  Død  1782  arvede  S.  Grevskabet  Lindenborg  og 
blev  Medejer  af  Plantagerne  i  Vestindien.  Kort  efter  indgik  han 
Ægteskab  med  Charlotte  Schubart  (s.  ndfr.).  Begge  hans  Ægte- 
skaber vare  barnløse.  Saa  vel  i  sit  Palais  i  Bredgade  som  paa 
« Sølyst »  førte  han  indtil  hendes  Død  1816  og  senere  endnu  1824 
— 31  et  glimrende  Hus,  hvor  alt  samledes,  hvad  Danmark  ejede 
af  fremragende  Personligheder  i  Videnskabens,  Kunstens  og  Litte- 
raturens Verden.  Det  blev  et  Fristed  for  de  forskjelligste  Inter- 
esser, her  udvexledes  Tanker,  der  fik  stor  Betydning  for  vort  Aands- 
liv,  og  mangen  lovende  Begavelse  udvikledes  her  i  Omgang  med 
saa  mange  ypperlige  Mænd  og  Kvinder. 

Med  sine  trofaste  Venner  A.  P.  Bernstorff  og  C.  D.  F.  Revent- 

low  dannede  S.  i  A arene  1773 — 84  Oppositionen  mod  den  Guld- 
bergske  Styrelse  og  afgik  i  Avg.  1783  sammen  med  Stampe,  Re- 
ventlow og  C.  F.  Numsen  fra  Bankdirektionen.  S.  og  Svogeren 
Grev  J.  L.  Reventlow  vare  de  første,  hvem  Schlanbusch  drog  ind 
i  de  mellem  Kronprinsen  og  A.  P.  Bernstorflf  tilvejebragte  hemme- 
lige Forhandlinger,  der  førte  til  Statskuppet  14.  April  1784,  i  hvilket 
S.  tog  virksom  Del.  Efter  Bernstorffs  Tilbagekaldelse  udnævntes 
S.  2.  Juni  til  I.  Deputeret  i  Finanskollegiet,  Medlem  af  Skatkam- 
mer- og  Overbankdirektionen  samt  faa  Dage  senere  til  Finans- 
minister.     1788   blev  han  Statsminister  og  fik   1790  Elefantordenen. 

Efter  Regeringsforandringen  gjaldt  det  at  omordne  Pengevæse- 
net, der  befandt  sig  i  en  meget  mislig  Tilstand.  Allerede  1785 
kunde  S.  offentlig  forelægge  sin  store  Finansplan,  i  Følge  hvilken 
hele  Statsgjælden ,  o.  24  Mill.  Rdl.,  skulde  være  afbetalt  1815. 
Seddelmængden  (o.  15  Mill.),  som  S.  alt  178 1  havde  betegnet  som 
«den  evige  Løgn»,  skulde  atter  gjøres  indløselig  og  nye  Sedler 
kun  udstedes  mod  fuld  Valuta  i  ædelt  Melal  eller  let  realisable 
Effekter,  l'il  Forrentningen  af  Statsgjælden  oprettedes  en  særlig 
Rentefond  og  til  dens  Afdrag  en  synkende  Fond.  Fællesskabet 
mellem  Banken  og  Statskassen  skulde  ophæves.  Den  stort  og  skarp- 
sindig anlagte  Plan  gjør  i  høj  Grad  S.  Ære,  selv  om  den  ikke 
stod  sin  Prøve  under  de  tunge  Ulykker,  der  hjemsøgte  Danmark. 
I  Altona  oprettedes  1788  Speciesbanken,  der  holdt  sig  i  usvækket 
Kredit  indtil  181 2.  Den  korte  Krig  1788  medførte  alt  en  Udgift 
paa  7  Mill.,  og  Seddelkursen  gik  betydelig  tilbage.  1791  oprette- 
des den  dansk-norske  Speciesbank,  der  styrkede  Publikums  Tillid 
til  Finansstyrelsen.  De  gode  Aar  i  Qoeme  med  gunstige  Handels- 
forhold, fremmede  ved  de  vigtige  Forordninger  af  1788  om  Fri- 
handelen, af  1793  om  Kreditforeningsoplag  og  især  Toldforordningen 
af  1797,  for  hvilken  S.  selv  tilregnede  sig  Æren,  bragte  Opsving  i 
alle  Forhold. 

Under  den  store  Handelsperiode  fik  S.  Lejlighed  til  at  sikre 
sig  et  uforglemmeligt  Navn  som  Ophavsmanden  til  Negerhandelens 
Afskaffelse  i  de  danske  Besiddelser  i  Guinea  og  Vestindien.  Det 
skyldes  ham,  ikke  A.  P.  Bernstorff,  at  Danmark  først  af  alle  Stater 
i  Evropa  bragte  denne  humane  Tanke  til  Udførelse.  Som  Ejer  af 
store  Plantager  paa  St.  Croix  havde  han  tidlig  haft  Opmærksom- 
heden henvendt  paa  Negrenes  sørgelige  Kaar.  De  fleste  Slaver, 
der  arbejdede  paa  de  dansk-vestindiske  Øer,  opkjøbtes  i  Guinea. 
Under  den  lange  Rejse   der  hen   lede  Negrene    ofte   store  Pinsler. 

1778 — 87  indkjøbtes  over  5000  Slaver.  I  sin  paa  Foranledning  af 
S.  1787  afgivne  Betænkning  fraraadede  den  vestindiske  Regering 
bestemt  Slavehandelens  Ophævelse  med  den  Motivering,  at  Dan- 
mark ikke  var  rigt  nok  dertil,  og  at  « denne  Ære  maatte  forbe- 
holdes en  større  Nation  og  en  heldigere  Tidsalder*.  S.  lod  sig 
dog  ikke  afskrække  heraf,  men  fik  1791  nedsat  en  Kommission, 
dannet  af  ham.  Statsministrene  Scheel  og  Brandt  m.  fl.,  til  Drøftelse 
af  Sagen.  Hans  omhyggelig  gjennemtænkte,  af  ægte  Menneske- 
kjærlighed  prægede  Forestilling  havde  den  mindeværdige  Forord- 
ning af  16.  Marts  1792  til  Følge,  der  bestemte,  at  Negerhandelen 
for  Danmarks  Vedkommende  skulde  ophøre  fra  1803.  I  Mellem- 
tiden skulde  man  betrygge  Negrene  mod  voldelige  Overgreb  og 
arbejde  paa  deres  Opdragelse  og  Undervisning.  For  at  forbedre 
Negrenes  Kaar  i  Guinea  og  tillige  at  udvide  Danmarks  Landom- 
raade'  her  udsendte  S.  1788 — 89  den  dygtige  og  humane  Koloni- 
sator P.  E.  Isert,  der  indkjøbte  store  Landstrækninger  paa  Guinea- 
kysten, hvor  han  lod  opføre  Bygninger  til  Brug  ved  Landets 
Opdyrkning;  men  des  værre  lagde  hans  tidlige  Død  alle  S.s  For- 
haabninger  øde.  En  anden  af  S.  foranlediget  Sendelse  til  Vest- 
indien fik  et  lignende  sørgeligt  Udfald. 

Et  stort  og  fiiigtbringende  Arbejde  udførte  S.  i  de  mange 
Kommissioner  og  Direktioner,  af  hvilke  han  ikke  alene  var  Med- 
lem, men  i  de  fleste  Tilfælde  den  ledende  Mand.  1778  blev  han 
Direktør  for  det  vestindiske  Kompagni.  1785  blev  han  Formand  i 
Kommissionen  angaaende  Islands  almindelige  Væsen.  1780 — 1804 
var  han  Medlem  af  Kanalkommissionen.  Som  Finansminister  havde 
han  Sæde  i  den  i  Anledning  af  den  nye  Hærordning  af  Dec.  1784 
nedsatte  store  Kommission.  Særlig  som  Meddirektør  af  Fonden  ad 
usus  publicos  i  det  lange  Tidsrum  1784 — 1831  har  han  udfoldet  en 
højst  fortjenstftild  Virksomhed.  1796 — 1829  var  han  Medlem  af 
Kommissionen  til  Oprettelse  af  et  Musæum  for  Naturvidenskaberne. 
Fra  1789  sad  han  i  Kommissionen  til  de  danske  Almueskolers 
bedre  Indretning  og  blev  1791  Meddirektør  for  Blaagaards  Semina- 
rium. Som  Beundrer  af  Pestalozzis  Methode,  for  hvis  Indførelse 
her  i  Landet  han  var  meget  virksom,  fik  han  Riber  og  Strøm 
sendt  til  Udlandet.  1793  fik  han  sammen  med  Chr.  Brandt  det 
Hverv  at  undersøge  den  kongl.  Porcellænsfabriks  Forhold.  1786 
blev  han  Meddirektør  af  Postpensionskassen.  Fra  1800  var  han 
Medlem  af  den  afrikanske  Konsulatsdirektion.  Desuden  var  han 
Meddirektør  for  det  Classenske  Fideikommis  og  Patron  for  St.  Petri 


Digitized  by  VjOOQ  IC 


Schimmelmann,  Hemr,  Ernst,  l^e 

Og  for  Frederiks  Kirke  i  Kjøbenhavn.  1815  blev  han  Præsident 
for  Bibelselskabet,  der  skylder  hans  nidkjære  Ledelse  meget.  1797 
— 183 1  var  han  Præsident  i  Videnskabernes  Selskab. 

Der  var  saaledes  ikke  levnet  S.  megen  Tid  til  Varetagelsen 
af  hans  private  Anliggender.  1798  kjøbte  han  Gudumlund,  som 
han  indlemmede  i  Grevskabet  Lindenborg.  Her  fortsatte  han  F. 
Buchwalds  Kanalarbejder  og  Fabrikanlæg  (s.  III,  222)  og  oprettede 
Tegl-,  Glas-  og  Salt\ærker,  et  Sæbesyderi  samt  en  Stentøjs-  og 
Fajancefabrik.  1800  kjøbte  han  Brede  Kobberværk  og  erhvervede 
Papirfabrikkerne  Ørholm  og  Nymølle,  paa  hvis  Drift  han  anvendte 
betydelige  Summer,  hvilket  ogsaa  var  Tilfældet  med  den  ham  til- 
hørende Kronborg  Geværfabrik  og  det  store  Sukkerraffinaderi  paa 
Christianshavn.  Paa  Grevskabet  Lindenborg  ophævede  han  med 
store  Ofre  Jordfællesskabet  i  Landsbyerne,  afskaffede  næsten  helt 
Hoveriet  og  opførte  efter  J.  L.  Reventlows  Forbillede  gode  Skole- 
og  Skolelærerbygninger.  Ogsaa  i  Hellebæk  var  han  elsket  som 
sine  undergivnes  Velgjører,  og  paa  den  skjønne  Odinshøj,  hvor 
han  havde  ønsket  at  jordfæstes,  rejste  taknemmelige  Bønder  ham 
en  simpel  Mindesten,  som  en  uskjønsom  Eftertid  har  fjæmet.  — 
Den  af  Statssager  aarle  og  silde  optagne  Minister  kunde  des  værre 
ikke  personlig  føre  Tilsyn  med  sine  Ejendomme  og  industrielle 
Anlæg,  men  maatte  betro  sig  til  Funktionærer,  af  hvilke  flere  mis- 
brugte hans  Tillid.  Mislykkede  Transaktioner,  Krigsaarene  og 
hans  egen,  næsten  exempelløse  Rundhaandethed  og  Godgjorenhed 
bevirkede,  at  han  i  Tidens  Løb  tilsatte  hele  den  store,  fra  Faderen 
arvede  Formue  og  efterlod  sig  (»jæld. 

Hvor  meget  godt  og  nyttigt  S.  har  udrettet  i  sin  offentlige 
Virksomhed,  der  overvejende  beredte  ham  store  og  dybe  Skuffelser, 
vil  han  dog  længst  blive  mindet  som  den  højsindede  Mæcen  og 
Velynder.  Selv  nærede  han  gjennem  hele  Livet  den  største  Kjær- 
hghed  til  Videnskab,  Kunst  og  Digtning,  og  der  er  i  Manuskript 
bevaret  en  stor  Samling  Afhandlinger  fra  hans  Haand,  af  æsthetisk 
og  filosofisk  Indhold,  samt  Poesier.  Rousseau  og  Ossians  Sange 
vare  hans  Yndlingslæsning  i  unge  Dage,  senere  vendte  han  sig  til 
Shakspeare,  Schiller  og  Goethe.  I  Filosofien  var  han  en  ivrig 
Tilhænger  af  Kant  og  Schelling.  Med  faderlig  Omhu  tog  han  sig 
af  Baggesen  (1787),  jævnede  hans  Veje,  højnede  hans  Mod  og 
støttede  ham  i  mange  Aar  rundhaandet;  ogsaa  Oehlenschlåger 
« satte  han  i  Soh,  talte  hans  Sag,  udvirkede  ham  Understøttelse 
til  den   store   Udenlandsrejse  (1805)  og  gav   Digteren  Ophold  paå 

sit  Landsted  Christiansholm  (1810).  Steffens,  Schack  Staffeldt  og 
Mynster  staa  ogsaa  i  Taknemmelighedsgjæld  til  ham,  Pram  og 
Rahbek  ligeledes.  Klopstock,  Claudius  og  Gerstenberg  skylde  hans 
virksomme  Fortale  meget.  Sammen  med  Hertug  Frederik  Christian 
af  Augustenborg  udsatte  han  1791  for  den  af  Sygdom  og  tunge 
økonomiske  Sorger  nedbrudte  Schiller  en  Hædersgave  af  1000  RdL 
gjennem  3  Aar  under  den  hensynsfuldeste  Form.  Alle  Digterens 
Biografer  have  tiltraadt  den  Mening,  at  Schillers  Forfatterbane  uden 
hin  virkningsfulde  Bistand  efter  menneskelig  Beregning  vilde  være 
endt  med  «Don  Carlos ».  Senere  gav  S.  af  sin  egen  Kasse  Digte- 
rens Enke  en  rundelig  aarlig  Understøttelse  indtil  hendes  Død.  — 
Sine  Privatsekretærer,  Kirstein,  Merkel,  Rist,  Niebuhr,  Grev  Her- 
man Wedel-Jarlsberg,  Schmidt  von  Liibeck  og  Dankwart,  hvis  Valg 
gjør  ham  den  største  Ære,  uddannede  han  til  dygtige  Mænd  i 
Statstj enesten ,  og  alle  som  én  have  udtalt  deres  Beundring  og 
Kjærlighed  for  ham. 

Det  var  lykkelige  Aar  for  Danmark,  da  S.  sammen  med  Bern" 
storff  og  Reventlow  styrede  Landet.  Bernstorff  forstod  ham,  skat- 
tede ham  i  fuldeste  Maal  og  lyttede  til  hans  Raad,  deres  Sam- 
arbejde var  en  næsten  uafbrudt  Udvexling  af  gjensidig  befrugtende 
Tanker  og  Følelser.  S.  indvirkede  heldig  paa  Bernstorffs  til  Tider 
haarde  og  herskesyge  Væsen,  og  tør  man  tro  Merkel,  var  det 
endog  ham,  der  afholdt  Bernstorff  fra  at  bryde  Nevtraliteten,  da 
den  franske  Revolution  udbrød.  Efter  Bernstorffs  Død,  der  vakte 
det  smerteligste  Savn  hos  S.,  beklædte  denne  Stillingen  som  Pre- 
mierminister i  mange  Aar  i  de  ugunstigste  Tider. 

I  Statsraadet  efter  Slaget  paa  Reden  (2.  April  1801)  var  S.  i 
Modsætning  til  Kronprinsen  og  C.  G.  Bernstorff  stemt  for  at  slutte 
Fred  med  England,  medens  han  i  Følge  Niebuhr  i  selve  Farens 
Stund  viste  stort  Mod  og  Standhaftighed.  I  de  nu  paafølgende 
Aar  forværredes  Finansernes  Tilstand  i  betænkelig  Grad.  1801 — 7 
optoges  en  Række  betydelige  Statslaan,  og  byrdefulde  Skatter  paa- 
lagdes.  En  Skatkammerfond  til  Bestridelse  af  de  overordentlige 
Militærudgifter  oprettedes  (1803),  Tolden  og  Konsumtionen  forhøje- 
des (1806).  Englændernes  Overfald  1807,  Hovedstadens  Øde- 
læggelse og  Flaadens  Ran  paaskyndede  yderligere  Pengevæsenets 
Sammenstyrtning.  Handel  og  Industri  laa  hen  i  Aarevis.  Hærens 
Vedligeholdelse,  Bygningen  af  en  ny  Flaade  og  Underholdningen 
af  det  fransk -spanske  Hjælpekorps  samt  endelig  Norges  Provide- 
ring  krævede  store  Udgifter.     Uafhængig  af  selve  Provideringskom- 

missionen  (1809 — 14)  udfoldede  S.,  som  det  fremgaar  af  de  til  ham 
rettede  kongelige  Reskripter  og  hans  Koncepter,  en  storstilet  Virk- 
somhed til  Fordel  for  det  af  Hungersnød  truede  Norge.  Skjønt 
Danmark  selv  led  Savn,  sendtes  her  fra  ufortrødent  Skib  efter  Skib, 
ladet  med  Levnetsroidler,  der  op,  uagtet  mange  Ladninger  faldt  i 
Kapernes  Hænder.  I  Ord  og  Skrift  var  S.  Talsmand  for  den 
skandinaviske  Tanke,  og  det  1810  udkomne  Skrift  «Uber  die  Ver- 
einigung  der  drei  nordischen  Reiche»   tillægges  ham. 

Til  Forsvar  for  S.s  haardt  angrebne  Finansstyrelse  tjener,  at 
alle  Forudsætninger,  under  hvilke  han  tænkte  sig  Gjennemførelsen 
af  sin  Plan,  brast,  hovedsagelig  ved  Tidernes  Ugunst  og  uforudsete 
Ulykker.  Mærkes  bør  ogsaa,  at  Frederik  VI,  uden  at  ænse  S.s 
Modforestillinger,  indgik  Forbundet  med  Napoleon,  fra  den  Tid 
af  stadig  sjældnere  raadspurgte  ham  og  ved  sin  stivsindede  Egen- 
vilje og  Selvklogskab  krydsede  hans  Planer.  Skjønt  S.  alt  fra  1808 
ansaa  den  finansielle^  Katastrofe  for  uafvendelig,  forblev  han  paa 
sin  Post  og  søgte,  uudtømmelig  i  Kunstgreb,  hvis  Virkninger  tit 
ophævede  hinanden,  at  forhale  dens  Indtræden.  Seddelmængden 
var  efterhaanden  voxet  til  en  uhyre  Størrelse,  og  dens  Værdi  (1812) 
reduceret  til  en  Fjortendedel  af  det  paalydende  Beløb.  Indtil  1812,  da 
Banken  i  Altona  fik  Ordre  til  at  standse  Indløsningen  af  sine  Sedler, 
havde  Pengevæsenet  i  Hertugdømmerne,  i  Modsætning  til  Konge- 
riget, været  i  ret  god  Forfatning.  Dette  fortvivlede  Skridt  frem- 
kaldte stor  Forbitrelse  i  Hertugdømmerne,  og  hermed  var  det  sidste 
Nødanker  kappet,  der  hidtil  havde  reddet  Situationen.  Forord- 
ningen af  5.  Jan.  1813,  der  indførte  et  helt  nyt  Pengevæsen:  Re- 
duktionen af  Kurantsedlerne,  Ophævelsen  af  alle  bestaaende  Banker 
og  Oprettelsen  af  den  nye  Rigsbank  samt  Paaligningen  af  en  stor 
Skat  paa  al  fast  Ejendom,  betegner  Statens  og  Folkets  Bankerot. 
Den  vakte  overalt  en  Storm  af  Uvilje  mod  S.,  selv  blandt  hans 
nære  Venner.  Sikkert  har  han  begaaet  mange  Misgreb,  han  lod 
sig  for  meget  lede  af  sit  gode  Hjærte,  og  man  bebrejder  ham  ikke 
med  urette  Frygtsomhed  og  Ubeslutsomhed.  Utvivlsomt  kunde  der 
ved  fornuftige  Skattepaaligninger  i  de  gode  Aar  have  været  tilveje- 
bragt en  Ordning  af  Landets  Pengevæsen,  saa  at  man  i  de  vanske- 
lige Tider  vilde  have  haft  en  Reservefond  at  ty  til.  Det  maa  dog 
ikke  overses,  at  A.  S.  Ørsted  og  flere  samtidige,  der  nøje  kjendte 
Traadene  i  det  Schimmelmannske  Finanssystem,  tage  hans  Styrelse 
varmt  i  Forsvar.  Hans  Efterfølgere,  der  oplevede  Landets  Gjen- 
opblomstring  under  den  lange  Fredsperiode,  kunde  være  ham  tak- 

nemmelige  for,  at  han  havde  holdt  fuldstændigt  Opgjør  med  For- 
tiden. «Det  er  vanskeligt »,  ytrer  S.  selv,  cat  fælde  en  retfærdig 
Dom  over  den,  der  fører  et  Fartøj  i  Storm,  og  som  maa  kaste  en 
Del  af  den  ham  betroede  Ladning  i  Bølgerne.  Ene  den  lykkelige, 
den  sejrende,  bliver  retfærdiggjort  her  paa  Jorden. » 

S.  afskedigedes  6.  Dec.  1813  som  Minister,  men  beholdt  sit 
Sæde  i  Statsraadet  og  (indtil  1816)  i  Finanskommissionen,  af  hvilken 
han  fra  1787  af  havde  været  Medlem.  Frederik  VI  skrev  til  S.: 
« Finanserne  ere  gaaede  tilbage  ved  Tidsomstændighederne,  vist 
ikke  ved  Deres  Skyld,  De  har  haft  den  sjældne  Højmodighed 
hellere  at  opofre  Dem  selv  end  at  lade  Statens  Finanser  falde.  > 
Under  N.  Rosenkran tz'  Fraværelse  paa  Kongressen  i  Wien  fra 
Sept.  1814  til  Juni  181 5  fungerede  S.  som  Chef  for  det  udenlandske 
^  Departement  og  ligesaa  efter  hans  Død  fra  1824  til  sin  egen  døde- 
lige Afgang.  Da  Joachim  Bernstorffs  Forhandlinger  i  London  for 
at  bevare  Foreningen  med  Norge  afbrødes  i  Maj  1813  uden  Resul- 
tat, opfordrede  Prins  Christian  Frederik  Kongen  til  at  udsende  S. 
som  den  eneste,  der  med  højere  Overblik  kjendte  England  og 
Englænderne  nøjere.  Frederik  VI  optog  dog  ikke  Prinsens  Tanke. 
Under  de  Forhandlinger,  der  førte  til  Kieler-Freden,  lykkedes  det 
S.  at  bevare  vore  nordlige  Bilande  for  den  danske  Krone.  Hans 
Gjenindtræden  i  den  aktive  Statstjeneste  i  en  Alder  af  77  Aar  op- 
flammede paa  ny  hans  svigtende  Livsmod,  og  med  usvækket  Aands- 
kraft  og  Iver  arbejdede  han  ufortrødent  videre  til  sin  sidste  Livs- 
dag, 9.   Febr.   183 1. 

Samtiden  har  givet  S.  et  saa  enstemmig  hædrende  og  skjønt 
Eftermæle,  som  kun  er  blevet  faa  af  Danmarks  Stormænd  til  Del. 
Oehlenschlåger  har  sat  ham  et  blivende  Minde  i  sit  stemningsrige 
Digt.  H.  C.  Ørsted  fremhæver  i  sin  prægtige  Mindetale,  holdt 
over  S.  i  Videnskabernes  Selskab,  «den  Hjærtets  Renhed,  den 
BarnHghed  og  Tiltro  til  Menneskene,  han  aldrig  gav  Slip  paa». 
Jens  Møller  skrev  i  « Litteraturtidende »  en  varmtfølt  Nekrolog  over 
den  hedengangne  Statsmand.  « Aldrig«,  siger  Rist,  «har  jeg  kjendt 
et  renere  Sind,  en  mere  barnlig  Sjæl,  en  ædlere  Aand.»  Niebuhr 
priser  hans  Fordomsfrihed  og  Konsekvens,  hans  store  Aand  og 
uendelig  milde  og  blide  Sind.  «Jeg  beundrer  dette  overordentlige 
•  Menneske  jo  længere  jo  mere»,  skriver  Gierlew,  « denne  dybe 
Granskeraand,  forenet  med  en  glødende,  imgdommelig  Fantasi;  en 
herlig,  lysende  Guddomsstraale  maa  være  trængt  dybt  ned  i  denne 
Sjæl,  der  er  hævet  over  den  menneskelige  Aands  sædvanlige  Lod.» 

Lignende  Udtalelser  foreligge  fra  mange  andre.  I  sit  Ydre  skildres 
S.  som  en  lille,  bleg  Mand,  uanselig,  forlegen  og  undselig  over 
for  fremmede,  indtagende  ved  sin  venlige  Tale  og  sit  hjærtevin- 
dende  Smil. 

Lit  Tid.  1832.  Museum  1 89 1.  Deutsche  Rundschau  1894.  Bobé,  Efterladte 
Papirer  fra  den  Reventlowske  Kreds  IV — V.  M.  Rubin,  1 807  — 14.  Schovelin, 
Fra  den  danske  Handels  Empire  II.  Steffens,  Was  ich  erlebte  III  og  V.  Lebens- 
nachrichten  llber  B.  G.  Niebuhr  I — II.  Rist,  Lebenserinnerungen.  G.  Merkel, 
Darstellungen  u.  Charakteristiken  (1840)  II,  226  ff.  H.  C.  Ørsted,  Saml.  Skrifter 
VI.  Dansk  Ugeskr.  II.  Speidel  u.  Wittmann,  Bilder  aus  der  Schillerzeit  S.  190  ff. 
Urlichs.   Charlotte  v.  Schiller  II.  Louis  Bobé. 

V.  Schimmelmann,  Heinrich  Ludvig  Ernst,  1743 — 93,  Gene- 
ralgouvemør.  Han  var  Søn  af  Konsistorialraad  Jacob  S.  (Broder  til 
ovennævnte  Heinrich  Carl  Greve  S.)  og  Margrethe  Sabine  f.  Neye, 
fødtes  10.  Sept.  1743  i  Gross-Luckow,  hvor  Faderen  var  Præst, 
kom  som  ung  i  Skatmesterens  Hus  i  Hamborg  og  1765  til  Kjøben- 
havn,  hvor  han  førte  Hovedbogen  for  sin  Onkel.  1768  sendtes 
han  til  Vestindien  for  at  bestyre  de  Schimmelmannske  Plantager. 
1769  blev  han  Medlem  af  det  sekrete  Raad  paa  St.  Croix,  1771 
Medlem  af  Regeringsraadet  og  Justitsraad.  1773  blev  han  Gouver- 
nør  ad  interim  og  Kommandant  paa  St.  Thomas  med  Oberstlieute- 
nants  Karakter.  1776  blev  han  Oberst,  1781  Vicegouvernør  og  1785 
Oeneralgouvemør  med  Rang  af  Generalmajor.  1789  blev  han  sat 
paa  Vartpenge.  1780  optoges  han  i  Adelstanden.  S.  udmærkede 
sig  ved  sin  humane  Optræden  over  for  den  farvede  Befolkning  paa 
de  dansk- vestindiske  Øer.  Han  døde  4.  Dec.  1793  i  Kjøbenhavn. 
S.  ægtede  19.  Sept.  1775  paa  St.  Croix  Henriette  Cathrine  Schåffer, 
f.  Lexmond  (f.  1741  i  Utrecht,  f  15.  Maj  181 6  i  Odense),  Datter 
af  den  hollandske  Generalgouvemør  i  Kapkolonien  L.  og  Enke  efter 
Justitsraad,  Byfoged  paa  St.  Thomas  Vilhelm  S.  Hun  ejede  Lyst- 
stedet Skodsborg.  Louis  Bobé, 

Schimmelmann,  Magdalene  Charlotte  Hedevig  Grevinde, 
1757 — 1816.  Charlotte  Schubart  var  Datter  af  Oberstlieutenant  Carl 
Rudolf  S.  og  Inger  f.  Løvenskiold  og  fødtes  10.  Avg.  1757  paa 
Fossum  i  Norge.  Kun  2  Aar  gammel  mistede  hun  Faderen,  men 
fik  trods  Moderens  smaa  Kaar  en  fortræffelig  Opdragelse,  især 
under  Tilsyn  af  sin  Gudmoder,  den  udmærkede  Gehejmeraadinde 
M.  C.  H.  Løvenskiold,  f.  Numsen  (X,  609),  paa  Løvenborg.  Hun 
ægtede  25.  Maj   1782   foran  nævnte  Minister  Heinrich  Ernst  Greve 

Schimmelmann.  Opfyldt  af  en  ualmindelig  Kundskabstrang,  ud- 
rustet af  Naturen  m^d  fremragende  Evner  og  udprægede  Interesser 
i  æsthetisk,  filosofisk  og  politisk  Retning  udfyldte  hun  paa  en 
glimrende  Maade  sin  Plads  ved  Ernst  S.s  Side,  med  hvem  hun 
kappedes  om  at  hjælpe  og  støtte  lovende  Begavelser.  Med  sin 
« Trang  til  at  protegere*  havde  hun  altid  Tanken  henvendt  paa 
at  «gjøre  Erobringer  for  sit  Fædreland  i  Aandens  Verden*.  Hun 
var  i  høj  Grad  følsom  og  modtagelig,  men,  som  Schiller  har  sagt 
om  hende,  liberal  i  sin  Sentimentalitet,  fordomsfri  og  vidtskuende 
i  religiøs  og  politisk  Henseende,  utrættelig  i  sin  Higen  efter  det 
gode  og  nyttige.  Hendes  Navn  er  paa  det  nøjeste  knyttet  til 
Baggesens,  Oehlenschlågers,  Schillers  og  Niebuhrs  Livshistorie,  og 
hun  underholdt  med  disse  en  mangeaarig  Brevvexling,  der  vidner 
om  hendes  rige,  varme  Hjærte  og  den  forbavsende  Mangfoldighed 
af  Interesser,  der  beskæftigede  hendes  Tanker.  I  Besiddelse  af  sin 
Ægtefælles  fuldkomne  Fortrolighed  og  af  ham  indviet  i  Statssager 
udøvede  hun  til  Tider  utvivlsomt  en  ikke  ringe  Indflydelse  i  Rege- 
ringsanliggender.  Hun  forstod  at  vinde  de  fremmede  Gesandters 
Tillid  og  at  aflokke  dem  mangen  Hemmelighed,  og  det  ses  af 
deres  Indberetninger,  at  man  regnede  med  hende.  Hertug  Frede- 
rik Christian  af  Augustenborg  var  hendes  fortrolige,  og  under  den 
Splittelse,  der  herskede  i  Statsraadet  i  de  skæbnesvangre  Dage  for 
og  efter  Slaget  paa  Reden,  hidførte  hun  en  Forsoning  mellem  E. 
Schimmelmann  og  C.  G.  Bemstorfl,  «saa  at  Fornuftens  Stemme 
atter  kunde  gjøre  sig  gjældende,  inden  det  var  for  sent*.  Ihærdig, 
men  forgjæves  arbejdede  hun  med  sit  glødende  Had  til  Napoleon 
og  Frankrig  paa  en  Udsoning  med  England  efter  1807  og  en  Til- 
slutning til  Preussen,  men  hun  opnaaede  des  værre  kun  at  fjæme 
sin  Ægtefælle  mere  og  mere  fra  Frederik  VI.  I  hendes  senere 
Leveaar,  da  hun  hjemsøgtes  af  Svagelighed,  traadte  de  mindre  be- 
hagelige Sider  af  hendes  Karakter,  som  Mynster  og  Steffens  om- 
tale, Paastaaelighed,  Pirrelighed  og  Omskiftelighed,  stærkere  frem. 
Hun  døde  2.  Dec.  1816.  Schack  Staffeldt  skrev  et  ægtefølt  Digt 
i  klassisk  Form  til  Minde  om   «de  danske  Skjaldes  Moder*. 

Louis  Bobé. 

V.  Schindel,  Charlotte  Helene  Grevinde,  o.  1690 — 1752, 
Frederik  IV's  Elskerinde.  Hun  var  Datter  af  nedennævnte  Over- 
hofmester Wiglas  v.  S.  I  ung  Alder  blev  hun  «Husfrøken*  hos 
Frederik  IV's   Elskerinde  Grevinde  Vieregg,   i   hvis  Hjem  Kongen 


Digitized  by  VjOOQ  IC 


V.  SchincUly   Charlotte  Helene,  l^l 

lærte  hende  at  kjende.  Under  sin  Rejse  til  Italien  skal  han  have 
korresponderet  med  hende.  Senest  1709  traadte  han  i  Forhold  til 
hende,  og  i  Maj  17 10  fødte  hun  ham  en  Datter,  som  næppe  blev 
et  Aar  gammel.  Moderen  ophøjedes  til  Grevinde,  og  Kongen 
skjænkede  hende  det  af  Næsbyholm  og  Bavelse  under  Navnet 
Frederiksholm  oprettede  Grevskab.  Hendes  Ødselhed  og  Lune- 
fuldhed bevirkede,  at  Kongen  snart  blev  kjed  af  hende,  især  efter 
at  Anna  Sophie  Reventlows  Skikkelse  var  traadt  i  Forgrunden  for 
ham.  Paa  Næsbyholm  førte  Grevinde  S.  et  lystigt  Liv  og  traadte 
i  Forhold  til  Amtmanden  paa  Antvorskov,  Generalmajor  E.  G.  Bii- 
low  (III,  280),  hvem  hun  hemmelig  fødte  et  Barn.  Da  Kongen 
fik  Nys  herom,  gav  han  Bulow  Befaling  til  at  ægte  hende,  og 
Vielsen  fandt  Sted  i  Antvorskovs  Slotskirke  9.  Febr.  1716.  S.  A. 
fratog  Kongen  hende  Grevskabet  og  tillagde  hende  en  aarlig  Pen- 
sion. Ægteparret  tog  Ophold  i  Hamborg  indtil  BUlows  Død  1721, 
hvorefter  hun  flyttede  til  sin  Søster  i  Schlesien  og  senere  til  Ber- 
lin; fra  1750  boede  hun  i  Flensborg.  Til  Trods  for  den  hende 
tillagte  Aarpenge  af  1000  Rdl.  døde  hun  paa  Grund  af  sin  slette 
Økonomi  i  Fattigdom  6.  April  1752.  Hun  skildres  i  sin  Ungdom 
som  temmelig  smuk  og  fin  af  Lemmer.  Ved  Siden  af  sit  letsind 
var  hun  meget  godgjørende. 

Suhms  Nye  Saml.  I —II.     Personalhist.  Tidsskr.  2.  R.  IV.         Louis  Bobé, 

V.  Schindel,  Conrad,  17 15 — 94,  Søofficer,  Brodersøn  til  efter- 
nævnte  Admiral  Wiglas  v.  S.,  var  Søn  af  Generalmajor  Diderik  Vilhelm 
v.  S.  (f.  3.  Marts  1690  f  13.  April  1755)  og  Anna  f.  Ulfeldt  (f  1744). 
S.,  der  fødtes  24.  Febr.  1715,  blev  Sekondlieutenant  i  Marinen  1737, 
Premierlieutenant  1740,  Kapitajnlieutenant  1746,  Kapitajn  1755,  Kom- 
mandørkapitajn  1759,  Kommandør  1766,  Schoutbynacht  (Kontreadmi- 
ral) 1770,  Viceadmiral  1776  og  virkelig  Admiral  1790.  1738  samt 
1744 — 46  var  han  i  engelsk  Orlogstjeneste,  1748  ægtede  han  Hen- 
drine  Cathrine  Dekker,  der  døde  29.  Juli  1762.  —  1751 — 53  til- 
bragte han  i  Middelhavet  som  Chef  for  Fregatten  < Dokken ».  Ved 
denne  Lejlighed  afsluttede  han  en  Handelstraktat  med  Tunis.  Efter 
sin  Hjemkomst  ansattes  han  ved  Indrulleringen  i  Korsør.  1756 — 62 
var  han  dels  Chef  for  Linjeskibe,  dels  Flagkapitajn  i  de  udrustede 
Eskadrer;  ved  Admiral  Fischers  Død  1761  indtraadte  han  som  2. 
Deputeret  i  AdmiralitetskoUegiet,  men  overtog  allerede  det  paaføl- 
gende Aar  (indtil  1766)  Stillingen  som  Holmens  Chef  samt  Medlem 
af  Havnekommissionen.     1764  indgik  han  sit  andet  Ægteskab,  med 

Christiane  v.  Haven,  f.  Leegardt  (f.  1730  f  24.  Marts  177 1),  Enke 
efter  Justitsraad,  Møntinspektør  Pet.  Nic.  v.  H.  1767  blev  han 
Generaladjudant,  Jagtkapitajn  og  Kammerherre;  1774  førte  han  en 
mindre  Eskadre  til  Meklenborg  og  dekoreredes  paa  dette  Togt  med 
Danebrogsordenen ;  forinden  (1769)  .havde  han  erholdt  Ordenen  de 
l'union  parfaite.  1775  indtraadte  S.  paa  ny  i  Kollegiet,  det  paa- 
følgende Aar  var  han  Kommitteret  ved  Ordningen  af  den  norske 
Indrullering  og  Søkadetakademiet.  1780  foretog  han  en  Rejse  til 
Schlesien  for  at  overtage  Godserne  Kunzendorf,  Wabnitz  og  Nauke, 
af  hvilke  han  ved  Arv  var  kommen  i  Besiddelse.  S.  A.  førte  han 
en  Eskadre  paa  14  Skibe  til  Handelens  Beskyttelse  i  Nordsøen.  I 
Kollegiet  avancerede  han  1788  til  i.  Deputeret;  som  saadan  ved- 
blev han  at  administrere  Marinen  indtil  1792,  da  Kronprins  Frede- 
rik selv  overtog  Præsidiet.  S.  s  sidste  Udkommando  var  1789,  da 
han  om  Bord  i  Linjeskibet  «den  prægtige*  førte  en  Flaade  paa 
II  Orlogsskibe,  3  Fregatter,  14  mindre  Skibe  samt  17  Kanonfar- 
tøjer, hvilke  alle  udrustedes  for  at  beskytte  den  russiske  Eskadre  i 
Østersøen  mod  Svenskerne.  Ved  denne  Lejlighed  havde  han  det 
Uheld  at  blive  ramt  af  Lynet.    Han  døde  30.  Nov.  1794.      C.  With. 

V.  Schindel,  Wiglas,  — 1605,  Overhofmester,  tilhørte  en 
gammel  schlesisk  Adelsslægt  og  var  vistnok  den  W.  v.  S.,  der 
kort  efter  Enevældens  Indførelse  indfandt  sig  ved  det  danske  Hof 
for  at  øve  sig  i  ridderUge  Idrætter,  og  som  var  anbefalet  Kon- 
gen af  en  tysk  Greve.  1665  forlod  han  Danmark  og  begav  sig 
til  Kiupfalz.  Senest  i  Sommeren  1690  vendte  han  tilbage  her 
til,  kaldes  Ejer  af  Godserne  Puditsch,  Wabnitz  og  Nauke  og  ind- 
kom da  med  Forslag  om  at  oprette  et  Akademi  til  Uddannelse  af 
unge  Adelsmænd.  Han  kjøbte  paa  gunstige  Vilkaar  den  Schackske 
Gaard  paa  Nytorv,  hvor  nu  Kjøbenhavns  gamle  Raadhus  staar, 
opnaaede  kongeligt  Privilegium  paa  Akademiet  og  Udnævnelse  til 
Overhofmester  i  Nov.  1690.  Dette  synes  til  en  Begyndelse  at  have 
vakt  en  Del  Modstand  blandt  Publikum.  I  det  første  Aar  af  Akade- 
miets Virksomhed  ses  der  at  have  været  opslaaet  Pasquiller,  møn- 
tede paa  S.,  men  som  paa  kongelig  Befaling  brændtes  af  Bøddelen. 
Akademiet  trak  mange  Elever  til  sig,  væsentlig  af  fremmed  Her- 
komst, men  dets  Indretning  var  alt  for  kostbar,  og  S.  siges  at  have 
tilsat  alle  sine  Penge  paa  dette  Foretagende.  S.  døde  allerede  16. 
Marts  1695.  Han  var  gift  med  Anna  Helene  Baronesse  Horn  (grav- 
sat  4.  Juni  1709).    Deres  Afkom  forblev  her  i  Landet.      Louis  Bohé. 

V.  Schindel,  Wiglas,  1684 — 1756,  Søofficer,  Søn  af  ovfr. 
nævnte  Overhoftnester  Wiglas  v.  S.,  er  født  9.  Juni  1684.  Han 
blev  Sekondlieutenant  i  Marinen  1703,  Premierlieutenant  1706,  Kapi- 
tajnlieutenant  1709,  Kapitajn  1710,  Kommandørkapitajn  171 1,  Kom- 
mandør 1715,  Schoutbynacht  (Kontreadmiral)  1717,  Viceadmiral  17*0 
og  virkelig  Admiral  1735.  'o.  Juli  1756  døde  han  ugift.  —  1706 — 8 
var  S.  i  udenlandsk  Krigstjeneste.  Ved  Krigens  Udbrud  blev  han 
17 10  Chef  for  Linjeskibet  « Venden*  og  deltog  med  dette  i  Gylden- 
løves Slag  paa  Kjøge  Bugt.  I  alle  de  paafølgende  Krigsaar  førte 
han  stadig  Skibe,  bl.  a.  171 1  «Delmenhorst»  i  H.  Knoffs  Eskadre 
til  Norge,  1712  <cLaaland»,  med  hvilket  han  deltog  i  Gyldenløves 
Kamp  i  Sept.  under  Rygen,  ved  hvilken  Lejlighed  den  svenske 
Transportflaade  ødelagdes,  17 15  «Fyn»;  han  deltog  da  i  Gabels 
Slag  mod  den  yngre  Wachtmeister  paa  Kolberger- Heide  og  udmær- 
kede sig.  17 18  var  han  Eskadrechef  og  havde  som  saadan  nogle 
mindre  Sammenstød  med  den  svenske  Flaade.  Efter  Krigens  Af- 
slutning fik  han  1720  Sæde  i  Admiralitetet.  1722  ansattes  han  som 
Indrulleringschef  i  Fyns  og  Langelands  Distrikt;  172 1  blev  han  til- 
lige Medlem  af  Tøjhuskommissionen.  1723  og  25  rejste  han  til 
Tyskland  i  Anledning  af  en  Arvesag.  1726  var  han  Medlem 
af  Regnskabskommissionen ,  1742  deltog  han  i  Søkrigsartiklemes 
Affattelse;  det  paafølgende  Aar  kom  han  ved  .\rv  i  Besiddelse 
af  Godset  Bernstadt  i  Schlesien.  Ved  Admiralitetets  Ophævelse 
1746  udtraadte  han  af  dette  og  kom  ikke  senere  i  praktisk  Virk- 
somhed. C.  With. 

Schindler,  Poul  Christian,  o.  1648  — 1740,  Musiker,  var  en 
Søn  af  kongl.  Glasskærer  Poul  S.  og  blev  født  i  Kjøbenhavn.  Han 
ansattes  1670  som  «Viol  de  gambist*  i  det  kongl.  Kapel  og  kaldes 
senere  Kammermusikus.  Musikken  til  den  første  her  i  Landet  op- 
førte egentlige  Opera,  « Der  vereinigte  Gotterstreit » ,  var  komponeret 
af  S.  til  Text  af  Slesvigeren  P.  A.  Burchard.  Opførelsen  fandt 
Sted  Kongens  Fødselsdag  15.  April  1689  paa  et  lille  Theater,  som 
var  blevet  bygget  ved  Amalienborg  i  denne  Anledning.  Under 
Gjentagelsen  af  Forestillingen  19.  s.  M.  gik  der  ulykkeligvis  Ud  i 
et  af  de  Transparenter,  der  vare  anbragte  paa  Siderne  af  den  med 
Grønt  og  Blomster  dekorerede  Tilskuerplads.  I  et  Nu  var  Salen 
omspændt  af  Flammer,  og  mange  Mennesker  omkom,  deriblandt 
S.s  Hustru  og  ældste  Datter.  Da  S.  begyndte  at  blive  til  Aars, 
ansøgte  han  Kongen  om  at  <  befri  ham  fra  Musikken »  og  tillægge 

ham  en  anden  Tjeneste,  hvorefter  han  i  1706  udtraadte  af  Kapellet 
og  fik  Ansættelse  som  Sølvpop.  Han  levede  endnu  længe  efter 
den  Tid  og  afgik  ved  Døden  af  et  Slagtilfælde  i  Okt.  1740,  92  Aar 
gammel.     Han  var  2  Gange  gift. 

Vierteijahrsschr.  f.  Musikwissensch.  1892,  S.  502.  P.  Hansen,  Den  danske 
Skueplads  I,  66  f.     Bobé,  Operahusets  Brand   1689  S.   17  AF.  V.  C  Ravn, 

Schinkel,  jvfr.  Skinkel. 

Schinkel,  Peter  Nicolaus  Erich  Theodor,  179Q — 1880,  Præst, 
blev  født  6.  Sept.  1799  i  Ravnkjær  i  Angel,  hvor  hans  Fader  var 
Lærer.  Han  studerede  Theologi  i  Kiel,  hvor  han  uden  al  Tvivl 
er  bleven  religiøst  paavirket  af  Claus  Harms.  1825  tog  han  sin 
Embedsexamen  og  var  fra  nu  af  beskæftiget  som  Privatlærer  for- 
skjellige  Steder,  mest  i  Flensborg,  indtil  han  1843  blev  Præst  og 
Lærer  paa  den  meget  lille  Hallig  Grøde  i  Vesterhavet,  fra  hvilket 
Embede  han  1875  ^^g  sin  Afsked;  han  flyttede  da  til  Flensborg, 
hvor  han  døde  7.  Avg.  1880.  —  Mærkelig  nok  ophørte  han  efter 
at  være  bleven  Præst  fuldstændig  med  sin  litterære  Produktion, 
som  ellers  var  begyndt  ganske  lovende,  baade  med  et  Par  Prædi- 
kensamlinger, af  hvilke  den  ene  nærmest  var  Betragtninger,  bereg- 
nede paa  Børn,  og  1841  med  «Geistlicher  Liederkranz»,  hvoraf 
2.  Oplag  udkom  næste  Aar.  Om  det  end  ikke  er  store  Præsta- 
tioner, han  er  naaet  til,  hverken  kvantitativt  eller  kvalitativt,  have 
hans  Bøger  dog  i  sin  Tid  ikke  været  uden  Betydning;  man  sporer 
i  dem  religiøs  Varme  og  Inderlighed,  der  dog  ikke  saa  sjælden 
falder  i  det  sødladne  og  sentimentale. 

Alberti,  Schlesw.-Holst.-Lauenb.  Schriftsteller-Lex.  Zeitschr.  d.  Gesellsch. 
f.  Schlesw.-Holst-Lauenb.  Gesch.  XVI,  333.  Vilh,   Bang. 

Schinmeyer,  Johad  Christoph,  1696 — 1767,  Præst,  blev  født 
8.  Jan.  1696  i  Nordhausen.  Han  studerede  i  Halle  og  var  i  7 
Aar  ansat  ved  Franckes  Waisenhus.  Derefter  var  han  Præst  og 
Lærer  ved  Militærwaisenhuset  i  Potsdam  1727 — 30.  Imod  Magi- 
stratens Vilje  udnævnte  Kongen  ham  til  Præst  ved  Johanneskirken 
i  Stettin.  Derved  kom  han  strax  i  et  skjævt  Forhold  til  Byens 
Øvrighed,  og  da  han  søgte  at  faa  oprettet  et  Waisenhus  i  Stettin, 
vilde  Magistraten  aldeles  ikke  hjælpe  ham.  Han  søgte  da  Kongens 
Bistand  og  begyndte  en  Undervisningsanstalt  i  sit  eget  Hjem, 
hvilken  Skole  efterhaanden  gjennem  mange  Bryderier  udviklede  sig 
til   det   første   Skolelærerseminarium   i   Preussen.      1737   forflyttedes 

han  fra  Stettin  til  Rathenow,  men  forlod  ikke  Stettin,  førend  han 
havde  holdt  en  vældig  Straffeprædiken  til  den  ugudelige  Stad.  I 
Rathenow  laa  han  ogsaa  stadig  paa  Krigsfod  med  Byens  Magistrat, 
og  da  han  efter  14  Aars  Virksomhed  her  175 1  drog  til  Tønning 
som  Sognepræst,  lyste  han  næsten  Forbandelse  over  Menigheden 
til  Afsked.  Stridbarheden  hørte  ikke  op  paa  det  nye  Sted;  men 
i  Tønning  laa  han  i  aabenlys  Fejde  med  sin  Kollega  ved  Kirken 
og  med  Skolens  Rektor,  den  lærde  J.  C.  Kleflfel  (f  1764).  Han 
mistede  sin  Hustru  1765,  og  2  Aar  efter  døde  han  selv,  i.  Juli 
1767.  —  Dette  urolige  Hoved  var  en  yndet  asketisk  Forfatter. 
Hans  forskjellige  Traktater,  der  strax  bleve  oversatte  paa  Dansk, 
bleve  vidt  udbredte.  En  af  de  bekjendteste,  «Den  rette  Vej  til 
Livet»  (1739),  er  optrykt  paa  ny  1862  i  Christianssand,  og  hans 
« Bibelske  Sprog-  og  Skatkiste*,  der  giver  Sentenser  af  Luthers 
Skrifter  til  hvert  anført  Bibelord,  har  holdt  sig  i  Brug  i  Danmark 
og  Norge  til  den  seneste  Tid  og  er  i  begge  Lande  udkommen  i 
nye  Afb-yk  ved  Midten  af  det  19.  Aarhundrede. 

Allg.  Deutsche  Biographie  XXXI.  A»  Jantzen, 

V.  Schirach,  Gottiob  Benedikt,  1743 — 1804,  Forfatter,  fødtes 
13.  Juni  1743  i  Tiefenfurt  i  Oberlausitz  og  var  Søn  af  Stedets  Præst. 
Han  besøgte  Gymnasiet  i  Lauban  og  studerede  i  Leipzig  Theologi 
og  Filologi.  1765  erhvervede  han  den  filosofiske  Doktorgrad  i  Halle 
og  udgav  her  som  Privatdocent  «Clavis  poétarum  classiconim»  (1768 
— 69),  en  Afhandling  om  Sophokles'  «Oedipus»  samt  en  Digtsam- 
ling (1766).  1769  blev  han  extraordinær  og  177 1  ordentlig  Professor 
i  Moral  og  Politik  ved  Universitetet  i  Helmstedt.  Her  beskæftigede 
han  sig  overvejende  med  historiske  Studier,  og  han  er  en  af  de 
første,  der  have  behandlet  Historien  med  kritisk  Sans.  1771 — 74  ud- 
gav han  fBiographie  der  Deutschen»  (6  Bind)  og  1776  cPragmatisches 
Leben  Kaiser  Carl  VI ».  Som  Anerkjendelse  af  det  sidstnævnte 
Arbejde  ophøjedes  han  i  Rigsadelstanden.  Han  oversatte  1776 
— 78  Plutarchs  Biografier  og  blev,  foranlediget  ved  en  af  ham  ud- 
given Afhandling  om  den  danske  Indfødsret  (1779),  indkaldt  til 
Danmark.  I  Sommeren  1780  kom  han  til  Kjøbenhavn  og  fik  Løfte 
om  et  Professorat  i  Kiel,  hvorefter  han  nedlagde  sit  Embede  i 
Helmstedt.  Paa  Prokansler  Cramers  Erklæring  om,  at  Universi- 
tetet ikke  formaaede  at  udrede  hans  Gage,  sattes  S.  paa  Vente- 
penge, der  indtil  1784  udbetaltes  af  Chatolkassen,  og  udnævntes  til 
Legationsraad.  Han  begyndte  derpaa  1781  Udgivelsen  af  « Politi- 
Dansk  biogr.  Lex.    XV.  Marts  1901.  I O 

sches  Journal »,  hvori  han  udbredte  Kundskaber  om  Danmark  i 
Henseende  til  dets  fremskridende  Forbedring.  S.  vidste  ved  gode 
Referencer  i  Udlandet  og  dygtig  Ledelse  at  skaffe  det  stor  Ud- 
bredelse og  Anseelse.  Selv  A.  P.  Bernstorff  stod  i  Korrespondance 
med  ham.  C.  L.  Stemann  giver  ham  det  Vidnesb)rrd,  at  Staten 
ved  hans  Udgivervirksomhed,  der  fortsattes  i  24  Aar,  indtil  hans 
Død,  har  vundet  betydelige  Summer.  S.,  der  1783  udnævntes  til 
Etatsraad,  var  bosiddende  i  Altona,  hvor  hans  Blad  udkom.  Han 
døde  7.  (12.)  Dec.  1804.  Samtidige  som  W.  F.  Schmettow  og  Lauck- 
hard  omtale  hans  forargelige  moralske  Vandel  og  Cynisme.  C.  D. 
F.  Reventlow  betegner  ham  som  en  fuldkommen  Karikatur.  S. 
ægtede  Caroline  Philippine  Hoffmann  (f.  11.  Jan.  1755  i  Brunsvig, 
t  23.  Maj  1834  i  Gliickstadt). 

Allg.  Deutsche  Biographie  XXXI.     Herold  1879.  Loids  Bobé. 

V.  Schirach,  Karl  Benedikt^  1790 — 1864,  Overappellationsrets- 
raad,  Søn  af  foregaaende,  fødtes  25.  Maj  1790  i  Altona,  tog  181 1 
jiuidisk  Examen  i  Gliickstadt  og  blev  18 13  Volontær  i  tyske  Kan- 
celli og  Kammerjunker.  Efter  fra  18 18  at  have  været  konstitueret 
som  Aktuar  i  Nørreditmarsken  udnævntes  han  1834  til  Overrets- 
raad  i  Gliickstadt,  1840  til  Etatsraad  og  1841  til  Medlem  af  Over- 
appellationsretten  i  Kiel.  Fra  dette  Embede  tog  han  1854  sin  Af- 
sked og  døde  9.  Jan.  1864  i  Hamborg.  1812 — 28  redigerede  han 
Tidsskriftet  «Politisches  Journal*,  som  udkom  i  Hamborg,  udgav 
1828  «Handbuch  des  schlesw.-holst.  Criminalrechts*,  1829 — Z^  *G^" 
schichte  unserer  Zeit>  og  1840  «Mittheilungen  aus  dem  Leben  eines 
Richters »  I.  Han  ægtede  27.  Febr.  1818  Meta  Maria  Grove  (f. 
8.  Nov.  1799,  f  10.  Jan.  1866  i  Ratzeburg),  Datter  af  Kapitajn  i 
Marinen  Laurids  Jensen  G. 

Ltibker  u.  Schroder,  Schlesw.-Holst.-Lauenb.  Schriftstcller-Lcx.  Albcrti, 
Schlesw.-Holst.-Lauenb.  SchriftstcUer-Lex.     Allg.  Deutsche  Biographie  XXXI. 

H,  R.  Hiort' Lorenzen. 

Schiwe,  Adam  Wilhelm,  1827 — 1901,  Søofficer.  Forældrene 
vare  Justitsraad  og  Grosserer  Henrik  Laurentius  S.  (f.  i.  Nov.  1783 
t  13.  Jan.  1839)  og  Nicoline  Petrine  f.  Hjelte  (f.  16.  April  1785  f 
8.  Okt.  1851).  S.  var  født  25.  Nov.  1827.  Han  blev  Sekondlieute- 
nant  i  Marinen  1847,  Premierlieutenant  1855,  Kapitajn  1868,  Kom- 
mandør 1878  og  Kontreadmiral  1886.  1892  afgik  han  paa  Grund 
af  Alder.  I  Krigsaarene  1848 — 50  gjorde  S.  Tjeneste  i  Briggen 
«Mercurius»,    Korvetten    t  Gaiathea »    og   efter  Ekernførdeafifæren   i 

Linjeskibet  c  Skjold*,  1850 — 51  var  han  Adjudant  ved,  senere  Chef 
for  Militærstyrken  paa  Femern.  Efter  en  længere  Koffardirejse 
gjorde  han  1853  et  Togt  til  Vestindien  og  var  derefter  i  4 — 5  Aar 
næstkommanderende  ved  Krydstoldvæsenet,  senere  (1858 — 64)  Na- 
vigationsexaminator  i  Slesvig  og  Holsten.  I  Krigsaaret  1864  an- 
sattes S.  ved  Søtransportvæsenet;  han  ledede  en,  for  øvrigt  resultat- 
løs. Demonstration  mod  Fredericia  og  sendtes  efter  Kapitajn  Ham- 
mers Tilfangetagelse  paa  Vesterhavsøeme  til  Fanø  med  2  Dampskibe 
for  at  optage  Flygtninger.  1865 — 70  gjorde  S.  en  Del  Togter  som 
subaltern,  1872  var  han  Chef  for  Panserbatteriet  «Gorm>,  1875  for 
Korvetten  « Heimdal«,  1882  for  Fregatten  c  Sjælland »;  1889  og  92 
var  han  Chef  for  Øvelseseskadreme.  En  betydningsfuld  Virksom- 
hed har  S.  udfoldet  som  den  første  Chef  for  Marinens  Torpedo- 
væsen, hvilket  han  organiserede,  udviklede  og  ledede  fra  1872 — 86, 
fi-a  1878  som  Chef  for  Søminevæsenet,  fra  1880  som  Chef  for  Sø- 
minekorpset;  desuden  har  han  ved  flere  Lejligheder  vikarieret  som 
Chef  for  Orlogsværftet,  foruden  at  han  har  været  Medlem  af  mange 
vigtige  Kommissioner. 

S.,  der  1888  dekoreredes  med  Kommandørkorset  af  i.  Grad, 
var  gift  med  Regitze  Caroline  Frederikke  f.  Hohlenberg  (f.  20.  April 
1837),  Datter  af  Kapitajn  i  Fodfolket  Johan  Christian  Carl  H.  (f 
1849)  og  Elizabeth  Christiane  Frederikke  f.  Schou  (f  1884).  Han 
døde  25.  Febr.  1901.  C,  With. 

Schive»  Niels,  o.  1661 — 1733,  Rektor,  er  født  i  Skive.  Han 
blev  Student  fra  Viborg  Skole  1681,  tog  Bakkalavrgraden  1686  og 
Magistergraden  1696.  I  Kjøbenhavn  var  han  Hovmester  for  den 
senere  Biskop  Bartholomæus  Deichman,  hvem  han  1688  dimitterede 
til  Universitetet,  og  Aaret  efter  findes  han  immatrikuleret  ved  Lei- 
dens Universitet  som  Studiosus  theologiæ.  1691  blev  han  Konrek- 
tor  og  1705  Rektor  ved  Latinskolen  i  Viborg,  hvilket  Embede  han 
beklædte  til  sin  Død,  28.  April  1733.  ^^°  ^^  anset  som  en  dygtig 
Skolemand  og  berømmes  for  sin  store  Lærdom,  særlig  i  Hebraisk, 
de  klassiske  Sprog  og  Mathematik.  En  lang  latinsk  Gravskrift  over 
ham,  forfattet  af  Stiftsprovst  Tychonius,  fandtes  i  Viborg  Domkirke. 
Han  var  gift  med  Ottilia  Melchiorsdatter  Olpius,  der  døde  4. 
Jan.  1732. 

Hundrup,  Lærerstanden  ved  Viborg  Kathedralskole.  Saml.  t.  jydsk  Hist 
og  Topogr.  IV,  386  f.  Chr,  Villads  ChrisUnsen, 

Scl^jødte,  Andreas  Ferdinand,  1816 — 87,  Præst,  Søn  af  Urte- 
kræmmer og  Oberstlieutenant  i  det  borgerlige  Artilleri  LAuritz  S. 
og  Diderikke  Louise  f.  Bech,  fødtes  i  Kjøbenhavn  26.  Marts  1816, 
blev  1833  dimitteret  fra  den  kjøbenhavnske  Borgerdydskole,  fik  1836 
Accessit  for  en  Besvarelse  af  den  filosofiske  Prisopgave  (om  Kants 
Filosofi)  og  tog  1841  theologisk  Embedsexamen.  1843 — 48  var  han 
Alumnus  paa  Borchs  Kollegium;  i  de  følgende  Aar  refererede  han 
Rigsdagsforhandlingeme  til  cKjøbenhavnsposten*  og  t Flyveposten* 
og  oversatte  en  Del  af  de  udenlandske  Skrifter,  der  i  Oversættelse 
ble  ve  optagne  i  <  Tidsskrift  for  udenlandsk  theologisk  Litteratur*. 
Af  og  til  skrev  han  ogsaa  ledende  Artikler  i  c  Flyveposten*,  t.  Ex. 
i  1853  Nr.  84  en  Artikel  om  « Situationen*  og  i  Nr.  245  og  246 
«0m  Stillingen  ved  Ørsteds  Udnævnelse  til  Premierminister*.  1855 
blev  han  resid.  Kapellan  ved  Viborg  Domkirke  og  1861  resid.  Ka- 
pellan ved  Aarhus  Domkirke.  1879  blev  han  entlediget,  og  16. 
Febr.  1887  døde  han  ugift  i  Kjøbenhavn.  Han  syslede  meget  med 
exegetiske  og  filosofiske  Studier  og  har,  foruden  et  Par  exegetiske 
AfhandHnger,  skrevet:  c  Om  de  dialektiske  Grundbegreber  hos  Søren 
Kierkegaard*  (1874)  og  «0m  Treenigheden,  betragtet  saa  vel  fira 
det  objektiv  filosofiske  Standpunkt  som  set  i  Forhold  til  Følelsen 
eller  den  umiddelbare  Selvbevidsthed*  (1876). 

Erslew,  Forf.  Lex.     Elvius,  Danmarks  Praestehist  1869 — 84  S.  30. 

Fr.  Nulsen, 

Schiødte,  Erik,  f.  1849,  Arkitekt,  Søn  af  nedennævnte  Pro- 
fessor J.  M.  C.  S.  Han  er  født  paa  Christianshavn  26.  Avg.  1849, 
tog  Artium  ved  Metropolitanskolen  1867,  Philosophicum  1868  og 
'fik  Akademiets  Afgangsbevis  1875.  Desuden  Elev  af  Hans  J.  Holm. 
>Han  foretog  1882  en  Rejse  til  Tyskland  og  Italien  og  1889  til 
Paris  og  har  senere  paa  mindre  Studierejser  besøgt  Berlin,  Chri- 
stiania, Stockholm,  Helsingfors  og  St.  Petersborg.  Under  sin  senere 
Virksomhed  for  Ministeriet  og  for  Nationalmusæet  har  han  foretaget 
en  Række  mindre  Rejser,  bl.  a.  til  Færøerne  (Kirkebø  Ruin)  og 
til  Bomholm  (Restavreringen  af  Bodils  Kirke,  hvor  han  opførte  en 
Tilbygning  i  Bindingsværk  efter  Motiver  fi-a  Kirkens  gamle  Klokke- 
taam).  Han  har  opført  adskillige  Privathuse  baade  i  Kjøbenhavn 
og  rundt  om  i  Provinsbyerne  (Thisted,  Holbæk);  i  Hovedstaden 
kan  særlig  nævnes  Murmester  Lichts  Villa  paa  Philippavej  Nr.  5 
og  Huset  Nr.  22  i  Linnésgade,  hvor  han  anvendte  Majolika  til 
Facadens  Udsmykning,  samt  Bamekowshuset  i  City  (1900)  og  Jour- 

nalistforeningens  Stiftelse  (1901).  Som  Arbejder  af  mere  fremtræ- 
dende Karakter  kunne  nævnes  Fiskeribygningen  til  Udstillingen  1888 
(nu  brændt)  og  en  Række  Bygninger  i  Frihavnen  (1894),  navnlig 
Kontorbygningen,  Toldbygningen  og  Skibsprovianteringsbodeme.  I 
disse  Bygninger  har  han  ligesom  i  Lichts  Villa  med  kunstnerisk 
Smag  og  Forstaaelse  overført  Murstensmotiver  fra  vore  gamle  Herre- 
gaarde paa  moderne  Opgaver.  Desuden  har  han  udfoldet  en  ret 
omfattende  Virksomhed  i  kunstindustriel  (Møbler)  og  dekorativ  Ret- 
ning. Endelig  har  han  været  en  frugtbar  Forfatter  af  Bidrag  til 
Tidsskrifter  og  Blade.  Ogsaa  i  sin  litterære  Virksomhed  har  han 
paa  besindig  Maade  fulgt  med,  hvad  der  fremkom  af  nyt  i  kunstne- 
risk Retning,  og  bidraget  til  den  rette  Værdsættelse  deraf. 

Weilbach,  Nyt  Kunstnerlex.  P,  Johansen, 

Schiødte,  Jørgen  Matthias  Christian,  1815 — 84,  Zoolog, 
fødtes  20.  April  181 5  paa  Christianshavn.  Hans  Fader,  fhv.  Skibs- 
fører Mons  (Magnus)  S.,  levede  i  trange  Kaar  og  døde  1840, 
Moderen,  Helene  Marie  f.  Beck,  døde  1833.  1822  blev  S.  Elev  i 
Borgerdydskolen  paa  Christianshavn,  men  da  han  1832  var  rykket 
op  i  øverste  studerende  Klasse  og  altsaa  skulde  dimitteres  det  føl- 
gende Aar,  forlod  han  Skolen  og  opgav  at  blive  Student.  Grunden 
til  dette  Skridt  var  dels  de  økonomiske  Vanskeligheder,  hvorunder 
Familien  led,  og  som  i  hans  Øjne  gjorde  det  til  en  Pligt  for  ham 
saa  hurtig  som  muligt  at  slaa  ind  paa  en  Livsvej,  hvortil  Stu- 
denterexamen  ikke  behøvedes,  dels  hans  begejstrede  Kjærlighed  til 
Naturen,  især  til  Iagttagelse  og  Undersøgelse  af  Dyreverdenen. 
Efter  at  han  i  Semesteret  1832 — 33  havde  hørt  Forelæsninger  over 
Anatomi  paa  det  kirurgiske  Akademi,  blev  han  Lærer  i  Natur- 
historie ved  Borgerdydskolen  og  ernærede  sig  derved  i  4  Aar. 
Han  anvendte  samtidig  al  sin  Fritid  til  Exkursioner  og  zoologiske 
Studier,  og  det  var  navnlig  Entomologien,  der  drog  ham  til  sig 
med  uimodstaaelig  Magt.  Allerede  medens  han  gik  i  Skole,  havde 
han  (i  1830)  paa  en  af  sine  Exkursioner  til  Skodsborg  tilfældig 
mødt  Chr.  Drewsen  (IV,  339),  der  ligeledes  var  ude  for  at  samle 
Insekter.  Den  16  Aar  ældre  Mand  havde  strax  faaet  Interesse  for 
den  ivrige  og  videlystne  Samler,  og  dette  Møde  gav  Anledning  til 
et  Venskab,  der  varede  hele  Livet  og  blev  af  stor  Betydning  for 
dem  begge.  Blandt  de  Naturhistorikere,  som  S.  tidligst  kom  i  Be- 
røring med,  vare  Botanikeren  Professor  J.  F.  Schouw  og  den  be- 
kjendte  Insektsamler  Westermann,  hvis  rige  og  udmærket  præpare- 

rede  Samling  kom  S.  til  stor  Nytte.  Til  ingen  af  disse  Mænd 
knyttede  han  sig  dog  med  noget  virkeligt  Fortrolighedsbaand,  men 
desto  inderligere  traadte  han  i  Forhold  til  Henrik  Krøyer  (IX,  583), 
der  ved  sin  personlige  Hæderlighed,  sin  store  Lærdom  og  samvittig- 
hedsfulde Undersøgelsesmethode  vakte  hans  Beundring  og  Sympathi, 
og  som  til  sin  Død  blev  ham  en  trofast  Ven  og  Kampfælle,  —  thi 
S. s  Liv  blev  Kamp. 

Gjennem  Drewsen  kom  S.  1837  i  Forbindelse  med  Konferens- 
raad  Jonas  Collin,  i  hvem  han  fandt  en  indflydelsesrig  og  bered- 
villig Beskytter,  og  hvem  han  selv  ofte  nævner  som  sin  Velgjører. 
Som  Præsident  i  Landhusholdningsselskabet  skaffede  Collin  ham 
Midler  til  ved  Rejser  i  Indlandet  at  foretage  en  planmæssig  Under- 
søgelse af  den  danske  Insektfavna  som  forberedende  Studier  til 
Udgivelsen  af  et  stort  Værk  over  Danmarks  Insekter.  Det  skyldtes 
ligeledes  Collins  Indflydelse,  at  der  af  Fonden  ad  usus  publicos 
blev  bevilget  ham  Midler  til  Udgivelsen  af  dette  Værks  i.  Bind, 
der  imder  Titelen  « Genera  og  Species  af  Danmarks  Eleutherata* 
udkom  i  1841,  ledsaget  af  25  Kobbertavler,  som  S.  selv  havde 
stukket.  Arbejdet  vakte  stor  Opsigt  i  Udlandet,  og  Datidens  største 
Entomologer  (bl.  a.  Erichson)  havde  næppe  Ord  stærke  nok  til  at 
udtale  deres  Beundring  over  dette  klassiske  og  i  sin  Genre  ene- 
staaende  Værk.  Samtidig  med  Udarbejdelsen  af  « Genera  og  Spe- 
cies* havde  S.  fundet  Tid  til  at  publicere  andre,  mindre  Arbejder, 
dels  i  det  af  Krøyer  nylig  stiftede  « Naturhistorisk  Tidsskrifts,  dels 
i  Guérin-Ménevilles  «Magazin  de  zoologie>,  og  skjønt  hans  Tid 
var  stærkt  optaget  af  videnskabeligt  Arbejde,  undslog  han  sig  ikke 
for  at  overtage  Forelæsningerne  i  Zoologi  ved  Veterinærskolen, 
da  Krøyer  1840  foreløbig  maatte  opgive  disse  for  at  rejse  til  Syd- 
amerika. Først  1845  overtog  Krøyer  dem  paa  ny.  1842  blev  S. 
ansat  uden  Løn  som  Underinspektør  ved  Insektsamlingen  i  det 
kongl.  naturhistoriske  Musæum.  Den  nævnte  Samling  var  for  en 
stor  Del  i  den  ynkeligste  Forfatning  og  henstod  uden  videnskabe- 
lig Ordning  spredt  omkring  i  forskjellige  Lokaler.  Ved  direkte 
Henvendelse  til  Christian  VIII  fik  S.  imidlertid  raadet  nogenlunde 
Bod  paa  denne  sidste  Ulempe  og  tog  nu  med  stor  Iver  fat  paa 
at  oparbejde  Samlingen  og  redde,  hvad  reddes  kunde.  Fra  1844 
blev  han  gageret  med  300  Rdl.  aarlig,  og  s.  A.  blev  han  Medlem 
af  Videnskabernes  Selskab. 

Med  S. s  Ansættelse  ved  Musæet  begyndte  den  Kamp  at  ulme, 
som  senere  skulde  blusse  op  med  en  Heftighed,  der  forbitrede  ham 


Digitized  by  VjOOQ  IC 


Schiøtlte,   Jørg,  Mattk.   Chr.  I^I 

Tilværelsen.  Den  ældre  Reinhardt  (XIH,  606),  der  var  Musæets 
Bestyrer  og  i  vide  Kredse  nød  stor  Anseelse  baade  som  Zoologiens 
fornemste  Repræsentant  i  Danmark  og  som  en  litterært  dannet 
Mandi  følte  sig  ilde  berørt  af,  at  Krøyer  og  S.  bleve  ansatte  ved 
Musæet  som  to  med  ham  videnskabelig  ligestillede  Afdelingsbesty- 
rere. Det  var  for  øvrigt  ret  naturligt,  at  den  gamle  Mand  ikke 
kunde  se  med  velvillige  Øjne  paa,  at  der,  uafhængig  af  ham  og 
uden  nogen  som  helst  Forbindelse  med  Universitetet,  udviklede  sig 
en  blomstrende  natiu^idenskabelig  Virksomhed  og  Produktion,  der 
ved  sin  stringente  Undersøgelse  stod  i  skarp  Modsætning  til  den 
af  ham  docerede  og  af  hans  Yndlingselev  og  Protegé  Japetus  Steen- 
strup  med  langt  større  Begavelse  og  Aandrighed  anvendte  Methode. 
I  Maj  1845  tiltraadte  S.  en  Rejse  til  Sydevropa,  hvorfra  han 
først  vendte  tilbage  i  Nov.  1846.  Paa  denne  Rejse  stiftede  han 
Bekjendtskab  med  en  Del  af  Datidens  mest  fremragende  Entomo- 
loger, gjorde  mangfoldige  biologiske  Iagttagelser  og  indsamlede  et 
overvældende  rigt  Materiale  af  Leddyr  til  Musæet.  Under  hans 
Fraværelse  blev  Steenstrup  ansat  som  Professor  ordinarius  (1845) 
ved  Universitetet,  og  skjønt  S.  i  høj  Grad  misbilligede  denne  Ud- 
nævnelse, fordi  han  betragtede  den  som  en  stor  Uret  mod  Krøyer, 
fremkaldte  Begivenheden  dog  ikke  noget  personlig  fjendtligt  For- 
hold mellem  ham  og  Steenstrup,  i  alt  Fald  ikke  aabenlyst.  Men 
Modsætningen  mellem  den  af  Steenstrup  repræsenterede,  saakaldte 
natiurfilosofiske  Retning,  der  navnlig  gjennem  Tankeexperimenter 
og  mere  eller  mindre  aandrige  Gisninger  søgte  at  forklare  Fæno- 
menerne i  Naturen,  og  den  exakte,  indtrængende  Undersøgelses- 
methode,  der  ftilgtes  af  Krøyer  og  S.,  var  for  stor  til,  at  Kritikken 
kunde  holdes  tilbage.  Dog  vilde  den  næppe  have  antaget  en  saa 
fjendtlig  Karakter  eller  være  gaaet  uden  for  den  formelle  Høfligheds 
Grænser,  hvis  ikke  den  hos  Steenstrup  mere  og  mere  fremtrædende 
Herskesyge  omsider,  da  han  i  1848  var  bleven  ansat  som  Direktør 
for  det  kongl.  naturhistoriske  Musæum  og  som  saadan  var  bleven 
Krøyers  og  S. s  overordnede,  var  bleven  ganske  utaalelig  for  disse. 
Striden  førtes  over  paa  det  administrative  og  personbge  Omraade, 
og  den  ene  Fortrædigelse  fra  Steenstrups  Side  afløste  den  anden. 
Dette  fremkaldte  Klager  til  Ministeriet  over  Steenstrup,  og  disse 
Klager  lode  intet  tilbage  at  ønske  i  Retning  af  Bitterhed  og  usmin- 
ket Voldsomhed,  i  det  hans  to  Modstandere  ikke  toge  Hensyn  til, 
at  den  daværende  Kultusminister,  Madvig,  var  hans  Ven  og  Be- 
undrer.     Følgen   blev,    at   det   af  Krøyer   udgivne    t  Naturhistorisk 

Tidsskrift*,  i  hvilket  S.  netop  havde  begyndt  en  skarp  Polemik 
mod  Steenstrup  om  et  zoologisk  Æmne,  blev  berøvet  den  Stats- 
understøttelse,  uden  hvilken  det  ikke  kunde  bestaa.  Ved  Stands- 
ningen af  Tidsskriftet  blev  S.s  saa  glimrende  begyndte  videnskabe- 
lige Løbebane  for  en  Tid  stærkt  hemmet,  og  i  en  Aarrække  maatte 
han,  ligesom  Krøyer,  arbejde  ved  Musæet  under  det  pinligste  Tryk, 
næsten  afskaaret  fra  at  publicere.  Dertil  kom,  at  Collin  ved  Tron- 
skiftet havde  mistet  sin  Indflydelse,  og  at  den  Understøttelse  til 
Udarbejdelse  og  Udgivelse  af  større  selvstændige  Værker,  som  S. 
og  Krøyer  hidtil  ved  hans  Hjælp  havde  oppebaaret,  derved  faldt 
bort.  Medens  den  allerede  aldrende  Krøyer  til  Dels  som  Følge 
af  disse  Begivenheder  saa  at  sige  knækkedes  og  aldrig  rejste  sig 
igjen,  optog  S.  med  den  ham  ejendommelige  Styrke  og  Udholden- 
hed Kampen  mod  sin  kloge  og  indflydelsesrige  Modstander,  indtil 
han  efter  mange  Aars  Forløb  atter  naaede  en  nogenlunde  uafhæn- 
gig Stilling. 

Standsningen  af  det  paabegyndte  store  Arbejde  over  Dan- 
marks Eleutherata  var  dog  ikke  for  S.  saa  haardt  et  Slag,  som 
man  skulde  tro.  Trods  den  store  Anseelse,  dette  Værk  havde 
vundet  overalt  i  den  videnskabelige  Verden,  var  S.  selv  kommen 
til  den  Erkjendelse,  at  et  saadant  Arbejde  paa  Videnskabens  da- 
værende Standpunkt  ikke  lod  sig  udføre  paa  en  virkelig  fyldest- 
gjørende  Maade,  i  det  Kundskaben  om  Insekternes  indre  Bygning 
kun  var  meget  uftildkommen,  selv  hvad  de  fuldt  udviklede  Dyr 
angik,  og  Kjendskabet  til  Larve-  og  Puppestadierne  for  de  fleste 
Formers  Vedkommende  næsten  ganske  manglede.  Da  det  ikke 
alene  i  videnskabelig  Henseende  var  af  stor  Interesse  at  kaste  Lys 
over  disse  Dyrs  Udviklingshistorie,  men  da  Kjendskabet  navnlig  til 
Larvernes  Biologi  og  Udvikling  havde  den  største  praktiske  Betyd- 
ning for  Land-  og  Skovbruget,  kastede  S.  sig  med  Iver  over  Stu- 
diet af  Insekternes,  særlig  Billernes,  Udvikling  og  fik  i  forholdsvis 
kort  Tid  tilvejebragt  en  Samling  af  Larver,  Nymfer  og  Pupper, 
der  langt  overgik,  hvad  man  andensteds  besad  af  saadanne  Udvik- 
lingsformer. 

I  disse  Bestræbelser  fandt  han  kraftig  Støtte  hos  sine  Elever. 
Midt  under  al  hans  Modgang  var  det  nemlig,  efter  et  ham  af 
Monrad  som  Minister  givet  Løfte  og  med  kraftig  Bistand  af  J.  F. 
Schouw,  blevet  overdraget  ham  at  holde  entomologiske  Forelæs- 
ninger, og  en  Del  yngre  Mænd  med  Interesse  for  videnskabelig 
Forskning  sluttede   sig  snart   om  ham.      Som  Docent  var  S.  noget 

for  sig;  den  Opgave,  han  satte  sig,  var  at  aabne  Elevernes  Øjne, 
saa  de  selv  kunde  se,  at  klare  deres  Tænkning  og  Opfattelse  af 
Fænomenerne,  med  andre  Ord,  at  uddanne  dem  til  Forskere.  Selv 
var  han  Forsker  i  dette  Ords  intensiveste  Betydning.  Men  hans 
Forhold  til  Eleverne  strakte  sig  langt  ud  over  Forelæsningerne  og 
Øvelserne.  Hvor  han  sporede  Talent,  Dygtighed,  ærlig  Stræben 
eller  Trang  til  aandelig  Frihed,  aabnede  han  sit  gjæstfrie  Hjem  for 
Ungdommen,  og  i  dette  Hjem  samledes  i  Aarenes  Løb  en  ikke 
ringe  Skare  af  unge  Videnskabsmænd,  Digtere,  Kunstnere  og  andre, 
der  nu  nævnes  blandt  de  ypperste.  S.  var  altid  Sjælen  i  disse 
Sammenkomster;  med  sit  rige  Fond  af  Kundskaber,  sin  intelligente, 
frisindede  Opfattelse,  sin  skarpe  Tænkning,  sin  Kjærlighed  til  Kunst 
og  Poesi  forstod  han  at  vække  og  retlede  uden  at  misbruge  sin 
Magt,  og  for  flere  af  dem,  der  nøde  godt  af  hans  overlegne  Evner, 
blev  han  en  faderhg  Ven.  I  Forholdet  til  de  unge,  i  udholdende 
og  indtrængende  videnskabelig  Undersøgelse  og  i  Arbejde  for  Mu- 
sæets  Opkomst  fandt  S.  Trøst  i  de  haarde  Modgangens  Aar  indtil 
Begyndelsen  af  6oeme.  Efter  at  Monrad  paa  ny  var  bleven  Mini- 
ster i  1859,  begyndte  det  at  lysne  for  S.,  navnlig  da  han  erholdt 
Statsunderstøttelse  til  Gjenoplivelse  af  <  Naturhistorisk  Tidsskrift » 
og  derved  atter  blev  sat  i  Stand  til  at  publicere.  Som  det  var 
at  vente,  blev  hans  Hovedbidrag  til  Tidsskriftet  en  Række  Afhand- 
linger over  Insekternes  Udviklingshistorie,  men  ogsaa  den  entomolo- 
giske Systematik  og  Kundskaben  om  vor  Insektfavna  bleve  berigede 
med  højst  værdifulde  Bidrag  fra  hans  Haand.  En  særlig  Glæde 
fandt  S.  i  at  kunne  aabne  sit  Tidsskrift  for  sine  Venners  og  Ele- 
vers (f  Ex.  Krøyers  og  R.  Berghs)  Arbejder.  1858  havde  S.  efter 
Krøyer  overtaget  Undervisningen  i  Forstzoologi,  men  først  1863, 
da  Forstimdervisningen  blev  henlagt  under  den  nye  Landbohøj- 
skole, fik  han  Ansættelse  ved  denne  som  Docent  i  Zoologi.  S.  A. 
lykkedes  det  ham  —  ved  Sammensmeltningen  af  det  kongl.  natur- 
historiske Musæum  og  Universitetsmusæet  —  efter  en  haard  Kamp 
med  Steenstrup  at  afkaste  dennes  Overherredømme  og  opnaa  Lige- 
stilling med  ham  ved  Musæet,  i  det  de  begge  bleve  Inspectorer, 
hver  ved  sin  Afdeling.  Fra  denne  Tid  af  oprandt  der  lysere  Dage 
for  S.,  men  Kampens  Dage  vare  endnu  ikke  talte.  Fra  Steen- 
strups  Side  gjordes  der  s.  A.  energisk,  men  fiiigtesløs  Modstand 
mod  S.s  Optagelse  i  Fakultetet;  ved  Monrads  Hjælp  gik  S.  sejer- 
rig  ud  af  Kampen,  og  fra  nu  af  indtil  S.s  Død  førtes  der  fra 
Steenstnips  Side  kun  en  Guerillakrig  mod  ham  og  hans  Elever. 

S.s  Hovedarbejde  er  den  ovenfor  nævnte  Serie  af  Afhand- 
linger om  Billernes  Udviklingshistorie,  der  under  Fællestitelen  <De 
metamorphosi  Eleutheratorum  observationes»  publiceredes  i  cNatoi 
historisk  Tidsskrift*  3.  Række.  De  udgjøre  tilsammen  et  stort 
Værk  med  86  fortræffelig  udførte  Kobbertavler.  Det  var  S.s  Hen- 
sigt, naar  han  fik  afsluttet  disse  Undersøgelser,  at  sammenarbejde 
Afhandlingerne  til  et  Hele  og  udgive  dette  som  et  særskilt  Værk, 
der  skulde  staa  som  hans  litterære  Monument;  men  før  han  naaede 
til  Ende  med  den  foreløbige  Bearbejdelse,  blev  han  angrebet  af 
en  uhelbredelig  og  langvarig  Sygdom,  for  hvilken  han  efter  haarde 
Lidelser  bukkede  under  22.  April  1884. 

Blandt  hans  øvrige  o.  60  Arbejder,  der  med  faa  Undtagelser 
omhandle  Leddyrenes  Naturhistorie  og  for  største  Delen  ere  led- 
sagede af  Tavler,  stukne  efter  S.s  egne  Tegninger  af  den  udmær- 
kede Kobberstikker  Løvendal  (X,  614),  maa  nævnes  «Ichneumoni- 
darum  ad  faunam  Daniæ  pertinentium  genera  et  species  novæ» 
med  5  Tavler  (Paris  1839),  cSpecimen  faunæ  subterraneæ*  med  4 
Tavler  (1849),  «Corotoca  og  Spirachtha»  med  2  Tavler  (1856), 
< Krebsdyrenes  Sugemund*  med  7  Tavler  (1866 — 75)  samt  et  større 
Antal  fortrinlige  Monografier  og  kritiske  Fortegnelser  over  de  i 
Danmark  levende  Arter  af  forskjellige  Billefamilier. 

Af  Ydre  var  S.  en  høj,  kraftdg,  imponerende  Skikkelse  med 
et  prægtigt,  intelligent  Ansigt,  der  strax  røbede  hans  ualmindelige 
Forstand  og  Viljekraft.  Han  blev  1848  gift  med  Fylla  Hellmann, 
Datter  af  Handelsbogholder  Benjamin  H.  og  Vilhelmine  f.  Meier. 
Hans  eneste  Søn  er  Arkitekt  Erik  S.  (s.  ovft-.). 

Gosch,  Danmarks  zoolog.  Lit.  Samme,  J.  C.  S.  I— II  (1898—99).  Illusir. 
Tid.  XXV,  Nr.  1283.     Tilskueren   1884,  S.  761  ff.     Erslew,  Forf.  Lex. 

Jonas  CoUin. 

Schjødte,  Laurids,  1792 — 1843,  Præst,  Søn  af  Sognepræst 
Matthias  S.  (f  1803)  og  Frederikke  Louise  f.  Schmidt,  er  født  i 
Snøde  Præstegaard  paa  Langeland  1792  (døbt  9.  Nov.).  Han  blev 
Student  med  Udmærkelse  fra  Nyborg  Skole  181 1  og  tog  theologisk 
Embedsexamen  1817,  ligeledes  med  Udmærkelse.  Efter  at  have 
været  Lærer,  bl.  a.  ved  v.  Westens  Institut,  og  manuduceret  til 
theologisk  Examen  blev  han  1827  Sognepræst  ved  Viborg  Dom- 
kirke, Asmild  og  Tapdrup  og  1828  tillige  Stiftsprovst.  1842  var 
han  kongevalgt  Medlem  af  Viborg  Stænderforsamling.  Han  døde 
28.  Juni  1843  paa  en  Baderejse  i  Carlsbad,  i  det  han  i  Vildelse 
kastede  sig  ud  ad   et  Vindue.      Han  ægtede   1831  Christiane  Mus- 

mann,  f.  Raae  (f.  1791  f  1^54)1  ^ørst  gift  med  Kjøbmand  M.  og 
Datter  af  Kjøbmand  H.  R.  i  Aarhus.  —  S.  har  udgivet  flere 
Prædikensamlinger.  Han  faar  det  Eftermæle,  at  han  havde  været 
et  sandt  Mønster  paa  kristelige  Dyder,  en  øm  og  faderlig  Sjæle- 
sørger og  en  veltalende  Prædikant,  hvis  Formaninger  og  Trøste- 
grunde udtaltes  med  en  sjælden  malmfuld  Stemme.  Af  Viborgs 
Skole-  og  Fattigvæsen  havde  han  store  Fortjenester. 

Thaanip,  Fædrcnelandsk  Nekrolog  1843,  S.  46  AF.     Ersiew,  Forf.  Lex. 

Z.  Koch. 

Schiøning,  s.  Schøning. 

SchiønnebøU,  s.  Schønnebøl. 

Schiønningy  jvft.  Skjønning. 

Schiønning,  Claus  Christian,  1778 — 1858,  Højesteretsassessor, 
Søn  af  Etatsraad,  Kommitteret  i  Rentekammeret  Christian  S.  (f.  22. 
Sept.  1734  t  12.  Okt.  1817),  en  Broder  til  ndfr.  nævnte  Kapitajn 
Peter  S.,  og  Marie  f.  Olrog  (f.  20.  Sept.  1755  f  12.  Juli  1797), 
fodtes  I.  Avg.  1778  i  Kjøbenhavn,  blev  1794  privat  dimitteret  til 
Universitetet,  1798  juridisk  Kandidat,  1800  Underkancellist  i  danske 
Kancelli,  1805  Kancellist  sammesteds,  1806  Assessor  i  Landsover- 
samt  Hof-  og  Stadsretten  og  1815  Assessor  i  Højesteret.  Denne 
Stilling,  i  hvilken  han  nød  megen  Anseelse  for  sin  store  Skarp- 
sindighed, beklædte  han  til  1852,  da  han  paa  Grund  af  tiltagende 
Øjensvaghed  afskedigedes  med  Tilkjendegivelse  af  Kongens  Til- 
fredshed med  hans  Embedsvirksomhed.  Desuden  var  han  fra  183 1 
Justitsdirektør  ved  Tallotteriet  indtil  dettes  Ophævelse.  1806  fik 
han  Titel  af  Kancellisekretær,  1814  af  Justitsraad  og  1833  af  Konfe- 
rensraad ;  1840  blev  han  Kommandør  af  Danebrog,  og  1850  tildeltes 
der  ham  Storkorset  af  samme  Orden.  Han  døde  10.  Marts  1858  i 
Kjøbenhavn.  —  Han  var  gift  med  Anna  Marie  Christine  f.  Schiøn- 
ning  (f.  21.  April  1776,  f  31.  Marts  1858  i  Kjøbenhavn),  en  Datten 
af  hans  nævnte  Farbroder,  Kapitajn  Peter  S.  G,  Kringelbach. 

Schiønning,  Frederik,  1778 — 1843,  Præst,  Søn  af  Prokurator 
Peter  S.  og  Ellen  Margrethe  f.  Therkilsen,  er  født  i  Vordingborg 
31.  Avg.  1778.  Han  dimitteredes  1794  fra  Christiania  Skole  og  tog 
theologisk  Embedsexamen  1800.  1803  blev  han  Sognepræst  for 
Aardestrup,  Buderup  og  Gravlev  i  Viborg  Stift,  og  1836  udnævntes 
han  til  Konsistorialraad.  Det  følgende  Aar  forflyttedes  han  til  St. 
Mortens   Sogn   i   Randers   og   blev   tillige  Provst   for  Støvring   og 

Galten  Herreder.  Han  døde  i  Randers  3.  April  1843.  Han  æg- 
tede 1804  sin  Formand  i  Aardestrup,  Jens  Bloch  Aagaards  Enke, 
Vilhelmine  Caroline  Joachime  Margrethe  f.  Mønsted  (f.  1765  f  1846), 
Datter  af  Forpagter  S.  M.  —  S.  var  en  virksom  og  dygtig  Mand, 
især  ivrig  for  Skolevæsenets  Fremme.  Han  underviste  Lærere,  der 
ikke  vare  Seminarister,  og  arbejdede  for  Indførelse  af  indbyrdes 
Undervisning.  Han  nød  stor  Anseelse  og  udøvede  ikke  ringe  Ind- 
flydelse. 

Erslew,  Forf.  Lex.  Z.  Koch, 

Schiønning,  Niels  Leth»  1783 — 1862,  Overretsjustitiarius,  en 
Broder  til  ovennævnte  Højesteretsassessor  Claus  Christian  S.,  fødtes 
i  Kjøbenhavn  30.  Nov.  1783,  blev  1802  privat  dimitteret  til  Uni- 
versitetet og  1809  juridisk  Kandidat.  S.  A.  indtraadte  han  som 
Volontær  i  det  danske  Kancelli,  hvor  han  181 2  blev  Underkancel- 
list og  1818  Kancellist.  Kort  forinden,  s.  A.,  havde  han  imidlertid 
—  foreløbig  med  Bibeholdelse  af  sin  Stilling  i  Kancelliet  —  faaet 
Beskikkelse  som  surnumerær  Assessor  i  Landsover-  samt  Hof-  og 
Stadsretten,  hvor  han  et  Par  Aar  efter  rykkede  op  til  at  blive 
virkelig  Assessor.  1829  udnævntes  han,  der  havde  vist  sig  i  Be- 
siddelse af  et  ualmindelig  sikkert  og  praktisk  Blik  for  Retssagers 
heldige  Behandling,  til  Justitiarius  i  Viborg  Landsoverret,  en  Stil- 
ling, som  han  derefter  i  30  Aar  beklædte  med  anerkjendt  Dygtig- 
hed og  Nidkjærhed.  Han  afskedigedes  1859,  tog  derefter  Ophold 
i  Kjøbenhavn  og  døde  ugift  16.  Juli  1862.  Han  hørte  til  de  c  op- 
lyste Mænd»,  der  1832  sammenkaldtes  for  at  raadslaa  om  Enkelt- 
hederne i  den  vordende  Stænderforfatning.  1815  havde  han  faaet 
Titel  af  Kancellisekretær,  1828  af  Justitsraad,  1850  af  Konferensraad, 
og  ved  Entledigelsen  i  1859  tildeltes  der  ham  Kommandørkorset  af 
Danebrogsordenen.  G,  Kringelbach, 

Schiønning,  Peter,  1732 — 1813,  Søofficer,  Søn  af  Kammer- 
raad,  Renteskriver  Peter  S.  (f.  i.  Marts  1691  f  25.  Jan.  1745) 
og  Anna  f.  Leth  (f.  1697  f  6.  Nov.  1766),  blev  født  14.  Avg. 
I732«  1755  blev  han  Sekondlieutenant  i  Marinen,  1758  Premier- 
lieutenant,  1763  Kapitajnlieutenant  og  1769  Kapitajn.  S.s  militære 
Løbebane  var  forholdsvis  kort;  hans  selvstændige  Virksomhed  ind- 
skrænkede sig  til,  at  han  1770 — 71  var  Vagtskibschef,  1773  Chef  for 
Fregatten  cSøridderen*  i  Viceadmiral  Kaas'  Eskadre,  1779  ^^^  ^^^' 
gatten  « Christiansø*,  1780 — 81  for  Fregatten  « Bornholm*,  der  først 

var  i  Middelhavet  med  et  Presentskib  til  Dejen  af  Algier  og  senere 
havde  Station  i  Vestindien,  hvor  den  konvoierede  mellem  de  fran- 
ske og  danske  Antiller  til  stor  Ærgrelse  for  den  engelske  Søstyrke, 
der  paa  den  Tid  var  i  Krig  med  Franskmændene.  28.  Dec.  1780 
mødte  S.  paa  Tilbagevejen  fra  Guadeloupe  med  en  Konvoi  3  en- 
gelske Fregatter  (der  senere  viste  sig  at  være  Kapere,  udsendte 
under  Vimpel  af  den  engelske  Admiral),  som  forlangte  at  visitere 
Skibene.  Efter  nogen  Parlamenteren,  under  hvilken  S.  vægrede 
sig  ved  at  give  Tilladelsen,  lagde  Englænderne  sig  i  Slagorden  for 
« Bornholm*,  og  en  Kamp  begyndte.  Der  var  imidlertid  ingen  Ud- 
sigt til,  at  den  danske  Fregat  vilde  kunne  fordrive  Fjenden,  og  S. 
strøg  da  sit  Flag,  hvorefter  Konvoien  blev  beslaglagt.  Ved  sin 
Hjemkomst  stilledes  S.  for  en  Krigsret,  hvis  Medlemmer  forinden 
vare  blevne  bearbejdede  i  hans  Disfavør  ved  en  af  Guldberg  para- 
feret Kabinetsordre,  der  egentlig  i  og  for  sig  indeholdt  en  Dom- 
fældelse. S.  blev  under  Paavirkning  heraf  kasseret,  uagtet  Retten 
maatte  erkjende,  at  han  her  som  ved  andre  Lejligheder  havde  vist 
f>ersonligt  Mod.  Aarsagen  til,  at  Guldberg  f6r  saa  strængt  frem 
mod  ham,  tilskrives  den  Omstændighed,  at  S.  skal  have  været 
yndet  af  Struensee,  der  i  sin  Tid  tilbød  ham  et  vigtigt  Hverv, 
hvilket  dog  ikke  blev  modtaget.  I  Følge  et  Rygte,  der  i  sin  Tid 
vandt  Tiltro  i  Marinekredse,  hidførtes  S.s  Fald  ogsaa  derved,  at 
Avtoriteteme  ønskede  paa  hans  Bekostning  at  fremhæve  den  stærkt 
protegerede  Premierlieutenant  Otto  Liitken,  der  omtrent  samtidig 
havde  haft  en  —  for  øvrigt  betydningsløs  —  heldig  Affære  mod 
nogle  engelske  Smaakapere.  Efter  Dommen  bosatte  S.  sig  i  Vor- 
dingborg, her  levede  han  meget  tilbagetrukket;  efter  Guldbergs 
Fald  opnaaede  han  en  Pension  og  døde  7.  Avg.  1813.  Til  Uni- 
versitetsbibliotheket  har  han  efterladt  ret  betydelige  Samlinger  af 
skrevne  Optegnelser  fra  sit  Liv.  —  S.  blev  gift  1772  med  Marie 
Christine  Nægler,  Datter  af  Oberstlieutenant  Jeremias  N. 

Nyerop,  Lit.  Lex.  Hist  Tidsskr.  4.  R.  II,  720  ff.  Berlingske  Tid.  8. 
Avg.  1900.  C.  With. 

Schiønningy  Peter,  1781 — 1872,  Søretsjustitiarius,  var  født  i  Kjø- 
benhavn  14.  Marts  1781  og  Broder  til  ovennævnte  Højesteretsasses- 
sor Claus  Chr.  S.  og  Justitiarius  Niels  Leth  S.  I  1799  blev  han  privat 
dimitteret  og  bestod  i  Efteraaret  1803  den  juridiske  Examens  theore- 
tiske  Del,  men  tog  først  3  Aar  efter  den  praktiske  Del.  1805  var 
han  blevet  Underkancellist  i  danske  Kancelli  og  blev  i  1807  Kancelli- 

sekretær,  1810  Kancellist.  181 1  gik  han  over  i  Landsover-  samt 
Hof-  og  Stadsretten  son>  Assessor.  I  1820  blev  han  udnævnt  til 
Borgmester  i  Kjøbenhavn,  men  ombyttede  allerede  det  følgende 
Aar  dette  Embede  med  Stillingen  som  Justitiarius  i  Kjøbenhavns 
Søret,  fra  hvilken  han  først  entledigedes  1858.  Han  var  i  1826 
blevet  Etatsraad^  i  1852  Konferensraad  og  døde  i  den  høje  Alder 
af  91  Aar  5.  Sept.  1872  i  Kjøbenhavn.  I  1820  havde  han  ægtet 
Christiane  Charlotte  Lund  (f  1861),  Datter  af  Krigskancellisekretær 
Christian  Carl  L.  —  I  sin  Stilling  som  Søretsjustitiarius  nød  han 
ikke  ringe  Anseelse  og  har  ogsaa  som  litterært  Vidnesbyrd  om 
denne  Virksomhed  efterladt  sig  et  Skrift:  « Bemærkninger  ved  en- 
kejte  Artikler  af  Lovens  4.  Bog»  (1838).  Disse  « Bemærkninger > 
ere  ret  usystematisk  sammenstillede,  men  have  Værdi  som  Udtryk 
for  en  kyndig  Praktikers  vel  overvejede  Tanker  om  Lovbestemmelser, 
hvormed  han  indgaaende  har  beskæftiget  sig;  ved  Søloven  af  1892 
have  de  dog  tabt  en  væsentlig  Del  af  deres  praktiske  Betydning. 
Ersiew,  Forf.  Lex.  H.  Munch- Petersen. 

Schjørringy  Caspar  Peter  Charles,  f  1831,  Borgmester  og 
Politiker.  S.  blev  født  i.  Jan.  1831  i  Vandborg  ved  Lemvig,  hvor 
hans  Fader,  Matthias  Jacob  S.  (f.  1797  f  1858),  da  var  Sognepræst; 
hans  Moder  hed  Nicoline  f.  Ring  (f.  1796  f  1839).  Han  blev 
1848  Student  fra  Horsens  Skole  og  1854  juridisk  Kandidat;  var 
derefter  i  flere  Aar  Manuduktør,  blev  1858  Kancellist  i  Justitsmini- 
steriet, 1860  Protokolsekretær  i  Højesteret,  1869  By-  og  Herreds- 
foged i  Skjelskør  og  1877  Byfoged  og  Borgmester  i  Kolding.  Her 
vandt  han  efterhaanden  almindelig  Velvilje  og  stor  Indflydelse;  er 
desuden  Formand  i  Bestyrelserne  for  Musæet  paa  Koldinghus  og 
for  det  sydjyske  Telefonselskab.  Under  sit  Ophold  i  Kjøbenhavn 
var  S.  1862 — 65  Medudgiver  af  en  « Samling  af  Reskripter,  Resolu- 
tioner m.  m.  af  mere  almindelig  Interesse  fra  1660 — 1860 >  og  1863 
— 66  af  €  Tidsskrift  for  Retsvæsen*,  hvori  han  bl.  a.  skrev  om 
Dødsstraffen  og  gav  en  Samling  « juridiske  Ordsprog*;  endelig  1866 
af  cLov  og  Ret  i  de  almindelige  borgerlige  Forhold*  (2.  Udg. 
1869);  skrev  ogsaa  i  de  frisindede  Dagblade. 

1861  kom  han  første  Gang  i  Berøring  med  det  politiske  Liv, 
i  det  han  var  Medstifter  af  cDanevirkeforeningen*  og  blev  Med- 
lem af  dens  Bestyrelse.  1866  valgtes  han  til  Folketinget  for  Thi- 
sted Amts  4.  Kreds  (Morsø)  og  gjenvalgtes  indtil  1876.  Han  slut- 
tede sig  strax  til  det  nationale  Venstre,    vilde  ikke  være  med,  da 

det  forenede  Venstre  dannedes  1870,  og  hørte  i  de  følgende  Aar 
til  de  nationale  t Løsgængere*.  Han  blev  Ordfører  i  flere  vigtige 
Spørgsmaal,  saaledes  1874  om  Skifteloven;  var  1867 — 73  Medlem 
af  Finansudvalget,  i  2  Samlinger  (1869 — 71)  en  af  dets  Ordførere 
og  187 1 — 72  dets  Formand.  I  Dec.  1873  foreslog  han  en  Adresse 
til  Kongen  for  at  bede  om  et  Ministerskifte  som  Middel  til  at 
standse  den  storpolitiske  Kamp.  Adressen  vedtoges  vel,  men 
bragte  intet  Udbytte,  ja  skærpede  snarere  Striden  og  medførte 
Sprængning  af  hans  egen  Gruppe.  Han  stod  senere  næsten  ene 
i  Tinget  og  trak  sig  derfor  tilbage  1876;  han  søgte  dog  188 1  Valg 
i  sin  gamle  Kreds,  men  forgjæves. 

Han  ægtede  31.  Juli  1857  Elvira  Teilmann  (f.  22.  Sept.  183a 
t  24.  April  1880),  Datter  af  Sognepræst  A.  P.  J.  T.  (f.  1797  f  1883). 

Kolding  Avis  23.  Maj  1894.  Sorø  Amtstid.  26.  Maj  1894.  Dannebrog 
28.  Maj  1894.  Emil  ElberUng. 

Schiørringy  Christen  Christian  Frederik^  1837 — 93,  Violinist, 
Søn  af  Musiker  Christian  Christensen  S.  (f  1877)  og  Dorothea  Catha- 
rine  f.  Ustrup,  var  født  10.  Febr.  1837  i  Aarhus.  Først  undervist  af 
Faderen  paa  Violin  kom  han  i  sit  14.  Aar  til  Kjøbenhavn,  hvor  den 
dygtige  Kapelmusikus  H.  Koch  varmt  tog  sig  af  Drengen.  Allerede 
i  Dec.  1858  fik  han  Ansættelse  i  det  kongl.  Kapel  som  Violinist, 
afløste  1870  F.  Schram  som  Solospiller  og  virkede  som  saadan  til 
sin  Død,  20.  Dec.  1893.  Udmærket  som  Kammermusikfortolker  ved 
sit  klare  og  rolige  Foredrag  var  han  selvskrevet  Medlem  af  Neruda- 
Kvartetten,  da  den  blev  stiftet,  alternerede  med  Vald.  Tofte  som 
Primarius,  men  forstod  tillige  som  ægte  Kunstner  at  underordne 
sig  og  overtog  efterhaanden  den  for  Sammenspillet  ikke  mindre 
vigtige  Plads  som  2.  Violin.  Sammen  med  Neruda  ^pillede  han 
ofte  Trioer  med  Dronning  Louise  og  udnævntes  1869  til  kongl. 
Kammermusikus.  Elskværdig  som  Menneske  og  dygtig  som  Lærer 
var  han  meget  søgt;  1884  blev  han  Violinlærer  ved  Blindeinsti- 
tuttet og  har  med  offentiig  Understøttelse  1889  og  1891  rejst  i  Ud- 
landet for  at  undersøge  Forholdene  paa  fremmede  Blindeinstitutter. 
Han  har  udgivet  en  Del  Kompositioner  for  sit  Instrument,  mest 
beregnede  for  Elever,  men  velklingende  og  praktiske.  Gift  i. 
(1862)  med  Johanne  Amalie  f.  Erichsen  (f  1869),  Datter  af  Skor- 
stensfejermester Niels  E.  og  Ane  Bolette  Sophie  f.  Mathiessen;  2. 
(1874)  med  Emma  Maria  f.  Scholefield,  Datter  af  Henry  Michael 
S.,  Kjøbmand  i  Hamborg,  og  Emma  Maria  f.  Voelckers.  —  Hans 

Søn   af  I.   Ægteskab,  Johannes   Christian  Frederik  S,,    f.    lo.  Jan. 
1869,  er  en  dygtig  Violinist  og  er  ansat  i  Kapellet  siden  1893. 

Søndagsposten  Nr.  loio.     Schytte,  Musiklex.  S.  A.  E.  Hagen, 

Schjørringy  Helene  Johanne  Caroline,  f.  1836,  Forfatter- 
inde. Johanne  S.  er  født  4.  Juni  1836  i  Hem  Præstegaard  ved 
Skive  og  er  Datter  af  Pastor  Ludolph  Johan  Krohn  (f.  2.  Sept 
1801  f  7.  Avg.  187 i)  og  Hansine  Jacobine  Frederikke  f  Hansen 
(f.  28.  Dec.  1799  f  17.  Marts  1853).  Hendes  formelt  strænge,  men 
i  sit  Indre  milde,  humane  og  dannede  Fader  drog  sammen  med 
sin  Hustru  mange  til  deres  Præstegaard,  der  havde  en  egen  patriar- 
kalsk Ynde  over  sig.  I  dette  Hjem  vurderedes  deres  eneste  Datter 
højt,  og  der  anvendtes  meget  paa  hendes  Opdragelse.  Da  him 
tidlig  mistede  sin  Moder,  maatte  hun  selv  styre  Huset  og  an- 
vendte da  Kraft  paa  at  bevare  dets  gamle  Hygge  og  Gjæstfrihed; 
men  ved  Siden  af  dette  Arbejde  læste  hun  meget,  studerede  Latin 
hos  Faderen  og  skrev  i  al  Hemmelighed  Digte.  Hun  var  dog  alt 
andet  end  et  Stuemenneske.  4.  Juni  1862  ægtede  hun  Cand.  jur., 
Assistent  (1870  Fuldmægtig)  i  Justitsministeriet  Jens  Broder  Theodor 
Schjørring  (f.  21.  Juli  1836  f  27.  Juni  1871),  der  var  en  meget  søgt 
juridisk  Manuduktør.  Dette  højst  lykkelige  Ægteskab  blev  des 
værre  ikke  af  lang  Varighed.  Hendes  Ægtefælle  havde  opfordret 
hende  til  Forfattervirksomhed;  men  først  da  hun  var  bleven  Enke, 
og  hendes  Fader  ogsaa  var  død,  gjorde  hun  —  < knuget  af  Sorg, 
Livets  Tryk  og  Fattigdom*  —  Alvor  deraf,  for  en  Del  med  det 
Formaal  at  skaffe  Udkomme  for  sig  selv  og  sine  Børn.  Dagen 
gav  hende  ikke  megen  Tid  dertil,  saa  hun  maatte  bruge  Natten 
til  Hjælp.  Hendes  Debut  var  cDen  tavse  Mund»,  der  optoges  i 
« Fædrelandet*.  I  « Fortællinger  og  Skitser*  (1874)  samlede  hun 
sine  første  Forsøg  og  udgav  i  Aarenes  Løb:  c  Havets  Datter,  en 
Historie  fra  Vesterhavet*  (1875;  3.  Opl.  1894),  «Fra  Vaar  til  Høst>, 
en  Livshistorie  (1876;  3.  Opl.  1900),  «Rige  Dage*,  en  Fortælling 
(1878;  3.  Opl.  1900),  «Flyvende  Sommer»,  en  Fortælling  (1878), 
«Fem  Fortællinger*  (1880),  «Den  gamle  Herregaard*  (1881;  2.  Opl. 
1888),  cSkilles  og  mødes*  (1882;  2.  Opl.  1899),  «Esthers  Historie» 
(1884;  2.  Opl.  1899),  «For  Vind  og  Vove*  (1887;  2.  Opl.  1899), 
«Beslægtede  Naturer*  (1888;  2.  Opl.  1900),  «Fra  Jyllands  Vestkyst 
og  andre  Historier*  (1889),  « Elisabeth  af  Rusland*,  historisk  Skue- 
spil i  5  Akter  (1891),  «En  Krise*  (1892),  «Fra  en  Middelhavsrejse> 
(1892),    cSkiftende   Tider*    (1893),    « Familien   paa   Søgaard*   (1894), 

€  Svundne  Drømme »  (1895),  « Slesvigske  Kvinder  i  1848  og  64* 
(1895),  «E^  Hjem  paa  Heden*  (1896),  «Til  Lykkens  Land>  (1898) 
og  €  Sirius  1  (1900).  Hun  har  end  videre  skrevet  2  Børnebøger  og 
leveret  en  Mængde  spredte  Bidrag,  bl.  a.  i  c  Vort  Hjem»,  hvilket 
Kvindeblad  hun  en  Tid  redigerede. 

Alle  hendes  større  Bøger  ere.  oversatte  paa  Tysk,  en  hel  Del 
af  dem  ogsaa  paa  Hollandsk,  nogle  ere  udkomne  i  Ungarn,  Schweits 
og  Amerika,  og  den  Anerkjendelse,  hun  har  vundet  i  Udlandet, 
staar  ikke  lidet  over  den,  der  er  bleven  hende  til  Del  i  hendes 
Fædreland.  Hun  har  mest  skrevet  folkelig  for  Hjemmene;  den 
psykologiske  Analyse  og  Karakterudviklingen  ere  ikke  saa  meget 
hendes  Sag  som  det  underholdende,  hyggelige  og  fredelige.  Lune 
og  Vemod,  Hjærtelag  og  Jævnhed,  Religiøsitet  og  Hang  til  Grubleri 
forene  sig  i  hendes  Frembringelser,  som  ere  optimistiske  i  deres 
Livsbetragtning  og  stadig  vende  tilbage  til  Skildringen  af  For- 
holdet mellem  Kvinde  og  Mand,  saaledes  at  den  trofaste  Kjærlig- 
hed betegnes  som  Livets  lutrende  Magt.  Hun  er  mere  og  mere 
bleven  en  Tilhænger  af  Nutidens  Kvindebevægelse,  dog  kun  saa- 
ledes, at  hun  aldrig  vil  overskride  Skjønhedslinjen. 

A.  Andersen,  Danske  Forfatterinder  S.  188  ff.  ^ic,  Bøgh, 

Schjørring,  Jens  Nicolai  Ludvig,  1825 — 1900,  Præst,  en 
Broder  til  ovennævnte  Borgmester  Casp.  Pet.  Charles  S.,  fødtes  16. 
Sept.  1825  i  Vandborg  Præstegaard.  1844  blev  han  Student  fra 
Aalborg  Skole  og  gav  sig  derpaa  til  at  studere  Theologi;  men  da 
Krigen  udbrød,  gik  han,  efter  Slaget  ved  Slesvig,  med  som  frivillig 
og  gjorde  Tjeneste  i  Jagds  Frikorps,  indtil  han  efter  Hærskuet  paa 
Lerbæk  Mark  blev  hjemsendt.  Da  han  var  vendt  tilbage  til  Kjø- 
benhavn,  kom  han  ind  i  en  Kreds  af  Venner,  af  hvilke  den  meget 
ældre  P.  K.  Algreen  (I,  180)  især  fik  Betydning  for  ham,  og  under 
deres  Paavirkning  sluttede  han  sig  til  den  grundtvigske  Retning. 
1850  blev  han  theologisk  Kandidat  og  kort  efter  Kapellan  hos  £. 
T.  Clausen  (III,  604)  i  B6slunde.  Aaret  efter  blev  han  Kapellan 
hos  den  lærde  W.  F.  Engelbreth  (IV,  513)  i  Lyderslev,  og  i  hans 
Præstegaard  blev  han  forlovet  med  Mette  Marie  Olsen  (f.  2.  Febr. 
1824  t  22.  Maj  1889),  Datter  af  Lærer  Lars  O.  i  Lund  i  Lyderslev 
Sogn.  1854  opgav  han  Kapellaniet  i  Lyderslev  og  tilbragte  de 
følgende  Aar  dels  hos  sin  Fader  i  Skanderborg,  dels  hos  Gaard- 
ejer  Johan  Bertelsen  i  Starup,  for  hvis  Børn  (II,  90)  han  var  Lærer. 
Efter  en  kortvarig  Kapellangjeming  hos  Sognepræsten   i  Fruering 

overtog  han  en  Tjeneste  som  Hjælpepræst  hos  V.  Birkedal  i  Rys- 
linge og  Provst  Knudsen  i  Gislev,  og  der  giftede  han  sig  (1357). 
Under  det  stærke  aandelige  Røre  paa  Fyn  blev  der  ofte  kaldt  paa 
ham  som  Taler;  i  Sødinge  havde  han,  paa  Kolds  Opfordring,  over- 
taget en  Friskole,  og  1859  begyndte  han  ogsaa  at  holde  Højskole 
baade  for  Karle  og  Piger.  1864  blev  han  Sognepræst  i  Hodde  og 
Tistrup,  et  Par  Mil  nord  for  Varde,  og  i  Vestjylland  fortsatte  han 
Arbejdet  for  kirkelig  og  folkelig  Oplysning,  støttet  af  V.  Birkedal, 
H.  Sveistrup,  F.  E.  Boisen  og  N.  J.  Termansen.  1878  blev  han 
forfl5rttet  til  Ørslev  ved  Skjelskør,  og  der  døde  han  14.  Marts  1900. 
Han  havde  en  lille  Digteraare,  og  et  Par  af  hans  aandelige  Sange 
(c Kjærlighed  fra  Gud»,  « Herrens  Venner  ingen  Sinde »)  har  vun- 
det en  stor  Udbredelse  og  fundet  Optagelse  i  « Salmebog  for  Kirke 
og  Hjem».  I  «Aarbog  for  dansk  Kultiu-hist. »  1895,  9^  og  98  har 
han  givet  en  livlig  Skildring  af  sit  Barndomshjem,  sine  Skoleaar 
og  sit  Studenterliv.  —  Efter  sin  første  Hustrus  Død  ægtede  han 
1890  Caroline  Mathilde  Andersen  (f  5.  Juli  1862),  Datter  af  For- 
pagter C.  A.  paa  Snedinge  i  Ørslev  Sogn. 

Højskolebladet  1900,  Nr.  43  ff.  Pf,  Nielsen. 

Schiøningy  Niels,  1743 — 98,  Musiker,  var  født  paa  Ulstrup 
i  Aarhus  Stift.  Den  første  Undervisning  i  Musik  fik  han  af  sin 
Morbroder  Organist  Liitken  i  Horsens.  Senere  studerede  han  under 
Scheibe  i  Kjøbenhavn  og  C.  Ph.  Eman.  Bach  i  Hamborg  og  ud- 
dannede sig  navnlig  til  en  dygtig  Klaverspiller.  Da  Theaterbesty- 
relsen  i  Kjøbenhavn  for  at  fremme  Udviklingen  af  en  national 
Opera  i  1773  besluttede  sig  til  at  oprette  en  dansk  Syngeskole  og 
give  Orkestret  en  bedre  Indretning,  blev  S.  ansat  som  Cembalist 
i  Kapellet  med  Forpligtelse  til  at  undervise  de  danske  Sangere  og 
Sangerinder  og  gjennemgaa  deres  Partier  med  dem  samt  akkom- 
pagnere i  Orkestret  ved  Opførelsen  af  danske  Syngestykker.  Des- 
uden skulde  han  medvirke  i  Musikopførelserne  ved  Hoffet  som 
Akkompagnatør  og  Koncertspiller.  1775  udnævntes  han  til  kongl. 
Kammermusikus.  Ved  Siden  af  sin  praktiske  musikalske  Virksom- 
hed fik  han  Tid  og  Lejlighed  til  at  udføre  et  betydeligt  Arbejde 
som  Samler  af  sjældne  Bøger  og  Musikværker,  Portrætter  m.  m. 
En  stor  Del  af  disse  Skatte  gik  des  værre  tabt  ved  Slotsbranden 
1794.  Nogle  Sange,  han  udgav  1787,  roses  for  deres  varme  Følelse. 
Som  Komponist  var  han  imidlertid  kun  lidet  produktiv.  Derimod 
gjorde  han  sig  fortjent  ved  at  udgive  forskjellige  Samlinger  af  dels 

kirkelige,  dels  verdslige  Sange.  Mest  bekjendte  ere  hans  « Koral- 
Ix^g*  (i7^3)»  «Selskabssange  med  Melodier*  (1783 — 89)  og  « Arier 
og  Sange  af  danske  og  oversatte  Syngestykker*  (1786—89). 

S.  var  ikke  blot  en  dygtig  og  kundskabsrig  Musiker,  men 
ogsaa  uden  for  sit  egentlige  Fag  en  anset  og  betroet  Mand.  Char- 
lotte Biehl  omtaler  saaledes  i  sine  Meddelelser  om  Regeringsforan- 
dringen  1784,  at  de  Kabinetsordrer,  hvorved  det  var  blevet  Brug 
at  afgjøre  Statens  Anliggender,  undertiden  bleve  forelagte  Kongen 
af  Kanunermusikus  S.,  c  under  hvis  Opsigt  Kongen  ofte  skrev  Breve 
af  største  Betydenhed».  S.,  der  døde  6.  Febr.  1798,  var  gift  med 
den  smukke  og  talentftilde  Mette  Marie  f.  Rose  (s.  XIV,  167). 

Nyerup,  Lit.  Lex.  Gerber,  Ncues  I^x.  d.  Tonkttnstlcr.  Collin,  For  Hi- 
storie og  Statistik  II,   191.     Hist.  Tidsskr.  3.  R.  V,  289,  V,  C  Ravn, 

Schjøtt,  Frederik  Viggo  Erik  Frisenberg  Thorup,  1839 
— 98,  Præst,  Søn  af  Præsten  Peter  Ukik  Frederik  S.  (f.  1802  f 
1^73)  og  Theodora  Christiane  f.  v.  Lichtenstein  (f.  1802  f  1853), 
fødtes  i  Odense  12.  Nov.  1839.  Efter  at  være  dimitteret  fra  Aal- 
borg Skole  1858  studerede  han  Theologi,  men  hans  Studier  bleve 
afbrudte  ved  hans  Deltagelse  i  Krigen,  i  hvilken  han  gjorde  Tjene- 
ste som  Sekondlieutenant  ved  11.  Bataillon.  1866  blev  han  theolo- 
gisk  Kandidat,  og  Aaret  efter  foretog  han  en  Udenlandsrejse,  paa 
hvilken  han,  under  Vejledning  af  Professor  E.  Reuss  i  Strasburg, 
blev  ledet  ind  paa  de  Studier  af  den  nytestamentlige  Textkritik, 
der  hele  livet  igjennem  optoge  ham  i  hans  Fritimer.  1868  blev 
han  Kapellan  hos  Sognepræsten  i  He,  1869  Kapellan  i  Gjerlev  og 
Enslev,  1873  konstitueret  som  Pastor  vicarius  i  Raaby  og  Sødring, 
1875  Sognepræst  i  Ringkjøbing  og  Rindom,  1883  Sognepræst  i  Kol- 
ding, 1893  forflyttet  til  Nakskov  og  Branderslev  paa  Laaland,  og 
der  døde  han  4.  Okt.  1898.  Han  har  udgivet  en  Prædikensamling 
(«i2  Prædikener  over  den  nye  Textrække*,  1881),  givet  flere  Bi- 
drag til  opbyggelige  Blade  og  skrevet  et  Par  textkritiske  Afhand- 
linger og  et  Angreb  paa  den  gammeltestamentlige  Bibelkritik.  Hans 
Livs  Hovedværk  var  en  ny  textkritisk  Udgave  af  det  nye  Testa- 
mente («Novum  testamentum  Græce  ad  fidem  testium  vetustissi- 
morum  recognovit  nec  non  variantes  lectiones  ex  editionibus  Elze- 
viriana  et  Tischendorfiana  subjunxit»,  1897),  der  des  værre  er  udar 
bejdet  efter  textkritiske  Principper,  som  have  gjort  det  store  Ar- 
bejde temmelig  værdiløst.  1869  blev  han  gift  med  Alvilde  Neer- 
gaard, Datter  af  Sognepræst  Peter  N.  i  Ugilt. 

Elvius,  Danmarks  Præstehist  1869—84  S.  307.    Den  indre  Missioos  Tul. 
1898.  Nr.  43.  Fr,  Nuisem. 


Schiøtt,  Heinrich  August  Georg,  1823 — 95,  Portrætmaler, 
var  født  i  Helsingør  17.  Dec.  1823  som  Søn  af  Toldforvalter  og 
Kammerraad  Heinrich  Erpecum  S.  og  Anna  Sophie  Marie  f.  Fieron. 
Efter  sin  Konfirmation  blev  Aug.  S.  sat  i  Malerlære  i  Kjøbenhavn 
og  kom  nogle  Aar  derefter  ind  paa  Kunstakademiet,  hvor  han 
1846  vandt  den  lille  og  s.  A.  den  store  SølvmedaiUe;  andre  Pris- 
belønninger opnaaede  han  ikke.  Sit  første  selvstændige  Arbejde, 
et  Barneportræt,  udstillede  S.  1844,  2  Aar  før  han  afgik  fra  Akade- 
miet, og  derpaa  ftilgte  i  næsten  uafbrudt  Rækkefølge  en  Mangfol- 
dighed af  Portrætter,  de  fleste  Aar  mindst  6  eller  8;  i  alt  har  han 
paa  Charlottenborg  udstillet  over  150  saadanne,  deriblandt  ikke  faa 
af  kongelige  og  andre  kjendte  Personer,  saaledes  Dronning  Caro- 
line Amalie  (3  Gange),  Arveprins  Ferdinand  og  Arveprinsesse  Caro- 
line, Prins  Christian  af  Danmark  (Kong  Christian  IX)  og  dennes 
Børn,  Baron  C.  F.  A.  B.  Blixen-Finecke,  Gehejmeraad  F.  Tillisch, 
General  G.  C.  v.  Krogh,  Etatsraad  C.  A.  Broberg  og  Historiemaleren 
J.  L.  Lund;  paa  Portrættet  af  denne  sidste,  et  af  hans  bedste  Ar- 
bejder,  blev  han  i  1854  optagen  som  Medlem  af  Kunstakademiet. 

S.  var  2  Gange  gift:  i.  (1850)  med  Enke  efter  Premierlieute- 
nant  Adolf  Schultz,  Betty  Augusta  Ultima  f  Søht  (f  1820  f  1^53), 
Datter  af  praktiserende  Læge  H.  H.  S.;  2.  (1855)  ^^  Mary  Ann 
f.  Ogelvie  (f.  1836  f  1857),  Adoptivdatter  af  Grosserer  M.  F.  O. 
Winther.  Sin  første  Udenlandsrejse  tiltraadte  S.  i  Sommeren  1850 
med  Understøttelse  fra  Akademiet;  han  blev  borte  i  2  Aar,  stude- 
rede først  en  Tid  lang  i  Paris  og  besøgte  derpaa  England  og  Ita- 
lien. Senere  var  han  i  Norge  og  paa  Island  og  endelig  i  1872 — 73 
med  det  Anckerske  Legat  i  Sydevropa,  Ægypten  og  Palæstina; 
overalt,  hvor  han  kom  frem,  malede  han  flittig,  ikke  alene  Studier 
efter  den  levende  Model,  men  ogsaa  større  og  mindre  Landskabs- 
billeder. 

S.,  der  i  1866  blev  titulær  Professor,  var  i  saa  godt  som  hele 
den  lange  Aarrække,  hvori  han  virkede,  en  af  sit  Fædrelands  mest 
søgte  Portrætmalere;  siden  Juels  Dage  har  næppe  nogen  af  hans 
Kaldsfæller  været  yndet  som  han,  særlig  af  Aristokratiet  og  det 
velstaaende  Bourgeoisie.  Den  Lykke,  han  gjorde,  skyldte  han,  ved 
Siden  af  sit  glatte,  udpenslende  Foredrag  og  en  vis  Harmoni  i 
Farven,  sit  Greb  paa  tækkelig  Opstilling  af  Modellen  og  sin  Evne 

til  at  fremhæve  det  tiltalende  hos  denne,  medens  han  ikke  beto- 
nede de  formelle  Mangler  stærkere  end  højst  nødvendigt;  udpræget 
psykologisk  Sans  hørte  ikke  til  hans  fremherskende  Evner.  For- 
uden Portrætter  malede  S.  ogsaa  større  Figurkompositioner  — 
€Kong  Vermund  og  Uffe  den  spage »  (1850),  c  Asger  Rygs  Hjem- 
komst* (1852),  «Christus  i  Gethsemane*  (1860),  c  En  Fader,  der 
frier  for  sin  Søn;  Thelemarken»,  solgt  til  Kunstforeningen  1862, 
c  En  islandsk  Brud,  der  bliver  pyntet  af  Moderen »  (1866)  og  «Hos 
en  islandsk  Bonde  ved  Aften  i  Badstuen;  en  Saga  bliver  læst»  (187 1) 
—  samt  ikke  faa  Landskaber,  af  hvilke  en  Del  ere  udførte  over 
østerlandske  Motiver.  S.  døde  i  Hellebæk  25.  Jan.  1895.  —  En 
Datter  af  ham,  Sofie  Marie  Elisabeth  S.,  f.  12.  Febr.  1856,  har  ud- 
dannet sig  til  Kunstnerinde  under  Vilhelmine  Bang,  paa  Krøyers 
og  Tuxens  Skole  og  senest,  fra  1888 — qi,  i  Akademiets  Kunstskole 
for  Kvinder;  ogsaa  i  Holland  og  Paris  har  hun  studeret  og  har 
fra  1888  udstillet  Landskabsmalerier  paa  Charlottenborg. 

Weilbach,  Nyt  Kunstnerlex.  Sigurd  Miller, 

Schiøtt,  Julius  Frederik,  f.  1856,  Redaktør  og  Direktør  for 
Zoologisk  Have.  Han  er  født  14.  Dec.  1856  i  Horsens;  hans  For- 
ældre vare  Miumester  J.  P.  S.  og  Anna  Catharine  f.  Breyde.  Han 
blev  Student  fra  Horsens  Skole  1874,  studerede  i  Paris  i  Vinteren 
1877 — 78  og  tog  Magisterkonferens  i  fransk  Sprog  og  Litteratur 
1880.  S.  A.  deltog  han  i  Stiftelsen  af  « Foreningen  til  Oplysnin- 
gens Fremme  blandt  Kjøbenhavns  Arbejdere*  og  1882  i  Stiftelsen 
af  €  Studentersamfundet*,  hvor  han  har  virket  for  Arbejdernes  Under- 
visning og  Udvikling.  Efter  i  1882 — 84  at  have  redigeret  « Theater- 
bladet*  stiftede  han  i  1884  Ugebladet  «Nordstjæmen»,  hvis  Redak- 
tion han  opgav  1896.  I  1897  deltog  han  i  Planlæggelsen  af  «Frem», 
Ugeskrift  for  underholdende  Belæring,  og  overtog  dets  Redaktion. 
1894  opstilledes  han  til  Borgerrepræsentantvalget  i  Kjøbenhavn,  men 
opnaaede  ikke  Valg.  S.  A.  blev  han  Sekretær  i  Industriforeningen, 
hvilken  Stilling  han  opgav  1899  for  som  Direktør  at  overtage  Ad- 
ministrationen af  Zoologisk  Have.  I  9oeme  holdt  han  talrige  Fore- 
drag rundt  om  i  Landet,  særlig  i  Industri-  og  Haandværkerforenin- 
ger.  1881  udgav  han  det  første  billige  Konversationslexikon  (« Dansk 
Folkebibliotheks*).  Siden  1892  har  han  sammen  med  Frøken  Thora 
Goldschmidt  udarbejdet  Bøger  til  < sproglig  Anskuelsesundervisning*; 
derhos   har   han  udgivet   en   Del   Oversættelser  og  skrevet  mange 


Digitized  by  VjOOQ  IC 


1 


l66  SchiøU,  Jul.  Fred, 

mindre  Afhandlinger.     Han  ægtede  i   1882  Frøken  Hansine  Adol- 
fine  Vilhelmine  Hansen  af  Kjøbenhavn.  C.  Christensen. 

Schiøtt^  Preben,  1703 — 82,  Præst,  Søn  af  resid.  Kapellan  i 
Nyborg  Anders  S.  (f  17 14)  og  Marie  Elisabeth  f.  Wandal  {J,  1676 
f  1763),  er  født  i  Korsør  29.  Marts  1703,  blev  Student  fra  Nyborg 
Skole  1722  og  1726  Hører  ved  samme  Skole.  1730  tog  han  theolo- 
gisk  Embedsexamen  og  ansattes  1736  som  Kateket  ved  Holmens 
Kirke.  1738  blev  han  2.,  1747  i.  Kapellan  ved  vor  Frue  Kirke  i 
Kjøbenhavn,  i  hvilket  Embede  han  døde  6.  Maj  1782.  Han  ægtede 
1739  Anna  Willers  (f.  1708  f  1752).  —  S.  ansattes  ved  vor  Frue 
Kirke,  samtidig  med  at  H.  Gerner  (V,  612)  blev  Stiftsprovst,  og 
ligesom  denne  var  han,  som  Biskop  Hersleb  udtrykte  sig,  saa  god 
en  Herrnhuter  som  nogen.  I  hans  Hus  gik  Brødremenighedens 
Medlemmer  gjennem  mange  Aar  ud  og  ind;  de  fejrede  aarlig  hans 
Fødselsdag,  og  han  kaldes  af  dem  ligefrem  en  Broder.  Han  var 
i  øvrigt  en  stille  Mand,  som  aldrig  kom  i  Konflikt  med  de  kirke- 
lige Øvrigheder.  Hans  Død  gav  Anledning  til,  at  Brødremenig- 
heden androg  paa  og  fik  Tilladelse  til  at  holde  egen  Gudstjeneste. 

Helveg,  Den  danske  Kirkes  Hist.  eft  Reform.,  2.  Udg.,  II,  122.  152.  201. 
Kirkchist.  Saml.  3.  R.  I  og  4.  R.  V.  Z.  KocA. 

Schiøtt,  Valdemar  Johannes  Ludvig,  f.  1826,  Filanthrop 
og  Musiker.  S.,  Søn  af  Kobberstikker  Søren  S.  (f  1868)  og  Caro- 
line f.  Lindholm,  er  født  i  Kjøbenhavn  8.  Avg.  1826.  Den  musi- 
kalske Dreng  fik  tidlig  Undervisning  i  Musik  og  skaffede  sig  ved 
sin  Jæmflid  snart  en  betydelig  Praxis  som  Musiklærer  og  Orkester- 
spiller. I  1847  stiftede  han  «Ny  musikalsk  Forening*,  som  opførte 
maanedlige  Koncerter  paa  Hoftheatret,  men  da  han  blev  udskrevet 
til  Soldat  i  Krigsaarene,  maatte  han  1849  nedlægge  sin  Dirigent- 
stok, og  Foreningen,  som  under  ham  talte  henved  600  Medlemmer, 
sygnede  nu  hen.  1852  blev  han  ansat  som  Fløjtenist  i  det  kongl. 
Kapel  og  ægtede  1854  I^ura  Gottliebine  Louise  Amanda  Hansen, 
Datter  af  kongl.  Kammerfourér,  Kammerraad  H.  P.  H,;  men  uagtet 
hans  Embede  og  hans  private  Virksomhed  kun  levnede  ham  ringe 
Hviletid,  paatog  han  sig  dog  i  fiere  Aar  uden  Vederlag  den  af 
«Kjæden>  grundede  Musikundervisning  for  de  blinde,  og  som  i. 
Musiklærer  ved  Statens  Blindeinstitut  (indviet  1858)  har  han  wket 
ivrig  for  Blindesagen.  Han  indførte  det  Brailleske  Nodesystem 
her,  konstruerede  forskjellige  Apparater:  den  bevægelige  Tavle  for 

blinde  Syngelærere,  en  Nodeskrivemaskine  (sammen  med  Ingeniør 
C.  Møller)  m.  m.,  og  har  ved  adskillige,  med  offentlig  Understøt- 
telse foretagne  Rejser  til  de  i  Udlandet  afholdte  Blindelærerkon- 
gresser  grundig  sat  sig  ind  i  sit  Fag.  Hans  Evner  til  at  vække 
Folks  Godgjørenhed  kom  til  deres  ftilde  Ret,  og  han  har  utrætte- 
lig foranstaltet  Koncerter  o.  dsl.  i  Velgjørenhedens  Tjeneste.  1866 
stiftede  han  en  Forening,  kaldet  «Vald.  Schiøtts  Minde»,  til  at 
skaffe  begavede  Børn  af  ubemidlede  Forældre  fri  Skoleundervisning; 
den  har  i  en  Række  Aar  gjennemsnitlig  hjulpet  100  Børn  om  Aaret. 
1889  tog  han  sin  Afsked  fra  Kapellet. 

Illostr.  Folkeblad  Nr.  426.     Søndagsposten  Nr.  1038.     S.  A,  E,  Hagen. 

Schiøtz,  Theodor  Ludvig,  1821 — 1900,  Botaniker  og  Brygger, 
er  født  4.  Sept.  182 1  paa  Bognæsgaard  ved  Roskilde;  hans  Fader, 
Krigsraad,  Exam.  jur.  Joseph  Anton  Ludvig  S.,  havde  den  i  Fæste; 
Moderen  var  Augusta  Georgia  f.  Metzgtn.  Efter  sin  Konfirmation 
blev  han  (1836)  Discipel  paa  Frederikssunds  Apothek,  kom  derpaa 
som  Medhjælper  til  Waisenhusapotheket  i  Kjøbenhavn  og  tog  farma- 
cevtisk  Examen  1844.  Derefter  blev  han  Laborant  paa  Løveapo- 
theket  i  Kjøbenhavn  og  Bestyrer  først  af  Apotheket  i  Roskilde, 
derpaa  af  Apotheket  i  Gram,  men  Virksomheden  her  blev  afbrudt, 
ved  at  han  1849  gik  som  frivillig  med  i  Krigen.  Fra  1851 — 56 
var  han  derpaa  Lærer  i  Naturvidenskab  ved  Rødding  Højskole. 
Hans  særUge  Videnskab  var  Botanik.  1846  blev  han  Formand  for 
det  naturhistoriske  Selskab  i  Kjøbenhavn,  og  dette  Selskab,  der 
opløstes  og  gjenopstod  som  den  botaniske  Forening,  overdrog  S. 
forskjellige  botaniske  Undersøgelser,  saaledes  1849  paa  Bomholm 
og  1858  i  Sønderjylland.  Han  vendte  sig  imidlertid  nu  til  prak- 
tisk Gjeming,  uddannedes  som  Brygger  paa  Gammel  Carlsberg  og 
startede  1859,  sammen  med  Grossererne  Joh.  F.  Rasmussen  og  Es- 
mann,  Albani  bajerske  Ølbryggeri  i  Odense,  hvis  Bestyrer  han  blev. 
Da  det  stærkt  voxende  Foretagende  1866  omdannedes  til  et  Aktie- 
selskab, blev  han  Direktør  for  det  og  vedblev  i  denne  Stilling,  til 
han  1889  trak  sig  tilbage.  Som  Medlem  af  Odense  kommunale 
Forskjønnelsesudvalg  har  han  store  Fortjenester  af  Plantningerne  i 
Fruens  Bøge.  Men  for  øvrigt  har  han  kun  uvæsentlig  deltaget  i 
det  offentlige  Liv.  Ved  Siden  af  sit  kjære  botaniske  Studium,  som 
han  stadig  drev,  interesserede  han  sig  for  Sejlsport  og  i  sine  sidste 
Aar  for  Opdræt  af  rene  danske  Landhøns.  Glemmes  maa  det  ikke 
heller,   at  da  Claus  Bergs  store  Altertavle  1885  erhvervedes  for  St. 


Digitized  by  VjOOQ  IC 


l6g  Schtøtz,  Theod,  Ludv, 

Knuds  Kirke  ved  2  Odensemænds  patriotiske  Oflfer,  var  S.  den  ene 
af  dem.     Han  døde  ugift  31.  Avg.  1900. 

Erslew,  Forf.  Lex.     J.  Lauritzen,   Odense  i  Billeder.     H.  Rosendal,  Rød- 
ding Højskole.      Farmaceut.  Tid.   1900.  C.  ^yrep. 

Schlanbuschy  Theodor  Georg,  1756 — 1829,  Amtmand,  Søn 
af  Jagtjunker  Frederik  Leegaard  S.  paa  Ejdsvold  og  Margrethe  f. 
Sehested,  var  født  29.  Juli  1756  i  Norge,  studerede  fra  1774  paa 
Sorø  Akademi,  siden  ved  Universitetet  og  blev  1779  juridisk  Kandi- 
dat. S.  A.  blev  han  ansat  som  Kammerjunker  hos  Kronprins 
Frederik.  .Som  saadan  hørte  han  til  Prinsens  intimeste  Omgang, 
og  denne  mærkede,  at  han  kunde  stole  paa  S.  Det  var  derfor 
ret  naturligt,  at  Prinsen,  da  han  1781  besluttede  at  hidføre  en 
Forandring  i  de  bestaaende  Regeringsforhold  og  derved  tiltvinge 
sig  den  Indflydelse,  der  svarede  til  hans  Stilling  som  Tronfølger, 
betroede  sig  til  S.  Med  besindig  Klogskab  satte  denne  sig  i  For- 
bindelse med  A.  P.  Bernstorff,  hvem  han  paa  Kronprinsens  Vegne 
og  forsynet  med  dennes  skriftlige  Fuldmagt  1782  forhandlede  med 
i  Meklenborg,  efter  at  han  havde  erholdt  Orlov  til  en  Baderejse 
til  Pyrmont.  Ved  sin  Hjemkomst  kunde  han  bringe  sin  Herre 
Efterretninger  om  den  indledede  Forbindelse,  der  siden  fortsattes 
og  udvidedes,  indtil  Sagen  var  saaledes  modnet,  at  Kronprinsen 
ved .  sin  Konfirmation  1784  selv  kunde  overtage  Regeringen.  For 
ikke  at  vække  Mistanke  havde  S.  forinden  ladet  sig  fjæme  fra 
Hoffet,  saa  han  var  ikke  selv  tilstede  ved  Regeringsforandringens 
Iværksættelse.  Saaledes  fortæller  han  selv;  men  adskilligt  tyder 
paa,  at  hans  lu-egelmæssige  Liv  ogsaa  var  medvirkende  til  hans 
Afsked,  som  dog  meddeltes  ham  paa  den  Maade,  at  han  (Febr. 
1783)  udnævntes  til  Assessor  i  den  norske  Overhofret.  Dette  Em- 
bede tiltraadte  han  imidlertid  ikke,  et  Par  Maaneder  efter  rejste 
han  til  Frankrig,  og  Kronprinsen  fandt  det  fornødent  at  meddele 
Bernstorff,  at  S.  ikke  længer  havde  Fuldmagt  til  at  forhandle  med 
ham.  Hvad  der  nu  end  kan  have  været  at  sige  paa  ham,  saa 
glemte  Kronprinsen  ikke  hans  gode  Tjeneste;  kort  efter  Katastrofen 
1784  udnævntes  S.  til  overordentlig  Gesandt  ved  det  sicilianske 
Hof  og  Kammerherre.  1789  blev  han  Amtmand  i  Rensborg,  hvor 
han  døde  13.  Avg.  1829.  Det  hvide  Baand  havde  han  faaet  1803, 
Gehejmekonferensraads  Titel  1813,  og  1826  forhøjede  Kongen  yder- 
ligere hans  Rang.  Fra  sit  Ungdomsophold  paa  Sorø  havde  S.  be- 
varet nogen  litterær  Sans,  og  ved  sin  Død  efterlod  han  sig  et  rigt 

Bibliothek,  omfattende  Historie,  Geografi,  Nationaløkonomi,  Filo- 
logi, Theologi  m.  fl.  Videnskaber.  —  Gift  med  Margrethe  f.  Sehe- 
sted (f.  i  Christiania  13.  Juli  1758,  f  i  GlucksUdt  20.  Avg.  1838), 
Datter  af  S.s  Morbroder  Generalmajor  Frands  Vilhelm  S.  og  Anne 
Barbara  f.  Løvenskiold. 

Hist.  Tidsskr.  3.  R.  V,  255  ff.     Illustr.  Tid.   1867—68,  Nr.  448. 

a  Z.  Wad. 

Schlecht,  s.  Slecht. 

Schlegel,  Carl  Otto  Emil,   1794 — 1864,  Officer,  var  Søn  af 
Justitsraad,  Kommitteret  i  Økonomi-  og  Kommercekollegiet  Henrik 
Frederik  S.  (f.  1749  f  1^22)  og  Caroline  Sigfridia  f.  Hyllested  (f 
1 761  f  1827)  og  blev  født  i  Kjøbenhavn  21.  Okt.  1794.     Allerede 
tidlig  betraadte  han  den  militære  Vej,   i  det  han    1809  udnævntes 
til  Frikorporal  og  1810  til  Sekondlieutenant  ved  danske  Livregiment 
til  Fods.    181 1  overgik  han  som  Sekondlieutenant  til  Ingeniørkorp- 
set, hvor  han  1813 — 14  benyttedes  ved  Batterianlæg  ved  Lille  Bælt 
(Fænø)  og   1814 — 20  var  ansat  ved   Kjøbenhavns  Fæstning,    i  det 
han  dog  i  et  Aars  Tid,  1816 — 17,  var  fraværende  ved  Demoleringen 
af  Gliickstadt  Fæstning;  han  var  i  1814  bleven  forfremmet  til  Pre- 
mierlieutenant.      Fra    1820—24   beordredes   han  til    Frankfurt   med 
Ingeniørmajor  Prangen  (s.  XIII,  271).     Efter  sin  Hjemkomst  bistod 
han  denne  med  Tilendebringelsen  af  nogle  Arbejder  i  Anledning 
af  Udenlandsrejsen,  indtil  han  i  1825  paa  ny  ansattes  ved  Kjøben- 
havns Fæstning.    1827  fik  han  Kapitajns  Karakter,  1828  beordredes 
han  som  Volontær  med  det  fi-anske  Armékorps  til   Morea  i   den 
græske    Frihedskrig,    1829    blev   han    virkelig    Kapitajn    og    vendte 
s.   A.   tilbage  til  Tjeneste  ved  Kjøbenhavns  Fæstning.      Fra    1834 
— 37   var  han  ansat  ved  Vejtjenesten  i  Kongeriget  og  blev  efter 
i   1838   at  have  erholdt  Majors  Karakter  uden  Anciennitet  dirige- 
rende   Stabsofficer   ved   denne   Tjeneste.      1841    tildeltes   der   ham 
Majors  Anciennitet,  og  han  udnævntes  efter  Hærorganisationen  af 
1842    til    Kapitajn    af   i.    Klasse.      1844   blev    han   virkelig   Major, 
1848   Oberstlieutenant   og    1849   karakt.    Oberst   uden    Anciennitet. 
1848 — 49  var  han  kongevalgt  Medlem  af  den  grundlovgivende  Rigs- 
forsamling, men  en  Del  af  Tiden  fraværende  i  en  diplomatisk  Sen- 
delse  til  Paris.     I  Krigen  1849  var  han  Kommandør  for  Feltinge- 
niørdetachementet  og  deltog  i  Fægtningerne  ved  Kolding  23.  April 
og  Gudsø  7.  Maj  samt  i  Udfaldet  fra  Fredericia  6.  Juli.    Kort  efter 
denne  Affære  fik  han  Obersts  Anciennitet,   og  han  gjorde  imellem 

Krigsaarene  atter  Tjeneste  ved  Vejvæsenet  for  i  1850  paa  ny  at 
overtage  Kommandoen  over  Feltingeniørdetachementet,  indtil  han 
5.  Marts  s.  A.  blev  Generalmajor  og  Chef  for  Ingeniørkorpset 
1850 — 58  beklædte  han  StiUingen  som  højstkommanderende  for 
Kjøbenhavns  Brandkorps  i  Ddebrandstilfælde.  185 1  indtraadte  han 
i  Defensionskommissionen  og  blev  Præses  i  Kommissionen  angaa- 
ende  Armeens  fremtidige  Organisation.  I  Anledning  af  Orsinis  og 
Pieris  mislykkede  Attentat  paa  Napoleon  IH  sendtes  Prins  Chri- 
stian til  Danmark  til  Paris  i  Begyndelsen  af  1858  for  at  lykønske 
Kejseren,  og  S.  beordredes  da  til  at  ledsage  Prinsen.  S.  overtog 
1860  Præsidiet  i  den  raadgivende  Komité  under  Krigsministeriet, 
af  hvilken  han  i  øvrigt  havde  været  Medlem  fra  dens  Oprettelse  i 
1848  til  dens  Retablering  i  1856.  Han  udnævntes  1861  til  Gene- 
rallieutenant,  og  1863  blev  han  paa  ny  sendt  til  Paris,  for  at  notifi- 
cere Kejseren  Frederik  VII's  Død  og  Christian  DC's  Tronbestigelse. 
I  Vinteren  1863 — 64  var  han  i  nogle  Maaneder  midlertidig  kom- 
manderende General  i  i.  Generalkommandodistrikt  i  Anledning  af, 
at  Generallieutenant  de  Meza  overtog  Overkommandoen  over  den 
aktive  Armé,  og  30.  Juli  1864  døde  han  i  Kjøbenhavn.  Han  blev 
Kommandør  af  Danebrog  i  1849  og  Storkors  i  1858. 

S.  ægtede  5.  Juni  1841  i  Randers  Sophie  Marie  Lorentz  (f. 
13.  Maj  1820  f  29.  April  1890),  Datter  af  Amtmand  over  Randers 
Amt,  Kammerherre  Wilhelm  Conrad  L.  (f  1787  f  1854)  og  Sophie 
Marie  f  Herholdt  (f.  1794  f  1861).     Ægteskabet  var  barnløst. 

Erslew,  Forf.  Lex.  Tychsen,  Fortifikations-Etaterne  og  Ingenieurkorpset 
1684- 1893.  V,  E,  Tychsen. 

Schlegel,  Johann  Elias,  1719 — ^49,  Forfatter,  født  17.  Jan. 
1 7 19  (ikke  som  før  antaget  28.  Jan.  17 18)  i  Meissen,  hvor  hans  Fader, 
Johann  Friedrich  S.  (f  1689  f  6.  Sept.  1748),  var  Appellationsraad 
og  Stiftssyndikus ;  Moderen,  Ulrica  Rebecca  f  Wilke  (f  1736),  var 
Datter  af  en  Superintendent  i  Meissen.  S.  undervistes  i  Hjemmet, 
indtil  han  1733  kom  i  Landsskolen  i  Pforta,  hvor  Studiet  af  de 
klassiske  Sprog  dreves  paa  Modersmaalets  Bekostning;  Latin  var 
Samtale-  og  Undervisningssprog.  Den  begavede  og  litterært  dan- 
nede Fader  fulgte  med  Omhu  sine  Sønners^  Studier;  i  latinske 
Breve  maatte  de  gjøre  ham  Rede   for  dem,   og  han  stillede  dem 


^    Foruden  J.  E.  den  nedennævnte  Johan  Heinrich  og  Johann  Adolph,  Fader 
til  de  bekjendte  tyske  Romantikere  August  Wilhelm  og  Friedrich  S. 

Opgaver  til  Besvarelse,  som  han  kritisk  bedømte.  Som  Dreng 
skrev  S.  alt  Vers,  i  Skolen  Oversættelser  af  Klassikerne  og  efter 
klassiske  Forbilleder  fra  1736  en  Række  Tragedier,  der  ere  holdte 
stramt  inden  for  den  franske  Tragediestils  Rammer  med  dens  typiske 
Helteskikkelser.  Hans  « Hermann*  (1741)  var  det  første  tyske  Drama 
med  et  nationalt  Æmne.  Med  omfattende  og  grundige  Kundskaber 
i  Oldtidens  og  den  moderne  Skjønlitteratur,  især  den  dramatiske, 
der  blev  hans  Livs  Studium  og  Lidenskab,  og  besjælet  af  utæmme- 
lig Lærelyst  og  Lyst  til  at  omsætte  det  lærte  i  Produktion  kom 
han  1739  til  Universitetet  i  Leipzig  for  at  studere  Retsvidenskab. 
Den  unge,  dramatisk  interesserede  Student  knyttedes  først  til  den 
da  litterært  enevældige  Gottsched,  Forkæmperen  for  den  stive 
franske  Smagsretning,  men  svingede  efter  at  have  lært  de  engelske 
Digtere,  især  Shakspeare,  at  kjende  stærkt  over  til  de  friere  An- 
skuelser, som  repræsenteredes  af  Schweitseren  Bodmer;  men  for 
selvstændig  i  sin  Udvikling,  en  for  kølig  overvejende  Natvu*  til  at 
« sværge  til  nogens  Fane»,  deltog  han  ikke  i  deres  Polemik.  Ved 
Siden  af  juridiske  og  historiske  Studier  skrev  han  Digte  og  Lyst- 
spil, fattige  paa  Lune,  men  de  første,  der  skildre  det  borgerlige 
Livs  Karakterer.  Hans  Studier  af  dramatisk  Digtning  affødte  en 
Række  æsthetiske  og  dramatiu-giske  Afhandhnger,  der  vise  ham 
som  tænksom  Theoretiker.  I  «Abhandlung  von  der  Nachahmung> 
(1742 — ^43)  hævder  han,  at  Kunsten  bestaar  i  EfterUgning  med  det 
Formaal  at  fornøje  ved  Iagttagelsen  af  det  fremstilledes  Lighed 
(Åhnlichkeit,  ikke  Gleichheit)  med  sit  Forbillede.  1741  havde  hans 
Fader  ved  forsømmelig  Embedsførelse  mistet  Embede  og  Formue. 
Sønnerne  maatte  hjælpe  sig  selv,  og  S.  blev,  efter  1742  at  have 
frildendt  sine  Studier,  Privatsekretær  hos  Gehejmekrigsraad  v.  Spener 
i  Dresden,  som  s.  A.  udnævntes  til  kiu^achsisk  Gesandt  ved  det 
danske  Hof. 

19.  Febr.  1743  ankom  S.  til  Kjøbenhavn.  Den  unge,  be- 
skedne, flittige  og  alvorlige  lærde  fik  her  den  bedste  Modtagelse. 
Han  kom  strax  i  Forbindelse  med  Gram,  fik  Adgang  til  Bercken- 
tins  og  Korffs  store  Bibliotheker,  J.  P.  Anchersen  forsynede  ham 
med  Bøger  om  dansk  Sprog  og  Historie,  og  hos  den  ikke  let  til- 
gængelige Holberg  mødte  han  stor  Venlighed.  Med  forbavsende 
Hurtighed  satte  han  sig  ind  i  dansk  Sprog  og  Litteratvu*  og  gjorde 
sig  fortrolig  med  Folkets  Skik  og  Tænkesæt;  hvor  godt  det  er 
lykkedes  ham,  derom  vidner  bl.  a.  hans  træffende  Betragtninger 
over  danske  Digtere,  der  fremkom  i  hans  Ugeblad  <Der  Fremdel 

(6.  April  1745 — 5.  April  1746),  skrevet  for  danske  om  danske  For- 
hold, fornøjelig  underholdende  ved  Betragtninger  over,  hvad  han 
kalder  Sædelærens  Smaating:  den  gode  Smag  i  Omgangstone  or 
Selskabsliv,  i  Skrive-  og  Tænkemaade  i  Danmark,  og  udført  livlig 
og  yndefuldt  af  en  fin  og  dannet  Iagttager.  Med  en  uskyldig 
Mine  snærter  han  det  pietistiske  Hofs  Afsky  for  Forlystelser,  og  i 
Striden  mellem  Langebek  og  Pontoppidan  (jvfr.  X,  54)  greb  han 
ind  med  en  vittig  Artikel,  der  vakte  den  sidstes  levende  Harme. 
Hele  hans  Virksomhed  i  Danmark  er  præget  af  Viljen  at  være 
dansk;  Sproget  havde  han,  som  Holberg  siger,  i  Grund  udstuderet; 
her  har  ogsaa  hans  Talent  baaret  sine  modneste  Frugter.  Til  hans 
Tragedie  cCanut*  (1746)  er  Æmnet  taget  af  den  danske  Historie; 
baade  den  og  sine  Lystspil  skrev  han  med  deres  Opførelse  paa 
den  danske  Skueplads  for  Øje;  Prologen  c  Die  Langeweile»  var 
bestemt  til  i  Oversættelse  at  aabne  Theatret  1747.  Skuepladsens 
Gjenaabning  fremkaldte  hans  « Gedanken  zur  Aufhahme  des  dani- 
schen  Theaters »;  her  fremhæver  han  med  Vægt,  hvilken  opdra- 
gende og  dannende  Magt  en  national  Skueplads  har  for  Folket; 
kun  maatte  man  ikke  blive  staaende  ved  den  lave  Komedie,  som 
man  havde  —  hvormed  han  mener  Holbergs  — ,  men  gjennem 
højere  Skuespilarter,  passende  for  Middelstandens  og  Hoffets  Smag, 
til  sidst  hæve  sig  til  Tragedien.  Maaske  af  Hensyn  til  sin  Vel- 
ynder Holberg  lod  S.  ikke  Afhandlingen  trykke;  den  kom  først 
frem  1764  i  hans  «Werke»  (I — V,  1761 — 70). 

Da  der  1747  skulde  ansættes  Professorer  ved  Sorø  Akademi, 
foreslog  Holberg  S.  til  Professor  i  Historie  og  Statsret,  men  op- 
naaede  ikke  sit  Ønske.  Ved  A.  G.  Moltkes  Hjælp  blev  han  dog 
i  Maj  1748  Professor  i  nyere  Historie,  Statsret  og  Handels  viden- 
skab i  Sorø  med  300  Rdl.s  Løn.  Med  sin  Jæmflid  satte  han  sig 
ind  i  sin  nye  Virksomhed,  fik  mellem  Akademisteme  oprettet  et 
Diskussionsselskab,  udkastede  Planer  til  poetiske  Arbejder  og  for- 
dybede sig  i  Studier  af  Tysklands  Middelalder  og  Nordens  Oldtid. 
Hans  svage  Helbred  taalte  ikke  Overanstrængelsen,  en  hidsig  Feber 
bortrev  ham  13.  Avg.  1749.  I  April  1748  havde  han  ægtet  Johanna 
Sophia  Niordt  (f.  o.  1730  f  22.  Maj   1774). 

Som  dramaturgisk  Forløber  for  Lessing  brød  S.  theoretisk  med 
det  franske  Dramas  Kunstform,  men  som  Digter  mægtede  han  ikke 
at  løsrive  sig  fra  den.  Hans  fint  dannede  Aand  har  vel  højnet 
det  tyske  Skuespils  yderst  lave  Niveau,  og  hans  Lethed  i  Dialogen 
og  smagfiilde  Versbehandling  kaste  i  hans  bedste  Værker  Tække 

over  hans  Fremstillmg  (c Die  stumme  Sch5nheit>,  1747),  men  han 
besad  for  liden  oprindelig  Digterevne  til  at  skabe  en  ny  Stil.  I 
«Die  Braut  im  Trauer»,  oversat  fra  Engelsk  (1748),  anvender  han 
som  den  første  Fremtidens  Tragedies  Versemaal,  den  sfodede  rim- 
fri Jambe. 

J.  E.  S.s  Werke,  hrsg.  von  J.  H.  Schlegel,  V,  S.  i— Lii.  Allg.  Deutsche 
Biographie  XXXI.  Hettner,  Literaturgesch.  des  18.  Jahrh.  III,  1,  353  ff.  Deut- 
sche Literaturdenkmale  des  18.  u.  19.  Jahrh.  XXVI.  E.  Wolff,  J.  E.  S.  (1889). 
Rentsch,  J.  E.  S.  als  Trauerspieldichter  (1890).  S5derhjelm,  J.  E.  S.  s&rskildt  som 
lustspeldiktare  (1884).  N.  M.  Petersen,  Den  dsk.  Lit.  Hist.  III— V,  i,  passim. 
Stolpe,  Dagspressen  i  Danm.  IV,  240  ff.  Engelstoft,  Univ.-  og  Skoleannaler  1806, 
II.  293  ff.    Museum  1893,  II,  34  ff.  p^  Stolpe. 

Schlegel,  Johan  Frederik,  1817 — 96,  Gehejmekonferensraad, 
en  Søn  af  Kontorchef  i  Generaltoldkammer-  og  Kommercekollegiet 
Wilhelm  August  S.  (f.  28.  Jan.  1791  f  30.  Juli  1871)  og  Dorothea 
Maria  f.  Frost  (f.  24.  Febr.  1791  f  25.  Nov.  1852),  fødtes  i  Kjø- 
benhavn  22.  Jan.  1817,  blev  1833  Student  fra  Metropolitanskolen 
og  1838  juridisk  Kandidat.  1842  indtraadte  han  som  Volontær  i 
Generaltoldkammer-  og  KommercekoUegiets  Handels-  og  Konsulats- 
kontor,  hvor  han  1847  udnævntes  til  Fuldmægtig.  Efter  Kollegiets 
Omordning  blev  han  i  Slutningen  af  1848  udnævnt  til  Chef  for 
Kolonialkontoret  og  fik  1852  Titel  af  Kammerraad.  Da  H.  D.  F. 
Feddersen  (V,  94),  hvem  det  var  lykkedes  at  dæmpe  en  farlig 
Negeropstand  paa  St.  Croix,  1854  ønskede  at  fratræde  Stillingen 
som  Gouvemør  paa  de  vestindiske  Øer,  besluttedes  det,  at  S.,  der 
som  Kolonialsekretær  havde  lagt  ualmindelig  Dygtighed  og  varm 
Interesse  for  Øerne  for  Dagen,  det  følgende  Aar  skulde  afløse  ham. 
Den  Gjeming,  han  saaledes  1855  overtog,  var  vanskelig  nok  under 
de  daværende  Forhold,  navnlig  for  saa  vidt  som  det  paahvilede 
ham  at  gjennemføre  Omorganisationen  af  forskjellige  Sider  af  Øer- 
nes Administration.  Han  naaede  imidlertid  i  saa  Henseende  ved 
utrættelig  personlig  Anstrængelse  og  stræng  Retfærdighed  i  For- 
bindelse med  al  den  Hensynsfuldhed,  som  Forholdene  paa  nogen 
Maade  tillode,  et  saa  tilfredsstillende  Resultat,  at  han,  da  han  efter 
5  Aars  Forløb  af  Helbredshensyn  1860  nødtes  til  at  opgive  Stil- 
lingen, kort  efter  sin  Hjemkomst  ikke  alene  fik  Danebrogsordenens 
Kommandørkors,  men  tillige  udnævntes  til  Gehejmeetatsraad. 

Fra  nu  af  tog  han  vel  ikke  mere  fast  Ansættelse  i  Statstjene- 
sten,  men  efter  at  hans  Helbred  havde  bedret  sig,  blev  der  dog 
paa  forsk jellig  Maade  lagt  Beslag  paa  hans  Arbejdskraft.    Saaledes 


Digitized  by  VjOOQ  IC 


174  Schlegel,  Joh,  Fred. 

blev  han  1866  Raadmand  i  Kjøbenhavns  Magistrats  2.  Afdeling  og 
erhvervede  sig  i  denne  Stilling  saa  almindelig  Sympathi,  at  Borger- 
repræsentationen 1873  valgte  ham  til  Borgmester  for  den  nævnte 
Afdeling.  Svækket  Helbred  nødte  ham  dog  allerede  1875  til  at 
trække  sig  tilbage  fra  dette  Embede  og  indskrænke  sig  til  i  de 
følgende  6  Aar  som  Borgerrepræsentant  at  deltage  i  Styrelsen  af 
Kommunens  Anliggender.  '  I  Begyndelsen  af  1879  blev  han  af 
Regeringen  sendt  til  vore  vestindiske  Øer  som  Formand  for  den 
Kommission,  der  skulde  undersøge  og  afgive  Beretning  om  For- 
holdene der  efter  Oprøret  det  foregaaende  Aar,  og  ved  Hjemkom- 
sten der  fra  blev  han  s.  A.  udnævnt  til  Storkors  af  Danebrog. 
End  videre  fik  han,  der  siden  1884  gjentagne  Gange  havde  været 
konstitueret  som  Overpræsident  i  Kjøbenhavn,  1886  Titel  af  Ge- 
hejmekonferensraad.  Endnu  fortjener  det  at  anføres,  at  han  — 
ved  Siden  af  anden  filanthropisk  Virksomhed  —  var  en  nidkja&r 
Formand  for  Bestyrelsen  af  Kysthospitalet  paa  Refsnæs  fra  dettes 
Oprettelse  1875  til  sin  Død,  8.  Juni  1896  i  Kjøbenhavn,  ligesom 
ogsaa,  at  han  fra  1887  var  Formand  for  « Universitetsjubilæets  danske 
Samfund*. 

S.  var  ikke  blot  en  ualmindelig  elskværdig  og  harmonisk 
Personlighed,  men  tillige  en  litterært  interesseret  og  kunstforstandig 
Mand,  der  efterlod  sig  et  betydeligt  BibUothek  og  værdifulde  Sam- 
linger af  Raderinger  og  Kobberstik.  Han  blev  3.  Nov.  1847  gift 
med  Regine  Olsen  (f.  23.  Jan.  1822),  en  Datter  af  Etatsraad,  Kon- 
torchef Terkel  O.  (f  1784  f  1849)  og  Regine  Frederikke  f  Malling 
(f.  1778  t  1856). 

Illustr.  Tid.  1895—96,  Nr.  38.  G.  KHtigelbach. 

Schlegel,  Johan  Frederik  Vilhelm,  1765 — 1836,  Retslærd,  var 
Søn  af  nedennævnte  Professor  Joh.  Heinr.  S.  og  fødtes  4.  Okt.  1765 
i  Kjøbenhavn.  Han  nød  i  sit  højtdannede  Hjem  en  omhyggelig 
Undervisning,  indtil  Faderens  Død  væsentlig  af  denne  selv,  og 
det  berettes,  at  Moderen  stedse  talte  Fransk,  Faderen  stedse  Tysk 
med  ham.  Fra  sit  13.  Aar  havde  han  som  Kontubernal  Faderens 
Medhjælper  i  Bibliotheksgjemingen,  den  6  Aar  ældre  Rasmus  Nye- 
rup  (XII,  341),  og  med  denne  begavede  Yngling  sluttede  han  et 
Venskab,  der  varede  Livet  igjennem  og  var  frugtbart  for  begge. 

1782  dimitteredes  han  til  Universitetet  af  den  senere  Rektor 
i  Horsens  Ole  Worm,  tog  Aaret  efter  filosofisk  Examen  og  allerede 
1784  den  store  filologiske  Examen,  alt  med  et  udmærket  Udfald,  som 

han  i  Hovedsagen  skyldte  de  usædvanlige  Sprogkundskaber,  han 
allerede  førend  sin  Studenterexamen  havde  erhvervet  sig  ved  at 
følge  sin  Faders,  paa  Grundsætningen:  Hjælp  til  Selvhjælp,  byggede 
Studieplan.  Endnu  kun  et  Aar,  og  S.  havde  med  offentlig  Be- 
rømmelse absolveret  juridisk  Examen,  til  hvilken  han  særlig  havde 
nydt  Vejledning  af  Jacob  Edvard  Colbjømsen  (IV,  39),  der  allerede 
før  Examen  havde  skaffet  ham  Stillingen  som  Vicedecanus  ved 
Kommunitetsøvelseme  med  en  virkelig  Dekans  Indtægter.  Med 
oflfentlig  Understøttelse  tiltraadte  S.  Aaret  efter  (1786)  en  længere 
Studierejse,  paa  hvilken  han  i  Særdeleshed  opholdt  sig  i  Gøttingen, 
Berlin,  Dresden  og  London.  I  Gøttingen  udgav  han  (paa  Latin) 
sit  første  videnskabelige  Arbejde:  «0m  Borgernes  Udvandringsfri- 
hed»  (1787),  der  indbragte  ham  et  Accessit  fra  Byens  Universitet. 
Han  studerede  i  øvrigt  Statsret,  Historie,  Proces  og,  vistnok  især, 
Cameralia.  Hans  Interesse  gik  paa  denne  Tid  mest  i  sidstnævnte 
Retning,  og  hans  Maal  var  at  komme  ind  paa  den  diplomatiske 
Løbebane.  Efter  Colbjømsens  Raad  afbrød  han  imidlertid  sin 
Udenlandsrejse  for  1788  at  deltage  i  en  Konkurrence  om  et  ledigt 
juridisk  Professorat  ved  Kjøbenhavns  Universitet.  Den  11  Aar 
ældre  C.  M.  T.  Cold  sejrede  over  ham,  men  det  følgende  Foraar 
udnævntes  S.  til  Adjunkt  ved  det  juridiske  Fakultet,  hvor  han 
endnu  s.  A.  (1789)  blev  extraordinær  Professor;  Stillingen  som  Pro 
fessor  ordinarius  opnaaede  han  først  1800. 

Der  er  over  S. s  videnskabelige  Produktion  og  akademiske 
Lærergjeming  noget  af  den  Forstaaen  sig  paa  alt,  af  den  Mange- 
sidighed, som  hører  en  svunden  Tids  Videnskabelighed  til,  og  som 
ganske  vist  ogsaa  var  mere  forenelig  med  Datidens  Stofmængde 
end  med  Nutidens.  S.  læste  over  Statsret,  almindelig  Retslære, 
Retshistorie,  juridisk  Encyklopædi,  Romerret,  Statistik  og  adskilligt 
mere,  og  han,  der  i  de  yngre  Aar  stedse  var  rede  til  under  en 
Kollegas  Bortrejse,  Svagelighed  eller  Overtagelse  af  andet  Embede 
at  varetage  hans  partes,  stod  til  Tider  som  den  eneste  aktive 
Lærer  inden  for  det  retsvidenskabelige  Fakultet.  Hans  litterære 
Efterladenskaber  frembyde  et  ikke  mindre  broget  Billede.  Hans 
vigtigste  Arbejde  og,  tør  man  vel  sige,  det  eneste,  i  hvilket  hans 
videnskabelige  Navn  er  nærværende  for  den  almindelige  juridiske 
Bevidsthed  i  Nutiden,  er  « Danmarks  og  Hertugdommenes  Statsret 
med  stadigt  Hensyn  til  deres  ældre  Forfatning*  i.  Del  (1827).  Med 
særligt  Hensyn  til,  at  der  her  var  Tale  om  en  Slags  Nybegyndelse 
—  før  juridisk  Examens  Omordning  ved  Forordningen  af  26.  Jan. 

1 82 1  bestode  Forelæsningerne  over  Statsret  kun  i  fattige  Kommen- 
tarer til  Kongeloven  — ,  fortjente  dette  Værk  trods  sine  Svagheder 
Anerkjendelse  og  fandt  den  ogsaa  baade  hos  retskyndige  og  Hi- 
storikere, ligesom  det  blev  oversat  paa  Tysk  1829.  2.  Del  af  Ar- 
bejdet, der  skulde  have  indeholdt  Hertugdømmernes  Statsret,  ud- 
kom aldrig,  ligesom  S.  ogsaa  efter  Orla  Lehmanns  noget  bitre 
Vidnesbyrd  (Efterladte  Skrifter  I,  28)  under  sin  Forelæsningsvirk- 
somhed  negligerede  denne  Del  af  Statsretten,  der  aabenbart  be- 
tragtedes som  « noget,  der  egentlig  kun  vedkom  Universitetet  i 
Kiel,  som  visselig  ikke  forsømte  sin  Del  af  Opgaven*.  S.s  <^ Na- 
turrettens eller  den  almindelige  Retslæres  Grundsætninger*,  der 
afløste  Nørregaards  Naturret  og  udkom  i  2  Oplag  (1798  og  1805), 
var  paavirket  af  den  Kantske  Filosofi  og  faldt  i  Tidens  Smag,  og 
hans  1825  udgivne  « Juridisk  Encyklopædi*  udfyldte  et  Savn  i  Da- 
tidens Litteratur.  Det  første  større  Skrift,  som  S.  udgav  her  hjemme 
—  efter  at  han  1790  (ved  Kronprinsens  Formæling)  havde  publi- 
ceret sin  for  den  juridiske  Doktorgrad  skrevne  Afhandling  om  For- 
skjellen  mellem  Besiddelse  i  god  Tro  og  i  ond  Tro  efter  romerske 
Retsgrundsætninger  — ,  var  imidlertid  en  (uftildendt)  « Statistisk  Be- 
skrivelse af  de  fornemste  evropæiske  Stater*  (1793 — 96),  det  umid- 
delbare Udbytte  af  hans  Ungdomsstudier  i  Udlandet. 

En  vigtig  Plads  inden  for  S.s  Produktion  indtage  hans  Lejlig- 
hedsskrifter, der  til  Dels  saa  Lyset  i  Tidsskriftet  «Astræa»,  som 
han  i  Aarene  1797 — 1805  udgav  i  5  Bind.  Her  maa  først  og  frem- 
mest nævnes  hans  AfhandHng  « Frimodig  Prøvelse  af  den  engelske 
Admiralitetsrets  Dom,  afsagt  11.  Juni  1799  i  den  bekjendte  svenske 
Konvoisag*  (1800),  hvori  han  over  for  den  af  Sir  William  Scott  af- 
sagte Dom  med  Kyndighed  og  Skarpsindighed  hævder  Sætningen 
tFrit  Skib,  frit  Gods*  og  påaviser  Utilstedeligheden  af  Visitation 
af  Handelsskibe  under  Konvoi  af  Krigsskibe.  Afhandlingen  blev 
strax  oversat  paa  Fransk  og  Engelsk  og  levende  diskuteret  i  det 
engelske  Parlament  og  i  den  engelske  Litteratur,  hvor  ingen  ringere 
end  Lord  Granville  skrev  imod  den.  Fra  svensk  officiel  Side  ind- 
bragte Skriftet  sin  Forfatter  forskjellig  Anerkjendelse,  og  S.  blev 
en  søgt  Konsulent  i  vigtigere  engelske  Prisesager.  Over  for  Birck- 
ners  Skrift  om  Trykkefriheden  skrev  S.  (1797)  et  Modskrift,  som 
han  selv  betegner  som  et  « Forsøg  paa  at  bestemme  Grænseskjellet 
imellem  Trykkefrihed  og  Trykkefrækhed*,  et  Arbejde,  der  just  ikke 
lagde  Grunden  til  nogen  Popularitet  for  ham  hos  en  senere  Tids 
Liberalisme.    I  en  fransk  Afhandling  om  Forbindelsen  mellem  Sles- 

vig  og  Holsten  (1816)  søgte  han  at  modarbejde  urigtige  Forestil- 
linger blandt  Diplomatiet,  og  efter  Opfordring  af  den  engelske 
Oesandt  i  Kjøbenhavn  udarbejdede  han  en  Fremstilling  af  Katho- 
likkemes  retlige  Stilling  i  Danmark  (1816).  For  den  preussiske  Rege- 
ring skrev  S.  (1831)  cMemoiren  iib.  Gesetzgebung»  (uudgivet),  for 
den  svenske  Regering  et  Lovgivningsudkast,  og  af  Yngvar  Nielsen 
er  der  i  1882  (c Bidrag  til  Norges  Historie  i  i8i4»)  udgivet  et  i 
det  danske  Gehejmearkiv  opbevaret  Udkast  til  en  Forfatning  for 
Norge,  som  S.  i  18 14  tilstillede  Prins  Christian  Frederik.  I  videre 
Forstand  kunne  ogsaa  under  S.  s  talrige  Lejlighedsskrifter  henregnes 
hans  Anniærkninger  til  den  af  ham  og  R.  Nyerup  besørgede  Ud- 
gave af  Kofod  Anchers  Skrifter  (1807 — 11),  hvori  han  med  Hensyn 
til  de  gamle  danske  Love  og  Retssædvaners  Oprindelse  gjorde  de 
samme  Anskuelser  gjældende,  som  han  senere  udviklede  i  en  fyl- 
digere Afhandling:  «0m  de  gamle  danskes  Retssædvaner  og  Avto- 
nomi»  (1827),  og  hans  Indledning  og  Kommentar  til  den  Ama- 
magnæanske  Kommissions  Udgave  af  den  islandske  Lovbog  «Graa- 
gaasen»  (1829). 

S.  blev  indtil  sin  Dødsdag  ved  Universitetet.  Han  var  i  1801 
bleven  beskikket  til  Kancellideputeret  og  Chef  for  det  gejstlige 
Departement  i  Kancelliet,  men  han  havde  ikke  tiltraadt  denne 
Post,  da  han  i  1803  paa  Kronprinsens  Opfordring  frasagde  sig  Ud- 
nævnelsen og  med  et  Lønnihgstillæg  af  iioo  Rdl.  og  Titel  af 
virkelig  Etatsraad  traadte  tilbage  til  Universitetet,  hvor  der  ved  en 
Revision  af  Reglerne  om  juridisk  Examen  var  særlig  Brug  for  ham. 
I  sine  Velmagtsdage  var  S.  en  dygtig  og  omhyggelig  Docent,  og 
han  skal  have  været  den  første,  der  (1792)  indførte  skriftlige  Øvel- 
ser som  et  Led  i  Undervisningen.  Paa  sine  ældre  Dage  led  han 
utvivlsomt  af  Professortræthed,  og  som  Universitetets  Senior  op- 
naaede  han  (1833)  Dispensation  fra  at  holde  Forelæsninger.  Fra 
1 791  var  S.  extraordinær  Assessor  i  Højesteret  og  deltog  jævnlig  i 
Rettens  Voteringer,  fra  1800,  da  Posten  som  Referendarius  consi- 
storii  oprettedes,  beklædte  han  denne  indtil  1804,  da  han  blev 
Nørregaards  Eftermand  som  Decanus  i  Fakultetet,  hvilken  Post 
han  indtog,  indtil  den  fra  1817  gik  over  til  vexelvis  at  forestaas 
af  Professorerne.  Flere  Gange  (1803 — 4,  1812 — 13  og  1828 — 29) 
var  han  Universitetets  Rektor.  1^3  blev  han  Medeforus  for  den 
Amamagnæanske  Stiftelse,  1806  Medlem  af  Videnskabernes  Selskab 
og  det  kongl.  danske  Selskab,  1820  Formand  for  det  skandinaviske 
Litteraturselskab  og   1831   for  det  kongl.  nordiske  Oldskriftselskab. 

Talrige  vare  de  udenlandske  lærde  Selskaber,  af  hvilke  han  var 
Æresmedlem  eller  korresponderende  Medlem;  endnu  i  de  nærmeste 
Dage  efter  hans  Død  indløb  der  3  saadanne  Patenter  fira  fjæme 
Steder.  I  1832  var  S.  Medlem  af  den  Notabelforsamling,  der  skulde 
afgive  Betænkning  over  Stænderinstitutionen,  men  den  paa  ham 
faldne  Udnævnelse  som  Repræsentant  for  Universitetet  i  Stænder- 
forsamlingerne frasagde  han  sig  paa  Grund  af  Svagelighed.  1812 
blev  S.,  der  stod  højt  anskrevet  hos  Frederik  VI,  Konferensraad 
og  1828  Kommandør  af  Danebrog. 

S.,  der  17.  Maj  1793  havde  ægtet  sit  Søskendebarn  Marie 
Elisabeth  Hellfried  (f.  1773  f  1851),  ældste  Datter  af  Generalpost- 
direktør  J.  C.  F.  H.  (VII,  300),  døde  19.  Juli  1836  paa  Søllerød- 
gaard. 

Erslew,  Forf.  Lex,  Genealog.  og  biogr.  Archiv.  Neuer  Nekrolog  der 
Deutschen  1836,  II.     Steenstrup,  Historieskrivningen  i  Danm.  i  d.   19.  Aarh. 

M.  R  Friis, 

Schlegel,  Johan  Heinrich,  1726 — 80,  Historiker,  en  Broder 
til  ovennævnte  Professor  Joh.  Elias  S.,  fødtes  24.  Nov.  1726  i 
Meissen  og  kom  1745  til  Universitetet  i  Leipzig,  hvor  han  hurtig 
fik  litterære  Venner,  deriblandt  den  brave  Gellert  og  J.  A.  Cramer 
(IV,  100),  og  litterær  Beskæftigelse,  især  som  Oversætter.  Paa 
Foranledning  af  Broderen  drog  han  1748  til  Danmark  for  at  bKve 
Hovmester  i  Grev  Chr.  Rantzaus  Hus  (XIII,  411),  og  her.  mest  i 
Odense  og  paa  Brahesborg,  tilbragte  han  nu  10  Aar,  der  bleve  af 
afgjørende  Betydning  for  ham,  i  det  han  tilegnede  sig  det  danske 
Sprog  og  begyndte  at  studere  Historie.  Efter  1758 — 60  at  have 
været  med  de  2  yngste  Rantzauer  i  Sorø  ansattes  han,  som  alle- 
rede 1757  havde  opnaaet  Titel  af  Sekretær  i  danske  Kancelli,  1760 
som  Professor  philosophiæ  ved  Universitetet,  ikke  uden  en  vis 
Modstand  fra  dettes  Side,  og  det  overdroges  ham  at  læse  over 
Filosofien,  særlig  dens  praktiske  Del.  Foreløbig  gav  dette  ham 
imidlertid  kun  Arbejde  og  ikke  Løn;  først  1776  rykkede  han  op  i 
en  af  de  normerede  Professorpladser,  og  s.  A.  overtog  han  at 
examinere  i  Historie  og  Geografi  i  den  gamle  B.  Møllmanns  Sted. 
Fra  1763  til  sin  Død  var  han  (lønnet)  Sekretær  i  Selskabet  for  de 
skjønne  Videnskaber,  der  udfoldede  en  ret  livlig  Virksomhed  og 
gav  sin  Sekretær  en  Del  at  bestille  som  Udgiver  dels  af  Samlingen 
« Forsøg  i  de  skjønne  og  nyttige  Videnskaber »,  dels  af  særskilt 
udkommende  Arbejder,  og  1772  var  han  med  at  stifte  et  typogra- 
fisk Selskab,   hvorved  han  som  en   af  dets  ledende   Mænd  ogsaa 

kom  ind  i  megen  Udgivervirksomhed.  1766  valgte  Kunstakademiet 
ham  til  Professor  i  Geometri,  en  Post,  han  beklædte  til  sin  Død, 
og  1770  udnævntes  han  til  succederende  kongl.  Bibliothekar  og 
Historiograf  efter  Møllmann,  en  Fremtidsudsigt,  som  først  1778  ved 
MøUmanns  Død  blev  til  Virkelighed.  I  Ventetiden  havde  han  dog 
intet  haft  at  gjøre  med  Bibliothekets  Styrelse,  indtil  1775  ikke  en- 
gang haft  uhindret  Adgang  til  det.  For  at  udvide  sine  Bibliotheks- 
kundskaber  foretog  han  1779  med  offentlig  Understøttelse  en  Rejse 
til  Tyskland.  De  mange  Hverv,  han  havde  samlet  —  han  opgav 
ikke  sin  Universitetsgjeming,  da  han  blev  Bibliothekar  — ,  over- 
skrede  imidlertid  hans  legemlige  Kræfter;  han  havde  været  skrøbe- 
lig fra  Ungdommen,  en  Nervesygdom  truede  1770  med  at  berøve 
ham  Synet,  en  Rejse  til  Pyrmont  1773  havde  ikke  øvet  nogen 
kjendelig  Virkning,  og  18.  Okt.  1780  døde  han.  —  S.,  som  1774 
blev  Justitsraad  og  1772  blev  Medlem  af  det  norske  Videnskabernes 
Selskab,  1776  af  det  danske,  ægtede  5.  Okt.  1764  Augusta  Amalie 
v.  Jessen  (f.  4.  Sept.  1747),  Datter  af  Etatsraad,  Kommitteret  i 
Kommercekollegiet  Joh.  Fred.  Vilh.  v.  J.  (f  1780)  og  Ulrica  Antoi- 
nette f.  Bøhn.  Hun  optraadte  lidt  som  Forfatterinde  og  døde 
først  II.  Sept.  1821  hos  en  Svigersøn  i  Nærheden  af  Svendborg. 
Sønnen  Joh.  Fred.  Vilh.  S.  er  omtalt  ovenfor. 

S.  følte  sig  oprindelig  dragen  til  Skjønlitteraturen.  Han  skrev 
Vers,  naturligvis  tyske,  der  dog  forbleve  utrykte,  og  man  har  ikke 
Grund  til  at  tro,  at  Verden  derved  er  gaaet  tabt  af  noget.  Minder 
om  denne  Periode  i  S.s  Liv  ere  hans  tyske  Oversættelser  af  7  en- 
gelske Skuespil,  næsten  alle  Tragedier  (1756 — 64).  Men  imidlertid 
var  han  som  sagt  kommet  ind  paa  historiske  Studier,  fra  Begyn- 
delsen for  at  afslutte  sin  afdøde  Broders  efterladte  ufuldendte  Manu- 
skript om  Hertug  Henrik  Løve,  hvilket  dog  aldrig  blev  fuldført, 
og  hans  første  større  Arbejde  i  denne  Retning  er  en  tysk,  forkortet 
Bearbejdelse  af  N.  Slanges  da  nylig  udkomne  store  Christian  IV's 
Historie.  Af  dennes  4  Bøger  bearbejdede  S.  de  3  (2  Bind,  1757 
— 71),  der  gaa  til  1629;  Resten  kom  aldrig.  Foruden  Slanges  for- 
kortede Text  indeholder  Værket  en  Mængde  oplysende  Anmærk- 
ninger af  S.,  til  Dels  af  meget  betydeligt  Omfang,  og  disse  vare 
ingenlimde  uden  Fortjeneste  for  sin  Tid,  da  dertil  vare  ben)rttede 
sjældnere  Bøger  og  nogle  utrykte  Kilder;  men  de  gaa  mere  i 
Bredden  end  i  Dybden  og  staa  for  saa  vidt  i  Modstrid  med  Texten, 
der  har  skullet  være  saa  kortfattet  som  muligt.  S.s  næste  histo- 
riske Arbejde,  Foliopragtværket  «Geschichte  der  Konige  von  Dåne- 

mark  aus  dem  olden burgischen  Stamme*  (I — II,  1769 — 77),  skrevet 
som  Text  til  J.  M.  Preislers  store  kobberstukne  Portrætter  af  Kon- 
gerne, havde  samme  Skæbne  som  dets  Forgænger,  at  det  blev 
ufuldendt,  og  standsede  nøjagtig  ved  samme  Tidspunkt  som  dette, 
Aaret  1629.  C.  Paludan-Miiller  betegner  det  som  «et  meget  pris- 
værdigt og  grundigt  Arbejde »,  «et  Forsøg  paa  at  fremstille  Histo- 
rien paa  Grundlag  af  en  kritisk  Gjennemarbejdelse  af  dens  Kilder- . 
Fremstillingen  lider  imidlertid  af  Tørhed.  Endelig  udgav  S.  1771 
— 76  «Sammlung  ziu*  dånischen  Geschichte,  Munzkenntniss,  Okono- 
mie  u.  Sprache»  (2  Bind),  indeholdende  gode,  hidtil  utrykte  Bidrag 
(paa  Dansk)  og  Afhandlinger,  især  til  det  17.  Aarhundredes  Hi- 
storie. 

Disse  3  Arbejder  ere  S.s  værdifuldeste,  ligesom  de  ogsaa  ere 
de  største  i  Omfang.  Hvad  han  ellers  har  skrevet,  er  mest  Smaa- 
ting  af  temmelig  broget  Indhold.  Han  er  saaledes  optraadt  som 
Filolog  med  «Observationes  criticæ  et  historicæ  in  Comelium  Nepo- 
tem»  (1778),  hans  Professordisputats,  som  ikke  blev  helt  venlig 
modtagen,  han  har  paabegyndt  en  Afhandling  om  danske  Land- 
kort, skrevet  Programmer  om  Litteratiu-ens  Tilstand  under  Christian 
V  og  Frederik  IV  osv.  Foruden  hans  ovenomtalte  skjønlitterære 
Udgivervirksomhed  kan  anføres,  at  han  har  udgivet  Broderen  J.  E. 
S.s  «Werke»  i  5  Bind  (1761 — 70)  med  Broderens  Biografi  og  for 
General-Landvæsenskommissionen  en  Samling  økonomiske  Prisskrif 
ter  (1774). 

S.  var  en  flittig,  men  næppe  nogen  særlig  begavet  Mand. 
Sine  fremskudte  Stillinger  og  sine  Understøttelser  skyldte  han  vel 
den  indflydelsesrige  tyske  Koloni  her,  som  han  tilhørte,  og  især 
sine  personlige  Patroner.  Han  havde  en  egen  Evne  til  at  erhverve 
sig  saadanne:  Statsministrene  J.  H.  E.  Bernstorff  og  Schack-Rathlou 
fik  han  til  at  gjennemlæse  Manuskriptet  til  hans  Danmarkshistorie, 
Høegh-Guldberg  og  Grev  Thott  søgte  han  Raad  hos,  og  paa  samme 
Tid,  som  disse  Stormænd  toge  sig  af  ham,  forstod  han  at  bruge 
deres  Navne  til  Reklame  for  sig.  Alligevel  havde  han  ikke  ret 
Held  med  sig  som  Universitetslærer  og  som  Forfatter.  Antallet  af 
Tilhørerne  ved  hans  Forelæsninger  sank  efter  de  allerførste  Aars 
Forløb  og  blev  latterlig  lille;  i  sin  baade  af  Omfang  og  Indhold 
ubetydelige  Piece  «0m  historiske  Forelæsninger »  fra  1776  opfordrer 
han  Ungdommen  fra  10  Aar  af  til  at  møde,  men  sagtens  forgjæves. 
Noget  lignende  skete  med  hans  Bøger,  i  det  de  ikke  fik  den  ven- 
tede Afsætning.      Medens  det  gik   ganske  godt  med   Salget  af  i. 

Bind  af  Danmarkshistorien  —  177 1  kom  et  nyt  Oplag  af  det,  dog 
ikke  fordi  i.  Oplag  var  udsolgt,  men  fordi  en  hel  Del  Exemplarer 
henlaa  i  Tyskland  og  ikke  kunde  skaffes  her  til  — ,  vilde  man  ikke 
kjøbe  Fortsættelsen.  S.  forstod  hverken  det  ene  eller  det  andet, 
kun  det  vidste  han  med  Sikkerhed,  at  hans  var  Skylden  ikke. 
Med  sine  høje  Forestillinger  om  egen  Dygtighed  og  sin  Uforstaaen- 
hed  over  for  den  Kritik,  der  kom  til  Orde  mod  ham,  saa  han  i 
hver  Indvending  Udslag  af  Ildesindethed  mod  ham  personlig.     Hans 

Betragtninger  over  Journaler  og  lærde  Tidender»  (1779)  er  et  For- 
svarsskrift, en  i  egen  Indbildning  haardt  forurettet  Forfatters  Klager, 
trættende  ved  Udførligheden  (over  200  Kvartsider),  men  oplysende 
med  Hensyn  til  hans  Tankegang  og  Livsforhold  og  vidnende  om 
stor  Sandhedskjærlighed.  —  Betænker  man,  at  S.  var  voxen,  da 
han  kom  til  Danmark,  maa  man  indrømme,  at  han  tilegnede  sig 
det  danske  Sprog  godt;  men  fejlfrit  blev  det  aldrig  i  hans  Pen, 
og  med  rette  har  man  sagt,  at  han  skrev  det  «uden  al  Ynde». 
Det  var  derfor  et  stort  Misgreb  at  gjøre  ham  til  en  af  Dommerne 
over  dansk  Skjønlitteratur  ved  at  sætte  ham  ind  i  de  skjønne  Vi- 
denskabers Selskab.  At  tænke  sig  ham  med  hans  usikre  Sprog- 
sans og  ringe  Opfattelse  af  Poesiens  Betydning  siddende  til  Doms 
over  Johannes  Ewald!  Dog  dette  maa  mindre  bebrejdes  ham  end 
dem,  der  betroede  ham  denne  Gjeming;  selv  havde  han,  ligesom 
adskillige  af  hans  Landsmænd,  ingen  Følelse  af,  at  Aandslivet  er 
en  Nations  Helligdom,  hvis  Ild  skal  passes  af  Landets  egne  Børn. 
At  han  ikke  forstod  sin  Begrænsning,  viste  han  ved  sit  lille  Skrift 

Afhandling  om  det  danske  Sprogs  Fordele  og  Mangler  i  Sammen- 
ligning med  det  tyske  og  det  franske  Sprog»  (1763).  Det  var  frem- 
kaldt ved  en  af  en  imavngiven  udsat  Pris  og  blev  indsendt,  skjønt 
den  ældre  Sneedorff  fraraadede  S.  det.  Det  vandt  da  heller  ikke 
Prisen,  men  alligevel  udgav  Forfatteren  det. 

Hvor  kort  Tid  S.  end  styrede  det  kongl.  Bibliothek,  har  han 
dog  indlagt  sig  Fortjenester  af  det.  Det  skyldes  Forslag  fra  ham, 
at  den  danske  Litteratur  (senere)  udskiltes  som  en  særegen  Samling 
i  Bibliotheket.  At  dette  Forslag  skulde  komme  fi"a  en  Udlænding, 
er  mærkeligt.  Han  fremsatte  ogsaa  Ideer  om  at  aabne  Bibliothe- 
ket til  offentlig  Brug  og  om  Affattelsen  af  Kataloger,  Ideer,  som 
en  senere  Tid  skulde  se  virkeliggjorte.  Ret  karakteristisk  er  det, 
at  han,  med  egen  Erfaring  for  Øje,  tog  Ordet  for,  at  der  til  øverste 
Chef  for  Bibliotheket  skulde  indsættes  en  højtstaaende  Embedsmand 
med  umiddelbar  Adgang  til  Kongen,  og  dette  blev  det  eneste  For- 

slag,  han  selv  oplevede  at  faa  gjennemført.  At  det  kunde  blive 
til  Nytte,  skulde  Bibliotheket  i  den  følgende  Tid  ved  mer  end  én 
Lejlighed  erfare. 

J.  H.  Schlegel,  Betragtninger  ov.  Journaler  og  lærde  Tidender  (1779). 
Nyerup,  Lit.  Lex.  Genealog.  og  biogr.  Archiv  S.  261  fif.  N.  M.  Petersen,  Den 
dsk.  Lit.  Hist.  V,  i,  20  fif.  Hist.  Tidsskr.  5.  R.  IV,  120  fif.  Werlauflf,  Eftetr. 
om  det  st.  kongl.  Bibi.,  2.  Udg.  C.  J^.  Bricka, 

Schlegel,  Niels  Frederik,  1824 — 91,  Justitiarius  i  Overretten, 
blev  født  i  Kjøbenhavn  9.  Okt.  1824  og  var  Søn  af  Major,  Stads- 
konduktør  i  Kjøbenhavn  Carl  Frederik  Adolf  S.  og  Ane ,  Dorthea 
f.  Olsen.  Han  blev  Student  fra  det  v.  Westenske  Institut  1842, 
juridisk  Kandidat  1848  og  arbejdede  fra  1849  som  Volontær  i  Ju- 
stitsministeriet, hvor  han  1852  avancerede  til  Kancellist;  s.  A.  tog 
han  den  slesvigske  juridiske  Examen.  1854  udnævntes  han  til  Proto- 
kolsekretær i  Højesteret,  1860  til  Assessor  i  Landsover-  samt  Hof- 
og  Stadsretten,  1872  efter  Kleins  Afgang  til  Formand  for  Sø-  og 
Handelsretten  i  Kjøbenhavn  og  1880  til  Justitiarius  for  Landsover- 
samt  Hof-  og  Stadsretten.  I  denne  Stilling  døde  han  3.  Marts 
1891.  1884  havde  han  faaet  Kommandørkorset  af  2.  Grad,  1888 
af  I.  Grad.  —  12.  Maj  1853  ægtede  han  Regitze  Sophie  Skeel, 
Datter  af  Kapitajn  Christian  S.  og  Maren  Dorthea  f.  Jacobsen. 

S.  var  i  Besiddelse  af  en  ualmindehg  Arbejdskraft  og  røgtede 
med  Dygtighed  og  varm  Interesse  ved  Siden  af  sin  Embedsvirk- 
somhed en  Mængde  offentlige  Hverv.  Saaledes  var  han  fra  1870 
til  sin  Død  Formand  for  Frederiksberg  Kommimalbestyrelse,  hvor 
han  indlagde  sig  store  Fortjenester,  fra  187 1 — 86  Censor  ved  de 
juridiske  Examiner,  fra  1873  Formand  for  Dispachørkommissionen 
og  fra  1874  Medlem  af  Landstinget,  hvor  han  vandt  Stilling 
som  en  af  Højrepartiets  Førere.  End  videre  var  han  bl.  A.  fra 
1869  Medlem  af  Administrationen  for  det  Skeelske  Fideikommis, 
fra  187 1  som  Stifter  af  Foreningen  for  Alderdomsfriboliger  Formand 
for  denne,  fra  1875  Medlem  af  Overbestyrelsen  for  Opdragelses- 
anstalterne paa  Flakkebjærg  og  Landerupgaard  og  af  Bestyrelsen 
for  Kong  Frederik  VII's  Stiftelse  for  fattige  Fruentimmer  af  .Ar- 
bejdsklassen, fra  1879  ^^  Bestyrelsen  for  Kreditkassen  for  Husejere 
i  Kjøbenhavn  og  fra  1880  af  Bestyrelsen  for  det  kongl.  oktroierede 
almindelige  Brandassurancekompagni.  Af  Skrifter  udgav  han  for- 
uden mindre  Afhandlinger  den  særdeles  nyttige  Samling  af  Højeste- 
retsdomme fra  1818—56,  ved  hvilke  underordnede  Retters  Domme 
i  civile  Sager  ere  stadfæstede  in  terminis  (1861 — 64),  og  « Skifteretten 

efter  den  danske  Lovgivning*  (1868),  et  Arbejde  af  stor  praktisk 
Betydning,  indtil  Æmnet  i  1872  og  1874  blev  undergivet  ny  Lov- 
ordning. —  Et  Hovedtræk  i  S.s  Karakter  var  en  energisk  Opti- 
misme. Det  var  med  lyst  Blik  paa  Livet  og  Menneskene  og  med 
den  Styrke,  dette  giver,  at  han  lagde  al  sin  Evne  og  Flid  i  de 
ham  betroede  offentlige  Hverv  og  privat  udviste  en  usædvanlig 
Hjælpsomhed  i  Raad  og  Daad. 

lUustr.  Tid.  XXXII,  Nr.  24,    Wulflf,  Den  danske  Rigsdag.        JuL  Lassen, 

Schlegel,  Poul  Elias  Windtmil,  1784— 1849,  Læge,  fødtes 
-6.  Avg.  1784  i  Kjøbenhavn  som  Broder  til  ovfr.  nævnte  General- 
lieutenant  Carl  Otto  Emil  S.,  dimitteredes  1803  fra  Frue  Latin- 
skole til  Universitetet  og  tog  1809  Examen  ved  det  kirurgiske 
Akademi.  S.  A.  blev  han  Bataillonskinu-g  i  Kjøbenhavn,  1810  med 
Oage  som  virkelig  Regimentskirurg,  og  fungerede  1813 — 14  som 
Overlæge  ved  Felthospitalerne  i  Frederiksborg.  Afskediget  herfra 
udnævntes  han  1814  til  Gamisonskirurg  i  Christianssted  paa  St. 
Croix,  hvor  han  i  den  følgende  Tid  oftere  havde  langvarig  Kon- 
stitution som  Landfysikus  og  vandt  ikke  ringe  Anerkjendelse  som 
en  dygtig  Embedslæge,  hvad  der  ogsaa  gav  sig  Udtryk  i,  at  han 
1820  blev  korresponderende  Medlem  af  det  kongl.  medicinske  Sel- 
skab. Entlediget  1845  ^^S  ^^^  Ophold  i  Kjøbenhavn,  hvor  han 
døde  2.  Dec.  1849.  181 1  havde  han  ægtet  Dorothea  Marie  Neer- 
gaard, Datter  af  Forpagter  Sigvard  Thomas  Petersen  N.  —  Under 
sit  Ophold  i  Frederiksborg  vandt  han  en  vis  medicinsk  Navnkun- 
dighed ved,  for  første  Gang  i  Danmark,  at  udføre  virkeligt  Kejser- 
snit, og  ogsaa  paa  St.  Croix  udførte  han  senere  (182 1)  samme 
Operation.     Tilfældene  har  han  meddelt  i  cBibl.  f  Læger*. 

Smith  og  Bladt,  Den  danske  Lsegestand,  4.  Udg.  Erslew,  Forf.  Lex. 
Bibi.  f.  Læger  3.  R.  VII,  222.     Selmer,  Nekrolog.  Saml.  II,  458  fif. 

Jul.  Petersen. 

Schleiden,  Christian,  1777 — 1833,  Godsejer,  Søn  af  Matthias 
Jacob  S.  til  Lillehorn  ved  Læk  (f  1802)  og  Anna  Maria  f  Lang- 
heim  (f.  1744  f  21.  Marts  1818),  var  født  27.  Juni  1777  paa  Lille- 
horn.  Han  begyndte  som  Kjøbmand  i  Malaga,  men  blev  paa 
Grund  af  Krigsbegivenhederne  1807  nødt  til  at  opgive  sin  Forret- 
ning og  bosatte  sig  i  Bremen,  hvorfra  han  drev  en  storartet  Smug- 
handel paa  Helgoland,  der  i  et  Aars  Tid  indbragte  ham  200000 
Rdl,  saaledes  at  han  181 1  kunde  kjøbe  Godset  Ascheberg  ved 
Pløen  for  265000  Rdl.    Som  ærlig  Patriot  skrev  han  her  1815  «Das 

wahre  Verhåltniss  des  Herzogthums  Schleswig  zum  Konigreich  Dane- 
mark»,  hvori  han  med  Varme  udtalte^  at  Slesvig  ikke  vilde  skilles 
fra  det  danske  Rige,  af  hvilket  det  17  21  atter  var  blevet  en  Pro- 
vins. Udbyttet  af  Piecens  Salg,  144  Rdl.,  sendte  han  Frederik  VI 
til  Fonden  for  saarede  og  faldnes  efterladte.  Skriftet  vakte  stor 
Opsigt  og  fremkaldte  en  hel  Litteratur.  N.  Falck  blev  af  de  kiel- 
ske Slesvig- Holstenere  udset  til  at  skrive  imod  S.,  medens  J.  F.  V. 
Schlegel  støttede  ham  i  sin  «Aper^u»,  der  atter  fremkaldte  en  Pro- 
test fra  Ridderskabets  Side.  Paa  Grund  af  de  vanskelige  Penge- 
forhold gik  det  tilbage  for  S.,  og  1824  gik  han  fallit.  Aaret  efter 
drog  han  som  befuldmægtiget  for  et  tysk-amerikansk  Bjærgværks- 
selskab  til  Mexiko,  overtog  1828  Posten  som  Direktør  for  Selskabet, 
som  havde  Sæde  i  Elberfeld,  men  vendte  1831  tilbage  til  Mexiko 
og  døde  der  8.  Nov.  1833  i  Byen  San  Simon  de  Angangueo.  — 
Han  havde  25.  Jan.  1806  ægtet  Elisabeth  Charlotte  Wilhelmine  v. 
Nuys  (f.  9.  Juli  1785  paa  Julianenburg  ved  Aurich  i  Ostfriesland. 
f  5.  Marts  1874  i  Freiburg),  Datter  af  Kommerceraad  Rudolph 
Christoph  V.  N. 

Alberti,  Schlesw.-Holst.-Lauenb.  Schriftsteller-Lex. 

H.  R,  Hiort-Lorenzen. 

Schleiden»  Rudolph,  1815—95,  Politiker,  Søn  af  den  fore- 
gaaende,  var  født  22.  Juli  1815  paa  Ascheberg,  studerede  Jura  og 
Statsøkonomi  i  Kiel,  Berlin,  Jena  og  Gøttingen,  sad  som  Student 
fra  1839  paa  Nyborg  Fæstning  for  en  Pistolduel  i  Kiel,  dømt  til  2 
Aars  Fæstningsstraf,  men  benaadedes  1840  af  Christian  Vin  per- 
sonlig under  dennes  Ophold  i  Nyborg.  1840  tog  han  juridisk  Exa- 
men  i  Kiel,  blev  kort  efter  Amtssekretær  i  Reinbek  og  1843  Av- 
skultant  i  Rentekammeret.  1845  rejste  han  paa  Statens  Bekostning 
i  Tyskland,  Holland,  Belgien  og  Frankrig  for  at  sætte  sig  ind  i 
Politik,  Handels-  og  Jæmbaneforhold,  forfremmedes  ved  sin  Hjem- 
komst til  Kommitteret  og  blev  1846  Justitsraad.  24.  Marts  1848 
tog  han  sin  Afsked  og  echapperede  med  « Hekla*  til  Kiel,  hvor 
han  strax  stillede  sig  til  Raadighed  for  den  provisoriske  Regering, 
som  faa  Dage  efter  sendte  ham  til  Hannover  og  Frankfurt,  hvor 
han  med  Iver  deltog  i  Friparlamentet.  Der  fra  blev  han  12.  April 
sendt  til  Berlin  for  at  formaa  den  preussiske  Regering  til  at  frem- 
tvinge Slesvigs  Optagelse  i  det  tyske  Forbund  og  blev  der,  efter 
et  kortere  nyt  Ophold  i  Frankfurt,  til  Aar^ts  Udgang  som  den 
provisoriske  Regerings  befuldmægtigede.     1  Jan.  1849  vendte  han 

tilbage  til  Slesvig  og  overtog  nu  Ledelsen  af  Udenrigs-,  Indenrigs-  og 
Kultusdepartementerne  sammen  med  Francke.  Ved  Siden  deraf  ud- 
foldede han  en  betydelig  publicistisk  Virksomhed,  udgav  1849  «Ueb. 
das  Verhåltniss  der  preuss.  Regierung  in  der  Schlesw.- Holst.  Ange- 
legenheit»  og  tDas  staatsrechtliche  Verhåltniss  der  Herzogthiimer 
Schlesw.-Holst. »  for  at  stive  den  preussiske  Regering  af  under 
Fredsforhandlingerne  med  Reedtz.  1850  var  han  i  længere  Tid  i 
Bnissel  og  Paris.  I  «rindépendance  Beige*  fik  han  for  høj  Betaling 
en  Række  danskfjendtlige  Artikler  optagne,  og  i  Paris  skrev  han 
«L*interét  de  la  France  dans  la  question  du  Slesvig- Holstein >  og 
«La  revolution  Danoise  du  1848*,  2  i  højeste  Grad  tendentiøse 
Pamfleter,  hvilke  han  paa  alle  Maader  søgte  at  skaffe  Udbredelse. 
Han  var  i  det  hele  Oprørets  virksomste  Commis  voyageur. 

1851  forlod  S.  Holsten  og  udgav  s.  A.  tDenkschrift  betr.  die 
schlesw.-holst.  Angelegenheit*  som  en  vemodig  Klage  over  Oprø- 
rets uheldige  Udfald,  derefter  (1851  —  52)  tAktenstucke  zur  neuesten 
schlesw.-holst.  Geschichte».  1853  gik  han  som  Gesandt  for  Bremen 
til  Nordamerika,  fra  1862  tillige  for  de  øvrige  Hansestæder,  og  agite- 
rede der  stærkt  for  Sundtoldens  Afskaffelse.  1856  blev  han  Dr. 
jur.  hon.  i  Jena.  1864  udgav  han  i  New- York  under  Titelen 
«Schleswig- Holstein  succession,  official  documents»  en  fortræffelig 
Materialsamling  og  vendte  s.  A.  tilbage  til  Evropa.  1865  blev  han 
hanseatisk  Ministerresident  i  London,  og  1867 — 74  sad  han  i  den 
tyske  Rigsdag.  Hans  Hovedværk,  som  frembyder  megen  Interesse, 
er  «Erinnerungen  eines  Schleswig-Holsteiners*  (I — IV,  1886 — 94). 
Han  døde  25.  Febr.   1895,  "g^ft«  i  Freiburg  i  Baden. 

Alberti,  Schlesw.-Holst.-Laucnb.  Schriftsteller-Lcx. 

H.  R.  Hiort- Lorenzen. 

Schleisner,  Christian  Andreas,  1810 — 82,  Genremaler,  var 
Søn  af  Kattunfabrikant  Gottlieb  Gabriel  S.  (f  ^^70)  ^g  Christiane 
f.  Griiner  og  født  i  Lyngby  2.  Nov.  1810.  Næppe  12  Aar  gammel 
blev  han  Elev  af  Kunstakademiet  og  kom  noget  senere  til  at 
male  under  Portrætmaleren  C.  A.  Jensen  og  Historiemaleren  J.  L. 
Lund,  af  hvem  dog  hans  fremtidige  Kunst  ikke  kom  til  at  vise 
nogen  Paavirkning.  Akademiets  lille  Sølvmedaille  vandt  han  i 
1831,  den  store  i  1833,  men  allerede  Aaret  i  Forvejen  havde  han 
debuteret  som  Udstiller  paa  Charlottenborg  med  2  mindre  Genre- 
stykker, «En  gammel  Mand  lærer  2  Børn  at  læse»  og  «En  huslig 
Scene*;  begge  disse  Arbejder  vakte  Opmærksomhed  og  bleve  kjøbte 

af  Kunstforeningen,  der  ogsaa  i  de  følgende  Tider  erhvervede  ad- 
skillige af  S.s  Billeder,  i  1834  saaledes  «En  Kobbersmed  og  en 
Tanddoktor »  og  i  1844  «Kortspillere».  Skjønt  S.s  gjentagne  For- 
søg paa  at  vinde  den  lille  Guldmedaille  mislykkedes,  fik  han  dog 
i  1841  en  større  Rejseunderstøttelse,  der  satte  ham  i  Stand  til  at 
studere  2  Aar  i  Miinchen,  til  hvis  Kunstskole  han  i  et  og  alt 
sluttede  sig,  saaledes  at  de  Arbejder,  han  der  nede  og  efter  sin 
Hjemkomst  udførte,  ikke  bære  noget  som  helst  Præg  af,  at  de 
skyldes  en  dansk  Kunstner,  udgaaet  fra  det  Akademi,  hvis  ledende 
Aand  Eckersberg  var.  Ikke  des  mindre  blev  S.  dog  forholdsvis 
hurtig  en  af  de  Malere,  der  paa  Udstillingerne  tildroge  sig  Op- 
mærksomhed og  vandt  Yndest  hos  de  mange,  ligesom  det  hella- 
ikke  kom  til  at  mangle  ham  paa  Kjøbere  til  de  meget  talrige,  i 
Almindelighed  ikke  synderlig  omfangsrige  Billeder,  han  fuldførte. 
Til  Akademiet  stod  han  vel  altid  i  et .  noget  køligt  Forhold,  men 
han  blev  dog  i  1847  agreeret  og  i  1852  optagen  som  Medlem  paa 
en  €  Scene  af  dansk  Sømandsliv »;  1858  blev  han  titulær  Professor. 
2  af  hans  bedste  Arbejder,  « Scene  i  Brokkens  Bod»  (1847)  og 
« Kobbersmeddens  Værksteds  (1859),  erhvervedes  til  Nationalgalleriet 
Sin  sidste  større  Udenlandsrejse  foretog  han  i  1866  med  Understøt- 
telse af  det  Anckerske  Legat.  Han  døde  13.  Juli  1882  i  sin  Fri- 
bolig paa  Charlottenborg  og  efterlod  en  Enke,  Julie  Jacobine  f.  Ba- 
strup, hvem  han  havde  ægtet  i  1842 ;  hun  var  Datter  af  Møbel- 
handler Jens  B. 

S.s  Arbejder  ere  saa  godt  som  udelukkende  Figurbilleder, 
mest  Kompositioner  over  Æmner  fra  Hverdagslivet;  dog  har  han 
ogsaa  virket  som  Portrætmaler  og  enkelte  Gange  uden  Held  for- 
søgt sig  i,  hvad  man  i  hans  unge  Dage  kaldte  «den  højere  Stil». 
Hans  Portrætter,  af  hvilke  flere  gjengive  kjendte  Personer  som 
Anatomen  Professor  I.  P.  Ibsen,  Theatermaler  C.  F.  Christensen, 
Juristen  Etatsraad  Gudenrath  og  den  sønderjyske  Patriot  Hans 
Kruger,  udmærke  sig  ikke  ved  indgaaende  Karakteristik;  endnu 
mindre  Interesse  frembyde  hans  alvorlige  Kompositioner  som  «Ka- 
lypsos  Sorg  over  Odysseus'  Bortrejse »  og  •< Ridder  Olufs  Drøm  ved 
Elverhøj »  (begge  udstillede  1837),  « Odysseus,  som  bliver  gjenkjcndt 
af  sin  Amme  Eurykleia*  (1840)  og  den  efter  Bestilling  til  Ørslev 
Kirke  udførte  Altertavle  «Christus  i  Gethsemane»  (1856).  Hvad 
der  bedst  laa  for  ham  og  skaffede  ham  den  betydelige  Popularitet, 
som  han  til  Trods  for  den  ringe  Agtelse,  der  vistes  hans  Kunst 
fra  det  Høyenske  Partis  og  den  dertil   knyttede  Presses  Side,  be- 

varede  indtil  sin  høje  Alderdom,  var  de  smaa  Billeder,  i  hvilke 
han  med  en  vis  Elskværdighed  skildrede  Situationer  af  det  daglige 
Liv.  Et  af  hans  Hovedfortrin  var  den  Tydelighed,  hvormed  han 
fortalte,  en  Egenskab,  som  ganske  vist  hang  sammen  med,  at  han 
aldrig  gik  saaledes  i  Dybden,  at  der  blev  Mulighed  for  indbyrdes 
afvigende  Opfattelser  af  hans  Kunstværkers  Indhold  eller  Mening; 
hans  ikke  synderlig  stærke  eller  ejendommelige,  men  godmodige  og 
ret  hyggelige  Lune  blev  paaskjønnet  efter  Fortjeneste  af  Publikum, 
der  tillige  glædede  sig  over  hans  pyntehge  Foredrag  og  til  Tider 
ret  illuderende  Gjengivelse  af  visse  Stoffer  og  ikke  følte  sig  fra- 
stødt af  hans  mindre  solide  Formgivning  og  i  det  hele  noget  kon- 
ventionelle Farvestemning. 

Weilbach,  Nyt  Kunstnerlex.  Sigurd  MUUer. 

Schleisner,  Peter  Anton,  1818 — 1900,  Læge,  var  en  Broder 
til  ovennævnte  Genremaler  Chr.  Andr.  S.  og  fødtes  i  Lyngby  15. 
Juni  1818.  Dimitteret  1835  ^^  Borgerdydskolen  paa  Christianshavn 
tog  han  1842  I^ægeexamen  og  fungerede  de  følgende  Aar  som 
Kandidat  og  Reservemedikus  paa  Almindehgt  Hospital.  Efter  at 
han  i  en  Monografi  om  Barselfeberen  (1846)  havde  givet  Vidnes- 
byrd om  betydelig  videnskabelig  Evne,  modtog  han  1847  en  offent- 
lig Sendelse  til  Island,  særlig  for  at  opklare  og  finde  Midler  til  at 
forebygge  en  paa  Vestmanø  stadig  hærgende  dødelig  Sygdom  hos 
de  spæde  Børn  (cGinklofi*,  Mundklemme).  Ikke  blot  løste  han 
denne  Opgave  paa  den  mest  tilfredsstillende  Maade,  i  det  Syg- 
dommen ved  de  af  ham  trufne  Foranstaltninger  og  de  Anvisninger, 
han  gav  Jordemødrene,  fuldt  bragtes  til  Ophør,  men  han  gjorde 
tillige  flere  andre  meget  betydningsfulde  nosologiske  Fund  paa  Is- 
land og  konstaterede  navnlig  den  hyppige  islandske  Leversyges 
Afhængighed  af  Hydatider.  Hjemkommen  1848  benyttede  han  sine 
mange  Observationer  til  Erhvervelsen  af  den  medicinske  Doktor- 
grad ved  den  fortjenstfulde  Afhandling  « Forsøg  til  en  Nosografi 
af  Island »  (1849),  ^^r  tillige  har  Interesse  ved  at  være  den  første 
paa  Dansk  forfattede  medicinske  Disputats,  og  udgav  s.  A.  i  videre 
monografisk  Udførelse  « Island  undersøgt  fra  et  lægevidenskabeligt 
Standpunkt!  (delvis  udgivet  i  tysk  Oversættelse  af  J.  Thomsen, 
Slesvig  1855),  et  betydeligt  Bidrag  til  den  medicinske  Geografi. 

Efter  saaledes  at  være  ført  ind  paa  den  offentlige  Hygiejnes 
Problemer  viede  han  i  hele  sit  følgende  Liv  dette  vigtige  og  ved 
Aarhundredets  Midte  stærkt  fremblomstrende  Fag  alle  sine  viden- 


Digitized  by  VjOOQ  IC 


l88  SchUisner,  Pet.  Aitt, 

skabelige  Evner  og  Kræfter.     1849 — 5^  ^^  ^^^  Lejlighed  til  i  Eng- 
land og  Frankrig  at  foretage  videre  Studier  af  Sundhedsvæsen   og 
Medicinalstatistik,    blev    ved    sin    Hjemkomst    1851    Distriktslæge    i 
Kjøbenhavn,    men    kom   allerede    1853    i    en    fremskudt    hygiejnisk 
Avtoritetsstilling  ved  at  modtage  Udnævnelse  til  Medicinalinspektør 
for  Hertugdømmet  Slesvig;   samtidig  blev   han   virkelig  Justitsraad. 
Og  da  hans    energiske   Embedsvirksomhed    her  definitivt   afbrødes 
1864,  blev  han  1865  Stadslæge  i  Kjøbenhavn  og  udfoldede  i  denne 
StilUng   og  i   de   forskjellige   hygiejniske   og  epidemiologiske  Kom- 
missioner,   han   i  Kraft  af  sin  Embedsstilling  og   sin   Avtoritet  var 
selvskrevet  Medlem  af,  en  omfattende  og  nidkjær  Virksomhed,  der 
yderligere  støttedes  ved  hans  Indtrædelse  i  Sundhedskollegiet  (1872;. 
I    hans    første    kommunale    Embedstid    var    det    først    og    fremmest 
Foranstaltninger  mod  Koleraen,  der  optoge  Interessen,   og  her  har 
han   betydelig  Fortjeneste  ved,   i  Strid  med  den  endnu   den  Gang 
herskende  Opfattelse,   bestemt  at  betone  Sygdommens  Smitsomhed^ 
i    hvilken    Henseende    han    ogsaa    som    dansk   delegeret    ved    den 
internationale  Kolerakonference   i  Wien  1874  lagde  et  vægtigt  Lod 
i   Vægtskaalen;    hans   for  Konferencen   fremlagte  Redegjørelse    for 
Koleraepidemiemes  Forhold  i  Danmark  (den  tyske  Afhandling  ud- 
kom  derpaa  ogsaa   paa   Dansk)    vakte    megen   Opmærksomhed   og 
Anerkjendelse   baade   den   Gang   og   endnu   mere    senere,    da   man 
rundt   om  begyndte   at   faa  Øjet   fuldt   aabnet  for  Koleraens   Smit- 
somhed.     Ud    fra    det   samme    selvstændige    Grundstandpunkt    be- 
kæmpede  han    i    1869   med   megen   Dygtighed,    men   foreløbig   for- 
gjæves,   Fengers  excentriske  Plan  om   at   forebygge  Saarinfektionen 
paa  Hospitalerne  ved  Indførelse  af  saakaldte  « blandede  Afdelinger- 
(V,   108).      I  videre  Konsekvens   af  sit  kontagionistiske  Standpunkt 
betonede   han   Vigtigheden    af  isolerede  Epidemihospitalers    Opret- 
telse,  og  efter  hans  Plan   og  Udkast  byggedes   i   70erne  Øresunds- 
og  Blegdamshospitalet.     En  anden  væsentlig  Fortjeneste  i  epidemio- 
logisk Henseende  havde  han  ved  at  gjennemføre  en  bedre  Ordning 
af  den   kjøbenhavnske  Medicinalstatistik,   i   det   Lægernes   tidligere 
frivillige  Anmeldelser  af  epidemiske  Sygdomme  bleve  obligatoriske 
og  methodisk  bearbejdede.      De   i   hans  tidlige  Embedsaar   hyppig 
grasserende  Koppeepidemier   lagde   ogsaa   stærkt  Beslag   paa   ham; 
han  traf  fremmende  Foranstaltninger  til  Vaccinationens  lettere  Gjen- 
nemførelse   i   Kjøbenhavn    og   overtog    selv    1879   (uden   Løn)   For- 
standerposten ved  Vaccinationsanstalten. 

Lige  over  for  den  rivende  Udvikling  i  Hovedstaden  begyndte 

imidlertid  hans  Kræfter  efterhaanden  stærkt  at  svigte,  og  1886  tog 
han  sin  Afsked  som  Stadslæge.  I  sit  Otium  udgav  han  1889  Skriftet 
«Til  Belysning  af  Dagshistorien  efter  Frederik  VII's  Død».  Under 
tiltagende  Alderdomssvækkelse  indtraf  hans  Død  26.  Febr.  1900. 
Han  var  ugift.  1877  havde  han  faaet  Etatsraadstitelen,  1897  Kom- 
mandørkorset. 

Carøe  og  Selmer,  Den  danske  Lægestand,  6.  Udg.  Erslew,  Forf.  Lex. 
Vgeskr.  f.  Læger  1900,  Nr.  10.  Jul.  Petersen. 

V.  Schleppegrell,  Frederik  Adolph,  1792 — 1850,  Officer. 
Otto  Heinrich  v.  5.,  f  1729,  Søn  af  en  westfalsk  Landadelsmand, 
drog  i  20  Aars  Alderen  til  Danmark,  blev  1750  Fændrik  ved  fal- 
sterske gevorbne  Regiment,  Aaret  efter  Sekondlieutenant,  kom  1753 
til  Fodgarden  som  Fændrik  og  kjøbte  1757  et  Kompagni  ved  i. 
akershusiske  Regiment.  Ved  sit  Ægteskab  s.  A.  med  Anna  Sophie 
Krag,  Datter  af  Oberst  Arent  K.  (DC,  426),  havde  han  nemlig  faaet 
Formue  og  indflydelsesrige  Forbindelser.  Han  omtales  ved  flere 
Lejligheder  meget  fordelagtig  for  Iver  og  Duelighed  i  Tjenesten 
og  steg  i  forskjellige  Nationalregimenter  til  Chef  for  thelemarkske 
Regiment  (1796)  og  Generalmajor  (1802),  fra  hvilken  Stilling  han 
gik  af  nogle  Uger  før  sin  Død,  5.  Febr.  1808.  Efter  sin  første 
Hustrus  Død  havde  han  giftet  sig  med  Cathrine  Abigael  Zimmer 
(f.  18.  Juli  1750  t  20.  Avg.  1836),  Datter  af  Viceadmiral  Fred.  Z. 
Børn  var  der  kun  af  2.  Ægteskab;  det  yngste  af  disse  og  den 
eneste  Søn,  født  28.  Juni  1792  paa  Faderens  Herregaard  Brunlaug 
ved  Lavrvik,  var  F.  A.  v.  S. 

12  Aar  gammel  blev  denne  optagen  i  det  norske  Landkadet- 
korps  i  Christiania,  hvorfra  han  gik  af  1807  som  Fændrik  ved 
Faderens  Regiment;  endnu  s.  A.  blev  han  Sekondlieutenant,  Aaret 
efter  Premierlieutenant.  Han  var  da  knap  fyldt  16  Aar,  men  var 
allerede  bleven  rosende  omtalt  for  sit  Forhold  i  Fægtningerne  ved 
Killemo  og  Toverud  18.  og  19.  April  s.  A.  I  de  paafølgende 
Fredsaar  var  det  S. s  «mest  brændende  Attraa*  at  uddanne  sig  til 
Ingeniørofficer,  men  dette  kunde  ikke  lade  sig  gjøre,  lige  saa  lidt 
som  han  kunde  faa  Lov  til  at  tage  Landmaalerexamen ;  derimod 
blev  han  praktisk  anvendt  ved  de  Opmaalinger,  som  Rentekamme- 
ret lod  foretage  i  det  sydlige  Norge.  1813  rykkede  S.  paa  ny  i 
Felten,  og  i  Spidsen  for  thelemarkske  Regiments  Jægere  udmær- 
kede han  sig  atter,  især  ved  Ingedal  3.  Avg.  1814.  Men  da  Kri- 
gen var  endt,  og  Norges  Forening  med  Sverige  var  fastslaaet,  var 

det,  at  S.,  besjælet  af  de  samme  Følelser  som  hans  2  Regiments- 
kammerater  og  nære  Venner  Olaf  Rye  og  Hans  Helgesen,  traadte 
ud  af  den  norske  Hærs  Rækker  og  for  bestandig  forlod  Føde- 
landet. 

For  at  faa  Ansættelse  andensteds  henvendte  de  3  unge  norske 
Officerer  sig  til  deres  forrige  Konge,  nu  igjen  Prins  Christian  Frede- 
rik; og  da  kort  efter  Napoleons  Tilbagekomst  fra  Elba  paa  ny- 
satte Evropa  i  Flammer,  fik  de  ved  Prinsens  Mellemkomst  Plads  i 
den  preussiske  Hær  under  Bliicher.  Til  deres  bitre  Skuffelse  kom 
de  dog  ikke  til  at  tage  Del  i  de  store  Krigsbegivenheder,  kun  i 
et  Par  Smaafæstningers  Belejring;  saa  var  Krigen  atter  omme,  og 
de  maatte  forlade  den  preussiske  Tjeneste.  Men  de  3  Vaaben- 
fæller  havde  faaet  Løfte  om  Ansættelse  i  den  danske  Hær  med 
Bibeholdelse  af  deres  Anciennitet;  endnu  en  kort  Tid  fiilgtes  de 
derfor  ad  ved  det  Auxiliærkorps,  som  under  Prins  Frederik  af 
Hessen  stod  i  Frankrig;  saa  skiltes  deres  Veje,  indtil  Krigen  en 
hel  Menneskealder  senere  atter  førte  dem  sammen.  Helgesen,  der 
strax  var  paa  det  rene  med,  at  han  ikke  egnede  sig  for  Freds- 
tjenesten,  forlod  den  militære  Løbebane.  Rye,  der  saa  sin  Ung- 
doms Drømme  om  krigerske  Æventyr  og  Bedrifter  briste,  bøjede 
sig  vel  under  Forholdene,  men  følte  sig  aldrig  ret  tilfreds  ved 
Gamisonslivet  i  Rensborg.  S.  endelig,  der  havde  en  for  sin  Tid 
ualmindelig  klar  Forstaaelse  af,  at  Fredsøvelseme  skulle  være  en 
Forberedelse  til  Krigens  Gjeming,  vedblev  at  være  Soldat  med  Liv 
og  Lyst;  født  i  Norge,  men  ikke  af  norske  Forældre,  fandt  han 
sig  ogsaa  hurtig  og  let  til  rette  i  Danmark,  om  han  end  trofast 
bevarede  Kjærligheden  til  sit  Fødeland. 

I  Foraaret  1816  kom  S.  her  til.  3.  jyske  Infanteriregiment, 
hvorved  han  var  bleven  ansat,  garnisonerede  den  Gang  i  Kjøben- 
havn,  men  blev  1819  forlagt  til  Aalborg.  Da  S.  ikke  havde  faaet 
sit  Ønske  opfyldt  at  blive  « videnskabelig  militær*,  kastede  han  sig 
med  hele  den  ham  iboende  Energi  og  med  afgjort  Held  over  den 
praktiske  Tjeneste.  1819  fik  han  Kapitajns  Karakter  «som  en 
Undtagelse  fra  den  almindelige  Regel »  og  med  den  Begrundelse, 
at  han  «ved  enhver  Lejlighed  udmærker  sig  ved  Duelighed  og 
Tjenstiver  og  derfor  bliver  anbefalet  af  alle  hans  foresatte,  fordi 
han  ofte  har  gjort  mere  end,  hvad  strikte  er  hans  Pligt  at  gjøre>. 
1828  blev  han  Chef  for  Regimentets  Jægerkompagni,  og  da  han  2 
Aar  efter  havde  præsenteret  dette  for  Frederik  VI,  gav  Kongen  i 
en  Parolbefaling  sin  Tilfredshed  til  Kjende  med,  at  uagtet  S.  havde 

ladet  alle  Befalingsmænd  træde  ud,  «de  meget  rask  paa  hverandre 
følgende  Kommandoord  og  Signaler  forstodes  og  udførtes  øjeblikke- 
lig* og  der  blev  ikke  bemærket  en  eneste  FejU.  Og  fra  en  af 
S.s  daværende  Underofficerer  vide  vi,  at  Kompagniets  Uddannelse 
i  Skydning,  Gymnastik  osv.  blev  dreven  med  ikke  mindre  Iver  og 
Grundighed  end  Exercitsen.  S.  blev  1839  Major  med  Anciennitet 
fra  1836,  ved  Omorganisationen  1842  Oberstlieutenant  og  Komman- 
dør for  8.  Bataillon,  som  han  dog  1847  byttede  med  2.  Jæger- 
korps; den  €  lette  Tjenestem,  Fremtidens  Kampform,  havde  altid 
været  ham  kjærest. 

Saa  kom  Krigen  1848.  S.,  der  lige  var  bleven  Oberst,  fik 
som  Kommandør  for  « Flankekorpset*  en  af  de  mest  betroede 
Poster  ved  Felthæren.  Det  ridderlige  Mod,  hvormed  han,  selv 
uden  egentlig  Nødvendighed,  udsatte  sig  for  Fjendens  Ild,  havde 
sin  store  Betydning  i  de  første  Kampe  efter  en  lang  Fredsperiode ; 
men  hans  Deltagelse  i  disse  gav  dog  ikke  strax  Anledning  til  at 
tro,  at  han  c  burde  gaa  videre  end  til  Brigaden ».  Først  ved  Ny- 
bøl (28.  Maj)  og  ved  Dybbøl  (5.  Juni)  fik  han  lejlighed  til  at  vise 
sig  som  en  fremragende  Troppefører:  28.  Maj  var  det  2  Gange 
hans  Angreb  i  Fjendens  højre  Flanke,  der  gjorde  Udslaget;  5.  Juni 
var  det  hans  seje  og  dygtige  Forsvar  af  Terrænet  om  Dybbøl  By, 
der  gjorde  det  muligt  for  Hovedstyrken  i  rette  Tid  at  naa  over 
og  ordne  sig  paa  Dybbøl  Bjærg.  Efter  den  første  af  disse  Kampe 
fik  han  et  i  sin  Naivitet  talende  Bevis  paa  den  menige  Mands 
Paaskjønnelse,  da  en  Dragon  gav  ham  en  Sabel,  som  var  tagen 
fra  en  fjendtlig  Officer,  « fordi  Generalen  har  gjort  sig  saa  megen 
Umage  i  Dag*.  Hans  Navn  havde  hos  den  danske  Soldat  faaet 
en  Klang,  som  det  aldrig  vil  miste. 

Efter  i  Maj  at  være  forfremmet  til  Generalmajor  fik  S.  i 
Sept.  Kommandørkorset.  Han  fik  Kommandoen  over  3.  Brigade 
og  stod  Vinteren  over  under  Btilow  paa  Als.  1849  var  Brigaden 
med  ved  Kolding,  Gudsø  og  Fredericia,  og  især  6.  Juli  vandt  S. 
ny  Berømmelse  ved  sin  raske  Indgriben,  da  Brigaden  Zastrows 
Modangreb  en  Tid  tvang  den  danske  venstre  Fløjs  i.  Træfning 
tilbage;  atter  havde  han  sin  rigelige  Del  i  Dagens  smukke  Udfald. 
—  Under  Vaabenstilstanden  fik  S.  først  Inspektion  over  Infante- 
riet paa  Sjælland,  roen  kort  efter  kom  han  igjen  til  Als,  denne 
Gang  som  kommanderende  General  paa  Øen,  og  ligesom  forrige 
Gang   virkede   han   ved   sin   brændende   Interesse   for  Tjenesten   i 

Stort  og  i  smaat  ansporende  paa  høje  og  lave,   saa  at  hans  Afde- 
linger mødte  fortrinlig  forberedte  paa  Valpladsen  ved  Isted. 

Som  Kommandør  for  2.  Division  drog  S.  1850  over  paa  Sles- 
vigs Fastland.  Helligbækdagen,  24.  Juli,  blev  Divisionen  holdt  i 
Reserve;  men  under  Hovedslaget,  25.  Juli,  aabnede  den,  delt  i  3 
Kolonner,  Angrebet  paa  hele  den  1^/2  Mil  lange  Linje.  S.  fulgte 
selv  sin  midterste  Kolonne,  der  ^ft  Mil  nord  for  Langsø  bøjede 
mod  Sydvest  i  Retning  af  Passerne  paa  begge  Sider  af  Isted  Sø. 
Denne  Flankemarche  blev  foretagen  uden  tilstrækkelig  Sikring,  og 
Følgen  var,  at  Fjenden  overraskede  den  bageste  Del  af  Kolonnens 
Gros  i  Øvre  Stolk,  saa  at  den  blev  skilt  fra  Resten.  S.  udtømte 
alle  Midler  for  at  holde  igjen,  indtil  hans  Reserve  kunde  naa  op, 
men  forgjæves.  Med  de  faa  Tropper,  han  endnu  havde  i  sin 
Haand,  søgte  S.  derfor  mod  Vest,  hvor  hans  venstre  Kolonne,  der 
nu  maatte  blive  hans  Hovedstyrke,  kæmpede,  eftertulgt  af  2  in- 
takte Brigader  af  i.  Division,  der  dannede  Armeens  Hovedreserve. 
Undervejs  saa  S.  nogle  fjendtlige  Jægere  i  Færd  med  at  tage  en 
dansk  Kanon  og  gav  en  Rytterdeling  Befaling  til  at  frelse  den. 
Da  det  ikke  gik  ham  hurtig  nok,  trak  Generalen  Sabelen  og  tog 
selv  Del  i  Indhugget.  Dette  blev  afslaaet;  men  imidlertid  var 
Fjenden  naaet  frem  langs  den  Vej,  ad  hvilken  man  maatte  tilbage, 
og  ramt  i  Panden  af  en  Geværkugle  sank  S.  af  Hesten,  uden  at 
nogen  af  hans  egne  kunde  føre  ham  med.  Sammen  med  Gene- 
ralen laa  hele  hans  Stab  saaret  paa  forskjellige  Steder  af  Valplad- 
sen. S.s  næstkommanderende,  Oberst  Baggesen,  viste  sig  ganske 
ude  af  Stand  til  at  erstatte  ham  (jvfr.  I,  431). 

« Fremad  Folk!  Det  gjælder  eders  og  min  Ærel»  skal  S. 
have  raabt,  da  han  huggede  ind;  thi  i  Følge  en  gammel  militær 
Trossætning,  der  levede  længe  efter,  at  dens  Berettigelse  var  omme, 
hæftede  der  en  særlig  Skam  ved  at  miste  noget  af  sit  Artilleri.  Og 
heri  maa  vel  Forklaringen  søges  til,  at  S.  satte  sit  Liv  ind  for  at 
fratage  Fjenden  en  Trofæ  uden  at  tage  Hensyn  til  de  skæbne- 
svangre Følger,  som  hans  Død  i  dette  Øjeblik  kunde  faa  for  hele 
den  danske  Hær.  Lykkeligvis  blev  den  Skade,  der  var  sket  paa 
Stedet  selv,  snart  oprettet;  men  at  S.  faldt,  reddede  dog  den 
slesvig-holstenske  Hær  fra  at  blive  sprængt.  Thi  det  var  Efterret- 
ninger om  Begivenhederne  ved  Øvre  Stolk,  der  fik  Overkomman- 
doen til  at  kalde  Brigaden  Schepelem  tilbage  (jvfr.  ovfr.  S.  106). 
—  Da  2.  Divisions  Reserve  under  Henckel  (VII,  337)  havde  taget 
Stolk  tilbage,  blev  S.  fiinden  bevidstløs  paa  Valpladsen  og  ført  til 

Flensborg.  Her  udaandede  han  tidlig  næste  Morgen  og  blev  28. 
Juli  stedet  til  Hvile  i  den  store  Krigergrav,  som  gjemmer  de  fleste 
af  dem,  der  faldt  ved  Isted. 

S.  var  en  høj,  kraftig  Skikkelse,  havde  stærke  I^emmer  og  et 
Jæmhelbred.  Af  hans  store,  spillende  Øjne  kunde  man  læse,  hvor 
meget  Langsomhed  var  ham  imod;  men  i  Almindelighed  forstod 
han  at  holde  sin  Utaalmodighed  i  Tømme,  uden  at  han  derfor 
blev  mindre  hurtig  til  at  opfatte  en  Situation  eller  tage  en  Beslut- 
ning. Sorger  og  Bekymringer  holdt  han  helst  hos  sig  selv  og 
forstod,  naar  det  gjaldt,  med  en  egen  Blanding  af  Alvor  og  Lune 
at  holde  Modet  oppe  hos  sine  Omgivelser.  Trofast  var  han  i 
Venskab,  men  havde  han  fattet  Mistillid  til  nogen,  havde  han. 
ondt  ved  atter  at  frigjøre  sig  derfor;  derfor  bevarede  han,  trods 
alle  Omskiftelser,  sin  Ungdoms  Forkjærlighed  for  den  preussiske 
Hær  og  Uvilje  mod  den  svenske.  Hans  Livsanskuelse  var  alvor- 
lig, præget  af  en  ubestikkelig  Retsindighed;  men  i  Omgang  var 
han  munter  og  spøgefuld,  befandt  sig  vel  i  Selskab  med  andre, 
især  med  Damer.  Hans  huslige  Forhold  vare  saa  lykkelige  som 
muligt.  Han  havde  25.  Juli  1828  ægtet  Johanne  Jacobine  Mar- 
grethe Baronesse  Juel  (Juul),  f  24.  April  1808,  Datter  af  Major  C. 
F.  Baron  J.  til  Lundbæk.  Hun  levede  efter  sin  Husbonds  Død 
først  i  Kjøbenhavn,  siden  i  en  Aarrække  i  Aalborg.  Og  i  denne 
By,  hvor  man  fra  gammel  Tid  følte  sig  nøje  knyttet  til  S.,  sam- 
lede den  Hyldest,  som  Vaabenbrødre  og  andre  ønskede  at  vise 
Heltens  Minde,  sig  særlig  om  hans  Enkes  ualmindelig  fine  og 
sympathetiske  Person.     Hun  døde  i  Aalborg  17.  Juli  1896. 

Den  dansk-tyske  Krig  1848—50,  udg.  af  Generalstaben,  III,  2,  1485  fF. 
N.  P.  Jensen,  Den  første  slesvigske  Krig.  A.  I^rsen,  Dansk-norske  Heltehisto- 
rier 18 14 — 64.  Vaupell,  S.s  Levnetsløb.  Vort  Forsvar  Nr.  300  f.  433.  Per- 
sonalhist.  Tidsskr.  3  R.  I,  69  ff.  Museum  1892,  I,  334  ff.  344.  S.  Godskesen, 
Johanne  S.  (1896).  H,  W.  Harbou. 

V.  Schleppegrell,  Frederik  Carl,  1742 — 1819,  Skjønaand.  S. 
var  Søn  af  pløensk  Kammerjunker  Philip  Ernst  v.  S.  til  Philipsdal 
i  Angel,  senere  Ejer  af  Pilegaard  (Vester  Aaby  Sogn,  Fyn),  og 
Christiane  f.  Lorentzen.  Han  fødtes  20.  Maj  1742  paa  Pilegaard, 
blev  1 761  Fændrik  i  det  møenske  Regiment,  men  forlod  allerede 
1768  Krigstjenesten  som  Lieutenant,  flyttede  derpaa  til  Stenbjærg  i 
Angel,  1782  til  Sønderborg  og  boede  senere  i  Odense  og  Gliicks- 
borg.  1787  udnævntes  han  til  Husfoged,  Branddirektør  og  Ting- 
skriver  paa   Als,    men   opgav   kort   efter   Stillingen   paa  Grund   af 

Svagelighed.  Han  levede  derefter  som  Pensionist  i  Flensborg  og 
døde  2.  Marts  1819  i  Risby.  S.  havde  levende  æsthetiske  Inter- 
esser, ejede  et  godt  Bibliothek  og  var  ved  Venskab  knyttet  til 
mange  af  Danmarks  bedste  Mænd,  Ewald,  Baggesen,  P.  A.  Hei- 
berg o.  a.  W.  H.  F.  Abrahamson  nævner  ham  med  megen  Aner- 
kjendelse,  og  det  er  til  ham,  at  Ewald  rettede  sit  berømte  Digt 
«Haab  og  Erindring ».  Selv  var  S.  ikke  produktiv.  Han  var  gift 
med  Frederikke  Magdalene  Augusta  f.  Randahl  (f.  17.  Jan.  1742  i 
Kiel,  t  12.  Febr.  1801  i  Flensborg),  Datter  af  storfyrstelig  gottorpsk 
Major  R. 

Ewald,  Saml.  Skrifter  II,  31  fif.  229  ff.  Molbech,  W.  H.  F.  Abrahamsoiu 
I)cr  Tagwachter  1845.  Bobé,  Lavaters  Rejse  til  Danmark  1793  S.  81.  171. 
Baggesen,  Poetiske  Skrifter,  ved  Arlaud,  IV,  371.  Lotds  JBobé. 

Schletter,  Christopher,  1629—88,  Biskop,  er  født  12.  Nov. 
1629  i  Halmstad,  hvor  Faderen,  Hans  S.,  var  Borgmester;  Moderen 
hed  Alhed  Villumsdatter.  Han  deponerede  fra  Kjøbenhavns  Skole 
1650  og  blev  1652  Hovmester  for  den  unge  Just  Høg,  hvem  han 
1654  fulgte  til  Herlufsholm.  Her  blev  han  1658  Rektor,  men  var 
bunden  ved  sine  Forpligtelser  til  Just  Høg,  som  han  havde  ftilgt 
til  Sorø,  og  kunde  saaledes  først  tiltræde  Rektoratet  1660.  166 1 
blev  han  Magister  og  1668  Vicelektor  i  Roskilde,  hvorfra  han 
1672  blev  Professor  i  Theologi  ved  Universitetet.  1675  blev  han 
Dr.  theol.  og  1678  Biskop  i  Throndhjem,  hvor  han  døde  25.  Okt. 
1688.  Man  har  udtalt  den  Formodning,  at  han  blev  Biskop,  fordi 
Universitetsvirksomheden  ikke  passede  for  ham,  der  i  det  hele 
næppe  har  været  nogen  fremragende  Mand.  Man  kjender  kun 
lidet  til  hans  Virksomhed  i  Stiftet.  Han  foreslaar  at  paalægge 
Præsterne  at  studere  visse  Bøger  som  Brochmands  fSystema>, 
Chemnitz'  «Harmonia  evangelica»  o.  fl.  Ligesaa  foreslaar  han  Op- 
rettelsen af  Landemoder  i  Norge,  som  de  fandtes  i  Danmark  fra 
Aarhundredets  Begyndelse,  —  et  Forslag,  der  røbede  lidet  Kjend- 
skab  til  eller  liden  Forstand  paa,  hvad  de,  lange  Afstande  og  de 
haarde  Sørejser  i  det  vidtstrakte  Stift  havde  at  betyde.  1685  ind- 
gav han  efter  kongelig  Befahng  en  Relation  om  Finmarken  og 
dette  Lands  Indvaaneres  Tilstand  m.  m.  Han  havde  den  Ulykke, 
at  hans  Bispegaard  brændte  1681.  Han  har  intet  udgivet  uden  sin 
Doktorafhandling,  og  der  findes  i  det  hele  meget  lidet  efter  ham. 
Han  blev  1672  gift  med  Margrethe  van  Holtoug  (f.  i  Malmø  12. 
Marts  1630,  f  i  Throndhjem  23.  Dec.  1686),  Enke  efter  Mag.  Gre- 
gers Mikkelsen,  Sognepræst  til  Herlufsholm  (f  1668). 

Wad,  Rektorerne  p.  Herlufsholm  S.  157.  Daae,  Throndhjems  Stifts  geistl. 
Hist.  S.  138.  J).  Thrap, 

Schlichting,  Marius,  1804 — 75,  Lærer,  var  en  Søn  af  Reg- 
ningsmand  Hans  Friedrich  S.  og  Anna  Elisabeth  f.  Henningsen  i 
Stiesholt  i  Satrup  Sogn  i  Angel,  hvor  han  fødtes  7.  Nov.  1804. 
Efter  i  et  Par  Aar  at  have  besøgt  Seminariet  i  Tønder  var  han 
Isærer  ved  forskjellige  Skoler  i  sin  Hjemegn  fra  1824 — 32,  hvorpaa 
han  kaldedes  til  Kiel  og  virkede  her,  senest  som  Overlærer  ved 
Byens  Realskole,  til  sin  Død.  Han  havde  stor  Interesse  for  Na- 
turkundskab  og  var  Medstifter  af  og  mangeaarig  Sekretær  ved 
Hertugdømmernes  Forening  for  Udbredelsen  af  naturvidenskabelige 
Kundskaber,  ligesom  han  udgav  en  Del  fysiske  og  pædagogiske 
Skrifter,  deriblandt  «Chemische  Versuche  einfachster  Art^  (Kiel 
1 861),  der  udkom  i  flere  Oplag.  S.  var  ivrig  slesvig-holstensk- 
sindet.  Fra  1848 — 51  sad  han  som  Medlem  i  den  oprørske  Land- 
<iag,  og  i  Vinteren  1864  udgav  han  Flyveskriftet:  «Los  von  Dane- 
mark! Warum?».  1867  valgtes  han  til  Medlem  af  det  preussiske 
Deputeretkammer,  men  kunde  for  øvrigt  ikke  forsone  sig  med  de 
ved  Annexionen  skabte  Forhold.  Han  var  Æresmedlem  af  Hertug- 
dømmernes Lærerforening  og  døde  i  Kiel  6.  Marts  1875. 

Schriften  des  naturwissensch.  Vereins  f.  Schleswig-Holstein  II,  236  ff.  Al- 
berti,  Schlcsw.-Holst.-Lauenb.  Schriftsteller-Lex.  p,  Lauridsen, 

SchlichtkruUy  Andreas  Christian,  f.  1844,  Departements- 
chef, er  en  Søn  af  Kancelliraad ,  Kontorchef  under  Landsover- 
samt  Hof-  og  Stadsretten  Oluf  Peter  S.  (f  15.  Dec.  1813  f  i7- 
Juni  1876)  og  Juliane  Margrethe  Elisabeth  f.  Boje  (f.  21.  Jan.  1815 
f  25.  Sept.  1851).  Han  fødtes  i  Kjøbenhavn  2.  Febr.  1844,  blev 
1862  Student  fra  Metropolitanskolen  og  1868  juridisk  Kandidat. 
1870  fik  han  Ansættelse  som  Volontær  i  Generaldirektoratet  for 
Skattevæsenet,  1873  blev  han  Assistent  i  Finansministeriet,  1878 
Fuldmægtig  sammesteds  og  1888  Chef  for  Ministeriets  Sekretariat 
samt  Sekretær  hos  Finansministeren.  I  Begyndelsen  af  Aaret  1898 
udnævntes  han  til  Chef  for  Finansministeriets  i.  Departement  og 
senere  s.  A.  tillige  til  Chef  for  Koloniernes  Centralbestyrelse.  Des- 
uden har  han,  som  1873 — 76  var  Sagførerfuldmægtig,  siden  1891 
været  Medlem  af  Administrationen  for  «Borgervennen  af  1788^, 
siden  1898  Repræsentant  i  Nationalbanken  og  siden  1899  Medlem 
af  €  Centralkomiteens*   Bestyrelse.      1901   blev  han   Kommandør  af 

13* 


Digitized  by  VjOOQ  IC 


Iq6  Schlichtkrull,   Andi\   Chr. 

Danebrog  (2.  Grad).  —  Han  blev  11.  Juli  1871  gift  med  Thora 
Dorothea  Lasson  (f.  22.  Sept,  1847),  en  Datter  af  Manufakturhandler 
Lauge  Christopher  L.  og  Dorothea  f.  Berg.  G,  Kringelbach. 

Schlick,  Benjamin  Gotthold,  1796 — 1872,  Arkitekt  og  Meka- 
niker, blev  født  i  Kjøbenhavn  6.  Sept.  1796  som  Søn  af  Hofviolon 
(Kapelmusikus)  Christian  Traugott  S.  (f.  1753  f  1808)  og  Anne 
Henriette  f.  Clausen  (f.  1766  f  1854).  Der  hviler  noget  mystisk 
over  hans  Liv  og  Herkomst;  han  nød  Frederik  VI' s  særlige  Gunst, 
som  paa  forskjellig  Maade  gav  sig  Udtryk  saa  vel  gjennem  personlig 
Omgang  som  gjennem  pekuniære  Understøttelser  og  varme  Anbe 
falinger  til  indflydelsesrige  Personer  i  Udlandet.  S.  besøgte  Kunst- 
akademiets Bygningsskole  og  vandt  18 15  den  mindre  Sølvmedaille, 
men  senere  lykkedes  det  ham  ikke,  trods  alle  Anstrængelser,  at 
opnaa  nogen  Udmærkelse  fra  Akademiets  Side,  lige  saa  lidt  som 
det  lykkedes  ham  at  blive  ansat  som  Maskinmester  ved  det  kongl. 
Theater,  skjønt  han  havde  gjort  Theaterbygning  og  Theatermaski- 
neri  til  sit  specielle  Studium.  1818  rejste  han  med  offentlig  Under- 
støttelse til  Udlandet,  og  her  blev  han  Resten  af  sit  Liv  med  Und- 
tagelse af  enkelte  Besøg  i  Hjemmet,  snart  i  Italien  eller  Tyskland, 
snart  i  Paris  eller  London.  Han  var  aabenbart  et  stort  Stykke  af 
en  Æventyrer,  havde  en  elegant,  vindende  Personlighed  og  havde 
gjennem  sine  talrige  Forbindelser  Adgang  til  de  højeste  Kredse, 
hvorigjennem  han  naaede  et  ganske  forbavsende  Antal  af  Ordener, 
Udnævnelser  fra  Akademier  og  Fyrster  samt  kostbare  Mindegaver. 
Hvori  hans  Virksomhed  egentlig  bestod,  er  vanskeligt  at  afgjøre; 
man  ved,  at  han  1826  paa  ulasteligt  Fransk  udgav  en  af  Tegninger 
ledsaget  Beretning  om  Ingeniør  Brunels  Anlæg  af  en  Tunnel  under 
Themsen,  at  han  med  meget  Bifald  1828  restavrerede  Théatre  des 
varietés  i  Paris  og  1830  Theatret  i  Carlsruhe.  Desuden  nævnes 
der,  at  han  har  udstillet  Modeller  til  Restavrering  af  en  Række 
Bygninger  i  Herculanum  og  Pompeji.  Han  døde  ugift  i  Paris  i 
Sept.  1872. 

Weilbach,  Nyt  Kunstnerlex.  Erik  Schiødtc. 

Schiater  (Sluter,  Sluter),  Severin  Walther,  1646 — 97,  Præst, 
blev  født  12.  Jan.  1646  i  Hamborg,  hvor  hans  Fader,  Dr.  jurb 
Johann  S.,  var  Borgmester;  Moderen  hed  Elisabeth  Trainer.  Han 
studerede  ved  tyske  Universiteter  og  blev  theologisk  Professor  i 
Rostock   1673.      Allerede  Aaret  efter   blev   han   Hofprædikant  hos 

den  danske  Enkedronning  Sophie  Amalie,  der  holdt  Hof  i  Nykjø- 
bing  paa  Falster;  han  beklædte  denne  Stilling  i  10  Aar.  Da  ud- 
nævnte den  lauenborgske  Hertug  ham  1684  til  Superintendent  og 
Præst  i  Lauenborg.  Her  døde  han  31.  Dec.  1697.  Han  var  en 
heftig  Modstander  af  Pietismen  og  havde  mange  Stridigheder  med 
dens  Tilhængere.  Kirkehistorie  var  hans  egentlige  Fag.  Før  sin 
For6)rttelse  fra  Rostock  havde  han  paatænkt  at  holde  kirkehisto- 
riske Forelæsninger  og  havde  paabeg3mdt  et  lille  Skrift,  «Propy- 
læum  historiæ  Ch^istianæ^  (1680),  som  i  systematisk  Opstilling 
angiver  Kilderne  til  Kirkehistorien.  I  Fortalen  udtaler  han  sin 
Anerkjendelse  af  den  betydelige  Hjælp,  Kjøbenhavns  offentlige  og 
private  Bibliotheker  ligesom  de  i  Hovedstaden  hyppig  forefaldende 
Bogavktioner  have  ydet  ham.  Bogen  udkom  meget  forøget  i  ny 
Udgave  1696,  og  heri  optog  han  en  Del  af  sine  ældre  akademiske 
Afhandlinger.  Mod  Johs.  Lysers  (X,  536)  Lære  om  Polygami  følte 
han  sig  forpligtet  til  at  optræde  med  et  Par  Modskrifter,  da  Lyser, 
der  vistnok  var  beslægtet  med  S.,  under  sit  Ophold  i  Danmark 
havde  voldet  ham  flere  Ubehageligheder.  S.  var  2  Gange  gift: 
I.  (1676)  med  Maria  Welhafer  (f  1693).  Datter  af  den  tyske  Præst 
W.  i  Helsingør;  2.  (1695)  ^^^  Maria  Elisabeth  Pfeiffer,  Datter  af 
Superintendent  P.  i  Lybek. 

Moller,  Cimbr.  lit.  I.  Zwergios,  Siellandske  Clerisie  S.  728  ff.  Werlauff, 
Efterr.  om  det  st  kgl.  Bibi.,  2.  Udg.,  S.   124.  A,  Jantzen. 

Schmeerfeldt,  Baltzar  Vilhelm,  1785 — 1834,  svensk  Komet. 
S.,  der  blev  født  14.  Sept.  1785  i  Stockholm,  var  Søn  af  Grosserer 
J.  B.  S.  og  Anna  Elisabeth  f.  Lundberg.  Han  besøgte  Universi- 
tetet i  Upsala,  men  efter  Forældrenes  Død  valgte  han  Militærvejen, 
i  det  han  kjøbte  sig  en  Plads  som  Komet  ved  det  skaanske  Husar- 
regiment.  I  Vinteren  1810  rejste  han  fra  Landskrona  til  Kjøben- 
havn,  hvor  han  konsulerede  en  Læge  for  et  Saar,  som  han  havde 
faaet  ved  et  Ulykkestilfælde.  Under  et  gjentaget  Ophold  i  den 
danske  Hovedstad  saa  han  flere  Gange  Prinsesse  Juliane,  Arveprins 
Frederiks  Datter,  i  hvem  han  blev  forelsket.  Da  han  skrev  Breve 
til  hende  og  søgte  at  trænge  sig  ind  i  Palaiset,  hvor  hun  boede, 
fik  han  Befaling  til  strax  at  forlade  Riget,  og  det  blev  ham  for- 
budt nogen  Sinde  at  betræde  dette.  Alligevel  kom  S.  i  første 
Halvdel  af  Aaret  181 1  3  Gange  til  Sjælland,  hvor  han  hver  Gang 
erklæredes  for  Arrestant  og  sad  3  Uger  som  Fange  paa  Kronborg. 
I  Juli  begav  han  sig  atter  til  Kjøbenhavn,   og  her  gjorde  han  sig 


Digitized  by  VjOOQ  IC 


198  Schmeerfeldt,  Baltzar   VUh, 

skyldig  i  en  sindsforvirret  Optræden,  der  kostede  ham  Friheden  for 
Resten  af  hans  Liv.  Våebnet  med  3  Pistoler,  hv6raf  de  2  vare 
skarpt  ladte,  begav  han  sig  27.  Juli  om  Aftenen  til  Amalienborg 
og  forlangte  øjeblikkelig  Avdiens,  i  det  han  foregav,  at  de  Ting, 
hvorom  han  vilde  tale  med  Kongen,  ikke  taalte  nogen  Opsættelse. 
Han  nærmede  sig  Frederik  VI  personlig  paa  Trappen  og  tiltalte 
ham,  med  den  uladte  Pistol  i  Haanden.  Kongen  gav  Befaling  til 
hans  Fængsling,  hvorefter  han  afvæbnedes  og  førtes  til  Citadellet 
Under  Forhørene  erklærede  S.,  at  han  ikke  havde  haft  til  Hensigt 
at  ville  skyde  Kongen,  hvorimod  han  vilde  have  dræbt  sig  selv, 
da  han  siden  Fængslingen  paa  Kronborg  stod  vanæret  i  Kamme- 
raters og  Slægtninges  Øjne.  Den  nedsatte  Kommission  dømte  S. 
til  livsvarigt  Fængsel;  men  Højesteret  forandrede  dette  til  Livsstraf. 
Ved  kongl.  Resolution  benaadedes  han  med  livsvarigt  Fængsel  paa 
Munkholm.  S.  forblev  dog  i  Citadellet,  og  her  døde  han  af  Kræft 
4.  Avg.  1834. 

Giessing,  Frederik  VI's  Kegjeringshist.  II,  352  (T.  Medd,  fra  Krigsark. 
V,  199  ff-  A,  T/tors^e, 

Schmettowy  Carl  Jacob  Valdemar  Rigsgreve,  1744 — 1821, 
Officer,  var  Søn  af  nedennævnte  General  Herman  Valdemar  Rigs- 
greve S.  Han  var  født  25.  Dec.  1744  og  traadte  tidlig  ind  i  den 
danske  Hær,  uden  dog  at  gjøre  Tjeneste  ved  sit  Regiment,  nem- 
lig Livregimentet  Kyrasserer,  før  1764,  og  blev  da  s.  A.  ud- 
nævnt til  Premierlieutenant.  Allerede  Aaret  efter  blev  han  Kapi- 
tajnlieutenant  ved  Livgarden  til  Fods,  men  gik  luniddelbart  der- 
efter en  Tid  i  fransk  og  1769  i  russisk  Tjeneste,  hvorfra  han  1770 
fik  Afsked  som  Oberst.  1774  blev  han  dansk  Oberst  og  Chef  for 
sjællandske  Regiment  til  Fods,  blev  1776  forsat  til  Norge  som  Chef 
for  3.  throndhjemske  Regiment  og  fik  ved  den  norske  Hærs  Om- 
organisation  1789  2.  throndhjemske  Regiment.  Imidlertid  var  S. 
1787  udnævnt  til  Generalmajor  og  havde  under  Felttoget  i  Baahus 
Len  1788  ført  2.  Feltbrigade;  1802  blev  han  Generallieutenant  og 
1806  Ridder  af  Danebrog.  Under  Krigen  med  Sverige  1808 — g 
kommanderede  han  en  Brigade,  der  dækkede  Grænsen  mod  Jæmte- 
land,  men  deltog  dog  ikke  i  Toget  til  Frøsøen  1809.  Efter  General 
G.  F.  V.  Krogh  blev  S.  i  1814  kommanderende  General  norden- 
fjælds  og  s.  A.  virkelig  General.  I  dette  Aars  Begivenheder  tog 
han  aktiv  Del  som  Regentens,  senere  den  valgte  Konge  Christian 
Frederiks,  Underhandler  med  de  svenske  Myndigheder,  specielt  Felt- 

marskal,  Grev  v.  Essen.  I  denne  utaknemmelige  Rolle  paadrog 
S.  sig  Grevens  Uvenskab  og  derigjennem  Kronprins  Carl  Johans 
Uvilje,  og  denne  forøgedes  end  yderligere  ved,  at  S.  senere  i 
meget  energiske  Udtryk  ved  en  offentlig  Kundgj  øreise  betydede 
den  svenske  Oberst  £ck,  da  han  mod  den  afsluttede  Konvention  i 
Moss  vilde  forlægge  sine  Tropper  ind  over  den  norske  Grænse 
nordenfjælds,  at  han,  S.,  i  saa  Fald  vilde  møde  Eck  og  hindre 
dette  med  de  samme  Tropper,  der  kæmpede  med  Svenskerne  ved 
Lier  og  Matrand.  Vistnok  blev  Oberst  Eck  desavoueret,  men  sam- 
tidig udtalte  Kronprinsen  sin  Misnøje  med  S. s  Forhold  og  Udtryk. 
Siden  betragtedes  S.  som  »ildesindet*,  og  da  Grev  v.  Essen  efter 
Foreningen  blev  Statholder  i  Norge,  bestyrkede  han  Kronprinsen  i 
denne  Mening  og  lod  sig  det  være  magtpaaliggende,  at  S.  erholdt 
sin  Afsked,  før  hans  bebudede  Ansøgning  derom  indkom.  Af- 
skeden, som  han  fik  i  Febr.  1815,  ^^  ^^  ogsaa  dateret  nogle  Dage 
for  Ansøgningen.  S.  døde  paa  sin  Gaard  Rotvold  ved  Thrond- 
hjem  21.  April  182 1. 

Nævnte  Gaard  ligesom  ogsaa  Gaarden  Arildsløkken  og  Mo- 
stadmarkens  Jæmværk  samt  en  af  de  største  Bygaarde  i  Thrond- 
hjem  fik  han  med  sin  Hustru,  Stinchen  Anna  Catharina  f.  Møll- 
mann  (f.  1757  f  1820),  Datter  af  Lagmand,  titulær  Stiftamtmand 
Hans  Ulrich  M.  og  Gudlov  f.  Hveding.  —  S.  besad  en  livlig 
Aand  og  mange  Interesser;  han  var  en  sand  Fader  for  sit  Regi- 
ment og  tog  sig  med  særlig  Omhu  af  sine  Officerers  Ve  og  Vel; 
hans  Projekter  vare  utallige,  baade  paa  det  militære  Felt  og  som 
Jorddrot ;  de  omfattede  lige  saa  vel  Udbredelse  af  Have-  og  Potetes- 
dyrkning  som  Modeller  for  militære  Lejrhytter  og  Indførelse  af 
Krigshunde  i  Bevogtningstjenesten ;  han  var  bekjendt  for  sin  Hid- 
sighed og  Forfængelighed,  men  ogsaa  for  sin  Gjæstfrihed,  Hjælp- 
somhed og  Rimdhaandethed. 

Det  kgl.  norske  Vidskb.  Selsk.  Skrifter  i  19.  Aarh.  V.  V.  Nielsen,  Breve  fra 
Grev  V.  Essen.    Anker,  Biogr.  Data  om  norske  Generalspersoner.     Q,  Q,  MutUhe. 

V.  Schmettau,  Frederik  Vilhelm,  o.  1663 — 1735,  Officer, 
Diplomat,  var  Søn  af  Ernst  v.  S.  til  Dremling  i  Schlesien,  kejser- 
lig Raad,  og  Elisabeth  Nusser.  Han  traadte  i  dansk  Tjeneste 
under  Felttoget  i  Hertugdømmerne  1700  som  Generaladjudant  hos 
Overgeneralen,  Hertug  Ferdinand  Vilhelm  af  WUrttemberg,  fik  i 
denne  Stilling  Oberstlieutenants  Karakter  og  blev  s.  A.  ansat  ved 
Ahlefeldts  Kyrasserregiment.      1701 — 14   tog  han   ved   det   danske 

Auxiliærkorps  Del  i  den  spanske  Arvefølgekrig,  blev  1702  Oberst 
og  Chef  for  5.  jyske  Rytterregiment,  1709  Brigader  og  171 1  Gene- 
ralmajor. Han  udmærkede  sig  bl.  a.  i  Slaget  ved  Høchstedt  (1704), 
hvor  han  fik  en  Arm  skudt  over,  og  blev  flere  Gange  benyttet  til 
Underhandlinger  med  Generalstateme.  Efter  Hjemkomsten  traadte 
han  1 7 16  ud  af  Hæren,  men  vedblev  at  være  knyttet  til  Danmark » 
bl.  a.  ved  sit  Ægteskab  med  Anna  Margrethe  f.  brandt  (f.  17- 
Sept.  1685),  Datter  af  Overrentemester  Peter  B.  (IH,  10). 

Da  Christian  VI  kort  efter  sin  Tronbestigelse  foretog  forskjel- 
lige  Forandringer  i  Besættelsen  af  de  vigtigere  diplomatiske  Poster, 
blev  S.  sendt  som  dansk  Gesandt  til  Stockholm  (April  1731).  Han 
skulde  her  inavgurere  Kongeiis  svenskvenlige  Politik,  som  han  selv 
var  en  erklæret  Tilhænger  af,  men  som  til  en  Begyndelse  kun 
fandt  ringe  Tilslutning  hos  de  ledende  svenske  Statsmænd.  Dog 
var  der  allerede  begyndt  at  ske  et  Omslag,  da  S.  1733  af  Hel- 
bredshensyn  maatte  søge  om  Afsked.  Han  døde  18.  April  1735. 
I  Anledning  af  sin  Sendelse  var  han  1731  bleven  Gehejmeraad  og 
Ridder  af  Danebrog;  senere  havde  han  faaet  Generallieutenants 
Karakter.  —  S.s  Enke  blev  1753  Hofmesterinde  for  den  2aarige 
Arveprins  Frederik,  s.  A.  Dame  de  l'union  parfaite,  1758  Deka- 
nesse for  Vallø  Stift,  hvor  hun  døde  15.  Nov.  1768. 

E.  Holm,  Danmark-Norges  Hist.   1720— 18 14  II,  41  ff.  60  f. 

ff,  W,  Harbau. 

Schmettau,  Gottfried  Wilhelm  Christian  Rigsgreve,  1752 — 
1823,  Officer,  blev  født  12.  Juni  1752  i  Meklenborg,  hvor  Faderen, 
dansk  Kammerherre  og  Regeringsraad  i  Oldenborg  Leopold  Rigs- 
greve S.,  ejede  nogle  Godser.  I  sit  8.  Aar  udnævntes  S.  til  Kor- 
net i  Livregiment  Ryttere,  men  først  4  Aar  senere  kom  han  til 
Kjøbenhavn  for  at  faa  en  militær  Opdragelse.  Han  blev  1767  an- 
sat ved  Livgarden  til  Hest,  men  hørte  allerede,  inden  Struensee 
177 1  fik  Garderne  opløst,  til  de  « reducerede »  Officerer.  1772  kom 
han  til  slesvigske  Infanteriregiment,  1774  til  jyske  lette  Dragoner, 
blev  Ritmester  og  1788  Major  (Anciennitet  fii-a  1781)  ved  Husar- 
regimentet. Her  fra  kom  han  1790  til  slesvigske  R)rttere,  blev  1792 
Oberstlieutenant  og  1803  Oberst  i  Livregiment  Ryttere,  som  han 
kommanderede  under  Chefens,  Prins  Christian  af  Hessens  (HI,  530), 
Udenlandsrejse.  1806  blev  han  Chef  for  jyske  lette  Dragoner,  men 
en  Maaned  derefter  Kommandør  for  Livgarden  til  Hest,  hvilken 
Post  han  beklædte  til  sin  Død,   25.   April   1823.      Under  Kjøben- 

havns  Belejring  1807  deltog  han  i  det  af  Peymann  sammenkaldte 
Krigsraad  og  fik  det  pinagtige  Hverv  at  overbringe  Kronprinsen 
Meldingen  om  Kjøbenhavns  Kapitulation.  I  1809  blev  han  Gene- 
ralmajor og  var  designeret  til  som  Chef  for  en  Kavalleribrigade 
at  deltage  i  den  paatænkte  Overgang  til  Skaane.  Som  Komman- 
dør for  I.  Armédivision  i  Norge  (fi*a  1813)  aabnede  han  efter  Prins 
Christian  Frederiks  Ønske  Underhandlinger  med  den  svenske  Gene- 
ral V.  Essen  med  det  Formaal  at  lade  Prinsen  blive  adopteret  af 
Carl  Xni  i  Tilfælde  af  Cari  Johans  Død.  Han  blev  Gencrallieute- 
nant  1814,  Kommandør  af  Danebrog  1817.  Fra  1813  var  S.  For- 
stander for  den  militære  Manege  samt  i  Direktionen  for  Stutteri- 
væsenet  og  Veterinærskolen.    1776  optoges  han  i  den  danske  Adel. 

Gift  I.  (6.  Jan.  1790)  med  Elisabeth  Alexandrine  f.  de  Hemert 
(f.  31.  Juli  1768  t  8.  April  1793),  Datter  af  Kommandør  i  Flaaden 
Gisbert  de  H.;  2.  med  Margrethe  Vilhelmine  f.  v.  Stemann  (f.  5. 
Jan.  1780  f  12.  Jan.  1865),  Datter  af  Overpræsident  i  Altona  Chr. 
Ludv.  V.  S.  (f.  1730  f  1813)  og  2.  Hustru,  Isabella  Eleonora  Doro- 
thea f.  V.  Schmettau  (f.  1750  f  1818).  Med  sin  2.  Hustru,  der 
var  Dekanesse  paa  Vallø  fra  1840  og  til  sin  Død,  havde  S.  bl.  a. 
en  Datter,  gift  med  Minister  Carl  Emil  Bardenfleth  (I,  519),  og  en 
Datter,  gift  med  Minister  F.   F.  Tillisch. 

Thaanip,  Fædrenelandsk  Nekrolog  1821 — 26.  A.  Petersen,  Vallø  og  Om- 
egn S.  181.  Hist.  Tidsskr.  5.  R.  III,  431.  Medd.  fra  Krigsark.  Krogh,  Den 
kgl.  Livgarde  til  Hest.  Lesscr. 

Schmettow,  Herman  Valdemar  Rigsgreve,  1719 — 85,  Officer, 
var  født  i  Dresden  26.  Maj  17 19.  Hans  Forældre  vare  preussisk 
Kammerherre  Carl  Friedrich  Baron  v.  S.  til  Holdorf  (Fætters  Søn 
af  den  ovfr.  omtalte  F.  V.  v.  S.)  og  Hedevig  f.  Baronesse  Løven- 
dal. S. s  fædrene  Slægt,  der  1742  blev  rigsgrev^lig,  stammede  op- 
rindelig fi-a  Ungarn  og  havde  paa  hin  Tid  endnu  et  vist  kosmo- 
politisk Præg;  det  samme  var  som  bekjendt  Tilfældet  med  hans 
mødren'e  Slægt,  og  det  kom  ligeledes  til  at  gjælde  ham  selv.  Han 
studerede  en  Tid  lang  ved  Universitetet  i  Leipzig,  men  fik  i  øvrigt  ^ 
sin  Opdragelse  og  Uddannelse  dels  ved  «de  sachsiske  Augusters 
galante  Hof>,  dels  ved  den  franske  Armé,  hvor  han  under  Mare- 
challeme  Morits  af  Sachsen  og  Løvendal  (X,  593,  S.s  Morbroder) 
deltog  i  flere  Felttog.  Han  var  paa  denne  Maade  bleven  en  ual- 
mindelig vel  instrueret  Officer,  theoretisk  og  praktisk;  han  havde 
erhvervet  sig  en  betydelig  almindelig  Dannelse  og  nærede  levende 
Interesse  for  Videnskab  og   Kunst;   i  religiøs  Henseende  var  han 

erklæret  Fritænker,  i  moralsk  Henseende  vare  hans  Principper  over 
for  Kvindekjønnet  fuldstændig  løse,  men  i  andre  Retninger  var 
han  en  ærekjær  og  samvittighedsfuld  Mand. 

Strax  efter  Frederik  V's  Tronbestigelse  1746  fik  S.  Ansættelse 
i  den  danske  Hær  som  Oberst  for  Livregiment  til  Hest.  Hans 
Forgænger,  Grev  Ludv.  Casimir  af  Isenburg,  havde  vanrøgtet  Regi- 
mentet, og  der  var  derfor  nok  at  tage  fat  paa  for  S.;  desuden 
blev  han  benyttet  til  særlige  Hverv,  saaledes  ved  Udarbejdelsen  af 
et  nyt  Exercerreglement  for  Rytteriet,  og  fik  gjentagende  Tilladelse 
og  til  Dels  kongelig  Understøttelse  til  at  overvære  Felttog  ved 
fremmede  Hære.  1748  blev  han  Kammerherre,  1753  Generalmajor, 
1757  Æresmedlem  af  Kunstakademiet,  i  hvilken  Anledning  han 
holdt  en  fransk  Tale,  der  s.  A.  blev  trykt,  1759  Generallieutenant; 
men  sidstnævnte  Aar  traadte  han  ud  af  dansk  Tjeneste  for  at  tage 
Del  i  Syvaarskrigen.  3  Aar  efler  kom  S.  tilbage;  den  danske  Hær 
stod  da  i  Holsten,  beredt  til  at  imødegaa  et  russisk  Angreb.  Over- 
generalen, Feltmarskal  Grev  Saint-Germain,  gav  S.  Kommando  over 
en  Division,  bestaaende  af  4  norske  Regimenter  og  de  nyoprettede 
« lette*  Afdelinger,  og  betroede  ham  under  Marchen  ind  i  Meklen- 
borg  Sikringen  af  Hærens  højre  Flanke.  Men,  som  bekjendt,  paa 
Grund  af  Zar  Peter  III' s  Død  endte  Krigen  uden  Sværdslag. 

S.  var  paa  den  Tid  højt  anskreven  hos  Saint-Germain.  Han 
blev  i  Jan.  1764  udnævnt  til  General  til  Hest  og  kommanderende 
General  i  Norge,  og  da  der  i  April  s.  A.  blev  oprettet  et  særligt 
norsk  « Krigsdirektorium » ,  blev  han  tillige  Præses  i  dette.  Den 
første  og  vigtigste  Opgave,  der  blev  stillet  Direktoriet,  var  at  ud- 
arbejde en  Plan  til  Omordning  af  den  norske  Hær  efter  Saint- 
Germains  Principper  (jvfr.  XIV,  564  f.).  At  S.  i  alt  væsentligt  har 
billiget  disse,  fremgaar  bl.  a.  deraf,  at  en  stor  Del  af  dem  gaar 
igjen  i  hans  Søns  «Patriotische  Gedanken  iib.  stehende  Heere  >  (s. 
ndfr.  S.  206).  Men  S.  var  langt  mere  Opportunist  end  Marskallen; 
han  forstod  Nødvendigheden  af  at  tage  Hensyn  til  det  overleverede 
og  de  stedlige  Ejendommeligheder,  og  han  fik  derfor  sat  igjennem, 
at  der  ved  den  i  Sommeren  1765  givne  cKompositionsplan*  ikke 
blev  foretaget  saa  store  Indskrænkninger  i  den  norske  Hærs  natio- 
nale Del,  som  Saint-Germain  havde  ønsket. 

I  Anledning  af  Omorganisationen  blev  der  foretaget  en  Del 
Afskedigelser,  hvad  der  til  en  vis  Grad  skal  have  skadet  den 
Popularitet,  som  S.  ellers  kunde  glæde  sig  ved  i  Hæren  og  sik- 
kert ogsaa  fortjente.     Som  Exempler  paa  hans  Bestræbelser  for  at 

fremme  den  norske  Hærs  Udvikling  skal  blot  nævnes,  at  han  baade 
i  økonomisk  og  videnskabelig  Henseende  bragte  den  længe  for- 
sømte «mathematiske  Skole*  i  Christiania  paa  Fode  igjen,  og  at 
han  1765 — 66  i  Christiania  udgav  det  første  krigsvidenskabelige 
Tidsskrift  i  de  nordiske  Riger  («Mihtærisk  Bibliothek»). 

I  Privatlivet  var  S.  den  elskværdige  Verdensmand,  ogsaa  over 
for  den  borgeriige  Del  af  Befolkningen.  Han  indtraadte  som 
Medlem  af  Videnskabernes  Selskab  i  Throndhjem  og  skafifede  det 
Prædikat  af  « kongeligt*.  Han  gav  Stødet  til  Opførelsen  af  drama- 
tiske Forestillinger  i  Christiania  og  virkede  til  at  give  det  selskabe- 
lige Liv  i  denne  Stad  et  højere  Sving.  Han  tog  sig  i  Agt  for  at 
vække  Forargelse  ved  aabenlyst  at  lægge  sine  «kjætterske»  Me- 
ninger for  Dagen  og  tog  derfor  Del  i  den  offentlige  Gudstjeneste. 
Kort  sagt,  han  søgte  paa  enhver  Maade  at  give  den  norske  Nation 
Beviser  paa  den  Sympathi  og  Agtelse,  som  efter  hans  eget  Sigende 
var  indpodet  ham,  fra  han  var  Barn.  Og  Nordmændene  havde  saa 
meget  lettere  ved  at  gjengjælde  disse  Følelser,  som  S.  jo  i  meget 
maatte  minde  dem  om  sin  Morfader  Løvendal  og  sin  Oldefader 
Gyldenløve;  har  S.,  hvad  nok  kan  være,  ikke  lagt  Baand  paa  sin 
Kvindekjærhed,  saa  havde  disse  jo  ikke  været  bedre.  Ogsaa  efter 
at  S.  havde  maattet  forlade  Norge,  bevarede  han  sin  varme  Inter- 
esse for  dette  Land. 

Kun  3  Aar  forblev  S.  i  sin  høje  Stilling.  I  Begyndelsen  af 
1767  havde  han  et  skarpt  Sammenstød  med  danske  Kancelli  i  en 
Sag  vedrørende  Frederiksstads  Gjenopbyggelse  efter  en  stor  llds- 
vaade.  S.  begik  her  et  formelt  Overgreb  mod  « Kongens  Højhed*, 
og  man  har  ment,  at  hans  Holdning  i  denne  Sag  var  Anledningen 
til,  at  han  maatte  gaa  af  14.  April  1767.  Den  virkelige  Grund 
var  dog  sikkert  den,  at  han  var  kommen  i  et  skjævt  Forhold  til 
Saint-Germain,  der  en  Maaned  forud  for  anden  Gang  var  kommen 
til  Roret.  Marskallen  kunde  ikke  finde  sig  i  den  Uforbeholdenhed 
og  Fasthed,  hvormed  S.,  der  paa  sin  Side  blev  ved  at  høre  til 
hans  ivrigste  Beundrere,  forfægtede,  hvad  han  ansaa  for  rigtigt; 
og  især  kom  dette  frem,  da  Saint-Germain  nu  var  bestemt  paa  at 
gjennemføre  sine  Planer  om  en  grundig  Reduktion  af  den  norske 
Nationahnilits.  Det  *maa  være  dette,  S.  sigter  til,  naar  han  senere 
i  et  Brev  til  Kongen  skriver,  at  han  foretrak  at  fratræde  General- 
kommandoen i  Norge  fremfor  at  handle  mod  sin  Overbevisning. 
Det  lader  ogsaa  til,  at  Grev  Rantzau-Ascheberg,  der  ubegribeligvis 
havde  forstaaet  at  vinde   Marskallens  Tillid,  har  intrigeret  mod  S., 

Og  da  Rantzau  nu  fik  S.s  Post,  skal  denne  have  sendt  ham  en 
Udfordring;  men  paa  en  ret  behændig  Maade  undgik  Rantzau 
Duellen.  —  S.s  militære  Løbebane  var  hermed  endt.  Hvis  der, 
som  der  siges,  senere  har  været  forhandlet  med  ham  om  at  over- 
tage Kommandoen  over  den  venetianske  Hær,  førte  det  i  alt  Fald 
ikke  til  noget. 

«Han  var  en  brav  General,  ja,  den  eneste,  vi  havde,  aktiv 
og  ærlig, »  skriver  Suhm  i  Anledning  af  S.s  Afskedigelse,  og  denne 
Mening  deltes  af  mange.  For  øvrigt  gik  han  af  med  en  rundelig 
Pension  og  fik  den  Gjæld,  han  havde  gjort  i  Christiania,  betalt. 
Kongen  lod  ham  tilkjendegive  sin  « fulde  Tilfredshed*  med  hans 
Tjeneste  og  gav  ham,  der  1763  var  bleven  hvid  Ridder,  endog 
Løfte  om  Elefantordenen.  Thi  skjønt  Christian  VII  havde  ladet 
ham  f  springe*  som  saa  mange  andre,  følte  han  sig  tiltalt  af  S.  — 
mindre  dog  af  hans  solide  Egenskaber,  end  af  hans  Aandrighed 
og  fiie  Ideer.  Disse  Ideer  havde  selvfølgelig  ingen  heldig  Indfly- 
delse paa  Christian  VII's  ubefæstede  Sind,  og  formodentlig  efter 
J.  H.  E.  Bernstorffs  Forlangende  blev  det  derfor  betydet  S.,  at 
Kongen  ønskede,  at  han  skulde  forlade  Hoffet.  Han  bosatte  sig 
nu  i  Pløen,  hvor  han  sysselsalte  sig  med  religiøse  og  filosofiske 
Spekulationer  —  bl.  a.  studerede  han  Bibelen  i  Grundsprogene  — 
og  1771  lod  trykke  det  «eneste  ugudelige  Skrift*,  som  blev  frem- 
kaldt ved  Trykkefriheden:  « Blåtter,  aus  Liebe  zur  Wahrheit  ge- 
schrieben*.  Især  paavirket  af  de  engelske  Deister,  hvorimod  han 
tager  Afstand  fra  Voltaire,  nænnede  han  sig  til  det  Standpunkt, 
som  D.  F.  Strausz  indtog  langt  inde  i  det  19.  Aarhundrede.  Skriftet 
var  ikke  trykt  færdigt,  endsige  falbudt  eller  solgt,  da  tyske  Kan- 
celli i  Begyndelsen  af  1772  lod  S.  affordre  en  Erklæring  derom. 
Men  denne  holdt  fast  ved,  at  han  kun  var  pligtig  til  at  svare  for 
militært  Værneting,  og  da  man  i  et  helt  Aar  ingen  Vegne  var 
kommen  med  ham,  blev  Sagen  standset  ved  et  kongeligt  Reskript. 
Senere  skrev  og  uddelte  han  andre  Piecer  af  lignende  Art.  Han 
vedblev  dog  at  være  vel  anskreven  ved  Hove,  og  1778  bragte  han, 
meget  mod  A.  P.  Bernstorffs  Ønske,  den  ham  lovede  Elefantorden 
med  hjem  fra  et  Besøg  i  Kjøbenhavn.  24.  Okt.  1785  døde  han 
i   Pløen. 

27.  Nov.  1743  havde  S.  ægtet  Georgine  Amalie  de  la  Croix 
de  Fréchapelle  (f.  25.  Febr.  1716  f  i.  Sept.  1796),  Datter  af  en 
Overstaldmester  ved  det  storbritannisk-hannoveranske  Hof. 

W.  F.  Schmettow,   Erlaut.  Commentar  z.  d.  patr.  Gedanken.      Daae,   Det 


Digitized  by  VjOOQ  IC 


Schmettow,  f/erm.   Vald,  205 

gamle  Christiania,  2.  Udg.,  S.  2CX)fr.  Vaupell,  Den  dansk  norske  Hærs  Hist. 
II.  Gaspari,  Urkunden  u.  Materialien,  Forts.  S.  280  fT.  Sinding-Larsen,  Den 
norske  Krig<:skoIes  Hist.  S.  22  ff.  Huitfeldt,  Christiania  Theaterhist.  Minerva 
1790,  I,  237.  Stampe,  Erklæringer  V.  (Norsk)  Hist.  Tidsskr.  2.  R.  V,  262. 
Réverdil,  Stmensee  S.  66.  Adresseavisen  1770,  Nr.  118.  Nyerup,  Ltixdorphiana 
1,  49  ff.    N.  M.  Petersen,  Den  dsk.  LiL  Hist  V,  i.  52  ff.  ff,  ^.  ffarbou. 

V.  Schmettauy  Samuel  Leopold,  1743 — 1830,  Amtmand,  var 
Søn  af  preussisk  Gehejmeraad  og  Kammerdirektør  Heinrich  Wil- 
helm V.  S.  og  Frederikke  Vilhelmine  f.  v.  Schmettau,  Datter  af 
ovennævnte  Gehejmeraad  Fred.  Vilh.  v.  S.,  og  fødtes  2.  Okt.  1743 
i  Berlin.  1754  kom  han  til  Danmark,  blev  Aaret  efter  Page  og 
1763  Kammerpage  hos  Kronprins  Christian  (VII).  1766  fik  han 
Titel  af  Kammerjunker.  1767  tog  han  Afsked  som  Kammerpage 
hos  Kongen  og  udnævntes  Aaret  efter  til  opvartende  Kammerjunker 
hos  Arveprins  Frederik.  1770  blev  han  Kammerherre  og  fik  1774 
Bestalling  som  Amtmand  i  H titten  Amt  og  de  slesvigske  Dom- 
kapitelsdistrikter  samt  Aaret  efter  over  Aabenraa  og  Løgumkloster 
Amter.  1782  fik  han  det  hvide  Baand,  tog  1802  Afsked  fra  Stats- 
tjenesten  og  flyttede  til  Kiel.  hvor  han  døde  ugift  10.  Febr.  1830. 
I  sit  Otium  forfattede  S.  flere  Afhandlinger  om  Struenseeperioden, 
men  om  disses  Skæbne  ved  man  intet.  Hans  avtobiografiske  Op- 
tegnelser ere  trykte  i  «Preetzer  Wochenblatt*  1838 — 39.  S.,  der 
var  en  trofast  Ven  af  Guldberg,  nærede  varme  danske  Sympathier. 

Alberti,  Schlesw.-Holst.-Lauenb.  Schrifisteller-Lex.  Louis  Bobé. 

Schmettowy  Valdemar  Frederik  Rigsgreve,  1749 — 94,  Diplo- 
mat, Litterat,  anden  Søn  af  den  ovfr.  omtalte  Herman  Valdemar 
Rigsgreve  S.,  var  født  i  Celle  25.  Febr.  1749.  Allerede  i  hans 
8.  Aar  fik  Faderen  ham  indskreven  i  den  danske  Hær,  men  han 
kom  aldrig  til  at  indtræde  i  den,  og  vel  udnævntes  han  1769  til 
Generaladjudant,  men  det  var  en  blot  og  bar  Hoftitel,  der  ikke 
paalagde  ham  militære  Pligter,  men  gav  ham  Ret  til  at  bære  mili- 
tær Uniform.  Derimod  stod  hans  Hu  til  Diplomatiet,  og  1767  an- 
sattes han  som  Legationssekretær  i  Madrid,  1769  forflyttedes  han  i 
samme  Egenskab  til  Warschau,  blev  Chargé  d'affaires  i  Dresden 
177 1  og  udnævntes  det  følgende  Aar  til  Envoyé  sammesteds.  Men 
det  viste  sig  snart,  at  han  maatte  fjæmes  der  fra  for  Gjæld,  der- 
som man  vilde  undgaa  yderligere  Skandaler.  Han  fik  derfor  Af- 
sked i  Febr.  1773;  <^og  lykkedes  det  Udenrigsministeren,  Grev 
Osten,  at  udvirke,  at  han  endnu  i  3  Aar  kom  til  at  oppebære  sin 

hidtidige  Gage,  der  skulde  anvendes  under  behørig  Kontrol  til  at 
betale  hans  Gjæld.  Derimod  maatte  han  give  Afkald  paa  Pension 
eller  Gratifikation.  Senere  viste  de.t  sig  i  øvrigt,  at  han  ogsaa 
havde  forgrebet  sig  paa  Statens  Penge,  der  vare  ham  betroede  i 
Embeds  Medfør. 

Da  han  nu  besluttede  at  søge  Tjeneste  i  Udlandet,  meddeltes 
der  ham  ligeledes  Afsked  som  Generaladjudant,  og  han  indtraadte 
derpaa  i  kurpfalzisk  Tjeneste  som  Gehejmeraad,  men  forlod  den 
allerede  Aaret  efter  «paa  Grund  af  Strid  med  en  anset  Mand*. 
De  følgende  Aar  tilbragte  han  paa  Rejser  og  opholdt  sig  særlig  i 
Paris,  hvor  han  meget  omgikkes  med  den  senere  saa  bekjendte 
Kardinal  Rohan.  r778  vendte  han  tilbage  til  Danmark  og  tilbragte 
Resten  af  sit  Liv  i  Pløen.  Hans  økonomiske  Stilling  var  stadig 
slet,  men  det  synes,  at  Landgrev  Carl  af  Hessen  tog  sig  af  ham. 
1781  opnaaede  han  at  faa  en  Pension  af  Statskassen,  og  1790  ud- 
nævntes han  til  Medlem  af  den  pløenske  Landret  og  Konsistoriet, 
hvilke  —  i  øvrigt  ulønnede  —  Hverv  han  skal  have  røgtet  med 
Iver  og  Dygtighed.  Mest  beskæftigede  han  sig  med  litterært  Ar- 
bejde og  vandt  ikke  ringe  Anseelse  i  Tyskland  som  politisk  og 
statsøkonomisk  Forfatter.  Bl.  a.  skrev  han  om  de  danske  Finanser, 
og  179T  udgav  han  et  Skrift,  « Patriotische  Gedanken  eines  Dånen 
iib.  stehende  Heere,  politisches  Gleichgewicht  u.  Staatsrevolution», 
i  hvilket  han  udtalte,  at  Danmark  var  for  fattigt  og  for  slet  be- 
folket til  at  kunne  holde  en  staaende  Hær,  gjorde  Affæren  ved 
Kvistrum  Bro  latterlig  og  angreb  de  Mænd,  «der  forledede  Regenten 
til  at  opofre  Landets  Velfærd ».  Dette  Skrift  paadrog  ham  en  litte- 
rær Fejde  med  General  Fr.  Mansbach,  som  deri  fandt  en  Fornær- 
melse mod  Landgrev  Carl,  og  det  truede  endog  med  en  Duel, 
der  dog  hindredes  ved  S.  s  Sygdom  og  Død  7.  Juli  1794. 

Kordes,  Schlesw.-Holst.  Schriftsteller-Lex.  Allg.  Deutsche  Biographie  XXXL 
Bobé,  Papirer  fra  d.  Reventlowske  Familiekreds  II,  244  ff.  Friis,  A.  P.  Bern- 
storff og  Guldberg  S.  263.  p,  Vedel. 

Schmid,  Andreas  Christian  Johannes,  1815 — 93,  Retslærd, 
var  født  i  Tønder  4.  Jan.  1815  og  Søn  af  Præst  af  samme  Navn 
i  dennes  andet  Ægteskab,  med  Laurette  f.  Muller.  Efter  1834  at 
være  blevet  Student  i  Kiel  lagde  han  sig  efter  Retsvidenskaben, 
blev  1838  juridisk  Kandidat  paa  Gottorp  og  s.  A.  Dr.  juris  ved 
Kiels  Universitet.  Fra  1839 — 48  virkede  han  som  Privatdocent 
ved  dette  Universitet,  men  lod  sig  i  Efteraaret  1849,  rimeligvis  som 
Følge   af  de   vanskelige  Forhold   ved  Universitetet   efter   Oprøiets 

Udbrud,  udnævne  til  Herredsfoged  i  Ugle  Herred  under  Flensborg 
Amt,  i  hvilket  Embede  han  dog  kun  forblev  indtil  det  følgende 
Foraar.  I  Sommeren  1850  modtog  han  en  Kaldelse  til  Kjøben- 
havns Universitet,  foreløbig  dog  kun  som  midlertidig  extraordinær 
Docent,  men  i  det  følgende  Aar  blev  han  fast  ansat  og  havde 
allerede  forinden  faaet  Professortitelen.  Her  blev  han,  indtil  han 
i  Begyndelsen  af  1853  blev  udnævnt  til  ordentlig  Professor  i  Lov- 
kyndighed ved  Kiels  Universitet.  S.  A.  blev  han  kongevalgt  Med- 
lem af  Provinsialstænderforsamlingen  for  Sønderjylland.  Han  mødte 
dette  Aar  i  Flensborg  og  blev  endogsaa  udnævnt  til  Forsamlingens 
Præsident,  men  synes  i  denne  Stilling,  trods  en  redelig  Vilje,  dog 
næppe  at  have  haft  tilstrækkelig  Behændighed  til  at  klare  den 
unægtelig  ogsaa  vanskelige  Opgave  at  forsone  de  stærke  nationale 
Modsætninger  i  denne  Forsamling.  I  1855  blev  han  udnævnt  til 
Dommer  i  den  holsten-lauenborgske  Overappellationsret  og  forblev 
i  denne  Stilling,  indtil  denne  Domstol  ophævedes  i  1867.  Han 
levede  derefter  som  Privatmand  i  Kiel  og  døde  25.  Maj  1893  i 
Gliicksborg.  Han  var  gift  med  Augusta  Lucie  Elise  f.  Rentz, 
Datter  af  Advokat  Friedrich  Heinrich  Paul  R. 

S. s  litterære  Efterladenskaber  bestaa  foruden  i  et  Register  til 
en  SamHng  tyske  Domme  (1881)  i  cHandbuch  des  gemeinen  deut- 
schen  Civilprocesses»  i  3  Dele  (1843 — 45),  «Handbuch  des  gegen- 
wårtig  geltenden  gemeinen  deutschen  btirgerlichen  Rechts»  (1847 
— 48),  hvoraf  der  dog  kun  kom  2  af  de  planlagte  8  Bind,  endelig 
2  Skrifter  paa  Dansk  (1853),  omhandlende  den  i  Slesvig  gjældende 
Kriminalret  og  Civilproces,  hvilke  dog  kun  have  Karakteren  af  korte 
Grundrids  til  Brug  ved  Forelæsninger.  S.s  andre  Værker  ere  næppe 
heller  af  større  videnskabelig  Betydning,  men  i  sin  Fremstilling  af 
den  tyske  borgerlige  Ret  gjør  han  et  den  Gang  ret  nyt  Forsøg 
paa  i  Steden  for  den  sædvanlig  skarpe  Sondring  mellem  «Civil- 
recht»  og  «Privatrecht»  at  fremstille  den  gjældende  Ret  som  et 
Resultat  af  paa  én  Gang  det  reciperede  romanistiske  og  det  op- 
rindelige germanske  Element. 

Erslew,  Forf.  Lex.     Alberti,  Schlesw.-Holst.-Lauenb.  Schriftsteller-Lex. 

H,  Munch- Petersen. 

Schmidt,  Alfred  Michael  Roedsted,  f.  1858,  Illustrator.  S. 
er  født  3.  Maj  1858  i  Horsens  og  er  Søn  af  Adjunkt  Michael 
Roedsted  S.  og  Mathilde  Thomasine  Charlotte  f.  Borberg.  Efter 
allerede  som  Dreng  at  have  lært  at  tegne  under  F.  Helsted  gjen- 

nemgik  han  fra  1874 — 82  Kunstakademiet  og  malede  under  Carl 
Thomsen  og  J.  Roed,  samtidig  med  at  han  blev  udlært  som  Maler- 
svend. I  1883  debuterede  han  paa  Charlottenborg  med  Maleriet  sEn 
Arbejdsstue  paa  Almindeligt  Hospital »,  1885  udstillede  han  «En  Fa- 
miliegruppe»  og  1886  «En  Provinsbeneficiant*,  men  intet  af  disse 
Billeder  vakte  synderlig  Opmærksomhed,  og  S.  opgav  allerede  i 
Slutningen  af  8oeme  saa  godt  som  helt  at  male  for  udelukkende 
at  udvikle  det  illustrative  Talent,  der  snart  skulde  gjøre  ham  kjendt 
i  vide  Kredse.  Paa  Charlottenborg  udstillede  han  i  1888  en  Række 
morsomme  « Molbo-Illustrationer »;  sin  største  Virksomhed  som  Teg- 
ner har  han  dog  udfoldet  i  Vittighedsbladene  « Punch »,  «Puk»  og 
« Klodshans »  samt  i  det  aarlig  udkommende  humoristiske  Billed- 
hæfte « Blæksprutten*;  ogsaa  til  «Fliegende  Blåtter*  har  han  leveret 
Bidrag.  I  Dec.  1885  ægtede  han  Hanna  Vibeke  Faber,  Datter  af 
Apotheker  H.  A.  F.  I  1896  rejste  han  i  Udlandet  med  ministeriel 
Understøttelse. 

S.  udmærker  sig  som  Illustrator  ved  frodig  Fantasi  og  et  rigt 
Lune,  der  aldrig  slaar  over  i  Bitterhed,  men  netop  skylder  en  stor 
Del  af  sin  velgjørende  Virkning  til  den  Godmodighed,  hvormed 
det  gjør  sig  gjældende;  han  har  aaben  Sans  saa  vel  for  det  typi- 
ske som  for  det  individuelle  og  sidder  inde  med  en  Opfindsomhed, 
der  frier  ham  for  de  humoristiske  Tegneres  sædvanlige  Fristelse, 
den  at  gjentage  sig  selv  eller  blive  stereotyp.  Med  disse  Egen- 
skaber forener  han  en  udpræget  Respekt  for  Formen;  gjennem- 
gaaende  bære  selv  hans  flygtigere  Arbejder  Præg  af  at  hvile  paa 
samvittighedsfuldt  Naturstudium. 

Weilbach,  Nyt  Kunstnerlex.     Hver  8.  Dag  IV,   13.  Sigurd  Miiller, 

Schmidt,  Andreas  Christian,  f.  1823,  Departementschef.  S. 
er  født  7.  Jan.  1823  i  Kjøbenhavn,  hvor  hans  Fader,  Hans  Hinrich 
S.,  var  Agent  og  Klædehandler;  Moderen  hed  Maren  Marie  f. 
Holmblad.  S.  blev  Student  1841  fra  Borgerdydskolen  i  Kjøben- 
havn og  juridisk  Kandidat  1848,  hvorefter  han  fik  Ansættelse  som 
Fuldmægtig  ved  Kjøbenhavns  Amts  søndre  Birk.  I  1849  Wev  han 
Volontær  i  Krigsministeriet,  1853  Kancellist  og  i  1856  Fuldmægtig, 
hvorpaa  han  i  Dec.  1863  blev  ansat  som  Divisionsintendant  ved  2. 
Armédivision,  ved  hvilken  han  var  virksom  under  Felttoget  1864. 
Udnævnt  til  Overkrigskommissær  i  1866  blev  han  i  1868  Divisions- 
intendant ved  den  første  l^jrsamling  ved  Hald  og  udnævntes  s.  A. 
til   Overintendant   uden    for   Nummer    i    Hærens   Forplejningskorps 

samt  stilledes  i  Spidsen  for  2.  Kontor  i  Krigsministeriet.  I  1885  for- 
fremmedes han  til  Stabsintendant  uden  for  Nummer  og  udnævntes 
i  1888  til  Chef  for  3.  Revisionsdepartement;  s.  A.  benaadedes  han 
med  Kommandørkorset  af  Danebrog  af  2.  Grad.  —  25.  Nov.  1856 
Anedes  han  til  Francine  Marie  Sophie  Viale,  Datter  af  Kammer- 
assessor, kongl.  Køkkenmester  Antoine  V.  P.  N.  Nieuwenhids. 

Schmidt,  Christen,  1721 — 1810,  Notarius  publicus,  blev  født 
15.  Sept.  1721  i  Kjelleklinte,  Ubby  Sogn  (ved  Kalundborg),  som  eneste 
Barn  af  en  velstaaende  Landsbysmed.  Efter  Faderens  Haandværk 
fik  han  sit  Tilnavn.  Han  gjennemgik  meget  strænge  Skoleaar  i 
Kalundborg  under  Rektor  Abildgaard,  indtil  han  1739  blev  Student. 
1 741  tog  han  Attestats  og  giftede  sig  kort  efter  med  Louise  Krog 
fra  Kjøbenhavn.  Han  maatte  skaffe  Udkommet  ved  Undervisning 
og  ved  at  oversætte  for  Boghandlere.  Han  oversatte  saaledes 
Lindners  « Luthers  Levned  og  Forklaring  over  i.  Mosebog*  (175 1) 
og  €  Luthers  Huspostib  (1756)  og  havde  betydelig  Del  i  den  store 
Samling  af  Rejsebeskrivelser,  som  udkom  i  Kjøbenhavn  1748 — 62, 
17  Dele  i  40.  Da  han  var  bekjendt  som  flittig  og  dygtig  Over- 
sætter, blev  daværende  Notarius  publicus  Tuxen  opmærksom  paa 
ham  og  fik  1756  Tilladelse  til  at  afstaa  Notarembedet  til  ham; 
men  det  var  haarde  Vilkaar,  S.  maatte  gaa  ind  paa:  Vs  af  Ind- 
tægterne skulde  Formanden  og  efter  dennes  Død  hans  eventuelle 
Enke  oppebære.  I  40  Aar  hvilede  denne  økonomiske  Byrde  paa 
S.,  men  ved  sin  Nøjsomhed  slog  han  sig  dog  godt  igjennem  og 
kunde  endogsaa  ved  sin  ivrige  Samlelyst  grundlægge  et  betydeligt 
Bibliothek,  som  i  Retning  af  dansk  Historie  og  Retsvidenskab  samt 
danske  Palæotyper  blev  en  af  de  anseligste  Privatsamlinger  i  Kjø- 
benhavn. Han  havde  imidlertid  faaet  Justitsraads  Titel;  men  Aare- 
nes  Vægt  mindede  ham  om  at  trække  sig  tilbage  i  Hvilestand. 
Han  søgte  og  fik  sin  Afsked  1797.  P.  A.  Heiberg  havde  i  henved 
IT  Aar  assisteret  ham  ved  Notarialforretningen  og  haabede  at  blive 
hans  Efterfølger;  men  Haabet  slog  fejl.  Derved  fremkaldtes  «Nota- 
rialfejden*  (VII,  258),  og  denne  bitre  Strid  nedbrød  yderligere  S.  s 
Helbred;  Øjensvaghed  traadte  ogsaa  til.  Han  solgte  da  sit  Biblio- 
thek til  Justitsraad  Scavenius  til  Gjorslev;  men  des  værre  brændte 
denne  prægtige  Samling  i  Bombardementet  1807. 

S.  medvirkede  ved  Oprettelsen  af  det  danske  Landhushold- 
ningsselskab. Sammen  med  W.  Høyberg  (VIII,  252)  udgav  han 
I.  Bind  af  c Kjøbenhavnske  Saml.  af  rare  trykte  og  utrykte  Piecer» 

Dansk  biogr.  Lex.    XV.  April  190Z.  1 4 

(1755),  indeholdende' Holbergiana.  Men  den  diffuse  Fortale  er  dog 
udelukkende  Høybergs  Værk.  —  Det  af  den  ældre  Sneedorff  stif- 
tede «Mandagsselskab»,  en  Slags  litterær  Klub,  samledes  efter 
Sneedorffs  Død  i  S.s  Hjem  lige  til  hans  Død;  den  indtraf  10.  April 
1810.     Hans  Fødesogn  og  Kalundborg  fik  Legater  efter  ham. 

Nyeste  Skilderi  af  Kbhvn.  18 10,  Nr.  58.  Personalhist.  Tidsskr.  2.  R.  Il, 
195  AF.  Werlauff,  Efterr.  om  det  st.  kgl.  Bibi.,  2.  Udg.,  S.  278.  Stolpe,  Dags- 
pressen i  Danm.  IV,   148.   169  f.  A.  Jcuitztn, 

Schmidt,  Christen,  1727 — 1804,  Biskop,  er  født  22.  Febr. 
1727  paa  Kongsvinger,  hvor  Faderen,  Jacob  S.,  var  Sognepræst. 
Moderen  hed  Mette  Sørensdatter  i.  Lemmich.  Han  kom  efter 
Moderens  Død  1742  i  Christiania  Skole  og  deponerede  1745,  drog 
saa  hjem  og  hjalp  Faderen  til  hans  Død  1747,  hvorpaa  han  vendte 
tilbage  til  Kjøbenhavn  og  tog  Attestats  1748.  Han  levede  nu  af 
Informationer,  til  han  1752  blev  Skibspræst  paa  en  Ostindiefarer, 
med  hvilken  han  gjorde  2  Rejser.  1759  blev  han  Sognepræst 
til  Nebbelunde  og  Sædinge  paa  Laaland.  Her  fra  flyttedes  han 
1769  til  Asminderød,  hvor  han  tillige  var  Slotspræst  paa  Fredens 
borg.  Denne  hans  Stilling  gav  rimeligvis  Anledning  til,  at  han 
kom  til  at  tage  Del  —  om  end  vel  kun  som  Redskab  —  i  de 
Begivenheder,  der  gik  forud  for  Katastrofen  17.  Jan.  1772.  Han 
blev  rigelig  belønnet,  da  han  endnu  s.  A.  blev  Hofpræst  og  Aaret 
efter  Biskop  over  Akershus  Stift.  Han  var  vistnok  en  Mand  af 
almindelig  Dygtighed,  men  ikke  mere,  en  orthodox  gejstlig  af  den 
gamle  Skole.  Hans  Embedsskrivelser  bevæge  sig  endog  til  Dels 
i  Bibelsteder  og  i  den  gamle  Tone,  der  viser  os  Manden  aldeles 
upaavirket  af  nyere  Tiders  Strømninger.  Han  maatte  vel  heller 
ikke  være  andet,  naar  Guldberg  skulde  kunne  bruge  og  skatte  ham. 
Man  maa  tro,  at  han  har  haft  Peder  Hersleb  til  Mønster,  naar 
man  læser  om  hans  Midler  mod  herskende  Synder.  Han  havde 
den  stærkeste  Tro  paa  den  heldige  Virkning  af  haarde  Straffe  og 
vilde  endnu  1777  have  Gabestokken  i  Brug.  Mod  sine  Præster 
var  han  skarp,  naar  de  afvege  fra  Ritualet  o.  1.  Oslo  Bispegaard 
var  i  hans  Tid  et  meget  muntert  Hus,  da  Biskoppen  lige  op  i  sin 
hoje  Alderdom  satte  stor  Pris  paa  Selskabslivet.  Han  traadte  ellers 
lidet  frem.  Kun  en  Prædiken  har  han  udgivet,  og  hvad  der  ellers 
er  trykt  af  ham,  indskrænker  sig  til  et  Brev  til  Malthe  Møller  med 
en  alvorlig  Protest  mod  hans  «Repertorium»  (XII,  76).  Ved  dette 
Skridt  og  ved  sin  besynderlige  Giftermaalshistorie,  Aaret  før  han 
døde,   er  han  bleven  kjendt  for  Efterslægten.     Han  døde  6.  Okt. 

1804.  —  Gift  I.  (10.  Juni  1759)  med  Petronelle  Lemmich  (f.  1734 
t  II.  Sept.  1798),  Datter  af  Søren  L.,  Sognepræst  til  Hof  i  Solør, 
og  Kirsten  Margarete  Floor  f.  Hofgaard;  2.  (9.  Nov.  1803)  med  sin 
Husholderske  Ingeborg  Catharina  Birkenbusch  (f.  27.  Marts  1778 
t  19.  Febr.  1856),  Datter  af  Kjøbmand  Frederik  B.  og  Anne  Sophie 
f.  Thorsen.  Hun  ægtede  som  Enke  Handelsmand  Lars  Steensgaard. 
Thrap,  Bidrag  t.  d.  norske  Kirkes  Hist  id.   19.  Aarh.  I,  249  ff. 

27.  T/irap, 

Schmidt,  Christian  Frantz,  1734 — 1828,  Forstmand  og  Gart- 
ner. S.  blev  født  1734  (døbt  i.  Maj  s.  A.)  i  Hellested  paa  Als; 
Forældrenes  Navne  vare  Johann  S.  og  Anna  Dorothea.  Efter  at 
have  lært  Gartneriet  blev  S.  1767  Slotsforvalter  paa  Frederiksberg 
og  anlagde  1775  ^^  Frugttræ-Planteskole  ved  Slottet  med  det  For- 
maal  at  virke  til  Frugtavlens  Fremme  blandt  Landboerne.  1782 
blev  denne  Virksomhed  udvidet  til  at  omfatte  hele  Landet,  og  S. 
blev  udnævnt  til  Generalinspektør  over  de  kongl.  Haveplantager, 
men  1786  blev  han  efter  Ansøgning  afskediget  som  Slotsforvalter, 
og  hans  Virksomhed  blev  indskrænket  til  Hertugdømmerne,  hvor 
han  med  kongelig  Understøttelse  anlagde  en  Planteskole  paa  Ny- 
gaard ved  Haderslev.  1802  solgte  han  denne  Ejendom,  men  han 
døde  først  25.  Juni  1828,  94  Aar  gammel.  S.  har  forfattet  en 
Række  Afhandlinger  og  selvstændige  Skrifter  om  Skovbrug,  Have- 
brug, Træmangel,  Træbesparelse  og  Indhegning,  men  har  næppe 
været  i  Besiddelse  af  megen  Originalitet.  Han  var  gift  med  Anna 
Cathrine  Christiane  f.  Voigt  (døbt  30.  Dec.  1751  f  4.  Maj  1817), 
Datter  af  Slotsforvalter  Nicolai  V.  paa  Frederiksberg. 

Erslew,  Forf.  Lex.  A.  Oppermann, 

Schmidt,  Christian  Peter  Christensen,  1832—95,  Filolog, 
fødtes  i  Sønderborg  30.  Maj  1832  og  var  en  Søn  af  Skibskapitajn 
Michael  Christian  S.  og  Margrethe  f.  Holm.  Efter  at  være  for- 
beredt privat  kom  han  1848  ind  i  Odense  Kathedralskole  og  blev 
185 1  Student  der  fra.  1852  bestod  han  den  filosofiske  Prøve  og 
studerede  derefter  klassisk  Filologi,  men  søgte  samtidig  at  for- 
berede sig  praktisk  til  Skolevirksomheden  ved  at  give  Undervis- 
ning, dels  privat,  dels  i  det  v.  Westenske  Institut  og  Borgerdyd- 
skolen paa  Christianshavn.  1858  tog  han  filologisk-historisk  Embeds- 
examen  og  blev  derefter  6.  Avg.  s.  A.  ansat  som  KoUaborator  ved 
Flensborg  lærde  Skole  og  Realskole,  hvor  han  underviste  i  Græsk, 
Latin  og  Tysk,  indtil  han  1864  blev  afsat  af  den  provisoriske  Rege- 

ring.  S.  A.  blev  han  af  den  danske  Regering  afskediget  i  Naade 
og  med  Pension  og  levede  siden  i  Kjøbenhavn,  i  det  han  lige  til 
sin  Død  virkede  som  Lærer,  særlig  i  Græsk,  ved  Schneekloths 
Latin-  og  Realskole.  1892  fik  han  Titelen  Professor.  Indtil  sine 
sidste  Aar  deltog  han  med  megen  Iver  i  de  kjøbenhavnske  Filo- 
logers Samliv  i  den  filologisk-historiske  Forening  og  var  et  højt- 
skattet  Medlem  af  denne,  ikke  alene  for  sin  filologiske  Dygtighed, 
men  ogsaa  for  sin  Elskværdighed  og  sit  muntre  Sind.  I  denne 
Forening  meddelte  han  ogsaa  regelmæssig  i  Foredrag  sine  Afhand- 
linger over  forskjellige  Punkter  af  den  græske  Syntax,  som  han 
siden  indrykkede  dels  i  Udsigterne  over  Samfundets  Virksomhed, 
dels  i  Filologisk  Tidsskrift;  disse  Afhandlinger  hvile  paa  over- 
maade  omfattende  og  grundig  La&sning  af  den  græske  Litteratur, 
som  han  stadig  studerede  med  særlig  Kjærlighed,  og  de  ere  ganske 
vist  noget  brede  og  tunge,  men  meget  indholdsrige  og  vidne  om 
fin  sproglig  Iagttagelsesevne.  Han  oversatte  tillige  meget  smag- 
fuldt en  Række  Værker  af  denne  Litteratur:  Euripides*  Tragedier 
(for  saa  vidt  de  ikke  allerede  vare  oversatte  af  Wilster),  1875; 
Stykker  af  Hesiodus  (i  «Opuscula  philol.  ad  Madvigium  missa>), 
1876,  Heliodorus'  Roman  c  Pigen  fra  Æthiopien*,  1893,  og  endelig 
Apollonius  Rhodius'  «Argonautertoget»,  som  dog  først  blev  udgivet 
efter  hans  Død  ved  nogle  af  hans  Venner,  1897.  Han  døde  ugift 
i  Kjøbenhavn  29.  Marts  1895. 

Hundrup,  Biogr.  Efterr.  om  philol.  Kandd.,  2.  Udg.,  S.  44.  Nord.  Tidsskr. 
f.  Filol.  3.  R.  IV,  94  ff.  M,  CL  Geriz. 

Schmidt,  Christian  Theodor,  1822 — 65,  Skuespiller.  S.  blev 
født  20.  Okt.  1822  i  Kjøbenhavn,  og  hans  Barndom  hengik  her  i 
yderst  fattige  Kaar,  da  hans  Fader  eller  Adoptivfader,  Maler  Lud- 
vig S.  —  Moderen  var  født  Elisabeth  Rittmeyer  (f  1853)  — ,  intet 
ejede  og  døde  tidlig.  Kort  efter  hans  Død  bragte  et  Tilfælde  S. 
i  Forbindelse  med  Phister,  og  denne  fattede  varm  Interesse  for 
den  lille  spinkle  Dreng,  tog  ham  i  sin  Tjeneste  og  lod  ham,  klædt 
i  fix  Jockeydragt,  ledsage  sig  paa  sine  Rideture;  om  Aftenen  var 
han  Phister  behjælpelig  paa  Theatret,  ligesom  han  om  Eftermid- 
dagen hørte  denne  i  den  Rolle,  han  skulde  spille  om  Aftenen. 
Ved  denne  stadige  Færden  i  Theaterverdenen  vaagnede  hos  S. 
Lysten  til  selv  at  blive  Skuespiller;  han  opgav  den  Plads,  Phister 
havde  skaffet  ham  ved  det  kongl.  Theaters  Garderobe,  for  at  prøve 
Lykken  paa  de  skraa  Brædder,  og  i  Begyndelsen  af  Sæsonen  1841 

— 42    debuterede    han   i  Aalborg  ved   det  Miillerske  Selskab,  vist. 
nok  som  Salomon   i   cKean*.      S.,   der  ikke   for  intet  havde  nydt 
godt  af  Phisters  saa  vel  direkte  somi  indirekte  Undervisning,  vandt 
stxax  Anerkjendelse  hos  Publikum   og  naaede  i  Løbet  af  faa  Aar 
ved  sit  unge,  kjønne  Udseende  og  sit  friske,  elskværdige  Spil  frem 
i    første  Række   blandt  Provinsernes  Skuespillere,   hvorfor  da  ogsaa 
H.   V.  Lange  (X,  25),   til  hvis  Selskab   S.  blev   knyttet  fra  Begyn- 
delsen   af  1847 — 48,  ved  sin  første  Forestilling  paa  Kasino   i  Kjø- 
benhavn  (26.  Dec.  1848)  betroede  ham  Hovedrollen,  Titus  firandstok, 
i   c  Talismanen »,  og  c  hans  Udførelse  bar  (efrer  samtidige  Udtalelser) 
Stykket,  og  Stykket  igjen  Theatret  i  den  første  Sæson*.    I  Begjm- 
delsen   af  den  følgende  indtog  S.  som  Henrik  i  H.  C.  Andersens 
Ælven tyrkomedie  «Mer  end  Perler  og  Guld*  yderligere  det  kjøben- 
havnske  Publikum,  og  da  Erik  Bøgh  omtrent  samtidig  begyndte  at 
tilrettelægge  sine  talrige  —  baade  originale  og  oversatte  —  Stykker 
for   S.,    blev   denne,   der  efter  Bøghs  eget   Vidneudsagn   c  med   et 
vidunderligt  Instinkt  gættede  Forfatterens  Tanker*,  ikke  alene  uover- 
træffelig i  disse,  men  tillige  en  Personliggjørelse  af  Kasinotheatret. 
S.    virkede   ogsaa,  med  Undtagelse  af  Sæsonen  1854 — 55,    da  han 
rejste  i  de  danske  Provinser  med  det  Brunske  Selskab,  ved  Kasino 
indtil  sin  Død. 

S.   besad  som  Skuespiller  den  magiske  Evne  ved   sin    blotte 
Indtræden   at  fylde  Scenen  med  lys  Glæde  og  let  Munterhed,   og 
han  var  fra  Naturens  Haand  udrustet  ikke  alene  med  Sympathiens 
Naadegave,  men  tillige  med  Smagens  Takt:   han  kunde  tillade  sig 
alt     fordi   alt  klædte  ham,   da  han  aldrig  misbrugte  denne  Frihed. 
Han  var  flittig  i  sin  Kunst  og  fik  hurtig  det  ftilde  og  sikre  Herre- 
dømme  over  sine   Midler,   men  han   naaede   formedelst  Beskaffen- 
heden af  hans  Repertoire  ikke  op  i  nogen  højere  Kunstsfære:  c  han 
var»,    siger  Goldschmidt,    tsom  Kunstner   et  nøjagtigt  Udtryk    for 
den   kjøbenhavnske   Almue   eller  Middelstand.      Uden   at   have    et 
klogt,  genialt  Blik  er  han  kløgtig;  uden  at  have  ideel  Erfaring  har 
han  Erfarenhed,  især  om  Livets  smaa  Anliggender  og  om  Menneske- 
nes smaa  Svagheder;  uden  at  have  aandfiildt  Vid  og  Lune  har  han 
hin  Borgerklasses  særegne  Ironi,   der  saa  ofte  er  i  Følge  med    en 
stille  Triumf  over  i  sin  Lidenhed  at  være  bedre  end  noget  større. » 
S.  var  dog  ingenlunde  som  Skuespiller  simpel  eller  ufin,  hvad  Gold- 
schmidts Udtryk  t Almue*,  hvilket  Ord  den  Gang  sikkert  havde    en 
mindre  vulgær  Betydning  end  nu,   kunde  give  Udseende  af,    tvært 
imod  lagde  han  en  ikke  ringe  Finhed  for  Dagen  i  sit.  Kupletfore- 

drag,  hvor  han  med  let  Sikkerhed  og  vittig  Forstaaelse  pointerede 
uden  at  understrege,  og  i  andre  Roller,  f.  Ex.  Christian  i  cOle 
Lukøje*,  kastede  hans  smukke  Ydre  og  hans  kjønne  Sangstemme  et 
Skjær  af  Hjærtensbravhed  over  hans  Skikkelse.  Vaudevilleelskeme, 
inden  for  hvilke  S.,  særlig  i  den  Erik  Bøghsk-kjøbenhavnske  Form. 
noget  nær  naaede  Fuldkommenheden,  indtoge  en  Hovedplads  i 
hans  Repertoire,  men  det  rummede  ogsaa  andre,  forskjelligartede 
Figurer,  saaledes  et  Galleri  af  Haandværkssvendetyper,  som  Peter 
Ravn  i  «En  Spurv  i  Tranedans »  og  Naal  i  «Lumpacivagabundus>; 
i  disse  lagde  han  et  stærkere  Gemyt  og  en  bredere  Komik  for 
Dagen,  paa  den  anden  Side  kunde  han  med  smagfuld  Tilbage- 
holdenhed udføre  halvkomiske  gamle  og  Særlinger.  I  et  bedre 
Repertoire  kunde  S.  sikkert  have  hævdet  sig  en  Plads  ved  Siden 
af  Tidens  bedste  Skuespillere,  nu  maatte  han  nøjes  med  at  være 
Kasinos  « glade  Sjæh. 

Kasinotheatret  havde  været  S.s  Liv  og  Lyst,  det  blev  ogsaa 
hans  Undergang  og  Død.  Da  Overskou  i  Jan.  1865  opgav  sin 
Direktørpost,  greb  S.  i  Forbindelse  med  Regissøren  Th.  Rasmussen 
Styret,  men  det  lykkedes  ham  ikke  at  skaffe  Theatret  Medbør  til 
Trods  for  den  anspændte  Utrættelighed,  han  udfoldede:  «fra  den 
tidlige  Morgen  var  han  paa  Theatret,  og  om  Aftenen  saas  han  al- 
tid i  nervøs  Spænding  bag  Kulisserne,  medens  han  saa  at  sige 
spillede  hele  Stykket  med>  (Dagbladet).  Hans  Helbred  var  under- 
gravet af  en  Rygmarvssygdom,  for  hvilken  han  i  Sommeren  1865 
forgjæves  søgte  Helbredelse  ved  Sandefjord  Bad,  og  da  nu  hertil 
kom  stærke,  vistnok  til  Dels  ugrundede  økonomiske  Bekymringer 
for  Fremtiden,  i  det  han  ved  uheldig  Anbringelse  havde  tabt  en 
Del  af  den  Kapital,  han  gjennem  mange  Aars  Sparsommelighed 
havde  samlet,  syntes  alle  Sunde  ham  lukkede,  og  han  opgav  pludse- 
lig Striden  og  Livet:  om  Morgenen  22.  Nov.  1865  fandtes  han  død 
i  sit  Kontor  paa  Theatret.  30.  Maj  1864  havde  han  som  Abel  i 
«Et  Uhyre »  vist  sig  sidste  Gang  som  Skuespiller  paa  Kasinos  Scene. 
—  S.  var  4.  Avg.  1847  bleven  gift  med  Skuespillerinde  Thora  Augu- 
sta Rebekka  Sønderskou  (f.  i.  Jan.  1823),  Datter  af  Malersvend 
August  S.  (t  1825);  en  Datter  af  dette  Ægteskab,  Johanne  Elisa- 
beth, er  omtalt  under  Danseren  J.  D.  Krum  (DC,  544). 

C.  S.s  Broder  Ferdinand  Vilhelm  5.,  f  25.  Marts  1833  f  25. 
Nov.  1893,  var  ogsaa  Skuespiller;  han  debuterede  1853  i  Aarhus 
som  Rasmus  i  «En  Søndag  paa  Amager »,  spillede  senere  paa  Ka- 
sino og  engageredes  1856  til  Christiania  Theater,   hvor  hans  første 

Ojæsteoptræden  som  Madsen  i  «Gjenboeme»  6.  Maj  s.  A.  gav  An- 
ledning til  det  store,  af  Bjørnstjerae  Bjørnson  ledede  «Theaterslag», 
«n  national  Demonstration  ikke  mod  den  enkelte  Skuespiller,  roen 
mod  den  norske  Hovedstadsscenes  Rekrutering  med  danske  Skue- 
spillere. Efter  et  Aars  Engagement  vendte  S.  tilbage  til  Danmark, 
hvor  han  optraadte  snart  i  Kjøbenhavn,  snart  i  Provinserne;  de 
sidste  Aar  af  sit  Liv  ledede  S.,  der  allerede  1869  havde  faaet  Be- 
villing som  Direktør,  Nørrebros  Theater  i  Kjøbenhavn  (i  Forening 
med  Vilh.  Petersen).  Han  besad  en  lun  Komik,  der  fandt  pudsige 
og  snurrige  Udtryk  for  saa  vel  den  stille  Humor  som  den  kaade 
Lystighed.  —  1854  havde  han  ægtet  Skuespillerinde  Ida  Sophie 
Nordaas  (f.  1834),  Datter  af  Lærer  Peter  Hansen  N. 

Goldschmidt,  Nord  og  Syd,  Ny  R.  VIII,  194  ff.  Sondagspostcn  1865,  Nr. 
ICO.    Schmidt,  Skuespil  og  Theaterforhold  i  Odense.    Zinck,  J.  L.  Phister  S.  68  ff. 

Arthur  Aumont. 

Schmidt,  David  Peter  Hermann,  1770 — 1856,  Apotheker, 
fødtes  21.  Avg.  1770  i  Parchim  i  Meklenborg-Schwerin,  uddannede 
sig  som  Farmacevt  i  Wittenberg  og  andre  nordtyske  Byer,  overtog 
1794  Apotheket  i  Garding,  men  kjøbte  1796  Apotheket  i  Sønder- 
borg, hvor  han  derefter  bestandig  var  bosat,  ogsaa  efter  at  han 
1837  havde  afstaaet  Apotheket  til  en  Søn.  Han  var  en  Mand  med 
livlig  Interesse  for  sit  Fag  og  for  Kemien  i  det  hele,  hvorom  en 
ikke  ringe  Forfattervirksomhed  paa  Tysk  baade  i  særskilte  Skrifter, 
i  Tidsskriftsartikler  og  Recensioner  vidner.  Herved  vandt  han  en 
ikke  ringe  Anseelse,  blev  Medlem  af  mange  farmacevtiske  ligesom 
ogsaa  af  nogle  andre  videnskabelige  Selskaber  og  hædredes  1836 
med  det  filosofiske  Doktordiplom  fra  Erlangen.  Hans  litterære 
Præstationer  synes  dog  ikke  at  være  af  nogen  større  Betydning 
eller  Værd  og  bleve  til  Dels,  saaledes  hans  største,  i  2  Udgaver 
(1822  og  1835)  udkomne  Arbejde:  « Histor,  Taschenbuch  iib.  die  Ent- 
stehung  der  Apotheken*,  haardt  medtagne  af  Kritikken.  For  dem 
nordiske  Arkæologi  var  han  ligeledes  livhg  interesseret.  Han  var 
gift  med  Georgine  f.  Lassen  og  døde  i  Sønderborg  15.  April  1856. 
Lttbker  a.  Schr5der,  Schlesw.-Holst.-Lauenb.  Schriftsteller-Lex.  Alberti, 
Schlesw.-Holst.-Lauenb.  Schriftsteller-Lex.     Bibi.  f.  Læger  III  (1818),  S.   165  ff. 

Jul,  Petersen. 

Schmidt,  Frederik,  1771 — 1840,  Præst,  Søn  af  ovfr.  omtalte 
Biskop  Christen  S.  (f  1804)  i  dennes  første  Ægteskab,  er  født  i 
Asminderød  Præstegaard  ved  Fredensborg  27.  Maj  1771.  Han  blev 
Student  fra  Christiania  Kathedralskole   1787.     Allerede  som  Skole- 

dreng  skrev  han  Vers,  som  optoges  i  c  Minerva  >,  og  da  han  i 
Kjøbenhavn  kom  ind  i  litterære  Kredse  og  blev  Ven  med  J.  Rein, 
P.  Collett  og  Rahbek,  vedblev  han  at  dyrke  Digtekimsten.  Han 
tog  theologisk  Embedsexamen  1791,  og  alt  Aaret  efter  blev  han 
Præst  ved  Tugt-  og  Manufakturhuset  i  Christiania.  1794  rejste  han 
i  Tyskland  sammen  med  den  senere  Stiftamtmand  Fr.  Moltke,  men 
S.  var  den  Gang  saa  henrevet  af  den  franske  Revolution,  at  det 
i  det  mindste  stundum  generede  ham  at  have  saa  aristokratisk  en 
Rejsefælle.  Efter  Hjemkomsten  redigerede  han  1795 — 96  Tidsskrif; 
tet  « Hermoder ».  1797  kaldedes  han,  kun  26  Aar  gammel,  til  det 
store  Embede  som  Sognepræst  for  Eker.  Dette  skyldtes  dog  ikke, 
at  han  var  Biskoppens  Søn,  men  2  andre,  der  først  vare  kaldede, 
trak  sig  tilbage.  Han  ægtede  nu  10.  Jan.  1799  Maren  Elisabeth 
Mathea  Oppen  (f  1778  f  1841),  Datter  af  Generalkrigskommissær 
Knud  O.;  med  hende  fik  han  en  for  den  Tid  ikke  ubetydelig  For- 
mue. Han  var  en  virksom  Provst  —  1808  blev  han  Provst  i 
Kongsberg  Provsti  —  og  Sognepræst,  der  bl.  a.  oprettede  en 
Spindeskole  i  sit  Sogn  og  fik  det  gjort  til  Pligt  for  Præsterne  i 
Provstiet  at  undervise  Skolelærerne.  Han  stiftede  et  c  Selskab  til 
Ekers  Veh,  der  oprettede  2  Søndagsskoler,  begyndte  at  vaccinere 
og  lagde  Plan  til  et  Skolelærerseminarium,  som  dog  aldrig  kom  i 
Gang.  Herover  opgav  han  ikke  sine  litterære  Sysler;  han  gjorde 
saaledes  Samlinger  til  en  Oslos  Historie,  der  dog  aldrig  udkom. 
Men  hvor  gode  end  hans  Forhold  i  Norge  vare,  stod  hans  Hu  dog 
altid  til  Danmark.  Paa  Besøg  i  Kjøbenhavn  fornyede  han  gamle 
Venskaber  og  stiftede  nye  med  Oehlenschlåger,  N.  Treschow,  G. 
Sverdrup  og  Grundtvig.  Men  Bakkehuset  var  dog  bestandig  det 
Sted,  hvor  han  følte  sig  mest  hjemme. 

En  Mand,  der  følte  sig  saa  dansk  som  S.,  maatte  med  stor 
Uvilje  se  paa  den  Gang,  Begivenhederne  toge  i  Norge  18 14.  Han 
afskyede  Svenskerne  og  Grev  Wedels  Parti.  Han  var  Medlem  af 
Forsamlingen  paa  Ejdsvold,  men  spillede  ingen  fremragende  Rolle 
ved  Forhandlingerne;  derimod  blev  der  lagt  Beslag  paa  hans  digte- 
riske Evne.  I  Toner,  der  stærkt  minde  om,  at  han  var  paa  virket 
af  Rahbek,  sang  han  til  Ære  for  Christian  Frederik  og  om,  hvor- 
ledes « Norges  Løve  rejser  sig,  længe  tirret  af  Niddingers  spottende 
Tale>.  Hans  Modstandere  kaldte  ham  spottende  Selvstændigheds- 
poeten,  og  J.  Aall  klager  over  de  ondskabsfulde  anonyme  Viser, 
han  skrev,  og  den  hierarkiske  Maade,  hvorpaa  han  fremsatte  sine 
ufordøjede  Forslag.    Da  Foreningen  med  Sverige  var  afgjort,  skrev 

han  ogsaa  Digte  til  Ære  for  Carl  Johan,  hvem  han  formanede  til 
<vcd  Visdom  og  Retfærdighed  at  vinde  Nordens  Kjærlighed  >.  Men 
det  er  aabenbart  sin  egen  Stemning,  han  udtaler,  naar  han  skriver: 

cDa  Nora  Haand  til  Svea  rakte, 
skjønt  hannfald  dog  med  ærligt  Siiid.> 

Allerede  1817  havde  han  taget  den  Beslutning  at  forlade  Norge, 
han  nedlagde  Provsteembedet  og  søgte  Permission  for  2  Aar.  Man 
har  ment,  at  han  var  misfornøjet  méd,  at  Pavels  og  ikke  han  selv 
v^  blevet  J.  N.  Bruns  Eftermand  som  Biskop  i  Bergen;  men 
hans  Misfornøjebe  med  de  nye  Forhold  i  Norge  er  tilstrækkelig 
til  at  forklare  den  Beslutning,  han  tog;  hertil  kom  ogsaa,  at  han 
under  en  privat  Retssag  havde  paadraget  sig  ikke  helt  uforskyldte 
Fortrædeligheder.  Han  opholdt  sig  nu  i  Kjøbenhavn  til  Foraaret 
1818,  og  det  var  ham  aabenbart  en  Glæde  at  hore,  naar  der  gik 
Rygter  om,  at  der  i  Sverige  mødte  Carl  Johan  Vanskeligheder. 
Han  maatte  i  denne  Tid  aflægge  Troskabsed  til  ham;  herom  skriver 
han  18.  Febr.  1818:  «For  20  Aar  siden  laa  jeg  i  Bjørviken  og  var 
saa  nær,  som  man  kan  være,  ved  at  drukne.  Næsten  skulde  jeg 
tro,  at  den  maatte  være  en  af  Tycho  Brahes  onde  Dage;  thi  i 
Morges  blev  jeg  tilsagt  at  møde  hos  Tawast  for  at  gjøre  Ed  til 
Sveriges  nye  Konge.*  Kort  efter  tiltraadte  han  en  Udenlandsrejse 
sammen  med  Ingemann,  der  synes  at  have  været  vel  tilfreds  med 
sin  Rejsefælle;  han  kalder  ham  « Kunstens  gamle  Ven  med  Barde- 
stemme»  og  takker  ham,  «der  minded  os  med  Sang  om  Hjemmet, 
minded  os  med  Kirkerøsten  om  det  høje  Sjælehjem  9. 

Efter  Hjemkomsten  tog  han  18 19  sin  Afsked  fra  Eker,  og  Aaret 
efter  blev  han  Sognepræst  i  Himmelev  ved  Roskilde.  Det  var  kun 
en  lille  Virksomhed  for  ham,  der  var  vant  til  det  store  norske 
Præsteembede.  Han  tog  1826  den  theologiske  Doktorgrad  for  en 
Afhandling:  «Historia  Paulicianorum  orientalium*,  der  blev  temme- 
lig haardt  medtaget  af  Rudelbach.  —  Han  havde  181 1  udgivet 
« Samlede  Digte  >;  nu  udkom  1835  «Nye  samlede  Digte  >.  Han 
taler  selv  meget  beskedent  om  dem;  han  vil  kun  have  dem  be- 
tragtede som  Manuskript  for  Venner.  Det  er  heller  ikke  nogen  ny 
Mark,  han  har  opdyrket;  snarere  maa  det  siges,  at  han  er  nærmere 
i  Slægt  med  det  18.  Aarhundredes  Poesi  end  med  det  19.  Af  hans 
Dagbøger  udgav  N.  Hancke  1868  Uddrag  for  Aarene  1807 — 18.  — 
Han  døde  i  Himmelev  16.  Febr.  1840. 

Erslew,  Forf.  Lex.  Halvorsen,  Norsk  Forf.  Lex.  Thrap,  Den  norske 
Kirkes  Hist.  id.  19.  Aarh.  I,  249  ff.  X.  Koch, 

Schmidt,  Frederik  Theodor,  1825 — 80,  Anatom.  S.  var  en 
Søn  af  Borgmester  i  Aalborg,  Justitsraad  Johan  Ludvig  S.  (f  1837) 
og  Dorothea  Louise  f.  Kjerulf  (f  1856)  og  fødtes  i  Aalborg  19. 
Sept.  1825.  Dimitteret  fra  Aalborg  Skole  1842  var  han  med  i  Felt- 
toget 1848 — 50,  først  som  frivillig  Underofficer,  senere  som  Under- 
læge, og  tog  1850  Lægeexamen.  Stærkt  optagen  af  psykologiske 
Problemer  fik  han  strax  Ansættelse  som  Kandidat  ved  Aarhus  Sinds- 
sygeanstalt, fungerede  derefter  som  Kandidat  ved  Frederiks  Hospi- 
tal og  som  Militærlæge  i  Hæren  og  Flaaden,  1853  som  Koleralæge, 
var  1856 — 60  anatomisk  Prosektor  og  1857 — 59  tillige  Reservekirurg 
ved  Frederiks  Hospital.  1860 — 62  var  han  i  Udlandet  for  videre 
Studier  af  de  Særfag,  han  nu  havde  valgt  sig,  histologisk  Anatomi 
og  Kirurgi,  og  vandt  allerede  under  sit  Studieophold  hos  Køllika* 
i  Wiirzbiu-g  videnskabelig  Anseelse  ved  udmærket  gjennemførte 
Undersøgelser  over  hans  særlige  Yndhngsorgan  Hjæmens  Udvik- 
lingshistorie, trykte  i  «Zeitschrift  f.  wissensch.  Zoologiet  XL 

1862  døde  den  anatomiske  Professor  Ibsen,  og  der  blev  nu 
frugtbar  Anvendelse  for  hans  rige  Evner  og  erhvervede  Indsigter. 
Han  konstitueredes  strax  som  Lektor  i  Anatomi  ved  Universitetet 
og  erhvervede  sig  s.  A.  Doktorgraden  ved  en  fortrinlig  anatomisk 
Afhandling  om  det  follikulære  Kjertelvæv.  Som  akademisk  Lærer 
vandt  han  hiutig  overordentlig  Paaskjønnelse  ved  sin  mesterlige, 
klare  og  fuldendte  Foredragsform ,  ved  sin  Evne  til  at  skjelne 
mellem  det  væsentlige  og  det  uvæsentlige,  til  at  gjøre  alt  end 
klarere  ved  sit  store  Tegnetalent  og  gjøre  den  i  sig  selv  noget 
tørre  deskriptive  Anatomi  fængslende  og  interessant  ved  dens  Til- 
knytning til  Fysiologien  og  Kirurgien.  End  mere  bleve  hans  Di- 
sciple tiltrukne  af  hans  hele  fine  og  aandsoverlegne,  gjennerahumane 
og  tillidvækkende  Personlighed.  Ikke  blot  for  selve  Undervisningen, 
men  for  det  lægevidenskabelige  Fakultet  i  det  hele  var  hans  An- 
sættelse en  meget  stor  Akkvisition,  og  da  han,  efter  i  1863  at  være 
bleven  fast  ansat  som  Lektor  (med  Professortitel  fra  1865)  og  1866 
Professor  ordinarius,  hurtig  fik  Sæde  i  Konsistorium,  kom  hans  over- 
legne Evner  ogsaa  her  til  frugtbar  Anvendelse  og  skaffede  ham  en 
ledende  Stilling  i  Universitetets  hele  Administration. 

Men  de  samme  Evner  var  der  ogsaa  rig  Brug  for  paa  anden 
Maade  og  særlig  i  SundhedskoUegiet,  hvoraf  han  blev  Medlem 
allerede  i  1865,  og  hvor  han  ligeledes  hurtig  kom  til  at  indtage 
en  meget  betydningsfuld  Plads.  Han  overtog  det  byrdefiilde  og 
intrikate  Hverv  at  være  Referent  i  Justitssager  og  fik  her  rig  Lej- 

lighed  til  Anvendelse  for  sin  skarpsindige  Aand,  sin  Grundig- 
hed og  Samvittighedsfuldhed.  Som  Medlem  af  vigtige  Kommis- 
sioner, saaledes  angaaende  det  medicinske  Studiums  og  Exaraens- 
væsens  Reform  og  angaaende  Retslægevæsenets  Omordning  paa 
Grund  af  den  paatænkte  Indførelse  af  Nævningeinstitutionen,  præ- 
sterede han  ligeledes  et  stort  og  dygtigt  Arbejde,  og  i  det  medi- 
cinske Selskabs  ForhandHnger  og  som  dets  Formand  var  han  en 
Kraft,  som  ofte  lagde  det  afgjørende  Lod  i  Vatfgtskaalen.  Overalt 
var  han  den  højt  vurderede  Tillidsmand  og  skuflede  ikke  de  For- 
ventninger, der  næredes  til  hans  Arbejdsevne,  til  hans  Klarhed, 
Dygtighed  og  djærve  Selvstændighed  i  Mening  og  Dom. 

Ved  hele  hans  Embedsvirksomhed  og  andre  sig  dertil  sluttende 
vigtige  og  ansvarsfulde  Hverv  blev  der  imidlertid  lagt  saa  stærkt 
Beslag  paa  hans  Arbejdskraft,  at  der  ikke  kunde  blive  megen  Tid 
tilovers  til  fortsat  egentlig  videnskabelig  Produktion.  Og  hans  skarpe 
kritiske  Sans,  de  strænge  Fordringer,  han  stillede  til  sig  selv,  som 
i  andre  Retninger  saaledes  ogsaa  i  Videnskaben,  bidroge  vist- 
nok ogsaa  væsentlig  til  at  hemme  ham  i  denne  Retning.  Over- 
hovedet var  han  ikke  just  Initiativets  Mand;  han  varetog  paa  bedste 
og  ypperste  Maade  de  Opgaver,  der  nu  en  Gang  vare  stillede  ham, 
og  dertil  begrænsede  han  sig.  Dog  har  han  i  sin  Professortid  i 
vcNord.  med.  Arkiv*  publiceret  et  Par  anatomiske  AfhandHnger, 
grundige  og  gedigne  som  hans  tidligere  Arbejder,  og  hans  For- 
tjenester som  videnskabelig  Forsker  motivere  vel  hans  Optagelse  i 
Videnskabernes  Selskab  1875.  Af  særlig  historisk  Interesse  er  hans 
indgaaende  Undersøgelse  af  Kong  Hans'  Kranium;  hans  Redegjø- 
relse  findes  i  Nationalmusæets  Arkiv. 

Imidlertid  blev  hans  tidligere  sunde  og  kraftige  Legeme  efter- 
haanden  svækket  af  en  Hjærtesygdom,  der  lidt  efter  lidt  antog  en 
alarmerende  Karakter  og  medførte  hans  pludselige  Død  25.  Dec. 
1880.  —  Hans  Hustru,  Franziska  Sophie  Louise  f.  d'Auchamp  (Datter 
af  Oberstlieutenant,  Magasinforvalter  ved  det  militasre  Varedepot, 
Kammerjunker  Frantz  Albert  Heinrich  d'A.),  hvem  han  havde  ægtet 
1864,  døde  efter  kun  ét  Aars  Ægteskab  (23.  Juli  1865). 

Smith  og  Bladt,  Den  danske  Lægestand,  5.  Udg.  Hospitals-Tid.  a.  R. 
VUI,  4  fif.  Bibi.  f.  Læger  6.  R.  XI.  309  ff.  Ugeskr.  f.  Læger  4.  R.  lU,  19; 
1901,  Nr.  13.    lUustr.  Tid.  XXI,  Nr.  1 1 10.  Jul.  Petersen. 

Schmidt y  Friedrich  Christian ,  1776 — 1862,  Kansler,  født 
12.  Juli  1776  i  Stenbjærg  i  Angel,  Søn  af  Præsten  Johan  August 
S.  (f.  2.  Jan.  1734  f  16.  Dec.  1778)  og  Dorothea  Elisabeth  f.  Kønig 

(f.  9.  Nov.  1742  f  22.  Maj  1823).  Efter  1801  at  have  taget  juri- 
disk Examen  paa  Gottorp  var  han  en  anset  Over-  og  Landrets- 
advokat  i  Tønning  og  Slesvig,  indtil  han  1820  udnævntes  til  jrngste 
Medlem  af  den  holsten-lauenborgske  Overret  i  Gltickstadt.  1834 
blev  han  Medlem  af  den  s.  A.  oprettede  Overappellationsret  i  KM, 
1840  Æresdoktor  i  Filosofi  ved  Kiels  Universitet,  s.  A.  Konf««ns- 
raad,  1841  Kommandør  af  Danebrog,  1847  Kansler  ved  Overappella- 
tionsretten,  1853  Storkors  af  Danebrog.  1855  ^^E  ^^^  sin  Afeked 
og  døde  10.  Dec.  1862  i  Kiel.  Han  var  2  Gange  gift:  i.  (1805) 
med  Caroline  f.  Bong  (f.  1782  f  i.  April  1820),  2.  (1828)  med 
Amalie  Charlotte  f.  Bong  (f.  1790  f  28.  Marts  1834),  Døtre  af  E)r. 
med.  B.  i  Altona. 

Alberti,  Schlesw.-Holst-Lauenb.  Schriftsteller-Lex. 

H.  Å,  Hiort-Lorenzen. 

Schmidt,  Georg  Philipp,  1766 — 1849,  Digter  (bekjendt  under 
Navnet  «Schmidt  von  Lubeck»),  blev  født  i  Lybek  i.  Jan.  1766 
som  Søn  af  en  Kjøbmand  af  gammel  Adel.  Allerede  paa  Gymna- 
siet i  sin  Fødeby  beskæftigede  han  sig,  som  den  Gang  almindeligt 
var,  med  poetiske  Forsøg,  i  hvilke  han  sluttede  sig  til  den  af 
«G6ttinger  Hainbunds»  Digtere  anslaaede  Tone,  og  fandt  baade 
Belæring  og  Opmuntring  hos  Digteren  Gerstenberg  (VI,  4),  soro 
den  Gang  var  dansk  Resident  og  Konsul  i  Lybek.  I  Aarene  1786 
— 90  studerede  S.  Jura  og  Kameralia  i  Jena  og  Gøttingen,  men 
nødtes  af  Familieforhold  til  at  vælge  Theologien,  egentlig  imod 
sin  Tilbøjelighed;  han  opgav  ogsaa  dette  Studium  igjen,  da  han 
ved  sine  Forældres  Død  kom  i  Besiddelse  af  en  betydelig  Formue, 
og  rejste  atter  til  Jena,  denne  Gang  for  at  studere  Medicin.  Her 
blev  han  igjennem  Forfatterinden  Sophie  Mereau  bekjendt  med 
Digteren  Herders  Søn,  som  var  Læge  der  i  Byen,  og  ved  denne 
med  Herder  selv,  end  videre  med  Wieland,  Goethe  og  SchiDer 
og  modtog  derved  en  stærk  Impuls  i  Retning  af  sin  Ungdoms- 
passion,  Digtekunsten,  uden  dog  derfor  at  forsømme  sit  valgte  Stu- 
dium. I  1795  rejste  han  til  Kjøbenhavn,  hvor  han  opholdt  sig  iV< 
Aar  og  havde  megen  Gavn  og  Glæde  af  den  grevelige  Revent- 
lowske Familie,  i  hvilken  han  var  bleven  indført  af  Chr.  Stolberg. 
Efter  en  Rejse  i  Sverige  tog  han  den  medicinske  Doktorgrad  i 
Kiel  (1797)  og  rejste  derefter  et  Par  Aar  i  Tyskland.  1800  opgav 
han  sin  Lægepraxis,  da  han  af  Grev  Ludvig  Reventlow  blev  kaldet 
til  et  filanthropisk  Institut,   denne  havde  oprettet  paa  BrahetroUe- 

borg,  og  ved  hvilket  S.  skulde  være  Lærer  i  Handelsvidenskaber, 
Historie  og  engelsk  Litteratur.  Efter  at  have  opnaaet  dansk  Ind- 
fødsret (1802)  indtraadte  han  i  Statstjenesten  som  Sekretær  hos  Ge- 
hejmestatsminister  Schimmelmann,  i  hvilken  Egenskab  han  boede  i 
Grevens  Hus  og  som  Medlem  af  Familien  kom  i  Berøring  med 
Kjøbenhavns  daværende  Aandsaristokrati.  1806  blev  han  2.  Direk- 
tør for  det  kongl.  Fiskeri-  og  Handelsinstitut  i  Altona  og  4.  Di- 
rektør for  det  derværende  Bankkontor.  Efter  at  have  beklædt  for- 
skj^llige  Embeder  i  Altona  blev  han  1812  Medadministrator  af  det 
kongl.  Laaneinstitut  og  fik  overdraget  Tilsynet  med  Fabrikationen 
af  Skatkammerbeviserne;  18 13  udnævntes  han  til  i.  Administrator 
for  den  nyoprettede  Rigsbank  i  Kiel  med  Justitsraads  Rang,  og 
da  Rigsbanken  blev  Nationalbank  (1818),  blev  han  (1819)  i.  Direk- 
tør ved  det  særlige  Bankinstitut  i  Altona.  1829  nedlagde  han  sit 
Embede  paa  Grund  af  Svagelighed,  hvorefter  han  henlevede  sine 
sidste  20  Aar  i  lykkelige  ydre  Forhold.  Han  døde  28.  Okt.  1849. 
Som  Forfatter  har  han  leveret  historiske  Bidrag  til  flere  Tidsskrifter 
(samlede  under  Titel  «Historische  Studiens,  1827),  et  Par  Piecer 
om  den  bekjendte  Caspar  Hauser,  men  især  en  Samling  « Lieder » 
(udgivne  af  H.  C.  Schumacher  1821;  3.  Udg.  af  ham  selv,  1847),  ^^^s 
indsmigrende  Lyrik,  folkelige  Tone  og  Sangbarhed  have  gjort  mange 
af  dem  til  Folkeejendom.  Et  af  dem,  «Des  Fremdlings  Abend- 
lied»,  er  Originalen  til  det  ved  Schuberts  Musik  berømte  c  Der 
Wanderer*. 

AUg.  Deutsche  Biographie  XXXII.     Selmer,  Nekrolog.  Saml.  II. 

C  A.  Nissen. 

Schmidt,  Hans  Petersen,  1802 — 66,  slesvigsk  Stænderdepu- 
teret, Søn  af  Raadmand,  Sukkerraffinadør  og  Skibsreder  i  Flens- 
borg Hans  Petersen  S.  (f.  29.  Sept.  1776  f  14.  Juli  1843)  og  So- 
phie Dorothea  f.  Jacobsen  (f.  1784  f  18.  Okt.  1816),  var  født  28. 
April  1802  i  Hensborg,  gik  i  Skole  i  Lybek,  studerede  i  Kiel, 
Gøttingen  og  Berlin  og  tog  1827  jtuidisk  Examen  paa  Gottorp. 
Aaret  efter  kom  han  som  Volontær  ind  i  tyske  Kancelli,  blev  der 
183 1  siuTiumerær  og  1833  virkelig  Kancellist,  1835  KanceUisekretær, 
1837  Kontorchef  og  Arkivar,  1838  virkelig  Kancelliraad,  men  tog 
Aaret  efter  sin  Afsked  for  efter  sin  Hustrus  Ønske  at  gaa  over  i 
Handelsvirksomheden  og  bosætte  sig  i  sin  Fødeby.  Her  indtog 
han  hurtig  en  ledende  Stilling,  var  1841  Medindbyder  til  Flens- 
borg— Tønning  Banen  og  valgtes  s.  A.  til  Stændersuppleant,   1846 

til  2.  Deputeret,  1847  til  Raadmand.  Fra  1853  sad  han  i  alle 
Stænderforsamlingerne,  valgt  af  Flensborgs  kongetro  Borgere.  I 
Forhandlingerne  deltog  han  ikke  meget,  som  Medlem  af  de  vig- 
tigste Udvalg  var  han  skattet  for  sin  Dygtighed.  Han  døde  19. 
Sept.  1866.  Han  blev  19.  Juli  1839  gift  med  Cathrine  Amalie  f. 
Nielsen  (f.  8.  Juli  1816  f  18.  Nov.  1887),  Datter  af  Raadmand 
Peter  N.  (XII,  273)  og  Enke  efter  hans  Fætter  Fabrikant  Ricklef 
Ingwersen  Schmidt  (f.  1807  f  1836). 

Barfod,  Rigsdagskal.  ff,  ^.  Hiort- Lorinztn, 

Schmidt,  Jes  Nielsen,  1827 — 52,  topografisk  Forfatter,  fødtes 
i  Kliplev  (Faderen  J.  J.  S.,  Moderen  B.  M.  f.  Thullesen).  Efter 
at  have  gjennemgaaet  Seminariet  i  Tønder  ansattes^  han  som  Lærer 
i  Todsbøl-Gaaskjær  i  Bjolderup  Sogn,  men  i  Krigstiden  1848  for- 
dreves han  fra  sin  Stilling  og  opholdt  sig  i  1^/2  Aar  som  Flygt- 
ning i  Kjøbenhavn.  Denne  Tid  benyttede  han  til  et  omfattende 
Studium  af  sit  Hjemlands  Topografi  og  Historie;  trods  sin  Ungdom 
skrev  han  nogle  antikvariske  Afhandlinger,  der  udmærke  sig  ved 
kritisk  Evne  og  sund  Opfattelse  (i  « Annaler  f.  nord.  Oldkynd.t  i85i\ 
og  ligeledes  samlede  han  Stoffet  til  « Slesvigs  Land  og  Folk»,  en 
velskreven  topografisk  Haandbog,  der  udkom  i  Aabenraa  1852.  I 
Sept.  185 1  ansattes  han  som  8.  Lærer  ved  Domskolen  i  Slesvig, 
og  der  næredes  betydelige  Forventninger  til  hans  litterære  Virk- 
somhed, men  omtrent  samtidig  angrebes  han  af  en  haabløs  Bryst- 
lidelse; allerede  i  Marts  1852  maatte  han  fratræde  sit  Embede  og 
døde  I.  Sept.  s.  A.  i  Tinglev. 

Erslew,  Forf.  Lex.  />  Lauridsen. 

Schmidt,  Johan  Ernst  Erich,  17 16 — 74,  Generalavditør,  er 
født  i  Altona,  hvor  hans  Fader  var  Raadmand.  Efter  i  3  Aar  at 
have  studeret  Jura  i  Jena  blev  han  1738  ansat  som  Avditør  ved 
det  holstenske  Kyrasserregiment  (senere  kaldet  det  slesvigske  Regi- 
ment Ryttere).  I  1753  blev  han  Overavditør  og  adjungeret  Gene- 
ralavditøren,  1756  Krigs-  og  Landkommissær  for  Fyn  og  Langeland, 
1757  titulær  Generalavditør,  1764  Deputeret  i  Generalkrigsdirektoriet, 
1766  Generalkrigskommissær  med  Obersts  Rang  og  s.  A.  virkelig 
Generalavditør,  1768  virkelig  Generalkrigskommissær.  Han  døde  i 
Kjøbenhavn  8.  Maj  1774.  —  Som  Generalavditør  har  S.  vist  sig  i 
Besiddelse  af  megen  Dygtighed.  Efter  Begjæring  af  den  i  Sagen 
mod  Struensee  og  Brandt  nedsatte  Inkvisitionskommission  blev  han 

som  <en  meget  vel  erfaren  Mand>  denne  tilforordnet,  ligesom  han 
ogsaa  blev  tilforordnet  den  mindre  Kommission,  der  undersøgte 
Dronningens  Forhold.  —  Han  var  2  Gange  gift:  i.  (1749)  med 
Marie  Dorothea  f.  Schmidt,  2.  (1755)  med  Charlotte  Amalie  f.  Fol- 
sach,  Datter  af  Hans  F.  til  Gjessinggaard. 

Adressekontorets  Efterretn.   1774,  Nr.   75.  ff,  Q,  Steffensen, 

Schmidt,  Johan  Henrik  Gamst  Valdemar,  f.  1836,  Orien- 
talist.  Vald.  S.  fødtes  i  Hammel  ved  Aarhus  7.  Jan.  1836  som 
Søn  af  Sognepræst  Jens  Christian  S.  og  Alvilde  f.  Meyer,  kom 
1846  i  Horsens  lærde  Skole,  dimitteredes  1854,  tog  1859  theologisk 
Embedsexamen  og  blev  s.  A.  Alumnus  paa  Borchs  Kollegium. 
Allerede  i  en  meget  ung  Alder  var  han  kommen  ind  paa  Studiet 
af  Menneskeslægtens  ældste  Historie  og  særlig  af  de  2  unge  Viden- 
skaber Ægyptologien  og  Assyriologien ;  endnu  inden  sit  20.  Aar 
havde  han  erhvervet  sig  noget  Kjendskab  baade  til  Hieroglyfskrif- 
ten og  til  Kileskriften.  I  1860  tiltraadte  han  en  lang  Udenlands- 
rejse, der  med  Undtagelse  af  et  kort  Ophold  i  Danmark  i  1863 
varede  til  Foraaret  1869.  1860 — 61  besøgte  han  Grækenland,  Ægyp- 
ten og  det  hellige  Land  («Rejse  i  Grækenland,  Ægypten  og  det 
hellige  Land»,  1863).  Senere  besøgtes  de  vigtigste  Musæer  i  Ita- 
lien, Mellemevropa,  Frankrig  og  England.  I  Berlin  studerede  han 
Ægyptologi  under  Vejledning  af  den  berømte  Heinrich  Brugsch» 
og  under  lange  Ophold  i  London  og  Paris  forøgede  han  sine  Sam- 
linger og  ordnede  dem  med  en  større  Publikation  for  Øje.  1867 
deltog  han  i  Ordningen  af  den  arkæologiske  og  ethnografiske  Sek- 
tion af  den  danske  Afdeling  ved  Verdensudstillingen  («Le  Dane- 
mark å  l'exposition  universelle  de  1867*,  Paris  1867). 

Efter  sin  Hjemkomst  1869  fungerede  han,  der  s.  A.  fik  Titel 
af  Professor,  som  Generalsekretær  ved  den  arkæologiske  Kongres, 
der  da  afholdtes  i  Kjøbenhavn,  og  besørgede  Udgivelsen  af  Beret- 
ningen (1875).  I  1872  udsendte  han  1.  Del  af  sit  store  Værk: 
«Assyriens  og  Ægyptens  gamle  Historie »  (2.  Del  1878),  en  om- 
hyggelig Fremstilling  af  Ægyptologiens  og  Assyriologiens  Resul- 
tater, bygget  paa  omfattende  Samlinger  fra  Monumenterne  og  fra 
Litteraturen.  I  1873  erhvervede  han  den  filosofiske  Doktorgrad 
ved  sit  Skrift  «Indledning  til  Syriens  Historie  i  Oldtiden  efter 
ikke-bibelske  Kilder*.  Ved  Verdensudstillingerne  i  Wien  1873  og 
i  Paris  1878  var  han  et  virksomt  Medlem  af  den  danske  Komité. 
1882  udnævntes  han  til  midlertidig  Docent  i  Ægyptologi  og  Assy- 

riologi  ved  Universitetet,  og  1886  blev  han  fast  Censor  ved  theolo- 
gisk  Embedsexamen.  Paa  sine  mangfoldige  Rejser  har  han  repræ- 
senteret Danmark  ved  de  fleste  videnskabelige  Kongresser,  der 
berøre  hans  Interesser,  og  gjennemarbejdet  saa  godt  som  alle 
Oldsagssamlinger  af  nogen  Betydning  i  Evropa.  Han  besøgte  atter 
Ægypten  1892,  95,  99  og  1901,  de  græske  Kyster  og  Øer  samt 
Lilleasiens  Nordvestkyst  (Troja)  1896. 

Af  en  længe  forberedt  Publikation  af  de  ægyptiske  Monu- 
menter i  Kjøbenhavn  have  kun  de  2  foreløbige  Hæfter  c  Øster- 
landske Indskrifter  fra  den  kongl.  Antiksamling*  (1879)  <^g  «Tex- 
tes  hiéroglyphiques  inscrits  sur  pierre  tirés  du  musée  de  Copen- 
hague»  (1879)  set  Lyset.  I  1896  udgav  han  t  Silvias  Pilegrimsfærd 
til  det  hellige  Land,  Ægypten  og  Mesopotamien*  i  Oversættelse 
med  Indledning  og  Oplysninger.  En  særlig  Fortjeneste  har  han 
indlagt  sig  ved  at  have  bistaaet  Brygger  Carl  Jacobsen  -ved  Opret- 
telsen af  den  ægyptiske  Samling  i  Ny  Carlsbergs  Glyptothek,  over 
hvilken  han  i  1899  udgav  en  omfangsrig  ræsonnerende  Katalog.  I 
mange  Aar  har  han  forberedt  et  stort  Værk  om  de  ægyptiske 
Sarkofager  og  Mumiekister. 

Universitetsprogr.  til  Reformationsfesten  1874.  ff,  Q,  lAMgc. 

Schmidt,  Jørgen  Ludvig,  1815 — 81,  Overretsjustitiarius,  en 
Broder  til  ovfr.  nævnte  Professor  Fred.  Theod.  S.  (f  1880),  fødtes 
i  Randers  19.  Marts  1815,  blev  1831  Student  fra  Aalborg  Kathe- 
dralskole,  1836  juridisk  Kandidat,  hjalp  derefter  sin  svagelige  Fader 
med  Varetagelsen  af  dennes  Embedsforretninger  og  var  efter  Fade- 
rens Død  et  halvt  Aar  konstitueret  som  Avktionsdirektør,  indtil 
han  1838  udnævntes  til  Kopist  i  Lensgodsernes  og  de  komplette 
Sædegaardes  Pupilkontor  under  det  danske  Kancelli,  i  hvis  3.  De- 
partement han  desuden  samtidig  arbejdede  som  Volontær.  1840 
overdroges  det  ham  at  besørge  Fuldmægtigforretningeme  i  det 
jyske  Pupilkontor  og  at  varetage  Revisionen  af  de  vestindiske 
Overformynderiregnskaber.  1843  ^  ^^"  Bestalling  som  Fuldmæg- 
tig, og  1845  udnævntes  han  til  Kancellisekretær.  1848 — ^49  var 
han  konstitueret  som  Assessor  i  Viborg  Landsoverret,  hvis  davæ- 
rende Justitiarius  karakteriserede  ham  som  «en  særdeles  duelig 
Mand,  der  forener  et  lyst  Hoved  og  et  sundt  Omdømme  med 
megen  Flid  og  Nøjagtighed*.  1852  fik  han  fast  Ansættelse  i  den 
nævnte  Ret,  og  1878  udnæyntes  han  til  dens  Justitiarius,  men  døde 
allerede  11.  Juni  1881.  —  Han  blev  20.  Juli  1858  gift  med  Bett)- 


Digitized  by  VjOOQ  IC 


Schmidtt  Jårg,  Ludv,  225 

Sophie  Morville  (f.  3.   Marts   1834  f  9.  Jan.   1890),   en  Datter  af 
Amtsforvalter  Niels  Christian  M.  og  Pauline  Sophie  f.  Rasmussen. 

G.  Kringelbach, 

Schmidt,  Karl  Henrik  Posselt,  f.  1844,  Fysiker,  Søn  af 
Kjøbmand  Hans  Peter  S.  og  Hedevig  Marie  Thorsine  f.  Green. 
Han  fødtes  i  Aalborg  16.  Jan.  1844,  blev  1862  Student  fra  Aalborg 
Kathedralskole ,  tog  1866  Magisterkonferens  i  Fysik  og  opnaaede 
1867  Universitetets  Guldmedaille  for  Besvarelsen  af  en  Prisopgave 
angaaende  de  galvaniske  Theoriers  Historie.  187 1  blev  han  Ad- 
junkt ved  Odense  Kathedralskole  og  ægtede  s.  A.  Frederikke  Clau- 
sen, Datter  af  Skibsfører  N.  P.  C.  og  Pouline  f.  Fischer.  1888 
blev  han  Overlærer  ved  samme  Skole.  —  S.  har  udfoldet  en  be- 
tydelig Virksomhed  som  Forfatter  af  Lærebøger  i  Fysik;  af  disse 
fremhæves  «  Lærebog  i  £xperimentalfysik»  I — III  (1878 — 79),  «  Mindre 
Lærebog  i  Fysik*  (1876;  7.  Udg.  1897),  og  «Naturlærens  Begyn- 
delsesgrunde* (1891;  3.  Udg.  1897);  den  sidste  er  oversat  paa  Is- 
landsk. Ved  Siden  heraf  har  S.  haft  en  Mængde  offentlige  Hver\', 
navnlig  som  Medlem  af  Odense  Byraad  og  Formand  for  dets  Skole- 
udvalg og  Theaterudvalg;  hans  Interesse  for  Theatret  skyldes  det, 
at  han  i  Anledning  af  Odense  Theaters  100  Aars  Jubilæum  udgav 
«Meddelelser  om  Skuespil  og  Theaterforhold  i  Odense*  (1896),  der 
giver  et  levende  Billede  af  et  Provinstheaters  vexlende  Skæbner. 

C,  Christiansen, 

Schmidt,  Lauritz  Hinrich,  f.  1820,  Præst.  S.  er  født  i  Kjø- 
benhavn  14.  Nov.  1820  og  Broder  til  ovennævnte  Departementschef 
Andr.  Chr.  S.  Han  blev  dimitteret  fra  Kjøbenhavns  Borgerdyd- 
skole  1838  og  Cand.  theol.  1844.  Efter  at  have  været  Kapellan  i 
Østofte  fra  1849,  i  Rødby  fra  1853  blev  han  1858  Præst  ved  Frede- 
riks Hospital  og  Fødselsstiftelsen  i  Kjøbenhavn,  1867  2.  resid.  Ka- 
pellan ved  Holmens  Kirke  og  1877  resid.  Kapellan  ved  Hellig- 
aands  Kirke,  hvis  Sognepracst  han  var  1886—95,  ^*  ^*°  ^%  sin 
Afsked  paa  Grund  af  Alderdom.  Som  Præst*  har  han  ikke  samlet 
nogen  talrig  Tilhørerkreds,  men  den  lille  Kreds,  der  samledes  om 
ham,  har  vidst  at  vurdere  hans  alvorlige,  af  S.  Kierkegaards  Filo- 
sofi prægede  Fork]mdelse  og  givet  sin  Taknemmelighed  Udtryk 
ved  at  stifte  et  Legat,  som  bærer  hans  Navn,  for  studerende.  I 
Litteraturen  er  han  optraadt  bl.  a.  med  en  Oversættelse  af  »Deut- 
sche Theologiai  (1877)  og  en  Studie:  «Petrus,  elsker  du  mig?*  (1866) 

samt  med  Taler  og  Prædikener.     Han  er  Medlem  af  Bestyrelserne 

for  Kong  Frederik  VIl's  Stiftelser  paa  Jægerspris  og  i  Kjøbenhavn. 

Erslew,  Forf.  Lex.     Elvias,  Danmarks  Pnestehist.  1869 — 84  S.  276. 

Schmidt,  Otto»  — 1581 — ,  Forfatter,  sædvanlig  kaldet  O. 
Faber  Husensis  ell.  Fabritius  Cimber,  var  formodentlig  født  i  Hu- 
sum. Efter  en  Tid  at  have  været  Landskriver  i  Ditmarsken  blev 
han  Byskriver  i  Husum.  For  øvrigt  syslede  han  med  Poesi  og 
Historie,  gjorde  Udtog  af  tChronicon  Sclavicum«,  udgav  et  latinsk 
Mindedigt  over  Hertug  Hans  den  ældre  (1581)  og  arbejdede  paa 
et  større  Værk,  c  Danias »,  paa  latinske  Vers,  om  de  danske  Konger 
af  den  oldenborgske  Stamme,  af  hvilket  dog  kun  i.  Del  (omhand- 
lende Christian  I  og  Hans)  udkom  (Slesvig  1581). 

MoUer,  Cimbria  lit  I.  Bolten,  Ditmarsische  Gesch.  I,  142  f.  Rørdam,  Hist. 
Kildcskr.  2.  R.  II,  477  flf.  ff,  JP,  Rørdam. 

Schmidt,  Peter  Carl  Rudolf,  1836—99,  æsthetisk  og  filoso- 
fisk Forfatter,  fødtes  25.  Juli  1836  i  Kjøbenhavn.  Hans  Fader, 
Simon  Peter  S.  (f.  1800),  var  Skomager,  af  tysk  Afstamning,  i  det 
hans  Fader  var  en  indvandret  Meklenborger;  Moderen,  Ane  Dor- 
thea f.  Corell  (f.  1797),  stammede  fra  en  fransk  Emigrantfamilie. 
Rud.  S.  blev  opdraget  under  meget  smaa  Kaar.  En  ung  Mand 
ved  Navn  Christian  Buemann  underviste  ham  gratis  for  at  skaffe 
ham  Studenterexamen;  da  denne  hans  første  Lærer  druknede  i 
Slien  1850  under  Krigen,  bleve  Studierne  foreløbig  opgivne,  og  S. 
anbragtes  som  Lærling  hos  Boghandler  Eibe  1851.  Her  blev  han 
i  7  Aar.  I  sin  Fritid  læste  han  en  stor  Mængde  baade  dansk  og 
udenlandsk  Litteratur;  navnlig  fordybede  han  sig  i  Schiller  og 
Goethe.  1853  indleverede  den  i7aarige  Lærling  et  Enakts-Skuespil 
til  det  kongl.  Theaters  daværende  Leder,  J.  L.  Heiberg.  Det  blev 
antaget  og  opført  under  Navnet  «Fritz  i  sin  Lejr*  i  Sept.  1855,  men 
gjorde  ingen  Lykke.  3  senere  Forsøg,  deriblandt  en  Femakts-Trage- 
die, c  Christian  n»,  bleve  forkastede.  1858,  samtidig  med  at  S.  fira- 
traadte  sin  Plads  hos  Eibe,  udgav  han  anonymt  en  Digtsamling: 
<Et  Ungdomsliv!.  Trods  det  ufærdige  i  Formen  møder  Læseren 
allerede  her  et  mandigt,  dybsindigt  og  sundt  Bhk  paa  Livet;  Tan- 
ken om  den  ideelle  Udholdenhed,  som  bestandig  kommer  igjen  i 
hans  senere  Digtning,  aabenbarer  sig  i  Digte  som  «Ganymed», 
«Kopemikus»,  c  Søren  Kierkegaard ».  Bogen  vakte  en  vis  Opsigt 
og  anmeldtes  gimstig  flere  Steder.      1859  udkom  Enakts-Tragedien 

c  Alfsol »,  der  i  Anlæg  og  Tankegang  ligner  S.s  senere  Mesterværk 
c  Den  forvandlede  Konge*.  Fra  alle  Sider  modtog  han  Opfordrin- 
ger til  at  studere,  og  skjønt  Heiberg  fraraadede  ham  det,  tog  han 
Examen  artium  1861  og  Aaret  efter  Philosophicum. 

S.  blev  ved  Universitetet  stærkt  grebet  af  Rasmus  Nielsens 
Filosofi,  hvis  Forening  af  Idé  og  Virkelighed,  Tro  og  Viden  saa 
ganske  svarede  til  det  aandelige  Krav,  han  dunkelt  havde  følt  som 
sit  Væsens  dybeste.  1863  udkom  « Digtningers,  en  Række  lyriske 
og  fortællende  Digte,  tilegnede  Rasmus  Nielsen.  Aarene  efter  ere 
optagne  af  Striden  om  Nielsens  Filosofi,  hvorom  nedenfor.  Indtil 
1884,  Nielsens  Dødsaar,  var  S.  en  meget  søgt  Manuduktør  til  Philo- 
sophicum. 1869 — 73  udgav  S.  sammen  med  Nielsen  og  Bjømstjeme 
Bjørnson  Tidsskriftet  <For  Idé  og  Virkelighed*,  hvori  hans  Bidrag, 
navnlig  de  storladne  og  tankevægtige  «Tidsbetragtninger»,  tiltrak 
sig  almindelig  Opmærksomhed.  1874  gjorde  han  en  lille  Rejse  til 
Tyskland.  Efter  Tilbagekomsten  udgav  han  1874  « Ældre  og  nyere 
Digte».  Livsanskuelsen,  som  er  det  bærende  i  al  S.s  Digtning,  er 
trods  Alvoren  optimistisk:  Forfatteren  har  fiindet  den  Forklaring, 
der  for  ham  løser  Tilværelsens  Gaade,  og  i  Lys  af  den  ser  han 
Livet  som  en  vistnok  yderst  anstrængende  Opgave,  der  er  lidet 
behagelig  for  Kjød  og  Blod,  men  som  det  for  en  mandig  Sjæl 
alligevel  er  en  Hjærtensfryd  at  arbejde  med.  29.  Nov.  1876  op- 
førtes anonymt  Skuespillet  «Den  forvandlede  Konge »  paa  det  kongl. 
Theater,  hvor  det  gjorde  megen  Lykke.  Det  er  S.s  betydeligste 
Værk  og  udtrykker  klarest  og  digterisk  renest  hans  Livsbetragt- 
ning.  Kong  Rodger  er  det  selviske  Naturgeni,  der  sætter  sig  op 
mod  Gud  eller  rettere  forguder  sig  selv  og  gjennem  ftygtelige 
Lidelser  lutres  til  at  indse  sin  Brøde  og  forstaa  sin  Kaldelse.  Der 
er  i  Figuren  og  dens  Skæbne  meget  af  en  Selvbekjendelse  ft'a 
Digterens  Side.  I  samme  Sæson  som  dette  Stykke  opførtes  (April 
1877)  Helaftens-Skuespillet  <En  Opvækkelsen,  der  omhandler  Ed- 
ward Irwings  Historie  og  er  en  Satire  over  moderne  Samfimds- 
menneskers  hykleriske  Misbrug  af  Kristendommen  til  egoistiske  For- 
maal.  Dette  Stykke  opførtes  kun  én  Gang.  14.  Maj  1876  ægtede 
S.  Emilie  Amalie  Lassen,  hans  nu  efterlevende  Enke. 

1880  tildeltes  der  S.  det  Anckerske  Rejselegat,  og  han  foretog 
nu  en  større  Udenlandsrejse  til  Paris.  Paa  denne  paabegyndte 
han  sin  Novelledigtning.  En  Række  Bind  udkom  i  de  følgende 
Aar:  «Haandtegninger»  (1881),  «Der  Himmel  hångt  voUer  Geigen> 
(1882),    «Forestillet  og   oplevet*    (1883),    cSkæbner   og  Skikkelser* 

(1884),  «Jochen  Hinrichs*  (1885),  tMurmesterens  Døtre  og  andre 
Fortællinger*  (1886).  Fra  samme  Aar  er  « Fortællinger  paa  Vers*. 
Skuespillet  « Solopgang*  opførtes  1884  paa  Folketheatret.  Et  andet 
Helaftens-Skuespil,  « Udløst*,  gjorde  1890  ingen  Lykke  paa  Dagmar- 
theatret,  hvilket  øvede  en  lammende  Indflydelse  paa  S.s  Digtning 
i  det  hele.  Dog  udkom  et  Bind  skjønne  lyriske  Digte,  cTanker 
og  Toner*,  1892,  ligesom  Novelledigtningen  afsluttedes  med  et  Bind 
«Nye  Haandtegninger*  1891,  hvori  det  tankedybe  Digt  cNicode- 
mus*,  maaske  Perlen  blandt  S.s  mindre  Poesier.  Jævnsides  med 
den  digteriske  Produktion  gaar  en  æsthetisk  i  Værker  som  c  Buster 
og  Masker*  (1882),  «Ad  egne  Veje*  (1884),  «Fra  Liv  og  Littera- 
tur* (1887).  Tillige  har  S.  ydet  en  Række  Oversættelser  fra  Tysk, 
Fransk  og  Engelsk,  bl.  a.  indført  Walt  Whitman  og  Claude  Tillier 
i  Danmark.  S.  arbejdede  stadig  under  megen  Miskjendelse  og  i 
trykkende  Kaar,  som  i  hans  senere  Aar  mildnedes  ved  en  mindre 
Statsunderstøttelse.  En  Trøst  i  Modgangen  var  den  Anerkjendelse, 
han  vandt  i  Tyskland,  hvor  hans  Noveller  i  Udvalg  bleve  oversatte 
af  E.  Poestion.  cNicodemus*  og  «Den  forvandlede  Konge*  ere 
ligeledes  udkomne  i  Oversættelser,  den  første  ved  H.  KUchendahl 
1890,  den  anden  ved  H.  Vamhagen  1889.  Det  sidstnævnte  Skue- 
spil er  med  Bifald  opført  paa  adskillige  tyske  Scener,  f.  Ex.  i 
Dresden  og  Weimar.  Hans  sidste  Arbejde  er  Tragedien  «Torquato 
Tasso*  (1894).     Han  døde  5.  April  1899. 

S.s  særegne  Evne  som  psykologisk  Skildrer  ligger  der,  hvor 
det  naturlig  menneskelige  berører  Evighedsanlægget  i  Mennesket, 
altsaa  i  det  i  udvidet  Forstand  religiøse  Forhold.  Er  Udholden- 
hedens Tanke  det  ethiske  Centrum  i  hans  Poesi,  saa  er  Udsonin- 
gens Tanke  det  religiøse.  Gjennem  Kampen  med  sig  selv  og  med 
Verden  arbejder  Mennesket  sit  inderste  Aandsanlæg  frem.  Hem- 
melsen  er  et  Vidnesbyrd  om  Individets  Ufuldkommenhed,  og  naar 
Mangelen  er  blevet  aabenbar,  kræver  den  en  Udsoning  i  udhol- 
dende Arbejde.  Kampen  kan  føre  til  Individets  timelige  Under- 
gang, men  gjennem  Nederlaget  i  det  udvortes  aabenbarer  Evig- 
hedens Sejer  sig.  Det  er  Motivet  i  de  betydeligste  af  S.s  Noveller. 
I  den  maaske  ejendommeligste  af  dem,  <Den  yngre  Søster*,  om 
hvilken  den  tyske  Digter  Max  Kretzer  har  brugt  det  Udtryk,  at 
den  har  « dannet  Skole*  i  Tyskland,  viser  S.,  hvorledes  det  evige, 
oprindelige  i  Menneskenaturen  kan  skyde  frem  i  en  enkelt  simpel 
Ytring  (Kjærligheden  til  Søsteren)  tværs  igjennem  de  sørgeligste, 
mest  forsømte  sjælelige  Dannelser  og  derved  sone  for  et  helt  Livs 

moralske  Daarlighed.     Digterne  lade  ofte  en  fuldkommen  ren  Sjæl 
voxe  op  i  fordærvede  Omgivelser;  i  denne  Novelle  ere  Renheden 
og  Fordærvelsen  forenede  i  den  samme  Sjæl.     Om  en  tilsvarende 
Udvikling  fortæller  den  Novelle,   S.  selv  satte  højest,    «Den  sidste 
paa  Lasarettet>,    Historien   om   den   vilde,   liderlige  Soldat,    der   i 
ubændig  Trods  udfordrer  Døden   uden  nogen  Sinde   at  blive  ramt 
af  den  og  saa  til  sidst,  ,da  han  rasende  splintrer  sit  Gevær  inden 
Overgivelsen,  saarer  sig  selv  dødelig  og  paa  Dødslejet  naar  til  Selv- 
erkjendelse.     Til  den  positive  Side  svarer  den  negative.     Hvad  der 
vækker  Digterens  Indignation,  er  den  irreligiøse  Fejhed  og  Uveder- 
hæftighed.    Hans  satiriske  Ar})ejder  afdække  den  Mangfoldighed  af 
Skalkeskjul,    som    Menneskene   opsøge   for   at    undfly   Evighedsfor- 
dringen.    I  et  Digt  nævner  S.  Rembrandts  Radering  af  Jesus,  som 
uddriver  Kræmmerne  af  Tempelet;  Kunstneren  har  anbragt  Glorien, 
ikke  om  Christi  Hoved,  men  om  Svøben  i  hans  Haand.    Digteren 
griber  dette  Symbol:    «du  Helgenglorie  malet  om  en  Tamp»,    og 
ønsker,  at  det  i  Dødens  Time  maa  skinne  paa  hans  Levneds  Kamp. 
Dette  af  Digteren  selv  valgte  Billede  angiver  Centret  i  hans  satiriske 
Digtning.  —  S.s  Stil  som  Fortæller  er  klar,  noget  kølig,  fortættet  i 
Udtrykket.     Rhetorisk  brusende  eller  nervøst  urolig  er  den  aldrig. 
Den  underordner  sig  altid  Tanken,    lægger  sig  tæt  omkring  den 
som   Marmorstatuens  Gevandt  om   de   faste   Lemmer.     Denne  Stil 
er  Resultatet  af  en  energisk  Kamp  med  Sproget;  den  er  befrugtet 
af  et  alsidigt  Studium  og  en  rig  Dannelse. 

Husvennen  1892 — 93  (Selvbiografi).     Lit.  og  Kritik,  Juli  1889. 

F,  A.  Rosenberg, 

—  P.  C.  R.  Schmidt  har  gjort  sig  bekjendt  i  dansk  Filosofi 
som  en  ivrig  Tilhænger  af  Rasmus  Nielsens  Filosofi  (XII,  276).  De 
mindre  Fægtninger,  der  udkæmpedes  i  Striden  om  Tro  og  Viden, 
førtes  fra  Nielsens  Filosofis  Standpunkt  baade  mod  Theologer  (som 
H.  Scharling)  og  Fritænkere  (som  G.  Brandes)  væsentlig  af  S. 
Herhen  høre  tOm  Tro  og  Viden  som  absolut  uensartede  Prin- 
cipper»  (1866),  «Om  Selvmodsigelsen  i  Prof.  Rasmus  Nielsens  Lære» 
(1866),  tEr  Hr.  Lic.  Henrik  Scharling  en  alvorlig  Mand?»  (1866), 
« R.  Nielsens  Filosofi  og  den  grundtvigske  Anskuelse  af  Gs. »  (1867). 
Disse  Brochurer  og  Afhandlinger  ere  velskrevne  og  aandfiilde  og 
røbe  Forfatterens  digteriske  Aare  ved  en  Mangfoldighed  af  isprængte, 
undertiden  lidt  skruede,  Billeder;  de  ere  oplysende  for  R.  Nielsens 
Tankegang,  men  de  ere  ikke  prægede  af  nogen  dybere  Selvstæn- 

dighed,  dog  med  Undtagelse  af  det  sidstnævnte  Skrift,  der  antyder 
en  Forbindelse  mellem  R.  Nielsens  Filosofi  og  den  grundtvigske 
Anskuelse.  S.  viser  sig  vel  bevandret  i  de  Filosofer,  der  særlig 
have  haft  Indflydelse  paa  R.  Nielsen,  og  han  er  en  flink  Pole- 
miker, om  end  hans  Polemik  skæmmes  ved,  at  han  i  Almindelig- 
hed sidder  for  højt  til  Hest.  Han  behandler  sine  Modstandere 
med  en  Overlegenhed,  der  ikke  staar  i  Forhold  til  hans  filosofiske 
Udrustning,  men  stammer  fra  hans  brændende  Tro  paa,  at  R. 
Nielsens  Formel  for  Forholdet  mellem  Tro  og  Viden  var  Afslut- 
ningen af  denne  Strid,  i  Forbindelse  med  en  stærk  Selvfølelse,  der 
støttedes  ved,  at  han  virkelig  besad  Evne  og  Aand.  Til  noget 
selvstændigt  Studium  af  Filosofi  og  filosofiske  Problemer  naaede  S. 
ikke.  Han  var  ældre,  da  han  blev  Student,  følte  sig  hævet  over 
at  tage  Examina,  og  senere  blev  han  ført  ind  paa  andre  Baner. 
Imidlertid  maa  det  beklages,  at  han  ikke  fik  den  Monografi  af  R. 
Nielsen,  hvorpaa  han  havde  arbejdet  i  en  Aarrække,  færdig  eller 
udgivet.  CL  IVilkens. 

Schmidt,  Peter  Poulsen,  1797 — 1885,  Filanthrop  og  Skole- 
mand, blev  født  22.  Nov.  1797  i  Stenderup,  Toftlund  Sogn  ved 
Haderslev.  Faderen,  Poul  Hansen  S.,  var  Gaardmand.  Efter  at 
have  været  ved  Handelen,  ved  Landmaaling  og  paa  et  Herreds- 
kontor kom  han  1823  paa  Tønder  Seminarium.  1825  blev  S.  af 
Kancelliet  paa  Foranledning  af  J.  Collin  (IV,  64)  sammen  med  en 
anden  Seminarist,  P.  A.  Møller  fra  Jonstrup,  sendt  til  Schweits  for 
at  blive  kjendt  med  Fellenbergs  Opdragelsesanstalt  paa  Hofwyl, 
hvor  Markarbejde  gik  Haand  i  Haand  med  Undervisning.  1827 
stilledes  de  begge  i  Spidsen  for  et  Fellenbergsk  Institut  paa  Ca- 
thrinelyst ved  Sorø,  og  1830  blev  S.  Forstander  for  et  lignende  paa 
Bøgildgaard  ved  Viborg,  der  dog  for  største  Delen  tog  sig  af  c  for- 
sømte :!>  Børn.  Staten  kjøbte  Ejendommen  og  gav  en  Sum  én  Gang 
for  alle  til  Bedriften.  Men  Instituttet  kunde  ikke  bære  sig,  før 
det  fra  1842  fik  en  aarlig  Statsunderstøttelse,  som  nærmere  regule- 
redes ved  Lov  af  25.  Febr.  1852,  der  gjorde  Bøgildgaard  til  en 
Opdragelsesanstalt  imder  Kultusministeriet  og  gav  Forstanderen  Pen- 
sionsret. S.  var  en  virksom,  varmhjærtet,  yderst  nøjsom  og  udhol- 
dende Natur,  der  trods  store  økonomiske  Vanskeligheder  og  megen 
Miskjendelse  arbejdede  utrættelig  og  med  frisk  Mod  som  Land- 
mand og  Bømeopdrager.  Efterhaanden  som  det  viste  sig,  at  mange 
af  Eleverne  bleve  hæderlige  og  dygtige  Mennesker,  der  som  voxne 

T>evarede  et  sønligt  Forhold  til  S.,  blev  hans  fortjenstfulde  Gjerning 
paaskjønnet,  og  hans  Retsind  og  praktiske  Sans  skaffede  ham  en 
Mængde  Tillidshverv.  I  sin  Utrættelighed  vedblev  han  at  fungere, 
hjulpen  af  yngre  Kræfter,  til  sin  Død,  18.  Marts  1885.  —  Ægtede 

1.  (25.  Juni  1830)  Gyda  Marie  Toft  fra  Bevtoft  (f   25.  Juni   1842), 

2,  (1843)  Erasmine  Caroline  Gade  fra  Grenaa  (f  15.  Okt.  1859). 

Ny  landøkon.  Tid.  VI,  356.  Landhusholdningsselsk.  Beretn.  f.  1845. 
Illustr.  Tid.  XIX,  Nr.  943.  N.  Bojsen,  Medd.  om  Bøgildgaard,  2.  Udg.  (1894). 
Vor  Ungdom  1898,  S.  81.  Joakim  Larsen, 

Schmidt,  Rasmus,  1792 — 1845,  Missionær,  Søn  af  en  fattig 
Skrædder  i  Vilstrup  i  Nordslesvig,  fødtes  23.  Juni  1792.  Kristelig 
Paavirkning  fra  Moderen  og  fra  den  Præst,  der  konfirmerede  ham, 
vakte  tidlig  Alvor  i  hans  Sind,  og  181 2  blev  han  optagen  i  Brødre- 
menigheden i  Christiansfeld,  hvor  han  ofte  fik  det  Hverv  at  lede 
de  sædvanlige  Andagtstimer.  1830  modtog  han  en  Kaldelse  som 
Missionær  i  den  hollandske  Koloni  Surinam,  og  efter  at  have 
ægtet  Margrethe  Vilhelmine  Lassen  tog  han  afsted.  Han  gjorde  i 
kort  Tid  saa  god  Fremgang  i  Surinam-Negrenes  kreolske  Tunge- 
maal,  at  han  allerede  1832  kunde  prædike  paa  det.  Hans  egent- 
lige Arbejdsmark  blev  dog  Busknegrene,  hos  hvem  hans  Gjerning 
lykkedes  saa  vel,  at  man  har  kaldt  ham  « Busknegrenes  Aposteb. 
Før  ham  havde  Rudolf  StoU  og  et  Par  andre  forkyndt  Evangeliet 
i  de  Egne,  og  der  var  allerede  en  lille  Flok  af  Kristne,  som  mod- 
tog S.  og  hans  Hustru,  da  de  sloge  sig  ned  blandt  Busknegrene. 
12.  April  1845,  efter  nogle  Dages  Sygdom,  bukkede  S.  under  for 
det  usunde  Klima. 

K.  F.  Ledderhose,  Die  Mission  unter  den  f^eien  Buschnegem  in  Surinam, 
2,,  Aufl.  (1854).     Allg.  Deutsche  Biographie  XXXII.  Pr,  Nielsen, 

Schmidt,  Thomas,  1722 — 61,  Oversætter,  blev  født  paa  Lange- 
land. 1740  blev  han  dimitteret  fra  Odense  Gymnasium  og  tog  theo- 
logisk  Examen  1746.  Derpaa  blev  han  Hører  ved  Latinskolen  i 
Odense,  men  opgav  denne  Stilling,  hvorefter  han  var  Decanus 
paa  Kommunitetet.  1758  disputerede  han  for  Magistergraden.  Han 
døde  i  Juli  1761.  Han  fortjener  at  mindes  for  sin  Oversættelse 
af  Svetonius  (1750 — 51),  hvortil  han  som  Indledning  har  føjet 
«Kort  Anvisning  til  Antikviteternes  K undskab »,  samt  af  de  4  første 
Bøger  af  den  yngre  Plinius'  Breve  (1754).  Disse  Oversættelser,  især 
den  af  Plinius,  ere  meget  fri  og  moderniserede  (saaledes  oversættes 
4:vale»  i  Slutningen  af  Brevene  ved:  jeg  forbliver  etc),  men  skrevne 

i  et  ejendommeligt  frisk  Sprog,  saa  at  de  minde  en  Del  om  Hol- 
berg. Det  er  blevet  lagt  ham  til  Last,  at  han  bruger  for  mange 
franske  Ord  og  Talemaader,  men  det  hørte  Tiden  til. 

Nyerup,  Lit.  Lex.  N.  M.  Petersen,  Den  dsk.  Lit  Hist.  Hundrup,  Magi- 
stri  philosophiae  (Manuskr.  i  Rigsark.).  ^.  J^.  Hasselager, 

Schmidt,  Valentin,  1599 — 1681,  Præst,  var  født  i.  Juni  1599 
i  Kønigswalde  paa  den  bøhmiske  Grænse.  Faderen,  Matthæus  S., 
var  Borgmester  i  Kørbitz.  Sønnen  studerede  i  Prag  og  andensteds 
og  var  bleven  Rektor  ved  den  lutherske  Skole  i  Leutmaritz  i  Bøh- 
men, da  det  ulykkelige  Slag  paa  det  hvide  Bjærg  (1620)  gav  Prote- 
stantismen i  Bøhmen  Dødsstødet.  Efter  mange  Omvexlinger  blev 
S.  1626  Feltpræst  ved  et  dansk  Hærkorps,  der  en  Tid  laa  i  Troppau 
i  Schlesien,  hvor  Kommandanten,  Marqvard  Rantzau,  fattede  God- 
hed for  ham.  Men  da  de  danske  Tropper  maatte  vige,  blev  S. 
nødt  til  at  søge  anden  Tjeneste.  En  Tid  var  han  Præst  i  Magde- 
burg; men  Stadens  Ødelæggelse  ved  Tilly  1631  kastede  ham  med 
Hustru  og  Barn  ud  i  den  yderste  Elendighed.  Endelig  søgte  han, 
efter  at  have  gjennemgaæt  Trængsler  af  enhver  Art,  Tilflugt  hos 
Christian  IV  i  Gluckstadt.  Her  traf  han  sin  gamle  Vel)aider  Mar- 
qvard Rantzau,  paa  hvis  Anbefaling  han  fik  nogen  præstelig  An- 
sættelse i  Itzeho,  indtil  han  endelig  fandt  en  rolig  Havn,  da  han 
1635  kaldedes  til  Sognepræst  i  Haderslev,  i  hvilken  Stilling  han 
blev  til  sin  Død,  22.  Nov.  1681.  Fra  1648  skrev  han  sig  v,  Eism- 
bergf  da  han  med  sin  Broder  Johann  S.,  Høvedsmand  i  kejserlig 
Tjeneste,  var  bleven  nobiliteret.  For  Resten  synes  han  at  have 
været  en  brav  og  gudfrygtig  Mand.  Han  var  2  Gange  gift.  — 
Fra  V.  S.6  Haand  haves  en  Række  tyske  Ligprædikener  over  an- 
sete Personer  i  Haderslev. 

Krahe,  Epitaph.  zu  Ehren  V.  S.  v.  Eisenberg  (1686).  Moller,  Cimbria 
lit  II.     Rhode,  Haderslev  AmU  Beskr.  S.  210  ff.  ff,  JP,  Rørdam, 

V.  Schmidt-Phiseldeck  (egentlig  v.  S.  genannt  Ph.),  Carl 
Anton  Ferdinand^  f.  1853,  Landskabsmaler.  Han  er  født  24.  Nov. 
1853  i  Flensborg  og  Søn  af  Sognepræst  (senere  i  Brønshøj)  C.  O. 
S.-Ph.  og  Frederikke  Vilhelmine  Antoinette  f.  Bournonville.  Efter 
at  have  lært  at  t^gne  af  C.  V.  Nielsen  var  han  fra  1873 — 80  Elev 
af  Kunstakademiet;  som  Udstiller  debuterede  han  ved  Juletid  1878 
med  et  Landskabsbillede,  «I  det  tidlige  Foraar;  en  Hagelbyge 
trækker  op»,  der  ogsaa  kom  paa  Udstillingen  i  Foraaret  1879  og 

der  fra  blev  kjøbt  af  Kunstforeningen.  Denne  erhvervede  i  1885 
ligeledes  hans  «Paa  Ordnip  Mose,  Sommerdag »,  der  desuden  ind- 
bragte ham  den  Neuhausenske  Præmie  og  i  1889  lønnedes  med 
«Mention  honorable>  paa  Salonen  i  Paris,  samt  i  1899  ^^^^  « Byge- 
vejr, Motiv  fra  Omegnen  af  Sorø*.  Som  et  af  hans  dygtigste  Ar- 
bejder kan  endnu  nævnes  et  større  Hedebillede  med  opvoxende 
Bjærgfyr  og  Gran,  Motiv  fra  Birkebæk,  der  i  1891  blev  skjænket 
Oberstlieutenant  Dalgas  i  Anledning  af  Hedeselskabets  Jubilæum. 
S.-Ph.  ægtede  1887  Anna  Auguste  Åhman,  Datter  af  Kapitajn  C. 
A.  Å.  Fra  1886 — 92  var  han  Tegnelærer  ved  den  lærde  Skole  og 
ved  den  tekniske  Skole  i  Hillerød-,  i  1892  afløste  han  Dalsgaard 
som  Tegnelærer  ved  Sorø  Akademi. 

Weilbach,  Nyt  Kunstnerlex.  Sigurd  MUUer, 

V.  Schmidt-Phiseldeck,   Conrad  Georg  Friederich  Elias, 

1770 — 1832,  Kammerdeputeret,  Forfatter.  Han  nedstammer  fra  en 
flandersk  Slægt.  Forældrene  vare  Dr.  jur.  Christoph  v.  S.-Ph.,  Pro- 
fessor ved  Carolinum  i  Bnmsvig,  senere  Hofraad  og  Arkivar  i 
Wolfenbiittel,  der  af  Kejser  Josef  n  optoges  i  Adelstanden.  Mode- 
ren var  Marie  Catharine  Louise  f.  Crell.  Han  fødtes  3.  Juli  1770 
i  Brunsvig,  undervistes  i  Hjemmet  af  Faderen,  besøgte  Gymnasiet 
i  Wolfenbiittel  og  kom  1787  til  Universitetet  i  Helmstedt,  hvor  han 
studerede  Theologi  og  Filosofi.  1789  lærte  han  Rigmanden  Con- 
stantin  Brun  (HI,  144)  at  kjende  og  blev  Lærer  for  dennes  Søn  i 
Kjøbenhavn.  1791  blev  han  Dr.  phil.  i  Helmstedt  og  forsvarede 
1794  ved  Kjøbenhavns  Universitet  i  Steden  for  mundtlig  Examen 
en  af  ham  forfattet  theologisk  Disputats,  hvorpaa  han  s.  A.  under- 
kastede sig  den  homiletiske  Prøve.  1793—97  holdt  han  Forelæs- 
ninger over  Exegetik,  Theologi  og  Filosofi  ved  Universitetet,  men 
gav  sig  derefter  paa  Opmuntring  af  Statsminister  Schimmelmann 
til  at  studere  Kameralvidenskaber,  udnævntes  1797  til  Assessor  i 
Økonomi-  og  Kommercekollegiet  og  blev  s.  A.  Sekretær  i  Kom- 
missionen for  Almueskolernes  bedre  Indretning  samt  for  Semina- 
riet paa  Blaagaard  (til  1802).  1801  blev  han  Kommitteret  i  det 
nævnte  Kollegium,  og  1804 — 16  var  han  tillige  Medlem  af  Karan- 
tænedirektionen. Ved  Krigens  Udbrud  1807  var  han  blandt  de 
Embedsmænd,  der  fulgte  Kongen  til  Holsten.  1809  foretog  han 
en  Rejse  til  Østersøhavnene  Rostock,  Danzig  osv.  i  Anledning  af 
Norges  Providering.  181 1 — 16  var  han  Medlem  af  Kanal-,  Havne- 
og  Fyrdirektionen.     181 2  blev  han  Deputeret  i  Økonomi-  og  Kom- 

mercekollegiet  og  ved  Rigsbankens  Oprettelse  i  Jan.  1813  Direktør 
i  den  nye  Bank,  hvilken  Stilling  han  beklædte,  indtil  Banken  gik 
over  til  at  blive  Nationalbank  1818.  I  Aarene  1813 — 16  var  han 
Medlem  af  den  extraordinære  Finanskommission.  Fra  1813  var 
S.-Ph.  tillige  Meddirektør  af  Enkekassen.  1823  udnævntes  han  til 
surnumerær  og  1828  til  virkelig  Deputeret  i  Generaltoldkammer-  og 
Kommercekollegiet.  Efter  18Q4  at  være  bleven  Justitsraad  og  1812 
Etatsraad  blev  han  1829  Konferensraad. 

Ved  Siden  af  sine  talrige  Embeds-  og  Tillidshverv,  som  S.-Ph. 
i  Følge  Samtidens  enstemmige  Dom  røgtede  med  stor  Dygtighed 
og  Samvittighedsfuldhed,  udfoldede  han  en  ualmindelig  alsidig  og 
frugtbar  Forfattervirksomhed.  Fra  tidlig  Ungdom  af  var  han  en 
ivrig  Tilhænger  af  Kant  og  udgav  i  dennes  Aand  «Vertraute  Briefe 
iib.  Gegenstande  aus  der  praktischen  Moral »  I  (1791)  og  en  paa 
Latin  affattet  Udsigt  over  Kants  Filosofi  (1796 — 98).  Som  ældre 
offentliggjorde  han  c  Die  Welt  als  Automat  u.  das  Reich  Gottes* 
(1829).  I  Hovedtanken  hævder  han,  at  der  gives  2  Verdensopfat- 
telser, som  paa  et  lavere  Udviklingstrin  modsige  hinanden,  men 
som,  uddannede  hver  for  sig,  til  Slutning  bekræfte  hinanden:  Na- 
tursystemet, Resultaterne  af  Naturbetragtningen,  der  opfatter  Verden 
som  et  selvstændigt,  formaalsløst  Kredsløb,  en  uhyre  Avtomat,  — 
og  det  theologiske  eller  teleologiske  System.  Bogen  er  skrevet  i 
udpræget  rationalistisk  Aand  og  paavirket  af  Kant.  Ogsaa  som 
statsøkonomisk  Skribent  vandt  han  et  bekjendt  Navn.  i8i8  udgav 
han  «Ueb.  den  Begriff  vom  Gelde».  Hans  « Europa  u.  Amerikas 
(1820)  oversattes  paa  flere  Sprog.  Som  mange  af  hin  Tids  Skjøn- 
aander  udmalede  han  sig  Amerikas  Fremtid  i  lyse  Farver  og  hæv- 
dede dets  kommende  Supremati  over  Evropa.  1802 — 4  udkom 
«Versuch  einer  Darstellung  des  dånischen  Neutralitatssistemes  wåh- 
rend  des  letzteren  Seekrieges».  Tillige  havde  han  levende  æsthe- 
tiske  Interesser  og  udgav  1794  en  Digtsamling  paa  Tysk,  1797 
« Briefe  åsthetischen  Inhalts^  og  fremtraadte  1827  som  ivrig  Græker- 
ven med  en  Samling  nygræske  Folkepoesier  i  Oversættelse.  Hans 
sidste  Arbejde,  fra  1830,  er  «Ueb.  die  neuerlichen  Aufi-egungen  in 
d.  Herzogthiimern  Schleswig  u.  Holstein*,  hvori  han  loyalt  ivrer 
mod  Hertugdømmernes  Løsrivelse  fra  Danmark  og  afviser  Fordrin- 
gerne om  det  tyske  Kancellis  Forflyttelse  til  Hertugdømmerne. 

Til  Trods  for  sin  tyske  Forfattervirksomhed  var  S.-Ph.  meget 
dansksindet,  talte  fortrinsvis  Dansk  i  sit  Hjem  og  skrev  i  Blade 
og  Tidsskrifter,  særlig  i  c  Handels-  og  Industritidenden »,  af  hvilken 

lian  1798 — 1810  var  Medudgiver,  mange  Afhandlinger  paa  Dansk. 
Han  blev  1799  Medlem  af  det  skandinaviske  Litteraturselskab  og 
optoges  1806  i  Videnskabernes  Selskab,  i  hvis  Skrifter  han  181 1 
offentliggjorde  en  Undersøgelse  om  Jødernes  Stilling  i  kristne  Sta- 
ter. Den  vakte  megen  Opsigt  og  vidner  om  hans  store  Belæst- 
hed og  humane  Følelse.  Som  Kasserer  i  Videnskabernes  Selskab 
^fra  1 81 5  til  sin  Død)  havde  han  store  Fortjenester  af  dets  Penge- 
væsen. —  S.-Ph.  døde  15.  Nov.  1832.  Han  ægtede  20.  Maj  1802 
Marie  Vilhelmine  Krohn  (f.  18.  Jan.  1777  f  2.  Febr.  1844),  Søster 
til  Biskop  Fred.  Mtinters  Hustru  (XII,  32). 

Erslew.  Forf.  Lex.  Allg.  Deutsche  Biographie  XXXII.  Schlesw.-Holst. 
Prov.-Berichte  1833.  Louis  Bobi, 

V.  Schmidten,  Henrik  Gerner,  1799 — 1831,  Mathematiker, 
Søn  af  Johan  Frederik  v.  S.  (f  1830)  og  Christiane  Elisabeth  f.  Har- 
boe (t  1846),  er  født  II.  Febr.  1799  paa  sin  Faders  Gaard  Wil- 
liamsborg  ved  Vejle.  Efter  at  have  modtaget  Undervisning  i  Hjem- 
met blev  han  Kadet  paa  Artillerikadetinstituttet,  en  Vej,  hvortil 
han  synes  dragen  af  Lysten  til  at  lære  Mathematik,  som  han  først 
havde  lært  at  kjende  ved  en  Artilleriofficer.  1816  blev  han  Sekond- 
lieutenant.  Han  blev  tidlig  bekjendt  med  Mathematikeme  Degen 
(IV,  225)  og  Krejdal  (IX,  480).  Efter  den  førstes  Raad  gav  han 
sig  til  at  lære  Latin  og  Græsk;  den  Overanstrængelse,  som  For- 
eningen heraf  med  Garnisonstjenesten  og  Undervisning  af  Kadetter 
og  Studenter  i  Mathematik  foranledigede,  menes  at  have  fremkaldt 
hans  senere  Brystsvaghed.  At  samtidig  Mathematikken  ikke  blev 
forsømt,  viste  han  ved  et  Arbejde  om  lineære  Differentialligninger 
{1819),  som  ikke  alene  belønnedes  med  Videnskabernes  Selskabs 
Sølvmedaille  og  af  dette  blev  udgivet  paa  Fransk,  men  tillige 
skaffede  ham  offentlig  Understøttelse  til  en  Studierejse  i  Udlandet 
(1820 — 24).  Efter  et  Besøg  i  Gøttingen  hos  Gauss  opholdt  han 
sig  navnlig  i  længere  Tid  i  Paris,  hvor  han  var  heldig  med  at 
faa  Adgang  baade  hos  Mathematikere,  deriblandt  Laplace,  og  i 
andre  Kredse,  navnlig  hos  Dyrkere  af  Statsvidenskaben.  En  paa- 
faldende  ydre  Lighed  med  Napoleon  hjalp  til  at  vække  en  Op- 
mærksomhed, som  han  dernæst  ved  sine  personlige  Egenskaber 
kunde  fastholde.  Efter  sin  Hjemkomst  underkastede  han  sig  en 
udvidet  Magisterkonferens,  som  tillige  traadte  i  Stedet  for  de  lavere 
Universitetsexaminer,  erhvervede  1825  Magistergraden  ved  et  Ar- 
bejde  om  Rækker   og  bestemte  Integraler  og  blev  strax  derefter 

Lektor  og  i  1827  extraordinær  Professor  i  Mathematik  ved  Univer- 
sitetet, samtidig  med  at  han  afskedigedes  i  Naade  af  Krigstjene- 
sten. 1829  blev  han  tillige  Lærer  i  Mathematik  ved  Polyteknisk 
Læreanstalt  og  ved  Kursus  for  videregaaende  Søofficerer.  1825  var 
han  optagen  i  Videnskabernes  Selskab.  I  183 1  bragte  en  Blod- 
styrtning ham  til  at  gjensøge  sit  Helbred  ved  en  Rejse  til  Vest- 
indien; men  han  døde  16.  Juli  s.  A.  kort  efter  Ankomsten  til  St, 
Croix,  inden  han  naaede  til  en  paa  St.  Thomas  bosat  Broder. 

S.  var  en  aandfuld  Mathematiker  med  selvstændige  Ideer; 
nogle  af  disse  har  han  dog  kun  naaet  at  antyde  i  Videnskabernes 
Selskabs  Oversigter.  Hans  mere  gjennem  førte  Arbejder  foruden  de 
alt  anførte  findes  i  Selskabets  Skrifter  og  i  Gergonnes  « Annales 
de  mathématiques».  Som  Exempel  paa  hans  Tanker  kan  nævnes 
Bestræbelsen  efter  at  udtrykke  de  ved  en  Differentialligning  af  en 
vis  Orden  bestemte  Funktioner  paa  en  Maade,  for  hvilken  Løsning 
af  en  Ligning  af  2.  Grad  ved  Kjædebrøk  dannede  Forbilledet 
Den  afhængige  variable  udtryktes  nemlig  ved  sig  selv  ved  Hjælp 
af  Integraler  af  Ligninger  af  lavere  Orden.  Fra  hans  Lærervirk- 
somhed foreligger  en  meget  kortfattet  Ledetraad  ved  Forelæsninger 
over  Arithmetik  og  Algebra  (1829),  hvor  Æmnet  behandles  meget 
selvstændig;  den  elementære  Algebra  indbefattes  i  en  videregaaende 
Lære  om  algebraiske  Funktioner.  Trods  sit  stilfærdige  og  beskedne 
Væsen  fik  han  baade  ved  sin  Tankerigdom  og  ved  sin  venlige 
Imødekommen  megen  Indflydelse  paa  sine  Disciple,  deriblandt 
Ramus  (XIII,  384),  Jiirgensen  (IX,  2)  og  Fallesen  (V,  57),  der  kon- 
kurrerede om  hans  Plads  efter  hans  tidlige  Død.  Hans  mange- 
sidige Interesser  og  hans  vindende  Personlighed  gjorde  ham  ogsaa 
afholdt  i  de  kjøbenhavnske  Kredse,  hvor  da  det  rigeste  Aandsliv 
bevægede  sig,  som  hos  H.  C.  Ørsted,  Heiberg  og  Sibbern.  Han  var 
Medstifter  og  flittig  Medarbejder  i  forskjellige  Retninger  af  «Maa- 
nedsskrift  for  Litteratiu-».  En  c  Kort  Fremstilling  af  Mathematik- 
kens  Væsen  og  Forhold  til  andre  Videnskaber  ^  (1827)  giver  hans 
Forening  af  forskjellige  Interesser  Udtryk. 

Erslew.  Forf.  Lex.  Maanedsskr.  f.  Lit  VI,  271  ff.  Tidsskr.  f.  Math.  1873, 
S.  168  ff.     H.  C.  Andersen,  Mit  Livs  Eventyr  S.  82  f.  ff,  Q,  Zeuthm. 

V.  Schmidten,  Ulrik  Christian,  1815—86,  Chef  for  Hærens 
Intendantur,  fødtes  10.  Febr.  1815  i  Kjøbenhavn  og  var  en  Søn  af 
Etatsraad,  Borgmester  i  Rudkjøbing  Marcus  Pauli  Karenus  Holst 
V.  S.  (f.  25.  Jan.  1791  t  26.  April  1849)  og  Louise  Augusta  f.  Biørn, 

Han  blev  1834  Student  fra  Sorø  og  i  1840  juridisk  Kandidat  samt 
i  1843  Kancellist  i  Generalstabens  Bureatu  I  1846  erholdt  han 
Overkrigskommissærs  Karakter  samt  blev  2.  Fuldmægtig  i  nævnte 
Bureau.  Ved  Krigens  Udbrud  1848  ansattes  han  som  Korpsinten- 
dant  ved  den  aktive  Armé,  hvilken  ansvarsfulde  Stilling  han  røg- 
tede med  Dygtighed  igjennem  alle  3  Krigsaar.  I  Dec.  1848  over- 
^k  han  til  Krigsministeriet,  i  det  hans  Plads  i  4.  Expeditionskontor 
under  Armeens  Intendantur  forblev  ubesat,  saa  længe  han  fungerede 
som  Korpsintendant.  I  1851  blev  han  fungerende  Kommitteret 
under  Armeens  Intendantur  og  2  Aar  senere  Chef  for  Armeens 
Intendantur  samt  Generalkrigskommissær,  hvomæst  han  i  i86o  be- 
ordredes til  at  overvære  Troppesamlingeme  i  Skaane  i  Kong  Frede- 
rik VII' s  Følge.  I  Dec.  1863  blev  han  atter  Chef  for  Korpsinten- 
danturen ved  den  aktive  Armé,  hvilken  Stilling  han  dog  fratraadte 
i  Maj  1864  for  atter  at  stilles  i  Spids'in  for  Armeens  Intendantur. 
S.  A.  benaadedes  han  med  Kommandørkorset  af  Danebrog.  I  1866 
ansattes  han  som  Borgmester  og  Avktionsdirektør  i  Aarhus,  fra 
hvilken  Stilling  han  entledigedes  i  1885,  i  det  han  samtidig  ud- 
nævntes til  Kammerherre.  —  v.  S.,  som  3.  Okt.  1848  viedes  til 
Hanne  Vilhelmine  Cæcilie  Bamer  (f  1892),  Datter  af  Kammerherre 
Helmuth  Gotthardt  Bamer-Carisius  til  Constantinsborgs  Fideikom- 
mis, døde  6.  Febr.  1886. 

Ersiew,  Forf.  Lex.  p,  ^.  NUvwenhuis. 

V,  Schmieden,  Lorentz  Nicolai  Kafen^  1733 — 1814,  Vice- 
landkansler,  født  5.  Maj  1733,  var  Søn  af  Kjøbmand  og  For- 
stander ved  St.  Petri  Kirke  i  Kjøbenhavn  Heinrich  Kafen  og  Re- 
becca f.  Sommer,  der  efter  denne  sin  første  Mands  Død  (1739) 
ægtede  Kammerraad,  Georg  Heinrich  Johan  v.  Schmieden,  som 
med  stor  Omhu  tog  sig  af  sin  Stifsøn.  Denne  undervistes  fra  1745  i 
Slesvig  af  senere  Provst  Chemnitz  og  blev  1750  immatrikuleret  ved 
Kjøbenhavns  Universitet;  1752  blev  han  Volontær  i  tyske  Kancelli, 
studerede  Historie  og  Statistik  i  Gøttingen  (1753)  og  i  Jena  (1754 
— 56)  og  udnævntes  ved  sin  Hjemkomst  til  Sekretær  ved  Over- 
retten paa  Gottorp.  1758  udvirkede  Stiffaderen,  at  den  unge 
Kafen  sammen  med  ham  optoges  i  den  danske  Adelstand  under 
Navnet  v,  Schmieden,  1759  blev  han  Kancelliraad ,  1768  virkelig 
Overretsraad  og  Aaret  efter  Justitsraad.  1768 — 73  var  han  Med- 
lem af  Likvidationskommissionen  til  Opgjørelsen  af  Huset  Gottorps 
Gjæld.    1774  blev  han  Ftatsraad,  1778  Kammerherre  og  1795  Vice- 

landkansler  i  Slesvig.  1801  blev  Knick  (IX,  571)  foretrukket  for 
haft)  ved  Besættelsen  af  I^ndkanslerposten,  og  v.  S.  udnævntes  til 
Amtmand  over  Hiitten  og  Stapelholm  med  Bibeholdelse  af  sine 
Funktioner  ved  Landretten.  1803  blev  han  hvid  Ridder.  1809 
nedlagde  han  sin  Amtmandspost  og  døde  i.  Nov.  1814.  Han  æg- 
tede 1765  Friedrike  Sophie  Piper  (f.  8.  Juni  1741  i  Tønder,  f  4- 
Okt.  1823  i  Slesvig),  Datter  af  Etatsraad  Anton  Friedrich  P.  til 
Hohenlied  og  Ida  Birgitte  f.  Voltelen. 

O.  Mallings  Saml.  af  Danebrogsridderes  Biografier  (Rigsark.). 

Louis  Bobé, 

Schmiegelow,  Ernst  Carl^  f.  1856,  Læge,  er  en  Søn  af 
Skibskapitajn  Christian  Carl  Ernst  S.  og  Marie  Dorothea  f.  Skeel. 
Han  fødtes  i  Rønne  13.  Okt.  1856,  blev  1873  Student  fra  det  v. 
Westenske  Institut  i  Kjøbenhavn,  tog  Lægeexamen  1879  og  kastede 
sig  over  anatomiske  Studier,  hvoraf  fremgik  hans  Doktordisputate 
(1882).  Derefter  studerede  han  i  Udlandet  Øre-,  Næse-  og  Hals- 
sygdomme  og  oprettede  1883  en  Klinik  for  disse  Sygdomme,  lige- 
som han  samtidig  paa  Kommunehospitalet,  hvor  han  fungerede  sora 
Kandidat,  fik  oprettet  en  Poliklinik.  1884  overtog  han  som  en  af 
Stifterne  af  Poliklinikken  for  ubemidlede  Lægestillingen  ved  den 
indrettede  Afdeling  for  Øre-,  Næse-  og  Halssygdomme.  Fra  1887 
var  han  Medredaktør  af  « Medicinsk  Aarsskrift»  for  sin  Specialitets 
Vedkommende  og  blev  ogsaa  Medarbejder  ved  flere  udenlandske 
Specialtidsskrifter.  1898  udnævntes  han  til  Leder  af  den  nyopret- 
tede oto-laryngologiske  Klinik  paa  Frederiks  Hospital.  Foruden 
talrige  Tidsskriftsafhandlinger  paa  sin  Specialitets  Omraade  har  han 
publiceret  som  særskilte  Skrifter:  «Den  kroniske  Mellemøresuppura- 
tion»  (1886),  cAsthma  i  dens  Forhold  til  Næsesygdomme»  (1889) 
og  « Ørets  Sygdomme,  fremstillede  for  Læger  og  studerende*  (1893; 
2.  forøg.  Udg.  1900).  —  1884  ægtede  han  Dagmar  Marie  Ohlsen, 
Datter  af  Konsul,  Proprietær  Lauritz  Christian  O. 

Carøe  og  Sclmer,  Den  danske  Lægestand,  6.  Udg.  Jul,  Petersen, 

SchmiegeloWy  Ernst  Carl  August,  1826 — 88,  Malermester, 
er  født  27.  Febr.  1826  paa  Fuirendal;  hans  Fader,  Joachim  Fried- 
rich S.  (f  1830),  var  Læge  paa  Holsteinborg,  Moderen  var  Anne- 
mathea  Edebolt  f  Bødtker.  Efter  sin  Konfirmation  blev  S.  sat  i 
Malerlære  i  Kjøbenhavn.  1846  blev  han  Svend,  og  nu  gik  det  til 
Udlandet;  men  i  1848  kom  han  fra  Wien  tilbage  for  som  frivillig 
at   deltage   i   den   udbrudte   Krig.      1853   etablerede   han   sig  som 

Malermester  i  Kjøbenhavn,  indtil  1861  i  Kompagni  med  A.  F.  Dahl, 
men  derpaa  alene,  og  hans  Forretning,  der  lededes  med  kunstnerisk 
Sans,  blev  hurtig  en  af  Kjøbenhavns  største.  1872  blev  han  Med- 
lem af  Malerlavets  Repræsentantskab,  og  her  gjennemførte  han  1885 
en  for  Lavets  Svende  gjældende  Alderdomsforsørgelses-  og  Hjælpe- 
fond, der  des  værre  kun  fik  kort  Levetid.  1874  blev  han  Medlem 
af  Industriforeningens  Bestyrelse,  1879  delegeret  i  Fællesrepræsenta- 
tionen for  dansk  Industri  og  Haandværk,  1881  delegeret  i  det  tek- 
niske Selskabs  Bestyrelse,  1882  Borgerrepræsentant  og  1883  Formand 
for  Sønderjysk  Samfund.  For  bedre  at  kunne  røgte  sine  offentlige 
Hverv  forenede  han  i  1884  sin  Forretning  med  Malermester  C. 
Møllmanns,  og  i  Begyndelsen  af  1888  overtog  denne  sidste  selv- 
stændig de  samlede  Forretninger.  I  Komitéen  for  den  nordiske 
Udstilling  i  Kjøbenhavn  1888  virkede  S.  endelig  med  Iver  som 
Formand  for  Byggeudvalget,  men  inden  den  aabnedes,  blev  han 
^yS»  ^%  4*  Sept.  1888  døde  han.  —  4.  Juni  1858  havde  han  ægtet 
Thecla  Saurbrey  (f.  25.  Nov.  1828),  Datter  af  Oberstlieutenant  Niels 
Gottfred  S.  og  Elisabeth  Waldeline  f.  Sebbelow. 

C.  Nyrop,  Malermester  E.  S.  (1889).     Dlustr.  Tid.  XXXII,  539. 

C.  Nyrop, 

Schnabel,  Bernhard,  1691 — 1754,  Rektor,  blev  født  17.  Febr. 
1691  i  Vemmelev  (ved  Slagelse),  hvor  hans  Fader,  Provst,  Mag. 
Rasmus  S.  (f  1727),  var  Sognepræst.  1707  blev  han  Student  fra 
Slagelse  og  tog  3  Aar  efter  Attestats.  17 12 — 14  var  han  Alumn 
paa  Elers'  Kollegium  og  var  en  meget  benyttet  Manuduktør.  17 14 
tiltraadte  han  en  2  Aars  Udenlandsrejse.  I  Paris  disputerede  han 
1715  i  Holbergs  Paahør  med  en  katholsk  Pater  (jvfr.  Athene, 
Sept.  1813,  S.  211  ff.).  Hjemkommen  blev  den  nye  Udgave  af 
Svanes  Oversættelse  af  det  gamle  Testamente  gjennemset  og  rettet 
af  ham  (H.  Gram  havde  gjennemgaaet  Oversættelsen  af  det  nye 
Testamente);  hele  den  nye  reviderede  Bibeloversættelse  udkom  17 19. 
Aaret  i  Forvejen  havde  han  efter  Biskop  Worms  Indstilling  faæt 
Rektorembedet  i  Kjøge.  1722  blev  han  Magister,  1726  Rektor  i 
Roskilde  og  virkede  her  i  28  Aar  til  sin  Død,  27.  Maj  1754.  Han 
havde  i  de  2  sidste  Aar  sin  ndfi".  anførte  Søn  Christian  S.  adjun- 
geret i  Embedet.  1753  udgav  han  M.  Wøldikes  dogmatiske  Lære- 
bog (fCompendium  theologiæ  theticæ»)  med  Oplysninger  og  pole- 
miske Anmærkninger;  den  udkom  paa  ny  (1756)  efter  hans  Redak- 
tion efter  hans  Død  og  blev  i  sin  Tid  stærkt  benyttet  i  Skolerne. 

En  paabegyndt  dansk  Oversættelse  af  Ovids  « Forvandlinger*  naaede 
han  ikke  at  fuldføre.  Om  hans  Dygtighed  som  Rektor  tør  næppe 
tvivles.  En  af  hans  Disciple  (Es.  Fleischer)  kalder  ham  en  culigne- 
lig  Skolemand,  brav  Lærer  og  mod  sine  Disciple  kjærlig  Lærer*. 
Rektor  S.  N.  J.  Bloch  har  i  Nyt  hist.  Tidsskr.  V,  467  ff.  med  Varme 
hævdet  denne  hans  Ros.  —  1725  havde  han  ægtet  Sophie  Ras- 
mussen (f  1752),  en  Borgmesterdatter  fra  Kjøge.  Konferensraad 
C.  F.  RottbøU  (XIV,  379)  var  hans  Svigersøn. 

J.  C.  Saxtorf,  Memoria  Schnabelionim  (Roskilde  Skoleprogr.  1768).  (J. 
Lorck,)  Fortges.  Nachrichten  von  dem  Zustande  der  Wissenschaftcn  I,  467  ff. 
Bloch,  Roskilde  Domskoles  Hist.  T,  63  f.  A,  Jantzen. 

Schnabel,  Christian,  1728 — 60,  Orientalist  og  Skolemand, 
er  Søn  af  fornævnte  Rektor  B.  S.  og  født  5.  (ell.  6.?)  Juli  1728 
i  Roskilde,  blev  1745  Student  og  1748  Magister;  hvorefter  han  blev 
ansat  som  Hører  ved  Roskilde  Kathedralskole.  1749 — 51  foretog 
han  en  Stuedierejse  i  Frankrig,  Tyskland  og  Holland;  efter  sin 
Hjemkomst  overtog  han  igjen  sin  Lærervirksomhed  og  blev  1754 
Rektor  i  Roskilde.  E.  Fleischer  omtaler  hans  Lærdom  og  Nid- 
kjærhed,  men  tillige  hans  Pirrelighed  og  utidige,  for  Hørerne  stø- 
dende Myndighedshaandhævelse  over  for  disse  og  undskylder  den 
med  hans  svækkede  Helbred.  Han  døde  16.  Nov.  1760.  Siden 
1747  hørte  han  til  den  kjøbenhavnske  Brødremenighed.  Han  har 
udgivet  —  med  latinsk  Oversættelse  og  Noter  —  «Epistolæ  qvæ- 
dam  et  particula  prima  Agrumiæ  ejusqve  commentariorum»  (1755) 
samt  «Continuatio  Agrumiæ^  (1756).  «Agnimia»  er  en  arabisk 
Grammatik,  Grundlag  for  S.s  Udgave  er  et  Pariser-Haandskrift. 

Bloch,  Roskilde  Domskoles  Hist  I,  65  f.;  II,  64  ff.  Kirkehist  Saml.  4.  B. 
V,  604  f.    Nyerup,  Lit.  Lex.  y.  C.  Jacobsen, 

Schnahel,  Marcus,  1744 — 80,  Præst,  er  født  21.  Juni  1744  af 
Forældrene  Poul  S.,  Provst  og  Sognepræst  til  Ulvik  (f.  1705  f  1792), 
og  Maren  Preus  Antoniusdatter  f.  Kjerulf  (f  1753).  Han  deponerede 
1762  fra  Bergens  Skole,  lagde  sig  efter  Mathematik  og  Naturviden- 
skab og  tog  Attestats  1766,  blev  177 1  personel  Kapellan  hos 
Faderen  og  1778  resid.  Kapellan  til  Lier,  hvor  han  døde  5.  Juni 
1780.  Han  var  en  meget  begavet  Mand  med  udprægede  litterære 
Interesser.  Som  Kapellan  hos  Faderen  gjorde  han  en  Rejse  op  til 
Hans  Strøm,  der  satte  megein  Pris  paa  ham  og  efter  hans  Død 
udgav  hans  «Udkast  til  en  Beskrivelse  over  Hardanger»  (1781). 
Det  er  rigest  i   naturhistorisk  Henseende,   men   indeholder  tillige 

mange  historiske  Oplysninger  fra  ældre  og  nyere  Tid.  Megen  Tid 
anvendte  han  paa  at  afskrive  gamle  Skindbreve,  og  det  er  vel 
<lisse,  som  ledede  ham  til  at  forfatte  en  « Prøve  paa,  hvor\'idt  det 
^amle  norske  Sprog  endnu  er  til  i  det  hardangerske  Bondemaab. 
Foruden  dette  har  han  leveret  en  Fortsættelse  af  Miltzows  «Presby- 
terologia  Vos-Hardangriana>,  affattet  med  stor  Nøjagtighed.  Han 
vilde  sikkerlig  have  udrettet  meget,  om  et  længere  Liv  havde  været 
ham  forundt.  Gift  1778  med  Edle  Johanne  Margrethe  Saabye  (f. 
1751  t  1835),  Datter  af  Jørgen  Nielsen  S.  (f.  1707  f  1767),  Sogne- 
præst til  Aagerup,  og  Petronelle  f.  Egede  (f.  17 16  f  1805),  Hans 
E.s  Datter. 

M.  Schnabel,  Beskriv,  ov.  Hardanger.  -Lampe,  Bergens  Stifts  Biskoper  og 
Prester  I,  412.  416.  J).  Thrap. 

Schnacky  Johan  Gustav  Frederik,  f.  1839,  Officer,  Krigs- 
minister. G.  S.  er  født  14.  Dec.  1839  P^  Gaarden  Mallingsminde 
i  Holbæk  Amt,  som  ejedes  af  hans  Fader,  Otto  Diderik  S.;  hans 
Moder  hed  Sophie  Elisabeth  f.  Hellmers.  Efter  at  have  gjennem- 
^aaet  Sorø  Akademi  blev  han  Student  1858  og  kom  1861  paa  den 
kongl.  militære  Højskole,  hvorefter  han  i  1863  blev  Sekondlieute- 
nant  i  Artilleriet  med  Aldersorden  fra  1861.  Under  Krigen  1864 
^orde  han  Tjeneste  ved  2.  Fæstningskompagni  i  Fredericia,  medens 
han  senere  var  ansat  ved  i.  Batteri.  Ved  den  endelige  Afgang 
fra  Højskolen  i  1866  kom  S.  til  i.  Artilleriregiment  og  blev,  efter 
i  1867  at  være  avanceret  til  Premierlieutenant,  s.  A.  ansat  ved  Ar- 
tilleristaben, i  det  han  blev  Medlem  af  Kommissionen  for  Skyd- 
ning med  riflet  Skyts  og  fra  1868 — 72  var  virksom  i  Forsøgskom- 
missionen.  Fra  1872 — 75  var  han  ved  i.  Artilleribataillon  og  kom 
derefter  til  i.  Artilleriregiment.  I  1874  blev  han  ansat  som  Lærer 
i  teknisk  Mekanik  ved  Officersskolens  ældste  Klasse  og  flk  1876 
tillige  Ansættelse  som  Lærer  i  Teknologi  og  Maskinlære  for  den 
samme  Klasse,  hvilke  Stillinger  han  beklædte  til  1882.  Udnævnt 
til  Kapitajn  og  Chef  for  10.  (senere  for  5.)  Batteri  i  1879  blev  han 
tillige  Medlem  af  flere  Kommissioner  under  Artilleriet,  Formand  i 
I.  Artilleriregiments  Mønstringskommission  og  fra  1883  Medlem  af 
Artillerikomitéen,  medens  han  i  1885  sendtes  til  Østerrig  for  at 
overvære  Troppemanøvrer  i  Bøhmen  og  fra  1882 — 84  var  Forstan- 
der for  Artilleriets  Skydeskole. 

I  1886  udnævntes  S.  til  Chef  for  Krigsministeriets  2.  Departe- 
ment og  udfoldede  i  denne  Stilling  en  betydelig  Virksomhed,  bl.  a. 

under  de  Overvejelser  og  Arbejder,  der  stode  i  Forbindelse  med 
Kjøbenhavns  Befæstning,  ligesom  han  som  Krigsministeriets  delege- 
rede indtraadte  i  den  under  Ministeriet  for  Kirke-  og  Undervis- 
ningsvæsenet  nedsatte  Kommission  til  Udarbejdelse  af  Forslag  til 
Ordningen  af  Forholdet  mellem  Staten  og  Kjøbenhavns  Kommune 
med  Hensyn  til  Byens  Fælleder  samt  om  Afgivelse  af  Grund  til  et 
nyt  Frederiks  Hospital  og  til  Overvejelse  og  Undersøgelse  af  de 
Spørgsmaal,  der  angik  Iværksættelsen  af  forskjellige  fra  Regeringens 
Side  paatænkte  Byggeforetagender  (Frederiks  Hospital  og  Kaserner 
for  Gardehusarregimentet  og  Ingeniørregimentet).  Som  Departe- 
mentschef udnævntes  han  i  1889  til  Oberstlieutenant  og  i  1895  ^ 
Oberst. 

25.  April  1896  afløste  S.  Generallieutenant  Thomsen  som  Krigs- 
minister i  Ministeriet  Reedtz-Thott  og  virkede  som  saadan,  indtil 
dette  Ministerium  23.  Maj  1897  trak  sig  tilbage.  Det  var  lykkedes 
ham  at  gjennemføre  Loven  af  22.  Marts  1897  om  Ordningen  af 
Hærens  Forplejningskorps.  I  Jan.  1898  blev  S.  ansat  som  Chef 
for  I.  Artilleriregiment,  og  han  deltog  fra  Maj  til  Juli  1899  som 
den  danske  Regerings  militære  delegerede  i  Fredskonferencen  i 
Haag.  Kort  efter  Hjemkomsten  her  fra  udnævntes  han  atter  til 
Krigsminister  (28.  Avg.),  i  Ministeriet  Hørring,  og  overgik  efter  dets 
Afgang  i  April  1900  i  samme  Egenskab  i  Ministeriet  Sehested;  som 
saadan  gjennemførte  han  Loven  af  7.  April  1900  om  Opførelsen  af 
et  Epidemihospital  for  Hær  og  Flaade  i  Kjøbenhavn,  og  s.  A.  ud- 
nævntes han  til  Generalmajor. 

S.,  som  i  1892  blev  Kommandør  af  Danebrog  af  2.  og  i  1897 
af  I.  Grad,  hv  i  sine  Lieutenantsdage  oversat  flere  af  Fritz  Reuters 
Romaner  paa  Dansk,  ligesom  han  ogsaa  har  været  Medlem  af  Be- 
styrelsen for  Kolind  Sunds  Aktieforetagende.  —  29.  Maj  1867  blev 
han  gift  med  Julie  Louise  Clara  Tenge,  Datter  af  Præsident  Chri- 
stian T.  i  den  storhertugelig  oldenborgske  Appellationsret.  Efter 
hendes  Død,  5.  April  1876,  blev  han  30.  Sept.  1880  gift  med  Ma- 
thilde Elise  Henriette  Groningen,  Datter  af  Dr.  med.  Carl  G.  i 
Brahe  (Storhertugdømmet  Oldenborg). 

niustr.  Tid.  XXXVII,  Nr.  31.  i>  iV".  Nieuu^enhas. 

Schneekloth,  Hans^  181 2 — 82,  Skolemand,  blev  født  19.  Juni 
181 2  i  Miihbrock,  Bordesholm  Amt  i  Holsten.  Han  var  Søn  af 
Indsidder  Claus  Schaatbøll  og  Margarethe  f.  Ruser.     Hjemmet  var 

fattigt,  saa  at  S.  som  Dreng  maatte  vogte.  Eller  en  kort  Forbe- 
redelse hos  en  Landsbylærer  var  han  i  3  Aar  Hjælpe-  og  Huslærer 
paa  Godset  Rantzau,  inden  han  kom  paa  Tønder  Seminarium,  hvor- 
fra han  dimitteredes  1835.  S.  A.  blev  han  efter  en  kort  Ansættelse 
i  Oldeslo  Lærer  ved  Petri  Drengeskole  i  Kjøbenhavn,  hvor  hele 
Undervisningen  skete  paa  Tysk.  Siden  fik  han  Timer  ved  Friis' 
og  fra  1846  udelukkende  ved  Mariboes  Realskole.  1854  oprettede 
S.  en  Realskole  paa  Vesterbro  med  sin  senere  Svigersøn  Cand. 
theol.  F.  A.  Milo  (f.  7.  Sept.  1820  f  8.  Juni  1884)  som  Medbesty- 
rer.  1856  flyttede  Skolen  ind  i  sin  egen  Bygning  paa  Frederiks- 
berg, udvidedes  Aaret  efter  til  lærd  Skole,  og  som  c  Latin-  og  Real- 
skolen paa  Væmedamsvejen*  erhvervede  den  sig  et  anset  Navn. 
S.,  der  1879  blev  titulær  Professor,  døde  11.  Dec.  1882. 

Under  Paavirkning  af  de  nationale  Brydninger  i  4oeme  gjorde 
S.  Overgangen  fra  t3rsk  til  dansk  Sprog  og  Tænkemaade.  Med  sin 
Begejstring  for  Skolen  og  sin  betydelige  pædagogiske  Indsigt,  noget 
ensidig  præget  af  Pestalozzis  Tanker,  blev  S.  en  af  de  dygtigste 
Førere  i  Pressen  og  paa  Møder  for  Bevægelserne  i  vor  Skoleverden 
ved  Aarhundredets  Midte  og  udgav  1850 — 56  det  )rpperlige  Tids- 
skrift « Skolens  Reform*  sammen  med  Milo  og  F.  C.  Christens. 
Han  vilde  emancipere  Skolen  fra  Kirke  og  Stat  og  i  vidt  Omføng 
hævde  Forældrenes  Ret  til  at  sørge  for  deres  Børns  Undervisning. 
S.  var  en  udmærket  Elementarlærer,  der  ved  sin  faste  Karakter  og 
sin  opdragende  Undervisning  havde  stor  Indflydelse  paa  Eleverne. 
Som  Skolebestyrer  vidste  han  at  give  Lærerpersonalet  og  Skolen 
sit  ejendommelige  Præg  og  lagde  megen  Vægt  paa  Overensstem- 
melse med  Hjemmet.  Hertil  sigtede  ogsaa  hans  fyldige  c  Meddelel- 
ser* fra  Skolen,  begyndte  1854  og  fortsatte  fra  1859  under  Titel 
« Hjemmet  og  Skolen*.  Som  Medlem  af  Frederiksberg  Skolekom- 
mission 1858 — 68  lagde  han  Grunden  til  Organisationen  af  denne 
Kommunes  Skolevæsen.  Han  udgav  flere  Skolebøger,  af  hvilke 
hans  Regnebøger  brøde  nye  Baner  ved  at  overføre  de  Pestalozziske 
Grundsætninger  om  anskuelig  Undervisning  paa  dette  Omraade.  — 
Ægtede  i.  (21.  Okt.  1837)  Amalie  Charlotte  Wenzel  (f.  25.  Juni  1808 
f  II.  Maj  1839),  2.  (22.  Maj  1841)  Marie  Emilie  Hansen  (f.  17.  Avg. 
1820  t  28.  Sept.  1858),  3.  (3.  Marts  1860)  Nicoline  Lund  (f  3. 
Marts  1842). 

Erslew,  Forf.  Lex.  Medd.  om  S.s  Latin-  og  Realskole  1883  og  84.  J. 
Larsen,  Bidrag  t,  d.  danske  Folkeskoles  Hist  18 18 — 98.  Joakim  Larsen, 

Schneider,  August  William,  f.  1831,  Bureauchef,  Søn  af 
Kapitajn  i  Marinen  Johan  George  S.  (f.  4.  Nov.  1795  f  6.  Jan. 
1848)  og  Louise  Caroline  Margrethe  f.  Liebe  (f.  27.  Juli  1797  f  23. 
Juni  1874).  Han  er  født  i  Kjøbenhavn  11.  Avg.  1831  og  blev  Kadet 
1845;  som  saadan  var  han  i  Krigsaaret  1848  udkommanderet  med 
Korvetten  « Flora*,  fra  hvilken  han  var  med  til  Opbringeisen  af  en 
Snes  tyske  Kofifardiskibe;  1849  gjorde  han  Tjeneste  i  Fregatten 
«Gefion*,  deltog  i  Ekemførdeafifæren  (1849)  og  var  derefter  5  Maa- 
neder  i  tysk  Krigsfangenskab.  1852  blev  han  Sekondlieutenant, 
gjorde  derefter  et  Togt  til  Sydamerika,  f6r  til  Koffardis  et  Aars 
Tid,  men  afgik  allerede  1858  for  at  overtage  Stillingen  som  kongl. 
Skibsmaaler  i  Kjøbenhavn,  en  Stilling,  der  i  Aarenes  Løb  er  bleven 
betydelig  udvidet,  og  som  han  har  bibeholdt  lige  siden  samt  be- 
klædt med  fremragende  Dygtighed.  1867  udnævntes  S.  til  Chef 
for  « Hovedkontoret  for  Skibes  Maaling  og  Registrering  >  og  1894 
til  Chef  for  det  i  Følge  Loven  af  i.  April  1892  oprettede  c  Ka- 
strerings- og  Skibsmaalingsbureau*.  S.  s  Virksomhed  har  sat  sig 
mange  Spor,  i  det  han  i  Forbindelse  med  sit  Embede  har  udar- 
bejdet en  Mængde  Regler,  Vejledninger  og  Oplysninger  for  den 
danske  Skibsfart,  saaledes  1865  et  Udkast  til  Lov  om  Skibes  Maa- 
ling og  Registrering,  1878  en  engelsk  Afhandling  om  et  internationalt 
Maalesystem,  1881  < International  Signalbog»,  1887  et  Memorandum 
om  internationale  Søfartsforhold.  1889  sendtes  han  som  Danmarks 
delegerede  til  den  i  Washington  afholdte  internationale  maritime 
Konference  og  forfattede  Aaret  efter  en  Redegjørelse  for  dennes 
Forslag.  1890 — 91  var  han  Medlem  af  en  Kommission,  der  udar- 
bejdede et  nyt  Udkast  til  internationale  Søvejsregler;  1899 — 1900 
overtog  han  Ledelsen  af  Arbejderne  ved  den  særlige  Registrering 
af  Kattegats-  og  Østersø-Fiskerfartøjerne;  desuden  har  han  1883 — 99 
dels  udgivet  den  officielle  danske  Skibsliste,  dels  6  Aargange  af 
€  Dansk  Søulykkestatistik  ». 

Under  sin  lange  Embedsvirksomhed  har  S.  bestandig  vist  sig 
at  staa  paa  Højden  med  Tidens  Fordringer  i  teknisk  og  viden- 
skabelig Henseende,  ja  han  har  endog  ved  flere  Lejligheder  vist 
sig  som  en  Foregangsmand,  hvis  Tanker  og  Anskuelser  have  vundet 
frem  blandt  de  store  søfarende  Nationers  Avtoriteter;  han  har  der- 
for ogsaa  saa  vel  indenlands  som  udenlands  vundet  fortjent  Paa- 
skjønnelse  (Kommandørkorset  af  Danebrog  1892,  Fortjenstmedaillen 
i  Guld   1897),   om  det  end  ikke  er  lykkedes  ham  at  faa  alle  de 

ved  Washington-Kongressen  fremkomne  Søfartsforhold  saaledes  ord- 
nede her  hjemme,  som  det  kunde  ønskes.  C*.  With, 

Schneider,  Christoffer,  — 1680 — ,  Medaillør.  Han  skal 
have  arbejdet  her  i  Landet  fra  1670 — o.  1700,  dog  ere  hans  første 
signerede  Medailler  fra  1676.  Han  har  udført  (stukket)  en  Række 
Medailler  i  Anledning  af  Sejrene  i  den  skaanske  Krig,  den  paa- 
følgende Fred  og  Ulrikke  Eleonoras  Forbindelse  med  Carl  XI,  des- 
uden enkelte  Medailler  for  private.  Til  hans  teknisk  fortrinligste 
hører  den  store  Medaille  —  den  største  her  i  Landet  slagne  —  i 
Anledning  af  Niels  Juels  Sejer  i  Kjøge  Bugt  (1677).  Hans  bedste 
Portræt  er  vel  Niels  Juels  Hoftebillede  paa  denne  Medaille;  ellers 
ere  hans  Portrætter  gjæme  lidt  bløde  og  udsvømmende  i  Behand- 
lingen, dog  ere  Medailleme  fra  hans  bedste  Tid  omhyggelig  — 
til  Dels  virtuosmæssig  —  gjennemførte.  Ejendommelig  for  ham 
er  en  Række  nydelig  behandlede  Landskabsbilleder  paa  hans  Me- 
dailler (Helsingborg  med  Udsigt  over  Sundet  til  Kronborg  og  Hel- 
singør; Rygen  svømmende  i  Østersøen,  Fastlandet  i  Baggrunden 
osv.).  Hans  Medailler  fra  8oeme  og  9oeme  ere  allerede  svagere  i 
Behandlingen  end  de  tidligere,  dog  er  Medaillen  for  Fæstningen 
Christiansøs  Anlæggelse  (1684)  endnu  et  virtuosmæssigt  Arbejde. 
Hans  seneste  betegnede  Medaille,  for  Kronprins  Frederiks  første- 
fødte Søns  Død  (1698),  tiu-de  vidne  om  legemlig  Affældighed. 

Wcilbach,  Nyt  Kunstnerlex.  *  J?,  Beckett. 

Schneider^  Gottfried,  1618 — 69,  gottorpsk  Raad,  fødtes  12. 
Dec.  1 6 18  i  Bitterfeld  i  Sachsen  og  var  Søn  af  kursachsisk  Amts- 
skriver  Michael  S.  og  Marie  Reuter.  1638 — 43  studerede  han  Jura 
i  Leipzig,  Wittenberg  og  Leiden,  berejste  derefter  Holland,  Frank- 
rig, England  og  Danmark,  hvor  han  i  Roskilde  besøgte  en  Slægt- 
ning. 1647  blev  han  Dr.  jur.  i  Wittenberg  og  udnævntes  s.  A.  til 
Advokat  ved  Hofretten  sammesteds.  Her  tilbød  man  ogsaa  S.  et 
Professorat  i  Retsvidenskab,  men  han  foretrak  at  træde  i  gottorpsk 
Tjeneste  som  Hof-  og  Kancelliraad  1652  og  sendtes  s.  A.  til  Rigs- 
dagen i  Regensburg.  S.  døde  28.  Marts  1669.  Han  var  2  Gange 
gift:  I.  (26.  Febr.  1655  i  Slesvig)  med  Margrethe  Wasmer  (f  16. 
Jan.  1637  i  Itzeho,  f  3.  Marts  1656  i  Slesvig),  Datter  af  Raad- 
mand  Bendix  W.  i  Itzeho  og  Margrethe  Kielman;  2.  (5.  Maj  1658) 
med  Anna  Boye,  der  overlevede  ham. 

B.  Martini,  Ligprædikener  ov.  G.  S.  (1669)  og  Hustru  Margrethe  (1656). 
Moller,  Cimbria  lit.  II.  Louis  Bobé, 

Schneider,  Johan  Ludvig »  1809 — 70,  Skuespiller.  S.,  der 
var  Søn  af  Slagtermester  Chr.  Ludv.  S.  (f  1857)  og  Johanne  Marie 
f.  Møller  (f  1850),  fødtes  6.  Febr.  1809  i  Kjøbenhavn,  antoges  1850 
som  Korsanger  ved  det  kongl.  Theater,  debuterede  15.  Okt.  1832 
som  Ferrant  i  c  Slottet  Montenero*,  ansattes  1835  som  Prøveskue- 
spiller og  udnævntes  1838  til  kongl.  Skuespiller;  28.  Dec.  1868 
ramtes  han  under  Udførelsen  af  Lange  i  « Soldaterløjer*  af  «i 
Hjæmelammelse,  tog  sin  Afsked  ved  Theateraarets  Udgang  og  døde 
30.  Dec.  1870  i  Kjøbenhavn.  S.  fik  ved  sin  Flid  og  Paapasselig- 
hed  et  omfattende  Repertoire  saa  vel  i  Operaen,  hvor  han  med 
solid  Dygtighed  udførte  flere  større  Partier,  som  i  Skuespillet,  hvor 
han  dog  kun  i  enkelte  Roller,  fornemmelig  den  seje  Smeddesvend 
Chr.  Madsen  i  cGjenboeme*,  hævede  sig  over  Brugbarhedens  Stand- 
punkt; ved  Siden  af  denne  Virksomhed  røgtede  S.  i  nogle  Aar 
(1845 — 49)  Regissørgjemingen.  I  sin  Fritid  syslede  han  med  Maler- 
kunsten og  udstillede  flere  Gange  Landskabsmalerier.  S.  aegtede 
II.  Nov.  1840  Laurentine  Helene  Meden  (f.  1809  f  1883),  Datter  af 
Sognepræst  Andreas  Peter  M.  pQ,  209). 

Overskou,  Den  danske  Skueplads  V — VII.     Weilbach,  Nyt  Kunstnerlez. 

Arthur  AunumL 

Schneider,  Josephine,   1820 — 87,   Filanthrop.      Selv  omtalte 
hun   aldrig   sin   Afstamning,   og  der  foreligger  ingen   Opl)rsninger 
herom.     Til  sit   12. — 14.   Aar  blev  hun  opdragen  i  Hellebæk  og 
rejste  da  til  Udlandet,   hvor  hun  færdedes  meget  i  højerestillede 
Kredse.     Særlig  var  hun  fortrolig  med  tysk  Litteratur  og  Kunst 
Alle  Vegne  vilde  hun  lære  Almuebefolkningens  Liv  at  kjende  og 
besøgte  næsten   alle  filanthropiske  Anstalter   i  Tyskland,    Østerrig 
og  Ungarn.     I  Begyndelsen  af  6oeme  tog  hun  Ophold  i  Kjøben- 
havn, hvor  hun  kastede  sig  over  Arbejdet  med  denne  Bys  laveste 
Befolkning;  til  Stadighed  færdedes  hun  i  den  daværende   « Peder 
Madsens  Gang»,  hvor  hun  anstrængte  sig  for  at  rejse  faldne  Kvin- 
der og  tage  sig  af  hjælpeløse  Børn.     Hun  søgte  Hospitalerne   for 
at  støtte  baade  smaa  og  store,   stiftede  en   Konfirmationsforening 
paa  Frederiksberg  og  tog  i  øvrigt  Del  i  det  Arbejde,  som  c  Hjælpe- 
foreningen for  kvindelige  Haandarbejdere  af  1867 »  krævede;  snart 
knyttedes  hun  til  t  Plejeforeningen  for  Frederiksberg  og  Vesterbro » 
og  var  i  en  Snes  Aar  dennes  Forstanderinde.     Hendes  Kjærlighed 
til   forladte  Børn   bragte  hende  til  at  tage  saadanne   i  Pleje,  og 
snart  havde  hun  14  i  sit  eget  Hjem;  at  dette  ikke  kunde  rumme 

:alle  de  mange  andre,  hun  ønskede  at  tage  sig  af,  bevirkede  Op- 
xettelsen  af  c  Børnehjemmet  paa  Wodroffsvej*  1874.  Først  boede 
det  til  Leje;  men  ved  forskjellige  Indsamlinger  og  Legater  blev  der 
rejst  en  Bygning,  indrettet  til  at  kunne  optage  200  Børn.  8.  Nov. 
1885  toges  denne  i  Brug,  og  Frk.  S.  blev  dens  Forstanderinde.  For- 
uden at  hun  ofrede  meget  af  sin  betydelige  Formue  paa  Børne- 
hjemmets Fremme,  lykkedes  det  hende  i  de  12^/s  Aar,  hun  var 
dets  Leder,  at  faa  indsamlet  over  ^A  Mill.  Kr.  dertil.  Alt  styre- 
des uden  Love,  kun  efter  hendes  Erfaring  og  Plan,  og  det  vides 
ikke,  at  et  eneste  af  de  Børn,  der  ere  udgaaede  fra  dette  Hjem, 
er  kommet  paa  Afveje.  Hun  var  som  skabt  til  Styrer.  Hun  hørte 
til  de  store  Aander  med  Overlegenhed  og  Fordomsfrihed,  forbav- 
sende psykologisk  Sans  og  en  Jæmvilje,  som  altid  var  i  det  godes 
Tjeneste.  I  sine  senere  Aar  erhvervede  hun  ved  sine  egne  Midler 
-en  Landejendom  ved  Smidstrup,  hvor  hendes  Plejebørn  om  Somme- 
ren kunde  tumle  sig  i  frisk  Luft  og  uddannes  til  praktisk  Gjerning. 
Kort  før  sin  Død  kjøbte  hun  i  samme  Øjemed  Gilbjærggaard  ved 
•Gilleleje,  hvor  der  i  Følge  en  Bestemmelse  i  hendes  Testamente 
blev  opført  en  Sommerbolig  for  Børnene  og  indrettet  en  praktisk 
Uddannelsesskole  for  konfirmerede  Piger  fra  Hjemmet  paa  Wodroflfs- 
vej.  Gaarden  i  Smidstrup  blev  saa  solgt,  og  Kapitalen,  som  kom 
ind  derfor,  blev  et  Legat  for  Moderstiftelsen.  Frk.  S.  døde  25. 
Juni  1887,  og  da  overtoge  Kongen  og  Dronningen  Protektoratet  for 
hendes  Stiftelse. 

Ulustr.  Tid.  XXVIII,  Nr.  40.  Beretn.  om  Børnehjemmet  paa  Wodrofifsvej 
1889  og  1899.  Mc,  Bøgh. 

Schnell,  Betty  Mathilde,  s.  Hennings  (VII,  345). 

Sclmell,  Claus  Jørgen  (ell.  Jørgensen),  1702—83,  Officer, 
Søn  af  Foged  i  Thelemarken  Jørgen  S.,  hvis  Slægt  stammede  fra 
Haderslev,  og  Magdalene  Matthisdatter,  var  født  i  Christiania  5. 
April  1702.  Han  blev  Fændrik  ved  2.  bergenhusiske  Regiment 
17 19,  Sekondlieutenant  reforme  i  Livgarden  til  Fods  1722,  Premier- 
lieutenant  1728,  forlod  Livgarden,  da  han  1735  ^^^^  Kapitajn  og 
Kompagnichef  ved  2.  vesterlenske  Regiment,  fik  s.  A.  Majors  Ka- 
rakter, blev  1737  forsat  til  2.  akershusiske  og  Aaret  efter  til  sles- 
vigske nationale  Regiment;  Oberstlieutenant  1746  (Anciennitet  1743), 
forsat  til  møenske  gevorbne  Regiment  1747,  Obersts  Karakter  1751 
(Anciennitet  fra  1750),  Chef  for  2.  smaalenske  Regiment  1760,  Gene- 
ralmajor 1761  og  s.  A.  Chef  for  nordenfjældske  gevorbne  Infjanteri- 

regiment,  i.  Deputeret  i  Generalitets-  og  KommissariatskoUegiet  i 
Christiania  fra  dettes  Oprettelse  i  1767.  Da  der  i  Aarene  1767 — 72^ 
ikke  var  udnævnt  nogen  kommanderende  General  i  Norge,  udførte 
nævnte  Kollegium  i  disse  Aar  den  kommanderende  Generals  For- 
retninger. S.  blev  Ridder  af  Danebrog  1768  og  Generallieutenant 
1772,  var  fra  1777  fritaget  for  at  føre  Kommandoen  over  sit  Regi- 
ment, for  hvilket  H.  J.  H.  Hesselberg  (VII,  430)  senere  gjorde 
Tjeneste  som  Kommandør.  S.  forblev  dog  staaende  som  Regi- 
mentets Chef  til  1781  og  beholdt  Chefsgagen  til  sin  Død,  der  ind- 
traf  i  Christiania  9.  Marts  1783. 

S.  var  2  Gange  gift:  i.  (1741)  med  Sophie  Margrethe  L 
Reventlow  (f  1748),  Datter  af  Oberstlieutenant,  Hofmester  paa 
Glticksborg  Engel  Christoph  R.;  2.  (1750)  med  Hedevig  Margrethe 
f.  Muller  (f.  1722  f  1779),  Datter  af  Major  Christian  Carl  M.  til 
Tyrrestrup. 

Anker,  Biogr.  Data  om  norske  Generalspersoner.  C,  O,  Mttnt?U^ 

Sclmell,  Johan,  (1482),  s.  Snell. 

V.  Schnitter,  Michael  Christopher,  1662 — 1738,  Officer. 
Stamfaderen  til  den  Schnitterske  Familie  blev  ophøjet  i  den  tyske 
Rigsadelstand  af  Kejser  Carl  V.  M.  C.  var  Søn  af  kurfyrstelig 
brandenborgsk  «Oberhauptmann>  over  Artilleriet  i  Minden  Ono- 
phrius  V.  S.  (f.  1620)  og  Margaretha  v.  Tessin.  Han  hørte  til  en 
Slægt,  der  gjennem  flere  Led  havde  viet  sig  til  den  militære  Stand,, 
og  tilbragte  selv  sin  Ungdom  med  krigersk  Færd  paa  forskjellige 
Krigsskuepladser  i  Evropa.  Som  Fændrik  i  østerrigsk  Tjeneste  over- 
værede han  1683  Tyrkernes  Belejring  af  Wien  og  tog  et  Grundrids 
af  de  omfattende  Belejringsarbejder,  som  han  forelagde  Kejser  Leo- 
pold I.  Senere  toges  han  i  Tjeneste  af  Kurfyrst  Frederik  III  af 
Brandenborg  som  I-rieutenant  ved  det  ungholstenske  Infanteriregi- 
ment, og  blev  kort  efter  Kapitajn.  Han  deltog  med  de  branden- 
borgske  Tropper  som  Overkvartermester  i  Kampene  i  Ungarn  og 
som  Overingeniør  i  Belejringen  af  Ofen  1686.  Under  Hertug  Carl 
rv  Leopold  af  Lothringen  var  han  paa  østerrigsk  Side  med  ved 
Erobringen  af  Mainz  1689  sammen  med  sin  ældste  Broder.  Haa 
deltog  dernæst  i  hele  den  flanderske  og  brabantske  Krig,  i  de  3. 
sidste  Kampagner  som  Generalkvartermester  ved  de  danske  Trop- 
per, indtil  Freden  blev  sluttet  med  Frankrig  i  Rijswijk  1697.  Efter 
Krigen  drog  han  med  den  danske  General  en  chef.  Hertug  Ferdi- 

nand  Vilhelm  af  Wtirttemberg,  til  Kjøbenhavn  og  blev  paa  dennes 
Anbefaling  tagen  i  dansk  Krigstjeneste. 

Han  udnævntes  nemlig  til  Generalkvartermester-Lieutenant  ved 
den  holstenske  Fortifikationsetat  1698  og  s.  A.  til  Oberstlieutenant 
af  Infanteriet.  Ved  den  svenske  Konge  Carl  Xn's  Landgang  paa 
Sjælland  1700  udkastede  han  en  Plan  til  en  Forstærkning  af  Kjø- 
benhavns Befæstning  ved  Feltværker,  som  vedtoges  og  strax  iværk- 
sattes. 1701  udnævntes  han  ■  til  Oberst  og  Kommandant  i  Rens- 
borg,  i  hvilken  Stilling  han  17 10  forfremmedes  til  Brigader.  Ved 
Udgangen  af  17 12  forsattes  han  til  Kronborg  som  Kommandant, 
og  han  udnævntes  Aaret  efter  til  Generalmajor  af  Infanteriet.  I 
de  12  Aar,  han  beklædte  Kommandantposten  paa  Kronborg,  arbej- 
dede han  med  Iver  paa  Fæstningens  Forbedring,  men  hemmedes 
i  sin  Virksomhed  ved  den  ringe  Støtte,  han  fandt  hos  Landeta- 
tens Generalkommissariat,  hvortil  hans  herskesyge  og  bydende  Ka- 
rakter, som  ingen  Modstand  taalte,  var  Grunden.  Af  samme  Aar- 
sag  stod  han  ogsaa  paa  en  spændt  Fod  med  Helsingørs  Magistrat. 
1725  erholdt  han  Afsked  fra  sin  militære  Stilling,  og  han  døde  1738. 

S.  ægtede  1702  Eleonora  Christiana  v.  Qualen,  Datter  af  Hof- 
marskal ved  det  fyrstelig  biskoppelige  Hof  i  Eutin  Otto  v.  Q.  og 
Maria  Friederica  Wetzel  v.  Marsilien. 

Tychsen,  Fortifikations-Etaterne  og  Ingenieurkorpset  1684 — 1893.  Amho  tz, 
Cronborg  Slots  og  Fæstnings  Hist.  S.  iQff.  Bidrag  t.  den  store  nord.  Krigs 
Hist.,  udg.  af  Generalstaben,  1,  450.  505.  y,  £,  Tychsen, 

Scholl,  Anna  Regina,  s.  Tychsen. 

Scholten,  Henrik,  1677 — 1750,  Officer,  nedennævnte  General 
Jobst  S.s  Søn  af  i.  Ægteskab,  var  født  3.  Nov.  1677,  vistnok  i 
Danmark.  Han  blev  1695  Fændrik  ved  Prins  Georgs  Regiment, 
1697  Sekondlieutenant,  1700  Premierlieutenant,  1701  Kapitajn,  1704 
forsat  til  Garden,  1710  Major,  1712  Oberstlieutenant,  1714  Oberst 
for  fynske  nationale  Regiment,  17 15  for  Prins  Georgs,  17 16  for 
fynske  hvervede  (til  1734),  1723  Generalmajor,  1731  tillige  Drabant- 
hauptmand  (til  1740),  1734  Chef  for  holstenske  Regiment  (til  1736) 
og  Generallieutenant,  1736  Kommandant  i  Rensborg,  1740  i  Kjø- 
benhavn, 1742  virkelig  General,  1749  Chef  for  laalandske  Regiment, 
som  han  i  Forbindelse  med  Kommandantskabet  beholdt  til  sin 
Død,  31.  Juli  1750;  Ridder  af  Danebrog  1729,  af  Elefanten  1749. 

S.  steg  altsaa  til  de  højeste  Værdigheder  og  har  vistnok  i  det 
hele  været  en  dygtig  og  anset  Mand-,  men  han  hører  ikke  til  dem, 

SchoUeftt  Henr, 


hvis  Navn  i  fremtrædende  Grad  er  kn)rttet  til  mindeværdige  Begi- 
venheder i  Krig  eller  Fred.  Som  vmg  tog  han  med  de  danske 
Hjælpetropper  1701 — 14  Del  i  den  spanske  Arvefølgekrig  og  var  med 
ved  de  berømteste  Slag  og  Belejringer  (saaret  ved  Malplaquet  1709), 
ligesom  han  senere  tog  Del  i  den  store  nordiske  Krigs  sidste  Fdt- 
tog  i  Pommern  og  Norge.  1734 — 36,  under  den  polske  Tronfølge- 
krig, var  han  atter  kommanderet  til  Udlandet  med  et  dansk  Hjælpe- 
korps, og  da  dettes  Chef,  General  AJpmer,  blev  kaldt  hjem,  førte 
S.  og  Generallieutenant  Amthor  Korpset  tilbage  til  Danmark.  1743 
fik  han  Overbefalingen  over  det  Korps,  som  blev  mobiliseret  paa 
Sjælland,  da  Christian  VI  i  Anledning  af  det  svenske  Tronfølge- 
spørgsmaal  tænkte  paa  at  rykke  ind  i  Sverige.  Fremdeles  kan 
nævnes,  at  han  har  haft  Del  i  det  bekjendte  c  Reglement  fiir  unsere 
geworbene  u.  National-Infanterie»,  som  Christian  VI  lod  udarbejde. 
S.  havde  13.  Avg.  1721  ægtet  Louise  Brockdorflf  (f.  1700  f  ix. 
Nov.  1744),  Datter  af  Hofjægermester  Gerhard  B.  til  Ødstedgaard. 
Han  ejede  Estrup  og  Skodborghus  i  Malt  Herred.    H,  W.  Harb&u, 

Scholten^,  Jobst,  o.  1648 — 1721,  Officer,  var  født  i  Amster- 
dam. Hans  Slægt  hørte  hjemme  i  Westfalen  (Grevskabet  Teklen- 
burg),  men  hans  Fader,  Henrik  S.,  var  vandret  til  Holland,  var 
bleven  Overlandbygmester  i  Amsterdam  og  optagen  blandt  Stadens 
Patriciere.  Forskjelligt  tyder  paa,  at  denne  Henrik  S.  har  været 
nærmere  knjttet  til  Henrik  Ruse  (XIV,  464),  maaske  ved  Slægt- 
skabsbaand,  og  at  det  er  gjennem  sidstnævnte,  at  Sønnen  i  en 
meget  ung  Alder,  der  siges  14  Aar  gammel,  er  kommen  til  Dan- 
mark. Han  stod  før  1670  som  Fændrik  ved  Ruses  Infanteriregi- 
ment, blev  her  1672  Lieutenant  og  Aaret  efter  Kapitajn.  Senest 
1677  kom  han  som  Major  til  Livregimentet  (Garden)  til  Fods,  hvor 
han  snart  efter  blev  Oberstlieutenant,  og  som  han  kommanderede 
i  de  sidste  1V2  Aar  af  den  skaanske  Fejde.  1679  blev  han  Oberst, 
Kommandant  i  Rensborg  og  Chef  for  en  der  garnisonerende  Ba- 
taillon,  1682  Chef  for  Dronningens  Livregiment  i  Gliickstadt,  1687 
Brigader,  1690  Generalmajor,  i  det  han  samtidig  fratraadte  Kom- 
mandoen over  Regimentet.     1695  fik  han  det  hvide  Baand. 

S.s  egentlige  Fag  var  dog  ikke  Infanteri-,  men  Ingeniørtjene- 
sten.     Han    var   bleven   oplært   af  Ruse    og    havde   dernæst  søgt 


*    I  samtidige   Aktstykker  vil   man   finde   Navnet  stavet  højst    forskjellig; 
oftest  maaske  skrives  det  Schultz. 

videre  Uddannelse  i  sit  Fødeland  og  i  Brandenborg.  Efter  sin  Til- 
bagekomst havde  han  først  fungeret  som  Konduktør  ved  nogle  af 
sin  Læremesters  fortifikatoriske  Anlæg  i  Hokten  og  1672  som  le- 
dende Ingeniør  ved  det  vigtigste  af  disse,  Ombygningen  af  Fæst- 
ningsværkerne om  den  gamle  Del  af  Rensborg.  I  den  skaanske 
Krig  havde  han  ogsaa  gjort  Tjeneste  som  Ingeniør.  Under  sin 
Virksomhed  som  saadan  var  han  under  Wismars  Belejring  1675 
kommen  slemt  til  Skade  ved  et  Fald  og  var  bleven  saaret  ved 
Malmø  1677.  Siden  havde  han  været  med  ved  Landskrone  s.  A., 
ved  Baahus  og  Helsingborg  1678.  Efter  Freden  i  Lund  kom  han, 
som  anført,  til  Holsten  og  blev  1685  udnævnt  til  Inspektør  over 
Fæstningerne  i  Hertugdømmerne  og  Grevskaberne  og  endnu  s.  A. 
til  Chef  for  den  kort  i  Forvejen  oprettede  Fortifikationsetat  i  disse 
Provinser.  Allerede  forinden  (1681 — 82)  havde  han  ved  Jadebugten 
anlagt  Fæstningen  Christiansburg,  der  skulde  sikre  Forbindelsen  til 
Søs  mellem  Oldenborg  og  Holsten,  men  som  snart  blev  opgiven. 
Ligeledes  havde  han  udvidet  Rensborgs  Befæstning  mod  Syd  (Neu- 
werk,  1684 — 85),  ligesom  han  senere  udvidede  den  mod  Nord  (Kron- 
værket,  1690).  Ved  disse  Arbejder  ftilgte  han  de  Veje,  Ruse  havde 
angivet,  men  gjorde  det  i  øvrigt  med  Dygtighed.  Sammen  med 
en  anden  af  Ruses  Elever,  Andr.  Fuchs  (V,  484),  ledede  S.  frem- 
deles de  feltfortifikatoriske  Anlæg  og  Belejringsarbejderne  i  de 
Smaakrige,  som  i  A  århundredets  sidste  Decennier  bleve  førte  i  og 
ved  Monarkiets  sydlige  Provinser:  Toget  mod  Hamborg  1686,  Be- 
lejringen af  Ratzeburg  1693,  Indtagelsen  af  de  gottorpske  Skanser 
i  Stapelholm  og  Ejdersted  1697,  Gjentagelsen  heraf  i  1700  og  s.  A. 
Belejringen  af  Tønning  og  Felttoget  i  Holsten. 

Efter  Freden  i  Traventhai  (18.  Avg.  1700)  fik  S.  tillige  Inspek- 
tion over  Infanteriregimenteme  i  Holsten  og  Slesvig,  og  i  Begyn- 
delsen af  1701  blev  han  Generallieutenant.  Men  da  der  nogle 
Maaneder  senere  blev  sendt  et  Hjælpekorps  til  Nederlandene  i 
Sømagtemes  Sold,  fik  S.  Ansættelse  som  næstkommanderende  ved 
Korpset;  tillige  blev  han  Chef  for  den  til  dette  hørende  2.  Batail- 
lon  af  Prins  Carls  Regiment.  I  Slagene  ved  Høchstedt  (1704) 
og  Rammilies  (1706)  og  ved  adskillige  Belejringer  vandt  han  Navn 
som  en  tapper  og  omsigtsfiild  Troppefører  og  først  og  fremmest 
som  en  kyndig  Ingeniør.  Han  førte  under  Hertugen  af  Wurttem- 
bergs  Fraværelse  gjentagende  Kommandoen  over  de  danske  Trop- 
per og  optraadte  med  Bestemthed  for  at  hævde  disses  traktatmæs- 
sige Rettigheder  mod  Overgreb  fra  hans  Landsmænd  Hollændernes 

Side.    I  Begyndelsen  af  1708  traadte  han  imidlertid  efter  eget  Ønske 
ud  af  dansk  Tjeneste,  uvist  hvorfor. 

Saa  var  det,  da  Grev  Chr.  Ditl.  Reventlow  i  Foraaret  1710 
nedlagde  sin  Post  som  øverstbefalende  for  den  danske  Hær,  at 
Frederik  IV  valgte  S.  til  hans  Efterfølger.  Man  ansaa  ingen  af 
de  i  Danmark  tjenende  Generaler  for  at  være  Posten  voxen  og 
bragte  derfor  flere  fremmede  i  Forslag.  Som  Anbefaling  for  S. 
blev  anført  dels  hans  nøje  Kjendskab  til  Hær  og  Land,  dels  hans 
Anseelse  som  Ingeniør;  thi  Fæstningskrigen  spillede  en  vigtig  Rolle 
i  hine  Tider,  og  man  havde  under  Felttoget  i  Skaane  haardt  savnet 
en  dygtig  teknisk  Officer.  Udslaget  gjorde  dog  en  Udtalelse  fra 
Kongens  Generaladjudant  Bendix  Meyer,  der  i  øvrigt  s.  A.  ægtede 
en  Datter  af  S.  (s.  XI,  270).  Efter  nogens  Tids  Betænkning  tog 
S.  mod  Tilbudet,  og  6.  Juni  17 10  blev  hans  Udnævnelse  til  Gene- 
ral til  Fods  underskreven. 

Over  et  Aar  gik  med  til  at  reorganisere  Hæren,  der  havde 
lidt  svære  Tab,  især  af  Heste,  under  den  hovedkulds  Rømning  af 
Skaane  efter  Slaget  ved  Helsingborg.  Pesten  hemmede  tilmed  alle 
Arbejder,  og  Valentin  Eickstedt  (IV,  459),  der  samtidig  var  bleven 
Overkrigssekretær,  havde  aldrig  før  haft  med  administrative  Forret- 
ninger at  gjøre.  At  Hæren  alligevel  blev  bragt  i  ret  god  og  efter- 
haanden  endog  i  meget  god  Stand,  maa  sikkert  for  en  stor  Del  til- 
skrives S.,   der  af  alle  anerkjendes  som  en   dygtig  Administrator. 

17 1 1  tog  man  saa  atter  fat  paa  Krigen,  men  Begyndelsen  var 
ikke  synderlig  lovende.  De  Forsøg,  der  bleve  gjorte  paa  at  tage 
Wismar  og  Stralsund,  løb  ud  i  Sandet,  men  indbragte  alligevel  S. 
Elefantordenen.  Mere  Ære  vandt  han,  da  han  det  følgende  Aar 
erobrede  Fæstningen  Stade  og  dermed  de  svenske  Provinser  Bremen 
og  Verden;  men  kort  efter  led  den  danske  Hær  Nederlaget  ved 
Gadebusch.  Vor  Krigsførelse  havde  her  Ugesom  Aaret  forud  savnet 
den  Energi  og  det  Initiativ,  uden  hvilke  en  offensiv  Optræden  bliver 
meningsløs;  men  Krigsførelsen  havde  kun  været  en  Afspejling  af 
den  danske  Politik,  famlende  og  holdningsløs  over  for  fremmed 
Paa  virkning,  som  denne  havde  været.  I  171 1,  da  alle  Forberedel- 
ser vare  trufne  med  et  Angreb  paa  Wismar  for  Øje,  lod  man  sig 
af  Sachsen  og  Preussen  overtale  til  at  anvende  sin  Hovedstyrke 
mod  Stralsund.  Og  ved  Gadebusch  var  det  gaaet  saa  vidt,  at 
man  umiddelbart  før  Sammenstødet  for  at  imødekomme  Sachsemes 
Ønske  forandrede  den  en  Gang  indtagne  Opstilling.  Strax  efter 
Slaget  spores  der  imidlertid  et  Omslag.     Danmarks  politiske  Hold- 

ning  over  for  de  allierede  vinder  ikke  lidt  i  Fasthed  og  Værdig- 
hed; Krigen  kan  derfor  føres  mere  energisk  og  maalbevidst,  og 
Udfaldet  bliver  følgelig  fra  nu  af  mere  tilfredsstillende:  1713  kapitu- 
lerer Stenbock  med  hele  sin  Hær  ved  Oldenswort,  17 14  tvinges 
Gottorpeme  til  at  overgive  Tønning,  17 15  erobres  Rygen  og  Stral- 
sund,  og  endelig  falder  17 16  Wismar,  Sveriges  sidste  Holdepunkt  i 
Tyskland. 

I  Wismars  Erobring  tog  S.  ikke  umiddelbart  Del  (jvfr.  IV, 
256),  men  ellers  havde  han  under  hele  denne  saarige  Krig  i  Nord- 
tyskland een  chef>  kommanderet  den  danske  Hær.  Kongen  havde 
imidlertid  saa  at  sige  uafbrudt  staaet  ved  hans  Side  og  havde  til 
Tider  grebet  direkte  ind.  Det  var  saaledes  Frederik  IV,  der  trods 
S. s  Modforestillinger,  havde  befalet  Ændringen  i  Planen  for  Slaget 
ved  Gadebusch.  Det  store  Materiale,  der  foreligger  til  hin  Periodes 
Krigshistorie,  er  dog  endnu  for  lidet  bearbejdet,  til  at  man  i  det 
enkelte  kan  fælde  en  Dom  over  den  Indflydelse,  S.  s  Virksomhed 
har  øvet  paa  Begivenhedernes  Gang.  Saa  meget  kan  man  imidlertid 
sige,  at  de  egentlige  Feltherreegenskaber:  det  klare  Overblik,  den 
hurtige  Beslutning  og  den  energiske  Gjennemførelse  —  dem  havde 
han  ikke-,  og  denne  Mangel  paa  virkelig  Overlegenhed  forklarer 
ogsaa,  baade  at  Kongen  oftere  tog  mere  Hensyn  til  uvedkommendes 
Raad  end  til  sin  Overgenerals,  og  at  denne  fandt  sig  heri.  Ved 
Gadebusch,  den  eneste  Gang,  S.  kommanderede  Hæren  i  aaben 
Mark,  vare  S.s  egne  Dispositioner  heller  ikke  ubetinget  heldige. 
Men  paa  den  anden  Side  har  han  med  den  Dygtighed  i  flere  Ret- 
ninger, som  han  allerede  i  Arvefølgekrigen  havde  givet  Beviser 
paa,  og  med  den  Erfaring,  han  havde  erhvervet  sig,  været  en 
desto  værdifuldere  Støtte  for  Kongen,  jo  mere  denne  lærte  i  mili- 
tær som  i  politisk  Henseende  at  handle  paa  egen  Haand. 

Efter  at  Stralsund  havde  kapituleret  i  Dec.  17 15,  gik  største 
Delen  af  den  danske  Hær  mod  Wismar.  Men  da  det  rygtedes,  at 
Carl  XII  forberedte  en  Overgang  over  Sundet,  maatte  S.  ilsomst 
følge  Kongen  til  Sjælland.  Senere  paa  Aaret  vendte  Bladet  sig: 
det  blev  nu  Danmark,  der,  forstærket  med  et  russisk  Korps,  paa- 
tænkte en  Landgang  i  Skaane,  og  S.,  som  var  bleven  sat  i  Spid- 
sen for  Landetatens  Generalkommissariat,  fik  nok  at  tage  Vare  baade 
i  denne  Egenskab  og  som  Chef  for  det  ti?  Expeditionen  bestemte 
danske  Korps.  Han  skal  have  forpligtet  sig  til  at  tage  Landskrone 
paa  14  Dage,  men  nærede  Betænkeligheder  med  Hensyn  til  Hæ- 
rens Proviantering,    saafremt  Foretagendet  ikke  snart  kunde  sættes 

i  Værk.  Det  var  derfor  saa  uretfærdigt  som  muligt,  naar  Zaren 
imistænkte  S.  for,  bestukken  af  det  engelsksindede  Parti,  at  trække 
Forberedelserne  i  Langdrag;  men  gjensidig  Mistillid  var  nu  en  Gang 
et  sørgeligt  Særkjende  for  den  « nordiske  Liga>.  Naar  S.  i  den 
nærmest  følgende  Tid  var  beskæftiget  med  Planer  til  en  Udvidelse 
af  Kjøbenhavns  Befæstning,  maa  Anledningen  vel  for  en  stor  Del 
ogsaa  søges  i  den  lige  saa  urimelige  Frygt,  man  under  de  russiske 
Troppers  Ophold  paa  Sjælland  havde  næret  for,  at  Zaren  vilde 
benytte  Lejligheden  til  et  Overfald  paa  Danmarks  Hovedstad,  1 
Efteraaret  17 17  blev  S.  atter  sat  i  Arbejde  i  Anledning  af  et  projek- 
teret dansk-russisk  Indfald  i  Sverige,  denne  Gang  med  Norge  som 
Udgangspunkt.  Dette  Rige  og  de  tilstødende  svenske  Landskaber 
bleve  jo  ogsaa  fra  nu  af  Krigens  Skueplads ,  og  da  Kongen  i  Efter- 
aaret 17 18  lod  sine  højeste  Embedsmænd  skriftlig  udtale  sig  om 
den  politiske  Situation,  var  det  derfor  ganske  naturligt,  at  S.  særlig 
fremhævede  Hensynet  til  Forbindelsen  med  og  Provianteringen  af 
Norge  som  Grund  til  at  slutte  sig  til  England  fremfor  til  Rusland. 
Ved  F.  J.  Dewitz'  Død,  1719,  blev  S.  udnævnt  til  hans  Efterfølger 
som  Generalgouvemør  i  Forpommem  og  Rygen,  men  ved  Fred- 
slutningen Aaret  efter  fik  Sverige  disse  Lande  tilbage.  7.  Nov. 
1 721  afgik  han  ved  Døden. 

S.  havde  været  gift  2  Gange:  i.  (o.  1675)  med  Adelgunde 
Mechtilde  Rømeling,  Søsterdatter  af  Ruse  (jvfr.  XIV,  483);  2.  med 
Charlotte  Amalie  v.  Plessen  (f.  1686  f  1740),  Datter  af  General- 
lieutenant  S.  C.  v.  P.  (XIII,  162);  hun  ægtede  2.  Gang  Gehejme- 
raad  J.  G.  v.  Holstein  (Vm,  35). 

Tychsen  ,  Fortifikations-EtaterDe  og  Ingenieurkorpset  1684 — 1893.  Jahn, 
De  danske  Auxiliairtropper  II.  Hist.  Tidsskr.  4.  R.  VI;  5.  R.  HI;  6.  R.  V. 
Danske  Saml.  2.  R.  I,  270  ff.     Danske  Mag.  5.  R.  III,  331  f. 

H.  W,  Harbou. 

Scholten,  Jobst  Grerhard,  1814 — 64,  Officer.  Han  fødtes  28. 
Jan.  1814  og  var  en  Søn  af  vestindisk  Regeringsraad  Jobst  Gerhard 
S.  og  Karen  Glerup  Holst  f.  v.  Schmidten.  Han  blev  Landkadet 
1824,  opvartende  Page  1828,  Sekondlieutenant  å  la  suite  i  sjælland- 
ske Jægerkorps  1830  med  Aldersorden  fra  1828  og  indtraadte  1831 
i  Niunmer,  fik  1837  Premierlieutenants  Karakter,  selve  Graden  1839, 
i  hvilket  Aar  han  ogsaa  blev  Kammerjunker.  I  1848  rykkede  han 
som  Adjudant  ved  Jægerkorpset  (nu  2.)  ud  i  Felten  og  deltog  i 
Kampen  ved  Bov  og  i  Slaget  ved  Slesvig,  hvorefter  han  avance- 
rede til  Kapitajn  af  2.  Klasse.     Det  følgende  Aar  var  han  med 

ved  Adsbøl  og  i  Slaget  ved  Fredericia,  hvorefter  han  udnævntes 
til  Kapitajn  af  i.  Klasse,  medens  han  i  1850  deltog  i  Slaget  ved 
Isted  og  Kampen  ved  Stenten  Mølle.  S.  forfremmedes  1857  til 
Major  og  kom  til  3.  Bataillon,  hvorfra  han  i  186 1  gik  over  til  20. 
Bataillon;  i  Dec.  1863  blev  han  udnævnt  til  Oberstlieutenant  og  til 
Chef  for  20.  Regiment,  som  han  førte  med  Bravour  i  Kampen  foran 
Danevirke  3.  Febr.  og  navnlig  i  Fægtningen  foran  Fredericia  8. 
Marts.  Han  beordredes  senere  med  sit  Regiment  til  Dybbøl  og 
deltog  i  Kampen  18.  April,  under  hvilken  han  fandt  Heltedøden.  — 
S.  havde  12.  April  1851  indgaaet  Ægteskab  med  Nicoline  Magda- 
lene Petersen,  Datter  af  Looper  ved  Øresunds  Toldkammer,  Krigs 
raad  Johan  Peter  P. 

Vort  Forsvar  Nr.  217  B.     20.  Bataillons  Hist.   1842 — 92. 

F.  N.  Nieuwenhuis. 

Scholten,  Peter  Carl  Frederik,  1784 — 1854,  Generalgouvemør, 
blev  født  i  Viborg  17.  Maj  1784.  Fra  sin  tidlige  Ungdom  hørte  han 
Vestindien  til;  hans  Fader  var  Kommandant  paa  St.  Thomas  Casi- 
niir  Vilhelm  S.  (f  1752  f  1810),  der  var  gift  med  Catharina  Elisa- 
beth f.  de  Moldrup  (f.  1764  f  1804).  Efter  sin  Uddannelse  som 
Landkadet  blev  S.  1803  Fændrik  ved  de  vestindiske  Tropper  og 
kom,  da  Englænderne  satte  sig  i  Besiddelse  af  Øerne,  til  England. 
Senere  gjorde  han  nogle  Aar  Tjeneste  i  Kjøbenhavn  (1808  Sekond- 
lieutenant  i  sjællandske  Jægerkorps,  181 1  Premierlieutenant,  1813 
Stabskapitajn),  bl.  a.  som  Adjudant  hos  Frederik  VI' s  Generaladju- 
dant F.  C.  Btilow,  indtil  han,  da  de  vestindiske  Øer  atter  over- 
gaves til  Danmark,  tog  sin  Afsked  fra  Hæren  og  ansattes  som 
Vejer  og  Maaler  paa  St.  Thomas.  Nu  forblev  han  i  Vestindien, 
fik  forskjellige  Embeder  der  og  avancerede  samtidig  i  militære 
Grader:  1816  Major,  1818 — 24  tillige  Stadshauptmand  paa  St.  Tho- 
mas, 1820  Oberstlieutenant,  1822  Toldintendant,  1824  Kammerherre 
og  midlertidig  Gouvemør,  1828  Kommandør  af  Danebrog,  1829 
Generalmajor,  1836  Generalgouvemør  og  Storkors. 

Ved  hans  Ankomst  til  Vestindien  1814  havde  de  sydameri- 
kanske Koloniers  Opstand  medført  Krigstilstand  mellem  disse  og 
de  spanske  Øer;  derved  fik  Handelen  paa  St.  Thomas  et  umaade- 
ligt  Opsving,  og  S.s  Indtægter  som  Vejer  og  Maaler  stode  i  Forhold 
hertil,  hvilket  harmonerede  godt  med  den  fyrstelige  Gjæstfnhed  og 
Pragt,  som  han  yndede  at  vise.  S.  forstod  ogsaa  at  sætte  sig  i 
venskabeligt  Forhold  til  de  ledende  Mænd,  saa  vel  spanske  Gene- 

ralkapitajner  som  republikanske  Præsidenter,  hvilket  yderligere  kom 
de  danske  Øer  til  gode,  saa  at  S.s  Navn  er  knyttet  til  en  af  de 
mest  blomstrende  Perioder  i  vore  vestindiske  Koloniers  Historie. 
Ved  Siden  af  sin  politiske  Virksomhed  begyndte  S.  en  social  Om- 
væltning ved  at  hæve  den  farvede  Befolkning  fra  den  Fornedrelses- 
tilstand,  hvori  den  havde  levet.  Saaledes  oprettede  han  Skoler  for 
Negrene  og  skaffede  dem  Selverhverv  for  at  lære  dem  Selvfølelse, 
S.  var  dog  en  Modstander  af  Christian  VIII's  Tanke,  at  ethvert 
Barn,  født  af  en  ufri  Kvinde,  fra  Fødselen  af  skulde  være  frit,  fordi 
han  deri  øjnede  den  Fare,  at  Børnenes  Frigivelse  hos  Forældrene, 
der  vedbleve  at  være  Slaver,  vilde  fremkalde  en  Misfornøjelse,  der 
kunde  have  alvorlige  Følger.  Da  Kongens  filanthropiske  Tanke 
blev  udført,  gave  Begivenhederne  S.  Ret.  Paa  St.  Croix  udbrød 
1847  en  Opstand,  ved  hvilken  Negrene  tiltvang  sig  Friheden.  S., 
der  vilde  tale  Negrene  til  Rette,  kom  i  deres  Vold  og  maatte  selv 
proklamere  Slavernes  Frigivelse.  S.  blev  kaldt  tilbage  som  Gene- 
ralgouvemør;  man  nægtede  ham  Pension,  og  Sag  blev  anlagt  imod 
ham.  Pensionen  maatte  tilkjendes  ham,  og  i  Processen  blev  han 
fiikjendt.  Ved  sin  Død,  der  indtraf  26.  Jan.  1854  i  Altona,  efter- 
lod han  sig  kun  en  ringe  Formue.  —  Gift  31.  Okt  1810  med 
Anne  Elisabeth  Thortsen  (f.  20.  Maj  1786  f  i.  Marts  1849),  Datter 
af  Kapitajn  i  Hæren  Johan  T.  og  Anne  Marie  f.  Ancker. 

Erslew,  Forf.  Lex.    C.  van  Dockum,  Livserindringer  S.  9  ff.  61  ff.     Lesser. 

Scholtz,  Ludwig  Heinrich,  1774 — 1854,  Vicekansler,  Søn  af 
Sognepræst  til  Bovenau  Peter  Christian  Heinrich  S.  (f.  24.  Juni 
1736  t  4'  Sept.  181  i),  var  født  28.  Juli  1774  i  Bovenau  i  det  nord- 
lige Holsten,  tog  1796  juridisk  Examen  og  udnævntes  1800  til  Land- 
foged i  Stapelholm,  1806  til  Medlem  af  Overretten  i  Slesvig,  1816 
til  Etatsraad,  1822  til  Vicekansler  for  Overretten,  1826  til  Konfe- 
rensraad,  1840  til  Kommandør  af  Danebrog.  1848  udnævnte  den 
provisoriske  Regering  ham  til  Amtmand  over  Reinbek,  Trittau  og 
Tremsbiittel  Amter  samt  til  Intendant  for  Godserne  Wandsbek  og 
Wellingsbuttel.  Fra  disse  Embeder  afskedigedes  han,  efter  1849  at 
være  bleven  Dr.  jur.  hon.  i  Kiel,  1852  og  døde  5.  Avg.  1854  i 
Wandsbeck.  1832  kaldtes  han  til  Kjøbenhavn  for  at  blive  taget 
paa  Raad  ved  Stændernes  Indførelse.  Han  har  skrevet  flere  gode 
Haandbøger  om  Formynderivæsenet  og  1820  oversat  Ingemanns 
« Hyrden  fra  Tolosa»  paa  Tysk.  —  S.  var  2  Gange  gift:  i.  med 
Luzie  f.  Hoé  (f.  11.  Juni  1784  i  Rensborg,  f  3.  Juli  1840  i  Ekem- 

førde),  Datter  af  Regimentskvartennester  Fedder  H.  ved  olden- 
borgske Regiment;  2.  med  Marie  f.  Hanken  (f.  i.  Jan.  1796  i 
Tønning,  f  7.  Nov.  1848  i  Reinbek),  Datter  af  Kjøbmand  i  Tøn- 
ning Hanke  H. 

Ltibke  u.  Schroder,  Schlesw.-Holst-LaueDb.  Schriftsteller-Lex.  Alberti, 
Schlesw.-Holst.-Lauenb.  Schriftsteller-Lcx.  ff,  J^,  Hiort- Lorenzen, 

Schonevig,  Jonas  Andersen,  — 1664,  Præst,  Antikvar,  Søn 
af  Anders  Jonsen,  Sognepræst  i  Skonevik  og  Provst  i  Søndhord- 
land.  Efter  først  at  have  studeret  i  Greifswald  blev  han  ind- 
skreven ved  Kjøbenhavns  Universitet  1626.  Her  kom  han  strax  i 
Forbindelse  med  Oluf  Worm,  og  det  var  vistnok  paa  dennes  Foran- 
ledning, at  han  1627  med  en  Anbefaling  fra  Kansler  Chr.  Friis 
besøgte  Fyn  for  at  søge  efter  Runeindskrifter.  Derefter  var  han  i 
mange  Aar  Worms-  vigtigste  Medhjælper  ved  hans  arkæologiske 
Undersøgelser,  og  Worm  udtaler  sig  i  sine  Breve  og  andensteds 
med  megen  Ros  om  den  Nøjagtighed  og  Duelighed,  som  S.  ud- 
viste ved  at  aftegne  og  beskrive  Oldtidslevningerne,  fornemmelig  i 
Jylland.  Nyerup  har  ganske  træffende  sammenlignet  S.s  Stilling  til 
Worm  med  Abildgaards  100  Aar  senere  til  Langebek.  S.  er  i 
nyere  Tid  den  første,  som  har  undersøgt  den  meget  omskrevne 
Runamo  i  Bleking.  Han  medbragte  der  fra  en  saa  nøjagtig  Be- 
skrivelse, som  han  formaaede,  af  de  stedlige  Forhold  og  den  for- 
modede Runeindskrift,  men  han  var  forstandig  nok  til  ikke  at  faa 
nogen  Mening  ud  af  denne. 

Allerede  1628  var  S.  bleven  Præst  paa  Flaaden,  og  1630  fik 
han  St.  Margarethæ  Præbende  paa  Søndmør,  men  gjentagne  Forsøg 
paa  at  opnaa  Præstekald  i  Norge  mislykkedes.  Derimod  blev  han 
1635  Hjælpepræst  i  Hasle  og  Braaby  paa  Sjælland  med  Løfte  om 
Succession  og  opnaaede  ved  Formandens  Død  dette  Sognekald,  i 
hvilket  han  forblev  til  sin  Død  1664.  Han  havde  1629  ægtet 
Skipper  Bent  Svendsens  Datter  Maren. 

O.  Wormii  Epistolæ  S.  394.  Nyerup,  Hist.-stat.  Skildr,  af  Tilstanden  i 
Danm.  og  Norge  IV,  92.    Lind,  Krist.  IV  og  hans  Mænd  p,  Bremerholm  S.  420  f. 

A,  E.  Erichsen. 

Schopy  Johan,  — o.  1664,  Musiker,  antages  at  være  født  i 
Hamborg,  hvor  han  ogsaa  tilbragte  den  største  Del  af  sit  Liv. 
Han  var  en  udmærket  Violinspiller,  en  af  sin  Tids  første,  og  be- 
handlede tillige  med  Færdighed  flere  andre  Instrumenter,  Luth, 
Basun  og  Zinke.      1615  blev  han  Medlem   af  Kapellet  i  Wolfen- 

biittel,  men  fik  allerede  i  Nov.  s.  A.  Ansættelse  i  Christian  IV's 
Hofkapel.  Efter  at  have  forladt  dette  i  Marts  1619  traadte  han  i 
hamborgsk  Tjeneste  og  blev  stillet  i  Spidsen  for  det  Musikkorps, 
som  Stadens  Raad  underholdt.  Christian  IV  satte  stor  Pris  paa 
hans  Talent  og  undlod  aldrig,  naar  han  kom  i  Nærheden  af  Ham- 
borg, at  kalde  ham  til  sig  for  at  høre  ham  spille.  Blandt  de 
fremmede  Musikere,  der  medvirkede  ved  de  store  Musikopførelser 
i  Anledning  af  Prins  Christians  Bryllup  1634,  var  ogsaa  S.  Han 
opholdt  sig  ved  denne  Lejlighed  i  Kjøbenhavn  fra  Juli  til  Okt  og 
modtog  ved  sin  Hjemrejse  til  Hamborg  en  anselig  Pengegave  af 
Kongen.  Som  Komponist  vandt  S.  især  Yndest  ved  sine  Sange. 
Mange  af  hans  Melodier  til  Digte  af  Rist,  Schwieger,  v.  Zesen 
o.  a.  hamborgske  Digtere  gik  over  i  den  tyske  Menighedssang. 
cWerde  munter,  mein  Gemuthe»  («Nu  velan,  vær  frisk  til  Mode*; 
har  holdt  sig  i  den  danske  Kirke  indtil  vore  Dage.  S.  afgik  ved 
Døden  1664  (ell.  1665). 

Gerber,  Lex.  d.  Tonkttnstler.  Allg.  Deutsche  Biographie  XXXII.  Hamme^ 
rich,  Musiken  ved  Chr.  IV's  Hof.     Hist  Tidsskr.  6.  R.  IV,  426  f. 

F.  C  Ravru 

Schoppe,  Amalia  Emma  Sophie  Catharina,  1791 — 1858, 
Forfatterinde.  Amalia  Weise  blev  født  7.  Okt.  1791  i  Burg  paa 
Femern,  hvor  Faderen  (f  1798)  var  Fysikus.  Da  Moderen  giftede 
sig  anden  Gang  (1802),  med  Kjøbmand  Biumester  i  Kellinghusen^ 
blev  hun  sendt  til  Hamborg,  hvor  hun  fuldendte  sin  Opdragelse 
og  især  lærte  fremmede  Sprog.  I  181 1  blev  hun  gift  med  Dr.  jur. 
Schoppe,  men  Ægteskabet  var  ulykkeligt;  Manden  førte  et  uordent- 
ligt Liv  og  druknede  i  Elben  1829,  hvorefter  hun  blev  Bestyrerinde 
for  et  Pigeinstitut  og  Pensionat  i  Wandsbek.  Senere  boede  hun 
i  Hamborg,  1842 — 45  i  Jena,  saa  atter  i  Hamborg,  hvorpaa  hun 
rejste  til  sin  Søn  i  Amerika,  og  her  døde  hun  25.  Sept.  1858. 
Som  Forfatterinde  udviklede  hun  en  ualmindelig  Frugtbarhed  (o. 
130  Bind),  især  i  belletristisk  Retning.  Hun  har  bl.  a.  udgivet  en 
Del  Skrifter  for  Ungdommen,  som:  «Die  Abendstimden  der  Fa- 
milie Holt>  (1823),  «Die  Auswanderer  nach  Brasilien*  (2.  Opl.  1852)^ 
c  Die  Holsteiner  in  Amerika »  (1858).  Hun  har  desuden  udgivet  en 
Brevbog  for  Ungdommen  og  en  Brevbog  for  Damer  (5.  Opl.  1865); 
1827 — 33  redigerede  hun  Parisermode-Blade,  1847 — 51  udgav  hun 
en  «Taschenbuch>:  c  Cornelia »,  samt  leverede  Fortællinger  og  Digte 
til  forskjellige  Tidsskrifter.  Af  hendes  større  Romaner  kimne  næv- 
nes   «Die  Verwaisten»   (1825),   «Ki)nig  Erich  XIV  u.  die  Seinen  > 

(2  Bd.,  1830),  «Tycho  de  Brahe»  (2  Bd.,  1839),  «Die  Schlacht  bei 
Hemmingstedti  (2  Bd.,  1840).  Endelig  kan  omtales  cErinnerungen 
aus  meinem  Leben t  (2  Bd.,  1838). 

Albcrti,  Schlesw.-Holst-Lauenb.  Schriftsteller-Lex.     Allg.  Deutsche  Biogra- 
phie  XXXII.  C.  A.  Nissen. 

Schort,  s.  Schørt. 

Schou,  Jacob  Henric,  1745 — 1840,  Jurist.  Han  var  født  10. 
Juli  1745  i  Kippinge  paa  Falster,  hvor  hans  Fader,  Jens  Henriksen 
S.  (f  1754),  var  en  vel  anset  og  afholdt  Sognepræst;  hans  Moder 
hed  Sara  f.  Lindberg.  Efter  i  1762  at  være  blevet  Student  fra  Vor- 
dingborg Skole  lagde  han  sig  først  efter  Theologien  og  tog  i  1769 
theologisk  Attestats.  1770  blev  han  Alumnus  paa  Borchs  Kolle- 
gium, hvor  han  efter  Tidens  Skik  skrev  og  forsvarede  nogle  Dispu- 
tatser («De  probationibus  theologicist  1 — lU),  og  blev  det  følgende 
Aar  beskikket  til  som  Decanus  at  tage  Del  i  Kommunitetets  Øvel- 
ser. I  1773  blev  han  ansat  som  Hovmester  for  Enkedronning 
Juliane  Maries  Pager;  om  hvad  han  gjennem  sin  Forbindelse  med 
Hofkredse  havde  erfaret  angaaende  Katastrofen  i  1772,  har  han 
efterladt  sig  nogle  Optegnelser.  Hans  nye  Stilling  gjorde  det  ønske- 
ligt for  ham,  at  han  lagde  sig  efter  Rets-  og  Statsvidenskaberne. 
Med  sædvanlig  Flid  og  Samvittighedsftildhed  gav  han  sig  da  i  Lag 
hermed  og  bestod  i  1778  den  juridiske  Examen.  S.  A.  blev  han 
udnævnt  til  sumumerær  Assessor  i  Hof-  og  Stadsretten,  men  om- 
byttede i  1781  denne  Stilling  med  det  betydningsftilde  og  indbrin- 
gende Embede  som  Kæmner  ved  Øresunds  Toldkammer  i  Hel- 
singør. Under  sit  Ophold  her  gjorde  han  sig  bl.  a.  fortjent  ved 
Ordningen  af  det  derværende  Sygehospitals  Formueforhold.  I  1804 
blev  han  imidlertid  dispenseret  fra  denne  Stilling,  saaledes  at  han 
dog  stadig  oppebar  den  allerstørste  Del  af  Embedets  Indtægter,  og 
flyttede  da  igjen  til  Kjøbenhavn.  Som  Grund  til  Dispensationen 
angives  « svageligt  Helbred*,  der  skulde  forhindre  ham  i  at  vare- 
tage dette  næppe  synderlig  anstrængende  Embede.  Men  naar  hen- 
ses til,  at  han  levede  endnu  over  35  Aar  efter  den  Tid,  saa  at 
han  opnaaede  den  høje  Alder  af  94  Aar,  er  det  vel  sands)mligt, 
at  S.,  der  utvivlsomt  var  persona  grata  ved  Hoffet,  i  alt  Fald  for 
en  Del  har  opnaaet  dette  gunstige  Arrangement  for  at  kunne  finde 
mere  Tid  og  Lejlighed  til  sin  litterære  Virksomhed.  Denne  fandt 
nemlig  ogsaa  Paaskjønnelse  af  hans  Samtid;  saaledes  afholdtes  der 
i  182 1  i  Anledning  af  hans  50  Aars  Embedsjubilæum  et  Festmaaltid 

for  ham  af  en  større  Kreds  ansete  Mænd,  og  den  bekjendte  Gene- 
ralprokurør  T.  Algreen-Ussing  dedicerede  sit  Skrift  om  Servitutter 
(1836)  til  ham.  I  1815  var  han  blevet  udnævnt  til  Etatsraad.  Han 
døde  10.  Febr.  1840  og  testamenterede  omtrent  hele  den  betydelige 
Formue,  han  havde  samlet  sig,  til  forskjellige  Stiftelser  og  Legater: 
ogsaa  i  levende  Live  havde  han  vist  stor  Godgjørenhed.  —  I  1783 
var  han  blevet  gift  med  Susanne  Beckmann  (f.  1756  f  1843),  Dat- 
ter af  Raadmand  og  Brygger  Diderik  B. 

Det  Værk,  der  vil  bevare  S.s  Navn  for  Efterverdenen,  er  de 
saakaldte  « Schous  Forordninger*,  som  skyldes  S.  selv  fra  1670 — 
1825  (1777  fif. ;  3  Udgaver)  og  siden  er  blevet  fortsat.  Tidligere 
forelaa  der  kun  en  stor  trykt  Samling,  der  var  udgivet  af  det 
kongelige  og  Universitetstrykkeri  uden  nogen  sagk)mdig  Kontrd 
og  derfor  var  højst  mangelfuld.  S,  foretog  nu  et  kronologisk  ord- 
net Udtog  af  denne  Samling,  søgte  ved  hver  enkelt  Forordning  at 
bestemme,  hvorvidt  den  endnu  stod  som  gyldig  eller  helt  eller 
delvis  var  blevet  ophævet,  og  føjede  til  Samlingen  et  alfabetisk 
Sagregister.  Dette  « Udtog »  har  vist  sig  saa  brugbart,  at  man  i 
næsten  alle  Forhold  kan  benytte  det  i  Steden  for  den  oprindelige 
Samling.  Nogen  større  Overlegenhed  mærkes  maaske  ikke  ved 
Stoffets  Valg  og  Anordning,  men  desto  mere  af  den  udholdende 
Flid  og  minutiøse  Omhu,  der  til  et  saadant  Arbejde  først  og  frem- 
mest kræves.  Dog  vilde  det  være  uretfærdigt,  saaledes  som  det 
ikke  sjælden  sker  ved  den  Slags  Arbejder,  at  betragte  S.s  Værk 
som  en  ren  FUdssag.  Et  saadant  Udtog  kan  ikke  gjøres  uden 
med  en  vis  fin  Forstaaelse;  Afgjørelsen  af,  om  en  Lov  er  ophævet 
eller  endnu  bestaar,  kræver  endogsaa  ofte  en  ikke  ringe  juridisk 
Skarpsindighed,  og  ikke  sjælden  maatte  S.  til  Løsning  af  Tvivls- 
spørgsmaal  anstille  selvstændige  Undersøgelser  i  Kollegiernes  Regi- 
stranter og  andre  Protokoller,  hvortil  virkelig  historisk  Sans  og 
Indsigt  vare  fornødne;  om  S.s  historiske  Interesse  vidner  ogsaa  hans 
store  Bogsamling,  særlig  af  gamle  Skrifter,  af  hvilken  han  skjæn- 
kede  de  til  dansk  Lovkyndighed  hørende  Bøger  til  Universitets- 
bibliotheket.  —  Alt  i  alt  tegner  da  Billedet  af  S.  sig  som  den 
fine,  stille  Mand,  der  anvendte  de  Midler,  som  han  ved  en  jævn 
og  regelmæssig  Levevis  havde  samlet  sig,  til  at  gjøre  godt  mod 
andre,  og  som  ogsaa  forstod  at  benytte  sine  af  Naturen  maaske 
ikke  særdeles  fremragende  Evner  saaledes,  at  Eftertiden  maa  staa 
i  Taknemmelighedsgjæld  til  ham. 

4.  R.  II,  693  ff.  H.  Munch-Petersen, 

» 

Schou,  Jens,  f.  1854,  Læge.  Som  en  Søn  af  Skoleinspektør 
Hans  S.  og  Kirstine  Marie  f.  Thorkilsen  fødtes  han  i  Vejle  28. 
Sept.  1854,  blev  1872  Student  fra  Horsens  Skole,  tog  Lægeexamen 
1879,  var  derefter  Kandidat  ved  Almindeligt  Hospital  og  Kommune- 
hospitalet samt  Reservelæge  ved  Garnisonshospitalet,  1881 — 82  ana- 
tomisk Prosektor  og  erholdt  1884  Doktorgraden  for  en  anatomisk 
Afhandling.  Efter  en  Studierejse  1884  begyndte  han  praktisk  Virk- 
somhed, særlig  som  Kirurg  og  som  Læge  ved  Institut  for  Gymna- 
stik og  Massage  i  Kjøbenhavn,  i  det  han  samtidig  holdt  Forelæs- 
ninger over  anatomiske  og  kirurgiske  Æmner  som  Privatdocent 
ved  Universitetet.  1885 — 87  fungerede  han  som  Reservekirurg  ved 
Frederiks  Hospital,  1887 — 89  som  kirurgisk  Prosektor,  1888  blev 
han  Konsulent  ved  Nyrops  orthopædiske  Klinik,  1893  Medredaktør 
af  »Ugeskrift  for  Læger*.  1899  blev  han  Overlæge  ved  den  kirur- 
giske Service  paa  St.  Josephs  Hospital,  udnævntes  s.  A.  til  kongl. 
Livkirurg  og  konkurrerede  til  Professoratet  i  Operationslære.  1900 
erholdt  han  Titel  af  Professor.  I  Tidsskriftsafhandlinger  har  han 
udfoldet  en  frugtbar  litterær  Virksomhed  paa  de  Omraader  af  Kirur- 
gien, han  særlig  har  dyrket.  —  1885  ægtede  han  Helga  Kirstine 
Vilhelmine  Ørbeck,   Datter  af  Læge  i  Vejle  Christian  Warming  0. 

Carøe  og  Selmer,  Den  danske  Lægestand,  6.  Udg.  /ui.  Petersen. 

Schou,  Johan  Lauritz,  1833 — 83,  Generaldirektør,  var  en 
Søn  af  Brygger  Jens  Sørensen  S.  (f  26.  Dec.  1774  f  14.  Febr. 
1^35)  ^Z  Maren  f.  Andersen  (f.  10.  Marts  1796  f  23.  Dec.  1874). 
Han  fødtes  7.  Febr.  1833  i  Kjøbenhavn,  blev  1852  Student  fra 
Metropolitanskolen  og  1858  juridisk  Kandidat.  1859  indtraadte  han 
som  Volontær  i  Indenrigsministeriet,  hvor  han  1860  blev  Assistent 
og  1867  Fuldmægtig  i  i.  Departement.  1869 — 70  var  han  konsti- 
tueret som  Chef  for  dettes  Kontor  for  Kommune-  og  Næringssager, 
og  1872  udnævntes  han  til  Chef  for  2.  Departements  Expeditions- 
kontor  for  offentlige  Arbejder.  Ved  sin  store  Dygtighed,  over- 
ordentlige Grundighed  og  utrættelige  Arbejdsomhed  erhvervede  han 
sig  hurtig  et  indgaaende  Kjendskab  til  de  mange  heterogene  An- 
liggender, som  sortere  under  det  nævnte  Departement,  til  hvis  Chef 
han  1874  konstitueredes  og  1875  definitivt  udnævntes.  Dette  Em- 
bede,  hvormed  Stillingen  som  Generaldirektør  for  Post-  og  Tele- 

grafvæsenet  samt  Statsjærnbanedriften  var  forbunden,  beklædte  han 
derefter  til  sin  Død,  2.  Dec.  1883  i  Kjøbenhavn.  1878  fik  han 
Danebrogsordenens  Kommandørkors  af  2.  Grad,  1882  af  i.  Grad.  — 
Han  blev  6.  Juli  i86i  gift  med  Camilla  Sarina  Augusta  Arentzen 
(f.  i  Kjøbenhavn  16.  Dec.  1833),  en  Datter  af  Kasserer  i  Krigs- 
ministeriet, Etatsraad  Gunder  August  A.  og  Elisabeth  Marie  t 
Smidt.  G,  KringelbacJu 

Schou,  Ludvig  Abelin,  1838 — 67,  Maler,  var  født  i  Slagelse 
II.  Jan.  1838  som  Søn  af  Kjøbmand  Frederik  Ludvig  S.  og  Arisc 
f.  Werliin,  men  kom  allerede  7  Aar  gammel  til  Kjøbenhavn.  Efter 
sin  Konfirmation  blev  han  sat  i  Malerlære  og  aflagde  i  en  Alder 
af  kun  i8  Aar  Svendeprøven,  skjønt  han  i  det  sidste  Aar  havde 
brugt  ikke  saa  lidt  af  sin  Tid  til  kunstneriske  Studier  og  bl.  a. 
tegnet  paa  Kunstakademiet,  hvis  Undervisning  han  vedblev  at  søge 
efter  at  være  bleven  Svend.  Saa  vel  her  som  under  Arbejdet  i 
N.  Simonsens  og  Marstrands  Atelierer  gjorde  han  gode  Fremskridt: 
Sølvmedaillerne  tilkjendtes  ham  i  1860  og  1861,  og  fira  1861—64 
udstillede  han  nogle  Portrætter  og  mindre  Figurkompositioner.  Da 
disse  Arbejder  imidlertid  kun  i  ringe  Grad  tilfredsstillede  ham  selv, 
og  da  hans  gjentagne  Forsøg  paa  at  vinde  den  mindre  Guld- 
medaille  mislykkedes,  var  han  saa  nær  ved  helt  at  tabe  Modet, 
at  han  endog  tænkte  paa  at  opgive  Kunsten  for  at  blive  Han- 
delskontorist  og  Tegnelærer.  Haabet  om  en  Fremtid  som  Maler 
vaagnede  dog  igjen,  da  en  Slægtning  gav  ham  en  Pengesum,  for 
hvilken  han  kunde  rejse  til  Italien.  Til  Rom  kom  han  i  Efter- 
aaret  1864  og  boede  dels  der,  dels  i  de  nærliggende  Bjærgbyer  til 
Foraaret  1866.  Under  sit  Ophold  i  Syden  led  han  stadig  af  Lever- 
syge,  men  fik  dog  fiildendt  flere  Arbejder,  af  hvilke  2,  « Italienske 
Bonder  i  Rom»  og  « Portræt  af  en  Kludesamler*,  udstilledes  1866. 
I  Okt.  s.  A.  rejste  han,  efter  at  have  fiildført  sit  store,  i  Italien 
paabegyndte  Billede,  «Chione,  dræbt  paa  Jagten  af  den  krænkede 
Diana»,  udstillet  1867,  for  anden  Gang  til  Rom  og  tog  der  strax 
fat  paa  Udarbejdelsen  af  sit  store  Hovedværk,  det  i  1868,  Aaret 
efter  Kunstnerens  Død,  udstillede  « Romerske  Arbejdsfolk  transpor- 
tere en  antik  Kejserstatue  fi-a  Colossæum  igjennem  Titusbuen*. 
Dette  Arbejde  blev  det  sidste  af  Kunstnerens  overhovedet  kun 
lidet  talrige  Malerier  og  optog  saa  godt  som  al  hans  Tid  indtil 
et   Par  Uger   før  hans   Død-,   færdigt  gjorde   han   det   i   Florents. 


Digitized  by  VjOOQ  IC 


Sehou,  Ludv,  Abelin,  263 

Tivortil  han   havde  begivet  sig  i  Maj   1867,   og  hvor  han  døde  af 
Kolera  30.  Sept.  s.  A. 

S.  var  en  meget  selvstændig  og  rigt  begavet  Kunstner,  en 
3rpperlig  Kompositør  og  Tegner  —  nogen  fremragende  Kolorist  var 
han  vist  til  Trods  for  sine  energiske  Anstrængelser  næppe  nogen 
Sinde  bleven  —  og  udstyret  med  en  frodig  og  sikkert  skabende 
Fantasi.  Denne  hans  sidstnævnte  Hovedevne  lægger  sig  fremfor 
alt  for  Dagen  i  hans  efterladte  Tegninger,  af  hvilke  en  Række, 
udførte  over  Motiver  fra  Ragnaroksmythen,  udstilledes  i  1868  for 
senere  at  sælges  paa  Avktion.  I  de  bedste  af  dem  er  der  en 
Energi  i  Følelsen  og  en  Storhed  i  Formen,  der  sikrer  S.  Rang 
som  en  af  de  ypperste,  der  i  Danmark  have  behandlet  mytholo- 
giske  Æmner. 

Weilbach,  Nyt  Kunstnerlex.     lUustr.  Tid.   1863,  Nr.  524. 

Sigurd  Muller, 

Schou,  Philip  Julius,  f.  1838,  Industridrivende.  Han  er  født 
10.  Juli  1838  i  Slagelse,  hvor  hans  Fader,  Agent  Hans  Henrik  S., 
var  Kjøbmand;  Moderen  var  Martine  Hedevig  f.  Hansen.  Han 
gik  først  i  Slagelse  Latinskole  og  kom,  da  den  blev  nedlagt,  til 
Sorø,  hvorfra  han  blev  Student  1857.  Aaret  efter  tog  han  den 
filosofiske  Examen  samt  Adgangsexamen  ved  den  polytekniske  Lære- 
anstalt og  blev  1862  polyteknisk  Kandidat  i  Ingeniørfaget.  Der- 
-efter  indtraadte  han  i  Faderens  Forretning  og  holdt  8.  Avg.  1862 
Bryllup  med  Clara  Maria  Buch  (f.  23.  Marts  1839),  Datter  af  Farver 
E.  B.  i  Vordingborg.  1863  kjøbte  han  Handelsetablissementet  Bisse- 
rup  ved  Holsteinborg,  drev  det  til  1867,  da  han  forpagtede  det 
bort  for  senere  at  sælge  det.  1868  gik  han  i  Kompagni  med 
Oberst  C.  E.  Bech  om  en  paa  Christianshavn  anlagt  lille  Fajance- 
fabrik, «Aluminia>,  og  her  fandt  han  sin  blivende  Plads.  Han 
blev  nu  ivrig  Keramiker.  Da  Fabrikken  manglede  forskjellige  Ud- 
viklingsmuligheder paa  Christianshavn,  fik  han  den  ved  et  Mage- 
skifte med  Tobaksfabrikant  Nobel  flyttet  til  Frederiksberg  (1869), 
hvor  den  voxede  stærkt  og  i  1872  overgik  til  et  Aktieselskab,  for 
hvilket  S.  blev  Direktør.  Den  deltog  med  Glans  i  den  nordiske 
Udstilling  i  Kjøbenhavn  1872.  Han  vilde  imidlertid  ikke  nøjes 
med  Fajancen,  han  begyndte  ogsaa  forsøgsvis  at  fremstille  Porcel- 
læn,  og  de  vellykkede  Forsøg  førte  til,  at  Aktieselskabet  «Alumi- 
nia»  1882  kjøbte  den  kongl.  Porcellænsfabrik,  der  flyttedes  til  Frede- 
riksberg, hvor  den  blev  installeret  mønsterværdig  efter  Teknikkens 

nyeste  Fordringer.  S.  konstruerede  bl.  a.  helt  nye  Brændeovne  til 
den.  Der  blev  derefter  gjort  Rækker  af  Forsøg,  navnlig  med  Bræn- 
ding af  Underglasurfarver,  og  paa  den  nordiske  Udstilling  i  Kjø- 
benhavn  1888  viste  S.  de  opnaaede  store  Resultater,  ved  hvilke 
Arkitekt  Arnold  Krog  (IX,  505)  havde  været  kunstnerisk  ledende. 
Den  Sejer,  han  her  vandt,  blev  med  Held  forfulgt  paa  Verdens- 
udstillingen i  Paris  1889.  Det  kongl.  kjøbenhavnske  Porcellæn 
fremtraadte  her  som  en  c  uventet  Aabenbarelse>,  der  ikke  alene 
belønnedes  med  Udstillingens  « Grand  Prix»,  men  fik  Indflydelse 
paa  snart  hele*  Verdens  Porcellænsfabrikation.  Overalt  er  det 
blevet  taget  til  Mønster,  og  det  er  med  rette  blevet  sagt,  at  den 
kongl.  Porcellænsfabrik  med  tusendfold  Renter  har  tilbagebetalt, 
hvad  den  i  sin  første  Tid  optog  efter  Meissen,  Berlin  og  Sévres. 
Ved  Udstillingen  i  Kjøbenhavn  1888  spillede  S.  for  øvrigt  en 
anden  og  større  Rolle  end  Udstillerens.  Livlig  begavet  og  kund- 
skabsrig havde  han  paa  forskjellig  Maade  gjort  sig  gjældende. 
1872  var  han  bleven  Medlem  af  Frederiksberg^  Kommunalbestyrelse, 
hvad  han  var  til  1878,  og  1873  Repræsentant  i  Industriforenin- 
gen. Her  var  man  den  Gang  stærkt  optagen  af  SpørgsmaaJet  om 
Foreningens  eventuelle  Flytning  fra  Holmens  Kanal  til  Vesterbro 
ligesom  af  Spørgsmaalet  om,  i  hvor  høj  Grad  det  ved  Udstillingen 
i  1872  vundne  Udbytte  skulde  komme  den  tekniske  Undervisning 
til  gode.  Der  stod  ivrig-  Kamp  herom,  men  der  kom  stadig  intet 
Resultat.  S.  gik  under  disse  Omstændigheder  hurtig  ud  af  Repræ- 
sentantskabet og  stod  kort  efter  som  en  stærk  Oppositions  Fører 
paa  et  Par  bevægede  Generalforsamlinger.  Han  fik  herved  Lejlig- 
hed til  at  vise  sin  Interesse  for  den  tekniske  Undervisning,  hvad 
der  førte  til,  at  Indenrigsministeriet  1874  valgte  ham  til  sin  delege- 
rede i  Teknisk  Institut,  hvis  Formand  han  var,  da  det  1876  gik 
op  i  det  tekniske  Selskabs  Skole,  hvor  han  strax  blev  Formand 
for  det  ledende  Skoleudvalg  og  fik  væsentlig  Indflydelse  paa  Op- 
førelsen af  Skolens  nye  Bygning  i  Ahlefeldtsgade  (1881).  Han  kom 
herved  i  nær  Forbindelse  med  Gehejmeraad  Hall,  der  1876  var 
bleven  det  tekniske  Selskabs  Formand,  og  da  denne  1881  nedlagde 
sit  Mandat  som  Folketingsmand  i  Kjøbenhavns  Amts  i.  Kreds 
(Frederiksberg),  blev  S.  med  Hall  som  en  af  sine  Stillere  hans 
Efterfølger.  Forholdene  i  Folketinget,  hvor  den  storpolitiske  Strid 
alt  var  i  ftild  Gang,  tiltalte  ham  imidlertid  ikke,  og  da  Formands- 
pladsen i  Industriforeningen  ved  Rustmester  Christensens  Død  i  1883 
(III,  470)  blev  ledig   og  paa  en  over  for  S.  meget  anerkjendende 

Maade  blev  besat  med  ham,  traadte  han  tilbage  fra  den  politiske 
Virksomhed.  Han  blev  nu  ikke  alene  Formand  i  Industriforeningen, 
men  ogsaa  i  Sammenslutningen  af  Danmarks  samtlige  Industri-  og 
Haandværkerforeninger,  « Fællesrepræsentationen  for  dansk  Industri 
og  Haandværk».  Hans  Ord  havde  derfor  Vægt,  da  han  nu  med 
veltalende  Overbevisning  stærkt  betonede  Kunstindustriens  Betyd- 
ning. I  Overensstemmelse  hermed  gjennemførte  han,  at  Industri- 
foreningen begyndte  Udgivelsen  af  et  « Tidsskrift  for  Kunstindustri* 
(fra  1885)  og  med  Iver  sluttede  sig  til  en  af  ham  udkastet  stor 
Plan,  hvorefter  der  i  Foreningens  Jubilæumsaar  (1888)  skulde  af- 
holdes en  nordisk  Udstilling  i  Kjøbenhavn.  Den  kom  som  be- 
kjendt  i  Stand  med  S.  som  den  væsentlig  ledende,  og  ved  hans 
personlige  Arbejde  fik  den  som  Tillæg  en  rig  Repræsentation  af 
de  toneangivende  Landes  Kunstindustri.  Den  var  nemlig  et  Led 
i,  hvad  han  ønskede  gjort  til  Gavn  for  den  danske  Kunstindustris 
Fremme.  Som  et  senere  Led  stod  Oprettelsen  af  et  dansk  Kunst- 
industrimusæum.  For  at  kunne  faa  Tid  til  det  store  Arbejde,  han 
viede  Udstillingen,  var  han  i  1886  traadt  ud  af  det  tekniske  Sel- 
skabs Bestyrelse,  ved  hvilken  Lejlighed  Skolens  Lærere  hædrede 
ham  med  en  smuk  Mindegave,  og  da  Udstillingen  var  forbi,  traadte 
han,  af  Helbredshensyn,  tilbage  først  som  Formand  for  Fælles- 
repræsentationen (1889),  dernæst  som  Formand  for  Industriforenin- 
gen (1890). 

Han  stod  da  nu  paa  ny  udelukkende  som  keramisk  Fabrikant, 
dog  ikke  som  tidligere  ung  og  ubekjendt,  men  anset  og  anerkjendt. 
I  Udstillingsaaret  var  han  ikke  alene  bleven  Kommandør  af  Dane- 
brog,  samtidig  med  at  han  modtog  en  Række  store  udenlandske 
Ordener,  men  en  stor  Del  Udstillere  havde  ladet  hans  Portræt 
male  (af  Bertha  Wegmann)  som  en  Gave  til  ham;  da  han  traadte 
tilbage  fra  Industriforeningen,  blev  han  udnævnt  til  Etatsraad.  Han 
viede  nu  sin  Virksomhed  som  Fabrikdirektør  alle  sine  Kræfter,  thi 
det  spiller  selvfølgelig  kun  ep  mindre  Rolle,  at  han  i  nogle  Aar 
var  Formand  for  Soranersamfundet.  1890  fik  den  kongl.  Porcellæns- 
fabrik  sit  eget  Udsalg  i  Paris,  der  efterfiilgtes  af  lignende  i  New- 
York  og  London,  og  1897  niaatte  Fabrikken  væsentlig  udvides. 
Dens  Tilvirkninger  viu-deredes  stadig  højt,  hvad  der  bl.  a.  fik 
talende  Udtryk  ved  en  Række  Udstillinger,  f.  Ex.  i  Chicago  1893 
og  Paris  1900,  ikke  at  tale  om,  at  den  stadig  har  modtaget  en 
Række  baade  kongelige  og  kejserlige  Besøg.  Hans  gamle  Kjær- 
lighed til  den  tekniske  Undervisning  fornægtede  sig  imidlertid  ikke. 

1893  blev  han  paa  ny  Medlem  af  Bestyrelsen  for  det  tekniske  Sel- 
skabs Skole,  hvor  han  1899  blev  Formand;  og  i  denne  Forbindelse 
skal  det  endnu  nævnes,  at  han  fra  1894—99  var  Medlem  af  Be- 
styrelsen for  det  danske  Kunstindustrimusæum. 

Voigt,  Polytekn.  Kandidater  S.  52.  Wulff,  Den  danske  Rigsdag  S.  524. 
C.  Nyrop,  Industriforen.  i  Kbhvn.  Samme,  Bidrag  t.  dansk  Haandværkeninder- 
visnings  Hist.  Beretn.  om  den  nord.  Udstill.  i  Kbhvn.  1888.  Tidsskr.  f.  Kanst- 
ind. 1886,  S.  124;  1888,  S.  65.  Illustr.  Tid.  XXIX,  357.  Industriforen^ 
Tidsskr.  1888,  S.  206;    1889,  S.  380.     For  Industri  og  Haandværk  II,  276. 

C.  Nyrop, 

Schou,  Rudolf  Jacob,  f.  1862,  Landøkonom.  R.  S.  er  født 
i  Kjøbenhavn  27.  April  1862  og  er  Søn  af  nedennævnte  Oberst- 
lieutenant  Theodor  Val.  S.  Efter  at  have  lært  Landvæsen  paa 
Harrestedgaard  og  Krogerup  og  været  Forvalter  paa  Knabstrup 
og  efter  (1885)  at  have  taget  Landbrugsexamen  med  Udmærkelse 
overtog  S.  Gammel  Antvorskov  Teglværk  ved  Slagelse,  først  som 
Bestyrer,  senere  som  Forpagter.  Men  han  bevarede  stadig  sin  Inter- 
esse for  og  Forbindelse  med  Landbruget,  han  foretog  flere  Rejser 
i  Tyskland,  Østerrig  og  Sverige,  bl.  a.  for  at  studere  disse  Staters 
Landbrug,  og  han  deltog  i  forskjellige  Landbrugsarbejder  under 
Sorø  Amts  landøkonomiske  Selskab.  Fra  i.  Jan.  1894  valgtes  han 
til  Sekretær  i  Landhusholdningsselskabet.  Da  Stillingen  som  « Land- 
brugsministeriets tilsynsførende  med  Landbrugets  Udførselsforhold> 
blev  ledig  ved  Kapitajn  la  Cours  (IV,  92)  Død  21.  Febr.  1898,  ud- 
nævntes S.,  der  som  Landhusholdningsselskabets  Sekretær  havde 
vist  en  betydelig  Energi  og  Arbejdsdygtighed,  til  denne  betydnings- 
ftilde  Post  i  Foraaret  1898.  Da  Stillingen  vanskelig  lader  sig  for- 
ene med  Sekretærstillingen  ved  Landhusholdningsselskabet,  fra- 
traadte  han  den  sidste  31.  Dec.  s.  A.  Som  Medlem  af  Komiteen 
for  Danmarks  Deltagelse  i  Verdensudstillingen  i  Paris  1900  forestod 
han  Udgivelsen  af  det  paa  Dansk  og  Fransk  affattede  smukke  og 
anselige  Værk  <0m  Landbruget  i  Danmark«,  og  i  1901  udgav  han 
paa  Landbrugsministeriets  Foranstaltning  « Bestemmelser  vedrør.  Ind- 
førsel af  danske  Landbrugsprodukter  særlig  til  evropæiske  Hoved- 
lande«. Han  valgtes  i  1901  til  Formand  for  « Dansk  Exportfor- 
ening*.  —  S.  ægtede  9.  April  1895  Marie  Kirstine  Meyer,  Datter 
af  Konsulatssekretær  Emil  M.  i  London.  H,  HerUL 

Schou,  Theodor  Valentin,  f.  1834,  Officer.  S.  er  født  25.  Marts 
1834  i  Slagelse  og  Broder  til  ovfr.  nævnte  Etatsraad  Phil.  Jul.  S.    Han 

blev  185 1  Student  fra  Slagelse  Latinskole  og  gjennemgik  1853 — 57 
den  kongl.  militaere  Højskole,  hvorefter  han  blev  Sekondlieutenant 
i  Artilleriet,  i  det  han  alt  fra  1853  havde  staaet  å  la  suite  som 
saadan.  Han  blev  Premierlieutenant  1860,  ansattes  1867  ved  Ar- 
tilleristaben og  1873  som  Kapitajn  ved  2.  Artilleribataillon,  hvorfra 
han  i  1880  gik  til  Artilleristaben  som  Adjudant.  I  1884  blev  han 
forsat  til  Trænafdelingen  og  erholdt  1886  sin  Afsked  paa  Grund 
af  Alder,  hvorefter  han  1887  blev  Oberstlieutenant  af  Artilleriets 
Forstærkning. 

S.  blev  i  1861  Suppleantlærer  i  Mathematik  ved  den  militære 
Højskole  og  udgav  da  « Elementær  Statik*  (1862).  I  Dec.  1863 
blev  han  Adjudant  ved  2.  Divisions  Artillerikommando  og  deltog 
i  Forsvaret  af  Danevirke.  Senere  kom  han  i  samme  Egenskab  til 
4.  Division  og  deltog  i  Kampen  ved  Vejle  og  Krigsførelsen  i 
Nørrejylland.  Efter  Krigen  kastede  han  sig  over  Studiet  af  Be- 
fæstningsvæsenet  og  skrev  flere  mindre  Brochiu-er  om  Forsvars-  og 
Befæstningssagen ,  desuden  mange  Afhandlinger  i  militære  Tids- 
skrifter om  artilleristiske  Spørgsmaal.  Han  var  ogsaa  Medlem  af 
Skytskommissionen  af  1881  og  af  Befæstningskommissionen  af  1883. 
For  at  fremme  Forsvarssagen,  hvis  Gjennemførelse  ved  Lovgivnings- 
magtens Hjælp  i  Slutningen  af  70erne  stødte  paa  mange  Vanskelig- 
heder, var  han  med  at  rejse  Forsvarsbevægelsen  og  samlede  navnlig 
en  Del  Officerer,  der  stillede  sig  til  Raadighed  for  Forsvarsforenin- 
geme.  —  4.  Okt.  1857  blev  han  gift  med  Emilie  Signe  Johanne 
Mariboe,  Datter  af  Proprietær  Chr.  Vilh.  M.  til  Sindholt  i  Vend- 
syssel.    S.  ejer  Gammel  Antvorskov  ved  Slagelse. 

P,  N,  Nieuwenhuis, 

de  Schouboe,  Christian,  1735 — ^»  Stiftamtmand,  Son  af 
nedennævnte  Stiftamtmand  Oluf  Borch  de  S.  (f  1763),  er  født  i 
Kjøbenhavn  10.  Febr.  1735,  blev  Student  fra  vor  Frue  Skole  samme- 
steds 1752  og  Cand.  jur.  1754,  Hofjunker  1755,  Assessor  i  Hofretten 
1756,  Justitsraad  1761,  Lagmand  i  Christiania  Lagdømme  1765.  Fra 
April  1773  til  Juni  1774  var  han  konstit.  Stiftamtmand  i  Akershus  Stift 
og  blev  i  sidstnævnte  Aar  Stiftamtmand  i  Bergen,  hvor  han  afgik 
ved  Døden  24.  Marts  1789  som  Etatsraad  (siden  1770)  og  Ridder 
af  Danebrog  (siden  1780),  c  efterladende  sig  et  hædrende  Minde 
som  en  dygtig  og  af  Byens  Kommunalvæsen  fortjent  Embedsmand*. 
Det  skal  kort  før  hans  Død  have  været  paatænkt  at  gjøre  ham  til 
Justitiarius  i  Højesteret.    Han  blev  1772  gift  med  Anna  Magdalena 

Muller,   Datter  af  Major  Frederik  M.,   Chef  for  det  i  Throndhjem 
garnisonerende  Infanterikorps,  og  Bolette  f.  Daries. 

Moc,  Tidsskr.  f.  d.  norske  Personalhist.  II,  130.  Richter,  Juridisk  Sut 
S.  293.  H,  J.  Huitfeldt'Kaas. 

Schouboe,  Frederik  Christian,  1766 — 1829,  Skolemand,  var 
Søn  af  Sognepræst  Christian  S.  og  født  i  Vildbjærg  i  Ribe  Stift 
2.  April  1766.  Han  blev  Student  fra  Roskilde  1783,  underviste  i 
Privatskoler  og  blev  Kopist  i  Hof-  og  Stadsretten.  1794  oprettede 
han  i  Kjøbenhavn  en  Privatskole  i  2  Afdelinger:  den  ene  med 
klassiske  Sprog,  den  anden  med  Bogholderi  og  levende  Sprog  som 
Hovedfag.  Fra  1798  blev  et  Pensionat  forenet  med  Skolen.  I>a 
S.  vidste  at  gjennemføre  Filanthropistemes  pædagogiske  Anskuelser 
i  sin  Latin-  og  Handelsskole  og  at  indføre  nye  Fag  som  Gynma- 
stik.  Dans  og  Tegning,  fik  «det  Schouboeske  Instituts  stor  Anseelse 
og  stærk  Søgning,  endog  fi*a  Tyskland,  Ost-  og  Vestindien.  Mange 
dygtige  Mænd  udgik  fra  det,  og  S.  fik  Anerkjendelse  baade  af 
Kancelliet  og  Universitetsdirektionen.  1796  blev  han  Kancellisekre- 
tær og  1814  Kancelliraad.  S.  A.  opgav  han  Skolen,  der  var  gaaet 
noget  tilbage,  og  blev  Raadmand,  By-  og  Raadstueskriver  i  Kol- 
ding. Men  da  han  ikke  følte  sig  tilfreds  i  denne  Stilling,  tog  han 
sin  Afsked  1824  og  oprettede  atter  et  Institut  i  Kjøbenhavn.  Under 
de  forandrede  Forhold  trivedes  dette  dog  ikke.  S.  døde  19.  April 
1829.  Ægtede  i.  (1790)  Bolette  (ikke  Cathrine  Magdalene)  Sandrue 
(f.  1770  t  1846),  Datter  af  Bedemand  E.  J.  S.;  2.  (1810)  Johanne 
Victorine  Friis  (f.  1788  f  1864),  Datter  af  Fuldmægtig  F.  C.  O.  F., 
hvilket  Ægteskab  ligesom  det  første  opløstes;  3.  (1826)  Cathrine 
Riddervold  Wemicke  (f.  1788  f  1862),  Datter  af  Kapelmester  L  G. 
W.     (Om  hende  s.  under  Wemicke.) 

Schouboc,  Udsigt  ov.  det  Schouboeske  Opdragelses- Institut  (1799).  Engels- 
toft,  Univ.-  og  Skole-Annaler  1806.  Kbhvns  Skilderi  1829,  Nr.  36.  Erslew, 
Forf.  Lex.  Joakim  Larsen, 

de  Schouboe,  Oluf  Borch,  1689 — 1763,  Stiftamtmand,  en  Son 
af  Borgmester  i  Odense  Jens  Christensen  S.  til  Magaard  (f.  1642 
f  1719)  og  Margrethe  West  (f.  1664  f  1728),  fødtes  26.  Okt  1689, 
blev  1721  Assessor  i  Hofretten,  1726  Assessor  i  Højesteret  og  1743 
Justitiarius  sammesteds.  1758  udnævntes  han  til  Stiftamtmand  i 
Aarhus  Stift  samt  Amtmand  over  Havreballegaard  og  Stjæmholm 
Amter,  hvilke  Embeder  han  beklædte  til  sin  Død,  Natten  mellem 
4.  og  5.  Marts  1763.     Han  var  1728  bleven  Justitsraad,  1741  Etats- 

raad  og  1747  Konferensraad.  Sidstnævnte  Aar  optoges  han  tillige 
i  den  danske  Adelstand  under  Navnet  de  Schouboe^  og  1759  tildeltes 
ham  Danebrogsordenen.  —  23.  Avg.  1730  blev  han  gift  med  Ul- 
rikke Antoinette  Albertin  (f  30.  April  1790),  en  Datter  af  Højeste- 
retsadvokat  Brostrup  A.  til  Gundetved  og  Charlotte  Amalie  f.  West. 
Moc,  Tidsskr.  f.  d.  norske  PcrsonalhisL  II,  129.  G,  Kringelbach. 

de  Schouboe,  Oluf  Borch,  1777 — 1844,  norsk  Statsraad,  var 
en  Søn  af  ovfr.  nævnte  Stiftamtmand  Christian  de  S.  Han  blev 
født  i  Bergen  5.  Juni  1777,  blev  Student  1795  ^8  juridisk  Kandidat 
1 801,  hvorefter  han  gjorde  en  rask  Karriere  paa  Embedsbanen,  som 
Kancellisekretær  og  Byfoged  i  Nykjøbing  paa  Sjælland  (1801),  Kam- 
merraad  og  Byfoged  i  Helsingør  (1806),  senere  Kancelliraad  og  1807 
virkelig  Justitsraad.  S.  var  i  disse  Aar  anset  for  en  dygtig  Jurist. 
Bl.  a.  ønskede  Chr.  Colbjømsen  at  faa  ham  ind  i  Danmarks  Højeste- 
ret. I  18 10  kom  han  til  Norge  som  Amtmand  i  Stavanger  Amt 
og  forflyttedes  der  fra  181 2  som  Stiftamtmand  i  Christianssands  Stift. 
Med  dette  Embede  forenede  han  ogsaa  Amtmandskabet  i  Nedenæs 
og  Raabyggelaget,  fra  1815  i  Lister  og  Mandal.  I  1814  optraadte 
han  som  en  ivrig  Tilhænger  af  Christian  Frederik,  men  kunde  ikke 
hindre,  at  der  saa  vel  fra  Stiftsstaden  som  fra  Amtet  valgtes  Mod- 
standere af  Regentens  Politik  til  Medlemmer  af  Rigsforsamlingen. 
Han  blev  ogsaa  i  Maj  18 14  udnævnt  til  Kammerherre.  I  Sept. 
1814  blev  han  udnævnt  til  Stiftamtmand  i  Bergen,  men  fik  efter 
eget  Ønske  Tilladelse  til  at  beholde  sit  tidligere  Embede.  I  1827 
ansøgte  han  om  at  blive  Justitiarius  i  Norges  Højesteret;  men  Chr. 
M.  Falsen  blev  ham  da  foretrukken.  Efterhaanden  svandt  hans 
gamle  Renommé.  I  1830  modtog  han  Tilbud  fra  Kongen  om  at 
indtræde  i  Statsraadet  i  den  efter  Falbe  ledige  Plads,  men  blev 
desuagtet  ikke  udnævnt.  Derimod  bestemte  Kongen  sig  i  1836  for 
at  udnævne  ham  til  Statsraad,  hvilket  ogsaa  skete  10.  Nov.  S. 
havde  da  Stemningen  imod  sig.  Den  nyudnævnte  Statholder,  Grev 
Wedel,  lod  Kongen  vide,  at  et  saadant  Valg  alene  kunde  tilraades, 
hvis  Hans  Majestæt  vilde  have  en  Mand  af  ringe  Betydning  som 
Medlem  af  Kongens  Raad.  Oppositionsbladet  i Statsborgeren*  kritise- 
rede Udnævnelsen  skarpt,  og  det  Regeringen  mere  nærstaaende 
Organ  «Den  konstitutionelle«  benyttede  Anledningen  til  ironisk  at 
gjøre  opmærksom  paa  Forskjellen  mellem  en  Statsraad  og  en  Stats- 
mand. Han  blev  Chef  for  Kirkedepartementet  og  forblev  i  Rege- 
ringen indtil  sin  Død,   der  indtraf  21.  Dec.  1844  i  Stockholm.  — 

S.  ægtede  6.  Jan.  1799  Frederikke  Christine  Dorothea  v.  Munthe  af 
Morgenstierne  (f.  1773  f  1835),  Datter  af  Stiftamtmand  Caspar  Wil- 
helm V.  M.  af  M.  (XI,  547). 

Halvorsen,  Norsk  Forf.  Lex.  Y.  Nielsen,  Norges  Hist.  efter  18 14  III. 
J.  H.  Vogts  Optegnelser  1784— 1846.  Yngvor  Nielsen. 

de  Schouboe,  Ulrik  Frederik  Anton,  1782 — 1863,  norsk 
Statssekretær,  foregaaendes  Broder,  var  født  i  Bergen  5.  Juni  1782, 
blev  Student  1801  og  juridisk  Kandidat  1804,  hvorefter  han  fra  1807 
i  nogle  Aar  beklædte  forskjellige  underordnede  Stillinger  i  danske 
Kancelli  og  i  1809  udnævntes  til  Hofjunker  samt  181 1  til  Kammer- 
junker. I  1810  blev  han  konstit.  Assessor  i  Kjøbenhavns  Søret  og 
kom  2  Aar  senere  til  Norge,  hvor  han  udnævntes  til  sin  Broders 
Efterfølger  som  Amtmand  i  Stavanger  Amt,  hvorfra  han  1814  for- 
flyttedes til  Lister  og  Mandals  Amt;  dette  Amt  byttede  han  i  18 15 
med  Broderen  og  overtog  da  selv  Nedenæs  og  Raabyggelagets  Amt, 
hvor  han  forblev,  indtil  han  17.  Jan.  1837  udnævntes  til  Statssekre- 
tær og  dermed  forflyttedes  til  Christiania.  I  denne  Stilling  stod 
han  længe,  og  i  de  senere  Aar  klagedes  der  over,  at  den  gamle 
Mand  ikke  længere  kunde  vise  den  tilstrækkelige  Nøjagtighed  ved 
Udfærdigelsen  af  de  under  Statssekretariatet  henhørende  Expeditio- 
ner.  Han  fik  da  Anmodning  om  at  indlevere  sin  Ansøgning  om 
Afsked,  hvilken  han  erholdt  31.  Avg.  1859.  Han  døde  i  Christiania 
i8.  Dec.  1863.  S.  ægtede  i  181 2  en  Søster  af  sin  Broders  Hustru, 
Ottilie  Christopherine  Jacobine  v.  Munthe  af  Morgenstierne  (f.  1787 

t  1829). 

Halvorsen,  Norsk  Forf.  Lex.  Yngvar  Nielsen. 

Schousboe,  August  Frederik  (Fritz)  Alexander,  1857 — 98, 
Pianovirtuos.  F.  S.,  født  11.  April  1857  i  Ribe,  var  Søn  af  der- 
værende Sognepræst  Vilhelm  Carl  S.  og  dennes  2.  Hustru,  Sophie 
Marie  Rosa  f.  Cohn.  Musikalsk  anlagt  blev  han  tidlig  en  af  Edm. 
Neuperts  (XII,  187)  flinkeste  Elever  og  udmærkede  sig,  knap  16 
Aar  gammel,  paa  en  ofientlig  Elevkoncert  ved  sin  tekniske  Bra- 
vour.  1874 — 76  gjennemgik  han  Kjøbenhavns  Musikkonservatorium 
og  gav  i  Nov.  1880  selv  en  Koncert,  hvor  ikke  blot  hans  virtuos- 
mæssige  Teknik,  men  ogsaa  hans  Foredragsevne  vakte  Opmærksom- 
hed. 1882  rejste  han  for  det  Anckerske  Legat,  og  da  han  1883 
fik  en  god  Ansættelse  ved  Scharwenkas  Konservatorium  i  Berlin, 
ægtede  han  sin  Lærers  Søster  Hermanda  Neupert.  Fra  samme 
Aar  var  han,  med  Undtagelse  af  nogle  Besøg  i  Hjemmet,   bosat  i 


Digitized  by  VjOOQ  IC 


Sckousbce,  Aug,  Fred.  Alex,  27 1 

Udlandet,  dels  som  Lærer  ved  forskjellige  Musikskoler  i  Berlin, 
Genf  og  Køln,  dels  som  Koncertspiller,  bl.  a.  ogsaa  i  Paris.  En 
Suite  af  ham  for  Orkester  er  spillet  i  Berlin,  og  en  under  et 
Rekreationsophold  i  Norge  komponeret  nydelig  Musik  til  en  lille 
Pantomime  er  opført  i  Paris;  i  Trykken  foreligge  nogle  Klaver- 
sager og  Sange.  Efter  et  længere  Sygeleje  døde  den  begavede 
Kunstner  13.  Maj  1898  i  Køln;  hans  Hustru  overlever  ham. 

Schytte,  Musiklcx.     Illustr.  Tid.  XXXDC,  Nr.  37.  5.  A,  E.  Hagen. 

Schousboe,  Peter  Kofod  Anker,  1766 — 1832,  Botaniker,  er 
født  i  Rønne  paa  Bomholm,  Søn  af  Prokiu-ator  Hans  Lerche  S. 
og  Elisabeth  Margarethe  f.  Topp,  og  blev  privat  dimitteret  til  Uni- 
versitetet 1785.  Han  skal  som  Botaniker  have  været  en  Elev  af 
Rottbøll,  og  hans  første  oflfentlige  botaniske  Virksomhed  var  at 
holde  Forelæsninger  i  Botanisk  Have  for  denne,  da  han  blev  svage- 
lig. Med  Understøttelse,  i  alt  Fald  til  Dels,  af  den  bekjendte 
Mæcen  Gehejmeraad  Biilow  til  Sanderumgaard  fik  han  Lejlighed 
til  at  gjøre  en  Rejse  til  Marokko  1791 — 93,  kom  dog  først  hjem  i 
Foraaret  1794.  1796  foretog  han  en  videnskabelig  Rejse  til  Sve- 
rige. Blev  1797  Assessor  i  Økonomi-  og  Kommercekollegiet  og 
1798  Medlem  af  Videnskabernes  Selskab.  S.,  som  ogsaa  var  Elev 
af  Abildgaard,  sendtes  1797 — 98  af  Regeringen  til  Spanien  sammen 
med  Stutmester  Nielsen  for  at  indkjøbe  Heste  og  Faar.  1800  blev 
han  Konsul  i  Tanger  og  fortsatte  nu  med  stor  Iver  de  tidligere 
begyndte  Undersøgelser  over  Landets  Flora.  Han  havde  imidlertid 
nedlagt  Resultaterne  af  sine  paa  Rejsen  gjorte  Iagttagelser  i  en 
større  Afhandling:  <0m  Væxtriget  i  Marokko*  (i  «Vidensk.  Selskabs 
Skrifter*  1800).  Dette  Arbejde  udkom  Aaret  efter  i  tysk  Oversæt- 
telse og  mange  Aar  efter,  1874,  i  fransk  Oversættelse,  ledsaget  af 
et  Forord  af  den  franske  Udgiver,  som  i  smigrende  Udtryk  frem- 
hæver dets  fremragende  Rang  mellem  andre,  til  Dels  meget  senere 
Bearbejdelser  af  disse  Egnes  Flora. 

Dette  kan  betragtes  som  den  første  Fase  i  S.  s  botaniske  Virk- 
somhed. Ikke  mindre  Fortjeneste  har  han  indlagt  sig  ved  Under- 
søgelser af  Havalgerne  ved  de  marokkanske  Kyster,  der  efterhaanden 
ganske  førte  ham  bort  fra  Fanerogameme;  herpaa  har  han  anvendt 
overmaade  meget  af  Tid,  Arbejde  og  Penge,  men  han  selv  naaede 
paa  Grund  af  sit  isolerede  Opholdssted  ikke  at  faa  noget  udgivet; 
idet  er  svært  at  være  Forfatter  i  Tanger*,  skriver  han  til  Horne- 
mann og  klager  over,  at   «det  er  ret  ærgerligt  at  leve  i  en  Af 

krog».  Han  tegnede,  til  Dels  ved  sin  Søns  Hjælp,  ovennaade 
meget  af  det  indsamlede  og  arrangerede  sig  med  en  Kobberstikker 
i  Cadix,  men  denne  havde  ondt  ved  at  gjøre  noget  ferdigt,  og 
S.  beklager  sig  jævnlig  over,  at  hans  Kobberstikker  baade  var 
svagelig  og  doven.  Først  i  den  nyeste  Tid  naaede  S.s  algologiske 
Efterladenskaber  at  blive  publicerede,  nemlig  af  den  bekjendte 
franske  Algolog  Ed.  Bomet,  der  i  1892  udgav  dem  under  Titelen: 
«Les  Algues  de  P.  K.  A.  S.>,  efter  at  Thuret  havde  begyndt 
Bearbejdelsen  af  dem.  De  Efterladenskaber,  hvorpaa  Udgivelsen 
hviler,  ere  ret  betydelige.  Manuskriptet  med  S.s  Beskrivelser  be- 
staar  af  368  Blade;  Tegningerne  udgjøre  et  Atlas  paa  431  kulørte 
Tavler,  hvorpaa  ogsaa  findes  Analyser  af  mere  detaillerede  Forhold, 
og  blandt  disse  Afbildninger  skal  der  være  meget  godt.  Nu  be- 
finder det  meste  af  Manuskript  og  Tegninger  sig  i  Paris. 

«Væxtriget  i  Marokko »  og  de  algologiske  Undersøgelser  vare 
S.s  videnskabelige  Hovedgjeming,  men  han  har  desuden  skrevet 
flere  mindre  Ting  af  botanisk,  zoologisk  og  økonomisk  Indhold 
Han  har  efter  eget  Sigende  ogsaa  anvendt  meget  paa  at  sætte  sig 
ind  i  det  litterære  arabiske  Sprog,  særlig  for  at  kunne  tage  fat 
paa  arabiske  Manuskripter  i  Naturfaget.  —  Efter  sin  Ansættelse  i 
Marokko  henlevede  han  næsten  hele  sin  Tid  der;  dog  har  han  fira 
1818 — 20,  vist  i  2  Gange,  i  længere  Tid  opholdt  sig  i  Marseille 
og  sammesteds  gjort  Indsamlinger.  1821  var  han  blevet  General- 
konsul, og  han  døde  i  Tanger  26.  Febr.  1832  som  Gehejmelega- 
tionsraad.  Hans  Enke,  Antonia  (af  spansk  Herkomst),  overlevede 
ham  i  mange  Aar. 

Erslew,  Forf.  Lex.  Q.  G,  Petersen. 

Schousboe,  Vilhelm  Carl,  1841 — 1900,  Biskop,  Søn  af  Præsten 
Vilhelm  Carl  S.  (f  1891  som  Sognepræst  i  Høje  Taastrup  og  fhv. 
Provst)  og  dennes  i.  Hustru,  Eline  Regisse  Cathinka  f.  Lassen,  fødtes 
7.  Sept.  1841  i  Faaborg,  hvor  hans  Fader  var  Kateket  Da  Fade- 
ren senere  blev  forflyttet  til  Ribe,  kom  han  i  denne  Bys  Kathe- 
dralskole,  og  fra  den  blev  han  dimitteret  1858.  1864  blev  han 
theologisk  Kandidat,  og  i  de  følgende  Aar  boede  han  i  Kjøben- 
havn,  sysselsat  med  Manuduktion  til  theologisk  Embedsexamen  og 
med  Undervisning  i  Hærens  Elevskole  —  det  første  Baand  mellem 
ham  og  Militæretaten.  I  Studenterlivet  tog  han  i  de  Aar  livlig 
Del,  og  en  Tid  lang  var  han  ledende  Senior.  Sidst'  paa  Aaret 
1868  blev  han  kaldet  til  Kateket  og  Skoleinspektør  i  Viborg,  og 

1870 — 74,  Og  senere  1877,  var  han  Lejrpræst  ved  Hald.  Hans  Gjer- 
ning  blandt  Soldaterne  vandt  almindelig  Paaskjønnelse ;  han  forstod 
at  tale  jævnt  og  naturlig  til  dem  om  de  højeste  Spørgsmaal,  og 
hans  djærve  og  kjærnesunde  Personlighed  banede  Vej  for  hans  Ord. 

1875  ^^^v  han  kaldet  til  resid.  Kapellan  ved  Garnisonskirken 
i  Kjøbenhavn,  ved  N.  G.  Blædels  Side,  og  efter  Blædels  Død  (1879) 
blev  han  Gamisonsmenighedens  Sognepræst.  I  Hovedstaden  sam- 
lede han  mange  om  sin  Prædikestol,  og  han  tog  tillige  flittig  Del 
i  den  indre  Missions  forskjellige  Arbejder,  navnlig  i  Søndagsskolens 
Gjeming  og  i  Arbejdet  for  Ynglingeforeningen.  1879  blev  han 
Medlem  af  Bestyrelsen  for  Kirkelig  Forening  for  indre  Mission  i 
Kjøbenhavn,  og  Ynglingesagen  var  i  adskillige  Aar  lagt  i  hans 
Haand.  Ved  et  lille  Skrift,  «0m  vore  Dages  kristelige  Foreninger 
for  unge  Mænd>  (1886),  søgte  han  i  videre  Kredse  at  vække  Inter- 
esse for  de  unges  Sag,  og  Arbejdet  blandt  dem  lykkedes  godt; 
derfor  var  han  selvskreven  til  at  lægge  Grundstenen  til  de  unges 
Bygning  (1898).  Han  var  ogsaa  Medlem  af  den  Komité,  der  sam- 
lede de  første  Udgaver  af  Forslaget  til  <  Salmebog  for  Kirke  og 
Hjem>. 

1888,  da  P.  E.  Lind  nedlagde  Bispestaven,  blev  S.  hans  Efter- 
følger som  Biskop  over  Aalborg  Stift,  og  derved  aabnedes  der  ham 
en  ny  Virkekreds.  Hans  venhge  og  ægte  danske  Natvu-  vandt  ham 
strax  mange  Venner  baade  i  Stiftsbyen  og  uden  for  den,  og  han 
stræbte  med  Held  at  gjøre  Ret  og  Skjel  til  alle  Sider  i  det  aande- 
lig  bevægede  Stift,  hvor  Bølgerne  ikke  sjælden  kunde  gaa  højt. 
Som  Visitator  var  han  nidkjær  og  omhyggelig,  og  han  virkede  med 
stor  Dygtighed  for  at  faa  de  store  Sogne  delte,  uheldige  Sogne- 
forbindelser afløste  af  heldige  og  nye  Kirker  opførte.  I  Aalborg 
By  fik  han  de  rette  Kræfter  satte  i  Bevægelse  til  Opførelsen  af  en 
stor  ny  Sognekirke  (vor  Frelsers  Kirke),  og  det  Menighedshjem, 
Aalborg  har  faaet,  skyldes  ogsaa  for  en  væsentlig  Del  hans  Energi. 
Men  i  Slutningen  af  9oeme  blev  den  kraftige  Mand  mærket  af  en 
snigende  Sygdom,  der  26.  Febr.  1900  endte  hans  Dage.  Som  Med- 
lem af  det  kirkelige  Raad  har  han  taget  Del  i  det  liturgiske  Revi- 
sionsarbejde og  i  den  endelige  Redaktion  af  €  Salmebog  for  Kirke 
og  Hjem».  Foruden  <Syv  Prædikener  fira  Lejren  ved  Hald>  (1875) 
har  han  udgivet  «Foredrag  over  de  10  Bud>  (1885),  en  Postil  (1887 
— 88)  og  flere  enkelte  Taler  og  Biografier,  og  til  de  norske  kirke- 
lige Blade  (« Luthersk  Kirketidende »  og  « Luthersk  Ugeskrift«)  sendte 
han   i  flere  Aar  Korrespondancer  om   de  danske  Kirkeforhold.  — 

Dansk  biogr.  Lex.     XV.  Maj  Z90X.  1 8 

1869  havde  han  ægtet  Agnes  Johanne  Tobiesen  (f.  1846),  Datter  af 
Stiftsprovst  Christopher  Lebrecht  T.  1890  var  han  bleven  Kom- 
mandør af  Danebrog  (2.  Grad). 

Elvius,  Danmarks  Praestehist.   1869 — 84  S.  283.  JPr,  Nidsen^ 

Schoustmp/  Victor  Julius,  f.  1852,  Søofficer.  Forseldrene 
vare  Grosserer  Peter  Jacob  S.  (f.  16.  Nov.  1816  f  26.  Juli  1882)  o.;; 
Wicentine  Caroline  Amalie  f.  Ftirst  (f.  4.  Maj  1828  f  ^'-  Marts 
1892).  S.,  der  er  født  18.  April  1852  i  Kjøbenhavn,  blev  Sekond- 
lieutenant  i  Marinen  1872,  avancerede  1873  ^  Premierlieutenant^ 
1886  til  Kapitajn  og  1899  til  Kommandør.  I  sine  første  Aar  som 
Officer  var  S.  idelig  til  Søs,  enten  i  Orlogs-  eller  Koffardifart  eller 
i  Vagervæsenets  Tjeneste,  en  Tid  var  han  ansat  ved  Søminevæsenct 
og  i  Vinteren  1879 — 80  som  Skoleofficer  paa  Søofficersskolen.  i88a 
— 83  førte  han  Postdampskibet  paa  Island;  var  1883 — 87  ansat  som 
næstkommanderende  paa  Underofficersskolen,  derefter  til  1892  Chet 
for  Flaadens  Mærkevæsen  (Militæropmaalingen)  og  har  fra  1892 
været  Chef  for  Søværnets  Underofficersskole,  hvormed  følger  hvert 
andet  Aar  at  være  Chef  for  Skolens  Øvelsesskib.  Under  Chri- 
stiansborg Slots  Brand  1884  blev  S.  saaret  ret  alvorlig  i  Hovedet. 
Foruden  den  omfattende  og  ansvarsfulde  Tjeneste,  S.  har  besørget,, 
har  han  været  meget  benyttet  i  vigtige  Kommissioner  og  ved  Ud- 
arbejdelsen af  forskjellige  Fremstillinger,  som  Revisor  i  et  Søassu- 
ranceselskab,  Formand  i  Sølieutenantselskabet,  Efterslægtsarofiindet 
o.  a.  —  S.  er  gift  med  Eva  Sophie  Elisabeth  f.  Sjørén  (f.  i  Skaane 
17.  April  1855),  Datter  af  Regimentspastor  Nils  Axel  Theodor  S. 
(f.  1822  f  1886)  og  Cecilie  Ane  Kirstine  f.  Schoustrup  (f.  1818^ 
t  1880).  ,  C  With, 

Schouw,  Joakim  Frederik,  1789 — 1852,  Botaniker,  Politiker,, 
blev  født  i  Kjøbenhavn  7.  Febr.  1789  som  ældste  Søn  af  Vinhandler 
Poul  S.  (f.  1751  t  8.  Marts  1800)  og  Sara  Georgia  f.  Liebenberg 
(f.  1761  f  1826).  Det  blev  bestemt,  at  han  skulde  træde  ind  i 
Faderens  Forretning,  og  han  blev  derfor  tidlig  sat  til  at  deltage 
i  de  til  denne  knyttede  Arbejder.  I  hans  12.  Aar  døde  Faderen^ 
og  Moderen  sad  nu  tilbage  i  trange  Kaar  med  en  Flok  af  7  smaa 
Børn.  Da  hans  Helbred  syntes  at  lide  ved  Opholdet  i  den  fug- 
tige Vinkjælder,  kom  han,  15  Aar  gammel,  i  Tjeneste  som  Skri- 
verdreng hos  Prokiu-ator  Bjerring.  Her  forblev  han  3  Aar,  i  det 
han   samtidig   forberedte    sig    til    Præliminærexamen   for  senere   at 

tage  dansk-juridisk  Examen.  Men  da  hin  Examen  blev  afskaflfet, 
underkastede  han  sig  1808  den  strængere  Examen  artium,  og  1809 
tog  han  2.  Examen. 

Allerede  i  13 — 14  Aars  Alderen  ytrede  hans  Interesse  for  Na- 
turvidenskaberne sig,  i  det  han  begyndte  at  høre  Forelæsninger 
over  Zoologi  og  Botanik  af  Martin  Vahl,  der  tog  sig  særlig  af 
ham,  men  døde  allerede  1804;  ligeledes  hørte  han  Hornemann 
og  deltog  i  dennes  og  Schumachers  Exkursioner.  Hans  Examens- 
læsning  gjorde  naturligvis  Afbræk  i  disse  Studier,  men  efter  at 
være  bleven  Student  optog  han  dem  igjen,  navnlig  under  Horne- 
manns Vejledning.  Da  Naturstudiet  syntes  brødløst,  og  han  maatte 
se  sig  om  efter  noget  at  leve  af,  gav  han  sig  til  at  studere  Jura, 
og  18 II  tog  han  juridisk  Examen  samt  nogle  Maaneder  senere  den 
praktiske  Prøve.  1813  blev  han  Volontær,  senere  Underkancellist, 
i  det  danske  Kancelli,  og  tillige  skaffede  han  sig  nogen  Indtægt 
som  juridisk  Manuduktør.  Han  fik  da  Raad  til  atter  at  optage 
de  naturhistoriske  Studier. 

Netop  i  det  19.  Aarhundredes  2  første  Aartier  fødtes  Plante- 
geografien som  Videnskab;  Humboldt  var  vendt  hjem  fi-a  sin  5aa- 
rige  Rejse  til  tropisk  Amerika  og  havde  1805  og  1807  offentliggjort 
sine  første  banebrydende  Skrifter,  der  efterfulgtes  af  andre,  og  Rob. 
Brown,  Pyr.  de  Candolle,  Leopold  v.  Buch  og  Wahlenberg  publi- 
cerede vigtige  plantegeografiske  Arbejder  i  forskjellig  Retning.  At 
disse  Mænd  have  haft  stor  Betydning  for  S.s  Udvikling,  er  sikkert. 
Men  hvad  der  gjorde  ham  til  Plantegeograf,  var  maaske  især  den 
botaniske  Rejse,  som  han,  23  Aar  gammel  (1812),  foretog  i  Norge 
sammen  med  den  lovende,  unge  norske  Botaniker  Chr.  Smith;  thi 
plantegeografiske  Forhold  træde  jo  ikke  tydeligere  og  mere  inter- 
essant frem  end  i  Bjærglande.  i  Nogle  Aar  senere »,  skriver  han, 
« udkastede  jeg  en  Plan  til  en  plantegeografisk  Undersøgelse  af 
Italiens  og  Siciliens  Vegetation*  for  derved  at  skaffe  et  Mellemled 
mellem  Humboldts  Undersøgelser  i  Troperne  og  Wahlenbergs  i 
Polarlandene,  Alperne  og  Karpatherne.  Ved  varm  Anbefaling  af 
Hornemann  fik  han  Rejseunderstøttelse  dels  fra  Fonden  ad  usus 
publicos,  dels  fra  Universitetet  og  dels  fra  Gehejmeraad  Johan  Bii- 
low  til  Sanderumgaard.  Et  Aars  Tid  anvendte  han  til  Forberedelse 
til  denne  Rejse,  og  tillige  disputerede  han  for  Doktorgraden  (28. 
Sept.  1816).  Hans  Disputats,  c  De  sedibus  plantarum»,  handler  om 
det  Spørgsmaal,  om  man  skal  antage,  at  Individerne  af  en  Plante- 
art,  der  voxe  i  maaske  vidt  adskilte  Lande,  nedstamme  fra  et  og 

18* 

samme  Individ  og  ved  Vandringer  have  bredt  sig  fra  det  oprinde- 
lige Udgangspunkt  til  alle  dens  nuværende  Voxesteder,  eller  om 
Arten  er  fremkommen  paa  forskjellige  Steder  med  forskjellige  Indi- 
vider. Han  kom  til  det  Resultat,  at  Vandringsmidleme  ere  util- 
strækkelige, og  at  de  samme  kosmiske  Momenter  paa  forskjellige 
Steder  have  frembragt  de  samme  Arter.  Geologiske  Forhold,  der 
først  langt  senere  bleve  bekjendte,  løse  nu  paa  naturlig  Maade 
mange  Spørgsmaal,  som  S.  kun  kunde  løse,  som  han  gjorde,  men 
for  øvrigt  sysselsætter  Spørgsmaalet  Botanikerne  jo  endnu  den  Dag 
i  Dag  og  har  nøje  Tilknytning  til  den  nyere  Tids  Udviklingslære. 
S.  er  for  saa  vidt  ogsaa  inde  paa  denne,  som  han  sympathiseier 
med  den  Tanke,  at  højere  Dyr  og  Planter  ere  fremgaaede  c  ved 
successiv  Transmutation»  af  ufuldkomnere. 

I  Slutningen  af  1816  tiltraadte  den  ayaarige  Dr.  phil.  sin  Rejse, 
der  varede  til  1820,  omtrent  3^/2  Aar.  Et  Bevis  paa  de  Forvent- 
ninger, man  gjorde  sig  til  ham,  ogsaa  som  Jurist,  er,  at  han  om- 
trent samtidig  blev  foreslaaet  til  Lektor  i  Lovkyndighed  ved  det 
nye  Universitet  i  Christiania.  Maalet  for  Rejsen  var  at  sammen- 
ligne Forholdet  mellem  Klima  og  Plantevæxt.  Vinteren  1816^17 
tilbragte  han  i  Gøttingen;  i  Vaaren  1817  kom  han  til  Triest,  og 
derpaa  berejste  han  Alperne,  Apenninerne  til  Kalabriens  sydligste 
Del,  Sicilien,  han  besteg  Abruzzernes  og  Kalabriens  højeste  Bjærge 
og  Etna,  hvis  Udbrud  han  overværede.  I  Høsten  1819  rejste  han 
over  Alperne,  Genf  og  Paris  til  Danmark. 

Ankommen  hjem  stod  han  atter  over  for  det  gamle  Dilemma: 
Juraen  som  det,  der  gav  Levebrød,  eller  Botanikken,  til  hvilken 
Interessen  drog  ham.  Nu  kom  Afgjørelsen  derved,  at  Kongen  for- 
længede hans  Rejseunderstøttelse  for  et  Aar  og  28.  April  182 1  ud- 
nævnte ham  til  extraordinær  Professor  i  Botanik  ved  Universitetet. 
Efter  Hjemkomsten  var  han  strax  begyndt  at  bearbejde  det  ind- 
samlede Materiale;  «men  under  Arbejdet  følte  jeg  snart,  hvor  meget 
vi  ...  .  endnu  savne  Grundsætningerne  for  en  almindelig  Plante- 
geografi; ...  da  jeg  desuden  i  Sommeren  1820  i  en  Forelæsning 
(som  Privatdocent)  havde  gjort  et  Forsøg  paa  en  systematisk  Frem- 
stilling af  denne  Videnskab,  saa  troede  jeg  det  passende  at  med- 
dele Publikum  denne  Fremstilling  noget  udførligere*.  I  1822  ud- 
kom da  hans  største  og  betydeligste  Arbejde:  c  Grundtræk  af  den 
almindeUge  Plantegeografi ».  Humboldts,  Rob.  Browns,  Wahlen- 
bergs  og  andres  Arbejder  vare  kun  Brudstykker  af  Plantegeografien 
eller  Udkast  til  Grundtræk  af  denne;   en  almindelig  Plantegeografi 

existerede  endnu  ikke.  S.  havde  derfor  mange  Vanskeligheder  at 
overvinde;  Begreberne  skulde  klares  og  fastslaas,  nye  Udtryk  dan- 
nes og  en  Uendelighed  af  spredte  Data  sammenarbejdes.  Først 
undersøger  han,  hvilke  ydre  Momenter  der  bestemme  Plantens  Sted- 
forhold; derpaa  betragter  han  Arternes,  Slægternes  og  Familiernes 
Stedlære,  og  sluttelig  sammenligner  han  Jordklodens  forskjellige  Dele 
med  Hensyn  til  Plantevæxt.  Han  inddeler  Jordoverfladen  i  22 
plantegeografiske  Riger  og  disse  i  Provinser,  og  han  benævner  til 
Dels  disse  Riger  efter  karakteriserende  Planter.  Det  var  ret  vil- 
kaarlige  Regler,  som  han  opstillede  for,  om  en  Del  af  Jordkloden 
skulde  danne  et  Rige  eller  ikke,  og  det  var  ikke  at  vente,  at  hans 
Inddeling  skulde  falde  sammen  med  Nutidens,  der  har  et  langt 
anderledes  stort  og  fuldkomment  Materiale  at  bygge  paa  (allerede 
1833  forøgede  S.  selv  Rigernes  Antal),  men  den  gjør  det  mærkværdig 
godt.  Samtidig  med  ham  var  for  øvrigt  Pyr.  de  Candolle  slaaet 
ind  paa  den  samme  Vej,  uden  at  S.  kjendte  hans  1820  publicerede 
Arbejde,  og  denne  rent  floristisk-systematiske  Vej  er  fulgt  i  senere 
Arbejder  op  til  det  nyeste  af  Drude.  S.s  c  Grundtræk*  var  et 
meget  stort  og  ganske  originalt  Arbejde,  det  første  almindelige 
Værk  over  Plantegeografien,  præget  af  den  samme  Klarhed  og 
Orden,  som  udmærke  alle  hans  Arbejder,  hvorfor  det  ogsaa  vakte 
almindelig  Opmærksomhed  og  gjorde  hans  Navn  bekjendt  i  Evropa 
(det  blev  1823  oversat  paa  Tysk  af  ham  selv).  Han  var  ogsaa 
den  første,  der  paa  Kort  fremstillede  de  geografiske  Udbrednings- 
forhold  og  Inddelingen  af  Jordoverfladen,  i  det  han  1824  paa  eget 
Forlag  udgav  et  til  Værket  knyttet  Atlas  med  12  Tavler;  det  er 
navnlig  Voxekredsene  af  en  Række  Planter,  der  spille  en  Rolle  i 
Menneskelivet,  som  han  har  aflagt  paa  disse  Kort. 

De  nærmeste  Aar  saa  mange  mindre  Afhandlinger  og  Recen- 
sioner i  inden-  og  udenlandske  Tidsskrifter  fra  S.s  Haand  og  des- 
uden et  større  Værk.  Det  danske  Videnskabernes  Selskab  havde  1822 
udsat  som  Prisopgave:  «En  dansk  Meteorologi  eller  Skildring  af 
Vejrligets  Beskaffenhed  i  Danmark  tillige  med  en  UdvikUng  af 
Grundene  til  samme »;  S.  vandt  Prisen,  og  1826  udkom  hans  store 
Bog  herom.  I  1823  blev  han,  kun  34  Aar  gammel,  Medlem  af  det 
kongl.  danske  Videnskabernes  Selskab,  og  her  fik  han  snart  flere 
Embedsforretninger,  f.  Ex.  at  være  Medudgiver  af  cCoUectanea 
meteorologica*  (1829 — 45)-  Som  Meteorolog  har  han  den  Fortjene- 
ste at  have  fundet  en  original  Methode  til  Udregning  af  Middel- 
værdier for  Temperaturen,   en  Methode,  som   endnu  anvendes,   og 

som  han  benyttede  til  at  beregne  danske  Middeltemperaturer  af  de 
daglige  Observationer. 

Hans  Forelæsninger  ved  Universitetet  drejede  sig  om  den 
fysiske  Geografi.  Men  for  øvrigt  var  hans  Helbred  ikke  godt,  og 
lange  Tider,  «stundum  halve  Aar»,  maatte  han  holde  Sengen.  I 
dette  Tiaar  blev  han  gift  (24.  April  1827)  med  Susanne  Marie 
Augustine  Peschier  Dalgas  (f.  1798  f  1844),  Datter  af  Præsten  Jean 
D.  ved  den  reformerte  Menighed  i  Fredericia.  —  Da  han  1828 
skulde  skrive  Programmet  til  Universitetets  Reformationsfest,  udgav 
han  «Specimen  geographiæ  physicæ  comparativæ»,  et  Brudstykke 
af  sine  Forelæsninger,  i  hvilket  han  anstiller  en  Sammenligning 
mellem  Alperne,  Pyrenæerne  og  Skandinaviens  Bjærge  som  Prøve 
paa,  hvorledes  Jordens  Overflade  bør  inddeles  efter  dens  Naturfor- 
hold, ikke  efter  politiske.  Hans  Tale  ved  Festen  gik  ud  paa,  at 
Klimaet  og  andre  Naturforhold  kun  have  ringe  Indflydelse  paa 
Folkenes  Karakter.  —  Da  det  paa  hans  lange  Rejse  indsamlede 
Materiale  ved  nærmere  Bearbejdelse  ikke  syntes  ham  tilstrækkeligt 
til  hans  Maal,  et  Værk  over  Italiens  Klima  og  Plantevæxt,  erholdt 
han  en  ny  Rejseunderstøttelse  af  Regeringen,  og  ledsaget  af  sin 
Hustru  gjorde  han,  fra  Begyndelsen  af  1829  til  Slutningen  af  1830, 
en  ny  Rejse  til  Italien,  paa  Sicilien  sammen  med  Palæontologen 
P.  W.  Lund. 

Tiaaret  1830 — 40  blev  mindre  helliget  til  videnskabelige  Studier 
end  til  anden  Virksomhed.  S.  havde  en  lignende  Trang  som  H. 
C.  Ørsted  til  at  sprede  sin  aandelige  Rigdom  ud  til  den  store 
Almenhed  og  en  lignende  Gave  til  at  give  sine  Fremstillinger  en 
klar  og  almenfattelig  Form.  Denne  Trang  aflfødte  forskjellige  Ar- 
bejder « Dansk  Ugeskrift*  tog  sin  Begyndelse,  og  S.  blev  dets 
Redaktør  (i.  Række,  1831 — 36),  dets  Opgave  var  «paa  en  letfatte- 
lig Maade  at  afhandle  de  Gjenstande,  der  have  Interesse  for  de 
dannede  Klasser  af  Folket»;  «det  skulde  være  et  Folkeblad,  men 
ikke  et  Almuesblad».  S.  forstod  at  knytte  de  fleste  af  Datidens 
fremragende  Mænd  til  sig  som  Medarbejdere.  I  det  optraadte  S. 
som  varm  Reformator  af  Skoleundervisningen;  han  kæmper  for  at 
indføre  Natiwhistorieundervisning  i  Skolerne  og  for  at  fjæme  den 
Tørhed  og  Tomhed,  som  herskede  i  Geografiundervisningen;  han 
har  stor  Fortjeneste  i  begge  Henseender.  Som  Prøve  udgav  han 
1832  «Evropa,  en  letfattelig  Naturskildring »,  der  oversattes  paa  4 
forskjellige  Sprog,  og  1833  greb  han  med  Glæde  en  Idé  af  Esch- 
richt,  at  oprette  c  Naturhistorisk  Forening*,  hvis  Øjemed  var  at  ud- 

brede  naturhistoriske  Kundskaber  hos  den  dannede  Del  af  Folket; 
<ienne  Forening  virker  den  Dag  i  Dag  ved  c  populære »  Forelæs- 
ninger. Som  Foredragsholder  udfoldede  S.  en  overordentlig  Virk- 
-somhed,  ja  saa  langt  som  til  1850  træfifer  man  hans  Navn  som 
^aadan.  En  Mængde  af  hans  Foredrag  blev  senere  samlet  i  en 
Bog,  <  Naturskildringer »  (1837),  hvis  klare,  ædruelige  og  fængslende 
Fremstilling  stiller  dem  meget  højt  i  dansk  Litteratur  og  gjør,  at 
man  kan  læse  dem  med  Glæde  selv  endnu.  S.  har  utvivlsomt 
haft  stor  Indflydelse  paa  hele  Folkets  naturhistoriske  Opdragelse. 

Hans  Liv  i  Trediverne  maa  have  været  meget  uroligt,  mange- 
sidigt og  anstrængende.  Foruden  det  nævnte  holdt  han  Forelæs- 
ninger ved  Universitetet  og  Polyteknisk  Læreanstalt,  udgav  til  Støtte 
for  dem  «Erindringsord»  over  de  plantegeografiske  Riger  (1833), 
den  almindelige  Plantelære  (1837),  senere  over  Lægeplanter  (1843) 
og  over  anvendte  Planter  (1844).  Der  var  næppe  noget  af  de 
mange  nye  Foretagender,  som  da  bleve  satte  i  Gang,  uden  at  han 
næsten  var  selvskreven  til  at  være  med;  han  blev  1835  Formand 
for  Selskabet  til  Havekulturens  Fremme  og  Redaktør  af  de  5  første 
Bind  af  c  Havetidende >*,  1834  Medlem  af  Landhusholdningsselska- 
bets Skriftkomité,  Medlem  af  Komiteen  om  Realskolevæsenet,  Med- 
stifter af  og  i  flere  Aar  Formand  for  cAthenæum*,  Medstifter  af 
og  Formand  for  Trykkefiihedsselskabet,  og  hertil  kom  saa  endelig 
hans  politiske  Liv  (s.  ndfi".). 

Med  1839  træder  S.  ind  i  et  nyt  Afsnit  af  sit  Liv.  Han  op- 
naaede  da  at  faa  publiceret  i.  Del  af  « Tableau  du  climat  et  de 
la  vegetation  de  ITtalie*,  der  indeholder  det  meteorologiske.  Men 
Ønsket  om  at  samle  mere  Materiale  og  Haabet  om  at  styrke  det 
svækkede  Helbred  førte  ham  for  tredje  Gang  til  Italien,  denne 
Gang  for  egen  Regning  (1839 — 40)  og  ligeledes  ledsaget  af  sin 
svagelige  Hustru  (som  døde  1844).  Men  derefter  forøgedes  hans 
Erabedsgjeming;  Hornemann  døde  1841,  og  S.  blev  Direktør  for 
Botanisk  Have,  Professor  ordinarius  i  Botanik  og  (1845)  Medlem 
af  Konsistorium.  Den  botaniske  Have  var  i  Hornemanns  sidste, 
af  Sygdom  trykkede  Leveaar  kommen  i  Forfald,  og  S.,  der  aldrig 
havde  haft  Interesse  for  den  c  beskrivende »  og  systematiske  Bota- 
nik, stod  over  for  og  paatog  sig  det  store  Arbejde  at  revidere 
Havens  Samling  af  levende  Planter,  o.  8000  Arter;  i  1847  udgav 
han  en  Fortegnelse  over  Havens  Planter,  der  vare  blevne  bestemte 
i  de  forløbne  5  Aar  (næsten  Halvdelen).    Ogsaa  paa  anden  Maade 

har  han  stor  Fortjeneste  af  Haven.  Han  blev  ogsaa  Udgiver  af 
« Flora  Danica*  sammen  med  J.  Vahl,  og  han  var  Medstifter  af 
og  tog  Del  i  næsten  alle  de  skandinaviske  Naturfoiskermoder. 
Dertil  kom,  at  han  atter  blev  Redaktør  af  c  Dansk  Ugeskrift*  (2. 
Række,  1842 — 46)  og  dets  Fortsættelse,  c  Dansk  Tidsskrift*  (1847 — 
51).  Det  var  da  intet  Under,  at  han  aldrig  fik  sit  Arbejde  over 
Italien  færdigt;  i  Løbet  af  Fyrrerne  publicerede  han  vel  i  Viden- 
skabernes Selskabs  Publikationer  og  andensteds  en  Række  specielle 
Arbejder  over  Italiens  Naaletræer,  Lyngplanter,  Egefamilien,  Birke- 
familien  og  Græsarterne,  i  Henseende  til  Udbredning  vandret  og  i 
Højden,  men  et  afsluttende,  paa  Fransk  affattet  Arbejde,  sidste 
Del  af  « Tableau  du  climat  etc.»,  opnaaede  han  ikke  at  faa  at  se. 

I  Slutningen  af  Fyrrerne  førtes  han  atter  til  livlig  Deltagelse 
i  det  politiske  Liv,  men  i  1850  trak  han  sig  tilbage  herfra  og  fra 
andre  Tillidshverv.  Sygdom  trykkede  ham  ikke  lidt,  men  han 
vedblev  dog  at  virke  som  Universitetslærer,  indtil  han  efter  Ansøg- 
ning fik  Afsked  fra  i.  April  1852.  Men  allerede  28.  April  s.  A. 
endte  hans  virksomme  Liv,  i  hvilket  han  havde  erhvervet  sig  almen 
Agtelse  og  Hengivenhed,  endog  hos  politiske  Modstandere. 

S.  hørte  vel  ikke  til  Universitetslærerne  af  første  Rang;  han  havde 
ikke  nogen  henrivende  eller  begejstrende  Veltalenhed,  men  i  hans 
Skrift  som  i  hans  Tale  var  der  en  velgjørende  Ro  og  Klarhed,  parret 
med  Mildhed  og  Elskværdighed,  som  maatte  vinde  Hjærter.  Han 
var  af  Middelhøjde  og  havde  milde,  blaa  Øjne.  A.  S.  Ørsted  ud- 
talte 1836  om  ham:  «Man  ser  her  en  mærkelig  Forening  af  dyb 
videnskabelig  Forskning  i  Fag,  der  synes  at  ligge  fjæmt  fra  det 
statsborgerlige  Liv,  og  praktisk  Brugbarhed  i  en  af  de  mest  bety- 
dende Stillinger  for  det  statsborgerlige  Livs  Udvikling*,  og  senere 
udtalte  han  sig  atter  om  hans  rene  Sindelag  og  den  dybe  Sam- 
vittighedsfuldhed, der  gik  gjennem  al  hans  Færd.  28.  April  1857, 
Femaarsdagen  efter  hans  Død,  rejste  Venner  hans  Buste  paa  Frue 
Plads;  Datoerne  paa  Sokkelen  betegne  Aabningsdagen  for  den  i. 
Roskilde  Stænderforsamling  og  for  Grundlovens  Vedtagelse,  en  Bøge- 
gren og  en  Piniegren  hentyde  paa  Botanikeren. 

S.  fik  1847  Titel  af  Etatsraad  og  blev  1849  Kommandør  af 
Danebrog. 

•  Avtobiografi  i  Botanisk  Haves  Arkiv.  Skand.  Folkekal.  1843  og  1844. 
Erslew,  Forf.  Lex.  J.  F.  Schouw,  Die  Erde,  die  Pflanzen  u.  der  Mensch  (1851). 
Oversigt  ov.  Vidensk.  Selsk.s  Forhandl.   1853.     Botan.  Tidsskr.  XIL 

Eug,  Warming, 

—  J.  F.  Schouw  tog  ogsaa  meget  virksom  Del  i  det  poUUske 
Liv,  lige  fra  den  Stund,  det  vaktes  her  hjemme  ved  den  franske 
Julirevolution.  I  det  af  ham  udgivne  c  Dansk  Ugeskrift*  fremkom 
Artikler  om  vore  offentlige  Forhold,  og  særlig  maa  her  nævnes 
hans  opsigtvækkende  Artikler  i  5.  Bd.  (1834)  om  Trykkefrihedens 
Vigtighed  og  om  Stænderanordningen,  den  sidste  vistnok  meget 
konservativ,  i  det  han  advarede  imod  en  alt  for  udstrakt  Valgret; 
derimod  ønskede  han  større  Hensyn  taget  til  Dannelse  end  til 
Formue  og  udtalte  sig  afgjort  for  Stænderforsamlingernes  Offentlig- 
hed. Han  tog  ogsaa  Del  i  Bestræbelserne  for  at  lede  Valgene  i 
Kjøbenhavn  den  første  Gang,  ligesom  han  var  Hovedmand  for 
den  Adresse,  der  i  Febr.  1835  indgaves  til  Kongen  imod  videre 
Indskrænkning  af  Trykkefriheden,  og,  da  den  fornemt  afvistes.  Med- 
stifter af  Trykkefrihedsselskabet,  der  jo  blev  det  første  Samlings- 
sted for  den  vaagnende  Opposition. 

Uagtet  denne  Optræden  udnævntes  S.  1835,  2  Dage  før  Stæn- 
derforsamlingen aabnedes  i  Roskilde,  af  Kongen  til  Repræsentant 
for  Universitetet,  og  han  valgtes  strax  til  dens  Præsident,  ligesom 
næste  Aar  i  Viborg  or  fremdeles  i  de  følgende  Samlinger.  At 
Valget  faldt  paa  ham,  skyldtes  vel  nærmest  den  Færdighed,  han 
havde  lagt  for  Dagen  ved  ledelsen  af  forskjellige  Foreninger  og 
Møder,  og  det  viste  sig  snart,  at  Valget  havde  været  heldigt.  Thi 
S.  røgtede  Hvervet  med  stor  Dygtighed  og  Frisind  samt  til  al- 
mindehg  Paaskjønnelse  og  har  saaledes  Æren  for  at  have  udvik- 
let de  parlamentariske  Former,  der  hidtil  vare  helt  ukjendte  her 
hjemme.  Ogsaa  forstod  han  med  fin  Takt  at  hævde  Stændernes 
Myndighed  og  det  for  dem  afstukne  Magtomraade,  og  han  mod- 
satte sig  med  Kraft  ethvert  Overgreb  saa  vel  fra  enkelte  Med- 
lemmer som  fra  den  kongelige  Kommissarius.  I  saa  Henseende 
fik  det  særlig  Betydning,  da  han  i  Sept.  1840  i  Roskilde  afviste 
Paastanden  om  Mindretallets  Ret  til  at  afgive  særskilt  Betænkning. 
Det  var  om  denne  Lejlighed,  Algreen-Ussing  senere  udtalte  de 
Ord,  at  cS.s  Navn  alene  vejer  ioooo»;  men  det  var  ogsaa  denne 
Optræden,  som  medførte,  at  han  1841  ikke  igjen  blev  udnævnt  til 
Stænderdeputeret,  saa  misfornøjet  var  Kongen  bleven  derover.  Dog 
havde  S.  den  Tilfredsstillelse,  at  Regeringen  næste  Aar  frafaldt  den 
Fortolkning  af  Stænderanordningen,  som  han  saa  skarpt  havde  be- 
kæmpet. 

Skjønt  Formand  tog  S.  af  og  til  Ordet  ved  enkelte  Sagers 
Drøftelse,  allerede  i  første  Samling  om  Realskolers  Oprettelse-,  han 

skrev  ogsaa  Udvalgets  Betænkning  herom  og  gav  derved  Stødet 
til  Oprettelsen  af  Realskolen  i  Aarhus.  Ligeledes  talte  han  imod 
Beskyttelsestold  og  imod  Konsumtionsafgiften,  for  Tallotteriets  Op- 
hævelse og  imod  Bønderkarlenes  Forpligtelse  til  at  tage  fast  Tjene- 
ste, for  Jødernes  Valgbarhed  (1838)  og  for  Embedsmændenes  Ret 
til  at  støtte  Andragender  om  Skattebevillingsret  og  en  fri  Forfet- 
ning  (1840),  —  optraadte  kort  sagt  altid  som  Talsmand  for  Frihed 
og  Fremskridt.  £j  heller  lagde  han  Dølgsmaal  paa,  at  han  selv 
nærede  Ønsker  om  udvidet  politisk  Frihed,  forsvarede  1838  For- 
eningen af  de  2  kongerigske  Forsamlinger  og  1840  selve  Forslaget 
om  en  konstitutionel  Forfatning,  som  han  fandt  c  meget  betimeligt*: 
tdet  var  i  de  rolige  Dage,  man  skulde  sørge  for  de  uroliget.  Ai 
hans  Holdning  over  for  Regeringen  efterhaanden  var  bleven  mere 
oppositionel,  fremgik  ogsaa  deraf,  at  han  1841  var  med  at  fraraade 
Afholdelse  af  28.  Maj-Festen  (til  Minde  om  Stænderanordningen), 
skjønt  han  selv  fra  første  Færd  (1832)  havde  været  Medindbyder 
til  disse  Fester. 

Det  vakte  meget  Misnøje,  at  S.  1841  ikke  blev  udnævnt  til 
Stænderdeputeret,  saa  meget  mere  som  Ørsted  selv  ved  Samlingens 
Slutning  1840  i  varme  Ord  havde  fremhævet  hans  Fortjenester  som 
Forhandlingernes  Leder.  Der  fremkom  strax  Forslag  fra  P.  G. 
Bang,  H.  N.  Clausen  og  P.  A.  Tutein  om  at  sammenskyde  Penge 
for  at  indkjøbe  en  Ejendom,  der  kunde  give  ham  Valgbarhed; 
men  S.  modsatte  sig  dette,  rimeligvis  i  det  Haab,  at  Kongen  allige- 
vel vilde  udnævne  ham,  hvad  der  jo  vilde  blive  optaget  som  et 
meget  forsonligt  Skridt.  Dette  skete  dog  ikke,  og  S.  var  saaledes 
udelukket  foreløbig  fra  ligefrem  Deltagelse  i  det  offentlige  Liv.  Der- 
imod havde  nogle  nørrejyske  Stænderdeputerede  paa  egen  Haand 
kjøbt  en  Ejendom  ved  Viborg,  som  de  overdroge  ham  1842,  og  som 
gjorde  ham  det  muligt  at  blive  folkevalgt;  senere  sikrede  han  sig 
selv  en  lignende  Adkomst  for  Østifternes  Vedkommende. 

S.  havde  i  de  mellemliggende  Aar  flere  Gange  skrevet  i 
Trykkefrihedsselskabets  Organ,  « Dansk  Folkeblad »,  særlig  skarpe 
Kritikker  af  den  daværende  Presselovgivning,  men  den  nye  Række 
af  « Dansk  Ugeskrift*  gav  sig  langt  mere  end  den  tidligere  af 
med  at  omtale  de  offentlige  Forhold  i  Ind-  og  Udland,  og  ved 
Artikler  af  Clausen,  Estrup,  Tutein  og  flere  yngre  Forfattere  samt 
af  S.  selv  blev  det  et  vigtigt  Organ  for  den  national-liberale  Ret- 
ning, der  nu  afløste  den  ældre  almindelige  Liberalisme.  Det  var  jo 
netop  paa  denne   Tid,  at  det  slesvigske  Spørgsmaal  traadte  i  For- 

grunden,  og  S.  omfattede  dette  med  den  varmeste  Interesse.  Han 
var  saaledes  i  Maj  1843  Medstifter  af  Foreningen  til  Danskhedens 
Bevarelse  i  Slesvig,  den,  hvorfra  Rødding  Folkehøjskoles  Grund- 
læggelse udgik,  og  i  Juni  1844  af  den  slesvigske  Hjælpeforening. 
En  Maaned  senere  var  han  Ordfører  for  den  Deputation,  der  over- 
bragte Kongen  den  store  Sprogpetition  med  21000  Underskrifter 
om  Hævdelsen  af  det  danske  Sprogs  naturlige  Ret  i  den  slesvigske 
Stænderforsamling,  men  som  fik  en  lige  saa  unaadig  Afvdsning  som 
Trykkefrihedsadressen  9  Aar  tidligere.  Lignende  Iver  viste  han  for 
den  nordiske  Enhedstanke:  han  forsvarede  den  imod  C.  Molbech 
og  var  i  Sept.  1843  Medstifter  af  det  skandinaviske  Selskab,  lige- 
som han  fra  1839  tog  virksom  Del  i  Naturforskermødeme.  Han 
var  saaledes,  uagtet  sit  sindige  og  rolige  Væsen,  altid  i  forreste 
Række  blandt  Kæmperne  for  den  politiske  og  folkelige  Udvikling. 
Særlig  hævdede  han  med  Kraft  Ytringsfriheden,  og  da  der  1846 
blev  lagt  Beslag  paa  en  oversat  Artikel  om  de  preussiske  For- 
hold, der  skulde  optages  i  « Dansk  Ugeskrift »,  tog  han  deraf  An- 
ledning til  at  standse  dettes  Udgivelse.  Han  vilde  nemlig  hverken 
frivillig  underkaste  sig  Censuren  eller  ligge  i  fortsat  Kamp  med 
M)mdighedeme.  I  det  snart  efter  udkommende  c  Dansk  Tidsskrift* 
blev  det  politiske  Element  end  mere  fremtrædende. 

Dagen  efter  Christian  VIII's  Død  udgav  S.  sammen  med  sin 
fortrolige  Ven  H.  N.  Clausen  c  Ved  Tronskiftet »,  et  Skrift  saa 
stort,  at  det  unddrog  sig  Censuren.  Han  meddelte  heri  et  Ud- 
kast til  en  ny  Statsordning  for  Monarkiet,  hvorved  Holsten  fik  en 
aldeles  selvstændig  Stilling,  medens  Slesvig  foruden  en  særlig  For- 
samling skulde  have  Del  i  den  fælles  Forsamling  med  Kongeriget. 
Tillige  fremsatte  han  sine  Tanker  om  Rigsdagens  Sammensætning, 
bygget  paa  Klassevalg,  indskrænket  Valgret  og  stærk  Hensyntagen 
til  Embedsklassen  som  Bærer  af  den  højere  Dannelse.  I  Tilslut- 
ning hertil  skrev  han  senere  om  Ministeransvarlighed  og  Ordning 
af  en  Rigsret.  Han  tog  selvfølgelig  Del  i  den  Erklæring,  der  23. 
Febr.  afgaves  af  det  nationale  Partis  ledende  Mænd  imod  den  af 
Regeringen  bebudede  Forfatning  med  Tvedeling  af  Monarkiet  og 
for  en  konstitutionel  Forbindelse  mellem  Danmark  og  Slesvig.  Han 
var  Medindbyder  til  Kasinomøderne,  og  i  Martsdagene  var  det  til 
Dels  i  hans  Professorbolig  i  Botanisk  Have,  at  Førerne  samledes. 
Det  vides,  at  han  studsede  ved  det  kraftige  Sprog  i  O.  Lehmanns 
Adresse  til  Kongen  (Truselen  om   « Fortvivlelsens  Selvhjælp*),   men 

dog  sluttede  sig  hertil,  medens  omvendt  Lehmann  2  Dage  senere 
underskrev  Erklæringen  om  at  indrømme  Kongen  fornøden  Frist 
til  Ministeriets  Dannelse  —  csom  Monrads  og  S.s  Slave ». 

S.,  som  1847  var  bleven  folkevalgt  til  begge  Stænderforsam- 
linger, var  April — Juni  1848  ogsaa  Formand  i  dem  begge  og  kom 
saaledes  til  at  afslutte  deres  Virksomhed,  ligesom  han  i  sin  Tid 
havde  indledet  den.  Han  havde  væsentlig  Del  i  den  Enighed, 
hvormed  Valgloven  til  Rigsforsamlingen  vedtoges,  —  tog  begge 
Steder  aabent  Ordet  til  Forsvar  for  den  kongevalgte  Fjerdedel  — 
og  var  derefter  med  at  lede  de  Møder  i  Universitetssalen,  der 
skulde  forberede  de  nye  Valg,  og  hvorved  Kløften  dannedes  mel- 
lem det  liberale  Parti  og  Bondevennerne.  Han  valgtes  i  Randers 
Amts  I.  Kreds  til  Rigsforsamlingen  og  blev  dennes  Formand  hele 
Tiden.  Han  tog  som  saadan  ingen  Del  i  Forhandlingerne,  men 
øvede  ved  sin  ypperlige  og  upartiske  Ledelse  saa  vel  som  ved  sin 
mæglende  Holdning  stor  Indflydelse  paa  at  fremme  Grundlovs- 
arbejdet  og  yderligere  udvikle  de  parlamentariske  Former.  Et  Til- 
bud om  at  indtræde  i  Novemberministeriet  afslog  han.  I  c  Dansk 
Tidsskrift »  udtalte  han  senere  sin  oprigtige  Tilslutning  til  den  nye 
Grundlov,  selv  til  dens  Valgordning,  skjønt  den  gik  langt  videre, 
end  han  i  Begyndelsen  af  1848  havde  tænkt  sig  muligt.  Ogsaa 
var  han  en  af  dem,  der  tidligst  (allerede  i  Nov.  1848)  og  stærkest 
fremhævede  Farerne  ved  den  selvstændige  Stilling,  man  tænkte  paa 
at  give  Slesvig,  og  som  (i  Juli  1849)  aabent  udtalte  sig  for  dets 
Deling  efter  Sproggrænsen  som  et  langt  mindre  Onde. 

Til  Landstinget  valgtes  han  saa  vel  i  Kjøbenhavn  som  i  det 
østlige  Jylland,  men  foretrak  Sædet  for  den  sidste  Kreds.  Han 
afslog  Formandsposten,  men  gav  et  Udkast  til  Forretningsordenen, 
ligesom  han  havde  gjort  i  den  grundlovgivende  Rigsforsamling. 
Han  var  fremdeles  Medlem  af  Tingets  Finansudvalg,  af  Udvalget 
om  Presseloven  og  af  det  første  Fællesudvalg,  der  blev  nedsat  i 
Rigsdagen ;  ligeledes  blev  han  valgt  til  Medlem  af  Rigsretten.  Men 
hans  Helbredstilstand  nødte  ham  til  at  nedlægge  sit  Valgbrev  i 
Sept.  1850.  —  Frisind,  Maadehold  og  Retfærd  vare  de  Egenskaber, 
der  prægede  hans  politiske  Optræden  fra  første  Færd  og  til  hans 
sidste  Stund,  og  hans  Navn  er  et  af  dem,  der  i  vort  hele  offent- 
lige Liv  staa  renest  og  mest  højagtede. 

Barfod,  Dansk  Rigsdagskal.  S.  119  f.  J  A.  Hansen,  Polit.  Skildringerat 
afdøde  danske  Mænd  S.  79  ff.  Steenstrup,  Dansk  Maanedsskrift  IV  (1856),  S. 
273  ff.  EmU  Elberting, 

Scholl,  Christen,  1738 — 1806,  Kancellideputeret,  var  en  Søn 
af  Kontrollør,  Vejer  og  Maaler  Søren  S.  (f  1749)  og  Anna  Elisa- 
beth f.  Christensen  (f  1759).  Han  fødtes  3.  Okt.  1738  i  Holbæk, 
blev  1757  dimitteret  fra  Roskilde  lærde  Skole,  tog  først  theologisk 
Embedsexamen  og  blev  derefter  1763  tillige  juridisk  Kandidat.  I 
Aarene  1764 — 66  fortsatte  han  sine  retsvidenskabelige  Studier  i  Gøt- 
tingen  og  indtraadte,  efter  at  have  tilendebragt  en  Rejse  til  Frank- 
rig, England  og  Holland,  1767  som  Volontær  i  danske  Kancelli, 
hvor  han  1768  blev  Kancellisekretær  og  1771  efter  Kollegiets  Om- 
ordning af  Struensee  Kancellist.  1772  fungerede  han  som  Sekretær 
i  den  over  Struensee  og  Brandt  nedsatte  Kommission,  blev  senere 
s.  A.  Assessor  i  Hof-  og  Stadsretten,  men  indtraadte  1773  P^^  oy 
i  Kancelliet,  denne  Gang  som  2.  Expeditionssekretær.  1778  avance- 
rede han  til  i.  Expeditionssekretær  og  Medlem  af  Kancellikollegiet, 
1787  til  Deputeret,  hvilken  Stilling  han  —  fra  1790  som  i.  Depu- 
teret —  beklædte  til  sin  Entledigelse  1801.  Han  var  1774  bleven 
Justitsraad,  1779  Etatsraad  og  1789  Konferensraad.  Ved  Siden  ai 
sin  egentlige  Embedsgjeming,  som  han  røgtede  med  anerkjendt 
Dygtighed,  beklædte  han  forskjellige  betydningsftilde  Tillidshverv. 
Saaledes  var  han  fra  1778  Tilforordnet  i  Missionskollegiet  og  Direk- 
tør for  Waisenhuset,  fra  1789  virkelig  Justitsdirektør  ved  Tallotteriet, 
desuden  fra  1787  Medlem  af  den  extraordinære  Finanskommission, 
fra  1789  Medlem  af  Kommissionen  angaaende  Kjøbenhavns  betryg- 
gende Forsyning  med  Levnedsmidler  og  fra  1791  Medlem  af  den 
Amamagnæanske  Kommission.  Alle  disse  Hverv  opgav  han  ogsaa 
1801,  og  han  døde  12.  April  1806  i  Kjøbenhavn.  —  Han  blev  9. 
Nov.  1774  gift  med  Cathrine  Marie  Suhr  (f  18.  Febr.  1754  f  7. 
Nov.  1824),  en  Datter  af  Etatsraad,  Borgmester  Johan  Peter  S.  og 
Anna  Dorthea  f  Aagaard. 

"Worm,  Lex.  ov.  lærde  Mænd.     Personalhist.  Tidsskr.  3.  R.  V,  53. 

G.  Kringelbach, 

Schov,  Laurids  Nielsen,  o.  1733 — 89,  Klokker,  blev  1753 
Student  fra  Kjøbenhavns  Skole  og  laa  1759 — 64  paa  Borchs  Kolle- 
gium, til  sidst  som  Inspector;  fra  1765 — 71  var  han  Hører  ved 
nævnte  Skole  og  blev  senere  ved  Luxdorphs  Indflydelse  Klokker 
ved  Helliggejstes  Kirke,  i  hvilken  Stilling  han  døde  20.  Okt.  1789, 
56  Aar  gammel,  rimeligvis  ugift.  Denne  beskedne  lærde,  der  var 
Bibliothekar  hos  Luxdorph  og  Suhm,  hvem  han  gik  til  Haande 
ved  Udgivelsen  af  « Scriptores  rerum  Danicarum*  V,  var  en  dygtig 

latinsk  og  græsk  Filolog,  hvorfor  han  af  Skolekommissionen  1775 
blev  foreslaaet  til  at  besørge  Skoleudgaven  af  Horats.  Ham  skyldes 
den  fortrinlige  Kvartudgave  af  « Peder  Paars*  (1772),  som  han  ind- 
ledede med  en  interessant  c  Forberetning ».  Suhm  mindedes  ham 
i  et  latinsk  Ærevers  ved  hans  Død. 

Werlauff,  Det  kgl.  danske  Selskab  S.  90.  96.    Personalhist.  Tidsskr.  2.  R. 
II,  121.  G.  L.  Wad. 

Schoi¥»   Niels   Iversen,    1754 — 1830,    Filolog  og  Arkæolog, 

blev  født  i  Kjøbenhavn  16.  Juni  1754  og  var  en  Søn  af  Iver  Nielsen 
S.  og  Dorthe  Cathrine  Clemensdatter.  Hans  Fader  tjente  i  Kon- 
gens Stalde  og  blev  siden  Toldbetjent  i  Aarhus,  hvor  han  døde 
1769;  Sønnen  dimitteredes,  fra  Aarhus  Skole  1773,  tog  theologisk 
Attestats  ved  Universitetet  1776,  blev  1777  Alumnus  paa  Borchs 
Kollegium  og  fik  1778  Graden  som  Magister  philologiæ  for  en  Af- 
handling «de  reipublicæ  Spartanæ  potentia*.  Med  betydelig  Sti- 
pendieunderstøttelse  tiltraadte  han  sidst  i  1778  en  Udenlandsrejse, 
studerede  først  under  Heyne  i  Gøttingen  indtil  Foraaret  1783  og 
rejste  saa  til  Wien  og  arbejdede  der  i  Bibliotheket  med  Haand- 
skriftstudier.  Disse  Studier  afbrød  han  for  en  Tid,  i  det  han  mod- 
tog en  Post  som  Lærer  for  den  polske  F)TSte  Adam  Czartoriskis 
2  Sønner  1784;  men  i  Foraaret  1787  opgav  han  igjen  denne  Stil- 
ling og  rejste  til  Italien,  hvor  han  især  besøgte  Rom,  Neapel  og 
Venedig  og  levede  meget  sammen  med  Zoéga.  1791  forlod  han 
Italien  og  gik  til  Leipzig;  der  fra  vendte  han  hjem  1792  og  be- 
gyndte at  holde  Forelæsninger  over  Homer  og  Pindar.  S.  A.  ud- 
nævntes han  med  Titel  som  Professor  til  Direktør  for  Prins  Chri- 
stian Frederiks  (Christian  VIII's)  Opdragelse.  1800  optoges  han 
som  Medlem  af  Videnskabernes  Selskab  og  sad  i  dets  Ordbogs- 
kommission  1804 — 14.  1803  ophørte  hans  Virksomhed  som  Prin- 
sens Opdrager  ved  dennes  Konfirmation,  og  S.  udnævntes  da  til 
Justitsraad.  1805  beskikkedes  han  til  extraordinær  Professor  i  Ar- 
kæologi ved  Universitetet,  1813  til  ordinær  Professor  i  græsk  Filo- 
logi samt  Arkæologi  og  til  Assessor  i  Konsistorium;  1815  blev  han 
tillige  Professor  i  Kunsthistorie  og  Mythologi  ved  det  kongl.  Aka- 
demi for  de  skjønne  Kunster.  1827  entledigedes  han  efter  Ansøg- 
ning i  Naade  og  med  Pension  fra  sin  Professur  ved  Universitetet 
og  blev  udnævnt  til  virkelig  Etatsraad;  1829  tog  han  sin  Afsked 
fra  Professuren  ved  Kunstakademiet.  Han  døde  i  Kjøbenhavn 
18.    Okt.    1830.      21.   Febr.    1794    havde    han    ægtet   Anna   Rosine 

Rothe  (f.  1772  t  1815),  yngste  Datter  af  Etatsraad  Tyge  Jesper  R. 
(XIV,   367). 

S.  havde  i  sine  yngre  Dage  tilegnet  sig  en  ikke  ringe  Lær- 
dom, og  man  havde  ventet  sig  meget  af  ham;  men  Haabet  skuffe- 
des. Han  skrev  (til  Dels  paa  sin  Udenlandsrejse)  nogle  filologiske 
og  arkæologiske  Smaaafhandlinger,  hvortil  han  især  havde  hentet 
Stoffet  ved  Studier  i  italienske  Bibliotheker  og  Kunstsamlinger,  og 
i  Videnskabernes  Selskabs  Skrifter  fra  1800 — 10  leverede  han  en 
Række  Afhandlinger  af  blandet  Indhold;  hans  øvrige  Arbejder 
bleve  kun  Begyndelser,  som  aldrig  førtes  til  nogen  Afslutning,  saa- 
ledes  hans  Arbejder  over  græske  Lexikografer  (Hesychius  og  Pho- 
tius)  sanft  over  Stobæus  og  Nonnus.  181 5  udgav  han  en  « Lærebog 
i  Arkæologi  for  Kunstnere  og  Videnskabsdyrkere*.  De  Haand- 
skriftkollationer  og  litterære  Samlinger,  han  havde  bragt  hjem  med 
sig  fra  sit  lange  Ophold  i  Udlandet,  gik  tabt  for  ham  ved  Slots- 
branden 1794;  og  det  hedder  sig,  at  Sorgen  over  dette  havde  hid- 
ført «en  forunderlig  aandelig  Forstyrrelse  og  Forvirring  i  hele  hans 
Kundskabskreds,  som  ved  Siden  af  et  besynderligt  Væsen  i  mange 
Aar  gjorde  den  ulykkelige  Mand  til  Gjenstand  for  de  unge  Stu- 
denters Latter  og  Spot»,  naar  han  holdt  Forelæsninger  eller  exa- 
minerede.  Ogsaa  ved  Kunstakademiet  «vare  hans  Forelæsninger, 
for  saa  vidt  nogen  hørte  dem,  kun  Gjenstand  for  Spot  og  Latter », 
navnlig  i  den  gamle  Mands  sidste  Tid,  efter  at  den  unge  Høyen 
var  begyndt  at  optræde. 

Erslcw,  Forf.  Lex.  Dansk  Lit.  Tid.  1830,  S.  788  ff.  Molbech,  Vidensk. 
Selsk.  Hist  S.  332  ff.  369  ff.  379  ff.  403  f.  Madvigs  Livserindringer  S.  81. 
Museum  1896,  II,  260.  M.  CL  Gertz, 

Schovelin,  Axel  Thorsen ,  1827 — 93,  Landskabsmaler,  var 
født  i  Kjøbenhavn  22.  Marts  1827  og  Søn  af  Boghandler  Peter 
Thorsen  S.  (f  187 1)  og  Anna  Cathrine  Elisabeth  f.  Larsen.  Alle- 
rede som  lille  Dreng  viste  S.  Lyst  og  Anlæg  for  Tegning  og  blev 
i  en  Alder  af  12  Aar  Elev  af  Kunstakademiet,  til  hvis  Modelskole 
han  opflyttedes  1846;  i  1848  debuterede  han  som  Udstiller  paa 
Charlottenborg  med  2  Billeder,  « Morgen  ved  Stranden*  og  c  Skov- 
parti*, og  i  de  følgende  Aar  mødte  han  med  en  Række  større  og 
mindre  sjællandske  Landskaber,  af  hvilke  i  1850  « Parti  ved  Raa- 
vad,  Eftermiddagsbelysning»,  i  185 1  « Parti  ved  gamle  Frederiksdal 
med  Lyngby  i  Baggrunden*  og  c  En  Sommerdag,  Motiv  ved  Raa- 
vaddam*  samt  i  1855  «Den  østlige  Del  af  Charlottenlimd,  Formid- 
dagsbelysning*   erhvervedes  af  Kunstforeningen,   der  ogsaa  i  hans 

senere  Tid  jævnlig  kjøbte  af  hans  Arbejder.  I  185 1  ægtede  han 
Oline  Petrine  Moos  (f  1893).  Med  Understøttelse  af  Akademiet 
rejste  han  i  1857  udenlands  og  opholdt  sig  i  Tyskland  og  Frankrig 
o.  2  Aar.  Stort  Udbytte  ud  over  nogle  Studier  og  en  Del  Teg- 
ninger bragte  denne  Rejse  næppe  for  hans  Kunst;  mere  Betydning 
fik  hans  anden  Rejse,  1866,  paa  hvilken  han  efter  Bestilling  af 
Kong  Christian  IX  malede  Studierne  til  et  større  Billede,  <  Slots- 
ruinerne  ved  Heidelberg*;  dette  Arbejde,  der  udstilledes  1867  sam- 
men med  «Drachenfels  ved  Rhinen*,  hører  til  Kunstnerens  smukke- 
ste Frembringelser.  S.  døde  18.  Dec.  1893  efter  at  have  udfoldet 
en  stor  Virksomhed  og  vundet  betydelig  Popularitet.  Han  var 
utvivlsomt  en  ikke  ganske  ringe  Begavelse  og  lagde  ofte,  især  i 
sine  Ungdomsarbejder,  Natursans  og  sund  Følelse  baade  for  Fane 
og  Form  for  Dagen;  desuden  sad  han  inde  med  Evne  til  smag- 
ftildt  Motivvalg  og  afirundet  Komposition  og  førte  oprindelig  en  let 
og  kvik  Pensel.  Men  efterhaanden  vænnede  han  sig  til  en  mindre 
solid  Arbejdsmaade,  og  Hovedmassen  af  hans  senere  Værker  tyder 
gjennemgaaende  paa  en  Tilbagegang,  der  skyldtes  en  noget  for- 
ceret Produktion  og  en  dermed  sammenhængende  Mangel  paa  For- 
dybelse i  Naturstudieme.  Sine  Motiver  søgte  han  —  bortset  fra 
de  faa  udenlandske  Billeder  og  enkelte  Ting  fra  Taasinge  og  Lange- 
land —  næsten  udelukkende  i  faa  Miles  Afstand  fra  Kjøbenhavn 
Weilbach,  Nyt  Kunstnerlex.  Sigurd  MnUer. 

Schovelin,  Julius  Thorvaldsen,  182 1 — 70,  Officer,  Politiker 
og  Statsgjældsdirektør,  var  en  Broder  til  ovennævnte  Landskabs- 
maler Axel  Thorsen  S.  Han  fødtes  i  Kjøbenhavn  i.  Okt.  1821, 
blev  1835  Kadet,  1839  Sekondlieutenant,  1840  Elev  paa  den  mili- 
tære Højskole  og  1844  Premierlieutenant  i  Ingeniørkorpset.  1845 
— 46  foretog  han  en  Udenlandsrejse  til  Mellemevropa  og  ansattes 
ved  sin  Tilbagekomst  som  Lærer  i  Vand-,  Land-  og  Vej  bygnings- 
kunst ved  den  militære  Højskole.  1848  udnævntes  han  til  Ingeniør- 
kapitajn  af  2.  og  1850  af  i.  Klasse.  Det  følgende  Aar  blev  han 
Medlem  af  Kommissionen  angaaende  Polyteknisk  Læreanstalts  Om- 
ordning og  fremtidige  Stilling.  Fra  nu  af  deltog  han  tillige  med 
Iver  i  det  politiske  Liv,  blev  1852  valgt  til  Folketingsmand  for 
Odense  og  repræsenterede  denne  Kreds  indtil  1861.  Han  sluttede 
sig  paa  Rigsdagen  til  Oppositionen  mod  det  Bluhmeske  og  det 
Ørstedske  Ministerium.  Dette  havde  bl.  a.  til  Følge,  at  Krigs- 
ministeriet,  for  i  politisk  Henseende   at  uskadeliggjøre   ham,  1853 

beordrede  ham  til  at  overtage  Chausséinspektoratet  i  Lauenborg, 
en  Ordre,  som  han  øjeblikkehg  besvarede  med  at  indgive  en  An- 
søgning om  Afsked  fra  sine  Embedsstillinger,  hvilket  ogsaa  bevilge- 
des ham.  Han  fik  nu  i  politisk  Henseende  friere  Hænder,  lod  sig 
saa  vel  1854  som  1855  vælge  til  Statsrevisor,  udgav  en  antiministe- 
riel  Afhandling,  c  Rigsdagen  og  Hæren »,  og  ernærede  sig  for  øvrigt 
som  Civilingeniør,  indtil  han  efter  det  Ørstedske  Ministeriums  Fald 
udnævntes  til  Chef  for  Statsgjældsdepartementet  under  Finansmini- 
steriet 1855.  Denne  Udnævnelse  skyldtes,  i  alt  Fald  delvis,  det 
Indblik  i  den  hele  Finansstyrelse,  han  havde  erhvervet  sig  ved  sin 
Virksomhed  som  Statsrevisor  og  som  Ordfører  for  Folketingets  Fi- 
nansudvalg. Det  følgende  Aar  blev  han  derhos  Medlem  af  Direk- 
tionen for  Livrente-  og  Forsørgelsesanstalten  og  for  c  Tontinen  af 
i8oo».  1859  overtog  han  tillige  Ledelsen  af  de  hidtil  under  De- 
partementet for  Statens  udenlandske  Betalinger  sorterende  Anlig- 
gender og  blev  desuden  i  de  nærmest  følgende  Aar  Medlem  af 
Kommissionerne  angaaende  Flytningen  fra  Gammelholm  og  Bebyg- 
gelsen af  Kjøbenhavns  Fæstningsværkers  Terræn.  End  videre  var 
han  fra  1858  Medlem  af  det  sjællandske  Jæmbaneselskabs  Pienar- 
bestyrelse,  ligesom  han  efter  Krigen  1864  var  Medlem  af  den  da 
nedsatte  internationale  Finanskommission.  1855  blev  han  Etatsraad 
og  1866  Konferensraad.  Han  døde  i  Kjøbenhavn  15.  Okt.  1870. 
Han  var  en  flersidig  begavet  Mand  og  besad  ualmindelige  Evner 
til  let  og  hurtig  at  sætte  sig  ind  i  nye  Forretninger.  —  Han  var 
gift  med  Susanne  Josephine  f.  Kliiwer  (f.  9.  Sept.  1828  i  Klaythorp), 
en  Datter  af  Forstraad  Christian  August  K.  og  Nancy  f.  Wilson. 

Erslcw,  Forf.  Lex.  Tychsen,  Fortifikations-Etaterne  og  Ingenieurkorpset 
1684—1893.  G,  Kringelbach, 

Schovelin,  Julius  Vilhelm,  f.  1860,  Nationaløkonom.  S., 
Søn  af  ovennævnte  Landskabsmaler  Axel  Th.  S.,  er  født  6.  Jan. 
1860.  Efter  i  1877  at  være  bleven  Student  kastede  han  sig  over 
Nationaløkonomi  og  tog  i  1882  statsvidenskabelig  Examen.  I  1884 
vandt  han  Universitetets  Guldmedaille  for  en  Afhandling  om  danske 
Striker.  I  1880  fik  han  Ansættelse  i  Kjøbenhavns  Kommunes  stati- 
stiske Kontor,  hvor  han  blev  til  1885,  og  vikarierede  derefter  en 
Tid  som  Assistent  i  Magistratens  i.  Afdelings  Sekretariat.  Tillige 
ftingerede  han  som  Sekretær  ved  Regeringskommissionen  af  1885 
angaaende  Ulykkes-  og  Sygeforsikring  og  udarbejdede  som  saadan 
en   Oversigt   over    Ulykkesforsikringslovgivningen    i    Evropa   og   en 

Dansk  biogr.  Lex.    XV.  Maj  190X.  19 

Afhandling  om  de  danske  Sygekasser.  I  1886 — 87  foretog  han 
længere  Udenlandsrejser,  navnlig  for  at  studere  Landbrugets  Drifts- 
kredit. I  1888  besvarede  han  Grosserersocietetets  Prisopgave  (c  Den 
tyske  Toldforening  og  en  nordisk  Toldunion*)  og  fik  Prisen,  hvor- 
efter han  s.  A.  ansattes  som  Sekretær  ved  Grosserersocietetets  Komité 
og  det  følgende  Aar  tillige  som  Chef  for  Børskontoret  og  Sekre- 
tariatet, Han  tog  Initiativet  til  Udarbejdelsen  af  den  aarlige,  af 
ham  redigerede  og  delvis  forfattede  Handelsberetning,  med  Over- 
sigter over  Danmarks  Handel,  Skibsfart  og  Produktion. 

S.  har  udfoldet  en  omfattende  litterær  Virksomhed.  Allerede 
i  1882  skrev  han  i  « Nationaløkonomisk  Tidsskrift*  (om  Frilager- 
spørgsmaalet  og  om  Ølskatten).  1885  fulgte  en  større  Afhandling 
om  « Toldreformen  og  Industrien*,  og  s.  A.  holdt  han  paa  Industri- 
mødet i  Odense  Foredrag  om  <  Landbrugets  og  Industriens  Solida- 
ritet*, ligesom  han  ogsaa  senere  under  Bevægelsen  for  Toldbesk}t- 
telse  leverede  forskjellige  Oversigter  til  Brug  for  Rigsdagens  for- 
skjellige  Toldudvalg.  End  videre  kan  nævnes  Studier  over  Land- 
brugets Driftskredit  (1886)  og  en  Enquete  over  Ølskattens  Virk- 
ninger (1893).  Han  har  tillige  beskæftiget  sig  med  Danmarks 
økonomiske  Historie  og  gav  i  1899 — 1900,  i  2  Bind,  en  Skildring 
af  Danmarks  Handel  i  Slutningen  af  det  18.  Aarhundrede  (c Fra 
den  danske  Handels  Empire*).  End  videre  har  S.  leveret  en 
Mængde  Avisartikler  af  nationaløkonomisk  og  politisk  Indhold, 
hvori  han  med  skarp  Pen  forfægter  sine  Anskuelser,  saaledes  under 
Mærket  cVerdandi*  om  Lockout' en  i  1899  i  «Vort  Land*,  ligesom 
han  i  1896  i  Forening  med  Dr.  Østrup  udgav  den  politiske  Piece 
«Hvad  nu  — ?*  under  Psevdonymet  «Suum — cuiqve*.  Ved  Folke- 
tingsvalget i  April  1901  stillede  han  sig  i  Horsens  som  Højres 
Kandidat,  uden  dog  at  opnaa  Valg.  —  Efter  at  hans  første  Ægte- 
skab, med  Jenny  Camilla  f.  Sørensen  (f.  9.  Nov.  1860),  var  blevet 
ophævet  i  1898,  ægtede  S.  23.  Juli  1898  Emilie  Andrea  Libert  (f. 
I.  Febr.  1861),  Datter  af  Landskabsmaler  G.  E.  L.  (X,  264). 

,  H,  Westergaard. 

Schrader,  Johan,  1663 — 1736,  Præsident  i  Kjøbenhavn,  er 
født  i  Udlandet  (Munster)  20.  Febr.  1663,  men  nævnes  i  A  arene 
1695 — 98  som  Kancellist  i  Krigskancelliet  og  beklædte  siden  flere 
indflydelsesrige  Embedsstillinger  i  Danmark.  1698  blev  han  Regi- 
mentskvartermester,  1709  Krigskommissær  i  Skaane,  i  hvilken  Egen- 
skab han  fungerede  under  Felttoget  1709 — 10.    17 11  blev  han  Over- 


Digitized  by 


Google 


Schrader,  Joh,  20I 

krigskommissær  i  Slesvig  og  Holsten,  17 12  Zahlkasserer  og  Ju- 
stitsraad,  17 19  Deputeret  i  Søetatens  Generalkommissariat,  1720 
Deputeret  for  Finanserne.  Han  var  gift  3  Gange,  først  i  15  Aar 
med  Lucie  Hedevig  f.  Hylling  (f  1705),  saa  i  6  Aar  med  Brygger- 
datteren  Sara  f.  Mansholt  (f  171 1)  og  endelig  (1713)  med  Sophie 
f.  Nansen  (f.  1676  f  1729).  Ved  Ægteskabet  med  sidstnævnte  kom 
han  ind  i  Kjøbenhavns  ledende  Kredse,  i  det  hun  var  Enke  efter 
Borgmester  sammesteds  Sigfred  Friis  Dverig  (f  17 10)  og  Datter  af 
Præsident  Hans  N.  den  yngre  (XII,  134).  Dette  har  ved  Siden  af 
hans  administrative  Evner  sikkert  bidraget  til,  at  han  1724  blev 
Præsident  i  Kjøbenhavn  og  samtidig  Medlem  af  Politi-  og  Kom- 
mercekoUegiet.  Hans  Virksomhed  i  denne  Stilling  har  dog  ikke 
gjort  ham  synderlig  bekjendt  for  Efterverdenen.  Han  oplevede  den 
sørgelige  Ildebrand  1728  og  blev  Aaret  efter  Medlem  af  den  store 
Bygningskommission,  der  samledes  i  hans  Hus.  1736  blev  han 
Tilforordnet  i  Højesteret,  og  20.  Sept.  s.  A.  afgik  han  ved  Døden. 
Personalhist.  Tidsskr.  3.  R.  I,  13.  O.  Nielsen,  Kjøbenhavns  Hist.  og 
Beskr.  VI,  425  f.  Q,  Z.  Grovc, 

Schrader,  Johan  Herman,  1684 — 1737,  Præst,  blev  født  i 
Hamborg  9.  Jan.  1684.  Hans  Fader,  Hans  S.,  var  Klejnsmed  og 
døde  i  Barnets  første  Leveaar;  Moderen,  Gertrud  Prangen,  om- 
fattede Drengens  Opdragelse  med  stor  Omhu.  1703  kom  han  til 
Universitetet  i  Rostock;  efter  endte  akademiske  Studier  drog  han 
tilbage  til  Hamborg.  1709  blev  han  Huslærer  i  Kjøbenhavn  hos 
Gehejmeraad  Holstein  (VIII,  3$),  senere  hos  Hofpræst  F.  J.  Liit- 
kens  pc,  558).  17 1 2  lod  han  sig  indskrive  ved  Kjøbenhavns  Uni- 
versitet. Aaret  efter  blev  han  Lærer  for  Prinsesse  Charlotte  Amalie, 
Frederik  IV  s  Datter,  og  beholdt  denne  Stilling  ved  Hoffet  i  9 
Aar.  1722  blev  han  Præst  i  Oldeslo,  men  forflyttedes  der  fra  1718 
til  Tønder  som  Sognepræst  og  Herredsprovst.  Her  udfoldede  han 
en  stor  og  frugtbringende  Virksomhed.  Han  var  en  kraftig  Per- 
sonhghed,  i  høj  Grad  veltalende,  stærkt  greben  af  den  nye  Ret- 
ning i  Kirken,  dog  undgaaende  dens  Skyggesider,  som  han  havde 
skarpt  Øje  for.  Christian  VI  satte  stor  Pris  paa  ham  og  saa  med 
rette  i  ham  en  væsentlig  Støtte  for  Kirkelivets  Fremvæxt  i  Slesvig, 
ligesom  S.  ogsaa  var  Kongens  stadige  Raadgiver  i  kirkelige  Sager. 
Der  fremkom  ved  ham  et  stærkt  aandeligt  Røre  i  Tønder  og  Om- 
egn. Ikke  blot  strømmede  Folk  til  Kirke,  men  i  sit  Hjem  holdt 
S.  hver  Søndagaften  stærkt  besøgte  Bedetimer.     I  Landsognet  fik 

han  opført  et  Forsamlingshus.  Som  Provst  var  han  en  ivrig  Via- 
tator,  der  forbandt  Kjærlighed  med  stor  Myndighed  og  optraadte 
uden  Menneskefrygt.  Paa  Synoderne  i  Rensborg  indtog  han  en 
fremragende  Plads.  Det  berømte  Hyrdebrev  af  1737  til  Præsterne 
i  Slesvig  og  Holsten  —  paa  ny  udgivet  Hundredaaret  derefter  af 
Provst  Callisen  og  atter  1855  —  er  forfattet  af  ham  og  kun  revi- 
deret af  Generalsuperintendent  Conradi  (jvfr.  IV,  82). 

En  Familie  i  Tønder  havde  testamenteret  sin  Formue  til  en 
Stiftelse  for  forældreløse  Børn,  men  Testamentets  Bestemmelser  vare 
ikke  blevne  opfyldte  af  Arvingerne.  S.  helmede  ikke,  før  han  fik 
hele  Kapitalen  med  Renter  bragt  til  Veje,  hvorefter  der  grund- 
lagdes et  Waisenhus.  Hermed  forenedes  Trykkeri  og  Boghandel, 
og  ikke  faa  religiøse  Skrifter  udgik  her  fra,  saaledes  adskillige 
Prædikener  af  S.  selv  (flere  af  dem  udkom  samtidig  paa  Dansk, 
ogsaa  trykte  i  Tønder)  foruden  andre  asketiske  Skrifter,  men  som 
det  omfangsrigeste  Arbejde  den  store,  kjæmefulde  tønderske  Børne- 
bog 173 1  (paa  Tysk),  indeholdende  1157  Salmer,  deraf  23  af  ham 
selv  (bl.  a.  c  Vor  Tro  er  den  Forvisning  paa>,  « Jesus  Christus  er 
vor  Ven>  og  «0  Gud,  Fornuften  fatter  ej>).  Denne  Samling  blev 
Grundlaget  for  Salmebogen  af  1752  for  Slesvig  og  Holsten,  men 
har  ogsaa  faaet  Betydning  for  den  danske  Kirke;  thi  H.  A.  Bror- 
son, som  1729  i  Følge  S.  s  Medvirkning  var  bleven  dansk  Diakon  i 
Tønder,  har  rimeligvis  været  Medarbejder  ved  Salmernes  Samling; 
i  ethvert  Tilfælde  har  han  ordnet  c  Troens  rare  Klenodie*  i  de 
samme  Afdelinger  som  hos  S.,  og  til  de  allerfleste  af  Brorsons 
Bearbejdelser  findes  Originalerne  i  S.s  Salmebog.  —  S.  døde  21. 
Okt.  1737.  Han  havde  1722  ægtet  Johanne  Dorothea  Rolofif,  en 
Datter  af  Præsten  Peter  R.  i  Rostock;  hun  overlevede  ham. 

J.  J.  Arends,  Predigt  bel  der  Beerdigung  J.  H.  S.s  (Tondem  1737).  Pon- 
toppidan, Menoza  III,  47.  Brev.  Allen,  Det  danske  Sprogs  Hist  i  Slesvig  I,  173  £. 
Koch,  Gesch.  des  Kirchenlieds,  3.  Aufl.,  V,  550  f.  A.  D.  Jørgensen,  H.  A. 
Brorson  (1887)  S.  23  f.  Allg.  Deutsche  Biographie  XXXII.  Worm,  Ler.  ov. 
lærde  Mænd.  A.Jantzen, 

Schrader,  Ludvig  Christian,  f.  1815,  Præst.  S.  fødtes  i 
Haderslev  28.  Nov.  1815.  Hans  Forældre  vare  Konferensraad, 
Politimester  i  Altona  Ludvig  Gabriel  S.  og  Louise  f.  Jessen.  Han 
gik  i  Skole  i  Haderslev  og  kom  som  theologisk  Student  til  Kiel 
og  Jena.  1840  underkastede  han  sig  Embedsprøven,  og  1844  blev 
han  valgt  til  Præst  i  Bedsted  i  Aabenraa  Amt.  1849  blev  han 
forflyttet  til  Kiel   som  Arkidiakon    ved  St.  Nicolai;    1860   blev  han 


Digitized  by  VjOOQIC 


Schrader,  Ludv,    Chr,  293 

Medlem  af  den  holstenske  Stænderforsamling.  I  Nov.  1863  afsatte 
den  danske  Regering  ham,  men  allerede  inden  Aarets  Udgang  var 
han  gjenindsat  af  Forbundskommissionen.  1866  blev  han  entlediget 
af  Hertugdømmernes  Overpræsidium,  og  1867  valgtes  han  til  Med- 
lem af  det  nordtyske  Forbunds  Rigsdag  som  Ombud  for  den  7. 
slesvig-holstenske  Valgkreds.  1868  gik  han  til  Bajern  som  Præst  i 
Ansbach;  næste  Aar  forflyttedes  han  til  Regensburg,  og  1882  blev 
han  Præst  i  Aeschach  ved  Bodensøen.  Nu  lever  han  som  Privat- 
mand i  Lybek.  S.  var  en  ivrig  Slesvig-Holstener,  der  forsvarede 
sit  Standpunkt  baade  over  for  danske  (cZeugniss  fiir  u.  wider, 
ein  Sendschreiben ,  die  Schleswigsche  Kirchenfrage  betreflfend,  an 
Dr.  Pastor  Hammerich  in  Kopenhagen»,  Kiel  1857;  cWir  konnen 
nichts  wider  die  Wahrheit,  sondem  flir  die  Wahrheit,  zweites  Send- 
schreiben an  Dr.  Pastor  H.>,  Kiel  s.  A.)  og  tyske  (c  Prof.  Heng- 
stenberg  u.  die  Schleswig  -  Holsteinische  Sache,  ein  Beitrag  zur 
Wiirdigung  Hengstenbergischer  Ethik »,  Kiel  1857).  For  ham  stod 
Preussens  Annexion  af  Slesvig  og  Holsten  som  en  politisk  Synd 
(fSchleswig-Holsteins  Situation  u.  Aufgabe  in  der  Gegenwart*,  Kiel 
1865;  «Die  Annexion  S.-H.s  ist  Sunde »,  Kiel  1865)  og  en  kirkelig 
Brøde  («Soll  die  evang.-luth.  Kirche  S.-H.s  in  der  preuss.  Landes- 
kirche  verschwinden?»,  Kiel  1870). 

Alberti,  Schlesw.-Holst-Lauenb.  Schriftsteller-Lex.  pr.  Nielsen. 

Schram,  Johan  Christian  Gustav,  f  i^5»  s.  Skram. 

Schram,  Peter  Ludvig  Nicolai,  1819 — 95,  Operasanger  og 
Skuespiller,  /ødtes  i  Kjøbenhavn  5.  Sept.  1819  og  var  Søn  af  Urte- 
kræmmer Lauritz  Fussing  S.  og  Marie  Sophie  f.  Wexschall  (egent- 
lig Wexal),  der  ved  Mandens  Død  i  Avg.  1830  som  fattig  Enke 
flyttede  med  Børnene,  2  Sønner  og  en  Datter,  til  sin  Fader,  Nord- 
manden Johannes  Torkildsen  W.  (f  1844),  pensioneret  Palaisfor- 
valter,  der  havde  begyndt  som  violinspillende  Gardist.  Peter  S. 
lærte  af  sin  musikalske  Moder,  som  han  elskede  over  alt,  at  spille 
Klaver  fra  sit  5.  Aar  og  lagde  sig  efter  Strygeinstrumenter.  Han 
skulde  gaa  samme  Vej  som  Broderen  Frits  (Johannes  Fred.  Bern- 
hard S.,  f.  1818  t  1887,  Violinist  i  Kapellet),  der  var  Morbroderens, 
den  berømte  Viohnist  W.s,  Yndlingselev,  men  Lyst  til  Musik  og 
Theater  var  hos  ham  sammenkjædet,  og  hans  lille  og  spidse  Sopran- 
stemme førte  ham  ind  i  Musikkonservatoriet  (1831),  hvor  hans  An- 
læg  til  Sang   og   store   musikalske   Evner  gjorde   ham   til   Sibonis 

Yndling.  29.  Okt.  1832  kom  han  paa  Scenen  som  Flagennos  i 
Operaen  < Ravnen*  —  man  troede,  det  var  en  Pige,  der  sang  — 
og  derpaa  som  Nissekonge  i  «Lulu»,  i  April  1834  deklamerede  han 
ved  Konservatoriets  Aftenunderholdning  Ingemanns  Digt  « Marsk 
Stigs  Døtre »,  og  29.  Okt.  1836  blev  han  antaget  som  Elev  ved 
Theatret,  i  det  han  faa  Dage  efter  udgik  af  Konservatoriet.  Siboni 
troede  paa  Stemmen,  der  i  Aarevis  var  et  stort  Spørgsmaalstegn. 
Det  kneb  med  Udkommet,  da  Elevgagen  kun  begyndte  med  60 
Rdl.  aarlig,  men  S.  informerede,  nød  med  et  barnligt  Gemyt,  der 
altid  blev  ham  egent,  Nøjsomhedens  Glæder  og  delte  sig  mellem 
Musik  og  dramatisk  Øvelse.  Han  var  Bratschspiller  i  Kvartetter, 
deklamerede  i  Selskaber  «paa  Liv  og  Død>,  spillede  privat  Komedie 
og  var  henrykt,  naar  han  ved  Theatret  havde  «faaet,en  Replik*. 
Paa  Gammelmandsrollerne  præluderede  han  allerede,  og  ved  at 
prøve  i  en  saadan  for  Instruktør  Stage  opnaaede  han  at  blive 
dennes  Elev.  I  «Soufflørens  Benefice*  fik  han  Publikum  til  at 
skoggerle  ved  at  stikke  Hovedet  fi-em  af  et  lille  Billethul  og  synge 
et  Par  Ord,  og  han  udførte  som  første  Elevrolle  Skriveren  i  «Hexeri 
eller  blind  Alarm*  (Nov.  1838),  der  indbragte  ham  Stages  Tilfi-eds- 
hed  og  de  første  Voxlys.  Nogle  andre  Roller  fiilgte  efter,  Beppo 
i  «Fra  Diavolo*,  Arv  i  « Kilderejsen*  og  Richard  Børstenbinder, 
og  imidlertid  gik  Stemmen  firem  som  en  pragtftild  Basbaryton.  Den 
havde  peget  mod  Tenoren  og  bevarede  længe  en  vis  tenoragtig 
Højde  eller  ypperlig  Falset. '  1840  blev  Henrik  Rung  hans  Lærer 
i  Sang,  og  19.  Dec.  1841  debuterede  han  som  Bertram  i  c  Robert 
af  Normandiet*,  derefter  udførte  han  Kardinalen  i  « Jødinden*  og 
i  Maj  1842  Bartholo  i  « Figaros  Bryllup*,  der  blev  givet  paa  Ita- 
liensk. Denne  Begyndelse  var  sanglig  og  dramatisk  glimrende, 
men  Theatret  gav  ham  kun  et  mindre  Tillæg  til  den  Elevgage, 
200  Rdl.,  han  havde  naaet,  saa  han  var  melankolsk  i  Steden  for 
glad  og  tænkte  paa  at  drage  til  Stockholm.  2$.  Nov.  1843  ^^* 
nævntes  han  til  Prøveskuespiller  paa  2  Aar,  og  26.  Avg.  1845  ^^^' 
han  kongl.  Skuespiller.  Stor  Lykke  gjorde  han  som  den  tungsin- 
dige Camillo  i  « Røverborgen«  og  i  alvorlig-karakteristiske  RoUer 
(Marcel  i  «Huguenotteme*). 

Stemmen  kunde  virke  med  en  Blødhed,  der  vandt  Hjærteme 
i  Camillos  «Jeg  gjæme  dør*  og  —  i  Musikforeningen  —  gjorde 
ham  selvskreven  som  den  første  Oluf  i  « Elverskud*.  Derhos  be- 
sad den  Bassens  hele  Myndighed  og  grandiose  Alvor  (Titelrollen  i 
« Moses*,   Jacob  i    c  Joseph  og  hans   Brødre*).      Leporello   udførte 

han  første  Gang  1845  ^%  Bartholo  i  < Barberen  i  Sevilla9  1846, 
men  man  forholdt,  sig  lidt  reserveret  over  for  hans  Komik,  især  som 
Leporello.  Han  ønskede  at  uddanne  sin  Sangkunst  videre  under 
Garcia  i  Paris,  fik  et  Stipendium  og  en  kongelig  Gave,  rejste  i 
Maj  1846  og  begyndte  hos  Garcia.  Denne  vilde  gjøre  ham  til 
Virtuos  af  den  Rossiniske  Skole,  men  Skalaerne  og  Trillerne  vilde 
ikke  løbe,  skjønt  han  arbejdede  med  Jæmflid.  Han  led  af  Hjemve, 
og  Opholdet  blev  kvalfuldt  for  ham.  Paa  en  Udflugt  til  London 
for  den  itahenske  Operas  Skyld  satte  c  Don  Juan»  med  Lablache 
som  Leporello  ham  i  højeste  Begejstring,  og  Lablache  blev  ham  et 
Ideal.  Uden  Betydning  for  hans  Udvikling  til  fuldkommen  Sanger 
blev  Garcia  ikke.  Hjemkommen  gjenoptraadte  han  som  Moses 
i  Okt. 

Gjennem  en  Menneskealder  blev  S.  Operaens  centrale  Person- 
lighed. Som  Husherren  af.  den  gamle  Skole  præsiderede  han  i 
den  komiske  Opera.  Disse  Roller,  ofte  af  en  vis  dominerende 
Art,  passede  godt  til  hans  høje,  kraftige  Skikkelse  og  markerede 
Ansigtstræk,  og  han  varierede  dem  lige  fra  Brause  i  «Sovedrikken», 
Grøndal  i  « Ungdom  og  Galskab*,  Geronte  i  « Skatten*  til  Me'ster- 
sangeren  Hans  Sachs.  I  den  egentlige  Opera  buffa  havde  han  nogle 
af  sine  ypperste  Figurer,  Don  Bartholo,  Leporello,  Don  Geronimo 
i  «Det  hemmelige  Ægteskab*,  Kapelmesteren  i  « Landsbysanger- 
indeme».  Doktor  Dulcamara  i  « Elskovsdrikken*,  og  han  førte  an 
i  Munterhedens  Leg.  Paa  denne  Genre,  udmærket  i  sig  selv,  ofte 
nedværdiget,  satte  han  sin  Kunsts  Adelsmærke.  Dens  Forbindelse 
med  commedia  dell'arte  føltes  gjennem  hans  burlesk-komiske  Frem- 
stillinger, dens  lazzi  og  improviserede  Indfald  laa  ham  i  Blodet,  og 
han  ruttede  med  dem,  men  de  udsprang  af  et  overdaadigt  Lune 
og  tøjledes  af  et  sikkert  Blik  for  det  karakteristiske  og  sande. 
Gjennem  hans  mesterlige  Behandling  af  Recitativet,  der  netop  blev 
indført  i  cDon  Juan*,  « Figaro*  og  « Barberen*,  da  han  første  Gang 
optraadte  deri,  fik  Replikkerne  en  egen  Vægt,  og  flere  bleve  næsten 
Mundheld.  Saa  vel  i  som  uden  for  Recitativ  kunde  han  tale  i  Sang, 
man  forstod  hvert  Ord.  Hans  Kunst  stod  paa  folkelig  Grund  ved 
dens  Umiddelbarhed  og  ejendommelige  Fantasi,  og  med  lige  sikker 
Haand  greb  han  Typer  af  Folkelivet  og  af  Folkedigtningen.  Saa 
vel  hans  Jævne  Borgere  (Smedden  i  « Murmesteren*,  Skomageren  i 
«De  forliebte  Haandværksfolk*)  som  hans  Røvere  og  Gaudiebe  havde 
et  Naivitetens  Præg,  der  gav  dem  en  komisk  Farve  ganske  for  sig. 
Ofte  overraskede  han  ved  Opfindelsens  Nyhed,  aldrig  mere,  end  da 

han  under  en  Storm  af  Latter  og  Bifald  udførte  Malcolm  i  c  Røver- 
borgen*  og  slog  en  Bro  til  en  Fantasiens  og  Sagnets  Verden.  Han 
kunde  i  de  forskjelligste  Roller,  som  den  blinde  Olding  i  «Erik 
og  Abeb  og  den  onde  Jæger  Caspar  i  «Jægerbruden>,  fortælle 
Sagn  og  Træk  af  Overtro  med  Æventyrets  simple,  overbevisende 
Tone,  og  flere  af  hans  Sagnskikkelser  hørte  til  hans  bedste  og 
mærkeligste:  Bertram,  Caspar,  hvor  han  med  illuderende  Magt 
støbte  Troldkugler  og  lagde  Dødningehoveder  til  rette  i  Ulve- 
svælget, Mephistopheles  i  « Faust*,  greben  ud  af  middelalderlige 
Forestillinger  om  den  frygtelig-fæle  Djævel.  I  enkelte  af  alle  disse 
Roller  krævedes  der  saa  lidt  af  Sangeren,  at  Skuespilleren  gjorde 
det  meste  ud,  i  andre  kunde  han  ved  det  gjennemmusikalske  Fore- 
drag forvandle  et  mindre  Sangparti  til  et  betydeligt  (Marley  i  <Den 
hvide  Dame»),  og  atter  i  andre  var  den  store  Sang  en  Hovedsag. 
Som  Bertram  lod  han  Stemmen  i  dens  Fylde  udvide  sig  til  mægtig 
Kraft  og  kaste  over  Passager  i  Aandebesværgelsesscenen  et  Skjær  af 
sort  Fortvivlelse,  som  Mephistopheles  lød  hans  Sang  i  Kirkescenen 
forfærdende  og  dog  vemodsfuldt,  og  som  Leporello  forenede  han 
alle  den  mangefarvede  Stemmes  Straaler.  Følgende  Musikkens  In- 
tentioner afspejlede  hans  Leporello  ikke  blot  Don  Juans  Væsen, 
men  ogsaa  Dommen  over  ham,  og  derved  blev  Fremstillingen  saa  stor. 
Under  en  svag,  men  aldrig  afbrudt  Forbindelse  med  Skue- 
spillet betegnes  Hovedstadier  her  af  den  lazzaronagtige  Cola  i 
Hertz'  «Den  yngste*  (1854),  Aslaksen  i  «De  unges  Forbund*  (1870), 
ved  Spillets  slaaende  Natursandhed  en  af  hans  ypperste  Præstatio- 
ner, og  Radelzier  i  « Pernilles  korte  Frøkenstand*  (1874),  der  i 
sin  Lidenhed  var  nær  ved  at  tage  Luven  fra  Hovedpersonerne, 
men  i  øvrigt  havde  Sidestykker  i  andre  Holbergske  SmaaroUer 
(Værten  i  «Den  pantsatte  Bondedreng*,  Niels  Vognmand  i  «Det 
lykkelige  Skibbrud*).  Fra  Holberg-Jubilæet  1884,  da  han  spillede 
Jeronimus  i  « Maskeraden*  og  Ulysses,  daterer  sig  nærmest  hans 
regelmæssige  Benyttelse  i  Skuespillet,  og  ved  den  Tid  var  det 
ogsaa  givet,  at  hans  Stemme  havde  mistet  sin  bedste  Skjønhed, 
skjønt  ikke  Kraften.  Det  smertede  ham,  da  Mephistopheles  blev 
givet  til  en  anden,  og  20  Komponister  med  J.  P.  E.  Hartmann  stode 
frem  som  hans  Riddere,  men  han  selv  gav  Kjøb  over  for  Theatret 
(1885).  Til  hans  bedste  Roller  i  denne  Periode  hørte  Kongen  i 
«Der  var  en  Gang  — *,  ret  en  Æventyrskikkelse  for  ham.  Da  han 
paa  sin  70  Aars  Fødselsdag  udførte  Leporello  for  160.  og  sidste 
Gang,    var   han   traadt   ind  i   sin   sidste   Periode,    der  dannede   et 

mærkeligt  Efterspil  til  en  saa  lang  og  rig  Virksomhed.  Rollerne 
regnede  ned  over  ham,  og  han  virkede  endda  bestandig  med  i 
Operaen,  ogsaa  i  nye  Roller.  Han  var  bleven  en  af  Skuespillets 
Hovedstøtter,  optraadte  i  det  ene  nye  Stykke  efter  det  andet  og 
udførte  for  første  Gang  Hovedroller  i  gamle  (f.  Ex.  Skaarup,  Trop, 
Conradsen),  navnlig  Holbergske:  til  den  tidligere  Per  Degn  kom 
Herman  v.  Bremen  (1887),  Jacob  v.  Thyboe  (1889),  Corfits  (1891), 
Vielgeschrei  (1893)  og  ^^^  Ranudo  (1894).  Ved  sin  Avtoritet  og 
komiske  Kraft  førte  han  dem  lykkelig  igjennem,  Thyboe  fremfor 
alle.  Mindende  i  Forening  med  Fru  Phister  om  en  længst  for- 
svimden  Kunstnerslægt  var  han  voxet  sammen  med  den  yngre,  og 
aldrig  trivedes  hans  Komik  frodigere,  end  naar  han  spillede  med 
Olaf  Poulsen. 

Flere  af  hans  Operaroller  ftilgte  ham  omtrent  fra  først  til  sidst 
(Beppo,  Gesler  i  « Vilhelm  Telb,  Bartholoeme,  Geronte  i  « Skatten », 
som  han  spillede  privat  1840).  Han  fejrede  50  og  60  Aars  Jubi- 
læum, regnet  fra  Deklamationen  1834.  Kunstner  med  Liv  og  Sjæl 
følte  han  sig  ti)  det  sidste  i  sit  Element,  naar  han  stod  paa  Sce- 
nen, og  Publikums  varme  Hyldest  og  stigende  Veneration  var  ham 
en  Foryngelsens  Kilde.  Han  betraadte  Scenen  sidste  Gang  2.  April 
1895  som  Rasmus  Skytte  i  «Gulddaasen»,  fængsledes  derpaa  til 
Sygelejet  og  døde  i.  Juli  s.  A.  —  8.  Dec.  1846  havde  han  ægtet 
Johanne  Marie  Sachmann,  som  overlever  ham.  Da  deres  eneste 
Barn  døde  spædt  i  1848,  an  toge  de  sig  den  forældreløse  lille  Orphe- 
line  Wexschall,  S.s  Kusine,  Datter  af  Violinisten,  som  deres  eget 
Barn,  og  hun  uddannede  sig  til  talentfuld  Pianistinde  (nu  Fru 
Olsen).  —  I  1866  blev  han  Kammersanger. 

Skuespillerforeningens  Julebog  1893.  Illustr.  Tid.  XII,  Nr.  581 ;  XXXVI, 
Nr.  41.     E.  Brandes,  Dansk  Skuespilkunst.  Q.   Thrane. 

Schreiber,  Edvard  Valentin,  1822 — 92,  Officer,  fødtes  18. 
Maj  1822  i  Kjøbenhavn  og  var  en  Søn  af  Bogholder  Johan  Peter 
Christian  S.  og  Hustru,  f.  Spohrleder.  Han  gjennemgik  Højskolen 
fra  1838 — 42  og  blev  ved  Afgangen  Premierlieutenant  ved  Artille- 
riet med  Aldersorden  som  Sekondlieutenant  fra  1838.  Efter  at 
have  gjort  Tjeneste  ved  i.  Artilleriregiment  til  1844  blev  han  Læ- 
rer ved  Underofficersskolen,  men  rykkede  1848  ud  med  Batteriet 
Jessen  som  Halvbatterikommandør  og  tog  virksom  Del  i  Kampen 
ved  Bov,   i   Slaget  ved   Slesvig  og  i  Fægtningerne   ved   Nybøl   og 

Dybbøl,  hvorefter  han  forfremmedes  til  Kapitajn  af  2.  Klasse.  Det 
følgende  Aar  deltog  han  i  Kampen  ved  Ullerup,  i  Fægtningerne 
ved  Kolding  og  Gudsø  og  i  Slaget  ved  Fredericia,  medens  han  i 
1850,   som  ansat  ved  Batteriet  Lund,   var  med   i  Slaget   ved  Isted. 

Efter  Fredslutningen  gjorde  han  185 1 — 52  Tjeneste  ved  det 
holsten  -  lauenborgske  Forbundskontingent  som  Kommandør  for  i. 
Batteri,  overgik  som  Chef  for  11.  Batteri  til  Artiljeridivisionen  i 
Holsten  og  udnævntes  i  1854  til  Kapitajn  af  i.  Klasse  og  Chef  for 
10.  Batteri.  Det  følgende  Aar  beordredes  han  paa  en  Tjeneste- 
rejse til  Tyskland,  Frankrig  og  Belgien  og  blev  1856  Chef  for  q. 
Batteri;  i  1861  overdroges  det  ham  i  Forbindelse  med  Artilleri- 
kommandoen i  Fredericia  at  gjøre  Forslag  til  Fæstningens  Arme- 
ring,  hvilket  Arbejde  han  ledede,  medens  han  i  1863  havde  UdÉ&- 
relsen  af  forskjellige  artilleristiske  Arbejder  i  Danevirkestillingen. 
S.,  som  i  1860  havde  faaet  Majors  Karakter,  hvilken  Grad  han 
opnaaede  i  1865,  rykkede  1864  i  Felten  med  9.  Batteri;  i  April 
erholdt  han  tillige  Kommandoen  over  de  faste  Batterier  langs  Als 
Sund  og  fra  Slutningen  af  Maj  indtil  26.  Juni  Artillerikommandoen 
paa  Als,  i  hvis  Forsvar  han  deltog  29.  Juni,  hvorefter  han  blev 
Kommandør  for  det  faste  Artilleriforsvar  ved  Lille  Bælt. 

I  1865  forblev  han  som  Major  ved  i.  Artilleriregiment,  indtil 
han  i  1867  udnævntes  til  Oberst  og  ansattes  ved  Artilleristaben, 
der  benyttede  ham  som  Formand  i  flere  Kommissioner,  hvorefter 
han  i  1868  blev  Stabschef  ved  Artilleriet  og  i  1869  beordredes  til 
Sverige  for  at  overvære  forskjellige  Skydeforsøg.  I  1875  benaade- 
des  han  med  Kommandørkorset  af  Danebrog  af  2.  Grad  og  blev 
Aaret  efter  Chef  for  i.  Artilleriregiment,  indtil  han  i  1879  efter 
General  de  Jonquiéres'  Død  blev  dennes  Afløser  som  General- 
inspektør for  Artilleriet  m.  m.  og  udnævntes  til  General,  hvilken 
Stilling  han  beklædte  til  1889,  i  det  han  kort  efter  benaadedes 
med  Storkorset  af  Danebrog,  medeps  han  havde  erholdt  i.  Grad 
af  Kommandørkorset  i  1881.  —  S.  var  en  statelig  Skikkelse  og 
ualmindelig  rolig  og  behersket  i  Ilden,  ligesom  han  ogsaa  havde 
udmærkede  Evner;  men  det  ihærdige  Arbejde  laa  ikke  for  hans 
Natur,  ligesom  han  ogsaa  til  Trods  for  al  sit  Vid  var  tungsindig. 
Han  blev  26.  April  187 1  gift  med  Rosaly  Pauline  Schjødte  Philip- 
sen, Datter  af  Grosserer  Arnold  Ph.  i  Kjøbenhavn,  og  døde  28. 
April  1892. 

Nationaltid.  Nr.  4454.     Milit-Tid.  1 892.  />  ^.  NiewwerthuU, 

SchroUy  Henning,  1759 — 1833,  Landmand  og  Høravler,  fødtes 
paa  Frederiksgave,  hvor  Faderen,  Johan  Georg  S.,  en  indvandret 
Tysker,  var  Gartner.  Hos  en  her  til  Landet  indkaldt  Englænder 
Howden  lærte  han  at  hegle  Hørren  paa  engelsk  Vis,  og  1779  fik 
han  af  Regeringen  Understøttelse  til  en  Rejse  til  Holland  og  Flan- 
dern for  at  gjøre  sig  bekjendt  med  den  derværende  Høravlings- 
industri.  Han  var  borte  i  ikke  mindre  end  11  Aar,  i  hvilken  Tid 
han  lærte  Methoder  og  Redskaber  for  Hørrens  Tilberedning  at 
kjende  i  Holland,  Rhinlandene  og  Skotland.  Han  kom  tilbage 
1790  og  opnaaede  strax  ved  Grev  Schimmelmanns  Anbefaling  af 
Regeringen  et  Pengetilskud  for  at  kunne  aflægge  en  Prøve  paa  sin 
Duelighed  i  den  hollandske  Maade  at  behandle  Hørren  paa.  Da 
Prøven  faldt  heldig  ud,  tilstodes  der  ham  et  rentefrit  Laan  paa 
6000  Rdl.  d.  K.  til  Indkjøb  af  en  Gaard  og  Anlæg  af  et  Institut 
til  Fremme  af  Hørrens  Dyrkning  og  Behandling.  1793  kjøbte  og 
sammenlagde  han  2  Arvefæstegaarde  i  Hillerslev  Sogn  paa  Brahe- 
trolleborgs Gods,  de  gamle  Bygninger  nedreves,  og  en  ny  Gaard, 
Lykkenssæde,  opførtes,  paa  hvilken  «Høravlingsinstituttet»  Aaret 
efter  oprettedes.  Under  S. s  dygtige  Ledelse  udfoldede  der  sig  nu 
her  en  ret  betydelig  Virksomhed.  Fra  hele  Landet  kom  unge 
Bønderkarle  til  Lykkenssæde,  "hvor  de  som  Regel  opholdt  sig  4 — 5 
Aar,  de  modtoge  derefter  som  « udlærte  Hørberedere*  100  Rdl.  af 
Regeringen  til  Hjælp  til  Anskaffelse  af  Sædefrø  og  Redskaber  og 
en  Præmie  af  20 — 30  Rdl.  aarlig,  mod  at  de  fortsatte  Hørberedel- 
sen  efter  Instituttets  Methode  paa  mindst  i  Td.  Land.  I  Aarene 
1799 — 1832  udgik  der  fra  Instituttet  95  Lærlinger,  der  spredte  Kjend- 
skab  til  og  Færdighed  i  god  Høravl  over  hele  Landet,  ligesom  der 
med  Lykkenssæde  som  Mønster  oprettedes  flere  Hørberedningsan- 
stalter.  S.,  der  stadig  modtog  Understøttelse  af  Regeringen,  drev 
selv  hvert  Aar  10  Tdr.  Land  med  Hør  paa  Lykkenssæde  og  20 
Tdr.  paa  Brahetrolleborg.  I  Okt.  1794  havde  han  ægtet  Adolphine 
Friderica  Ehrenreich.     Han  døde  17.  Jan.   1833. 

Rasmussen  Søkilde,  Brahetrolleborg  og  Omegn  S.  140  f.  Galschiøt,  Land- 
brug og  Landmænd  i  Danm.  Schrøder,  Danmarks  Hjælpekilder  og  Nærings- 
veje I,  158  fif.  H,  HerteL 

SchroUy  Henning  Georg  Nikolai,  f.  1838,  Landmand.  Han 
er  født  7.  Marts  1838  paa  Lykkenssæde.  Faderen,  Gustav  S.,  en 
Søn  af  ovfr.  nævnte  H.  S.,  fortsatte  her  Hørinstituttets  Virksom- 
hed til  sin  Død  1863;  Moderen  hed  Johanne  Amalie  Frederikke  f. 
Bonde.     I   5  Aar  lærte   S.    praktisk    Landbrug,    dels   under   Fade- 

rens  Vejledning,  dels  paa  slesvigske  Gaarde,  var  derefter  Fuld- 
mægtig paa  Brahetrolleborg  Godskontor,  indtraadte  1860  søm  Aspi- 
rant paa  Officersskolen  paa  Kronborg  og  udnævntes  186 1  til  Se- 
kondlieutenant.  I  de  følgende  Aar  var  han  atter  ved  Landbru- 
get, deltog  i  Felttoget  1864  og  overtog  senere  Lykkenssæde,  først 
som  Forpagter,  senere  (1868)  som  Arvefæsteejer.  16.  Maj  1865 
ægtede  han  Johanne  Kathinka  Eriksine  Jakobine  Pingel,  Datter  af 
Urmager  P.  i  Odense,  og  1887  fik  han  Afskedspatent  som  Kapi- 
tajn.  Baade  som  praktisk  LandmSind,  som  Foredragsholder  og  For- 
fatter nyder  S.  berettiget  Anseelse.  Han  har  særlig  studeret  Land- 
brugets Regnskabsvæsen  og  har  bl.  a.  skrevet  « Anvisning  til  Førel- 
sen af  et  mindre,  fuldstændigt  Avisregnskab »,  udgivet  af  Svend- 
borg Amts  landøkonomiske  Selskab  (1887),  og  «0m  Landbrugsregn- 
skab, dets  Form,  Nytte  og  Betydning*  (1894),  der  er  udkommet 
som  7.  Bind  af  Landhusholdningsselskabets  Landboskrifter.  Han 
har  skrevet  et  Par  Piecer  om  Landbrugets  Arbejderforhold,  saa- 
ledes  i  1893  «I  hvor  høj  Grad  kan  Landbruget  vedvarende  bære 
en  Stigning  af  Arbejdslønnen?*,  og  han  har  behandlet  en  stor 
Mængde  landøkonomiske  Æmner  i  Pressen,  særlig  i  « Ugeskrift  for 
Landmænd*.  IT,  Hertel 

Schroll,  Johannes  Zeuthen,  f.  183 1,  Officer.  S.  fødtes  27. 
Marts  1831  paa  Endrupholm  ved  Varde,  som  hans  Fader,  Johan 
Georg  S.,  havde  i  Forpagtning;  Moderen  hed  Christiane  f  Frisen- 
berg. Efter  Faderens  Død  (1835)  kom  Drengen  i  Huset  hos  en 
Slægtning,  der  var  Præst,  og  som  vilde  have  ham  til  at  gaa  den 
gejstlige  Vej,  men  han  holdt  ikke  af  de  klassiske  Sprog.  Efter  en 
Tid  at  have  gaaet  i  Latinskolen  i  Odense  kom  han  i  1848  ind 
paa  Landkadetakademiet;  Aaret  efter  udnævntes  han  til  Sekond- 
lieutenant  med  Aldersorden  fra  1848  og  ansattes  ved  Eskadronen 
Barth  af  6.  Dragonregiment,  hvormed  han  deltog  i  Slaget  ved 
Isted.  Fra  1853 — 57  gjennemgik  han  den  kongl.  militære  Højskole, 
ansattes  derpaa  ved  Generalstabens  taktiske  Afdeling,  men  gjen- 
nemgik Artilleriets  og  Ingeniørkorpsets  praktiske  Skoler,  ligesom 
han  ogsaa  gjorde  et  Aars  Tjeneste  ved  $.  Bataillon  i  Odense, 
hvor  han  9.  Maj  1859  indgik  Ægteskab  med  Else  Betty  Jacobine 
Svitzer,  Datter  af  Stiftsprovst  Hans  Peter  S.,  og  kort  efter  blev 
Premierlieutenant. 

I  1861  kom  han  til  Tjeneste  ved  Kommandantskabet  paa  Als 
og  udnævntes  kort  efter  til  Ritmester;   men  efter  at  Krigsskyeme 

vare  drevne  over,  vendte  han  tilbage  til  Generalstaben  og  udførte 
topografisk  Virksomhed  lige  indtil  Dec.  1863,  da  han  blev  Sous- 
chef ved  I.  Division.  Som  saadan  deltog  han  i  Kampen  ved  My- 
sunde  og  i  Dybbøls  Forsvar,  men  blev  efter  Slaget  18.  April,  da 
Souschefen  ved  Overkommandoen,  Major  Rosen,  faldt,  ansat  i 
dennes  Sted.  Efter  Fredslutningen  blev  han  Souschef  ved  2.  Gene- 
ralkommando, men  kom  ved  Gjennemførelsen  af  Hærloven  af  1867 
til  20.  Bataillon  som  Kompagnichef.  Allerede  3  Aar  senere  vendte 
han  tilbage  til  Generalstaben  (taktisk  Afdeling)  og  sendtes  i  For- 
aaret  187 1  til  Frankrig  for  at  studere  den  fransk-tyske  Krig.  Den 
paafølgende  Vinter  holdt  han  i  det  krigsvidenskabelige  Selskab  et 
Foredrag  om  Felttogets  strategiske  Ledelse,  hvilket  1874  optoges  i 
« Militært  Tidsskrift*  og  vidnede  om  hans  klare  Opfattelse  og  Sik- 
kerhed i  Bedømmelsen  af  strategiske  Problemer.  Allerede  som  ung 
Lieutenant  havde  han  faaet  Interesse  for  det  strategiske  Studium, 
saa  at  han  med  Iver  gjennempløjede  forskjellige  Hærføreres,  særlig 
Napoleons,  Felttog.  Senere  fremkom  endnu  fra  hans  Haand  «0m 
indre  Operationslinjer>  og  om  « Syvaarskrigens  Strategi*,  begge  op- 
tagne i  « Militært  Tidsskrift*. 

I  1 87 1  var  han  Souschef  ved  Lejrdivisionens  Stab  og  sendtes 
det  følgende  Aar  til  Rusland  for  at  overvære  Troppesamlinger  ved 
Krasnoie-Selo,  hvorefter  han  i  1873  forfremmedes  til  Oberst  og  Chef 
for  3.  Bataillon,  i  hvilken  Stilling  han  tillige  viste  sig  som  en  dyg- 
tig praktisk  Officer.  Fra  1879 — ^5  var  han  Chef  for  Generalsta- 
bens taktiske  Afdeling  og  ledede  de  her  forefaldende  Arbejder 
med  overlegen  Dygtighed,  ligesom  han  i  mange  Kommissioner  For- 
svaret vedrørende  gjorde  sin  Indflydelse  gjældende.  Det  var  ogsaa 
i  disse  Aar,  at  den  saakaldte  Forsvarsbevægelse  opstod,  og  for 
denne  var  det  af  stor  Betydning,  at  han  støttede  Sagen  dels  ved 
sit  Navn  som  Formand  i  en  Militærkomité,  der  opfordrede  Officerer 
til  at  holde  Foredrag  eller  til  at  skrive  Artikler  i  Forsvarsforenin- 
gemes  Organ  «Vort  Forsvar*,  dels  ved  selv  at  yde  en  Mængde 
Bidrag  til  dette  Blad,  navnlig  af  polemisk  Natur,  i  det  han  frem- 
for nogen  forstod  at  afkræfte  de  mod  Forsvarsplanen  af  1879  frem- 
satte Indvendinger. 

I  1885  udnævntes  S.  til  Generalmajor  og  Generalinspektør 
for  Rytteriet,  for  hvilket  Vaaben  han  altid  havde  næret  en  særlig 
Interesse,  hvorom  ogsaa  en  Afhandling  i  « Militært  Tidsskrift*  om 
€  Rytteriets  Tretræfnings  Taktik*  bærer  Vidnesbyrd.  Han  søgte 
navnlig  at  fremme  vort  Rytteris  taktiske  Uddannelse  og  Færdighed 

i  Efterretningstjeneste,  men  udnævntes  allerede  i  1887  til  Chef  for 
Generalstaben.  I  sin  nye  Stilling,  hvortil  hans.  Kundskaber  og 
Evner  gjorde  ham  selvskreven,  fremmede  han  Hærens  Krigsbered- 
skab, afholdt  forskjellige  Generalstabsøvelser  og  lod  udarbejde  en 
Fremstilling  af  Krigen  1864,  medens  han  ved  Behandlingen  af  de 
mange  foreliggende  Befæstnings-  og  Forsvarsspørgsmaal  var  Krigs- 
ministeriet til  megen  Støtte.  Under  Storfyrsttronfølger  Nicolaus' 
Besøg  her  ved  Hoffet  1888  var  han  attacheret  denne  Fyrste,  1891 
var  han  Kronprins  Frederiks  Stabschef,  da  denne  ledede  Kantonne- 
mentsøvelseme  paa  Fyn,  og  1894  fulgte  han  Kong  Christian  IX  paa 
Rejsen  til  Rusland  i  Anledning  af  Kejser  Alexander  UI's  Bisættelse. 

S.,  som  i  1881  var  bleven  Kommandør  af  Danebrog  af  2. 
Grad,  i  1886  af  i.  Grad,  og  som  i  1894  benaadedes  med  Stor- 
korset af  samme  Orden,  udnævntes  i  Efteraaret  1896  til  General- 
lieutenant  og  kommanderende  General  i  2.  Generalkommandodistrikt, 
hvilken  Stilling  han  dog  paa  Grund  af,  at  flere  Arbejder  i  Gene- 
ralstaben skulde  afsluttes  under  hans  Ledelse,  først  tiltraadte  i  For- 
sommeren 1897.  Samme  Efteraar  forflyttedes  han  til  Kjøbenhavn 
som  kommanderende  General  i  i.  Generalkommandodistrikt,  og  som 
saadan  stod  han  atter  ved  Kronprins  Frederiks  Side,  da  denne  i 
1899  stilledes  i  Spidsen  for  Øvelsesdi visionen  paa  Sjælland.  1901 
fik  han  sin  Afsked  paa  Grund  af  Alder  med  Tilkjendegivelse  af 
Kongens  Paaskjønnelse  af  hans  lange  og  udmærkede  Tjeneste. 

Illustr.  Tid.  XLI,  Nr.  51.    Hver  8.  Dag  IV,   140  f.    Nationaltid.  Nr.  8104. 

P,  N.  NUuwenhms. 

Schrumpf,  Augusta,  1813 — 1900,  Skuespillerinde,  Datter  af 
Konsum  tionskasserer  i  Kjøbenhavn  Hal  vor  Smith  (f.  i  Christiania 
1770,  t  16.  Jan.  1835);  Moderen,  Ellen  Marie  f.  Lundgren  (f  6, 
April  1859),  var  svensk.  Datteren  fødtes  i  Kjøbenhavn  19.  Nov. 
1813  og  blev  7.  Juli  1832  gift  med  Musikdirektøren  ved  Christiania 
Theater,  Holsteneren  August  Schrumpf,  der  døde  sammesteds  24* 
Okt.  1856  i  sit  50.  Aar.  Hendes  tidlig  vakte  Lyst  til  scenisk  Virk- 
somhed bragte  hende  til  allerede  i  16  Aars  Alderen  at  drage  til 
Christiania,  hvor  hun  ansattes  ved  det  nylig  oprettede  offentlige 
Theater.  Hun  debuterede  21.  Sept.  1829  som  Rosina  i  Beanmar- 
chais'  « Barberen  i  Sevilla*,  spillede  derpaa  et  Par  Aar  mindre 
Roller,  men  vakte  i  183 1  større  Opmærksomhed  som  Fruen  i  <Ser 
jer  i  Spejl »  og  Trine  Rar  i  < Aprilsnarrene*  og  gik  fra  nu  af 
stadig  frem  til  større  og  betydeligere  Roller,   saa  hun  gjennem  en 

lang  Række  af  Aar  var  Theatrets  Primadonna  og  Publikums  er- 
klærede Yndling.  Uden  egentlig  at  besidde  Skjønhed  var  hendes 
Ansigt  og  navnlig  Blikket  meget  udtryksfuldt,  Figuren  smuk  og 
slank,  Stemmen  i  Stand  til  at  gjengive  de  forskjelligste  Stemninger 
og  blev  efterhaanden  meget  vel  skikket  for  Sang,  saa  at  hun  ogsaa 
i  Syngestykkerne,  navnlig  i  de  Auberske  Operaer,  vandt  en  smuk 
og  paaskjønnet  Stilling,  i  det  især  hendes  Foredrag  var  fortræffe- 
ligt. Ligesom  Chr.  Jørgensen  (IX,  29)  var  den  betydeligste  blandt 
Theatrets  daværende  Skuespillere,  var  hun  ubestridt  den  første 
blandt  Skuespillerinderne;  hendes  Talent  var  saa  alsidigt,  at  det 
strakte  sig  fra  Vaudevillerne  og  Lystspillet  til  de  største  tragiske 
Roller  hos  Oehlenschlåger,  Hertz,  Schiller,  Shakspeare  osv.  og  til 
Hovedpartierne  i  de  Scribeske  Dramer,  hvortil  endnu  kom  plastiske 
Roller  som  Fenella  i  «Den  stumme  i  Portici*,  Drengeroller  m.  m., 
alt  udført  med  en  sjælden  Forstaaelse  og  Sjælfuldhed.  Den  eneste 
Dadel  gjaldt  hendes  i  daglig  Tale  for  stærkt  udprægede  kjøben- 
havnske  Accent.  Da  Theatret  til  sin  egen  Skade  for  tidhg  ud- 
skilte de  danske  Elementer,  fik  hun  Afsked  og  optraadte  sidste 
Gang  16.  Marts  1860,  hvorefter  hun  bosatte  sig  i  Bergen,  hvor  hun 
har  vejledet  flere  af  de  Debutanter,  der  senere  have  optraadt  paa 
denne  Bys  Scene,  og  her  afgik  hun  ved  Døden  7.  Jan.   1900. 

Illustr.  Nyhedsblad   1855,  Nr.   i.     Christianiaposten   1860,   Nr.  87   og  98. 

H.  J.  Hmtfeldt'Kaas. 

Schrøder,  Abel,  — 1676,  Billedskærer,  boede  i  Næstved, 
hvor  tidligere  en  ældre  Billedskærer  af  samme  Navn  havde  arbej- 
det for  Christian  IV  og  for  Byens  Kirker  (St.  Peders  Korgitter 
1604).  Den  yngre  A.  S.  var  fra  1634  Organist  ved  St.  Mortens 
Kirke.  Til  sjællandske  Kirker  er  der  fra  hans  Værksted  ud- 
gaaet  en  hel  Række  Arbejder,  alle  skaame  i  Egetræ  og  ofte 
malede  og  forgyldte.  De  kunne  eftervises  ved  Hjælp  af  Signa- 
turer og  stilistiske  Ejendommeligheder,  medens  skriftlige  Kilder 
kun  give  Oplysning  om  et  enkelt.  1641  skar  han  Altertavlen 
i  Vordingborg,  1657  havde  han  fuldført  Altertavlen  i  Præstø,  1661 
— 63  leverede  han  Alter  og  Prædikestol  til  Holmens  Kirke  i  Kjø- 
benhavn  og  1667  Alteret  til  St.  Mortens  Kirke  i  Næstved.  For- 
uden disse  Hovedværker  har  han  udført  enkelte  Epitafier  og  en 
Del  mindre  Arbejder  til  Landsbykirker,  f.  Ex.  Alteret  i  Tybjærg 
(1658).  Svenskekrigen  har  sikkert  skadet  hans  Virksomhed,  og  1663 
klagede  han  til  Kongen  over  de  tunge  Skatter.     Hans  sidste  Ar- 

bejde  er  vistnok  Alteret  i  Vetterslev  (1671);  Prædikestolen  i  St 
Peders  Kirke  i  Næstved  (fra  samme  Aar)  er  med  urette  tilskrevet 
ham;  efter  dens  Stil  at  dømme  maa  den  være  skaaret  af  hans 
meget  produktive  samtidige,  «Alterbyggeren»  Lorentz  Jørgensen  i 
Holbæk.  —  A.  S.  døde  5.  Marts  1676;  hans  Hustru,  Mette  Peders- 
datter,  overlevede  ham. 

I  et  og  alt  præges  hans  Værker  af  den  da  herskende  Smags 
Dyder  og  Lyder.  Figurerne  ere  raa  og  plumpe,  men  Ornamen- 
tikken er  overvældende  rig.  De  senere  større  Arbejder  med  deres 
vrimlende  Figurer,  snoede  Søjler,  bølgende  Lister  og  talløse  Øreflip- 
slyng virke  pompøst  og  høre  til  den  nordiske  Baroks  ejendomme- 
ligste Frembringelser. 

Weilbach,  Nyt  Kunstnerlex.  Chr,  Axel  Jensen. 

Schrøder,  Andreas,  — 1638,  Litterat,  var  født  i  Flensborg, 
hvor  hans  Fader,  Marcus  S.,  var  Borgmester.  Efter  Studier  i  Ud- 
landet, hvor  han  især  lagde  sig  efter  Retsvidenskaben  og  1608  i 
Wittenberg  udgav  en  Tale  til  denne  Videnskabs  Berømmelse,  levede 
S.  hele  sit  følgende  Liv  i  et  litterært  Otium  i  sin  Fødeby.  I  en 
Række  Aar  var  han,  af  Hensyn  til  sit  Slægtskab  med  Stifteren  af 
det  Merfeldtske  Legat  (XI,  262),  Medbestyrer  af  samme.  For  øv- 
rigt syslede  han  med  et  Forfatterskab,  i  hvilket  Bøgernes  Titler 
synes  os  nok  saa  interessante  som  deres  Indhold.  Saaledes  kan 
nævnes:  «Francisci  Petrarchæ,  litteratorum  Phænicis  ae  parentis, 
vita»  (1622),  « Discursus,  num  variæ  religiones  uno  in  regno  tole- 
randæ>  (1622),  «De  saltatoribus  et  saltationibus  Platonicis,  venustis, 
pudicis,  probatis  recipiendis,  impudicis  (etc.)  rejiciendis*  (1622).  Disse 
og  andre  Skrifter  af  A.  S.  vidne  mere  om  hans  Lærdom  end  om 
hans  Smag.     Han  døde  1638. 

Moller,  Cimbria  lit.  I.  J£,  JP,  Rørdam. 

Schrøder,  Bernhard,  1832 — 88,  Malermester,  er  født  11.  6kt 
1832  i  Kjøbenhavn,  hvor  hans  Fader,  Johan  Georg  S.  (f  1874),  var 
Bagermester-,  Moderen  var  Henriette  Christine  f.  Bemsteen.  Efter 
Konfirmationen  kom  han  i  Malerlære  og  blev  1852  Elev  paa  Kunst- 
akademiet. Som  Svend  arbejdede  han  ikke  alene  her  i  Landet, 
men  ogsaa  i  Tyskland  og  Østerrig,  og  hjemkommen  fra  Udlandet 
etablerede  han  sig  1858  i  Kjøbenhavn,  hvor  han  fik  en  hurtig 
voxende  Forretning.  Han  blev  bl.  a.  benyttet  til  Dekorationen  af 
det  nyopbyggede  Frederiksborg  Slot,  det  nye  kongl.  Theater,  Herre- 

gaarden  Hvedholm  paa  F3ai  osv.  Særlig  skal  desuden  nævnes  hans 
1870  begyndte  Virksomhed  for  Fremstilling  af  Gyldenlæder;  der 
findes  Prøver  af  den  bl.  a.  paa  Frederiksborg,  og  den  fortsattes  i 
voxende  Stil,  da  S.s  Forretning  i  1886  gik  over  til  Malermestrene 
H.  Chr.  Nielsen  og  Vilh.  Hansen.  Efter  nogle  Aars  Svagelighed 
døde  S.  21.  Marts  1888.  Han  havde  været  2  Gange  gift:  i.  (Jan. 
1861)  med  Hansine  Henriette  f.  Olsen  (f.  6.  Marts  1838  f  5«  Marts 
1862),  Datter  af  Brændevinsbrænder  Chr.  Ludv.  O.  og  Karen  Marie 
f.  Haurløv,  2.  (i.  Dec.  1864)  med  Emilie  Augusta  f.  Olsen  (f.  17. 
Dec.  1842),  Datter  af  Brændevinsbrænder  Jørgen  Emil  Eberhard  O. 
og  Benthe  Christine  f.  Bentsen. 

Illustr.  Tid.  XXXU,  599.    Tidsskr.  f.  Kunstind.  1892,  S.  19.       C,  Nyrop. 

Schrøder,  Carl,  — 1678,  Præst  og  Skolemand,  var  født  i 
Eisleben  i  det  mansfeldske,  studerede  i  1646  ved  Universitetet  i 
Kønigsberg  og  blev  Sognepræst  i  Lifland.  Dette  Embede  opgav 
han  senere  og  drog  tilbage  til  Tyskland,  hvor  han  1657  i  Rostock 
og  1660  i  Wittenberg  offentlig  forsvarede  et  Par  theologiske  Dispu- 
tatser. Han  blev  derefter  (1661)  kaldet  til  Flensborg  som  Joh. 
Vorsts  Efterfølger  i  Rektoratet  ved  Latinskolen,  hvilket  Embede 
han  beklædte  i  17  Aar  indtil  sin  Død,  26.  Juli  1678.  Han  har 
bl.  a.  udgivet:  «Triga  thesium  politicarum  de  repubhca  in  generet 
(Rostock  1658)  og  cProsodia  Germanica»  (Slesvig  1674). 

Moller,  Cimbria  lit.  IL  C.  A,  Niss^n, 

Schrøder,  Caspar  Hermann,  f.  1821,  Forstmand.  S.,  der 
er  Søn  af  Nis  Ankjær  S.  og  Anneken  f.  Beck,  er  født  30.  Okt. 
1 82 1  paa  Ulfshus  ved  Haderslev,  hvor  Faderen  var  Skovrider. 
Allerede  fta  Barneaarene  fik  S.  en  grundig  praktisk  Uddannelse  i 
Jagt  og  Skovbrug,  og  dette  Friluftsliv  udviklede  hans  Iagttagelses- 
evne i  høj  Grad;  en  regelmæssig  theoretisk  Undervisning  har  han 
derimod  aldrig  nydt,  men  sin  Videbegjærlighed  tilfredsstillede  han 
ved  Læsning  paa  egen  Haand,  bl.  a.  som  Jæger  hos  Overforst- 
mester  F.  F.  V.  Krogh  og  senere  som  Skovrider  paa  Grevskabet 
Wedellsborg,  hvilken  sidste  Stilling  han  beklæder  siden  1845.  I 
en  Menneskealder  har  S.  været  den  mest  indflydelsesrige  Skov- 
bruger paa  Fyn,  men  ogsaa  langt  uden  for  denne  Landsdel  har 
han  paavirket  sin  Samtid,  og  hans  ejendommelige  Behandling  af 
Bøgeskoven  har  vakt  betydelig  Opmærksomhed  i  Udlandet.  Under 
Ledelse   af  S.  er   Grevskabets  Skovareal   mere   end  fordoblet,    og 

Dansk  biogr.  Lex.     XV.  Juni  1901.  20 

Driften  har  givet  et  stort  Overskud;  desuden  har  han  bestjrret  flere 
andre  Skove,  har  beklædt  forskjellige  offentlige  Tillidshverv  og  bar 
dog  faaet  Tid  til  privat  at  være  en  ivrig  Landmand  og  drive  en 
betydelig  Forretning  med  Indvinding  og  Salg  af  Naaletræfrø;  ti 
vore  forstlige  Tidsskrifter  har  han  leveret  værdifiilde  Bidrag.  — 
12.  Maj  1846  ægtede  S.  Else  Marie  Wildfang  (f.  31.  Juli  1824  i 
Feldum  ved  Haderslev),  Datter  af  Gaardejer  Jeppe  Christian  W. 

C.  WeismanOf  Skove  og  Skovbrug  p.  Fjrn  id.  19.  Aarh.  A.  Oppenoaniu 
Bidrag  t  d.  danske  Skovbrugs  Hist.  1786— 1886.  A.  Oppemumn, 

Schrøder,  Christian  Frederik  Napoleon,  1814 — 99,  Officer, 
var  Søn  af  Landinspektør,  Kammerraad  Frederik  Carl  Gram  S.  i 
Ejby  ved  Kjøge  (f.  1779  f  1853)  og  Ane  Marie  Margrethe  f.  Kihl 
(f.  1780  t  1861)  og  blev  født  i  Slagelse  15.  Okt.  1814.  Han  be- 
gyndte sin  militære  Løbebane  som  Landkadet  i  1831  og  blev  i 
1835  Sekondlieutenant  å  la  suite  ved  holstenske  Infanteriregiment 
samt  Pagekadet  og  Repetent  ved  Landkadetkorpset.  1836  foriod 
han  dette  Korps  og  traadte  i  Sekondlieutenants  Nummer  ved  R^- 
mentet.  Fra  1838 — ^42  gjennemgik  han  den  kongl.  militære  Høj- 
skole, og  han  udnævntes  efter  Hærorganisationen  af  1842  til  P^^ 
mierlieutenant  å  la  suite  i  Infanteriet.  Ved  Afgangen  fira  Højsko- 
len forsattes  han  til  Ingeniørkorpset  som  Premierlieutenant  og  an- 
sattes ved  de  ved  nysnævnte  Organisation  oprettede  Ingeniørtropper 
med  Garnison  i  Rensborg.  1845 — ^4^  virkede  han  ved  Vejtjenesten 
i  Lauenborg  og  1846 — 47  ved  Fæstnings-  og  Bygningstjenesten  i 
Rensborg.  Efter  i  1847  at  være  forfremmet  til  Kapitajn  af  2.  Klase 
kom  han  paa  ny  til  Ingeniørkompagniet  i  Rensborg,  hvor  han  for- 
blev, indtil  dette  i  1848  sluttede  sig  til  Oprørshæren.  Han  overgik 
da  til  Fæstnings-  og  Bygningstjenesten  i  Kjøbenhavn,  men  ansattes 
i  Krigsperioden  1849  ved  Feltingeniørdetachementet  og  deltog  i  For- 
svaret af  Fredericia  og  Udfaldet  der  fra  6.  Juli.  S.  A.  blev  han 
Kapitajn  af  i.  Klasse,  og  i  1850  gjorde  han  Tjeneste  ved  Feltinge- 
niørdetachementet som  Troppekommandør  og  var  med  i  Slaget  ved 
Isted  25.  Juli.  Imellem  Krigsperiodeme  1849  og  1850  var  han  an- 
sat ved  Ingeniørtropperne,  hvilken  Virksomhed  han  ogsaa  gjenoptog 
efter  Krigen.  Fra  1851 — 52  fungerede  han  som  Kommandør  for 
Ingeniørdetachementet  i  Slesvig  og  fra  1852 — 63  som  dirigerende 
Officer  for  Ingeniørdirektionen  sammesteds.  I  1860  erholdt  han 
Majors  Karakter,  og  i  1861  bestyrede  han  Befæstningsanlæggene  i 
Danevirkestillingens  Centrum.    Ved  Udbruddet  af  Krigen  1864  over- 

tog  han  Stabschefsposten  ved  den  aktive  Armés  Ingeniørkommando, 
som  han  beklædte,  indtil  han  efter  Dybbøls  Fald  blev  kommande- 
rende Ingeniørofficer  paa  Als.  Efter  Krigen  ansattes  han  som  højst- 
kommanderende  Ingeniørofficer  paa  Fyn  og  i  1865  som  dirigerende 
Ingeniørofficer  for  Kronborg  Fortifikation.  Fra  1865^-69  var  han 
tillige  bestyrende  Officer  for  Anlægget  af  Kjøbenhavns  Søbefarøt- 
ning.  I  1865  udnævntes  han  til  virkelig  Major  og  i  1867  ved  den 
nye  Hærlovs  Ikrafttræden  til  Oberst  og  Chef  for  2.  Ingeniørbatail- 
Ion  (Reservebataillon)  og  2.  Ingeniørdirektion.  Førstnævnte  Stilling 
fratraadte  han  i  1877,  sidstnævnte  i  1869,  i  det  han  da  overtog 
Chefsposten  ved  i.  Ingeniørdirektion,  som  han  dog  atter  afgav 
i  1870. 

I  1867  var  det  nemlig  blevet  overdraget  S.  at  lede  de  den 
Gang  paabegyndte  omfattende  Forsøg  vedrørende  Anvendelsen  af 
Søminer,  paa  hvilket  Omraade  der  samvirkedes  med  de  2  andre 
skandinaviske  Riger.  Disse  Forsøg  førte  til  Loven  af  1870  om 
Oprettelsen  af  Søminetjenesten  ved  Hæren,  og  det  var  da  selv- 
følgeligt, at  S.,  der  havde  sat  saa  meget  dygtigt  Arbejde  ind  paa 
denne  Sag,  blev  Chef  for  den  ny  Tjeneste,  hvilken  Stilling  han 
beklædte  indtil  1878.  Ved  sin  Fratræden  indtraadte  han  som  Med- 
lem af  den  s.  A.  under  Marineministeriet  oprettede  Søminekommis- 
sion.  Fra  1877  indtil  sin  Afsked  af  Krigstjenesten  8.  Jan.  1880  var 
han  Chef  for  i.  Ingeniørdirektion,  og  det  overdroges  ham  fra  1881 
— 88  at  best)rre  Bygningsva^enet  ved  Usserød  Klædefabrik  og  Frede- 
riksværk Krudtværk.  S.,  der  i  187 1  var  bleven  Kommandør  af  2. 
og  i  1878  Kommandør  af  i.  Grad  af  Danebrogsordenen,  døde  i 
Kjøbenhavn  21.  Sept.  1899. 

Han  ægtede  9.  Avg.  185 1  Julie  Marie  Lund  (f.  6  Nov.  1828), 
Datter  af  Sadelmagermester  i  Kjøbenhavn  Peter  Andreas  L.  (f  1835) 
og  Cathrine  Marie  f.  Gynther  (f.  1801  f  1849). 

Tychsen,  Fortifikations-Etaterne  og  Ingenieurkorpset  1684 — 1893. 

V.  E.  Tychsen. 

Schrøder,  Georg,  — 17 13,  Vicekansler,  var  Søn  af  Raad- 
mand  Hans  S.  i  Flensborg  og  Magdalene  Boysen  og  studerede  i 
Giessen,  hvor  han  1662  erhvervede  den  juridiske  Licentiatgrad.  I 
Aarene  1667 — 71  var  han  under  Christoffer  Lindenov  og  U.  F. 
Gyldenløve  Legationssekretær  i  London.  1672  blev  han  Raad  ved 
Regeringen  i  Gliickstadt,  og  han  udnævntes  efter  Sekvestrationen 
af  den  hertugelige  Del  af  Sønderjylland  til  Inspektør  over  Helgo- 

land,  hvilken  Stilling  han  fratraadte  1689  efter  Forliget  i  Altona. 
T697  udnævntes  han  til  Vicekansler  i  Gliickstadt.  Han  døde  i 
Febr.  17 13.  S.  ægtede  29.  Avg.  1672  i  Gliickstadt  Cecilie  Catha- 
rine  Reich. 

Moller,  Cimbria  lit  I.  *    Lotus  JBøhé, 

Schrøder,  Hans,  s.  v.  Løwenhielm  (X,  596). 

Schrøder,  Johan,  f.  1836,  Arkitekt.  Han  er  født  25.  Dec. 
1836  i  Kjøbenhavn  og  Broder  til  ovennævnte  Malermester  Bemh. 
S.  Han  lærte  Tømmerhaandværket  og  besøgte  samtidig  Kunst- 
akademiet, hvor  han  1862  vandt  den  store  Sølvmedaille  efter  i 
et  Par  Aar  at  have  tegnet  hos  Arkitekt  Nordan  i  Christiania  om 
Sommeren.  Senere  blev  han  Konduktør  for  Herholdt  paa  Kjø- 
benhavns Banegaard,  gjorde  dernæst  en  længere  Studierejse  til 
Skotland,  England  og  Frankrig  med  offentlig  Understøttelse  og 
bosatte  sig  efter  sin  Hjemkomst  i  Kjøbenhavn,  hvor  han  i  en 
Aarræke  har  virket  som  Bygningsinspektør  for  3.  Distrikt.  Han 
har  opført  en  Del  Privatbygninger,  i  Begyndelsen  under  engelsk 
Paavirkning,  senere  i  moderne  Renæssancestil;  der  kan  nævnes 
i  Kjøbenhavn  Ejendommene  Østergade  Nr.  4,  34  og  18,  Niels 
Juelsgade  Nr.  12,  Frederiksberggade  Nr.  2  samt  Ombygningen  af 
Schimmelmanns  Palais;  uden  for  Kjøbenhavn  en  Del  større  Villaer, 
bl.  a.  Legationsraad  Bruuns  Landsted  Hvidøre,  Oremandsgaard 
ved  Præstø  og  Restavrationen  af  Hvedholm  ved  Faaborg.  1876 — 
89  arbejdede  han  sammen  med  Georg  Simon  Johan  Wittrock.  22. 
Sept.  187 1  ægtede  han  Ida  Gustave  Glahn  (f.  1848),  Datter  af 
General  P.  E.  G.  (VI,  97). 

Weilbach,  Nyt  Knnstnerlex.  £rik  SchifdU, 

Schrøder,  Johan  Vilhehn,  1669 — 1741,  Konferensraad,  stam- 
mede rimeligvis  fra  Holsten;  dér  levede  i  det  mindste  hans  fleste 
Slægtninge.  Han  er  vistnok  kommet  fra  Universitetet  i  Halle  til 
Kjøbenhavn  og  boede  1705  i  Kjøbenhavn  hos  Hofpræst,  Dr.  Liit- 
kens  (X,  558).  Denne  maa  da  antages  at  have  anbefalet  ham  til 
Lærer  for  den  7aarige  Kronprins  Christian  (VI).  Som  en  Mand 
paa  37  Aar  tiltraadte  S.  denne  Stilling  1706,  samtidig  med  at  den 
pietistiske  Gehejmeraad  J.  G.  Holstein  (VIE,  35)  blev  Prinsens 
Hofinester.  S.  var  en  tungsindig  Mand,  stærkt  grebet  af  den  nye 
kirkelige  Retning.  Som  hos  saa  mange  af  Retningen  tærede  reli- 
giøse Skrupler  paa  hans  Livskraft.     Det  er  let  forklarligt,  at  en 

saadan  Lærer  og  Vejleder  maatte  give  sin  kongelige  Elev  stærke 
Indtryk  for  hele  Livet,  tilmed  da  han  var  nøje  knyttet  til  hans 
Person  lige  til  1721,  da  Prinsen  var  22  Aar  gammel.  1717  blev 
han  Justitsraad,  1728  Etatsraad.  Senere  gjorde  han  sig  saa  mange 
Skrupler  over  den  Ed,  han  havde  aflagt  ved  sin  Udnævnelse  til 
Etatsraad,  at  han  bad  Kongen  om  at  maatte  faa  Eden  tilbage,  og 
Kongen,  der  selv  var  betænkelig  ved  de  mange  Eder,  som  for- 
langtes, opfyldte  strax  hans  Begjæring  (Nov.  1735).  ^  Maaned 
efter  blev  han  Konferensraad. 

Da  S.  1721  forlod  Hoffet,  blev  han  Medlem  af  Missionskol- 
legiet,  der  sendte  Missionærer  til  Ostindien  og  til  Finmarken. 
Kollegiet  havde  fra  1720  tillige  Direktionen  for  Waisenhuset,  der 
traadte  i  Virksomhed  1727.  Missionssagen  havde  dog  mest  S.s 
Interesse,  og  han  stod  i  hyppig  Brewexling  med  Missionens  Ledere 
i  Tyskland.  Han  fik  Sæde  i  flere  Kommissioner  vedrørende  Kirke- 
og  Skolevæsen  og  gav  vægtige  Indlæg  i  de  paa  hin  Tid  meget 
omdebatterede  Skolespørgsmaal;  men  særlig  er  dog  hans  Navn 
knyttet  til  Konfirmationens  Indførelse  i  Danmark.  Han  havde 
stærkt  paavirket  Kongen  til  at  sætte  denne  Sag  i  Værk  for 
Kongerigets  Vedkommende,  som  det  tidligere  var  sket  i  Hertug- 
dømmerne, og  det  er  en  Betænkning  af  S.  og  Hofpræst  Bluhme, 
der  ligger  til  Grund  for  Forordningen  af  13.  Jan.  1736  om  Kon- 
firmationen. Ved  General-Kirkeinspektionskollegiets  Oprettelse  1737 
fik  S.  strax  Sæde  i  dette,  men  hans  Sygelighed  tog  stærkt  til.  I 
cMenozai  lader  Pontoppidan  S.s  bedste  Ven,  den  theologiske  Pro- 
fessor H.  Steenbuch,  udtale  sig  saaledes  om  ham:  c  Var  her  i  denne 
Stad  ikkun  5  retfærdige,  da  véd  jeg  vist,  at  den  gode  S.  var  en 
af  dem;  men  fandtes  der  ikkun  5  aandelig  elendige  og  trøstesløse, 
da  var  han  ogsaa  visselig  den  ene«.  I  Jan.  1739  blev  han  ved 
Kongebrev  gjort  umyndig  og  Renteskriver,  senere  Kammerraad, 
Elias  Svane  beskikket  til  hans  Kurator.  I  dennes  Hus  i  Storm- 
gade var  S.  i  3  Aar  sengeliggende,  syg  paa  Legeme  og  Sjæl,  til 
Tider  fuldstændig  maniakalsk.  Døden  udfriede  den  ulykkelige  li- 
dende 27.  Maj  1741.  Han  blev  72  Aar  gammel  og  var  ugift. 
En  Del  af  hans  Brewexling  og  skriftlige  Efterladenskaber  findes 
i  den  ledreborgske  Haandskriftsamling. 

J.  Møller,  Mnemosyne  IV,  284  ff.  Pontoppidan,  Menoza  III,  50.  Brev. 
Rørdam,  Hist.  Saml.  og  Stadier  II  og  IIL     Kirkehist.  Saml.  4.  R.  III. 

A,  Jantzen, 

Schrøder,  Johannes,  1696 — 1774,  Rektor,  blev  født  4.  Febr. 
1696  i  Helsingør,  hvor  hans  Fader  —  af  samroe  Navn  —  den 
Gang  var  Kapellan  ved  St.  Olai  Kirke,  men,  samtidig  med  at  han 
forfremmedes  til  Sognepræst,  døde  af  Pest  (1711);  Moderen,  Sophie 
f.  Rosenmeyer  (f  1732),  var  Datter  af  den  store  Handelsmand  og 
Godsejer  Carl  R.  Han  blev  Student  1715  og  Aaret  efter  Hører 
ved  Helsingørs  Skole.  17 17  tog  han  Attestats  og  besøgte  derefter 
tyske  Universiteter  indtil  1720,  da  han  vendte  tilbage  til  Skole- 
gjemingen  i  Helsingør.  Hans  Moster  Bispinde  Deichman  i  Chri- 
stiania ønskede  ham  imidlertid  til  Huslærer  for  sine  Børn,  og  han 
drog  da  1721  til  Norge  og  blev  tillige  Biskoppens  Amanuensis; 
men  han  befandt  sig  alt  andet  end  vel  i  denne  Stilling  og  fore- 
trak den  usle  Plads  som  Rektor  i  Frederikshald  (1722).  Denne 
Skole  var  i  yderligt  Forfald;  i  mange  Aar  var  ikke  en  eneste  Di- 
scipel dimitteret  der  fra.  I  8  Aar  holdt  S.  ud  (1726  tog  han  Ma- 
gistergraden i  Kjøbenhavn),  og  i  alle  disse  Aar  lykkedes  det  kun 
at  faa  én  Discipel  dimitteret.  1730  opnaaede  han  endelig  Forflyt- 
telse, i  det  han  ved  Lintrups  Hjælp  blev  Rektor  i  Frederiksborg. 
Han  virkede  her  med  stor  Dygtighed  og  vidste  at  omgaas  Ung- 
dommen med  Venlighed.  1756  fik  han  Kancellipræsidentens,  Grev 
Holsteins,  egenhændige  Brev  med  Underretning  om,  at  han  var 
udnævnt  til  Domprovst  i  Roskilde;  men  inden  Kaldsbrevet  blev  ud- 
færdiget, fattede  Regeringen  andre  Tanker,  og  i  Steden  for  Kalds- 
brev fik  S.  Bestalling  som  titulær  Professor.  Han  vedblev  da  sit 
Rektorat,  indtil  Alder  og  Sygdom  nødsagede  ham  til  at  tage  Af- 
sked 1766.  Han  døde  i  Slaglille  Præstegaard  ved  Sorø  16.  Maj 
1774.  Hans  Hustru,  Gunild  f.  Bendike,  hvem  han  havde  ægtet  i 
Frederikshald  1724,  var  allerede  død  1747.  —  S.  nød  baade  An- 
seelse som  Skolemand  og  var  en  betydelig  lærd,  der  stod  i  Ven- 
skabsforhold til  adskillige  af  sin  Tids  litterære  Mænd;  han  havde 
rige  Kundskaber  i  Filologi  og  Historie.  Som  Forfatter  har  han 
kun  i  sin  norske  Embedstid  ladet  trykke  et  Par  Smaaskrifter: 
«Kort  hist.  Beskrivelse  over  Frederikshald  paa  Rim>  (1727)  og 
« Frederikshalds  Kirkes  Indvielse*   (1729). 

Giessing,  Jubel-Lærere  II,  i,  220  fT.  Frederiksborg  Skoleprognro  1899, 
S.  37  f-  A.  Jantzen, 

Schrøder,  Johannes,  1793 — 1862,  topografisk  Forfatter,  var 
en  Søn  af  Fabrikant  Peter  S.  og  Else  Carithe  Frederikke  f.  Tande- 
rup i  Kiel,  men  under  et  Besøg,  som  Forældrene  aflagde  i  Præstø, 

fødtes  han  der  13.  Maj  1793.  Da  Drengen  havde  Lyst  til  Soldater* 
standen,  sattes  han  i  det  militære  Institut  i  Rensborg  og  udnævntes 
1810  til  Sekondlieutenant.  1813  forsattes  han  til  det  Hjælpekorps, 
som  Danmark  stillede  til  Napoleons  Raadighed,  og  1814 — 15  del- 
tog han  i  Troppebevægelseme  mod  den  franske  Grænse.  Efter 
Fredslutningen  garnisonerede  han  henimod  en  Menneskealder  i  Byen 
Slesvig,  og  denne  lange  Tid  benyttede  han  til  historiske  og  topo- 
grafiske Studier.  1827  udgav  han  cGeschichte  u.  Beschreibung  der 
Stadt  Schleswig>,  1837  «Geschichte  des  Schleswiger  Infanterieregi- 
ments* og  cTopographie  des  Herzogthums  Schleswig»  (2,  Opl.  1854; 
dansk  Oversættelse  s.  A.),  1841  <Topographie  des  Herzogthums 
Holstein »  (2.  Opl.  1855 — 56),  og  desuden  offentliggjorde  han  en 
Række  Afhandlinger  af  beslægtet  Indhold  i  holstenske  Tidsskrifter. 
1827  forfremmedes  han  til  Kapitajn  og  ved  Arméreduktionen  1842 
til  Major  ved  15.  Bataillon  i  Rensborg;  men  her  sluttede  han  sig 
1848  til  Oprørspartiet  og  deltog  som  slesvig-holstensk  Oberst  i  Tre- 
aarskrigen.  Efter  Fredslutningen  udelukkedes  han  fra  Amnestien, 
udslettedes  som  Ridder  af  Danebrog  og  henlevede  sine  sidste  Aar 
som  Bogholder  ved  et  Gaskompagni  i  Hamborg.  Han  døde  8. 
Jan.  1862,  og  s.  A.  udkom  hans  cDarstellungen  von  Schlossem  u. 
Herrenhåusem  der  Herzogthiimer  Schleswig,  Holstein  u.  Lauenburg*. 
Han  var  gift  med  Francisca  Amalia  f.  Pauly,  Datter  af  Godsejer, 
senere  Gehejmedomæneraad,  G.  F.  P.  paa  Bossee. 

Jahrbb.  f.  d.  Landeskundc  Schlesw.,  Holst.  u.  Lauenb.  V,  336  ff.  Al- 
berti,  Schlesw.-Holst-Lauenb.  Schriftsteller-Lex.  P^  Lauridsen. 

Schrøder,  Ludvig  Peter,  f.  1836,  Højskolemand.  S.  er  Søn 
af  Skovrider  Jens  Pedersen  S.  og  Louise  Frederikke  f.  Hviid  og 
født  i  Christianssæde  Skovridergaard  paa  Laaland  19.  Jan.  1836. 
Ajlerede  inden  han  blev  Student  fra  Herlufsholm  1854,  var  han  paa- 
virket af  Grundtvigs  Skrifter,  og  under  sit  paafølgende  8  Aars  Op- 
hold i  Kjøbenhavn,  hvor  han  levede  et  rigt  aandeligt  Liv,  sluttede 
han  sig  til  Grundtvigs  Venner,  især  den  Kreds,  der  samledes  i 
Enkedronningens  Asylskole  om  P.  O.  Boisen  (II,  484).  Herved 
blev  han  stærkt  grebet  af  Grundtvigs  kirkelige  og  folkelige  Betragt- 
ning og  blev  en  af  hans  mest  trofaste  Disciple.  S.  deltog  ivrig  i 
Foreningslivet.  I  Studenterforeningen  fik  han  en  Kreds  af  Med- 
lemmer, «Samftmdet»,  til  at  forene  sig  for  at  højne  Livet  i  For- 
eningen. Sammen  med  ligesindede  theologiske  studerende  opret- 
tede han  1858  <  Lille  Theologicum>,  i  hvilken  han  var  Midtpunktet, 

Efter  at  han  1860  var  bleven  theologisk  Kandidat,  blev  han  Med- 
lem af  Bestyrelsen  for  c  Store  Theologicum>,  der  holdt  Møder  paa 
Borchs  Kollegium,  hvor  S.  boede  sammen  med  sin  senere  Med- 
arbejder i  Højskolegjemingen  H.  Nutzhom  (XII,  335),  og  en  Tid 
Medarbejder  ved  c  Dansk  Kirketidende*.  Han  deltog  i  de  3  skandi- 
naviske Kirkemøder  1857 — 61,  og  paa  det  første  af  disse  fik  Ord- 
skiftet mellem  Kierkegaard  og  Rudelbach  afgjørende  Betydning  for 
ham.  Ved  disse  Møder  og  Studentermødet  1862  sluttede  han  Ven- 
skab med  Nordmændene  Arvesen,  Anker  og  Christopher  Bruun,  der 
senere  bleve  Banebrydere  for  Grundtvigs  Højskoletanker  i  Norge. 
Ved  Manuduktion  og  anden  Undervisning  fik  S.  Lyst  til  at 
være  Lærer  for  unge  Mennesker,  og  da  han  under  et  Vikariat  for 
Sofus  Høgsbro  ved  Rødding  Folkehøjskole  i  Efteraaret  186 1  var 
bleven  vunden  for  Kolds  pædagogiske  Tanker  af  sin  Medlærer  J. 
L.  Knudsen,  blev  han  afgjort  stemt  for  Højskolevirksomheden  og 
opnaaede  Aaret  efter  ved  C.  Flors  Velvilje  Pladsen  som  Forstander 
i  Rødding,  da  denne  blev  ledig  ved  Høgsbros  Fratræden.  Her 
begyndte  han  sin  Gjerning  i  Okt.  1862,  efter  at  han  24.  Sept.  s.  A. 
havde  ægtet  Charlotte  Caroline  Elise  Johanne  Wagner  (f.  29.  Sept. 
1842),  Datter  af  Oberstlieutenant  Frederik  Carl  Morits  W.  (f  1849) 
og  Margrethe  Sophie  Charlotte  f  Manthey  (f  1897  paa  AskovX 
Ved  sin  dybe  Natur  og  store  Organisationsevne  blev  hun  S.  en 
udmærket  og  forstaaende  Medhjælper  i  hans  Livsgjeming.  Med  S. 
og  Nutzhom,  der  fulgte  med  ham  til  Rødding,  efter  at  de  havde 
besøgt  Kolds  Skole  i  Dalby,  kom  der  en  fiiere  Retning  ind  i 
Under\'isningen  og  mere  personligt  Samkvem  med  Eleverne;  man 
begyndte  ogsaa  at  holde  folkelige  og  kirkelige  Møder  paa  Skolen. 
Men  I.  Maj  1864  maatte  den  standses  paa  Grund  af  Krigen.  S., 
der  foreløbig  bosatte  sig  i  Kjøbenhavn,  besluttede  nu  at  oprette 
en  Folkehøjskole  i  Nørrejylland  saa  nær  ved  Grænsen,  at  han  der 
kunde  fortsætte  sin  Gjerning  fra  Rødding  efter  Sønderjyllands  Tab. 
Han  erhvervede  i  dette  Øjemed  en  Gaard  i  Askov  og  aabnede 
den  nye  Skole  3.  Nov.  1865.  Her  har  han  senere  haft  sin  Virk- 
somhed og  ikke  blot  —  med  « Højskolen  i  S6r»  for  Øje  og  støttet 
af  « Dansk  Højskoleforening*  —  arbejdet  Askov  op  til  den  første 
Folkehøjskole  i  Norden  (fra  1878  udvidet  Undervisning,  1898  selv- 
ejende Institution),  men  tillige  søgt  at  gjøre  Grundtvigs  Anskuelser 
gjældende  i  Livets  forskjellige  Retninger  og  navnlig  som  Lærer, 
Foredragsholder  og  Forfatter  virket  for  kristelig  og  folkelig  Oplys- 
ning og  for  Frihed  i  Kirke  og  Skole.    Naar  Folkehøjskolen  nu  for 

den  almindelige  Bevidsthed  staar  som  et  uundværligt  Led  i  Folke- 
oplysningsarbejdet, og  naar  Grundtvigs  Tanker  have  sat  deres  Præg 
paa  saa  mange  Omraader  af  vort  Aandsliv,  har  ingen  større  For- 
tjeneste heraf  end  S.  For  de  danske  Sønderjyder  have  faa  været 
saa  meget  som  han. 

S.s  Virksomhed  spænder  over  en  Række  Felter.  Som  Høj- 
skolemand har  han  ikke  blot  været  en  aandfuld  Lærer  (med  Hi- 
storie og  Litteratur  som  Hovedfag)  og  forstaaet  at  drage  en  stadig 
voxende  Kreds  til  Møder  og  Undervisning  paa  Askov,  men  tillige 
gjennem  de  nordiske  Højskolemøder,  jævnlige  Besøg  paa  Broder- 
landenes Højskoler  og  Gjenbesøg  af  disses  Lærere,  ikke  mindst  fira 
Finland,  erhvervet  sig  en  fremskudt  Stilling  i  hele  Nordens  Høj- 
skoleverden. Ved  sin  fordragelige  Tænkemaade  har  han  med  Held 
kunnet  deltage  i  Skoleforhandlinger  uden  for  de  egentlig  grundt- 
vigske Kredse,  saaledes  ved  de  nordiske  Skolemøder,  i  hvis  Be- 
styrelse han  har  haft  Sæde  siden  1885,  i  « Dansk  Skoleforening», 
hvor  han  fra  dens  Oprettelse  1886  har  været  et  meget  virksomt 
Bestyrelsesmedlem,  og  i  de  private  Møder  af  nordiske  Skolemænd, 
der  begyndte  paa  Askov  1896.  Hans  kirkelige  Interesser  have 
bl.  a.  lagt  sig  for  Dagen  ved  Deltagelse  i  €Bethesdamødeme»  og 
«Menighedskon ventet*  og  i  Arbejdet  for  at  uddanne  Præster  til 
den  danske  Kirke  i  Nordamerika,  ligesom  hans  Navn  er  knyttet 
til  Frimenighedspræst  Appels  Ordination  1874  (I,  297)  og  de  Begi- 
venheder, denne  affødte,  til  det  store  kirkelige  Møde  1882,  der 
rejste  de  kirkelige  Frihedskrav,  samt  til  Dannelsen  af  Valgmenig- 
heden i  Askov. 

Som  Forfatter  har  S.  været  Medudgiver  af  c  Nordisk  Maaneds- 
skrifti  187 1 — 83,  €  Historisk  Maanedsskrift»  1883 — 88  og  c  Danske- 
ren* 1888 — 94,  skrevet  Biografier  af  Højskolemændene  E.  Trier 
(1894)  og  C.  Flor  (1896)  og  i  talrige  Bladartikler  drøftet  Højskolens 
Anliggender.  Kirkelige  Forhold,  ogsaa  det  ældre  gudelige  Livs- 
røre,  har  han  behandlet  i  Skildringerne  af  Ole  Peter  Holm  Larsen 
(1875)  samt  Præsterne  Mads  Melbye  (1879)  og  Ludvig  Helveg  (1884). 
Hans  litterærhistoriske  Interesse  skyldes  Afhandlinger  om  Ewald 
og  Baggesen  (1884)  samt  Oehlenschlåger  (1888),  og  Grundtvig,  hvis 
Liv  og  Betydning  han  idelig  omtaler,  er  bl.  a.  skildret  af  ham  i 
2  større  Skrifter  (1883  og  1900).  Hans  Sans  for  praktiske  national- 
økonomiske Spørgsmaal  har  fremkaldt  Skildringen  af  c  Det  danske 
Hedeselskab  1866 — 91 »,  af  hvis  Bestyrelse  han  er  Medlem,  og 
« Danmarks  Hjælpekilder  og  Næringsveje*   (I — II,    1892 — 97).     Til 

Skolebrug  har  han  skrevet  en  Verdenshistorie,   der  er  udkommen 
gjentagne  Gange.     I  1887 — 90  havde  S.  Sæde  i  Landstinget. 

Leth  og  Wad,  Dimitt  fra  Herlufsholm.  Højskolebladet  1886,  S.  201. 
Rosendal,  Rødding  Højskoles  Hist.  L.  Schrøder,  Ernst  Trier.  Samme,  Medd. 
om  Højskolen  i  Askov  1868  ff.     Pansk  Højskoleforen.  Aarsberetn.    1880  Æ. 

Joakim  Larsen, 

Schrødersee,  Johan  Christian,  1754 — 1801,  Søofficer.  Foræl- 
drene vare  Regimentskvartermester,  senere  Justitsraad  og  Told- 
inspektør i  Kjøbenhavn,  Werner  Schrøder  og  Johanne  f.  Fisker  (f 
1757)-  S.  er  født  5.  Okt.  1754.  Han  blev  Sekondlieutenant  i  Ma- 
rinen 1773,  Premierlieutenant  1781,  Kapitajnlieutenant  1784,  Kapi- 
tajn  1796  og  afgik  samtidig  af  Tjenesten  paa  Grund  af  Svagelighed. 
Efter  at  have  gjort  nogle  Orlogstogter  med  Marinens  Skibe,  en 
Tid  lang  opholdt  sig  ved  Frederiksvæm  og  1777  ført  Skonnerten 
« Støren*  gik  S.  1778  i  engelsk  Orlogstjeneste,  hvor  han  i  Løbet 
af  4  Aar  gjorde  Tjeneste  i  Vestindien  under  de  berømte  Admi- 
raler Rodney  og  Hood,  der  førte  mange  og  —  i  søkrigslig  Hen- 
seende —  interessante  Kampe  mod  den  franske  Flaade.  Efter  sin 
Hjemkomst  udnævntes  han  1789  til  Generaladjudant.  1785  var  han 
i  Øvelseseskadren,  1788  Chef  for  Skytprammen  «Nyborg»,  senere 
for  «Agershus»  ved  Sødefensionen  paa  Reden,  Aaret  efter  om 
Bord  i  Linjeskibet  <den  prægtige*  samt  Medlem  af  en  Artilleri- 
kommission, 1793  konvoierede  han  som  Chef  for  Briggen  c  dom- 
men* til  Finisterre,  1794  var  han  næstkommanderende  i  Fregatten 
«Thetis>,  hvilken  Stilling  han  dog  maatte  opgive  paa  Grund  ai 
Sygdom.  Denne  udviklede  sig  saaledes,  at  han  2  Aar  derefter 
maatte  tage  sin  Afsked.  Under  Slaget  paa  Reden  2.  April  1801 
opholdt  han  sig  paa  Batteriet  «Sixtus>  i  Nærheden  af  Kronprinsen; 
da  der  kom  Efterretning  om,  at  Chefen  for  Blokskibet  < Indføds- 
retten»,  Kapitajn  Thura,  samt  dennes  næstkommanderende,  Maa- 
nedslieutenant  Cortsen,  vare  faldne,  opfordrede  Prinsen  en  af  de 
tilstedeværende  til  at  tage  Kommandoen  over  Skibet.  S.  meldte 
sig  strax,  lod  sig  ro  ud  paa  Reden,  men  havde  næppe  sat  Foden 
paa  « Indfødsrettens »  Dæk,  før  han  blev  truffet  af  en  Kugle  og 
dødelig  saaret,  saa  at  han  samme  Dag  afgik  ved  Døden.  Et 
Mindesmærke  blev  til  Ære  for  ham  oprejst  paa  det  Sted,  hvor 
han  havde  modtaget  Ordren  om  at  gaa  om  Bord.  S.  var  ugift. 
Efter  at  hans  Farbroder,  Konferensraad,  Generalpostdirektør  Joh. 
Chr.  S.  (f.  1706  f  1772),  der  blev  adlet  1759,  var  død  uden  Børn, 

optoges  han  og  hans  Broder  i  den  danske  Adelstand  1777,  ligesom 
Farbroderen  med  Navnet  Schrødersee.  C,  WUh, 


Schrøter,  Johan  Henrik,  1771 — 1851,  Præst,  fødtes  i  Thors- 
havn 25.  Febr.  177 1  som  Søn  af  Færøernes  tyskfødte  Landkirurg 
Christian  Gottiob  S.  (f.*  1724  f  1781)  og  Landfogeden  Jørgen  Frands 
Hammershaimbs  Datter  Anna  Elisabeth  (f.  1741  f  1780).  Opdragen 
i  Thorshavn  tilbragte  han  sit  sidste  Skoleaar  i  Slagelse,  hvorfra 
han  dimitteredes  1791.  Ved  Universitetet  lagde  han  sig  først  efter 
Lægevidenskab,  men  slog  om  og  tog  theologisk  Attestats  1796. 
Aaret  efter  blev  han  Kapellan  og  i  1804  Sognepræst  paa  Suderø, 
fra  hvilket  Embede  han  for  Svagelighed  entledigedes  med  Pension 
i  1826.  Han  var  gift  med  sin  Morbroder  Landfogeden  Venceslaus 
Hammershaimbs  Datter  Mariane  Sophie  (f.  1773  t  1^28)  og  døde 
højt  bedaget  i  Thorshavn  14.  Nov.  1851.  S.,  der  var  mindre  an- 
set som  gejstlig  Mand  end  som  kirurgisk  Praktikant  og  Litterat, 
har  indlagt  sig  Fortjeneste  ved  sin  flittige  Syslen  med  sit  Hjem- 
lands Sange  og  Sagn.  Til  H.  C.  Lyngbyes  c  Færøske  Kvæder » 
(jvfr.  X,  534)  leverede  han  (i  1819)  vigtige  Bidrag  af  sine  endnu 
bevarede  haandskrevne  Samlinger,  hvoraf  han  siden  selv  udgav  et 
og  andet.  Af  mindre  Interesse  ere  S. s  færøske  Oversættelser  af 
Matthæi  Evangelium  (1823)  og  af  «Færeyinga  Saga*  (1832),  hvilke 
røbe  hans  Svaghed  som  Sprogmand. 

Aarb.  f.  nord.  Oldkynd.   1 882,  S.  363.     Ersiew,  Forf.  Lex.        y,  Bloch, 

Schubart,  Herman  Baron,  1756 — 1832,  Diplomat,  fødtes  i 
Odense  14.  Jan.  1756  og  var  Søn  af  Oberstlieutenant  Carl  Rud.  S., 
Deputeret  i  Generalkommissariatet  (f.  1714  f  i759)»  og  Inger  f.  Lø- 
venskiold  (f.  1732  f  1808).  Som  Komet  (fra  1761)  opdroges  han 
til  Militærstanden  og  tjente  fra  1772  i  Fodgarden  som  Sekondlieute- 
nant  indtil  1780,  da  han  blev  Kammerjunker  og  Legationssekretær 
i  Dresden,  hvorfra  han  i  1784  forflyttedes  til  Haag.  I  1789  ud- 
nævntes han  til  Gesandt  i  Holland,  fik  Kammerherrenøglen  og 
ægtede  s.  A.  HoUænderinden  Jacobe  Qacqueline)  Elise  de  Wieling 
(f.  1765  f  1814).  Opmuntret  ved  sin  beundrede  Chefs,  A.  P.  Bern- 
storflfs.  Velvilje  og  støttet  af  sin  udmærkede  Hustru  lykkedes  det 
S.,  gjennem  9  stormfulde  Revolutionsaar,  at  udfylde  sin  Post  og 
udnytte  sin  Stilling  til  Bernstorffs  fulde  Tilfredshed.  Efter  dennes 
Død  sendtes  S.  i  1798  som  Gesandt  til  Madrid,  men  vendte  et 
Par  Aar  senere,  efter  at  have  negotieret  et  paatrængende  Statslaan 

i  Holland,  tilbage  til  Kjøbenhavn,  hvor  han  blev  Vidne  til  Slaget 
paa  Reden  1801.  Han  havde  da,  kort  efter  sin  Udnævnelse  til 
Gesandt  i  Neapel,  opnaaet  den  for  ham  oprettede  Post  som  Gene- 
ralhandelsintendant  i  de  italienske  (fra  1808  tillige  i  de  ioniske  Øers 
og  Levantens)  Havne,  men  drog  først  Aaret  efter  til  Italien.  Skjønt 
hans  diplomatiske  Virksomhed  alt  i  1805,  efter  det  neapolitanske 
Hofs  Fordrivelse,  officielt  maatte  ophøre,  forstod  S.  ved  snfld 
Manøvreren  fremdeles  at  gjøre  sig  gjældende  som  sit  Lands  Re- 
præsentant ogsaa  uden  for  Konsulatsomraadet  og  at  benytte  sine 
vundne  Forbindelser  og  personlige  Yndest  til  Held  for  sine  Lands- 
mænd i  Italien,  hvorved  hans  Svogerskab  med  Statsminister  Grev 
Schimmelmann  blev  ham  til  megen  Nytte.  Hvad  S.  kom  til  at 
udrette  for  Thorvaldsen  og  G.  Zoéga,  vil  —  uanset  Forfængelig- 
Heden  og  Letsindigheden,  der  gik  Haand  i  Haand  med  denne 
utrættehge  Mands  Enthusiasme  og  Liberalitet  —  sikre  hans  Navn 
imod  Forglemmelse.  Paa  samme  Tid  S.  virkede  for  de  kunstne- 
riske og  litterære  Interesser,  røgtede  han  sit  Embede  som  Handels- 
intendant  med  en  Nidkjærhed  og  patriotisk  Iver,  der  indbragte 
ham  gjentagne  Tilkjendegivelser  af  Kongens  og  Kollegiets  Paa- 
skjønnelse. 

Da  S.  efter  9  Aars  Fraværelse  i  181 1  besøgte  Kjøbenhavn, 
ledsaget  af  sin  Sekretær  dal  Borgo  (II,  525),  fik  han  strax  det 
vanskelige  Hverv  i  Holland  at  søge  tilvejebragt  en  Overenskomst 
med  den  danske  Stats  utilfredsstillede  Kreditorer.  Efter  denne 
Rejses  lykkelige  Udfald  modtog  han  som  Belønning  Friherrepatentet 
(Danebrogsordenen  havde  han  siden  1803).  Før  Tilbagerejsen  til 
Italien  holdt  han  i  Egenskab  af  Vicepræsident  for  Accademia  Ita- 
liana  delle  scienze,  lettere  ed  årti  (jvfr.  Artiklen  Vargas-Bedemar) 
en  Lykønskningstale  ved  det  norske  Universitets  Stiftelsesfest  Efter 
sin  Hustrus  Død  rejste  S.  anden  Gang  fra  sin  Villa  paa  Monte- 
nero  ved  Livorno  til  Holland  og  Kjøbenhavn,  hvor  han  deltog  i 
Kroningsfesten  181 5  og  udnævntes  til  Gehejmeraad.  Da  han  efter 
en  haard  Sygdomstid  aan delig  og  legemlig  frisk  vendte  tilbage  til 
sit  kjære  Italien,  havde  hans  Post  —  efter  Norges  Tab  og  Skibs- 
fartens Tilbagegang  —  tabt  sin  Betydning.  I  Mangel  af  alvorlige 
Opgaver  hengav  han  sig  da  mere  og  mere  til  sorgløs  Livsnydelse. 
Hans  3aarige  Hverv  som  Rejseledsager  for  Prins  Christian  Frederik 
og  Gemalinde  (1819 — 21)  gav  denne  Tilbøjelighed  rig  Næring  og 
fuldendte  hans  økonomiske  Ruin,  der  i  Forening  med  hans  af 
Regeringen  misbilligede  liberale  Optræden  som  midlertidig  Gesandt 

hos  Kongen  af  Neapel  skulde  bringe  alle  hans  videre  Forsøg  paa 
at  opnaa  ny  diplomatisk  Ansættelse  til  at  strande.  Man  lod  ham 
beholde  sin  Gage,  men  da  denne  for  det  allermeste  gik  med  til 
Ojælds  Afbetaling,  maatte  han  blive  i  Danmark  uden  Virksomhed. 
Af  sine  10  øvrige  Leveaar  tilbragte  han  de  3  sidste  i  et  fredeligt 
Asyl  paa  Gaarden  SoUerup,  nær  Frænderne  paa  Brahetrolleborg  og 
Arreskov,  sysselsat  med  sit  Levneds  Beskrivelse.  Med  dette  Ar- 
bejdes Fuldendelse  var  hans  Livskraft  udtømt.  Han  døde  27.  Jan. 
1832  uden  at  efterlade  sig  Descendenter.  Blandt  hans  mange  Pleje- 
børn kan  nævnes  Herman  Delong  (IV,  242)  og  Federigo  Zoéga. 

Schnbarts  utrykte  Biographie  d'un  vieux  diplomat  I — IX.  Thiele,  Thor- 
valdsens Biographie  I — II.  A.  D.  Jørgensen,  Georg  Zoéga  S.  114  og  121  f. 
Museum  1890,  S.  257  ff.  J,  Bloch, 

Schubarth,  Johan  Ludvig,  — 1737,  Berghauptmand,  Søn  af 
Oberstlieutenant  af  Kavalleriet  Valentin  S.  og  Margrethe  Kaas.  Da 
Kongsberg  Sølvværk  længe  havde  været  drevet  med  Tab,  havde 
Christian  VI  ved  sin  Tronbestigelse  mest  Lyst  til  at  sælge  eller 
bortforpagte  det,  men  ingen  havde  Mod  for  at  indlade  sig  herpaa. 
Gjennem  sin  bekjendte  Fætter  Grev  C.  E.  Stolberg  fik  Kongen  nu 
S.,  der  var  ansat  ved  Bjærgværkerne  i  Harzen,  til  med  Permission 
hjemmefra  at  drage  til  Kongsberg  for  at  undersøge  Forholdene. 
Dette  ledede  til,  at  S.  blev  fast  ansat  ved  Værket.  22.  Dec.  1732 
udnævntes  nemlig  Bergraad  Joh.  Ludvig  Schlanbusch  og  S.  begge 
til  Direktører  ved  Værket,  den  første  med  Titel  af  Berghauptmand, 
den  anden  af  Viceberghauptmand,  og  da  Schlanbusch  døde  1735, 
blev  S.  Enedirektør  og  Berghauptmand  med  en  Gage  af  3000  Rdl. 
foruden  store  Emolumenter.  Han  døde  paa  Kongsberg  i  Jan.  1737 
(begravet  30.  Jan).  Det  viste  sig,  at  Valget  af  S.  til  denne  Stilling 
havde  været  meget  heldigt.  Dygtige  tyske  Grubearbejdere  bleve  af 
ham  indkaldte,  og  det  lykkedes  S.,  der  ogsaa  var  agtet  som  en 
meget  retskafifen  Mand,  i  sin  korte  Funktionstid  at  faa  Værkets 
Gjæld  betalt,  hvorpaa  en  glimrende  Tid  for  dette  begyndte.  En 
Mistanke,  der  opstod  om  Aarsagen  til  hans  pludselige  Død,  var 
muligvis  ugnmdet.  Han  blev  gift  12.  Nov.  1733  paa  Kongsberg 
med  Margrethe  Dorothea  Schlanbusch,  den  ovennævnte  Berghaupt- 
mands  Datter,  der  døde  1763,  efter  anden  Gang  at  have  ægtet 
Konferensraad  Frederik  Tliomas  Gude. 

E.  Holm,  Danmark-Norges  Hist.  1720 — 1814  II,  445.  Det  kbhvnske 
Selskabs  Skrifter  XI,  267  ff.    Salicath,  Fam.  v.  Schlanbusch  S.  32.         X.  Da<U, 

Schubothe,  Johan  Heinrich,  1761 — 1828,  Boghandler,  vir 
født  i  Kjøbenhavn  15.  Maj  1761;  Faderen,  Georg  Christoph  S., 
der  var  fra  Celle,  døde  faa  Uger  efter  Sønnens  Fødsel,  og  da 
Moderen  giftede  sig  paa  ny  1772  (hun  kom  til  at  hedde  Marie 
Elisabeth  Bodenstein),  var  det  Lægen  Konferensraad  Bergers  Kam- 
mertjener C.  G.  Goebel,  der  tog  sig  af  Drengen  og  1775  fik  ham 
i  Lære  hos  Boghandlerne  Heineck  &  Faber,  der  dreve  den  Mum- 
meske  Boghandel  paa  Børsen.  1782  var  han  udlært,  og  1794  over- 
tog han  for  egen  Regning  den  nævnte  Boghandel,  som  han  arbej- 
dede stærkt  op.  1804  blev  han  Hofboghandler,  og  trods  de  daar- 
lige  Tider,  der  tyngede  ham  haardt,  forlagde  han  en  Række  gode 
Bøger,  f.  Ex.  Rasks  « Vejledning  til  det  islandske  Sprog*  og  J. 
Kragh  Høsts  cStruensee^.  Da  han  ikke  vilde  navngive  en  ano- 
nym Forfatter  (Malthe  Møller),  der  havde  skrevet  en  Artikel  i  et 
af  ham  udgivet  Tidsskrift,  «Repertorium  for  Fædrelandets  Religions- 
lærere*, blev  han  i  en  mod  ham  af  Boghandler  Gyldendal  anlagt 
Sag  1799  idømt  en  større  Bøde;  Højesteretsdommen  herom  vakte 
en  vis  Opsigt.  Da  han  i  1825  havde  færdedes  50  Aar  paa  Børsen, 
gav  den  store  Agtelse,  han  nød,  sig  Udtryk  i  en  Fest,  som  Bør- 
sens handlende  gave  for  ham.  Foruden  paa  Børsen  havde  han  for 
øvrigt  ogsaa  et  Udsalg  ude  i  Byen.  4.  Avg.  1828  døde  han.  23. 
Juli  1802  havde  han  ægtet  Christine  Petersen,  der  døde  15.  Maj  1807. 

Dagen  1825,  Nr.   119.     C.  Nyrop,  Den  danske  Boghandels  Hist.  IL 

C.  Nyrop, 

Schuldorp,  Marqvard,  1495 — *529»  Præst,  var  født  i  Kiel 
og  blev  1 52 1  immatrikuleret  i  Wittenberg,  hvor  han  især  knyttede 
sig  til  Nic.  V.  Amsdorf,  og  da  Luther  vendte  tilbage  fra  Wartburg, 
traadte  han  ogsaa  i  nærmere  Forhold  til  denne.  1525 — 26  synes 
han  at  have  opholdt  sig  i  Magdeburg,  hvor  han  ægtede  sin  Søster- 
datter, et  Skridt,  der  hos  mange  vakte  stærkt  Anstød.  Da  han  i 
den  Anledning  søgte  Bistand  hos  Amsdorf  og  Luther,  toge  de  ham 
i  Forsvar,  i  det  Luther  navnlig  hævdede,  at  et  saadant  Ægteskab 
ikke  var  forbudt  i  Mose  Lov,  og  at  selv  Paven  undertiden  tillod 
det,  om  end  kun  mod  en  for  dyre  Penge  erhvervet  Dispensation. 
Ved  Aaret  1527  kaldede  Frederik  I  S.  til  den  første  evangeliske 
Præst  ved  Domkirken  i  Slesvig.  Her  havde  en  fhv.  Munk,  Frede- 
rik, paa  en  temmehg  voldsom  Maade  forsøgt  at  fremme  Reforma- 
tionen uden  at  kunne  trænge  igjennem.  S.  blev  efter  en  veltalende 
Prædiken  antaget  af  Raadet  og  Menigheden,   skjønt  Domkapidet 


Digitized  by  VjOOQ  IC 


Schuldcrp,  Marqvard,  xiQ 

modsatte  sig.  Han  indrettede  c  tysk  Messe  og  Vesper*  og  prædi- 
kede ufortrødent,  undertiden  4  Gange  paa  en  Søn-  og  Helligdag. 
Da  den  bekjendte  Sværmer  Melchior  Hoiihiann  var  kommen  til 
Holsten  og  især  drev  sit  Væsen  i  Kiel,  udgav  S.  1528  et  Skrift 
imod  ham,  hvori  han  navnlig  tog  den  lutherske  Nadverlære  i  For- 
svar. Hoffmann  svarede  ham  overordentlig  heftig  og  forekastede 
ham  i  de  haanligste  Udtryk  hans  Ægteskab  med  Søsterdatteren, 
hvilket  han  betegnede  som  Blodskam.  Til  Gjensvar  udgav  S.  1529 
et  plattysk  Skrift  «til  de  troende  i  Byen  Kieb,  hvori  han  aftrykte 
de  Breve,  hvormed  Amsdorf  og  Luther  i  sin  Tid  havde  trøstet 
ham.  Ikke  længe  efter  (12.  Avg.  1529)  døde  S.  af  «den  engelske 
Svedi,  en  frygtelig  Farsot,  som  den  Gang  hærgede  vidt  om  Land. 
MoUer,  Cimbha  lit  I,  604  (og  Præfat.  p.  26).  AUg.  Deutsche  Biographie 
XXXII.  H,  JF,  Rørdam, 

Schule,  Georg  Christian,  1764 — 1816,  Kobberstikker  og  Rade- 
rer, fødtes  i  Kjøbenhavn  7.  Okt.  1764  og  var  Søn  af  Klædefabri- 
kant  Joh.  Christoph  S.  og  Dorothea  Ehsabeth  f.  Wolf.  Som  ungt 
Menneske  levede  han  4  Aar  i  Huset  hos  Kobberstikkeren  Clemens 
og  besøgte  Kunstakademiet;  fra  1783  at  regne  har  han  signeret 
Kobberstik..  De  bekjendteste  ere  et  Prospekt  af  KavaUergangen  i 
Rosenborg  Have  (1785)  og  af  Indgangen  til  Frederiksberg  Have 
(1786),  begge  med  stærkt  chargerede  Portrætfigurer  af  Datidens 
kjendte  Kjøbenhavnere,  en  broget  Blanding  af  fyrstelige  Personer, 
Originaler,  skikkelige  Borgere  og  løse  Fugle.  Bladenes  kultiurhisto- 
riske  Værdi  er  større  end  deres  kunstneriske,  uagtet  Abildgaard 
siges  at  have  leveret  Tegningerne  til  dem.  1787  slog  Kunstneren 
sig  løs  i  en  Serie  paa  12  satiriske  Raderinger  (c  Ulykkelige  Hæn- 
delser*), der  give  nærgaaende,  nu  ikke  umiddelbart  forstaaelige 
Hentydninger  til  Dagens  Æmner.  Disse  Blade  vakte  Uvilje,  og 
Kunstneren  forlod  Landet  s.  A.  (et  af  hans  Stik  er  betegnet:  Leip- 
zig 1787).  I  Leipzig,  hvor  han  bosatte  sig  og  døde  1816,  stak  han 
Bogillustrationer,  og  kun  sparsomt  vedligeholdt  han  som  Kobber- 
stikker Forbindelsen  med  sit  Fødeland. 

Weilbach,  Nyt  Kunstncrlex.  /T  Beckett, 

V.  d.  Schtdenburg,  Georg' Ludvig  Greve,  1755 — 1828,  Offi- 
cer, var  født  21.  Maj  1755  i  Bleckede  i  Hannover.  Hans  For- 
ældre vare  Oberst  Christian  Hieronymus  Adolph  Greve  v.  d.  S.  og 
Sophie  Charlotte  f.  Baronesse  v.   Biilow.     Som  lille  Dreng  fulgte 

han  Faderen  i  Syvaarskrigen  og  kom  derefter,  kun  ii  Aar  gam- 
mel, til  Danmark  som  Page  hos  Dronning  Caroline  Mathilde.  Han 
forlod  1771  Hoftjenesten,  blev  Kadet,  Aaret  efter  Sekondlieutenant, 
1781  Premierlieutenant  og  1782  Kapitajn.  Som  saadan  var  han  i 
nogle  Aar  Adjudant  hos  Gouvernøren  i  Kjøbenhavn  Frederik  Caii 
Ferdinand  Hertug  af  Brunsvig-Bevem.  1788  traadte  han  i  russisk 
Tjeneste  som  Major  ved  en  Jægerbataillon  og  deltog  i  Krigen  mod 
Tyrkerne  og  Svenskerne  med  saadan  Bravour,  at  han  blev  hædret 
med  Georgskorset.  Ved  sin  Hjemkomst  1790  blev  han  Major  i 
den  norske  Hær,  hvor  han  blev  staaende  til  1801,  først  ved  norske 
Jægerkorps  og  fra  1798  ved  søndenfjældske  Infanteriregiment.  17. 
Marts  1796  ægtede  han  Joachime  Franziska  Wilhelmine  v.  Løwen- 
stem  (f.  28.  Nov.  1760  f  5.  Febr.  1833),  Datter  af  Major  Chr.  Fr. 
V.  L.  og  Anna  Sophie  Cornelia  f.  v.  Steuben. 

Som  Oberstlieutenant  ved  i.  jyske  Infanteriregiment  vendte  S. 
1801  tilbage  til  Danmark;  1806  blev  han  Oberst,  Aaret  efter  forsat 
til  Kronprinsens  Regiment,  som  han  kort  efter  forlod  for  at  over- 
tage Kommandoen  over  Marineregimentet  og  fra  1808  tillige  over 
Kjøbenhavns  Infanteriregiment.  Han  blev  omtrent  samtidig  Over- 
fører ved  Drabantkorpset  og  udnævntes  1809  til  Generalmajor. 
Frederik  VI  nærede  med  rette  megen  Tillid  til  S.s  militære  Dyg- 
tighed, og  i  Slutningen  af  Maj  1813  overgav  han  ham  midlertidig 
Kommandoen  over  «den  bevægelige  Armédivision*  i  Holsten.  S. 
overtog  sin  Post  imder  vanskelige  Omstændigheder.  Forholdet  til 
de  franske  var  paa  Grund  af  Kongens  vaklende  Politik  og  Gene- 
ralmajor Wegeners  tvetydige  Optræden  under  Kampene  om  Ham- 
borg blevet  yderst  spændt,  og  Disciplinen  i  Divisionen  var  rystet 
S.  var  imidlertid  sin  Opgave  voxen,  og  da  han  i  Juli  afgav  Kom- 
mandoen til  Frederik  af  Hessen,  var  Forholdet  til  Franskmændene 
blevet  godt  og  Mandstugten  gjenoprettet.  Under  Felttoget  i  Mek- 
lenborg  og  Holsten  førte  S.  med  H^der  Auxiliærkorpsets  i.  Brigade, 
og  i  Kampen  ved  Sehested  (10.  Dec.)  ^Éfte  han  stort  personligt 
Mod  og  megen  Førerdygtighed.  Det  var  ham,  der  stormede  Sehe- 
sted, og  som  var  Skyld  i,  at  de  fynAe  Dragoner  fik  Lejlighed  til 
at  udføre  deres  berømte  Indhug.  Kongen  hædrede  ham  med  Kom- 
mandørkorset og  betroede  ham  det  følgende  Aar  Kommandoen 
over  en  Brigade  i  det  nye  Auxiliærkorps,  der  skulde  deltage  i 
Kampen  mod  Napoleon.  S.  deltog  i  Indeslutningen  af  nogle  Smaa- 
fæstninger,  men  kom  ikke  i  Dden.  Under  sin  Fraværelse  blev  S. 
Kommandør  for  Livgarden  til  Fods  og  kort  efter  sin   Hjemkomst 

V,  d.  SchtUmburg,   Georg  Ludv.  xi\ 

Kommandant  i  Kjøbenhavn;  begge  disse  Stillinger  beholdt  han  til 
sin  Død,  29.  Marts  1828.  Han  blev  Generallieutenant  1815  og  fik 
Storkorset  1817.  —  S.  var  en  smuk  Soldaterskikkelse,  en  ridderlig 
Personlighed,  celsket  af  alle,  der  stod  i  Forbindelse  med  ham, 
formedelst  hans  med  sit  Kalds  troeste  Opfyldelse  forbundne  libe- 
rale Karakter ».  Saaledes  lyder  Dagspressens  Dom  over  ham,  og 
det  Æreminde,  taknemmelige  Medborgere  have  rejst  ham  paa  Garni- 
sons Kirkegaard,  vidner  endnu  om  hans  Popularitet. 

Hans  Søn  Carl  Otto  Frederik  Greve  v.  d.  S.  (f.  21.  Okt.  1801 
-f  12.  Juli  1847)  var  fra  1817 — 41  Officer  i  Husarregimentet  og  ind- 
lagde sig  ved  sine  mange  Gadeoptøjer  og  Theaterskandaler  (II,  557) 
herostratisk  Berømmelse.  Efter  Afslutningen  af  en  Proces,  der 
havde  varet  henved  70  Aar,  arvede  han  1841  de  stærkt  forgjældede 
meklenborgske  Familiegodser  Gross-Krankow  m.  fl.,  og  da  han,  for 
at  tiltræde  Arven,  skulde  være  gift,  og  det  med  en  Dame  med  16 
Aner,  ægtede  han  14.  Okt.  s.  A.  Karen  Hiort  de  Seue,  Datter  af 
Oberstlieutenant  P.  N.  de  S. 

Milit.  Repertor.  1844.  Medd.  fra  Krigsark.  VII— IX.  Schmidt,  Das  Ge- 
schlecht  V.  d.  S.  (1899).     Dagen   1828,  Nr.  83  ff.    Nationaltid.   1881.  Nr.  1898. 

A,  Tuxen. 

V.  d.  Schiilenburg,  Hans  Georg  Baron,  1645 — 17 15,  Officer, 
var  Søn  af  Achatz  Baron  v.  d.  S.  til  Betzendorf,  arvelig  Køge- 
mester  i  Brandenborg,  og  Hedvig  Sophie  v.  Veltheim.  Han  blev 
født  26.  Jan.  1645  og  traadte  1676  i  dansk  Tjeneste  som  Oberst- 
lieutenant ved  Degenfelds  Regiment.  S.  A.  blev  han  fangen  i 
Slaget  ved  Lund,  men  undveg  og  kom  ved  Snaphanernes  Hjælp  i 
April  1677  til  Landskrone.  Fra  svensk  Side  var  der  imidlertid  ført 
Klage  over,  at  hans  Flugt  stred  mod  en  af  ham  given  Revers,  og 
han  blev  derfor  ret  kølig  modtagen  af  Christian  V.  S.  maa  dog 
have  forstaaet  at  retfærdiggjøre  sig  hos  Kongen,  thi  i  Maj  blev 
han  Oberst  for  i.  jyske  nationale  Infanteriregiment  og  en  Maaned 
efter  endog  for  Dronningens  Livregiment,  Fodfolkets  næstfomemste 
Afdeling.  Ved  Stormen  paa  Malmø  26.  Juni  s.  A.  fik  han  Ryg- 
raden beskadiget  ved  et  Skudsaar.  Han  tog  Del  i  Baahuses  Belej- 
ring 1678  og  blev  det  følgende  Aar  sendt  til  Berlin  for  at  træffe 
Aftale  om  Forholdsregler  mod  et  truende  fransk  Angreb  i  Nord- 
tyskland. Efter  at  være  forfremmet  til  Brigader  1679  og  General- 
major 1681  ombyttede  han  sidstnævnte  Aar  Kommandoen  over 
Dronningens  Livregiment  med  Posten  som  Chef  for  Drabantgarden, 
og  kort  efter  blev  han  tillige  kommanderende  General  i  Oldenborg. 

Dansk  biogr.  Lex.     XV.  Juni  190T.  2' 

•922  ^*  ^*  SchuUnburg,  Hans  Georg. 

Her  fra  blev  det  1683  paalagt  ham  at  besætte  det  Fyrsten  af  Anhalt- 
Zerbst  tilhørende  Herskab  Jever  ved  Jadebugtens  Nordvestside, 
hvilket  Ludvig  XIV  i  Henhold  til  en  af  sine  berygtede  c  Reunions- 
kammer  »-Kjendelser  havde  overladt  Christian  V,  men  som  denne 
dog  snart  maatte  give  tilbage.  S.  fik  1684  Danebrogsordenen  og 
havde  «de  bedste  Udsigter  til  et  betydeligt  Avancement*;  roen 
Følgerne  af  det  Saar,  han  havde  faaet  for  Malmø,  tvang  ham  1688 
til  at  tage  sin  Afsked.  Han  trak  sig  tilbage  paa  sine  store  Lens- 
godser,  Betzendorf  m.  fl.  i  Brandenborg  og  Lieberose  i  Kur- 
sachsen; paa  sidstnævnte  Ejendom  døde  han  19.  Maj  1715. 
Gift  28.  Marts  1697  med  Renate  Sophie  v.  d.  Schulenburg  (f.  16. 
Sept.  1675  f  22.  Febr.  1743),  hvis  Fader  var  Dietrich  Hermann  v.  d. 
S.  til  Apenburg,  og  hvis  Moder  var  S.s  Søster  —  et  for  de  Tider 
noget  abnormt  Forhold,  som  da  ogsaa  gav  Anledning  til  Vanske- 
ligheder med  Hensyn  til  Lenene. 

Schmidt,  Das  Geschlecht  v.  d.  S.  II  (1899),  S.  431  fif.  v.  Halem,  G«sch. 
V.  Oldenburg  III,  62.  Jf.  W,  Harbou. 

V.  d.  Schulenburg,  Johan  Henrik  Greve,  1711 — 91,  Oflficer. 
var  Søn  af  preussisk  Legationsraad  Levin  Dietrich  v.  d.  S.  og  Ca- 
tharine  Sophie  f.  v.  d.  Asseburg.  Han  var  født  24.  Juni  171 1, 
studerede  først  i  Kiel  og  traadte  saa  i  sachsisk  Militærtjeneste, 
men  maatte  forlade  denne  paa  Grund  af  en  Duel,  hvomæst  hans 
Farbroder,  nedennævnte  General  Werner  v.  d.  S.,  1737  fik  ham 
ansat  som  Lieutenant  i  den  danske  Livgarde  til  Hest  med  Karak- 
ter som  Major  af  Kavalleriet.  Under  Expeditionen  til  Hannover 
1 741 — 42  var  han  Generaladjudant  hos  Farbroderen,  blev  1745  Rit- 
mester af  Garden  og  Oberstlieutenant  af  Kavalleriet,  fungerede  1746 
— 48  som  Generaladjudant  hos  Kongen,  tjente  dernæst  atter  i  Gar- 
den, indtil  han  1754  blev  Oberst  og  Chef  for  i.  fynske  Kavalleri- 
regiment,  1762  Generalmajor,  i763( — 64)  Kommandant  i  Nyborg,  1773 
Generallieutenant.  —  Han  var  bleven  Kammerherre  1750,  hvid 
Ridder  1764,  og  efter  at  han  1776  i  Anledning  af  Forordningen 
om  Indfødsretten  var  bleven  naturaliseret  som  dansk  Adelsmand, 
udnævntes  han  1788  til  dansk  Greve;  1790  blev  han  tysk  Rigs- 
greve. Han  arvede  Majoratet  Lieberose  i  Sachsen  og  var  17.  April 
1750  bleven  gift  med  Frederikke  Louise  f.  Komtesse  Knuth  (f.  14. 
Jan,  1720  f  21.  Febr.  1793),  Datter  af  Adam  Christoflfer  Greve  K. 
til  Knuthenborg  (IX,  293)  og  Enke  efter  Stiftamtmand  Vilhelm  Ba- 
ron Giildencrone  (f  1747). 

V.  d.  Schulenburg,   Joh,  Henr,  X2X 

Schmidt,  Das  Gcschlecht  v.  d.  S.  U  (1899),  S.  556  f.    Personalhist.  Tidsskr. 
3.  R.  II,  262.  .  H,  W.  Harbøu. 


V.  d.  Schulenburg,  Werner  Greve,  1679 — 1755,  Officer,  Diplo- 
mat, Overkrigssekretær,  hørte  baade  paa  fædrene  og  mødrene  Side 
til  Slægten  v.  d.  S.s  yngre  eller  sorte  Linje;  hans  Forældre  vare 
Dietrich  Hermann  v.  d.  S.  til  Apenburg  osv.  og  Amalie  v.  d.  Schu- 
lenburg, Søster  til  ovennævnte  Hans  Georg  v.  d.  S.  Født  3.  Juni 
1679  P^^  Apenburg  blev  han,  17  Aar  gammel,  sendt  til  Universi- 
tetet i  Utrecht,  hvor  han,  fordi*  han  havde  Udsigt  til  Præbender 
ved  Domkapitleme  i  Magdeburg  og  Halberstadt,  maatte  studere  i 
3  Aar.  Andre  3  Aar  tilbragte  han  paa  Rejser  i  Italien,  Frankrig 
og  Nederlandene  og  bestemte  sig  saa  for  Soldaterstanden,  i  det 
han  1702  kapitulerede  om  et  Kompagni  ved  det  Dragonregiment, 
som  Oberst  Bonar  oprettede  for  Hertug  Chr.  Ubik  af  Wiirttem- 
berg-Oels  (jvfr.  II,  492),  og  som  hørte  til  det  danske  Auxiliærkorps 
i  Sømagtemes  Tjeneste.  S.  var  med  ved  Høchstedt,  Ramillies, 
Oudenarde  og  Malplaquet.  Han  steg  1705  til  Major,  1709  til 
Oberstlieutenant  (Aaret  efter  forsat  til  5.  jyske  Rytterregiment),  1711 
til  karakt.  Oberst,  17 13  til  Chef  for  ovennævnte  Dragonregiment, 
som  s.  A.  marcherede  til  Danmark  og  1721  blev  opløst;  1719  blev 
han  Generalmajor,   1722  hvid  Ridder. 

S.  ægtede  5.  Jan.  1723  Cathrine  Margrethe  f.  Brockdorff  (f. 
1698  t  1775)*  Datter  af  Gehejmeraad  Wolf  B.  til  Noer  og  Enke  efter 
Hieronymus  v.  Thienen  til  Maaslev.  Det  er  rimeligt,  at  han  i  de 
nærmest  følgende  Aar  har  hørt  til  den  Kreds,  som  sluttede  sig  om 
Kronprinsen,  den  senere  Christian  VI,  og  da  denne  1730  havde 
besteget  Tronen,  sendte  han  S.  som  sin  Repræsentant  til  Hoffet  i 
Versailles.  S.  var  ikke  nogen  fremragende  Diplomat;  hans  Depe- 
cher ere  talrige,  men  ikke  indholdsrige,  og  skjønt  der  i  hans  Em- 
bedstid  førtes  meget  vigtige  Forhandlinger  mellem  Danmark  og 
Frankrig,  blev  han  holdt  ganske  uden  for  disse.  Intet  Under  der- 
for, at  han  ønskede  igjen  at  ombytte  Stillingen  med  en  militær 
Kommando  i  Danmark,  og  at  man  føjede  ham  deri  (1739).  Ved 
sin  Afgang  blev  han  Elefantridder;  han  havde  faaet  Titel  af  Ge- 
hejmeraad (1731),  Generallieutenant  (1732)  og  General  (1738)  og 
derhos,  skjønt  han  var  udenlands,  1735 — 3^  beklædt  Posten  som 
Oberstlieutenant  ved  Hestgarden,  hvis  Oberst  Kongen  var.  1741 
blev  han  dansk  (titulær)  Lensgreve.  Anledningen  hertil  var  vistnok 
den,    at  han  s.  A.  med  et   Korps   paa  6000  Mand  blev  sendt  til 

^24  ^'  ^'  SchulenbMrg,    Werner. 

Kurfyrstendømmet  Hannover,  som,  da  England  under  den  øster- 
rigske  Arvefølgekrig  stod  paa  Preussens  Side,  var  truet  af  et  fiansk 
Indfald.  Korpset  var  dog  kun  et  halvt  Aar  borte  og  kom  ikke 
til  at  løsne  et  Skud. 

Ogsaa  under  Frederik  V  modtog  S.  mange  Beviser  paa  den 
kongelige  Naade.  Han  fik  1747  Rang  med  Gehejmeraader  i  Kon- 
seillet,  blev  s.  A.  paa  ny  udnævnt  til  Oberstlieutenant  ved  Hest- 
garden, 1748  til  Feltmarskal,  1750  til  Ridder  af  runion  parfaite 
(1753  fik  hans  Frue  samme  Orden);  endelig  blev  han  1753,  trods 
sine  74  Aar,  sat  i  Spidsen  for  Hærens  Styrelse  som  Overkrigs- 
sekretær  og  Præses  i  Landetatens  Generalkommissariat  Hans  Virk- 
somhed i  denne  Stilling  blev  dog  ikke  lang  —  han  døde  7.  Sept 
1755  — >  ^S  ^^  Spor,  den  satte  sig,  vare  uden  Betydning  (jvfr. 
X,  221). 

S.  ejede  1722 — 30  Halvparten  af  Grønholt  i  Svansen  og  fi^ 
1740  en  Part  af  Friedrichsgabe  Kog  i  Ditmarsken.  Af  Slægtens 
tyske  Lensgodser  besad  han  Propstei  Salzwedel  og  2  Tredjedele  af 
Apenbiu-g.  Han  efterlod  2  Sønner,  der  bleve  her  i  Landet.  Den 
ældste,  Wolf  Diderik  (f.  7.  Juli  1731  f  3.  Febr.  1803),  var  Rytter- 
officer og  steg  til  Generalmajor;   om  den  anden,   Werner ,   s.  ndfir. 

Schmidt,  Das  Geschlecht  v.  d.  S.  II  (1899),  S.  500  ff.  563  ff.  Personalhist 
Tidsskr.  3.  R.  I,  254  ff.  ff.  W.  ffarbou. 

V.  d.  Schulenburg,  Werner  Greve,  1736 — 1810,  Diplomat. 
S.  fødtes  7.  April  1736  i  Paris  og  var  Søn  af  ovennævnte  Felt- 
marskal Werner  Greve  v.  d.  S.  1742  kom  han  til  Danmark,  ble% 
1752  Kammerjunker  og  studerede  3  Aar  i  Sorø  og  i  Leipzig.  1763 
blev  han  Kammerherre  og  udnævntes  til  Envoyé  ved  det  sachsiske 
Hof,  hvilken  Stilling  han  beklædte  til  1768.  1772  var  han  i  over- 
ordentlig Mission  i  Stockholm.  1776  blev  han  hvid  Ridder.  1786 
kom  han  i  Besiddelse  af  de  slesvigske  Godser  Søgaard,  Aaretoft 
og  Maaslev,  flyttede  til  Hamborg  og  arvede  1803  sin  ældre  Bro- 
ders Godser  Apenburg,  Winterfelde  i  Altmark,  Betzendorf  og  Ritt- 
leben. Han  døde  26.  Avg.  1810  i  Salzwedel  i  Altmark.  S.  æg- 
tede i  Avg.  1781  den  fra  Struenseeperioden  bekjendte  Fru  Johanne 
Marie  de  Malleville,  f.  Meyer  (døbt  31.  Marts  1750,  f  20.  Nov. 
1817,  gift  28.  Marts  1763  med  Generalgouvemør  i  Vestindien  Tho 
mas  de  M.,  f.  1739  paa  St.  Croix,  f  22.  Okt.  1798  sammesteds, 
fra  hvem  hun  1780  var  bleven  skilt).  Louis  Bcbé. 

Schulin,   Joh,  Sigism.  ^25 

Schulin,  Johan  Sigismund  Greve,  1694 — 1750,  Statsmand, 
var  født  18.  Avg.  1694  i  Rostal  i  det  anspachske,  hvor  hans  Fader 
var  Præst.  Denne  sørgede  med  Omhu  for,  at  han  kunde  faa  en 
god  akademisk  Uddannelse,  og  efter  at  have  gjennemgaaet  et 
Gymnasium  i  Heilbronn  studerede  han  paa  Universiteterne  i  Jena, 
Hehnstedt  og  Leiden.  Det  var  et  Vidnesbyrd  om  det  gode  Navn, 
han  vandt  sig,  at  han  snart  blev  antaget  som  Hovmester  for  de 
unge  Markgrever  Frederik  Ernst  og  Frederik  Christian  af  Baireuth- 
Kulmbach,  Brødre  til  den  danske  Kronprinssesse  Sophie  Magdalene. 
Medens  han  beklædte  denne  Stilling,  forelskede  han  sig  i  en  Dat- 
ter af  en  Dr.  jur.  v.  d.  Veni  og  ægtede  hende;  men  hun  døde 
snart.  Hvor  svært  han  end  i  Øjeblikket  følte  dette  Tab,  kom  det 
dog  vistnok  til  at  gavne  ham  med  Hensyn  til  hans  fremtidige 
Løbebane,  da  han  vel  næppe,  hvis  hans  Hustru  var  bleven  i  Live, 
vilde  være  kommen  til  at  søge  sin  Lykke  i  et  fremmed  Land  og 
derved  være  bleven  en  anset  Statsmand. 

Da  hans  Hustru  var  død,  var  han  sin  egen  Herre,  saa  at  han 
kunde  følge  den  ældste  af  de  unge  Markgrever  til  Danmark,  og 
her  kom  han,  som  imidlertid  havde  kunnet  pynte  sig  med  Titelen 
af  baireuthsk  Hofraad,  i  Forbindelse  baade  med  Markgrevernes 
Moder,  Christian  VI' s  Svigermoder,  og  med  ham  selv,  der  den 
Gang  endnu  var  Kronprins.  Hvor  stærkt  han  snart  vandt  Prinsens 
Yndest,  derom  vidner  bl.  a.  et  Brev,  som  denne  skrev  til  ham 
1729,  og  hvori  han  ikke  alene  takkede  ham  for  den  Omhu,  han 
havde  næret  for  de  2  unge  Markgrever,  men  tillige  tilføjede  de 
betydningsfulde  Ord :  c  Jeg  ønskede  intet  højere,  end  at  Gud  maatte 
sætte  mig  i  Stand  til  at  gjøre  Gjengjæld  for  den  Trofasthed,   han 

(o:  S.)  har  vist  imod  hele  Familien jeg  har  endnu  mange 

Desseins  med  ham.»  Husker  man  paa,  hvor  nær  Tanken  om  den 
forestaaende  Kongegjerning  den  Gang  maatte  ligge  Kronprinsen, 
kan  man  ikke  være  i  Tvivl  om,  at  han  her  har  tænkt  paa  at  ville 
gjøre  Brug  af  S.  i  Statstjenesten. 

Tiden  til  at  gjøre  Alvor  heraf  kom  snart,  da  Frederik .  IV 
døde  Natten  imellem  11.  og  12.  Okt.  1730.  Ikke  mere  end  et  Par 
Maaneder  derefter  gjorde  Christian  VI  S.  til  en  af  Direktørerne  i 
Generalpostamtet,  en  Uge  derefter  udnævnte  han  ham  til  Etatsraad, 
og  6.  April  1731  optog  han  ham  i  den  danske  Adel.  Rask  gik 
nu  Vejen  videre  opad,  saaledes  at  han,  efter  1733  at  være  bleven 
Sekretær  i  tyske  Kancelli,  28.  Maj  1735  blev  Oversekretær  (Præsi- 
dent) i  dette  Kollegium,   hvad  der  vilde  sige,   at  han   foruden  at 

faa  vigtige  Sider  af  Slesvigs  og  den  kongelige  Del  af  Holstens 
Styrelse  i  sin  Haand  tillige  blev  Udenrigsminister.  Danebrogs- 
ordenen  tilfaldt  ham  s.  A.,  og  efter  at  han  26.  Juli  1737  var  bleven 
udnævnt  til  Assessor  i  Konseillet,  hvad  der  gav  ham  Ret  til  at 
votere  i  dette,  opnaaede  han  Højdepunktet  af  Naadesbevisninger 
under  Christian  VI,  da  han  28.  Nov.  1738  blev  virkelig  Gehejme- 
raad  i  Konseillet. 

Den  Yndest,  Christian  VI  viste  S.,  var  visselig  fuldt  berettiget. 
S.  var  afgjort  en  begavet  Mand  med  en  skarp  Forstand  og  for- 
trinlig oplagt  til  at  tumle  med  de  udenrigske  Forhold,  da  han 
baade  var  smidig  og  forsigtig,  saa  han  kunde  være  ganske  uigjen- 
nemtrængelig;  han  havde  desuden  Øjnene  godt  med  sig  og,  hvad 
der  under  Diplomatiens  Krogveje  nok  kunde  være  Brug  for,  tillige 
fornøden  Dristighed  til,  hvor  det  behøvedes,  at  nægte  ubehagelige 
Sandheder.  Som  Personlighed  efterlod  han  sig  et  godt  Minde  her 
hjemme.  Det  blev  bl.  a.  efter  hans  Død  sagt  til  hans  Ære,  at 
uagtet  han  var  født  Tysker,  sluttede  han  sig  helt  til  sit  nye  Fædre- 
land, lærte  vort  Sprog  til  Fuldkommenhed  og  gjorde  personlig  ikke 
det  mindste  for  at.  trække  sine  Landsmænd,  end  ikke  sine  egne 
Brødre,  ind  i  Landet.  Ogsaa  vidste  man  at  fortælle,  at  han  i  sit 
Væsen  var  en  meget  behagelig  Mand. 

Det  omgængelige  i  hans  Maade  at  være  paa  i  Forbindelse 
med  det  smidige  hos  ham  og  en  vis  Forsigtighed,  hvori  man  fcM- 
øvrigt  nok  kunde  være  fristet  til  at  se  nogen  Beregning,  kom  ham 
overordentlig  til  gode  i  hans  Forhold  til  Kongen.  Thi  hvor  meget 
godmodigt,  venligt  og  bravt  der  end  fandtes  hos  denne,  var  han 
paa  Grund  af  de  besynderlig  vidtgaaende  Meninger,  han  havde  om 
sin  kongelige  Magts  Ophøjethed,  ikke  altid  ganske  let  at  have  at 
gjøre  med.  Han  krævede  noget  «submist»  hos  dem,  som  han  ret 
skulde  holde  af  at  se  om  sig,  og  han  havde  en  lidet  behagelig 
Lyst  til  i  Embedsmanden  først  og  fremmest  at  ville  se  Konge- 
tjeneren. Foruden  at  komme  godt  ud  af  det  med  Kongen  vilde 
det  imidlertid  ogsaa  være  af  stor  Vigtighed  at  staa  paa  en  god 
Fod  med  Kongens  Damer,  hans  Svigermoder,  Markgrevinden  af 
Baireuth,  og  Dronningen,  Sophie  Magdalene,  der  begge  gjaldt  meget 
hos  Christian  VI,  og  af  hvilke  Markgrevinden  var  en  ærgjerrig 
Fyrstinde,  som  havde  Lyst  til  at  spille  en  politisk  Rolle  og  paa 
Grund  af  den  Respekt,  Kongen  havde  for  hende,  ingenlunde  var 
ude  af  Stand  til  at  gjøre  det.  S.  havde  imidlertid  det  rette  Greb 
paa    at    behandle    disse    Damer,    som   desuden    i    ham   ikke    uden 

Grund  saa  en  Mand,  der  i  sin  tidligere  Stilling  som  Hovmester  for 
Dronningens  2  Brødre  havde  gjort  sig  fortjent  af  Familien.  Hertil 
kom,  at  Sophie  Magdalene  med  sine  ødsle  Tilbøjeligheder,  især  efter 
at  hun  havde  kastet  sig  ind  i  Byggeforetagenderne  ved  Hirschholm 
Slot,  idelig  var  i  Pengeforlegenhed  og  under  de  Vanskeligheder, 
den  voldte  hende,  ikke  kjendte  nogen  bedre  Raadgiver  end  S. 

Der  kunde  være  noget  tiltalende  for  denne  ved  den  Tillid, 
der  saaledes  vistes  ham,  og  den  omfattende  Brevvexling,  Kongen 
førte  med  ham,  indeholder  mange  Træk  af  virkeligt  Venskab  fra 
Kongens  Side  og  af  Omhu  hos  ham  for  S.s  Vel.  Som  et  enkelt 
betegnende  Træk  af  Kongens  Venskab  for  ham  kan  det  nævnes, 
at  han  forærede  ham  Herresædet  Frederiksdal  i  Nordsjælland.  Men 
ganske  sikkert  var  det  besværligt  for  S.  at  skulle  fungere  som  et 
Slags  Husminister  og  blive  overhængt  med  en  Mængde  Anmod- 
ninger vedrørende  Kongefamiliens  private  Forhold,  som  f.  Ex.  at 
sk4ille  skaffe  Bankaktier  afsatte  for  Kongen,  give  Raad  om  Teg- 
ninger til  Christiansborg  Slot,  ja  lige  til  at  skulle  sige  Dronningen 
sin  Mening  om  nye  Tjenestefolk,  der  skulde  antages,  eller  om,  hvad 
hun  skulde  skrive  til  sin  yngste  Broder,  naar  han  gjorde  Skandaler, 
og  først  og  fremmest  om,  hvorledes  hun  skulde  komme  ud  af  sine 
Pengesorger.  Det  var  et  ikke  ringe  Tillæg  af  trættende  Smaating, 
der  herved  føjedes  til  S.s  ansvarsfiilde  Statsmandsgjeming. 

Saa  længe  Christian  VI  levede,  kan  man  vistnok  ikke  sige, 
at  S.  som  Minister  alene  bestemte  Statens  ydre  Politik,  thi  Kon- 
gen vilde  i  Virkeligheden  her  selv  være  den  styrende;  men  han 
trængte  i  høj  Grad  til  Raad  af  andre,  og  der  kan  ingen  Tvivl 
være  om,  at  S.  efterhaanden  her  blev  den,  hvis  Ord  i  udenrigske 
Sager  gjaldt  mest,  ligesom  det  er  en  Selvfølge,  at  han  ved  sit  For- 
hold baade  til  de  indenlandske  og  de  fremmede  Diplomater  paa 
mange  Maader  kunde  udøve  Indflydelse. 

Den  Gang  S.  tiltraadte  sin  Ministerplads,  havde  Staten  for 
kort  Tid  siden  sluttet  Forsvarsforbund  med  England  og  med  Sve- 
rige, ligesom  Forholdet  til  Rusland  ogsaa  maatte  gjælde  for  ven- 
skabeligt, og  det  fremtrædende  Ønske  hos  S.  som  hos  Kongen 
var,  at  Freden  i  Norden  kunde  blive  bevaret.  Men  der  var  uhel- 
digvis en  stærk  Spænding  imellem  Rusland  og  Sverige,  i  hvilket 
sidste  Land  Hattepartiet  snart  kom  til  Roret  og  nærede  Planer  om 
at  vinde  Oprejsning  for  Tabene  ved  Nystadfreden.  Bag  dette 
Parti  stod  tydelig  nok  Frankrig,  som  paa  denne  Tid  indtog  en  i 
h'øj  Grad  imponerende  Stilling  i  Evropa.     Under  Indtrykket  af,  at 

det  om  kort  Tid  paa  denne  Kant  vilde  komme  til  et  Brud,  hævede 
der  sig  blandt  Statsmændene  her  hjemme  Røster  for,  at  man,  hvis 
det  skete,  skulde  forene  sig  med  Sverige  og  dets  stærke  Ven 
Frankrig,  for  at  Rusland,  hvis  Overmagt  havde  vist  sig  at  kunne 
være  truende  nok,  kunde  blive  trængt  tilbage  og  Lejligheden  til- 
lige blive  nyttet  til  at  vinde  en  Udvidelse  af  dansk-norsk  Omraade, 
samtidig  med  at  Sverige  naturligvis  ogsaa  skulde  blive  stærkere, 
Baade  fra  Frankrigs  og  Sveriges  Side  lød  der  lokkende  Røster,  og 
da  der  tillige  var  forskjellige  Grunde  til  Misnøje  med  Frankrigs 
gamle  Medbejler  England,  blev  Følgen  en  Svingning  over  imod 
Frankrig  ved  Nytaarstid  1740,  som  2  Aar  senere  fremkaldte  Afslut- 
ningen af  et  Forbund  15.  Marts  1742  og  en  dertil  knyttet  Handels- 
traktat  af  23.  Avg.  1742.  Foruden  Løvenøm  havde  S.  stor  Del  i 
denne  Svingning,  og  Kongen  udtalte  da  ogsaa  sin  store  Tilfreds- 
hed med,  hvad  han  havde  gjort  for  at  bane  Vejen  til  denne  For- 
bindelse. 

Men  til  Trods  for,  at  denne  Alliance  syntes  at  frembyde  be- 
tydelige Fordele  for  vort  Fædreland,  udviklede  der  sig  dog  netop 
nu  Forhold,  som  Christian  VI  og  S.  ikke  kunde  magte.  Da  Sven- 
skerne nemlig  i  1741  højst  ubesindig  havde  begyndt  Krig  med 
Rusland,  gik  det  dem  saare  galt  i  Kampen,  saaledes  at  de  ved 
en  Kapitulation  4.  Sept.  1742  endog  maatte  rømme  Finland,  o^ 
medens  denne  ulykkelige  Krig  gik  sin  Gang,  kom  Spørgsmaalet 
om  Valget  af  en  Tronfølger  i  Sverige  frem  paa  den  svenske  Ri^- 
dag.  Som  vel  kjendt  bejlede  Christian  VI  til  denne  Stilling  først 
for  sig  selv  og  siden  for  sin  Søn,  Kronprins  Frederik,  i  det  han 
i  Tilfælde  af  et  sligt  Valg  lovede  Hjælp  imod  Rusland.  Det  var 
altsaa  en  Fornyelse  af  Kalmarunionen,  der  her  var  paa  Bane.  At 
en  saadan  vilde  være  forbunden  med  Vanskeligheder,  kunde  ikke 
være  skjult  for  nogen;  men  baade  Kongen  og  S.  haabede  ikke 
alene,  at  der  paa  den  Maade  skulde  vindes  forøget  Glans  for  det 
oldenborgske  Hus,  men  ogsaa  at  der  skulde  opnaas  varige  Goder 
for  Norden  i  det  hele.  «Jeg  ser  godt»,  skrev  S.  derom,  c  hvor 
meget  de  3  nordiske  Kongeriger  vilde  vinde  i  Magt,  Selvstændig- 
hed og  Lykke,  naar  deres  Interesser  bleve  de  samme,  efter  at  de 
hidtil  havde  været,  om  end  ikke  hverandre  fuldstændig  modsatte, 
saa  dog  adskilte.  De  fælles  Fordele,  der  vilde  blive  Følgen  deraf, 
ere  alt  for  mange  til,  at  en  stor  Del  af  dem  ikke  let  skulde  falde 
i  Øjnene  paa  den,  der  vil  tænke  over  dem.  Jeg  ser  heller  ikke 
andet,    end    at   Sagen   maa   være   mulig.      Under   den   nuværende 

Stilling  i  Norden  ere  Danmarks  og  Sveriges  Interesser  de  samme 
med  Hensyn  til  alle  de  evropæiske  Hoffer,  og  det  er  kun  deres 
Adskillelse,  som  forhindrer  dem  fra  altid  at  stemme  overens.  Og 
saa  er  der  Enhed,  hvad  Nationalitet  og  Religion  angaar,  ikke 
mindre  end  med  Hensyn  til  Handel  og  Kongerigernes  indre  saa 
vel  som  ydre  Forhold.* 

Men  denne  Plan  mislykkedes  som  vel  bekjendt.  Til  Trods 
for,  at  Hattepartiet  en  Tid  havde  anglet  efter  Christian  VI's  Hjælp, 
optraadte  det,  da  Tronfølgerspørgsmaalet  kom  til  at  foreligge,  be- 
stemt imod  at  tage  den  danske  Kronprins  til  Tronfølger,  og  Til- 
nærmelsen til  Hoffet  i  Versailles  var  saa  langt  fra  at  være  til  Gavn 
for  Unionspolitikken,  at  dette  endog  bestemt  bekæmpede  denne. 
Endelig  kom  som  det  afgjørende,  at  Kejserinde  Elisabeth  i  Rus- 
land ved  de  russiske  Vaabens  Fremgang  fik  det  i  sin  Haand  at 
diktere  Svenskerne  Freden,  og  da  hun  som  Vilkaar  for  at  lade 
Sverige  faa  den  største  Del  af  Finland  tilbage  krævede,  at  det 
skulde  tage  hendes  Slægtning,  den  gottorpske  Prins  Adolf  Frederik, 
til  Tronfølger,  var  dennes  Valg  dermed  en  afgjort  Sag. 

Om  det  vilde  have  været  til  Nordens  Lykke,  hvis  Christian 
VI's  og  S.s  Politik  havde  sejret,  kan  være  meget  tvivlsomt;  men 
en  Kjendsgjeming  var  det  desto  værre,  at  der  ved  det  Nederlag, 
den  led,  nu  var  fremkommet  den  for  vort  Fædreland  meget  slemme 
Stilling,  at  baade  Sverige  og  Rusland,  i  hvilket  Land  Kejserinden 
havde  gjort  sin  Søstersøn,  den  gottorpske  Hertug  Carl  Peter  Ulrik, 
til  Tronfølger,  snart  vilde  faa  Herskere,  der  vare  opfyldte  af  le- 
vende Had  imod  det  danske  Kongehus.  Opgaven  for  dansk  Stats- 
mandskunst maatte  nu  blive  at  afværge  de  Farer,  der  truede  fra 
disse  Kanter,  og  det  var  derpaa,  at  først  S.  og  saa  den  ældre  Bern- 
storff i  en  Række  Aar  indsatte  et  talentfuldt  og  ihærdigt  Arbejde. 
I  de  første  Aar,  i  hvilke  S.  havde  virket,  kan  hans  politiske  Færd 
nok  ved  enkelte  Lejligheder  kritiseres;  men  i  Tiden  efter  Afslut- 
ningen af  den  svenske  Tronfølgersag  og  dens  nærmeste  Eftervirk- 
ninger kan  man  kun  med  udelt  Anerkjendelse  følge  hans  Ledelse 
af  den  udenrigske  Politik. 

Han  havde  saaledes  aabenbart  stor  Del  i,  at  det  lykkedes 
ved  klog  Benyttelse  af  en  personlig  Misstemning  hos  Kejserinde 
Elisabeth  imod  den  nylig  af  hende  saa  stærkt  støttede  svenske 
Tronfølger  Adolf  Frederik  og  ved  Hjælp  af  den  russiske  Kansler 
Bestuscheff  at  besejre  den  levende  Uvilje  imod  Danmark-Norge,  der 
i   nogen  Tid  havde  haft  Magten   ved  det  russiske  Hof,   og  at  faa 

sluttet  en  Traktat  (lo.  Juni  1746)  med  Kejserinden,  der  ikke  alene 
gav  Tryghed  fra  den  Side,  saa  længe  hun  levede,  men  ogsaa 
skaffede  russisk  Garanti  for  Slesvig  imod  Krav,  der  maatte  blive 
gjorte  gjældende  fra  andre  Gottorperes  end  Carl  Peter  Ulriks  Side, 
altsaa  netop  af  Adolf  Frederik,  og  tillige  indeholdt  Tilsagn  om, 
at  Kejserinden  vilde  yde  sine  gode  Tjenester  for  at  formaa  sin 
nysnævnte  Søstersøn  til  paa  venskabelig  Maade  at  udjævne  sin 
Familiestrid  med  den  danske  Konge.  Og  3  Maaneder  i  Forvejen 
(9.  April  1746)  havde  S.  været  heldig  med  at  faa  sluttet  en  Traktat 
med  Frankrig,  hvilken  Stat  under  Mistanke  om  Tilnærmelse  imel- 
lem Danmark-Norge  og  England,  særlig  paa  Grund  af  Kronprins 
Frederiks  Giftermaal  med  den  engelske  Prinsesse  Louise,  i  den 
sidste  Tid  havde  indtaget  en  meget  uvenlig  Holdning.  Man  havde 
staaet  over  for  en  for  øvrigt  i  Frankrig  jævnlig  tilbagevendende 
Opfattelse,  at  det  alene  burde  støtte  Sverige,  og  at  dette  kun  kunde 
ske  ved  paa  enhver  Maade  at  modarbejde  Danmark.  Men  dette 
Standpunkt  fik  S.  og  hans  talentfulde  Hjælper  Bernstorff",  der  var 
Statsafsending  i  Paris,  den  franske  Regering  bort  fra,  og  den  nye 
Traktat,  der  blev  sluttet,  var  meget  fordelagtig,  da  den  dels  sikrede 
Danmark  -  Norge  betydelige  Subsidier,  dels  stadfiaestede  Frankrigs 
ældre  Garanti  for  Slesvig.  Det  lod  sig  derefter  haabe,  at  man 
vilde  kunne  bringe  den  franske  Regering  til  at  være  med  om  at 
formaa  Adolf  Frederik  i  Sverige  til  at  komme  det  Ønske  i  Møde, 
som  man  saa  stærkt  havde  om  at  faa  udjævnet  den  gottorpske 
Strid  med  den  Linje  af  Gottorperne,  hvis  Chef  han  var.  Der  kan 
overhovedet  ingen  Tvivl  være  om,  at  det  ved  disse  Traktater  var 
lykkedes  i  høj  Grad  at  forbedre  Stillingen  udad  til  i  Sammenligning 
med,  hvad  den  havde  været  i  Begyndelsen  af  1744. 

Da  Christian  VI  døde  1746,  var  dermed  den  Konge  borte, 
paa  hvis  personlige  Yndest  S.  s  høje  Stilling  beroede.  Men  der 
blev  dog  ikke  rokket  ved  den.  Den  unge  Frederik  V,  der  nu 
besteg  Tronen,  havde  Respekt  for  ham,  og  det  var  tillige  et  stort 
Held,  at  den  Mand,  der  strax  fra  først  af  blev  den  altformaaende 
Yndling  hos  Frederik  V,  nemlig  A.  G.  Moltke,  følte  baade  Hen- 
givenhed og  Ærbødighed  for  S.,  hvis  udenrigske  Politik  han  holdt 
for  den  rette.  Han  gav  ham  derfor  al  den  Støtte  hos  Kongen, 
som  han  formaaede.  Naar  det  var  et  ydre  Tegn  paa  den  unge 
Konges  Tillid  til  S.,  at  han  gjorde  ham  til  Ridder  af  Elefonten 
4.  Sept.  1747,  saa  var  Hovedsagen  dog,  at  han  lod  ham  være  den 
raadende  paa  den  ydre  Politiks  Omraade.      Og  om  end  adskilligt 

var  vundet  i  Christian  VI's  sidste  Aar,  kom  der  dog  Forhold,  der 
gjorde  en  klog  Ledelse  nødvendig.  Den  russiske  Kansler  Bestu- 
schefF,  som  paa  denne  Tid  ledede  Ruslands  Politik,  var  nemlig 
bittert  stemt  baade  imod  Preussen  og  Sverige,  i  det  han  med 
Hensyn  til  det  sidste  Land  ønskede  at  faa  Adolf  Frederik  for- 
trængt og  at  skille  Finland  der  fra.  Men  hertil  vilde  han  have 
Danmark-Norges  Hjælp,  og  for  at  faa  den  fremhævede  han  stærkt 
den  fælles  Interesse,  Hofferne  i  Kjøbenhavn  og  Moskau  havde  af 
at  hindre  Adolf  Frederik  i  at  gjennemføre  farlige  Planer,  som  han 
sigtede  ham  for  at  nære,  nemlig  at  ville  faa  Kongemagten  gjort 
stærk  i  Sverige. 

Men  skjønt  der  ganske  vist  ved  dette  sidste  Punkt  var  skabt 
et  Baand  imellem  Rusland  og  vort  Fædreland,  og  man  i  Kjøben- 
havn med  Grund  holdt  Adolf  Frederik  for  at  være  fjendtligsindet 
imod  det  danske  Kongehus,  vilde  S.  dog  ikke  paa  nogen  Maade 
lade  Staten  blive  trukket  paa  Slæbetov  af  Bestuscheff".  Han  gjen- 
nemskuede  ganske  klart  det  lidenskabelige  og  ensidige  i  dennes 
Politik,  han  fandt  ikke,  at  man  havde  den  ringeste  Ret  til  at  søge 
at  faa  Adolf  Frederik  forjaget,  et  Skridt,  hvorved  man  vilde  vække 
hele  det  svenske  Folks  Forbitrelse,  det  var  ham  indlysende,  at  ved 
at  gaa  Ruslands  Ærende  vilde  den  dansk-norske  Stat  blive  udsat 
for  et  farligt  Angreb  fra  Preussens  Side,  og  endelig  vilde  det  der- 
ved helt  støde  Frankrig  fra  sig;  men  denne  Stat  mente  han  netop 
kunde  gjøre  udmærket  Gavn  med  Hensyn  til  at  skabe  en  Udso- 
ning af  den  gottorpske  Strid  med  Adolf  Frederik,  hvad  han  i  Øje- 
bhkket  ansaa  for*  det  vigtigste  af  alt.  I  Kraft  af  dette  Standpunkt 
holdt  han  vistnok  Underhandlinger  gaaende  med  Rusland  for  ikke 
i  Utide  at  støde  det  fra  sig;  men  han  gjorde  det  med  Koldblodig- 
hed og  Forsigtighed,  saaledes  at  han  ikke  bandt  Staten,  men  kunde 
vælge  det  afgjørende  Parti,  naar  det  rette  Øjeblik  kom. 

Dette  kom,  da  Frederik  II  af  Preussen  og  Frankrig  i  1749 
optraadte  bestemt  imod  Bestuscheffs  Politik,  og  da  den  franske  Rege- 
ring, støttet  af  Preussen,  søgte  at  drage  vort  Fædreland  over  til 
sig,  bl.  a.  ved  at  love  at  opfylde  dets  Ønsker  om  at  paavirke  den 
svenske  Tronfølger  til  at  komme  det  i  Møde.  Samtidig  tilbød  den 
ogsaa  Fornyelse  af  Forbundet  af  1746  paa  gunstige  Vilkaar.  S. 
saa  klart,  hvorledes  Stillingen  begyndte  at  blive  heldig,  og  det  saa 
meget  mere  som  ogsaa  England,  der  stod  Rusland  nær,  gjorde 
Regeringen  i  Kjøbenhavn  Tilbud  for  at  drage  den  til  sig.  Heraf 
forstod  han  at  benytte  sig  til  at  opnaa  den  Pris,   han  vilde  have 

for  at  nærme  sig  til  Frankrig,  og  jo  mere  Hoffet  i  Versailles  under 
disse  Forhold  attraaede  et  Forbund  med  den  dansk -norske  Stat, 
desto  bedre  Udsigt  blev  der  for  S.  til  at  faa  det  franske  Diplo- 
mati til  at  arbejde  i  dansk  Interesse  i  Sverige,  hvor  Hattepartiets 
Førere,  skjønt  de  sandelig  ikke  vare  velsindede,  saa  Nødvendig- 
heden af  at  tage  Hensyn  til,  hvad  Frankrig  førte  Ordet  for.  Det 
var  da  ogsaa  umuligt  for  Adolf  Frederik,  om  han-  end  nødig  vilde 
give  efter,  i  Længden  at  holde  Stand  imod  de  indtrængende  Fore- 
stillinger, der  gjordes  ham.  Saaledes  kom  det  7.  Avg.  1749  til  Præli- 
minærer  til  en  Overenskomst  imellem  denne  og  det  danske  Hof 
paa  Vilkaar,  som  dette  var  tilfreds  med;  en  Uge  efter  fornyedes 
Danmarks  Forbund  med  Frankrig  (14.  Avg.),  og  5.  Okt.  blev  et 
Forbund  med  Sverige  af  1739  ligeledes  fornyet.  Bernstorff  havde 
et  Par  Maaneder  tidligere  skrevet  til  S.:  c  Jeg  tror  ikke,  at  der 
overhovedet  findes  nogen  vigtigere  og  for  Kongens  Tjeneste  fordel- 
agtigere Sag  end  den,  hvorom  Deres  Exe.  for  Øjeblikket  under- 
handler med  Frankrig  og  Sverige.  Hvis  De  har  Held  med  Dem, 
vil  der  uden  Tvivl  blive  opnaaet  det  vigtigste  af  alt,  hvad  vi  kunde 
ønske  for  hans  Majestæts  Storhed  og  Sikkerhed  og  for  hans  Krones 
Vel.»     Men  netop  dette  Held  havde  S.  haft. 

Jo  uhyggeligere  Bestuscheffs  Politik  havde  været  i  disse  Aar, 
og  jo  mere  han  havde  lagt  an  paa  under  en  almindelig  evropæisk 
Konflikt  at  bruge  vort  Fædreland  til  at  gaa  Ruslands  Ærende  paa 
en  for  det  selv  saare  farlig  Maade,  desto  rigtigere  og  klogere 
havde  S. s  Ledelse  af  den  udenrigske  Styrelse  været;  men  det  maa 
erkjendes,  at  han  foruden  af  Bernstorff  ogsaa  fiavde  været  godt 
støttet  af  sine  Kolleger  i  Konseillet  og  af  A.  G.  Moltke.  Kongen 
selv,  der  fra  først  af  aabenbart  havde  haft  noget  ondt  ved  at  følge 
ham,  kom  stedse  mere  til  at  se  det  rette  i  hans  Politik,  og  det 
var  som  en  Anerkjendelse  af  det  heldige  i  Ledelsen,  at  han  31. 
Marts  1750  gjorde  baade  S.  og  de  3  andre  Konseilsherrer  samt 
Moltke  til  Lensgrever.  Men  S.  fik  ikke  længe  Lejlighed  til  at 
glæde  sig  over  sin  Ophøjelse,  thi  allerede  13.  April  s.  A.  døde 
han  af  en  hidsig  Sygdom.  Dette  Dødsfald  forhindrede  ham  ogsaa 
fra  at  opleve  den  endelige  Afslutning  af  sit  Værk,  da  Præliminæreme 
af  7.  Avg.  1749  gik  over  til  25.  April  1750  at  blive  en  definitiv  Mage- 
skiftetraktat med  Adolf  Frederik.  Derved  sikrede  Staten  sig,  at 
hvis  Storfyrsten  af  Rusland  døde  uden  Arvinger,  hvad  man  den 
Gang  holdt  for  sandsynligt,  de  svenske  Gottorpere  ikke  vilde  gjøre 
Krav  paa  den  tidligere  gottorpske  Del  af  Slesvig,  og  tillige,  at  de 

vilde  mageskifte  den  hertugelige  Del  af  Holsten  imod  Oldenborg 
og  Delmenhorst.  Staten  vilde  derved  slippe  for  de  Bryderier,  som 
Delingen  af  Holsten  hidtil  havde  haft  som  Følge,  og  man  vilde 
være  tryg  imod,  at  en  Del  af  Holsten  i  det  mindste  i  lang  Tid 
kunde  komme  til  at  staa  under  en  svensk  Konge. 

Da  S.  døde,  udtalte  Frederik  V  personlig  for  en  større  Kreds: 
<Jeg  har  tabt  en  stor  Minister  og  en  Minister,  som  jeg  har  holdt 
overordentlig  meget  af.»  Vi  forstaa  fuldstændig  denne  Dom,  ikke 
alene  fordi  det  fra  flere  Sider  hedder,  at  S.  var  en  elskværdig 
Mand,  men  først  og  fremmest  paa  Grund  af  det  Indtryk,  vi  have 
faaet  af  den  Dygtighed,  med  hvilken  han  i  det  mindste  fra  1744 
havde  ledet  den  udenrigske  Styrelse.  I  Sammenligning  med  denne 
hans  Virksomhed  har  det  mindre  Betydning,  men  bør  dog  nævnes, 
at  han,  da  General-Landets-Økonomi-  og  Kommercekollegiet  blev 
stiftet  5.  Dec.  1735,  ^^  Sæde  i  det.  Han  har  naturligvis  som 
Medlem  af  det  virket  med  til  den  Beskyttelsespolitik  med  Hensyn 
til  Industri  og  Handel,  der  var  betegnende  for  denne  Tid.  Bl.  a. 
har  han  derved  haft  Del  i  Oprettelsen  af  den  kjøbenhavnske  Bank. 
Ogsaa  valgte  det  asiatiske  Kompagni  ham  12.  April  1743  til  sin 
Præses. 

S.  ægtede  i  andet  Ægteskab  19.  Nov.  1732  Catharine  Marie 
Møsting,  der  fødte  ham  5  Børn,  af  hvilke  de  3  døde  som  smaa. 
Af  de  2,  der  overlevede  ham,  var  det  ældste  en  Datter,  det  yngste 
en  Søn. 

Suhms  Nye  Saml.  t.  d.  danske  Hist.  I,  322  fi*.  E.  Holm,  Danmark-Nor- 
ges Hist.   1720- 1814  II— III.  £,  Holm. 

Schulin,  Johan  Sigismund  Greve,  1808 — 80,  Amtmand,  var 
en  Søn  af  Fideikommisbesidder,  Amtmand  Sigismund  Ludvig  Greve 
S.  (f.  16.  Okt.  1777  f  31.  Dec.  1836)  og  Louise  Elisabeth  f.  Brown 
(f.  24.  Juli  1785  t  28.  Jan.  185 i).  Han  fødtes  8.  Sept.  1808  paa 
Frederiksdal  ved  Lyngby,  blev  1828  Student  fra  Sorø  Akademis 
Skole  og  1833  juridisk  Kandidat.  1834  indtraadte  han  som  Avskul- 
tant  i  Rentekammeret,  var  1840 — ^41  i  henved  2  Aar  konstitueret 
som  Amtmand  over  Holbæk  Amt  og  fungerede  derefter  1841 — 43  som 
Kommitteret  i  Rentekammeret,  indtil  han  sidstnævnte  Aar  udnævn- 
tes til  Amtmand  over  Ringkjøbing  Amt,  hvorfra  han  1860  forflytte- 
des til  den  tilsvarende  Stilling  i  Frederiksborg  Amt.  Fra  dette 
Embede  afskedigedes  han  i  Efteraaret  1880  paa  Grund  af  nedbrudt 
Helbred  og  døde  14.  Nov.  s.  A.  i  Hillerød.    1843  var  han  bleven 

Kammerherre,  1856  tildeltes  der  ham  Danebrogsordenens  Komman- 
dørkors og  1877  samme  Ordens  Storkors.  —  1840  valgtes  han  tn 
Stænderdeputeret  for  Sjællands  Stifts  Sædegaardsejere,  og  han  mødte 
i  denne  Egenskab  ved  Forsamlingerne  i  Roskilde  1842 — ^46.  Senere 
var  han  1853 — 55  Medlem  af  Rigsdagens  Landsting  som  valgt  i  11. 
Kreds.  —  Han  blev  i.  Marts  1839  gfft  med  Charlotte  Zeuthen  (f. 
14.  Marts  1815  f  30.  Avg.  1892),  en  Datter  af  Højesteretsassessor 
Vilhelm  Peter  Z.  og  Bolette  Maria  Dorothea  f  Bartholin. 

G.  Kringelbach. 

Schult,  Diderik,  1644 — 1704>  Gehejmeraad,  var  som  Søn  af 
ndfr.  anførte  Jørgen  S.  til  Findstrup  sikker  paa  Kong  Frederik  III's 
Gunst.  Da  han  1661  tiltraadte  en  Udenlandsrejse,  paa  hvilken  han 
under  sit  Ophold  ved  Universitetet  i  Franeker  udgav  en  statsretslig 
Disputats  (1662),  gav  Kongen  ham  en  aarlig  Understøttelse  af  500 
Rdl.,  og  efter  sin  Hjemkomst  blev  S.  1665  ansat  som  Hofjunker, 
hvorfra  han  1667  avancerede  til  Kammerherre.  Uagtet  han  saa- 
ledes  udelukkende  var  knyttet  til  Hoftjenesten  og  aldrig  havde  ar- 
bejdet i  Administrationen,  blev  1669  det  vigtige  Embede  som  yngste 
Oversekretær  i  danske  Kancelli  og  Kancelliraad  ham  betroet.  Denne 
mærkelige  Udnævnelse  skyldte  han,  foruden  Kongen,  Christoffer 
Gabel,  med  hvis  Datter  Armgaard  Sophie  han  24.  Okt.  s.  A.  holdt 
Bryllup,  hædret  med  et  af  Bordings  saftigste  Epithalamier.  Som 
Oversekretær  fungerede  S.,  vistnok  uden  Evne  til  at  gjøre  sig  gjæl- 
dende,  til  Febr.  1680,  da  han  afskedigedes;  kort  efter  udnævntes 
han  til  Gehejmeraad  og  fik  Sæde  i  Kancellikollegiet  som  alminde- 
lig Kancelliraad.  Hvad  enten  man  nu  har  ment  at  kunne  und- 
være ham  i  Kollegiet,  eller  han  selv  har  ønsket  at  komme  i  Nær- 
heden af  sit  Gods  Findstrup  i  Fyn,  som  han  tiltraadte  ved  sin 
Moders  Død  1684,  saa  blev  han  1688  konstitueret  som  Vicestifts- 
befalingsmand  i  Fyn  med  Exspektance  paa  at  blive  virkelig  Stifts- 
befalingsmand  samt  Amtmand  over  Odense,  Dalum  og  St.  Knuds 
Amter,  hvilket  han  opnaaede  1694;  1702  lagdes  tillige  Rugaards 
Amt  under  ham.  Dog  kaldtes  han  1698  til  Kjøbenhavn  for  at 
deltage  i  Kommissionerne  i  Raadstuen  for  Slottet.  S.,  der  1684 
havde  faaet  Danebrogsordenen  og  1695  Rang  næst  Elefantridderne, 
døde  paa  Odensegaard  30.  Nov.  1704.  Hans  Enke  overlevede  ham 
til  Marts  17 19.  Foruden  Findstrup  (nu  Holstenshus),  hvis  Tillig- 
gende S.  betydelig  forøgede,  ejede  han  Dalum  Kloster,  vistnok  fra 
1682.     Gaardens  Navn  ændrede  han  af  Courtoisie  mod  Kongen  til 

Christiansdal;  en  Del  af  Godset  bortmageskiftede  han  til  Kronen 
til  Ryttergods;  som  Følge  deraf  blev  Godset  ukomplet,  men  1693 
fik  han  Bevilling  for  Christiansdal  til  fremdeles  at  nyde  Sædegaards 
Frihed,  og  dens  Birkeret  overførtes  paa  Findstrup. 

S.  var  næppe  i  nogen  Henseende  fremragende;  skyldte  han 
Kongegunst  sin  smukke  Karriere,  saa  maatte  han  til  Gjengjæld  — 
skjønt  allerede  i  en  Oversekretærs  Embede  —  finde  sig  i  den 
unge  Kong  Christian  V's  vidtdrevne  Løjer,  som  da  man  ved  Natte- 
tide trængte  ind  i  hans  Gaard  paa  Hjørnet  af  Skindergade  og 
Kejsergade,  trak  ham  ud  af  Sengen,  medens  hans  Fnie  skjulte 
sig  i  et  Skab.  og  tvang  ham  til  med  bare  Fødder  og  kun  iført 
Slobrok  til  Hest  at  gjøre  Kongen  og  hans  Kompagni  Følgeskab 
til  Slottet. 

Worm,  Lex.  ov.  lærde  Mænd.  Rasmussen  Søkilde,  Holstenshus  og  Nakke- 
bølle S.  175  IT.  Danske  Herregaarde  XI:  Holstenshus;  XV:  Christiansdal.  A. 
D.  Jørgensen,  Griffenfeld  I,  187  f.  (J.  X.   Wad, 

Schult  (Schulte),  Jørgen,  1593 — 1652,  til  Findstrup,  var  født 
2.  April  1593  paa  Fædrenegaarden  Homeburg  i  Stiftet  Bremen  og 
Søn  af  Dietrich  S.  Efter  at  have  fuldendt  sine  Studier  i  Witten- 
berg og  set  sig  om  i  Bøhmen,  Polen  og  Ungarn  vendte  han  hjem, 
men  kom  allerede  161 7  til  Danmark  efter  Opfordring  af  Christian 
rV,  der  udnævnte  ham  til  sin  Raad  og  til  Kammerjunker  hos  Søn- 
nen Hertug  Frederik,  hvad  der  stod  i  Forbindelse  med  Planerne 
om  dennes  Erhvervelse  af  Bremen  Stift.  Han  ledsagede  ogsaa 
s.  A.  den  Saarige  Kongesøn  her  til  og  ligeledes  4  Aar  senere,  da 
det  lykkedes  at  sætte  hans  Koadjutorvalg  igjennem.  For  at  mulig- 
gjøre  disse  Planer  afstod  J.  S.  Hertugen  sit  Kanonikat  i  Bremen, 
og  det  var  vel  til  Erstatning  herfor,  at  han  1618  fik  et  Kannike- 
dømme  i  Roskilde.  Med  Undtagelse  af,  at  han  1622 — 23  foretog 
en  Udenlandsrejse  til  England,  Frankrig  og  Spanien,  og  at  han 
1625 — 26  var  Hofmarskal  hos  Christian  IV,  var  han  i  denne  Tid 
mest  knyttet  til  dennes  yngre  Sønner  Frederik  og  Ulrik,  fi-a  1624 
som  Hofmester.  Den  sidste  ledsagede  han  1623  paa  en  lille  Ud- 
flugt i  Nordtyskland,  1624  til  Meklenborg,  hvor  Hertugen  udvalgtes 
til  Biskop  i  Schwerin,  og  1627 — 28  til  Nederlandene  og  Frankrig, 
og  med  Hertug  Frederik  rejste  han  1629 — 30  til  de  samme  2  Lande 
og  1634  til  Bremen,  hvor  Hertugen  da  overtog  Stillingen  som  Ærke- 
bisp; her  forblev  J.  S.  et  Par  Aar.  Ved  Siden  af  disse  Hverv  røg- 
tede han  dog  ogsaa  andre,  var  saaledes  1626  under  Krigen  Gene- 
ralproviantmester   og   Krigskommissær    og   benyttedes    oftere,    som 

naturligt  var,  til  Sendelser  til  Bremen.  1628  faldt  han  i  Unaade 
hos  Kongen  og  fik  sin  Afsked  som  Hofmester,  men  s.  A.  blev  han 
dog  Hofraad.  Efter  1630  at  have  faaet  Udsten  Kloster  og  Alle 
Helgens  Gods  i  Norge  i  Forlening  ægtede  han  7.  Nov.  s.  A.  Anna 
Margrethe  v.  Gøtzen,  en  brandenborgsk  Adelsdame  (f.  161 1),  der 
hørte  til  Enkedronning  Sophies  Hofstat.  163 1  fik  han  desuden 
Krongodset  Beldringe  ved  Præstø  i  Forpagtning,  som  han  beholdt 
i  4  Aar,  og  1636  kjøbté  han  Findstrup  (nu  Holstenshus)  ved  Faa- 
borg, hvor  han  opførte  en  Hovedbygning,  og  hvis  Jordtilliggende 
han  efterhaanden  forøgede,  og  det  paa  en  Tid,  som  ellers  var  lidet 
gunstig  for  hans  Standsfæller  til  den  Slags  Transaktioner.  1642 
naturaliseredes  han  som  dansk  Adelsmand.  Medens  han,  som  det 
synes,  levede  temmelig  tilbagetrukket  i  Slutningen  af  Christian  IV's 
Regeringstid,  betød  Frederik  Ill's  Tronbestigelse  vistnok  en  Op- 
gang for  ham.  1650  udnævntes  han  paa  ny  til  Hofi'aad,  og  s.  A. 
ombyttede  han  sin  norske  Forlening,  som  han  næppe  havde  set 
stort  til,  med  Abrahamstrup ,  men  allerede  20.  Avg.  1652  døde 
han  paa  Findstrup,  hvor  ogsaa  hans  Enke  mange  Aar  efter  (6. 
Avg.  1684)  endte  sine  Dage. 

L.  Jacobssøn,  Ligpræd  ov.  J.  S.  (1653).  Annaler  f.  nord.  Oldkynd.  1855, 
S.  181  ff.  Fridericia,  Danmarks  ydre  polit.  Hist.  1629 — 60  1,  93.  RasmnsscB 
Søkilde,  Holstenshus  og  Nakkebølle  S.  161  ff.  C,  F.  Bricka. 

Schulte,  Henrik,  — o.  155 1,  Rentemester,  formodentlig  den 
H.  S.  fra  Slesvig,  som  151 1  studerede  i  Leipzig,  findes  fra  1518  i 
Hertug  Frederik  (I)s  og  siden  i  Christian  IH' s  Tjeneste  som  Sekre- 
tær og  senere  som  Rentemester  for  Hertugdømmerne  (indtil  1546;. 
I  Efteraaret  1523  sendte  Kongen  ham  til  den  for  Kjøbenhavn  lig- 
gende Hær  for  at  hidkalde  Hjælp  mod  et  fra  Syd  truende  Angreb 
af  Christian  II.  De  vanskelige  Pengeforhold  under  Grevefejden, 
da  han  skulde  skaffe  Lønninger  til  de  mange  indkaldte  Tropper, 
gave  ham  nok  at  bestille,  og  senere  havde  han  et  betydeligt  Ar- 
bejde med  finansielle  Overslag  og  Beregninger;  et  mærkeligt  For- 
slag om  en  Omdannelse  af  Lensindretningen  i  Jylland  (1542)  skyl- 
des maaske  ham.  Skjønt  han  i  Følge  sin  Stilling  nærmest  var 
knyttet  til  Hertugdømmerne,  hvor  han  havde  en  Gaard  i  Redings* 
dorf  ved  Eutin  i  Forlening  af  Biskoppen  af»Lybek  og  ejede  en 
Gaard  i  Flensborg,  virkede  han  dog  ogsaa  i  Kongeriget,  hvor  han 
1528  fik  kongeligt  Ejendomsbrev  paa  en  Bod  og  et  Fed  paa  Fal- 
sterbo,  i  Kansler  Wolfgang  v.  Utenhofs  sidste  Aar  førte  Tilsynet 
med  hans  Forlening  Hindsgavl  under  hans  Fraværelse  i  Udlandet 

og  1542  forlenedes  paa  Livstid  med  H volgaard  i  Nørvang  Herred. 
Han  døde  vistnok  i  Begyndelsen  af  155 1  eller  lidt  forinden.  Med 
hans  Arvinger  var  der  Forhandlinger  angaaende  nogen  Uorden  i 
hans  Regnskaber.  C  F.  Bricka, 

Schultz,  Georg  Christian,  1632 — 17 15,  Officer,  var  født  i 
<iet  brunsvigske  26.  Avg.  1632.  Under  Carl  Gustavs  første  Krig 
med  Danmark  var  S.  Kapitajn  ved  Oberst  Thomstorffs  Regiment, 
men  hans  Kompagni  gik  tabt,  da  de  svenske  erobrede  Fyn  1658. 
Senere  var  han  som  frivillig  med  ved  Kjøbenhavns  Forsvar  og  ud- 
mærkede sig  særlig  ved  det  < store  Udfald*  fra  Vesterport  (23.  Avg. 
1658).  Til  Belønning  gjorde  Kongen  ham  til  Ritmester,  først  ved 
^t  Rytterregiment,  som  Hans  Schack  oprettede,  og,  da  dette  166 1 
blev  opløst,  ved  Rytteriet  i  Norge.  Resten  af  sin  Levetid  var  S. 
knyttet  til  dette  Rige.  1665  bortførte  og  ægtede  han  Anna  Sophie 
V.  Hoven  (f.  20.  April  1646  f  6.  Nov.  1707);  hendes  Fader,  Oberst 
Reinhold  v.  H.  (VIII,  129),  var  meget  forbitret  over  denne  For- 
bindelse, men  forsonede  sig  siden  med  S.,  der  1671  blev  optagen 
i  Adelstanden.  1673  blev  S.  Oberstlieutenant,  1677  ^ftcr  sin  Sviger- 
fader Oberst  for  <throndhjemske  Regiment  nordenfjælds*;  en  anden 
Del  af  Regimentet  hørte  nemlig  under  hele  Krigen  til  Hæren  søn- 
denijælds.  Omtrent  ved  samme  Tid  blev  S.  Krigsraad,  en  Titel, 
som  dog  ikke  havde  anden  Betydning,  end  at  den  gav  ham  Rang 
over  andre  Oberster. 

I  Avg.  1677,  da  V.  Hoven  foretog  sit  bekjendte  Tog  ind  i 
Jæmteland,  førte  S.  den  sydlige  af  de  2  Kolonner,  hvori  man  ryk- 
kede frem.  Han  bemægtigede  sig  Hjerpe  Skanse  og  stødte  ved 
Oviken  sammen  med  en  svensk  Major  Rutenkrantz;  en  Del  af 
dennes  Styrke  bestod  af  Jæmter,  som,  da  Nordmændene  nærmede 
sig,  gik  over  til  deres  fordums  Landsmænd;  Resten  blev  efter 
tapper  Modstand  tagen  til  Fange.  S.  forenede  sig  dernæst  med 
v.  Hoven,  slog  sammen  med  denne  endnu  en  svensk  Afdeling  og 
førte,  da  han  vendte  tilbage  til  Throndhjem,  mange  Trofæer:  Ka- 
noner, Faner  og  et  Par  Hærpavker,  med  sig  hjem.  Det  følgende 
Aar  marcherede  S.  med  største  Delen  af  sit  Regiment  over  Fj ældet 
syd  paa  og  tog  Del  i  Baahuses  Belejring,  1679  stod  han  derimod 
atter  i  det  nordenfjældske.  I  en  Stilling  ved  Aalen  tog  han  28. 
Juli,  støttet  af  en  Skare  bevæbnede  Bønder,  imod  et  overlegent 
Angreb  af  den  svenske  Generalmajor  Planting,  hvem  han  efter  en 
haard  Kamp   kastede  og  tvang  til   at  gaa  tilbage  til  Sverige.      S.s 

Optræden  vandt  dog  ved  denne  Lejlighed  ikke  samme  Anerkjen- 
delse  hos  den  throndhjemske  Befolkning  som  i  1677;  til  Dels  har 
man  vistnok  fundet,  at  Fjenden  havde  faaet  Lov  til  at  hærge  for 
stor  en  Del  af  Landet,  inden  der  blev  ydet  Modstand,  og  en 
Kommissarius  Mikkel  Pedersen,  som  allerede  paa  Stedet  havde 
givet  denne  Misfornøjelse  Luft,  blev  endog  « formedelst  samroe 
Træfnings  Diskurs*  dræbt  i  Tvekamp  af  en  Major;  thi  Officererne 
holdt  paa,  at  S.  havde  handlet  ret.  Der  blev  ogsaa  klaget  over, 
at  det  Vagthold,  som  Bønderne  havde  maattét  gjøre  paa  Græn- 
serne, i  Krigens  sidste  Periode  havde  givet  Anledning  til  Udpres- 
ninger og  andre  Misligheder. 

1680  førte  S.  Griffenfeld  fra  Kjøbenhavns  Kastel  til  Munkholm. 
Han  blev  s.  A.  Kommandant  i  Throndhjem  (til  1689)  og  desuden, 
ved  det  throndhjemske  Fodfolks  Gjenforening  til  ét  Regiment,  Chef 
for  dette  (til  1708).  1701  blev  han  Brigader,  1708  Generalmajor  og 
Aaret  efter,  da  den  nordiske  Krig  brød  ud  paa  ny,  højstbefalende 
over  Tropperne  nordenfjælds.  Norges  Vicestatholder  Johan  Vibe 
siger,  at  S.  endnu,  trods  sine  77  Aar,  legemlig  og  aandelig  var 
saa  frisk  som  nogen  Sinde  og  vilde  være  den  bedste  til  at  lede 
et  eventuelt  Tog  ind  i  Jæmteland;  men  denne  Ros  skyldes  dog 
maaske  snarest  Mindet  om  hans  tidligere  Bedrifter  der,  thi  S.  havde 
ondt  ved  at  hævde  sin  Myndighed  over  for  de  ham  undergivne 
Oberster,  og  17 11  tog  han  sin  Afsked.  Han  døde  9.  April  17 15 
paa  sin  Gaard  Vemæs  i  Størdalen.  —  Foruden  Gods  i  Norge 
havde  hans  Frue  efter  sin  Mormoders  Slægt,  Urupperne,  arvet 
Ejendomme  i  Halland  og  Bleking.  Disse  bleve  under  den  skaan- 
ske  Krig  beslaglagte  af  den  svenske  Regering,  og  til  Trods  for 
aarelange  Forhandlinger  og  gjentagne  Løfter  fik  S.  dem  aldrig 
tilbage. 

Schnitler,  Blade  af  Norges  Krigshist.  (1895)  S.  150  ff.  169  ff.  Klttwcr, 
Norske  Mindesmærker  S.  55  ff.  H,  W,  Horbøu, 

Schulz,  Johan  Abraham  Peter,  1747 — 1800,  Komponist  og 
Kapelmester,  blev  født  31.  Marts  1747  i  Liineburg,  hvor  Faderen 
var  Bager.  Da  Faderen,  der  var  en  flittig  Kirkegænger,  ønskede, 
at  Sønnen  skulde  blive  Præst,  blev  denne  sat  i  Latinskolen.  Ved 
Disciplenes  Kortjeneste  i  Kirken  vakte  den  livlige  Drengs  smukke 
Sopranstemme  og  hans  medfødte  Evne  til  at  synge  endog  vanske 
Hge  Sager  fi-a  Bladet  almindelig  Opmærksomhed.  11  Aar  gammel 
begyndte  han  allerede  at  komponere  uden  at  kjende  noget  til  Har- 

monilæren;  men  heldigvis  tog  den  dygtige  Organist  ved  Johannes- 
kirken SchmQgel,  en  Hamborger  af  Fødsel  og  Elev  af  den  be- 
rømte Telemann,  sig  af  Drengens  musikalske  Opdragelse,  lærte 
ham  Theori  og  Orgelspil,  ja  lod  ham  endog  bo  i  sit  Hus,  hvor 
der  var  ganske  anderledes  Ro  til  at  øve  sig  end  i  det  tarvelige 
Hjem.  Hans  hurtige  og  store  Fremskridt  paa  Orgelet,  det  eneste 
Instrument,  som  Faderen  havde  Agtelse  for,  aabnede  endelig  dennes 
Øjne  for,  hvad  der  var  Sønnens  rette  Livsopgave,  og  1765  gav  han 
S.  Lov  til  at  rejse  til  Berlin,  hvor  han  var  saa  heldig  at  gjøre  Be- 
kjendtskab  med  Phil.  Em.  Bachf  der  anbefalede  ham  til  den  be- 
kjendte  Theoretiker  Kimberger.  Men  her  kom  han  i  en  stræng 
Skole.  Alt,  hvad  han  tidligere  havde  komponeret,  blev  kasseret, 
og  han  maatte  begynde  forfra  som  en  Skoledreng.  S.  arbejdede 
med  Jærnflid,  og  til  Gjengjæld  tog  Kimberger  ham  i  sit  Hus,  sør- 
gede for  ham  som  en  Fader  og  var  utrættelig  i  at  undervise  ham 
i  simpel  og  figureret  Koralstil,  i  enkelt  og  dobbelt  Kontrapunkt. 
Heri  var  Kimberger  en  Mester  i  gammeldags  Betydning,  men  Prak- 
tiker var  han  ikke;  at  tage  sin  Elev  med  paa  Koncerter  faldt  ham 
ikke  ind,  og  Orgelspillet  blev  lagt  paa  Hylden.  S.  tilstaar  ogsaa, 
at  hvad  han  den  Gang  vandt  i  theoretiske  Kundskaber  og  Kritik, 
det  tabte  han  i  Opfindelsesevne,  og  at  han  senere  havde  vanske- 
ligt ved  at  gjenvinde  sin  medfødte  Lethed  i  at  skrive  melodisk 
og  behagelig.  Heri  ligger  maaske  Grunden  til,  at  han  forholdsvis 
sent  —  over  30  Aar  gammel  —  debuterede  som  Komponist  med 
et  1778  udgivet  Hæfte  Klaverstykker,  der  for  Resten  fandt  en  meget 
rosende  Modtagelse  ligesom  hans  Aaret  efter  udkomne  24  »Gesånge 
am  Clavier». 

I  3  Aar  var  han  i  Lære  hos  Kimberger;  da  skaffede  denne 
ham  en  god  Stilling  som  Akkompagnatør  hos  en  rig  polsk  Fyrst- 
inde Sapieha,  med  hvem  han  rejste  i  4  Aar  i  Italien,  Frankrig  og 
Tyskland.  Paa  disse  Rejser  besøgte  han  Jos.  Haydn  i  Wien  og 
lærte  dennes  Værker  at  kjende,  hvilke  med  deres  inderlige  og 
naturlige  Forening  af  Melodik  og  harmonisk  Kunst  gjorde  et  stærkt 
Indtryk  paa  ham.  1772  forlod  han  i  Warschau  Fyrstindens  Tjene- 
ste og  fik  en  lignende  Plads  hos  hendes  Slægtning  Fyrst  Sapieha, 
der  residerede  i  Dereczyn,  en  lille  By  i  Lithauen.  Men  Akkom 
pagnatørtjenesten  trættede  S.,  saa  at  han  kun  holdt  ud  at  være 
der  i  6  Maaneder  og  1773  rejste  tilbage  til  Berlin.  Her  fik  han 
snart  en  omfattende  Virksomhed,  dels  som  Musikforfatter  ved  at 
redigere   de  musikalske  Artikler  i  2-  Del  af  Sulzers    cTheorie  der 

schonen  Kunste^  og  ved  at  hjælpe  Kiraberger  med  Udgivelsen  af 
dennes  c  Die  wahren  Grundsåtze  zum  Gebrauch  der  Hannonie>, 
dels  som  en  søgt  Lærer  i  Sang  og  Klaverspil. 

Ved  det  kongl.  franske  Theater  i  Berlin  blev  S.  ansat  som 
Musikdirigent  1776;  men  1778  blev  Theatret  nedlagt.  Den  musi- 
kalske Prins  Henrik,  der  overværede  nogle  Privatforestillinger 
—  smaa  franske  Operetter,  som  Kronprinsessen  og  hendes  Hof- 
damer opførte  under  S.s  ledelse  — ,  syntes  saa  godt  om  S.,  at 
han  engagerede  ham  fra  i.  April  1780  som  Kapelmester  ved  sit 
franske  Theater  i  Rheinsberg.  Ikke  længe  efter  ægtede  S.  en 
vakker  ung  Pige,  Wilhelmine  Fliigel,  der  var  i  Huset  hos  sin  Onkel 
Carl  Sievert,  Kammermusikus  hos  Prinsen.  Men  den  huslige  Lykke 
varede  kun  kort.  Først  mistede  de  deres  Bara,  derefter  sygnede 
hans  Hustru  hen  og  døde  i  Sommeren  1784.  Et  Par  Aar  senere 
fandt  han  dog  Trøst  for  sit  Tab  ved  at  ægte  sin  afdøde  Hustrus 
Søster  Louise  Charlotte  Philippine  Fliigel.  Der  var  heller  ikke 
Tid  til  at  sørge  i  det  muntre  Rheinsberg,  thi  Prinsen  forlangte 
meget  Arbejde  af  sin  "Kapelmester,  og  S.  skaanede  sig  ikke  i  nogen 
Retning.  I  de  7  Aar,  han  tilbragte  i  Rheinsberg,  opførte  han  for- 
uden en  Mængde  af  de  bedste  franske  Operetter,  hvoraf  navnlig 
Grétrys  vare  ganske  efter  S.s  Hjærte,  de  bedste  store  Operaer  af 
Gluck,  Piccini  og  Sacchini.  Tillige  komponerede  han  for  Thea 
tret  i  Rheinsberg  mange  større  og  mindre  Lejlighedskompositioner 
samt  Operetten  «La  fée  Urgéle*,  Operaen  «Aline,  reine  de  Gol- 
conde»  og  endelig  sit  mest  berømte  Værk:  Ouverturen  og  Korene 
til  Racines  Tragedie  <Athalie».  Denne  Musik,  som  han  skrev 
T782  efter  Prinsens  Opfordring,  bragte  hans  Navn  viden  om,  hvor- 
til ogsaa  hans  Ven  Professor  C.  F.  Cramer  i  Kiel  bidrog  meget 
ved  at  oversætte  Texten  paa  Tysk  og  ved  1786  at  udgive  et  Klaver- 
udtog af  Musikken.  S.  A.  blev  den  med  Bifald  opført  ved  en 
Koncert  i  Berlin,  og  da  den  i  Jan.  1787  under  Kunzens  Anførsel 
blev  givet  i  3  Repriser  ved  de  aristokratiske  Koncerter  i  det  Schim- 
melmannske  Palais  i  Kjøbenhavn,  hvor  Hoffet  var  tilstede,  og  hvor 
den  ellers  ikke  synderlig  musikalske  Kronprins  Frederik  efter  et 
Øjenvidnes  Beretning  blev  rørt  indtil  Taarer,  gjorde  den  et  saa 
dant  Indtryk,  at  S.,  der  for  øvrigt  tidligere  efter  Sigende  var  an- 
befalet af  Naumann  (XII,  144),  fik  Tilbud  om  at  overtage  det  ledige 
Embede  som  kongl.  dansk  Kapelmester.  Ikke  ugjæme  modtog 
han  denne  Stilling  baade  paa  Grund  af  de  gode  Vilkaar  —  om- 
trent dobbelt  saa  høj   en  Gage,   som  han  havde  i  Rheinsberg  — , 

Og  særlig  fordi  han  siden  1785  havde  følt  sig  ilde  til  Pas  der  paa 
Grund  af  de  ham  ufortjent  tilføjede  Krænkelser  fra  den  musikalske, 
men  stokpedantiske  og  bidske  Prinsesse  Amalies  Side. 

I  Kjøbenhavn,  hvor  han  ankom  19.  Okt.  1787,  begynder  en 
ny  og  særdeles  frugtbar  Periode  af  hans  Kompositionsvirksomhed. 
Allerede  paa  Forhaand  havde  hans  Musik  ska£fet  ham  mange 
Venner  i  Danmark;  thi  foruden  cAthalie*  havde  hans  i  Tyskland 
epokegjørende  og  endnu  kjendte,  fortræffelige  « Lieder  im  Volks- 
ton»  fundet  Vej  her  op;  endnu  mere  populære  bleve  de,  da  Rah- 
bek 1792  udgav  et  Udvalg  af  dem  med  danske  Texter.  I  øvrigt 
satte  S.  sig  hurtig  ind  i  dansk  Sprog  og  Litteratur.  Hans  første 
for  Almenheden  opførte  danske  Komposition  var  et  Kor  i  en  Pro- 
log af  Thaarup  ved  Kronprinsens  Tilstedeværelse  i  Theatret  8.  Dec. 
1788;  men  allerede  i  Vinteren  1787 — 88  havde  han  til  Ewalds  Text 
komponeret  sit  klassiske  Passionsoratorium  c  Maria  og  Johannes*, 
som  med  stort  Bifald  var  blevet  opført  ved  Hoffet  i  Fasten  1788. 
Fra  1789  af,  hvor  det  udkom  i  Klaverudtog,  blev  det  ofte  opført 
og  1 791  endog  udgivet  i  Partitur  efter  et  af  S.  udtænkt  Ciffer- 
system. At  komponere  en  original  dansk  Opera  var  S.s  inderligste 
Ønske,  og  Thaarup  var  ogsaa  begyndt  paa  en  Text  dertil,  men 
kunde  ikke  blive  færdig  med  den.  Theaterdirektionen,  som  gjæme 
vilde  have  en  ny  Opera  til  Kongens  Fødselsdag  1789,  bestemte  sig 
derfor  til  at  give  S.s  franske  Opera  <Aline»,  oversat  paa  Dansk 
og  omarbejdet  af  S.,  der  tilkomponerede  en  Del  Balletmusik.  Trods 
visse  nationalistiske  Bestræbelser  modtoges  den  med  stort  Bifald 
og  holdt  sig  paa  Repertoiret  i  hen  ved  30  Aar.  Men  en  endnu 
længere  Levedygtighed  og  en  endnu  mere  begejstret  Modtagelse 
var  forundt  hans  næste  dramatiske  Arbejde,  det  lille  Enakts-Synge- 
spil  »Høstgildet!,  opført  første  Gang  ved  Kronprins  Frederiks  og 
hans  Bruds  Indtog  16.  Sept.  1790.  Thaarups  Text  og  S.s  Toner 
dannede  her  et  karakteristisk  nationalt  Billede  af  den  hele  rolige 
og  lykkelige  Tidsaand,  der  herskede  under  Kronprinsens  og  Bern- 
storffs Styrelse,  og  som  Bevis  paa  Stykkets  Popularitet  kan  anføres, 
at  det  fra  1790 — 1835  blev  opført  65  Gange.  Endnu  i  den  nyeste 
Tid  er  det  givet  paa  vort  Nationaltheater  ved  Aarhundredets  Slut- 
ning som  en  pietetsfuld  Hyldest  til  vore  Forfædres  Minde.  En 
lignende  Lykke  gjorde  hans  2  følgende  dramatiske  Arbejder,  Toakts- 
Syngestykkeme  c  Indtogets,  Text  af  P.  A.  Heiberg,  og  « Peters  Bryl- 
lup >,  Text  af  Th.  Thaarup,  begge  opførte  1793.  Igjennem  Melo- 
dierne i  disse  Stykker  sang  S.  sig  ind  i  det  danske  Folks  Hjærte, 

Og  man  kan  uden  Overdrivelse  sige,  at  han  og  hans  Efterfølger 
Kunzen  skabte  den  danske  Vise,  der  danner  Prototypen  for  den 
af  S. s  Elev  Weyse  saa  smukt  og  rigt  udformede  Romance. 

S.  var  en  dyb  religiøs  Natur.  Allerede  i  Rheinsberg  havde 
han  til  den  fritænkerske  Prins  Henriks  Forbavselse  udgivet  flere 
Samlinger  af  religiøse  Sange;  nogle  af  disse  Melodier  klinge  endnu 
i  vore  Kirker,  f.  Ex.  «Her  komme,  Jesu,  dine  smaa>.  I  Danmsut 
skrev  han,  i  Samklang  med  de  Reventlowske  Bestræbelser  paa 
Trolleborg,  hvor  S.  var  en  hyppig  og  kjær  Gjæst,  et  lille  Skrift  om 
Musikkens  Indflydelse  paa  Folkets  aandelige  Dannelse.  Det  ud 
kom  1790  og  fremkaldte  nogen  Diskussion,  hvoraf  vistnok  som  et 
praktisk  Udslag  resulterede  forskjellige  kirkelige  Kompositioner  af 
S.  1791  opførtes  saaledes  i  Slotskirken  Thaarups  Hymne:  «Gud 
Jehova,  vi  prise  dig»,  hvis  grandiose  Begyndelse  er  almen  be- 
kjendt  fra  Berggreens  «Skolesange^.  Den  blev  s.  A.  oversat  paa 
Tysk  af  S.s  intime  Ven  Joh.  Heinr.  Voss  og  er  det  af  hans 
her  i  Landet  komponerede  Værker,  som  er  blevet  mest  bekjendi 
i  Udlandet.  Endnu  i  1845  blev  en  Partitunidgave  heraf  udgivet 
og  uddelt  som  Examenspræmie  i  « Berliner  Sing-Akademie>.  Det 
vilde  føre  for  vidt  at  opregne  den  lange  Række  af  Kirkemusik  til 
danske  Texter,  som  S.  i  de  sidste  4  Aar  af  sit  Ophold  i  Danmark 
komponerede;  her  skal  blot  fremhæves  Passionsoratoriet  «Christi 
Død»  af  Baggesen,  opført  1792  og  oftere,  ligesom  flere  af  de  føl- 
gende. I  Modsætning  til  mange  andre  Værker  af  S.  henlaa  det  i 
Manuskript,  til  det  1879  blev  udgivet  i  et  forkortet  Klaverudtog 
ved  « Samfundet  til  Udgivelse  af  dansk  Musik ».  End  videre  Edv, 
Storms  «Hymne»  (opført  1792),  Baggesens  €Lovsang^  (1793),  Oratoriet 
« Frelserens  sidste  Stund»  af  V.  K.  Hjort  (1794)  og  Cl.  Frimanns 
« Hymne*  (komponeret  1794).  Hans  sidste  større  Værk  var  Thaa- 
rups « Sørgesange »  ved  Arveprinsesse  Sophie  Frederikkes  Bisæt- 
telse (1794). 

S.s  Helbred,  der  i  længere  Tid  havde  været  svagt,  led  et 
ubodeligt  Knæk  ved  hans  energiske  Bestræbelser  for  ved  Christians- 
borg Slots  Brand  1794  at  redde  saa  meget  som  muligt  af  det  der 
opbevarede  rige  kongl.  Musikarkiv.  Efter  Lægens  bestemte  Erklæ- 
ring var  det  en  Nødvendighed  for  hans  syge  Bryst,  at  han  maatte 
tage  sin  Afsked  og  rejse  til  et  varmere  Klima.  Rørende  er  det 
at  se  den  i  c  Minerva*  aftrykte  Adresse,  hvori  samtlige  Kapel- 
musici bede  ham  om  ikke  helt  at  opgive  sit  Embede  og  tilbyde 
at   lette   ham   Byrden   i   enhver  Henseende,   og  ligeledes   af  hans 

Svar  at  se,  hvor  inderlig  han  følte  sig  kn3rttet  til  sin  Stilling. 
Men  foruden  at  S.  efter  Samtidens  Vidnesbyrd  var  en  aldeles 
ypperlig  Dirigent  og  havde  den  Evne  at  kunne  inspirere  dem,  han 
virkede  sammen  med,  elskede  han  ogsaa  sit  Kapel.  Ikke  blot  var 
paa  hans  Initiativ  Kapellets  Enkekasse  bleven  stiftet  (8.  Nov.  1789) 
og  forøget  ved  hans  personlige  Anstrængelser,  særlig  ved  de  Kon- 
certer, han  gav  for  den,  og  paa  hvilke  i  Regelen  en  eller  anden 
ny  Komposition  af  ham  blev  opført  for  første  Gang,  men  ogsaa 
havde  han  i  sit  Testamente  bestemt,  at  et  i  Forhold  til  hans  Bo 
betydeligt  Legat  skulde  under  visse  EventuaUteter  tilfalde  Kapellets 
Enkekasse  i  Kjøbenhavn,  den  By,  c  hvor  han  havde  erhvervet  sin 
hele  Formue,  og  som  han  betragtede  som  sit  Hjemsted*. 

27.  April  1795  forlod  han  Kjøbenhavn,  besøgte  om  Sommeren 
Slægt  og  Venner  og  rejste  i  Sept.  i  Følge  med  sin  Ven  Kammer- 
herre H.  W.  V.  Wamstedt  fra  Hamborg  til  Lissabon.  En  vældig 
Storm  forslog  imidlertid  Skibet  af  dets  Kurs  og  førte  det  som  Hava- 
rist til  Arendal  i  Norge,  hvor  S.  maatte  blive  Vinteren  over.  En 
forbigaaende  Bedring  afløstes  af  et  Tilbagefald,  og  hans  hidtil  gode 
Mod  forlod  ham,  saa  at  han  ganske  opgav  Rejsen  til  Syden  og 
kun  længtes  efter  at  gjense  sine  kjære.  I  April  1796  rejste  han 
fra  Arendal  over  Hamborg  til  Luneburg,  hvor  han  traf  sin  Hustru 
og  sit  eneste  Barn.  Vinteren  tilbragte  de  i  Berlin  og  Sommeren 
£797  i  Rheinsberg.  Men  her  traf  ham  det  tungeste  Slag:  hans 
elskede  Hustru  døde  8.  Nov.  Efter  hendes  Død  lammedes  hans 
Kræfter  fuldstændig;  komponere  kunde  han  ikke  længere,  det 
højeste,  han  drev  det  til,  var  nogle  kritiske  Artikler  og  Recensioner. 
Hvileløs  flakkede  han  med  sin  lille  Datter  fra  det  ene  Sted  til  det 
andet,  ængstelig  vaagende  over  hendes  Sundhed  og  udtæret  af  sta- 
dig tiltagende  Blodstyrtninger,  indtil  Døden  endelig  10.  Juni  1800 
i  Schwedt  ved  Oderen  forløste  ham  fra  hans  Lidelser.  Hans  be- 
tydelige Samling  af  Musikalier  tilfaldt  efter  Testamentet  Musik- 
direktør Fr.  Haack  i  Stettin.  —  S.  var  en  ualmindelig  afholdt 
Mand,  men  han  var  ogsaa  et  sjældent  Menneske:  et  lyst  Hoved 
og  en  udviklet  Forstand  i  Forbindelse  med  et  stort  Hjærte»  en 
Ordenssans  i  alt,  ogsaa  det  økonomiske,  og  paa  den  anden  Side 
en  ubegrænset  Hjælpsomhed  og  Uegennyttighed,  en  medfødt  Takt- 
følelse, der  gjorde  hans  Omgang  lige  tiltrækkende  for  høje  og  lave, 
og  en  Beskedenhed,  der  bundede  i  hans  dybe  Religiøsitet. 

Gerber,  Lex.  der  TonkUnstler.  Allg.  musikal.  Zeitang,  3.  Jahrg.  Ledebur, 
TonkUnstlerlex.  Berlins.    J.  H.  Voss,  Briefe  (1829 — 32).     Overskou,  Den  danske 

Skueplads  III.  E.  O.  Lindner,  Gesch.  des  dcutschen  Liedes.  V.  C  Rams 
Fortale  til  Klaverudtoget  af  tChristi  Død>  (1879).  Vierteljahrsschr.  t  Musflc- 
wissenschaft  X.  L.  Bobé,  Efterl.  Papirer  fra  den  Reventlowske  Familiekreds 
(passim).  S,  A,  £,  Hagau 

Schultz,  Johan  Frederik,  1756 — 1817,  Bogtrykker,  er  født 
I.  Marts  1756  i  Odense,  hvor  hans  Forældre  vare  fattige  Haand- 
værksfolk.  Efter  at  have  været  i  Bogtrykkerlære  i  sin  Fødeby  koro 
han  1777  til  Kjøbenhavn,  hvor  han  fik  Plads  i  det  Berlingske  Bog- 
trykkeri. 1783  kjøbte  han  Sanders  lille  Officin,  som  han  arbejdede 
stærkt  op;  han  var  ikke  alene  Bogtrykker,  men  Forlægger.  Han 
stod  i  Bekjendtskabsforhold  til  Rahbek,  Nyerup,  Thaanip,  Pram, 
Baggesen  m.  fl.  af  Datidens  Forfattere.  1786  blev  han  Universi- 
tetets 2.  Bogtrykker  og  1789  Hofbogtrykker.  1792  ægtede  han 
Sryggerenken  Dorothea  Christine  Hostrup,  f.  Holm  (f.  1755  t  ^• 
Febr.  182 1),  og  blev  derved  Ejer  af  Gaarden  paa  Hjørnet  af  Høj- 
broplads og  Læderstræde.  Den  brændte  i  Kjøbenhavns  Brand  1795 
med  hele  hans  Bogtrykkeri,  Forlag  og  Papiroplag.  Men  nu  kjøbte 
han  det  gamle  Høpfnerske  Bogtrykkeri  og  drev  det  i  den  snart 
gjenopbyggede  Gaard  paa  Højbroplads.  Ved  Kjøbet  af  dette  Bog- 
trykkeri blev  han  Universitetets  1.  Bogtrykker  og  Direktør  for  det 
kongl.  Bogtrykkeri  og  fik  Eneret  til  paa  Universitetets  Vegne  at 
udgive  Almanakker.  1806  er  hans  Bogtrykkeri  det  største  i  Kjø- 
benhavn. Han  nød  betydelig  Anseelse  og  var  bl.  a.  Kirkeværge 
ved  Nicolai  Kirke.  Han  døde  28.  Nov.  1817.  Efter  hans  Død  fik 
håns  Enke  Bevilling  til  at  fortsætte  Bogtrykkeriet,  og  ved  hendes 
Død  i  182 1  gik  det  over  til  hendes  Søn  af  i.  Ægteskab  Jens 
Nicolai  Christian  Hostrup,  der  kaldte  sig /ens  Hostrup  Schultz  (f.  26. 
Maj  1782  f  12.  Sept.  1849)  og  bavde  lært  Bogtrykkeriet  hos  sin 
Stiflfader.  Den  Eneret,  han  troede  at  hans  Bogtrykkeri  gjennem 
det  Høpfnerske  Bogtrykkeri  havde  til  at  udgive  Holbergs  Komedier, 
blev  ham  fradømt  i  1836,  og  fra  1843  overtog  Universitetet  selv 
Almanakforlaget.  Men  desuagtet  vedblev  det  Schultziske  Bogtryk- 
keri at  hævde  sin  Stilling,  det  anskaffede  1835  den  første  Hurtig- 
presse, der  skulde  bruges  her  til  almindeligt  Bogtryk  (de  3  tidligere 
anskaflfede  vare  til  Bladforetagender),  og  S.  førte  som  sin  Stiflfader 
Titel  af  baade  Universitetets  i.  Bogtrykker  og  Direktør  for  det 
kongl.  Bogtrykkeri.  1837  var  han  mellem  Boghandlerforeningens 
første,  stiftende  Medlemmer.  Han  var  2  Gange  gift,  men  begge 
haus  Hustruer  døde  før  ham. 

C.  Nyrop,  Den  danske  Boghandels  Hist.  II.  Skand.  Bogtrykker-Tid.  1872, 
S.    177;   1874,  S.  53;   1875,  S.  25.     Selmer,  Nekrolog.  Saml.  II,  277. 

C.  Nyrop. 

Schultz,  Johann  Matthias,  177 1 — 1849,  Filolog,  Sød  af  Mat- 
thias S.  og  Agnete  f.  Schmidt,  blev  født  25.  (27.?)  Marts  177 1  i 
Skodborg  i  Haderslev  Amt,  kom  1783  i  Haderslev  Skole  og  gik 
1789  der  fra  til  Universitetet  i  Jena  og  siden  til  Kiel  for  at  studere 
Theologi  og  Filologi.  Allerede  1793  blev  han  paa  Grund  af  sin 
Dygtighed  ansat  som  Konrektor  ved  Domskolen  i  Slesvig  og  vir- 
kede i  dette  Embede  til  1802;  han  giftede  sig  i  denne  Tid  med 
Lucie  Charlotte  Dau.  Medens  han  var  her,  bleve  de  2  Runestene 
Hedebystenen  og  den  første  Vedelspangsten  fundne,  og  i  Forening 
med  Mekanikus  J.  C.  Jiirgensen  (IX,  7.  647)  udgav  da  S.  1799  ano- 
nymt en  for  sin  Tid  fortræffelig  Beskrivelse  og  Forklaring  af  disse 
Mindesmærker,  hvis  Betydning  i  sprogHg  og  historisk  Retning  han 
anede.  Han  underkastede  sig  ogsaa  her  1795  cExamen  rigorosum» 
som  Theolog  paa  Gottorp  Slot;  men  for  øvrigt  syslede  han  senere 
ikke  mere  med  Theologien,  men  dyrkede  alene  Filologien.  1799 
udgav  han  i  Slesvig  en  tysk  Oversættelse  af  Marcus  Aurehus  Anto- 
ninus'  « Selvbetragtninger »  med  filologisk-historiske  Noter  og  et  For- 
søg over  Antoninus'  filosofiske  Grundsætninger;  senere  hen  fulgte 
et  hgnende  Værk  over  Epiktet  i  2  Bind  (Altona  1801 — 3);  og 
tillige  leverede  han  en  kritisk  Udgave  af  det  førstnævnte  Værk 
med  latinsk  Oversættelse  og  Samling  af  forskjellige  lærdes  Kom- 
mentarer dertil  (Slesv.  1802).  Disse  filologiske  Arbejder  skaffede 
ham  ikke  ringe  Anseelse  og  foranledigede,  at  han  1802  kaldtes  til 
Kiel  som  extraordinær  Professor  i  Filosofi  og  Filologi.  Her  holdt 
han  saa  i  en  lang  Aarrække  ret  besøgte  Forelæsninger  over  for- 
skjellige Æmner  af  græsk  og  latinsk  Filologi,  Filosofi  og  Historie; 
men  synderlig  Berømmelse  i  videre  Kredse  naaede  han  dog  ikke. 
Foruden  enkelte  andre  Skrifter  udgav  han  nogle  Arbejder  over 
den  græske  Histories  Kronologi;  for  et  af  disse  blev  han  ved 
Sekularfesten  for  Reformationen  1836  udnævnt  til  Æresdoktor  i 
Filosofien  ved  Kjøbenhavns  Universitet.  I  Febr.  1837  giftede  han 
sig  i  andet  Ægteskab  med  Antonie  Albers,  Forstanderinde  for  en 
Pigeskole  i  Hamborg.  Efter  at  han  1843  havde  fejret  sit  5oaarige 
Embedsjubilæum,  tog  han  1846  sin  Afsked  med  Pension  og  boede 
siden  i  Quickbom  ved  Altona  indtil  sin  Død,   10.  Dec.  1849. 

Ltlbker  u.  Schroder,  Schlesw- Holst.- Lauenb.  Schriftsieller  -  Lex.  Alberd, 
Schlesw.- Holst.- Lauenb.   Schriftstcller-Lex.     Allg.  Deutsche   Biographie  XXXU. 

Selmer,  Nekrolog.  Saml.  Il,  565  ff.      Wimmer,  Sønderjyllands  hist  Rancmindcs- 
mærker  S.  5  f .  M.  CL  Gcrtz, 

Schultz,  Johan  Philip,  1820 — 87,  Søofficer.  Forældrene  vare 
Kommandør  August  Diderik  S.  (f.  12.  Maj  1788,  f  som  Told- 
inspektør i  Vejle  5.  April  1862)  og  Christophine  Louise  f.  Holm 
(f.  5.  Sept.  1788  t  21.  Juni  1873).  S.  er  født  16.  Nov.  1820,  ble> 
Sekondlieutenant  i  Marinen  1840,  Premierlieutenant  1849,  Kapitajn- 
lieutenant  1862,  Kapitajn  1868,  Kommandør  1869  og  Kontreadmiral 
1884.  Efter  opnaaet  Aldersgrænse  afgik  han  1885.  Efter  nogle 
Togter  som  ung  Officer  ansattes  S.  1841  ved  Søkortarkivet,  hvor 
han  lagde  gode  Anlæg  for  Søopmaalhigen  for  Dagen;  1845 — 48  var 
han  Vagerinspektør,  ligeledes  1851  og  1854 — 55.  Under  Krigen 
1848 — 50  gjorde  han  Tjeneste  som  Adjudant  og  militær  Sekretær 
hos  Marineminister  Zahrtmann,  1852 — 53  var  han  paa  Togt  til  Ve^- 
indien,  1856 — 58  næstkommanderende  ved  Søkadetakademiet,  185Q 
— 63  ledede  han  Søopmaalingeme.  I  Krigsaaret  1864  var  han 
næstkommanderende  paa  Linjeskibet  « Skjold ^  og  deltog  i  Affæren 
ved  Swinemiinde  17.  Marts.  Efter  et  Togt  til  Island  som  Chef  for 
Skonnerten  « Fylla »  ansattes  han  1865  som  Chef  for  Marineministe- 
riets Sekretariatskontor,  avancerede  herfra  1866  til  Departements- 
direktør  for  Admiralitetet  og  1880  til  Direktør  for  Sekretariats-  og 
Admiralitetsdepartementet.  187 1 — 72  førte  S.  Fregatten  c  Jylland« 
til  Vestindien,  1879  Fregatten  cSjælland*  til  Lissabon,  1885  var 
han  Chef  for  Øvelseseskadren.  Ved  sin  Afgang  1886  dekoreredes 
han  med  Storkorset  af  Danebrog  (Kommandørkorset  havde  han 
faaet  1876),  men  forfaldt  derefter  til  Tungsindighed  og  døde  4- 
Okt.  1887.  Han  var  gift  med  Signe  f  Haagen  (f.  29.  Dec.  1820 
t  7.  Febr.  1875),  l^atter  af  Nationalbankdirektør  Chr.  Wilh.  H. 
(VI,  435).  C.  With. 

Schultz,  Julius  Vilhelm,  f  185 1,  Billedhugger  og  Medaillor 
S.  er  Søn  af  Hofgravør  Peter  Carl  S.  (f.  1812  f  '881)  og  Anne 
Marie  f  Andresen  (f.  181 2  f  1880)  og  fødtes  i  Kjøbenhavn  21.  Maj 
185 1.  Da  han  i  1866  kom  ind  som  Elev  af  Kunstakademiet,  var 
det  Meningen,  at  han  skulde  forberedes  udelukkende  til  at  blive 
Gravør;  efterhaanden  fik  han  dog,  særlig  under  Paavirkning  af 
Jerichau,  mere  Lyst  til  Billedhuggerkunsten  og  uddannede  sig  i 
denne,  til  han  1870  kunde  erhverve  sig  Afgangsbevis  som  Model- 
lerer.   I  1873  debuterede  han,  der  efter  at  have  forladt  Akademiet 

yar  vedbleven  at  arbejde  under  Jerichau,  paa  Charlottenborgudstil- 
lingen med  2  anselige  Arbejder,  «En  sovende  Hyrdedreng  med 
sin  Hund»  og  Statuen  «Philoktetes)»,  hvilket  sidste  Kunstværk  ind- 
bragte ham  Akademiets  mindre  Guldmedaille ;  i  det  følgende  Aar 
kom  3  livfulde  og  dygtig  gjennemførte  Portrætmedailloner  og  i 
1875  foruden  et  Relief,  « Johannes  prædiker  i  Ørkenen »,  den  smukke 
Statue  civar  Huitfeldt»,  der  lønnedes  med  den  Neuhausenske  Præ- 
mie. Den  store  Guldmedaille  fik  S.  i  1877  for  Relieffet  «Jesus  tor 
Disciplenes  Fødder »,  og  s.  A.  tilkjendtes  ham  Akademiets  Rejse- 
stipendium paa  2000  Kr.,  for  hvilket  han  begav  sig  til  Paris,  hvor 
det  var  hans  Hensigt  at  uddanne  sig  til  Medaillør.  Han  udførte 
ogsaa  der  flere  Stempler,  men  da  han  efter  at  have  studeret  i 
Frankrig  omtrent  i^/a  Aar  kom  til  Rom,  vendte  han  tilbage  til 
den  egentiige  Billedhuggerkunst  og  modellerede  bl.  a.  det  første 
af  sine  Hovedværker,  Gruppen  «Adam  og  Eva»,  der  blev  udstillet 
1881,  s.  A.  som  han  kom  hjem  fra  sin  første  Udenlandsrejse. 
Kunstværket  vakte  ikke  ringe  Opmærksomhed  og  indbragte  S.  i 
Hjemmet  Halvdelen  af  den  Eibeschiitzske  Præmie,  paa  Pariser- 
Udstillingen  en  Sølvmedaille ;  senere  blev  det  udført  i  Marmor  og 
erhvervet  til  Nationalmusæet.  Sin  anden  større  Udenlandsrejse 
foretog  S.  i  1885  med  det  Anckerske  Legat;  s.  A.  udstillede  han 
paa  Charlottenborg  en  Buste  af  Sarah  Bernhard  og  «den  Madvig- 
ske Æresmedaille^;  i  1886  kom  hans  c  Gruppe  til  et  Gravmonu- 
ment»,  en  fin  og  aandfuld  Komposition  med  Figurer  i  mere  end 
naturlig  Størrelse.  Mellem  hans  senere  Værker  kan  nævnes  den 
smukke  Marmorstatuette  «Vittorio>  (1888),  Gruppen  «En  Moder 
med  sit  Bam»  (1890,  Ribe  Stiftsmusæum),  Statuen  « Judith  ^  (1893) 
og  Statuen  «Baggesen»,  udstillet  og  kjøbt  til  Nationalmusæet  1901, 
end  videre  Medaillen  til  « Dansk  Jagtforening*  med  en  ypperlig 
løbende  Hund  og  «J  C.  Jacobsens  Jubilæumsmedaillei.  S.  hører 
til  de  danske  Billedhuggere,  der  tidligst  og  stærkest  have  fjæmet 
sig  fi'a  den  Thorvaldsenske  antikiserende  Stil  og  ladet  sig  paavirke 
af  andre,  mere  moderne,  særlig  franske  Strømninger.  Han  er  en 
dygtig  og  selvstændig  Kompositør,  hvis  Figurer  navnlig  udmærke 
sig  ved  skjøn  og  rolig  Linjeføring,  og  sidder  inde  med  ikke  ringe 
Evne  til  livlig  og  karakterfuld  Modellering. 

Weilbach,  Nyt  Kunstnerlex.  Sigurd  MUlUr. 

Schultz,   Niels   Stockfleth,    1780 — 1832,   Præst,    var   født    i 
Krødsherred    1780  (døbt   14.    Marts)   af  Forældrene   Ole   S.,   resid. 

Kapellan  til  Sigdal,  og  Anne  Kirstine  f.  Stockfleth.  Efter  Fade« 
rens  Død  (1796)  var  der  stor  Fattigdora,  og  man  tænkte  paa  at 
sætte  ham  i  Skomagerlære,  men  Almuen  var  bleven  opmærksom 
paa  den  livlige  Gut,  samlede  Penge  og  skaffede  ham  Undervisning, 
saa  han  snart  kunde  optages  i  Christiania  Latinskoles  næstøverste 
Klasse.  Her  fra  flyttedes  han  efter  et  Fjerdingaar  op  i  Mesterlek- 
tien, hvorfra  han  dimitteredes  1799.  1802  fik  han  Attestats,  hvor- 
efter han  tog  sit  Ophold  i  Kjøbenhavn,  ernærede  sig  ved  Informa- 
tioner, navnlig  i  Engelsk,  og  understøttede  en  yngre  Broder  ved 
Universitetet.  Han  var  i  Vaaben  baade  1801  og  1807,  da  han 
var  Kapitajn  ved  Studenterkorpset.  S.  A.  udgav  han  en  prak- 
tisk engelsk  Sproglære  og  vedblev  sine  Informationer  og  sin  Syslen 
med  litterære  Sager,  til  han  1809  blev  udnævnt  til  resid.  Kapellan 
ved  Frue  Kirke  i  Throndhjem,  i  hvilket  Embede  han  blev  til  sin 
Død,  30.  Maj  1832.  I  Throndhjem  interesserede  han  sig  meget 
for  Skolevæsenet  og  læste  gratis  et  Par  Aar  Engelsk  i  Realsko- 
len. Her  knyttedes  han  til  den  senere  Statsraad  Christian  Krohg 
(IX,  527),  for  hvem  han  skulde  blive  en  betyd ningsftild  Støtte  og 
Medkæmper  i  Politikken.  Ved  sin  pastorale  og  filanthropiske  Virk- 
somhed var  han  tidlig  bleven  en  af  Throndhjems  fremragende  Mænd, 
og  efter  at  være  bleven  valgt  til  Repræsentant  paa  det  overordent- 
lige Storting  1814  beholdt  han  sin  Plads  paa  alle  de  Samlinger, 
han  oplevede,  og  mødte  paa  alle  Ting  undtagen  1821  og  1830,  da 
han  undslog  sig. 

Det  er  som  Politiker,  S.  vandt  et  stort  Ry,  —  maaske  større 
end  hans  Fortjenester.  Hans  vennesæle  Personlighed,  strænge  Ret- 
færdighed, hans  Kundskabsrigdom  og  Talerbegavelse  vandt  ham 
Beundrere,  ogsaa  blandt  dem,  der  ikke  kunde  følge  ham  i  hans. 
til  Dels  yderliggaaende.  Meninger  og  Forslag.  Han  holdt  lige 
strængt  paa  Kongens  og  Folkets  Rettigheder,  og  som  han  med 
den  skarpeste  Mistænksomhed  betragtede  og  behandlede  alt,  hvad 
der  kom  fra  Regeringen,  saa  han  med  lige  saa  stor  Mistro  paa 
Bondebefolkningen,  hos  hvem  han  mente  at  de  formodede  svenske 
Amalgamationsplaner  let  kunde  slaa  an.  Tapperhed  i  Tale  mod 
Kongens  Person  og  alt,  hvad  der  kunde  formodes  at  bære  en 
Sammensmeltningens  Tanke,  var  i  hine  Tider  betegnende  for  den 
ægte  Patriot,  og  i  dette  Stykke  havde  S.  næppe  sin  Overmand. 
Han  var  en  Ynder  af  de  stærke  Vaaben  og  vilde  bruge  Rigsretten 
i  Tide  og  Utide,  men  det  kom  ikke  længere  end  til  Forslaget. 
Hans  Stortingsvirksomhed   er  derfor  ikke  mærket  ved  store  Resul- 

tater,  om  det  end  tør  siges,  at  intet  kom  frem  i  disse  Aar,  uden 
at  han  i  Komiteer  og  paa  Tinget  havde  sin  Del  deri.  Med 
A arene  tog  hans  Iver  af,  og  paa  det  sidste  Storting,  han  mødte  i 
(1827 — 28),  mærkedes  langt  mindre  til  ham  end  tidligere.  Tiderne 
vare  forandrede,  nye  Mænd  som  Ridder  vold  og  H.  Foss  vare 
komne  op,  og  han  havde  vel  ogsaa  faaet  et  klarere  Syn  paa  Sa- 
gerne, ligesom  hans  Helbred  var  svækket,  ikke  mindst  ved  det 
ihærdige  Arbejde  paa  Tinget.  Der  blev  allerede  1816,  og  det  af 
Kirkedepartementets  Chef,  Statsraad  N.  Treschow,  talt  om,  at  Forbi- 
gaaelse  paa  Embedsbanen  havde  sin  Del  i  hans  skarpe  Opposition, 
men  personlig  Bitterhed  har  næppe  været  hans  Sag,  om  han  end 
led  under  Tidernes  Tryk  og  trængte  til  større  Indtægter,  ikke 
mindst  for  sin  store  Godgjørenhed.  Han  var  barnløs,  men  opdrog 
7   Plejebørn. 

Til  at  arbejde  som  Forfatter  paa  det  theologiske  og  kirkelige 
Felt  har  S.  næppe  følt  sig  skikket.  Dertil  havde  Politik  og  filan- 
thropiske  Interesser  for  meget  at  sige  hos  ham,  og  det  tør  vel 
mere  være  disse  end  nogen  fremragende  theologisk  Dygtighed,  der 
skaffede  ham  den  Ære  at  staa  som  Præses  i  det  kongl.  Viden - 
skabsselskab.  Han  udgav  dog  en  Samling  Prædikener  (1823),  der 
fik  en  stor  Udbredelse  og  udkom  i  2.  Oplag  efter  hans  Død.  Af 
hans  efterladte  Prædikener  samlede  hans  Plejesøn  Provst  P.  T. 
Holtermann  1838  en  Postille,  der  ogsaa  udkom  i  2.  Oplag.  Denne 
store  Udbredelse  skyldes  vistnok  det  Ry,  han  havde  vundet  paa 
andre  Kanter,  og  vel  ogsaa  Mangelen  paa  tidsmæssige  Postiller  i 
Landet  I  sine  Prædikener  vil  han  «clade  baade  Fornuften  og 
Hj  ærtet  vederfares  Ret»,  og  de  bære  da  ogsaa  Mærker  af  den 
rationalistiske  Tid,  hvori  Forfatterens  Udvikling  faldt,  saa  han 
bliver  væsentlig  Moralprædikant,  —  visselig  ikke  upaavirket  af 
Mynster. 

S.  blev  gift  19.  Nov.  1808  i  Kjøbenhavn  med  Anna  Louise 
Frederikke  Rohleder  (f.  i.  Febr.  1782  i  Kjøbenhavn,  f  23.  Juli 
1870  i  Aarhus),  Datter  af  Skræddermester  Carl  Frederik  R.  og  Maria 
Magdalena  f.  Runde. 

N.  S.  Schultz,  Prædikener  til  hver  Søndag  og  Helligdag  i  Aaret,  2.  Opl. 
(Chra.   1843),  Fortalen.     Halvorsen,  Norsk  Forf.  Lex.  J),  Thrap, 

Schulz,  Peder,  o.  1691 — 1773,  Sprogmand,  levede  i  Kjøben- 
havn og  døde  som  gammel  Student  i  Almindeligt  Hospital  22.  April 
1773,   82   Aar  gammel.      17 14  blev   han  Student  fra   Frue   Skole  i 

Kjøbenhavn.  1724  udgav  han  « Danskens  Skriverigtigheds,  en  Bog, 
der,  som  Titelen  udviser,  især  angaar  Stavemaaden.  De  Foran- 
dringer, han  foreslog,  ere  væsentlig  de  samme,  som  mange  andre 
Sprogmænd  have  tilstræbt,  og  som  Tid  efter  anden  ere  blevne 
gjennemførte  i  den  danske  Retskrivning. 

N.  M.  Petersen,  Den  dsk.  Lit.  Hist.  IV,  366.  />  K.  Thorsen, 

Schultz,  Peter  Heinrich,  1772 — 1822,  Handelsmand,  var  født 
i  Hamborg  2.  Marts  »1772  og  var  en  Søn  af  Kjøbmand  Johann  Hein- 
rich S.  Faderen  flyttede  til  Altona,  og  S.  kom  i  hans  Forretning, 
men  fik  foruden  den  merkantile  Uddannelse  Lejlighed  til  at  er- 
hverve sig  omfattende  Kundskaber  i  andre  Retninger.  Han  over- 
tog senere  Faderens  Forretning,  som  han  udvidede  betydelig,  og 
foruden  at  drive  en  omfattende  Handelsvirksomhed,  særlig  i  Hertug- 
dømmerne, anlagde  og  ledede  han  en  Tobaksfabrik  i  Varde.  1801 
blev  han  Premierlieutenant  i  Landeværnet.  Han  udmærkede  sig 
senere  under  Krigen  og  fik  efter  dennes  Afslutning  Afsked  som 
Kapitajn.  S.  har  skrevet  nogle  Tidsskriftsartikler,  dels  i  cSchlesw.- 
Holst.  Provinzialberichte»,  hvor  han  behandlede  Fattigvæsensspørgs- 
maal  og  særlig  forsvarede  Fattigkolonien  Friedrichsgabe  mod  de 
Angreb,  der  rettedes  imod  den,  og  dels  i  « Nyeste  Skilderi  af 
Kjøbenhavns,  hvor  han  foruden  en  enkelt  Artikel  af  teknisk  Ind- 
hold navnlig  skrev  om  Penge-  og  Bankvæsen.  Som  Kjøbmand  og 
Fabrikant  samlede  han  sig  en  stor  Tormue,  og  han  efterlod  ved 
sin  Død  et  betydeligt  Beløb  i  Legater  til  velgjørende  Øjemed.  S. 
var  gift  med  sin  Kusine  Ingeborg  Christine  Anchersen  f.  Fridsch, 
Datter  af  Fysikus  A.  F.  F.  i  Ribe,  hvilket  Ægteskab  imidlertid 
opløstes,  og  han  ægtede  senere  (1808)  Henrica  Morville,  Datter  af 
Degn  i  Nørre  Nissum,  Cand.  theol.  Gregers  M.  —  Han  døde  30. 
Maj   1822  i  Altona. 

Thaarup,  Fædrenelandsk  Nekrolog   182 1 — 26.     Erslcw,  Forf.  Lex. 

E,  Meyer. 

Schultze,  Christiaii  Ernst  Wilberg,  1743 — 1819,  naturhisto- 
risk Forfatter,  er  født  i  Rendalen  16.  April  1743  af  Forældrene 
Sognepræst  Christian  Wilberg,  der  under  sin  Studietid  i  Gøttingen 
havde  tillagt  sig  Navnet  Schultze  (f.  1712  f  1750),  og  Catharina  f. 
Krøyer.  Han  blev  Student  1768  og  hengav  sig  snart  med  Liv  og 
Sjæl  til  Naturvidenskaberne,  samlede  Herbarier  og  Insekter.  Han 
fik  siden  Kommunitetet  og  Valkendorfs  Kollegium,  hvor  han  fore- 
tog meteorologiske  Observationer  i  Haven.     Senere  blev  han  Hus- 

lærer  i  Christiania,  hvor  han  1782  udgav  «maanedlige  Tidender* 
af  naturhistorisk  Indhold,  —  populært  og  ikke  uden  Interesse,  da 
Hans  Strøm  skrev  adskilligt  deri.  De  fortsattes  i  «Christianiæ 
fysikalske  Aarbog»  1783,  der  ogsaa  væsentlig  indeholder  oversatte 
smaa  Afhandlinger  om  Meteorologi,  Elektricitet  osv.  Ved  denne 
Tid  kom  han  tilbage  til  Kjøbenhavn  og  blev  Huslærer  hos  Biskop 
Balle,  medens  han  vedblev  Udgivelsen  af  den  fysikalske  A årbog,  til 
han  1790  blev  ansat  som  Klokker,  Skolelærer  og  Bedemand  i  Kra- 
gerø.  Han  sørgede  for,  at  han  ikke  blev  glemt  som  Forfatter,  da 
han  var  hensat  til  dette  fjæme  Sted,  hvor  han  længe  mindedes 
som  en  Lærer,  der  med  Humanitet  og  Dygtighed  hævdede  sin 
Plads.  Han  var  hele  sit  Liv  betagen  af  en  overordentlig  Læselyst 
og  Trang  til  at  meddele  sine  Kundskaber  paa  Tryk.  Det  er 
næppe  tvivlsomt,  at  han  herved  har  udbredt  megen  populær  Natur- 
kundskab, men  naar  han  vilde  gaa  videre  og  gjøre  Opdagelser 
eller  « udlede  Grunde  for  nogle  menneskelige  Handlinger  af  Aander- 
ues  Indflydelse*,  bliver  det  til  vilde  Hypotheser  og  tarvelige  Histo- 
rier om  Spøgelser,  Nisser  og  Mareridt,  hvilket  sidste  efter  hans 
Mening  har  sin  Grund  i  en  plagende  Aand.  Han  døde  i  Lavrvig 
25.  Marts  1819.  Han  blev  gift  i  Christiania  9.  Sept  1785  med 
Elen  Marie  Henny  (f   1763,  f  J  Kragerø  1809,  begr.  5.  Juni). 

Personalhist.  Tidsskr.  2.  R.  V,   198.     Lærde  Efterr.  1803,  Nr.  25.  29.  31. 

D.  Thrap. 

Schultze,  Hieronymus  Johan,  17 16 — 1803,  Krigsdeputeret, 
var  tysk  af  Fødsel  og  skal  være  kommen  til  Danmark  som  hver- 
vet Trommeslager,  men  kom  snart  ind  paa  Kontorvejen,  først  i 
Krigskancelliet,  hvor  han  1746  blev  Sekretær  (Kontorchef);  tillige 
var  han  Avditør  (fra  1743)  og  Regimentskvariermester  (fra  1754) 
ved  Landkadetkompagniet  og  Drabantkorpset.  1757  traadte  han 
over  i  Landetatens  Generalkommissariat  og  var  derefter  i  næsten 
40  Aar  Deputeret  i  de  Kollegier,  som  under  vexlende  Navne 
(Generalkrigsdirektorium ,  Generalitets-  og  Kommissariatskollegium) 
og  Organisationsformer  stode  i  Spidsen  for  Hærens  Administration. 
Ved  Siden  heraf  var  han  til  forskjellige  Tider  Medlem  af  Slots- 
retten  og  af  særlige  Direktioner  (for  Vejvæsenet,  det  militære  Vare- 
magasin), ligesom  han  ogsaa  gjentagende  sad  i  Kommissioner,  til  Dels 
af  stor  Betydning,  saaledes  de  2,  der  udarbejdede  Omorganisationeme 
af  1774  og  1785.  Uden  Tvivl  har  S.  her  gjort  Nytte  ved  sit  nøje 
Kjendskab  til  alle  formelle  Bestemmelser  vedrørende  militære  For- 

hold  (Kollegiets  levende  I^xikon  har  man  kaldt  ham),  men  som 
Personlighed  var  han  vistnok  meget  smaatskaaren.  Allerede  1762. 
da  han  var  sendt  til  Holsten  for  at  lede  den  der  mobiliserede 
Hærs  Forplejningsvæsen,  beklager  Overgeneralen  Saint-Germain  sig 
over,  at  S.  fortaber  sig  i  vidtløftige  Skriverier,  som  han  aldrig 
finder  ud  af  igjen;  han  ser  ved  enhver  Sag  kun  Vanskelighederne 
og  formaar  aldrig  at  overvinde  dem  eller  at  tage  en  rask  Beslut 
ning  (trancher  court).  Og  mange  Aar  efter  siges  der,  at  han  er 
alt  for  ydmyg  og  aldrig  har  kunnet  « holde  Fodslag  med  Tiden » 
—  Han  havde  faaet  Titel  af  Krigsraad  1746,  Justitsraad  1754,  Gene 
ralkrigskommissær  1759,  Etatsraad  1761,  Konferensraad  1768  og  Ge 
hejmeraad  1781;  1774  var  han  bleven  Danebrogsridder.  1796  tog 
han  sin  Afsked;  27.  Sept.   1803  døde  han,  87  Aar  gammel. 

Gift  I.  (18.  April  1755)  ^^^  Christine  Sophie  f.  CoUett  (f  24 
Febr.  1726  f  6.  Febr.  1756),  Datter  af  Kjøbmand  i  Chrisdani 
Peter  C.;  2.  med  Anna  Susanne  f.  Fabritius  (f.  1737  f  11.  Juli  1792, 
Datter  af  Etatsraad,  Bankkommissær  G.  J.  F.  (V,  37). 

Vaupell,  Den  dansk-norske  Hærs  Hist.  II.  Gaspari,  Urkunden  u.  Maters 
lien  I,  271.     Collett,  En  gammel  Christiania  Slægt  S.  109  ff.      ff,    ly^  Harku. 

Schtdtze,  Theodor,  1824 — 98,  Departementschef,  Søn  af  Apcv 
theker  i  Oldenburg  i  Holsten  Johann  Andreas  S.  (f.  20.  Jan.  1779 
t  24.  Febr.  1865)  og  Philippine  f.  Kregel  (f.  8.  Okt.  1784  f  U 
Marts  1862),  var  født  24.  Juni  1824  i  Oldenburg,  tog  1847  juridisk 
Examen  i  Kiel,  blev  1848  Avskultant  ved  Overretten  i  Slesvig, 
1849  Amtssekretær  i  Neumiinster,  1853  Kancellist  i  det  holstenske 
Ministerium,  1855  Kontorchef,  1856  Departementschef,  1857  Etats^ 
raad.  Fra  1859 — 60  var  han  konstitueret  som  Aktuar  i  Pløen  og 
Ahrensbøk  Amter,  1861  kongl.  Kommissarius  i  den  holstenske 
Stænderforsamling,  og  1862  blev  han  Departementschef  i  den  hol- 
stenske Regering  i  Pløen.  Fra  dette  Embede  tog  han  1864  sin 
Afsked  efter  at  være  løst  fra  sin  Ed  til  Kongen  og  tog  nu  Tjene- 
ste som  Gehejmehofraad  hos  Storhertugen  af  Oldenborg.  For  denne 
udarbejdede  han  i  Forening  med  Professor  Pemice  et  Skrift  om 
Storhertugens  Arveret  til  Slesvig  og  Holsten,  hvilket  havde  til  Følge, 
at  Preussen  betalte  Storhertugen  i  Mill.  Thi.  som  Affindelsessum. 
1866  traadte  S.  i  preussisk  Tjeneste  som  Regeringsraad  i  Kiel  og 
forflyttedes  1868  til  Potsdam,  blev  her  1881  Overpræsidialraad  og 
tog  1888  sin  Afsked;    1874  afslog   han  en  Opfordring  af  Bismarck 

til  at  indtræde  i  det  preussiske  Ministerium.  —  S.,  som  var  gaaet 
■over  til  Buddhismen,  døde  ugift  6.  April  1898  i  Potsdam. 

A.    Pfungst,    Ein    deutscher   Buddhist   (Stuttg.    1899).      Albcrti,    Schlesw.- 
HolstLaaenb.  Schriftstellcr-Lex.  ff,  R^  Hiort- Lorenzen, 

Schtimacher»  Albert,  f  ^^»  s.  Gyldensparre  (VI,  361). 

Schumacher,  Andreas,  1726 — 90,  Diplomat,  Kabinetssekre- 
tær, Amtmand,  var  født  i  Kjøbenhavn  26.  Avg.  1726  og  Søn  af 
Poul  Gerhard  S.,  der  var  Bogholder  ved  et  Assuranceselskab  i 
Kjøbenhavn.  Faderen,  der  selv  havde  litterære  Interesser,  har 
aabenbart  skaffet  Sønnen  en  god  Opdragelse  og  Uddannelse,  og 
Sans  for  Litteratur  traadte  da  ogsaa  frem  hos  S.  i  hans  unge 
Dage.  Rigtignok  var  han  alt  andet  end  heldig,  da  han  1757  ud- 
gav nogle  Aktstykker  om  den  utrolig  urenlige  Tilstand,  der  ved 
en  Politiundersøgelse  171 1  skulde  være  fundet  i  Snøde  Præstegaard 
paa  Langeland,  thi  efter  kongelig  Befaling  blev  hans  lille  Skrift 
formedelst  <dets  Usandfærdighed  og  Familiens  Fornærmelse*  kas- 
seret. Derimod  indlagde  han  sig  Fortjeneste  ved  at  udgive  en 
Samling  cGelehrter  Månner  Briefe  an  die  Konige  in  Dannemark 
von  1552 —1663 »  (3  Bind,  1758—59).  Imidlertid  var  han  (1757) 
bleven  Sekretær  i  tyske  Kancelli  og  havde  her  vundet  J.  H.  E. 
Bernstorffs  Tillid  og  Velvilje,  saaledes  at  denne  sendte  ham  som 
Legationssekretær  til  St  Petersborg.  Det  var  A.  S.  Osten  (XII, 
450),  der  den  Gang  var  Statsafsending  i  Rusland,  og  som  han  alt- 
saa  kom  til  at  samvirke  med.  Men  dette  Samarbejde  maatte  i 
Længden  blive  vanskeligt,  thi  da  Bernstorff,  sikkert  uden  tilstrække- 
lig Grund,  fattede  Mistillid  til  Osten  netop  paa  et  Tidspunkt,  da 
der  førtes  en  vigtig  Underhandling  med  Rusland,  og  han  havde 
ulige  mere  Tillid  til  S.,  førte  han  en  Brevvexling  med  denne  bag 
Ostens  Ryg  (1763 — 64),  og  det  var  denne  Brevvexling,  der  fik  mest 
at  sige  med  Hensyn  til  Afslutningen  af  Forbundet  af  11.  Marts 
1765  med  Rusland.  Men  Forholdet  imellem  S.  og  Osten,  der  kom 
under  Vejr  med  denne  Brevvexling,  blev  naturligvis  ødelagt  derved 
og  var  yderst  ubehageligt  for  S. 

Med  denne  Sendelse  var  S.s  Virksomhed  som  Diplomat  forbi. 
Han  blev  efter  at  have  virket  ved  denne  Underhandling,  og  det 
med  Dygtighed,  kaldt  tilbage  efter  eget  Ønske  i  Foraaret  1765; 
Etatsraadstitelen,  der  netop  nu  blev  ham  til  Del,  skulde  sikkert 
være  et  Vidnesbyrd  om  Regeringens  Anerkjendelse.     Efter  sin  Til- 

Dansk  biogr.  Lex.     XV.  Juni  1901.  23 

bagekomst  til  Kjøbenhavn  stod  han  i  Begyndelsen  til  Raadighed^ 
men  blev  dog  brugt  som  Regeringens  Agent  under  de  første  For- 
handlinger med  Saldern,  da  denne  i  Efteraaret  1766  kom  til  KjV 
benhavn.  Ikke  længe  efter  blev  han,  da  Reverdil  maatte  forlade 
Landet,  dennes  Efterfølger  som  Kabinetssekretær  hos  Kongen  (21. 
Nov.  1767),  og  han  beklædte  denne  ret  vanskelige  og  tit  pinlige 
Stilling  indtil  Begyndelsen  af  177 1.  I  denne  Tid  var  han  bl.  a. 
med  Kongen  paa  hans  Udenlandsrejse,  ved  hvilken  Lejlighed  han 
blev  Æresdoktor  i  Cambridge.  Konferensraad  blev  han  1769.  Faa 
Dage  efter  at  han  var  bleven  ansat  som  Kabinetssekretær,  blev 
han  gjort  til  Medlem  af  den  den  Gang  nylig  oprettede  Land- 
væsenskommission,  og  der  fra  gik  han  1768  over  i  General-Land- 
væsenskoUegiet.  Han  hørte  til  dem,  der  ønskede  Hoveriet  ind- 
skrænket og  bestemt  og  Tienden  afløst;  videregaaende  Reformer 
gøs  han  endnu  tilbage  for;  men  naar  man  ser,  at  han  blev  sat 
ind  i  den  temmelig  radikale  Landvæsenskommission  af  1770,  maa 
han  antages  efterhaanden  mere  at  være  bleven  Fremskridtsmand 
paa  dette  Omraade.  Da  Struensee  i  Foraaret  1771  lod  Kancelliet 
omorganisere,  blev  S.  Deputeret  i  dette  Kollegium,  og  fra  i.  Maj 
at  regne  fik  han  Ledelsen  af  2.  Departement  i  dette  Kollegium^ 
d.  V.  s.  de  Sager,  der  vedrørte  Jylland,  Laaland-Falster  og  Lange- 
land. 

Skjønt  S.,  hvad  hans  personlige  Forhold  ligefrem  nødte  ham 
til,  lod  sig  bruge  i  vigtige  Embeder  i  Struenseetiden,  havde  han 
bevaret  sin  Forbindelse  med  sin  gamle  Chef,  den  ældre  Bernstorff, 
der  fra  sin  Side  fastholdt  Velvilje  imod  ham  og  i  sine  Breve 
kalder  ham  «vor  kjære  S.».  Da  Struensee  blev  styrtet,  havde  de 
nye  Magthavere  den  Tillid  til  S.,  at  de  atter  ansatte  ham  som 
Kabinetssekretær  hos  Kongen;  men  hans  Virksomhed  som  saadan 
og  som  Kancellideputeret  var  dog  nu  kun  af  stakket  Varighed. 
Han  blev  allerede  Qærnet  18.  Jan.  1773  i,  hvad  man  kan  kalde 
en  hæderlig  Forvisning,  nemlig  til  at  være  Amtmand  i  Segeberg. 
Hvad  Grunden  var  hertil,  er  ikke  opklaret.  Man  kan  dog  se,  at 
medens  den  ældre  Bernstorff  havde  været  venligsindet  imod  ham, 
var  dennes  Brodersøn  A.  P.  Bernstorff,  hvis  Stjæme  fra  Slutningen 
af  1772  var  i  stærk  Opgang,  ham  ingenlunde  gunstig;  han  saa 
hans  Bortfjærnelse  med  Glæde,  bl.  a.  fordi  han,  der  var  stram 
Aristokrat,  var  bange  for,  at  S.  ved  sin  Stilling  skulde  give  Støtte 
for  borgerlige  Mænds  Avancement.    S.  døde  2.  Jan.   1790.     Ridder 

af  Danebrog  blev  han  1783.  —  Han  var  gift  med  Sophie  Hedevig 
Rebecca  f  Weddi  (f.  1752  i  Oldenborg,  f  1822).  E.  Holm. 

Schumacher,  Andreas  Anton  Frederik,  1782 — 1823,  Officer, 
blev  født  22.  Febr.  1782  i  Segeberg  og  var  Søn  af  ovfr.  nævnte 
Amtmand  Andr.  S.  Fia  Frikorporal  blev  S.  1803  Fændrik  i  ol- 
denborgske Infanteriregiment  og  1804  Sekondlieutenant,  men  s.  A. 
overgik  han  til  Ingeniørkorpset.  1809  blev  S.  Premierlieutenant  og 
Adjoint  i  Generalstaben,  181 2  Kapitajn  og  Divisionsadjudant.  Under 
sin  Tjeneste  i  Kongens  « Hovedkvarters  syslede  han  med  Skyts- 
konstruktioner. Nye  Modeller  af  Orgelskyts  dukkede  den  Gang 
kun  frem  med  Mellemrum,  saaledes  da  S.  1807  foreslog  sine  <  Ra- 
ketter*, hvor  den  bevægende  Kraft  blev  leveret  af  selve  Projek- 
tilet, og  som,  anbragte  i  et  Orgelstel,  i  kort  Tid  kunde  præstere 
et  betydeligt  Skudantal.  Frederik  VI  interesserede  sig  for  denne 
Opfindelse,  oprettede  en  Raketfabrik  under  S.  (181 2)  og  senere  et 
Raketkorps  med  S.  som  Chef  (1816),  men  baade  Skytset  og  Korp- 
set forsvandt  uden  Anvendelse  under  alvorlige  Forhold.  S.  skal 
ogsaa  have  konstrueret  et  Skyts,  der  lignede  Espingoleme,  som 
bleve  anvendte  i  de  2  slesvigske  Krige,  men  næppe  havde  mere 
end  moralsk  Virkning.  S.,  som  1814  var  bleven  Kammerjunker, 
døde  allerede  3.  Jan.  1823  i  Kjøbenhavn.  Han  havde  ægtet 
Elisabeth  Cathrine  Svendsen  (f.  12.  Marts  1781  f  13.  Okt.  1838), 
Datter  af  Inspektør  ved  Klasselotteriet  Pet.  Nic.  S.  og  Maria  f 
Poulson.  Efter  dette  Ægteskabs  Opløsning  giftede  S.  sig  181 7 
med  Karen  Marie  Tscheming  (f.  18.  Sept.  1794  f  2.  Okt.  1858), 
Datter  af  Oberst  Eilert  Pet.  T.  (f  1832). 

Tychsen,  Fortifikations-Etaterne  og  Ingenieurkorpset  1684 — 1893  S.  55  f. 
Milit  Tidsskr.   1900.  Lesstr. 

Schtimacher»  Andreas  Christian,  1793 — 1874,  Overtoldinspek- 
tor, var  en  Søn  af  Administrator  ved  den  kongl.  danske  Manufak- 
turhandel Christian  Frederik  S.  (døbt  15.  Maj  1759  f  5-  Okt.  1803) 
og  Signe  Bolette  f  Wandel  (døbt  11.  Febr.  1767  f  7-  Juni  1844). 
Han  fødtes  28.  Juni  1793  i  Helsingør,  blev  18 12  privat  dimitteret 
til  Universitetet  og  tog  det  følgende  Aar  filologisk-filosofisk  Examen. 
Allerede  181 1  var  han  bleven  ansat  som  Kopist  ved  F'abrikdirek- 
tionen  under  Kommercekollegiet,  og  1823  udnævntes  han  til  Fuld- 
mægtig i  det  kjøbenhavnske  Told-  og  Konsumtionskontor,  hvor  han 
1838  konstitueredes  og  1841  fik  fast  Ansættelse  som  Chef    Det  føl- 

gende  Aar  beskikkedes  han  til  Told-  og   Konsumtionsinspektør  i 
Aarhus,    1844   blev   han   fungerende   Overkontrollør   for   Østifterne, 

1847  udnævntes  han  til  Toldinspektør  i  Kjøbenhavn,   forfremmedes 

1848  til  Overtoldinspektør  sammesteds  og  forblev  nu  i  dette  Em- 
bede, som  han  røgtede  med  anerkjendt  og  paa  forskjellig  Maade 
paaskjønnet  Dygtighed  til  sin  Død,  3.  Juli  1874,  i  Kjøbenhavn. 
1847  ^^  ^^^  tillige  bleven  Medlem  af  Karantænekommissionen  for 
Kjøbenhavn,  og  1859  blev  han  Formand  for  den  angaaende  Karan- 
tænelovgivningen nedsatte  Kommission.  1835  havde  han  faaet  Titel 
af  Kammerassessor,  1841  af  Kammerraad,  1842  af  Justitsraad,  1848 
af  Etatsraad,  og  1861  tildeltes  der  ham  Danebrogsordenens  Kom- 
mandørkors. —  Han  blev  1820  gift  med  Sophie  Kirstine  Weilbach 
(f.  paa  Christianshavn  7.  Dec.  1798,  f  20.  Juli  1853),  en  Datter  af 
Sejl-  og  Kompasmager  Johan  Philip  W.  og  Marie  Kirstine  f.  Borgen. 

Ersiew,  Forf.  Lex.  G,  Kringelbach, 

Schumacher,  Christian  Andreas,  1810 — 54,  Officer,  fødtes 
6.  Sept.  1810  i  Tjømelund  paa  Sjælland  som  Søn  af  ovennævnte 
Kapitajn  Andr.  Ant.  Fred.  S.  Efter  Faderens  Død  tog  hans 
Farbroder  nedennævnte  Professor  Heinr.  Chr.  S.  sig  af  ham  og 
satte  ham  i  Pension  hos  Mekaniker  og  Astronom  Repsold  i  Ham- 
borg, hvor  han  blev  3  Aar  indtil  sin  Konfirmation  og  fik  Interesse 
for  Naturvidenskaberne.  1829  tog  han  Officersexamen  paa  Land 
kadetakademiet,  183 1  blev  han  Sekondlieutenant  ved  det  slesvigske 
Kyrasserregiment,  1833 — 38  assisterede  han  som  Officer  sin  Far- 
broder ved  Gradmaalingen,  1839  sendtes  han  til  Tyskland  for  at 
studere  Jærnbanevæsen  og  Naturvidenskaber,  1842  blev  han  efter 
Ansøgning  sat  paa  Vartpenge.  Efter  i  Jæmbaneanliggender  at 
være  kommen  til  St.  Petersborg  arbejdede  han  1844 — 45  paa  Ob- 
servatoriet i  Pulkova,  hvor  han  bl.  a.  anstillede  Undersøgelser  over 
Thermometre  og  Isens  Varmeledningsevne.  Efter  sin  Hjemkomst 
1845  fi^  ^an  af  Videnskabernes  Selskab  Understøttelse  til  at  fort- 
sætte disse  Undersøgelser,  hvis  Resultater  fremkom  i  Selskabets 
Oversigter.  Han  havde  for  øvrigt  allerede  1842  faaet  Selskabets 
Sølvmedaille  for  sit  Instrument  til  at  maale  Hurtigheden  af  to- 
nende Strænges  Svingninger.  1848  meldte  han  sig  til  Tjeneste 
og  deltog  i  Treaarskrigen.  1849  fik  han  Ritmesters  Karakter.  185 1 
blev  han  ansat  som  Skovrider  i  Aabenraa  Skovdistrikt;  men  alle- 
rede 1853  blev  han  paa  Grund  af  Svagelighed  sat  paa  Pension  og 
døde  i   Kolding  4.   Avg.    1854.     Han  var  gift  med   Louise   Maria 

f.  Jørgensen.  Foruden  de  mere  videnskabelige  Arbejder  har  S. 
skrevet  en  Mængde  populære  Artikler,  f.  Ex.  i  det  1848  paabe- 
gyndte « Nordlyset  t,  hvis  Redaktør  han  i  Begyndelsen  var.  Han 
holdt  ofte  populære  Foredrag  og  Rækker  af  saadanne;  derved 
fremkom  hans  «De  vigtigste  af  Astronomiens  Hovedlærdomme* 
(1844).  De  3  første  Bind  af  Humboldts  <  Kosmos »  har  han  over- 
sat paa  Dansk  (1847 — 53)- 

Erelew,  Forf.  Lex.  C.  F.  PechiOe, 

Schumacher,  Georg  Friedrich,  177 1 — 1852,  Skolemand,  var 
en  Søn  af  Kjøbmand  Georg  Bernhard  S.  og  Johanna  Henriette  f. 
Gensicke.  Han  blev  født  i  Altona  19.  Dec.  1771.  Kun  3  Aar 
gammel  mistede  han  sin  Fader  og  voxede  nu  op  i  et  paa  Grund 
af  yderlig  Fattigdom  og  Moderens  tunge  Sind  glædeløst  Hjem. 
Ved  en  Morbroders  Hjælp  kom  han  dog  i  sit  12.  Aar  i  Altona 
Latinskole,  hvorfra  han  1791  blev  dimitteret  til  Kiels  Universitet. 
Allerede  som  Barn  havde  han  undervist,  først  sine  yngre  Søskende, 
derefter  Skolekammerater,  og  ogsaa  i  Studenteraarene  gav  han 
Undervisning  og  kom  saaledes  tidlig  ind  paa  det,  der  skulde  blive 
hans  Livsgjerning.  Da  der  imidlertid  ikke  paa  den  Tid  gaves 
nogen  egentlig  Uddannelse  for  vordende  Lærere  ved  Universitetet, 
studerede  han  Theologi.  1795  afsluttede  han  sine  Universitetsstu- 
dier og  blev  Aaret  efter  Rektor  ved  Borgerskolen  i  Wilster.  Han 
vilde  dog  hellere  til  en  lærd  Skole  og  modtog  derfor  det  ham  til- 
budte Konrektorat  i  Husum  1798.  4  Aar  efter  blev  han  Konrektor 
ved  Domskolen  i  Slesvig  og  endelig  1820  Rektor  ved  samme  Skole. 
Men  allerede  længe  i  Forvejen  havde  han  som  Konrektor  været 
Skolens  bærende  Kraft,  da  Rektoren,  H.  Esmarch  (IV,  595),  paa 
Grund  af  Alderdomssvaghed  manglede  al  Avtoritet  over  for  Discip- 
lene. 1835  trak  S.  sig  tilbage  fra  Skolegjemingen,  til  Dels  fordi 
hans  Syn  var  i  høj  Grad  svækket,  men  holdt  efter  den  Tid  i  et 
Par  Vintre  historiske  Forelæsninger  for  en  talrig  Kreds  af  Mænd 
og  Kvinder.  1824  havde  han  faaet  Professortitelen.  Han  døde  2. 
April  1852.  —  1796  ægtede  han  sin  Kusine  Hanne  Bong  (f.  1772 
t  1826). 

S.  var  en  livhg  Mand  med  gode  Kundskaber  og  selskabelige 
Talenter;  derfor  var  han  søgt  baade  som  Privatlærer,  især  i  Fransk, 
og  som  Selskabsmand.  Det  er  maaske  Grunden  til,  at  hans  For- 
fattervirksomhed indtil  hans  Alderdom  indskrænker  sig  til  en  Række 
Smaaafhandlinger  i  Skoleprogrammerne,   som  oftest  af  pædagogisk 

Indhold  (næsten  alle  paa  Tysk).  Men  da  skrev  han  med  ung- 
dommeligt Liv  en  højst  interessant  Bog:  «Genrebilder  aus  dem 
Leben  eines  siebenzigjåhrigen  Schulmannes  emsten  u.  humoristi- 
schen  lnhalts»  (1841).  I  denne  Bog  opruller  han  en  Mængde 
Billeder  af  Livet  paa  den  Tid,  ingenlunde  af  Skole-  og  Universi- 
tetslivet  alene,  og  giver  ypperlige  Bidrag  til  Tidsaandens  Historie. 
G.  F.  Schumacher,  Genrebilder  etc.  Vor  Ungdom  1897,  S.  418  ff.  Lflb- 
ker  u.  Schrbder,  Schlesw.-Holst-Lauenb.  Schriftsteller-Lcx.  Alberti,  Schlesw.- 
Holst.-Lauenb.  Schriftsteller-Lex.  y^.  J^^  Hasselager. 

Schumacher,  Gustav  Heinrich  Ludwig,  1802 — 63,  Præst, 
var  en  Søn  af  ovfr.  nævnte  Rektor  Georg  Fried.  S.  og  fødtes  i 
Husum  20.  Jan.  1802.  Efter  at  have  gjennemgaaet  Domskolen  i 
Slesvig  og  studeret  ved  Universiteterne  i  Halle  og  Kiel  tog  han 
theologisk  Embedsexamen  paa  Gottorp  1827  og  ansattes  1829  som 
Rektor  ved  Byskolen  i  Itzeho.  1838  kaldedes  han  til  Hovedpræst 
i  Tønning,  sluttede  sig  1848  til  den  slesvig-holstenske  Side  og  del- 
tog 1849 — 50  i  Protesterne  mod  Bestyrelseskommissionen.  Ligesom 
de  fleste  slesvigske  Præster  nægtede  han  at  bekjendtgjøre  Regerin- 
gens Anordninger,  at  fremsige  den  lovbefalede  Bøn  for  Kongen 
osv.;  men  S.  fastholdt  dette  Standpunkt  ogsaa  efter  Slaget  ved 
Isted,  i  flere  Maaneder  besteg  han  ikke  Prædikestolen  alene  for 
at  undgaa  Kongebønnen,  men  alligevel  indsendte  han  samtidig 
Forsikringer  om  Loyalitet  og  Troskab  til  den  danske  Regering.  I 
Nov.  1850  afskedigede  Tillisch  ham,  og  da  Stemningen  var  meget 
urolig  i  Tønning,  anviste  Generalkommandoen  ham  først  Odense, 
senere  Flensborg  som  tvungent  Opholdssted,  og  i  disse  Byer  til- 
bragte han  noget  over  et  halvt  Aar  imder  et  for  øvrigt  mere  end 
mildt  Polititilsyn.  Samtidig  gjorde  han  alt  for  atter  at  blive  taget 
til  Naade.  Han  hjemsøgte  Kongen,  Tillisch,  Ministeriet  og  Regen- 
burg med  de  mest  angergivne  Andragender  om  Gjenindsættelse  i 
Embede,  men,  sit  gamle  Dobbeltspil  tro,  modtog  han  ogsaa  Under- 
støttelse fra  den  holstenske  Hjælpekomité  i  Kiel  og  søgte  gjennem 
den  at  opnaa  Ansættelse  i  Tyskland.  I  Avg.  185 1  forlod  han  fri- 
villig Hertugdømmerne,  kaldedes  s.  A.  til  Hjælpepræst  i  en  rhin- 
preussisk Landsby  og  forfremmedes  1854  til  Sognepræst  i  Geisweiler 
ved  Saarbriick.  Han  havde  tidligere  forfattet  nogle  Ungdomsdigte 
og  en  Roman,  og  da  han  1860  opgav  præstelig  Virksomhed,  sam- 
menskrev han  « Leiden  u.  Erquickungen  eines  aus  seiner  Heimath 
vertriebenen  Schleswigschen  Geistlichen*  (Barmen  1861;  2.  Opl. 
s.  A.),   et  halvvejs  opdigtet  Skandskrift,    et   af  de   usandfiaerdigste 

og  mest  skamløse  Angreb  paa  Danmark,  som  Datidens  slesvig- 
holstenske Litteratur  kan  opvise,  og  da  han  blev  imødegaaet  fra 
-dansk  Side,  udsendte  han  «Der  gerechtfertigte  Schleswig-Holsteinis- 
mus»  (Barmen  1862).  —  Han  døde  i  Barmen  i  Jan.  1863. 

Ltibker  u.  Schrdder,  Schlesw.-Holst-Lauenb.  Schriftsteller-Lex.  Alberti, 
-Schlesw.-Holst.-Lauenb.  Schriftsteller-Lex.  Anti-Schumacher ;  neue  actenmfissige 
Beitråge  zur  Gesch.  der  Leiden  des  G.  S.  (2.  Aufl.,  Berlin   1862). 

F,  Lauridsen, 

Schumacher,  Heinrich  Christian,  1780 — 1850,  Astronom, 
fødtes  3.  Sept.  1780  i  Bramstedt  i  Holsten  som  Søn  af  ovennævnte 
Amtmand  Andr.  S.  Efter  Faderens  Død  1790  flyttede  Moderen  til 
Altona,  hvis  Gymnasium  S.  besøgte.  1799 — 1804  studerede  han 
Jura,  mest  i  Kiel,  noget  dog  ogsaa  i  Gøttingen,  ved  hvis  Univer- 
sitet han  1806  blev  Dr.  jur.  in  absentia.  1804  kom  han  som  Hus- 
lærer til  Lifland  og  blev  1805  juridisk  Docent  i  Dorpat.  Her  kom 
han  i  Forbindelse  med  Professor  J.  W.  A.  Pfaff,  der  øgede  den 
Lyst  til  Astronomi  og  Mathematik,  han  allerede  som  Dreng  havde 
faaet  gjennem  den  ved  sin  Topografi  over  Slesvig  og  Holsten  be- 
kjendte  Pastor  Dørfel  og  gjennem  Rektoren  ved  Gymnasiet  i  Al- 
tona, Struve,  der  var  Fader  til  den  senere  saa  berømte  Astronom 
F.  G.  W.  S.  1807  tog  han  til  Kjøbenhavn,  hvor  han  havde  faaet 
Udsigt  til  en  Ansættelse  i  Rentekammeret.  I  den  ved  Bombarde- 
mentet fremkaldte  Forvirring  blev  der  dog  ikke  noget  heraf.  Men 
snart  efter  fik  han  et  Rejsestipendium  til  videre  Uddannelse  i 
Astronomi  og  tog  1808  til  Gøttingen,  hvor  han  nød  Vejledning  af 
Gauss  og  sluttede  Venskab  med  denne.  1809  vendte  han  tilbage 
til  Altona  og  gav  sig  til  at  være  Lærer  i  Hamborg,  paa  hvis 
Observatorium  han  tillige  begyndte  at  virke.  De  Bestræbelser, 
han  gjorde  for  at  faa  Ansættelse  i  Danmark,  syntes  først  ikke  at 
skulle  føre  til  noget,  og  han  havde  allerede  lagt  Planer  om  at 
søge  andensteds  hen,  da  han  pludselig  1810  modtog  Udnævnelse 
til  extraordinær  Professor  i  Kjøbenhavn.  Han  vilde  imidlertid 
nødig  til  Observatoriet  i  Kjøbenhavn,  da  Forholdet  mellem  Th. 
Bugge  (III,  243)  og  ham  var  alt  andet  end  godt,  og  ansøgte  der- 
for om  og  fik  Tilladelse  til  foreløbig  at  fortsætte  sin  Virksomhed 
ved  Observatoriet  i  Hamborg.  18 13  blev  han  Direktør  for  Observa- 
toriet i  Mannheim,  hvilken  Plads  han  fik  Tilladelse  til  at  tage 
imod  paa  den  Betingelse,  at  han  skulde  komme  hjem,  naar  han 
kaldtes.  Dette  skete  allerede  2  Aar  derefter,  i  det  han  efter  Bug- 
ges Død   1815  blev  kaldet  til  ordinær  Professor  i  Astronomi  ved 

Kjøbenhavns  Universitet.  Paa  Hjemvejen  kom  han  over  Wien^ 
hvor  han  forestillede  sig  for  Frederik  VI.  1816  blev  ogsaa  den 
danske  Gradmaaling  overdraget  ham.  Han  tik  i  den  Anledning 
P'rederik  VI  til  at  oprette  et  Observatorium  i  Altona,  og  dette 
blev  snart  og  indtil  hans  Død  hans  stadige  Opholdssted,  i  det  han 
allerede  182 1  fuldstændig  fritoges  for  sine  Professorpligter,  uden  dog 
derfor  at  opgive  Professoratet. 

Paa  Observatoriet  i  Altona  udfoldede  S.  nu  en  meget  stor 
Virksomhed,  og  han  forstod  at  gjøre  det  til  en  Slags  Centrum  for 
den  astronomiske  Verden.  Berømtheder  som  Gauss,  Olbers,  Bessel 
og  Struve  kom  til  ham  for  at  overvære  de  geodætiske  Operationer. 
Alle  vilde  se  den  i  sin  Slags  enestaaende  rige  Samling  af  Appa- 
rater, Instrumenter  og  Modeller  til  saadanne,  han  tilvejebragte, 
rigelig  støttet,  som  han  var,  af  den  danske  Regering.  Han  udgav 
alle  Haande  astronomiske  Efemerider  og  1  abeller,  der  bleve  Astro> 
nornerne  til  stor  Nytte,  og  1821  grundlagde  han  med  særlig  Under- 
støttelse af  Frederik  VI  Tidsskriftet  cAstronomische  Nachrichtem, 
som  han  redigerede  indtil  sin  Død,  og  som  snart  blev  Central- 
organ for  hele  den  astronomiske  Verden,  hvad  det  endnu  den  Dag 
i  Dag  er. 

Den  danske  Gradmaaling  fremmedes  med  stor  Kraft  i  Aarene 
181 7 — 21  fra  Elben  og  op  til  Als,  og  1820 — 21  udmaaltes  dens 
sydlige  Basis  ved  Braack  i  Holsten  med  et  ejendommeligt,  dertil 
konstrueret  Apparat.  Men  derpaa  gik  Arbejdet  gradvis  næsten  i 
Staa,  i  det  S. s  Opmærksomhed  synes  at  være  bleven  mere  optagen 
af  den  geografiske  Landmaaling  i  Holsten,  der  i  1820  var  bleven 
ham  overdragen  af  Videnskabernes  Selskab.  Først  1837  toges  der 
atter  ordentlig  fat  paa  den  egentlige  Gradmaaling,  i  det  dens  Bud- 
get dog  samtidig  blev  noget  nedsat.  1819  gjorde  S.  en  viden- 
skabelig Rejse  til  Frankrig  og  England,  1824  foretog  han  i  For- 
bindelse med  det  engelske  Board  of  longitudes  en  betydningsfuld 
Kronometerexpedition  til  Bestemmelse  af  Længdeforskjellen  mellem 
Greenwich  og  Altona,  1826  tog  han  til  Miinchen  i  Anledning  af  et 
der  bestilt  Instrument,  1830  udmaalte  han  Sekundpendulets  Længde 
paa  Slottet  Giildenstein  i  Holsten  i  Anledning  af  projekterede 
Ændringer  i  dansk  Maal  og  Vægt,  1840  besøgte  han  det  store, 
nyoprettede  Observatorium  i  Pulkova,  1842  iagttog  han  den  totale 
Solformørkelse  i  Wien. 

Oprøret  1848  bedrøvede  S.  dybt,  og  Treaarskrigen  medførte 
naturligvis  stor  Forstyrrelse  i  hans  Forhold.    Fra  Udlandet  indkom 

der  til  den  danske  Regering  Petitioner  om  at  yde  ham  og  hans 
Virksomhed  Beskyttelse;  Petitionerne  viste,  hvor  anset  han  var, 
men  vare  for  øvrigt  overflødige.  Dog  kunde  den  danske  Regering 
naturligvis  ikke  tage  sig  af  Observatoriet  i  Altona,  saa  længe  dens 
Forbindelse  med  det  var  afbrudt,  og  Oprørsregeringen  udbetalte 
heller  intet  til  det.  S.  havde  imidlertid  allerede  fra  Dreng  af  været 
noget  svagelig.  De  gode  og  lykkelige  Forhold,  imder  hvilke  han 
hidtil  havde  levet,  havde  holdt  ham  ret  godt  oppe.  Gjenvordig- 
hedeme,  der  nu  indfandt  sig  i  hans  Alderdom,  bidroge  til  at  kaste 
ham  paa  Sygelejet,  og  28.  Dec.  1850  døde  han  i  Altona. 

S.  har  udgivet  mange  Aars-  og  andre  Tabeller.  Hans  cSamm- 
lung  von  Hulfstafeln»  (I — II,  Kbh.  1822 — 25)  blev  Astronomerne 
til  stor  Nytte  og  benyttes  endnu  i  nyere  og  forøgede  Udgaver. 
Til  stor  Nytte  vare  ogsaa  hans  «:  Astronomische  Hiilfstafeln*  for 
hvert  af  Aarene  1820 — 29,  der  udkom  i  Kjøbenhavn,  og  hvis  Prin- 
cipper saa  bleve  optagne  af  cBeriiner  Astronomisches  Jahrbuch». 
I  mange  Aar  udgav  han  navtiske  Tabeller;  de  udkom  i  Kjøben- 
havn, dels  paa  Dansk,  dels  paa  Engelsk,  og  forbleve  ikke  uden 
Indflydelse  paa  den  engelske  «Nautical  almanac*.  For  Aarene 
1836 — 41  og  1843 — 44  udgav  han  i  Stuttgart  og  Tubingen  en  (astro- 
nomisk) «Jahrbuch»,  der  var  beregnet  paa  et  større  Publikum.  Han 
har  ogsaa  beregnet  Almanakken  for  181 7 — 22.  Som  særskilte  Skrif- 
ter af  ham  kunne  nævnes  «De  latitudine  speculæ  Manhemiensis>, 
der  udkom  1816  som  Program  til  Universitetets  Reformationsfest, 
«De  latitudine  speculæ  Hauniensis*  (Altona  1827),  der  udkom  som 
Festskrift  i  Anledning  af  Statsminister  Mallings  50  Aars  Jubilæum, 
cObservationes  cometæ  anni  1585  Uraniburgi  habitæ  a  Tychone 
Brahe*  (Alt.  1845).  Han  har  ogsaa  oversat  Carnots  «Géometrie 
de  position*  paa  Tysk  (2  Bd.,  Alt.  1807 — 10).  Nogle  Artikler  af 
ham  findes  i  v.  Zachs  «Monatl.  Correspondenz*  og  andensteds. 
Men  siden  han,  som  nævnt,  i  182 1  havde  grundlagt  «Astronomische 
Nachrichten»,  skrev  han  mest  deri.  I  de  30  første  Bind,  der  vare 
udkomne  ved*  hans  Død  (Alt.  1823 — 50),  findes  en  Mængde  Artik- 
ler af  ham  om  de  forskjelligste  Gjenstande.  Han  paabegyndte 
ogsaa  Udgivelsen  af  «Astronomische  Abhandlungen»,  der  skulde 
udkomme  jævnsides  med  cAstron.  Nachrichten*  og  indeholde  større 
Afhandlinger,  men  det  oplevede  kun  3  Aargange  (Alt.  1823 — 25). 
Den  danske  Gradmaaling  fik  S.  aldrig  udgivet  noget  samlet  om; 
Resultatet  af  hans  herhen  hørende  Arbejder  fremkom  forst  længe 
efter  hans  Død  (s.  I,  258). 

Naar  S.  kom  til  at  indtage  en  Slags  Centralstilling  i  den 
astronomiske  Verden,  laa  det  for  en  Del  i  hans  store  Evne  til  at 
virke  samlende,  i  hans  aabne  Blik  for,  hvad  dertil  behøvedes,  og 
i  den  Rundhaandethed,  med  hvilken  den  danske  Konge  og  Rege- 
ring trods  Landets  daarlige  Finanser  støttede  ham,  en  Rundhaandet- 
hed, der  vakte  levende  Paaskjønnelse  i  Udlandet.  S.  besad  megen 
Skjønsomhed  og  satte  sig  let  ind  i  Themaeme,  dels  ved  sine  egne 
Kundskaber,  dels  ved  sin  Intimitet  med  fremragende  Videnskabs- 
mænd og  Mekanikere.  Blandt  disse  sidste  kan  nævnes  Repsold  i 
Hamborg,  blandt  de  første  Bessel  og  Gauss.  Hans  Brevvexling 
med  Gauss  blev  efter  hans  Død  offentliggjort  af  hans  senere  Efter- 
følger i  Altona  C.  A.  F.  Peters  i  6  Bind  (Alt.  1860 — 65).  Medens 
paa  den  ene  Side  S.  ofte  tyede  til  Gauss  for  at  faa  Oplysninger 
om  forskjellige  Problemer,  hentede  Gauss  paa  den  anden  Side  hos 
S.  Erfaring  for  den  hannoveranske  Gradmaaling,  der  fremkaldtes 
ved  den  danske  som  Fortsættelse  af  denne.  Ogsaa  Bessel  benyt- 
tede ved  den  preussiske  Gradmaaling  det  af  S.  til  Maaling  af  hori- 
sontale Vinkler  angivne  Apparat.  S.  havde  et  fint  Væsen,  forstod 
at  gjøre  sig  og  sin  Virksomhed  gjældende  og  øvede  stor  personb'g 
Indflydelse.  Frederik  VI  og  Christian  VIII  underholdt  sig  gjærne 
med  ham,  naar  han,  som  han  plejede  i  alt  Fald  én  Gang  om 
Aaret,  kom  til  Kjøbenhavn  og  forestillede  sig.  I  Altona  førte  han 
et  gjæstfrit  Hus,  og  de  mange  Astronomer,  der  alle  Vegne  fra  kom 
for  at  gjøre  sig  bekjendt  med  hans  Indretninger,  fik  som  oftest 
ogsaa  Husly  hos  ham.  Han  var  meget  søgt  som  Raadgiver,  og 
de  unge  Videnskabsmænd,  han  fandt  noget  ved,  tog  han  sig  varmt 
af;  blandt  dem  kan  nævnes  P.  A.  Hansen  (VII,  40).  S.  var  ogsaa 
vel  bevandret  i  Klassikerne  og  i  de  moderne  Hovedsprog  og  deres 
Litteratur.  Skakspillet  var  han  en  stor  Ynder  af.  Han  var  siden 
1815  Medlem  af  det  danske  Videnskabernes  Selskab  og  blev  efter- 
haanden  ogsaa  Medlem  af  en  Mængde  andre  lærde  Selskaber.  1828 
blev  han  Etatsraad,  1840  Konferensraad,  1836  Kommandør  af  Dane- 
brog,  1847  Storkors.  —  Før  sin  Afrejse  til  Mannheim  1813  havde 
han  ægtet  Christina  Magdalena  v.  Schoon  (f.  1789),  Datter  af  Sena- 
tor J.  G.  E.  V.  S.  i  Altona;  med  hende  havde  han  flere  Sønner 
og  Døtre;  hun  døde  1856  i  Altona. 

Astron.  Nachrichten  XXXVI,  393  ff.    Erslew,  Forf.  Lex.       Q.  F,  FechUk, 

Schumacher,  Heinrich  Christian  Friedrich,  1757 — 1830, 
Anatom,    Kirurg,   Botaniker.      Han  fødtes   15.  Nov.   1757   i   Gluck- 

stadt,  hvor  hans  Fader,  Joachim  Christian  S.,  var  Underofficer  ved 
det  derværende  slesvigske  Infanteriregiment;  hans  Moder  var  Caro- 
line Magdalene  f.  Loften.  Trods  de  meget  smaa  Kaar  søgte  For- 
ældrene at  give  den  opvakte  Søn  en  god  Opdragelse,  og  da  Fa- 
milien var  bleven  forflyttet  til  Rensborg,  blev  han  sat  i  den  højere 
Skole  der.  Efter  sin  Konfirmation  kom  han  i  Lære  hos  Regi- 
mentskirurg  Mehl,  en  dygtig  og  kundskabsrig  Mand,  der  gav  sin 
videbegjærlige  Lærling  solid  Undervisning  i  Lægevidenskabens  Di- 
scipliner og  tillige  tog  ham  med  paa  botaniske  Exkursioner,  hvor- 
ved hans  Sans  og  Interesse  særlig  vaktes  for  Naturforskning. 
Ogsaa  vedblev  han  efter  at  have  forladt  Skolen  at  tage  privat 
Undervisning  i  Latin  hos  dens  Rektor.  Allerede  1773  havde  den 
unge  S.  ved  sin  ihærdige  Flid  og  sit  udmærkede  Nemme  bragt 
det  saa  vidt,  at  han  kunde  erholde  Ansættelse  som  Kompagnikirurg 
i  Rensborg  under  sin  Læremester  Mehl,  ved  den  samme  Bataillon, 
hvorved  hans  Fader  stod. 

Men  hans  Hu  stod  bestandig  til  videre  videnskabelig  Belæ- 
ring, til  en  Gang  at  kunne  komme  til  Videnskabens  store  Centrum 
Kjøbenhavn,  og  i  1777  fik  han  sit  brændende  Ønske  opfyldt.  Med 
8  Maaneders  Orlov  og  med  et  6  Maaneders  Forskud  af  den  i  øv- 
rigt meget  ringe  Gage  som  Subsistensmiddel  kom  han  til  Hoved- 
staden, hvor  han  lod  sig  indskrive  som  Elev  ved  det  kirurgiske 
Amfitheater  og  med  største  Iver  dyrkede  Studiet  saa  vel  hos  Læ- 
rerne her  som  ved  Universitetet;  efter  V«  Aars  Forløb  var  han  saa 
vidt,  at  han  kunde  absolvere  det  foreløbige  Tentamen  ved  Theatret. 
1778  vendte  han  tilbage  til  sin  beskedne  Post  i  Rensborg,  ganske 
vist  udhungret  —  thi  under  en  stor  Del  af  Opholdet  i  Kjøbenhavn 
havde  han  maattet  leve  af  Brød  og  Vand  — ,  men  uden  at  hans 
kraftige  Konstitution  havde  lidt  noget  Knæk,  og  han  var  bleven 
beriget  med  mange  nye  Kundskaber.  Særlig  havde  han  kastet 
sig  over  Anatomien;  Professor  RottbøU  havde  faaet  Øje  for  hans 
Evner  og  Færdigheder,  hans  Fingememhed  og  store  Tegnetalent, 
og  under  Opholdet  benyttet  ham  som  Præparator,  og  endnu  i  1778 
blev  han  af  denne  Lærer  kaldt  til  Kjøbenhavn  og  ansat  som  Pro- 
sektor  ved  Universitetet. 

Dermed  var  han  kommen  ind  paa  det,  han  higede  efter,  en 
mere  videnskabelig  Bane,  og  alt  blev  nu  lyst  for  ham.  Rottbøll 
tog  sig  faderlig  af  ham  og  anbragte  ham  en  Tid  hos  sig  i  sit 
eget  Hus;  han  arbejdede  med  den  største  Energi  og  kunde  alle- 
rede det  følgende  Aar  afslutte  sin  Examen  ved  Amfitheatret.    Snart 

vandt  han  Ry  som  en  udmærket  Privatlærer  i  Anatomi  og  viste 
sin  videnskabelige  Evne  ved  anatomiske  Meddelelser  i  Todes  Dis- 
putereselskab ;  men  sin  fra  Drengeaarene  kjære  Botanik,  der  ogsaa 
var  Rottbølls  Yndlingsfag,  forsømte  han  heller  ikke,  og  af  ind- 
gribende Betydning  blev  det  her  for  ham,  at  han  snart  kom  i  nær 
Forbindelse  med  M.  Vahl,  der  var  vendt  tilbage  fra  sit  lange 
Studieophold  hos  Linné  og  som  en  fuldt  rustet  Videnskabsmand 
havde  overtaget  Lektoratet  ved  den  nye  botaniske  Have.  RottbøU 
blev  i  disse  Aar  sygelig  og  efterhaanden  mindre  egnet  som  Lærer 
(XIV,  381),  og  S.  knyttede  sig  bestandig  nærmere  til  den  nye  op- 
gaaende  Stjærne,  der  ikke  alene  gav  ham  den  ypperste  Vejledning 
i  alle  de  naturhistoriske  Discipliner,  men  snart  blev  hans  trofaste 
og  inderlige  Ven.  Ogsaa  med  sin  jævnaldrende  G.  Wad  sluttede 
han  ved  denne  Tid  et  varigt  Venskab. 

For  efter  Vahls  Forbillede  at  kunne  foretage  naturhistoriske 
Forskninger  i  fremmede  Lande  lod  han  sig  1784  engagere  som 
Overskibslæge  paa  Linjeskibet  t Oldenborg*,  men  dettes  Fartplan 
blev  i  sidste  Øjeblik  forandret,  og  han  kom  ikke  længere  end  til 
en  Tur  i  Østersøen.  Han  maatte  da  foreløbig  opgive  sine  større 
Planer,  blev  Reservekirurg  (Pensionær)  ved  Amfitheatret  og  sam- 
tidig ved  Frederiks  Hospital,  1786  end  videre  Adjunkt  ved  det 
nyoprettede  kirurgiske  Akademi,  ved  hvilket  han  s.  A.  underkastede 
sig  Examen.  Rejseplanerne  kunde  han  dog  ikke  komme  bort  fra, 
det  gjaldt  kun  om  at  erholde  den  fornødne  Understøttelse.  Og 
da  han  strax  efter  den  kirurgiske  Examen  med  Hæder  havde  be- 
staaet  den  for  Kirurger  forordnede  medicinske  Prøve  for  Fakul- 
tetet, erholdt  han  det  netop  oprettede  Cappelske  Stipendium  og 
drog  endnu  i  1786  afsted  paa  en  3aarig  Studierejse,  hvor  han  med 
Hovedophold  i  Paris  og  London  og  med  sædvanlig  Iver  uddan- 
nede sig  videre  i  de  til  Lægevidenskaben  hørende  theoretiske  og 
praktiske  Discipliner  ligesom  i  Naturvidenskaberne  overhovedet,  og 
overalt  havde  han  det  Held  at  kunne  nyde  godt  af  fremragende 
Mænds  Belæring  og  Velvilje.  I  Kemi,  som  Stipendiets  Fundats 
udtrykkelig  paabød  ham  at  studere,  hørte  han  de  store  franske 
Forskere  Lavoisiers  og  Fourcroys  Forelæsninger,  i  Botanikken, 
fremdeles  hans  egentlige  Yndlingsfag,  var  Jussieu  hans  Vejleder.  I 
London  kom  han  ved  den  i  Botanik  kyndige  Baron  Banks*  Bistand 
i  Forbindelse  med  Hume  og  John  Hunter,  hvis  berømte  Musæum 
han  fik  Lejlighed  til  at  fordybe  sig  i. 

Hjemkommen    1789  overtog  han   atter  sine  Stillinger  ved  det 

kirurgiske  Akademi  og  blev  det  følgende  Aar  end  videre  udnævnt 
lil  Lektor  i  Kemi  derved.  Men  ogsaa  paa  anden  Maade  fik  han 
hurtig  Brug  for  sine  erhvervede  naturvidenskabelige  Kundskaber,  i 
det  han,  som  naturligt  ved  Venskabsforholdet  til  Vahl,  knyttedes 
til  det  nye  Naturhistorieselskab  og  1790  ansattes  derved  som  Lærer 
i  Mineralogi,  ligesom  han  i  den  følgende  Tid  til  Selskabets  Skrifter 
leverede  fleie  Bidrag,  ikke  blot  mineralogiske,  men  ogsaa  botaniske 
og  entomologiske.  Særskilt  udgav  han  paa  Tysk  en  Banks  tilegnet 
Fortegnelse  over  nordiske  Mineralier  (1801).  Men  Beskæftigelsen 
med  dette  specielle  Fag,  ligesom  i  øvrigt  ogsaa  med  Kemien, 
havde  dog  nærmest  kun  en  forbigaaende  Karakter  og  afbrødes 
ved  en  stærk  og  ansvarsfiild  Optagethed  af  praktisk  Virksomhed 
som    Kirurg. 

Allerede  1792  opgav  han  Reservekirurgikatet  ved  Akademiet 
for  at  modtage  Ansættelse  som  Regimentskirurg  ved  Artillerikorpset, 
og  rimeligvis  var  den  herved  opnaaede  Forbedring  i  Indtægter 
medvirkende  til  Forandringen,  i  det  han  samtidig  indgik  Ægteskab 
med  Enken  Anne  Sophie  Muller,  f.  Willatz  (f  1794).  Men  snart 
kom  han  ind  i  en  anden  og  større  kirurgisk  Virksomhed,  i  det 
han,  efter  ved  Hennings  Død  1794  som  Akademiets  Adjunkt  at 
være  bleven  Medexaminator  sammen  med  de  a^ldre  Professorer  H. 
Callisen  og  Winsløw  —  med  hvilke  han  i  øvrigt  strax  fik  et  hef- 
tigt Sammenstød,  da  de  udelukkede  den  yngre  Kollega  fra  Votum 
deliberatum  ved  Bestemmelsen  af  Kandidaternes  Hovedkarakter  — , 
det  følgende  Aar  blev  ordentlig  Professor  ved  Akademiet  og  tillige 
(som  yngst  Professor)  efter  Winsløw  Overkirurg  ved  Frederiks  Hospi- 
tal. I  denne  Stilling  gjorde  han  særdeles  god  Fyldest  i  alle  Hen- 
seender, baade  som  behandlende  Kirurg  og  som  nidkjær  klinisk 
Lærer  og  Vejleder  for  de  studerende;  kun  bebrejdedes  det  ham, 
at  han,  der  overhovedet  ikke  havde  stor  oratorisk  Evne,  i  sine 
kliniske  Forelæsninger  var  for  kort  og  abrupt,  hvad  der  i  øvrigt 
nærmest  kun  syntes  at  betinges  af  hans  store  Finfølelse  over  for 
de  ængstelig  lyttende  Patienter,  i  det  han  for  sine  ulærde  Til- 
hørere maatte  tale  paa  Dansk  eller  Tysk.  I  høj  Grad  udmærkede 
han  sig  som  Operatør,  hvad  han  fik  en  ganske  særlig  Lejlighed 
til  at  vise  i  de  anstrængende  Dage,  der  ftilgte  med  Slaget  paa 
Reden  1801  og  Bombardementet  1807.  Hans  udmærkede  Optræden 
ved  disse  Lejligheder  forskaffede  ham  ogsaa  en  overordentlig  Aner- 
kjendelse,  der  bl.  a.  gav  sig  Udtryk  i  betydelige  Gratifikationer 
fra  Regeringen,  1807  maaske  ogsaa  af  særligt  Hensyn  til,  at  under 

hans  overanstrængende  Virken  paa  Hospitalet  ødelagdes  af  Bom- 
berne alt,  hvad  han  ejede  i  det  smukke  Hjem,  han  havde  grundet 
i  sit  1804  indgaaede  2.  Ægteskab,  med  Enken  Margrethe  Søegaard. 
Han  optraadte  nu  tillige  som  kirurgisk  Forfatter  med  belærende 
Meddelelser  i  Skriftet  « Medicinisch-chirurgische  Beraerkungen,  I. 
Kopfverletzungen »  (1800),  ligesom  senere  i  Tidsskriftsartikler  i 
«Bibl.  for  Læger ». 

I  al  sin  kirurgiske  og  operative  Optagethed  —  hvortil  end 
videre  1803  kom  Sæde  i  det  nyoprettede  Sundhedskollegium  og 
Vaccinationskommissionen,  1808  i  Overdirektionen  for  Feltmedicinal- 
væsenet  —  forsømte  han  dog  paa  ingen  Maade  de  andre  Videnskabs- 
fag, han  havde  helliget  sig, ,  eller  som  han  i  sin  Egenskab  af  Lærer 
ved  Akademiet  maatte  tage  sig  af.  Kemien  og  Toxikologien  ved- 
blev han  at  docere,  og  desuden  foredrog  han  Anatomi  og  Fysio- 
logi samt  Materia  medica.  Ogsaa  i  det  naturhistoriske  Selskab 
vedblev  han  at  virke  ikke  blot  i  Mineralogi,  men  ogsaa  i  Botanik, 
saa  vel  under  Vahls  hyppige  Bortrejse  som  efter  hans  Død.  Og 
en  særlig  Glæde  var  det  stadig  for  S.  at  foretage  botaniske  Exkur- 
sioner  med  sine  ældre  og  yngre  Disciple  i  Kjøbenhavns  Omegn. 
Til  hans  1801 — 3  udgivne  Værk  om  dennes  Flora  kom  end  videre 
den  1808  sammen  med  Herholdt  udgivne  Haandbog:  «De  oflSci- 
nelle  Lægemidler  af  Planteriget,  som  voxe  vildt  eller  kunne  dyrkes 
i  de  danske  Staters,  et  Arbejde  fremgaaet  af  patriotiske  Motiver 
for  (særlig  under  Krigen)  at  gjøre  Danmark  uafhængigt  af  uden- 
landsk Import.  Anatomien  var  imidlertid  heller  ikke  i  litterær  Hen- 
seende Stifbam,  og  1807  udgav  han  en  omfangsrig  i.  Del  af  en 
« Lærebog  i  Anatomien »,  indeholdende  Benlæren,  der  udmærker 
sig  ved  at  medtage  Fysiologien  i  Fremstillingen  og  tillige  ved, 
efter  det  af  M.  Saxtorph  givne  Exempel,  at  gjennemføre  en  dansk 
Terminologi,  som  i  Hovedsagen  derefter  er  bleven  staaende.  I 
vel  fortjent  Anerkjendelse  af  hans  videnskabelige  Fortjenester  op- 
toges han  1808  som  Medlem  af  Videnskabernes  Selskab,  ligesom 
han  efterhaanden  blev  Medlem  af  mange  udenlandske  Selskaber. 
181 1  rykkede  han  op  i  Akademiets  2.  Professorat,  hvormed  fiilgte 
Stillingen  som  Hof  kirurg  og  Medlem  af  Frederiks  Hospitals  Direktion. 

Helt  vel  følte  S.  sig  dog  ikke  i  sin  omfattende  Virksomhed 
ved  Akademiet.  I  sin  bestandig  nærmere  Venskabsforbindelse  med 
en  af  sine  ældste  og  kjæreste  Elever,  Herholdt,  førtes  han  lidt  efter 
lidt  bort  fra  Akademiets  Særinteresser  og  over  til  det  medicinske 
Fakultets  modsatte  Standpunkt,  og  desuden  var  han  en  langt  mere 

uafhængig,  selvstændig  og  af  friere  Ideer  mere  gjennemtrængt  Na- 
tur end  hans  Kolleger  ved  Akademiet.  Forskjellen  i  den  hele 
Opfattelse  kom  oftere  frem  paa  ret  pinlig  Maade;  saaledes  ses  S. 
ved  en  Vakance  i  Reservekirurgikatet  paa  Frederiks  Hospital  1799 
varmt,  men  forgjæves  mod  de  andre  at  have  støttet  den  jødiske 
Kirurg  Henriques'  Kandidatur,  i  det  han  voterer,  at  « Hospitalet 
vilde  være  langt  bedre  tjent  med  denne  end  med  nogen  af  de 
andre,  og  burde  der  i  vores  Tid  ikke  finde  nogen  Fordomme  Sted 
og  mindst,  hvad  Videnskaben  angaar».  2  Aar  efter  fik  han  dog 
sin  Protegés  Udnævnelse  trumfet  igjennem.  « Fordomme*  mærkede 
han  vist  adskilligt  til  ved  Akademiet,  og  fri  for  Kanter  var  han 
ikke  selv,  det  er  derfor  heller  ikke  uforklarligt,  at  han  i  1813,  da 
han  efter  sin  2.  Hustrus  Død  (1808)  havde  giftet  sig  3.  Gang  og 
denne  Gang  faaet  en  betydelig  Formue  med  sin  Brud,  Cecilie  Marie 
Elisabeth  Schou,  f  Bagge,  Datter  af  Brygger  Christian  B.  og  Enke 
efter  Faktor  i  Frederiksnagor  Poul  Johan  S.,  ret  pludselig  tog  sin 
Afsked  fira  alle  sine  Embedsstillinger  og  trak  sig  tilbage  i  landlig 
Ensomhed  til  sit  erhvervede  smukke  Landsted  Frydenlund  ved  Ved- 
bæk for  her  i  fuldt  Otium  at  kunne  dyrke  sine  videnskabelige  Inter- 
esser og  Studier. 

Dette  var  dog  vist  et  noget  overilet  Skridt,  og  et  uforstyrre- 
ligt Elysium  fandt  han  ikke  paa  Frydenlund.  Tvært  imod  overgik 
der  ham  181 7  en  overordentlig  pinlig  Tort,  i  det  han  af  sin  sne- 
dige Tjenestekarl  angaves  for  den  yderst  graverende  Forbrydelse 
at  have  indfanget  Vildt  fi-a  Kongens  Vildtbane  i  sin  Have  og  blev 
kun  fn  for  egentlig  Tiltale  mod  at  betale  den  i  Jagtforordningen 
fastsatte  kolossale  Bøde,  hvoraf  saa  en  god  Del  tilfaldt  Angiveren. 
Umiddelbart  efter  denne  Kalamitet  opgav  S.  sit  kjære  Landsted 
og  flyttede  tilbage  til  Hovedstaden,  hvor  han  etablerede  sig  som 
praktiserende  Læge.  Samtidig  (1817)  udgav  han  som  Resultat  af 
sine  Otiumsstudier  et  anseligt  konkyliologisk  Værk:  «Essai  d'un 
nouveau  systéme  des  habitations  des  vers  testacés*  (med  22  Tavler), 
der  gjorde  ham  end  mere  bekjendt  i  Udlandet  og  ved  sine  skarpe 
Iagttagelser  har  hævdet  en  ikke  ringe  systematisk  Betydning,  om 
han  end  her  nok  viste  sig  som  den  uskolede  Avtodidakt,  og  Vær- 
ket, som  Gosch  bemærker,  ved  sit  Udgangspunkt  med  Skallerne 
som  eneste  Grundlag  for  Inddelingen  fik  et  vist  Dilettantpræg  og 
laa  under  Malakologiens  daværende  Niveau.  Det  varede  imidlertid 
ikke  længe,  inden  han,  som  havde  trofaste  og  indflydelsesrige 
Venner,  ogsaa  i  det  medicinske  Fakultet  og  her  først  og  fi-emmest 


Digitized  by  VjOOQ  IC 


^68  Schumacher,  Heinr,  Chr.  Fried, 

Herholdt,  igjen  blev  hævet  frem  af  sin  beskedne  og  tilbagetrukne 
Stilling.  Ved  Universitetets  Reformationsfest  1817  hædredes  han 
med  Æresdiplomet  som  Doctor  medicinæ  —  i  hvilken  Anledning 
han  forærede  Universitetet  en  ny  Rektorpokal  til  Erstatning  for 
den  gamle,  under  Bombardementet  ødelagte  — ,  1819  blev  han  atter 
Medlem  af  Frederiks  Hospitals  Direktion,  og  da  den  unge  anato- 
miske Lektor  Bruun  s.  A.  døde,  blev  han  kaldet  til  Professor  i 
Anatomi  ved  Universitetet  (med  Rang  som  Professor  ordinarius) 
og  Inspektør  ved  det  nyoprettede  anthropologiske  Musæum.  Og 
for  at  vise  ham  al  Ære  cederede  hans  Fakultetskolleger  Saxtorph 
og  Herholdt  Pladsen  for  ham  (saa  at  han  efter  F.  L.  Bangs  Død 
1820  stod  som  Fakultetets  Senior),  dog  ej  med  Hensyn  til  Konsi- 
storium; han  selv  ønskede  ikke  at  blive  Rektor  paa  Grund  af  sin 
ringe  Færdighed  i  at  tale  Latin.  182 1  blev  han  Æresmedlem  af 
det  medicinske  Selskab. 

Saaledes  forundtes  der  ham  en  smuk  Slutningsakt  i  hans  ind- 
holdsrige  Livsdrama.      Han   kastede   sig   med   fordoblet  Iver   over 
anatomisk  Forskning  og  gav  i  de  følgende  Aar  hyppig  Meddelelser 
derom   i  Videnskabernes  Selskab,   saaledes  om  interessante  Under- 
søgelser af  « Abernes  Hjærne   og  dens  Forretninger,   sammenlignet 
med  Menneskets  og  andre  Dyrs  Hjærne ».    Sine  akademiske  Pligter 
opfyldte   han  med  Liv  og  Lyst;   vel  raadede  han   nu  saa  lidt  som 
tidligere  over  noget  formfuldendt  Foredrag,  men  han  udøvede  Til- 
trækningskraft ved   sine   klare   Demonstrationer  og  sit  Tegnetalent 
og  ikke  mindre  ved  sin  Interesse  for  de  studerende,  som  han  ofte 
tog  bort   fra  det  anatomiske  Avditorium   og  førte  ud   i  Marken  til 
oplivende   botaniske   Exkursioner.      Særlig   optaget    var   han    af  sit 
nye,    ved  Kjøb  af  Skjelderups  Samlinger  grundede  anthropologiske 
Musæum,    som    han   ivrig   stræbte   at   udvikle    til   noget   betydeligt 
efter   det    Hunterske   Forbillede,    og   Hofraad    Meyers   store   Legat 
dertil,    der  traadte   i   Kraft   1822,    fremmede  i   høj   Grad  hans  Be- 
stræbelser.     Han  udgav  1828  en  anselig  latinsk  Katalog  over  det, 
men   paa  dette  Punkt  blev   hans   lyse   videnskabelige  Himmel  for- 
mørket af  en  trykkende  Sky,   i  det  den  unge,   fra  Udlandet  netop 
hjemvendte  Naturforsker  Eschricht  i  «Maanedsskrift  for   Litteratur  i 
(1829)    paa    nærgaaende    og    nedsættende   Maade   kritiserede   Skrif- 
tet  og  foranledigede  S.  til   en   udførlig  Antikritik   i    « Kjøbenhavns 
Skilderi  ». 

Musæets  hele  Ordning  var  nu  vistnok  ikke  svarende  til  Viden- 
skabens daværende  Standpunkt  —  Tiden  var  løben  ogsaa  fra  S.  — , 

men  denne  for  den  fejrede  Olding  bitre  Pille  serverede  den  pole- 
miske Eschricht  dog  vist  nærmest  for  at  virke  afsvalende  paa  en 
noget  overstrømmende  Virak,  som  umiddelbart  i  Forvejen  var  bleven 
S.  til  Del,  i  det  han  paa  sin  Jubellærerdag  (14.  Sept.  1828)  hædre- 
des med  en  pompøs  Fest  paa  Skydebanen,  hvor  Herholdt  i  en 
panegyrisk  latinsk  Tale,  som  strax  publiceredes  og  refereredes  i 
udenlandske  Tidsskrifter,  dvælede  ved  alle  hans  Fortjenester,  men 
ganske  særlig  ved  hans  Fortjeneste  netop  af  det  anthropologiske 
Musæum,  og  hvor  selve  Kongen  —  slaaende  Streg  over  sin  dybe 
Unaade  fra  Affæren  181 7  —  viste  sin  Tilslutning  ved  under  Festen 
at  lade  ham  modtage  Udnævnelse  til  virkelig  Etatsraad.  Endnu  i 
i  Aar  derefter  virkede  han  uforstyrret  og  med  samme  Friskhed 
som  tidligere,  indtil  hans  Død  indtraf  9.  Dec.  1830  efter  nogle  faa 
Dages  Lidelser  (af  Stensmerter).  Han  efterlod  sig  forskjellige  natur- 
videnskabelige Samlinger,  først  og  fremmest  i  botanisk  Retning. 

Smith  og  Bladt,  Den  danske  Lægestand,  4.  Udg.  Erslew,  Forf.  Lex.  Lit. 
Tid.  1831,  S.  52  ff.  Kjøbenhavns  Skilderi  1828,  Nr.  75  ff.  Dagen  1830,  Nr. 
296  f.  A.  V.  SchSnberg,  Zur  Biographie  des  Etatsrathes  C.  F.  S.  {1837).  Allg. 
Deutsche  Biographie  XXXIII.  Ugeskr.  f.  Læger  3.  R.  XXII,  414.  Gosch, 
Danmarks  zoolog.  Lit  II,  2,  530  ff.  Jul,  Petersen, 

—  Ved  Siden  af  sine  mange  andre  Beskæftigelser  og  litte- 
rære Arbejder  fik  H.  C.  F.  Schumacher  ogsaa,  ved  sin  utrættelige 
Arbejdsomhed,  Lejlighed  til  ret  indgaaende  at  dyrke  botaniske  Stu- 
dier. M.  Vahl  satte  megen  Pris  paa  ham  og  har  haft  væsentlig 
Indflydelse  paa  den  Interesse,  S.  fik  for  Planteverdenen.  Ogsaa 
den  Omstændighed,  at  S.  paa  sine  Rejser  gjorde  Bekjendtskab  med 
Jussieu  i  Paris,  Joseph  Banks  i  London  og  andre  af  Datidens  be- 
rømte Botanikere,  har  været  af  Betydning  i  saa  Henseende.  S. 
udgav  nogle  Hjælpemidler  for  studerende  Medicinere  og  Farma- 
cevter,  og  han  affattede  Beskrivelser  af  en  Del  exotiske  Planter. 
Hans  varige  Berømmelse  som  Botaniker  ligger  dog  paa  et  andet 
Omraade,  nemlig  hans  Studier  af  danske  Svampe.  Af  hans  større 
Arbejde  «Enumeratio  plantarum  in  partibus  Sællandiæ  septentriona- 
lis  et  orientalis »  udkom  i.  Del  i  1801;  den  omfattede  alene  Blom- 
sterplanterne, blev  oversat  paa  Dansk  af  F.  Chr.  Kielsen  og  var 
en  Tid  lang  en  nyttig  Vejleder  ved  botaniske  Exkursioner  omkring 
Kjøbenhavn;  men  den  fik  dog  ikke  stor  Betydning  paa  en  Tid, 
da  Hornemanns  og  Rafns  floristiske  Arbejder  med  rette  vare  i  saa 
høj  Kurs.  Anderledes  derimod  med  den  2.  og  større  Del  (1803), 
som  omhandlede  Kryptogamerne,  og  hvor  navnlig  Behandlingen  af 

Dansk  biogr.  Lex.    XV.  Juli  1901.  24 

Svampene  var  grundet  paa  selvstændige  Studier,  indeholdende  gode 
Beskrivelser  af  over  900  Arter,  deriblandt  talrige,  af  ham  i  det  nord* 
lige  Sjælland  fundne  nye  Arter,  saa  at  dette  Værk  endnu  den  Dag 
i  Dag  er  et  Kildeskrift,  hvortil  stadig  henvises  i  alle  systematisk- 
mykologiske Skrifter.  Om  hans  overordentlige  Flid  vidner  ogsaa, 
at  han  efterlod  sig  en  værdifuld  Samling  af  kolorerede  Haandteg- 
ninger  af  Svampe,  der  i  3  Foliobind  opbevares  i  Botanisk  Haves 
Bibliothek  imder  Navn  af  «Floræ  Hafhiensis  ftmgi  delineati»,  af 
hvilke  en  stor  Mængde  er  gjen givet  i  «Plora  Danicat,  hvilket 
Værk  overhovedet  skylder  S.  de  fleste  af  sine  Svampefigurer.  Af 
ikke  mindre  Vigtighed  for  Forstaaelsen  af  de  mange,  af  S.  be- 
skrevne nye  Arter  er*  det  af  ham  efterladte  Svampeherbarium,  som 
ligeledes  findes  opbevaret  i  Botanisk  Haves  Bibliothek  i  4  Folio- 
bind. —  S.  publicerede  intet  om  Svampe  efter  sit  ovennævnte 
Værk  fra  1803,  og  hans  Ophold  paa  Frydenlund  (1813 — 17),  hvor 
man  skulde  vente,  at  han  fik  rig  Lejlighed  til  at  sysle  med  sit 
Yndlingsstudium,  har  ikke  efterladt  synlige  Spor  i  saa  Henseende. 
Derimod  udgav  han  faa  Aar  før  sin  Død  et  større  Arbejde  under 
Navn  af  « Medicinsk  Plantelære*  (I — II,  1825 — 26),  og  i  Viden- 
skabernes Selskabs  Skrifter  gav  han  en  Beskrivelse  af  guineiske 
Planter,  samlede  af  forskjellige  danske  Botanikere,  hvori  findes  en 
Mængde  nye,  af  S.  beskrevne  tropiske  Planter.  Baade  M.  Vahl 
og  K.  Sprengel  have  opkaldt  Planteslægter  efter  ham. 

Oversigt  ov.  Vidensk.  Selsk.  Forhandl.  1884,  S.  143  ff.  E,  Rostrup, 

Schumacher,  Jens  Reimert,  1742 — 74,  Regeringsraad,  var 
Søn  af  Cornelius  S.  (f  1777  som  Etatsraad  og  Toldinspektør  i  Kjø- 
benhavn)  og  Elisabeth  f.  Reiersen  (f.  17 18  f  1755)  og  fødtes  i 
Kjøbenhavn  (døbt  9.  April)  1742.  Han  blev  Student  1756  og  ud- 
nævntes 1765  til  Sekretær  ved  en  Kommission,  der  opsendtes  til 
Bergen  i  Anledning  af  et  stort  Opløb  af  Almuen,  der  var  misfor- 
nøjet over  den  strænge  Inddrivelse  af  Extraskatten.  1767  udnævntes 
han  til  Bogholder  ved  Extraskatten  i  Kjøbenhavn.  I  Begyndelsen 
af  Trykkefiihedstiden  udgav  han  (177 1)  anonymt  et  mærkeligt  Skrift: 
« Betænkning,  hvorvidt  en  Efterkommer  i  Regeringen  er  forbunden 
at  betale  sin  Formands  Gjæld»,  hvori  han  med  stor  Styrke  frem- 
hæver Herskerens  Pligter  og  paapeger  betænkelige  Sider  ved  Ene- 
vælden. I  forskjellige  Tidsskrifter  skrev  han  økonomiske  Afhand- 
linger, f.  Ex.  om  Anlæg  af  Køkken-  og  Frugthaver,  Udsæd  af 
Kom,    Herregaardes   Inddeling   til   Bøndergaarde    m.    m.,   og   paa 

Grund  af  sin  Indsigt  i  « Kameral  videnskaben  >  saa  vel  som  sin  be- 
kjetidte  Retskaffenhed,  Patriotisme  og  Uegennytte  udnævntes  han 
8.  Juli  1773,  da  Regeringen  i  Vestindien  meget  trsengte  til  en  Om- 
ordning, til  Medlem  af  det  ny  Regeringsraad,  men  han  døde  alle- 
rede 15.  Nov.  1774  i  Christianssted. 

Nyerup,  Lit.  Lex.  E.  Holm,  Hovedtræk  af  Trykkefrihedstidens  Hist 
1770—73   (1885)  S.  69  ff.     O.  Vaupcll,   Rigskansler  Grev  GriflFenfeld  II,  214, 

G.  L.  Grove, 

Schumacher,  Johaimes  Andreas  Alexander  Julius  de 
Meza,  f.  1853,  Forfatter.  Alex.  S.  er  født  17.  Sept.  1853  i  Nørre 
Stenderup  ved  Kolding  som  Søn  af  ovfr.  nævnte  Ritmester  Chr. 
Andr.  S.  Efter  en  Tid  at  have  gaaet  i  Haderslev  Latinskole  kom 
han  i  Apothekerlære  og  studerede  Farmaci  og  Kemi,  et  Studium, 
han  dog  af  Helbredshensyn  maatte  opgive,  hvorpaa  han  lagde 
sig  særlig  efter  levende  Sprog,  navnlig  Tysk  og  Engelsk,  og  over- 
satte en  Del.  Efterhaanden  samlede  hans  sproglige  Interesser  sig 
mere  og  mere  om  Ungarsk,  og  ved  en  Række  Rejser  til  Un- 
garn har  han  gjort  sig  bekjendt  med  dette  Lands  Sprog,  Litte- 
ratur og  sociale  Forhold;  der  foreligger  fra  hans  Haand  paa  Dansk 
Oversættelser  af  flere  moderne  ungarske  Forfattere,  han  har  ud- 
givet en  Samling  « Ungarske  Folkeæventyr»  (1895)  og  skrevet  Af- 
snittet « Ungarn »  i  tlllustr.  Verdenslitteraturhistorie*.  Som  Aner- 
kjendelse  for  denne  sin  Virksomhed  udnævntes  han  1898  til  Med- 
lem af  det  ungarske  skjønlitterære  Institut  Kisfalndy-Selskabet.  Af 
originale  Arbejder  har  han  udgivet  t  Ludvig  Bødtcher,  et  Digterliv » 
(1875)1  « Kulturbilleder*  (1892)  og  «Agnete  Budde»  (1894),  og  til 
forskjellige  Tider  har  han  været  Redaktør  af  tlllustr.  Ugeblad*, 
tlUustr.  Folkeblad*,  «Hver  14.  Dag*  og  «Hver  8.  Dag*.  Han 
var  Medstifter  af  « Dansk  Forfatterforening*  1894  og  har  siden 
været  dens  Sekretær.  1886  ægtede  han  Balletdanserinde  ved  det 
kongl.  Theater  Viktoria  Eleonora  Wick  (f.  2.  Okt.  1859). 

Sophus  Bauditz. 

Schumacher,  Peder,  Greve  af  GrififenfeldS  1635 — 99»  Stats- 
mand. Hans  tyskfødte  Fader,  Joachim  S.,  havde  ægtet  den  kjø- 
benhavnske  Kjøbmand  Peter  Motzfeldts  Datter  Maria;  efter  Bryl- 
luppet havde  han  nedsat  sig  som  Vinhandler  paa  Hjørnet  af  Kjøb- 
magergade  og  Løvstræde.     Som  førstefødte  Søn  saa  S.  her  Lyset 


^    Om    Grunden   til,   at   denne   Biografi   staar  under  Navnet   Schumacher  og 
ikke  GrifiFenfeldv  s.  VI,  199.  Udg, 

24* 


Digitized  by  VjOOQ  IC 


X'j2  Sckuma£her,  Ped.,   Greve  af  Griffenfeld, 

24.  Avg.  1635.  Hans  velstaaende  Hjem  var,  særlig  gjennem  hans 
Moder  og  dennes  Søstre,  knyttet  til  de  anseteste,  rigeste  og  tillige 
mest  aandelig  interesserede  borgerlige  og  gejstlige  Kredse  i  Hoved- 
staden. Nærmere  eller  fjæmere  var  han  i  Frændskab  med  frem- 
staaende  Kjøbmandsfamilier,  ogsaa  med  Ole  Worm  og  med  Biskop 
Jesper  Brochmand.  En  kortvarig  Skolegang  efterfulgtes  af  Hus- 
læreres Vejledning  i  Hjemmet,  og  tidlig  udvikledes  han.  Kun  12 
Aar  gammel  blev  han  i  Dec.  1647  indskrevet  ved  Universitetet;  en 
Tid  var  han  derefter  optaget  i  Huset  hos  Brochmand.  Først  havde 
han  kastet  sig  over  theologiske  Studier,  tog  ogsaa  Attestats  1653; 
men  allerede  inden  denne  Prøve  havde  han  helliget  sig  til  Ana- 
tomi og  Medicin  under  Thomas  Bartholin  som  Lærer,  tillige  til 
Filologi,  Filosofi,  Historie  og  Retsvidenskab.  Med  Interesse  og 
store  Forventninger  fiilgte  hans  ældre  Velyndere  den  unge  Mand 
med  den  livlige  Aand  og  den  hurtige  Evne  til  at  tilegne  sig  Kund- 
skaber, og  smidig,  som  han  var,  gav  han  sig  lige  let  hen  til  alvor- 
ligt Arbejde  og  til  muntert  Samliv  med  sine  Venner. 

Da  hans  Moder,  der  1650  var  bleven  Enke,  sad  i  fortræffelige 
Kaar,  kunde  der  efter  hele  Tidens  Sædvane  ikke  være  Tvivl  om, 
at  han  skulde  afslutte  sine  Studier  og  modtage  en  rigere  personlig 
Uddannelse  ved  Ophold  i  Udlandet.  Han  tiltraadte  Rejsen  1654 
eller  1655;  i  det  sidste  Aar  indskreves  han  ved  Leidens  Universi- 
tet; efter  her  at  have  studeret  Medicin  og  Filologi  tog  han  1657 
til  Oxford.  Under  sit  Ophold  der  modtog  han  Efterretningerne 
om  Danmarks  Ulykker;  dybt  rystede  de  ham  dog  ikke;  vel  tviv- 
lede han  paa  Fædrelandets  Fremtid,  men  mest  tænkte  han  paa  sin 
egen  Udvikling  som  et  Middel  til  at  bryde  sig  én  Bane,  hvor  det 
maatte  blive.  I  Efteraaret  1660  rejste  han  til  Frankrig,  der  fra 
over  Holland  til  Søs  til  Spanien,  saa  til  Italien  og  endelig  i  Somme- 
ren 1662  gjennem  Tyskland  hjem.  Hans  Arbejde  paa  Rejsen  havde 
været  vidtspændende,  mange  Kundskaber  af  forskjellig  Art  havde 
han  indsamlet,  megen  almen  Dannelse  havde  han  erhvervet,  for- 
enet med  en  sjælden  Færdighed  til  at  udtrykke  sine  Tanker  paa 
Fransk  og  Latin.  Men  ikke  mindst  havde  Verdenslivet  i  alle  dets 
Nydelser  og  alle  dets  Former,  og  deriblandt  Statshvet  og  dets 
Filosofi,  optaget  ham.  Han  havde  i  England  oplevet  de  store  om- 
skiftende Begivenheder,  sidst  Carl  II' s  Indtog  i  London,  han  var 
bleven  bekjendt  med  Statsretslæremes  Skrifter,  fremfor  alt  med 
Thomas  Hobbes'  strængt  logiske  Tanker  om  Souveræniteten;  han 
havde  i  Frankrig  været  Vidne  til  den  unge  Ludvig  XIV' s  Enevælde. 

Men  mest  af  alt  havde  han  dog  maaske  tænkt  over  selve  Magten, 
grublet  over,  hvorledes  Mennesker  fik  Herredømme  over  Mennesker. 
Der  var  skabt  hos  ham  en  Attraa  efter  selv  at  vinde  et  saadant 
Herredømme. 

Han  fandt  i  Danmark  meget  forandret  fra,  hvad  det  havde 
været,  da  han  i  sin  Tid  forlod  det.  Medens  Statsmagten  den 
Gang  havde  været  splittet  og  svag,  var  den  nu  samlet  og  stærk. 
Medens  den  Gang  hans  Kammerater  og  Standsfæller  havde  været 
udelukkede  fra  Adgang  til  de  høje  Embeder,  saa  han  nu  alle 
Muligheder  aabne.  Men  han  kom  hjem  efter  Slaget.  Han  havde 
ikke  været  med,  da  de  store  Tanker  vare  oppe  om  Frihed;  havde 
der  maaske  den  Gang  været  en  Lejlighed  for  hans  modtagelige 
Sind  til  at  fænges  af  dem,  nu  var  den  ikke  mere,  kom  aldrig 
mere.  Ku  saa  han  de  unge  Mænd  gaa  omkring  og  «alle  gjæme 
ville  have  en  Charge >.  Det  var  for  ham  noget  af  et  Skuespil, 
og  over  sin  egen  fremtidige  Rolle  var  han  ikke  klar,  men  ét 
vidste  han:  udenfor  vilde  han  ikke  være.  Han  havde  i  sig  en 
Del  af  Parvenuens  Stræben,  tillige  ikke  lidet  af  Borgersønnens  Lyst 
til  at  hævde  sin  Stand;  han  mærkede  sin  Overlegenhed  over  sine 
jævnlige,  han  følte,  at  her  var  en  Valplads  at  vinde.  Men  vel  at 
mærke,  den  skulde  ikke  vindes  imod  Magten,  nej  ved  at  slutte  sig 
til  den,  omklamre  den  i  sit  Favntag,  saaledes  at  han  blev  ét  med 
den.  Han  havde  Tillid  til  sig  selv  og  sin  Fremtid.  Men  endnu 
var  der  i  hans  Sind  Selvbeherskelsens  Ligevægt;  enhver  Frem- 
stormen  var  ham  imod,  «chi  va  piano,  va  sano»  var  hans  Valg- 
sprog. 

I  Maj  1663  lykkedes  det  ham  at  komme  i  Frederik  III' s 
Tjeneste  som  dennes  Bibliothekar  og  Arkivar.  Stillingen  gav  ham 
Lejlighed  til  daglig  at  faa  Kongen  i  Tale.  Den  litteraturelskende 
Fyrstes  Opmærksomhed  maatte  vækkes  ved  hans  Dannelse  og  Kund- 
skaber; han  kunde  foregribe  Kongens  Ønsker  om  Læsning,  vise, 
hvad  der  boede  i  ham,  vinde  sin  Herres  Gunst.  Hans  egen  al- 
mindelige politiske  Interesse  fik  ogsaa  nu  en  bestemt  Retning  mod 
danske  Forhold,  og  han  førtes  sammen  med  den  mægtige  Minister 
Christoffer  Gabel.  Fra  April  1665  kom  han  ind  i  politisk  Gjerning, 
i  det  han  blev  Kongens  Kammersekretær,  en  Stilling,  der  omtrent 
svarede  til  senere  Tiders  Kabinetssekretær.  Han  skulde  gjøre  Ud- 
kast til  og  parafere  de  Breve,  som  Kongen  vilde  udsende  paa 
egen  Haand  og  navnlig  uden  Forhandling  med  Kollegierne.  Em- 
bedet med  dets  alt  andet  end  skarpt  afstukne  Grænser  gav  Mulig- 

hed  for  en  vis  Magtstilling,  og  inden  Aaret  var  gaaet,  havde  hans 
Indflydelse  sat  sig  et  Mærke  af  den  betydningsfuldeste  Art. 

Der  er  intet  besynderligt  i,  at  Frederik  DI,  der  længe  havde 
været  sysselsat  med  Ønsket  om  at  faa  affattet  en  Fundamentallov 
for  Enevælden,  men  som  ikke  havde  godkjendt  noget  af  de  tidli- 
gere Udkast  til  en  saadan,  kan  have  overdraget  sin  ny  Kammer- 
sekretær  ogsaa  at  forfatte  et,  og  Hge  saa  lidt  kan  det  forbavse, 
at  S.,  for  en  Del  støttet  til  et  af  de  før  gjorte  Udkast,  har  for- 
maaet  hurtig  at  gjøre  Arbejdet  færdigt.  Der  er  da  ogsaa,  for  at 
bruge  det  svageste  Ord,  en  overvejende  Sandsynlighed  for,  at 
Kongeloven,  som  den  kom  til  at  lyde,  er  affattet  af  S.,  i  hvert 
Fald  har  han  egenhændig  skrevet  den  og  paraferet  den,  saaledes 
som  den  fik  Frederik  ni's  Underskrift  14.  Nov.  1665.  Dens  første 
og  egentlig  forfatningsmæssige  Del  var  bygget  paa  det  omtalte 
ældre  Udkast,  paa  Arveakterne  og  paa  statsretlige  Doktriner,  især 
Thomas  Hobbes*,  og  var  for  saa  vidt  derved  uden  større  Origina- 
litet; langt  mere  selvstændig  og  skarpsindig  var  den  anden  Del, 
Afsnittet  om  Arvereglerne.  Som  Helhed  gav  den  den  danske  Ene- 
vælde sin  endelige  Form,  men  der  er  ingen  Grund  til  at  paalægge 
S.  Ansvaret  for  den  over  alle  rimelige  Grænser  gaaende  Magtfylde, 
som  Kongedømmet  derved  opnaaede.  Sikkert  tænkte  han  ikke 
paa  nogen  Indsigelse  derimod,  og  Stilen  var  hans,  men  Tankerne 
vare  hans  Herres. 

1666  blev  han  Sekretær  i  danske  Kancelli,  1668  fik  han  Be- 
stalUng  som  Kancelliraad  og  1669  tilmed  Sæde  i  Statskollegiet  og 
Højesteret.  Hans  Virksomhed  sporedes  paa  mange  Omraader.  Han 
arbejdede  paa  en  bedre  Orden  i  Kancelliet,  og  en  bitter  Modsæt- 
ning udviklede  sig  imellem  ham  og  Kansleren  Peder  Reedtz,  hvis 
anstandsfulde  Værdighed  æggede  hans  Ironi;  han  interesserede  sig 
ogsaa  for  den  store  Lovkodifikation  og  for  Embedsbesættelser.  Men 
ved  Siden  heraf  forsømte  han  ikke  sine  personlige  Interesser.  Alle- 
rede nu  har  han  vistnok  gjort  sig  skyldig  i  den  Bestikkelighed, 
som  senere  udvikledes  saa  stærkt,  men  som  han  rigtignok  langtfra 
var  den,  der  indførte  i  danske  Kancelli  sædvaner.  Og  vel  følte 
han  sig  stadig  som  Borgersønnen,  men  han  ønskede  dog  at  vinde 
frem  inden  for  de  adelige  Kredse,  og  han  naaede  det.  Navnlig 
var  det  mellem  de  adelige  Damer,  at  den  elegante  og  vidfiilde 
Kavaller  erobrede  Hjærter.  Mette  Trolle,  gift  med  Jørgen  Reedtz, 
Magdalene  Sibylle  Gersdorff,  gift  med  Jørgen  Bielke,  og  den  rige 
Enke    Birgitte    Trolle    bleve    rimeligvis    alle    hans    Elskerinder,    og 

maaske  var  Kredsen  af  disse  endog  større.  Og  imellem  hans  høje 
Venner  var  nu  ikke  alene  Gabel,  men  ogsaa  Kongesønnen  Ulrik 
Frederik  Gyldenløve.  Med  Blikket  fæstet  paa  sig  fra  talrige  Mænd 
og  Kvinder,  anset  for  Kongens  Yndling,  tilmed  en  af  de  meget 
£aa,  der  vidste  Besked  med  den  hemmelighedsfulde  Kongelov,  stod 
han  i  Frederik  lU's  sidste  Aar  som  den  store  Mulighed  til  at  naa 
frem  til  den  ledende  Stilling,  der  endnu  ikke  var  tilfaldet  ham. 

Tronskiftet  9.  Febr.  1670,  der  kunde  have  indeholdt  en  Fare 
for  den  afdøde  Konges  Yndling,  kom  tvært  imod  til  at  fremskynde 
hans  Opgang.  Da  det  strax  viste  sig,  at  Gabels  Stilling  var  rokket, 
greb  S.  Situationen,  skilte  sig  fra  sin  hidtidige  Velynder  og  gjorde 
sit  til  at  forene  hans  Fjender.  I  April  blev  Gabel  styrtet.  Da 
havde  S.  allerede  sat  sig  fast  i  den  ny  Konges  Gunst;  i  Slutnin- 
gen af  Febr.  havde  han  faaet  Titel  af  Over-  og  Gehejmekammer- 
sekretær.  Vel  var  langtfra  hele  Magten  tilfaldet  ham  endnu.  Han 
maatte  foreløbig  dele  den  med  andre,  især  med  Frederik  Ahle- 
feldt og  Gyldenløve,  men  da  den  første  af  disse  ofte  var  fra- 
værende fra  Hovedstaden,  og  den  anden  manglede  Udholdenhed 
til  egentlig  Administration,  blev  S.  den  virkelig  arbejdende  Kraft, 
Sjælen  i  Regeringen,  og  han  opfattedes  som  saadan.  Med  Held 
overstod  han  det  Forsøg,  som  Kongens  tidligere  Yndling  Morten 
Skinkel  167 1  gjorde  paa  at  styrte  ham  ved  Sigtelser  for  Bestikke- 
lighed. Og  hurtig  tilfaldt  der  ham  Æresbevisninger  og  stigende 
Magt.  I  Maj  1670  var  han  bleven  Sekretær  |ved  det  nyoprettede 
Gehejmekonseil,  et  Aar  efter  fik  han  Titel  af  Gehejmeraad,  i  Sept. 
1671  blev  han  Medlem  af  Konseillet.  Da  denne  sidste  Udnævnelse 
blev  ham  til  Del,  kaldte  han  sig  ikke  længere  S.  I  Juli  1671 
havde  Kongen  skjænket  ham  Navnet  Griffenfeld  med  Ret  til  at 
føre  et  rigt  udstyret  Vaaben.  Navnet  skulde  ogsaa  tilkomme  hans 
Efterkommere;  han  ventede  nemlig  saadanne,  thi  2.  Nov.  1670 
havde  han  ægtet  Karen  Nansen,  den  i4aarige  Datter  af  den  kjø- 
benhavnske  Borger  Mikkel  Hansen,  Sønnedatter  af  den  berømte 
Hans  Nansen  (XII,  129).  Til  sin  ny  Husholdning  havde  han  kjøbt 
den  store  Ejendom,  hvor  nu  Postgaarden  staar;  Jordegods  paa 
Sjælland,  som  hans  Hustru  havde  bragt  i  Medgift,  mageskiftede 
han,  samtidig  med  at  han  fik  sit  ny  Navn,  til  Kronen  mod 
Tønsberg  Provsti  i  Norge,  fik  tillige  i  Gave  Sem  Kongsgaard; 
ogsaa  denne  Gaard  skulde  for  Fremtiden  bære  Navnet  Griffenfeld. 
Men  allerede  17.  Maj  1672  døde  hans  Hustru  efter  Nedkomsten 
med  en  Datter,   der  fik  Navn  efter  Dronningen  Charlotte  Amalie. 

Anlæg,  Erfaring  og  ikke  mindst  den  rivende  Medgang  havde 
imidlertid  modnet  G.s  Karakter  og  forskjelligartede  Aandsevner. 
Der  var  imellem  disse  en  frodig  Fantasi;  den  satte  sit  Præg  paa 
hans  Vid,  den  lod  ham  forme  sine  Tanker  og  sit  Sprog  i  farve- 
rige Billeder,  den  gav  ham  ogsaa  en  vis  Higen  efter  det  symbol- 
ske, det  mystiske  og  det  gamle,  saaledes  som  det  viste  sig  i  hans 
Vaaben  med  den  underfulde  Grif,  Dyret,  der  efter  Sagnet  bevog- 
tede Helligdommen.  Maaske  var  det  ogsaa  mere  dette  fantastiske 
Træk  i  hans  Sjæl  end  varm  Følelse  for  Fædrelandets  Historie,  der 
lod  ham  gjenføde  Erindringen  6m  de  nationale  Minder,  navnlig 
om  Danebrog.  Og  dog  var  denne  Side  af  hans  Aandspræg  ikke 
hans  stærkeste  Evne.  Han  havde  ved  Siden  heraf  en  skarp  og 
praktisk  Forstand.  Den  viste  sig  saaledes  i  hans  stærkt  udviklede 
Menneskekundskab.  Han  vidste,  hvorledes  Viljer  skulde  under- 
lægges, hvorledes  Stemninger  skulde  sættes  i  Bevægelse,  hvorledes 
Svagheder  skulde  nyttes,  alt  efter  Forskj ellen  paa  dem,  han  stod 
overfor.  Saaledes  havde  han  ved  sin  Aandfiildhed  og  sine  litte- 
rære Interesser  i  sin  Tid  lagt  Grunden  til  sin  Indflydelse  hos 
Frederik  III;  de  samme  Egenskaber  tjente  ham  nu  til  at  fængsle 
de  lærde,  bragte  dem  til  at  beundre  og  smigre  ham.  Men  han 
kunde  ogsaa  bruge  andre  Midler.  Han  vidste,  at  intet  aandeligt 
Fællesskab  forbandt  ham  med  den  ny  Konge;  ikke  heller  vare  her 
storslaaede,  pathetiske  Vendinger  paa  deres  Plads.  Hvad  han  be- 
nyttede til  at  hævde  sig  over  for  Christian  V,  var  Talentet  til  at 
afvinde  enhver  Sag  forskjellige  Sider,  skifte  Synspunkterne  og  til- 
sidst  standse  netop  der,  hvor  han  selv  vilde  hen,  og  hvor  Kongens 
tunge  og  uelastiske  Tankegang  ikke  mere  formaaede  at  rejse  Ind- 
vendinger mod  hans  Planer.  Men  hans  skarpe  Forstand  viste  sig 
dernæst  i  et  stort  Organisationstalent  og  i  en  glimrende  Evne  til 
at  bevæge  sig  med  smidig  Forsigtighed  i  de  vanskeligste  Forhold, 
stadig  give  Haab  og  Udsigt  til  de  forskjelligste  Sider,  bøje  af, 
holde  hen,  vente,  give  Tid.  Til  alt  dette  tjente  ogsaa  hans  over- 
ordentlige Arbejdsomhed,  hans  udstrakte  Kundskaber,  hans  Fortro- 
lighed med  Evropas  diplomatiske  Vildgange.  Og  ud  af  disse  Egen- 
skaber voxede  frem  den  største  Tillid  til  hans  egne  Planer,  til  hans 
Politiks  Gjennemførlighed,  selv  hvor  den  vovede  sig  ud  paa  de 
farligste  Baner. 

Den  fantastiske  Side  af  hans  Aandspræg  indgik  Forbindelse 
med  hans  højtflyvende  Ærgjerrighed.  Dog  formaaede  han  endnu 
en  Tid  lang  i  sin  Manddom  at  holde  den  inden  for  visse  Grænser. 

Han  forsømte  ikke  heller  at  give  sin  Magt  et  sikkert  praktisk  Grund- 
lag, ikke  alene  gjennem  sit  Herredømme  over  Kongen,  men  ogsaa 
ved  at  skabe  sig  et  fast  Klientel  af  Slægtninge  og  Venner  inden 
for  Embedsstanden  og  ikke  mindst  ved  at  skaffe  sig  Rigdom.  Uden 
Betænkeligheder  fortsatte  han  som  ledende  Minister  paa  den  Vej, 
han  tidligere  var  beg)mdt,  og  det  i  forøget,  næsten  systematisk 
Maalestok,  lod  sig  sin  Gunst  betale  ved  store  Sportler,  Bestikkelser 
og  Salg  af  Embeder.  Trods  alt  dette  kunde  der  i  visse  Øjeblikke 
komme  over  ham  en  Angest,  som  han  forsøgte  at  dæmpe  ved, 
skjønt  han  næppe  i  Virkeligheden  var  religiøst  bevæget,  at  søge 
Betryggelse  i  Nedskrivning  af  bestemte  Formler  for  Anraabelsen  af 
Guds  Beskyttelse  mod  sine  Fjender.  Langt  hyppigere  vare  dog  de 
Tider,  hvor  han  levede  i  Glæden  ved  Glansen  og  Pragten,  i  Nydel- 
sens Mangeartethed,  i  Bevidstheden  om  sin  Overlegenhed  og  sin  Magt. 

Men  de  nævnte  moralske  Svagheder  vare  ikke  det  eneste  saar- 
bare  Punkt  i  hans  aandelige  Væsen.  De  vare  et  Led  i  hele  den 
Selviskhed,  der  stadig  lod  Hensynet  til  sig  selv  og  sin  egen  Fordel 
følge  med  i  Overvejelserne  af  hans  Politik,  dette,  vel  at  mærke,  ikke 
at  forstaa  paa  den  Maade,  at  han  kan  beskyldes  for  at  have  ladet 
Hensynet  til  sin  Person  være  det  herskende,  men  saaledes,  at  han 
søgte  at  undgaa  Sammenstød  mellem*  sine  og  Statens  Interesser. 
Dernæst  havde  ogsaa  hans  Viljestyrke  sin  Begrænsning.  Det  skor- 
tede ham  vel  ikke  paa  Sejhed  og  Udholdenhed,  men  kun  sjælden 
ejede  han  den  store  Beslutsomhed.  Hævede  han  sig  enkelte  Gange 
til  den,  da  var  det,  som  om  han  dermed  havde  udtømt  sin  Kraft; 
hurtig  faldt  han  tilbage  til  det  forsigtig  laverende.  Denne  For- 
sigtighed hørte  til  hans  Styrke  som  Statsmand,  men  den  kunde 
ogsaa  blive  en  Svaghed. 

Omtrent  saaledes  tør  hans  Aandspræg  vel  opfattes,  da  hans 
indre  og  ydre  Politik  for  Alvor  begyndte  at  udfolde  sig.  Her  skal 
nu  først  Blikket  vende  sig  mod  hans  indre  Politik,  og  hans  ledende 
Tanker  i  denne  Henseende  og  deres  Udslag  kunne  sammenfattes  paa 
følgende  Maade. 

Det  for  ham  givne  Midtpunkt  var  Enevælden  i  hele  dens  Ube- 
grænsethed.  Den  trængte  vel  ikke  længere  til  at  grundfæstes,  men 
endnu  manglede  adskilligt,  som  kunde  omgive  den  med  Højhed  og 
Storhed.  Herhen  hørte  da  Christian  V's  Salving  i  Juni  1671;  S. 
havde  udarbejdet  Ceremoniellet,  i  Dagens  Anledning  havde  han 
ogsaa  faaet  af  Kongen  dennes  prægtig  indfattede  Billede,  bestemt 
til  at   bæres  om   Halsen.      Hoffets  Glans   havde   han   allerede   før 

Salvingen  fremmet  ved  Rangforordningen,  Gemaksordinansen  og  Op- 
rettelsen af  Greve-  og  Friherrestanden,  alt  ved  Kmidgjørelser  af  Maj 
s.  A.,  og  i  Okt.  knyttedes  hertil  Indstiftelsen  af  Danebrogsordenen; 
selv  var  han  imellem  de  først  udnævnte  Riddere.  Men  selve  Konge- 
dømmet var  dog  kun  den  ene,  om  end  den  væsentligste,  Side  ai 
Statsmagten.  For  at  denne  kunde  virke  i  sin  fulde  Kraft,  maatte 
der  Orden  og  Fasthed  i  Styrelsesmaskineriet.  Med  megen  Iver 
havde  derfor  S.  i  1670  taget  fat  paa  Omordningen  af  den  øverste 
Forvaltning.  Foreløbig  stod  han  dog  her  i  Princippet  ganske  paa 
det  hidtil  bestaaende  Grundlag.  Kollegieforvaltningen  skulde  bestemt 
fastholdes,  kun  forbedres  og  udvikles.  De  fleste  af  Kollegierne  fik 
nye  Instruxer  med  Bestemmelser  om  deres  Sammensætning  og  For- 
retningsgang; alle  Udkastene  hertil  vare  enten  skrevne  eller  gjen- 
nemrettede  af  S.  Med  særlig  Interesse  omfattede  han  det  danske 
Kancelli,  hvor  han  jo  selv  havde  Sæde;  til  bedste  for  det  trængtes 
Skatkammerkollegiet  noget  tilbage,  og  til  det  henlagdes  de  fleste 
udenrigske  Sager  fra  dets  tyske  Navne.  Ogsaa  StatskoUegiet  kom 
til  at  føre  en  betydningsfuldere  Tilværelse  end  i  Frederik  III's  sidste 
Tid.  Men  tillige  oprettedes  i  Maj  1670  Gehejmekonseillet  som  Kro- 
nen paa  Kollegiestyrelsen ;  dets  Omraade  blev  dog  væsentligst  den 
udenrigske  Politik.  RimeUgvis  har  S.  ogsaa  haft  sin  Andel  i  den 
vigtige  Forandring,  der  1671  udførtes  med  Hensyn  til  Provinsfor- 
valtningen, i  det  nu  alle  Amtmænd  sattes  paa  fast  Løn  og  fik  Stift- 
amtmændene til  tilsynshavende,  samtidig  med  at  deres  og  Amtsskri- 
vernes  Embedsomraade  nøjere  afgrænsedes. 

Fuldt  saa  meget  som  af  disse  Reformer  var  han  dog  optaget 
af  Stændernes  indbyrdes  Forhold.  Trods  alt,  hvad  der  var  sket 
siden  1660,  var  Grundlaget  endnu  her  til  Dels  det  gamle,  Fødsels- 
adelen stod  vedblivende  som  den  fornemste  Stand.  Men  efter  S.s 
hele  poUtiske  Opfattelse  passede  dette  ikke  til  Enevældens  Krav, 
og  denne  Opfattelse  styrkedes  ved  hans  personlige  Følelse;  han 
glemte  ikke,  at  han  var  Borgersønnen.  Hvad  han  sigtede  til,  var 
en  Opløsning  af  Adelen  gjennem  dens  Deling  og  maaske  endnu 
mere  en  Opløsning  af  de  gamle  Stænderforhold  i  det  hele  ved 
en  Udvikling  af  den  Embedsstand,  der  var  begyndt  at  dannes, 
til  et  ligefremt  Bureaukrati  med  Særrang  og  Særstilling,  rekruteret 
fiu  Godsejere  og  Borgerstand  og  tillige  med  Midtpunkt  i  ham  selv. 
Indstiftelsen  af  Grever  og  Friherrer  sprængte  den  tidligere  Enhed  i 
Adelstanden,  Rangforordningen  trængte  Fødselsadelen  tilbage  til  For* 
del  for  Indehaverne  af  de  højeste  Embeder  og  Hofstillinger,  hvad 

enten  de  vare  fødte  borgerlige  eller  adelige.  Og  det  var  i  Sam- 
klang med  alt  dette,  at  Kollegiernes  Omordning  bestemte  et  lige 
Antal  Medlemmer  i  dem  af  adelige  og  borgerlige,  at  der  i  de 
første  Aar  af  Christian  V's  Regering  kun  foregik  faa  Nobilitationer, 
og  at  endelig  S.  selv,  da  han  antog  sit  ny  Navn,  ikke  dermed  for- 
bandt en  Optagelse  af  sig  i  Adelstanden,  men  kmi  gav  sig  et  Vaa- 
benbrev  og  skaffede  sit  norske  Gods  adelige  Rettigheder. 

Tydelig  fremtræder  dernæst  hans  Interesse  for  Ophjælpeisen 
af  Handel  og  Industri,  altsaa  for  Borgerstandens  Erhvervskilder. 
Sammen  med  Gyldenløve  iværksatte  han  1670  Gjenoplivelsen  af  det 
hidtil  temmelig  dødfødte  Kommercekollegium;  det  kjøbenhavnske 
borgerlige  Element,  og  imellem  det  særlig  Mænd,  der  vare  nær 
knyttede  til  ham,  blev  det  overvejende  i  Kollegiet,  ligesom  han  var 
nøje  Venner  med  dets  Præsident,  Gyldenløve,  og  dets  Viceprsesident, 
Jens  Juel.  Han  sympathiserede  ogsaa,  i  Begyndelsen  stærkere,  senere 
paa  Grund  af  Gejstlighedens  Modstand  og  dens  Magt  over  Kongen 
svagere,  med  Tanken  hos  Kollegiets  Mænd  pm  Religionsfrihed  for 
indvandrede  Kjøbmænd  og  Haandværkere  for  derved  at  skaffe  Kapi- 
tal og  Foretagelsesaand  til  Landet;  derimod  modsatte  han  sig  Gyl- 
denløves Plan  om  at  give  Borgerne  Andel  i  Besættelsen  af  Magi- 
stratsposteme,  hvad  han  saa  som  en  Indskrænkning  i  Enevælden. 
Mærkes  maa  end  videre  hans  Iver  for  Udarbejdelsen  af  den  ny  al- 
mindelige Lov,  hvor  han  særlig  interesserede  sig  for  sin  Ven  Rasmus 
Vindings  Udkast,  for  Lægevæsenets  Forbedring  og  for  Indkaldelsen 
af  Niels  Steensen  som  kongl.  Anatom. 

Om  der  kan  tilregnes  G.  noget  Initiativ  til  de  store  Skatte- 
reformer, der  betegne  Christian  V's  første  Regeringsaar,  kan  ikke 
afgjøres;  sikkert  har  han  dog  medvirket  til  dem.  Skattefrihedens 
Gjenindførelse  for  Sædegaardene  af  Juli  1670,  der  stod  i  Forbin- 
delse med  den  Opgave  at  lette  Kjøbstædeme  for  Underhold  af  ind- 
kvarterede Ryttere,  Matrikkelskattens  Nedsættelse  og  Vederlaget  til 
Statskassen  derfor  i  Gjenoprettelsen  af  Konsumtionsafgiften  og  Folke- 
lønsskatten  vare  i  nøje  Overensstemmelse  med  hans  Tankegang,  der 
langt  mere  gik  ud  paa  at  lette  Skattebyrden  for  de  fornemmere 
Klasser,  Godsejere,  højere  Borgerskab,  Bureaukrati,  end  for  de  lavere; 
for  disse  og  særlig  for  Bondestanden,  som  han  aldrig  var  kommet 
i  Berøring  med,  savnede  han  Interesse;  hans  Blik  var  i  denne  Hent 
seende  langt  mere  begrænset  end  Hannibal  Sehesteds.  Til  Refor- 
merne i  Hærvæsenet,  særlig  Oprettelsen  af  den  nationale  Rytter^ 
milits  og  det  dertil  hørende   Udlæg  af  Ryttergods,   har  han  ikke 


Digitized  by  VjOOQ  IC 


^So  Schumacher,  Fed,,  Greve  af  Griffenfeld. 

været  Ophavsmand,  men  maa  have  støttet  dem.  Mere  vendte  han 
dog  i  militær  Henseende  sin  Interesse  mod  Flaaden,  hjulpet  af  sin 
Broder  Albert,  senere  adlet  med  Navnet  Gyldensparre  (VI,  361). 
Men  hvad  Forsvarsvæsenet  i  det  hele  angaar,  var  endnu  en  politisk 
Tanke  herskende  hos  ham.  Han  vilde  trænge  de  høje  militæres 
Ledelse  af  det  tilbage,  mere  samle  dets  Styrelse  paa  borgerlig  Haand 
og  især  paa  sin  egen;  han  vilde  det  for  tillige  at  kunne  lette  Lan- 
dets Byrder,  ikke  mindst  dog  fordi  han  frygtede  de  fornemme  Offi- 
cerers skadelige  Indflydelse  paa  den  ydre  Politik. 

Et  betydeligt  Reformarbejde  indad  til  var  saaledes  paa  mange 
Omraader  grundlagt  eller  støttet  af  S.  Men  i  adskillige  Henseender 
blev  det  ikke  gjennemført.  Det  truende  Forhold  til  Udlandet  bragte 
hurtig  en  ny  Forhøjelse  af  Skattebyrden;  der  foregik  end  videre 
vel  en  Opgang  i  Handelen,  og  navnlig  i  Kjøbenhavn,  men  den 
blev  langtfra  saa  stor  som  tilsigtet.  Men  især  maa  det  frem- 
hæves, at  han  som  Griffenfeld  allerede  fra  1673  kuldkastede  hele 
det  Princip  for  Administrationen,  han  som  Schumacher  havde  fiilgt 
1670.  Han  havde  villet  opbygge  en  Kollegiestyrelse ,  han  brød 
den  selv  itu.  Helt  havde  han  intet  Øjeblik  kunnet  underordne  sig 
de  af  ham  udviklede  Former.  Han  var  vedblevet  at  være  Kammer- 
sekretær, og  Kammerudfærdigelseme  ophørte  ikke.  Snart  havde 
han  ogsaa  følt  sig  skuffet  ved  Kollegiemaskineriets  tunge  og  lang- 
somme Virksomhed.  Men  Svingningen  havde  en  dybere  Grund. 
Hurtig  gik  A arene  for  ham,  hurtig  blev  han,  overfladisk  set,  som 
en  anden  Mand.  Hvad  der  skete,  var  dog  i  Virkeligheden  det, 
at  de  forskjelligartede  Sider  af  hans  Karakter,  som  han  hidtil  havde 
stemmet  sammen  ligesom  Tonerne  paa  et  Instrument,  mistede  deres 
indbyrdes  Harmoni;  enkelte  af  dem  vandt  Herredømme  i  hans  Sjæl 
fremfor  de  andre.  Magten  berusede  ham,  videre  og  videre  dreve 
Ærgjerrigheden  og  Forfængeligheden  ha:n.  Han  var  i  Færd  med 
at  tabe  sit  Sinds  Ligevægt,  og  han  følte  sig  ikke  længere  tilfreds- 
stillet med  sin  hidtidige  Stilling.  Mere  og  mere  søgte  han  Omgang 
mellem  adelige,  og  han  indrettede  sin  Husholdning  til  et  formeligt 
Hof.  Samtidig  kølnedes  hans  hidtil  saa  varme  Forhold  til  Gylden- 
løve, især  efter  at  denne  i  Foraaret  1673  var  rejst  til  Norge.  Kort 
i  Forvejen,  i  Febr.,  havde  han  gjort  sit  første  Indhug  mod  den 
hidtidige  Forvaltnings  Principper  ved  en  Omordning  af  Søetatens 
Styrelse,  og  udtrykkelig  havde  han  begrundet  det  med,  at  en  for- 
nem Minister  var  bedre  egnet  til  at  administrere  end  et  Kollegium. 
Men   først   26.  Nov.  1673  foregik   den  store  Forandring,   i  det  han 

paa  én  Gang  udnævntes   til  Greve  af  Griflfenfeld,   Elefantridder  og 
Higskansler. 

Han  havde  altsaa  nu  imod  sine  tidligere  Grundsætninger  ladet 
sig  optage  i  Herrestanden,  og  i  høj  Grad  viste  han  sin  Glæde  der- 
ved. Hans  Vaaben  udpyntedes  med  en  ny  Rigdom  af  heraldiske 
og  symbolske  Figurer,  2  Gange  var  det  fremstillet  i  hans  Sove- 
kammer, og  det  indskares  i  talrige  og  kostbare  Signeter.  Kort  efter 
tilmageskiftede  han  sig  Samsø  af  Kronen,  kaldte  sig  nu,  foruden 
Greve,  Herre  til  denne  0  og  til  Brattingsborg  og  Visborg,  dens 
gamle,  hidtil  i  Sagnet  gjemte  Navne.  Og  Smigeren  væltede  ind  over 
ham,  langt  voldsommere  end  tidligere.  Men  fra  det  Øjeblik,  at 
han  var  blevet  Rigskansler,  ophørte  omtrent  ganske  Kancellikol- 
legiets Møder.  Og  dog  var  det  endnu  kun  en  Titel,  han  havde 
faaet;  det  blev  først  mere,  da  Peder  Reedtz  døde,  og  han  Dagen 
derpaa,  11.  Juli  1674,  blev  hans  Efterfølger  som  Kansler  og  derved 
ogsaa  som  Præsident  i  Højesteret;  tillige  fik  han  Forsædet  i  Stats- 
kollegiet.  Ved  hans  Instrux  ophævedes  hele  den  kollegiale  St)Telse 
inden  for  Kancelliet.  En  Ministerregering  var  indført,  og  den  var 
samlet  paa  en  enkelt  Ministers  Haand.  G.  var,  for  at  bruge  mo- 
derne Udtryk,  blevet  Premier-,  Udenrigs-,  Justits-  og  Kultusminister 
foruden  at  være  Kongens  Kabinetssekretær.  Tillige  var  faktisk  hans 
Myndighed  udstrakt  over  Skatkammerkollegiet  —  vort  Finans-  og 
Indenrigsministerium  —  og  over  Marinen.  Og  da  han  som  Kansler 
var  blevet  Universitetets  Patron,  fejrede  Højskolen  denne  Begiven- 
hed med  en  Fest  paa  hans  4oaarige  Fødselsdag,  hvor  Smigeren  for 
ham  naaede  sit  Højdepunkt  i  Thomas  Bartholins  Tale. 

Kun  lidet  kom  han  til  at  udrette  i  de  indre  Forhold  efter  sin 
Samling  af  Magten;  men  en  vigtig  Grund  hertil  var  ganske  vist, 
at  hans  Opmærksomhed  fira  nu  af  næsten  helt  maatte  fanges  af  den 
ydre  Politik.  I  denne  havde  S.  strax  efter  Christian  V's  Tron- 
bestigelse lige  saa  lidt  faaet  Eneledelsen  som  i  den  indre.  Først 
efterhaanden  erhvervede  han  den,  og  det  endda  med  den  Begræns- 
ning, at  han  gjennem  hele  sin  Magtperiode  maatte  kæmpe  med 
modstridende  Indflydelser  inden  for  selve  Regeringen. 

Man  har  ofte  ment  at  kunne  opfatte  hans  ydre  Politik  under 
det  Hovedsynspunkt,  at  han  i  Tilslutning  til  Hannibal  Sehesteds 
Ideer  har  villet,  at  Danmark  skulde  slaa  sig  til  Ro  over  for  Sverige 
ved  den  Landedeling,  der  var  bestemt  ved  de  sidste  Fredstraktater, 
og  tilstræbt  et  nøje  venskabeligt  Forhold  mellem  de  nordiske  Riger. 
Man  har  dog  sikkert  ikke  derved  truffet  Kjæmen  i  hans  Tanke- 


Digitized  by  VjOOQ  IC 


»82  Schumacher,  Ped,,   Greve  af  Griffen/eld, 

gang.  Ogsaa  han  har  ønsket  en  Gjenudvidelse  i  Norden  af  Dan- 
marks Grænser.  Men  kun  som  et  Middel  dertil,  hvis  Anvend^se 
burde  udsættes  saa  længe  som  muligt,  saa  han  Krigen.  Riget  maatte 
fuldt  ud  vinde  Kræfter,  før  det  indlod  sig  paa  en  afgjørende  Styrke- 
prøve, det  var  de  diplomatiske  Vaaben,  med  hvilke  det  først  og 
fremmest  gjaldt  at  vinde  frem.  Som  første  Maal  saa  han  det  her 
at  give  Danmark  fornyet  Anseelse  i  det  evropæiske  Statssamfund; 
ogsaa  formelt  skulde  det  hævde  sin  Jævnbyrdighed  med  andre  Mag- 
ter; hertil  sigtede  bl.  a.  en  udvidet  Brug  af  det  danske  Sprog  i 
Brewexlingen  med  disse.  Dernæst  maatte  Opgaven  være  at  sikre 
Danmark  gjennem  Alliancer  og  Subsidietraktater.  Men  disse  Forbin- 
delser maatte  foreløbig  ikke  forpligte  Riget  for  meget  til  nogen 
Side,  og  dets  Støtte  skulde  de  fremmede  Magter  kjøbe  saa  dyrt 
som  muligt.  Derved  blev  hans  Politik  en  Forsigtighedens  og  Af- 
ventningens, derfor  ogsaa  en  Politik  med  i  alt  Fald  tils)meladende 
forskjellig  Front,  afpasset  efter  det  til  enhver  Tid  praktisk  opnaae- 
lige.  Men  én  ledende  Tanke  stod  dog  for  ham,  og  den  havde 
han  optaget  efter  Hannibal  Sehested:  en  Forbindelse  mellem  Frank- 
rig og  Sverige,  hvorfra  Danmark  var  udelukket,  burde  modvirkes 
som  det  mest  skadelige  politiske  Sammenspil,  og  i  alt  Fald  burde 
man  ikke  faa  begge  Magter  til  Fjender.  Der  er  imidlertid  ingen 
Tvivl  om,  at  hans  Opfattelse  af,  hvad  der  bedst  tjente  hans  person- 
lige Interesser,  har  støttet  hans  Forkjærlighed  for  den  Politik,  han 
valgte.  Han  var  overbevist  om,  at  paa  hans  Person  beroede  den 
rigtige  Kurs,  og  under  en  Krig  vilde  Magten  over  Kongen  gKde 
over  til  Generalerne,  medens  under  den  diplomatiske  Kamp  Pennen, 
det  vil  sige  hans  Pen,  kunde  lede  Sværdet. 

Inden  de  store  Stridsspørgsmaal  kom  til  at  udforme  sig  i  Ev- 
ropa,  var  der  imidlertid  ét  Punkt,  halvt  internationalt,  halvt  inden- 
rigsk, som  trængte  til  Afgjørelse.  Det  var  Spørgsmaalet  om  Arvfe- 
følgen  i  Oldenborg  og  Delmenhorst  og  det  dermed  samhørende  om 
Forholdet  til  den  pløenske  Hertugslægt  og  til  Gottorp.  Traktaterne 
af  31.  Dec.  1670,  stadfæstede  18.  Marts  1671,  bragte  det  til  Afdttt- 
ning  og  skaffede  Kongehuset  Grevskaberne.  At  G.  har  haft  Andel 
i  dem,  er  sikkert,  men  at  han  har  været  Hovedophavsmanden  til 
deres  særlige  Indhold,  er  ikke  bevist.  Selv  om  der  altsaa  ved  dette, 
navnlig  ved  Løfterne  om  Samforlening  med  Slesvig  til  Pløen  og 
om  dette  Huses  Forlening  med  de  nordborgske  Godser  paa  Als, 
skulde  være  fastslaaet  noget  for  den  danske  Krone  ugunstigt]  med 
Hensyn  til  Slesvig  — >  hvad  dog  ingenlunde  bestemt  kah  siges  -rr^ 

vilde  Ansvaret  derfor  langtfra  alene  kunne  lægges  paa  G.  Der- 
imod kan  han  ikke  frikjendes  for  at  være  kommet  noget  bort  fra 
den  administratiye  Adskillelse  mellem  Slesvig  og  Holsten,  som  paa 
visse  Punkter  var  begyndt  under  Gabels  Ledelse;  men  han  fast- 
holdt dog  fuldt  den  statsretlige  Forskjel  paa  de  2  Hertugdømmers 
Stilling.  Vigtigere  var  det  imidlertid,  at  ved  Traktaterne  med  Pløen 
var  Gottorp  paa  ny  blevet  gjort  til  Danmarks  Fjende. 

Foreløbig  traadte  selv  dette  til  Side  for  Indflydelsen  af  de 
evropæiske  Brydninger  paa  Danmarks  Stilling.  Forgjæves  havde  G. 
stræbt  at  hindre  Forbundet  mellem  Frankrig  og  Sverige  af  1672, 
men  stadig  søgte  han  ogsaa  efter  dets  Afslutning  at  nevtralisere 
dets  Følger  og  tillige  efter  Udbruddet  af  den  store  Krig  mellem 
Frankrig  og  Nederlandene  s.  A.  saa  længe  som  muligt  at  holde 
Danmark  uden  for  den.  Under  Forhandlingerne  med  Sverige  vovede 
han  sig,  særlig  ved  Jens  Juels  Sendelse  til  Stockholm  1673,  temmelig 
langt  hen  mod  et  nordisk  Forbund.  Men  samtidig  havde  han, 
efter  1672  at  have  vundet  en  Sejer  over  Christian  V's  Tilbøjelighed 
til  Krig,  nærmet  sig  stærkt  til  den  mod  Frankrig  og  Sverige  fjendt- 
lige Lejr  i  Evropa  og  søgt  at  bringe  dens  Deltagere,  især  Neder- 
landene, Kejseren  og  Brandenborg,  til  Løfter  om  kraftig  Bistand; 
herhen  hørte  især  Forbundet  med  Kejseren  af  Jan.  1674,  der  ind- 
bragte ham  Udnævnelse  til  tysk  Rigsgreve,  og  Hovedtraktaten  med 
Frankrigs  Modstandere  af  Juni  s.  A.  En  mærkelig  lille  samtidig  Epi- 
sode udgjorde  hans  Bestræbelser  1674  for  at  skaffe  Prins  Jørgen 
den  polske  Krone;  de  strandede  paa  Christian  V's  Modstand  mod 
Broderens  Trosskifte.  Men  under  aJt  dette  taamede  Vanskelig- 
hederne for  Danmarks  Nevtralitet  sig  mere  og  mere  op,  og  Chri- 
stian V  S3anpathiserede  med  Krigspartiet  ved  sit  Hof.  Et  Vende- 
punkt blev  Fredsbruddet  mellem  Sverige  og  Brandenborg  fra  Dec. 
1674,  der  efter  Traktaterne  forpligtede  Danmark  til  væbnet  Ind- 
skriden  mod  Sverige  og  Frankrig.  For  atter  at  trække  Sagerne  ud 
greb  G.  med  Iver  Sveriges  Forsøg  paa  at  afvende  denne  Indskriden 
ved  Nils  Brahes  Sendelse  til  Kjøbenhavn  i  Begyndelsen  af  1675,  og 
paa  ny  vovede  han  sig  vidt  frem  hen  ad  et  nordisk  Forbund. 

Haand  i  Haand  hermed  gik  dog  Underhandlingerne  med  Bran- 
denborg om  Krigen,  og  G.  var  ikke  blind  for,  at  et  Fredsbrud 
rimeligvis  snart  ikke  kunde  undgaas.  Han  samstemmede  derfor 
ganske  med  Planen,  fra  hvem  denne  end  saa  er  udgaæt,  om  forud 
at  gjør#  den  til  Sverige  nu  igjen  nøje  knyttede  Hertug  af  Gottorp 
uskadelig.     Følgen  blev  Rensborgtildragelseme  i  Juni  1675.     Dog 

hviler  der  et  gaadefuldt  Slør  over  G.s  Holdning  under  dem.  Han 
har  forhandlet  med  Kielman  (IX,  143)  om  et  Mageskifte  af  Olden- 
borg og  Delmenhorst  mod  Dele  af  det  gottorpske  Slesvig,  og  der 
har  under  disse  Forhandlinger  været  Tale  om,  at  Hertugen  paa 
billige  Vilkaar  skulde  overlade  ham  sit  holstenske  Amt  Steinhorst, 
for  at  han  kunde  faa  dette  ophøjet  til  et  tysk  Rigsgrevskab  for  sig. 
En  landsforræderisk  Tanke  maa  dog  afvises,  da  han  underrettede 
Christian  V  derom.  Men  et  noget  lignende  ufint  og  dog  vistnok 
ikke  heller  for  Kongen  fordulgt  Spil  foregik  lige  efter  med  en  Gave 
til  ham  paa  loooo  Rdl.  fra  det  ogsaa  truede  Hamborg.  Selve  Got- 
torps Indrømmelser  tillagde  G.  imidlertid  den  største  Betydning,  og 
Kongen  regnede  ham  dem  til  Ære. 

Alle  ventede  i  dette  Øjeblik  Krigens  Udbrud,  og  Danmarks 
allierede  fordrede  den.  Men  dog  trak  den  ud,  og  det  sikkert  paa 
G.s  Foranledning;  her  er  atter  adskilligt  dunkelt.  Efter  al  Rimelig- 
hed er  der  paa  dette  Tidspunkt  kommet  nye  Bevæggrunde  frem 
hos  ham  til  at  forhale  Afgjørelsen.  Noget  har  det  vistnok  betydet, 
at  det  som  Følge  af  hele  hans  hidtidige  Dobbeltspil  var  blevet  hara 
vanskeligt  at  tage  en  endelig  Beslutning.  Personlige  Interesser  spil- 
lede rimeligvis  ogsaa  ind.  Netop  nu  tænkte  han  stærkt  paa  et 
nyt  Ægteskab.  Men  2  Muligheder  stode  her  for  ham,  og  han  vak- 
lede mellem  dem.  Den  ene  Brud,  han  tænkte  paa,  var  Prinsesse 
Louise  Charlotte  af  Augustenborg,  og  Enkedronning  Sophie  Amalie 
begunstigede  stærkt  dette  Parti,  den  anden  var  Dronning  Charlotte 
Amalies  fi-anske  Hofdame  Charlotte  Amelie  de  Trémouille,  kaldet 
Prinsesse  af  Taranto,  og  for  denne  Forbindelse  interesserede  sig 
Ludvig  XIV;  ogsaa  af  den  Grund  kunde  G.,  saa  længe  han  ikke 
havde  truflfet  sit  VaJg,  kun  ønske  Bevarelsen  af  et  venskabeligt  For- 
hold til  Frankrig.  Men  det  vilde  dog  være  lu-etfærdigt  at  rette  den 
Anklage  mod  G.,  at  Hensynet  til  egen  Fordel  var  bestemmende 
for  hans  Politik;  det  slyngede  sig  kun  i  den,  støttede  den  Afventen, 
han  af  andre  Grunde  ikke  vilde  opgive.  Det  er  maaske  ogsaa 
muligt  at  finde  den  dybere  liggende  Aarsag.  Det  er  sikkert,  at 
G.,  efter  først  at  have  tænkt  sig  et  Angreb  paa  Sverige  i  Skaane, 
hvad  der  havde  maattet  opgives  af  Hensyn  til  de  allierede,  har 
ønsket  et  Stød  mod  det  svenske  Hertugdømme  Bremen,  medens 
Brandenborg  og  Christian  V's  Generaler  vilde  Indmarche  i  Pommern. 
En  Forklaring  paa  hans  Ønske  kan  findes  deri,  at  han  efter  en 
Erobring  af  Bremen  har  haabet  at  kunne  nøde  Sverige  til  at  bort- 
bytte det  mod  Skaane  eller  Dele  deraf,   og  at  han  har  ventet  at 

kunne  opnaa  Samtykke  til  dette  Bytte  hos  Frankrig,  der  havde  langt 
mere  Interesse  af  at  bevare  Sveriges  tyske  Besiddelser  for  det  end 
Skaane.  Ad  den  Vej  kunde  han  tænke  at  virkeliggjøre  sin  gamle 
Plan  om  at  undgaa  et  Brud  med  Frankrig,  maaske  slippe  for  selve 
Krigen  med  Sverige  eller  i  alt  Fald  gjøre  den  mindre  omfangsrig, 
tilmed  sejre  over  Generalernes  Indflydelse  hos  Kongen.  Hvis  denne 
Hypothese  er  rigtig,  kan  der  ikke  frakjendes  G.s  Politik  paa  dette 
Tidspunkt  en  vis  Storladenhed,  tilmed  da  han  samtidig  synes  at 
have  ønsket  Fortsættelse  af  Mageskifteforhandlingeme  med  Gottorp 
og  saaledes  tilstræbt  Erhvervelsen  af  en  større  Del  af  Slesvig. 

Men  paa  den  anden  Side  var  denne  Politik  i  høj  Grad  vovet, 
næsten  fantastisk,  i  det  den  var  egnet  til  at  berøve  Danmark  dets 
faste  Punkt,  dets  allieredes  Støtte,  og  han  evnede  i  alt  Fald  ikke 
at  føre  den  igjennem.  Brandenborg  sejrede  ved  det  danske  Hof; 
fra  Slutningen  af  Juli  var  det  givet,  at  Krigen  skulde  begynde  og 
det  med  et  Angreb  paa  Pommern.  G.  havde  lidt  et  Nederlag  over 
for  Kurfyrsten,  der  dog  for  at  vinde  ham  trøstede  ham  med  Løfte 
om  Forleningen  med  Øen  Wollin,  men  ogsaa  over  for  Generalerne. 
Hans  Angreb  paa  disse  i  Forening  med  meget  andet  havde  tilmed 
kostet  ham  Christian  V's  Tillid.  I  Avg.  tilskrev  Kongen  ham  i 
Rensborg  en  Række  Klagepunkter  over  hans  vidtløftige  Tale  og 
hans  Egenmægtighed,  tillige  ogsaa  over  hans  Begunstigelse  af  sine 
Slægtninge  og  Venner  og  hans  Bestikkelighed. 

Denne  Storm  drev  dog  foreløbig  over.  Da  Krigen  begyndte 
i  samme  Maaned,  var  G.  ved  Kongens  Side  under  Kampene  i  Pom- 
mern og  senere  ved  Wismars  Belejring  og  Erobring.  Derpaa  kom 
Vinteren  1676  og  med  den  Forberedelserne  til  det  ny  Felttog.  At 
han  virkede  for  Tromps  Indkaldelse  som  Flaadens  øverstbefalende 
og  i  alt  Fald  ikke  modsatte  sig  Udnævnelsen  af  Hertug  Johan  Adolf 
af  Pløen  (VIII,  498)  til  Overfeltmarskal,  viser,  at  han  har  ønsket 
kraftige  Rustninger.  Og  dog  havde  han  endnu  ikke  opgivet  Tanken 
om  at  vinde  et  Resultat  ad  diplomatisk  Vej  uden  paa  ny  at  prøve 
Vaabenlykken.  Atter  tænkte  han  vistnok,  og  for  dette  Tidspunkt 
tør  det  siges  med  noget  større  Bestemthed  end  for  1675,  P^^  ^^ 
Bytte  af  Bremen,  nu  vel  ogsaa  af  Wismar  og  Rygen,  mod  Skaane 
og  søgte  ad  mange  Veje  at  bevare  Venskabet  med  Frankrig,  endda 
ved  det  mislige  Middel  at  give  Sikkerhed  for  den  franske  diplo- 
matiske Brewexling  med  Sverige  gjennem  Danmark. 

Hvor  meget  man  end  med  den  nasrmeste  Fremtid  som  Bag- 
grund kan  sympathisere  med  G.s  udholdende  Tilbøjelighed  til  at 

undgaa  Krigen,  der  er  dog  noget  svindelagtigt  ved  hans  Politik 
paa  denne  Tid,  som  staar  i  Samklang  med  Udviklingen  af  hans 
hele  Karakter  og  Adfærd.  En  Højhedsvildelse  havde  mere  og  mere 
grebet  ham.  Alle  stødte  han  fra  sig,  danske  adelige.  Hertugdøm- 
mernes Raader,  Gyldenløve,  selve  Kongen.  Især  blev  det  dog 
skæbnesvangert  for  ham,  at  han  havde  gjort  sig  baade  Frederik 
Ahlefeldt  og  Hertugen  af  Pløen  til  personlige  Fjender  ved  udfor- 
drende Optræden  mod  dem,  i  samme  Øjeblik  som  de,  om  end  af 
forskjellige  Grunde,  vare  blevne  Modstandere  af  hans  Politik,  Ahle- 
feldt, fordi  han  fandt  den  for  halsbrækkende,  Johan  Adolf,  fordi 
han  ønskede  en  hurtig  Krig.  Og  saarbare  Punkter  havde  G.  til- 
med nok,  i  sin  vitterlige  Bestikkelighed,  i  Mistanken  mod  ham  med 
Hensyn  til  Steinhorst,  Gaven  fra  Hamborg,  Wollin  og  den  hemme- 
lige Forbindelse  med  Frankrig  Man  begyndte  at  tro  om  ham,  at 
han  var  Forræderen,  der  maatte  ryddes  af  Vejen.  Under  disse 
Forhold  fik  hans  Modstandere  Magten  over  ham  hos  Kongen.  Først 
i  sidste  Øjeblik  anede  han  selv,  at  alt  stod  paa  Spil.  Da  satte  — 
maaske  —  et  n3rt  Forhold  Kronen  paa  Værket;  det  synes,  som 
om  Christian  V  har  faaet  at  vide,  at  G.  havde  beholdt  hos  sig  en 
Koncept  til  et  af  ham  efter  Ordre  opsat  kongeligt  Testamente^ 
skjønt  han  havde  forsikret  Kongen  om,  at  den  var  brændt. 

Hvorom  alting  er,  ii.  Marts  1676  om  Morgenen  blev  G.  arre- 
steret paa  Kjøbenhavns  Slot  og  bragt  som  Fange  til  Kastellet.  I 
Dagene  derpaa  bleve  hans  Papirer  gjennemsøgte.  Man  fandt  Be- 
viser paa  hans  Bestikkelighed  og  Salg  af  Embeder  samt  tilbageholdte 
kongelige  Ordrer,  dernæst  Breve,  der  øgede  Mistanken  om  For- 
ræderiet, end  videre  Dagbøger  med  overlegne  Udtryk  om  Kongen 
og  Koncepten  til  det  omtalte  Testamente.  Men  fra  første  Færd 
brugte  man  mislige  Midler  til  at  fælde  den  mistænkte;  man  an- 
vendte den  ikke  uberygtede  Otto  Mauritius  (XI,  202)  som  offentlig 
Anklager,  hindrede  G.  fra  at  skaffe  sig  Materiale  til  sit  Forsvar, 
afhørte  ikke  alle  fornødne  Vidner,  henviste  ikke  Sagen  til  Højeste- 
ret, men  til  en  overordentlig  Domstol.  For  denne  begyndte  efter 
Forundersøgelserne  den  egentlige  Retssag  i  de  første  Dage  af  Maj. 
G.s  første  Forsvarsindlæg  var  gjennemtrængt  af  hele  hans  store  Ta- 
lent, hans  Sprog  naaede  ved  en  Forening  af  Smidighed  og  Kraft 
til  en  Højde,  som  dansk  Rettergang  og  dansk  Litteratur  knap  før 
havde  kjendt.  Sagen  har  vistnok  ogsaa  hængt  i  et  Haar,  men 
Mauritius  opbød  alle  mulige  Midler,  betonede  i  sit  Gjensvar  Stein- 
horstsagen,  Almanakkerne  og  Ikke-Tilintetgjørelsen   af  Testamentet 

Og  lagde  selve  Kongens  Vilje  som  Pres  paa  Dommerne.  G.  følte 
sig  fortabt;  i  sit  sidste  Indlæg  afviste  han  kun  med  Stolthed  Be- 
skyldningerne for  Forræderi;  ellers  var  det  mere  et  Nødskrig  om 
Naade  end  et  Forsvar.  26.  Maj  faldt  Dommen,  der  lød  paa  Tab 
af  Ære,  Liv  og  Gods  og  berøvede  ham  Navnet  Griffenfeld.  Den 
var  motiveret  ved  Bestikkeligheden,  Salg  af  Embeder  og  Forræderi; 
om  Almanakkerne  og  Testamentet  stod  intet,  da  disse  Punkter 
regnedes  for  Statshemmeligheder.  Bevist  var  ogsaa  G.s  Brøde  med 
Hensyn  til  de  2  første  Punkter,  ubevist  var  og  er  Anklagen  for 
Forræderi;  de  hemmelige  Punkter  veje  kun  lidet.  Domstolens  og 
Historiens  Kjendelser  om  G.s  Fejl  kunne  ikke  falde  sammen.  Og 
selve  Processen  var  en  Uret  i  den  Maade,  den  var  ført  paa. 

Dommen  blev  ikke  udført  i  sin  fulde  Strænghed.  Lige  i  det 
Nu,  da  S.  6.  Juni  om  Morgenen  paa  Retterstedet  i  Kastellet  med 
sit  sønderbrudte  Vaaben  ved  sin  Side  rolig  og  frimodig  stod  rede 
til  at  modtage  det  Øxehug,  der  skulde  skille  hans  Hoved  fra  Krop- 
pen, standsede  Christian  V's  Generaladjudant  Bøddelen  med  Raabet: 
« Holdt,  der  er  Pardon  U  Kongen  havde  ladet  ham  se  Døden  i 
Øje  for  at  omb)rtte  den  med  livsvarigt  Fængsel.  I  4  Aar  tilbragte 
han  dette  i  Kastellet,  kun  med  Soldater  til  Bevogtning,  en  gammel 
Kvinde  til  Opvartning  og  af  og  til  en  Præst  til  Opbyggelse.  1678 
var  han  meget  syg,  og  hans  gamle  Moder  anraabte  da  Kongen 
om,  at  han  maatte  flyttes  til  en  bedre  Bolig  i  Kastellet;  dette 
skete  vel  ikke,  men  der  gaves  Ordre  til,  at  han  skulde  plejes  bedre. 
Endelig  i  Maj  1680  fl)rttedes  han"  til  Munkholm  i  Throndhjems  Fjord. 
Forholdsvis  lettere  blev  Fangenskabet  her.  Han  tilbragte  Tiden 
med  Læsning,  med  Undervisning  af  nogle  Børn  og  smaa  litterære 
Frembringelser,  tillige  med  Selvbetragtninger  af  religiøst  Præg;  i 
de  sidste  Aar  fik  han  ogsaa  Lov  til  at  se  nogle  Bekjendte  hos  sig. 
Men  hans  Helbred  blev  mere  og  mere  undergravet,  særlig  ved 
Stenlidelser.  1698  tillod  Kongen  ham  at  tage  Ophold  i  Thrond- 
hjem,  og  her  døde  han  12.  Marts  1699.  Senere  førtes  Liget  til 
Vær  Kirke  i  Jylland,  Sognekirken  til  Stensballegaard,  der  ejedes 
af  Friherre  Frederik  Krag,   som  havde  ægtet  hans  Datter, 

Trods  al  senere  Forskning  er  der  endnu  adskillige  og  betyd- 
ningsfulde Gaader  i  G.s  Liv.  Saa  meget  tør  dog  vel  siges,  at  han 
ikke  hører  til  de  store  og  fribaame  Naturer,  hvis  Minde  en  Nation 
bør  sætte  i  det  ypperste  og  mest  ubestridte  Højsæde,  end  ikke 
til  dem,  hos  hvem  det  meget  store  kan  lade  glemme  det  svage. 
Men  til  hans  Navn   bør  være  kn)rttet  Forestillingen  om  beundrigs- 

værdig  Arbejdsomhed  og  omfattende  Kundskaber,  om  sjældent 
Organisationstalent  og  overlegent  diplomatisk  Snille,  om  en  spænd- 
stig, smidig,  verdensklog  og  fantasifuld  Intelligens,  mest  dog  om 
en  betagende  Herskerevne  —  den,  i  hvilken  han  naaede  Geniali- 
teten —  og  saa  om  den  Magtens  Uret,  der  ramte  ham,  thi  tungt, 
ubarmhjærtig  tungt,  har  han  bødet  for  sine  Forseelser. 

Rothe,  Peder  Græve  af  Griffenfelds  Liv  og  Levnet  I—II  (1748).  Wolff, 
Greve  Peder  Griffenfelds  Levnet  (1820).  Giessing,  Griffenfeld  (1846).  VaupeU, 
Rigskansler  Grev  Griffenfeld  I— II  (1880—82).  A.  D.  Jørgensen,  Peter  Schn- 
macher  Griffenfeld  I— II  (1893—94).  Thrige,  Hist.  Aarbog  1878,  S.  121  ff. 
Brasch,  Griffenfelds  Kjæriighed  til  Charlotte  Amelie  la  Trémouille  (1885).  Hist 
Tidsskr.  5.  R.  IV,  439  ff.;  7.  R.  Il,  216  ff.  Nord.  Tidskr.  f.  vetenskap,  konst 
o.  ind.  1894,  S.  439  ff.  y.  A.  Fridericia. 

Schumacher,  Peter  Christian,  1743 — 1817,  Diplomat,  var 
Broder  til  ovfr.  nævnte  Regeringsraad  Jens  Reimert  S.  og  fødtes 
i  Kjøbenhavn.  I  sit  13.  Aar  blev  han  Student  med  Udmærkelse, 
og  1760  tog  han  latinsk-juridisk  Examen.  1766  udnævntes  han  til 
Sekretær  i  tyske  Kancelli  og  gik  1770  over  i  det  nye  Departement 
for  udenrigske  Sager.  Grev  Osten  sendte  ham  1771  som  Konsul 
til  Marokko,  1777  udnævnte  Grev  A.  P.  Bernstorff  ham  til  Lega- 
tionssekretær i  Petersborg  med  Titel  af  Legationsraad,  og  da  Ge- 
sandten, Oberst  H.  A.  Ahlefeldt,  1779  rejste  hjem,  overdroges  det 
S.  at  fungere  under  hans  Fraværelse  som  Chargé  d*affaires. 

Det  var  midt  i  den  nordamerikanske  Frihedskrig,  Spanien 
havde  fulgt  Frankrigs  Exempel,  og  da  Bernstorff  fiygtede  for,  at 
England  skulde  gaa  alt  for  svækket  ud  af  den  ulige  Kamp,  var  han 
villig  til  at  indgaa  en  Alliance,  i  hvilken  Danmark  og  Rusland 
skulde  støtte  England,  mod  at  der  tilstodes  den  danske  og  russiske 
Skibsfart  vigtige  Fordele.  S.  instrueredes  med  Statsraadets  Billigelse 
til  at  søge  at  vinde  den  russiske  Udenrigsminister  Panin  for  denne 
Plan.  Men  Enkedronning  Juliane  Marie,  Arveprinsen  og  Kabinets- 
sekretæren Høegh-Guldberg  vare  heftige  Fjender  af  England,  og  der 
skreves  derfor  fra  Hoffet  til  S.,  at  han  ikke  skulde  udføre  de  Ordrer, 
som  han  modtog  om  en  saadan  Alliance  fra  Bernstorff,  ligesom 
han  endog  bemyndigedes  til,  om  fornødent,  at  forevise  Panin  Arve- 
prinsens egenhændige  Instrux  herom.  Medens  Bernstorff  troede  og 
efter  S.s  Indberetninger  maatte  tro,  at  hans  Ordrer  bleve  rigtig 
udførte,  meddelte  S.  først  den  preussiske  Gesandt,  Gørtz,  og  senere 
Panin  Arveprinsens  Brev.  Resultatet  blev,  at  Rusland  afviste  det 
engelske  Allianceforslag  og  derimod  udstedte  Deklarationen  af  28. 


Digitized  by  VjOOQ  IC 


Schumacher,  Pet.  Chr.  389 

Febr.  1780,  som  Danmark  da  maatte  slutte  sig  til.  Det  er  vel 
muligt,  at  det  samme  vilde  være  sket,  om  end  S.  havde  gjort  sin 
Pligt  og  fulgt  sin  Chefs  Instruxer,  men  hvis  en  saadan  Alliance 
var  bleven  sluttet,  var  vort  Forhold  til  England  maaske  blevet  et 
helt  andet,  end  det  blev  i  1801  og  1807.  Ærgjerrighed  og  Haabet 
om  at  kunne  naa  videre  ved  Hoffets  end  ved  den  stærkt  aristo- 
kratiske Bemstorflfs  Hjælp  forklare  S.s  Opførsel,  men  ved  Siden 
deraf  følte  han  ogsaa  en  lidenskabelig  Uvilje  mod  det  af  Bern- 
storffs repræsenterede  fremmede  Element  i  Statsstyreisen.  Det  er 
interessant  at  se,  hvorledes  de  2  eneste  borgerlige  danske,  der 
under  Berastorffeme  naaede  op  til  selvstændige  diplomatiske  Poster, 
Dreyer  og  S.,  begge  sluttede  sig  til  Bernstorffs  Modstander  Osten. 
Ingen  af  dem  havde  noget  at  beklage  sig  over,  den  ældre  Bern- 
storff havde  draget  dem  frem,  og  den  yngre  forfremmede  dem  og 
satte  fortjent  Pris  paa  deres  Dygtighed,  men  begge  foretrak  de  dog 
den  i  øvrigt  lidet  sympathetiske  Osten,  og  navnlig  S.  vedblev  altid 
at  staa  i  fortroligt  Forhold  til  denne,  der  ogsaa  var  den,  som  an- 
befalede ham  til  Guldberg.  Paa  et  senere  Tidspunkt  traadte  S. 
i  øvrigt  offentlig  frem  med  et  lidenskabeligt  Angreb  paa  den  over- 
vejende tyske  Indflydelse  i  vor  overordnede  Statsstyrelse  og  det 
sociale  Liv  i  Kjøbenhavn. 

Da  Bernstorff  13.  Nov.  1780  havde  faaet  Afsked,  belønnedes 
S.  af  Magthaverne.  Giildencrone,  der  efter  Ahlefeldts  Rappel  28. 
Juli  1780  var  udnævnt  til  hans  Efterfølger,  kom  ikke  til  at  tiltræde 
denne  Post.  Derimod  avancerede  S.  1781  til  Ministerresident  og 
Etatsraad,  1782  til  Gesandt  og  Konferensraad,  adledes  1782  og  blev 
Kammerherre  1783.  Men  efter  Regeringsforandringen  1784  kom 
Straffen.  Bernstorff,  der  først  efter  sin  Afgang  1780  havde  faaet 
Underretning  om  S.s  Forræderi,  rappellerede  ham  4.  Juni  1784,  og 
dermed  var  S.s  diplomatiske  Karriere  sluttet.  Derimod  udnævntes 
han  1789  til  Amtmand  over  Svendborg  Amt.  Senere  optraadte  han 
med  Iver  for  Frederik  VI' s  Kandidatiu-  til  den  svenske  Trone  og 
udkastede  Planen  til  et  dramatisk  Lejlighedsdigt,  der  skulde  ud- 
bredes mellem  Befolkningen  i  Skaane  og  stemme  den  for  en  For- 
ening, men  som  var  mere  velment  end  politisk  eller  æsthetisk  be- 
tydeligt. —  Regeringen  paaskjønnede  hans  Embedsvirksomhed :  1817 
fik  han  Gehejmekonferensnu^dstitelen.  —  S.  A.  8.  Maj  døde  han  ugift. 

Erslew,  Forf.  Lex.  Bloch,  Stiftamtmænd  og  Amtmænd  i  Danm.  Kirkehist. 
Saml.  4.  R.  II,  630  fif.  A.  Friis,  A.  P.  Bernstorff  og  Guldberg  S.  200  ff. 
Clausen,  Skandinavismen  S.  4  ff.  p^   Vedel, 

^go  Schurmann,  Jens  Ckr, 

Schunnann»  Jens  Christian,   1812 — 91,  Seminarieforstander, 
Præst,  er  født  16.  Juni  181 2  paa  SoUerupgaard  ved  Faaborg,  hvor 
Faderen,  Johannes  Nicolai  S.,  var  Forpagter.    Moderen  var  Jacobine 
Caroline  f.  Hasner.     1830  blev  han  Student  fra  Nyborg  med  egregie 
for  Dansk  og  Latin,  og  saa  længe  han  levede,  vedblev  han  at  skrive 
sit   Modersmaal  rent  og  elske  de   latinske  Klassikere.     Til   Trods 
for  trange  Kaar  i  sin  Studentertid  tog  han  1835  theologisk  Examen 
med  egregie.     Han  fik   nu   Borchs  Kollegium,   blev   Pronotar  ved 
det  theologiske  Fakultet  og  en  skattet  Manuduktør.    Tillige  fortsatte 
han  sine  Studier,  deltog  i  «Lyceums»   latinske  Disputereøvelser  og 
var  Medbestyrer  i  « Studentersamfundets.    1846  blev  han  resid.  Ka- 
pellan ved  Frue  Kirke  i  Aalborg  og  Sognepræst  til  Sønder  Tranders. 
Grebet  af  de  politiske  og  nationale  Strømninger  blev  han  Repræ- 
sentant for  Aalborg  i  den  grundlovgivende  Rigsdag,  hvor  han  ind- 
tog en  fremskudt  Plads  og  var  Medlem  af  det  snævrere  Grundlovs- 
udvalg.     Efter  Opfordring  fra  Kultusminister  Madvig  overtog  han 
185 1  Pladsen  som  Forstander  for  Seminariet  i  Skaarup  (og  tillige 
som  Sognepræst),   og  i  sin  4oaarige  Virksomhed  her  viste  han  sig 
som  en  af  vore  dygtigste  Seminarieforstandere.    Ved  sine  grundige 
Kundskaber  og  sit   klare  Hoved  var  han  en   fortrinlig  Lærer,  og 
ved  sin  aandelige  Overlegenhed  udøvede  han  en  gavnlig  Paavirk- 
ning   paa  Eleverne.     Han  misbilligede  Seminariereformen   af  1867, 
hvis  uheldige  Følger  han  forud  havde  paavist.     Sin  Seminariegjer- 
ning  elskede  han,  og  hverken  Ribe  Bispestol,  der  blev  tilbudt  ham 
1867,  eller  Udsigten  til  at  blive  Landstingsmand  eller  Kultusminister 
fristede  ham.     S.  var  Medlem  af  Kirkekommissionen   af  1868,   og 
Ministeriet  æskede  ofte  hans  Betænkninger  i  Seminariespørgsmaal. 
1859  blev  han  titulær  Professor  og  1879  Æresdoktor  i  Theologi.    1853 
udgav  S.  €  Historiske  Efterretninger  om  det  kgl.  Skolelærerseminarium 
i  Skaarup  1803 — 53 »  og  senere  aarlige  Programmer;  desuden  skrev 
han  nogle  Piecer  og  Afhandlinger  i  Tidsskrifter,  deriblandt  « Valken- 
dorferne  paa  Klingstrup*  (i  «Saml.  t.  Fyens  Hist.  og  Topogr.»  IX). 
Ved  sin  Afsked  1891  blev  han  Kommandør  af  Danebrog  (2.  Grad). 
Han  døde  10.  Dec.  s.  A.     Ægtede  28.  April  1847  Cathrine  Marie 
Jensen,  Datter  af  Sognepræst  Chr.  J.  i  Kirke-Saaby  og  Kidserup  og 
Cathrine  Marie  f.  Schurmann. 

Erslew,  Forf,  Lex.  Levnedsbeskrivelser  af  de  ved  Kbhvns  Universitete 
Firehundredaarsfest  promov.  Doktorer.  Elvius,  Danmarks  Præstehisl.  1869 — 84 
S.  440  f.  F.  Skouboe,  Til  Minde  om  J.  C  S.  (1892).  lUustr.  Tid.  XXXIU, 
Nr.  15.  Joakim  Larsen. 

Schwanmfiugel,  Hernu  Heinr,  Loms,  ^gi 

SchwanenMgel,  Herman  Heinrich  Louis,  f.  1844,  Litte- 
raturhistoriker. Han  er  født  i  Kjøbenhavn  17.  Maj  1844.  Faderen, 
Herman  Ditlev  Othello  S.  (f.  1809  f  1865),  der  nedstammede  fra  en 
gammel  adelig  tysk  Slægt,  var  Klosterforstander  i  Slagelse;  Moderen 
hed  Kirstine  Sophie  Frederikke  f.  Wamberg  (f.  1809  f  1897).  Efter 
a.t  have  frekventeret  Slagelse  Realskole  kom  S.  paa  Sorø  Akademi 
og  blev  dimitteret  1864.  Den  aandelig  interesserede  og  begejstrede 
Student  vilde  studere  Theologi,  men  veg  tilbage  for  de  høje  Krav, 
S.  Kierkegaard  havde  stillet  i  c  Indøvelse  til  Kristendom »,  og  valgte 
Historien  til  Studium.  Men  Faderen  var  imidlertid  død.  Studiet 
maatte  afbrydes  af  Huslærervirksomhed  (i  3  Aar),  og  han  fik  først 
Magisterkonferens  1874.  Bevægelig,  varmhjærtet,  æsthetisk  interes- 
seret (han  skrev  ogsaa  selv  Digte)  tog  S.  livlig  Del  i  det  litterære 
<jjennembrud  i  Halvfjerdserne.  Men  baade  i  politisk  og  religiøs 
Henseende  var  der  tilbagetrængte  Strømninger  i  hans  Sjæl,  der 
gjorde  ham  mindre  tilfreds  med  Udviklingens  Gang  og  Retning. 
Han  blev  mere  ensom  og  havde  ogsaa  samlet  sig  paa  større  Opgaver, 
der  kunde  lægge  fuldt  Beslag  paa  hans,  ogsaa  ved  privat  Lærer- 
virksomhed optagne  Tid.  1876  udkom  den  sympathetisk  skrevne 
litterærhistoriske  Skildring  c  Henrik  Wergeland  >,  og  umiddelbart 
derefter  fængsledes  han  af  den  betydelige  Opgave  at  skrive  en 
Kultiu-historie  (i.  Bd.:  c  Oldtidens  Kulturhistorie »,  1879 — ^3)*  medens 
han  dog  ikke  glemte  den  danske  Litteraturhistorie,  der  vel  er  hans 
største  Interesse  (1886  c  Ingemanns  Liv  og  Digtning*).  S.  var 
imidlertid  bleven  en  bekjendt  Historielærer,  og  denne  Virksomhed 
satte  Frugter  i  den  historiske  pædagogiske  Litteratur  i  Lærebøger 
i  Historie,  i  hvilke  der  var  taget  større  Hensyn  til  Kultur-  og 
Samfimdslivet  (den  større,  I — II,  1889;  den  mindre,  I — II,  1894). 
Ved  det  dygtige  Arbejde  « Peter  Andreas  Heiberg»  fik  han  1891 
Doktorgraden  i  Filosofi.  1895  udgav  han  det  livlige  Skrift  «Carl 
Bernhardt,  og  desuden  har  han  vist  sin  altid  varme  Interesse  for 
dansk  Sprog  og  Litteratur  ved  at  udgive  skjønsomme  Udvalg  af 
Baggesens,  Wessels  og  Ewalds  Digte  satnt  Carl  Baggers  Skrifter 
med  gode  Htterærhistoriske  Indledninger.  1900  udkom  i.  Bind  af 
hans  Biografi  af  Biskop  J.  P.  Mynster.  1897  blev  S.  Lærer  i 
Historie  ved  Officersskolen  og  s.  A.  Medlem  af  Kommissionen  for 
Afholdelse  af  almindelig  Forberedelsesexamen.  Han  har  i  flere 
Aar  nydt  Statsunderstøttede.  1879  agtede  han  Anna  Elisabeth 
Bentzon. 

Universitetsprogr.  til  Reformationsfesten  1892.  Ql^  Wilkens, 

3Q2  Schwanmflugel,  Niels  Joks*  Emil, 

SchwanenMgel,  Niels  Johannes  Emil,  f.  1847,  Arkitekt. 
E.  S.  er  født  i  Kjøbenhavn  21.  April  1847  som  Søn  af  Grosserer 
Vilhelm  S.  (f.  1820  f  1895)  og  Nathalie  Pauline  Gustava  f.  Selin 
(f.  1819).  Han  blev  Student  1865,  var  en  kortere  Tid  i  Murerlære 
og  gjennemgik  Kunstakademiet,  hvor  han  fik  Afgangsbevis  1876. 
187 1  vandt  han  den  Neuhausenske  Præmie  for  en  Opmaaling  af 
et  Parti  af  Børsen,  og  1874 — 75  opholdt  han  sig  paa  Studierejse 
i  Belgien,  Frankrig  og  Italien.  1876  bosatte  han  sig  i  Odense, 
hvor  han  strax  blev  Lærer  ved  den  tekniske  Skole,  ved  hvilken 
han  endnu  virker,  ligesom  han  har  udfoldet  en  omfattende  Virk- 
somhed som  udøvende  Arkitekt,  hovedsagelig  for  Fyns  Vedkom- 
mende. I  Odense  har  han  bl.  a.  bygget  I.»æseforeningen,  Musæet 
og  Sommertheatret,  ved  Odense  Hesbjærg  Hovedbygning,  i  Nyborg 
Badehotellet,  Vandtaamet,  Teknisk  Skole  og  Diakonhjemmet,  og 
tillige  en  Mængde  Villaer,  Privathuse,  Hoteller,  Kapeller  og  Skole- 
bygninger i  Odense,  Nyborg,  Svendborg,  Kjærteminde,  Ærøskjøbing,. 
Rudkjøbing  og  Præstø.  21.  Avg.  1877  ægtede  han  Marie  Dohlmann 
(f.  1852),  Søster  til  Malerinden  Augusta  D.  (IV,  293). 

Weilbach,  Nyt  Kunstnerlex.  £riJk  Sfhiødte, 

V.  Schwanewede  (Svanevedel),  Herman  Frands,  1637 — 97, 
Officer,  var  Søn  af  Arent  v.  S.  til  Schwanewede  og  Mette  v.  Bro- 
bergen, der  begge  tilhørte  gamle  Adelsslægter  i  Ærkebispedømmet 
Bremen.  Dette  Landskab,  hvor  i  S.s  Barndom  den  senere  Kong 
Frederik  III  havde  været  Herre,  var  1648  blevet  en  svensk  Besid- 
delse, og  S.  begyndte  ogsaa  sin  Løbebane  i  Carl  Gustavs  Hær,  men 
da  han  i  Slaget  ved  Nyborg  1659  var  falden  i  dansk  Fangenskab, 
traadte  han  efter  Freden  i  Kjøbenhavn  1660  over  i  dansk  Tjeneste. 
Han  blev  Ritmester  og  ved  det  nationale  Rytteris  Oprettelse  1670 
ansat  ved  dettes  nordjyske  Regiment;  da  Regimentet  1675  blev  delt 
i  I.  og  2.  jyske,  kom  han  til  sidstnævnte.  I  den  skaanske  Fejdes 
første  Aar  steg  han  rask:  1676  til  Major  ved  i.  jyske,  1677  til 
Oberstlieutenant  ved  2.  jyske  og  endnu  s.  A.  til  Oberst  og  Chef 
for  I.  jyske.  S.  havde  nemlig  hurtig  vundet  sig  et  Navn  som 
en  af  den  danske  Hærs  dristigste  og  snildeste  Partigængere.  Han 
optraadte  sædvanligvis  ikke  med  store  Styrker:  100  Ryttere,  lidt 
flere  eller  færre,  men  udsøgte  Folk  og  Heste,  understøttede  af 
smaa  Afdelinger  Fodfolk  (Friskytter,  Kroater)  eller  af  Snapha- 
nerne. Allerede  ved  Indrykningen  i  Pommern  i  Okt.  1675  ^^ 
S.,    da   den   danske   Hær   stoppede  op  ved  Reckenitzfloden,    den 

V.  Sckamnewedet  Herm,  Frands,  ^m 

første,  der  slap  over.  Hovedskuepladsen  for  hans  Bedritter  var 
dog  Skaane;  kun  i  nogle  Maaneder  af  1678  var  han  borte  for  at 
tage  Del  i  Belejringen  af  Baahus.  S.s  mange  Strejftog  kunne 
ikke  opregnes  her.  Snart  opsnappede  han  en  stor  Transport 
af  Kom,  bestemt  for  Malmøs  Besætning  (12.  Nov.  1676),  snart 
nogle  Marodørbander,  der  under  den  svenske  Hærs  Marche  fra 
Helsingborg  mod  Christiansstad  havde  fjæmet  sig  for  langt  fra 
Hovedst3a*ken  (10. — 16.  Jan.  1677),  snart  en  svensk  Generalavditør 
(21.  Maj  s.  A.),  hvis  Arkiv  og  medfølgende  kongelige '  Segl  kom 
den  danske  Overkommando  til  god  Nytte.  I  1678  tvang  han  bl.  a. 
med  o.  100  Mand  en  lige  saa  stor  svensk  Styrke  til  at  overgive 
sig  ved  Alstad  Kirkegaard  (31.  Okt).  I  1679  havde  han  sit  eneste 
virkelige  Uheld,  da  han  med  en  lille  Trop  blev  overrasket  af  300 
svenske  Ryttere  (12.  Avg.);  han  slap  selv  bort,  men  kun  ved  at 
en  af  hans  Officerer,  da  S.s  Hest  blev  skudt,  gav  ham  sin  og  med 
en  Del  af  Mandskabet  faldt  i  Fjendens  Hænder.  S.  lod  sig  dog 
ikke  afskrække  ved  Uheldet,  men  blev  ved  at  forurolige  Fjenden, 
indtil  Krigen  faa  Uger  efter  var  forbi. 

Om  S.s  Æventyr  og  Bedrifter  dannede  der  sig  en  Sagnkreds, 
udpyntet  med  Historier  som,  at  S.,  naar  det  kneb,  havde  forvandlet 
Soldater  til  Siv  og  Sivene  igjen  til  Soldater.  Rygterne  om  hans 
Færdighed  i  den  sorte  Kunst  fortsattes  efter  Freden,  da  hans  Re- 
giment laa  i  sit  Distrikt  i  det  nordlige  Jylland,  hvor  S.  kjøbte  først 
Sønder  Vosborg  ved  Nissum  Fjord  og  1687  den  langt  betydeligere 
Nabogaard  Nørre  Vosborg.  Efter  Sagnene  at  dømme  har  han  som 
Godsejer  været  barsk  og  stræng,  vel  ogsaa  noget  voldsom,  naar 
han  mente,  at  nogen  vilde  gaa  hans  Rettigheder  for  nær;  men 
søgte  man  at  tage  ham  med  det  gode,  kunde  han  ogsaa  være 
godmodig  og  velvillig.  I  Perioden  1683 — 89  var  han  gjentagne 
Gange  i  Holsten  med  sit  Regiment  i  Anledning  af  Stridighederne 
med  Gottorp;  men  1692  fratraadte  han  Kommandoen  og  blev  Ge- 
neralmajor. Aaret  efter  var  han  med  ved  Belejringen  af  Ratzeburg. 
26.  Jan.  1697  døde  han  paa  Nørre  Vosborg. 

S.  synes  først  (1667)  at  have  ægtet  en  Datter,  Margrethe,  af 
Kapitajn  Jacob  Nielsen  til  Ristrup,  men  hun,  hvis  Søskende  1681 
bleve  adlede  med  Navnet  v.  Lossou,  maa  da  være  død  kort  efter. 
Sikkert  er  S.s  Ægteskab  med  Christence  Dyre  (f  24.  Marts  1705)^ 
Datter  af  Oberst  Claus  D.  til  Sindinggaard. 

N.  P.  Jensen,  Den  skaanske  Krig.    Danske  Herregaarde  XIX :  N.  Vosborg. 

H.  fV.  Harbou. 

Sckwartt,  Athalia. 


SchvrartZy  Athalia,  1821 — 71,  pædagogisk  og  æsthetisk  For- 
fatterinde, fødtes  22.  Febr.  182 1  i  Kjøbenhavn,  hvor  Faderen,  Claus 
Conrad  S.,  gift  med  Karen  Rasmine  f.  Baggesen,  var  Sekondlieute 
nant  og  Lærer  ved  det  kongl.  Landkadetkorps.  A.  S.  gik  i  Frk. 
Lindes  Institut,  den  Gang  Kjøbenhavns  bedste  Pigeskole.  Da 
Faderen  blev  Branddirektør  i  Hjørring  1836  og  senere  i  Aalborg, 
fulgte  hun  her  til  med  sine  Forældre,  men  vendte  1848  tilbage  til 
Hovedstaden,  tog  Institutbestyrerindeexamen  og  oprettede  1849  ^^ 
Skole,  som  dog  nedlagdes  allerede  1853.  Resten  af  hendes  Liv  var 
delt  imellem  Forfattervirksomhed  og  Privatundervisning.  Hun  var  en 
søgt  Manuduktrice  til  Lærerinde-  og  (indtil  1862)  Institutbestyrerinde- 
examen og  vedblev,  trods  et  i  hendes  sidste  Aar  stærkt  svækket 
Syn,  at  undervise  til  sin  Død,  2,  Nov.  187 1. 

A.  S.  besad  en  mere  end  almindelig  Begavelse  og  en  alsidig, 
især  litterær.  Dannelse.  Hun  kunde  tænke  selvstændig,  begejstres 
for  en  Sag  og  træde  i  Skranken  for  den  med  frejdig  Uforsagthed. 
Men  hendes  polemiske  Temperament  bragte  hende  ofte  i  Konflikter, 
og  hendes  lu-olige  Natur,  der  ikke  lod  hende  koncentrere  sig  om 
en  bestemt  Opgave,  gjorde  hendes  Virksomhed  spredt  og  for- 
mindskede dens  Betydning. 

Paa  det  pædagogiske  Omraade  er  det  ikke  «Haandbog  i 
Undervisningskunsten»  (1850)  eller  c  Vandringer  med  Danmarks 
Digteret  (185 1),  korte  Livsskildringer  med  Litteraturprøver,  der  have 
bevaret  hendes  Navn,  men  en  Række  tankevækkende  Piecer  og 
Dagbladsartikler  om  Pigeskolen  og  kvindelig  Opdragelse  («Hr.  Pro- 
fessor Bocks  Angreb  paa  Pigeskolen,  nøjere  betragtet*  (1852); 
«Skal  jeg  sætte  min  Datter  i  Skole  ?»  (1859);  «0m  Adkomstexamen 
til  at  forestaa  private  Skoler  i  Kjøbenhavn  t  (1862);  « Endnu  nogle 
Ord  om  Skolevæsenet  i  Kjøbenhavn »  (1862);  c  Den  nationale  Pige- 
skole* (1867)).  Hun  forsvarer  i  det  hele  de  bestaaende  Pigeskoler 
og  foretrækker  dem  for  den  ukontrollerede  Hjemmeundervisning. 
Pog  beklager  hun,  at  den  private  Pigeskole  maa  rette  sig  efter 
Forældrenes  Fordomme,  saa  den  for  meget  stiler  efter  at  uddanne 
Børnene  til  Gouvemanter  ligesom  Hjemmene  efter  at  opdrage  dem 
til  Damer.  Hendes  Anker  over  Slapheden  i  Fordringerne  til  In- 
stitutbest3a*erindeexamen  og  over  den  alt  for  lemfældige  Kontrol  med 
Privatskolerne  paadroge  hende  en  Injurieproces  med  paafølgende 
Bøde  for  en  vel  skarp  Replik  til  Kjøbenhavns  Skoledirektør. 

Ved  sin  Modtagelighed  for  Ideer,  sin  gode  Smag  og  sin  Let- 
hed i  Fremstillingen  havde  A.  S.  Betingelser  for  skjønlitterær  Virk- 


Digitized  by 


Google  V 


Schwartz,  Athalia.  y\^ 

somhed;  men  hendes  æsthetiske  Arbejder  (der  alle  udkom  anonymt 
ligesom  de  kristelige  Betragtninger  over  c  Livets  Alvor »,  hun  ud- 
gav 1858)  bære  dog  mere  Præg  af  den  litterært  interesserede  Per- 
sonlighed end  af  egentlig  Digterbegavelse.  Af  « Livsbilleder*  (I — III, 
1852 — 61)  og  €  Danske  Landsbyhistorier »  (1860)  gjorde  især  den 
første  Samling  Lykke.  Disse  Skitser  ere  varmt  og  inderlig  følte, 
men  staa  fjæmt  fra  det  virkelige  Liv;  Skikkelserne  ere  Abstraktioner 
uden  Individualisering.  Mere  Virkelighedssans  og  Karaktertegning 
findes  i  hendes  Romaner:  « Livets  Konflikter »  (1853),  « Cornelia » 
(1862),  « Stedmoder  og  Steddatter*  (1865)  og  c  Enhver  sin  Mission* 
(1870),  men  Kompositionen  er  løs  og  Psykologien  ikke  dyb.  De 
have  mest  Interesse  ved  den  Frimodighed,  hvormed  de  drøfte  so- 
ciale og  religiøse  Spørgsmaal.  Heldigere  var  hun  i  sine  Dramer: 
cRuth*  (1853),  cAlexei*  (1856)  og  'iCharlotte  Corday*  (1862),  der 
alle  opførtes  paa  det  kgl.  Theater,  det  første  endog  16  Gange  i 
samme  Sæson.  I  sin  æsthetiske  Kritik  i  c  Nord  og  Syd»,  « Ber- 
lingske Tidende*  og  i  de  7  Numre  af  Tidsskrifterne  « Theater  og 
Litteratur*  og  cHesperus*,  hun  udgav  1858,  tog  hun  ikke  med 
Fløjelshandsker  paa  Forfattere  og  Skuespillere. 

Gjennem  hele  hendes  Virksomhed  gaar  der  en  Bestræbelse 
for  at  højne  Kvindens  Stilling,  og  derved  har  A.  S.  Betydning  for 
Kvindesagens  Udvikling.  I  Begyndelsen  var  hun  en  Modstander 
af  « Kvindens  Emancipation*  og  optraadte  i  Clara  Raphael-Fejden 
med  2  Indlæg  mod  «den  grasserende  Emancipationsfeber*.  Her 
holdt  hun  paa  Kvindens  Samfundsstilling,  som  den  var;  Frigjørelsen 
burde  udgaa  indvendig  fra  og  bringe  Kvinderne  til  at  finde  sig  til 
rette  i  de  Forhold,  de  levede  under.  Senere  blev  hendes  Opfat- 
telse mere  frisindet,  i  Erkjendelse  af,  at  den  nye  Ordning  af  de 
borgerlige  Forhold  maatte  ogsaa  faa  Indflydelse  paa  Kvindens 
Stilling  og  skaffe  hende  større  Uafhængighed  og  en  formaalstjen- 
ligere  Dannelse,  ikke  blot  af  Hensyn  til  alle  de  Kvinder,  som  for- 
blive ugifte,  men  ogsaa  fordi  Ægteskabet  vilde  vinde  derved.  Naar 
en  bomert  Opinion  lukkede  mange  lovlige  Veje  til  Erhverv  for 
Kvinderne,  bragte  man  dem  ind  paa  de  ulovlige.  Dette  udviklede 
him  nærmere  i  det  varmhjærtede,  af  kristeligt  Alvor  baame  Skrift 
tOm  Stiftelser  til  Sædeligheds  Fremme*  (1867),  hvor  hun  indtræn- 
gende slog  til  Lyd  for  Nødvendigheden  af  at  skaffe  Kvinden  samme 
Adgang  som  Manden  til  selvstændigt  Erhverv  og  Ligeberettigelse 
med  ham  til  ethvert  for  hende  passende  Arbejde. 

Erslew,    Forf.    Lex.      Overskou,    Den    danske   Skueplads   VI — VII.      Vor 

Ungdom    1884,   S.  218  ff.     Michaelsen,    Fra   min   Samtid   II,    58  f.     F.  Bajer, 
Klara-Rafael-Fejden.     A.  Andersen,  Danske  Forfatterinder  i  det  19.  Aarh. 

Joakim  Larsen, 

Schwartz,  Carl  Greorg  Ferdinand,  f.  1825,  Navigationslærer 
og  navtisk  Forfatter.  Forældrene  vare  Drejermester  Carl  August 
S.  (f.  4.  April  1792  f  26.  Juni  1858)  og  Mette  Marie  f.  Mathiesen 
(f.  24.  Jan.  1802  f  9.  Marts  1886).  S.,  der  er  født  i  Kjøbenhavn 
27.  Febr.  1825,  f6r  til  Kofifardis  efter  sin  Konfirmation  indtil  1845; 
ansattes  derefter  som  Lærer  ved  Stats-Navigationsskolen  i  Kjøben- 
havn. Da  Skolen  1852  overtoges  af  c  Foreningen  til  Søfartens 
Fremme »,  overgik  han  altsaa  i  dette  Selskabs  Tjeneste  og  for- 
fremmedes 1856  til  Bestyrer;  som  saadan  virkede  han  indtil  1896, 
da  han  trak  sig  tilbage.  I  Krigsaaret  1849  gjorde  han  Tjeneste 
som  Styrmand  paa  Linjeskibet  t Skjold*.  Under  sin  lange  Virke- 
tid som  Navigationslærer  har  S.  udfoldet  en  betydelig  Virksomhed 
som  Forfatter  af  ikke  færre  end  16  Lære-  og  Haandbøger  til  Brug 
ved  Navigationsstudiet ;  blandt  disse  skulle  nævnes  <  Grundtræk  af 
Læren  om  Kompasnaalens  Deviation »  (1872),  cHaandbog  til  Brug 
ved  Undervisningen  i  Navigationslæren*  (1883)  og  c  Navtiske  og 
astronomiske  Tabeller*  (1883;  ny  Udg.  af  de  2  sidstnævnte  Bøger 
1892),  cLedetraad  til  Brug  ved  Undervisningen  i  Mathematik  og 
Regning*  (1886)  og  endelig  «Haandbog  til  Brug  ved  Forberedelsen 
til  Fiske-  og  Sætteskipperprøven*  (1893). 

S.  blev  gift  I.  (1852)  med  Charlotte  Amalie  Schmidt  (f.  4. 
Sept.  1825  f  17.  Jan.  1864),  Datter  af  Knapmagermester  Johannes 
Jensen  S.  og  Petrine  f.  Weidemann;  2.  (1864)  med  Agnes  Margrethe 
Vilhelmine  Pauline  Nagel  (f.  18.  Jan.  1838),  Datter  af  Kaligraf  i 
Udenrigsministeriet  Carl  Fred.  Ludvig  N.  (f.  1813)  og  Vilhelmine 
Margrethe  Frederikke  f.  Klee  (f.  1812  f  1891). 

Illustr.  Tid.  1895—96,  Nr.  5.  C.  With. 

Schwarz,  Frederik,  1753 — 1838,  Skuespiller.  S.,  hvis  For- 
ældre, Skomager  Gottfried  S.  (f  i  Okt.  1758)  og  Cecilie  f.  Sørensen 
(f  I.  Maj  1802),  hørte  til  Petri  tyske  Menighed,  fødtes  15.  Juni 
1753  i  Kjøbenhavn  og  blev  efter  sin  Faders  Død  optaget  i  Huset 
hos  Menighedens  Præst  E.  D.  Hauber  (VII,  132);  da  denne  døde 
(1765),  fortsatte  hans  Søn  S. s  Undervisning  indtil  hans  Konfirmation. 
Da  S.  derefter  skulde  vælge  sig  en  Levevej,  bestemte  han  sig  til 
at  søge  Optagelse  ved  det  kongl.  Theaters  Danseskole,  fordi  han 
mente   ad  denne   Vej   hurtigst  at  kunne   tjene  ikke   blot   sit   eget 

Udkomme,  men  ogsaa  lidt  herudover  til  Hjælp  for  sin  Moder,  der 
sad  i  yderst  trange  Kaar.  S.  blev  da  ogsaa  i  1767 — 68  antaget 
som  Elev  ved  Danseskolen,  og  snart  efter  begyndte  han  at  lære 
fra  sig.  I  denne  sin  Egenskab  af  Danselærer  kom  han  i  Forbin- 
delse med  den  Mand,  der  skulde  faa  afgjørende  Indflydelse  paa 
hans  Liv :  Hans  Wilhelm  v.  Wamstedt.  Den  daværende  uformuende 
Lieutenant  antog  ham  nemlig  til  Danselærer  for  en  yngre  Søster; 
han  kom  dog  hurtig  under  Vejr  med  Lærerens  utilstrækkelige 
Kundskaber,  men  fattede  paa  samme  Tid  saa  stor  Godhed  for  den 
stræbsomme  unge  Mand,  at  han  tilbød  at  undervise  ham  i  Fransk, 
og  snart  udvidede  denne  Undervisning  sig  til  en  omfattende  saa 
vel  æsthetisk  som  social  Retledning;  det  var  saaledes  Warnstedt, 
der  indgav  S.,  som  imidlertid  havde  udviklet  sig  til  en  flink  Dan- 
ser, den  Fremtidsplan  at  blive  Balletmester.  En  uheldig  Tilbøjelig- 
hed til  at  skeje  ud,  som  en  jævnlig  Omgang  med  de  franske  Hof- 
komedianter bibragte  S.,  afbrød  for  en  Tid  dette  fortrolige  For- 
hold: Warnstedt  forbød  endog  S.  sit  Hus;  S.s  Ærekjærhed  over- 
vandt snart  denne  slette  Tilbøjelighed,  og  han  førte  herefter,  skjønt 
han  ved  1771 — 72  som  Figurant  at  indtræde  i  Hoftrouppen  kom 
sine  Forledere  nærmere,  saa  agtværdigt  et  Liv,  at  Wamstedt  ikke 
blot  rakte  ham  Haanden  til  Forsoning,  men  endog  viste  ham  den 
Tillid  at  skaffe  ham  Optagelse  i  Frimurerordenen,  hvilket  da  be- 
tragtedes som  en  stor,  for  en  Skuespiller  uhørt  Ære. 

Det  var  hurtig  lykkedes  S.  at  udmærke  sig  i  Balletternes 
komiske  Partier,  og  da  Londemann  i  Marts  1773  døde,  opfordrede 
det  kongl.  Theaters  Direktion  ham  til  at  prøve  sine  Kræfter  i 
dennes  Roller;  S.  var  noget  i  Tvivl:  han  havde  al  Udsigt  til  snar- 
lig at  blive  den  gamle  Laurents  Efterfølger  som  Balletmester,  men 
Tilbudet  fristede  ham,  og  19.  Marts  1773  debuterede  han  paa  det 
kongl.  Theater  som  Henrik  i  c  Den  uformodentlige  Hjemkomst ». 
S.  gjorde  stor  Lykke  hos  Publikum,  hvorimod  Datidens  Theater- 
kritiker  Rosenstand-Goiske  bebrejdede  ham,  at  hans  chele  Aktion 
var  en  Kopi  af  Hr.  Belleroches,  en  slet  Aktør  ved  Hoftheatret», 
men  han  maatte  dog  indrømme,  at  S.  var  c  bedre  end  nogle  af  de 
nye  Debutanter  i  Tjenerrollen*.  En  b'gnende  Uenighed  mellem 
Publikum  og  Kritik  aabenbarede  sig  ved  S.s  2.  Debut,  som  Crispin 
i  cCrispin  Lakaj  og  Doktor»;  hans  3.  Debut  var  som  Oldfuz  i 
cDen  stundesløse*  —  da  var  c  Den  dramatiske  Journal*  forstummet 
— ,  og  fra  det  følgende  Theateraars  Begyndelse  ansattes  S.  som 
Skuespiller  med   400  Rdl.s  aarlig  Gage.      S.   var  en   smuk  Mand 

med  et  fint  Ansigt  og  en  elegant  Fremtræden,  men  hans  Stemme 
var  spæd  og  utydelig,  ganske  uden  komisk  Fylde,  hvorfor  han 
hyppig  tog  sin  Tilflugt  til  en  stærk  Grimacering;  han  indsaa  selv 
snart  det  uheldige  heri  og  rettede  sine  Anstrængelser  paa  at  skole 
og  uddanne  sin  Stemme.  Hans  strænge  Kritiker  Rosenstand-Goiske 
maatte  da  ogsaa  efter  nogle  Aars  Forløb  indrømme,  at  han  havde 
« forbedret  sin  Stemme*,  og  samtidig  gav  han  S.  det  Vidnesbyrd^ 
«at  han  kan  kaldes  den  eneste  ved  vort  Theater,  der  har  lagt  sig 
efter  og  erhvervet  sig  et  ægte  Studium  i  sin  Kunst ».  S.  havde 
nemlig  ikke  indskrænket  sig  til  at  afhjælpe  sine  tekniske  Mangler^ 
han  havde  ogsaa  ivrig  studeret  Tidens  dramaturgiske  Skrifter  og 
allerede  1775  foretaget  —  til  Dels  for  sine  egne  Sparepenge  — 
en  Studierejse  til  Paris.  Hjemkommen  her  fra  holdt  han  drama- 
turgiske Læseøvelser  for  nogle  jævnaldrende  —  disse  fik  af  de 
ældre  Skuespillere  Øgenavnet  <  Dunhagens  Skoleunger*  — ,  og  efter 
denne  Forpostfægtning  stiftede  han  sammen  med  Regissøren  Niels 
Hansen,  J.  Arends  og  M.  Rosing  1777  «det  dramatiske  Selskab*^ 
der  havde  til  Formaal  dels  at  være  sine  Medlemmer  en  paa  gjen- 
sidig  Belæring  hvilende  Skole,  dels  ved  Mønsteropførelser  at  blive 
Theatret  et  Exempel  til  Efterfølgelse.  S.  ledede  som  Præses  Sel- 
skabet i  Begyndelsen  med  stort  Held:  flere  yngre  Skuespillere  og 
Skuespillerinder  indmeldte  sig,  Theaterdirektionen  overlod  Selskabet 
Syngeskolen  til  Lokale,  og  endelig  kastede  Opførelsen  af  « Balders 
Død>  paa  Hoftheatret  (Marts  1778)  Glans  over  Selskabet,  men 
snart  undergravede  indre  Rivninger  dets  Arbejdskraft;  paa  2  Aars 
Dagen  for  dets  Stiftelse  nedlagde  S.  Styret,  og  inden  Aarets  Ud- 
gang rakte  han  Haand  til  dets  Aflivelse  ved  en  kongl.  Resolution, 
der  samtidig  med  at  ophæve  Selskabet  gjengav  S.  hans  Præses- 
stilling,  i  det  han  udnævntes  til  Instruktør  for  de  yngre  Skue« 
spillere  (Dec.  1779). 

Denne  Udnævnelse  satte  en  Del  ondt  Blod,  og  der  skumledes 
over,  at  den  var  en  Tak  for  sidst  fra  Theatrets  administrerende 
Direktør,  Kammerherre  Wamstedt;  S.  havde  nemlig  ikke  alene  givet 
Ideen  til  Theatrets  daværende  Styrelsesform  —  Overtilsynskommis- 
sionen  af  9.  Marts  1778  — ,  men  ogsaa  henledet  dennes  Præses 
General  Eickstedts  Opmærksomhed  paa  Wamstedt  til  Direktørposten. 
Hermed  var  det  gaaet  saaledes  til:  S.  havde  nægtet  at  udføre  en 
ganske  ligegyldig  Birolle,  Overhofmarskallen  Grev  Holstein,  der 
havde  fattet  Uvilje  mod  S.,  navnlig  efter  Opførelsen  af  c  Balders 
Død»,  henviste  til  Blaataam,   og  S.  svarede  med  Trusel  om  øje- 

blikkelig   at   tage    sin   Afsked.      Under    disse   Forhold  kom   S.   en 
Dag    i  Samtale   med  Eickstedt,   og  Resultatet  blev   et   Samarbejde 
mellem  de  2  Mænd,   der  gjensidig  benyttede  hinanden  til  Fremme 
af  deres  Ønsker:  S.  den  mægtige  Statsminister  til  at  knække  Hol- 
steins Magt,  Eickstedt  den  ringe  Aktør  til  at  skaffe  sig  Indflydelse 
paa  Theatrets  Styrelse,  hvorefter  han  paa  Grund   af  sin  Amourette 
med  Jomfru   Møller  (o:   Mad.   Frydendahl)  higede.      8   Dage   efter 
denne  Samtale   forelagde   S.  Eickstedt  et  fuldt  udarbejdet  Forslag 
til   en  Omordning  af  Theatrets  Styrelse,  der  vandt  Excellencens  Bi- 
fald; ligeledes  lykkedes  det  S.  —  dog  kun  med  Opbydelsen  af  al 
sin  Snildhed  —  at  indgive  Eickstedt  Tanken   om  at  kalde  Wam- 
stedt  til  administrerende  Direktør.      Hvad   de   2   havde  udpønset  i 
Stilhed,  fik  kort  efter  kongl.  Stadfæstelse.    Stod  end  saaledes  baade 
Eickstedt  og  navnlig  Warnstedt  i  Taknemmelighedsgjæld  til  S.,  lod 
hans  Udnævnelse  til  Instruktør  sig  fuldt  ud  forsvare  under  Henvis- 
ning til,   hvad   han  alt  da  havde  ydet  som  Kunstner:   allerede   2 
Aar  forud  havde  han  ved  sin  Udførelse  af  Figaro  i  Beaumarchais* 
« Barberen  i  Sevilla*  (Febr.   1777)  vist  sig  ikke  alene  som  en  selv- 
stændig  og   intelligent    Kunstner,    men    tillige   som   den   nye   Tids 
Repræsentant;  ogsaa  hans  Virksomhed  i  cdet  dramatiske  Selskab », 
fremfor  alt  Iscenesættelsen  af  « Balders  Død»,  havde  dokumenteret 
hans  Instruktørgaver.      Han  blev   ogsaa  af  stor  Betydning  som  In- 
struktør saa  vel   for  yngre  som   for  ældre,  de   første  ved  en   om- 
hyggelig direkte  Undervisning,  de  andre  ved  indirekte  Paavirkning. 
S.   var   ikke  fyldt   25   Aar,    da  han  udnævntes   til  Instruktør, 
det  er  derfor  intet  Under,   at  han  endnu  ikke  var  den  almenaner- 
kjendte  Kunstner,   han  senere  blev;  en  halv  Snes  Aar  senere  vid- 
nede Pram   netop  for   ckommende  Tider*,   at  S.  var   «den  sande 
Kunstner,  der  med  ægte  Kunstnerflid  opdyrkede  sit  Talent  til  virke- 
lig eminent  Storhed,   fortjente  derved   at  sættes  til  at  være  Mester 
for  gode  Skuespillere  og  de   tilvoxendes  Leder  og   Danner*.      40 
Aar  gammel  stod   S.  paa   Middagshøjden   i  sin  Kunst:    «man   kan 
vel>,  skriver  H.  P.  Haste  ved  denne  Tid,    tuden   at  træde  nogen 
for  nær  kalde  S.  vor  største  dramatiske  Kunstner,   især  naar  man 
betænker,   hvor  mange  og  til   Dels  heterogene   Fag,   han  spiller*. 
S.s  Repertoire  strakte  sig   c  fra  de  mest  komiske  til  de  mest  tra- 
giske Roller,  fra  den  unge  Mands  til  Oldingens*  (Haste);  med  rette 
kaldte  Tode  ham  eden  største  dramatiske  Proteus*.     Et  Par  Sam- 
menstillinger af  hans  Repertoires  Mærkepæle  vil  vise,  hvor  stor  og 
omfattende  en  Forvandlingskunstner  han  var:  han  spillede  med  lige 

Natursandhed  den  adrætte  Figaro  hos  Beaumarchais  og  den  ærvær- 
dige d'Orbesson  i  €  Faderen*,  den  aabent-ærlige  Niels  Ebbesen  i 
Sanders  Drama  og  den  skjult-lumske  Pater  Johan  i  « Dyveke*,  den 
kjække  unge  Lieutenant  King  i  c  Søofficererne*  og  den  vindige 
gamle  Laps  Sir  Philip  Modelove  i  c  De  4  Formyndere*,  den  gnavne 
Hr.  V.  Rosenau  i  « Hververne*  og  den  joviale  Warberger  i  »Jæ- 
gerne*, den  godmodige  Sir  Peter  i  c  Bagtalelsens  Skole*  og  den 
hidsige  Squire  Russel  i  «Den  skinsyge  Kone*,  den  aabenmundede 
van  der  Haan  i  cDe  Vonner  og  Vanner*  og  den  indesluttede  Ba- 
ron V.  Harrwitz  i  €  Fændrikken » ;  han  magtede  den  dæmoniske 
Uhygge  (Loke  i  cBalders  Død*)  og  den  latterlige  Fejhed  (Jacob 
V.  Thyboe),  den  myndige  Selvbevidsthed  (Robinson  i  c  Den  bog- 
stavelige Udtydning*)  og  den  pjaltede  Reducerethed  (Mr.  Mist  i 
f  Landsby theatret*).  S.  blev  med  Aarene  meget  svær  og  temmelig 
ubevægelig,  derfor  indskrænkede  han  allerede  inden  sit.  fyldte  50. 
Aar  sin  Virksomhed  til  det  ældre  Rollefag,  men  ogsaa  paa  dette 
begrænsede  Omraade  viste  han  sig  som  en  mangfoldig  Kunstner  og 
spillede  c  vrantne  og  joviale,  tossegode  og  fiffige,  ængstelige  og 
djærve,  blide  og  strænge,  latterligt  forelskede  og  but  fi-astødende 
Oldinger  af  alle  Stænder  og  under  alle  Forhold*  (Overskou). 

I  Vinteren  1802  indlemmede  S.  i  dette  Repertoire  sit  Hol- 
bergske Mesterstykke  Mester  Herman  i  c  Den  politiske  Kandestø- 
ber*, som  han  dog  kun  udførte  2  Gange,  sagtens  fordi  han  alle- 
rede snart  herefter  begyndte  at  spore  den  Bristen  i  Hukommelsen, 
der  gjør  Skuespilleren  utryg  paa  Scenen.  Hans  sidste  nye  Rolle 
blev  Palnatoke  (April  1809),  som  han  kun  nødig  overtog,  da  han, 
hvis  Puls  bankede  i  Takt  med  den  borgerlige  Skuespildigtning  i  det 
18.  Aarhundredes  Slutning,  naturnødvendig  følte  sig  fremmed  over 
for  Oehlenschlågers  Lyrik:  allerede  den  versificerede  Form  voldte 
ham  store  Vanskeligheder,  og  hans  Fremstilling  af  den  nordiske 
Helt  naaede  ikke  op  over  det  respektable.  28.  Nov.  s.  A.  be- 
vilgedes hans  Afskedsbegjæring  som  Skuespiller,  og  21.  Marts  1810 
takkede  han  efter  at  have  spillet  Sir  Peter  i  « Bagtalelsens  Skole* 
i  en  Epilog  Publikum  for  c  mange  Haande  Beviser  paa  huld  Over- 
bærelse,  Godhed  og  Agtelse*.  S.  vedblev  at  være  knyttet  til  Thea- 
tret som  Instruktør,  indtil  han  22.  Juni  1816  afgik  ogsaa  fira  denne 
Post  med  fuld  Gage  i  Pension.  26.  Dec.  1816  tog  S.,  der  siden 
sin  Afgang  som  Skuespiller  af  og  til  havde  vist  sig  i  sine  gamle 
Roller,  et  sidste  Farvel  med  Publikum  først  som  v.  Rosenau  i 
-< Hververne*    og  dernæst  i  en  Epilog.     En  halv  Snes  Aar  senere 

meddelte  S.  den  taknemmelig  lyttende  Overskou  sine  Theaterminder; 
paa  de  Billeder,  han  bevarede  af  Fortidens  Mænd  og  Kvinder,  og 
som  den  gamle  Skuespiller  til  Trods  for  sine  70  Aar  formaaede  at 
levendegjøre,  og  paa  Grundlag  af  de  talrige  Papirer,  han  testa- 
menterede Overskou,  byggede  denne  for  største  Delen  sin  Frem- 
stilling af  den  danske  Scenes  Vilkaar  og  Personer  i  det  18.  Aar- 
hundrede.  Sine  sidste  Aar  henlevede  S.  i  sløv  Svækkelsestilstand 
paa  Fredensborg,  hvor  han  døde  13.  Juli  1838. 

Ved  Siden  af  sin  Skuespillervirksomhed  syslede  S.  med  Planer 
til  Forbedring  af  Standens  Kaar,  ligesom  han  arbejdede  paa  at 
hæve  Skuespillernes  Uddannelse.  Fra  det  første  Omraade  kan 
nævnes,  at  han  udkastede  Planer  baade  til  en  Pensionskasse  og 
til  en  Enkekasse,  hvis  Selvhjælpstanke  imidlertid  mødte  Modvilje 
hos  hans  Kolleger;  derimod  forenedes  han  med  dem  i  Bestræbel- 
serne for  Indførelsen  af  de  saarige  Tjenestebeneficer,  der  bevilge- 
des ved  kongl.  Resolution  af  22.  Marts  1797.  Fra  det  andet  kan 
fremhæves,  at  han  fremsatte  Planen  til  en  c  dramatisk  Planteskole », 
hvor  Børn  med  sceniske  Anlæg  skulde  undervises  og  senere  spille 
originale  Børnekomedier,  fremdeles,  at  han  i  1798  holdt  Foredrag 
for  og  Øvelser  med  Personalet  ved  Grev  Trampes  codenseiske 
Nationaltheater»,  og  da  dette  ophørte,  optog  S.  selv  Tanken  om 
et  Provinstheater,  der  kunde  blive  en  Planteskole  for  det  kongl., 
i  det  han  1802  ansøgte  om  og  fik  Bevilling  til  at  oprette  et  om- 
rejsende Provinstheater  med  Navnet  €  Kongl.  privilegeret  Provin- 
sialtheater*.  Endnu  s.  A.  begyndte  S.  dettes  Forestillinger  i  Hel- 
singør, og  i  Sommeren  1804  foretog  han  med  det,  forstærket  ved 
nogle  Kræfter  fra  det  kongl.  Theater,  en  Kunstrejse  gjennem  Jyl- 
land. Som  et  Udslag  af  S.s  Bestræbelser  for  at  hæve  Skuespillerne 
til  social  Ligeberettigelse  fremkom  det  Andragende,  han  efter  Storms 
Død  (1794)  overtalte  Rosing  til  i  Forening  med  sig  at  indgive  til 
Theaterchefen,  Hofmarskal  Hauch,  om,  at  «den  indre  Administra- 
tion ved  alt,  hvad  angik  Repertoirets  Fastsættelse,  Rollebesætningen, 
Opsyn  med  Stykker  og  Prøver,  Regievæsenet  osv.,  maatte  over- 
-drages*  dem;  Hauchs  Svar  var  imidlertid  et  skarpt  Nej.  S.,  der 
havde  indført  Beaumarchais  paa  den  danske  Scene,  udfoldede  gjen- 
nem Aarene  en  omfattende  Oversættervirksomhed:  ikke  mindre  end 
34  Arbejder  opførtes  i  hans  Fordanskning;  desuden  udgav  han  3 
Aargange  af  en  «Lommebog  for  Skuespilyndere »  (1784 — 86),  hvori 
han  bl.  a.  leverede  en  for  den  Tid  fortjenstfuld  « Historisk  Efter- 
retning om  den  danske  Skueplads*. 

Dansk  biogr.  Lex.    XV.  Juli  X90X.  26 


Digitized  by  VjOOQ  IC 


402  .    Schwarz,  Fred. 

S.  ægtede  13.  Nov.  1779  Anna  Sophie  Mayes  (døbt  i  Kjøben- 
havn  18.  Juli  1750,  f  24.  Okt.  1824),  Datter  af  den  engelskfødte 
Baandvæver  George  M.  og  Else  Marie  Johansdatter  (Enke  efter 
Samuel  Wilckens). 

Rahbek  og  Foersom,  Theone,  2.  H.  S.  i  ff.  Overskou,  Den  danske  Skue- 
plads II — IV.  Erslew,  Forf.  Lex.  Nær  og  Fjern  Nr.  410  f.  Holbergs  Kome- 
dier, Jubeludg.,  III,  2,  50  ff.  P.  Hansen,  Den  danske  Skueplads  I — II.  Illustr. 
Tid.  XXXU,  Nr.  42.  Arthur  Aumont. 

Schwartz,  Johan  Adam,  1820 — 74,  Kunstdrejer,  er  født  26. 
Nov.  1820  i  Kjøbenhavn  som  ældste  Søn  af  den  ndfr.  nævnte 
Kunstdrejer  Johan  Georg  S.  Han  oplærtes  i  Faderens  Virksomhed, 
men  er  allerede  1837  paa  en  Udenlandsrejse  til  baade  Paris  og 
London,  og  efter  i  1846  at  have  gjort  Mesterstykke  og  løst  Borger- 
skab blev  han  i  1847  Medinteressent  i  Faderens  Forretning,  der 
nu  fik  Navnet  J.  G.  S.  &  Søn.  Hvad  der  tidlig  lagde  Beslag 
paa  hans  Opmærksomhed,  var  Oprettelsen  af  en  Haandværkerskole. 
1839  foranledigede  han  Diskussioner  herom  i  Industriforeningen, 
og  naar  denne  i  1841  fik  en  saadan  Skole  i  Gang,  skete  det 
væsentUg  paa  S.s  Foranledning.  Fra  dette  Aar  blev  han  et  virk- 
somt Medlem  i  Industriforeningens  Best3n"else,  1847 — 49  var  han 
f.  Ex.  med  i  Komiteen,  der  holdt  Søndagsmøder  for  tmge  Haand- 
værkere.  1857 — 61  var  han  Foreningens  Formand  og  virkede  bl.  a. 
for  at  lade  Kunsten  faa  Indflydelse  paa  Haandværkemes  Arbejder. 
Foreningen  udgav  med  dette  Maal  for  Øje  en  Række  Tegninger. 
Naar  han  derefter  traadte  tilbage  fra  Industriforeningen,  var  det, 
fordi  han  havde  faaet  andre  Opgaver,  og  hans  kun  svage  Helbred 
ikke  kunde  lade  ham  røgte  alt.  1859 — 65  var  han  Borgerrepræsen- 
tant og  lagde  her  et  stort  Arbejde  i  Gjennemførelsen  af  Indkomst- 
skatteloven (1861).  Han  var  ogsaa  Medlem  af  Bestyrelsen  for  det 
til  Fordel  for  Frederiksborg  Slots  Gjenopførelse  oprettede  saakaldte 
Kunstflidslotteri  (1860),  der  lagde  stærkt  Beslag  paa  hans  Kræfter, 
ikke  at  tale  om,  at  han  sammen  med  Arkitekt  V.  Klein  (IX,  216) 
forberedte  og  startede  eden  nye  Haandværkerskole*  (1868)  og  s.  A. 
blev  indvalgt  i  Bestyrelsen  for  Arbejdernes  Byggeforening.  Efter 
hvad  her  er  meddelt,  kan  det  forstaas,  at  han  i  sin  Forretning  gik 
en  noget  anden  Vej,  end  Faderen  havde  gjort  Han  lagde  Vægt 
paa,  at  Kunsten  fik  saa  stor  Indflydelse  som  muligt;  han  arbejdede 
i  saa  Henseende  navnlig  sammen  med  Billedhugger  C.  Peters  (XIII, 
10).  Da  H.  C.  Ørsteds  Legat  i  Industriforeningen  første  Gang 
skulde  uddeles  (1863),  blev  det  tildelt  den,  der  i  S.s  Etablissement 

havde  udskaaret  den  Elfenbensvifte,  som  var  en  af  Landets  Brude- 
gaver til  Prinsesse  Alexandra.  1872  blev  der  som  Tak  for,  hvad 
S.  havde  udrettet  for  dansk  Haandværk  og  Industri,  overgivet  ham 
et  Legat,  der  bar  hans  Navn.  Han  skjænkede  det  til  «den  nye 
Haandværkerskole*.  11.  Dec.  1874  afgik  han  ved  Døden.  23. 
Febr.  1847  havde  han  ægtet  Thora  Louise  Kiihl  (f.  16.  Febr.  1816 
f  8.  Marts  1875),  t)atter  af  Revisor  og  Kapitajn  ved  Livjægeme 
C.  L  K.  ' 

Nyrop,  J.  A.  S.  (1875).     Samroe,  Industriforen.  i  Kbhvn.         C,  Nyrop, 

Schwartz,  Johan  Georg,  1789 — 1864,  Kunstdrejer,  er  født 
23.  Febr.  1789  i  Biidingen  ved  Hanau,  hvor  Faderen  var  Fragt- 
mand og  Landbruger.  Allerede  i  sin  Hjemstavn  sat  i  Drejerlære 
kom  han  1805  til  sin  Farbroder  i  Kjøbenhavn,  Kunstdrejer  Johan 
Adam  S.,  hos  hvem  han  blev  udlært,  hvorefter  han  alt  i  1808  fik 
Borgerskab  som  Kunstdrejer  i  Kjøbenhavn  og  i  181 2,  for  at  tmd- 
gaa  Militærtjenesten  i  sit  Hjem,  blev  udnævnt  til  Hofkunstdrejer. 
Ved  Farbroderens  Død  i  1835  overtog  han  hans  Virksomhed,  som 
han  en  Tid  væsentlig  havde  styret,  og  fik  s.  A.  Prædikat  af  det 
kirurgiske  Akademis  Kunstdrejer  ligesom  Bevilling  som  Fiskebens- 
fabrikant.  Hans  Etablissement,  som  han  navnlig  udviklede  i  fabrik- 
mæssig  Tilvirkning  af  f.  Ex.  Paraplyer  og  Kamme,  blev  det  største 
i  sin  Retning  her  hjemme,  hvad  han  fra  1840  viste  bl.  a.  paa  de 
her  stedfindende  Udstillinger.  1847  optog  han  sin  ovfr.  nævnte 
Søn  Johan  Adam  S.  som  Medinteressent.  Han  var  en  af  Industri- 
foreningens Stiftere  (1838),  var  særlig  virksom  ved  dens  Forevis- 
ninger og  stod  1845 — 47  som  Formand  for  den.  Han  var  For- 
stander for  den  tysk -reformerte  Kirke  i  Kjøbenhavn  fra  1838  til 
sin  Død,  20.  Avg.  1864.  Han  var  2  Gange  gift:  i.  (28.  Jan.  1813) 
med  Dorothea  f.  Spendrup  (f  1814)  og  2.  (29.  Okt.  1815)  med 
Augusta  Margrethe  f.  Frels  (f.  28.  Dec.  1791  f  8.  Febr.  1885). 

Nyrop,  Joh.  Ad.  Schwartz  S.  5  f.     Samme,  Camillus  Nyrop.      Q,  Nyrop* 

Schwartz,  Johan  Greorg  Franz,  f.  1850,  Maler.  F.  S.  er 
Søn  af  ovennævnte  Kunstdrejer  Joh.  Adam  S.  og  født  i  Kjøben- 
havn 19.  Juli  1850.  Oprindelig  bestemt  til  i  sin  Tid  at  overtage 
Faderens  Virksomhed  arbejdede  han  efter  sin  Konfirmation  nogen 
Tid  ved  Drejeladet,  men  Lysten  og  Evnen  til  at  tegne  og  male 
lagde  sig  dog  snart  saa  stærkt  for  Dagen,  at  han  fik  Lov  til  at 
søge  Uddannelse  som  Kunstner,  og  i  i866  blev  han  Elev  af  Akade- 
miet, som  han  gjennemgik  fpaa  o.  6  Aar.     I  1874  debuterede  han 

paa  Charlottenborg  med  den  store  Karton  «Job  og  hans  Venner*, 
der  var  lønnet  med  den  mindre  Guldmedaille,  og  som  vakte  ikke 
ringe  Opmærksomhed  ved  sin  storstilede  Komposition  og  udmær- 
kede Formgivning  ikke  mindre  end  ved  klar  og  gribende  Skildring 
af  Situationen  og  Figurerne.  Aaret  efter  udstillede  han  sit  første 
Maleri,  «I  Stuen  hos  en  syg»,  der  navnlig  virkede  ved  den  dybe 
Alvor  og  fremtrædende  Noblesse,  hvormed  Kunstneren  sundt  og 
jævnt  havde  fortalt  om  Kjærlighedsforholdet  mellem  den  syge  Kvinde 
og  hendes  Datter;  prægtig  var  det  formet,  men  i  Koloritten  mindre 
vellykket.  Langt  højere  naaede  S.  i  det  større  Billede  c  Syge  og 
skrøbelige  søge  Helbredelse  hos  Jesus »  (udstillet  1876).  Ogsaa  her 
var  der  vel  et  og  andet  at  anke  over  i  Farvegivningen,  men 
Kompositionen  var  prægtig  og  fuld  af  Liv  og  alle  Skikkelser  — 
mindst  Christusfiguren  —  Vidnesbyrd  om  dyb  psykologisk  Evne 
og  inderlig  Følelse. 

I  1878  foretog  S.  sin  første  større  Rejse  til  Udlandet,  som 
han  for  øvrigt  flere  Gange  har  gjæstet  uden  nogen  Sinde  at  ar- 
bejde i  noget  fremmed  Atelier;  bl.  a.  var  han  en  Tid  i  Spanien; 
s.  A.  var  hans  c  Jacobs  Død»,  der  i  koloristisk  Henseende  hører 
til  Kunstnerens  betydeligste  Frembringelser  og  ogsaa  staar  højt 
ved  sit  Følelsesindhold,  udstillet.  Mellem  hans  senere  Arbejder 
kimne,  foruden  nogle  Portrætter,  hans  store  Loftsmaleri  paa  Frede- 
riksborg —  Frederik  III  som  enevældig  Hersker,  omgiven  af  Re- 
præsentanter for  Stænderne  —  og  hans  dekorative  Billeder  i  den 
Soldenfeldtske  Stiftelse  i  Kjøbenhavn  nævnes.  Men  for  øvrigt  har 
Tallet  paa  de  Malerier,  han  i  de  senere  Aar  har  bragt  frem  for 
Offentligheden,  ikke  været  stort,  dels  vel  fordi  han  har  ofret  en 
ikke  ringe  Del  af  sin  Kraft  paa  Deltagelse  i  Ledelsen  af  en  Skole 
for  Malere,  dels  paa  Grund  af  hans  meget  stærkt  udviklede  Selv- 
kritik. Ikke  blot  som  Maler,  men  ogsaa  som  Raderekunstner  hører 
han  til  sin  Generations  allermest  fremragende  Mænd;  men  af  de 
90  for  største  Delen  udmærket  skjønne  Raderinger,  han  hidtil  har 
udført,  er  kun  et  ringe  Antal  kommet  Almenheden  til  gode. 

S.  Muller,  Nyere  dansk  Malerkunst.     Weilbaph,  Nyt  Kunstnerlex. 

Sigurd  Muller. 

Schwartz,  Josva,  1632 — 1709,  Generalsuperintendent,  blev 
født  5.  Febr.  1632  i  Waldau  i  Pommern,  hvor  hans  Fader,  Jacob 
S.,  var  Præst;  Moderen,  Elisabeth  Zelack,  var  selv  Præstedatter  fra 
Waldau.     Han  studerede  i  Wittenberg  i  7  Aar  fra  1651  og  boede 

hos  den  berømte  Theolog  Quenstedt  Senere  opholdt  han  sig  i 
lang  Tid  ved  fremmede  Universiteter  og  kom  tilbage  til  Forældre- 
hjemmet 1 661.  Det  zelotiske,  der  laa  i  hans  Natur,  kom  snart  til 
Frembrud.  Han  var  misfornøjet  med,  at  Kirkestyrelsen  stillede  sig 
mildt  til  de  reformerte,  og  lod  sin  Vrede  derover  komme  til  Orde 
i  en  Prædiken,  for  hvilken  han  derefter  blev  kaldt  til  Regnskab; 
han  foretrak  imidlertid  ved  Flugt  at  unddrage  sig  Ansvaret.  Fra 
Danzig  udsendte  han  sin  Prædiken  i  Trykken,  forøget  med  endnu 
stærkere  Invektiver.  Flere  Stridsskrifter  udvexledes,  og  da  han 
mente  sin  Person  i  Fare,  flygtede  han  til  Stockholm.  Her  blev 
han  kaaret  til  Præst  ved  den  tyske  Menighed;  men  da  hans  Ud- 
nævnelse stødte  paa  adskillig  Modstand,  trak  han  sig  frivillig  til- 
bage. Enkedronning  Hedevig  Eleonora  6k  ham  1668  beskikket  til 
extraordinær  theologisk  Professor  ved  det  nyoprettede  Universitet  i 
Lund  samt  til  tysk  Præst  ved  Domkirken  sammesteds.  Denne 
sidste  Udnævnelse  vår  Biskop  Vinstrup  i  høj  Grad  imod,  og  da 
S.  klagede  over  Vinstrups  Adfærd  imod  ham,  fik  han  den  Satis- 
faktion, at  et  kongl.  Reskript  paabød  Biskoppen  at  give  S.  den 
ham  i  Følge  hans  Kaldsbrev  tilkommende  Ret. 

S.  var  den  første,  der  i  Lund  fik  den  theologiske  Doktorgrad 
(1672),  og  Aaret  efter  blev  han,  dog  ikke  uden  adskillig  Kamp, 
Universitetets  Rektor.  Sin  Kjætterjagt  fortsatte  han  stadig.  Højst 
uhyggelige  Former  antog  hans  Strid  med  den  navnkundige  S.  Pufen- 
dorf,  der  fra  1668  var  Professor  i  Lund  i  praktisk  Filosofi.  Da 
denne  1672  udgav  sit  bekjendte  Skrift  fOm  Natur-  og  Folkeretten », 
var  S.  strax  paa  Pletten,  og  i  Forening  med  flere  Kolleger  paa- 
viste  han  flere  nye  og  vildfarende  Meninger  i  dette  Værk.  De 
fleste  Modstandere  i  Lund  trak  sig  efterhaanden  tilbage,  men  S. 
udarbejdede  en  c  Index  novitatum  in  S.  Pufendorfii  libris  de  jure 
naturæ  et  gentium  contentarum»,  som  foreløbig  cirkulerede  i  Haand- 
skrift.  Sagen  vakte  umaadelig  Opsigt;  der  stredes  for  og  imod. 
Et  Kongebud  maatte  paalægge  de  stridende  Tavshed.  Men  da 
derefter  Skriftet  blev  trykt  i  Giessen  1673  (<iog  ikke  efter  S.s  egen 
Foranstaltning),  blev  det  efter  Kongens  Befahng  brændt  af  Bøddelen 
paa  Torvet  i  Lund,  hvor  meget  end  S.  anraabte  Kongens  Naade 
om  at  forskaanes  for  denne  Tort.  Striden  fik  lang  Eftervirkning 
og  affødte  adskillige  Skrifter,  hvorved  Pufendorf  lod  sin  drøje  Hu- 
mors svære  Skyts  spille  mod  den  alt  andet  end  jævnbyrdige  Mod- 
stander. 

Under  den  skaanske  Krig   kom  S.   ogsaa  slemt   afsted.      Da 


Digitized  by  VjOOQ  IC 


AQ^  Schwartz,  Josva, 

Lund  1676  var  indtaget  af  de  danske,  holdt  han  i  Nov.  s.  A.  en 
Prædiken  (trykt  i  Kjøbenhavn  1678  blandt  hans  cDrei  Kriegspre 
digten»),  hvori  han  formanede  Skaaningeme  til  at  bevise  den 
danske  Konge  den  skyldige  Troskab  og  Lydighed  og  bede  for 
ham,  men  dog  ikke  tage  Vaaben  imod  Kongen  af  Sverige,  deres 
forrige  Herre.  Da  Byen  Maaneden  efter  atter  kom  i  de  svenskes 
Besiddelse,  blev  S.  plaget  med  stærk  Indkvartering,  og  da  han 
personlig  vilde  fremføre  sin  Klage  derover  for  Kong  Carl,  fik  han 
haard  jTiltale  og  Befaling  om  at  fremstille  sig  i  Malmø  for  en 
Kommission,  der  skulde  paakjende  Anklagen  mod  ham  for  Utro- 
skab og  Forræderi.  Saa  flygtede  han  i  Hast  over  til  Kjøbenhavn-, 
hans  Hustru  søgte  under  Forklædning  snart  efter  sammesteds  hen. 
Hans  Ejendele  i  Lund  konfiskeredes,  og  det  blev  en  tung  Træng- 
selstid for  Familien.  Christian  V  tildelte  ham  imidlertid  1679  ^° 
maanedlig  Pension,  og  Aaret  efter  blev  han  tysk  Hofprædikant  i 
Kjøbenhavn.  Som  saadan  var  han  dog  kun  til  Besvær;  thi  han 
betragtede  det  stadig  som  sin  første  Embedspligt  at  finde  Vrang- 
lærdomme,  og  hans  Heftighed  mod  de  reformerte  var  saa  meget 
mindre  velset,  som  Dronningen  selv  hørte  til  dette  Trossamfimd. 
Med  Glæde  greb  man  Lejligheden  til  paa  en  passende  Maade  at 
blive  af  med  ham,  i  det  Generalsuperintendenten  i  Slesvig  døde 
1684.  S.  udnævntes  da  til  Superintendent  over  hele  Slesvig  og 
flyttede  til  Slesvig  By.  Et  af  hans  første  Foretagender  var  at  faa 
Konkordieformelen  indført  i  den  hertugelige  Del  af  Landet,  ligesom 
det  tidligere  var  sket  i  den  kongelige  Del  ved  Steph.  Klotz'  Bestræ- 
belser (DC,  241).  Efter  Forliget  i  Altona  1689  maatte  han  flygte 
til  Flensborg,  hvor  han  derefter  boede  til  1693,  da  han  kunde 
rykke  ind  i  den  nyopførte  Bisperesidens  i  Rensborg;  her  døde  han 
6.  Jan.   1709. 

I  hans  Bispetid  fornyedes  de  gamle  Synoder,  i  det  Forord- 
ningen af  15.  Avg.  1691  bestemte,  at  der  aarlig  i  Rensborg  skulde 
holdes  en  Synode  af  Provsterne  i  begge  Hertugdømmer  under 
Generalsuperintendentens  Forsæde.  Den  første  Synode  samledes  i 
Rensborg  i  Okt.  1691,  og  de  fleste  af  dens  Beslutninger  fik  1692 
kongl.  Stadfæstelse;  bl.  a.  blev  nu  Ungdommens  Konfirmation  før 
den  første  Altergang  forordnet  for  Hertugdømmerne  foruden  flere 
andre  vigtige  Bestemmelser  angaaende  Lære  og  Kultus.  Men  S. s 
Bispetid  kjendetegnes  ogsaa  ved  den  i  Slesvig  stærkt  fremskydende 
pietistiske  Bevægelse,  som  S.  bekæmpede  med  stor  Voldsomhed. 
I  den  Anledning  vexlede  han  Stridsskrifter  med  Sandhagen  (XIV, 

598)  Og  Muhle  (XI,  501)  samt  med  Præsten  i  GlUckstadt  Nic.  Sib- 
bern,  paa  hvis  Parti  Dr.  F.  J.  Ltitkens  (X,  558)  stillede  sig  imod 
S.  Endnu  paa  sin  Dødsseng  dikterede  han  sin  Amanuensis  et 
Stridsskrift  for  at  værne  om  Orthodoxien.  Han  sluttede  saaledes, 
som  han  begyndte,  sin  offentlige  Virksomhed:  hele  hans  Liv  var 
Strid  og  Ufred.  —  Under  sin  Embedstid  i  Lund  ægtede  han  Enken 
efter  Borgmester  i  Malmø  Jacob  Wildschiitz,  Cathrine  Severa,  Dat- 
ter af  Provst  Niels  Sørensen  i  Malmø.     En  Søn  er  anført  ndfr. 

Universitetsprogr.  1709.  Moller,  Cimbria  lit.  II.  Pontoppidan,  Annales 
ecd.  Dan.  IV,  129  ff.  (jvfr.  O.  Wolff,  Journal  f.  Pohtik  osv.  1808,  III,  107  ff.). 
Zwergius,  Siellandske  Clerisie  S.  675  ff.  Ahnfeldt,  Lunds  universitets  hist  I, 
'33  ff.  332  ff.  Gigas,  Briefe  S.  Pufendorfs  an  Chr.  Thomasius  S.  9ff.  Allg. 
Deutsche  Biographie  XXXIII.     Slægten  Heering  (1900)  S.  50  f.       A,  Jantzen, 

Schwartz,  Niels,  1670 — 1753,  Orientalist,  er  født  11.  Jan.  1670 
i  Lund,  hvor  Faderen,  ovennævnte  Josva  S.,  da  var  Professor.  Han 
har  uden  Tvivl  deponeret  i  Lund,  men  fulgte  Faderen,  da  denne 
1677  flygtede  til  Danmark.  Han  tænkte  aldrig  paa  at  studere 
Theologi,  men  kun  paa  at  samle  Kundskaber,  navnlig  i  de  orien- 
talske Sprog,  og  sin  Trang  fik  han  stillet  ved  firemraede  Universi- 
teter og  vidtløftige  Rejser.  1708  blev  han  Kancelliraad,  1718  Asses- 
sor i  Overhofi-etten  i  Norge  og  endelig  1747  virkelig  Justitsraad. 
Stillingen  som  Assessor  synes  han  at  have  betragtet  som  en  blot 
og  bar  Værdighed,  da  han  stadig  unddrog  sig  fi"a  at  møde  i  Ret- 
ten. I  sin  høje  Alderdom  fik  han  Anmodning  af  General-Kirke- 
inspektionen om  at  hjælpe  til  med  en  forbedret  Bibeloversættelse, 
og  han  begyndte  da  paa  en  Oversættelse  af  Salmerne,  som  han 
havde  færdig  1749.  Salmernes  i.  Bog  tillige  med  de  4  første  Ka- 
pitler af  Genesis  kom  ud  1752  i  hans  83.  Aar,  og  han  haabede 
endnu  at  kunne  fortsætte,  men  døde  1753  (begravet  3.  April).  Han 
sendte  sin  Oversættelse,  der  er  baade  paa  Dansk  og  Latin,  til 
Pave  Benedict  XIV  for  at  vise  ham,  hvor  mange  Fejl  der  er  i 
Vulgata.  Sproget  i  hans  Oversættelse  er  utvivlsomt  bedre  end  i 
den  avtoriserede  Bibeludgave  paa  den  Tid,  men  han  betænker  sig 
ikke  paa  forklarende  Tilsætninger,  der  for  det  meste  ere  over- 
flødige og  ikke  altid  rigtige.  At  han,  der  var  Ejer  af  Buskerud, 
barnløs  og  rig  Mand,  ikke  tidligere  har  iværksat  dette  Arbejde,  er 
underligt,  naar  man  hører  hans  Tanker  om  sig  selv.  Han  siger: 
cDer  findes  ikke  et  eneste  Ord  i  Evæ  Tungemaal,  uden  at  det 
har  sit  eget  guddommelige  Komma  eller  Sammenføjelsestegn  .  .  . 
Ingen  har  til  Dato  ret  forstaaet  den  Helligaands  Commata,  Tegn 

Og  Hemmeligheder,  som  den  (Skriften)  alle  Vegne  er  opfyldt  med 
...  De  gammeltestamentlige  Commata  bevise  i  ethvert  Kapitel 
selv  deres  Guddommelighed  og  ere  i  alle  Maader  lige  saa  gud- 
dommelige som  Ordene  selv.»  Der  maa  være  noget  ejendomme- 
lig hemmelighedsfuldt  ved  disse  c  Commata »,  da  han  siger,  at  han 
kan  takke  dem  for  sin  Forvisning  om  det  evige  Liv.  —  Med  sin 
Hustru,  Alhed  Maria  f.  Heins  (f.  1675  t  i^-  ^^c-  i748)»  ^^  ^^  ^^^ 
betydelige  Ejendom  Buskerud,  og  til  bedste  for  de  til  Ejendommen 
hørende  Børns  Opdragelse  stiftede  han  med  sin  Hustru  1744  et 
Legat  paa  1000  Rdl.,  der  endnu  er  i  Virksomhed. 

Nicolaysen,  Norske  Stiftelser  III,  364.     Personalhist.  Tidsskr.  2.  R.  V,  175. 

D.  Thrap, 

Schwartz,  Thora  Marie  Christine,  s.  Nielsen  (XII,  285). 

Schwarzbturg,  Giinther  Greve  af,  f  1583,  s.  Giinther  (VI,  412). 

Schwartzen,  Julius,  1802 — 75,  dramatisk  Sanger.  S.s  Forældre 
vare  Sekretær  i  det  danske  Kancelli,  senere  Herredsfoged  i  Lejre, 
Ludvig  Holberg  S.  (f.  1774  f  1836)  og  Amalie  Frederikke  Wilhelmine 
f.  Barth  (f  24.  Marts  1861  i  Randers),  der  en  kort  Tid  (1793 — 96) 
havde  været  ansat  ved  det  kongl.  Theater  uden  til  Trods  for  sin 
indtagende  Sopranstemme  at  vinde  sig  noget  Repertoire.  S.  fødtes 
II.  Dec.  1802  i  Kjøbenhavn,  blev  Student  1820,  antoges  1825  som 
Elev  ved  det  kongl.  Theater,  debuterede  her  16.  Sept  1826  som 
Louis  i  « Slottet  Montenero»  og  ansattes  endnu  s.  A.  som  kongl. 
Skuespiller.  Han  blev  hurtig  en  hyppig  anvendt  og  meget  yndet 
Tenorsanger,  særlig  i  Syngestykket,  hvor  hans  Stemmes  bløde 
Mandighed  og  indsmigrende  Varme  i  Forbindelse  med  hans  Fore- 
drags stille  Inderlighed  helt  kom  til  sin  Ret  i  en  Række  lyriske 
Partier  som  Max  i  cjægerbruden*,  Guilleaume  i  €  Elskovsdrikken«, 
Raimbaud  i  « Robert  af  Normandiet*  og  Conrad  i  «Hans  Heiling*. 
Skjønt  det  allerede  tidlig  (1837 — 38)  var  lykkedes  S.  som  Eleazar 
i  « Jødinden »  at  omsætte  sin  troende  Følsomhed  til  ærværdig  Kraft, 
gled  han  dog,  da  Ungdommen  svandt,  ud  af  Repertoiret  og  af- 
skedigedes i  Jan.  1857;  hans  sidste  Optræden  fandt  Sted  5.  Jan. 
s.  A.  som  Dan  i  « Joseph  og  hans  Brødre*;  derefter  varetog  han 
Regissørforretningerne  indtil  Udgangen  af  1858 — 59.  S.  døde  25. 
Juli  1875  i  Kjøbenhavn.  Han  havde  27.  Okt.  1832  ægtet  Jacobine 
Marie  Jensine  Stolpe  (f.   1805  f  28.  Avg.  1889).        Artkur  Aumont. 

Schwartzkopfy  Christian  Frederik,  1817 — 93,  Kontorchef, 
var  en  Søn  af  Livkirurg  Carl  Peter  August  S.  (f  11.  Juni  1781 
t  22.  Dec.  1838)  og  Arentze  Birgitte  f.  Kjerrumgaard  (f.  10.  Juni 
1784  f  20.  Dec.  1868).  Han  fødtes  i  Kjøbenhavn  24.  Juli  1817, 
blev  1834  Student  fra  Borgerdydskolen  i  Kjøbenhavn  og  1839  juri- 
disk Kandidat.  Efter  at  han  derpaa  i  længere  Tid  havde  arbejdet 
paa  en  Højesteretsadvokats  Kontor,  blev  han  1842  Volontær  i  det 
danske  Kancelli  og  1847  Kancellist  der.  Samtidig  gjorde  han 
Tjeneste  i  Kongens  Livkorps,  fra  1839  som  Sekondlieutenant,  fra 
1841  som  Premierlieutenant  og  fra  1845  som  Sekondkapitajn.  1848 
blev  han  Fuldmægtig  i  Kirke-  og  Undervisningsministeriets  i.  De- 
partement; 1856  udnævntes  han  til  Chef  for  Ministeriets  Expedi- 
tionskontor  for  det  højere  Undervisningsvæsen,  hvortil  snart  efter 
bl.  a.  Kunstanstalterne  føjedes.  1859  blev  han  tillige  Sekretær  hos 
Ministeren,  1880  afskedigedes  han  efter  eget  Ønske,  og  i.  Marts 
1893  døde  han  i  Kjøbenhavn.  1853  var  han  bleven  Kancelliraad, 
1859  Justitsraad,  og  ved  sin  Afgang  udnævntes  han  til  Etatsraad. 
Han  var  en  ualmindelig  flittig  og  pUgtopfyldende  Embedsmand, 
altid  tjenstvillig  og  hjælpsom  over  for  de  mangfoldige,  der  i  Tjene- 
steanliggender søgte  hans  Bistand,  derhos  en  fin  Natur  og  i  Besid- 
delse af  en  stor  —  om  end  stundum  vel  formløs  —  personlig 
Elskværdighed.  Ved  sin  Udtræden  af  Statens  Tjeneste  hædredes 
han  da  ogsaa  med  en  Fest,  i  hvilken  en  fyldig  Repræsentation 
fra  alle  Aandens  Felter  deltog.  —  Han  var  gift  i.  med  Christine 
Mathilde  f  Wulff  (f.  19.  Sept.  1818  f  6.)  Jan.  1849),  Datter  af 
Grosserer  Jens  Andreas  W.  og  Olivia  f.  Lang;  2.  med  Malvina 
Bianca  Minona  f  Hostrup-Schultz  (f.  29.  Sept.  1824  f  19.  Marts 
1893),  Datter  af  Direktør  Jens  H.-S.  (ovfr.  S.  344). 

Erslew,  Forf.  Lex.  Q,  Kringelbach. 

Schwartzkopf,  Edvard  Ottosen,  1700 — 53,  Litterat,  Sønne- 
søn af  Konrektor  i  Bergen  Edvard  Edvardsen  (IV,  420)  og  Søn  af 
Præsten  Otto  Edvardsen  (f  17 13)  i  Manger,  Bergens  Stift,  og  Apol- 
lone  f.  Schwartzkopf  (f  1758),  blev  født  i  Manger.  Han  gik  i 
Bergens  Skole,  men  blev  Student  som  Privatist  172 1.  I  det  kjøben- 
havnske  Waisenhuses  første  Aar  (1727)  blev  han  Lærer  ved  samme, 
1732  tillige  Korrektør  ved  Stiftelsen,  men  afskedigedes  ved  Ud- 
gangen af  1733  ^ft^r  en  Strid  med  Direktionen.  Han  levede  der- 
efter, i  Kjøbenhavn  som  « Studiosus  emeritus »  og  har  været  en 
Mand   af  flersidige   Interesser.      1740   begyndte   han    « efter  Grams 

ExempeU  et  lille  historisk  Erindringslexikon  (Ny  kongl.  Sand.  S®, 
Nr.  356),  som  blev  trykt  1868  i  c  Danske  SamL»  IV;  det  inde- 
holder adskillige  interessante  Oplysninger  om  Mænd  i  hans  Sam- 
tid eller  nære  Fortid.  1743  blev  han  af  Langebek  foreslaaet  Rost- 
gaard  som  Medarbejder  ved  det  danske  Lexikon.  I  det  kongl. 
danske  Selskabs  første  Aar  skjænkede  han  dette  en  Del  Manu- 
skripter og  trykte  Piecer  og  gavnede  Selskabet  ogsaa  paa  anden 
Maade.  Han  hørte  til  den  pietistiske  Kreds  og  har  oversat  og 
samlet  en  stor  Del  Salmer,  ligesom  han  ogsaa  selv  har  forfattet 
nogle  (Thottske  Saml.  80,  Nr.  202 — 4).  Han  døde  i  Kjøbenhavn 
af  tærende  Sygdom  i  Okt.  1753  (begravet  12.  Okt.). 

Kirkehist.  Saml.  4.  R.  III,  29.  41  f.  Langebeks  Breve  ved  Rørdam  S. 
83  f.     Skaar,  Norsk  Salmehistorie  I,  598.  ^,  Jantzen, 

V,  Schwertzelly  Johan  Bernhard,  1654 — 1723,  Officer,  Søn 
af  cObervorsteher  der  althessischen  Ritterschaft*  Georg  v.  S.  til 
Willingshausen  og  Susanne  v.  Dømberg.  Han  var  født  27.  Avg. 
1654.  Under  den  skaanske  Krig  kom  han  til  Danmark,  blev  1677 
Kapitajn  ved  Livregiment  til  Fods  (Garden),  1684  Major,  1690 
Oberstlieutenant,  1700,  efter  at  have  deltaget  i  Felttoget  i  Hertug- 
dømmerne, Oberst  for  Schacks  tidligere  Regiment  til  1704,  da  han 
i  Stedet  blev  Chef  for  i.  Bataillon  af  Prins  Carls  Regiment,  1703 
Brigader,  1708  Generalmajor,  17 11  Generallieutenant,  17 12  hvid  Rid- 
der. 1704 — 13  tjente  S.  ved  Auxiliærkorpset  i  Nederlandene,  hvor 
han  var  med  i  alle  de  vigtigste  Slag  og  særlig  nævnes  ved  Belej- 
ringen af  Menin  1706  og  Bouchain  17 11.  Efter  Hjemkomsten  tog 
han  Del  i  Stralsunds  Erobring  17 15.  Aaret  efter  traadte  han  ud 
af  dansk  Tjeneste  og  drog  hjem  til  Willingshausen,  hvor  han  døde 
II.  Maj  1723.  —  25.  Sept.  1691  blev  han  trolovet  og  kort  efter 
gift  med  Dronning  Charlotte  Amalies  Hof  jomfru  Johanne  Charlotte 
V.  Børstell,  Datter  af  brandenborgsk  Kammerretsraad  Georg  Fr.  v. 
B.     Hun  døde  1693  ^  Barselseng  med  .et  dødfødt  Barn. 

H,  W,  Harbou, 

Schwesinger,  Andrea,  f  1695,  s.  Kronhelm  (IX,  539). 

SchwoUmann,  Wilhehn  Alexander,  1734 — 1800,  Præst,  blev 
født  26.  Marts  1734  i  Slesvig  By,  hvor  Faderen,  Konsistorialraad 
Theophilus  Christian  S.  (f  1766),  var  Præst  i  Friedrichsberg;  Mode- 
ren, Anna  Christina  f.  Quistorp,  døde  allerede  1743.  Han  studerede 
i  Halle  og  Rostock.      I  Rostock   fik  han   1757   Magistergraden  og 

blev  Privatdocent  samt  Adjunkt  ved  det  filosofiske  Fakultet.  Aaret 
efter  vendte  han  dog  hjem  for  at  assistere  sin  svagelige  Fader  i 
Præstegjemingen;  i  8  Aar  varetog  han  denne  Kapellantjeneste,  ind- 
til han  1766  blev  Faderens  Efterfølger.  Da  Landgrev  Carl  af 
Hessen  1769  tog  fast  Ophold  paa  Gottorp  Slot,  blev  han  tillige 
Slotspræst  der.  1776  blev  han  Konsistoriab-aad.  1790  viede  han 
paa  Gottorp  Kronprins  Frederik  til  Landgrevens  Datter.  1791  blev 
han  end  videre  Provst  i  HUtten  Amt,  1796  Overkonsistorialraad. 
Han  nedlagde  sine  Embeder  1797  og  døde  21.  April  1800.  Tidlig 
begyndte  han  sin  litterære  Bane  i  kritisk  Retning  og  udgav  for- 
skjellige  exegetiske  og  filologiske  Afhandlinger,  ligesom  han  ogsaa 
var  Medarbejder  ved  kritiske  Tidsskrifter.  Mest  Betydning  har  dog 
hans  Virksomhed  i  liturgisk  Retning,  i  det  han  har  leveret  be- 
tydelige Forarbejder  til  den  Adlerske  Agende.  Regeringen  havde 
sendt  ham  til  Betænkning  Generalsuperintendent  Conradis  Udkast 
fra  1738;  men  da  dette  ikke  stemmede  med  hans  Aandsretning, 
udarbejdede  han  et  helt  nyt  Forslag  og  udgav  1793  »Grundsatze, 
nach  welchen  die  fur  Schleswig  u.  Holstein  bestimmte  Liturgie  aus- 
gefertiget  worden>.  S.s  Liturgi,  der  henligger  i  Haandskrift  i 
Statsarkivet  i  Slesvig,  naaede  kun  at  bHve  sendt  flere  gejstlige  i 
Hertugdømmerne  til  Betænkning.  —  Han  var  gift  med  en  Datter 
af  Generalsuperintendent  A.  Struensee. 

Kordes,  Schlesw.  -  Holst.  Schriftsteller-Lex.  AUg.  Deutsche  Biographie 
XXXIII.     Kirkehist.  Saml.  4.  R.  H,  611  ff.  A.Jantzen, 

Schydtz,  JenSy  1792 — 1859,  norsk  Stiftamtmand  og  Politiker, 
var  født  i  Kjøbenhavn  14.  Maj  1792  og  Søn  af  efterfølgende  J.  L. 
S.  Med  Faderen  kom  han  1795  ^^^  Norge  og  blev  1809  Student 
fra  Bergens  Skole  samt  18 14  juridisk  Kandidat,  hvorpaa  han  vendte 
tilbage  til  Norge.  Hans  senere  Virksomhed  er  væsentlig  knyttet 
til  Bergen,  hvor  han  beklædte  en  Række  af  Embeder  (18 15  Fuld- 
mægtig ved  PoHtiretten,  1816  Fuldmægtig  hos  Stiftamtmand  Christie, 
1828  Stiftsoverretsassessor  og  derefter  Borgmester,  1828 — 29  konstit. 
Stiftamtmand,  1834  Amtmand  i  Søndre  Bergenhus  Amt,  1850  Told- 
inspektør og  1852  Stiftamtmand).  Han  repræsenterede  Bergen  paa 
alle  Storting,  oftest  som  i.  Repræsentant,  fra  1833 — 54  og  var 
stadig  Medlem  af  Lagtinget,  1833 — 51  som  dettes  Præsident.  I 
1836  var  han  Præsident  i  Rigsretten  mod  Statsminister  Løvenskiold 
(X,  612),  hvor  hans  Stemme  skal  have  gjort  Udslaget  med  den 
fældende  Dom;   ogsaa  i  1845  var  han  Medlem   af  Rigsretten   mod 

Statsraad  Vogt.  I  1859  valgtes  han  paa  ny  under  en  ejendomme- 
lig politisk  Kombination  til  Stortingsmand  for  Bergen,  men  afgik 
kort  efter  Valget  ved  Døden,  25.  Maj  1859.  Han  havde  i  sin 
sidste  Levetid  været  sløvet  og  havde  i  den  Anledning  modtaget 
Advarsler  fra  Regeringen.  —  I  1832  ægtede  S.  Maren  Christine 
Frøchen  (f.  1790  f  1852),  en  Kjøbmandsdatter  fra  Bergen. 

Halvorsen,  Norsk  Forf.  Lex.  Yngvar  Nielsen* 

Schydtz,  Jørgen  Lottrup,  1756 — 1832,  norsk  Justitiarius,  født 
paa  Oxviggaard  ved  Vejle  12.  Nov.  1756,  Søn  af  daværende  kongl. 
Skovfoged  Jens  Jørgensen  S.  og  Christence  Mette  Johanne  f.  Lee* 
gardt.  Han  blev  Student  med  Udmærkelse  fra  Odense  Kathe- 
dralskole  1776  sammen  med  sin  fortrolige  Ven  Rasmus  Nyerup, 
underkastede  sig  først  filosofisk  og  filologisk  Examen  samt  i  1787 
juridisk  Embedsexamen  og  blev  1790  ansat  som  surnumerær  Asses- 
sor ved  Hof-  og  Stadsretten.  I  1784  havde  han  som  Lærer  for 
Konferensraad  N.  Rybergs  Søn  besøgt  Norge  og  derunder  fattet 
Interesse  for  dette  Land  og  dets  Befolkning;  —  tmen  det  for- 
staar  sig,  mit  Fædreland  gaar  for  alt,»  skrev  han  fra  Thrond- 
hjem  til  Nyerup.  I  1797  blev  han  Embedsmand  i  Norge,  først 
som  I.  Assessor  i  Bergens  Stiftsoverret  og  fra  1807  Justitiarius  i 
samme  Ret;  i  denne  Stilling  fik  han  1813  Udnævnelse  til  virkelig 
Etatsraad.  Han  døde  i  Bergen  19.  Sept.  1832.  I  denne  By  havde 
han  erhvervet  sig  megen  Anseelse;  Biskop  Pavels  omtaler  ham  dog 
kun  som  «en  grundærlig  Mand».  —  S.  ægtede  27.  Maj  1791  Anne 
Margrethe  f.  Ursin  (f.  1767  f  181 4),  siden  1789  Enke  efter  Prokurator 
Ostenfeldt  i  Kjøbenhavn. 

Halvorsen,  Norsk  Forf.  Lex.  Daae,  Breve  fra  Nordmænd  til  Nyerup.  C. 
Pavels,  Dagbøger  1817—22.  Yngvar  Nidsen. 

Sch3rthe,  Jørgen  Christian »  1814 — 77,  Geolog,  chilensisk 
Gouvemør,  fødtes  6.  Febr.  1814  i  Kjøbenhavn,  hvortil  hans  Fader, 
Eylert  S.,  var  flyttet  efter  at  have  været  Handelsassistent  i  Juliane- 
haab,  blev  Student  1830,  polyteknisk  Kandidat  1834  og  holdt  der- 
efter i  Vintrene  1835 — 39  og  1841 — 42  paa  Foranstaltning  af  Selskabet 
for  Naturlærens  Udbredelse  oflfentlige  naturvidenskabelige  Forelæs- 
ninger rundt  i  forskjellige  Provinsbyer.  Sommeren  1836  holdt  han 
private  Forelæsninger  for  Prins  Frederik  (VII)  og  foretog  i  1838,  i 
Følge  kongl.  Resolution,  en  Rejse  til  Disko  og  Waigattet  i  Nord- 
grønland for  der  at  undersøge  Mulighederne  for  en  lønnende  Kul- 

brydning;  herom  foreligger  Indberetning  til  Rentekammeret  (Manu- 
skript). I  1839 — 40  berejste  han  sammen  med  Japetus  Steenstnip  en 
Del  af  Island  (Afhandlinger  herom  i  Krøyers  iNaturhist.  Tidsskr.* 
III)  og  besøgte  atter  i  1846  dette  Land  for,  i  Følge  kongl.  Befaling, 
at  studere  Heklas  Udbrud  (« Hekla  og  dens  sidste  Udbrud  2.  Sept. 
1845  >,  1847).  S.  A.  udnævntes  han  til  virkelig  Kammerassessor. 
For  Landhusholdningsselskabet  berejste  han  1842  Skanderborg  Amt 
og  udgav  1843  Beskrivelsen  over  dette  Amt.  Hans  Virksomhed  i 
de  nærmest  følgende  Aar  var  hovedsagelig  af  skjønlitterær  Art: 
saaledes  var  han  1843 — 44  Redaktør  af  Carstensens  tPortefeuillen*, 
hvor  der  bl.  a.  fremkom  c  Blade  af  min  Dagbog  paa  en  Rejse  i 
Nordgrønland  i  Sommeren  1838 »,  og  i  Aarene  1845 — 49  udgav  han 
under  Mærket  «Asmodi»  eller  «A*****»  forskjellige  Novelletter  og 
Skitser,  hvoraf  kunne  nævnes  i Ungdomsminder »  (1845;  2.  Udg. 
1849)  og  «Den  politiske  Skomager,  et  Genrebillede  fra  1848*  (1849). 

I  Maj  1850  forlod  han  Danmark  for  stedse,  drog  til  Chili, 
hvor  han  i  1852  udnævntes  til  Professor  i  Fysik  og  Naturvidenskab 
ved  det  litterære  Kollegium  i  Concepcion,  men  kun  for  snart  efter, 
i  1S531  at  blive  chilensisk  Gouvemør  over  Territoriet  Magellanes 
(Ildlandet),  hvad  han  ansaas  for  særlig  egnet  til  paa  Grund  af  sit 
Kjendskab  til  arktiske  Egne.  Med  en  kort  Afbrydelse  forblev  han 
i  Ro  i  denne  Stilling,  til  han  i  1865  tog  sin  Afsked,  hvorefter  han 
levede  i  San  Jago,  til  han  i  1870  blev  Bestyrer  af  den  chilensiske 
Nationalbanks  Filial  i  Chillan.  Af  Helbredshensyn  opgav  han  denne 
Stilling  i  1874  og  bosatte  sig  derefter  i  Valparaiso,  hvor  Døden 
30.  Jan.  1877  gjorde  Ende  paa  hans  omskiftende  Liv. 

Erslcw,  Forf.  Lex.     Gcogr.  Tidsskr.  1877.  V,  Hintze, 

Sch3^e,  Andreas  (døbt  Anders),  1726—77,  statsvidenskabelig 
Forfatter,  var  født  16.  Avg.  1726  i  Uggerslev  i  Fyn,  hvor  hans 
Fader,  Rasmus  Andersen  S.,  var  Præst;  hans  Moder  hed  Johanne 
Cathrine  f.  Faber.  S.  blev  Student  fra  Odense  1744,  tog  theolo- 
gisk  Embedsexamen  1750  og  var  saa  Huslærer  for  en  Hofjunker 
Caspergaard,  med  hvem  han  først  opholdt  sig  nogen  Tid  ved  Sorø 
Akademi  og  siden  gjorde  en  3aarig  Udenlandsrejse.  Derefter  kom 
han  til  at  tage  fast  Bo  i  Sorø,  da  han  1759,  samme  Aar,  som  han 
var  vendt  hjem  fra  Udlandet,  blev  ansat  ved  Akademiet  som  Pro- 
fessor i  offentlig  Ret  og  Statsvidenskab  (Professor  juris  publici  et 
politiæs),  og  han  vedblev  at  virke  her  indtil  sin  Død,  27.  Avg. 
1777.    1774  var  han  bleven  Justitsraad.    Selve  hans  Docentvirksom- 


Digitized  by  VjOOQ  IC 


Ai/^  Schytte,  Andr, 

hed  kunde  paa  Grund  af  den  ringe  Frekvens  ved  Akademiet  kun 
komme  en  snæver  Kreds  til  gode;  men  han  indtog  en  fremragende 
Stilling  i  den  Samling  af  lyse  Hoveder  med  varm  Begejstring  for 
Videnskaben,  der  har  bragt  Sorø  Akademi  til  at  staa  saa  smukt  i 
vort  Aandslivs  Historie  i  det  i8.  Hundredaar.  Det  er  da  ogsaa 
et  anset  Navn,  han  vandt  som  Forfatter,  først  og  fremmest  ved  3 
større  Arbejder:  « Staternes  indre  Historie*  i  5  Bind  (1773 — 76), 
« Staternes  ydre  Historie »  i  2  Bind  (1774 — 75)  og  cDanmarks  og 
Norges  natiu-lige  og  politiske  Forfatning »,  af  hvilket  Værk  dog  ktm 
I.  Bind  udkom  i  samme  Aar,  i  hvilket  han  døde. 

S.  nærede  ligesom  hans  Kollega  Sneedorff  høje  Tanker  om 
Statsvidenskabernes  Betydning,  og  ligesom  SneedoriØf  derved  bragtes 
til  at  skrive  sit  Værk  om  den  borgerlige  Regering,  saaledes  var 
det  den  samme  Opfattelse,  der  for  S.  s  Vedkommende  satte  Frugt 
i  den  nys  nævnte  Produktion.  Han  mente  rigtignok,  at  hvis  det 
skulde  lykkes  at  fremstille  Stats-  og  Samfundsforhold  fyldig,  vilde 
det  være  nødvendigt  at  skrive  en  Mængde  Bind,  hvad  Livet  ikke 
levnede  ham  Tid  til;  ja  selve  det  Afsnit,  som  han  naaede  længst 
med.  Staternes  indre  Historie,  fik  han  ikke  bragt  til  Ende.  Men 
det  var  dog  noget  betydeligt,  at  han  fik  udgivet  5  Bind  af  dette, 
der  sikkert  i  alle  Henseender  er  det  vigtigste  af  hans  Værker. 
Hvad  der  maaske  først  falder  i  Øjnene  ved  dette  Skrift,  er,  at 
det  omfatter  langt  mere,  end  vi  vilde  vente  efter  de  Krav,  vi  vilde 
stille  til  et  saadant  Arbejde.  Det  giver  i  Virkeligheden,  alt  iot 
meget.  Naar  han  nemlig  gjennemgaar  de  enkelte  Dele  af  Stater- 
nes Styrelse,  som  f.  Ex.  Finansstyrelsen  med  Oversigt  over  Stats- 
indtægter  og  Statsudgifter  og  Skattevæsenet,  eller,  for  at  tage  et 
andet  Exempel,  hvad  han  kalder  Politiet  med  Justitsvæsenet  i  det 
hele,  giver  det  ham  Lejlighed  til  at  dvæle  ved  de  forskjellige 
menneskelige  Sysler,  han  behandler  da  baade  Agerbrug,  Handel, 
Vindskibelighed  samt  Oplysning  med  Videnskab  og  Kunst,  og  alt 
det  fremstiller  han  historisk,  i  det  han  følger  Udviklingen  deraf 
fra  den  tidligste  Tid  og  illustrerer  sin  Fremstilling  med  en  Mang- 
foldighed af  Exempler  og  Citater.  Værket  bliver  derved  i  Grunden 
en  hel  Kulturhistorie.  Til  at  løse  denne  store  Opgave  havde  S.  i 
flere  Henseender  gode  Forudsætninger.  Han  sad  inde  med  en 
meget  omfattende  Læsning  i  mange  forskjellige  Retninger,  og  han 
var  afgjort  en  aandrig  Mand,  om  end  undertiden  noget  søgt  aand- 
rig,  med  en  betydelig  Fremstillingsevne.  Vistnok  skrev  han  mindre 
korrekt  og  mindre  let  end  Sneedorff,  hans  Sætningsbygning  er  ikke 

altid  heldig;  men  han  førte  en  forbavsende  livlig  Pen,  og  han 
fremstiller,  hvad  han  vil  sige,  med  stor  Klarhed.  Den  Forkjærlig- 
hed,  han  har  for  at  meddele  pikante  Udtalelser  og  karakteristiske 
Træk,  liver  i  høj  Grad  op  i  den  pædagogisk-moraliserende  Tone, 
som  Værkets  Plan  let  fører  med  sig. 

Videnskabelig  taget  kan  der  indvendes  adskilligt  imod  S.s 
Værk.  For  slet  ikke  at  tale  om,  hvad  der  følger  af  sig  selv,  at 
man  nu  ikke  kan  lære  noget  af  denne  naturligvis  forældede  Bog, 
saa  skorter  det  jævnlig  paa  tilstrækkelig  Skarphed  i  Tanken  og  i 
Begrebsbestemmelserne,  Forfatteren  har  ej  heller  undgaaet  adskil- 
lige Gjentagelser  og  paa  visse  Steder  Selvmodsigelser.  Ogsaa  maa 
man  i  det  hele  ikke  tænke  sig  Værket  som  grundlæggende  noget 
nyt.  Men  man  har  endnu  den  Dag  i  Dag  ved  at  læse  det  en 
behagelig  Følelse  af  at  staa  lige  over  for  en  ualmindelig  livlig 
intelligent  Mand,  der  ønsker  at  meddele  sin  Samtid  Belæring  af 
den  betydelige  Viden,  han  har  erhvervet  sig.  Og  visselig  kunde 
hans  Samtid  lære  meget  af  et  saadant  Skrift  paa  en  Mængde  Om- 
raader,  saa  meget  mere  som  Kundskaben  dlbødes  i  en  tiltalende 
Form.  Det  har  virkelig  været  en  stor  Mængde  Kundskab,  S.  har 
sat  i  Omløb  baade  hos  sine  Tilhørere  og  hos  Læserne  iblandt  hans 
dannede  samtidige.  Han  er  populær  Forfatter  i  dette  Ords  bedste 
Forstand  paa  en  lignende  Maade,  hvorpaa  Holberg  havde  været  det. 

Undersøgelser  over  Statssamfundenes  Oprindelse  og  Statsforfat- 
ningernes Væsen  og  Værd  vare  i  en  Del  af  det  i8.  Hundredaar 
Yndlingsæmner  for  dem,  der  syslede  med  Statsvidenskaberne,  og 
S.  kom  da  ogsaa  ind  herpaa.  For  ham  som  for  alle  her  hjemme 
var  Montesquieus  «rEsprit  des  lois>  det  banebrydende  Værk  med 
Hensyn  til  shgt.  Det  var  fra  det,  de  havde  modtaget  den  befrug- 
tende Indflydelse,  selv  om  de  ogsaa  i  meget  vare  uenige  med  dets 
berømte  Forfatter,  og  næppe  har  nogen  udtalt  sin  Anerkjendelse 
deraf  i  stærkere  Udtryk  end  S.  Paavirkningen  fra  Montesquieu  er 
da  ogsaa  let  at  paavise,  især  i  Værkets  i.  Del.  Det  er  sikkert 
den,  det  skyldes,  at  han  med  Hensyn  til  Opfattelsen  af  Statssam- 
fundenes Dannelse  fjæmer  sig  fra  den  da  almindehge  Mening,  som 
Naturretslæreme  havde  bragt  i  Kurs,  og  som  man  ogsaa  træffer 
hos  Rousseau,  at  de  havde  deres  Oprindelse  i  et  fælles  Samtykke 
hos  dem,  der  dannede  dem,  eller  i,  hvad  der  kaldtes  en  Pagt 
Man  mærker  ogsaa  tydelig  Montesquieus  Indflydelse  ved  S.s  Frem- 
stilling af,  hvad  han  kaldte  Grundstøtteme  for  en  Stat,  hvorved 
han  forstod  det  samme,  som  Montesquieu  kaldte  ledende  Principper; 

han  opstillede  nemlig  paa  den  franske  Forfatters  Vis  Æren  som 
Grundstøtten  i  Monarkierne,  ligesom  Frygten  var  det  i  de  despo- 
tiske Stater,  og  Ligheden,  grundet  paa  Dyden,  var  Republikkens 
Grundstøtte.  Men  medens  Montesquieu  som  vel  bekjendt  rokkede 
det  enevældige  Monarkis  Grundpiller  ved  sin  berømte  Fremstilling 
af  den  engelske  Forfatnings  Fortrin,  stillede  S.  sig,  ligesom  hans 
Forgænger  Sneedorff  havde  gjort,  ubetinget  under  Monarkiets  Fane. 
Han  er,  naar  han  kommer  ind  paa  Politikken,  til  Trods  for  den 
Interesse,  han  har  for  Englands  Forhold,  og  den  Sympathi,  med 
hvilken  han  kan  tale  om  Oldtidens  Republikker  eller  om  samtidige 
schweitserske  Tilstande,  dog  saa  loyal  en  dansk  Royalist,  som  nogen 
kunde  være  det.  Han  véd  intet  skjønnere  end  Overdragelsen  (!) 
af  Enevælden  til  Frederik  III,  intet  mere  tiltalende  end  de  danske 
Kongers  Styrelse,  og  han  finder,  at  naar  Enevælden  er  forenet 
med  Kollegiestyrelse,  giver  den  det  bedste  Værn  for  Undersaatter- 
nes  Lykke  og  deres  borgerlige,  ja  endog  deres  politiske  Frihed. 

Det  er  derfor  i  det  hele  langt  fra,  at  S.s  Værk  har  bragt 
Fart  i  den  politiske  eller  sociale  Bevægelse  her  hjemme.  Tvært 
imod,  han  passer  i  mange  Henseender  udmærket  ind  i  den  Tid, 
da  han  skrev  sine  Arbejder,  nemlig  det  Guldbergske  Tidsrum. 
Saaledes  ved  den  Styrke,  hvormed  han  fremhæver  Statsinteressen 
ved  Fastsættelsen  af  Individernes  Stilling  i  Samfundet  og  til  hver- 
andre, og  ved  det  Statstilsyn,  som  han  kræver  paa  mange  vigtige 
Punkter.  Derfor  vil  han  bl.  a.  have  Pressen  under  skarp  Kontrol, 
og  derfor  er  han  ogsaa  i  høj  Grad  konservativ  med  Hensyn  til 
Landbospørgsmaalet.  Hvor  tit  han  end  fremhæver  den  personlige 
Friheds  store  Betydning,  var  han  dog,  naar  han  skulde  behandle 
de  samtidige  Forhold  her  i  Landet,  af  den  Mening,  at  Bonden 
havde  saa  megen  Frihed,  som  « Regeringsformen,  hans  Stand  og 
Forretninger  krævede*,  og  han  var  ikke  kommen  ud  over  at  op- 
fatte Bonden  som  Herremandens  Tyende.  Og  samtidig  var  han 
en  svoren  Fjende  af  den  fritænkerske  Udvikling  i  Datiden,  der  af 
ham  betegnes  som  tøjlesløs  Frækhed,  i  det  han  tillige  ret  ejen- 
dommelig mener,  at  den  kan  faa  farlige  politiske  Virkninger,  c  Man 
begynder  >,  siger  han,  c  med  Religionen,  man  ender  med  Staterne, 
vi  have  Fritænkere  i  begge. »  Overvejende  var  det  dog  af  rent 
religiøse  Grunde,  at  han  var  Fritænkeriets  Fjende,  thi  han  hørte 
religiøst  ganske  til  samme  positivt  kristelige  Retning  som  Rosen- 
stand-Goiske,  Guldberg  og  Balle,  selv  om  han  betegnende  nok, 
naar  han   taler  om  ethiske   Æmner,   langt  mere  henter  Exempler 

Og  Citater  fra  den  klassiske  Oldtid  end  fra  det  nye  Testamente 
og  Kirkens  Historie. 

Men  hvor  lidt  nyt  S.  end  altsaa  har  sat  ind,  set  fra  denne 
Side,  har  han  dog  betydelig  Interesse,  ikke  alene  ved  sin  Frem- 
stilling og  den  mangesidige  Kundskab,  han  viser,  men  ogsaa  ved 
det  tiltalende  Indtryk  af  en  ædel  human  Natur,  der  slaar  os  i 
Møde  ved  hans  Skrifter,  og  ved  den  Fordomsfrihed  og  sunde  Sans, 
hvormed  han  behandler  mange  enkelte  Spørgsmaal.  Han  har  der- 
ved gjort  sit  til  at  sætte  frugtbare  Tanker  i  Omløb. 

I  Sammenligning  med  c  Staternes  indre  Historie »  have  de  2 
andre  nævnte  Værker  af  ham  noget  mindre  Interesse;  men  det 
bør  dog  nævnes,  at  Skildringen  af  i  Staternes  ydre  Historie »  er  en 
med  stor  Klarhed  og  i  al  sin  Sammentrængthed  med  virkeligt  Liv 
skrevet  Fremstilling  af  den  internationale  Historie  fra  den  west- 
falske Fred  til  1763,  der  var  noget  virkelig  nyt  i  vor  Litteratur  og 
var  ypperlig  skikket  til  at  give  Datidens  Læsere  et  Billede  af  Evro- 
•pas  nyere  politiske  Historie. 

S.  blev  15.  Juni  1763  gift  med  Karen  Kruusberg ,  f.  Stæhr 
(t  1791),  Enke  efter  Forvalter  H.  K.  og  Datter  af  Raadmand  A. 
S.  i  Aarhus.     Ægteskabet  var  barnløst. 

Worm,  Lex.  ov.  lærde  Mænd.  Nyerup,  Lit.  Lex.  E.  Holm,  Hovedtræk 
af  Trykkefrihedstidens  Hist.  S.  99  ff.  £,  Holm. 

Schytte,  August  Theodor,  1804 — 89,  Godsejer,  er  født  2. 
Marts  1804  i  den  lille  brandenborgske  By  Perleberg,  hvor  Faderen, 
Ludvig  Theodor  S.,  var  Kjøbmand.  I  sin  Ungdom  lærte  S.  Hande- 
len, men  da  han  var  kommen  |i  Besiddelse  af  nogen  Kapital  og 
altid  havde  haft  Interesse  for  Landvæsenet,  kjøbte  han  1829  Herre- 
gaarden  Haraldskjær  ved  Vejle;  da  imidlertid  Bygholm  med  Gods 
1835  af  Staten,  der  nogle  Aar  forud  havde  maattet  overtage  den, 
stilledes  til  Avktion,  kjøbte  S.  den  for  308000  Rdl.  og  solgte  Ha- 
raldskjær. Han  kom  altsaa  i  en  ung  Alder  i  Besiddelse  af  et  be- 
tydeligt Jordegods,  som  han  administrerede  med  forstandig  Øko- 
nomi og  fremragende  Dygtighed,  forenet  med  et  skarpt  Blik  for 
Landejendommenes  stigende  Værdi,  saa  at  han  efterhaanden  kom 
i  Besiddelse  af  en  stor  Formue,  der  satte  ham  i  Stand  til  at  er- 
hverve nye  Ejendomme;  saaledes  kjøbte  han  1839  Hovedgaardene 
Nørlund  og  Torstedlund  samt  senere  en  Besiddelse  i  Kårnthen  i 
Østerrig.  S.,  der  1845  var  bleven  udnævnt  til  Jægermester,  1857 
til  Hofjægermester  og  1877  til  Kammerherre,  var  en  yderst  human 

Godsejer  og  stod  i  det  bedste  nabovenlige  Forhold  til  Horsens  By, 
der  1872  udnævnte  ham  til  Æresborger.  Ved  sin  Død  paa  Byg- 
holm 15.  Jan.  1889  efterlod  [han  betydelige  Legater  til  velgjørende 
Øjemed.  Hans  Hustru,  Hansine  Charlotte  f.  Ammitzbøll  (f.  16. 
Jan.  1805),  Datter  af  Proprietær  Lauritz  A.  til  Rask,  døde  paa 
Bygholm  18.  Nov.   1880.  C.  E,  A,  SchøUet, 

Schytte,  Erik  Gerhard,  1729 — 1808,  Præst  og  Læge,  født  30. 
Juni  1729  paa  Vægø  af  Forældrene  Sognepræst  Amoldus  S.  og 
Lucie  f.  Bonsach.  Han  blev  dimitteret  af  Faderen  1742,  kom  efter 
Examen  phil.  i  Huset  til  Professor  Georg  Detharding  (IV,  248)  og 
gav  sig  med  Lyst  og  Iver  hen  til  det  medicinske  Studium  under 
hans  Vejledning.  Han  skulde  taget  den  medicinske  Doktorgrad, 
men  var  ikke  færdig,  da  hans  Velgjører  døde  (1747),  og  han  maatte 
ud  som  Huslærer.  En  Tid  var  han  konstit.  Stadsfysikus  i  Ber- 
gen, før  han  drog  hjem  til  Faderen  (nu  i  Lødingen)  og  efter  hans 
Ønske  begyndte  at  studere  Theologi.  Attestats  fik  han  1754,  og' 
Aaret  efter  blev  han  kaldet  til  ordineret  Missionær  i  Lyngen.  I 
den  haarde  Tjeneste  blev  han  i  7  Aar,  da  han  ikke  holdt  ud  mere 
og  skrev  til  Missionskollegiet,  at  han  maatte  nedlægge  Tjenesten, 
hvis  han  ikke  kunde  forflyttes.  Han  fik  da  Buksnæs  1762  og  blev 
1774  Provst  i  Lofoten.  1776  blev  han  Sognepræst  til  Bodø  og 
1779  Provst  over  Salten,  hvilket  han  vedblev  at  være  til  sin  Død, 
26.  Juli  1808.     1782  fik  han  Titel  af  Professor  theol.  extraord. 

S.  vil  altid  erindres  som  en  af  Norges  fi-emragende  Mænd 
baade  som  Præst  og  Læge.  Han  siger  selv,  at  han  «uskyldigen 
kom  til  at  blive  Præst »,  at  han  forrettede  sit  Embede  med  megen 
Kummer  og  under  haarde  Kampe,  som  han  vandt  igjennem  ved 
Bøn  og  megetj  Arbejde,  saa  han  endog,  fik  mærke  Velsignelsen, 
om  han  end  maatte  kalde  sig  «en  meget  maadelig  Præst*.  Hans 
foresatte  og  hans  Menigheder  havde  andre  Tanker  om  ham,  der 
vistnok  ikke  var  Taler,  men  rigt  udstyret  med  de  bedste  pastorale 
Gaver.  Han  fik  derfor  ogsaa,  da  man  tænkte  paa  den  højst  for- 
nødne Deling  af  Throndhjems  Stift,  Spørgsmaal,  om  han  vilde  være 
Biskop,  hvad  han  i  sin  Beskedenhed  afslog  paa  det  bestemteste. 
For  Skolevæsenet  virkede  han  med  megen  Iver,  og  Omsorgen  for 
dette  var  væsentlig  bestemmende  for  hans  lange  Vedbliven  som 
Provst.  Hans  Nidkjærhed  som^  Læge  og  hans  Trang  til  at  tale 
med  dannede  Mænd  have  da  vel  ogsaa  bidraget  sit.  Som  Læge 
havde   han   et  stort  Ry  og  søgtes  af  Patienter  fi-a  hele  Nordland 

Og  Finmarken.  Hans  Præstegaard  var  altid  for  en  væsentlig  Del 
Hospital,  indtil  det  endelig  lykkedes  ham  at  faa  oprettet  et  Hospi- 
tal og  et  Apothek  |paa  Bodø.  Sin  Lægevirksomhed  øvede  han 
gratis,  ja  han  skriver,  at  det  paa  Buksnæs  kostede  ham  loo 
Rdl.  aarlig  at  redde  nogle  Menneskers  Liv  og  Helbred.  —  Gift 
1767  med  Anna  Jentoft  (f.  1743  paa  Buksnæs,  f  9.  Juni  1818  paa 
Bodø). 

Thrap,  Bidrag  t.  d.  norske  Kirkes  Hist  i  19.  Aarh.  II,  226  fif.  Erlandsen, 
Tromsø  Stifts  Geistlighed  S.   116.  J),  Thrap. 

Sch3rtte,  Frederik  Vilhelm,  1800 — 73,  Industridrivende  og 
Politiker,  blev  født  i  Odense  26.  Juni  1800,  Søn  af  Regiments- 
kvartermester  Carl  Gustav  S.  Han  blev  tidlig  forældreløs,  op- 
voxede  i  trange  Kaar  og  var  1816— 18  Skriver  hos  G.  L.  Baden 
(I,  394),  som  da  var  Byskriver  i  Odense,  og  fulgte  med  ham  til 
Hørsholm  (indtil  1820).  'Han  tog  1824  dansk-juridisk  Examen  og 
blev  1827  Fuldmægtig  hos  Borgmester  N.  D.  Ræder  i  Horsens, 
indtil  han  1829  kjøbte  en  Oljemølle,  som  han  ejede  og  drev  indtil 
1 85 1.  Under  de  tyske  Troppers  Indfald  1849  var  han  Formand  i 
Forplejningskommissionen  og  viste  i  denne  vanskelige  Stilling  stor 
Takt  og  Dygtighed.  Senere  ejede  han  forskjellige  Herregaarde, 
som  han  i  Regelen  solgte  efter  faa  Aars  Forløb,  og  siden  1870 
Fabrikken  Rabeshave  i  Kjøbenhavn. 

Mest  Ry  vandt  S.  som  Medlem  af  den  nørrejyske  Stænder- 
forsamling 1838 — 48,  hvor  han  var  en  frejdig  Talsmand  for  den 
frisindede  og  nationale  Retning  og  desuden  Sjælen  i  Medlemmer- 
nes festlige  Lag,  ligesom  han  var  det  i  Horsens  Selskabsliv.  Han 
tog  vel  ikke  saa  megen  Del  i  Drøftelsen  af  de  praktiske  Spørgs- 
maal,  men  des  mere  i  de  almindelige  pohtiske  Forhandlinger. 
Allerede  1838  var  han  Medstiller  af  et  Forslag  om  forbedret  Fi- 
nansstyrelse, og  1840  hævdede  han  bestemt,  at  der  var  en  levende 
og  bevidst  Trang  til  en  fri  Forfatning.  1842  stillede  han  Forslag 
om  at  lade  delegerede  fra  alle  4  Stænderforsamlinger  samles  til 
Drøftelse  af  Forfatningssagen,  da  det  gjaldt  om  at  arbejde,  medens 
det  endnu  var  Dag;  men  han  talte  ogsaa  med  Varme  for  det 
danske  Sprogs  Ret  i  den  slesvigske  Forsamling  og  rettede  1844  et 
skarpt  Angreb  paa  Regeringen  netop  for  dens  Adfærd  i  Slesvig. 
1848  valgtes  han  til  den  grundlovgivende  Rigsforsamling,  hvor  han 
hørte  til  højre  Centrum  (var  imod  Septemberanordningen)  og  blev 
Medlem  af  Finansudvalget.     Han  ønskede    en   lav   Valgretscensus 

Og  foretrak  et  enkelt  Ting,  dannet  ved  Klassevalg  eller  ogsaa 
valgt  ved  2  Slags  Valg,  dels  med,  dels  uden  Census.  Han  vat 
derefter  Landstingsmand  1850 — 53,  blev  ligeledes  Medlem  af  Fi- 
nansudvalget og  af  enkelte  andre  vigtige  Udvalg,  men  spillede  dog 
ikke  nogen  Rolle  svarende  til  den  i  Stænderne;  1853  hørte  han 
til  Mindretallet  (de  45)  i  Arvefølgesagen.  Endelig  var  han  1858 — 
64  Folketingsmand  for  Odense  Amts  2.  Kreds,  men  indtog  kun  en 
lidet  betydende  Stilling.  Han  døde  30.  Jan.  1873.  —  Hans  Hustru 
var  født  Utke. 

Barfod,  Dansk  Rigsdagskal.  S.  lyof.  Zodiacus,  Parlament  Stjernebille- 
der S.  35  ff.    Illustr.  Tid.  XIV,  Nr.  700.  Emil  Elberling, 

Sch3rtte,  Frida,  f.  187 1,  Violinvirtuosinde.  F.  S.,  Datter  af 
Overretsprokurator  Vilh.  S.  og  Ausa  f.  Høhling,  er  født  i  Kjøben- 
havn  31.  Marts  1871.  Da  hun  tidlig  røbede  musikalsk  Begavelse, 
fik  him  en  omhyggelig  Undervisning  paa  Violin  af  Kapelmusikus 
Ferd.  Stockmarr  og  fra  1884  af  Professor  Vald.  Tofte.  Efter  4  Aars 
Undervisning  raadede  sidstnævnte  hende  til  at  fiildende  sin  kunstne- 
riske Uddannelse  i  Pariser-Konservatoriet  under  den  gamle  Massart 
og  Berthelier.  Her  blev  hun  efter  en  heldig  Adgangsprøve  optaget 
i  Okt.  1888.  Offentlig  optraadte  hun  første  Gang  under  et  Besøg 
i  Hjemmet  paa  en  Koncert  30.  Nov.  1889,  gav  derefter  selv  nogle 
Koncerter  her  og  i  Stockholm  med  stort  Bifald  og  fortsatte  sine 
Studier  i  Paris  med  et  saadant  Held,  at  hun  ved  Afgangsprøven  i 
1890  fik  I.  Præmie  med  Udmærkelse  («hors  ligne»)  blandt  32  Kon- 
kurrenter. Siden  1891  har  him  under  Kunstnernavnet  Frida  Scotta 
koncerteret  i  Udlandets  Storstæder  og  vundet  et  højt  anset  evro- 
pæisk  Navn.  Efter  en  Koncert  i  Kjøbenhavn  i  Febr.  1897,  hvor 
hun  stilfiildt  og  ypperlig  udførte  2  berømte  Prøvestykker  for  Violin- 
kunst: cKreutzer-Sonaten*  og  Bachs  «Chaconne5»,  ægtede  hun  15. 
Maj  s.  A.  Maleren  Fr.  Aug.  Kaulbach  (f.  1850)  og  bosatte  sig  med 
ham  i  Munchen. 

H.  V.  Schytte,  Musiklex.  5.  A.  E,  Hagen. 

Schjrtte,  Henrik  Vissing,  f.  1827,  musikalsk  Kritiker  og  For- 
fatter. Han  er  født  i  Aarhus  4.  Maj  1827,  hvor  Faderen,  Knud  S., 
Alterdegn  ved  Domkirken  (f.  15.  Jan.  1800  f  i  Dec.  1866),  og 
Moderen,  Ane  f.  Thomsen  (f.  3.  Marts  1804  f  1881),  begge  stam- 
mede fra.  I  det  musikalske  Hjem  lærte  S.  fra  Barndommen  Gui- 
tar-,  Klaver-   og   Violinspil,    men  dyrkede  fra  sit   14.   Aar  Violon- 

cellen  som  Hovedinstrument.  Som  Student  (1846)  tog  Musiklivet  i 
Hovedstaden  ham  stærkt  fangen;  jævnlig  assisterende  som  Solist 
ved  Koncerter  blev  han  en  søgt  Kvartetspiller  i  de  fineste  Amatør- 
og  Kunstnerkredse  og  blev  herved  en  grundig  Kjender  af  Kammer- 
musiklitteraturen. Det  paabegyndte  Brødstudium,  Filologien,  blev 
snart  lagt  til  Side,  og  han  ernærede  sig  dels  ved  Undervisning, 
dels  ved  journalistisk  Virksomhed,  da  han  førte  en  smidig  og  til- 
lige slagfærdig  Pen.  1855  ^^^^  ^^^  ansat  i  Krigsministeriet,  hvor 
han  1863  t)lev  Fuldmægtig;  men  ved  en  Omordning  af  Kontoret 
1868  tog  han  sin  Afsked  med  Pension  og  [fik  kort  efter  Titelen 
Kancelliraad.  1870 — 83  [var  han  Ejer  af  tPlenges  Musikhandel* 
og  udgav  1875  ^^  stor  og  velordnet  systematisk  Fortegnelse  over 
Pianomusik  med  Vanskelighedsgrads  og  Tonearts  Angivelse  m.  m., 
et  Arbejde,  der  af  flere  Grunde  har  blivende  Værd.  Tillige  var 
han  fira  1868  stadig  musikalsk  Medarbejder  ved  vore  anseteste 
Hovedstadsblade,  siden  1891  ved  « Berlingske  Tidende*.  I  10  Aar 
var  han  Redaktør  af  « Musikbladet*  (1884 — 93),  hvis  Indhold  han 
for  en  stor  Del  selv  skrev;  med  Bladet  ftilgte  et  større  Arbejde  af 
ham,  det  første  danske  Musiklexikon,  i  2  Bind  (1888 — 92)  og  et 
Supplementbind,  der  næsten  er  afsluttet.  Med  Hensyn  til  danske 
Musikere,  navnlig  i  det  19.  Aarhundrede,  er  dette  Værk  et  Første- 
haandsarbejde.  1857  ægtede  han  Jørgine  Hansine  Emilie  Lund 
(f.  i  Kongens  Lyngby  4.  Juli   1830,  f  25.  April  1861). 

S.  Å.  E,  Hagen, 

Sch3rtte,  Ludvig  Theodor,  f.  1848,  Komponist  og  Pianist, 
yngste  Broder  til  ovennævnte  H.  V.  S.,  er  født  i  Aarhus  28.  April 
1848.  En  tidlig  udviklet  musikalsk  Trang  førte  ham,  der  1868 
havde  taget  farmacevtisk  Medhjælperexamen,  fra  dette  Studium  til 
Klaverspillet,  hvori  han  fia  1870  under  Neuperts  Vejledning  gjorde 
stor  Fremgang,  og  han  beskæftigede  sig  derefter  i  Kjøbenhavn  med 
Musikundervisning  og  Komposition,  til  han  1884  paa  det  Anckerske 
Legat  rejste  til  Tyskland,  studerede  i  Weimar  (under  Liszt)  og  der- 
efter i  Berlin.  1885  blev  i  Carlsruhe  hans  første  større  Komposi- 
tion, en  Klaverkoncert  med  Orkester  i  Cis-Mol  (Op.  28),  spillet  med 
stort  Bifald.  I  det  hele  taget  ere  hans  tab-ige  Pianokompositioner 
—  i  Danmark  og  Udlandet  er  udkommet  over  60  Hæfter,  hvori- 
blandt mange  instruktive,  f.  Ex.  en  stor  Klaverskole,  udgivet  af 
ham  og  hans  Ven  M.  Rosen  thai  —  saa  fortræffelig  lagte  til  rette 
for   Klaverets   Evner   og   saa  fixt  klingende,    at   flere   af  Nutidens 


Digitized  by  VjOOQ  IC 


^22  Schytte,  Ludv.   Theod. 

Virtuoser  have  taget  dem  op  paa  deres  Repertoire,  saaledes  hans 
bekjendte  Klaverstykke  «Hen  over  Steppen  >,  kreeret  af  Sophie  Men- 
ter. Siden  1886,  da  han  som  søgt  Klaverlærer  bosatte  sig  i  Wien, 
har  han  kun  gjort  korte  Besøg  i  Danmark.  En  dramatisk  Sang- 
scene, «Hero»,  blev  1898  opført  flere  Gange  paa  Nationaltheatret  i 
Kjøbenhavn.  1873  ægtede  han  Jutta  Octavia  Liebert  (f.  1853  i 
Kjøbenhavn).  —  Deres  Datter  Anna  Johanne  S,,  f.  20,  Nov.  1877 
i  Kjøbenhavn,  Elev  af  Faderen,  senere  af  Reisenauer,  er  en  lo- 
vende Pianistinde,  som  allerede  fra  sit  13.  Aar  er  optraadt  i  Kon- 
certer. 

H.  Y.  Schytte,  Musiklex.  S,  A.  £.  Hagen. 

Schfitz,  Andreas  Briinniche»  1805 — 84,  Læge,  var  en  Søn 
af  Fuldmægtig,  senere  Pakhusforvalter  ved  Asiatisk  Kompagni,  An- 
dreas S.  og  dennes  2.  Hustru,  Barbara  f.  Briinniche,  og  fødtes  i 
Kjøbenhavn  7.  Marts  1805,  blev  Student  1822  fra  Borgerdydskolen 
paa  Christianshavn  og  tog  1828  kirurgisk,  1830  medicinsk  Examen. 
Han  viste  Anlæg  for  litterær  Virksomhed  og  var  Redaktør  af  sidste 
Del  af  den  1825 — 32  udkomne  « Udvalgt  Samling  af  Kobbere  over 
udvortes  Sygdomsformer,  anatomiske  Præparater  og  kirurgiske  In- 
strumenter og  Bandagere  (den  tidligere  Del  redigeredes  af  J.  F. 
Reiersen),  ligesom  han  var  Medredaktør  af  «Joumal  for  Medicin 
og  Kirurgi  >  (I — DC,  1833 — 35)  og  hertil  leverede  flere  Artikler. 
1833  blev  han  Distriktslæge  i  Kjøbenhavn  og  erholdt  1838  Regi- 
mentskirurgs  Karakter.  Paa  en  Udenlandsrejse  i  3oeme  lagde  han 
sig  efter  Øresygdomme  og  optraadte  derefter  som  den  første  danske 
Specialist  paa  dette  Omraade,  hvor  han  ogsaa  i  den  følgende  Tid 
virkede  litterært  i  Tidsskriftsafhandlinger.  Under  Krigen  1848 — 50 
ftmgerede  han  som  militær  Overlæge  ved  forskjellige  Lasaretter, 
1851  blev  han  Hofkirurg  hos  Arveprins  Ferdinand,  s.  A.  Medlem 
af  Bestyrelsen  for  de  militære  Underklassers  Pensionering  og  for 
Invalideforsørgelsen,  1852  fik  han  Titel  af  Professor,  1853  blev  han 
Livlæge  hos  Arveprinsen  og  hans  Gemalinde,  1859  Etatsraad,  1881 
Kommandør  af  Danebrog.  Han  døde  17.  Nov.  1884.  —  183 1  havde 
han  ægtet  Livia  Granelli  (f  1886),  Datter  af  Isenkræmmer  Giovanni 
Battista  G. 

Erslew,  Forf.  Lex.  Smith  og  Bladt,  Den  danske  Lægestand,  5.  Udg.  H. 
J.  Møller,  Apotheker  J.  Møller  S.  51.  Jul.  Petersen. 

SchtitZy  Christian  Ludvig,  1735 — ^^^2,  Kancellideputeret,  var 
en   Søn   af  Proviantkommissær   Christian   S.   og    Anne  Johanne  f. 

Brønlund  og  fødtes  i  Kjøbenhavn  14.  Maj  1735.  ^75^  blev  han 
Student  og  studerede  derefter  i  nogle  Aar  Filosofi  og  Lovkyndig- 
hed, men  synes  ikke  at  have  taget  nogen  Embedsexamen.  1756 
blev  han  Volontær  i  tyske  Kancelli  og  1760  virkelig  Sekretær  i 
samme  og  ved  de  udenlandske  Sager  med  Sæde  og  Stemme  i 
Kancelliets  Sessioner.  Ved  Struensees  Omdannelse  af  tyske  Kan- 
celli 177 1  udnævntes  han  til  2.  Deputeret  og  ved  Udgangen  af 
1776  til  I.  Deputeret,  hvilken  Stilling  han  beklædte  lige  til  Nov. 
1804,  da  han  tog  sin  Afsked;  fra  Midten  af  1802,  da  Cai  Revent- 
low trak  sig  tilbage  fra  Præsidentstillingen,  vikarierede  han  tillige 
som  Præsident  og  refererede  i  Statsraadet.  Ved  Siden  af  sin  Stil- 
ling i  Kancelliet  var  han  ogsaa  Medlem  af  forskjellige  Direktioner 
og  Kommissioner,  saaledes  1778 — 181 2  af  den  bestandige  Kvæg- 
sygekommission, 1786 — 18 1 2  af  Postkassepensionsdirektionen,  1795 
— 1810  af  Direktionen  for  den  almindelige  Enkekasse  og  fra  1788 
af  Kommissionen  for  en  ny  Ligning  af  Indkvarteringshjælpeskatten. 
Han  viste  sig  i  alle  disse  Stillinger  som  en  særdeles  hæderlig  og 
flittig  Embedsmand,  men  synes  efter  Ytringer  af  A.  P.  BernstoriØf 
ikke  at  have  været  nogen  fremragende  Dygtighed.  Under  sin  lange 
Embedsbane  naaede  han  højt  op  paa  Rangstigen:  1766  blev  han 
Kancelliraad,  1769  Justitsraad,  1776  Etatsraad,  1779  Konferensraad, 
1803  Ridder  (Storkors)  af  Danebrog  og  1810  Gehejmekonferensraad. 
Han  døde  8.  April  1812. 

I  Juli  1769  ægtede  han  Anne  Johanne  Lowson  (døbt  31.  Dec. 
1747  f  29.  Sept.  1809),  Datter  af  Etatsraad,  Kommitteret  i  Rente- 
kammeret Jacob  L.  (f.  1708  t  '777)  og  Charlotte  Amalie  f.  Riis 
(f.  1720  t  1798).  Ved  dette  Ægteskab  kom  han  i  Besiddelse  af 
en  ikke  ringe  Formue,  og  da  Basnæs  Fideikommis,  der  1779  var 
blevet  oprettet  for  Svogeren  Jens  Lowson,  i  1783  blev  substitueret 
med  en  Fideikommiskapital,  kjøbte  han  tillige  med  Svigermoderen 
Basna&s;  fra  179 1 — 1805  var  han  Eneejer  af  |det  og  vandt  sig  et 
udmærket  Navn  som  Godsejer,  særlig  var  han  meget  ivrig  for  Ud- 
skiftning og  Udflytning  af  Bøndergaardene.  Senere  kjøbte  han 
Gaarden  Lille  Antvorskov  ved  Slagelse  og  opholdt  sig  efter  sin 
Afskedigelse  for  det  meste  her.  Da  Ægteparret  ikke  efterlod  sig 
Børn,  oprettede  han  af  en  Del  af  sin  Formue  det  Schiitziske  Fi- 
deikommis til  Understøttelse  af  trængende  Embedsmænds  Enker 
og  Børn. 

Manthey,  Ridderes  LevnetsUb  1809—17  S.  56  f.  Bobé,  Efterl.  Papirer 
fra  den   Reventlowske  Familiekreds  IV,  314.  X.  Laursen. 

Schfitze,  Theodor  Reinhold,  1827 — 97,  Retslærd,  var  født  i 
Uetersen  '12.  Jan.  1827;  hans  Forældre  vare  Pastor  Karl  Johann 
Friedrich  S.  (f  1849)  og  Ida  f.  Hargens.  Efter  at  være  blevet 
Student  fra  Haderslev  lærde  Skole  studerede  han  Jura  i  Kiel  og 
Munchen,  tog  den  juridiske  Embedsexamen  for  Slesvig  og  Holsten 
og  |blev  1853  Dr.  jur.  i  Kiel.  Han  virkede  derefter  som  Privat- 
docent ved  dette  Universitet  indtil  Begyndelsen  af  Aaret  1855,  da 
han  blev  udnævnt  til  Professor  i  slesvigsk  og  romersk  Ret  ved 
Kjøbenhavns  Universitet.  Her  mødte  han  i  Begyndelsen  nogle 
Vanskeligheder  som  Følge  af,  at  han,  om  end  efter  sin  egen  Er- 
klæring kun  nødty ungen,  havde  gjort  Tjeneste  i  Oprørshæren  1848 
— 50,  men  levede  for  øvrigt  temmelig  stille  og  tilbagetrukket.  I 
1866  blev  imidlertid  Professoratet  inddraget,  og  han  afskedigedes 
da  med  Ventepenge.  Han  var  derefter  igjen  i  nogle  Aar  Privat- 
docent i  Kiel  og  blev  Syndikus  for  det  derværende  Handelskammer. 
Men  i  1876  kaldedes  han  som  Professor  i  Straflferet  og  Proces  til 
Universitetet  i  Graz,  hvor  han  døde  i  Dec.  1897. 

Af  S.  s  litterære  Efterladenskaber  maa  —  foruden  adskillige 
Tidsskriftsafhandlinger  —  for  det  første  som  Vidnesbyrd  om  hans 
Virksomhed  her  ved  Universitetet  nævnes  en  Samling  af  Lovbe- 
stemmelser vedrørende  den  slesvigske  Strafferet,  rigt  forsynet  med 
Anmærkninger  og  til  Dels  med  ligefrem  Kommentar  (1856).  I  sit 
Skrift  «Die  nothwendige  Theilnahme  am  Verbrechen*  (Leipz.  1869) 
giver  han  indgaaende  Bidrag  til  hele  Læren  om  Meddelagtighed, 
hvilke  ogsaa  har  haft  en  vis  Betydning  for  den  tyske  Straffelov- 
bogs Ordning  af  dette  Forhold.  I  dette  Skrift  ligesom  i  sin  cLehr- 
buch  des  deutschen  Strafrechts»  (Leipz.  187 1)  bekæmper  han  den 
gamle  filosofiske  Retning  i  Strafferetten  og  opstiller  i  Modsætning 
dertil  en  «historisk-dogmatisk»  Methode,  der  saa  vidt  muligt  søger 
at  undgaa  abstrakt-filosoferende  Konstruktionsforsøg-,  om  hans  Lære- 
bogs Brugbarhed  vidner  det,  at  den  faa  Aar  efter  kunde  udkomme 
i  2.  Oplag.  At  han  har  nydt  en  vis  Anseelse,  fremgaar  ogsaa  af, 
at  han  som  Medarbejder  var  knyttet  til  Holtzendorffs  bekjendte 
« Encyclopådie  der  Rechtswissenschaft»,  hvortil  han  har  leveret  ad- 
skillige Bidrag. 

Alberti,  Schlesw.-Holst.-Lauenb.  Schriftstellcr-Lex.     JJ^  Munch- Petersen, 

Schåffer,  Friederich  Christian,  1773 — 1843,  Borgmester,  er 
født  i  Kjøbenhavn  24.  Marts  1773  som  Søn  af  kongl.  Overberider 
Friederich  Christian  S.  og  Frederikke  Marie  Christiane  f  Wienken. 

Allerede  1784  fik  han  Plads  som  Volontær  under  Finanskassedirek- 
tionen  og  forblev  under  samme  Direktion  som  Kopist  og  Fuld- 
mægtig indtil  1804.  Imidlertid  blev  han  Student  1789  og  tog  dansk- 
juridisk Examen  1791;  men  hans  Kontorforretninger,  der  gave  ham 
en  grundig  Uddannelse  i  det  praktiske,  hindrede  hans  Studier,  saa 
han  først  i  1805  kunde  tage  den  latinsk-juridiske  Examen.  I  Aarene 
181 5 — 16  gjorde  han  som  Medlem  af  en  Kommission  et  stort  Ar- 
bejde ved  Reorganisationen  af  Overformynderiet,  og  1818  blev  han 
Borgmester  i  Kjøbenhavn.  Da  Overformynderiet  og  Brolægnings- 
væsenet  i  1819  bleve  underlagte  Kjøbenhavns  Magistrat,  fik  S.  Sty- 
relsen af  begge  disse  Virksomheder,  og  s.  A.  blev  han  Justits- 
direktør ved  Asiatisk  Kompagni  og  Etatsraad.  I  1832  var  han  en 
af  de  « oplyste  Mænd»,  der  sammenkaldtes  for  at  drøfte  Udkastet 
til  Lov  om  Provinsialstændeme.  I  denne  Forsamling  lagde  han 
ret  fremskredne  Anskuelser  for  Dagen;  han  protesterede  imod,  at 
Valgretten  indskrænkedes  til  Grundejere,  og  fi-emdrog  Spørgsmaalet 
om  Stændernes  Forening.  Men  i  den  kommunale  Styrelse  stod 
han  som  en  Modstander  af  de  nye  liberale  Ideer  og  deres  Tals- 
mænd i  Borgerrepræsentationen.  Han  var  i  sin  Embedsførelse  ar- 
bejdsom og  grundig,  men  noget  stædig. 

Den  Episode,  som  gjorde  S. s  Navn  saa  bekjendt,  at  det  endnu 
mindes  af  alle  ældre  Kjøbenhavnere,  var  Brolægningen  af  Kongens 
Nytorv.  I  1833  havde  Magistraten  ladet  den  gamle  Brolægning 
opbryde  og  en  Mængde  Fyld  kjøre  paa  Torvet,  da  dette  for  Vand- 
afledningens Skyld  skulde  forhøjes  o.  i  Alen  i  Midten;  men  saa 
standsedes  Arbejdet  paa  Grund  af  Strid  med  Statsmyndighederne 
om,  hvad  der  i  den  Anledning  skulde  foretages  med  Rytterstatuen 
paa  Torvet,  og  hvem  der  skulde  afholde  Omkostningerne  derved. 
I  flere  Aar  henlaa  derfor  Torvet  delvis  uden  Brolægning,  men  med 
Dynger  af  Fyld  og  Brosten  og  benævnedes  af  Folkevittigheden 
«Schåfierhøj>.  Borgmester  S.  udsendte  i  1838  en  trykt  Redegjø- 
relse  for  Sagens  Gang;  Aaret  efter  blev  Stridsspørgsmaalet  omsider 
afgjort  ved  en  kongl.  Resolution,  og  Arbejdet  førtes  til  Ende  i 
1841.  Men  endnu  en  Gang  kaldte  denne  Sag  S.  fi'em  som  For- 
fatter. ITii  da  Brolægningsregnskabeme  for  disse  Aar  bleve  revi- 
derede, opdagedes  forskjellige  Uregelmæssigheder  og  Underslæb, 
Borgerrepræsentationen  tog  meget  kraftig  fat,  et  Par  af  de  impli- 
cerede Embedsmænd  tog  sig  selv  af  Dage,  og  Beskyldningerne 
rettedes  omsider  ogsaa  mod  S.  selv.    Han  udgav  da  i  1843  ^^  ny 

Redegjørelse  herfor  og  fik  senere  ved  en  kongl.  Resolution  i  denne 
Sag  fiild  Oprejsning.     Kort  efter  døde  han,  6.  Dec.  1843. 

S.  blev  i  1840  Konferensraad,  1843  Kommandør  af  Danebrog. 
I  1820  havde  han  ægtet  Petrine  Sophie  Nyeland,  Datter  af  Told- 
og  Konsumtionsinspektør  Laurids  N.  i  Ribe. 

Erslew,  Forf.  Lex.  Thaarup,  Fædrenelandsk  Nekrolog  1843.  Rubin, 
Frederik  VI's  Tid.  Chr,  ViUads  ChrisUnsen. 

Sch&ffer,  Martin  Grottlieb,  1746 — 1830,  Forstmand.  S.  blev 
født  22.  Dec.  1746*  i  Kjøbenhavn,  hvor  hans  Fader,  Diderich  S., 
var  Hofsnedker  og  Billedhugger  (Billedskærer?).  1763  blev  den 
unge  S.  antaget  som  Elev  ved  det  nyindrettede  Forstvæsen  og 
ved  V.  Langens  « Forstseminarium »  paa  Jægersborg.  1769  blev  han 
ansat  som  Holzførster,  1801  som  Forstplan  tageinspektør  i  Hørsholm, 
hvor  han  virkede  til  sin  Afgang  1822,  og  hvor  han  døde  25.  Juli 
1830;  181 1  havde  han  faaet  Rang  med  Kammerraader.  S.  var  en 
ualmindelig  dygtig  og  kundskabsrig  Embedsmand,  hvem  Regeringen 
jævnlig  benyttede  uden  for  hans  egentlige  Virkefelt,  saaledes  til  i 
Forening  med  Erik  Viborg  at  anstille  omfattende  Forsøg  med  Dyrk- 
ningen af  fremmede  Træarter.  1799  udgav  han  en  »Anvisning  til 
Skovdyrkningen  og  Plantagevæsenet »  og  181 1  en  « Afhandling  om 
Skoves  Opelskning  med  Hensyn  til  den  danske  Flaades  Skibs- 
byggeri»,  hvori  han  viser  sig  som  en  ypperlig  Iagttager  og  erfaren 
Skovdyrker,  hvis  Anvisninger  endnu  have  Værdi  for  vor  Tids 
Praxis.  Ogsaa  i  forskjellige  Tidsskriftsafhandlinger  og  i  en  dansk 
Bearbejdelse  af  et  tysk  Skovbrugsskrift  har  S.  nedlagt  mange  værdi- 
fulde Iagttagelser.  —  S.  var  gift  med  Marie  Kirstine  f  Olsen  (døbt 
26.  Nov.  1748  f  14.  Maj  1813),  Datter  af  Overførster,  Forst-  og 
Vildtmester  Anders  O. 

Erslew,  Forf.  Lex.  A.  Oppermann,  Bidrag  t.  d.  danske  Skovbrugs  Hist 
1786— 1886.  A,  Oppermann, 

Schøler,  Hans  Vilhelm  Riber ,  181 1 — 75,  Præst,  Søn  af 
Skolelærer  Nic.  Pedersen  S.  og  Margrethe  f.  Sommer,  er  født  i 
Hammel  18.  Avg.  181 1.  V.  S.  blev  Student  fra  Aarhus  1831  og  tog 
theologisk  Embedsexamen  1839.  Han  var  Medstifter  af  Studenter- 
samftmdet  1840.  Efter  at  have  rejst  udenlands  1840 — 42  blev  han 
1843  Sognepræst  i  Vodder  i  Haderslev  Vesteramt,  hvor  han  1844 
blev  Medbestyrer  af  Rødding  Højskole.  1846  forflyttedes  han  til 
Staby  og  Madum  i  Ringkjøbing  Amt,  1857  blev  han  resid.  Kapel- 
lan ved  Frelsers  Kirke  paa  Christianshavn  og  1862  Sognepræst  for 

Vester  og  Øster  Hassing  i  Aalborg  Stift.  —  Han  valgtes  til  Folke- 
tingsmand for  Ringkjøbing  Amts  i.  Kreds  1849  og  52  samt  efter  Op- 
løsningerne 1853  og  54;  men  Aaret  efter  nedlagde  han  sit  Mandat. 
1864  valgtes  han  i  Nørre  Sundby  til  Rigsraadets  Folketing.  Han 
døde  29.  Marts  1875.  —  Han  ægtede  1843  Johanne  Marie  Ammitz- 
bøll (f.  1814  f  1864),  Datter  af  Godsejer  Ivar  A.,  og  efter  hendes 
Død  1865  Amalie  Elisabeth  Norden  Sølling  (f.  1842),  Datter  af  Ju- 
stitsraad,  Toldkontrollør  Erik  N.  S. 

Erslew,  Forf.  Lex.  Elvius,  Danmarks  Præstehist.  1869—84  S.  182  f. 
Bjerge,  Aarb.  f.  dansk  Kulturhist.   1893,  S.   124.  £^  Koch. 

Schøler,  Peter  Christian,  1803 — 67,  Kobberstikker,  var  Bro- 
der til  ovennævnte  Sognepræst  H.  V.  S.  og  født  i  Hammel  13. 
Juli  1803.  Først  i  en  Alder  af  24  Aar  fik  han,  der  hidtil  havde 
ernæret  sig  som  Huslærer  i  forskjellige  Familier,  Lejlighed  til  at 
søge  kunstnerisk  Uddannelse;  han  kom  ind  paa  Akademiet,  malede 
under  J.  L.  Lund  og  lagde  sig  samtidig  efter  Kobberstikkerkunsten. 
Sit  første  Stik,  et  Landskab  efter  J.  P.  Møller,  udstillede  han  i 
1833;  senere  stak  han  forskjellige  Billeder  af  de  Vries,  Jakob  Ruis- 
dael  o.  fl.  Mere  Opmærksomhed  end  ved  sine  Kobberstik,  der 
ikke  hæve  sig  over  det  respektable,  vakte  han  ved  Opfindelsen  af 
en  egen  Reproduktionsmaade,  Stylografien ;  for  at  bringe  denne  ud 
i  Livet  fik  han  af  Regeringen  ret  betydelige  Understøttelser,  saa 
han  endog  en  Tid  kunde  holde  en  Anstalt  for  Stylografi  i  Gang 
i  Berlin,  men  Interessen  for  Opfindelsen  tabte  sig  snart,  da  det 
viste  sig,  at  de  Resultater,  der  ved  den  kunde  opnaas,  ingenlunde 
vare  betydelige;  særlig  var  og  blev  den  Streg,  der  fremkaldtes  efter 
den  Schølerske  Methode,  altid  død  og  mere  eller  mindre  uren.  S. 
ægtede  1843  Henriette  Florentine  Schouw.  Han  døde  i  Vester 
Hassing  Præstegaard  16.  Nov.   1867. 

Weilbach,  Nyt  Kunstnerlex.  Sigurd  MUlUr. 

Schøller,  Caspar,  1644 — 17 19,  Gehejmeraad,  Søskendebarn  til 
nedenanførte  Oberst  Caspar  S.,  fødtes  6.  Juli  1644  i  Kjøge,  hvor  Fade- 
ren, Assessor  i  Højesteret  Christen  Casparsen  S.  (f  1677),  var  Borg- 
mester; Moderen  var  Anne  Rasmusdatter.  1662  blev  han  fra  Ros- 
kilde Skole  indskreven  ved  Universitetet,  hvor  han  valgte  Rasmus 
Vinding  til  sin  Præceptor,  under  hvis  Vejledning  han  begyndte  at 
studere  Jura  og  1664  tog  Bakkalavrgraden,  hvorpaa  han  2  Aar  efter 
rejste  udenlands.  Rejsen  gik  først  til  Universitetet  i  Leiden,  hvor 
han  opholdt   sig   1667,   der  fira  over  Tyskland  til  Paris,   hvor  han 


Digitized  by  VjOOQ  IC 


428  SchøUer,  Casp. 

Studerede  1669 — 70.  Hjemkommen  til  Danmark  valgte  han  som 
saa  mange  unge  Mænd  af  den  højere  Borgerstand  paa  den  Tid 
at  træde  i  Statens  administrative  Tjeneste  og  blev  ved  Begyndelsen 
af  1674  udnævnt  til  Sekretær  i  danske  Kancelli,  rimeligvis  paa 
Foranledning  af  Griffenfeld,  som  s)nies  at  have  protegeret  Familien. 
Efter  dennes  Fald  blev  han  1676  Sekretær  og  Gehejmebogholder, 
d.  V.  s.  Protokolfører  i  Gehejmeraadet,  og  1678  Kammersekretær, 
i  hvilke  Stillinger  han  fulgte  Kongen  i  Krigen  i  Skaane,  og  hvori 
han  af  sin  Samtid  roses  for  Dygtighed  og  Nøjagtighed  og  som  en 
Mand  af  udpræget  dansk  Sindelag.  Hans  Indflydelse  var  i  Krigs- 
aarene,  da  Kancelliets  Sager  til  Dels  afgjordes  i  Felten,  meget 
stor,  men  ogsaa  efter  Freden  bevarede  han  Kongens  særlige  Tillid 
og  Fortrolighed;  derpaa  tyde  ogsaa  hans  hurtige  Avancement,  jævn- 
lige Rangforhøjelser  og  hyppige  Naadesbevisninger  af  ikke  ringe 
materiel  Værdi ;  saaledes  fik  han  1679  sammen  med  Broderen  Lands- 
dommer Rasmus  S.  et  Vaabenbrev,  blev  næste  Aar  ved  Siden  af 
sin  Stilling  som  Kammersekretær  Kancelliraad  og  Medlem  af  Kan- 
cellikollegiet, 1684  Etatsraad,  1695  hvid  Ridder  og  1697  Justitsraad 
med  Ordre  til  efter  Tilsigelse  at  møde  i  Højesteret. 

Jævnsides  med  sin  egentlige  Embedsvirksomhed  blev  S.  brugt 
som  Medlem  af  en  betydelig  Række  særlige  Regeringskommissioner; 
saaledes  udnævntes  han  1681  sammen  med  Scavenius,  Vibe  og 
Vinding  til  Medlem  af  4.  og  sidste  Revisionskommission  af  Danske 
Lov,  paa  hvis  Trykning  og  Udgivelse  han  s.  A.  for  sig  og  Ar- 
vinger fik  30  Aars  Eneret;  dette  Privilegium  gjaldt  tillige  Norske 
Lov  og  Politianordningerne.  Hans  Fordel  ved  denne  Eneret  synes 
imidlertid  ikke  at  have  været  stor,  thi  2  Aar  efter  fik  han  paa 
Grund  af  den  store  Bekostning,  som  Udgivelsen  af  Danske  Lov 
havde  foraarsaget  ham,  af  Kongen  skjænket  4  Kirker  med  Tiender 
paa  Sjælland,  ligesom  han  samtidig  fik  tilstaaet  toldfii  Indførsel  af 
Papir  til  Trykningen.  1683  blev  han  Medlem  af  en  lignende  Kom- 
mission for  Norske  Lovs  Vedkommende,  hvilken  blev  nedsat  for  at 
revidere  et  af  norske  Kommissærer  udarbejdet  Forslag  til  en  norsk 
Lovbog,  en  Revision,  som  tilendebragtes  af  ham  og  M.  Moth  1687; 
1690  blev  han  Medlem  af  Kommissionen  for  Paaligningen  af  en 
ny  Grundskat  paa  alle  Ejendomme  i  Kjøbenhavn  og  1693  af  en 
lignende  for  Paaligningen  af  en  Havneskat  sammesteds ;  tillige  blev 
der  overdraget  ham  forskjellige  Bestillinger,  saaledes  17 14  at  være 
Deputeret  og  en  af  Hoveddirektøreme  for  Vand-  og  Brandvæsenet 
i  Kjøbenhavn  og  Direktør  for  Fechtels  Stiftelse. 

Efter  sin  Fader  havde  S.  arvet  en  ret  anselig  Formue,  som 
han  efterhaanden  anbragte  i  Jordegods;  saaledes  kjøbte  han  1680 
Hovedgaardene  Lellinge  og  Spanager  og  1689  Taagerød,  til  hvilke 
Gaarde  han  lidt  efter  lidt  samlede  et  betydeligt  Bøndergods,  dels 
ved  heldige  Mageskifter  og  Kjøb,  dels  ved  direkte  Gaver  fra  Kon- 
gen eller  som  Betaling  for  resterende  Gage.  Han  kom  derved  ialt 
i  Besiddelse  af  et  samlet  Godskomplex  paa  over  1400  Tdr.  Hart- 
korn og  13  Kirker;  desforuden  ejede  han  et  betydeligt  Strøgods 
baade  paa  Sjælland  og  i  Jylland,  som  han  kjøbte  og  samlede  til 
større  Komplexer  for  atter  at  sælge  eller  mageskifte  det  til  Kronen, 
der  da  indrettede  Rytterdistrikteme.  S.,  der  1690  var  fratraadt 
som  Kammersekretær  og  1699  udtraadt  af  Kancellikollegiet,  ud- 
nævntes 1704  til  Gehejmeraad  og  1705  til  Justitiarius  i  Højesteret; 
han  døde  i  Kjøbenhavn  29.  Dec.  1719.  18.  Dec.  1672  havde  han 
ægtet  Johanne  Thune  (f.  i  Kjøbenhavn  i.  Avg.  1652,  f  6.  I^ebr. 
1736),  Datter  af  Raadmand  Morten  Mikkelsen  T.  Aaret  efter 
Mandens  Død  solgte  hun  alle  hans  Ejendomme. 

Personalhist  Tidsskr.  2.  R.  V,  229.  A.  Petersen,  Vallø  og  Omegn  S.  266  f. 
Secher  og  Støchel,  Forarbejderne  t  Kr.  V's  danske  Lov  II,  560  f.  A.  D.  Jør- 
gensen, De  danske  Rigsarkivers  Hist.  S.  47.   159.  C,  E,  A.  Schølkr, 

Schøller,  Caspar,  — 17 16,  Officer,  var  Søn  af  Vicelagmand 
i  Throndhjem  Christopher  Casparsen  S.  til  Gjølmø  og  Maren  Anders- 
datter. S.  blev  1689  Underkonduktør  i  den  danske  Fortiftkations- 
etat,  1692  først  Fændrik  og  siden  Sekondlieutenant  ved  sjællandske 
Regiment,  ved  hvilket  han  nu  deltog  i  nogle  Felttog  i  Flandern, 
var  saaledes  med  i  Slaget  ved  Neerwinden  1693  og  blev  efter  dette 
Premierlieutenant.  I  1695  avancerede  han  til  Kapitajn  reforme, 
kom  1699  til  Norge  som  Kapitajn  og  Kompagnichef  i  smaalenske 
nationale  Infanteriregiment  og  ansattes  samtidig  ved  Fortifikationen 
i  Norge,  ved  hvilken  han  1703  blev  Overkonduktør.  1707  erholdt 
han  Majors  og  1709  Oberstlieutenants  Karakter,  blev  sidstnævnte 
Aar  tillige  Generalkvartermester,  hvorefter  han  17 10  forlod  smaa- 
lenske Regiment,  i  det  han  blev  « Inspektør  over  alle  Fortifikatio- 
ner i  Norge ».  Før  Carl  XII' s  Indfald  i  Norge  17 16  rejste  S. 
som  Generalkvartermester  langs  Grænsen  for  at  efterse  og  regulere 
Grænseposteringeme  og  Tjenesten  ved  disse.  I  April  begav  S.  sig 
til  Skedsmo,  hvor  han  trak  Forstærkninger  sammen  til  den  ved 
Nitelven  staaende  Postering,  og  da  Carl  XII  29.  og  30.  April  for- 
lod Christiania,  førte  S.  de  samlede  1000 — 1200  Landdragoner  og 
Bønder  fra  Nitsund  syd  over  til  Enebak  for,  om  muligt,  i  Forbin- 

delse  med  de  øvrige  fremrykkende  norske  Tropper  at  hindre  Sven- 
skernes Retræte  over  Glommen.  Kong  Carls  raske  Bevægelser  og 
Umuligheden  af  Samvirken  mellem  de  spredte  norske  Troppekorpser 
medførte  dog,  at  Retræten  foregik  omtrent  uantastet.  S.,  der  nød 
stor  Anseelse,  havde  allerede  1715  faaet  Obersts  Karakter  og  blev  i 
Juli  1 7 16  Kommandant  i  Frederiksstad,  der  fremdeles  ansaas  for 
ganske  udsat,  og  hvorfra  Generalmajor  Wilster  nu  blev  fjæmet. 
Her  døde  S.  allerede  28.  Nov.  s.  A.,  efter  Sigende  som  Følge  af 
sine  udstandne  Besværligheder  under  Krigen.  —  Han  var  gift  med 
Isabella  Elisabeth  f.  Stockfleth  (f  17  n),  Datter  af  Etatsraad  og 
Stiftamtmand  Christian  S.  og  Isabella  Margrethe  f.  Mechlenburg. 
Personalhist.  Tidsskr.  2.  R.  V,  240.  C,  O.  Munthe. 

Schøller,  Christopher,  1707 — 74,  Overberghauptmand ,  Søn 
af  ovennævnte  Oberst  Caspar  S.  (f  17 16),  er  født  12.  Nov.  1707 
paa  Frederikshald  og  blev  Student  fra  Sorø  1724.  Han  rejste  i 
Aarene  1732 — 36  i  Tyskland  og  Bøhmen  for  at  studere  Bjærgviden- 
skab  og  opholdt  sig  længere  Tid  i  Wemigerode  (Harzen).  Ikke 
længe  efter  sin  Hjemkomst  blev  han  1737  Berghauptmand  og  Over- 
bergamtsforvalter  nordenfjælds,  1739  titulær  Etatsraad  og  1747  virke- 
lig, 1749  Konferensraad  og  Overberghauptmand  nordenfjælds  samt 
hvid  Ridder  1768,  samme  Aar,  som  han  entledigedes  paa  Grund  af 
svageligt  Helbred.  Han  var  Ejer  af  Sædegaarden  Veden  ved 
Frederikshald  og  afgik  ved  Døden  9.  Dec.  1774.  Han  roses  som 
en  baade  fra  Karakterens  og  Kundskabernes  Side  fremragende 
Mand.  Han  blev  1740  gift  med  Catharina  de  Blixenskiold  (f.  25. 
Maj  1721,  f  paa  Frederikshald  23.  Marts  1781),  Datter  af  Kjøb- 
mand  Thomas  Blix  paa  Frederikshald,  der  1749  adledes  med  Navnet 
Blixenskiold,  og  Marie  Colbjømsdatter,  en  Søster  af  de  berømte 
Søskende. 

Nicolaysen,  Norske  Stifteber  III,  1020.  Personalhist.  Tidsskr.  2.  R.  V, 
241.     Hjort  og  Krag,  Efterretn.  om  Røraas  Kobberverk  S.   188. 

H.J.  Huitfeldt-Kaas. 

Schøller,  Stig  Tonsbergy  1700 — 69,  Kammerherre,  Rigmand, 
Søn  af  Kommerceraad  Anders  S.  (f.  1664  f  1724)  og  Anna  Stigs- 
datter  Tonsberg  (f.  1669  og  gift  2.  med  Oberstlieutenant  Joh.  Heinr. 
Weinigel).  S.  T.  S.  fødtes  i  Throndhjem  22.  Avg.  1700  og  fik,  12 
Aar  gammel,  den  senere  Biskop  Eiler  Hagerup  til  Lærer;  siden 
rejste  han  udenlands  under  den  senere  Konfessionarius  Johan  Frauens 
Ledelse  og  var  5  Aar  i  Tyskland,   hvoriblandt  flere  Aar  i  Halle. 

171Q  kom  han  hjem,  hvor  han  forblev  et  Aar,  og  rejste  saa  atter  ud, 
nu  paa  Handelens  Vegne,  til  Holland  og  Frankrig,  hvor  han  over- 
værede Ludvig  XV's  Kroning  i  Rheims,  og  kom  hjem  igjen  1721. 
Han  blev  titulær  Kancelliraad  1728,  virkelig  1732,  Justitsraad  1733, 
Etatsraad  1749,  Konferensraad  1756  og  Kammerherre  1762.  Han 
var  Medlem  af  Videnskabernes  Selskab  i  Throndhjem  og  afgik  ved 
Døden  sammesteds  13.  Maj  1769;  Selskabets  Sekretær,  Borgmester 
Niels  Krog  Bredal,  hædrede  hans  Minde  ved  en  Tale.  Han  blev 
gift  I.  (1731)  med  Ehsabeth  Angell  (f  1741),  Datter  af  Kancelliraad 
og  Præsident  i  Throndhjem  Albert  Lorentsen  A.  og  Sara  f.  Ham- 
mond,  2.  (i.  Febr.  1742)  med  Cecilie  Christine  Frølich  (f.  paa 
Teje  ved  Tønsberg  16.  Marts  1720,  f  i  Kjøbenhavn  19.  April 
1786),  Datter  af  Generallieutenant  Joh.  Fr.  F.  (V,  476).  Hun  fik 
1769  Ordenen  Tunion  parfaite  og  1777  Rang  med  Gehéjmeraad- 
inder. 

Wille,  Saml.  af  Mindetaler  S.  21  f.  Personalhist  Tidsskr.  2.  R.  V,  239. 
Katalog  ov.  den  hist.  Udstilling  i  Throndhjem   1897  S.  93. 

H,  J,  Huitfeldt-Kaas. 

Schøller,  Thomas  Georg,  1793 — 1^3>  Officer,  blev  født  i 
Aalborg  24.  Nov.  1793  og  var  Søn  af  senere  Oberst  Caspar  S.  (f. 
21.  Juni  1756  f  29.  Marts  1808)  og  Mette  Henriette  f.  Munster  (f. 
16.  Juli  1773  t  '9-  Nov.  1855).  Da  Fædreuehj emmet  tidlig  blev 
opløst,  bleve  S.  og  en  ældre  Broder  adopterede  af  den  barnløse 
Farbroder  General  Gustav  Griiner  S.  til  Margaard  paa  Fyn.  Sin 
første  Opdragelse  fik  S.  hos  Præsten  Forchhammer  i  Tyrstrup  ved 
Christiansfeld,  hvor  han  vænnedes  til  Nøjsomhed  og  Haardførhed.  12 
Aar  gammel  kom  han  ind  paa  Landkadetakademiet ;  1809  blev  han 
Sekondlieutenant  i  fynske  Infanteriregiment,  hvor  han  derefter  stod 
i  Nummer  i  30  Aar.  |Ved  Regimentet  begyndte  han  sin  Tjeneste 
paa  Kystbevogtning  paa  Fyn  og  Samsø,  indtil  det  1813  indlemme- 
des i  det  Auxiliærkorps,  der  under  Prins  Frederik  af  Hessen  for- 
stærkede Franskmændene  under  Maréchal  Davout.  S.  deltog  i  Toget 
ind  i  Meklenborg  og  tilbage  der  fra,  var  med  i  Fægtningerne  ved 
Zaventhin,  Siebenbåumen  og  Boden  samt  i  den  afsluttende  hæder- 
lige større  Kamp  ved  Sehested.  Baade  1814  og  15  hørte  S.,  der 
allerede  18 13  var  bleven  Premierlieutenant,  til  de  Auxiliærkorpser, 
som  Danmark  nu  afgav  imod  Frankrig;  med  det  sidste  Korps  for- 
blev han  3  Aar  i  Frankrig,  hvor  han  studerede  Sproget  og  førte 
et  utvungent  Jægerliv.  Først  i  Slutningen  af  1818  kom  han  til 
Regimentets  Garnison,  Fredericia.      1826  blev  S.  Stabskapitajn  og 

det  følgende  Aar  Adjudant  ved  den  nørrejyske  Generalkoramando, 
hvis  Chef  var  den  strixe  General  Castonier  (III,  430).  Dette  blev 
afgørende  for  S.s  senere  Skæbne. 

Prins  Frederik  (VII)  blev,  efter  at  være  bleven  skilt  fira  sin 
Gemalinde,  Frederik  VI's  Datter  Vilhelmine,  1834  forvist  til  Frede- 
ricia som  Chef  for  fynske  Infanteriregiment.  S.,  der  havde  vundet 
sin  Generals  fulde  Tillid,  blev  nu  Mellemmand  mellem  Prinsen  og 
General  Castonier,  ved  hvilket  vanskelige  Hverv  han  skilte  sig  med 
stor  Takt,  som  Prins  Christian  (VIII),  med  hvem  S.  jævnlig  korre- 
sponderede om  Sønnen,  meget  paaskjønnede.  Efter  General  Casto- 
niers  Død  1838  knyttedes  S.  yderligere  til  Prins  Frederik,  først  ved 
atter  at  gjøre  Tjeneste  under  ham  ved  Regimentet  og  derefter  ved 
at  blive  ansat  som  Adjudant  hos  Prinsen,  da  denne  1839  overtog 
de  forenede  Generalkommandoer  Nørrejylland-Fyn.  S.  blev  1841 
Major,  1842  forsat  til  Generalstaben  og  Stabschef  ved  Generalkom- 
mandoen i  Odense.  Ved  sit  nøje  Kjendskab  til  Kronprins  Frede- 
riks Karakter  og  Evner  saa  S.  de  store  Farer  for  Landet,  hvis  deime 
som  souveræn  Konge  skulde  overtage  Regeringen  efter  sin  Fader, 
og  efter  Forhandlinger  mellem  S.,  Stiftamtmand  Bardenfleth  (I,  519) 
og  Prinsens  Kabinetssekretær  Lunding  (X,  465)  gik  Prinsen  bered- 
viDig  ind  paa  at  bede  Christian  VIII  om,  medens  han  endnu 
levede,  at  give  Landet  en  fri  Forfatning.  Som  bekjendt  var  denne 
Indstilling  forgjæves. 

Ved  sin  muntre,  elskværdige  og  godmodige  Karakter,  ved  sin 
Takt  og  hurtige  Opfattelsesevne  vandt  S.  ogsaa  Kronprinsens  Yn- 
dest; derom  vidne  ikke  blot  forskjellige  Naadesbevisninger  — 
Oberstlieutenant  1844,  Kammerherre  1845,  Kommandør  af  Danebrog 
1848  — ,  men  bedst  viste  det  sig,  da  Frederik  VII  besteg  Tronen, 
i  det  S.  blev  udnævnt  til  Generaladjudant,  d.  v.  s.  var  bestemt  til 
at  lede  Armeens  hele  Kommandovæsen.  Øjeblikket,  da  han  til- 
traadte  denne  vigtige  Stilling,  var  skæbnesvangert.  S.  var  ikke 
blind  herfor  og  skjulte  ikke  for  Kongen  og  Regeringen  Landets 
betænkelige  militære  Stilling,  men  hans  Forslag  til  dens  Betryggelse 
trængte  ikke  igjennem.  Heller  ikke  hans  før  Oprørets  Udbrud  ud- 
arbejdede Mobiliseringsplan  blev  fulgt,  fordi  den  paabød  Indkaldel- 
sen af  Reserven,  der  fornemmelig  bestod  af  gifte  Folk,  medens 
Tscherning  vilde  indkalde  Rekrutter.  Ved  Regeringsforandringen 
undslog  S.  sig  for  at  overtage  Krigsministeriet;  han  vilde  vedblive 
sin  Stilling  som  Generaladjudant,  fordi  han  —  skjønt  han  maatte 
opgive  den  egentlige  Krigsbestyrelse  —  ogsaa  i  den  kunde  gavne 

Konge  og  Land.  1850  blev  S.  Generalmajor,  1856  Generallieute- 
nant  og  samtidig  kommanderende  General  i  3.  Generalkommando- 
distrikt,  d.  V.  s.  Holsten  -  Lauenborg.  Som  saadan  skuffede  han 
ikke  den  Tillid,  der  var  vist  ham.  Overalt  fremtraadte  han 
som  dansk  General  og  dansk  Mand,  men  han  forstod  at  undgaa 
enhver  Foranstaltning,  som  uden  Nødvendighed  kunde  fremkalde 
Misnøje  hos  den  tyske  Befolkning.  1857  hædredes  han  med  Dane- 
brogsordenens  Storkors;  han  var  desuden  Indehaver  af  flere  uden- 
landske høje  Ordener.  Efter  nogen  Tids  Svagelighed  døde  han 
17.  Juni  1863  i  Kiel. 

Gift  15.  Dec.  1820  med  Magdalena  Dorothea  Staal  (f.  26.  Sept. 
1798  i  Fredericia,  f  17.  Juli  1882  i  Taarbæk),  Datter  af  Toldkas- 
serer Niels  S.  og  Anna  Maria  f.  Bruun. 

Tidsskr.  f.  Krigsvaesen  1863.  Hist.  Tidsskr.  3.  R.  VI.  Personalhist. 
Tidsskr.  2.  R.  V.     Illustr.  Tid.  IV,  348.  Lesser. 

Schønau,  Frederik  Christian,  1728 — 72,  Præst,  Forfatter, 
født  i  Kjøbenhavn  9.  Marts  1728,  er  Søn  af  Johan  Frederiksen  S., 
Parykmager  i  Kjøbenhavn,  siden  Tolder  i  Aarhus,  og  Cathrine 
Elisabeth  f  Buus  (f  o.  1745),  der  havde  været  Frederik  V's  Amme. 
Kongen  understøttede  ham  rigelig  under  hans  Studeringer  og  be- 
kostede flere  af  hans  Skrifters  Udgivelse.  1743  blev  han  Student, 
1749 — 50  var  han  kort  Tid  Kateket  ved  Guldhusets  Fattigskole. 
« Efter  andre  berømmelige  Mænds  Exempler»  lagde  han  sig  efter 
forskjellige  Videnskaber,  foruden  Theologi  Jura,  Filosofi,  Filologi, 
Belles -lettres,  men  især  dansk  Historie  og  Antikviteter.  Meget 
flittig  har  han  været,  i  en  ung  Alder  erhvervet  stor  Belæsthed  og 
udgivet  talrige  Bøger:  Udgaver  af  Klassikere  til  Skolebrug,  som 
han  dog  ikke  fik  indført  i  Skolerne,  Oversættelse  af  Klassikere,  af 
Romaner,  af  Luthers  Huspostil  og  Levned,  originale  historiske 
Skrifter  (Holger  Danskes  og  Luthers  Levned),  Kritikker  m.  m., 
medens  Uge  saa  mange  forbleve  utrykte.  Som  ilter  litterær  Kamp- 
hane havde  han  kun  sin  Styrke  i  yderlig  Grovhed.  En  ubetydelig 
Piece  af  ham,  « Forsøg  paa  en  Historie  om  Naturens  Ret»  (1751), 
er  bleven  udødelig,  ved  at  Censor,  P.  Kofod  Ancher,  i  den  Tro, 
at  Grev  O.  M.  Rantzau  var  Forfatteren,  approberede  den  rosende 
paa  Vers  og  Prosa,  men  da  han  saa  S.s  Navn  paa  Titelbladet, 
offentlig  erklærede,  at  hans  Ros  var  falden  paa  den  urette.  I  S.s 
sidste  og  betydeligste  Arbejde,  « Samling  af  danske  lærde  Fruen- 
timmer»  (I — II,  1753),  hvis  Tilegnelse  til  Kongen  er  et  Mester- 
Dansk  biogr.  Lex.    XV.  Juli  1901.  28 


Digitized  by  VjOOQ  IC 


434  Sckønau,  Fred.   Chr. 

Stykke  af  Kryberi  og  Svulst,  drukner  den  magre  Text  i  Ærevers 
og  de  « kuriøse  og  artige*  Anmærkninger,  hvori  Forfatteren  efter 
Wadskiærs  Forbillede  anbringer  sin  Belæsthed  i  mange  Haande  Sager, 
der  oftest  lidet  eller  intet  vedkomme  Texten.  Et  uvornt  Angreb 
i  disse  paa  Tildelingen  af  akademiske  Grader  maatte  han  afbede 
i  Aviserne.  Hans  Evner  svarede  ikke  til  hans  Fhd  og  store  Tanker 
om  sig  selv;  som  Historiker  er  han  uden  Kritik  og  Smag.  1755 
blev  han  resid.  Kapellan  ved  Frue  Kirke  i  Aarhus  samt  Præst  ved 
Hospitalet  og  i  Aaby,  hvorefter  han  tog  Attestats  med  non.  Dass 
siger,  at  han  var  lige  saa  slet  Prædikant  som  Skribent.  1764  for- 
flyttedes han  til  Kregome- Vinderød,  hvor  han  døde  1772  (begravet 
21.  Dec).  Hans  Hustru,  Johanne  Marie  f.  Muller  fra  Aarhus,  var 
død  1768  (begravet  26.  Juli). 

Wiberg,  Alm.  Præstehist.  II,  259.  Nyenip,  Lit.  Lex.  N.  M.  Petersen, 
Den  dsk.  Lit.  Hist.  IV  og  V,  2  passim.  Stolpe,  Dagspressen  i  Danm.  IV, 
125  f.   148  f.     Kirkehist.  Saml.  3.  R.  VI,  223.     Lærde  Tid.   1754,  Nr.   12. 

P.  Stolpe. 

Schønau  (Skønau),  Frederik  Christian^  1773 — ^^29,  Byfoged 
og  Landmand,  er  født  i  Kjøbenhavn  1773  (døbt  12.  Jan.)  som  Søn  af 
Johan  Frederik  S.,  der  senere  blev  Postmester  i  Hobro,  og  Mette 
Christine  f.  Obenhausen.  Han  tog  Studenterexaraen  fra  Viborg 
Skole  1 79 1  og  var  derefter  i  5  Aar  Lærer  ved  samme  Skole,  sam- 
tidig med  at  han  fortsatte  sine  egne  Studier.  1797  blev  han  juri- 
disk Kandidat  og  fik  Aaret  efter  Beskikkelse  som  Overretsproku- 
rator  i  Viborg.  1802  blev  han  Byfoged  i  Lemvig  samt  Herreds- 
foged i  Skodborg  og  Vandfuld  Herreder.  Under  ELrigen  med 
Englænderne  var  han  tillige  Overbefalingsmand  ved  Kystmilitsen. 
Baade  før  og  navnlig  efter  at  han  var  kommen  til  Lemvig,  be- 
skæftigede han  sig  meget  med  Ejendomshandler  og  var  til  forskjel- 
lige  Tider  Ene-  eller  Medejer  af  betydeligt  Jordegods,  saaledes 
Rysensten,  Rammegaard,  Nissumbol,  Nørre  Holmgaard  m.  v.  Hvad 
der  især  interesserede  ham  ved  disse  Ejendomsbesiddelser,  var  Op- 
dyrkningen af  raa  Jorder,  og  paa  de  forskjellige  Gaarde,  som  i 
kortere  eller  længere  Tid  vare  i  hans  Eje,  anlagde  han  Parceller 
paa  Hedejord,  hvilke  han  i  Regelen  gav  Navn  efter  sine  Døtre: 
Sophielyst,  Emilielyst,  Nicolinesgaard  osv.  Ligeledes  søgte  han  ved 
sit  Exempel  at  vække  Interesse  for  Træbeplantning,  Havedyrkning, 
Dræning  osv.,  ligesom  han  i  sin  Embedsvirksomhed  viste  særlig 
Omhu  for  Vejvæsenet.  —  Han  havde  26.  Maj  1800  ægtet  Chri- 
stiane Sophie   Petrine  v.  Schaumburg,   Datter  af  Generalkrigskom- 

missær  Heinrich  Leopold  v.  S.  i  Viborg.    Han  døde  i  Lemvig  28. 
Dec.  1829,  og  hans  Enke  døde  sammesteds  12.  Sept.  1831. 

O.  Nielsen,  Skodborg  og  Vandftild  Herreder.  J.  C.  Hald,  Beskr.  af  Ring- 
kjøbing  Amt.  Chr.  Villads  Ch-istensen. 

Schønbach,  Johan,  — 1635,  holstensk  Raad,  er  født  i  Ly- 
bek,  blev  1604  Dr.  jur.  i  Jena  og  1608  holstensk  Raad  hos  Chri- 
stian IV.  1628 — 29  var  han  desuden  Sekretær  i  tyske  Kancelli. 
Han  benyttedes  meget  til  diplomatiske  Ærender,  saaledes  paa  Sen- 
delser  til  forskjellige  nedersachsiske  Kredsdage,  som  Sekretær  ved 
Fredsforhandlingerne  i  Lybek  1629  og  som  Afsending  sammen  med 
Henrik  Rantzau  til  Kurfyrstedagen  i  Regensburg  1630.  Desuden 
repræsenterede  han  Kongen  ved  Landdage  i  Hertugdømmerne  og 
blev  1634  Medlem  af  en  Kommission  til  Revision  af  den  slesvig- 
holstenske Landretsordning.  Han  døde  7.  Marts  1635;  hans  Hu- 
stru, Regina  Finckelthausen,  overlevede  ham  til  1652. 

Moller,  Cimbria  lit.  I.  /  y^.  Fridericia. 

Schønberg,  Christian  Vilhehn  Sigismund,  182 1 — 59,  Jurist, 
var  født  i  Kjøbenhavn  26.  Avg.  1821,  Søn  af  Sekretær  og  Lands- 
overretsprokurator  Henrik  Christian  S.  og  dennes  i.  Hustru,  Clara 
Wilhelmine  f.  Jørgensen.  I  1839  blev  han  Student  og  tog  i  Efter- 
aaret  1844  juridisk  Examen.  Han  var  derefter  et  Par  Aar  Fuld- 
mægtig hos  sin  Fader,  men  blev  i  1848  udnævnt  til  Fuldmægtig  i 
Krigsministeriet,  185 1  blev  han  Avditør  i  Armeen,  1853  tillige  Sekre- 
tær hos  Krigsministeren,  1856  karakt.  Overavditør  og  erholdt  s.  A. 
Udnævnelse  som  Byfoged  i  Hobro.  I  1858  blev  han  valgt  til 
Folketingsmand  for  Randers  Amts  i.  Valgkreds  (Mariager).  Han 
døde  i  Hobro  allerede  17.  Maj  1859.  —  1844  var  han  blevet  gift 
med  Mariane  Elisabeth  Søvang  (f.  181 1  f  1858),  Datter  af  Brænde- 
vinsbrænder Mads  Johansen  S. 

S.  har  udgivet  flere  juridiske  Skrifter,  af  hvilke  de  vigtigste 
ere  et  om  <  Tilregnelse  og  forbryderisk  Skyld »  (1850)  og  en  Afhand- 
ling om  den  nye  danske  Arvelov  (1846).  Ved  sin  filosofiske  Be- 
handling ogsaa  af  den  positive  Rets  Fænomener,  for  hvis  Ordning 
« Retsforholdenes  Væsen,  ikke  det  hensigtsmæssige,  bør  opstilles 
som  Hovedprincippet*,  viser  han  sig  stærkt  paavirket  af  sin  Lærer 
F.  C.  Bomemann.  Han  udfoldede  tillige  en  livlig  journalistisk 
Virksomhed,  hvortil  hans  lette  og  raske  Pen  gjorde  ham  vel  egnet. 
Med  særlig  Iver  deltog  han  i  den  national-liberale  Presses  Angreb 

paa  A.  S.  Ørsted  i  Anledning  af  Rigsretssagen  1855 — 56  og  udgav 

ogsaa  en  satirisk  holdt  Piece  om  Salicaths  Forsvar  for  Ministeriet. 

Erslew,  Forf.  Lex.  Jf,  Mufuh- Petersen. 

Schønberg,  Hans  Henrich,  1785 — 1845,  Skuespiller  og  Hof- 
embedsmand, der  var  yngre  Broder  til  ndfr.  nævnte  Læge  J.  J.  A. 
V.  S.,  fødtes  20.  Avg.  1785  i  Kjøbenhavn  og  debuterede  paa  det 
kongl.  Theater  30.  Sept.  1803  som  Alexis  i  Syngestykket  af  samme 
Navn;  han  havde  vel  gode  Anlæg  for  letsindige  og  forelskede 
Ungersvende,  særlig  i  Syngestykker,  hvor  hans  indtagende,  af  du 
Puy  uddannede  Tenorstemme  gav  hans  lidt  sødladne  Spil  et  Præg 
af  Friskhed,  men  allerede  29.  Maj  1807  tog  han  Afsked  med  Thea- 
tret  som  Don  Ludovico  i  « Bonden  som  Dommer ».  Aaret  efter 
udnævntes  S.  til  Regimentskvartermester  ved  Sapørkorpset  (til  1814), 
1815  til  Overkrigskommissær  og  1817  til  Regimentskvartermester  og 
Avditør  ved  Livgarden  til  Fods;  1824  blev  han  Sekretær  ved 
Overhofmarskallatet,  opgav  1828  sin  Stilling  ved  Garden  for  at 
blive  Hofinspektør  og  Hofi-evisor  og  avancerede  1832  til  Bureau- 
og  Expeditionschef  i  Overhofmarskallatet.  S.,  der  af  sin  foresatte 
Overhofmarskal  Hauch  betegnedes  som  <en  ualmindelig  tro  og 
paalidelig  Embedsmand  t,  tog  ivrig  Del  i  Tidens  filanthropiske  Fore- 
tagender—  han  planlagde  saaledes  c  det  kvindelige  velgjørende  Sel- 
skab»  af  28.  Okt.  1815  —  og  udnævntes  1838  paa  Aarsdagen  for 
dets  Stiftelse  til  virkelig  Etatsraad.  Under  alt  dette  glemte  han  ikke 
sin  Ungdomskjærlighed,  Theatret:  han  oversatte  Stykker  og  med- 
underskrev som  musikkyndig  Deltager  den  Ansøgning  om  Tilladelse 
til  Oprettelse  af  et  <Almuetheater»  i  Kjøbenhavn,  L.  Kruse  (DC, 
564)  1817  indsendte  til  Kongen.  —  S.  havde  30.  Maj  1807  ægtet 
Dorothea  Cathrine  Ipsen,  Datter  af  Brandmajor  A.  Kirkerup  (DC, 
185)  og  Enke  efter  Lieutenant  M.  C.  I.  (f  1802);  hun  var  født  13. 
Marts  1779  og  døde  11.  Dec.  1857  i  Kjøbenhavn. 

Erslew,  Forf.  Lex.    Zinck,  J.  L.  Phister  S.  96  ff.    Dannebrog  12.  Juni  1898. 

Arthur  Aumont, 

V.  Schønberg,  Jørgen  Johan  Albrecht,  1782 — 1841,  Læge. 
Han  var  født  i  Lyderslev  ved  Store  Heddinge  27.  Sept.  1782  og 
en  Søn  af  Skoleholder  paa  Vemmetoftie,  senere  Lærer  ved  den 
kongl.  Belønningsskole  i  Kjøbenhavn,  Cand.  theol.  Bent  S.  (\  1789) 
og  Frederikke  Vincentine  f.  Ratenburg  (senere  gift  med  Bogtrykker 
K.  H.  Seidelin).  Dimitteret  privat  til  Universitetet  1800  begyndte 
han    at   studere   Lægevidenskab,    men    i    sin    spredte   og    ustadige 

Aandslivlighed  og  udstyret  med  betydelig  Skrivefærdighed  kastede 
han  sig  tillige  over  belletristisk  og  journalistisk  Virksomhed  og 
knyttedes  baade  til  c  Politivennen*  og  til  den  af  hans  Stiffader  ud- 
givne Avis  <  Dagen »,  en  kort  Tid  (1804)  tillige  som  nominel  Redak- 
tør,  hvorved  han  kom  under  Tiltale  sammen  med  Stiffaderen  for 
et  i  Bladet  indført  Uddrag  af  P.  N.  Skovgaards  « Beskrivelse  over 
Bomholm ».  Han  blev  dog  frikjendt  (medens  Stiffaderen  dømtes 
til  at  have  sit  Privilegium  forbrudt),  fik  derefter  Plads  som  Kandi- 
dat ved  det  den  Gang  endnu  lidet  æstimerede  Almindeligt  Hospi- 
tal, men  opgav  igjen  baade  Stilling  og  Studier  1807  og  drog  til 
Udlandet  for  at  finde  en  større  Anvendelse  for  sine  Talenter  og 
Færdigheder,  hvad  der  lykkedes  for  ham  i  fuldeste  Maal. 

I  Gøttingen  opnaaede  han  1808  Doktorgraden  i  Medicin  og 
Kirurgi,  i  de  følgende  Aar  berejste  han  hele  Mellemevropa  paa 
Kryds  og  tværs  og  havnede  181 1  i  Neapel,  hvor  han  snart  kom  i 
Ry  som  utrættelig  og  meget  heldig  Læge,  navnlig  i  Fremmedkolo- 
nien,  men  ogsaa  hos  den  indfødte  fattige  Befolkning,  og  blev  efter 
Restavrationen  1816  Overlæge  ved  den  østerrigske  Garnisons  Hospi- 
tal. Ved  at  slutte  sig  til  det  bourbonske  Regimente  og  benytte 
sine  vundne  Forbindelser,  hvorved  hans  store  Sprogtalent  kom  ham 
meget  til  gode,  avancerede  han  hurtig  til  en  fremskudt  Stilling,  fik 
1818  den  medicinske  Doktorgrad  fi-a  Neapels  Universitet,  blev  1819 
Overlæge  ved  et  anseligt  Hospital  og  blev  saa  populær  ogsaa  i 
Palermo,  at  hans  Portræt  her  1820  udkom  paa  Stadens  foranstalt- 
ning, optoges  af  Kong  Ferdinand  i  Adelstanden  og  udnævntes  1826 
til  I.  konsulterende  Læge  ved  alle  Fattiganstalter  i  Neapel  og  til 
Generalmedikus  for  det  østerrigske  Armékorps.  Han  kom  i  be- 
standig nøjere  Berøring  med  de  fi-emmede  Landes  Repræsentanter 
i  Neapel  og  fik  i  Løbet  af  faa  Aar  en  Masse  Ordener  og  Æres- 
medailler  fra  disses  Regeringer,  begyndte  ogsaa  at  blive  udmærket 
i  sit  forsmaaede  Fædreland,  hvorfra  han  1817  fik  Danebrogsordenen, 
1824  Titel  af  virkelig  Justitsraad.  Efter  et  Besøg  i  Danmark  1827 
opnaaede  han  Titel  af  Arkiater. 

Ogsaa  af  en  stor  Mængde  lærde  Selskaber  blev  han  i  disse 
Aar  Medlem  som  Belønning  for  en  overvældende  frugtbar  medi- 
cinsk Forfattervirksomhed  i  særskilte  Skrifter  og  i  italienske  og 
tyske  Tidsskrifter,  ganske  vist  mest  kun  Oversættelser  af  alle  mu- 
lige Pubhkationer  fra  disse  Lande,  uden  nogen  kritisk  Sigten  mel- 
lem værdiftilde  og  værdiløse,  men  et  Navn  og  lærdes  Paaskjønnelse 
vandt  han  derved   og  fik    1819  Æresdiplom   som  Dr.  phil.  fra  det 

vel  ansete  Universitet  i  Wiirzburg.  I  hans  Masseproduktion  hæver 
i  øvrigt  hans  udførlige  og  aktmæssige  Skildring  af  den  mærkelige 
Pestepidemi  i  Noja  18 15 — 16  sig  frem  paa  meget  hæderlig  Maade 
(udkommen  paa  Dansk  og  Tysk  1817  og  18).  Her  hjemme  vandt 
han  efterhaanden  Paaskjønnelse,  navnlig  hos  ældre  medicinske  For- 
fattere, hvis  Publikationer  han  ofte  oversatte  med  Ledsagelse  af 
hædrende  Notitser  om  dem,  ligesom  han  overhovedet  erhvervede 
sig  en  ubestridelig  Fortjeneste  ved  at  gjøre  dansk  medicinsk  Litte- 
ratur almindelig  bekjendt,  og  navnlig  fra  1835,  da  han  indtraadte 
som  dansk  Medarbejder  ved  det  nygrundede  store  Samleværk 
Schmidts  «Jahrbucher  der  Medicin*.  1829  vendte  han  tilbage  til 
Kjøbenhavn,  men  drog  det  følgende  Aar  igjen  ud,  ansat  som  Chef- 
læge ved  den  franske  Expedition  i  Algier,  hvoraf  resulterede  nye 
Udmærkelser  fra  den  franske  Regering. 

Tilbagekommen  til  Danmark  udnævntes  han  1832  først  dl  2. 
Hofmedikus,  derpaa  til  i.,  overtog  1834  Redaktionen  af  (Berling- 
ske Tidende »,  men  høstede  ingen  Anerkjendelse  i  denne  Stilling, 
og  til  Bladets  Held  veg  han  1838  Pladsen  for  M.  L.  Nathanson. 
I  disse  Aar  publicerede  han  adskillige  velskrevne,  om  end  stærkt 
panegyriske,  Nekrologer  over  danske  medicinske  Videnskabsmænd, 
til  Dels  i  Form  af  Mindetaler  i  det  medicinske  Selskab.  1837  blev 
han  Etatsraad,  1840  Livlæge  hos  Dronning  Caroline  Amalie.  Efter 
længere  Tids  Svagelighed  døde  han  16.  Okt.  1841.  —  Hans  Hu- 
stru, Francisca  Victoria  Caroline  f.  Schøpf,  var  fra  Wiirzburg  og 
ægtede  som  Enke  Højesteretsadvokat  C.  C.  B.  Liebenberg  (X,  274). 

Smith  og  Bladt,  Den  danske  Lægestand,  4.  Udg.  Erslew,  Forf.  Lex. 
Berlingske  Tid.  1841,  Nr.  246.  A.  S.  Ørsted,  Af  mit  Livs  og  min  Tids  Hisi. 
I,  234  ff-  Jul.  Petersen 

Schønbom,  Grottlob  Friedrich  Ernst,  1737 — 1817,  Diplomat 
og  Forfatter,  var  en  Søn  af  Hofdiaconus  Martin  Gottlieb  S.  i  Stol 
berg  ved  Harzen  og  født  15.  Sept.  1737.  Han  kom  tidlig  med 
Faderen  til  Slesvig  og  gik  i  Skole  i  Bredsted  og  Krempe,  senere 
i  Klosterbergen  ved  Magdeburg,  og  studerede  Theologi  i  Halle 
(1758 — 61).  Han  vendte  nu  tilbage  til  Holsten,  fik  en  Huslærer- 
plads og  gjorde  Bekjendtskab  med  M.  Claudius,  med  hvem  han 
1764  rejste  til  Kjøbenhavn.  Her  blev  han  1768  Hovmester  i  det 
Bemstorflfske  Hus  og  sluttede  sig  til  den  her  levende  tyske  Digter- 
kreds,  Klopstock,  Gerstenberg  og  Brødrene  Stolberg.  Ved  J.  H. 
E.  Bernstorffs  Fald  (ulgte  han  denne  til  Hamborg  og  blev  snart 
efter   af  A.   P.   Bemstorflf  udnævnt   til   dansk    Konsulatssekretær  i 

Algier.  Paa  Rejsen  der  til  kom  han  igjennem  Gøttingen,  hvor 
Klopstock  aabnede  ham  Adgang  til  «Hainbund»,  og  videre  til 
Frankfurt,  hvor  han  boede  hos  Goethes  Forældre  og  gjorde  dennes 
Bekjendtskab.  Han  blev  i  Algier  1773 — 77  <^g  var  i  1775  Vidne 
til  Spaniernes  uheldige  Landgangsforsøg;  derefter  var  han  indtil 
1802  Legationssekretær  i  London,  ofte  under  meget  vanskelige  For- 
hold. Hans  Forelskelse  i  den  bekjendte  Angelica  Kauftnann  blev 
ubesvaret,  han  blev  efterhaanden  træt  og  kjed  af  Livet  i  Lon- 
don, og  efter  25  Aars  diplomatisk  Tjeneste  trak  han  sig  tilbage 
til  Hamborg  som  Legationsraad.  I  London  havde  han  sluttet  Ven- 
skab med  F.  H.  Jacobi  og  fornyede  dette  efter  sin  Tilbagekomst 
til  Tyskland  under  fælles  filosofiske  Studier,  men  han  var  bleven 
fremmed  for  den  tyske  Digtning  og  den  tyske  Digterverden.  I 
1806  besøgte  han  Grev  F.  Reventlow,  under  hvem  han  havde  ar- 
bejdet i  London,  og  blev  fra  nu  af  boende  paa  dennes  Slot  Em- 
kendorf  nær  ved  Kiel,  hvor  han  sluttede  et  mærkværdig  intimt 
Venskabsforhold  med  Komtesse  Catharine  Stolberg,  Søster  til  Dig- 
terne Chr.  og  F.  S.,  hvilket  vedvarede  uden  Afbrydelse  og  næsten 
uden  nogen  Adskillelse  indtil  hans  Død.  181 5  udnævntes  han  til 
Æresdoktor  i  Kiel  og  til  dansk  Etatsraad.  Han  døde  29.  Jan. 
181 7.  Hans  faa  Smaadigte  røbe  ingen  større  Begavelse,  og  hans 
prosaiske  Afhandlinger  og  Breve,  især  fra  Algier,  ere  lige  saa  ube- 
kjendte  for  det  store  Publikum  som  hans  Afhandlinger  om  og 
imod  Spinozismen  (i  J.  G.  Rists  «Lebenserinnerungen»  III,  Gotha 
1888);  hans  Berettigelse  til  at  nævnes  som  litterær  Person  maa  der- 
for nærmest  søges  i  hans  nære  Forhold  til  tyske  Digtere.  Han 
har  efterladt  nogle  selvbiografiske  Notitser,  udgivne  af  Rist:  «Sch6n- 
bom  u.  seine  Zeitgenossen»  (Hamb.  1836);  andre  findes  i  Falcks 
«Archiv  f.  die  Gesch.  der  Herz.  Schlesw.,  Holst.  u.  Lauenb.»  III 
og  i  «Zeitschr.  der  Gesellschaft  f.  die  Gesch.  der  Herz.  S.,  H.  u.  L.»  I. 
Allg.  Deutsche  Biographie  XXXII.  Schlesw.-Holst.  Prov.-Berichte  18 1 7, 
S.  647.     Bobé,  Papirer  fra  den  Reventlowske  Familiekreds  III,  422  f. 

C  A.  Nissen. 

V.  Schønfeld,  Hans  Christoph,  1651 — 1727,  Officer,  hørte 
til  en  bekjendt  sachsisk  Adelsslægt;  Forældrene  vare  Siegfried  v. 
S.  til  Tennicht  og  Regina  v.  Jagemann.  Han  var  født  24.  Avg. 
165 1  og  kom  i  dansk  Tjeneste  i  Vinteren  1675 — 7^  som  Kapitajn 
ved  et  Infanteriregiment,  som  hans  Farbroder  Gregor  Allard  v.  S. 
oprettede.  Ikke  længe  efter  blev  han  Major,  og  da  Regimentet, 
der  havde  lidt  meget  i  Slaget  ved  Lund,  i  Slutningen  af  1676  blev 

Stukket  ind  i  Prins  Frederiks  Regiment,  fulgte  han  med.  I  de 
sidste  Aar  af  den  skaanske  Fejde  laa  hans  Regiment  i  Garnison  i 
Landskrone,  og  S.  fungerede  her  som  Vicekommandant.  1682  blev 
han  forsat  til  Livregimentet  (Garden)  til  Fods,  hvor  han  2  Aar 
efter  blev  Oberstlieutenant,  og  hvis  2  hjemmeværende  Batailloner 
han  kommanderede,  medens  Chefen,  Hertug  Ferdinand  Vilhelm  af 
Wiirttemberg,  anførte  de  danske  Hjælpetropper  i  Irland  og  Flan- 
dern (1689 — 98).  1699  blev  S.  Brigader,  og  Aaret  efter  nævnes  han 
som  Kommandør  for  en  Brigade  ved  Indtagelsen  af  Husum  Skanse 
og  Frederiksstad,  Belejringen  af  Tønning  og  under  Felttoget  i  Hol- 
sten. Endnu  s.  A.  blev  han  Chef  for  fynske  hvervede  Regiment, 
kom  1704  som  Generalmajor  til  Hjælpetropperne  i  Holland  (hvor 
2.  Bataillon  af  sjællandske  Regiment  blev  tildelt  ham),  men  blev 
allerede  1706  kaldt  hjem  for  at  overtage  Inspektionen  over  Infante> 
riet  i  Holsten.     1709  blev  han  hvid  Ridder. 

Under  Krigen  1709 — 20  blev  S.  for  det  meste  anvendt  uden 
for  den  egentlige  Krigsskueplads,  men  det  var  ingenlunde,  fordi 
man  ikke  anerkjendte  hans  Dygtighed.  General  C.  D.  Reventlow 
bad  tvært  imod  gjentagende  om  at  faa  S.  over  til  Skaane,  hvor 
han  ønskede  at  betro  ham  Kommandoen  over  Hærens  Centrum 
(Fodfolket).  Da  man  nærede  Frygt  for,  at  et  svensk  Korps  under 
General  Krassow  skulde  falde  ind  i  Holsten,  varede  det  dog  længe, 
inden  Kongen  vilde  gaa  ind  paa,  at  S.  maatte  forlade  denne  Pro- 
vins. Da  Tilladelsen  omsider  blev  given,  havde  imidlertid  Jørgen 
Rantzau  faaet  Overkommandoen  i  Skaane,  og  ham  vilde  S.  ikke 
tjene  under,  da  Rantzau  oprindelig  var  yngre  Officer.  Han  blev 
saa  fri  og  udnævntes  s.  A.  til  Generallieutcnant  med  Rang  foran 
Rantzau.  Efter  at  have  medvirket  ved  Hærens  Reorganisation  efter 
Slaget  ved  Helsingborg  (17 10)  tog  S.  Del  i  Cerneringen  af  Wismar 
og  Stralsund  17 11 — 12,  men  sidstnævnte  Aar  blev  han  ansat  som 
Kommandant  i  Kjøbenhavn,  1714  tillige  i  Citadellet.  I  denne 
Post,  der  ikke  var  uden  Betydning,  da  et  Angreb  paa  Hoved- 
staden langtfra  var  udelukket,  en  Tid  lang  endog  overhængende, 
forblev  S.,  indtil  han  kort  efter  Fredslutningen  1720  tog  sin  Afsked. 
Han  døde  13.  Avg.  1727  i  eller  ved  Kiel.  —  Gift  med  Adelheid 
Buchwald  (f  1730),  Datter  af  Claus  B.  til  Skovbølgaard  og  Doro- 
thea Rumohr.  H,  W.  Harbou, 

Schønheyder,  Christian  Wilhelm,  1820 — 97,  Søofficer,  Søn 
af  nedennævnte   Admiral   Ulr.   Ant.   S.,    blev  født   15.   Nov.    1820, 

Sekondlieutenant  i  Marinen  1840,  Premierlieutenant  1849,  Kapitajn- 
lieutenant  186 1,  Kapitajn  1868,  Kommandør  s.  A.  og  Kontreadmi- 
ral 1881.  Fra  1840 — 48  var  S.  stadig  i  Fart  med  Marinens 
Skibe;  han  gjorde  bl.  a.  i  dette  Tidsrum  et  Togt  til  Sydamerika 
og  et  andet  til  Vestindien.  Under  Krigen  1848 — 50  gjorde  han 
Tjeneste  i  Briggen  cMercurius*,  Fregatten  « Freia »  og  Dampskibet 
« Hekla »;  med  sidstnævnte  deltog  han  i  Kampen  paa  Neustadter- 
Bugten,  da  den  holstenske  Damper  «v.  d.  Tann»  blev  sprængt  i 
Luften  (1850).  1855 — 57  var  han  i  Postfart,  derefter  atter  til  Or- 
logs.  I  Krigsaaret  1864  ansattes  han  som  Expeditionssekretær  i 
Marineministeriet.  Senere  har  han  gjentagne  Gange  været  Chef 
for  Marinens  Skibe,  bl.  a.  (1869)  for  Panserfregatten  « Danmark »; 
1880  var  han  Chef  for  Øvelseseskadren ,  1884  fungerende  Flaade- 
inspektør.  S.,  der  ofte  har  været  benyttet  i  Kommissioner,  ved 
Tjenesterejser  o.  1.,  var  1869 — 73  Folketingsmand  for  Kjøbenhavns 
8.  Kreds;  han  stillede  sig  oprindelig  som  Højremand,  men  nær- 
mede sig  efterhaanden  Venstre  saa  meget,  at  hans  Kandidatur  1873 
blev  opgivet.  Efter  sin  Afgang,  der  fandt  Sted  1885,  søgte  han 
gjentagne  Gange  forgjæves  at  blive  valgt  som  Venstremand.  Han 
var  Formand  i  Bestyrelsen  for  Foreningen  af  8.  April  1873  (^^r 
arbejdede  for  Tilvejebringelse  af  en  Alderdomsstiftelse  for  Søvær- 
nets Underklasser)  og  gjorde  meget  godt  i  den  Retning.  Han 
døde  8.  Febr.  1897,  ugift.  1878  var  han  bleven  Kommandør  af 
Danebrog.  —  S.  var  en  vel  begavet  og  karakterfast  Personlighed, 
hurtig  i  Tanken,  dertil  en  flink  og  erfaren  Sømand;  men  han  sav- 
nede i  høj  Grad  Evnen  til  at  gjøre  sig  afholdt;  med  den  ironiske 
og  satiriske  Form,  som  han  yndede  at  benytte,  stødte  han  de 
fleste  Kolleger  fra  sig,  hvorved  han  kom  til  at  staa  temmelig  iso- 
leret og  indflydelsesløs  i  Marinen.  C.  With. 

Schønheyder,  Johan  Christian,  1742 — 1803,  Biskop,  født  i 
Kjøbenhavn  9.  Avg.  1742,  Søn  af  nedennævnte  Kirurg  Johan  Fran- 
dsens Gottlieb  S.,  blev  privat  dimitteret  1756  og  tog  Attestats  1760; 
var  Decanus  ved  Kommunitetet  1760 — 65.  Han  var  en  meget  flittig 
Student  og  skal  have  « perfektioneret  sig  udi  11  Sprog*,  af  hvilke 
han  talte  de  5  foruden  Latinen.  Han  oversatte  franske  Bøger  og 
lagde  sig  efter  Musik,  drog  1765  til  Udlandet,  studerede  i  Leipzig 
under  Emesti  og  i  Gøttingen,  hvor  han  bl.  a.  lagde  sig  efter  Mathe- 
matik  og  Arabisk.  1768  blev  han  Kongens  Rejsepræst,  men  kom 
hjem  i  Jan.  1769  som  Kompastor  til  Christkirken  i  Rensborg.     Endnu 

S.  A.  blev  han  Slotspræst  paa  Christiansborg  og  177 1  Sognepræst 
til  Trinitatis  Kirke  i  Kjøbenhavn.  1774  blev  han  Dr.  theol.  »ved 
en  Afhandling  «Analecta  ad  theologiam  propheticam»,  1782  Stifts- 
provst og  Sognepræst  til  vor  Frue  Kirke  i  Kjøbenhavn,  hvorfra 
han  1788  blev  kaldet  til  Throndhjems  Bispestol.  S.  havde  natur- 
ligvis i  Kjøbenhavn  en  stor  Anseelse  ved  sin  betydelige  Lærdom, 
om  han  end  ellers  ikke  fik  noget  Navn  som  Præst  eller  Forfotter. 
Han  blev  imidlertid  meget  kjendt  i  den  litterære  Verden  ved  sin 
Anmeldelse  af  Hennings'  « Olavides*  (s.  VII,  343),  hvori  Forfatteren 
i  et  Par  tilføjede  Prosastykker  havde  slaaet  til  Lyd  for  Tænkefri- 
heden. S.  ønskede,  at  Bogen  aldrig  mere  maatte  blive  omtalt,  og 
søgte  for  Magthaverne  at  fremstille  Hennings  som  en  Religions- 
fjende,  der  burde  afsættes.  Guldberg  vilde  imidlertid  ikke  dette, 
og  der  blev  en  skarp  Strid,  som  dog  snart  døde  hen. 

Mere  bekjendt  i  Efterslægten  end  i  Samtiden  blev  S.  ved  sit 
Forhold  som  et  Slags  Formynder  for  Johannes  Ewald,  i  det  han 
var  Sjælesørger  og  Raadgiver  for  hans  Moder.  Med  Støtte  i  den 
myndige  Tone,  hvori  han  skriver,  adskillige  stødende  Udtryk  i  hans 
Breve  og  vel  til  Dels  enkelte  Misforstaaelser  have  fremragende  For- 
fattere, der  maaske  have  haft  mere  Øje  for  Digterens  Storhed  end 
for  Personens  Svaghed,  fældet  haarde  Domme  over  S.  Det  synes 
dog,  som  om  en  mildere  Betragtning  har  arbejdet  sig  frem,  saa 
man  forstaar,  at  den  myndige  Præst  har  villet  den  stakkels  Mand 
vel,  i  det  han  kun  har  betragtet  ham  fra  den  moralske  Side  uden 
Forstand  paa  det  betydelige  Digterværd,  der  saa  aabenbart  traadte 
frem  hos  den  i  enhver  Henseende  skrøbelige  Theolog. 

S.s  Udnævnelse  til  Biskop  blev  i  Stiftet  modtagen  med  Glæde. 
Man  havde  haft  en  dansk  Mand  i  længere  Tid,  og  Tanken  om, 
at  man  i  dette  Stift  mere  end  i  noget  andet  trængte  til  en  Nord- 
mand, havde  ingen  Magt.  Her  sigtes  ikke  til  de  overordentlige 
Besværligheder,  Visitatserne  i  det  vidtløftige  Stift  medførte,  thi  disse 
bar  han  som  en  Mand  og  sejlede  1790  lige  til  Vadsø  paa  sin  Baad, 
men  til  de  vanskelige  Finne-Forhold,  som  han  ingen  Forstand  havde 
paa  og  heller  ikke  fik.  For  saa  vidt  han  nogen  Sinde  havde  søgt 
at  sætte  sig  ind  i  dem,  var  han  bleven  siddende  fast  i  Fordomme, 
medens  han  paa  den  anden  Side  ansaa  det  for  den  letteste  Sag 
af  Verden  at  faa  i  Stand  hos  Fjældenes  Nomader  Reformer,  om 
hvilke  der  kunde  spørges  paa  Sjælland.  Faste  Skoler  med  forskjel- 
lige  Værelser  til  baade  Lærere  og  Disciple  vilde  han  med  kort 
Varsel  have   i  Stand  her,   hvor  der  hverken  var  Bygningsmateriale 

eller  Lærerkræfter,  og  i  Skolerne  skulde  man  med  al  Magt  faa  af- 
skaffet Finnernes  Sprog,  hvilket  han  betragtede  i  den  Grad  som 
en  Afskylighed,  at  det  for  ham  stod  som  den  værste  Hindring 
for  Kristendommens  Fremme  i  Folket.  Foruden  over  Sproget  giver 
han  ogsaa  vrede  Ord  over  Finnernes  Levemaade,  i  det  de  «lade 
sig  vildt  lede  hen  efter  deres  Rensdyr  i  Steden  for  at  være  disses 
Ledere ».  Man  kan  næppe  finde  en  Biskop,  der  mindre  forstod 
sit  Stifts  Befolkning  end  denne  ærlige,  oprigtige  og  sandhedskjær* 
lige  Mand.  Et  fejlagtigt  Syn  paa,  hvad  Forholdene  krævede,  lagde 
han  ogsaa  for  Dagen,  da  han  1793  fik  hindret  Stiftets  Deling,  saa- 
ledes  at  det  udstod  med  den  til  hans  Afgang.  Økonomiske  Grunde 
maa  her  have  været  medbestemmende.  Biskoppen  havde  paa  Rej- 
serne i  det  nordlige  store  Indtægter  af  Gaver  og  Offer.  Han  skal 
—  efter  Wille  —  have  været  den  første  Biskop,  der  kom  til 
Kautokeino. 

S.  har  skrevet  meget,  men  ikke  meget  deraf  har  haft  noget 
længere  Liv.  Aaret  efter  sin  Ankomst  begyndte  han  at  læse  Reli- 
gion med  Throndhjems  Skoles  øverste  Klasse  og  skrev  for  dens 
Disciple  en  Haandbog  (1798),  der  er  orthodox  —  om  end  noget 
vaklende  i  Sakramentlæren  —  og  en  bedre  Skolebog,  end  man 
skulde  vente  paa  den  Tid.  Han  vedblev  med  denne  Undervisning 
i  10  Aar.  Sin  Katekismusforklaring  (1783),  der  skulde  afløse  Pon- 
toppidans, fik  han  ikke  avtoriseret.  I  Videnskabsselskabet  var  han 
meget  virksom  med  Taler  og  Afhandlinger.  Hvad  enten  han  skrev 
eller  han  talte,  var  han  ofte  uheldig  i  Sprog  og  Udtryk  og  blev 
uforstaaelig  ved  uklare  Udviklinger  og  tyske  Konstruktioner.  Man 
tiltroede  ham  ikke  megen  Dømmekraft  eller  Skjønsomhed.  Han 
døde  14.  April  1803.  Gift  i.  med  Reinholdine  f.  Jessen  (f.  1750  f 
28.  April  1784),  Datter  af  Etatsraad  Johan  Frederik  Wilhelm  J., 
Kommitteret  i  Kommercekollegiet ;  2.  (1785)  med  Joachime  Cathrine 
f.  Bentzon  (f.  3.  Juni  1757  +  4.  Febr.  1836),  Datter  af  Mag.  Laurits 
Kjærulff  B.,  Sognepræst  til  Hvidbjærg  og  Lyngs,  og  Johanne  Maria 
f.  de  Poulson. 

Daae,  Throndhjems  Stifts  geistl.  Hist.  S.  201.     Wille,  Saml.  af  Mindetaler. 

D.  Thrap. 

Schønheyder,  Johan  Franciscus  Gottlieb,  1701 — 77,  Ki- 
rurg, var  født  20.  Febr.  1701  i  Ilmenau,  hvor  hans  Fader  var  Skole- 
lærer (i  Følge  G.  L.  Baden  en  døbt  Jøde),  og  hvor  han  17 17  kom 
i    Barberlære   og   1720   udskreves   med   Lærebrev.      I   de   følgende 

Aar  studerede  han  Lægevidenskab  i  Berlin  og  Halle  og  kom  1728 
til  Kjøbenhavn  uden  Existensmidler,  men  anbefalet  til  den  ansete 
privilegerede  Praktiker  Henning  Ditlef  Clausen,  der  tog  sig  af  ham 
og  skaffede  ham  videre  praktisk  Uddannelse  i  Kinu-gi  og  Fødsels- 
hjælp. Efter  Clausens  Død  drog  han  bort  til  Hamborg,  vistnok 
fordi  Barberlavet  lagde  ham  Vanskeligheder  i  Vejen  for  hans  Praxis, 
men  kom  snart  tilbage,  opnaaede  1735  (hgesom  tidligere  Clausen) 
efter  en  Prøve  for  det  medicinske  Fakultet  kongeligt  Privilegium 
som  Operatør  og  fik  nu  hiutig  en  betydelig  Praxis,  særlig  ogsaa 
som  dygtig  Fødselshjælper.  Barberlavet  yndede  ham  imidlertid 
ikke  og  klagede  1738  over,  at  han  holdt  Svend,  hvad  der  var  et 
Indgreb  i  Lavets  Privilegier,  og  allerede  et  Par  Aar  tidligere  havde 
den  bitre  og  reducerede  Bøtticher  (III,  335)  fra  den  lærde  Medicins 
Side  indsendt  Klage  over  hans  uberettigede  Overgreb  i  medicinsk 
Praktik,  hans  « Frækhed  at  ville  understaa  sig  at  foreskrive  ind- 
vendige Medikamenter*. 

Stærk  ved  sit  kongeHge  Privilegium,  ved  den  Tillid  og  det 
Ry,  han  kunde  glæde  sig  ved  hos  alle  Lag  af  Befolkningen,  og 
yderligere  støttet  ved  sit  Venskabsforhold  til  fremragende  og  for- 
maaende  kjøbenhavnske  Kolleger,  saaledes  fornemmelig  til  sin  sam- 
tidige Meddiscipel  hos  Clausen  H.  F.  Wohlert,  kunde  han  tage  sig 
disse  Angreb  og  Klager  let.  Hans  Anseelse  som  Praktikus  blev 
bestandig  større,  og  mellem  de  kirurgiske  Avtoriteter,  som  den 
(1756)  nyudnævnte  Overkirurg  paa  Frederiks  Hospital  i  Følge  sin 
Instrux  skulde  tilkalde  i  vanskelige  Tilfælde,  figurerer  ogsaa  S.s 
Navn.  Han  fik  Tilbud  om  at  blive  Livkirurg  og  Kammertjener 
hos  Frederik  V,  men  frabad  sig  Stillingen;  han  vilde  kun  være 
privat  Praktikus  og  vedblev  firemdeles  at  virke  som  saadan  i  største 
Udstrækning,  saa  at  han  kunde  efterlade  sig  en  meget  betydelig 
Formue,  skjønt  han  i  sit  1736  indgaaede  Ægteskab  med  Mette 
Mossin,  Datter  af  den  bekjendte  Sognepræst  til  Nicolai  Kirke  Hans 
M.  (XI,  480),  fik  en  stor  Børneflok. 

Riegels  hædrer  ham  med  Betegnelsen  «Litteratus  chirurgust 
og  nærer  n^egen  Sympathi  for  Avtodidakten,  der  ogsaa  paa  sær- 
deles hæderlig  Maade  havde  banet  sig  Vej  til  en  anset  Lægestil- 
ling og  vistnok  havde  tilegnet  sig  ikke  ringe  Kundskaber  ved 
Siden  af  sin  store  praktiske  og  operative  Færdighed.  Han  havde 
ogsaa  den  Ære  paa  sine  gamle  Dage  at  blive  optaget  som  Med- 
lem i  det  177 1  af  Tode  stiftede  mediko-kirurgiske  Disputereselskab, 
hvor  han  sad  sammen   med   saa   ansete  Repræsentanter  for  Læge- 

videnskaben  som  Berger  og  v.  Berger,  Kratzenstein,  Hennings, 
Jensenius  og  Wohlert.  Litterære  Præstationer  foreligger  der  dog 
ikke  fra  hans  Haand.     Han  døde  28.  Juni  1777. 

Ingerslev,  Danmarks  Læger  og  Lægevsesen  II,  349  f.  Herholdt  og  Mansa, 
Saml.  t  d.  dsk.  MedicinalbisU  S.  1 24  ff.  J.  Petersen,  Den  danske  Lægevidenskab 
1700—50  S.  233.  Jul  Petersen. 

Schønheyder,  Johan  Franciscus  Gottlieb,  1773 — 1850,  Rente- 
kåmmerdirektør,  var  en  Søn  af  ovennævnte  Biskop  Johan  Chri- 
stian S.  Han  fødtes  11.  Jan.  1773  i  Kjøbenhavn,  blev  1789  Stu- 
dent fra  Throndhjems  lærde  Skole  og  1792  juridisk  Kandidat.  1793 
udnævntes  han  til  Læsesekretær  i  Højesteret,  1798  til  Protokolsekre- 
tær sammesteds  og  1800  til  Justitiarius  samt  Assessor  i  Kjøbenhavns 
Søret,  der  under  Krigen  med  England  1807 — 14  som  Domstol  for 
Prisesageme  fra  Sjællands  Stift,  efter  1810  tillige  fra  Laaland-Fal- 
sters  Stift,  udfoldede  en  betydelig  Virksomhed.  Da  Rigsbanken 
oprettedes  1813,  blev  han,  der  ved  Siden  af  sin  anerkjendte  juri- 
diske Dygtighed  besad  stor  finansiel  og  økonomisk  Indsigt,  en  af 
Bankens  Direktører  og  denomineredes  samtidig  til  Assessor  i  Højeste- 
ret, i  hvilken  Stilling  han  i  Begyndelsen  af  1820  fik  fast  Ansæt- 
telse; men  faa  Maaneder  efter  overtog  han  paa  Kongens  indtræn- 
gende Anmodning  Embedet  som  Stiftamtmand  over  Viborg  Stift, 
i  det  han  dog  forbeholdt  sig  Ret  til  paa  ny  at  indtræde  i  Højeste- 
ret. Efter  en  iiaarig  fortjenstfuld  Virksomhed  som  Stiftamtmand 
kaldedes  han  183 1  til  at  afløse  Møsting  som  Direktør  for  Rente- 
kammeret. Tillige  blev  han  samtidig  2.  Deputeret  for  Finanserne 
samt  Medlem  af  den  bestandige  Kvægsygekommission  og  (indtil 
1843)  ^^  Direktionen  for  Stutterivæsenet  og  Veterinærskolen.  1845 
afskedigedes  han  fra  sine  Embeder,  af  hvilke  Direktoratet  for  Rente- 
kammeret nu  overtoges  af  selve  Finansministeren  som  Præsident, 
og  udnævntes  samtidig  til  Gehejmekonferensraad.  1809  havde  han 
faaet  Titel  af  Justitsraad,  1813  af  Etatsraad;  1828  var  han  bleven 
Kommandør  af  Danebrog  og  1836  Storkors  af  samme  Orden.  Han 
døde  II.  April  1850  i  Kjøbenhavn.  —  1799  ^^^^  han  gift  med 
Engelke  Marie  Smith  (døbt  2.  Marts  1770  paa  Frederiksberg,  f  12. 
Maj  1847  i  Kjøbenhavn),  en  Datter  af  Sognepræst  i  Ringsted,  Dr. 
theol.  Morten  S.  og  Mette  Kirstine  f.  Petersen.         G,  Kringelbach. 

Schønheyder,  Johan  Henrich,  1744 — 1831,  Læge.  Han  var 
som  en  Søn  af  ovennævnte  Joh,  Franciscus  Gottlieb  S.  født  i  Kjø- 
benhavn  7.  Juni  1744,   blev  ved  privat  Dimission  Student  allerede 

1757  (med  Udmærkelse),  lagde  sig  med  B.  Buchwald  som  privat 
Præceptor  efter  Medicinens  Studium  og  vandt,  da  Universitetet 
under  Pontoppidans  Styrelse  første  Gang  (1762)  uddelte  Præmier 
til  de  studerende,  Prisen  for  den  medicinske  Opgave.  1765  til- 
traadte  han  sammen  med  Tode  en  Studierejse  med  længere  Op- 
hold dels  i  Leiden,  dels  i  London  og  Edinburgh  —  hvor  han  blev 
Medlem  af  det  medicinske  Selskab  og  til  dets  Acta  gav  nogle 
Meddelelser  — ,  vendte  1768  tilbage  til  Kjøbenhavn  og  fik  efter  at 
have  ladet  sig  examinere  af  Fakultetet  s.  A.  den  medicinske  Dok- 
torgrad. Som  hørende  til  Lægevidenskabens  unge  Elite  var  han 
1772  en  af  det  medicinske  Selskabs  Stiftere  og  fremkom  her  i  den 
følgende  Tid  hyppig  med  mindre,  navnlig  kasuistiske,  Meddelelser, 
men  blev  i  øvrigt  hurtig  optagen  af  privat  Praxis  og  af  forskjel- 
lige  Lægestillinger,  han  udnævntes  til.  1770  blev  han  Medikus  ved 
Søkadetteme  —  en  Post,  han  dog  1772  afstod  til  Aaskow  — ,  s.  A. 
Læge  ved  den  nyoprettede  almindelige  Plejeanstalt,  1773  ved  Wai- 
senhuset  og  tillige  ved  det  udvidede  og  til  Ladegaarden  tilbage- 
flyttede  St.  Hans  Hospital. 

Naar  han  i  disse  Stillinger  som  Fattiglæge  ikke  har  faaet 
noget  ublandet  godt  Lov,  men  der,  endog  i  hans  tidligste  Praxis- 
periode  (1772),  rejstes  tilsyneladende  graverende  Klager  mod  ham 
for  Forsømmelighed  over  for  de  fattige  syge,  hænger  dette  vistnok 
sammen  med,  at  hans  Interesser  spredte  sig  over  fjæmt  fra  Medi- 
cinen liggende  Felter  og  vendte  sig  til  Belletristikken  imder  Ind- 
virkning af  Tidens  aandelige  Bevægelser  og  hans  Venskabsforbindel- 
ser  med  flere  af  de  unge  Bannerførere.  1779 — 84  redigerede  han 
sammen  med  den  polemiske  Theolog  L.  Smith  « Almindelig  dansk 
Litteraturjournal*  (kritisk  Appendix  til  « Almindelig  dansk  Biblio- 
thek>),  der  var  nær  knyttet  til  det  danske  Litteraturselskab  og  i 
sine  udførlige  kritiske  Indlæg  gjorde  skarp  Front  mod  det  norske 
Selskab.  Men  i  øvrigt  laa  det  ikke  for  S.  at  tage  fremskudt  Del 
i  Tidens  aandelige  og  litterære  Brydninger;  han  begrænsede  sig 
senere  væsentlig  til  at  være  en  fredelig  og  smagfold  metrisk  Over- 
sætter af  store  klassiske  Digteres  Værker,  saaledes  Miltons  «Det 
tabte  Paradis »  (1790),  «Det  gjenvundne  Paradis »  (1792),  Racines 
«Athalia»,  der  i  Foraaret  1790  strax  efter  Oversættelsens  Frem- 
komst opførtes  med  Schulz'  Musik  til  Mellemsangene,  men  ved 
daarlig  Udførelse  ingen  Lykke  gjorde.  End  videre  udgav  han 
Oversættelser  af  Virgils  cÆneide*  (1814)  og  af  Miltons  «Samson» 
(1815).     Ogsaa  en  Del  originale  Digte  har  han  publiceret,   navnlig 

i  « Minerva*,  ligeledes  af  meget  fredelig  Natur;  et  af  dem  er  en 
Kantate  i  Anledning  af  Kronprinsens  Formæling,  med  Musik  af 
Kunzen.  Han  hørte  stadig  til  de  frisindede,  men  loyale  Borgere, 
hvad  han  ogsaa  viste  ved  sit  i  Datidens  Paskviller  omtalte  og  haa- 
nede  Vinduestransparent  i  sin  Bopæl  paa  Nørregade  ved  Kron- 
prinsens Hjemkomst  fra  det  svenske  Felttog  i  Dec.   1788. 

I  øvrigt  vedblev  han  at  virke  som  anset  og  stærkt  beskæftiget 
Læge.  1782  fik  han  Professortitelen.  Ved  Omordningen  af  Kjø- 
benhavns Fattigvæsen  1799  blev  han  Distriktslæge  i  2  store  Di- 
strikter (samtidig  Læge  ved  Vartov),  men  fik  Tilladelse  til  at  holde 
en  Amanuensis  til  Hjælp,  og  1806  fritoges  han  for  al  egentlig  Fattig- 
lægegjeming  og  forpligtedes  kun  til  at  staa  til  Fattigvæsenets  Raa- 
dighed  med  sine  Kundskaber  og  Erfaring.  1802  blev  han  Medlem 
af  CoUegium  medicum,  1803  af  det  nyindrettede  SundhedskoUegium, 
s.  A.  Æresmedlem  af  det  medicinske  Selskab,  181 1  Hofmedikus. 
Ved  sit  50  Aars  Doktorjubilæum  (23.  Nov.  1818)  hædredes  han  ved 
en  stor  Fest,  hvor  det  medicinske  Fakultets  Decanus,  J.  S.  Saxtorph, 
overrakte  ham  et  Jubeldoktordiplom,  og  hvor  hans  Ven  Pram  holdt 
en  pompøs  Festtale,  der  sammen  med  Festsangene  af  Rahbek  og 
Dampe  publiceredes  i  Trykken,  ligesom  «Nyt  Bibliothek  for  Læger » 
hædrede  ham  ved  en  udførlig  Biografi  (af  Wendt),  ledsaget  af  hans 
Portræt  i  Stentryk.  Tilfreds  med  denne  ret  straalende  Karriere 
var  han  dog  ikke,  han  forlangte  end  mere;  han  ses  saaledes  at 
have  været  meget  bitter  over,  at  J.  Bang  (I,  483)  1801  blev  fore- 
trukken for  ham  som  Viceborgmester  i  Kjøbenhavn,  og  at  han  i 
1806  efter  Aaskows  Død  ej  opnaaede  at  blive  kongl.  Livmedikus. 
Hans  Død  indtraf  25.  Maj  1831.  —  Han  indgik  1774  Ægteskab 
med  Elisabeth  Magdalene  Esmarch  (f  1777),  og  1777  nyt  Ægte- 
skab, med  Pauline  Charlotte  Hyllested  (f  1834),  Datter  af  Overvisitør 
ved  Kjøbenhavns  Toldkammer  Poul  H. 

Ingerslev,  Danmarks  Læger  og  Lægevæsen  II,  545  ff.  Smith  og  Bladt, 
Den  danske  Lægestand,  4.  Udg.  Erslew,  Forf.  Lex.  Nyt  Bibi.  f  Læger  IV. 
Ved  Høitideligholdelsen  af  Dr.  og  Prof.  J.  H.  S.s  Doctorpromotions  50.  Aarsdag 
(1819).  Baden,  Christian  VII's  Regjerings  Aarbog  S.  137  f.  N.  M.  Petersen,  Den 
dsk.  Lit  Hist,  2.  Udg.,  V,  i,  248.     Danske  Mag.  5.  R.  IV,  376  f. 

Jul,  Petersen. 

Schønheyder,  Johan  Martin,  1752 — 1831,  Kammeradvokat, 
var  en  Broder  til  ovennævnte  Professor  Johan  Henr.  S.  Han 
fødtes  4.  Febr.  1752  i  Kjøbenhavn,  blev  1765  Student  og  1772  juri- 
disk Kandidat.     S.  A.  udnævntes   han  til  Prokurator  ved  Hof-  og 

Stadsretten ;  1774  fik  han  Bestalling  som  Højesteretsadvokat,  og 
1785  beskikkedes  han  tillige  til  Kammeradvokat,  hvilken  Stilling 
han  beklædte  indtil  1828,  da  han  paa  Grund  af  svækket  Helbred 
efter  eget  Ønske  opgav  den  og  samtidig  udnævntes  til  extraordinær 
Assessor  i  Højesteret.  Han  døde  9.  Juli  1831  i  Kjøbenhavn.  1803 
havde  han  faaet  Titel  af  Justitsraad,  1805  af  Etatsraad  og  1822  — 
da  han  under  stor  Deltagelse  fejrede  sit  5oaarige  Embedsjubilæum 
—  af  Konferensraad.  Han  var  en  overmaade  skarpsindig  og  vel- 
talende Mand,  der  ikke  alene  for  Regeringen,  men  ogsaa  for  pri- 
vate førte  et  betydeligt  Antal  notable  Sager  og  i  øvrigt  i  en  lang 
Aarrække  var  en  højt  skattet  Raadgiver  for  sit  store  Klientel.  For 
Kunst  og  Litteratur  nærede  han  en  levende  Interesse  og  var  navn- 
lig en  ivrig  Holberg-Dyrker.  Han  var  gift  med  Johanne  Margrethe 
f.  Smith  (døbt  i  Søborg  18.  Dec.  1758,  f  26.  Okt.  1822),  en  Datter 
af  Sognepræst,  Dr.  theol.  Morten  S.  og  Mette  Kirstine  f.  Petersen. 
Erslcw,  Forf.  Lex.  Q.  Knngclbach. 

Schønheyder,  Ulrich  Anton,  1775 — 1858,  Søofficer,  Søn  af 
ovennævnte  Biskop  Joh.  Chr.  S.,  er  født  22.  Juni  1775.  Han  blev 
Sekondlieutenant  i  Marinen  1793,  Premierlieutenant  1798,  Kapitajn- 
lieutenant  1808,  Kapitajn  181 2,  Kommandørkapitajn  1817,  Komman- 
dør 1834,  Kontreadmiral  1836,  Viceadmiral  1848  og  afgik  med  Titel 
af  virkelig  Admiral  185 1.  Fra  1802 — 7  gjorde  S.  Tjeneste  ved  Sø- 
opmaalingen,  hvor  han  viste  sig  meget  virksom;  fi-a  1808 — 11  var 
han  Chef  for  en  Afdeling  Kanonbaade  o.  1.  ved  Fyn  og  gjorde 
sig  her  ved  forskjellige  Lejligheder  fordelagtig  bemærket  dels  ved 
Erobring  af  engelske  Konvoiskibe,  dels  ved  Angreb  paa  fjendtlige 
Orlogsmænd,  saaledes  1808,  da  han,  efter  at  have  været  detacheret 
til  Holsten  for  at  overføre  de  franske  Tropper,  (i  Avg.)  bemæg- 
tigede sig  den  engelske  Brig  cTigress*  og  senere  (i  Sept.)  en  Kanon- 
baad  i  Store  Bælt.  1809  fangede  han  et  Detachement  engelske 
Søfolk  paa  Romsø  og  fordrev  Fregatten  « Penelope*  fra  sin  Sta- 
tion. 181 1 — 12  var  S.  en  Tid  Kommandant  paa  Christiansø,  men 
overgik  snart  efter  til  den  norske  Sødefension,  blev  Chef  for  Brig- 
gen «Allart>  og  udmærkede  sig  ligeledes  her.  Ved  Krigens  Slut- 
ning udbetaltes  der  ham  ikke  mindre  end  iiooo  Rdl.  i  Prisepenge. 
1815 — 18  var  han  som  Chef  for  Briggen  « Bomholm*  først  i  Mid- 
delhavet, hvor  han  sluttede  en  Fredstraktat  med  Tripolis,  senere  i 
Vestindien,  hvor  han  forstærkede  Forsvaret  ved  Indkjøb  af  Skon- 
nerterne «Macaria»  og  cSt.  Thomas*.     1822 — 24  gjorde  S.  Tjene- 


Digitized  by  VjOOQ  IC 


Schønheyder,   Ulr.  Ant.  ^^^ 

ste  som  Interimsgouveraør  i  Trankebar.  1829  blev  han  3.  Depu- 
teret og  1834  2.  Deputeret  i  Admiralitetet,  s.  A.  Chef  for  Linje- 
skibet < Dronning  Marie »  paa  Besejling,  1833  Direktør  for  Søetatens 
Hospital;  i  disse  Stillinger  forblev  han  til  1846,  hvorefter  han  op- 
hørte at  virke  aktivt.  Hans  Død  indtraf  21.  April  1858.  —  S., 
der  blev  dekoreret  med  Danebrogsordenens  Kommandørkors  1824 
og  med  dens  Storkors  1841,  blev  1813  gift  med  Christiane  Clausine 
Hansen  (f.  16.  Avg.  1792  f  6.  Marts  1859),  Datter  af  Biskop  Peder 
H.  (VU,  36).  C.  With. 

Schønnebøl,  Erik  Hansen,  o.  1540  —  o.  1592,  var  en  fat- 
tig Adelsmand  fra  Fyn,  som  i  1560-Aarene  drog  til  Norge,  hvor 
hans  Morbroder  Christoffer  Eriksen  (Bernhoft,  f  1563)  havde  en 
Forlening  (Bakke  Kloster)  og  var  indgiftet  i  den  nordlandske  Fa- 
milie Benkestok.  E.  H.  blev  1565  gift  i  Bergen  med  sin  Mor- 
broders Enkes  Søster  Brynilda  og  fik  med  hende  Gods  i  Norge, 
som  han  efter  Hustruens  og  et  Barns  Død  arvede.  Han  blev 
ogsaa  Foged  paa  Nordmøre  og  fik  o.  1570  som  selvstændigt  Len 
Lofoten  og  Vesteraalen  indtil  1579;  han  blev  senere  boende  i 
Vesteraalen,  i  det  en  af  de  følgende  Lensherrer  overdrog  ham 
Fogderiet  her.  Han  døde  barnløs  efter  1591,  men  før  1595,  hvor- 
efter hans  Gods  deltes  mellem  hans  Hustrus  Slægt  og  hans  yngre 
Broder  Peder,  som  var  Lagmand  i  Nordland  og  fortsatte  Slægten 
i  Norge.  E.  H.  havde  i  sin  Ungdom  foretaget  Sørejser  i  Syd- 
evropa,  men  opholdt  sig  sin  meste  Tid  i  Nordland,  i  hvis  haarde 
Klima  han  maatte  foretage  hyppige  Sørejser  og  derved  lærte  Landet 
og  Folket  at  kjende.  Han  forfattede  i  1591  en  «Lofotens  og 
Vesteraalens  Beskrivelse*,  som  er  trykt  2  Gange  i  det  19.  Aar- 
hundrede  og  navnlig  giver  en  livlig  Skildring  af  Lofotens  Fiskerier. 

(Norsk)  Hist.  Tidsskr.  2.  R.  IV,  190  ff.  303  f.  Hist.-topogr.  Skrifter  om 
Norge,  udg.  ved  G.  Storm,  S.  177  ff.  Gustav  Storm. 

Schønnebøl  (Schiønnebøll),  Ulrik  Frederik,  1705 — 69,  Præst, 
er  født  paa  Møen,  hvor  Faderen,  Schoutbynacht  Hans  S.,  var  Direk- 
tør for  Navigationsskolen  og  Indrulleringschef.  Han  var  af  gammel 
norsk  Adel.  Moderen  hed  Josina  Maria  f.  Macody.  Han  depone- 
rede fra  Sorø  1723  og  blev  længe  liggende  i  Kjøbenhavn,  hvor 
han  1727  tog  Attestats  og  udgav  flere  Disputatser.  1734  blev  han 
Lærer  for  P.  F.  Suhm,  der  omtaler  ham  som  en  alvorlig  og  god 
Mand.      1736   blev   han   ansat   som    Præst   ved  Zions   Menighed   i 

Dansk  biogr.  Lex.     XV.  Avg.   1901.  29 

Trankebar,  hvorfra  han  vendte  hjem  1753.  Aaret  efter  blev  han 
Præst  til  Søndre  Frederikshald  med  Id,  hvor  han  døde  19.  Juni 
1769.  I  Trankebar  skrev  han  en  liden  Katekismus,  «Saliggj øreisens 
Orden »,  der  i  formel  Henseende  afviger  fra  Luthers,  da  den  intet 
har  om  Loven.  Den  er  ellers  udmærket  ved  Korthed  og  Tydelig- 
hed. Dens  første  Halvdel  er  oversat  fra  Missionærernes  kateketiske 
Bog,  medens  anden  Halvdel  —  24  Spørgsmaal  med  Svar  i  Skrift- 
steder —  er  S.s  eget  Arbejde.  Han  tilhørte  den  gamle  orthodoxe 
Skole  og  roses  af  Biskop  Nannestad  som  en  tro  og  redelig  Præst. 
Gift  I.  med  en  Datter  af  Chr.  Pauch,  Kommandant  paa  Dansborg, 

2.  med  Anna  Juditta  f.  Soetmann  (f  17 16  f  6.  Marts  1792). 

Stamtavle  ov.  Fam.  Bernhoft  (1885)  S.  xiv.  £)^  Thrap, 

Schøning,  Carl  Frederik,  1816 — 77,  Officer,  fødtes  10.  Jan. 
1816  paa  Frederiksværk,  hvor  hans  Fader,  senere  Oberst  og  Kom- 
mandant paa  Bomholm,  Peter  Henrik  S.  (f  1866)  var  tjenstgjø- 
rende;  Moderen  hed  Ane  Cathrine  f.  Borgen.  Han  kom  1834  ind 
paa  den  kongl.  militære  Højskole,  gjennemgik  dens  yngste  Klasse 
og  blev  i  1836  ansat  ved  2.  jyske  Infanteriregiment  som  Sekond- 
lieutenant  med  Aldersorden  fra  1834  samt  i  1842  som  Premierlieute- 
nant  ved  2.  Infanteribataillon.      I  1848  rykkede  han  i  Felten  med 

3.  Reservejægerkorps-,  han  udmærkede  sig  strax  ved  Bov,  saa  han 
erholdt  Ridderkorset  af  Danebrog  faa  Dage  efter,  og  deltog  i  Sla- 
get ved  Slesvig  og  Fægtningerne  ved  Nybøl  og  Dybbøl  som  Kom- 
pagnikommandør. I  det  følgende  Aar,  da  han  forfremmedes  til 
Kapitajn  af  2.  Klasse,  kom  han  til  2.  Infanteribataillon,  deltog  i 
Kampen  ved  Adsbøl  samt  i  Slaget  ved  Fredericia,  under  hvilket 
han  under  Kampen  paa  Igumskansen  udmærkede  sig  saaledes,  at 
han  benaadedes  med  Sølvkorset.  Aaret  efter  var  han  med  i  Kam- 
pen ved  Helligbæk  og  i  Slaget  ved  Isted  og  udnævntes  i  1852  til 
Kapitajn  af  i.  Klasse.  1863  kom  han  til  13.  Bataillon  og  deltog 
i  Krigen  1864,  under  hviken  han  erholdt  Majors  Karakter  og  An- 
ciennitet og  blev  Bataillonskommandør,  først  ved  13.,  fra  Maj  ved 
22.  Regiment;  1867  blev  han  Oberst  og  Chef  for  13.  Bataillon. 

Hans  Dygtighed  som  Fører  bevirkede,  at  han  allerede  i  1861 
var  bleven  Medlem  af  en  Kommission,  der  skulde  indgive  Forslag 
til  Linjeofficerernes  fremtidige  Uddannelse,  medens  han  i  1866  blev 
Formand  for  en  Kommission,  der  havde  at  udarbejde  et  Felt- 
tjenestereglement  for  Fodfolket.  Aaret  efter  fik  han  det  Hverv  at 
udarbejde  et  nyt  Exercerreglement,   og  desuden  blev  han  Medlem 

af  flere  andre  Kommissioner,  deriblandt  den  af  1870  til  Udarbejdelse 
af  et  Lovforslag  om  en  ny  Straffelov  for  Hæren.  I  187 1  blev  han 
Chef  for  23.  Bataillon  og  anvendtes  Aaret  efter  som  Chef  for  2. 
L^jrbrigade,  ligesom  han  ogsaa  varetog  Tjenesten  som  Souskomman- 
dant  i  Kjøbenhavn,  hvomæst  han  i  1873  udnævntes  til  Kommandør 
af  Danebrog  af  2.  Grad.  Endelig  var  han  i  1875  Medlem  af  en 
Kommission  til  Udarbejdelsen  af  c  almindelige  Regler  for  Troppe- 
føring  i  Felten*.  Sin  rige  Erfaring  paa  Hæradministrationens  Om- 
raade  nedlagde  han  i  cBataillons-  og  Kompagnitjenesten  ved  den 
danske  Armé»  (I — IV,  1861 — 75),  en  Haandbog,  som  blev  meget 
benyttet.  Endnu  i  Sommeren  1876  var  han  atter  Chef  for  2.  Lejr- 
brigade;  men  26.  April  1877  afbrød  Døden  hans  Løbebane.  —  8. 
Marts  185 1  havde  han  indgaaet  Ægteskab  med  Emma  Heloise 
Victorine  Kofoed,  Datter  af  Justitsraad  Johannes  Michael  K.,  Kon- 
torchef i  Hof  og  Stadsretten.  F.  N,  Nieuwenhuis. 

Schøning,  Gerhard,  1722 — 80,  Historiker,  var  født  2.  Maj 
1722  paa  Gaarden  Skotaas  i  Buksnæs  Præstegjæld  (Lofoten)  og 
Søn  af  Handelsmand  og  Tiendeforpagter  Andreas  S.  og  Martha  f 
Ursin,  en  Præstedatter.  Efter  foregaaende  Undervisning  af  et  Par 
Præster  kom  han  1739  i  Throndhjems  Skole,  hvis  Rektor  den  Gang 
var  den  udmærkede  Skolemand  Benjamin  Dass  (IV,  200).  Han  var 
saa  heldig  at  blive  denne  Mands  Yndling  og  gjorde  under  ham 
store  Fremskridt.  I  1742  kom  han  til  Universitetet,  tog  1744  theolo- 
gisk  Examen  og  1748  Magistergraden,  men  havde  dog  allerede  som 
Student  trods  trange  Kaar  ved  Siden  af  klassisk  Filologi,  hvori 
han  drev  det  meget  vidt,  med  Forkjærlighed  dyrket  Historien. 
Det  var  H.  Gram,  der  gav  ham  de  videnskabelige  Impulser,  og 
han  havde  af  denne  faaet  Løfte  om  at  blive  Amanuensis  ved  det 
store  kongl.  Bibliothek,  hvoraf  der  dog  ikke  blev  noget,  da  Gram 
døde  1748.  I  1750  betraadte  han  Forfatterbanen,  og  i  1751  udkom 
hans  for  den  Tid  mærkelige  Arbejde  « Forsøg  til  de  nordiske 
Landes,  særdeles  Norges,  gamle  Geografi*,  udgivet  af  Danske  Sel- 
skab, i  hvilket  S.  netop  da  optoges.  S.  A.  blev  han  Rektor  i 
Throndhjem,  i  det  Dass,  med  hvem  han  til  dennes  Død  stod  i 
den  intimeste  Forbindelse,  oplod  ham  dette  Embede  imod  en  aar- 
lig  Afgift. 

Som  bekjendt  rejste  S.  op  til  Throndhjem  ledsaget  af  Suhm, 
der  forblev  netop  lige  saa  længe  der  oppe  som  han,  og  disse  2 
lærde  kom  til  at  leve  sammen  i  disse  sine  kraftigste  Aar  imder 

daglig  Omgang  og  gjensidig  Paavirkning.  De  delte  saa  at  sige 
Rigernes  Historie  mellem  sig  og  udgave  fra  Throndhjem  i  Forening 
sine  « Forbedringer  til  den  gamle  danske  og  norske  Historie »  (1757). 
Da  Gunnerus  1758  var  bleven  Biskop  i  Throndhjem,  indbød  han 
de  2  Historikere  til  med  ham  at  grundlægge  et  norsk  Videnskabs- 
selskab,  og  i  dettes  Skrifter  meddelte  nu  S.  forskjellige  Afhand- 
linger og  udgav  derhos  1762  sit  klassiske  Skrift  om  Throndhjems 
Domkirke,  der  vidner  om  et  for  den  Tid  enestaaende  Kjendskab 
til  Middelalderens  Diplomer.  Hvad  der  dog  gjorde  mest  Opsigt 
og  skaflfede  ham  størst  Anseelse,  skjønt  det  nu  for  længst  er  glemt, 
var  det  lærde  Arbejde  «0m  de  gamle  Grækeres  og  Romeres  Kund- 
skab om  de  nordiske  Lande »,  der  fremkom  i  det  danske  Viden- 
skabsselskab,  i  hvilket  han  var  indvalgt  1758. 

Som  Rektor  virkede  S.  med  Dygtighed  og  Nidkjærhed,  men 
han  trivedes  dog  ikke  ved  Skolegjerningen,  der  i  Begyndelsen  ogsaa 
blev  ham  ubehagelig  paa  Grund  af  Biskop  Nannestads  herskesyge 
Indblanding  i  hans  Embede.  Da  nu  Suhm  besluttede  at  forlade 
Throndhjem,  modtog  S.  gjæme,  skjønt  han  tabte  derved  i  Ind- 
komster, en  Kaldelse  til  Professor  i  Veltalenheden  (Latin)  og  Hi- 
storie i  Sorø  og  tiltraadte  dette  nye  Embede  1765.  Han  havde 
nu  mere  Tid  til  sin  Raadighed,  end  Rektoratet  havde  levnet  ham, 
og  brugte  flittig  sin  Pen.  Han  fortsatte  den  nys  nævnte  Afhandhng 
i  Videnskabernes  Selskabs  Skrifter  med  flere  lignende,  der  vakte 
Opsigt  i  Tyskland  og  bragte  ham  i  en  Polemik  med  A.  L.  Schløsser. 
I  1769  kom  hans  Værk  «0m  de  norskes  og  en  Del  andre  nordiske 
Folks  Oprindelse »,  der  var  at  betragte  som  en  Indledning  til  det 
Hovedværk,  der  havde  staaet  som  hans  Livs  Maal  lige  fra  Ung- 
dommen, nemlig  en  stor  Norgeshistorie,  der  skulde  omfatte  hans 
Fødelands  Fortid  lige  fra  Hedenold  til  den  nyere  Tid.  Dette  Skrift 
er  mærkeligt  derved,  at  den  Theori  om  Nordmændenes  Indvan- 
dring som  et  allerede  for  sig  existerende  Folk  ad  en  nordlig  Vej, 
der  i  det  19.  Aarhundrede  fremsattes  af  Keyser  (1839)  og  forfægtedes 
af  Munch  (men  senere  fiildstændig  er  opgiven),  allerede  her  findes 
fiildt  udviklet,  skjønt  Keyser  og  Munch  ganske  ignorerede  det,  om 
de  for  øvrigt  have  været  opmærksomme  derpaa.  2  Aar  efter  be- 
gjoidte  han  ogsaa  Udgivelsen  af  dette  sit  Hovedværk,  hvis  i.  Bind 
udkom  177 1. 

I  Værkets  Interesse  fandt  han  imidlertid  en  Rejse  i  Norge, 
af  hvilket  han  hidtil  kun  kjendte  faa  Egne  uden  for  Nordland  og 
Throndhjems  By  gjennem  Selvsyn,  at  være  højst  ønskelig,  og  hans 

Velyndere,  især  vistnok  Suhm  og  Luxdorph,  formaaede  ogsaa  at 
sætte  igjennem,  at  der  gaves  ham  en  Rejseunderstøttelse,  og  han 
tilbragte  nu  fra  1773  en  længere  Tid  i  Norge,  især  i  sit  gamle 
Hjem  Throndhjems  Stift;  derpaa  berejste  han  Gudbrandsdalen, 
Hedemarken  og  Egnen  ned  til  Christiania.  Han  udarbejdede  natur- 
ligvis en  nøjagtig  Beskrivelse  over  denne  Rejse,  den  første,  der 
overhovedet  har  fundet  Sted  i  Norge  i  historisk  og  antikvarisk 
Øjemed,  men  kun  2  Hæfter  bleve  trykte  (1778 — 82),  den  større 
Del  henligger  i  Haandskrift. 

Aarsagen  til,  at  kim  en  mindre  Del  af  Norge  blev  besøgt, 
var  den,  at  han  i  Christiania  modtog  den  Efterretning,  at  Kongen 
23.  Avg.  1775  havde  udnævnt  ham  til  (iehejmearkivar  efter  den  8 
Dage  i  Forvejen  afdøde  Langebek.  Han  fik  Befaling  til  strax  at 
tiltræde  Embedet  og  kom  altsaa  til  at  forlade  Norge.  Helst  havde 
han  vistnok  helt  helliget  sig  dl  sit  Hovedværk,  men  nu  paalagdes 
det  ham  at  udgive  cHeimskringla*,  der  hidtil  kun  forelaa  trykt  i 
Svenskeren  Peringskølds  Udgave.  S.,  der  længe  havde  studeret 
den  islandsk-norske  Oldlitteratur  og  i  sin  Tid  tæpkt  at  udgive 
« Kongespejlet »,  tog  fat  paa  dette  Arbejde  og  fik  de  2  første  og  en 
Del  af  det  3.  Bind  af  den  store  Folioudgave  (1777  fF. )  i  Stand  paa  en 
for  den  Tid  antagelig,  men  for  en  senere  naturligvis  mindre  tilfreds- 
stillende Maade.  Med  Fortsættelsen  af  sin  Norgeshistorie  naaede 
han  des  værre  ikke  længere  frem  end  til  995,  hvor  3.  Del,  der 
først  udkom  efter  hans  Død,  standser.  S. s  Helbred  havde  næppe 
nogen  Sinde  været  egentlig  stærk,  i  sine  sidste  Aar  var  han  syge- 
lig og  døde  allerede  18.  Juli  1780  (samme  Dag  som  Hielmstieme). 
Det  antoges,  at  det  hyppige  Ophold  i  Arkivets  kolde  Rum  havde 
fremskyndet  hans  Død.  Han  havde  siden  1756  været  gift  med 
Frederikke  f.  Hveding,  Datter  af  Byskriver  i  Throndhjem  Jens  H. 
Ægteskabet  havde  været  barnløst;  Enken  døde  i  Stavanger  hos 
sin  derværende  Broder  1788. 

Paludan-Muller  har  med  Føje  kaldt  S.  «en  af  de  lærdeste 
Historikere,  Norden  har  haft>.  Hans  Skrifter  bære  Vidnesbyrd 
om  en  ganske  overordentlig  Belæsthed  og  Litteraturkundskab.  Her- 
til kom,  at  han  ikke  alene  var  ivrig  for  at  samle  Stof,  men  ogsaa 
omhyggelig  i  Behandlingen  deraf.  Han  var  en  af  sin  Tids  ypperste 
danske  Prosaister.  Men  den  Opgave,  han  havde  sat  sig,  var  for 
stor,  til  at  nogen,  især  paa  den  Tid,  vilde  have  kunnet  magte 
den.  Det  blev  derfor  kun  et  storartet  Tilløb.  Men  det  skal  altid 
erindres,  at  S.  er  den  første  Nordmand,  som  har  givet  sig  i  Færd 

med  den  Opgave  at  skrive  en  udtømmende,  paa  videnskabelig  Forsk- 
ning grundet  Fremstilling  af  sit  Fædrelands  Historie.  —  S.  havde 
dels  selv  samlet,  dels  efter  sin  Ven  Dass  arvet  en  udmærket  histo- 
risk Bogsamling,  der  heldigvis  blev  erhvervet  for  Videnskabsselska- 
bet  i  Throndhjem  og  er  dets  Bibliotheks  egentlige  Stamme.  Hans 
egne  Haandskrifter  bevares  i  det  store  kongl.  Bibliothek,  hans  i 
Norge  erhvervede  Diplomer  ere  afleverede  fra  Gehejmearkivet  til 
det  norske  Rigsarkiv. 

L.  Daae,  G.  S.  (Chra.  1880).  A.  D.  Jørgensen,  De  danske  Rigsarkivers 
Hist.  S.  85  ff.  Z.  Daae. 

Schønning,  jvfr.  Schiønning  (ovfr.  S.  155  fl".)- 

Schørt  (Schort),  Brostrup,  — o.  1703,  Officer,  var  en  Søn 
af  Borgmester  paa  Christianshavn  Jacob  Hansen  Dreier.  S.  for- 
tæller selv,  at  han  1635  fr*  Barnsben  gjorde  Krigstjeneste  i  Hol- 
land, siden,  under  Torstensons  Indfald,  var  først  Fændrik  i  Skaane, 
derpaa  Kapitajnlieutenant  ved  det  gamle  Buchwaldske  Regiment  i 
Holsten,  hvor  han  var  tilstede  ved  Træfningen  ved  Heide.  Efter 
Freden  tjente  han  19  Aar  i  Hessen-Kassel  som  Kapitajn,  Major, 
Oberstlieutenant  og  Kommandant  i  den  fyrstelige  Residens.  Han 
blev  1664  Oberst  over  Feltartilleriet  i  Kurbrandenborg,  1674  Kom- 
mandant i  Fæstningen  Peitz,  1675  Generalmajor  og  fik  1677  Afeked. 
1680  traadte  han  i  dansk  Tjeneste  og  blev  ansat  i  Norge  som 
Overberghauptmand,  Generalmajor  af  Artilleriet  med  Inspektion  over 
hele  det  norske  Artilleri  og  Kommandant  paa  Akershus.  Han  tog 
sig  ivrig  af  de  ham  paalagte  Hverv:  i  Artilleriet  søgte  han  at  ind- 
føre de  nyere  Betragtningsmaader,  for  Bjærgværkerne  udarbejdede 
han  Udkast  til  den  siden  indførte  Bjærgordning;  men  han  var  mis- 
fornøjet med  det  dyre  Liv  i  Christiania  og  kom  i  Strid  med  Felt- 
marskal Wedel,  som  1682  klagede  over  ham  til  Kongen.  S.  blev 
kaldt  til  Kjøbenhavn  og  retfærdiggjorde  sig  saa  fuldstændig  for 
Kongen,  at  denne  gav  ham  Ret  i  Striden  og  paalagde  dem  begge 
at  forliges,  men  dog  1683  forflyttede  S.  til  Gouvemør  over  Fod- 
folket i  Fyn  samt  Fæstningerne  og  Artilleriet  i  Fyn  og  Jylland. 
Han  vedblev  dog  at  være  Overberghauptmand  i  Norge,  men  op- 
holdt sig  mest  i  Kjøbenhavn.  1683  blev  han  Ridder  af  Danebrog, 
1684  Generallieutenant.  Da  Indtægterne  af  Kongsberg  Sølwærk 
vare  aftagne,  indkaldtes,  vistnok  efter  hans  Forslag,  H.  Schlanbusch 
fra  Clausthal  for  at  afgive  Betænkning.  Da  Kongen  1685  rejste  til 
Norge,  fulgte  S.  med  Frue  med.     Der  deltog  han  i  Undersøgel- 

seme  og  Kommissionsforhandlingerne  om  Kongsberg  og  de  andre 
norske  Bjærgværker.  Men  da  Schlanbusch,  fordi  Sølvværket  ved 
at  drives  efter  hans  Forslag  gav  bedre  Udbytte,  blev  udnævnt  til 
Berghauptmand  i  Norge  og  vistnok  tillige  S. s  Gage  reduceret,  skal 
dette  have  været  Grunden  til,  at  S.  1686  udtraadte  af  dansk  Tjene- 
ste. Dog  bad  han  i  1687  Kongen  om  skriftlig  Afsked,  hvilken 
ogsaa  bevilgedes  ham  i  Naade  fra  den  Dag,  han  forlod  Tjenesten. 
Hans  senere  Skæbne  er  ubekjendt.  Efter  tyske  Angivelser  døde 
han  1702,  efter  danske  25.  Marts  1703. 

'  S.  var  gift,  dog  vides  det  ej  med  hvem;  en  Søn  fik  han  an- 
sat som  K^tpitajn  i  Artilleriet  i  Holsten;  denne  fiilgte  ham  ud  af 
Landet.  S.  var  ogsaa  Konstruktør;  han  besørgede  saaledes  før  sin 
Ankomst  nogle  Morterer  støbte  i  Lybek,  lod  i  Norge  støbe  nogle 
Haubitser  og  Kanoner,  og  1684  var  han  paa  Hammermøllen,  hvor 
han  fik  et  Par  Geværmodeller  forfærdigede. 

Allg.  Deutsche  Biographie  XXXIII.  SchOning,  Die  Generale  der  branden- 
burg.  Annee.  Anker,  Biogr.  Data  om  norske  Generalspersoner  S.  229  f.  Biørn, 
Riddere  af  Dannebrog  S.  34.     Brtlnnich,  Kongsberg  Sølvbergverk  S.   194  fT. 

P.  C.  Bang, 

Scythe,  Niels,  1727 — 1811,  lærd  Samler,  fødtes  i  Christians- 
sand  8.  Nov.  1727,  var  Søn  af  Vintapper  Jens  S.  og  Sidsel  Jacobs- 
datter,  blev  Student  1746,  Hører  ved  sin  Fødebys  Skole  1754  og 
tog  Magistergraden  1755.  I  1763  ansattes  han  som  Medhjælper  hos 
Dr.  J.  G.  Erichsen  (IV,  533)  ved  Bestyrelsen  af  Kolonivæsenet  i 
Slesvig.  1770  blev  han  Foged  i  Nedenæs  med  Bopæl  først  i  Lille- 
sand, senere  i  Grimstad.  Tog  1783  Afsked  og  fik  Justitsraads  Titel. 
De  sidste  Leveaar  tilbragte  han  i  Christianssand,  hvor  han  døde 
ugift  18.  Marts  181 1.  Sin  ret  betydelige  Formue  testamenterede 
han  til  en  Stiftelse  for  Borgerenker  i  sin  Fødeby.  S.,  der  besad 
stærke  litterære  Interesser,  samlede  et  anseligt  Bibliothek  og  be- 
skæftigede sig  lige  til  sin  høje  Alderdom  med  Studier  og  med 
Samlinger  til  Christianssands  Bys  og  Stifts  Historie  og  Topografi, 
hvilke  til  Dels  endnu  ere  bevarede.  I  Trykken  har  han  udgivet 
norske  Statskalendere  for  1767 — 69,  de  første  i  sit  Slags,  samt  smaa 
historiske  Bidrag  til  Tidsskrifter  og  Aviser. 

Udvalg  af  Breve  til  Nyerup,  ved  L.  Daae,  S.  81  ff.  (Norsk)  Hist.  Tidsskr. 
2.  R.  III,  49.  A,  E.  Erichsen. 

Sebbelow,  Wincents  Lassen,  1770 — 1841,  norsk  Politiker, 
var  født  i  Danmark  14.  Nov.  1770  og  paastodes  at  være  en  Søn 

af  Christian  VII  med  Støvlet -Cathrine.  Først  var  han  Fændrik 
ved  fynske  Infanteriregiment  fra  1788 — 91,  da  han  gik  af  med 
Lieutenants  Karakter,  tog  saa  dansk-juridisk  Embedsexamen.  Efter 
et  Ophold  i  England  kom  han  til  Bergen,  hvor  han  levede  i  nogle 
Aar;  derefter  bosatte  han  sig  i  Christianssand  som  Handelsmand. 
1810  fik  han  Titel  som  Overkrigskommissær,  men  frasagde  sig  181& 
den  dermed  forbundne  Rang  for  at  undgaa  at  betale  Rangskat, 
medens  hanj  vilde  beholde  Titelen.  1821  blev  han  udnævnt  til 
Krigskommissær  og  boede  som  saadan  senere  i  Lavrvik,  hvor  han 
døde  19.  April  1841.  S.  var  meget  interesseret  som  Politiker;  i 
1814  skrev  han  et  Udkast  til  Grundlov  for  Norge  og  kom  i  181 5 
i  en  litterær  Strid  med  N.  Wergeland  paa  Grund  af  dennes  An- 
greb paa  Christian  Frederik.  181 5  og  følgende  Aar  var  han  en 
frugtbar  Brochureforfatter  paa  det  finansielle  Omraade.  181 8  valg- 
tes han  til  Stortingsmand  og  mødte  atter,  som  Suppleant,  ved  Stor- 
tinget 182 1.  Afvist  som  saadan  blev  han  gjenvalgt  og  mødte  paa 
ny  som  Repræsentant  baade  i  182 1  og  ved  det  overordentlige  Stor- 
ting 1822.  Han  tilhørte  i  182 1  den  videstgaaende  Opposition.  Til 
Trods  for  sin  Evne  til  at  gjøre  sig  bemærket  øvede  han  ingen 
Indflydelse  og  nød  kun  ringe  Anseelse.  Han  var  gift  med  Justine 
Margrethe  f.  Arctander  (f.  1763  f  1826),  Datter  af  Kapitajn  og 
Kjøbmand  i  Christianssand  Just  Nielsen  A. 

Halvorsen,  Norsk  Forf.  Lex.  Yngvar  NUlsen* 

Sebelien,  John,  f.  1858,  Kemiker.  S.  blev  født  i  Kjøben- 
havn  30.  April  1858  som  Søn  af  Tømmermester  Johann  Louis  S. 
(f.  1829  i  Kjøbenhavn,  men  af  tyske  Forældre,  f  1898)  og  Doro- 
thea f.  Grude  (f.  1836  i  Oldeslo);  han  blev  Student  fra  Schnee- 
kloths  Skole  1875,  polyteknisk  Kandidat  i  anvendt  Naturvidenskab 
1 881.  Allerede  i  Skolen  og  især  i  de  første  Studenteraar  havde 
han  læst  en  Mængde  naturvidenskabelig  Litteratur  af  forskjellig  Art 
og  en  Tid  lang  vaklet  mellem  de  biologiske  og  exakte  Fag.  Han 
valgte  vel  de  sidste,  men  hans  biologiske  Studier  fik  dog  en  væsent- 
lig Del  i  den  Maade,  hvorpaa  hans  Liv  senere  formede  sig.  Strax 
efter  sin  Kandidatexamen  blev  han  Assistent  paa  Landbohøjskolens 
Laboratorium  hos  C.  T.  Barfoed  og  vandt  her  Universitetets  Guld- 
medaille  for  en  historisk-kritisk  Opgave  om  Grundstoffernes  Atom- 
tal, et  Arbejde,  han  med  nogle  Ændringer  udgav  paa  Tysk  1884. 
Det  blev  dog  i  en  helt  anden  Retning,  hans  Evner  skulde  udvikle 
sig  og  sætte  Frugt.     Grebet  af  det  storartede  i  Fjords  landøkono- 

miske  Forsøgsmethode  fik  han  Plads  hos  ham  og  uddannede  sig 
under  hans  faderlige  Vejledning  i  Agrikultur-  og  Mejerikemi,  stu- 
derede derpaa  Fysiologi  og  fysiologisk  Kemi  hos  Hammarsten  i 
Upsala,  hvor  han  især  arbejdede  over  Mælkens  Kemi  og  Ægge- 
hvidestoffernes Peptonisering.  En  Følge  af  disse  Studier  blev,  at 
han,  efter  at  have  gjennemgaaet  Mejerilære  hos  Segelcke,  blev  an- 
sat som  Docent  i  Mejerikemi  ved  Ultuna  Landbruksinstitut  i.  Nov. 
1885.  Forholdene  her  synes  i  flere  Henseender  at  have  været 
vanskelige,  og  efter  en  Rejse  til  Paris  og  London  blev  han  1889 
Lærer  i  Fysik  og  Kemi  ved  Aas  Landbrugsskole  i  Norge,  hvor 
han  blev  mødt  med  megen  Sympathi,  og  hvor  han  tog  virksom 
Del  i  de  Forhandlinger,  der  førte  til  Omdannelsen  af  denne  Skole 
til  Norges  Landbrugsskole,  som  fik  rigelige  Bevillinger,  og  hvor  S. 
siden  har  virket  som  c  Overlærere.  Foruden  mindre  Lærebøger  og 
Referater  af  nordisk  Agrikulturkemi  til  tyske  Tidsskrifter  har  S. 
offentliggjort  en  Mængde  originale  Arbejder,  især  i  agrikultur-  og 
mejerikemisk  Retning,  og  med  levende  Interesse  omfattet  de  herhen 
hørende  Forhold  i  sit  nye  Fædreland.  i8qi  valgtes  han  til  Med- 
lem af  Videnskabsselskabet  i  Christiania.  Han  ægtede  1887  Jo- 
hanne Prosch  (f.  1857),  Datter  af  Fuldmægtig  P.  ved  Kjøbenhavns 
Søassuranceforening.  S.  M,  Jørgensen, 

Seber  (ell.  Sebber),  Peder  Hansen,  — 1558,  Prælat,  var 
vistnok  Søn  af  Møntmester  Hans  S.  i  Malmø.  Vaabenmærket  i 
hans  Segl  viser,  at  han  var  af  Adel.  Under  Studier  i  Udlandet 
erhvervede  han  Magistergraden  og  blev  siden  Kannik  i  Lund.  1532 
opholdt  han  sig  en  Tid  i  Rom  som  Lunds  Kirkes  ccausanim  procu- 
rator  et  sollicitator*  ved  Kurien.  I  det  hele  indtog  han  i  Reforma- 
tionstiden  og  senere  en  fremragende  Plads  i  Lunds  Kapitel,  hvor- 
for hans  Navn  hyppig  forekommer  i  Brevskaber  og  Forhandlinger 
fra  hin  Tid.  Et  Vidnesbyrd  om  hans  Forretningstalent  er  det,  at 
det  i  Nov.  1541  lykkedes  ham  ved  et  Besøg  i  Augsburg  at  faa  det 
bekjendte  Fuggerske  Bankierhus  til  at  tilbagebetale  5000  Dukater, 
der  i  sin  Tid  (formodentlig  1532)  vare  deponerede  hos  samme  som 
eventuel  Betaling  for  det  ærkebiskoppelige  Pallium.  Pengene  ind- 
betaltes i  Kongens  Kasse,  og  denne  Bedrift  har  vel  banet  S.  Vejen 
til  Kantordømmet,  der  var  et  af  Domkirkens  Prælaturer.  1544 
mødte  han  i  Kjøbenhavn  som  Udsending  fra  Lunds  Kapitel  ved 
en  Religionssamtale,  der  førte  til,  at  Kapitlet  maatte  bøje  sig  ind 
under   Reformationen.      S.    omtales    som    en    af  dem,    der   gjorde 

Stærkest  Modstand.  Den  Lærdom,  hvormed  han  forfægtede  sin 
Sag,  fandt  dog  samtidig  Anerkjendelse.  Fra  1550  til  sin  Død,  9. 
Okt.  1558,  var  han  Forstander  (Provst)  for  «det  store  Præstegilde* 
i  Lund.  Som  Slægtning  af  den  bekjendte  Malmøborgmester  Jørgen 
Kocks  Hustru,  Sidse  Cortsdatter,  og  som  Exekutor  i  hendes  Bo 
havde  S.  Fortjeneste  af  Ordningen  af  de  store  Legater,  Ægtefolkene 
oprettede  (IX,  324). 

Ny  kirkehist.  Saml.  II,  222.     Rørdam,  Hist  Kildeskrifter  2.  R.  II. 

H,  F,  Rørdam. 

Secher,  Carl  Emil,  1824 — 88,  historisk  Forfatter,  Søn  af  R^- 
mentskvartermester  Jeremias  Muller  S.  (f  1836  som  Told-  og  Kon- 
sumtionsunderbetjent  i  Helsingør)  og  Margrethe  Agnete  Grotum  f. 
Secher,  født  3.  Maj   1824  paa  Williamsborg,  som  Faderen  da  ejede, 
tog  1843  Seminaristexamen   og  1846  Examen  artium,   hvorefter  han 
studerede  Filologi,   først  den  klassiske,   men  senere,  især  paavirket 
af  N.  M.  Petersen,  den  nordiske,  i  hvilken  han  1858  tog  Magister- 
konferens.   Han  var  imidlertid  1850  bleven  ansat  som  Stipendiarius 
i  Gehejmearkivet,  en  slet  lønnet  og  usikker  Stilling,  i  hvilken  han 
maatte  forblive,   indtil  han  efter  C.  F.  Wegeners  Afgang  som  Ge- 
hejmearkivar  fik  fast  Ansættelse  som  Assistent  i  Kongerigets  Arkiv 
1883;  i   denne  BestilHng  døde  han   29.  Juni   1888.     Gift  24.  Dec. 
1858  med   Boyeline  Christine  Rasch  (f.  10.  Marts   1825),   Datter  af 
Kopist  i  Rentekammeret  Boye  R.    Foruden  nogle  sproglige  Arbejder, 
væsentlig  af  lexikalsk  Natiu-,    har  S.  udgivet  en  Mængde  større  og 
mindre  Skrifter  af  historisk  Indhold,  saaledes  c  Danmark  i  ældre  og 
nyere  Tid»   (I — III,   1873 — l^)y   Texten   til    c  Prospekter  af  danske 
Herregaarde*  9. — 20.  Bind  (1857 — 68),  Fortsættelsen  af  L.  C.  Mul- 
lers Danmarks  Historie  (en  Del  af  18.  Aarhundrede),   hgesom  han 
til  Tidsskrifter,  Aviser  og   encyklopædiske  Værker  leverede   mang- 
foldige Artikler  og  Afhandlinger,  mest  vedkommende  Fædrelandets 
Historie.      Hans  Udgave  af  Poul  Eliesens  (o:  Helgesens)   c  Danske 
Skrifter*  (1852 — 55)  standsede  med  i.  Bind.    Af  sin  beundrede  Læ- 
rer N.  M.  Petersens  danske  Litteraturhistorie  besørgede  han  en  ny 
Udgave  (1867 — 72).    Hans  Flid  og  ualmindelige  Hukommelse  i  For- 
bindelse med  hans  lette  Adgang  til  den  danske  Histories  arkivalske 
Kilder  kom  ham  til  gode    ved   hans   mangeaarige  Studier;    meget 
har  han    derfor  fremdraget,    som   Historikeren  vil   kunne  lære  af; 
men  hans  Ensidighed  og  blinde  Had  til  Enevældens  Regeringsform 

have  i  den  Grad  sat  deres  Præg  i  det  meste   af,   hvad   han  har 
skrevet,   at  man  ikke  uden  videre  tør  tilegne  sig  hans  Resultater. 
V.  A.  Secher,  Medd.  om  Slægten  Secher  S.   176  ff.     Erslew,  Forf.  Lex. 

G,  L,  Wad, 

Secher,  Jacob  Berg,  1786 — 1861,  Landøkonom.  Han  var 
Søn  af  Proprietær  Ancher  Jørgen  S.  og  Anna  Maria  f.  Mørch  og 
fødtes  12.  Okt.  1786  paa  Kjærbygaard  (ved  Aarhus).  Efter  at  være 
bleven  Student  1803  kastede  han  sig  først  over  Studeringer,  vistnok 
Jura,  men  opgav  disse  for  Landbruget,  hvortil  Lysten  drev  ham, 
og  fra  Tid  til  anden  ejede  han  flere  Ejendomme,  saaledes  Marien- 
borg ved  Horsens  og  Katholm  i  Randers  Amt.  Han  skildres  som 
en  særdeles  dygtig  Landmand,  men  under  20ernes  Landbrugskrise 
gik  det  ham  som  saa  mange  af  hans  Standsfæller :  han  maatte  op- 
give sin  Ejendom  (Katholm),  der  1823  overtoges  af  Statsgjælds- 
direktionen.  1825  forpagtede  og  1835  kjøbte  han  Gaarden  Vedø 
(ved  Kolind  Sund),  hvor  han  henlevede  Resten  af  sit  Liv.  S. 
valgtes  ^41  til  Stænderdeputeret  og  mødte  ved  Provinsialstænder- 
forsamlingen  i  Viborg  1842,  44  og  46;  han  var  end  videre  Medlem 
af  Amtsraad  (fra  1844)  og  Tiendekommissær  (fra  1828).  1814  havde 
han  faaet  Titel  af  Krigsassessor.  —  I  «Landøkon.  Tid.»  og  i  «Ny 
landøkon.  Tid.»  har  han  skrevet  forskjellige  Afhandlinger  imod 
Rentefodens  Frigivelse,  om  Gødningsspørgsmaal  osv.,  og  182 1  ud- 
gav han  « Noget  om  Aarsagerne  til  Landmandens  nuværende  For- 
fatning*, et  frimodigt  lille  Skrift,  i  hvilket  han  hævder,  at  Aar- 
sagen  til  Landbrugskrisen  for  en  væsentlig  Del  maa  søges  i  Skat- 
ternes Højde,  i  Tolden  paa  Landbrugets  Nødvendighedsartikler,  i 
den  stigende  Arbejdsløn,  de  voxende  Udgifter  til  Fattig-  og  Skole- 
væsen osv.,  de  samme  Forhold  altsaa,  der  ere  blevne  fremdragne 
i  vore  Dages  Agrardiskussioner.  —  S.  ægtede  11.  Dec.  1807  Inger 
Kirstine  Jørgensen  (f.  1788  f  1826),  Datter  af  Proprietær  Jens  J. 
Han  døde  16.  JuH  1861. 

V.  A.  Secher,  Medd.  om  Slægten  Secher  S.  144  ff-     Erslew,  Forf   Lex. 

ff,  ffertel 

Secher y  Matthias  Poulsen ,  1799 — 1864,  Søofficer,  Søn  af 
Kammerraad  Jørgen  Mørch  S.  (f.  23.  Juli  1772  f  8.  Jan.  1852), 
Ejer  af  Skafføgaard,  og  Dorothea  Nicoline  Marie  f.  Secher  (f.  6. 
Dec.  1773  t  25.  Maj  1857).  S.,  der  er  født  paa  Skafføgaard  i. 
Nov.  1799,  blev  Sekondlieutenant  i  Marinen  1819,  Premierlieutenant 
1826,    Kapitajnlieutenant    1836,    Kapitajn   1842,    Kommandørkapitajn 

1851,  Kommandør  1855  ^%  2i^  2  Aar  efter.  I  sine  yngre  Offi- 
cersaar  gjorde  S.  de  sædvanlige  Orlogstogter,  foruden  at  han  fore- 
tog sig  flere  Udenlandsrejser  paa  egen  Bekostning,  til  Dels  for  sit 
Helbreds  Skyld.  1841  var  han  Chef  for  Vagtskibet  paa  Elben^ 
Aaret  efter  førte  han  en  Orlogsbrig  til  Vestindien;  hjemkommen 
fra  dette  Togt  indtraadte  han  i  Konstruktions-  og  Regleringskom- 
missionen.  I  Jan.  1848  gik  han  som  Chef  for  Korvetten  cVal- 
kyrjen»  til  de  østasiatiske  Farvande;  1849  førte  S.  Fregatten  «Thetis> 
paa  Blokade,  det  paafølgende  Aar  Linjeskibet  « Skjold ».  Allerede 
paa  dette  Tidspunkt  var  S.s  Helbred  alvorlig  undergravet,  hvilket 
bl.  a.  bevirkede,  at  han  maatte  fiutræde  sin  Kommando;  for  at 
gjenvinde  Sundheden  foretog  han  da  en  længere  Rejse  til  Aftika, 
dog  uden  at  opnaa  det  tilsigtede.  1853  indtraadte  S.  i  Defensions- 
komniissionen,  hvor  han  gjorde  udmærket  Fyldest;  efter  4  Aars 
Virksomhed  her  maatte  han  imidlertid  opgive  al  aktiv  Tjeneste  og 
sogte  derfor  Afsked.  I  <  Arkiv »  og  « Tidsskrift  for  Søvæseni  har 
S.  skrevet  flere  interessante  Afhandlinger  om  hydrografiske  Spørgs- 
maal  o.  a.  Han  døde  ugift  7.  Febr.  1864,  efterladende  sig  et  smukt 
Eftermæle  som  en  sjælden  agtværdig  og  kundskabsrig  Officer.  Sin 
Formue  skjænkede  han  til  velgjørende  Stiftelser  og  Legater,  sigtende 
til  Støtte  for  Søfartens  Fremme  og  Sømandsstandens  Hjælp. 

Erslew,  Forf.  Lex.  V.  A.  Secher,  Medd.  om  Slægten  Secher  S.  115. 
Fædrelandet  1864,  Nr.  32.     Dagbladet   1864,  Nr.  34.  C.    With 

Secher »  Ole  Anchersen »  1774 — 1820,  Præst,  er  født  paa 
Kjærbygaard  8.  Nov.  1774  og  Broder  til  ovennævnte  Jac.  Berg  S. 
Han  blev  privat  dimitteret  1792  og  tog  theologisk  Embedsexamen 
1796.  I  2  Aar  opholdt  han  sig  i  sit  Hjem,  hvor  han  studerede 
og  satte  sig  ind  i  Landøkonomien,  til  han  1798  blev  Sognepræst 
for  Søvten  og  Folby  i  Aarhus  Stift.  1812  blev  han  Amtsprovst  for 
Hasle  og  6  andre  Herreder  og  1816  tillige  Stiftsprovst  for  Aarhus 
Stift.  Han  døde  i  Aarhus  21.  Maj  1820.  1799  ægtede  han  Maren 
Budtz  Secher  (f.  1778  f  1852),  Datter  af  hans  Farbroder  Proprietær 
Thomas  S.  —  S.  nød  Anseelse  som  en  nidkjær  og  sjælden  uegen- 
nyttig Mand.  Han  gjennemførte  med  Energi  Skoleanordningen  af 
1814  baade  i  Landsognene  og  i  Aarhus,  i  hvilken  By  han  mødte 
ikke  lidt  Modstand  fi-a  Avtoritetemes  Side. 

Erslew,  Forf.  Lex.     V.  A.  Secher,  Medd.  om  Slægten  Secher  S.   133  E 

Z.  Koch. 


Digitized  by  VjOOQ  IC 


Secher,   VUh.  Adolf,  461 

Secher,  Vilhelm  Adolf,  f.  185 1,  Retshistoriker.  S.  er  født 
17.  Avg.  185 1  i  Brøndum,  hvor  hans  Fader,  Adolf  S.,  da  var 
Præst;  Moderen,  Mariane  f.  Rettmeyer,  var  tyskfødt.  S.s  historiske 
Interesse  blev  tidlig  vakt,  og  medens  han,  efter  i  1869  at  have 
taget  Artium,  studerede  Jura,  blev  han  især  tiltrukken  af  Rets- 
historien, for  hvis  Skyld  han  ogsaa  lagde  sig  efter  nordisk  Sprog- 
historie. Kandidat  blev  han  1876;  Aaret  før  var  han  blevet  ansat 
i  Kongerigets  Arkiv,  hvor  han  kom  under  stærk  Paavirkning  af 
A.  D.  Jørgensen.  Fuld  Forstaaelse  af  den  moderne  retshistoriske 
Methode  vandt  han  hos  Konrad  Maurer  i  Munchen,  hvor  han  op- 
holdt sig  i  1878 — 79;  paa  senere  Rejser  har  han  besøgt  Italien  og 
de  skandinaviske  Riger.  1885  vandt  han  den  juridiske  Doktorgrad 
ved  Skriftet  «0m  Vitterlighed  og  Vidnebevis  i  den  ældre  danske 
Proces,  I»,  hvori  Fordelings-  og  Æskningsproceduren  først  er  ret 
opklaret  og  hele  Methoden  ny  inden  for  dansk  Litteratur.  I  An- 
meldelser og  Avisartikler  har  S.  for  øvrigt  lagt  sin  retshistoriske 
Viden  for  Dagen;  vigtigst  er  hans  skarpe  Kritik  af  Hasses  Behand- 
ling af  Slesvig  og  Ribe  Byretter  (c Hist.  Tidsskr.»  5.  R.  II  og  IV); 
ogsaa  rent  historiske  Arbejder  har  han  skrevet,  saaledes  « Meddelel- 
ser om  Slægten  Secher »  (1885),  «Det  danske  F)n^æsens  Historie » 
(«Saml.  t.  jysk  Hist.  og  Topogr.»  3.  R.  II)  o.  a. 

Størst  Betydning  for  vor  Retshistorie  har  S.  dog  faaet  ved 
sin  store  Udgivervirksomhed.  1881 — 86  udkom  « Kongens  Retter- 
tingsdomme»  1595 — 1614,  og  i  1887  paabegyndtes  den  store  Sam- 
ling af  danske  Forordninger  1558 — 1660  (tCorpus  constitutionum 
Daniæ»),  som  nu  med  sit  5.  Bind  nærmer  sig  Afslutningen;  sam- 
men med  C.  Støchel  udgav  S.  « Forarbejderne  til  Kr.  V's  danske 
Lov»  (1891 — 94)  og  alene  en  Mønsterudgave  af  Danske  Lov  (1891). 
Alle  disse  Udgiverarbejder  ere  gjennemførte  efter  en  forud  lagt, 
nøje  overvejet  Plan  og  udmærke  sig  bl.  a.  ved  den  deri  givne 
Paavisning  af  Lovbestemmelsernes  Kilde;  i  det  hele  har  S.,  især 
som  Medlem  af  Selskabet  til  Udgivelse  af  Kilder  til  dansk  Historie, 
virket  meget  til  at  højne  Udgiverteknikken  i  Danmark. 

Samtidig  udfoldede  S.  en  betydningsfuld  Virksomhed  i  Arkiv- 
væsenet, da  dette  fra  1883  nyordnedes  af  A.  D.  Jørgensen;  fra 
Hovedarkivet,  hvori  han  1889  blev  Arkivsekretær  og  udarbejdede 
de  vejledende  Arkivregistraturer  over  danske  Kancellis  Sager,  kom 
han  1892  som  Leder  til  det  nyoprettede  Provinsarkiv  i  Kjøbenhavn. 
I  Sammenhæng  hermed  staar,  at  han  som  Sekretær  i  en  ministeriel 
Kommission  udgav  Piecen   «Vort  Papir«  (1887),   hvis  skarpe  Kritik 

af  de  danske  Papirfabrikater  har  virket  meget  ansporende.  Uheldig- 
vis kom  S.  i  Tidens  Løb  i  et  skjævt  Forhold  til  Rigsarkivaren, 
hvad  der  førte  til,  at  han  søgte  bort  fra  Arkivvæsenet  og  1897  ud- 
nævntes til  Herredsfoged  i  Laalands  Nørreherred  (Nakskov).  — 
21.  Sept.  1880  ægtede  han  Juliane  Marie  Assens,  Datter  af  Sogne- 
præst Rasmus  A. 

Universitetsprogr.  t.  Reformationsfesten  1885.  Kr.  Erslev. 

Secher,  Villiam,  f.  1854,  Bladredaktør.  S.  blev  født  17.  Jan. 
1854  i  Kjøbenhavn  og  er  Søn  af  Læge  Matthias  Poulsen  S.  (f. 
1806  t  1878)  og  Juliane  Marie  f.  Timm  (f.  1818  f  i^O;  blev 
adopteret  1857  ved  Forældrenes  Ægteskab  (han  var  døbt  V.  Schmidt). 
Han  blev  1872  Student,  var  først  paa  Veje  til  at  studere  Læge- 
videnskaben og  tilbragte  Vinteren  1873 — 74  paa  Askov  Folkehøj- 
skole, men  kastede  sig  derefter  med  Iver  over  det  statsvidenskabe- 
lige Studium  og  tog  allerede  i  Jan.  1876  Examen.  S.  A.  blev  han 
Sekretær  hos  Overpostmester  H.  G.  Petersen.  Efter  et  Par  Ar- 
tikler i  « Nationaløkonomisk  Tidsskrift*  1877  udgav  han  « Her  hjemme, 
4  Skitser  fra  Hverdagslivet »  (1878),  i  Virkeligheden  Samtaler  om 
brændende  Samfundsspørgsmaal,  og  senere  (1880)  Samfundsromanen 
« Ægtemænd ».  I  Nov.  1878  grundlagde  han  et  lille  Venstreblad, 
»Dagsavisen*,  og  forstod  at  arbejde  det  ind  i  den  kjøbenhavnske 
Middelstand,  hvad  dets  Kampfælle  « Morgenbladet*  aldrig  havde 
kunnet,  samt  øvede  ikke  ringe  Indflydelse  paa  Folketingsvalgene  1884. 
Bladets  Opposition  medførte  allerede  i  Juli  1881,  at  han  brat  af- 
skedigedes fra  Postvæsenet,  «fra  Dags  Dato*.  S.  havde  væsendig 
Del  i  Stiftelsen  af  den  liberale  Vælgerforening  i  Nov.  1883  og  var 
Medlem  af  dens  Bestyrelse  indtil  Juni  1891.  Sammen  med  « Dags- 
avisen* udgav  han  1884 — 85  et  større  Aftenblad,  «Den  nye  Tid>, 
men  det  holdt  sig  kun  i  9  Maaneder.  I  Juli  1886  forenedes  « Dags- 
avisen* med  « Morgenbladet*,  og  S.  blev  nu  Medredaktør  af  dette 
Blad  og  efter  et  Brud  i  Redaktionen  i  Avg.  1887,  der  varslede  om 
det  afgjørende  Brud  mellem  C.  Berg  og  det  forhandlende  Venstre 
nogle  Maaneder  senere,  ansvarhavende  Redaktør  for  Bladet,  i 
Sept.  1892  for  dets  Efterfølger,  « Dannebrog*.  —  Han  ægtede  i. 
Juni  1882  Skuespillerinde  Julie  Lund  (f.  6.  Maj  1860  f  2.  Dec.  1892), 
Datter  af  «cSøndagspostens»   Udgiver,  Bogtrykker  Carl  L. 

V.  A.  Secher,  Medd.  om  Slægten  Secher  S.  213.  Eniil  Elberling. 

Seckman,  Balthasar,  1645 — 1722,  Deputeret  i  Generalkom- 
missariatet,  var  Søn  af  Borgmester  i  Kjøbenhavn  Balthasar  S.  (f 
1^75)  og  Mette  ther  Borch.  Han  fødtes  29.  Jan.  1645  i  Kjøben- 
havn og  blev  1662  fra  vor  Frue  Skole  dimitteret  til  Universitetet. 
1670  studerede  han  i  Leiden  og  udgav  her  i  Trykken  en  Ligtale 
over  Kong  Frederik  IH.  1675  udnævntes  han  til  Gehejmeregistrator 
og  Sekretær  i  danske  Kancelli.  1688  blev  han  beskikket  til  Justits- 
sekretær og  17 1 1  til  Assessor  i  Højesteret,  Deputeret  i  Generalkom- 
missariatet og  Etatsraad.  Ved  Kollegiets  Deling  Aaret  efter  ud- 
nævntes han  til  at  forestaa  Søetatens  Generalkommissariat.  S. 
døde  1722  (gravsat  9.  Febr.).  Han  ægtede  1678  Magdalena  v. 
Platou  (f.  23.  Jan.  1661  f  8.  Febr.  1693),  Datter  af  Jægermester 
Abraham  Jacob  v.  P.  til  Skjørringe  og  Dorothea  Knudsdatter. 

Loids  Bobé. 

Seckman,  Diderik,  1684 — 1743,  Justitiarius  i  Højesteret,  Broder- 
søn af  forrige  og  vistnok  Søn  af  den  1696  afdøde  Raadmand  i  Kjø- 
benhavn Jørgen  S.  Efter  at  have  fuldendt  sine  Studier  udnævntes 
han  1709  til  Kancellisekretær,  overtog  17 11  Farbroderens  Embede 
som  Justitssekretær,  blev  1726  Assessor  i  Højesteret,  fik  1728  Titel 
af  Justitsraad  og  udnævntes  1737  til  Justitiarius.  Den  sidstnævnte 
ansvarsfulde  Stilling  røgtede  han  paa  en  særdeles  tilfredsstillende 
Maade,  og  det  lykkedes  ham  ved  sin  fremragende  juridiske  Dygtig- 
hed og  ubestikkelige  Hæderlighed  at  gjenoprette  Højesterets  Anseelse, 
der  under  en  af  hans  nærmeste  Forgængere  havde  lidt  Skade.  Det 
overdroges  ham  1737  i  Forbindelse  med  Andreas  Hojer  at  paabe- 
gynde den  Revision  af  Christian  V's  danske  og  norske  Lov,  som 
dog  ikke  naaede  at  blive  gjennemført.  Tillige  var  han  en  af  Censo- 
rerne ved  de  Prøveforelæsninger,  som  førte  til  Kofod  Anchers  An- 
sættelse som  Professor  1741.  Han  fik  1740  Rang  med  Etatsraader 
og  døde  Nytaarsdag  1743.  Han  var  3  Gange  gift:  i.  (10.  Nov. 
17 1 2)  med  sin  Kusine  Mechtele  Dorothea  f.  Seckman  (gravsat  8. 
Febr.  1716),  Datter  af  ovennævnte  Balthasar  S.;  2.  (1722)  med  sin 
Frænke  Thale  Magdalene  f.  Braem  (begravet  2.  Nov.  1726),  Datter 
af  Stempelpapirforvalter  Christian  B.  og  Thale  f.  Lange;  3.  (1728) 
med  Hedevig  Susanne  f.  Bornemann  (f.  13.  Febr.  1686  f  1758), 
Datter  af  Professor  Cosmus  B.  (U,  527)  og  Enke  efter  Tøjhusskriver 
Jacob  Nielsen  (f  17 18). 

S.  Vedel,  Høiesterets  Hist.  S.  228.  246  f.     Nyemp,  Lit.  Lex. 

Louis  Bobé, 


Digitized  by  VjOOQ  IC 


464  ^-  ^'  fff^' 

V.  See,  Henrik,  — 1425 — ,  Biskop  af  Slesvig.  S.  tilhørte 
en  holstensk  Adelsslægt  og  opnaaede  Provstiet  i  Slesvig  ved  hol- 
stensk Hjælp,  samtidig  med  at  den  dansksindede  Hans  Skondelev 
var  Biskop  her.  S. s  Stilling  under  Datidens  store  Strid  om  Sønder- 
jylland var  dermed  givet,  og  paa  Danehofifet  i  Nyborg  1413  var 
han  en  af  de  6  slesvigske  Raader,  som  man  fra  hertugelig  Side 
ønskede  til  Voldgiftsdommere.  Det  var  derfor  en  Ulykke  for  Dan- 
mark, at  Holstenerne  opnaaede  at  faa  ham  valgt  til  Biskop  efter 
Hans  Skondelevs  Død  142 1.  Forgjæves  protesterede  Ærkebisp  Peder 
Lykke  mod  Valgets  Retmæssighed  og  maatte  nogle  Aar  efter  finde 
sig  i  at  indbyde  S.  til  Deltagelse  i  det  danske  Provinsialkoncilium 
(1425);  han  undskyldte  sig  dog  med  Sygdom  og  sendte  i  Stedet  et 
Par  Fuldmægtige.  Under  den  Proces  om  Sønderjylland,  der  førtes 
for  Kejser  Sigismund,  viste  S.  ogsaa,  hvor  hans  Sympathi  var,  ved 
at  optage  Vidnesbyrd  til  Holstenernes  Fordel  og  selv  give  Her- 
tugerne Gjenparter  af  deres  vigtigste  Dokumenter;  men  ellers  holdt 
han  sig  noget  tilbage  og  overlod  Claus  Sachow,  som  havde  afløst 
ham  som  Provst,  at  være  Schaumburgemes  Talsmand.  Med  S.s 
Tiltrædelse  mistede  Kronen  Indflydelsen  paa  Stiftets  Borge  i  det 
sydlige  Slesvig,  og  S.  lovede  tvært  imod  Holstenerne,  at  der  aldrig 
skulde  ske  dem  nogen  Skade  fira  hans  Slotte.  Hans  Bispetid  blev 
dog  kort,  i  det  han  1429  resignerede  og  afløstes  af  den  lige  saa 
tysksindede  Nicolaus  Wulf. 

Erslev,  Erik  af  Pommern  S.  66  f.  ^>.  Erslev. 

Seeberg,  Gerhard,  1734 — 1813,  Præst,  er  født  30.  Juli  1734 
i  Tønsberg,  hvor  Faderen,  Johan  Larsen  S.,  var  Handelsmand 
Moderen  hed  Margrethe  f.  Lange.  Han  fik  tidlig  Anledning  tfl 
at  gjøre  Sørejser,  blev  dog  1752  Student,  tog  Attestats  1755  og 
prædikede  til  Dimis  1757.  S.  A.  fik  han  Exspektance  paa  Tøns 
berg  Sognekald,  men  det  blev  ikke  ledigt,  og  han  vendte  tilbage 
til  Danmark,  fik  Plads  paa  Elers*  Kollegium,  hørte  alle  Slags  Fore- 
læsninger undtagen  medicinske  og  lagde  sig  til  et  Bibliothek  paa 
8000  Bind.  Han  kom  herved  i  Gjæld,  saa  han  1764  maatte  be- 
gynde at  søge  Embeder.  Han  blev  bekjendt  i  Kjøbenhavn  for 
« fanatiske  Griller »,  der  intet  andet  have  været  end  de  almindelige 
pietistiske  Skrupler,  vel  kjendte  fra  Præsterne  P.  N.  Holst  og  Ole 
Hersleb  i  Christian  VI*  s  Tid.  Han  fik  imidlertid  i  Stand  en  stor 
Bog:  « Hellige  Betragtninger  over  den  allerhøjeste  og  dyrebareste 
Tros  og  Kjærligheds  Lærdommen,  en  Undervisning  om  Guds  Ska- 

belse,  Opholdelse  og  Styrelse  og  Menneskets  Frelse,  —  den  gamle 
Dogmatik  i  en  yderst  kjedsommelig  Form.  Den  udkom  177 1  og 
er  efter  Meddelelse  i  « Lærde  Efterretninger*  udgiven  paa  Prinsesse 
Charlotte  Amalies  Bekostning.  Omsider  fik  han  1778  paa  Arve- 
prinsens udtrykkelige  Befaling  det  store  Kald  Tunø,  hvor  han 
naturligvis  optraadte  som  en  ivrig  Vækkelsesprædikant.  Han  havde 
ikke  været  her  et  Aar,  før  han  kom  i  Ulejlighed  efter  en  Scene  i 
Kirken  med  en  fordrukken  Klokker,  hvem  han  afsatte.  Han  ved- 
blev imidlertid  til  12.  Sept.  1784.  Der  havde  da  meldt  sig  70 
Kommunikanter,  men  han  nægtede  dem  alle  Sakramentet.  Flere 
Gange  nægtede  han  at  rejse  i  Sognebud.  Paa  den  anden  Side 
pinede  han  Menigheden  med  Katekisationer  til  den  sildige  Aften. 
Han  blev  nu  sat  under  Tiltale  og  i  Nov.  1795  ved  Højesterets 
Dom  afsat.  Han  fik  imidlertid  Pension  og  levede  siden  i  Kjøben- 
havn,  stadig  sysselsat  med  litterære  Arbejder  under  tiltagende  Sinds- 
forvirring. Nogen  Betydning  for  Menigheden  fik  hans  vækkende 
Prædiken  ikke,  men  det  kan  bemærkes,  at  han  blev  Hans  Hauges 
Sognepræst  i  dennes  8.  Aar,  og  Hauges  Selvmordstanker  ved  denne 
Tid  tør  have  sin  Sammenhæng  med  S. s  Prædiken.  Den  har  maaske 
haft  større  Betydning,  end  Hauge  selv  vilde  erkjende.  S.  døde  i 
Kjøbenhavn  27.  Juni  1813.  Han  blev  4.  Marts  1763  gift  med  Re- 
gina Margaretha  f.  Schwane  (f.  11.  April  1725  f  i-  Maj  1801),  Enke 
efter  Johan  Just  Knoblauch,  Tolder  i  Rørvig. 

Fallescn,  Theol.  Maanedsskr.  V,  88  ff.  Thrap,  Bidrag  t.  d.  norske  Kirkes 
Hist.  i  19.  Aarh.  I,  30  f.  £>,  Tkrap. 

Seeblad,  Knud  Richardsen,  1595 — 1621,  Skolemand,  er  født 
16.  Jan.  1595  i  Odense  og  Søn  af  Raadmand  Richard  Knudsen  S. 
(t  1625).  Moderen,  Elisabeth  Olufsdatter  (f  1638),  var  Datter  af 
den  bekjendte  odensiske  Handelsmand  O.  N.  Bager  (I,  413).  K.  R. 
begyndte  sin  Skolegang  i  Odense  og  kom  derefter  i  Sorø  Skole, 
hvorfi*a  han  blev  Student  1611.  1614 — 15  studerede  han  i  Witten- 
berg. 1616 — 17  opholdt  han  sig  i  Giessen,  hvor  han  var  stærkt 
optaget  af  en  ny  og  lettere  grammatisk  Undervisningsmethode  med 
udstrakt  Brug  af  Modersmaalet.  Den  fynske  Biskop  Hans  Mikkel- 
sen havde  opmuntret  ham  til  at  dygtiggjøre  sig  i  Methoden,  for 
at  han  kunde  indføre  den  i  Odense  Skole.  1617  kom  S.  hjem, 
tog  Magistergraden  og  blev  kort  efter  Rektor  i  Odense.  16 19  fik 
han  Kongebrev  om  at  udarbejde  en  latinsk  og  en  græsk  Gramma- 
tik foruden  flere  andre  Haandbøger,   afpassede   efter  den  nye  Me- 

Dansk  biogr.  Lex.     XV.  Avj.  1901.  3° 

thode;  men  førend  han  fik  løst  denne  Opgave,  døde  han  6.  (ell.  8.) 
Juni  162 1. 

Blochf  Den  fyenske  Geistligheds  Hist.  I,  356  ff.  S.  M.  Gjellerup,  Jens 
Dinesen  Jersin  S.  55  ff.  S,  M,  Gjellerup. 

Seeblady  Otte  Knudsen ,  1575 — 1631,  Borgmester.  Født  i 
Odense  22.  Maj  1575,  Søn  af  Byens  Borgmester  Knud  Jørgensen 
S.  (f  1580)  og  Karen  Richardsdatter,  tilhørte  han  en  adelig  Slægt, 
der  gjennem  flere  Generationer  var  knyttet  til  Odense.  Efter  som 
ung  at  have  uddannet  sig  i  Hamborg  og  gjort  Krigstjeneste  i 
Nederlandene  drog  han  der  fra  til  Norge,  hvor  han  blev  Skriver 
hos  Ludvig  Munk,  hvem  han  senere  fulgte  til  Danmark,  og  med 
hvis  Hustru,  den  unge  Ellen  Marsvin,  et  Familiesagn,  hvis  Paa- 
lidelighed  ikke  lader  sig  afgjøre,  har  bragt  ham  i  nøje  Forbindelse. 
Vendt  tilbage  til  Fødebyen  blev  han  161 2  Raadmand  og  1622 
Borgmester  der.  Man  har  anset  ham  for  at  være  Byens  største 
Handelsmand  i  det  17.  Aarhundrede,  og  vist  er  det,  at  han  drev 
en  stor  Forretning,  bl.  a.  Øxnehandel,  ligesom  han  forstrakte 
mange  med  Penge.  Han  døde  13.  Sept.  1631,  faa  Dage  efler  at 
have  fejret  en  Datters  Bryllup.  Han  var  gift  i.  med  Birgitte 
Laiuidsdatter,  2.  (1613)  med  Abigael  Hasebard  (f.  1596  f  1667),  en 
Datter  af  Lægen  Jacob  H.  (VII,  122).  Hans  Søn  fortsatte  Virk- 
somheden, men  døde  fattig. 

Kallske  Saml.,  Fol.,  Nr.  130.  Mumme,  St.  Knuds  Kirke  i  Odense  S. 
164  f.  Vedel  Simonsen,  Rugaards  Hist.  II,  i,  85.  Engelstoft,  Odense  Byes 
Hist.,  2.  Udg.,  S.  210.  212  ff.  C.  F,  Bricka, 

Seefeldty  Jacob,  1545 — 99,  til  Visborg,  Rigsraad,  blev  født 
I.  Sept.  1545  paa  Fædrenegaarden  Visborg  og  var  Søn  af  Enevold 
Jensen  S.  og  Agathe  Powisch.  I  sit  12.  Aar  mistede  han  Faderen 
og  sendtes  da  til  en  Moster,  der  var  Abbedisse  i  Itzeho,  hvor  han 
gik  i  Skole  paa  4.  Aar.  Efter  1561 — 64  at  have  opholdt  sig  i  Tysk- 
land blev  han  1565  gjort  væragtig  af  Frederik  II,  i  hvis  Tjeneste 
han  indtraadte  som  Hofjunker.  1567 — 68  deltog  han  i  Daniel 
Rantzaus  Vinterfelttog  ind  i  Vestergøtland,  men  da  hans  Moder 
døde  1568,  opgav  han  sin  Hoftjeneste  og  overtog  Visborg,  hvor 
han  nu  tilbragte  en  Række  Aar  som  Privatmand,  sysselsat  bl.  a. 
med  Opførelsen  af  en  prægtig  Hovedbygning  med  Taame  og  kob- 
bertakte  Spir.  1570  ægtede  han  Sophie  Rosenkrantz,  Datter  af 
Otte  R.  til  Næsbyholm  og  Ide  Gjøe,  men  hun  døde  allerede  i 
Okt.  157 1  efter  at  have  født  en  Datter.    Denne  Datter,  Birgitte  S., 

blev,  20  Aar  gammel,  gift  med  Erik  Kaas  til  V6rgaard,  men  døde 
allerede  18  Uger  efter  Brylluppet,  hvad  der  fremkaldte  et  voldsomt 
Brud  mellem  Svigerfader  og  Svigersøn,  i  det  hin  beskyldte  denne 
for  at  have  foraarsaget  Datterens  Død.  Knap  2  Aar  sad  J.  S.  som 
Enkemand:  13.  Sept.  1573  ægtede  han  Sophie  Bille  (f.  1549),  Datter 
af  Peder  B.  til  Svanholm  (U,  240).     Hun  skjænkede  ham  10  Børn. 

Imidlertid  blev  J.  S.,  som  1576  havde  fulgt  Frederik  II  til 
Meklenborg  og  1577  var  en  af  Christian  IV* s  Faddere,  1581  draget 
ind  i  Statens  Tjeneste,  i  det  han  da,  kun  36  Aar  gammel,  fik 
Sæde  i  Rigsraadet.  Som  Følge  heraf  forlenedes  han  1582  med 
Aarhusgaard,  som  han  2  Aar  efler  ombyttede  med  det  hans  Fædrene- 
gaard  nærliggende  Mariager  Kloster,  og  her  var  han  Lensmand  til 
sin  Død.  Af  de  mange  Hverv,  der  faldt  i  hans  Lod,  kan  nævnes, 
at  han  1585  sendtes  til  Norge  for  at  holde  Retterting,  1589  deltog 
i  Forhandlingerne  om  Frøken  Elisabeths  Giftermaal  med  Hertug 
Henrik  Julius  af  Brunsvig  og  fulgte  det  nyformælede  Par  til  dets 
Hjem,  1590  var  en  af  Kommissærerne  i  en  Trætte  med  Gottorp, 
1 591  ledsagede  Enkedronning  Sophie  til  Brunsvig,  1593 — 94  var  en 
af  Rigsraadets  Ordførere  i  de  vanskelige  Underhandlinger  med  Enke- 
dronningen og  1593  var  i  den  unge  Konges  Følge  ved  Hyldingen 
i  Flensborg.  J.  S.,  som  havde  hævet  sin  Slægt  op  i  Højadelens 
Rækker,  kom  til  at  indtage  en  endnu  anseligere  Stilling,  da  han  i 
Maj  .1595  blev  Medlem  af  Regeringsud valget,  og  heri  sad  han  saa, 
til  Kongen  det  følgende  Aar  selv  overtog  Styrelsen.  I  Efteraaret 
1 595  var  han  i  Christian  IV*s  Rejsefølge  til  Nordtyskland,  1598 
deltog  han  i  frugtesløse  Underhandlinger  med  gottorpske  Kommis- 
særer i  Sønderjylland,  og  s.  A.  udnævntes  han  til  den  unge  Dron- 
ning Anna  Cathrines  Hofmester.  Efter  i  Okt.  1599  at  have  fejret 
2  Døtres  Bryllupper  i  Kjøbenhavn  blev  han  paa  Hjemvejen  syg 
hos  Svigersønnen  paa  Gavnø,  og  her  døde  han  15.  Nov.  Hans 
Enke  levede  til  1608. 

J.  S.  ejede  foruden  Visborg  ogsaa  Dalsgaard.  Ved  sit  første 
Giftermaal  fik  han  Skjærvad,  og  ved  Mageskifter  erhvervede  han 
sig,  ligeledes  i  Jylland,  Mølgaard  og  Sostrup,  hvis  nye  Hovedbyg- 
ning han  kort  før  sin  Død  begyndte  at  opføre.  Et  Skjøde,  han 
havde  skaffet  sig  paa  Kjellerupgaard,  dømtes  1598  dødt  og  mag- 
tesløst. 

N.  L.  Arctandcr,  Ligpræd.  ov.  J.  S.  (1602).    Hist.  Tidsskr.  5.  R.  VI,  593  ff. 

(7.  F,  Bricka. 
30* 

Seefeldt,  Jørgen ,  1594 — 1662,  Rigsraad,  Søn  af  Christoffer 
Lauridsen  S.  til  Refsnæs  og  Else  Nielsdatter  Benderup,  er  født  7. 
Marts  1594.  Han  gik  først  i  Viborg  Skole,  blev  derpaa  af  sin 
Fader  sendt  til  Udlandet  og  studerede  1610  i  Leipzig  og  1613 
og  følgende  Aar  i  Wittenberg.  1622 — 27  var  han  Sekretær  i 
danske  Kancelli;  som  saadan  overdroges  det  ham  1624  at  fængsle 
i  Malmø  Hovedmanden  for  den  katholske  Propaganda  i  Danmark, 
Jesuiten  Arnold  Wyswyller,  der  tilmed  var  beskyldt  for  forskjellige 
Forbrydelser,  og  1626  blev  der  betroet  ham  en  Sendelse  til  Gustav 
Adolf  i  Preussen.  1627  gjorde  han  en  Tid  Tjeneste  ved  Christian 
IV's  Hær  i  Tyskland  og  var  derefter  1627 — 29  Krigskommissarius 
paa  Samsø.  1630  opnaaede  han  den  Stilling,  han  hele  sit  senere 
Liv  var  knyttet  til,  nemlig  Landsdommerembedet  i  Sjælland,  hvor- 
til var  lagt  Ringsted  Kloster  som  Embedslen.  Men  tillige  blev 
han  i  Maj  1640  Medlem  af  Rigsraadet.  I  denne  Egenskab  var 
han  en  af  Kommissærerne  ved  Forhandlingerne  med  '  de  neder- 
landske Gesandter  i  Stade  1641,  var  det  følgende  Aar  Medlem  af 
en  Kommission  i  Kolding  til  Afgjørelse  af  Digestridigheder  med 
Hertugen  af  Gottorp  og  end  videre  1645  en  af  Fredskommissæreme 
ved  Mødet  i  Brømsebro.  Under  Frederik  III's  Regering  hørte  han 
til  Corfits  Ulfeldts  Modstandere  og  var  Medlem  af  Undersøgelses- 
kommissionen angaaende  Leverancerne  til  Bremerholm  1652,  men 
spillede  i  det  hele  ikke  nogen  større  politisk  Rolle.  Under  Kjø- 
benhavns Belejring  opholdt  han  sig  i  Staden  og  var  med  til  at 
aabne  Ulfeldts  Brevskabe  1659;  Aaret  efter  under  det  store  Stænder- 
møde  var  han  svagelig.  Det  hedder  sig,  at  Embedet  som  Rigs- 
kansler, hvilket  han  midlertidig  havde  overtaget  en  Del  af  1646, 
blev  ham  tilbudt  i  Nov.  1660;  men  hans  Deltagelse  i  den  ny  Rege- 
ring kom  dog  til  at  indskrænke  sig  til,  at  han  blev  Medlem  af 
Højesteret  og  af  dten  første  Lovkommission  1661.  Han  døde  imid- 
lertid Aaret  efter,  28.  Febr.  1662. 

J.  S.  var  i  mange  Henseender  en  ejendommelig  Mand.  Hans 
hiunoristiske  Sans  omtales  i  Beretninger  og  fremgaar  ret  levende 
af  hans  Breve;  ved  Siden  deraf  var  han  en  Kvindehader,  der  kun 
vilde  have  Mandfolk  til  sin  Opvartning  i  sit  dog  store  Hus  og 
altid  forblev  ugift.  Han  var  som  Dommer  en  Mand  af  udpræget 
Retsindighed  og  den  største  Upartiskhed  og  tillige  i  sine  politiske 
og  sociale  Anskuelser  frisindet  og  med  et  aabent  Blik  for  Adelens 
Svagheder.  Vel  opsatte  han  sammen  med  sine  adelige  Fæller  i 
Lovkommissionen   en   Klage   over,   at   de   vare   i   Mindretal,   men 

samtidig  afgav  han,  vistnok  i  Anledning  af  Overvejelsen  om  Ade- 
lens Privilegier,  en  Erklæring  over  forskjellige  Spørgsmaal  ved- 
rørende Standens  Stilling,  i  hvilken  han  drog  stærkt  til  Felts  mod 
dens  slette  Opdragelse  og  Uddannelse  og  mod  dens  Misbrug  af 
sine  Særrettigheder  og  anbefalede  saa  vel  Ægteskaber  mellem  ade- 
lige og  borgerlige  og  Ret  for  ikke-adelige  til  at  pante  og  kjøbe 
adeligt  Gods  som  ogsaa  større  Friheder  i  visse  Henseender  for 
Bønderne. 

Mest  karakteristisk  for  ham  var  dog  hans  htterære  og  bibliofile 
Interesse,  og  det  er  da  ogsaa  til  hans  Bogsamling,  at  hans  Navn 
først  og  firemmest  er  knyttet.  Den  havde  sin  Plads  paa  Ringsted 
Kloster  og  var,  ikke  alene  efter  Datidens  Forhold,  af  et  meget 
betydeligt  Omfang  og  af  den  største  Værdi.  Størrelsen  angives  til 
over  26000  Bind,  alle  Videnskaber  vare  repræsenterede,  og  en  stor 
Mængde  Sjældenheder  fandtes  baade  af  Bøger  og  Haandskrifter  af 
Pergament  og  Papir.  Der  var  saaledes  204  forskjellige  Bibeludgaver, 
mange  Manuskripter  til  dansk  Historie,  end  videre  oldislandske  og 
oldnorske.  Til  Bibliotheket  var  desuden  knyttet  et  stort  Herbarium. 
Samlingens  Erhvervelse  var  til  Dels  sket  ved  Gaver,  men  dog  over- 
vejende ved  Kjøb,  navnlig  i  Udlandet,  og  J.  S.  opgav  senere  sine 
Udgifter  dertil  til  over  50000  Rdl.  Han  havde  forskjellige  Bibliothe- 
karer  til  at  styre  Samlingen  og  aabnede  inden-  og  udenlandske 
lærde  Adgang  til  dens  Benyttelse.  I  Begyndelsen  af  5oeme  var 
der  Tale  om  Bibliothekets  Salg  til  Frederik  III;  det  blev  dog  ikke 
til  noget,  og  ikke  mange  Aar  efter  ramte  der  det  en  sørgelig 
Skæbne.  Som  allerede  antydet  havde  S.  været  en  Modstander  af 
Ulfeldt,  og  denne  tog  Hævn.  Umiddelbart  før  Roskildefreden  fik 
han  Carl  X  Gustav,  der  stod  som  Sejerherre  i  Sjælland,  til  at 
skjænke  sig  det,  og  medens  S.  paa  sin  Konges  Ordre  havde  be- 
givet sig  til  Kjøbenhavn,  lod  Ulfeldt  den  største  Del  af  det  føre 
til  sin  Gaard  Bavelse  og  der  fra  senere  til  Malmø.  Forgjæves 
gjorde  den  danske  Regering  Forestillinger,  og  forgjæves  søgte  S. 
senere  en  mindelig  Ordning  af  Sagen.  Bibliotheket  var  og  blev, 
for  den  allerstørste  Dels  Vedkommende,  tabt,  ikke  alene  for  S., 
men  ogsaa  for  Danmark,  thi  den  svenske  Regering  lod  det  senere 
konfiskere  fra  Ulfeldt  og  føre  til  Stockholm,  hvor  det  meste  af 
det  vistnok  brændte  ved  Slotsbranden  1697. 

Bibliotheket  havde  kostet  J.  S.  mange  Penge,  og  hans  Godser 
lede  ved  Krigen.  Saaledes  gik  det  efterhaanden  i  høj  Grad  økono- 
misk  tilbage  for  ham;   han   maatte   sælge  en  Del  af  sit  Arvegods 

Og  Stifte   stor  Gjæld.      Ved   sin  Død  skyldte   han   sin   Husvært  i 
Kjøbenhavn  betydelige  Summer  for  Leje  og  Underhold. 

Nyt  hist.  Tidsskr.  VI,  204  ff.  y.  A.  FHderida. 

Seefeldt,  Jørgen,  1606 — 66,  til  Visborg,  Stenalt  og  Ovegaard, 
hvilken  sidste  han  1650  kjøbte  af  sin  Broder  Jacob,  blev  født  17. 
Dec.  1606  paa  Skjærvad  som  Søn  af  Enevold  S.  til  Visborg  og 
Hilleborg  Daa.  Efter  med  sine  2  Brødre  at  have  studeret  i  Ud- 
landet, bl.  a.  1619  i  Leipzig,  var  han  fra  1630 — 32  og  atter  fra 
1633 — 37  Hof  junker  og  havde  saa  en  Række  betydelige  Forleninger: 
Hald  1637 — 48,  Nedenæs  1648 — 51,  Koldinghus  1651 — 53,  Holbæk 
1653 — 57  og  Dueholm  1657 — 60.  1640  blev  han  Lieutenant  ved 
Ritmester  Iver  Krabbes  Kompagni  af  den  jyske  Rostjeneste,  og  alt 
Aaret  efter  blev  han  selv  Ritmester  for  dette  Kompagni.  1642 
nævnes  han  Stiftskommissær  i  Jylland,  og  1658  var  han  adjungeret 
Oluf  Brockenhuus,  en  af  de  «Kvartalskommissærer»,  der  skulde 
tilse,  at  Befolkningen  ikke  molesteredes  af  de  svenske  Tropper; 
selv  forarmedes  han  i  høj  Grad  i  disse  Aar.  Efter  Souverænitetens 
Indførelse  skal  han  være  blevet  «Gouvernør»  paa  Christiansø,  men 
døde  alt  1666,  før  10.  April.  Han  var  2  Gange  gift:  i.  (30.  April 
1637)  med  Barbara  Friis  (f.  15.  Febr.  1622  f  19.  Sept.  1638),  Datter 
af  Kansleren  Chr.  F.  (V,  407),  2.  (1641)  med  Karen  Clausdatter 
Sehested  (f..  1606  f  1672),  Enke  efter  Tyge  Kruse  til  Stenalt.  Se 
om  hende  ndfr.  Thiset. 

V.  Seelen,  Johann  Heinrich,  1688 — 1762,  Rektor  og  For- 
fatter, blev  født  8.  Avg.  1688  i  Landsbyen  Asel,  en  Mils  Vej  fra 
Stade  i  Hannover,  hvor  hans  Fader,  Erich  Zacharias  v.  S.  (f  1698), 
var  Præst  og  gift  med  sin  Formands  Datter,  Margrethe  Elisabeth 
Hoffmann  (f  17 12).  Da  Faderen  døde,  vilde  Moderen  sætte  Drengen 
i  Kjøbmandslære,  men  en  Ven  af  Familien  forhindrede  det,  i  det 
han  selv  paatog  sig  at  undervise  ham,  indtil  han  kunde  komme  til 
Gymnasiet  i  Stade.  Ved  dette  optoges  han  1704,  netop  da  Mich. 
Richey  (senere  Professor  i  Historie  og  Græsk  ved  Gymnasiet  i 
Hamborg,  f  1761)  var  bleven  dets  Rektor,  og  denne  Mand  fik 
overordentlig  stor  Indflydelse  paa  hele  hans  Liv.  Han  blev  v.  S. 
en  faderlig  Ven,  og  denne  levede  adskillige  Aar  i  hans  Hjem  og 
glædede  sig  ved  den  frieste  Afbenyttelse  af  Richeys  vidt  bekjendte 
rige  Bibliothek.  Endnu  før  v.  S.  forlod  Gymnasiet,  udgav  han  sit 
første  Skrift,  «Stada  litterata»  (1711),  et  lille  Lexikon  over  de  litte- 

rære  Mænd,  som  paa  den  Tid  levede  i  Stade.  Han  studerede 
derefter  i  Wittenberg,  indtil  han  17 13  blev  Konrektor  i  Flensborg. 
Her  befandt  han  sig  saa  vel,  at  han  efter  eget  Udsagn  gjæme 
vilde  have  tilbragt  hele  sit  Liv  i  Flensborg;  men  allerede  2  Aar 
efter  ftilgte  han  en  Kaldelse,  som  han  ansaa  for  guddommelig,  til 
Konrektorembedet  i  Stade;  dog  ombyttede  han  dette  17 18  med 
Rektorembedet  i  Lybek,  hvor  han  forblev  til  sin  Død,  22.  Okt. 
1762.  Han  modtog  fordelagtige  Tilbud  ft-a  Gøttingen,  Si.  Peters- 
borg og  Danzig,  men  afslog  dem  alle.  1725  fik  han  den  theolo- 
giske  Licentiatgrad  i  Rostock.  Sin  gamle  Kjærlighed  til  Flensborg, 
hvor  han  havde  mange  Venner,  og  hvorfra  mange  Disciple  sendtes 
til  hans  Skole,  fornægtede  han  aldrig.  Et  Vidnesbyrd  herom  er 
hans  €  Sylloge  memorabilium  Flensburgensium*  (1752),  en  omfat- 
tende Materialsamling  til  Flensborgs  Historie,  hvortil  han  fik  be- 
tydelig Bistand  af  sin  Ven  Borgmester  G.  Glæden  (IV,  18),  som 
efter  v.  S.s  Død  fortsatte  Samlingen  med  sine  cMonumenta  Flens- 
burgensia».  v.  S.  udfoldede  en  meget  stor  litterær  Virksomhed. 
Skulde  hans  Lejlighedsskrifter,  Programmer  og  Mindeskrifter  over 
afdøde  tælles  enkeltvis,  vilde  Antallet  naa  over  400.  Blandt  den 
brogede  Mængde  Skrifter  skal  endnu  blot  anføres  hans  Samlinger 
af  ældre  Theologers  Breve,  cPhilocalia  epistolica»  (1728),  tilegnet 
S.  Lintrup,  og  «Deliciæ  epistolicæ»  (1729)  samt  hans  udførlige 
Efterretninger  om  Lybeks  Embedsmænd  og  lærde,  «Athenæ  Lube- 
censes*  (I — IV,  1720  fif.);  deri  leverer  han  ogsaa  sin  Avtobiografi 
(IV,  544  ff.). 

Schmersahl,  Gesch.  jeztlebender  Gottesgelehrtcn  (1751)  I,  93©  ff-  Meuscl, 
Lex.  d.  1750— 1800  vcrstorb.  teutschen  Schriftsteller  XIII,  10  ff.  Brasch,  Flens- 
borg Latin-  og  Realskoles  Hist.  I,  88  f.  A,  Jantzen, 

Seemann,  Corfitz,  1800 — 75,  Skuespiller,  Søn  af  Partikulier 
Cordt  Veit  S.  (f  i  Bremen  1768,  f  i  Kjøbenhavn  1850)  og  Meta 
Christine  f.  Terkelsen  (f.  1761  f  1842),  var  født  9.  Avg.  1800  i 
Kjøbenhavn  og  opgav  en  Ansættelse  som  Kopist  paa  Underfoge- 
dens Kontor  for  10.  Jan.  1826  at  debutere  paa  det  kongl.  Theater 
som  Haimsbierg  i  Kruses  Lystspil  c  Serenadens;  S.,  der  allerede  i 
Okt.  1825  var  bleven  ansat  som  Skuespiller,  gjorde  baade  her  og 
i  sin  2.  Debutrolle,  Philip  Brook  i  «M)mdlingeme»,  stor  Lykke: 
han  var  ung  og  kjøn,  rask  og  elskværdig,  og  der  knyttedes  store 
Forventninger  til  ham  som  Elsker  og  ung  Helt  —  1833  fik  han 
af  Theatrets  Kasse  en  betydelig  Rejseunderstøttelse  — ,  men  en 
umaadeholden   Voldsomhed    i   den    ydre    Aktion   uden    tilsvarende 

indre  Glød  aabenbarede,  eftersom  Aarene  gik,  et  Misforhold  mellem 
Vilje  og  Evne,  og  da  paa  samme  Tid  yngre  Kræfter  skøde  op  i 
Elskerfaget,  søgte  S.  fi-a  Theatret  til  Toldvæsenet.  I  Marts  1844  af- 
skedigedes han,  hvis  sidste  Fremtræden  paa  Scenen  havde  ftindet 
Sted  8.  Maj  1843  som  Apothekersvenden  i  « Mester  Gert  West- 
phaler»,  af  Theatrets  Tjeneste  og  konstitueredes  s.  A.  som  Told- 
kontrollør i  Dragør;  1849  udnævntes  han  til  Toldinspektør  i  Ny- 
borg, hvor  han,  der  1862  blev  Justitsraad,  døde  2.  Febr.  1875.  — 
S.  ægtede  4.  Maj  1831  Victorine  Mathilde  Tertia  Ryge  (f.  27.  Jan. 
1810  i  Flensborg,  f  24.  April  1875  ^  Nyborg),  en  Datter  af  Skue- 
spiller J.  C.  R.  (XIV,  456)  og  hans  i.  Hustru.  Arthur  Aumont. 

Seerup,  Jens  Jørgensen,  o.  1670 — 1736,  Amtmand,  var  sand- 
synligvis Søn  af  Jørgen  Jensen  og  Else  Jensdatter,  der  viedes  i  Vi- 
borg 4.  Okt.  1668,  og  Sønnesøn  af  Raadmand  Jens  Jørgensen  samme- 
steds. Om  hans  Ungdomsaar  vides  intet  nærmere.  1700  fik  han 
kongl.  Konfirmation  som  Birkedommer  ved  Ry  sensten  Birk,  og  2 
Aar  senere  tilskjødede  Baroniet  ham  Herpinggaard.  Han  kaldes 
ved  denne  Lejlighed  Inspektør  og  Dommer  over  det  Friherreskab 
Rysensten.  Hermed  forenede  han  imidlertid  17 12  Stillingen  som 
Forvalter  over  Dronningborg  Gods,  og  nu  varede  det  ikke  længe, 
inden  han  begyndte  at  spille  en  Rolle.  Naar  og  hvor  han  er 
kommen  i  Forbindelse  med  Frederik  IV,  derom  er  intet  bekjendt, 
men  i  hvert  Fald  naaede  han  snart  til  at  have  Kongens  Øre. 
Formodentlig  er  det  S.,  der  først  har  gjort  opmærksom  paa,  med 
hvor  stor  Fordel  Kongen  kunde  benytte  sig  af  den  Indløsningsret, 
man  havde  forbeholdt  sig  ved  det  store  Udlæg  af  Krongods  i 
Frederik  IIl's  Tid.  Ad  denne  Vej  lykkedes  det  ham,  om  end 
kun  gjennem  Proces,  for  en  forholdsvis  ringe  Sum  at  tilbage- 
erhverve Mariager  Kloster,  og  yderligere  udnyttedes  dette  Middel 
ved  den  noget  senere  paabegyndte  store  Omordning  af  Rytter- 
godset, en  Sag,  der  i  høj  Grad  interesserede  Kongen,  og  ved 
hvilken  S.  var  overordentlig  virksom.  Overhovedet  sparede  han  sig 
ikke  i  Kongens  Tjeneste,  og  han  blev  derfor  ogsaa  meget  anvendt, 
f.  Ex.  som  Kommissionsmedlem.  Tit  var  det  vanskelige  Sager, 
han  fik  at  gjøre  med  —  saaledes  deltog  han  1725  i  « Bandekom- 
missionens»  Undersøgelser  i  Jylland  — ,  og  her  kunde  han,  som 
ogsaa  ellers,  lade  sig  rive  saa  stærkt  med  af,  hvad  han  troede  var 
Kongens  Interesse,  at  han  traadte  Hensynet  til  Medborgeres  Vel 
under    Fødder.      Men    hans    Nidkjærhed    og    Iver    paaskjønnedes, 

Og  om  at  holde  igjen  var  der  næppe  Tale.  17 15  fik  han  Løfte 
om  at  blive  Amtmand,  og  17 16  overdroges  Dronningborg,  Silke- 
borg og  Mariager  Amter  ham  virkelig.  17 17  blev  han  Justitsraad, 
1728  Etatsraad,  men  ved  Frederik  IV's  Død  styrtedes  han  sammen 
med  den  Kreds,  hvortil  han  hørte.  Allerede  i  Nov.  1730  fik  han 
sin  Afsked,  og  først  1736  konfirmerede  Christian  VI  hans  Etatsraads- 
bestalling.  17 17  havde  han  af  Gregers  Daa  kjøbt  Hald,  der  gik  i 
Arv  til  Svigersønnen  Landsdommer  Enevold  Høg,  som  ligeledes 
afskedigedes  ved  Tronskiftet.  Han  var  gift  med  Marine  f.  Kruse  og 
skal  være  død  i  Nov.  1736,  Han  har  udgivet  Morgen-  og  Aften- 
andagter (1728  og  paa  ny  1734).  Gerh.  Hornemann, 

Seerup,  Jørgen  Nielsen,  1660 — 1701,  Læge,  var  en  Søn  af 
ndfr.  nævnte  Sognepræst  Niels  Jørgensen  S.  og  fødtes  i  Ribe  13. 
Sept.  1660.  1676  dimitteredes  han  fra  Ribe  Skole  til  Universitetet, 
hvor  han  efter  Tidens  Skik  studerede  baade  Aands-  og  Naturviden- 
skaber, heri  indbefattet  Medicin.  1680  blev  han  Hører  ved  Ribe 
Skole,  1686  Magister  og  s.  A.  Rektor  ved  Skolen  i  Fredericia, 
hvor  han  derpaa  indgik  Ægteskab  med  Anne  Kirstine  Bie,  Datter 
af  Sognepræst  i  Bøvling,  Provst  Peder  Sørensen  B.  1693  blev  han 
Rektor  ved  Ribe  Skole  og  vandt  her  Anseelse  baade  som  Skole- 
mand og  som  Læge.  Under  Christian  V's  sidste  Sygdom  kaldtes 
han  1698  paa  Gehejmeraad  Moths  Tilskyndelse  til  Kjøbenhavn  for 
at  deltage  i  Behandlingen  og  udnævntes  s.  A.  til  «Philosophiæ  ae 
metaphysicæ  collegiiqve  medici  adjunctus».  1699  blev  han  Profes- 
sor ordinarius  i  det  filosofiske  Fakultet  og  begyndte  samtidig  at 
holde  medicinske  Forelæsninger.  1700  promoveredes  han  til  Dr. 
med.  efter  en  Disputats  sine  præside,  men  døde  allerede  22.  Maj 
1 701.  I  sin  Inavguraldissertation  og  forskjellige  tidligere  Disputatser 
viser  han  sig  som  sin  lærde  Tids  typiske  Barn. 

Ingerslev,    Danmarks   Læger   og   Lægevæsen   II,    149  fT.      Moller,    Cimbria 
lit.  I.     Terpager,  Ripæ  Cimbr.  S.  644.     Nova   lit.  maris   Balth.    1700,   S.   146; 
1703,"  S.  59.     Thura,   Idea   hist.  lit.  Dan.  S.  68.   171.     Giessing,  Jubel-Lærere 
"II,   I,  340     J.  Petersen,  Den  danske  Lægevidenskab  1700 — 50  S.  6. 

JuL  Petersen, 

Seerup,  Niels  Jørgensen,  1621 — 85,  Præst,  blev  født  9.  Marts 
162 1  i  Serup  Præstegaard  i  Aarhus  Stift,  hvor  hans  Fader,  Jørgen 
Nielsen  Brandstrup  (f  166 1),  var  Sognepræst.  Han  gik  først  i  Skole 
i  Mariager,  hvor  hans  ældste  Broder  var  Rektor,  men  blev  1640 
Student  fra  Viborg  Skole  og  tog  1643  Magistergraden.     S.  A.  blev 

han  Rektor  ved  Helsingørs  Skole  og  1646  forflyttet  i  samroe  Egen- 
skab til  Sorø.  1652  blev  han  af  Ribe  Domkapitel  og  Borgerskab, 
men  efter  Kongens  udtrykkelige  Ønske,  udvalgt  til  Efterfølger  efter 
Domkirkens  svagelige  Sognepræst,  Søren  Andersen  Vedel,  en  Søn 
af  Anders  Sørensen  V.  I  Begyndelsen  af  1653  var  Sagen  i  Rigtig- 
hed, S.  blev  ordineret,  men  da  var  allerede  hans  Formand  død. 
og  strax  efter  blev  han  trolovet  og  s.  A.  gift  med  Formandens 
Datter  Else  (f.  1624),  der  levede  til  1697,  medens  han  allerede  døde 
18.  Marts  1685.  Ved  sit  Ægteskab  kom  han  i  Besiddelse  af  den 
smukke  og  bekjendte  Ejendom  Liljebjærget,  der  især  er  berømt 
som  Bolig  for  hans  Hustrus  Farfader.  Han  nød  stor  Anseelse  i 
Ribe  By  i  Almindelighed  og  i  den  derværende  lærde  Kreds  i  Sær- 
deleshed; han  blev  Provst  i  Hvidding  Herred  og  Kannik  i  Dom- 
kapitlet, hvis  Økonom  og  Regnskabsfører  han  var  i  en  Aarrække. 
Han  har  kun  udgivet  et  Par  ubetydelige  Disputatser  og  andre 
Smaaskrifter;  i  Ribe  holdt  han  forskjellige  Rækker  af  Prædikener 
over  Profeterne  Esaias  og  Daniel  samt  over  Johannes'  Aabenbaring; 
disse  Taler  haviie  han  tænkt  paa  at  udgive  i  Trykken,  hvilket  dog 
ikke  blev  til  noget;  Manuskripterne  kom  til  hans  nedennævnte  Søn 
Søren  S.,  men  existere  vistnok  ikke  længere. 

Wiberg,  Alm.  Præstehist.  Il,  599.  Giessing,  Jubel-Lærere  II,  i,  333  ff. 
Moller,  Cimbria  lit.  I.  Kinch,  Ribe  Bys  Hist.  II,  446  ff.  Frost,  Efterr.  om 
Ribe  Domkirke  S.  53  ff.  VUh.  Bang. 

Seerup,  Søren,  1654 — 1736,  Præst,  forriges  Søn,  blev  født  i 
Ribe  27.  Marts  1654.  Han  blev  Student  fra  Ribe  Skole  1671  og 
theologisk  Kandidat  1673,  hvorefter  han  var  Dekan  paa  Kommuni- 
tetet. 1677  fik  han  Magistergraden.  1681  blev  han  Faderens  Ka- 
pellan og  ved  dennes  Død  1685  hans  Efterfølger  i  Embedet  som 
Sognepræst  ved  Ribe  Domkirke  og  Stiftsprovst.  I  denne  Stilling 
forblev  han  i  51  Aar  under  6  Biskopper.  Han  var  en  virksom  og 
administrativ  dygtig  Mand,  der  dog  over  Præstegjemingen  ikke 
glemte  sine  egne  Sager,  saa  han  fik  samlet  betydelig  Formue  i 
Grundejendomme,  Kapitaler  og  Skibe.  Til  sin  høje  Alderdom  nød 
han  et  fortrinligt  Helbred  og  prædikede  endnu  Søndagen  før  sin 
Død.  Denne  indtraf  9.  Marts  1736.  Til  sit  Bysbarn  og  sin  Skole- 
kammerat den  bekjendte  Forfatter  Dr.  P.  Terpager  stod  han  i 
nært  Venskabs-  og  Slægtskabsforhold.  Disse  Venner  vare  i  henved 
50  Aar  Værger  for  Ribe  Domkirke,  men  lode  den  slemt  forfalde. 
Samme  Aar,  S.  døde,  frasagde  Terpager  sig  Værgemaalet;  men 
Stiftsøvrigheden  rejste  nu  svære  Anker  mod  dem  for  Forsømmelig- 


Digitized  by  VjOOQ  IC 


Seentp,  Sør.  ^y^ 

hed.  Sagen  kom  for  Højesteret,  som  dog  frikjendte  S.s  Arvinger. 
S.  var  3  Gange  gift:  i.  (1681)  med  Ingeborg  Baggesdatter  (f  1685), 
en  Kjøbmandsdatter  fra  Ribe,  2.  (1687)  med  Dorthe  Margrethe 
Terpager  (f  1695),  Søster  til  ovennævnte  Dr.  T.  og  Enke  efter  den 
I.  Hustrus  Broder,  3.  (1707)  med  Susanne  Cathrine  f.  Worm  (f 
1720),  Datter  af  Præsident  Matthias  W.  i  Ribe.  —  En  Datter  af 
sidste  Ægteskab  var  gift  nied  Præsten  J.  Kinast  paa  Frederiksberg 
(IX,  167). 

Giessing,  Jubel-Lærere  II,  i,  331  ff.  Frost,  Efterr.  om  Ribe  Domkirke 
S.  55  f.  76  fF.  161.  Hanssen,  Efterr.  ang.  Byen  Ribe  I,  4  fF.  Worm,  Lex.  ov. 
lærde  Mænd.  A.Jantzen, 

Sefeldt,  s.  Seefeldt  (ovfr.  S.  466  ff.). 

Segelcke,  Thomas  Riise,  f.  1831,  Landøkonom.  Han  er 
en  Søn  af  Proprietær  Eiler  Hagerup  Bomemann  S.  og  Ane  Kir- 
stine f.  Bønnelyche  og  fødtes  2.  Maj  1831  paa  Kjærsgaard  i  Hjør- 
ring Amt.  Fra  1842 — 48  besøgte  han  den  kongl.  Realskole  i  Aar- 
hus og  studerede  derefter  ved  Polyteknisk  Læreanstalt,  hvor  han 
1854  tog  Examen  i  anvendt  Naturvidenskab.  Allerede  Xaret  før 
var  han  bleven  Amanuensis  hos  Professor  Forchhammer,  en  Stil- 
ling, han  røgtede  til  Sommerferien  1855.  Aaret  derefter  fik  han  et 
Stipendium  for  at  studere  Agrikulturkemi  i  Udlandet,  men  da  Fade- 
ren døde  i  Efteraaret  1856,  tiltraadte  han  først  Rejsen  i  1857.  I 
3  Aar  rejste  han  i  Tyskland,  Schweits,  Holland,  England  og  Frank- 
rig. Han  opholdt  sig  længst  i  Tyskland,  hvor  han  studerede  under 
Støckhardt,  og  i  England,  hvor  han  lærte  hos  Lawes  og  Gilbert 
paa  Rothamsted.  Efter  endt  Uddannelse  ønskede  disse  ham  knyttet 
til  dette  verdensbekjendte  Forsøgssted,  men  Professor  B.  S.  Jørgensen 
(IX,  23)  fik  ved  Landhusholdningsselskabets  Medvirken  ham  knyttet 
til  det  danske  Mælkeribrug. 

Dette  tilhørte  den  Gang  den  holstenske  Mejerske.  Hun  var 
som  Regel  dygtig  og  paapasselig,  hun  lavede  som  oftest  fint  Smør 
og  fin  Ost,  men  hun  gik  rent  erfaringsmæssig  ft-em,  og  der  var  i 
Produkternes  Fremstilling  noget  for  hende  hemmehghedsftildt,  som 
hun  ofte  ikke  kunde  forklare  sig,  og  derved  kom  der  tit  en  stor 
Uensartethed  ind  i  hendes  Arbejde.  Hun  maalte  Mælken  med  Mes- 
singkjedelen,  og  Fingeren  var  hendes  Thermometer,  naar  hun  skulde 
finde  Temperaturen  i  Flødetønde,  Kjæme  og  Ostekar.  Hun  taalte 
ikke  nogen  Indblanding  i  Faget,  og  Landmændene  vare  fuldstæn- 
dig ukyndige  i  Mælkeribrug.    S.  satte  sig  nu  først  ind  i  dette  paa 

den  overordentlig  grundige  Maade,  der  har  præget  al  hans  Virk- 
somhed: han  tog  (1860)  op  til  V6rgaard  i  Vendsyssel,  hvor  han 
tog  Del  i  alle  forefeldende  Arbejder,  og  ved  sine  Undersøgelser  med 
sit  Maaleglas,  sin  Vægt,  sine  Thermometre  trængte  han  til  Bunds 
i  Fagets  Hemmeligheder,  og  ud  af  den  bedste  Praxis  i  Ud-  og 
Indland  konstruerede  han  Mælkeridriftens  theoretiske  Grundlag.  Det 
er  hans  store  Fortjeneste,  at  han  gjorde  Mælkeribruget  fra  en  empi- 
risk til  en  rationel  Virksomhed.  Og  han  forstod  at  gjøre  det  ind- 
lysende for  Landmændene,  at  de  selv  maatte  lære  Faget,  han  vakte 
deres  levende  Interesse  for  det  og  viste  dem,  hvorledes  de  prak- 
tiske Vanskeligheder  overvandtes.  S.,  der  fra  1860 — 80  var  Land- 
husholdningsselskabets og  derefter  Indenrigsministeriets  Konsulent  i 
Mælkeribrug,  udfoldede  i  disse  Aar  en  overordentlig  omfattende 
Virksomhed  ved  Rejser,  Foredrag,  Afhandlinger  osv.,  han  satte 
vore  Mælkeriudstillinger  i  System,  saaledes  at  de  i  høj  Grad  bleve 
lærerige  for  de  besøgende,  han  begyndte  (1864)  den  Uddannelse  af 
unge  Landmænd,  der  har  fortsat  sig  ned  til  Nutiden,  og  sammen 
med  J.  Friis  (V,  433),  Buus  (III,  268),  Tesdorpf  o.  a.  udgav  han 
forskjellige  Vejledninger,  Regnskabsbøger,  Lommebøger  osv.  Ved 
denne  Virksomhed  bragte  han  System  og  Plan  i  Danmarks  Mælkeri- 
brug, før  dette  var  Tilfældet  i  noget  andet  Lands.  Samtidig  for- 
stod han  i  eminent  Grad  at  henlede  Udlandets  Opmærksomhed 
paa  vort  Mælkeribrug  og  vort  Smørs  gode  Egenskaber.  Han  har 
været  Dommer  ved  ikke  faa  udenlandske  Udstillinger,  saaledes  ved 
Verdensudstillingerne  i  Philadelphia  (1876)  og  Paris  (1878),  og  han 
var  den  danske  Regerings  Kommissær  ved  den  første  internationale 
Landbrugsudstilling  i  London  1879,  P^^  hvilken  dansk  Smør  mod- 
tog den  højeste  Udmærkelse. 

Til  Landbohøjskolen  har  S.  været  knyttet  siden  i.  Juli  1874, 
da  han  ansattes  som  Docent  i  Mælkerilære  og  Landbrugsbogholderi ; 
1880  udnævntes  han  til  Lektor  i  samme  Fag.  Hans  Virksomhed 
her:  unge  Landmænds  Uddannelse  i  Theorien,  er  ikke  blot  direkte, 
men  ogsaa  indirekte  af  stor  Betydning,  thi  paa  hans  Undervisning 
hviler  Landbrugs-  og  Mælkeriskolemes  Undervisning.  Med  den 
stærke  Udvikling,  Mælkeribruget  har  været  underkastet  i  Nutiden, 
kræver  det  et  stadigt  og  stort  Arbejde  at  følge  med  Fagets  Frem- 
skridt. I  Aarenes  Løb  har  en  stor  Mængde  Elever  fra  saa  godt 
som  alle  civiUserede  Lande,  specielt  fra  Norge  og  Finland,  hørt 
S.s  Forelæsninger,  og  Elever  fra  det  sidste  Land  sendte  ham  ved 
hans  25  Aars  Jubilæum  en  Adresse,  hvori  det  bl.  a.  hedder:    iDa 

De  begyndte  Deres  Arbejde  med  at  skabe  et  rationelt  Mælkeri- 
brug  i  Danmark,  havde  De  det  vide  Syn  paa  Sagen,  at  De  strax 
fra  Begyndelsen  stillede  Maalet  saa  højt,  at  det  rationelle  Mælkeri- 
brug  ikke  blev  eller  ikke  engang  kunde  blive  en  Virksombed,  der 
alene  hørte  Deres  Fædreland  til.  Deres  videnskabelige  Arbejder 
bleve  tvært  imod  frugtbringende  for  hele  den  Del  af  Evropa,  hvor 
Mælkeribruget  drives  i  større  Omfang  ....  Ved  saaledes  at  skabe 
en  rationel  Mælkeridrift  har  De  ikke  blot  lagt  Grunden  til  Vel- 
standen i  Deres  Fædreland,  men  tillige  givet  hele  Verdens  og  ikke 
mindst  Finlands  Landbrug  en  mægtig  og  velsignelsesrig  Hjælp  til 
Betryggelsen  af  den  økonomiske  £xistens.» 

Ikke  blot  ved  sin  her  skildrede  Virksomhed,  men  ogsaa  paa 
andre  Maader  har  S.  indlagt  sig  stor  Fortjeneste  af  Danmarks 
Landbrug.  Det  skyldes  saaledes  i  væsentlig  Grad  ham,  at  Dan- 
mark i  1885,  først  af  alle  Lande,  vedtog  nødvendige  Bestemmelser 
angaaende  Margarinens  Produktion  og  Forhandling,  og  han  har 
været  en  altid  slagfærdig  Talsmand  for  Smørrets  bedst  mulige  For- 
sendelse til  England,  specielt  for  en  regelmæssig  og  tidssvarende 
Dampskibsforbindelse  mellem  Esbjærg  og  England.  S.  var  i  tid- 
ligere Aar  en  produktiv  Forfatter,  og  der  foreligger,  navnlig  i 
« Tidsskrift  for  Landøkonomi »  og  « Ugeskrift  for  Landmænds,  et 
stort  Antal  gnmdige  Afhandlinger  af  ham,  ikke  blot  vedrørende 
Mælkeribruget,  men  ogsaa  forskjellige  Landbrugsforhold  som  unge 
Landmænds  Uddannelse,  Anvendelsen  af  kunstige  Gødningsstoffer, 
Handelen  med  Landbrugsprodukter  osv. 

S.  har  selvfølgelig  høstet  mange  Æresbevisninger.  Han  ud- 
nævntes 1873  ^1  Professor,  han  er  Æresmedlem  af  den  jyske  Fælles- 
forening, blev  1900  Præsident  i  Landhusholdningsselskabet  og  ud- 
nævntes 1892  til  Kommandør  af  2.  Grad  af  Danebrog.  I  Anled- 
ning af  hans  70  Aars  Fødselsdag  1901  prægedes  en  af  V.  Bissen 
modeleret  Medaille  c  fra  Danmarks  Mælkeribrug*. 

Ugeskrift  f.  Landmænd  1892,  I.  Bøggild,  Mælkeribruget  i  Danm.  Gal- 
schiøt,  Landbrug  og  Landmænd  i  Danm.  Erslew,  Forf.  Lex.  Landbrugsord- 
bogen  V.  Illustr.  Tid.  4.  Febr.  1900.  Landbobladet  6.  Jan.  1900.  Petersen- 
Børup  og  Dorph  Petersen,  De  danske  Landmandsforsamlinger  id.  19.  Aarh.  S. 
i"ff.  H,  Herid, 

Sehested,  Benedict,  — 1548,  til  Kluvensiek,  Søn  af  Ewald 
S.  til  Kluvensiek  og  Helvig  Wolfsdatter  Pogwisch,  er  mulig  den 
B.  S.,  der  1542  paa  Sønderborg  skulde  tage  Vare  paa  den  fangne 
Kong  Christian;  dog  maa  det  bemærkes,  at  der  den  Gang  levede 

mindst  5  forskjellige  Personer  af  Navnet  B.  S.  Han  var  1543 
kongelig  og  hertugelig  Raad,  sendtes  1544  for  alle  3  Fyrster  til 
Worms  og  Frankfurt,  dels  i  Anledning  af  Ordningen  af  Lensfor- 
holdet,  dels  for  at  indbetale  Tyrkeskat.  Aaret  efter  var  han  atter 
Kongens  Sendebud  til  Wonns  og  for  alle  3  Fyrster  til  Hansestæ- 
derne med  Forslag  til  et  Forsvarsforbund  mod  Kong  Christian  II's 
Forbundsfæller.  1546  blev  han  Hertug  Adolfs  Amtmand  paa  Aaben- 
raa og  fik  desuden  Ventebrev  paa  Godset  Warleberg,  der  hørte  til 
Dronningens  Livgeding,  men  ogsaa  dette  Aar  deltog  han  i  diplo- 
matiske Forhandlinger,  nemlig  med  Ditmarskerne,  og  blev  benyttet 
paa  en  Sendelse  til  Regensburg.  1547  vare  han  og  Claus  Rantzau 
Hertugernes  Gesandter  i  Augsburg  og  udarbejdede  i  den  Anled- 
ning sammen  med  Kongens  Afsending  Peder  Svave  en  udførlig 
historisk  Fremstilling  for  at  vise,  at  Slesvig  aldrig  har  hørt  til  det 
tyske  Rige.  Ogsaa  var  han  sin  Hertugs  Repræsentant  ved  Lens- 
forhandlingerne  i  Kolding  s.  A.  En  tidlig  Død  bortrev  ham  1548, 
just  som  han  som  Hertug  Adolfs  Afsending  skulde  rejse  til  den 
tyske  Rigsdag.     Han  var  vistnok  ugift. 

Danske  Mag.  4.  R.  III,  238.  Thiset. 

Sehested y  Bertram,  — 1562,  til  Kluvensiek  og  Osterrade, 
Broder  til  foranstaaende  Benedict  S.,  stod  1548  i  Hertug  Adolfe 
Tjeneste  og  fik  da  Ventebrev  paa  det  første  ledigblivende  Amt, 
hvorefter  han  1552  blev  Amtmand  paa  Aabenraa  og  desuden  Her- 
tugens Raad  og  Marskal.  S.  A.  benyttede  Hertugen  ham  til  en 
Sendelse  til  Nederlandene.  Det  var  ogsaa  ham.  Hertugen  1559 
sendte  til  den  gamle  Hr.  Johan  Rantzau  for  at  bevæge  denne  til 
at  overtage  Anførselen  paa  Ditmarskertoget,  i  hvilket  han  selv  del- 
tog, dels  som  Hr.  Johans  «Lieuténant»,  dels  som  Krigskommissær. 
Han  betegnes  da  som  Høvedsmand  paa  Als,  men  angives  for  øv- 
rigt ogsaa  ved  denne  Tid  at  have  været  Amtmand  paa  Gottorp. 
1560  ledsagede  han  sin  Hertug  til  England.  Da  var  han  Høveds- 
mand paa  Brunlund,  men  døde  allerede  1562.  Hans  Enke,  Mette 
(Caisdatter)  Rantzau,  hvem  han  havde  ægtet  15.  April  1554,  be- 
holdt Aabenraa  Amt  efter  hans  Død.     Hun  døde  selv  før  1577. 

Thiset. 

Sehested,  Christian,  1666 — 1740,  Statsmand,  var  født  22. 
Febr.  1666;  hans  Fader  var  den  ndfi*.  omtalte  Christoffer  S.  (f  1699). 
Efter  at  være  bleven  Hofjunker  1687  Wev  han  Deputeret  i  Land- 
og    Søkommissariatet    1694   og   fik    Etatsraadstitel    1698.      Men  fra 

denne  Stilling  gik  han  over  til  at  faa  med  de  udenrigske  Sager  at 
gjøre.  Han  blev  nemlig  i  Efteraaret  1698  sendt  til  Stockholm  som 
Statsafsending  for  her  at  afløse  Jens  Juel.  Denne  forlod  dog  først 
Sverige  i  Jan.  1699,  hvorefter  S.  fungerede  i  Stockholm  indtil  Kri- 
gens Udbrud  1700.  Derefter  kaldtes  han  i.  Okt.  1700  til  at  være 
Oversekretær  eller  Præsident  i  tyske  Kancelli,  hvorved  han,  foruden 
at  forestaa  en  vigtig  Del  af  Styrelsen  af  den  kongelige  Del  af 
Slesvig  og  Holsten,  tillige  blev  Udenrigsminister.  Aaret  efter  blev 
han  Ridder  af  Danebrog. 

Paa  det  Tidspunkt,  da  han  fik  den  vigtige  Ministerstilling, 
var  det  første  Afsnit  af  den  store  Kamp  imod  Sverige  og  Gottorp 
allerede  afsluttet  ved  Freden  i  Traventhai;  men  Forholdet  til  begge 
disse  Nabostater  var  i  de  følgende  Aar  spændt  og  lagde  stærkt 
Beslag  paa  en  Udenrigsministers  Opmærksomhed  og  Tid.  Uvist  af 
hvilken  Grund  blev  han  afskediget  29.  Juli  1707;  men  det  var  kun 
for  en  kort  Tid,  thi  allerede  6.  Juli  1708  gjenindsattes  han  i  sin 
Stilling,  og  nu  fik  han  tillige  Plads  i  Konseillet.  Netop  den  Gang 
tænkte  Kong  Frederik  IV  paa  den  Rejse  til  Italien,  som  han  til- 
traadte  i  Okt.  1708,  og  som  varede  til  Juli  1709,  og  medens  han 
var  borte,  var  Styrelsen  af  Regeringssageme  lagt  i  Hænderne  paa 
S.  og  hans  Kollega  i  Konseillet  Otto  Krabbe.  Foruden  hvad  der 
herved  kom  til  at  paahvile  ham  med  Hensyn  til  Statens  andre 
Sager,  var  det  netop  paa  dette  Tidspunkt,  medens  Kongen  var  i 
Italien,  at  Zar  Peter  aabnede  Underhandlinger  for  at  drage  den 
dansk-norske  Stat  ind  i  Krigen  med  Carl  XII,  der  den  Gang  havde 
aabnet  sit  skæbnesvangre  andet  Angreb  paa  Rusland.  S.  havde  i 
denne  Tid  at  forhandle  dels  med  den  russiske  Afsending,  Fyrst 
Dolgorucki,  dels  med  den  svenske  Minister  i  Kjøbenhavn,  Leijon- 
kloo.  Da  denne  bl.  a.  vilde  forsøge  at  faa  et  Forbimd  i  Stand 
imellem  de  skandinaviske  Stater  ved  at  minde  om,  hvilke  Farer 
der  truede  baade  Frederik  IV  og  Carl  XII,  saaft-emt  Zaren  fik  en 
Havn  ved  Østersøen  og  med  Tiden  byggede  sig  en  mægtig  Flaade, 
svarede  S.  ham,  unægtelig  ikke  uden  Grund,  at  om  man  end  ikke 
var  blind  for  det  truende,  der  kunde  ligge  heri,  var  et  Forbund 
med  Sverige  dog  umuligt,  saa  længe  det  vedblev  med  uden  Nød- 
vendighed at  ophidse  Gottorp  imod  Kongen  og  stedse  at  træde  i 
Vejen  for  ham. 

Her  have  vi  sikkert  det,  der  i  S.s  Øjne  maatte  være  en 
Hovedsag  for  dansk  Politik,  nemlig  at  sprænge  Forbundet  imellem 
Sverige   og  Gottorp.      Det  var  almindeligt,    at   S.   i   den   følgende 

Tid  blev  opfattet  som  nøje  følgende  den  Mand,  der  utvivlsomt  i 
en  Aarrække  var  Kongens  vigtigste  politiske  Raadgiver,  D.  Vibe; 
men  det  hang  ikke  alene  sammen  med,  at  Vibe  maaske  nok  var 
den  mest  begavede  af  de  2  Mænd,  det  var  ogsaa  en  Følge  af,  at 
deres  Synsmaader  med  Hensyn  til  Udenrigspolitikken  faldt  sammen. 
Dette  viste  sig  tydelig  i  Aaret  1709,  da  den  afgjørende  Beslutning 
blev  fattet  om  at  kaste  Staten  ind  i  den  store  nordiske  Krig  paa 
Ruslands  Side.  S.  holdt  da  Ugesom  Vibe  og  Krabbe  bestemt  paa, 
at  dette  Parti  burde  vælges.  Han  vedblev  da  ogsaa  at  være  Over- 
sekretær og  Medlem  af  Konseillet  under  hele  den  iiaarige  Krig 
med  dens  Omskiftelser,  samtidig  med  at  han  siden  Marts  1713,  i 
det  mindste  efter  Navnet,  var  Amtmand  i  Husum,  Ejdersted  og 
Svabsted  Amter,  altsaa  i  tidligere  gottorpske  Egne.  I  det  han 
stadig  holdt  fast  ved  Tanken  om  det  nødvendige  ved  Forbundet 
med  Rusland,  var  han  bl.  a.  ivrig  for  Planen  om  et  Angreb  paa 
Sverige  i  Skaane  med  fælles  Kræfter  i  Aaret  17 16.  Da  saa  i  Slut- 
ningen af  Krigen  en  alvorlig  Spænding  udbrød  imellem  Frederik 
IV's  2  Forbundsfæller,  Zaren  og  Georg  I  af  England-Hannover, 
saaledes  at  det  vilde  blive  nødvendigt  at  træffe  et  Valg  imellem 
dem,  var  S.  af  den  Mening,  at  Rusland  burde  foretrækkes.  Dette 
traadte  tydelig  frem  ved  en  mærkelig  Votering,  som  Frederik  IV 
i  Sept.  17 18  lod  foretage  af  en  Del  ansete  Mænd  om,  hvilken 
Politik  man  under  de  vanskelige  Forhold  burde  følge.  Ligesom 
det  har  Interesse  at  se  S.  her  være  iblandt  dem,  der  mente,  at 
det  vilde  være  meningsløst  at  prøve  paa  at  faa  en  Særfred  med 
Sverige,  som  han  holdt  for  en  ganske  uforsonlig  Fjende,  der  vilde 
begynde  Krig  igjen,  saa  snart  det  saa  sit  Snit,  saaledes  ser  man 
ham  til  Trods  for,  at  Zaren  paa  dette  Tidspunkt  havde  aabnet  de 
i  højeste  Grad  mistænkelige  Underhandlinger  med  Sverige  paa 
Aalandsøerne,  dog  endnu  holde  paa,  at  der  burde  gjøres  et  Forsøg 
paa  Tilslutning  til  Rusland  for  i  Forening  med  det  at  rette  et  An- 
greb paa  Carl  XII.  Der  kan  ingen  Tvivl  være  om,  at  S.  her  saa 
galt,  og  at  deres  Mening  var  rigtigere,  der  stemte  for,  at  man, 
naar  et  Valg  maatte  gjøres,  da  skulde  foretrække  Englands  For- 
bund. 

Afslutningen  af  den  store  nordiske  Krig  ved  Freden  i  Frede- 
riksborg 1720  førte  meget  hurtig  over  i  Ordningen  af  en  vigtig 
Sag,  der  stod  i  nøje  Forbindelse  med,  hvad  der  var  vundet  ved 
Krigen,  nemlig  Inkorporationen  af  det  tidligere  gottorpske  Slesvig 
i   den  danske  Krone   og  dermed  tillige  Fastsættelsen  af  hele  Sles- 

vigs  uadskillelige  Forening  med  Kongeriget,  hvad  der  fandt  Sted 
ved  de  slesvigske  Stænders  Hylding  4.  Sept.  1721.  I  den  endelige 
Form  for,  hvad  der  her  skete,  havde  S.  ret  betydelig  Del.  Men 
hermed  var  ogsaa  hans  Virksomhed  som  en  af  de  ledende  Stats- 
mænd afsluttet.  Den  omfattende  Forandring  af  det  højere  Embeds- 
personale,  der  fandt  Sted,  efter  at  Dronning  Louise  var  død,  og 
Anna  Sophie  var  bleven  Dronning,  kom  ogsaa  til  at  ramme  S., 
der  31.  Dec.  172 1  blev  afskediget  fra  sin  Oversekretærstilling  og 
fra  at  have  Sæde  i  Konseillet.  I  Steden  derfor  blev  han,  saaledes 
som  det  jævnlig  skete,  naar  Mænd  ophørte  at  være  Statsministre, 
ansat  som  Stiftamtmand  i  en  af  Provinserne.  Han  fik  Pladsen 
som  saadan  i  Fyn.  Man  kunde  have  troet,  at  han  forholdsvis 
gjæme  vilde  have  taget  Bo  her,  da  han  som  Arv  efter  sin  Fader 
ejede  Nislevgaard  i  Fyn,  og  han  med  sin  Hustru,  en  Datter  af 
Frederik  Gersdorfif  (V,  619),  Charlotte  Amalie  (f.  1685  f  1731), 
med  hvem  han  blev  gift  26.  Maj  1701,  havde  faaet  Ravnholt  i 
samme  Stift.  Men  han  vilde  hellere  have  beholdt  sine  Amter  i 
Slesvig,  da  Odense  havde  Ord  for  at  være  et  ubehageligt  Opholds- 
sted paa  Grund  af  al  den  Strid,  der  herskede  i  Byen.  Imidlertid 
var  det  dog  gode  Aar,  han  levede  der  ovre,  dels  i  Odense,  dels 
paa  Ravnholt.  Han  tog  sig  med  Iver  og  Dygtighed  af  sin  Stift- 
amtmandsgjeming,  og  hans  efterladte  Dagbog  giver  Indtryk  af,  at 
han  i  det  hele  var  tilfreds,  og  at  han  særlig  var  lykkelig  ved  Sam- 
livet med  sin  Hustru,  en  elskværdig  og  ualmindelig  forstandig 
Dame.  Man  ser  bl.  a.  det  Ry,  hun  havde,  ved  en  Udtalelse  af 
en  fransk  her  ansat  Diplomat,  Camilly,  der  skriver  om  hende: 
«Him  er  en  meget  begavet  Dame  med  et  fint  Væsen,  i  høj  Grad 
i  Stand  til  at  føre  et  smukt  Hus»,  og  20  Aar  efter  hendes  Død 
skriver  Hans  Hofman  om  hende,  at  hendes  beundringsværdige  For- 
stand endnu  er  i  frisk  Minde. 

Skjønt  S.s  Afsked  havde  smertet  ham  dybt  og  af  ham  blev 
opfattet  som  en  Følge  af,  at  Kongen  havde  lyttet  til  en  Klikes 
uforsvarlige  Angreb  paa  ham,  tabte  han  dog  ingenlunde  helt  For- 
bindelsen med  Kongen,  der  da  ogsaa  ved  at  gjøre  ham  til  Ridder 
af  Elefanten  i  Marts  1722  havde  vist,  at  han  bevarede  ham  i  ven- 
lig Erindring.  Der  gik  ej  heller  mange  Aar  hen,  førend  Kongen 
mente  at  have  Brug  for  hans  Samvittighedsfuldhed  som  Statsmand 
og  tillige  for  hans  Indsigt  i,  hvad  der  vedrørte  Forholdet  til  Got- 
torpeme.  Han  valgte  ham  derfor  til  at  repræsentere  Danmark  ved 
Kongressen   i    Soissons    1728,    en   af  de   Kongresser,    der   i   anden 

Halvdel  af  2oerae  bleve  holdte  i  Anledning  af  de  Konflikter,  som 
den  Gang  skilte  de  evropæiske  Magter  i  modsatte  Lejre,  og  ved 
hvilken  det  vidstes  at  den  gottorpske  Hertug  Carl  Frederik  vilde 
stræbe  at  aftvinge  Danmark  et  forsvarligt  Vederlag  for  sin  tidligere 
Del  af  Slesvig.  Det  var  udelukkende  Pligtfølelse,  alt  andet  der- 
imod end  Lyst,  der  bragte  S.  til  at  tage  imod  denne  Sendelse, 
som  han  vidste  vilde  blive  rig  paa  Vanskeligheder  og  volde  ham 
store  Udgifter.  Han  kom  med  sin  Hustru  til  Paris  i  Avg.  1728 
og  beklædte  Ambassadørétillingen  i  Frankrig  indtil  5.  Febr.  1731. 
En  svær  Sygdom  gjorde  ikke  Opholdet  i  Paris  lettere  for  ham; 
men  han  havde  for  øvrigt  mindst  af  alt  Grund  til  Misnøje  med 
sit  Ophold  der.  Han  mødte  personlig  megen  Velvilje,  hans  kraf- 
tige Kamp  imod  Gottorp  kronedes  med  Held,  da  Hertugen  intet 
udrettede,  og  desuden  var  han  ogsaa  heldig  med  et  andet  lidet 
behageligt  Hverv,  han  havde,  nemlig  at  formaa  Frankrig  til  at  ud- 
betale ikke  ubetydelige  Summer,  som  det  skyldte  Danmark  i  reste- 
rende Subsidier.  Det  lykkedes  ham  virkelig  at  faa  den  allerstørste 
Del  deraf  udbetalt. 

S.s  Holdning  i  Paris  havde  i  enhver  Henseende  været  for- 
træffelig; han  optraadte  med  Takt,  saa  sundt  og  rigtig  paa  For- 
holdene og  gav  sin  Regering  gode  Raad.  Dette  havde  vistnok 
Del  i,  at  han,  uagtet  han  var  ved  at  blive  stærkt  til  Aars,  endnu 
en  Gang  blev  brugt  paa  det  diplomatiske  Omraade. 

Medens  S.  var  i  Paris,  døde  Frederik  IV  (Okt.  1730).  S. 
havde  bevaret  personlig  Hengivenhed  for  denne  Konge;  men 
han  havde  bestemt  hørt  til  Modstanderne  af  de  Mænd,  der  under 
Anna  Sophies  Ægide  havde  haft  meget  at  sige  i  Frederik  IV's 
sidste  Regeringsaar.  Derimod  stod  han  Iver  Rosenkrantz  nær,  og 
denne  var  det  da  ogsaa,  der  atter  vilde  bruge  ham  som  Diplomat. 
Forholdet  til  Sverige  spillede  nemlig  som  bekjendt  en  vigtig  Rolle 
i  Christian  VI's  første  Regeringsaar,  i  det  Kongen  ønskede  en 
stærk  Tilnærmelse  til  Regeringen  i  Stockholm.  Da  der  nu  i  1734 
viste  sig  Mulighed  for  at  opnaa  et  Forbund  med  denrie,  valgte 
Rosenkrantz  S.  til  at  gaa  som  extraordinær  Ambassadør  der  over 
for  at  faa  en  Alliance  i  Stand.  Vi  have  set  S.  som  afgjort  Fjende 
af  Sverige  i  Frederik  IV's  Tid;  men  senere  var  Stillingen  bleven  en 
helt  anden  i  Norden,  end  den  havde  været  i  Carl  XII' s  Tid,  og 
S.  kunde  med  ftild  Overbevisning  slutte  sig  til  den  Politik,  der  nu 
havde  faaet  Kurs.  Han  fik  ogsaa  Glæde  af  sin  Sendelse,  i  det 
det  5.  Okt.  1734  kom  til  et  Forbund  af  en  ret  nær  Natur  paa  15 

Aar.  Den  stærkt  religiøse  Mand  skrev  i  den  Anledning  til  Chri- 
stian VI:  «0g  er  saa  hermed  dette  af  eders  kongl.  Majestæt  selv 
saa  kristelig  og  vel  overlagte,  ja  Gud  selv  behagelige  Forenings- 
værk  udi  Jesu  velsignede  Navn  fuldbyrdet  og  tilendebragt. » 

Efter  at  have  udrettet  dette  Hverv,  vendte  S.  tilbage  til  sin 
Stiftamtmandspost  i  Odense  (Marts  1735),  og  ^^^  fungerede  han  i 
de  følgende  Aar,  indtil  han,  der  nu  var  en  gammel  Mand,  blev 
afskediget  paa  en  meget  hæderlig  Maade  i  Begyndelsen  af  1740. 
Snart  efter  døde  han,  19.  Juli  1740. 

Selv  om  S.  ikke  har  hørt  til  de  egentlig  fremragende  Stats- 
mænd her  hjemme,  staar  han  dog  smukt  ved  sin  samvittighedsfulde 
Embedsførelse  og  sin  ualmindelig  rene  og  elskværdige  Karakter, 
der  gjorde  ham  til  Gjenstand  for  almindelig  Højagtelse,  og  det 
fortjener  tillige  at  nævnes,  at  han  var  en  Mand  med  en  varm 
dansk  Følelse,  der  derfor  i  en  Tid,  da  Modersmaalet  var  trængt 
stærkt  tilbage  ved  Hoffet  og  i  de  høje  Kredse  for  Fransk  og  endnu 
mere  for  Tysk,  holdt  af  at  bruge  det  i  sine  Embedsskrivelser.  — 
Hans  Ægteskab  var  barnløst. 

Hist  Tidsskr.  5.  R.  III  og  V;  6.  R.  V.  E.  Holm,  Danmark-Norges  Hist 
1720— 1814  I  og  II.  E.  Holm. 

Sehested,  Christian  Thomesen,  1590 — 1657,  Kongens  Kans- 
ler. Det  bør  strax  bemærkes,  at  han  aldrig  selv  har  kaldt 
sig  med  Sehested-Navnet,  uden  Tvivl  fordi  han  i  Modsætning  til 
sine  Fættere  ikke  vilde  anvende  en  Betegnelse,  som  ikke  var  hans 
Slægts;  det  er  først  hans  Søn  Axel,  der  har  knyttet  Navnet  til 
Familien  og  derigjennem  ogsaa  til  Faderen.  Hans  Forældre  vare 
Thomas  Maltesen  til  Tanderup  og  Anne  Christoffersdatter  Lunge, 
og  han  blev  født  paa  Bækmark  i  Jylland  17.  Febr.  1590.  Fra  1600 
opdroges  han  hos  Holger  Rosenkrantz  paa  Rosenholm  (XIV,  223), 
hvilket  Forhold  fik  en  stor  Betydning  for  hele  hans  følgende  Liv, 
indtil  han  1603  efter  dennes  Raad  sendtes  til  Universitetet  i  Witten- 
berg. Her  studerede  han  i  4  Aar,  kaldtes  saa  hjem  paa  Grund 
af  sin  Moders  Død,  men  rejste  1608  atter  ud,  først  til  Giessen  og 
derefter  til  Frankrig,  hvor  han  indskreves  ved  Akademiet  i  Orleans. 
Hans  Faders  Død  1609  bragte  ham  hurtig  paa  ny  tilbage  til  Dan- 
mark, men  det  følgende  Aar  tiltraadte  han  en  ny  Udenlandsrejse 
til  Frankrig  og  Italien,  der  varede  til  1612.  1613  blev  han  Sekre- 
tær i  Kancelliet,  var  som  saadan  med  ved  Udvexlingen  af  Knærød- 
fredens  Ratifikation,   ftilgte  Jacob  Ulfeldt  paa  hans  Rejse  til  Spa- 

nien  s.  A.  og  overbragte  1614  Breve  til  Gustav  Adolf  i  Lifland. 
Det  følgende  Aar  blev  han  Hofjunker  og  tillige  Kammerjunker 
hos  Prins  Christian,  indtil  han  1617  blev  dennes  Hofmester,  en 
Stilling,  han  beholdt  i  10  Aar,  og  som  han  skal  have  varetaget  paa 
en  fortrinlig  Maade,  og  som  indbragte  ham  Forlening  med  Bakke 
Kloster  i  Norge.  1616  var  han  tillige  Aktor  ved  Retssagen  mod 
Biskop  Hans  Knudsen  Vejle.  13.  Avg.  1620  fejrede  han  i  Odense 
sit  Bryllup  med  Mette  Rosenkrantz,  Datter  af  hans  Velynder  Hol- 
ger R. 

Det  viste  sig  snart,  at  Christian  IV' s  Opmærksomhed  i  høj 
Grad  var  henvendt  paa  C.  T.  S.  Han  blev  1623  Medlem  af  det  Ud- 
valg, der  skulde  udarbejde  Fundatsen  for  Sorø  Akademi,  og  han 
sendtes  atter  og  atter  i  diplomatiske  Hverv  til  Udlandet.  Saaledes 
var  han  1622  Kommissær  ved  en  Retssag  i  Rostock,  ledsagede 
1623  Hertug  Frederik  til  Verden  Stift  og  skikkedes  1624  til  de 
spanske  Nederlande  og  Spanien  for  at  klage  over  Anholdelse  af 
danske  Skibe  og  Dtinkerkemes  Kaperier.  Dernæst  betroedes  der 
ham  i  Foraaret  1625  en  vigtig  Sendelse  til  Gustav  Adolf  angaaende 
dennes  og  Christian  IV 's  Deltagelse  i  Trediveaarskrigen.  Endnu 
inden  sin  Hjemkomst  var  han  i  Maj  blevet  Medlem  af  Rigsraadet. 
1627  forlenedes  han  med  Sejlstrup,  fik  1629  Helsingborg  Len,  men 
endnu  s.  A.  i  Stedet  Kalø.  Stadig  betroedes  der  ham  i  disse  Aar 
betydningsfulde  Sendelser  til  Udlandet.  I  Nov.  1625  afgik  han  til 
Haag  for  der  at  slutte  Forbundstraktat  med  England  og  Neder- 
landene. I  Begyndelsen  af  1626  var  han  i  Brandenborg  og  Sach- 
sen og  gjorde  forgjæves  Forsøg  pa^i  at  faa  Kurf)a^teme  til  at  slutte 
sig  til  Christian  IV.  I  anden  Halvdel  af  s.  A.  rejste  han  paa  ny 
til  Haag  for  at  mane  til  Bistand;  paa  Hjemrejsen  blev  han  i  Lingen 
anholdt  af  den  spanske  Garnison,  men  dog  snart  efter  atter  sat 
paa  fri  Fod.  Atter  1627  maatte  han  afsted,  og  denne  Gang  trak 
Rejsen  længe  ud.  Først  var  han  i  England,  derpaa  i  Frankrig, 
saa  atter  tilbage  til  England,  og  først  i  Okt.  1628  kom  han  hjem; 
forgjæves  havde  han  arbejdet  paa  Fred  mellem  England  og  Frank- 
rig for  at  faa  de  2  Magter  til  at  bistaa  hans  Konge.  I  Febr.  1629 
fulgte  han  Christian  IV  til  den  bekjendte  Sammenkomst  med  Gu- 
stav Adolf  i  Ulfsbæk  og  nedskrev  en  Beretning  om  den.  Men  alt, 
hvad  han  havde  set  og  erfaret  paa  sin  Færd  rundt  om  til  Evropas 
Hoffer,  bidrog  mere  og  mere  til  at  gjøre  ham  det  klart,  at  kun 
Fred  kunde  bringe  Danmark  Frelse,  og  det  var  med  Glæde,  at 
han  hilsede  Lybekmødets  Resultat. 

Fra  1630  begyndte  et  nyt  Tidsrum  i  hans  Liv,  i  det  han 
traadte  ind  i  Rigsembedsmændenes  Række.  Først  blev  han,  der 
allerede  under  Jacob  Ulfeldts  Sendelse  til  Lybek  midlertidig  havde 
overtaget  hans  Hverv,  efter  hans  Død  Rigens  Kansler.  10  Aar 
efter  tilfaldt  der  ham,  der  1634  var  bleven  Ridder,  en  endnu  langt 
betydningsfuldere  Stilling,  i  det  han  i  Maj  1640  blev  Kongens 
Kansler;  som  saadan  fik  han  i  Steden  for  Kalø  Len  Odense  St. 
Knuds  Kloster.  Disse  nye  Virksomheder  havde  til  Følge,  at  han 
nu  kun  i  ringere  Grad  anvendtes  til  Sendelser  til  Udlandet,  om 
end  han  1632  var  hos  Gustav  Adolf  i  Tyskland  og  1636  sendtes 
til  et  paatænkt,  men  ikke  istandbragt  Fredsmøde  i  Lybek,  foruden 
at  han  1631  forhandlede  med  Hertugen  af  Gottorp  og  baade  1634 
og  1643  var  til  Møder  i  Kolding  om  Unionen  med  Hertugdøm- 
merne. Hans  Hovedgjeming  blev  den  indre  hjemlige,  og  det  er 
ogsaa  i  den,  hans  største  Betydning  ligger,  og  at  han  mest  kom 
til  at  lægge  sin  Karakter  og  sine  Evner  for  Dagen. 

C.  S.  danner  i  meget  en  bestemt  Modsætning  til  de  fleste  af 
hans  Samtids  fornemste  danske  Adelsmænd;  man  kunde  fristes  til 
at  sige,  at  han  aandelig  talt  mere  hører  det  16.  end  det  17.  Aar- 
hundrede  til.  Der  var  over  ham  noget  usammensat  og  noget  ufor- 
finet,  som  ikke  var  i  Slægt  med  det  typiske  hos  de  fleste  af  hans 
medlevende.  Et  Grundtræk  hos  ham  var  den  grundmurede  Reli- 
giøsitet, som  uden  Tvivl  var  yderligere  udviklet  ved  Holger  Rosen- 
krantz'  Paavirkning,  og  som  lod  ham  digte  Salmer  og  for  Alvor 
tage  Ulykker,  der  ramte  ham  selv  eller  Landet,  som  Strafife  fra 
Himlen,  bøje  sig  med  Resignation  imder  dem  og  haabe  paa 
Guds  Miskundhed  til  Udfrielse  fra  dem.  Haand  i  Haand  hermed 
gik  en  Uegennytte,  som  han  ikke  delte  med  ret  mange;  sikkert 
med  fuld  Sandhed  sagde  han  om  sig  selv  kort  før  sin  Død,  at 
han  aldrig  havde  modtaget  noget  af  nogen  i  sine  Embedsforret- 
ninger. Disse  Egenskaber  udelukkede  vel  ikke,  at  han  til  sine 
Tider  kunde  spøge  eller  glæde  sig  ved  muntre  Fornøjelser,  som 
Jagt  eller  lignende,  men  de  hindrede  enhver  Overdrivelse,  og  de 
forbandtes  med  ægte  Følelse  og  Varme,  tillige  med  Finhed  og 
Værdighed  i  ydre  Optræden.  Men  han  var  tillige  en  overordent- 
lig samvittighedsfuld  og  virksom  Mand,  der  omfattede  alle  de  for- 
skjellige  Grene  af  sine  Embeder  med  største  Interesse.  Derimod 
tør  man  næppe  i  ham  se  nogen  fremragende  Begavelse;  det  kon- 
servative i  hele  hans  Tankesæt  havde  i  sig  en  vis  Snæversynethed 
og  en  vis  Mangel  paa  Dristighed;  han  formaaede  hverken  at  stemme 

op  mod  Tidens  Brøst  eller  i  det  store  Hele  paapege  nye  Veje,  der 
skulde  gaas. 

Det  følger  af  sig  selv,  at  Kirkeforholdene  i  høj  Grad  maatte 
sysselsætte  ham.  Han  havde  været  Medlem  af  det  Udvalg,  der 
udarbejdede  den  ny  Kirkeforordning  af  1629,  og  han  har  uden 
Tvivl  holdt  sin  beskyttende  Haand  over  Holger  Rosenkrantz  under 
Theologemes  Angreb  paa  denne.  Selv  var  han  dog  ivrig  luthersk- 
orthodox,  og  han  var  en  bestemt  Modstander  af  enhver  Slappelse 
i  Religionstvangen,  navnlig  over  for  Katholikkerne,  hvad  der  særlig 
viste  sig  i  hans  Modstand  mod  Hannibal  Sehesteds  Bestræbelser 
for  at  give  Ikke-Lutheranere  Bosættelsesret  paa  visse  Steder  i  Norge. 
Men  ogsaa  almindelige  videnskabelige  og  litterære  Interesser  besad 
han  i  ikke  ringe  Grad.  Som  Patron  for  Universitetet  omfattede 
han  dets  Sager  med  Iver  og  interesserede  sig  ligeledes  for  Skole- 
væsenet; til  større  Reformer  er  hans  Navn  dog  ikke  her  kn)rttet. 
Dertil  kom  det  nøje  Forhold,  han  stod  i  til  Tidens  lærde  og  For- 
fattere. Mænd  som  Caspar  Bartholin,  Simon  Paulli,  Ole  Worm, 
Longomontan,  Stephan  Stephanius,  Oluf  Borch,  Vitus  Bering,  Hans 
Mikkelsen  Ravn  og  mange  andre  kappedes  om  at  udtrykke  deres 
Højagtelse  for  ham  og  modtoge  Støtte  af  ham.  Særlig  Interesse 
havde  han  for  dansk  Historie;  han  medvirkede  vistnok  til  Meur- 
sius'  Indkaldelse  til  Sorø,  han  havde  Manuskriptet  til  Ole  Worms 
cMonumenta  Danica »  til  Gjennemsyn,  opfordrede  Stephanius  til 
at  udarbejde  Christian  III's  Historie,  lod  gjøre  Uddrag  af  Kancel- 
liets Akter  til  Brug  for  Bering,  og  Stephanius  tilegnede  ham  sin 
Oversættelse  af  Svend  Aagesen.  Men  ikke  mindre  Opmærksomhed 
viede  han  Retsvæsenet,  og  han  har  en  stor  Del  af  Æren  for  Re- 
cessen af  1643. 

Med  Hensyn  til  de  almindelige  indre  politiske  Forhold  for- 
enede han  en  bestemt  Tilslutning  til  den  hidtidige  Forfatning  med 
varm  Hengivenhed  for  Kongen.  Hvor  disse  2  Følelser  kom  i  Strid 
med  hinanden,  betænkte  han  sig  dog  ikke  paa  at  stille  sig  i 
Opposition  til  sin  Herre,  saaledes  163 1  ved  Spørgsmaalet  om  særlig 
Votering  af  de  enkelte  Rigsraader.  Paa  samme  Maade  maatte  det 
ogsaa  gaa  over  for  den  ydre  Politik.  Skjønt  han  fra  sine  diplo- 
matiske Rejser  maatte  være  særlig  godt  hjemme  i  disse  Forhold, 
har  han  næppe  nogen  Sinde  hørt  til  Christian  IV  s  fortrolige  Raad- 
givere  paa  dette  Omraade.  Han  var  vel  enig  med  Kongen  i  at 
betragte  Sveriges  Magtudvidelse  som  i  høj  Grad  farlig  for  Dan- 
mark,   men  saa  vel   hans  Temperament  som   hans  Overvejelse   af 

Sagerne  gjorde  ham  til  Modstander  af  enhver  udfordrende  Politik, 
hvad  han  viste  baade  med  Hensyn  til  Hamborg  1630  og  over  for 
Sverige.  Nogen  skarp  Partimand  blev  han  dog  i  det  hele  kun  i 
de  Tilfælde,  hvor  han  mente  alt  for  meget  stod  paa  Spil;  som  Re- 
gel optraadte  han  forsonende  og  mæglende  mellem  de  forskjellige 
Anskuelser. 

Den  Tid,  der  brød  frem  med  det  svenske  Fredsbrud  1643, 
bragte  ham  ikke  blot  Sorger  paa  Landets  Vegne,  men  ogsaa  per- 
sonlige. Eiler  Ulfeldt,  der  var  forlovet  med  hans  ældste  Datter, 
Anne,  faldt  paa  Kolberger-Heide,  og  21.  Dec.  1644  døde  hans  Hu- 
stru efter  et  langt  Sygeleje.  Kun  faa  Uger  efter,  i  Jan.  1645, 
rejste  han  som  en  af  Fredskommissæreme  til  Mødet  i  Brømsebro 
og  var  her  ivrig  for  at  gaa  saa  langt  som  muligt  dels  for  at 
skille  Nederlandene  fra  Sverige,  dels  for  at  komme  til  Forlig  med 
selve  denne  Magt.  I  de  Aar,  der  ftilgte  efter  Fredslutningen  indtil 
Christian  IV's  Død,  hvor  Rivninger  mellem  Personer  og  Partier 
naaede  en  saa  stor  Højde,  var  hans  Stilling  overordentlig  vanske- 
lig. Han  kunde  hverken  billige  Kongens  Optræden  baade  mod 
enkelte  adelige  og  mod  hele  Adelstanden  med  Hensyn  til  Lens- 
væsenets  Omordning  eller  Corfits  Ulfeldts  og  Hannibal  Sehesteds 
Handlemaade.  Ved  flere  Lejligheder  viste  sig  her  dog  hans  mæg- 
lende Indflydelse,  saaledes  i  Striden  mellem  Kongen  og  Anders 
Bille  og  i,  hvad  der  angik  Ulfeldts  Embedsstilling,  og  den  har 
sikkert  i  det  hele  spillet  en  vis  Rolle.  Men  det  hindrede  ikke,  at 
han  efterhaanden  kom  til  at  staa  skarpere  og  skarpere  saa  vel  over 
for  sin  Fætter  Hannibal  Sehested,  med  hvem  han  tidligere  synes 
at  have  været  gode  Venner,  men  hvis  norske  Planer  han  nu  mis- 
billigede, som  over  for  Ulfeldt,  der  i  ham  fandt  en  bestemt  Mod- 
stander af  sine  Bestræbelser  for  en  Overenskomst  med  Nederlan- 
dene om  Sundtoldens  Afløsning. 

Havde  allerede  de  sidste  Aar  af  Christian  IV's  Regering  været 
strænge  for  C.  T.  S.,  saa  gjælder  dette  sikkert  i  endnu  højere  Grad 
om  Resten  af  hans  Liv.  Hele  den  traditionsløse  Uro,  som  præ- 
gede Frederik  lU's  Tid,  passede  kun  slet  til  hans  Karakter  og  An- 
skuelser, og  uden  Tvivl  er  hans  politiske  Indflydelse  stadig  blevet 
mere  og  mere  formindsket,  selv  om  hans  Embede  medførte,  at  han 
ved  vigtige  Lejligheder  optraadte  som  Regeringens  Ordfører  og 
særlig  forelagde  Propositionerne  for  Rigsraad  og  Stændermøder. 
Det  er  heller  ikke  muligt  at  komme  til  fuld  Klarhed  over  hans 
personlige  Stilling  til  mange  af  de  brændende  Spørgsmaal,  saaledes 

ikke  om  hans  Meninger  angaaende  Haandfæstningens  Indhold.  Der- 
imod kan  det  ses,  at  han  har  været  en  bestemt  Modstander  af 
Hannibal  Sehested,  saaledes  navnlig  paa  Hyldingsmødet  i  Chri- 
stiania i  Avg.  1648,  hvor  han  ved  at  anerkjende  det  norske  Folks 
Valgret  vilde  modarbejde  Forestillingen  om  Kongens  Arveret  og  i 
det  hele  søge  at  trænge  Fætteren  tilbage.  Foreløbig  lykkedes 
dette  dog  ikke,  men  snart  efter  kom  Hannibal  Sehesteds  Fald, 
som  han  uden  Tvivl  i  selve  Sagen,  men  næppe  i  Maaden,  hvor- 
paa  det  skete,  har  glædet  sig  ved.  Paa  lignende  Maade  har  hans 
Stilling  vistnok  været  til  Ulfeldts  Fald;  saa  fortjent  han  end  be- 
tragtede dette,  har  han  sikkert  med  Bekymring  været  Vidne  til  de 
anvendte  Midler  og  den  Magt,  Kongen  i  det  hele  165 1  opnaaede, 
ved  at  Aristokratiets  2  betydeligste  Mænd  bleve  stjTtede.  Han 
stillede  sig  ogsaa  nogle  Aar  efter  i  aaben  Opposition  til  Kongen 
og  Hoffet,  i  det  han  paa  et  Rigsraadsmøde  i  Ribe  1655  foreslog 
at  opfordre  Frederik  III  til  at  vende  tilbage  til  Kongeriget  fra  sit 
lange  og  ildesete  Ophold  paa  Flensborghus.  Uden  Tvivl  har  han 
ligeledes  kun  med  største  Bekymring  været  Vidne  til  den  krigersk- 
sindede  Politik,  som  mere  og  mere  fik  Overhaand. 

Det  har  derfor  næppe  været  ganske  efter  hans  eget  Hjærte, 
naar  han,  der  for  øvrigt  havde  fulgt  Prins  Christian  paa  hans 
Hyldingsrejse  1655  ^  Danmark  og  1656  til  Norge,  i  Febr.  1657 
holdt  Aabningstalen  ved  det  skæbnesvangre  Stændermøde  i  Odense. 
Rejsen  til  Fyn  blev  tilmed  skæbnesvanger  for  ham  selv.  Han  var 
jo  nu  højt  op  i  6oeme,  og  Vintervejret  skaffede  ham  en  Forkølelse, 
der  udviklede  sig  til  Sygdom.  Han  passede  endnu  en  Tid  sine 
Sager,  men  12.  Juli  skrev  han  med  stærkt  rystende  Haand  for 
sidste  Gang  sit  Navn  under  en  Rigsraadsbeslutning.  Uden  Sorg 
saa  han  Døden  i  Møde;  han  følte  selv,  hvorledes  Tiden  var  løbet 
fra  ham  —  «jeg  haver  længe  begyndt  at  dø  fra  Verden »,  skrev 
han  i  denne  Tid  imellem  forskjellige  religiøse  Betragtninger  — ,  og 
han  ønskede  at  fiies  for  at  se  de  Ulykker,  som  han  forudsaa  vilde 
vælte  ind  over  Riget.  Han  døde  5.  Avg.  1657.  —  Han  skrev  sig 
til  Stovgaard  (i  Nærheden  af  Horsens),  som  han  havde  arvet  efter 
Moderen. 

Barsker,  Ligpræd.  ov.  C.  T.  S.  (1658).  Universitetsprogr.  ov.  C  T.  S. 
Th.  Sehested,  Cantsler  C.  T.  S.  (1894).  y.  A,  Friderida. 

Sehested,  Christian  (Christen)  Thomesen,  1664 — 1736,  Søoffi- 
cer, Overlanddrost,   Søn  af  Axel  S.  til  Stovgaard  (f  4.  Dec.  1676) 

Og  Øllegaard  Thott  og  Sønnesøn  af  ovennævnte  Kansler  Chr. 
Thomesen  S.,  er  født  24.  Avg.  1664  i  Kjøbenhavn.  Om  hans 
Barndom  er  intet  bekjendt;  men  allerede  tidlig  bestemtes  han  til 
Søen.  16  Aar  gammel  antoges  han  som  Lærling  i  Marinen,  1682 
gjorde  han  et  Togt  med  Orlogsskibet  cNeptunus«,  og  Aaret  efter 
gik  han  først  med  Fregatten  tCharitas*  til  England,  var  derefter 
med  Niels  Juels  Flaade  paa  dennes  Admiralskib  «Christianus  V»,  gik 
senere  atter  til  England  med  Fregatten  « Sværmeren*  og  endelig 
paa  Togt  til  Vestindien  med  Fregatten  c  Fortuna ».  Hjemkommen 
her  fra  drog  S.  ud  «at  forsøge  sig»,  d.  v.  s.  at  prøve  Lykken,  i 
fremmed  Tjeneste.  Vi  vide  saaledes,  at  han  1685  tjente  paa  den 
hollandske  Middelhavsflaade  under  Grev  Stierum,  men  at  han  efter 
et  Aars  Forløb  afgik  her  fra  i  Livorno,  fordi  det  blev  ham  forbudt 
at  studere  Navigation  undervejs,  og  at  han  der  fra  traadte  i  fransk 
Orlogstjeneste  under  Grev  Sebbeville  og  kæmpede  mod  Tyrkerne; 
Aaret  efter  deltog  han  i  Algiers  Bombardement.  Fra  fransk  Tjeneste 
rejste  han  i  1689  over  Amsterdam  hjem  til  Danmark,  hvor  han 
allerede  19.  Marts  1687  var  bleven  udnævnt  til  Lieutenant;  strax 
efter  sin  Tilbagekomst  gjorde  han  først  et  Togt  med  Orlogsskibet 
«Mercurius»,  senere,  ud  paa  Sommeren,  deltog  han  paa  cChristianus 
IV>  i  Admiral  E.  v.  Støckens  bekjendte  Troppetransport  til  Eng- 
land. 1690 — 91  var  S.  paa  ny  i  hollandsk  og  fransk  Tjeneste, 
blev  derefter  24.  Febr.  1691  udnævnt  til  Kapitajn,  vendte  hjem  og 
blev  s.  A.  Chef  for  Fregatten  c  Svenske  Falk»,  der  sammen  med 
Fregatterne  tHvide  Falk»  og  «Maagen>  havde  en  højst  æventyrlig 
Konvoirejse  til  Frankrig.  Skibene  bleve  adsplittede  i  Storm,  og 
S.  kom  først  tilbage  i  Dec.  med  150  Mand  syge  i  Køjerne.  Det 
paafølgende  Aar  var  S.  Chef  for  Fregatten  « Hejren »,  der  statione- 
redes som  Vagtskib  i  Sundet;  han  lagde  ved  denne  Lejlighed  for- 
trinlig Konduite  for  Dagen  over  for  fremmede  Koffiardiskippere, 
der  ved  at  slutte  sig  sammen  forgjæves  søgte  at  trodse  hans  Be- 
falinger, 1695 — 96,  97  og  99  førte  han  atter  Fregatter  (« Hejren », 
<Pak  an»  og  « Lossen*)  og  havde  da  gjentagne  Gange  det  Hverv 
at  overføre  vore  egne  og  fremmede  Gesandter  fra  Sted  til  andet; 
førstnævnte  Aar  ledsagede  han  ogsaa  den  unge  Ulr.  Chr.  Gylden- 
løve paa  dennes  Uddannelsesrejse  til  Frankrig. 

1697  avancerede  han  til  Kommandørkapitajn  og  førte  1699  en 
Tid  lang  den  kongl.  Jagt  c  Elefanten*.  Under  den  store  Krigs- 
udrustning  1700  var  S.  Chef  for  Orlogsskibet  « Prins  Carl*  i  U.  C. 
Gyldenløves  Flaade,   der   for  øvrigt  ikke  kom   til   at   spille  nogen 

afgjørende  Rolle,  da  den  hurtig  blev  indesluttet  ved  Kjøbenhavn 
af  en  engelsk-hollandsk-svensk  Sømagt.  Umiddelbart  efter  Fred- 
slutningen besluttedes  her  hjemme  Oprettelsen  af  et  Søkadetkom- 
pagni,  og  strax  ansattes  S.,  der  1701  forfremmedes  til  Kommandør, 
som  Chef  for  dette.  Hans  Begavelse,  Energi  og  Dygtighed  erholdt 
her  en  værdig  Opgave  at  sysle  med,  og  i  mange  Træk  har  hans 
Virkelyst  netop  paa  dette  Felt  sat  sig  Spor,  uagtet  han  dels  ofte 
maatte  overlade  Korpsets  Bestyrelse  i  andre  Hænder,  medens  han 
havde  andre  Hverv  at  udføre,  dels  ogsaa  mødte  megen  Modstand, 
særlig  hos  Holmens  m3aidige  Chef  Admiral  v.  Støcken.  Som  Ka- 
detchef vedblev  han  formelt  at  virke  indtil  17 15,  da  Rosenpalm  af- 
løste ham,  men  var  dog  meget  ofte  fraværende,  saaledes  1701 — 3, 
da  han  opholdt  sig  i  Frankrig,  hvorfra  han  skal  have  hjembragt 
værdifiilde  Tegninger  af  Bombarderfartøjer,  der  senere  hen,  da  han 
kæmpede  med  Svenskerne  ved  Rygen,  kom  til  god  Nytte.  Ved 
sin  Tilbagekomst  kastede  S.  sig  med  Iver  over  at  reformere  Sø- 
kadetternes  Uddannelse,  men  havde  herved  et  meget  alvorligt  Sam- 
menstød med  V.  Støcken,  som  i  Hovedsagen  vandt  Sejer  til  Skade 
for  Sagen;  Riegels  nævner,  at  S.  var  nøje  forbunden  med  Fabrik- 
mesteren  O.  Judichær  ved  denne  Lejlighed,  men  heri  har  han  Uret; 
disse  Mænd  vare  tværtimod  Modstandere.  Derimod  er  det  rigtigt, 
at  han  i  Professorerne  Ole  Rømer,  Rasch  og  Ramus  havde  god 
Støtte.  —  1704  blev  S.  Schoutbynacht  (Kontreadmiral),  1705  Med- 
lem af  en  Kommission  til  Skibsbyggeriets  bedre  Indretning,  Aaret 
efter  indtraadte  han  tillige  som  Deputeret  i  Kommercekollegiet. 

Ved  Udbruddet  af  den  store  nordiske  Krig  kunde  naturligvis 
en  saa  begavet,  vel  uddannet  og  energisk  Person  som  S.  ikke  faa 
Lov  at  ligge  ledig.  Allerede  ved  Troppeoverførelsen  til  Skaane  i 
Efteraaret  1709  spillede  han  en  vigtig  og  smuk  Rolle  som  Stabs- 
chef hos  U.  C.  Gyldenløve.  Det  paafølgende  Aar  var  han  Chef 
først  for  Orlogsskibet  « Louise »,  senere  for  c  Havfruen*,  med  hvilket 
han  ud  paa  Efteraaret  deltog  i  Søslaget  paa  Kjøge  Bugt,  da  Huit- 
feldt  sprang  i  Luften  med  «Danebrog».  Det  er  fra  S.s  Journal  for 
denne  Dag,  at  vi  vide,  hvorlunde  Huitfeldt,  da  der  opstod  Ild  i 
hans  Skib,  gik  til  Ankers  til  Luvart  for  den  danske  Flaade  for 
ikke  at  bringe  Forstyrrelse  i  denne;  S.  var  i  Kampen  den,  der 
kom  nærmest  op  under  «Danebrog»,  uden  dog  at  kunne  bringe 
det  Hjælp.  171 1  overtog  S.  efter  Kongens  eget  Ønske  Hvervet 
som  Chef  for  en  Eskadre  paa  4  Orlogsskibe  foruden  nogle  mindre; 
med  denne  afgik  han  til  Norge  og  underlagdes  General  Løvendal. 

Efter  S.s  eget  Opgivende  skal  han  paa  dette  Togt  have  opbragt 
svenske  Priser  til  et  Beløb  paa  60000  Rdl,  men  erholdt  kun  en 
Fjerdedel  af  de  ham  lovlig  tilkommende  Prisepenge.  Ud  paa 
Efteraaret  afgik  han  til  Stralsund,  der  belejredes  af  et  kombineret 
dansk-russisk-preussisk  Korps.  Han  tog  med  sin  Styrke  Post  ved 
Barth  for  at  kunne  hævde  Forbindelsen  mellem  Rostock  og  den 
danske  Lejr,  forjog  Fjenden  og  frelste  25  Transportskibe  fra  at 
falde  i  Svenskernes  Hænder. 

Dette  var  Begyndelsen  til  de  Bedrifter,  hvormed  S.  har  for- 
eviget sit  Navn  i  vor  Søkrigshistorie,  og  som  endte  med,  at  Stral- 
sund blev  ftildstændig  indesluttet  fra  Søsiden  og  maatte  overgive 
sig;  han  optraadte  ved  denne  Lejlighed  som  en  Taktiker  af  høj 
Rang  og  tillige  som  en  Anfører,  der  i  lige  høj  Grad  og  trods 
Kongens  Unaade  kunde  vise  Taalmod  og  Energi,  eftersom  For- 
holdene krævede  det.  En  detailleret  Redegjørelse  for  Operationerne 
her,  som  trak  ud  lige  indtil  17 15,  vilde  føre  for  langt;  følgende  skal 
derfor  kun  antydes.  17 11  maatte  S.  opgive  sit  Maal,  da  det  lykkedes 
Svenskerne  at  faa  Artilleri  overført,  medens  det  danske  General- 
kommissariat ikke  gjorde  sin  Pligt.  17 12  kæmpede  han  heldig 
mod  den  svenske  Chef  Kommandør  Henck,  efter  at  en  Styrke  var 
bleven  ham  tildelt,  hvormed  han  forholdsvis  let  kunde  optræde  paa 
Lavvandene  inden  for  Rygen;  efter  at  flere  Sammenstød  havde 
fundet  Sted,  maatte  Henck  endelig  17.  Avg.  trække  sig  ind  under 
Stralsunds  Kanoner;  men  ud  paa  Vinteren  opgave  de  allierede  dog 
atter  de  vundne  Fordele,  saa  at  S.s  Sejer  blev  uden  Betydning. 
17 13  var  S.  først  beskæftiget  med  at  blokere  Fæstningen  Tønning, 
hvori  Grev  Magnus  Stenbock  med  den  svenske  Hær,  der  sejrede 
ved  Gadebusch,  bagefter,  havde  søgt  Tilflugt.  Efter  Stenbocks 
Overgivelse  i  Oldenswort  16.  Maj  maatte  S.  skynde  sig  til  Kjøben- 
havn,  hvor  man  fiygtede  for  et  svensk  Angreb  fra  Søsiden,  og  hvor 
han  var  meget  virksom  med  Forsvarsforanstaltninger,  i  hvilken  An- 
ledning han  forfremmedes  til  Viceadmiral.  Aaret  17 14  forløb  uden 
store  Krigsbegivenheder  i  Norden,  men  da  Carl  XII  tidlig  det 
paafølgende  Aar  uventet  indtraf  til  Stralsund,  kom  der  atter  Fart 
i  de  allieredes  Foranstaltninger.  Efter  at  den  svenske  Flaades 
Fortrav  var  blevet  ødelagt  af  Gabel  paa  Kolberg  Red  i  April, 
afsendtes  S.  paa  ny  til  Rygen,  dækket  af  den  danske  Hovedflaade 
under  Råben;  det  lykkedes  imidlertid  den  svenske  Flaade  at  af- 
skære S.  fra  hans  Kollega,  og  i  nogle  Dage  var  han  derfor  i  en 
meget   farlig  Stilling,    men   han   manøvrerede   meget   forsigtig,    fik 

desuden  Hjælp  af  Preusserne  fra  Landsiden,  og  da  det  endelig  8. 
Avg.  var  lykkedes  Råben  at  drage  den  svenske  Hovedflaade  bort 
fra  Farvandet  om  Rygen,  fik  S.  atter  Luft  og  kunde  nu  gaa  an- 
grebsvis  til  Værks.  Efter  flere  anstrængende  Dage  og  under  ide- 
lige Kampe  lykkedes  det  ham  endelig  24.  Sept.  at  rense  Farvan- 
vandene  for  de  svenske  Orlogsmænd,  der  under  Kapitajn  Paul 
Unbehaven  havde  gjort  tapper  Modstand;  i  Nov.  derefter  overførte 
han  18000  Mand  til  Stresow  paa  Rygen,  Stralsund  blev  nu  fuld- 
stændig indesluttet  og  maatte  23.  Dec.  kapitulere.  19.  April  1716 
faldt  ogsaa  Wismar,  og  hermed  vare  da  Svenskerne  ganske  for- 
drevne fra  deres  tyske  Provinser.  S.  blev  som  Belønning  for  sin 
gode  Tjeneste  forfremmet  til  Admiral  og  erholdt  desuden  Dane- 
brogsordenen. 

Til  Trods  for  sin  umiskjendelige  Dygtighed  og  Nidkjærhed 
blev  denne  udmærkede  Mand  ingenlunde  skattet  efter  Fortjeneste 
af  Frederik  IV,  hvis  Mistænksomhed  mod  alle  Medlemmer  af  den 
gamle  danske  Adel  var  alt  for  indgroet  til,  at  den  kunde  overvindes. 
Kongen  gik  endogsaa  saa  vidt,  at  han  i  sit  politiske  Testamente 
til  Tronfølgeren  udtaler  følgende  Ord:  «Zum  Chef  ftir  die  Cadetten 
.  .  .  muss  niemals  einer  von  der  dånischen  oder  holsteinischen  No- 
blesse genommen  werden,  und  eben  dårum  haben  wir  den  Admiral 
S.  in  solcher  Charge  nicht  långer  behalten  woUen  .  .  .  insonderheit 
weil  er  ein  raffinirter,  malicieuser  und  intriganter  Mensch  ist,  der 
die  Jugend  nichts  als  bosse  Princippen  beibringt. »  Det  var  i 
Sandhed  en  højst  iu*etfærdig  og  haard  Dom,  han  her  fældede,  men 
Fremtiden  viste  ogsaa,  at  han  tog  fejl,  og  at  han  hver  Gang,  det 
senere  kneb  for  ham,  alligevel  maatte  tage  Tilflugt  til  S. s  Dygtig- 
hed og  Fædrelandskjærlighed.  Selv  om  S.  har  haft  sine  Fejl  (den 
franske  Gesandt  Camilly  skriver  saaledes  om  S.:  «il  est  sujet  au 
rien,  et  quand  sa  tete  se  chauffie,  il  est  infinement  dangereux*), 
var  der  dog  ingen  Mening  i,  at  S.  efter  17 16  ingen  Virksomhed 
mere  fik  ved  Flaaden,  men  at  han  i  Steden  for  17 18  udnævntes  til 
Gehejmeraad  og  Overlanddrost  i  det  lille  Hertugdømme  Oldenborg. 
Ogsaa  i  denne  Virksomhed  gjorde  han  imidlertid  fortrinlig  Fyldest 
og  har  indlagt  sig  store  Fortjenester  ved  Opførelse  af  Diger  til 
Besk)rttelse  mod  Havet,  hvilket  Arbejde  han  tilendebragte  1725. 

Efter  Krigen,  der  havde  blottet  mange  Fejl  ved  Administra- 
tionen, blev  S.  tillige  med  Baron  Chr.  Rantzau  tilforordnet  at  tage 
Sæde  i  den  saakaldte  Marinekommission,  der  skulde  undersøge  en 
Del  formentlige  Misbrug,   som  under  Gabels  Bestyrelse  havde  ind- 

sneget  sig.  Betænkningen,  der  afgaves  1727,  havde  til  Følge,  at 
Gabel  blev  afskediget;  dog  ansattes  han  kort  efter  som  Stiftamt- 
mand i  Ribe;  haardere  gik  det  ud  over  Holmens  Chef  og  Fabrik- 
mester Ole  Judichær  (VIII,  554),  der  dømtes  til  at  have  sit  Em- 
bede forbrudt.  Da  politiske  Skyer  i  1736  atter  trak  op  over 
Danmarks  Himmel,  var  det  paa  ny  til  den  erfarne  S.,  at  man 
maatte  tage  sin  Tilflugt.  Han  kaldtes  til  Kjøbenhavn  for  at  give 
sine  Raad,  men  naaede  ikke  at  udføre  dette  Hverv.  13.  Sept. 
døde  han  ugift  i  Oldenborg.  Hans  Lig  bisattes  senere  i  Aarhus. 
Worm,  Lex.  ov.  lærde  Mænd.  Hofman,  Dsk.  Adelsmænd  III.  Steenstrup, 
Dansk  Maanedsskr.  2.  R.  I.  Danske  Saml.  III,  272  fT.  E.  Holm,  Danmark- 
Norges  Hist.   1720 — 1 8 14  i.     Halem,  Gesch.  des  Herz.  Oldenburg  III. 

C,  With. 

Sehested,  Christoffer,  1628 — 99,  Gehejmeraad,  Søn  af  Cai 
S.  (t  1644)  til  Petersdorf  og  Mønchneverstorf  i  Holsten  og  Anna 
Godskesdatter  Ahlefeldt  (f  1645),  Enke  efter  Diderik  Blome,  har 
formodentlig  faaet  en  omhyggelig  Uddannelse,  bl.  a.  ved  Rejser  i 
fremmede  Lande;  men  intet  sikkert  vides  om  hans  Ungdom,  før 
han  som  HoQunker  traadte  i  Frederik  III's  Tjeneste  og  vandt 
dennes  Tillid,  saaledes  at  det  betroedes  ham  at  føre  de  hemmelige 
Forhandlinger  med  Kejserhoffet  i  Wien  i  Begyndelsen  af  1657  an- 
gaaende  et  eventuelt  Forbund  med  Kejseren  imder  den  kommende 
Krig  med  Sverige.  S.  nævnes  senere  som  Overskjænk,  og  1662 
blev  han  udnævnt  til  Hofmarskal  hos  Kongen,  efter  hvis  Død  1670 
han  blev  Amtmand  over  Skanderborg  og  Aakjær  Amter,  en  For- 
flyttelse, der  var  ledsaget  af  en  kongelig  Gave  paa  300  Tdr.  Hart- 
korn Jordegods,  deriblandt  Øen  Endelave.  Desuden  fik  han  1672 
Skanderborg  Amt  i  Forpagtning  paa  6  Aar  fra  167 1  at  regne, 
hvilket  Forhold  1677  fornyedes  for  et  lignende  Tidsrum.  Paa  Skan- 
derborg sad  S.  til  Slutningen  af  1679  med  et  Par  Afbrydelser,  først 
i  1674,  da  han,  der  ansaa  sig  selv  for  næsten  « afdød  fra  Verden 
og  dens  Anliggender »,  pludselig  kaldtes  til  Kjøbenhavn  for  som 
den  danske  Regerings  beftildmægtigede  at  gaa  til  Warschau  med 
den  Opgave  at  sætte  Valget  af  Prins  Jørgen,  hvem  han  1669  havde 
ledsaget  paa  en  Udenlandsrejse,  til  Polens  Konge  igjennem  (s.  IX, 
15  f.).  Foruden  at  han  talte  godt  Latin,  havde  han,  efter  den 
svenske  Gesandts  Beretning,  det  Fortrin,  at  han  havde  været  Resi- 
dent i  Wien  og  kjendte  de  polske  Forhold.  Han  gjorde  da  heller 
ikke  sin  Ven  Griffenfelds  Tillid  til  Skamme,  og  det  var  ikke  hans 
Skyld,   at  Resultatet   ikke   blev  det   forønskede.      1679   sendtes  S. 

til  Lund,  hvor  han  som  dansk  Kommissær  førte  de  indledende 
Fredsforhandlinger.  Fra  den  skanderborgske  Ubemærkethed  be- 
friedes S.  definitivt,  da  han  1679  udnævntes  til  Etats-  og  Admirali- 
tetsraad  og  vistnok  samtidig  til  Deputeret  i  Søetatens  Kommis- 
sariat, hvormed  til  Tider  Kommissariatet  for  Landetaten  var  for- 
enet, i  hvilket  S.  da  ogsaa  fungerede.  Det  synes,  som  han  har 
haft  betydelig  Indflydelse  paa  Marinens  Styrelse.  Desuden  an- 
vendtes hans  Erfaring  jævnlig  i  Kommissionerne  i  Raadstuen  for 
Slottet  (1691 — 92).  1684  fik  han  Danebrogsordenen,  og  omtrent  fra 
samme  Tid  kaldes  han  i  Regelen  Gehejmeraad.  Han  døde  31. 
Maj  1699.  Foruden  sin  Gaard  paa  Amagertorv  ejede  S.  Nislev- 
gaard  i  det  nordlige  F)ai,  som  han  fik  ved  sit  Giftermaal  1658 
med  Merte  Urne  (f.  1631  f  28.  April  1706),  Datter  af  Sivert  U.  til 
Raarup  og  Hel  vig  Lindenov.  Sit  Jordegods  forøgede  S.  meget 
betydelig,  dels  ved  Kjøb  og  Mageskifter,  dels  ved  kongelige  Gaver 
af  Kirketiender  m.  v.  Hovedgaarden  Gjerskov  erhvervede  han 
1686  med  Tilladelse  til  at  lægge  den  under  Nislevgaards  Taxt 
Den  samme  solide  Dygtighed,  han  viste  som  Embedsmand,  lagde 
han  ogsaa  for  Dagen  i  sine  private  Forhold.  Hans  Søn  var  den 
ovfr.  anførte  Gehejmeraad  Christian  S. 

Aarsberetn.  fra  Geheimearch.  -  V,  97  ff.  Brasch,  Det  polske  Kongevalg. 
Fridericia,  Adelsvældens  sidste  Dage  S.  238  ff.  Trier,  Gaarden  Nr.  8  Amager- 
torv S.  20.  (7.  L,  Wad, 

Sehested,  Claus,  — o.  1566,  til  Spandet,  var  Søn  af  Sivert 
S.  til  Kriseby  og  Mette  Ditlevsdatter  v.  Thienen.  Han  nævnes 
første  Gang  1523,  da  han  for  sin  Fader  gav  Møde  ved  Hyldingen 
paa  Gottorp;  siden  fik  han  af  Bispen  i  Ribe  Iver  Munk  Brev  paa 
Hvolgaard,  vistnok  som  en  Følge  af,  at  han  havde  ægtet  dennes 
Frænke  Lisbet  Thomesdatter  Juel,  men  da  Bispen  uden  skjellig 
Aarsag  atter  fratog  ham  dette  Len,  maatte  han  til  Forlig  udvirke, 
at  C.  S.  af  Kongen  fik  Korsbrødregaard  i  Ribe  i  Forlening.  1547 
fik  C.  S.  endog  af  Kronen  Skjøde  paa  denne  Ejendom.  Efter 
Frederik  I's  Død  sluttede  han  sig  strax  til  Hertug  Christian,  fulgte 
Hr.  Johan  Rantzau  paa  Togene  i  Jylland  og  Fyn  og  var  bl.  a, 
betroet  at  føre  den  fangne  Skipper  Clement  fra  Aalborg  til  Kol- 
ding. Alt  1530  havde  han  feiaet  Ventebrev  paa  efter  Hr.  Pred- 
bjøm  Podebusks  Død  at  maatte  indløse  Riberhus  Len  og  beholde 
det  uafløst  i  sin  og  sin  Hustrus  Levetid,  men  ikke  desto  mindre 
forlenedes  dette  Slot  alt  før  Hr.  Predbjøms  Død  til  Hr.  Johan 
Rantzau,   og  C.  S.  maatte  tage  til   Takke  med   fra   1537    at   være 

først  dennes  og  siden  Eftermanden  Henrik  Rantzaus  Foged  paa  Slot- 
tet. Dog  maa  han  have  været  en  Mand  af  ikke  ringe  Anseelse,  thi 
da  Kongen  1539  agtede  sig  udenlands,  var  C.  S.  en  af  de  6  Adels- 
mænd, som  fik  Jylland  i  Befaling.  Endelig  1542  fik  han  Riberhus 
i  Forlening  og  tillige  Semgaard,  roen  fi-atraadte  dog  alt  igjen  1550. 
Af  Korsbrødregaards  Tilliggende,  som  var  blevet  ham  tilskjødet 
for  Afstaaelse  af  hans  Hustrus  Livsbrev  paa  Riberhus,  oprettede 
han  en  Hovedgaard  i  Spandet.  Han  levede  endnu  17.  Nov.  1566; 
hans  Hustru  døde  28.  Okt.  1565.  ThiseL 

Sehested,  Claus,  — 1648,  til  Højgaard,  Søn  af  Alexander 
S.  til  Giildenstein  og  Margrethe  Clausdatter  Ahlefeldt  og  Sønnesøn 
af  nedennævnte  Jørgen  S.,  kom  1627  i  Sorø  Skole,  var  1635 — 36 
Hofjunker,  blev  derefter  Hofmarskal  hos  Erkebispen  af  Bremen, 
der  1641  anbefalede  ham  til  sin  Fader,  Kong  Christian  IV,  til  at 
erholde  et  Len  i  Danmark.  Han  blev  da  ogsaa  1643  forlenet  med 
Hindsgavl,  hvis  Bønder,  dog  uden  at  faa  Medhold,  klagede  over 
hans  Lensstyrelse.  1648  blev  han  tilsagt  til  Kroningen  og  skulde 
ved  den  Lejlighed  opvarte  Hertugen  af  Brunsvig,  men  alt  i  de 
sidste  Dage  af  s.  A.  kom  han  ulykkelig  af  Dage,  i  det  han  paa 
en  Jagt  ved  at  slaa  med  sin  Bøsse  efter  en  Ræv  tilføjede  sig  et 
Vaadeskud,  hvoraf  han  g  Dage  efter  døde.  1642  havde  han  tro- 
lovet og  siden  ægtet  Christence  Hansdatter  Lindenov  (f  1681), 
Enke  efter  Axel  Gyldenstjerne  til  Tim,  med  hvem  han  fik  Tim, 
Ørslevkloster  og  Strandet.     Deres  Ægteskab  var  barnløst.       Thiset. 

Sehested,  Frantz  Vilhelm,  1722 — 87,  Officer,  Søn  af  neden- 
nævnte Generallieutenant  Ove  Ramel  S.  i  dennes  i.  Ægteskab,  var 
født  II.  Dec.  1722,  blev  1746  Lieutenant  ved  i.  søndenfjældske 
Dragonregiment,  ved  hvilket  han  forblev  staaende  hele  sin  Tjeneste- 
tid. Han  blev  1749  Kapitajnlieutenant  og  fik  s.  A.  Kapitajns  Ka- 
rakter, 1750  virkelig  Kapitajn  og  Kompagnichef,  1757  Sekondoberst- 
lieutenant  (uden  først  at  have  været  Major)  og  1761  Oberst  og 
Chef  for  Regimentet  efter  Faderen,  som  da  tog  sin  Afsked.  S., 
der  1752  var  udnævnt  til  Generaladjudant,  tog  allerede  1773  Afsked 
efter  kort  forud  at  være  avanceret  til  Generalmajor.  —  S.  boede 
som  Regimentschef  paa  Chefskvarteret  Brotnov,  flyttede  senere  til 
sin  Ejendomsgaard  Stormoen  ved  Drammen,  men  solgte  1774  denne, 
efter  at  han  s.  A.  ved  Avktion  i  Stiftamtmand  C.  H.  Storms  Kon- 
kursbo havde  kjøbt  Oslo  Ladegaard  med  underliggende  betydelige 

Jordegods  i  og  ved  Oslo.  Her  forblev  S.  boende  til  sin  Død,  der 
indtraf  20.  Marts  1787,  og  efter  ham  hans  Enke,  til  hun  1806  solgte 
Godset,  der  saa  blev  udstykket.  S.  var  2  Gange  gift:  i.  (1755) 
med  Anne  Barbara  f.  Løvenskiold  (f.  1735  t  25.  Febr.  1774),  Datter 
af  Kancelliraad  Herman  Leopoldus,  adlet  Løvenskiold,  og  Mar- 
grethe f.  Deichman;  2.  med  Stincken  f.  Meincke,  Datter  af  Kam- 
merraad  Hilmar  M.  og  i.  Hustru,  Cathrine  f.  MøUmann.  —  S.  og 
hans  2.  Hustru  oprettede  1778  ved  Legat  en  Fattigstue  i  Oslo, 
hvori  4  fattige  kunde  optages. 

Anker,  Biogr.  Data  om  norske  Generalspersoner.    Collett,  Gamle  Christiania- 
Billeder.  C,  a  MuntJu, 

Sehested,  Hannibal,  1609 — 66,  Statholder  i  Norge  og  Rigs- 
skatmester,  blev  født  paa  Slottet  Arensborg  paa  Øsel,  hvor  Fade- 
ren, Claus  Maltesen  til  Højris,  da  var  Lensmand;  uden  Tvivl 
stammer  hans  Fornavn,  der  ikke  tidligere  kjendtes  inden  for  den 
danske  Adel,  fra  den  fremmede  0;  Sehested-Navnet  antog  han  lige- 
som hans  Brødre  efter  Vaabenets  Lighed  med  den  holstenske  Slægt 
Sehesteds.  Da  Faderen  døde  1612,  ftilgte  han  Moderen,  Anne  Niels- 
datter Lykke  (f  1645),  til  Familiens  Besiddelser  i  Jylland,  Højris  og 
Nøragergaard,  til  hvilken  sidste  Gaard  han  senere  skrev  sig,  skjønt 
han  1640  solgte  den  til  sin  Broder  Mogens.  Om  hans  Opdragelse 
og  Ungdom  vide  vi  ellers  intet,  førend  han  1629  kom  til  Sorø 
Akademi.  Kort  efter  rejste  han  udenlands,  til  England,  Frankrig, 
Holland  og  Tyskland,  og  blev  efter  sin  Tilbagekomst  Hofjunker 
hos  Christian  IV  1632.  Han  fik  dog  efter  nogen  Tids  Forløb  Til- 
ladelse til  en  ny  Udenlandsrejse,  der  denne  Gang  gik  til  Italien 
og  Spanien  og  varede  i  2 — 3  Aar.  Hjemkommen  fik  han  hurtig 
et  Bevis  paa  Kongens  Tillid.  I  Begyndelsen  af  1636  betroedes 
der  ham  en  Sendelse  af  ikke  ringe  Vigtighed  til  Axel  Oxenstjema 
i  Wismar;  han  skulde  ikke  alene  virke  for  Afholdelsen  af  et  Freds- 
møde  i  Lybek,  men  ogsaa  søge  at  vinde  den  svenske  Rigskansler 
for  Planen  om  et  Ægteskab  mellem  Kongens  Søn  Hertug  Frederik 
og  Dronning  Christina.  Skjønt  ingen  af  Delene  lykkedes,  stod 
han  dog  fast  i  Christian  IV  s  Gunst.  1636  kom  han  til  at  høre 
til  de  udvalgte,  hvem  Kongen  bestemte  til  sine  Svigersønner,  i  det 
han  trolovedes  med  hans  10  Aar  gamle  Datter  Christiane  (III,  556), 
og  s.  A.  blev  han  Hoftnester  hos  hendes  Broder  Valdemar  Chri- 
stian. 1637 — 39  ledsagede  han  nu  denne  paa  hans  Rejse  gjennera 
Holland,   de  spanske  Nederlande  og  Frankrig  til  Italien  og  hjem 

over  Frankrig  og  £ngland.  Efter  Hjemkomsten  fratraadte  han  Hof- 
tjenesten og  forlenedes  i  Steden  derfor  1639  med  Tranekjær  og 
1640  med  Baahus.     I  Maj  1640  blev  han  Medlem  af  Rigsraadet. 

I  mange  Henseender  var  han  vistnok  allerede  nu  udviklet  til 
den  Mand,  han  senere  viste  sig  at  være.  En  hiutig  og  skarp 
Intelligens,  en  bred  Verdenskundskab,  en  sikker  Evne  til  at  ud- 
nytte Øjeblikket,  en  vis  Storladenhed  i  Ideer  og  Planer  forband- 
tes med  Menneskeforagt  og  en  Mistaenksomhed,  der  altid  anede 
Fjender,  men  tillige  med  en  -voldsom  Higen  efter  Velvære,  Over- 
daadighed  og  Glans  og  en  fortærende  Tragten  efter  Magt,  Ære 
og  ikke  mindst  efter  Penge,  som  til  sine  Tider  kunde  faa  Herre- 
dømmet over  hans  Klogskab.  Han  var  ikke  i  Tvivl  om,  at  Vejen 
til  alle  disse  Goder  laa  i  Kongens  Gunst.  Han  smigrede  for  ham 
og  forsikrede  ham,  at  han  vidste,  at  alt  hans  cudvortes  Væsen» 
kun  beroede  paa  den  Kredit  og  Avtoritet,  som  Herren  meddelte 
sine  Tjenere,  og  der  var  den  personlige  Sandhed  i  disse  Ytringer, 
at  hans  politiske  Sympathier  gik  i  Retning  af  en  stærk  Statsmagt 
og  en  stærk  Kongemagt,  for  saa  vidt  som  denne  kunde  forenes 
med  hans  egen  IndiSydelse  og  hans  egen  Rigdom.  Den  Vanske- 
lighed, som  laa  for  ham  i  hans  Ægteskab  med  en  Datter  af  Kon- 
gens forskudte  Hustru,  søgte  han  at  løse  ved  foreløbig  at  være 
rede  til  at  ofre  Kirstine  Munk,  naar  Christianes  Rettigheder  som 
Kongedatter  alligevel  kunde  sikres.  Hvad  hans  egen  Fremtid  an- 
gaar,  tænkte  han  sig  den  for  Tiden  som  Diplomatens  og  som 
Udenrigsministerens. 

Det  syntes  ogsaa  at  skulle  komme  saaledes.  I  Sommeren 
1640  betroedes  der  H.  S.  en  vigtig  Sendelse.  I  Spidsen  for  en 
stor  og  pragtfuld  Ambassade  afrejste  han  til  Spanien  for  at  ordne 
forskjellige  Tvistepunkter,  der  vare  Rigerne  imellem,  og  komme 
overens  med  den  spanske  Regering  om  Aftaler,  der  skulde  fremme 
den  danske  Handel,  særlig  Gliickstadts,  og  give  Hamborgs  økono- 
miske Stilling  et  Dødssaar.  Sendefærden  blev  vanskelig  og  lang; 
men  til  sidst  lykkedes  det  H.  S.  at  opnaa  visse  Fordele  og  faa  af- 
sluttet en  Handelstraktat,  der  ganske  vist  langtfra  fik  den  ventede 
Betydning,  men  dog  syntes  at  love  godt.  Først  i  Maj  1641  forlod 
han  Madrid  og  vendte  over  Frankrig,  England  og  Brussel  tilbage 
til  Danmark.  Her  afgav  han  sin  Beretning  til  Kongen  og  benyt- 
tede Lejligheden  til  tillige  at  udvikle  for  ham,  hvilken  diplomatisk 
Erfaring  han  nu  sad  inde  med.  Han  fik  ogsaa  i  Sept.  s.  A.  Lej- 
lighed til  at  optræde  som  Kongens  Raadgiver  i  udenlandske  For- 

hold,  i  det  han  under  et  Besøg  i  GlUckstadt  anbefalede  ham  Efter- 
givenhed ved  Forhandlingerne  med  de  nederlandske  Gesandter  i 
Stade.  Men  trods  alt  dette  blev  foreløbig  hans  Gjeming  ikke  en 
Diplomats  eller  Udenrigsministers. 

I  April  1642  udnævntes  han  nemlig  til  Statholder  i  Norge, 
hvormed  fulgte  Forleningen  med  Akershus,  og  6.  Nov.  s.  A.  fejrede 
han  sit  Bryllup  paa  Kjøbenhavns  Slot  under  stor  Pragtudfoldelse 
fra  Kongens  Side.  Der  begyndte  nu  den  betydningsfuldeste  P^ode 
i  hans  Liv.  Hans  store  Begavelse  viste  sig  fra  en  hel  ny  Side,  i 
det  han  fik  Lejlighed  til  at  udfolde  et  Forvaltnings-  og  Organisa- 
tionstalent, forenet  med  en  reformatorisk  Iver,  der  satte  ham-  i  ube- 
tinget første  Rang  mellem  hans  Samtids  danske  Adel,  og  som  lod 
hans  Styrelse  af  Norges  Anliggender  blive  til  en  ny,  om  end  kort- 
varig, Æra  i  dette  Riges  Historie.  Hidtil  ret  fremmed  for  Forhol- 
dene her  oppe  trods  sin  Stilling  som  Lensmand  over  Baahus  erhver- 
vede han  sig  et  nøje  Kjendskab  til  dem  ved  hyppige  Rejser  rundt 
om  i  Landet,  ved  Undersøgelser  af  Supplikker  og  Klager  og  .ved 
Indkaldelse  af  Stændermøder.  Han  satte  det  først  som  sin  Opgave 
at  udvikle  Norges  materielle  Hjælpekilder,  interesserede  sig  navnlig 
for  Bjærgværksindustrien  og  Samfærdselsmidlerne,  men  søgte  ved 
Siden  heraf  at  omordne  Skatte-,  Rets-  og  Forsvarsvæsenet  Hans 
Tanker  gik  dog  videre;  hans  Attraa  var  at  skaflfe  Norge  og  der- 
med ogsaa  sig  selv  en  selvstændigere  Stilling  over  for  Danmark, 
end  Tilfældet  hidtil  havde  været. 

Da  standsede  Begivenhederne  for  en  Tid  hans  Reformgjeming, 
i  det  den  svenske  Krig  fra  Dec.  1643  %^^  ^^^  ^^k  at  gjøre.  Han 
udfoldede  under  den  en  betydelig  Virksomhed  dels  med  at  ordne 
det  norske  Forsvar,  dels  ved  Angreb  paa  Sverige.  Det  første  af 
disse  var  rettet  mod  Værmeland  og  særlig  mod  Morast  Skanse;  mes 
staaende  foran  denne  fik  han  i  April  1644  Befaling  til  at  rykke 
frem  mod  Gøtaelven  for  at  støtte  et  Angreb  af  Kongen  med  I'Taa- 
den  paa  Gøteborg.  Han  indesluttede  ogsaa  denne  Stad  fra  Nord- 
siden og  opkastede  en  Skanse,  kaldet  Gotenbrille,  paa  Hisingen. 
Angrebet  blev  dog  opgivet  og  Skansen  atter  ødelagt,  da  Christian 
IV  maatte  sejle  til  Nordsøen  for  at  møde  Louis  de  Geers  Flaade; 
inden  sin  Afrejse  gav  Kongen  imidlertid  H.  S.  Generaldirektionen 
over  MiHtsen  i  Norge  og  Ratifikation  paa  de  Forholdsregler,  han 
havde  truffet  og  maatte  træffe.  I  Juli  gjorde  han  et  nyt  forgjæves 
Forsøg  paa  Gøteborgs  Indtagelse.  Nogen  Tid  efter  foretog  han  en 
Rejse  til  Throndhjem,   og  i  Nov.  faldt  han  paa  ny  ind   i  Værme- 

land,  hvor  Morast  Skanse  blev  indtaget,  store  Strækninger  brand- 
skattedes, og  en  større  Træfoing  vandtes  ved  Nysaker.  H.  S. 
nærede  store  Forhaabninger  om  yderligere  Fremrykning  imod  det 
indre  Sverige,  men  bestemte  sig  dog  i  Begyndelsen  af  1645  ^  i 
Stedet  at  vende  sig  mod  Syd  og  igjennem  Dalsland  trænge  ind 
i  Vestergøtland;   men  ogsaa  dette  Tog  blev  uden  videre  Resultat. 

Om  end  H.  S.  ved  de  forskjellige  militære  Foretagender  har 
den  Fortjeneste  at  have  holdt  de  norske  Grænser  dækkede,  kan 
der  dog  næppe  være  Tvivl  om,  at  han  savnede  virkelige  Hærfører- 
evner, hvad  der  blev  til  Ugunst  for  hele  hans  Angrebsvirksomhed. 
Selv  var  han  tilbøjelig  til  at  lægge  Skylden  dels  paa  de  norske 
Bønders  Vrangvilje,  dels  paa  at  han  ikke  fik  Understøttelse  fra 
Danmark.  Han  havde  allerede  ved  Krigens  Udbrud  forestillet 
Kongen  Nødvendigheden  af  at  sende  ham  Hjælp  baade  af  Offi- 
cerer og  af  Krigsskibe.  I  Foraaret  1645  kom  han  til  Kjøbenhavn 
og  forlangte  nu  sserlig,  at  Flaaden  skulde  sendes  til  Norge.  Dette 
gav  Anledning  til  et  Sammenstød  mellem  ham  og  Flertallet  af 
Rigsraadet,  der  modsatte  sig  det.  Men  han  havde  Christian  IV's 
Øre,  og  Rigsadmiralen  Ove  Gjedde  blev  sendt  nord  paa  med  en 
Eskadre;  Togtet  endte  dog  uheldig.  Ud  paa  Sommeren  foretog 
H.  S.  et  n)rt  Angreb  paa  Vestergøtland,  satte  sig  en  Tid  fast  paa 
Hisingen,  men  maatte  forlade  denne  0  for  at  møde  et  Angreb  af 
Svenskerne  paa  Baahus.  Da  kom  Efterretningen  om  Freden  i 
Brømsebro. 

I  den  følgende  Tid  gjenoptog  H.  S.  sin  norske  Reformvirksom- 
hed, og  Aarene  1646 — ^47  bleve  de  stolteste  i  hans  Liv.  Han  fort- 
satte Arbejdet  paa  Landets  Opkomst  og  stræbte  nu  bl.  a.  at  for- 
øge dets  Kapitaler  og  forbedre  dets  Handel  ved  at  udvirke  Reli- 
gionsfrihed for  fremmede,  der  vilde  nedsætte  sig  paa  flere  angivne 
Pladser.  Men  jævnsides  hermed  gik  et  systematisk  Arbejde  paa 
Gjennemførelsen  af  en  større  Uafhængighed  for  Norge  og  for 
ham  selv  paa  Bekostning  af  den  danske  Centralforvaltning,  og  det 
lykkedes  ham  ved  sin  Indflydelse  hos  Christian  IV  at  naa  langt  i 
denne  Retning.  Han  fik  nu  ogsaa  for  Fredstid  Generalkomman- 
doen over  den  norske  Milits  med  Ret  til  at  ind-  og  afsætte  Offi- 
cererne, han  fik  Tilladelse  til  Oprettelsen  af  en  særlig  norsk  Flaade 
paa  30  Defensionsskibe,  og  han  opnaaede  især  en  meget  større 
Raadighed  over  de  norske  Finanser.  1646  samtykkede  Kongen  i, 
at  Halvdelen  af  de  norske  Skatter  maatte  forblive  i  Norge  til  Af- 
betaling  af  dette  Riges  Gjæld   og   til  Dækning   af  Udgiflieme   til 

Forsvarsvæsenet,  og  1647  udvidedes  dette  til  at  gjælde  alle  Skatter. 
Hertil  kom  saa  Oprettelsen  af  et  norsk  Generalkommissariat,  som 
skulde  være  et  Slags  Rentekammer,  der  skulde  modtage  og  be- 
stjrre  alle  Norges  Indtægter,  baade  dem,  der  som  Skatterne  skulde 
forblive  i  Landet  og  udgives  efter  Statholderens  Ordre,  og  dem, 
der  som  Lensafgifterne  og  Toldintrademe  skulde  sendes  til  Dan- 
mark. Rimeligvis  har  H.  S.  ved  Siden  heraf  begunstiget  Tanken 
om,  at  Norge  var  Kongehusets  Arverige.  Men  han  var  ikke  den 
Mand,  der  vilde  lade  sig  nøje  med  den  Gavn,  den  ny  Ordning 
kunde  bringe  det  af  ham  styrede  Land;  ikke  mindre  saa  han  paa 
sin  egen  Fordel.  Fra  Maj  1647  lod  han  sig  tilstaa  det  store  Akers- 
hus  Len  kvit  og  frit  uden  Afgift.  Og  han  benyttede  sin  Stilling 
og  sine  Penge  til  Indkjøb  af  norske  Hovedgaarde,  af  Sav-  og 
Bjærgværker  og  skaflfede  sig  Privilegier  derpaa;  til  Erstatning  for 
Krav  paa  Kronen  fik  han  desuden  i  de  følgende  Aar  meget  af 
dens  Gods  udlagt. 

H.  S.  kunde  takke  sit  eget  Initiativ  og  sin  Konges  Gunst  for 
alt,  hvad  han  havde  naaet.  Men  inden  for  en  stor  Del  af  hans 
Fæller  i  Rigsraadet  og  i  den  danske  Adel  rugede  den  største  Mis- 
fornøjelse dermed,  og  mest  af  alle  gjaldt  dette  om  hans  Svoger 
Corfits  Ulfeldt.  Det  er  ikke  muligt  at  bestemme,  paa  hvilket  Tids- 
punkt og  fra  hvilken  umiddelbar  Anledning  Uenigheden  mellem 
ham  og  H.  S.  skriver  sig;  kun  saa  meget  er  vist,  at  der  temme- 
lig tidlig  har  udviklet  sig  mellem  dem  en  Skinsyge  og  Mistillid, 
som  der  vel  til  sine  Tider  kunde  dækkes  over,  ved  at  de  i  Fælles- 
skab maatte  optræde  som  Forsvarere  af  deres  Hustruers  Rettig- 
heder, men  som  i  Virkeligheden  var  fuld  af  Glød  og  Lidenskab, 
og  som  fik  sit  betegnende  Udtryk  deri,  at  H.  S.  med  Hentydning 
til  hans  Fornavn  i  den  Ulfeldtske  Kreds  gik  under  Navnet  Car- 
thago,  det  Carthago,  der  var  Fjenden,  sikkert  ogsaa  det  Carthago, 
som  man  ønskede  at  knuse.  Nu  i  1647  var  det  særlig  Udvidelsen 
af  H.  S.s  Magtfylde  i  Norge,  der  krænkede  Ulfeldt,  fordi  den 
direkte  berørte  hans  Embede  som  Rigshofmester,  og  en  Kamp  ud- 
brød mellem  de  2  højeste  Statsembedsmænd,  Omstændighederne 
vare  ikke  gunstige  for  H.  S.  Skjønt  han  personlig  ingen  Interesse 
havde  for  Kirstine  Munk,  maatte  han  for  sin  Hustrus  Skyld  i  alt 
Fald  delvis  gaa  mod  Kongen  under  dennes  netop  da  saa  vold- 
somme Optræden  mod  den  forskudte  Ægtefælle,  og  om  end  han 
selv  var  stemt  for  en  Forøgelse  af  Statsindtægteme  gjennem  en  For- 
højelse af  Lensafgifterne,   var  han  i  hvert  Tilfælde   for  klog  til  at 

ville  forbinde  sig  med  Kongen  i  hans  større  Planer  om  Lensvæse- 
nets  Omordning.  Paa  Grund  af  hele  den  politiske  Stillings  Ind- 
viklethed  led  han  et  Nederlag  sammen  med  Kongen  ved  det  store 
Opgjør  i  Nov.  1647,  i  det  Ulfeldt  fik  sat  igjennem,  at  de  norske 
Lensmænd  for  Fremtiden  skulde  sende  deres  Afgifter  samt  Told- 
intraderne  umiddelbart  til  Rentekammeret  i  Kjøbenhavn  og  ikke 
til  Akershus;  dog  skulde  Skatterne  forblive  i  Norge  og  anvendes 
af  Statholderen  paa  den  tidligere  bestemte  Maade. 

Faa  Maaneder  efter  døde  Christian  IV,  og  H.  S.s  Stilling 
blev  derved  foreløbig  kun  vanskeligere  under  Rigsraadets  Mellem- 
regering. Han  kom  til  Kjøbenhavn  i  April  1648  og  gik  strax 
sammen  med  sine  Svogre  i  Bestræbelserne  for  at  gjennemføre  Aner- 
kjendelsen  af  Kirstine  Munks  Ægteskab.  Men  Hovedsagen  for 
ham  var  dog  ved  klog  Eftergivenhed  i  Retning  af  Nedsættelse  af 
det  norske  Militærbudget  at  hindre,  at  Haandfæstningen,  som  det 
paatænktes  af  hans  Modstandere,  kom  til  at  indeholde  Bestemmel- 
ser, der  vare  direkte  rettede  mod  den  norske  Statholders  Selvstæn- 
dighed. Da  dette  var  lykkedes,  rettede  han  sin  Opmærksomhed 
paa  at  vinde  den  ny  Konge.  Med  den  størst  mulige  Pragtudfol- 
delse modtog  han  Frederik  III  ved  hans  Hyldingsrejse  til  Chri- 
stiania i  Avg.  1648,  og  han  opnaaede  ogsaa  at  faa  stadfæstet  den 
Myndighed,  han  havde  beholdt  tilbage  i  Nov.  1647,  ligesom  han 
ogsaa  i  Nov.  1648  blev  Ridder.  Der  var  i  Virkeligheden  ogsaa 
ret  vægtige  Tilknytningspunkter  mellem  ham  og  Frederik  III;  thi 
Kongen  var  ikke  ubekjendt  med  hans  monarkisksindede  Tanke- 
gang og  nasrede  S3anpathi  for  hans  Bestræbelser  for  Norges  større 
Selvstændighed,  fordi  han  kun  nødig  vilde  opgive  Tanken  om 
Dynastiets  Arveret  til  dette  Rige.  Men  endnu  var  Frederik  III' s 
Magt  kim  ringe,  og  H.  S.  saa  klart  den  Fare,  der  truede  ham 
selv  fra  den  danske  Adel.  Modstanden  imod  ham  kom  ogsaa 
hurtig  paa  ny  frem  i  Rigsraadet,  ledet  af  Rigsmarsken  Anders 
BiUe,  der  forlangte  yderligere  Nedsættelser  i  de  norske  Hærudgifter 
for  at  kunne  benytte  de  norske  Indtægter  i  Danmark,  og  den 
havde  den  Misfornøjelse  til  Baggrund,  der  i  det  hele  var  fremkaldt 
ved  H.  S.s  Selvstændighedstragten  og  hans  Udbytten  af  Akershus 
Len.  Og  hertil  kom  en  stadig  større  Mistanke  om,  at  det  ikke 
forholdt  sig  rigtig  med  det  norske  Generalkommissariats  Regnskabs- 
aflæggelser, en  Mistanke,  som  efterhaanden  ogsaa  fik  Indpas  hos 
Kongen  og  forenede  sig  med  den  Tanke  hos  ham,  at  det  trods 
alt  kunde  være  en  Fordel  for  ham,  hvis  H.  S.  som  den  mægtigste 

Mand  inden  for  Aristokratiet  næst  Ulfeldt  blev  knækket  eller  i  alt 
Fald  tæmmet. 

H.  S.  var  som   sædvanlig  klog  nok  til   at  tilbyde   visse  Ind- 
rømmelser med  Hensyn  til  Hærudgifteme,   og  Kongen  gik  i  Okt. 
1649  ind  paa  at  slaa  dem  fast  paa  Trods  af  Rigsraadets  yderligere 
Krav,    men   billigede   samtidig,    at   dette   skulde   gjennemse   Regn- 
skaberne.    Misstemningen  imod  H.  S.  standsedes  dog  langtfra  her- 
ved, heller  ikke  ved  et  skarpt  Forsvarsskrift,  som  han  i  Avg.  1650 
forelagde  Rigsraadet.     I  Nov.  optraadte  Anders  BiUe  endog   med 
et  ligefremt  Anklageskrift  imod  ham.      Hans  Skæbne  afhang  imid- 
lertid af  Regnskabsundersøgelsen.      Foreløbig  var  denne  kun  rettet 
mod   hans   Generalkommissærer,    men  da  den   fornemste   af  disse, 
Niels  Lange,  erklærede,   at  han  kun  havde  efterkommet  Statholde- 
rens Ordrer,  blev  det. fra  Begyndelsen  af  1651  denne  selv,  der  stod 
for  Skud.     Slag  i  Slag  ftilgte  nu  Begivenhederne.     Udvalgte  Rigs- 
raader  fremlagde  en  Undersøgelse,  der  viste  Regnskabernes  grænse- 
løse   Forvirring   og    gjorde   bevidste   Underslæb   højst   sands3ailige. 
Strax  efter  greb  Kongen  ind.     H.  S.  blev  stævnet  til  at  møde  for 
Herredagen   i  Maj   og   svare  til  Mislighederne  i  hans  St)rrelse,   og 
en  Anklageakt  forfattedes,   der  gik  ud  paa,   at  han   skulde  erstatte 
den  Kronen  tilføjede  Skade  og  undgjælde  som  Kongens  utro  Mand. 
Men  trods  dette  anbefalede  Frederik  III,   ledet  af  de   før  omtalte 
dobbeltvirkende  Hensyn,  endnu  Rigsraadet  en  mindelig  Afgjørelse, 
og  Raadet  selv  stod  vaklende.    Da  indtraadte  der  i  Juni  pludselig 
en   afgjørende   Vending,    vistnok   fremkaldt   ved,   at   Kommissærer, 
der  vare  sendte  til  Norge  for  at  undersøge  Forholdene,   afgave  en 
Beretning,  der  godtgjorde,  at  H.  S.  ikke  havde  gjort  Regnskab  for 
over  90000  Rdl.  oppebaame  Skatter.      Vel  under  Indtrykket   heraf 
knækkede  den  anklagede  pludselig  sammen,  tilstod  at  have  begaaet 
Forseelser  og  tilbød  at  opgive  sit  Embede  og  sit  Len   i  Norge  og 
give  Afkald  paa  det  til  ham   udlagte  Krongods  m.  m.;   for  øvrigt 
indstillede  han   Sagen   til  Rigsraadets  Mægling.      Han   havde  haft 
den  rigtige  Følelse,  at  Raadet  nu  var  tilfredsstillet,  og  at  det  ikke 
ønskede  at  ydmyge  en  af  dets  fornemste  Mænd  mere  end  nødven- 
digt.    Raadet  gjorde  ogsaa  med  nogle  Ændringer  hans  Forslag  til 
sit.    Men  samtidig  brød  en  anden  Indflydelse  igjennem  ved  Hofiet, 
muligvis  ledet  af  en  personlig  Fjende  af  ham,    Hertug  Ernst  Giin- 
ther  af  Sønderborg,   og  denne  Indflydelse  fik  Magt  over  Kongen. 
For  at  opnaa  Tilgivelse  maatte   han   24.  Juni   165 1   undertegne  en 
Erklæring,    hvorved    han    foruden    det   tidligere   Tilbud    opgav   sin 

Stilling  som  Rigsraad  og  a&tod  ogsaa  sine  private  Godser  i  Norge 
til  Kronen. 

Han  var  styrtet.  At  han  havde  forskyldt  sit  Fald,  kan  ikke 
Tære  tvivlsomt.  Men  han  havde  næppe  besveget  Kronen  for  saa 
stort  et  Beløb,  som  han  maatte  ofre  til  den.  Værdien  af  det  af- 
staaede  Gods  synes  at  have  beløbet  sig  til  over  226000  Rdl.  Hvad 
han  havde  tilbage,  var  væsentligst  hans  Løsøre,  som  han  opgav  til 
Vaordi  af  60000  Rdl.,  og  sine  udestaaende  Fordringer,  for  en  stor 
Del  paa  Kronen;  Gods  i  Danmark  har  han  vistnok  ikke  besiddet 
paa  denne  Tid.  Men  hans  Stilling  forværredes  ved  en  betydelig 
Gjæld.  Sikkert  have  hans  Udgifter  i  hans  Velmagtsdage  været 
overordentlig  store. 

Men  hans  Unaadesdage  fik  dog  et  ganske  andet  Præg  end 
Corfits  Ulfeldts,  der  samtidig  gik  sin  Skæbne  .i  Møde.  De  fik  det 
ved,  at  Kongens  Holdning  over  for  ham  hurtig  mildnedes  noget 
—  allerede  i  Nov.  1651  fik  han  Tilladelse  til  at  rejse  til  Udlandet  og 
Løfte  om  en  aarlig  Pension  paa  4000  Rdl.  — ,  og  de  fik  det  navnlig 
ved,  at  han  aldrig  gav  sig  hen  til  en  Trods,  der  kunde  umulig- 
gjøre  hans  Gjenindsættelse  i  hans  Værdigheder,  den  Gjenindsættelse, 
som  han  stadig  havde  for  Øje,  og  som  han  i  de  nærmest  følgende 
Aar  atter  og  atter  stræbte  at  naa  ved  at  søge  om  Naade.  Imid- 
lertid var  hans  Stilling  alt  andet  end  gunstig;  hans  Pengeforhold 
vare  i  den  største  Uorden,  han  kom  paa  spændt  Fod  med  sin  Hu- 
stru, med  Kirstine  Munk  og  sine  Svigerinder  og  var  uden  nogen 
som  helst  Ven.  Han  flakkede  ogsaa  om  fira  Sted  til  Sted,  kom 
enkelte  Gange  til  Danmark,  men  opholdt  sig  foreløbig  mest  i  Nord- 
tyskland, hvor  han  søgte  Bistand  hos  Dronning  Sophie  Amalies 
brunsvigske  Slægt.  I  Slutningen  af  1655  traf  han  i  Køln  den  for- 
drevne Carl  n  af  England  og  levede  en  Del  af  det  følgende  Aar 
sammen  med  ham  i  de  spanske  Nederlande.  Her  bestemte  han 
sig  til  at  søge  spansk  Tjeneste,  rejste  til  Madrid  og  opnaaede  at 
faa  Titel  af  spansk  Artillerigeneral,  dog  sikkert  uden  videre  For- 
pligtelser. Han  forlod  imidlertid  atter  Spanien  i  Foraaret  1657  og 
rejste  ved  Sommertid  til  Danmark.  Hoffets  Stemning  mod  hans 
Hustru  og  hendes  Søstre  havde  kort  i  Forvejen  vist  sig  paa  den 
ublideste  Maade,  ved  at  deres  Vaabener  og  Grevindetitler  vare 
blevne  dem  berøvede,  men  rimeligvis  har  han  haabet,  at  Øjeblikket 
alligevel  var  gunstigt  for  ham  paa  Grund  af  Krigen  med  Sverige. 
Rejsen  blev  dog  en  Skuffelse,  Kongen  nægtede  at  modtage  ham, 
og  han  forlod  hurtig  Kjøbenhavn.    I  Holsten  traf  han  Carl  Gustav, 

men  ind]od  sig  ikke  med  ham  og  gik  paa  ny  til  de  spanske 
Nederlande.  I  Sommeren  1658  kom  han  dog  atter  til  Danmark, 
rimeligvis  foranlediget  ved  Kirstine  Munks  Død  og  Skiftet  efter 
hende.  Og  denne  Gang  lykkedes  det  ham,  vistnok  ved  Medvirk- 
ning af  den  kejserlige  Gesandt  Goéss,  at  opnaa  Foretræde  hos 
Frederik  IH  og  Forsikring  om  dennes  Naade  og  Gunst.  Han  var 
endnu  i  Kjøbenhavn,  da  Efterretningen  indløb  om  Carl  Gustavs 
Landgang  i  Korsør,  men  havde  strax  forladt  Staden,  som  han  paa- 
stod  for  at  føre  sin  Hustru  tilbage  til  den;  da  blev  han  anholdt  i 
Roskilde  af  de  svenske  og  ført  til  Carl  Gustav  i  Ringsted.  Her 
dukkede  Planen  op  hos  ham  om  at  mægle  Fred;  han  fik  ogsaa 
Lov  til  at  rejse  til  Kjøbenhavn  sammen  med  Christen  Skeel  mod 
givet  Æresord  paa  at  vende  tilbage.  Men  en  hemmelig  Samtale 
med  Frederik  III  førte  ikke  til  noget  Resultat,  og  han  tog  atter 
Ophold  i  Carl  Gustavs  Hovedkvarter. 

Det  var  nu  i  dette,  at  H.  S.  vovede  sig  frem  paa  Baner,  der 
hidtil  havde  ligget  hans  Forsigtighed  fjæmt.  Medens  Carl  Gustav 
gjorde  alt  for  at  hidføre  Danmarks  Erobring,  bleve  han  og  hans 
Hustru  den  svenske  Konges  og  Dronnings  stadige  OmgangsfæUer. 
Ja  mere  end  det.  Allerede  i  Avg.  1658  anmodede  han  Kongen 
om  at  blive  optaget  i  hans  Beskyttelse,  lovede  ham  sin  Troskab, 
besvor  ham  om  Befordring,  hvis  han  erobrede  Danmark,  eller  om 
Sikkerhed  for  Amnesti  og  Tilbagegivelse  af  hans  Godser,  hvis  det 
kom  til  Fred,  tilbød  endog  at  blive  under  hans  Beskyttelse  efter 
en  Fred,  der  tilsikrede  ham  Opnaaelsen  af  hans  Ønsker.  Og  Carl 
Gustav  lovede  ogsaa  ved  Udgangen  af  Krigen  at  sørge  for  hans 
og  hans  Families  «Retablissement>.  Der  kan  ingen  Tvivl  være 
om,  at  H.  S.  ved  alt  dette  er  gaaet  lige  til  Grænsen  af  Landsfor- 
ræderiet; derimod  tør  det  ikke  paastaas,  at  han  ved  nogen  direkte 
Handling  til  Skade  for  Danmark  har  overskredet  denne  Grænse. 
Men  hans  Stilling  var  bundtvetydig,  og  den  skabte  Mistanke  imod 
ham  baade  i  den  svenske  Lejr  og  endnu  mere  i  Kjøbenhavn,  hvor 
han  jo  i  Forvejen  havde  bitre  Fjender.  Imidlertid  trak  Krigen  ud, 
og  det  blev  klart,  at  en  svensk  Erobring  af  hele  Danmark  ikke 
vilde  blive  dens  Resultat.  Under  disse  Forhold  satte  H.  S.  alle  Sejl 
til  for  at  sikre  sig  sin  Fremtid  ved  Indrømmelser  fra  Danmark 
under  de  fra  Efteraaret  1659  begyndte  Fredsunderhandlinger;  han 
henvendte  sig  snart  til  de  mæglende  Gesandter,  snart  til  selve 
Frederik  III,  over  for  hvem  han  udarbejdede  et  Forsvarsskrift,  men 
vedblev  ved  Siden  heraf  stadig  at  holde  sig  til  Carl  Gustav.     Og 

StilliDgen  udviklede  sig  til  hans  Fordel.  Efter  Slaget  ved  Nyborg 
mente  Carl  Gustav  at  trænge  til  ham,  gav  sine  Fredskommis- 
særer  Ordrer  til*  at  antage  sig  hans  Sager  og  ham  Tilladelse  til  at 
forhandle  med  Frederik  m.  £ndnu  mere  vidste  han  dog  at  ud- 
nytte Omstændighederne  efter  Svenskekongens  Død  i  Febr.  1660. 
Fra  Marts  deltog  han  i  Fredsforhandlingerne,  først  paa  svensk  Side, 
men  i  April  lykkedes  det  ham  at  faa  den  danske  Konges  Tilladelse 
til  at  komme  til  Kjøbenhavn  og  faa  ham  i  Tale.  Fra  dette  Øje- 
blik foregik  den  mærkelige  Svingning,  at  han  blev  Kongen  af  Dan- 
marks Underhandler,  og  i  de  første  Dage  af  Maj  stod  han  ved 
sit  foreløbige  Maal.  Han  fik  en  officiel  Instrux  og  Fuldmagt  fra 
Frederik  III,  der  endte  med  Forsikring  om  hans  kongelige  Gunst 
og  Naade  og  Tilsagn  om  Belønning  for  udvist  Tjeneste.  Hans 
Unaadesdage  vare  endte. 

Med  sit  skarpe  Blik  og  sit  store  Kjendskab  til  begge  Parters 
Vilkaar  lykkedes  det  ham  ogsaa  i  de  følgende  Uger  at  bringe 
Fredstraktaten  til  Afslutning.  Da  den  undertegnedes  26,  Maj,  inde- 
holdt den  dog  ingen  Løfter  angaaende  ham  selv.  Han  havde 
været  klog  nok  til  ikke  at  spænde  Buen  for  højt,  men  se  Tiden 
an,  foreløbig  tilfreds  med  Frederik  Ill's  Løfter  om  at  ville  ramme 
hans  og  hans  Huses  bedste.  Umiddelbart  efter  betroedes  der 
ogsaa  ham  en  Sendelse  til  -Stockholm  for  at  ordne  det  bomholm - 
ske  Spørgsmaal.  Det  skal  bemærkes,  at  dette  hans  Ophold  i  den 
svenske  Hovedstad  faldt  sammen  med  den  svenske  Regerings  Over- 
vejelser om  Ulfeldts  Frigivelse  fra  Fangenskabet  i  Malmø,  og  at 
den  Ulfeldtske  Familie,  i  alt  Fald  senere,  mistænkte  ham  for  paa 
underfundig  Maade  at  have  lokket  den  til  Flugten  til  Danmark; 
om  Berettigelsen  af  denne  Mistanke  tør  dog  intet  bestemt  udtales. 
Men  da  han  i  Juli  vendte  tilbage  med  den  Traktat,  der  bestemte 
Størrelsen  af  det  skaanske  Gods,  Kongen  skulde  købe  som  Veder- 
lag for  den  omtvistede  0,  og  tillige  med  en  Attest  for  loyal  Op- 
træden, begyndte  hans  Ønsker  for  Alvor  at  opfyldes.  Vel  var 
hans  Stilling  endnu  ikke  sikl^r,  hans  Fjender  ved  Hoffet  ltu*ede 
paa  ham  og  bagtalte  ham,  og  endnu  i  sidste  Halvdel  af  Sept. 
tænkte  han  paa  en  Rejse  til  de  spanske  Nederlande,  men  allerede 
i  Avg.  havde  han  dog  faaet  Løfte  om  en  aarlig  Pension  paa  6000 
Rdl.  Endnu  vigtigere  var  det  dog,  at  Danmarks  politiske  Forhold 
nærmede  sig  til  den  Forandring,  som  bragte  Frederik  III  til  at 
trænge  til  ham,  hvis  hele  Tankegang  altid  havde  været  mere  mon- 
arkisk end   aristokratisk,   til   ham,   der  ikke  havde  noget  imod  at 

se  sine  gamle  adelige  Modstandere  ydmygede,  og  hvis  Kmidskaber 
og  Dygtighed  vare  af  saa  stor  Værdi.  At  han  tidlig  skulde  have 
hørt  til  Kongens  allerfortroligste  Raadgivere  om  hele  den  planlagte 
Forfatningsforandring,  er  næppe  sandsynligt;  men  rimeligt  er  det, 
at  Kongen  allerede  før  Septemberdagene  har  forhandlet  med  ham 
om  de  finansielle  Reformer  og  de  Indrømmelser,  Adelen  skulde 
tvinges  til  i  denne  Henseende. 

Paa  det  store  Stændermødes  Forhandlinger  møde  vi  første 
Gang  H.  S.  lo.  Okt.;  han  var  tilstede  paa  Slottet  og  ved  Kongens 
Side,  da  Gejstlighedens  og  Borgerskabets  deputerede  overbragte 
Tilbudet  om  Arveregeringen.  Og*  i  alt  Fald  fi^  dette  Øjeblik  var 
han  selv  ivrig  for  Forfatningsforandringen,  enhver  Tanke  om  Bort- 
rejse var  forsvunden,  og  han  gik  Bud  mellem  Kongen  og  Rigs- 
raadet,  da  dette  nødtes  til  at  bøje  sig.  Da  aaa  Arveregeringen 
var  indført,  kom  Belønningerne.  Han  indtraadte  atter  i  dansk 
Statstjeneste,  og  det  paa  en  af  de  betydningsfuldeste  Pladser  i  den 
ny  Styrelse.  26.  Okt.  1660  aflagde  han  Ed  som  Rigsskatmester, 
blev  Præses  for  Skatkammerkollegiet,  tillige  Rigsraad  og  Medlem 
af  Statskollegiet  og  Højesteret. 

Med  største  Iver  kastede  han  sig  over  sin  Gjerning,  og  hans 
Opgave  blev  først  at  søge  at  raade  Bod  paa  den  elendige  Finans- 
tilstand.  Han  stræbte  her  efter  at  bringe  Orden  i  Administrationen, 
navnlig  ved  at  gjøre  Skatkammeret  til  den  eneste  Myndighed  i  Fi- 
nanssager,  ved  at  omdanne  Lenene  til  Amter  og  ved  nøje  Bestem- 
melse af  alle  Embedslønninger.  End  videre  søgte  han  at  klare 
Statsgjælden  ved  Afhændelse  af  Krongodset  og  at  omordne  Skatte- 
forholdene ved  Oprettelsen  af  en  Matrikkel,  ligesom  ogsaa  Reformer 
i  Toldvæsenet  sysselsatte  ham.  Atter  var  han  den  Mand  inden 
for  den  danske  Styrelse,  som  sad  inde  med  den  største  Idérigdom. 
Men  Vanskelighederne  vare  overordentlig  store,  og  de  laa  ikke 
alene  i  selve  Statens  slette  Kaar.  Ogsaa  hans  egen  Stilling  var  i 
høj  Grad  udsat.  Han  var  en  forgjældet  Mand  og  ingenlunde  egnet 
til  ved  personlig  Økonomi  at  forbedre  sine  Forhold.  Han  havde 
end  videre  fra  tidligere  Tid  mange  Fjender,  og  hans  hovmodige 
Optræden  forøgede  deres  Tal.  Hertil  kom,  at  det  danske  Hof 
efter  Enevældens  Indførelse  blev  en  Skueplads  for  Partikampe  og 
Intriger,  der  i  høj  Grad  formindskede  den  Fasthed  i  Styrelsen,  som 
skulde  være  den  ny  Souverænitets  Berettigelse.  Stridighederne  havde 
til  Dels  deres  Grund  i  forskjellige  Opfattelser  af  Regeringens  Opgaver, 
og  her  spillede   Spørgsmaalet  om   de  militære  Udgifters  Formind- 

skeise  en  stor  Rolle;  H.  S.  var  for  Reduktionen,  men  vovede  sig 
næppe  langt  frem.  De  skyldtes  end  videre  Uenighed  om  den  ydre 
Politik,  som  vi  strdx  skiiUe  komme  tilbage  til,  men  ikke  mindst 
traadte  rent  personlige  Rivninger  i  Forgrunden,  hvis  Bevæggrunde 
for  en  stor  Del  skjule  sig  for  Forskningen.  Saa  meget  kan  dog 
ses,  at  H.  S.  stod  nærmest  ved  Dronningen  og  hendes  Parti,  hvor- 
til hørte  Theodor  Lente,  Jacob  Pedersen,  Peter  Btilche  og  vistnok 
Hans  Svane,  havde  derimod  til  Modstandere  dels  Medlemmer  af 
den  danske  Adel,  dels  Christian  Rantzau  og,  i  alt  Fald  senere, 
Christoffer  Gabel. 

I  Sommeren  1661  var  H.  S.  med  Kronprins  Christian  i  Norge 
til  Arvehyldingen;  kort  efter  foretog  han  en  Rejse  til  England,  hvor- 
fra han  først  kom  hjem  i  Febr.  1662.  Den  nærmeste  Tid  derefter 
bragte  ham  forskjellige  Gunstbevisninger.  I  Marts  skjænkede  Kon- 
gen ham  St.  Knuds  Kloster  i  Odense  med  tilliggende  Gods;  Me- 
ningen var,  at  han  skulde  kunne  benytte  det  til  at  tilfredsstille  sine 
Kreditorer,  men  der  kom  Vanskeligheder,  dg  hele  Sagen  gik  til- 
bage. Derimod  var  det  ham  og  hans  Hustru  en  stor  Tilfreds- 
stillelse, at  de  i  Maj  fik  tildelt  nye  Adelsvaabener  med  kronede 
Hjærteskjolde;  det  gav  dem  begge  en  Slags  højere  Rang  og  tillige 
hende  Erstatning  for  det  Vaaben,  der  var  blevet  hende  berøvet 
1^57 1  fra  <ict  Øjeblik  skrev  hun  sig,  dog  uden  direkte  Beføjelse, 
atter  Grevinde.  Endnu  i  samme  Maaned  tiltraadte  han  en  Sen- 
delse  til  Udlandet.  Han  gik  først  til  Holland  og  England  og  der- 
paa  til  Frankrig.  Sagen  var,  at  han  med  ikke  mindre  Interesse 
havde  kastet  sig  over  den  ydre  Politik  end  over  de  indre  For- 
hold; atter  var  hap  blevet  Diplomaten  og  Statsmanden  i  videste 
Forstand.  Han  havde  en  bestemt  Opfattelse  af,  hvad  Danmarks 
ydre  Politik  burde  gaa  ud  paa.  For  ham  stod  det  som  det  eneste 
rigtige  at  komme  til  en  blivende  Forsoning  med  Sverige  og  tillige 
med  Gottorp;  han  troede  ikke  paa  Muligheden  af  Sundprovinsemes 
Tilbageerhvervelse,  heller  ikke  paa  at  kunne  bringe  Gottorp  til  at 
opgive  de  1658  vundne  Fordele;  Tankerne  herom  burde  derfor  ud- 
slettes; enige  vilde  derimod  Danmark  og  Sverige  kunne  blive  an- 
sete Magter,  medens  Gottorp  skulde  løsnes  fra  Sverige  ved  et 
Ægteskab  mellem  Christian  Albrecht  og  en  af  de  danske  Prin- 
sesser. Kun  antydningsvis  vovede  han  sig  dog  frem  med  disse 
Tanker;  derimod  lagde  han  Vægten  paa  en  Tilnærmelse  til  Frank- 
rig, og  bagved  laa  Tanken  om,  at  Danmark  paa  denne  Maade 
kunde   svække  Betydningen   af  den   fransk-svenske  Særalliance   og 

bane  Vejen  for  et  Forbund  mellem  de  3  Magter.  Men  netop  hele 
Spørgsmaalet  om  Tilslutning  til  Frankrig  var  i  dette  Øjeblik  et  af  de 
mest  omtvistede  ved  det  danske  Hof.  Thi  imod  ham  stod  Chri- 
stian Rantzau,  der  ønskede  en  Tilslutning  til  Kejseren.  Under  en 
stor  Del  af  hans  Ophold  i  Frankrig  stod  der  en  Strid  om,  hvilken 
Anskuelse  og  hvilken  Person  der  skulde  sejre  ved  Hoffet-  H.  S, 
gik  foreløbig  af  med  Sejeren.  I  Avg.  1663  sluttede  han  en  Trak- 
tat med  Frankrig,  hvorved  Danmark  lovede  at  tiltræde  Rhinforbun- 
det og  til  Gjengjæld  fik  Løfte  om  Subsidier.  Han  havde  under 
Opholdet  i  Paris  tillige  forhandlet  om  Ulfeldt  og  forestillet  den 
franske  Regering  dennes  Forbrydelser,  ligeledes  om  andre  frygtede 
Sammensværgelser  mod  den  danske  Enevælde.  Selv  var  hz^  i 
April  1663  blevet  udnævnt  til  fransk  Greve.  I  Nov.  forlod  han 
Paris  og  rejste  over  England  og  Holland  til  Danmark,  hvor  han  , 
ankom  i  Marts  1664. 

Hjemme  vare  imidlertid  Intrigerne  fortsatte,  og  en  Tid  havde 
det  set  ud  til,  at  H.  S.s  Magt  yderligere  skulde  stige.  Hans  og 
Dronningens  Venner  havde  anstrængt  sig  for  at  faa  ham  udnævnt 
til  Premierminister  efter  Chr.  Rantzaus  Død  i  Nov.  1663.  Men 
det  blev  Modpartiet,  der  sejrede,  og  Gabel  blev  fra  Avg.  1664 
den  raadende.  Samtidig  hermed  blev  der  dog  truffet  Forholds- 
regler for  at  hjælpe  H.  S.  ud  af  hans  værste  Pengeforlegenhed; 
en  Ordning  blev  af  Kronen  truffet  med  hans  Kreditorer  om  Udlæg 
af  andet  Krongods  i  Steden  for  det  tidligere  bestemte  St.  Knuds 
Kloster  og  Afregning  gjort  om  hans  eget  Mellemværende  med 
den;  han  fik  dog  ikke  Gods,  men  Obligationer.  Hans  Indfly- 
delse var  imidlertid  uden  Tvivl  synkende,  og  han  har  under  disse 
Forhold  vistnok  gjærne  set,  at  han  paa  ny  blev  sendt  til  Udlandet 
I  Nov.  1665  overdroges  der  ham  en  Sendelse  til  Holland,  England 
og  Frankrig;  fi-a  Febr.  1666  var  han  i  Paris,  hvor  han  førte  byrde- 
fulde Forhandlinger.     Da  døde  han  pludselig  23.  Sept.  1666. 

Hans  Helbred  havde  længe  været  vaklende,  og  dette  var 
Grunden  til,  at  han  til  en  Ven  af  sig,  den  fi-anske  Præst  Jean  de 
Paulmier,  havde  betroet  eller  dikteret  politiske  Meningstilkjende- 
givelser,  som  efter  hans  Død  skulde  overgives  til  Frederik  HL 
Paulmiers  Optegnelser  gaa  under  Navn  af  H.  S.s  politiske  Testa- 
mente. Der  findes  i  dem  den  Opfattelse  af  Danmarks  ydre  Poli- 
tik, som  ovenfor  er  fremstillet,  men  de  indeholde  tillige  en  Række 
Henstillinger  og  Raad  angaaende  indre  Forhold,  som  han  kun  an- 
tydningsvis var  kommet  fi-em  med  i  levende  Live  af  Frygt  for,  at 

det  skulde  have  forøget  Fjendskabet  mod  ham.  Han  anbefalede 
Indskrænkning  af  den  staaende  Hærs  aarlige  Budgetter,  den  grad- 
vise Ophævelse  af  Vornedskabet,  end  videre  Dannelsen  af  et  fast, 
men  faatalligt  Gehejmeraad  og  endelig  Udfærdigelsen  af  en  Grund- 
lov efter  indhentede  Oplysninger  om  de  bedste  evropæiske  Forfat- 
ninger. Dette  politiske  Testamente  er  med  rette  blevet  opfattet 
som  et  Æreminde  for  H.  S.  Det  er  udsprunget  af  hans  bedste 
Egenskaber,  og  det  vejer  ved  Bedømmelsen  af  ham  delvis  op  imod 
de  Pletter,  hans  Karakter  og  Handlemaade  ellers  vare  saa  rige  paa. 
Th.  Sehested,  H.  S.  I— II  (1886).  Birket  Smith,  Leonora  Christina  Grev- 
inde Ulfeldts  Historie  I — II.  Statholderskabets  Extraktprotokol  1642 — 52,  i — 2. 
H.  Saml.  t.  d.  norske  Folks  Sprog  og  Hist.  II — V.  Munthe,  Hannibalsfejden. 
Aftenposten  (Christiania)  1891,  Nr.  504.  Becker,  Saml.  til  Frederik  III's  Hist. 
Fridericia,  Adelsvxldens  sidste  Dage.  Hist.  Tidsskr.  6.  R.  I,  670  ff.  Det  skand. 
Lit  Selsk.  Skrifter  i8o6,  II,  170  fif.;  1808,  S.  157  AF.  y.  A,  Fridericia. 

Sehested,  Hannibal,  f.  1842,  Minister.  S.  er  Søn  af  den 
ndfr.  omtalte  Kammerherre  Niels  Fred.  Bernhard  S.  og  er  født 
paa  Broholm  16.  Nov.  1842.  Han  gik  ligesom  tabrige  yngre  Brødre 
i  Herlufsholm  Skole  og  blev  Student  der  fra  1860.  I  Vinteren  1868 
—=-69  tog  han  juridisk  Embedsexamen  og  overtog  derefter  den 
under  Broholm  hørende  Tangaagaard  i  Fæste.  Efter  Faderens  Død 
(1882)  deltog  han  vel  i  Godsets  Bestyrelse  og  forestod  navnlig 
Skovenes  Drift,  men  først  efter  Moderens  Død  (1894)  overtog  han 
Stamhuset.  Han  var  da  for  længst  en  kjendt  Mand  i  det  offentlige 
Liv.  En  Række  stedlige  Tillidshverv  vare  ham  overdragne,  og 
siden  1882  var  han  Medlem  af  det  kongl.  Landhusholdningsselskabs 
Bestyrelse,  fra  1887  Medlem  af  Privatbankens  Bankraad  og  fra  1889 
Tilsynsmand  ved  Veterinær-  og  Landbohøjskolen,  ligesom  han  i 
1894  blev  Medlem  af  Landbokommissionen.  I  1886  traadte  S.  ind 
i  det  politiske  Liv,  i  det  han  af  Højre  i  6.  Landstingskreds  valg- 
tes ind  i  Landstinget  Han  blev  her  snart  et  af  de  mere  benyt- 
tede Udvalgsmedlemmer  og  fik  Sæde  ikke  blot  i  saadanne  Udvalg, 
hvis  Opgave  stod  i  Forbindelse  med  hans  nærmestliggende  Inter- 
essesfære, men  tillige  i  mange,  der  havde  fjæmereliggende  Op- 
gaver. Ordfører  var  han  for  Ølskatloven  (Lov  af  i.  April  1891) 
og  Loven  om  Jords  Udstykning  og  Sammenlægning  (11.  Maj  1897). 
I  Salen  tog  han  i  øvrigt  sjælden  Ordet,  men  hans  sunde  Dømme- 
kraft, hans  Uhildethed  under  de  Interessebrydninger,  som  efl«r-' 
haanden  banede  sig  frem  ogsaa  inden  for  det  konservative  Parti, 
og  hans  støtte  Karakter  skaffede  ham   almindelig  Tillid.     Et  Ud- 

tryk  herfor  var  det,  at  han  (fra  1892)  blev  en  af  Tingets  Vice- 
formænd —  i  de  senere  Aar  stadig  i.  Viceformand  — ,  og  at  han 
fra  Samlingen  1891 — 92  fik  Sæde  i  Rigsretten. 

Da  Ministeriet  Hørring  i  Foraaret  1900  traadte  tilbage,  og  et 
Ministerium  af  Landstingets  Flertal  skulde  afløse  det,  laa  Tanken 
om  S.  som  Chef  for  et  saadant  Ministerium  derfor  utvivlsomt  ogsaa 
nærmere  for  politiske  Kredse,  end  udenforstaaende  formodede.  S. 
efterkom  Kaldelsen  (27.  April  1900)  og  overtog  i  sit  Ministerium 
Portefeuillen  som  Udenrigsminister.  S.  handlede  ved  at  danne  et 
Ministerium  aldeles  sikkert  ikke  som  den,  der  gjæme  vilde  frem  i 
forreste  Række,  men  kun  efter  stærke  og  gjentagne  Tilskyndelser, 
og  først  efter  at  han  havde  skaffet  sig  Sikkerhed  for  —  eller 
rettere  erhvervet  sig  Gnmd  til  at  tro,  at  han  havde  Sikkerhed  for 
— ,  at  Landstingets  konservative  Parti  i  det  hele  vilde  yde  ham 
sin  Støtte,  særlig  i  Dagens  Hovedspørgsmaal,  Skattereformen,  naar 
han  søgte  denne  fremmet  i  det  Spor,  som  han  og  hans  Ministe- 
rium sloge  ind  paa  (jvfr.  herom  nærmere  ovfr.  S.  80).  Begiven- 
hederne viste,  at  dette  var  en  Skuffelse.  En  Del  af  Landstingets 
Højre  sluttede  sig  afgjort  dl  den  af  Folketinget  nedsatte  parlamen- 
tariske Kommissions  Forslag  og  traadte  ud  af  Højrepartiet,  Rigs- 
dagssamlingen  1900 — i  udløb,  uden  at  nogen  Løsning  endogsaa 
blot  lod  sig  skimte,  Splittelsen  forplantede  sig  fra  Rigsdagens  Højre 
til  Befolkningens  Højre,  og  F61ketingsvalgene  3.  April  1901  bragte 
Højre  i  Folketinget  ned  til  et  ringere  Tal  end  nogen  Sinde  før. 
Ministeriets  Afgang  var  under  disse  Forhold  forudseelig,  og  24.  Juli 
1901  afløstes  Kabinettet  S.  af  et  Venstreministerium  under  Forsæde 
af  Deuntzer  (IV,  250). 

S.,  der  i  1874  var  bleven  Kammerjunker,  i  1883  Hofjægermester 
og  i  1897  Kammerherre,  modtog  Nytaarsdag  1901  Kommandørkorset 
af  I.  Grad  af  Danebrog,  og  ved  hans  Afgang  som  Konseilspræsi- 
dent tildelte  Kongen  ham  Storkorset  af  Danebrog.  Han  ægtede  i 
1877  Alexandra  Elisabeth  Augusta  Emilie  de  Seréne  d'Acqueria  (f. 
1848),  Datter  af  Kammerjunker,  Arkivsekretær  i  Udenrigsministeriet 
Prosper  Leon  de  S.  d'A.  og  Marie  Sophie  f.  Utke.      M,  P,  Friis. 

Sehested,  Henneke,  — o.  1542,  til  Krummendiek,  Olpenitz, 
Drage  og  Sarlhusen,  var  Søn  af  Wolf  S.  til  Krummendiek  og  Mette 
V.  d.  Wisch.  Han  nævnes  fra  Aaret  1507,  var  15 18  Amtmand  paa 
Rensborg,  deltog  1523  paa  Kong  Frederik  I' s  Side  i  Forhandlin- 
gerne om  Kjøbenhavns  Overgivelse,  var  1527 — 31  Amtmand  i  Kiel 

Og  1532  kongelig  Raad.  Han  førte  en  Tid  Tilsyn  med  den  paa 
Sønderborg  fangne  Konge.  1533  beseglede  han  i  Rensborg  Be- 
bindelsesakten  mellem  Hertugdømmerne  og  Kongeriget,  var  1535 
Amtmand  paa  Segeberg  og  1538  fungerende  Statholder  under  Hr. 
Johan  Rantzaus  Fraværelse,  ligesom  han  selv  ledsagede  Kongen  til 
Hyldingen  i  Hamborg.  Paa  Landdagen  1540  i  Rensborg  holdt 
han  sig  til  det  katholske  Parti,  og  s.  A.  deltog  han  i  Forhand- 
lingerne med  Ditmarskerne.  Derimod  omtales  han  i.  April  1542 
som  dødssyg,  og  1543  var  han  død.  H.  S.  var  gift  med  Ide  Gjøe, 
Søster  dl  de  berømte  Brødre  Mogens  og  Henrik  G.  Han  havde 
haft  en  Medbejler  til  hende  i  en  Landsmand  af  sig,  Hans  Pog- 
wisch  til  Knoop,  som,  da  H.  S.  fik  Løfte  om  hendes  Haand,  gjorde 
et  Forsøg  paa  at  bortføre  hende,  hvilket  dog  mislykkedes,  og  skjønt 
Hertug  Frederik  antog  sig  hans  Sag,  trak  Hans  Pogwisch  dog  det 
korteste  Straa.  Men  Ægteskabet  blev  næppe  lykkeligt.  Skjønt 
velsignet  med  4  Døtre  endte  det  dog,  usædvanligt  for  den  Tid, 
med  Skilsmisse.  H.  S.  ægtede  siden  Margrethe  Emekesdatter  v. 
Damme,   der  fødte  ham  3  Sønner  og  2  Døtre  og  overlevede  ham. 

ThiseU 

Sehested,  Henrik,  —1676,  Officer,  Søn  af  Oswald  S.  til  Bek 
og  Bekmunde  —  Godser  i  Wilstermarsk,  som  H.  S.  siden  blev  Ejer 
af  —  og  Anna  v.  Plessen.  Allerede  under  1  orstensonfejden  1643 
— 45  var  han  Ritmester  ved  General  Bauers  Regiment  og  udmær- 
kede sig  som  Partigænger  sammen  med  Jørgen  Rohweder  (XIV, 
159).  I  Begyndelsen  af  Frederik  El' s  Regering  nævnes  han  som 
Oberstlieutenant,  og  1654  kommanderede  han  det  til  de  neder- 
sachsiske  Kredstropper  hørende  holstenske  Kontingent.  Under  Kri- 
gen 1657  var  han  Oberst  for  et  Rytterregiment,  han  selv  havde 
oprettet,  og  med  hvilket  han,  da  Svenskerne  30.  Jan.  1658  gik  over 
Lille  Bælt,  gjorde  tapper  Modstand;  men  han  blev  overmandet  og 
fangen.  Ved  Nationalrytteriets  Oprettelse  1670  blev  han  Chef  for 
det  holstenske  (ogsaa  kaldet  slesvigske)  Regiment,  som  han  kom- 
manderede i  Meklenborg  1675  ^fi?  ^  Skaane  1676.  Ved  den  mærke- 
lige Episode  ved  Baarslev  (2. — 3.  Nov.  1676),  da  den  danske  og  den 
svenske  Hær  stode  i  Slagorden  over  for  hinanden,  uden  at  det  kom 
til  Kamp,  havde  S.  det  Hverv  at  underhandle  med  den  svenske 
General  Ascheberg  om  Betingelserne  for,  at  man  vilde  levere  et 
Slag.  Ved  Lund  (4.  Dec.  s.  A.)  hørte  S.  med  sit  Regiment  til 
den   danske  Slaglinjes   venstre  Fløj;   under   dennes   haardnakkede. 

men  ulykkelige  Kamp  faldt  S.  haardt  saaret  i  Fjendens  Hænder 
og  døde  kort  efter.  —  Gift  1652  med  Cathrine  Blome,  Datter  af 
Otto  B.  til  Kaltenhof  og  Enke  efter  Wolf  Pogwisch. 

Personalhist.  Tidsskr.  3.  R.  II,  292;  III,  292.  N.  P.  Jensen,  Den  skaan- 
ske  Krig  S.  165  f.    Milit  Tidsskr.  XXX,   136  ff.   142  f.  ff,  W.  Harhou, 

Sehested,  Jens  Maltesen,  1649 — i73o»  Officer,  var  Søn  ai 
ndfr.  nævnte  Malte  S.  til  Rydhave  (f  166 1)  og  dennes  2.  Hustru, 
fødtes  i  Stavanger,  blev  1676  Ritmester  ved  Gevekes  Regiment, 
1677  Major  ved  2.  jyske  Regiment,  hvor  han  1681  blev  Oberst- 
lieutenant,  og  tog  derefter  Afsked  i  1684.  Han  traadte  imidlertid  1689 
atter  ind  i  Militærtjenesten  som  Oberst  for  et  af  de  Kavalleriregi- 
menter,  der  sendtes  som  Hjælpetropper  i  engelsk  Sold  til  Irland. 
Her  kæmpede  han  saaledes  i  1690  ved  Boynefloden  (Drogheda). 
Efter  at  de  danske  Hjælpetropper  1692  vare  overførte  til  Flandern, 
deltog  han  her  i  de  følgende  Felttog,  indtil  han  1696  blev  Chef 
for  et  nationalt  Rytterregiment  i  Norge  (Regimentet  gik  1701  over 
til  et  Dragonregiment),  blev  1704  Brigader  og  17 10  Generalmajor, 
hvorefter  han  s.  A.  fi-atraadte  Regimentskommandoen.  Den  kom- 
manderende General  i  Norge,  Valdemar  Løvendal,  udtaler  ved  denne 
Tid  om  S.,  at  han  er  een  gammel  skikkelig  Mand,  som  til  Nød 
kan  føre  en  Eskadron,  men  ikke  mere;  han  har  hverken  Hukom- 
melse eller  Livlighed*.  Ikke  desto  mindre  førte  S.  flere  Aar  senere, 
da  Carl  XII  i  17 16  gjorde  sit  første  Indfald  i  Norge,  gjentagende 
selvstændig  Kommando,  i  det  han  efter  Kong  Carls  Kamp  i  Hø- 
land  med  Oberst  Kruse  besatte  og  forhuggede  Defileeme  over 
Gjelleraasen  og  Bagaasen,  saa  at  den  svenske  Konge  for  at  naa 
ind  til  Christiania  maatte  tage  en  lang  Omvej  syd  over  Øjeren, 
gjennem  Vestby  og  vider.e  over  den  islagte  Bundefjord.  Derefter 
fik  S.  at  dække  Vejen  fra  Christiania  gjennem  Røken  til  Drammen 
og  saaledes  at  sikre  den  ved  Gjellebæk  staaende  norske  Hoved- 
styrkes højre  Planke.  Efter  at  Carl  XII  igjen  havde  forladt  Norge, 
tog  han  dog  s.  A.  sin  Afsked  og  fik  da  Generallieutenants  Karak- 
ter; han  døde  først  1730. 

S.  var  2  Gange  gift:  i.  (1681)  med  Else  Skeel,  der  bragte  sin 
Mand  Herregaarden  Katholm  i  Jylland,  hvilken  Gaard  hun  arvede 
efter  sin  Fader,  Albert  S.;  hendes  Moder  var  Anne  Ramel;  2.  (1684) 
med  Margrethe  Sophie  Ramel,  Datter  af  Ove  R.  (XIII,  376). 

Anker,  Biogr.  Data  om  norske  Generalspersoner.  Personalhist  Tidsskr. 
3.  R.  I.  a  o,  Munihe, 

Sehested,  Jens  Steen,  — ^^1698,  Officer  og  Digter,  var  en 
uægte  Søn  af  den  bekjendte  Hannibal  S.  (s.  ovfr.),  der  skal  have 
lyst  ham  i  Kuld  og  Kjøn,  men  i  alt  Fald  ikke  maa  have  sørget 
for  hans  Fremtid,  da  han  i  det  utrykte  Digt  « Kjøbenhavns  mis- 
trøstige, dog  villige  Fangers  ynkelige  Klagemaab  halv  humoristisk 
skildrer  sig  selv  som  fattig  og  nødlidende  Supplikant,  der  maa 

csøge  Seng  med  Bassen 
og  æde  muUent  Brød  i  Smug 
og  drikke  Vand  med  Gasen,* 

skjønt  han  den  Gang  allerede  under  €3  Potentater*  havde  forsøgt 
sig  i  Kamp  med  Svenskere  og  Polakker.  Rimeligvis  var  det  som 
Æventyrer  i  dansk  og  udenlandsk  Krigstjeneste,  at  han 

c  red  saa  mangen  Vinternat 
foruden  foret  Muflfe. 
I  Sne  og  Fog,  i  Slag  og  Slud 
jeg  har  mig  ofte  yovet 
og  lugtet  udaf  Fjendens  Krud, 
mens  andre  sødt  har  sovet.  > 

Fra  1670  forekommer  han  som  Lieutenant  i  Rostjenesten,  1676 
udnævntes  han  til  Generaladjudant-Lieutenant,  1677  til  Generaladju- 
dant. 1678  sendtes  han  til  Bomholm  i  Anledning  af  den  der 
strandede  Flaade.  1679  blev  han  Oberstiieutenant  ved  2.  sjælland- 
ske nationale  Rytterregiment,  men  fik  s.  A.  sin  Afsked.  Imidlertid 
var  han,  som  1676  var  bleven  optagen  i  Adelstanden,  20.  Marts 
1679  bleven  viet  til  Mette  Sophie  Parsberg,  Datter  af  Niels  P.  til 
Selleberg  ved  Odense,  hvilken  Hovedgaard  han  blev  Ejer  af.  Allige- 
vel skal  han  stadig  have  lidt  under  Pengenød,  hvad  der  ogsaa 
synes  at  fremgaa  af  en  anden  rimet  Ansøgning:  < Sylvanders  Afsked 
fra  Kjøbenhavn  d.  11.  Juni  1695 »  (Univ.  Bibi.,  Additam.,  Fol.,  Nr. 
167),  som  dog  nærmest  drejer  sig  om  Tabet  af  en  Jagtrettighed. 
Ved  sin  Død  først  i  1698  mindedes  han  som  en  hjærtensgod  og 
munter  Mand,  som  tog  sig  af  fattige  Brødre  i  Apollo,  f.  Ex.  Poeten 
Poul  Pedersen,  der  til  Gjengjæld  stærkt  overdriver  sin  Mæcens 
Digtergaver,  naar  han  sætter  ham  ved  Kingos  Side  paa  Pamassets 
Spids. 

S.  besad  ikke  nogen  synderlig  klassisk  Dannelse,  men  gode 
Evner  og  havde  set  sig  en  Del  om  i  Verden,  saa  at  han  for- 
maaede  at  digte  paa  Dansk,  Tysk  og  Hollandsk,  ligesom  han  skal 
have  været  musikalsk  og  i  Stand  til  at  improvisere  paa  Vers,  en 
Færdighed,   som  Datiden  i  høj  Grad  beundrede.     Vi  kunne  ikke 

Dansk  biogr.  Lex.    XV.  Sept.  1901.  33 

sætte  ham   højt  som   Digter;   han  er  stærkt  paavirket  af  sin  Tids 
Moderetninger,  baade  den  stift  højtidelige  Alexandrinerstil  og  Hoff- 
mannswaldaus  og  Lohensteins  søgte  Billedrigdom,  skruede  Ordsam- 
mensætninger og  Epitheta,   platte  Brandere  og  Ordspil,    som  ikke 
mindst  træde  frem  i  Prosaindledninger  til  hans  Digte  og  i  de  kun- 
stige Anagrammer,  hvori  han  jævnlig  omskriver  sit  Navn  (cSjennest* 
d:  Jens  Sten,  o.  a.).    1  denne  Smag  er  hans  Æredigt  til  Niels  Juel 
1677  eller  78  og  hans  første  bekjendte  Digt,  en  tysk  Ansøgning  til 
Frederik  III,    «Der  untadeliche  Staates-Welt-Mann>   (1669),   der  er 
mærkelig   som   et  Forsvar   for  modernere  verdslig  Dannelse  imod 
den  her  hjemme  herskende  gejstlige  og  latinske  og  viser  S. s  Be- 
læsthed i  tysk  Litteratur,   samt  det  dialogiserede  allegoriske  Lære- 
digt  « Dydernes  Prøvesten*  (167 1).    Men  ligesom  den  jævnaldrende 
Kingo  og  flere  af  Tidens  Poeter  anslaar  han  ganske  andre  Strænge 
i  Satiren  og  den  mere  personlige  Digtning.    Her  kommer  den  jævne 
danske  Tone  til  Ære   i   en   vis  plump  Gemytlighed  med  livs-   og 
tidsskildrende  Træk.      « Pigernes  Dyd-   og  Laster- Spejb    giver   en 
ret   livlig   Skildring   af  Tidens    Kvindesæder   og   -moder,    medens 
«Fyns  Berømmelse*  (1671-,   paa  ny  udg.  af  Nyerup  1784)  hører  til 
de    den   Gang   almindelige   topografisk -naturbeskrivende   Digte    og 
priser  det  Land,  hvor  Forfatteren  senere  fik  sin  Hjemstavn,  særlig 
for  dets  spiselige  Frembringelser.     Her  opgiver  S.  Alexandrineren 
for  de  4fodede  Bordingske  Jamber  ligesom  i   det  vistnok   omtrent 
samtidige   ovennævnte    «KlagemaaU,    en   aabenbar   Efterligning  af 
Bordings  «Forhaabnings-  og  Forhalingsgriller*.    Denne  Skildring  af 
Livet  i  Christian  V's  Kjøbenhavn  og  Digterens  nødtvungne  Ophold 
der,  den  Gang  han  «om  naadig  Befordring  jævnlig  5øgte  51ottet>, 
hører  ubetinget  til  det  bedste  og  mest  personlige,  han  har  skrevet, 
og  overgaar  langt  saa  vel  den  beslægtede  « Sylvanders  Afsked*  som 
et  tredje   af  de    « mange  utrykte   Digte »,   han  skal  have  efterladt, 
«Tro- menende  Erindring  til   alle  danske   Poeter*   (1671),   en   Lov- 
prisning   af  Modersmaalet    og    Digtekunsten    i    kjedelige    Alexan- 
drinere (Univ.  Bibi.,   Additam.,  Fol.,   Nr.  167).     Hans  Salmer  ere 
hverken  værre   eller  bedre   end   det  meste   af  Tidens  øvrige   reli- 
giøse Poesi. 

Nova  lit.  mans  Balth.  1698,  S.  63.  GI.  kgl.  Saml.  4°,  Nr.  3018  b. 
Rahbek  og  Nyemp,  Bidr.  t.  d.  danske  Digtekunsts  Hist  III,  280  ff.  Paludan, 
Renaissancebevægelsen  i  Danmarks  Lit.  S.  359  ff.  T  Paludan, 

Sehested,  Jens  Thomesen,  — 1555,  til  Vellinghøj  og  Høj- 
ris paa  Mors,   hvilken  sidste  Gaard   han  tilkjøbte  sig,   var  af  en 

gammel,  men  hidtil  lidet  fremtrædende  vendsysselsk  Adelsæt,  Søn 
af  Thomes  Thomesen  til  Vellinghøj,  der  endnu  levede  1552,  og 
Anne  Jensdatter  Viffert.  1504  var  han  « Dreng  ^  hos  sin  Morbroder 
Mads  Jonsen  og  15 12  Køgemester  hos  Bispen  af  Viborg  Erik  Kaas. 
Formodentlig  har  han  beholdt  denne  Stilling  ogsaa  hos  den  føl- 
gende Bisp,  Jørgen  Friis,  der  var  en  af  Anstifterne  af  Oprøret 
1523;  i  alt  Fald  sluttede  J.  T.  sig  strax  til  Oprørspartiet  og  fik 
for  saa  vidt  en  betroet  Stilling,  som  de  oprørske  Rigsraader  i  deres 
Opfordring  til  Almuen  om  at  rejse  sig  henviste  den  til  at  samle 
sig  under  en  gejstlig  og  2  verdslige  Førere,  af  hvilke  J.  T.  var 
den  ene.  For  øvrigt  vides  dog  nu  intet  om,  at  han  har  spillet 
en  fremragende  Rolle  ved  denne  Lejlighed;  det  var  i  alt  Fald 
først  efter  Frederik  I' s  Død,  at  Lønnen  høstedes.  Ved  den  af 
Christian  III  strax  foretagne  Omordning  af  Retsplejen  1534  blev  J. 
T.  beskikket  til  Meddommer  paa  Viborg  Landsting,  og  1537  blev 
han  selv  Landsdommer  og  fik  Gudum  Kloster  i  Forlening.  Der- 
med var  Grunden  lagt  til  Slægtens  senere  Anseelse.  J.  T.,  der 
personlig  havde  bivaanet  den  store  Herredag  1536  i  Kjøbenhavn, 
var  endog  en  af  de  6  Adelsmænd,  hvem  Kongen  1539  under  en 
forehavende  Udenlandsrejse  betroede  Regeringens  Førelse  i  Jylland. 
1550  gav  han  Afkald  paa  sin  Forlening  til  Fordel  for  sin  neden- 
nævnte Søn  Malte,  og  et  Aars  Tid  efter  frasagde  han  sig,  sagtens 
paa  Grund  af  Alderdom,  Landsdommerbestillingen.  Han  døde  15. 
Nov.  1555  paa  Holmgaard  i  Møborg  Sogn,  som  han  havde  giftet 
sig  til  med  Anne  Maltesdatter  Juel  (f  1579  sammesteds).        Thise t 

Sehested,  Jørgen,  — 1370 — ,  til  H volgaard,  Gross-Nordsee, 
Perdøl  og  Giildenstein ,  var  Søn  af  Cai  S.  til  Gross-Nordsee  og 
Cronsburg  og  Bege  Poulsdatter  Ahlefeldt;  han  var  Fætter  til  oven- 
nævnte Benedict  S.  Som  ung  tjente  han  ved  det  danske  Hof,  i 
det  han  1559  blev  Hofjunker  og  1563  Køgemester.  Under  sin 
Hoftjeneste  kom  han  1561  i  Klammeri  med  en  sachsisk  Adelsmand 
V.  Wulfsdorff,  som  var  her  inde  i  Kurfyrstens  Følge;  det  førte  til 
en  Duel,  i  hvilken  J.  S.  dræbte  sin  Modstander.  1564  fik  han 
Krogen  i  Forlening  og  fratraadte  saa  Køgemesterembedet;  Krogen 
ombyttede  han  1567  med  Hindsgavl,  hvilket  Len  han  havde  til 
1574.  Skjønt  Kongen  1569  havde  tilskjødet  ham  Hvolgaard,  som 
han  alt  1563  havde  faaet  i  Forlening,  og  han  altsaa  var  bleven 
dansk  Jorddrot,  trak  han  sig  dog  efter  1574  tilbage  til  sine  hol- 
stenske Ejendomme,  blev  1571  Amtmand  paa  Steinhorst  —  om  her 

da  ikke  foreligger  Forvexling  med  hans  Frænder  og  Navnefættere 
J.  S.  til  Kluvensiek  og  J.  S.  til  Krummendiek  —  og  1597  paa  Got- 
torp. Desuden  var  han  holstensk  Raad,  men  frasagde  sig  alt  1590 
denne  Bestilling.  Han  synes  endnu  at  have  levet  1610  og  maa 
altsaa  have  opnaaet  en  høj  Alder.  Hans  Hustru,  Anne  Ditlevs- 
datter  Buchwald,  døde  1626.  Thiset. 

Sehested,  Karen,  1606 — 72,  født  paa  Arensborg  paa  Øsel,  en 
Søster  til  ovfr.  nævnte  Hannibal  Sehested,  blev  gift  med  Tyge 
Kruse  til  Stenalt  og  Aastrup,  en  Søn  af  Rigsraaden  Enevold  K. 
(DC,  559);  men  ikke  fyldt  25  Aar  døde  hendes  Mand  2.  Febr.  1629, 
og  et  Par  Maaneder  efter  nedkom  hun  paa  Aastrup  (ved  Roskilde) 
med  en  Søn.  Den  unge  Enke  antoges  163 1  af  Christian  IV  som 
Hofmesterinde  for  hans  yngre  Børn,  en  under  de  daværende  For- 
hold ved  Hove  vanskelig  Post,  som  hun  næppe  heller  var  voxen. 
I  hvert  Fald  bebrejdede  Kongen  hende  snart  Mangel  paa  Tilsyn 
med  Børnene,  medens  paa  den  anden  Side  et  af  disse,  Leonora 
Christina,  endnu  som  ældre  bevarede  bitre  Minder  om  hendes 
strænge  Tugt;  derimod  synes  Forholdet  mellem  hende  og  den 
ældre  Kongesøn  Frederik  (III)  at  have  været  godt.  Efter  noget 
over  3  Aars  Forløb  bevirkede  Klagerne  over  hendes  Strænghed, 
at  hun  fik  sin  Afsked  (1634).  Hendes  Hverv  som  Opdragerinde 
for  fremmede  Børn  var  dog  ikke  dermed  til  Ende,  thi  den  be- 
rømte Søhelt  Niels  Juel  opdroges  i  hendes  Hus,  fra  han  var  6  Aar 
gammel  (1635).  1641  ægtede  hun  Jørgen  Seefeldt  til  Visborg  (ovfi-. 
S.  470);  hun  blev  anden  Gang  Enke  1666  og  døde  1672.  Da 
hendes  Søn  af  i.  Ægteskab  døde  1649,  arvede  hun  Stenalt  og 
Aastrup;  1630  havde  hun  kjøbt  Gaarden  Øland  ved  Thisted. 

Danske  Saml.  2.  R.  I,   147  ff.  C,  F.  Bricka, 

Sehested,  Knud,  f.  1850,  Godsejer,  Landbrugsminister.  Han 
er  Søn  af  ndfr.  nævnte  Kammerherre  Niels  P>ed.  Bernhard  S.  og 
fødtes  4.  Dec.  1850  paa  Broholm.  Han  blev  Student  1869  fra 
Herlufsholm,  juridisk  Kandidat  1874,  Volontær  i  Indenrigsministe- 
riet 1876,  Assistent  1878,  Fuldmægtig  1886,  Kontorchef  1893  og 
Chef  for  Landbrugsdepartementet  1894.  Da  han  som  Embedsmand 
havde  arbejdet  i  udmærket  Forstaaelse  med  Landbrugets  Organisa- 
tioner, og  da  han  som  Jordegodsejer  —  han  besidder  Addithus  og 
Tøstrupgaard  —  har  nøje  Kjendskab  til  det  praktiske  Landbrug, 
vakte  det  almindelig  Tilfredshed   blandt  Landmændene,   at  S.  ved 

Landbrugsministeriets  Oprettelse  udnævntes  til  Danmarks  første  Land- 
brugsminister. Kun  i  et  Aar,  fra  22.  Maj  1896  til  23.  Maj  1897, 
beklædte  han  denne  vigtige  Stilling,  men  han  vandt  i  denne  Tid 
i  høj  Grad  Landbrugets  Tillid  ved  den  energiske  Virksomhed,  han 
udfoldede.  Han  forelagde  saaledes  en  Række  vigtige  Lovforslag, 
af  hvilke  kan  fremhæves:  Tilsyn  med  Udførsel  af  fersk  Kjød  (Lov 
af  22.  Marts  1897),  Fabrikation  og  Forhandling  af  Margarine  (Lov 
af  s.  D.),  Vands  Afledning  og  Benyttelse  (Lov  af  23.  April  1897), 
Jords  Udstykning  og  Sammenlægning  (Lov  af  11.  Maj  1897),  Han- 
del med  Gødnings-  og  Foderstoffer  samt  Markfrø,  Tilvejebringelse 
af  Jordlodder  for  Landarbejdere,  Begunstigelser  af  landøkonomiske 
Forskudsforeninger,  Foranstaltninger  til  Bekæmpelse  af  Tuberkulose 
hos  Hornkvæget  osv.  Ved  sin  Fratrædelse  modtog  S.  mange  Be- 
viser paa  Landbrugets  varme  Paaskjønnelse,  saaledes  fra  de  sam- 
virkende danske  Landboforeningers  Forretningsudvalg  en  Adresse, 
i  hvilken  der  udtales  Haabet  om,  at  hans  <  Dygtighed,  Energi  og 
nøje  Kjendskab  til  Landbrugets  Kaar  og  dets  Krav  ogsaa  i  Frem- 
tiden maa  finde  rig  Anvendelse  til  Gavn  for  Landbrugets  Udvik- 
ling*. Efter  sin  Demission,  ved  hvilken  S.  udnævntes  til  Kammer- 
herre, har  han  taget  fremragende  Del  i  Landbrugets  Foreningsliv; 
han  er  saaledes  Formand  for  Statens  Planteavlsudvalg  og  (siden 
Febr.  1898)  Præsident  i  Landhusholdningsselskabet.  —  Han  ægtede 
26.  Jan.  1883  Ellen  Sophie  Magdalene  Bech,  Datter  af  Hofjæger- 
mester B.  til  Valbygaard.  H.  HerteL 

Sehested,  Knud  Gyldenstjeme,  1690 — 1758,  Officer,  Søn  af 
ovennævnte  Generallieutenant  Jens  Maltesen  S.  og  dennes  2.  Hu- 
stru, blev  1709  Fændrik  ved  Faderens  Dragonregiment,  s.  A.  Lieute- 
nant  og  fik  171 1  Kapitajns  Karakter.  17 13  blev  han  Chef  for  et 
gevorbent  Kompagni  af  Oberst  Oetkens  Dragonregiment,  udmær- 
kede sig  under  Overfaldet  ved  Norderhov  Præstegaard  28. — 29. 
Marts  1 7 16,  overførtes  17 19  med  sit  Kompagni  til  Oberst  Poulsens 
gevorbne  Dragonregiment  (der  et  Par  Aar  senere  gjordes  uberedent 
og  siden  gik  over  til  nordenijældske  Infanteriregiment),  blev  1720 
Sekondmajor,  overførtes  1730  som  Premiermajor  til  i.  smaalenske 
nationale  Infanteriregiment,  blev  her  1731  Oberstlieutenant  og  1735 
karakt.  Oberst.  1740  blev  han  Chef  for  2.  bergenhusiske  nationale 
Infanteriregiment,  byttede  1742  dette  med  2.  oplandske  nationale 
Infanteriregiment  og  1751  dette  atter  med  i.  smaalenske  nationale 
Infanteriregiment,  var  s.  A.  udnævnt  til  Generalmajor  og  blev  1758 

Generallieutenant,  men  døde  allerede  9.  Nov.  s.  A.  —  S.  var 
gift  med  Frederikke  Augusta  f.  Heusner  (f  paa  Tose  11.  Okt.  1765), 
Datter  af  Major  Johan  Frederik  H.  Med  sin  Hustru  fik  S.  den 
adelige  Sædegaard  Tose  i  Borge  Præstegjæld,  hvorhos  han  tilkjøbte 
sig  den  nærliggende  Sædegaard  Næs.  C  O.  Munthe. 

Sehested,  Malte,  1596 — 166 1,  til  Rydhave  og  Boller,  blev 
født  13.  Nov.  1596  paa  Faderens,  Claus  Maltesens,  Forlening  Arens- 
borg  paa  Øsel.  15  Aar  gammel  kom  han  i  Tjeneste  hos  en  polsk 
Feltmarskal,  Fyrst  Johan  Carl  «Corcheves»,  først  som  Liv-  og  Kam- 
merpage, siden  som  Kammerjunker  og  Ritmester  ved  sin  Herres 
Livkompagni,  og  deltog  i  en  Række  Felttog  mod  svenske,  Russere, 
Ungarere  og  Tyrker.  162 1  kom  han  hjem,  men  kun  for  snart  efter 
sammen  med  sin  Broder  Mogens  at  rejse  til  Frankrig  og  der  fra 
1624  til  Spanien.  Da  hans  Fødeland  imidlertid  blev  indviklet  i 
Trediveaarskrigen,  ilede  han  til  den  danske  Hær  og  deltog  i  Sla- 
get ved  Lutter  am  Barenberg  (1626).  22.  April  1627  ægtede  han 
i  Aalborg  Sophie  Pedersdatter  Brahe  (f.  i.  Juni  1580  f  i.  April 
1638),  Enke  efter  Rigsadmiralen  Peder  Munk  (XI,  539),  men  de  ny- 
gifte maatte  snart  efter  paa  Grund  af  de  kejserliges  Indfald  rømme 
Hus  og  Hjem  og  flygte  til  Halland.  1643  blev  M.  S.  beskikket 
til  Lieutenant  ved  Ritmester  Mogens  Arenfeldts  Kompagni  af  den 
jyske  Rostjeneste,  og  under  den  paafølgende  Krig  førte  han  den 
ene  Halvdel  af  de  sjællandske  Ryttere.  Uvist  af  hvilken  Aarsag 
opnaaede  M.  S.  først  i  en  ældre  Alder  at  faa  et  Len  betroet. 
Han  var  fra  1648 — 53  Lensmand  i  Stavanger  Len  og  fra  1653  til 
sin  Død  Lensmand  paa  Aastrup.  Foruden  de  ovennævnte  Hoved- 
gaarde ejede  M.  S.  en  Fjerdepart  i  Højris,  men  den  solgte  han 
alt  1636  til  sin  Svoger  Erik  Juel.  M.  S.,  der  endnu  1661  var  med 
i  Kjøbenhavn  at  underskrive  Souverænitetsakten,  døde  20.  Juli  s.  A. 
paa  Rydhave.  Medens  hans  i.  Ægteskab  var  barnløst,  havde  han 
10  Børn  med  sin  2.  Hustru,  Margrethe  Frederiksdatter  Reedtz  (f 
1697),  hvem  han  havde  ægtet  25.  Sept.  1640  i  Viborg. 

K.  P.  Kolding,  Ligpræd.  ov.  M.  S.  (1662).  Thiset 

Sehested,  Malte  Jensen,  1529 — 92,  til  Holmgaard  og  Højris 
paa  Mors,  som  han  arvede  efter  sine  Forældre,,  og  Nøragergaard  i 
Skodborg  Herred,  som  han  erhvervede  ved  Kjøb,  var  Søn  af  oven- 
nævnte Jens  Thomesen  S.  Saa  lidt  som  denne  sin  Fader  brugte 
han  nogen  Sinde  selv  Navnet  S.,  men  kaldte  sig  kun  M.  J.     Han 

var  1548  Hofsinde  og  red  med  5  Heste  i  det  bekjendte  Brudetog 
til  Meissen.  Da  han  28.  Sept.  1550  i  Malmø  havde  ægtet  Sophie 
Bille  (f.  21.  Nov.  1529,  t  paa  Holmgaard  12.  April  1587),  Datter 
af  den  højt  ansete  Rigsraad  Hr.  Claus  Bille  (II,  220),  afstod  Fade- 
ren til  ham  sit  Len  Gudum  Kloster,  som  han  havde  til  1570.  Ved 
Krigens  Udbrud  1563  blev  han  udskrevet  til  at  gjøre  Tjeneste  til 
Skibs.  Siden  blev  han  Landsdommer  i  Nørrejylland,  formodentlig 
samtidig  med  at  han  1575  fik  Ørslev  Kloster  i  Forlening.  Dette 
Len  mistede  han  1584,  men  fik  i  Stedet  Aaret  efter  paa  ny  Gudum 
Kloster,  som  han  beholdt  sin  Livstid,  skjønt  han  alt  1588  efter 
eget  Ønske  var  fiatraadt  sfti  Landsdommerbestilling.  Hans  Begra- 
velse stod  20.  April  1592  i  Møborg  Kirke.  Thiset 

Sehested,  Mogens,  1598 — 1657,  til  Holmgaard  (som  han  1630 
kjøbte  af  sin  Broder  Jens),  Mullerup  og  Nørager,  var  Broder  til 
ovenstaaende  Malte  S.  og  blev  født  paa  Højris  13.  Sept.  1598.  Da 
Forældrene  kort  efter  maatte  rejse  til  Øsel,  kom  han,  kun  3  Uger 
gammel,  i  Huset  hos  sin  Mormoder,  Fru  Karen  Gyldenstjeme,  hos 
hvem  han  forblev  i  12  Aar.  Derefter  optugtedes  han  en  Tid  paa 
Rosenholm  hos  den  lærde  Holger  Rosenkrantz  og  studerede  saa 
ved  fremmede  Universiteter,  Wittenberg,  Giessen,  Strasburg  og 
Paris.  Fra  sidstnævnte  Sted  ledsagede  han  1623  sin  Frænde  Chri- 
stian Thomesen  Sehested  paa  en  Sendefærd  til  Spanien  og  berejste 
saa  Italien,  hvor  han  1625  blev  immatrikuleret  ved  Universitetet  i 
Padua.  Efter  at  være  hjemkommen  gjorde  han  1627 — 29  Tjeneste 
ved  Hove,  dels  som  Hofjunker  —  som  saadan  ledsagede  han  Kon- 
gen til  Wismar  og  mistede  ved  denne  Lejlighed  sin  højre  Arm, 
som  en  Qendtlig  Kugle  afrev  — ,  dels  som  Kammerjunker  hos 
Prins  Ulrik.  Denne  sidste  ledsagede  han  til  Frankrig,  men  blev 
her  ladt  syg  tilbage,  og  efter  at  være  bleven  helbredet  fulgte  han 
med  de  danske '  Gesandter  Christian  Thomesen  Sehested  og  Jørgen 
Urne  over  England  hjem.  Her  blev  han  strax  forlenet  med  Kjø- 
benhavns Slot,  som  han  havde  fra  1629 — ^32,  saa  med  Skive  1632 
— ^46,  Bøvling  1646 — 51,  Riberhus  165 1 — 55  og  til  sidst  atter  med 
Bøvling  1655  til  sin  Død.  Som  Lensmand  paa  Kjøbenhavn  førte 
han  1630  Tiltalen  mod  den  for  Trolddom  berygtede  Lamme  Heine. 
JUnder  Troppesamlingen  i  Holsten  1638  ftmgerede  han  som  Krigs- 
kommissær,  og  1640  blev  han  <Lieutenant»  ved  Mogens  Arenfeldts 
Kompagni  af  jyske  Rostjeneste.  Under  Krigen  fik  han  1644  Befa- 
ling at  være  en  af  de  4  Landkommissærer,   der  skulde  samle  den 

jyske  Almue  til  Landets  Forsvar;  men  han  maatte  alt  en  Maaneds 
Tid  efter  paa  Grund  af  Svagelighed  frasige  sig  denne  Bestilling. 
Herfra  at  drage  mindre  fordelagtige  Slutninger  om  hans  Fædre- 
landssind  og  øvrige  gode  Forhold  er  der  dog  saa  meget  mindre 
Anledning  til,  som  han  1648  udmærkedes  ved  Ridderslaget  ved 
Tronskiftet,  ligesom  han  1653  bragtes  i  Forslag  til  Optagelse  i 
Rigens  Raad,  uden  at  han  dog  naaede  Sæde  her.  M.  S.,  der  30. 
Maj  1630  i  Kjøbenhavn  havde  ægtet  Lisbet  Knudsdatter  Gylden- 
stjerne  til  Tim  (f.  3.  Jan.  1608  f  30.  Marts  1650),  døde  selv  15. 
Febr.   1657  paa  Holmgaard. 

P.  J.  Kragelund,  Ligprsd.  ov.  M.  S.  (1661).  Thiset. 

Sehested,  Niels  Frederik  Bernhard,  1813 — 82,  Godsejer, 
Arkæolog,  var  eneste  Søn  af  Lieutenant  Anders  S.  og  Edel  Marie 
f.  Kjær  og  blev  født  paa  Broholm  20.  Febr.  1813.  Kun  6  Aar 
gammel  mistede  F.  S.  sin  Fader,  men  hans  ualmindelig  dygtige 
Moder  evnede  baade  at  bestyre  Godset  og  opdrage  sin  Dreng, 
der  undervistes  i  Hjemmet.  Ikke  20  Aar  gammel  gik  han  i  Ar- 
bejde med  at  opdyrke  et  afdrevet  stenet  Skovareal  og  omdanne 
det  til  en  god  Gaard,  Brændeskov,  hvor  han  1839  satte  Bo.  Da 
hans  Moder  døde  s.  A.,  aabnede  der  sig  en  større  Virksomhed 
for  ham  paa  Broholm. 

S.  var  baade  en  dygtig  Landmand  og  god  Administrator,  og 
den  sunde  og  humane  Maade,  hvorpaa  han  betragtede  Forholdet 
mellem  Godsejer  og  Fæster,  viser  sig  klart  i  hans  Afhandlinger 
cOm  Livsfæstets  Overgang  til  Selvejendom »  (1849),  c  Om  Fæste- 
tvang»  (1850)  og  «0m  Tvangsloven»  (1852)  -^  3  Smaaskrifter,  der 
havde  ikke  ringe  Indflydelse  paa  Affattelsen  af  Fæsteloven  1861. 
Det  almindelige  bedste  stod  for  ham  som  Endemaal  for  al  Virk- 
somhed, og  dette  i  Forbindelse  med  stor  Arbejdslyst  og  praktisk 
Sans  skaffede  ham  almindelig  Agtelse  og  Anseelse  i  Følge  med 
en  Mængde  forskjellige  Tillidshverv.  1847  blev  han  valgt  til  Supple- 
ant til  Stænderforsamlingen,  og  senere  havde  han  i  nogle  Aar 
Sæde  i  Rigsraadets  Landsting.  Politikken  havde  dog  ikke  stor 
Tillokkelse  for  ham;  med  des  mere  Lyst  kastede  han  sig  over  de 
Opgaver,  det  praktiske  Liv  stillede  til  ham.  Han  var  Medlem  af 
Svendborg  Amtsraad  og  forskjellige  Landsbrugsforeninger,  Medstifter 
af  Diskontobanken  i  Odense,  Svendborg  Bank,  Landmandsbanken 
og  Livsforsikringsselskabet  «Hafriia»,  oprettede  et  Hagelforsikrings- 
selskab  for  Fyns  Stift  og  byggede  Lundeborg  Havneplads  til  For- 

del  for  sin  Fødeegn.  Med  særlig  Kjærlighed  omfattede  S.  Skovene, 
og  i  en  Række  saglige  Artikler  i  c  Dagbladet »,  senere  udkomne  som 
en  Piece:  <I  Anledning  af  Spørgsmaalet  om  Skovtvangens  Afskaf- 
felse»,  gav  han  i  Vinteren  1866—67  et  vægtigt  Indlæg  i  den  Dis- 
kussion, som  Professor  N.  C.  Frederiksen  havde  rejst  ved  sit  løse 
Projekt  om  Skovenes  Overflyttelse  til  Jylland. 

I  hele  denne  udstrakte  Virksomhed  er  der  et  indre  Sammen- 
hæng, men  paa  et  andet  Omraade  har  S.  udrettet  et  Stykke  Ar- 
bejde, hvorved  hans  Navn  ogsaa  er  blevet  kjendt  uden  for  Fædre- 
landets Grænser.  I  sine  senere  Leveaar  kastede  han  sig  med 
vanlig  Energi  over  Studiet  af  den  forhistoriske  Arkæologi  og  vandt 
sig  her  en  lige  saa  ivrig  og  sympathetisk  Hjælper  og  Ven  i  da- 
værende Musæumsassistent  Henry  Petersen  (XIII,  43).  Oprindelig 
havde  S.  kun  stillet  sig  den  Opgave  at  samle  og  beskrive  de  Old- 
sager og  Oldtidslevninger  af  forskjellig  Slags,  der  forefandtes  paa 
Broholm  og  i  dets  nærmeste  Omegn,  som  et  oplysende  Exempel 
paa,  i  hvilken  forbavsende  Mængde  de  kunne  være  tilstede  paa  en 
enkelt  Egn.  Hans  Samling  af  Oldsager,  70 — 80000  Stykker,  opbe- 
vares i  et  Musæum,  som  han  lod  opføre  i  Broholms  Have,  medens 
Resultaterne  af  hans  Undersøgelser  foreligge  i  det  af  ham  udgivne 
smukke  Værk  c  Fortidsminder  og  Oldsager  fra  Egnen  om  Broholm » 
(1878).  Men  under  dette  Arbejde  kom  han  ind  paa  mere  specielle 
Undersøgelser,  og  navnlig  søgte  han  ved  praktiske  Forsøg  at  godt- 
gjøre  de  forskjellige  Redskabers  Brug  og  Tildannelsesmaade.  Et 
Bjælkehus  i  Broholms  Have  er  udelukkende  forarbejdet  med  Sten- 
redskaber, ligesom  de  Træarter,  der  leverede  Tømmeret,  bleve  fæl- 
dede med  Stenøxer.  Han  oplevede  dog  ikke  selv  at  bringe  disse 
Forsøg  frem  for  Offentligheden;  først  efter  hans  Død  udkom  « Ar- 
kæologiske Undersøgelser  1878 — 81  >,  udgivet  af  Familien  efter  hans 
ufærdige  Manuskript  og  efterladte  Optegnelser. 

S.  var  en  ægte  Adelsmand,  for  hvem  cnoblessije  oblige»  var 
en  Lov,  men  fremfor  alt  var  han  en  dansk  Mand,  der  elskede  sit 
Fædreland  over  alt.  Skjønt  gift  og  Familiefader  deltog  han  som 
frivillig  i  Felttoget  1848,  først  i  Herregaardsskyttemes  Korps,  som 
han  havde  været  med  at  oprette,  senere  som  Ordonansofficer  ved 
Hovedkvarteret.  Allerede  1839  var  han  bleven  Jægermester,  for- 
fremmedes 1860  til  Hofjægermester  og  1878  til  Kammerherre.  Han 
døde  15.  Jan.  1882.  Med  sin  Hustru,  Charlotte  Christine  f.  Linde 
(f.   5.  Juli   1819  t    19.  Jan.   1894),   Datter  af  Kammerherre,   Oberst 

Georg  L.,   havde  han   14  Børn,  af  hvilke  Sønnerne  Hannibal   og 
Knud  samt  Datteren  Thyra  ere  nævnte  ovfr.  og  ndfr. 

lUustr.  Tid.  22.  Jan.   1882.  Z.  ^nck 

Sehested,  Ove  Ramel,  1687 — 1774,  Officer,  var  ældre  Hel- 
broder af  ovennævnte  Generallieutenant  Knud  Gyldenstjerne  S.  og 
født  13.  Juli  1687.  Han  kom  allerede  1702  ind  i  Hæren,  blev  17 15 
Kapitajnlieutenant  med  Kapitajns  Karakter  ved  Oberst  Kruses  Dra- 
gonregiment,  1717  Kompagnichef  ved  Oberst  Oetkens  Dragonregi- 
ment, fik  1720  Majors  Karakter,  blev  1723  virkelig  Major,  1730 
Oberstlieutenant,  alt  ved  sidstnævnte  Regiment,  der  nu  havde  faaet 
Navnet  2.  søndenfjældske  nationale  Dragonregiment.  1735  ^  ^^^ 
Obersts  Karakter  og  blev  1744  Chef  for  i.  søndenfjældske  nationale 
Dragonregiment,  1749  Generalmajor,  1756  Generallieutenant,  1757 
hvid  Ridder  og  tog  endelig  1761  Afsked  fi*a  Krigstjenesten.  —  S. 
boede  vistnok  som  Major  en  Tid  i  eller  ved  Holmestrand,  hvis 
Kirke  han  1722  skjænkede  lidt  Landskyld  i  Gaarden  Ødeholt  i 
Undrumsdal,  siden  ejede  og  beboede  han  den  adelige  Sædegaard 
Holleby  i  Tunø  Præstegjæld,  men  tilflyttede  1745  Chefekvarteret 
Brotnov  i  UUensaker  Præstegjæld.  Han  døde  i  Ejdsvold  30.  Maj 
1774.  —  S.  var  2  Gange  gift:  i.  (17 17)  med  Anna  Christine  f. 
Stockfleth  (f.  1690  t  1730),  Datter  af  Kapitajn  Vilhelm  S.  til  Brahes- 
holm  og  Margrethe  Dorothea  Charisius;  2.  (1732)  med  Frederikke 
Louise  f.  V.  Eickstedt  (f.  171 1  f  i755)»  Datter  af  Gehejmeraad 
Valentin  v.  E.  (IV,  459)  og  dennes  2.  Hustru. 

Anker,  Biogr.  Data  om  norske  Generabpersoner.  C,  O.  Munthe, 

Sehested,  Ove  Ramel,  1757 — 1838,  Statsminister,  var  en  Søn 
af  ovfr.  nævnte  Generalmajor  Frantz  Vilhelm  S.  og  dennes  i.  Hu- 
stru. Han  fødtes  i  Norge  13.  Marts  1757,  studerede  dels  i  Sorø, 
dels  i  Kiel  og  blev  1775  juridisk  Kandidat.  Efter  derpaa  at  have 
foretaget  en  længere  Udenlandsrejse  indtraadte  han  1778  som  Av- 
skultant  i  Økonomi-  og  Kommercekollegiet ,  hvor  han  1781  blev 
Kommitteret  og  1784  Deputeret.  Ved  sin  ubestridelige  Dygtighed, 
sin  store  Arbejdsomhed  og  den  levende  Interesse,  hvormed  han 
omfattede  sin  Embedsgjeming,  blev  han  en  væsentlig  Støtte  for  H. 
E.  Schimmelmann,  og  da  dennes  Kræfter  i  stedse  stigende  Grad 
beslaglagdes  paa  det  egentlige  finansielle  Omraade,  fik  han  i  Aaret 
1804  —  dog  uden  at  opgive  Stillingen  som  Kommerceminister  — 
Broderparten  af  sine  Forretninger  tillige  med  Titelen  som  i.  Depu- 

teret  i  Kollegiet  overdraget  til  S.,  som  nu  i  alle  Sager,  der  ikke 
vare  af  indgribende  finansiel  eller  økonomisk  Betydning,  havde 
umiddelbart  Referat  til  Regenten. 

Den  mere  fremskudte  Stilling,  S.  saaledes  kom  til  at  indtage, 
benyttede  han  bl.  a.  til  med  Energi  at  arbejde  for  den  danske 
Industris  og  Handels  Udvikling.  Han  fandt  i  saa  Henseende  et 
aabent  Øre  hos  Kronprinsen,  hvis  Bevaagenhed  han  ved  sin  jævne, 
naturlige  og  tillidvækkende  Optræden  i  .høj  Grad  vandt  og  beva- 
rede til  det  sidste.  Ved  Schimmelmanns  Afgang  i  Slutningen  af 
1 813  blev  han  saaledes  Præsident  for  Økonomi-  og  Kommercekol- 
legiet;  Aaret  efter  overtog  han  tillige  midlertidig  Præsidiet  for  det 
vestindisk-guineiske  Rente-  og  Generaltoldkammer;  da  der  1816  af 
de  nævnte  Kollegier  dannedes  et  Generaltoldkammer-  og  Kom- 
mercekollegium,  stilledes  han  i  Spidsen  for  dette,  og  1824  blev 
han  tillige  Medlem  af  Gehejmestatsraadet.  Desuden  udnævntes 
han,  der  1803  havde  faaet  det  hvide  Baand,  1808  til  Ordenscere- 
monimester  ved  Elefant-  og  Danebrogsordenen ,  1826  til  Elefant- 
ridder og  til  Skatmester  ved  de  nævnte  Ordeners  Kapitel  og  1828  til 
Vicekansler  ved  samme.  —  End  videre  var  han  i  en  længere  Aar- 
række  fra  1789  Medlem  af  Kommissionen  for  Hovedstadens  For- 
syning med  Levnedsmidler,  fra  1792  af  den  extraordinære  Finans- 
kommission,  fra  1814 — 31  af  den  afrikanske  Konsulatsdirektion  og 
fra  1822 — 31  af  Kvægsygekommissionen.  —  1774  var  han  bleven 
saa  vel  Hof-  som  Kammerjunker,  1790  Kammerherre  og  181 1  Ge- 
hejmekonferensraad.  183 1  fik  han  sin  Ansøgning  om  at  entlediges 
fra  samtlige  sine  Embeder  bevilget,  ledsaget  af  Kongens  Tak  for 
hans  lange  og  udmærkede  Tjeneste.  —  Endnu  skal  det  anføres, 
at  han  1789  var  Medstifter  af  « Selskabet  for  Natiu*historien»,  og 
at  han  sammen  med  N.  Tønder  Lund  (X,  440)  ejede  en  berømt 
Insektsamling,  der  1810  kjøbtes  af  Staten.  Han  døde  ugift  21. 
Okt.  1838.  a  Kringelbach, 

Sehested,  Steen  Maltesen,  1553 — 1611,  til  Holmgaard,  Rigs- 
marsk,  fødtes  II.  (ell.  12.)  Jan.  1553  paa  Gudum  Kloster,  som  hans 
Fader,  ovennævnte  Malte  Jensen  S.,  havde  i  Forlening.  Det  var 
mindre  boglige  Kunster  end  adelige  Idrætter,  Drengen  indviedes  i, 
og  o.  15  Aar  gammel  sendtes  han  til  Udlandet  for  hos  forskjellige 
høje  tyske  Herrer  at  uddannes  videre  i  samme  Retning.  Han  gik 
derpaa  (o.  1572)  i  nederlandsk  Krigstjeneste  og  forblev  her  i  14 
Aar,  tagende  virksom  Del  i  Krigens  Begivenheder  og  avancerende 

op  fra  Knægt  til  Oberstlieutenant,  indtil  han  1586  faldt  i  spansk 
Fangenskab.  Da  han  imidlertid  strax  efter  blev  kaldt  hjem  af 
Frederik  II,  som  havde  Brug  for  ham,  vare  Spanierne  saa  opmærk- 
somme at  gjengive  ham  hans  Frihed.  Rig  paa  Krigserfaring  og 
forsynet  med  glimrende  Anbefalingsskrivelser  fra  Prins  Vilhelm  af 
Oranien  og  andre  vendte  han  tilbage  til  Fædrelandet;  men  naar 
det  hedder  i  en  gammel  Efterretning,  at  Generalstateme  som  Aner- 
kjendelse  skjænkede  ham  en  aarlig  Pension  for  Livstid,  turde  dette 
være  en  Fejltagelse,  da  der  1597  fra  den  danske  Regerings  Side 
maatte  gjøres  Anstrængelser  for  at  skafife  ham  hans  tilgodehavende 
Sold  fra  den  Tid,  han  tjente  i  Staternes  Hær,  et  Forlangende,  som 
blev  alt  andet  end  beredvillig  modtaget.  Ved  sin  Hjemkomst  ud- 
nævntes han  (1586)  til  Hofmarskal  og  tillige  til  Oberst  med  For- 
pligtelse til  at  hverve  et  Regiment,  naar  det  ønskedes.  8.  Okt.  1592 
havde  han  paa  Vidskøfte  Bryllup  med  Anne  Brahe  (f  19.  Febr. 
1576  t  28.  Juli  1635),  Datter  af  Henrik  B.  (II,  588),  en  Forbindelse 
med  en  af  de  store  Slægter,  som  næppe  blev  uden  Betydning  for 
hans  fremtidige  Karriere.  Allerede  efter  4  Aars  Forløb  opgav  han 
Hofstillingen  og  blev  Lensmand,  først  paa  Kronborg  (1590 — 95), 
dernæst  efterhaanden  paa  Baahus  (1595),  over  Heinekirke  (1606), 
paa  Varberg  (1608)  og  Vestervig  (1610);  desuden  var  han  fra  1606 
til  sin  Død  forlenet  med  Froste  Herred. 

Som  den  erfarne  Krigsmand  blev  S.  M.  1589  Medlem  af  en 
Kommission,  der  skulde  undersøge  Akershuses  Fæstningsværker,  og 
som  Befalingsmand  paa  Baahus  fik  han  den  Opgave  at  forøge 
denne  Fæstnings  Forsvarsevne,  en  Opgave,  han  skal  have  løst  med 
Dygtighed,  ligesom  man  overhovedet  har  tillagt  ham  en  vis  Indflydelse 
paa  Befæstningsvæsenets  Udvikling  her  til  Lands  efter  nederlandske 
Mønstre.  Da  Christian  IV  1606  besøgte  sin  Svoger  i  England,  skal 
S.  M.  under  hans  Fraværelse  selv  tredje  have  forestaaet  Norges 
Styrelse,  og  1607  optoges  han  i  Rigsraadet,  hvorpaa  han  faa  Dage 
efter  fulgte  Kongen  til  Herredagen  i  Stavanger.  Endelig  betroedes 
1610  det  ansete  Embede  som  Rigsmarsk  ham,  og  da  Aaret  efter 
de  nordiske  Riger  begyndte  Krig  med  hinanden,  kom  han  saa- 
ledes  i  Følge  sin  Stilling  til  at  gribe  ind  i  Begivenhedernes  Gang, 
om  end  ikke  saa  meget,  som  man  skulde  have  ventet.  Vesthæren, 
som  i  Løbet  af  Foraaret  langsomt  samledes  i  Halland,  stilledes 
under  hans  Ledelse,  og  i  Juni  rykkede  han  med  o.  7000  Mand  op 
imod  Elfsborg;  men  næppe  var  han  naaet  frem,  før  en  stræng 
Ordre    fra  Kongen    bød    ham   at    ile    denne   til   Hjælp    i    Kalmar. 

Uden  at  have  udrettet  andet  end  at  levere  en  Del  ret  betydnings- 
løse Skjærmydsler  vendte  S.  M.  da  om  i.  Juli  og  naaede  i  o.  4 
Uger  til  Kalmar,  hvor  Byen  var  i  de  danskes  Besiddelse,  medens 
Slottet  holdtes  belejret  af  dem,  indtil  det  overgav  sig  (3.  Avg.). 
Ølands  Indtagelse  i  de  følgende  Dage  kaldte  ham  over  til  denne 
0,  men  næppe  var  han  kommen  tilbage  til  Lejren,  før  han  følte 
sig  syg.  Han  flyttedes  op  paa  Kalmar  Slot,  og  her  døde  han 
Natten  mellem  22.  og  23.  Avg.  I  længere  Tid  havde  han  været 
svagelig;  allerede  1604  søgte  han  at  styrke  sin  Helbred  ved  en 
Baderejse  til  Carlsbad. 

Foruden  Fædrenegaarden  Holmgaard  i  Skodborg  Herred  ejede 
han  i  Skaane  Løberød,  som  han  fik  ved  sit  Giftermaal,  og  Hvide- 
rup,  som  han  kjøbte  1604.  Paa  begge  de  sidstnævnte  Gaarde  op- 
førte hans  barnløse  Enke  nye  Hovedbygninger. 

Bricka  og  Gjellerup,  Den  danske  Adel  I,  i  ff.  C,  7^  Bricka^ 

Sehested,  Thyra,  f  1840,  historisk  Forfatterinde.  T.  S., 
Datter  af  ovfr.  anførte  Kammerherre  Niels  Fred.  Bernhard  S.,  er 
født  paa  Broholm  28.  Marts  1840  og  er  siden  1886  Stiftsdame  i 
Vallø.  Fra  sin  tidlige  Ungdom  optagen  af  litterære  Interesser  sys- 
lede hun  en  Tid  med  Forkjærlighed  med  Middelalderens  Folke- 
viser og  gik  senere  sin  Fader  til  Haande  ved  hans  arkæologiske 
Arbejder,  ligesom  hun  havde  en  væsentlig  Del  i  Udgivelsen  af  de 
efter  hans  Død  udkomne  <  Arkæologiske  Undersøgelser »  (1884).  I 
de  følgende  Aar  begyndte  hun  at  studere  sin  Slægts  Historie,  i 
hvilken  Anledning  hun  tog  Bolig  i  Kjøbenhavn  for  at  kunne  be- 
nytte Arkiverne,  i  det  hun  dog  jævnlig  har  foretaget  Studierejser, 
ogsaa  til  Nabolandene.  Som  Frugter  af  hendes  Studier  foreligge 
hidtil  2  omhyggelige,  paa  et  grundigt  Kjendskab  til  Kilderne  byg- 
gede Monografier:  c  Hannibal  Sehested »  (I — II,  1886)  og  « Kansler 
Christen  Thomesen  Sehested*  (1894).  G,  Z.  Wad, 

Seidelin,  Carl  Julius  Ludvig,  f.  1833,  Mathematiker,  er  Søn 
af  ndfi*.  nævnte  Viceadmiral  Jens  S.  Han  fødtes  i  Kjøbenhavn  8. 
Avg.  1833.  Efter  at  have  gaaet  i  Mariboes  Realskole  kom  han 
1853  ind  paa  Polyteknisk  Læreanstalt  og  tog  i  1859  dennes  Examen 
for  Mekanikere.  Efter  at  have  manuduceret  i  Mathematik  blev 
han  i  1862  Docent,  1894  Professor  i  deskriptiv  Geometri  ved  Lære- 
anstalten. Siden  1865  har  han  tillige  været  Examinator  og  Censor 
ved  Skolelærerexamen ;  1869 — 90  var  han  Lærer  i  Mathematik  ved 

det  Monradske  udvidede  Skolelærerkursus,  1876 — 95  ved  Landbo- 
højskolen. Hans  Forelæsninger  ved  Polyteknisk  Læreanstalt  ere, 
efter  tidligere  at  have  været  avtograferede,  i  1872 — 96  udkomne  3 
Gange,  en  elementær  Lærebog  i  Projektionstegning  1879  ^%  i^« 
—  24.  Maj  1865  ægtede  han  Bolette  Juliane  Skovgaard  (f  1900), 
Datter  af  Proprietær  J.  M.  S.  H.  G,  Zeuthen. 

Seidelin,  Claus,  1702 — 82,  Apotheker.  Søn  af  Apotheker  i 
Nykjøbing  paa  Falster  Frederik  S.  (Søn  af  ndfr.  anførte  M.  Hans 
Hansen  S.,  f  1668)  og  Karen  Clausdatter,  var  født  26.  Jan.  1702, 
lærte  1715 — 17  paa  sin  Faders  Apothek  og  1717 — 21  hos  Hof- 
apotheker  Becker  i  Kjøbenhavn,  hos  hvem  han  derefter  i  et  Aar 
tjente  som  Svend,  til  han  1722  tiltraadte  en  Udenlandsrejse,  paa 
hvilken  han  konditionerede  hos  Apothekere  i  Nordhausen,  Berlin, 
Strasburg  og  Bern,  besøgte  derefter,  dels  for  at  studere,  dels  for 
at  se  sig  om,  Frankrig,  England  og  Nederlandene,  kom  1728  hjem 
og  overtog  1729  ved  sin  Faders  Død  dennes  Apothek,  som  han 
bestyrede  i  35  Aar,  indtil  han  overdrog  det  til  sin  Søn;  død  16. 
Maj  1782.  Borgmester  værdigheden  afslog  han  2  Gange.  Gift  18. 
Juli  1730  med  Elisabeth  Cathrine  Wichmand  (f.  1713),  Datter  af 
Bertel  W.,  Kjøbmand  i  Nykjøbing  og  Ejer  af  Engestofte.  S.  efter- 
lod sig  en  senere  trykt  Levnedsbeskrivelse,  der  indeholder  mange 
interessante  Træk;  den  er  livfuldt  skreven  og  især  for  hans  Rejse- 
skildringers Vedkommende  tiltrækkende.  Han  viser  sig  heri  som 
en  vel  begavet  og  dannet  Mand,  tillige  som  en  betænksom  og 
klog  Mand,  der  var  fri  for  sin  Samtids  Ambition. 

Hist.  Tidsskr.  3.  R..  II,  261  ff.  Q,  Z.   Wad. 

Seidelin,  Ferdinand  Emil,  f.  1822,  Præst.  Han  er  født  i 
Kjøbenhavn  15.  Avg.  1822  og  Søn  af  nedennævnte  Viceadmiral 
Jens  S.  Han  er  dimitteret  fra  MetropoUtanskolen  1838,  Cand.  theoL 
1844.  Efter  nogle  Aars  Virksomhed  som  Lærer  blev  han  1855 
Pastor  vicarius  i  Aal,  1856  i  Holmsland  og  1857  Sognepræst  samme 
Sted.  I  1869  modtog  han  en  Tilkjendegivelse  af  Kongens  « sær- 
deles allerhøjeste  Paaskjønnelse  af  den  opofrende  Nidkjærhed  og 
Dygtighed,  hvormed  han  har  virket  og  i  saa  væsentlig  Grad  bi- 
draget til,  at  Beboerne  paa  Holmslands  Klit  ville  erholde  deres 
egen  Præst  og  de  fornødne  Kapeller  paa  Klitten*.  I  1870  for- 
flyttedes han  til  Aarhus  som  Sognepræst  for  Frue  Kirke  og  Hospi- 
talet.    Han  har  her  udfoldet  en  rig  Virksomhed  paa  de  kristelige 

Kjærlighedsgjemingers  Omraade:  ved  Iværksættelse  af  Børneguds- 
tjenester, som  Medlem  af  Bestyrelsen  for  Sømandshjemmet  i  Aar- 
hus, som  Formand  for  Børnehjemmet  i  Ormslev  og  som  Stifter  af 
Magdaleneasylet  cSichar*  (nu  « Kvindehjemmet  Sichar  i  Viby»). 
Som  Medlem  af  «Stephansforeningen»  fra  dennes  Begyndelse  har 
han  været  Formand  for  dennes  Afdeling  i  Aarhus  og  skaffet  den 
dertil  sig  støttende  Menighedspleje  Husrum  i  Asylet  cBømely*.  — 
S.  har  syslet  noget  med  genealogiske  Arbejder.  I  1861  ægtede 
han  sin  Broderdatter  Anna  Mariane  Vilhelmine  Seidelin  (f.  1845), 
Datter  af  Sognepræst  Emanuel  Honoratus  S. 

Erslew,  Forf.  Lex.  Elvius,  Danmarks  Præstehist.  1869—84  S.  30  f.  Thrap, 
Fam.  Bonnevie,  3.  Udg.,  S.  55.  J^,    Volf. 

Seidelin,  Hans,  1665 — 1740,  Konferensraad,  Søn  af  ndfr.  an- 
førte M.  Hans  Hansen  S.  (f  1668),  er  født  i  Helsingør  14.  Maj 
1665.  1677  kom  han  i  Tjeneste  hos  Kancelliforvalteren  i  danske 
Kancelli,  hvor  han  var  som  Kopist  i  12  Aar,  i  hvilken  Tid  han 
fulgte  Kancelliet  under  Krigen  i  Skaane,  ligesom  han  1685  var 
med  Kongen  paa  Rejsen  til  Norge.  1689  udnævntes  han  til  Kom- 
missariatsskriver  og  var  som  saadan  behjælpelig  ved  de  danske 
Hjælpetroppers  Transport  til  England  s.  A.,  blev  1699  Krigsbog- 
holder  ved  Rytteriet  i  Danmark,  1708  Generalkommissariatsskriver 
og  næste  Aar  tillige  Krigskom missær.  17 10  udnævntes  S.  til  Kan- 
celliraad  og  Overkrigskommissær  ved  Hæren,  som  han  s.  A.  fulgte 
i  Felten,  blev  17 13  Justitsraad  og  Land-  og  Krigskommissær  paa 
Sjælland,  Laaland  og  Falster,  1724  Etatsraad  og  Amtmand  over 
Kjøbenhavns  Amt  samt  1730  ved  Christian  VI's  Regeringsti Itrædelse 
Direktør  over  Generalpostamtet.  S.  A.  kjøbte  han  Hovedgaarden 
Hagestedgaard  med  Gods,  blev  173 1  optaget  i  Adelstanden  samt 
udnævnt  til  Kommitteret  i  Missionskollegiet,  Direktør  for  Waisen- 
huset  og  Assessor  i  Hofretten  og  1732  til  Konferensraad.  S.  døde 
i  Kjøbenhavn  19.  Jan.  1740.  Han  havde  ægtet  i.  (19.  Maj  1692) 
Drude  Margrethe  Clausdatter  (f  6.  April  1711),  Datter  af  hans  Stif- 
fader,  Raadmand  Claus  Iversen;  2.  (19.  Juni  17 13)  Helene  Margrethe 
f.  Munk,  Datter  af  Kjøbmand  Erik  M.  og  Enke  efter  Hofapotheker 
Johan  Gottfried  Becker  (II,  24). 

Øst,  Materialier  t.  et  dansk  biogr.-lit  Lex.  Sp.  1157.  F.  E.  Seidelin, 
Stomtavle  ov.  Fam.  Seidelin.  C.  E.  A,  SchøUer, 

Sejdelin,  Hans  Christian  Paulus,  1813 — 72,  Historiker,  fød- 
tes 4.  Okt.  1813  i  Skanderborg,   hvor  Faderen,   David  S.  (f  1858)^ 

var  Apotheker;  Moderen  hed  Cecilie  Ulrikke  f.  Sidelmann.  Efter 
9  Aars  Skolegang  i  Ribe  blev  P.  S.  1833  Student;  først  1848  tog 
han ,  filologisk  Embedsexamen.  1849  vandt  han  Universitetets  Guld- 
medaille  ved  en  Afhandling  om  Forholdet  mellem  Russerne  og 
Grækerne  i  det  9.  og  10.  Aarhundrede  (trykt  i  c  Annaler  f.  nord. 
Oldkynd.*  1853),  og  1853  antoges  han  til  Redaktør  af  det  af  Vidoi- 
skabernes  Selskab  udgivne  Værk  cRegesta  diplomatica  historiæ 
Danicæ»,  hvis  2.  Bind,  omfattende  Perioden  1537 — 1660,  han  be- 
sørgede (1856 — 70).  Trods  hans  umiskjendelige  Omhyggelighed  lider 
det,  navnlig  i  de  første  Hæfter,  af  ikke  faa  Mangler,  men  for  en 
stor  Del  vare  de  ikke  hans  Skyld,  og  det  var  overhovedet  en 
meget  vanskelig  Opgave,  der  her  var  stillet  ham.  Imidlertid  ord- 
nede han  1857 — 61  Byen  Flensborgs  Arkiv  og  førtes  derved  til  Ud- 
givelsen af  «  Diplomatarium  Hensborgense*  (I — II,  1864 — 73),  hans 
Livs  Bedrift,  et  af  de  vigtigste  Kildeskrifter  til  Sønderjyllands  Hi- 
storie i  Middelalderen,  udgivet  med  mønsterværdig  Nøjagtighed, 
men  som  han  ikke  skulde  opleve  at  se  afsluttet  (Slutningshæftet 
udgav  J.  A.  Fridericia).  1867  overdroges  det  ham  at  udarbejde 
den  Fortegnelse  over  dansk  Litteratur  indtil  1830,  som  paatænktes 
udgivet  fra  4^t  store  kongl.  Bibliothek,  og  med  vanlig  Samvittig- 
hedsfuldhed tog  han  fat  herpaa,  men  hans  Helbred  var  nedbrudt, 
og  Døden  indhentede  ham  i.  April  1872,  inden  i.  Hæfte  af  Vær- 
ket var  færdigtrykt. 

S.,  en  stille,  fordringsløs  Mand,  der  i  sine  yngre  Dage  havde 
haft  en  Del  Interesse  for  politiske  Spørgsmaal,  som  han  behandlede 
i  Bladartikler,  var  i  mange  Aar  knyttet  til  Professor  C.  F.  Allen, 
hvem  han  gik  til  Haande  ved  hans  litterære  Arbejder.  Han  æg- 
tede I.  Maj  1855  Bona  Cecilia  Julia  Maria  Lund  (f.  25.  Dec.  1819 
t  9.  Dec.  1891),  Datter  af  Gjæstgiver  B.  T.  L. 

Erslew,  Forf.  Lex.  C.  F.  Bricka. 

Seidelin,  Hans  Hansen,  1632 — 68,  Præst,  blev  født  14,  Marts 
1632  i  Helsingør,  hvor  hans  Fader,  af  samme  Navn,  var  Borgmester 
(f  1683);  Familien  stammede  oprindelig  fra  Polsk  Preussen.  Sammen 
med  sin  Broder  Jørgen  blev  han  1653  Student,  og  efter  at  de  havde 
fuldendt  deres  theologiske  Studier  ved  Kjøbenhavns  Universitet^ 
rejste  de  til  Udlandet,  hvor  de  traf  et  Par  svenske  Studenter,  som 
fik  dem  til  at  drage  til  Upsala  Universitet.  Det  fortælles,  at  de 
her  hørte  sikker  Tale  om  Carl  Gustavs  Plan  om  at  gjenoptage 
Krigen,   der  var  standset  ved  Roskildefreden   1658,   og  at   de  da 

hemmelig  ilede  hjem  og  gave  Kongen  Underretning  om,  hvad  de 
havde  erfaret,  hvorpaa  (Cong  Frederik  c  skal  have  fattet  for  dem 
den  første.  Naade».  Dette  er  dog  næppe  paalideligt,  da  man 
saa  ikke  kan  forstaa,  hvorledes  man  i  Kjøbenhavn  kunde  være 
helt  uforberedt  paa  Fjendens  Komme.  Sikrere  er  det  formodentlig, 
at  de  under  Belejringen  lode  sig  bruge  til  at  gjøre  Staden  vigtige 
Tjenester,  saaledes  ved  at  være  paa  Udkig  for  at  iagttage  Fjen- 
dens Bevægelser  og  Foretagender;  da  de  havde  gode  Kundskaber 
i  Mathematik  og  Ingeniørvidenskab  og  gave  vigtige  Efterretninger 
om  et  og  andet,  som  Fjenden  havde  i  Værk  mod  Staden,  skulle 
da  ogsaa  flere  af  de  heldige  Udfald,  de  belejrede  gjorde,  være 
skete  efter  deres  Raad.  Det  fortælles  ogsaa,  at  de  nogle  Gange 
med  den  yderste  Livsfare  ved  Hjælp  af  det  svenske  Sprog,  som  de 
med  Færdighed  talte,  have  udspejdet,  hvad  der  forhandledes  midt 
i  den  svenske  Lejr,  og  at  de  vare  med  til  at  opsnappe  Maalene 
paa  Svenskernes  Stormstiger  og  Broer,  hvorfor  man  lod  Gravene 
opise,  saa  Stigerne  vare  for  korte,  da  de  skulde  bruges  ved  Stor- 
men. Intet  Under  er  det  da,  at  Kongen  fattede  stor  Velvilje  for 
Brødrene  S.,  hvilke  han  gjærne  vilde  have  beholdt  i  den  militære 
Stand;  men  da  de  erklærede,  at  deres  Hu  stod  til  Prædikestolen, 
gav  han  dem  Løfte  om  gode  Præstekald,  selv  i  Hovedstaden,  hvis 
Lejlighed  gaves,  og  dersom  de  maatte  ønske  det;  han  glemte  heller 
ikke  sit  Løfte.  H.  S.  blev  strax  efter  Freden  resid.  Kapellan  ved 
St.  Olai  Kirke  i  sin  Fødeby  Helsingør,  hvorfra  han  1665  forflytte- 
des til  Embedet  som  Sognepræst  ved  Holmens  Kirke,  men  allerede 
20.  Juni  1668  døde  han.  1667  havde  han  taget  Magistergraden. 
Han  var  gift  med  Sophie  Davidsdatter  (f  17 16),  Datter  af  David 
Christensen,  Sognepræst  i  Helsingør,  og  senere  gift  med  Claus 
Iversen,  Klædekræmmer  og  Raadmand  i  Kjøbenhavn. 

Den  nævnte  Broder,  Jørgen  Hansen  5.,  der  ogsaa  skal  være 
født  1632  og  altsaa  vistnok  maa  have  været  Tvillingbroder  til  H. 
S.,  skal  under  Kjøbenhavns  Belejring  endog  have  gjort  Tjeneste 
som  virkelig  Ingeniør  og  til  sidst  som  Generalkvartermester.  Han 
blev  1662  Sognepræst  i  Sjelle,  Skjørring  og  Laasby  i  Aarhus  Stift; 
da  Embedet  som  Sognepræst  ved  vor  Frue  Kirke  i  Kjøbenhavn 
1667  var  ledigt,  rejste  han  her  over  for  at  minde  om  det  Løfte,  der 
var  givet  ham,  at  han  ved  Lejlighed  skulde  blive  Hovedstadspræst; 
da  han  imidlertid  mærkede,  at  man  paa  højere  Steder  ønskede  en 
anden,  gav  han  frivillig  Afkald  paa  Løftets  Indfrielse,  hvorimod 
det  lovedes  ham  at  blive  Slotspræst  paa  Skanderborg  Slot  ved  ind- 

Dansk  biogr.  Lex.     XV.  Sept.  1901.  34 

trædende  Vakance,  hvilken  dog  lod  vente  paa  sig  til  1679.  1676 
blev  han  Provst  i  Framlev  Herred  og  senere  i  Hjelmslev  Herred. 
Tidlig  begyndte  han  at  blive  skrøbelig,  og  1685  fik  han  sin  19- 
aarige  Søn  Nicol  (s.  ndfi*.)  beskikket  til  Kapellan  hos  sig.  Han  døde 
1688.      Gift  med  Ida  Nikkelsdatter  Kock,  Datter  af  Toldvisitør  N. 

K.  (IX,  325). 

Wiberg,  Alm.  Præstehist  II,  188;  III,  61.  Giessing,  Jubcl-Lærcrc  II,  2, 
273  ff.     Rørdam,  Studenternes  Deltag,  i  Kbhvns  Forsvar  S.  98  f.  143  f. 

Vilh.  Bang. 

Seidelin,  Jens,  1790 — 1863,  Søofficer,  Søn  af  Fattiglæge  Peter 
Steenfeldt  S.  (f.  13.  Febr.  1748  f  15.  Jan.  1817)  og  Ane  Cousine 
f.  Green  (f.  175 1  f  1810),  er  født  28.  Maj  1790  i  Kjøbenhavn.  Han 
blev  1807  Sekondlieutenant  i  Marinen,  1815  Premierlieutenant,  1821 
Kapitajnlieutenant,  1833  Kapitajn,  1840  Kommandørkapitajn,  1848 
Kommandør  og  1853  Kontreadmiral;  1863  erholdt  han  Afsked  med 
Viceadmirals  Karakter  og  døde  22.  Juli  s.  A.  paa  Bjergegaard  ved 
Valby.  Som  ung  Officer  gjorde  S.  181 1 — 14  Tjeneste  i  den  firanske 
Eskadre  paa  Schelde,  1815  traadte  han  uden  for  Nummer  i  nogle 
Aar  for  at  studere,  1829  og  32  var  han  Vagtskibschef,  1830  førte 
han  Briggen  St.  Croix  til  Vestindien,  1833 — 34  det  asiatiske  Kom- 
pagnis Skib  €  Frederik  VI »  til  Ostindien  og  1839  Korvetten  c  Gaia- 
thea* i  Middelhavet.  1824 — 28  var  S.  Navigationslærer  ved  Sø- 
kadetakademiet,  1835  konstitueredes  han  og  ansattes  2  Aar  senere 
som  Navigationsdirektør,  1841  overtog  han  Hvervet  som  Examinator 
ved  Dispachørexamen  og  blev  1845  Medlem  af  Kommissionen  dl 
studerende  Søofficerers  Udannelse.  1860  indtraadte  S.  paa  ny  i 
aktiv  Tjeneste  og  var  derefter  til  sin  Afgang  Chef  for  Søofficers- 
korpset.  1853  blev  han  Kommandør  af  Danebrog.  Foruden  ved 
Udgivelsen  af  navtisk-astronomiske  Tabeller  for  1836 — 50  og  ved 
flere  navtiske  Bidrag  til  Tidsskrifter  har  S.  gjort  sig  bekjendt  ved 
sin  Andel  i  Udkastet  til  Lov  om  Disciplinærstraffe  for  Søkrigs- 
magten  samt  Rettergangsloven.  —  Han  blev  13.  Avg.  1813  gift 
med  Anna  Elisabeth  Bonnevie  (f.  22.  Febr.  1794,  f  i  Storring 
Præstegaard  2.  Juli  1880),  Datter  af  Justitsraad,  Toldinspektør  i 
Kalundborg  Eman.  B.  og  Anna  Olava  f.  Gundersen. 

Erslew,  Forf.  Lex.  Faedrelandet  1863,  Nr.  80.  Berlingske  Tid.  1863, 
Nr.  84.  C.  With. 

Seidelin,  Johannes  Henrik  Bernhard,  1820 — 63,  Arkitekt, 
blev   født   i   Roskilde    i.   Juni    1820   som  Søn   af  Distriktslæge  Jo- 

hannes  Henrik  S.  (f.  1786  f  1855)  og  Johanne  Marie  f.  Petersen 
(f.  1784  t  1852).  Han  gjennemgik  Kunstakademiet  fra  1840  og 
vandt  1849  den  store  Sølvmedaille ;  han  var  oprindelig  Elev  af 
Hetsch,  men  sluttede  sig  senere  nær  til  Bindesbøll.  Han  har  ikke 
bygget  ret  meget:  Søofficersskolen  i  Nyboder,  nogle  Bygninger  i  Sve- 
rige; han  har  senere  ledet  Restavrationen  af  Schoustrups,  nu  Hafnias, 
Gaard  paa  Amagertorv,  et  efter  Datidens  Forhold  meget  respek- 
tabelt Arbejde.  Hans  Hovedværk  er  imidlertid  Raadhuset  i  Hel- 
singør (færdigt  1855),  en  bredt  anlagt  og  smukt  gjennemført  Mur- 
stensbygning, et  af  de  første  Forsøg  her  hjemme  paa  at  anvende 
vore  gamle  middelalderlige  Bygningsformer  i  moderne  Øjemed.  S. 
skildres  af  sine  samtidige  som  en  Særling;  han  døde  ugift  4. 
Maj   1863. 

Wcilbwrh,  Nyt  Kunstnerlex.  Etik  ScMødU. 

Seidelin,  Klaus  Henrik,  1761 — i8fi.  Bogtrykker  og  Blad- 
redaktør, er  født  6.  Maj  1761  i  Gloslunde  paa  Laaland,  hvor  Fade- 
ren, Hans  S.,  var  Præst;  Moderen  var  Magdalene  Christine  f. 
Sidelmann.  Som  Dreng  kom  han  til  Søs,  tog  Styrmandsexamen, 
men  forlod  1778  Søen  og  blev  1780  Student  fra  Nakskov.  1787 
kom  han  som  Huslærer  til  St.  Thomas,  hvor  han  1790  blev  Lærer 
i  Mathematik,  Regning  og  Skrivning  ved  et  Institut  der.  Men 
Aaret  efter  gik  han  tilbage  til  Danmark,  hvor  han  først  boede  i 
Maribo  og  derpaa  i  Kjøbenhavn,  hvor  han  1797  blev  Bogtrykker 
efter  en  kort  Tid  at  have  staaet  i  Lære  i  Hamborg.  Det  var  efter 
en  urolig  Omflakken,  at  S.,  hvem  Jens  Kragh  Høst  kalder  een 
Mand  af  Hoved  og  Kraft »,  kom  i  Havn  som  Bogtrykker,  men  en 
rolig  Havn  blev  det  ikke.  For  sin  Forretnings  Skyld  gjorde  han 
1799  en  Rejse  til  Tyskland,  Holland  og  Frankrig,  og  hjemkommen 
fra  den  anlagde  han  ved  Siden  af  sit  Bogtrykkeri  et  Skriftstøberi. 
Men  væsentligere  er  det,  at  han  som  alle  Datidens  Bogtrykkere 
blev  Forlægger  og  i  sit  Forlag  viste,  at  han  helt  tilhørte  Tidens 
frisindede  Retning.  Han  udsendte  en  Del  Skrifter,  som  han  selv 
oversatte,  f.  Ex.  C.  F.  Bahrdts  cNaturlig  Religions  Katekismus>  og 
Condorcets  €  Skilderi  af  den  menneskelige  Aands  Fremskridte,  og 
var  Forlægger  for  Otto  Horrebow,  M.  C.  Bruun  og  P.  A.  Heiberg, 
ikke  at  tale  om,  at  han  var  Medstifter  af  Selskabet  cFor  Sand- 
hede. Og  han  var  ikke  Akademiker  i  sit  Frisind;  han  vilde  paa- 
virke Mængden.  Allerede  i  Maribo  lagde  han  Grunden  til  et  offent- 
ligt Bibliothek,    og  i  Fjerdingaarsskriftet  cFor  Sandhed*  skrev  han 

bl.  a.  om  »Manglerne  ved  Oplysningens  Meddelelsesmidler*.  Bøn- 
derne skulde  lære  en  vis  Art  Mathematik.  1798  beg}mdte  han  at 
udgive  « Politivennen »  med  Undertitelen  eet  ugentligt  Almuesblad», 
og  1803  begyndte  han  Bladet  c  Dagen ».  Hans  monumentaleste 
Arbejde  tiu-de  dog  være  den  af  ham  c  samlede,  forlagte  og  trykte > 
€  Læsendes  Aarbog»  (I — HI,  1800 — 2)  med  dens  litterære  Tidstavle. 
Selvfølgelig  kom  han  oftere  i  Kollision  med  Myndighederne.  1799 
blev  han  saaledes  dømt  for  at  have  trykt  M.  C.  Bruuns  t  Bevis, 
at  en  monarkisk  Regering  ikke  er  forbunden  til  at  bortgive  Em- 
beder efter  de  søgendes  Dueligheds,  og  1805  blev  han  fradømt  sit 
Pogtrykkeriprivilegium  for  i  c  Dagen »  at  have  trykt  Artikler  uden 
Censur.  Efter  den  Dom  kalder  han  sig  paa  Bladet  « Kommander- 
sergent  ved  det  borgerlige  Artilleri  og  Litteratus»  og  anbefaler 
sig  som  Oversætter  fra  Engelsk,  Fransk,  Tysk,  Spansk,  Italiensk, 
Hollandsk  og  Russisk.  181 1  opnaaede  han  at  faa  særlig  Bevilling 
til  at  maatte  trykke  de  af  ham  udgivne  Blade  « Dagen*  og  €  Politi- 
vennen*, men  faa  Dage  efter  døde  han,  5.  April  1811.  —  27.  Febr. 
1798  havde  han  ægtet  Frederikke  Vinzentine  f.  Rathenburg  (f.  1755), 
Enke  efter  Skoleholder  Bent  Schønberg  paa  Vemmetofte  og  Datter 
af  Sognepræst  Jørgen  R.  i  Lyderslev  og  Edel  Margrethe  f.  Bagger. 
Nyerup,  Lit  Lex.  F.  E.  Seidelin,  Stamtavle  ov.  Fam.  Seidelin.  Thaanip, 
Efterretn.  om  Bladet  Dagen.  C.  Nyrop,  Den  danske  Boghandels  Hist.  JI.  Skand. 
Bogtrykkertid.   1872,  S.  9  ff.  C  Nyrop. 

Seidelin,  Nicol,  1666 — 1737,  Præst,  Søn  af  ovfr.  S.  529  nævnte 
M.  Jørgen  H.  S.,  var  født  i  Sjelle.  Kun  14  Aar  gammel  blev  han 
Student  fra  Aarhus  Skole  1680  og  tog  Attestats  2  Aar  efter.  Alle- 
rede 1685  ordineredes  han  til  Kapellan  hos  Faderen;  Kongen  skal 
have  givet  Provsten  det  Løfte,  at  han  skulde  faa  sin  Søn  til  Efter- 
følger; men  da  denne  kun  var  19  Aar  gammel,  maatte  Kapellanen 
selv  holde  Kapellan  for  sin  Ungdoms  Skyld.  Den  fremmelige  unge 
Mand  indgik  allerede  Aaret  efter  Ægteskab  med  Cathrine  Lux- 
dorph  (f.  1662),  hvis  afdøde  Fader,  Hans  Olufsen  Bollers,  havde 
været  Fuldmægtig  ved  Viborg  Domkapitel.  Qm  yderligere  konge- 
lig Gunst  vidner  det,  at  han  1687  blev  beneficeret  med  Lundum- 
Hansted  Sognekald  ved  Horsens.  Da  Faderen  døde  1688,  blev 
han  hans  Efterfølger  som  Præst  i  Skanderborg  og  forblev  i  Em- 
bedet til  sin  Død,  12.  Juli  1737.  Han  tog  Magistergraden  1690  og 
blev  Herredsprovst  1702.  Med  stor  Myndighed  øvede  den  kasmpe- 
store   Mand   sin   Embedsgjeming   og  var   ogsaa   bekjendt   som  en 

Mand  af  Lærdom.  Men  han  var  ikke  god  at  faa  til  Uven;  og 
med  sin  Dygtighed  forbandt  han  ogsaa  adskillige  Særheder.  Paa 
højere  Steder  vidste  han  at  faa  udvirket,  hvad  der  ikke  vilde  være 
lykkedes  for  andre.  Da  Viborg  Bispestol  blev  ledig  1735,  tilbødes 
den  ham,  men  han  undskyldte  sig  med  Alder  og  Svagelighed. 
Hans  Hustru  overlevede  ham  til  5.  Nov.  1757  og  opnaaede  en 
Alder  af  95  Aar.     De  have  en  talrig  Efterslægt. 

Giessing,  Jabel-Lærere  II,  2,  273  fif.  K.  HanseD,  Beskr.  ov.  Skanderborg 
S.  28  ff.     F.  £.  Seidelin,  Stamtavle  ov.  Fam.  Seidelin  S.  44  ff.        A.Jantzen, 

Seidelin,  Sabinus  Theodor  Villiam  Halvor,  f.  1819,  Han- 
delsmand. S.  er  født  i  Skanderborg  29.  April  1819  og  er  Broder 
til  ovfr.  nævnte  Historiker  Hans  Chr.  P.  S.  Efter  at  han  fra  1834 
havde  været  i  Handelslære  hos  Vitus  Ingerslev  i  Aarhus,  fik  han 
1840  en  Plads  i  Hamborg,  hvorfra  han  berejste  Danmark  som  han- 
delsrejsende. 1843  vendte  han  hjem  og  grundlagde  en  Manufaktiu:- 
forretning  i  Holbæk.  Han  begyndte  ganske  uden  Midler,  men 
drev  i  kort  Tid  Forretningen  betydelig  op,  saa  at  han  efter  12 
Aars  Forløb  havde  samlet  en  Formue  og  kunde  sælge  Forretningen 
for  en  betydelig  Sum.  1856  etablerede  han  sig  som  Grosserer  i 
Kjøbenhavn  og  stiftede  Firmaet  S.  Seidelin,  som  han  forestod  i  en 
lang  Aarrække,  indtil  han  1884  udtraadte  deraf.  1867  anlagde  han 
en  Filial  i  Manchester.  S.  har  ikke  deltaget  i  det  offentlige  Liv, 
men  han  har  haft  adskillige  Hverv,  der  stode  i  Forbindelse  med 
hans  Fag.  Bl.  a.  har  han  deltaget  i  adskillige  Bedømmelsesudvalg 
ved  internationale  Udstillinger.  1868 — 69  var  han  Formand  for 
Manufakturhandlerforeningen.  1889  udnævntes  han  til  Etatsraad. 
Han  ægtede  27.  Juni  1845  Nicoline  Christine  Nehammer  (f  4.  Juni 
1892),  Datter  af  Farver  N.  i  Holbæk.  E.  Meyer. 

Brinck-Seidelin,  s.  under  Brinck  (III,  62). 

Seidlitz,  s.  Seydlitz. 

Seielstad,  Bardon,  *  — o.  1621,  Bonde,  var  en  af  Gudbrands- 
dølemes  Førere,  da  de  ved  Kringelen  i  Sel  26.  Avg.  161 2  dels 
nedlagde,  dels  fangede  en  skotsk  Troppestyrke,  der  under  Kalmar- 
krigen som  svenske  Lejetropper  søgte  at  bane  sig  Vej  gjennem 
Norge  fra  Romsdalen  til  Sverige  (VI,  183.  460;  XIII,  394).  Naar 
det  har  været  sagt,  at  han,  ligesom  2  andre  af  Førerne,  var  Bonde- 
lensmand i  Dalen,  er  dette  urigtigt,  hvorimod  det  har  været  som 
Kapitajn  George  Sinclairs  Banemand  han,   ligesom  hine,  3.   Sept. 

1613  belønnedes  af  Kongen  og  fik  til  Ejendom  Kronens  Gaard 
Sejelstad,  som  han  før  beboede  som  Lejlænding.  Her  nævnes  han 
sidste  Gang  i  Aaret  1621. 

Michell,  Hist.  of  the  Scottish  exped.  to  Norway  in  161 2. 

H.J.  Huitfeldt'Kaas, 

Sejersted,  Johannes ,  1761 — 1823,  Officer,  Søn  af  Oberst- 
lieutenant  ved  nordenfjældske  Dragonregiment  Jens  Frederik  Svane 
S.  og  Dorothea  Catharina  f.  Klingenberg.  Han  fødtes  7.  April 
1 761  i  Størdalen,  blev  1774  Fændrik  ved  Faderens  Regiment,  stu- 
derede i  Kjøbenhavn  1777 — 81,  da  han  blev  Sekondlieutenant  ved 
falsterske  Infanteriregiment,  var  1788  Adjudant  hos  daværende  Gene- 
ralmajor Adam  Ludvig  Moltke,  blev  1789  Premierlieutenant  og  laa 
nu  i  Holsten,  hvor  han  hørte  Forelæsninger  i  Generalstabslære 
af  Oberstlieutenant  L.  J.  Binzer.  1794  blev  S.  Aide-Generalkvarter- 
mester,  1795  Kapitajn,  1801  Generalkvartermester-Lieutenant,  var  s.  A. 
med  ved  Besættelsen  af  Lybek  og  Hamborg,  blev  1807  Major  og 
ansat  som  Generalkvartermester-Lieutenant  i  Norge  ved  den  sønden- 
fjældske  Generalkommando  under  Prins  Christian  August.  1808  blev 
han  Oberstlieutenant,  1810  Oberst  og  22.  Maj  1814  af  Kong  Chri- 
stian Frederik  udnævnt  til  Generalmajor,  Generaladjudant  og  Chef 
for  den  norske  Generalstab.  Som  saadan  fungerede  han  under 
Krigen  med  Sverige  s.  A.,  ligesom  den  af  ham  Aaret  forud  udar- 
bejdede Defensionsplan  blev  lagt  til  Grund  for  Krigsføringen  paa 
norsk  Side. 

«Defensionsplanen  af  i8i3»  er  til  Dels  bleven  skarpt  kritiseret, 
og  den  led  visselig  ogsaa  af  væsentlige  Mangler.  Den  var  baseret 
paa  et  indirekte  Forsvar,  hvor  Operationer  i  Fjendens  Flanker  og 
Foretagender  mod  hans  Forbindelser  var  tiltænkt  en  afgjørende 
Rolle;  men  den  røbede  en  ubegribelig  Frygt  for  ved  saadanne 
Operationer  at  berøre  det  fjendtlige  Land.  Ved  ethvert  indirekte 
Forsvar  bliver  samlet  Ledelse  ofte  vanskelig,  og  Defensionsplanen 
gjorde  den  ikke  lettere  ved  —  ligesom  i  1808,  da  S.  ogsaa 
havde  været  med  —  at  anordne  Opmarchen  i  3  særskilte  Brigader 
langs  Glommen.  En  samlet  Optræden  vilde  kræve  betydelige  Kon- 
centrationsmarcher  og  kunde  derfor  i  bedste  Tilfælde  først  paa- 
regnes i  Nærheden  af  Christiania,  efter  at  de  østen  for  liggende 
Landsdele  vare  rømmede.  Ved  Bedømmelsen  af  Fjendens  sand- 
synlige Indrykningslinjer  havde  Defensionsplanen  ikke  taget  For- 
plej ningshensynene,   specielt  under  et  Sommerfelttog,   da   Elve   og 

Søer  afbrøde  Forbindelserne,  tilbørlig  i  Betragtning,  og  det  vilde 
derfor  været  mere  end  tvivlsomt,  om  dens  Forudsætninger  havde 
slaaet  til,  selv  om  ikke  Fjenden  havde  vidst  at  skaffe  sig  en  Af- 
skrift af  Planen.  Svenskerne,  der  saaledes  kjendte  Defensions- 
planen,  udførte  i  hvert  Fald  sit  Angreb  efter  «et  Alternative,  som 
ikke  var  forudsat  i  denne  —  et  kombineret  Land-  og  Søangreb.  — 
S.  tabte  dog  herved  ikke  Fatningen,  men  søgte,  om  end  uden 
Held,  at  lægge  Kraft  i  Forsvaret,  hvor  Lejlighed  dertil  bød  sig. 
Han  tilraadede  saaledes  en  alvorlig  Kamp  ved  Rakkestadelven,  og 
det  var  trods  hans  indtrængende  Forestillinger,  at  Christian  Frede- 
rik lod  Kampen  afbryde  ved  Onstad  Sund  og  Retræten  over  dom- 
men iværksætte. 

Om  saaledes  end  S.s  Raad  ikke  altid  bleve  fulgte  af  Kongen, 
havde  dog  denne  megen  Respekt  for  hans  Indsigt  og  Dygtighed 
og  havde  da  ogsaa  designeret  ham  til  øverstkommanderende,  i 
Fald  han  selv  skulde  falde  fra  eller  geraade  i  Fangenskab.  Efter 
at  Krigen  var  afsluttet  ved  Konventionen  til  Moss,  blev  S.  i  Jan.  1815 
kommanderende  General  nordenfjælds  og  Kommandant  i  Thrond- 
hjem,  s.  A.  tillige  Chef  for  2.  throndhjemske  Regiment.  Ved  Armé- 
reduktionen 1817  blev  han  Chef  for  throndhjemske  Infanteribrigade 
og  1818  Generallieutenant.  Han  døde  ugift  i  Throndhjem  17.  Sept. 
1823.  Hans  efterladte  Bogsamling  med  Karter  og  Planer  blev  af 
Arvingerne  skjænket  til  Grundlæggelse  af  et  Ofiicersbibliothek  for 
Throndhjems  Garnison. 

Anker,  Biogr.  Data  om  Dorske  Generalspersoner.  Halvorsen,  Norsk  Forf. 
Lex.     Munch,  Norsk  Maanedsskr.  VI.  Q,  O,  Munthe. 

Selby,  Charles  August  Baron,  1755 — 1823,  Handelsmand  og 
Godsejer,  er  født  24.  Okt.  1755  paa  Biddlestone  i  Northumberland, 
som  ejedes  af  Faderen,  Thomas  S.  (f  1787);  Moderen  var  Eleanor 
f.  Tuite.  S.  blev  opdraget  i  en  katholsk  Undervisningsanstalt  i 
Holland  til  sit  20.  Aar,  da  han  paa  Foranledning  af  en  Slægtning, 
Kammerherre  og  Plantageejer  paa  St.  Croix  Tuite,  der  ejede  An- 
dele i  betydelige  Sukkerraffinaderier  i  Kjøbenhavn,  kom  her  hen, 
hvor  han  gjordes  til  Andelshaver  i  Raffinaderierne.  1777  tog  han 
Borgerskab  som  Grosserer  og  blev  Chef  for  et  Handelshus,  S.  & 
Co.  (senere  S.  &  ter  Borch),  der,  ledet  med  Omsigt  og  Dygtig- 
hed, i  de  da  for  Danmark  heldige  Konjunkturer  hævede  sig  til 
et  af  Kjøbenhavns  største  og  mest  ansete;  s.  A.  (1777)  blev  han 
udnævnt  til  Agent  med  Kammerraads  Rang  og  ægtede  26.  Nov. 

Birgitte  Kirstine  Borre  (f.  23.  Febr.  1757),  Datter  af  Etatsraad  Peter 
B.  (II,  542). 

1795  ^^^  S.,  der  altid  havde  næret  en  levende  Interesse  for 
Agerbruget,  sig  ud  af  Firmaet  og  kjøbte  s.  A.  for  104000  Rdl. 
Herregaarden  Bækkeskov  (ved  Præstø)  med  Bredeshave  og  tilhø- 
rende Bøndergods,  hvilket  sidste  var  yderst  forarmet.  Han  begyndte 
nu  strax  paa  at  udskifte  Jorderne  af  Fællesskabet,  lod  Gaardene 
udflytte  og  opbygge.  Lodderne  indhegne.  Haver  og  Hegn  plante, 
ligesom  han  forsynede  Bønderne  med  Sædekorn  og  manglende 
Inventarium.  Samtidig  anvendte  han  betydelige  Bekostninger  paa 
Hovedgaarden,  hvor  han  opførte  en  smuk  og  anselig  Hovedbyg- 
ning og  indførte  en  Drift  efter  engelsk  Mønster  med  Staldfodring, 
Roedrift  og  Kreaturfedning  samt  indkaldte  engelske  Arbejdere.  1801 
solgte  S.,  der  1796  var  bleven  optaget  i  Friherrestanden,  Bredes- 
have, men  havde  alt  1799  kjøbt  Sparresholm,  men  da  dette  Gods 
var  udskiftet  [og  i  det  hele  taget  i  bedre  Forfatning  end  Bække- 
skov,  havde  dets  Erhvervelse  mindre  Interesse  for  ham,  hvorfor 
han  atter  afhændede  det  1804.  Da  han  imidlertid  paa  Grund  af 
vaklende  Helbred  maatte  foretage  gjentagne  og  langvarige  Bade- 
rejser, solgte  han  ogsaa  Bækkeskov  1805  for  258000  Rdl.,  en,  som 
man  skulde  synes,  stor  Avance,  naar  Salgssummen  for  Bredeshave 
tillægges,  men  desuagtet  og  trods  alle  nye  Forbedringers  Indførelse  er 
det  vel  tvivlsomt,  om  hans  Besiddelse  af  Bækkeskov  har  givet  noget 
reelt  Overskud,  hvortil,  vel  Grunden  nærmest  laa  i,  at  Jorden  mang- 
lede Kultur  og  Afdræning,  samt  i  at  S.  med  al  sin  levende  Inter- 
esse for  Landbruget  og  Energi  selv  manglede  Kundskab  i  Ager- 
brugets Detail  og  Hverdagspraxis. 

Da  S.s  Helbred  efterhaanden  bedredes,  kjøbte  han,  der  i. 
Juni  1809  havde  mistet  sin  Hustru,  s.  A.  Ovrupgaard  med  Kringel- 
borg  paa  Falster  for  402000  Rdl.,  og  11.  Sept.  181 1  ægtede  han 
Anna  Ernestine  f  Baronesse  Brockdorff  til  Giildenstein  i  Holsten 
(f.  22.  Marts  1763),  Datter  af  Kammerherre  Hans  Schack  Baron  B. 
til  Klein-Nordsee  og  Enke  efter  Gehejmekonferensraad  Cai  Rant- 
zau  (XJII,  405);  hun  døde  5.  Sept.  1818,  hvorpaa  S.  efter  Overens- 
komst med  hendes  Arvinger  overtog  Giildenstein,  der  foruden  af 
Hovedgaarden  bestod  af  de  mindre  Gaarde  Rantzausfeld,  Rethwisch 
og  Caishof,  i  hvis  Drift  han  strax  paabegyndte  lignende  Forbedrin- 
ger som  paa  Bækkeskov,  særlig  Staldfodring  og  Indførelsen  af  nye 
Kvægracer,  hvilket  her  lykkedes  fortrinlig,  navnlig  paa  Rantzaus- 
feld,  hvor   Agerbruget  af  Samtiden   ansaas   for  en   Mønsterbedrift, 

der  overgik  alt,   hvad  der  hidtil  i   den  Henseende  var  set  her  i 
Landet. 

S.,  der  1809  var  bleven  Kammerherre  og  181 5  Generalkrigs- 
kommissær,  døde  paa  Giildenstein  15.  Marts  1823.  Han  skildres 
som  en  dannet  og  kundskabsrig  Mand,  i  Besiddelse  af  stor  Energi 
og  Arbejdsdygtighed  samt  af  et  trods  hans  engelske  Fødsel  udpræget 
dansk  Sindelag,  hvilket  særlig  viste  sig  under  Begivenhederne  1801 
og  1807.  Ved  hans  Død  gik  Ovrupgaard  over  til  hans  ældste  Søn, 
Charles  Borre  (s.  ndfr.),  hvorimod  den  3nigre,  Nicolaus,  arvede  God- 
serne i  Holsten. 

Danmarks  Adels  Aarbog  1888,  S.  359.  Thaarup,  Fædrenelandsk  Nekrolog 
1821—26.  KjøbeohavDs  Skilderi  XXXIX,  419.  Schlesw.-Holst  Prov.-Berichte 
1824,  S.  113.     Øst,  Materialier  t  et  dansk  biogr.-lit.  Lex.  Sp.  565. 

C.  E.  A.  SchøUer, 

Selby,  Charles  Borre  Baron,  1778 — 1849,  Diplomat,  blev 
født  i  Kjøbenhavn  31.  Avg.  1778  og  var  Søn  af  foregaaende.  I 
en  Alder  af  21  Aar  blev  han  Attaché  ved  det  danske  Gesandtskab 
i  Stockholm,  var  derpaa  Legationssekretær  i  Berlin  fra  1801 — 6, 
afbrudt  med  et  Ophold  i  St.  Petersborg  som  interimistisk  Chargé 
d'affaires  fra  1803 — 4,  og  synes  derefter  at  have  arbejdet  en  Tid 
i  Udenrigsdepartementet.  1809  var  han  med  Niels  Rosenkrantz  i 
Jønkøping  under  Fredsunderhandlingeme ,  og  i  Juli  1810  sendtes 
han  som  Emissær  til  Sverige  for  hemmelig  at  virke  for  Frederik 
VI's  Kandidatur  til  den  svenske  Trone,  en  Sendelse,  der  ikke  førte 
til  det  tilsigtede  Maal.  Fra  1810 — 13  var  S.  Gesandt  i  Kassel  ved 
Kong  Jerome  af  Westfalens  Hof.  Efter  at  have  været  en  Tid 
ude  af  Statens  Tjeneste  blev  S.  i  1820  Gesandt  i  Haag,  en  Post, 
som  han  beklædte  lige  til  Aaret  1842,  da  han  forlod  den  diplo- 
matiske Karriere  og  vendte  hjem,  hvor  han  døde  30.  Juli  1849  paa 
Landstedet  Bonne  Espérance  ved  Kjøbenhavn.  Under  sin  diplo- 
matiske Tjenestetid  var  han  successivt  blevet  Kai^^merherre  1809, 
Kommandør  af  Danebrog  1824,  Storkors  1826  og  Gehejmekonferens- 
raad  1836.  S.s  Hustru,  hvem  han  havde  ægtet  i.  Juli  1806,  og  som 
først  havde  været  forlovet  med  Kammerherre  Bernt  Anker  (I,  268), 
var  Christiane  Georgine  Louise  f  Falbe  (f.  15.  April  1786  i  Hel- 
singør, t  II.  Nov.  1843  i  Kjøbenhavn),  Datter  af  Inspektør  ved 
Øresunds  Toldkammer,  Kapitajn  Uhnk  Anton  F.  (f  1746  f  1795) 
og  Ide  Marie  f  Møller  (f  1763  f  1842).  S.  var  sikkert  en  meget 
flittig  og  samvittighedsfuld  Embedsmand,  hvad  de  af  ham  efter- 
ladte  Akter  vidne  om,   men  han   har  næppe   spillet   nogen  frem- 


Digitized  by  VjOOQ  IC 


538  Sdbyt   Charles  Bom, 

trædende  Rolle  som  Diplomat  og  ej  heller  som  Godsejer,  en  Stil- 
ling, han  ikke  havde  nogen  Tilbøjelighed  til,  thi  han  var  meget 
glad  ved  i  Aaret  1840  at  kunne  sælge  sine  Godser  paa  Falster.  I 
Steden  for  Godserne  oprettedes  et  Pengefideikommis,  der  nu  be- 
siddes af  S.s  Dattersøn,  Grev  Bille-Brahe-Selby  til  Hvedholm. 

Erslew,  Forf.  Lex.  Danmarks  Adels  Aarbog  1888.  Elvius  og  Hiort- 
Lorenzen,  Patriciske  Slægter  I.  C,  Zytpheti' Adeler. 

Seligmann,  Georg  Sofus,  f.  1866,  Maler.  S.  er  født  i  Kjø- 
benhavn  22.  April  1866  som  Søn  af  Grosserer  Rudolf  S.  (f.  1829) 
og  Sophie  f.  Weil  (f.  1844).  Efter  at  han  var  bleven  Student  (1883) 
og  havde  taget  Philosophicum,  modtog  han  sin  første  Uddannelse 
i  Kunsten  hos  Fr.  Schwartz  og  i  den  af  Krøyer  og  Tuxen  ledede 
Malerskole;  i  1887  debuterede  han  paa  Charlottenborg  med  2  Land- 
skabsbilleder, udførte  over  Motiver  fra  Halland;  Aaret  derpaa  ud- 
stillede han  et  Par  Figurmalerier  og  i  1888  « Søndag  i  Thorvaldsens 
Musæum»,  der  bleve  erhvervede  til  den  Hirschsprungske  Samling; 
1889  kom  hans  <Fra  Spillestuen  i  Studenterforeningen »,  der  vakte 
Opmærksomhed  ved  skarp  og  livlig  Karakteristik  af  Figurerne  og 
senere  indbragte  Kunstneren  en  Medaille  ved  Verdensudstillingen  i 
Paris.  Endnu  i  1890  og  91  udstillede  S.  paa  Charlottenborg  og 
vandt  især  Anerkjendelse  som  Portrætmaler;  saa  blev  han  Deltager 
i  fden  frie  Udstillings  og  gav  der  i  de  følgende  Aar  Møde  med 
ikke  faa  Arbejder,  Landskaber,  Arkitekturmalerier  og  Portrætter, 
blandt  hvilke  sidste  især  det  store  « Portræt  af  min  Hustru »  var 
af  betydelig  Virkning.  Ved  Siden  af  disse  dygtige  og  fuldt  ud 
selvstændige  Originalarbejder  har  S.  udført  meget  fortjeustfulde 
Kopier,  saaledes  af  Frants  Hals'  «De  officiren  van  den  Cluveniers- 
doelen*  (Haarlem)  og  af  en  pompejansk  Fresko,  «Centavr  og  Mæ- 
nade».  S.  ægtede  16.  Maj  1893  Jenny  Heyman  (f.  1873),  Datter 
af  Grosserer  Ph.  W.  H.  (VU,  444). 

Weilbach,  Nyt  Kunstnerlex.  Sigurd  Miilltr 

Sellius,  Burchard  Adam,  1707 — 46,  Historiker,  Søn  af  Frie- 
drich Adam  S.,  fødtes  i  Tønder  i  Maj  1707,  studerede  ved  Univer- 
siteterne i  Jena  og  Kiel  først  Theologi,  siden  Medicin  og  udgav 
1 73 1  et  Skrift  om  den  anatomiske  Litteratur,  tog  siden  til  Rusland, 
hvor  han  først  virkede  som  Privatsekretær,  siden  som  Lærer  i  La- 
tin ved  den  berømte  Feofan  Prokopovitsch^s  Opdragelses-  og  Under- 
visningsanstalt  ved  den   finske   Bugt   og  med   rastløs  Iver  kastede 

sig  over  Studiet  af  Ruslands  gamle  Krønniker  og  andre  Kilde- 
skrifter. Han  gik  over  til  den  russiske  Kirke  og  optoges  som 
Munk  i  Alexander-Nevskij  Kloster  (under  Navnet  Nicodemus)  og 
benyttede  sin  Stilling  til  under  Vandringer  fra  Kloster  til  Kloster 
dels  at  indsamle,  dels  gjøre  Optegnelser  om  de  forefundne  Kilde- 
skrifter. Han  døde  tidlig,  1746,  men  Klosteret  opbevarer  endnu 
mange  Bind  af  hans  Optegnelser  foruden  den  indsamlede  betyde- 
lige Skat  af  gamle  Manuskripter.  Han  beskæftigede  sig  navnlig 
med  Kirkehistorie,  og  hans  i  Reval  trykte  Hovedværk  var  «Schedi- 
asma  litterarium  de  scriptoribus,  qvi  historiam  politico-ecclesiasticam 
Russiæ  scriptis  illustrarunt»  (1736). 

SkaDd.  Ut  SeUk.  Skrifter  XVIII,  278  ff.  StaatsbOrg.  Mag.  III,  240.  P. 
V.  Haven,  Reise  udi  Rusland  S.  391  f.  Bestushew-Rjumin,  Quellen  u.  Literatur 
zur  niss.  Gesch.  (Mitau  1876)  S.   156.  Q^  X.  Grove, 

Selmer,  Christian,  17 18 — 63,  Præst  og  Salmedigter,  Søn  af 
Sognepræst  Matthias  S.  og  Ceciliane  f.  Funch,  blev  født  14.  Marts 
1 7 18  i  Øster  Snede  i  Ribe  Stift.  Han  blev  Student  fra  Horsens 
Skole  1736,  theologisk  Kandidat  1740.  Fra  1740 — 47  var  han  Kate- 
ket ved  vor  Frelsers  Kirke  i  Christiania,  hvorefter  han  befordredes 
til  2.  resid.  Kapellan  ved  Bergens  Domkirke  og  Sognepræst  til 
Askø  og  endelig  1762  til  resid.  Kapellan  ved  Korskirken.  I  denne 
Stilling  døde  han  i  Bergen  28.  Marts  1763.  I  Christiania  og  Ber- 
gen udgav  han  aandelige  Sange,  der  vise,  at  han  ikke  var  uden 
poetisk  Begavelse,  og  at  han  som  Præst  har  været  paavirket  af 
Pietismen.  Han  var  en  yndet  Prædikant.  Gift  i.  i  Christiania 
20.  Juli  1747  med  Mette  Maria  Piper  (f  1754),  Datter  af  Peder 
Jansen  P.  og  Anne  Maria  Pedersdatter;  2.  med  Adelus  Maria  Hei- 
berg (f  1768),  Datter  af  Foged  i  Søndhordland  Anders  H. 

Lampe,  Bergens  Stifts  Hiskoper  og  Præster  I,  310.  ^i,  £,  Erichsen. 

Selmer,  Hannibal  Peter,  1802 — 77,  Sprogrenser  og  Perso- 
nalhistoriker,  var  Søn  af  Amtmand  over  Bratsberg  Amt  Johan  Hen- 
rik S.  og  Inger  Marie  f.  Muller.  Han  blev  født  9.  Sept.  1802  paa 
Gaarden  Meen  i  Gjerpen  Sogn  ved  Porsgrund,  men  kom  i  sin 
tidligste  Barndom  til  Danmark,  da  Faderen  1803  blev  Amtmand 
i  Vejle,  og  sattes  1814  i  Horsens  Skole,  hvorfra  han  blev  Stu- 
dent 1820.  1826  blev  han  juridisk  Kandidat.  Han  blev  Kopiht 
under  Direktionen  for  Universitetet,  Sorø  Akademi  og  de  lærde 
Skoler  1828  og  avancerede  1831  til  Kancellist.  1836 — 37  rejste  han 
i  Tyskland,  Italien  og  Frankrig;  kort  efter  sin  Hjemkomst  udnævn- 


Digitized  by  VjOOQ  IC 


C40  Sclmer,  Hannibal  Pet, 

tes  han  til  Kontorchef  under  nævnte  Direktion,  og  han  ægtede  14. 
Dec.  1837  Johanne  Adelaide  Wilkens  (f.  1809  f  2.  Juli  1852),  Dat- 
ter af  Kontorchef  i  Nationalbanken  Jessenius  Nicolai  Henrik  W. 
og  Johanne  f.  Hwiid.  Ved  Direktionens  Opløsning  1848  a&kedige- 
des  S.  og  udnævntes  s.  A.  til  Justitsraad.  Han  døde  paa  Frede- 
riksberg 2.  Okt.   1877. 

S.  ansaa  det  for  en  af  sit  Livs  vigtigste  Opgaver  at  udrydde 
Fremmedordene  af  det  danske  Sprog  og  i  det  hele  rense  det  for 
fremmed  Paavirkning,  og  han  fandt  sig  tilskyndet  dertil  ved  Rasks 
Arbejder.  I  Tilslutning  til  Rasks  og  H.  Chr.  Ørsteds  Bestræbelser 
for  at  skabe  danske  Benævnelser  for  videnskabelige  Begreber  ud- 
gav han  1828  under  Psevdonymet  «P.  H.  Elm»  et  lille  Skrift: 
« Forsøg  til  at  angive  et  nasjonalt  kunstsprog  i  den  lavere  mate- 
matik».  I  Aarene  1833 — 41  udgav  S.  « Akademiske  Tidender >, 
hvori  Meddelelserne  om  det  højere  Undervisningsvæsen  ere  førte 
tilbage  til  Aaret  1824,  og  1837 — 48  var  han  Udgiver  af  Universi- 
tetets Aarbog.  Han  indrykkede  heri  Afhandlinger  om  Sprogrens- 
ning, tillod  sig  at  gjøre  Forandringer  i  Personnavnenes  Stavemaade 
og  tog  sig  endnu  fiere  Friheder,  i  det  han  uden  at  agte  paa  Bo- 
gens officielle  Karakter  underkastede  Undervisningen  og  de  In- 
stitutioner ,  hvortil  den  var  knyttet ,  Kritik ,  hvilket  alt  sammen 
vakte  berettiget  Misbilligelse  og  fremkaldte  Indsigelser  af  H.  N. 
Clausen,  Ingemann  og  andre.  En  af  de  Planer,  S.  forfægtede  i 
Smaaskrifter  og  Tidsskriftsafhandlinger,  var,  at  Sorø  Akademis 
Midler  skulde  anvendes  til  et  Universitet  i  Jylland.  Oprindelig 
(1845)  niente  han,  at  dette  burde  ligge  i  Viborg;  senere  (1848) 
holdt  han  paa,  at  det  mest  passende  Sted  af  Hensyn  til  Sønder- 
jyderne var  Fredericia.  Efter  S.s  Afskedigelse  satte  hans  Samlerflid 
Frugt  i  «Nekrologiske  Samlinger*  (I — II,  1849 — 52).  De  indeholde 
Biografier  og  biografiske  Oplysninger  af  forskjellige,  nærmest  om 
de  i  Aarene  1848 — 49  afdøde,  deriblandt  mange  i  Kampen  for 
Fædrelandet  faldne.  Men  Sprogrensningen  glemte  S.  aldrig.  1860 
— 61  udkom  hans  store  Værk:  c  Om  de  i  det  danske  sprog  fore- 
kommende fremmede  ord  samt  tyskagtigheder,  andre  ufuldkom- 
menheder, sprog-  og  retskrivningsfejU.  Et  Afsnit  deraf  bestaar 
af  en  €Fremmed-afløsnings-ordbog>.  S.  har  her  indladt  sig  paa 
det  urimeligste  Ordlaveri,  og  dette  havde  til  Følge,  at  hans  Værk 
kom  i  Miskredit  hos  den  store  Almenhed,  som  lagde  Mærke  til 
og  huskede  de  mange  løjerlige  Ord,  men  glemte  det  gode  og 
brugelige,   som  kunde  findes  deri.      Nordiske  Filologer  havde  des- 

uden  den  Indvending  at  gjøre,  at  Forfatteren  røbede  for  stor  Ukyn- 
dighed i  almindelig  Sproghistorie.  Senere  udgav  S.  3  Smaaskrifter 
om  det  samme  Æmne:  «De  nyeste  forsøg  paa  en  forbedring  af 
modersmaalet»  (1862),  «Nye  bidrag  til  modersmaalets  uddannelse 
og  berigelse »  (1867)  og  «0m  det  danske  sprogs  tilstand  og  vilkår » 

(1869). 

Erslew,  Forf.  Lex.  H.  P.  Selmer,  Stamtavle  ov.  Slægten  Selmer.  Dag- 
bladet 1860,  Nr.  162  fif.     Danebrog  1862,  Nr.  7  ff.  />  X,  Thorsen. 

Selmer,  Harald,  iS^ — 79»  Sindssygelæge,  var  en  Broder  til 
ovennævnte  H.  P.  S.  og  fødtes  i  Vejle  18.  Marts  1814,  gik  nogle 
Aar  i  Horsens  Latinskole,  dimitteredes  183 1  privat  af  sin  nævnte 
ældre  Broder  til  Universitetet  og  tog  Lægeexamen  1838.  Derefter 
fungerede  han  1839 — 41  som  Lægekandidat  ved  St.  Hans  Hospital 
og  fordybede  sig  i  denne  Stilling  i  alle  Psykiatriens  netop  den 
Gang  særlig  brændende  theoretiske  og  praktiske  Spørgsmaal  samt 
fik  et  aabent  Øje  for  Fagets  forsømte  og  stagnerende  Tilstand  i 
Danmark.  1841  udgav  han  et  Skrift,  c  Om  Psykiatriens  Tilstand  i 
Danmark  med  særligt  Hensyn  til  St.  Hans  Hospital  paa  Bistrup- 
gaard»,  hvori  han  anslog  en  skarp  polemisk-kritisk  Tone  og  ved 
sin  personlige  aggressive  Optræden  mod  den  daværende  Ledelse 
af  St.  Hans  Hospital  og  dets  skattede  Overlæge  Gøricke  (VI,  426) 
vakte  stærk  Misstemning  og  fremkaldte  en  litterær  Fejde,  i  hvilken 
S.  uden  at  give  Kjøb  fastholdt  sit  hele  Standpunkt.  En  kort  Tid 
virkede  han  derpaa  som  Læge  i  Stege  (1841)  og  i  nogle  Aar  (1841 
— 46)  paa  Nørlund  ved  Aalborg,  hvor  han  1842  indgik  Ægteskab 
med  Julie  Frederikke  Bodenhoff,  Datter  af  Forpagter  paa  Bistrup 
Ladegaard  Andreas  B.  Han  var  fremdeles  stærkt  optagen  af  sit 
specielle  Fag  og  udgav  1842  cOm  Sindssygdomme  og  andre  syge- 
lige Sjæletilstande »,  hovedsagelig  dog  kun  en  Oversættelse  af  den 
højt  ansete  engelske  Sindssygelæge  Prichards  Værk. 

1846  tog  imidlertid  Agitationen  for  Sindssygevæsenets  For- 
bedring, der  ogsaa  med  Kraft  var  rejst  af  Hubertz  (Vin,  206), 
stærkere  Fart,  og  det  unge  reformivrige  Lægeselskab  «Filiatrien» 
indsendte  et  Andragende  derom  til  Østifternes  Provinsialstænder. 
Dets  meget  kølige  Modtagelse  foranledigede  Selskabet  til  at  hen- 
vende sig  til  Almenheden  og  overdrage  S.  Udarbejdelsen  af  et 
populært  Skrift  om  Sagen,  hvilket  under  Titelen  c  Almindelige 
Gnmdsætninger  for  Daarevæsenets  Indretning,  som  fast  Resultat  af 
Videnskab   og   Erfaring   fremstillet   for  et   større   Publikums,    blev 

udgivet  1846  af  Selskabet  for  Trykkefrihedens  rette  Brug.  Heri 
gjør  han  med  Skarphed  og  Vægt  gjældende,  at  det  danske  Sinds- 
sygevæsen hidtil  kun  har  taget  Hensyn  til  de  ikke-afsindige,  men 
derimod  ikke  til  de  syge.  Dette  i  Indhold  og  Fremstilling  for- 
trinlige Skrift  slog  stærkt  igjennem;  Regeringen  gjorde  nu  Skridt 
til  Anlæggelse  af  en  tidssvarende  Helbredelsesanstalt  for  sindssyge 
i  Nørrejylland,  og  S.,  der  1846  var  flyttet  til  Kjøbenhavn  for  at 
overtage  Redaktionen  af  «Bibliothek  for  Læger*  og  ved  sin  jour- 
nalistiske Dygtighed  hurtig  bragte  dette  hidtil  under  Ottos  Redak- 
tion stagnerende  Tidsskrift  til  Anseelse  og  aktuel  Betydning,  blev 
1847  ved  kongeligt  Kommissorium  lægekyndigt  Medlem  af  Byg- 
ningskommissionen  for  den  projekterede  Anstalt  og  lagde  som  saa- 
dan  hele  Planen  for  dens  Opførelse  og  Indretning.  1847 — 4^  bore- 
tog han  med  offentlig  Understøttelse  en  Udenlandsrejse  for  at  gjøre 
sig  bekjendt  med  de  bedste  fremmede  Anstalter.  185 1  blev  han 
end  videre  Medlem  af  en  Kommission  til  Gjennemførelse  af  den 
Reorganisation  af  St.  Hans  Hospital,  for  hvilken  han  for  længst 
havde  virket,  og  var  ogsaa  her  den  energiske,  bærende  Kraft. 
Midt  under  al  denne  Optagethed  flk  han  dog  Tid  til  Udarbejdelse 
af  et  større  personalhistorisk  Skrift:  «Den  danske  Lægestand »  (1850; 
2.  Udg.  1852). 

Han  var  nu  for  længst  kommen  bort  fra  sit  oprindelige  agita- 
torisk-kritiske  Stade  i  Reformarbejdet  og  over  til  det  sværere,  det 
positivt  opbyggende,  og  han  viste  sig  heldigvis  ikke  ringere  som 
Organisator  end  som  Agitator.  Anstalten,  der  byggedes  ved  Aar- 
hus, blev  en  Mønsteranstalt,  og  da  den  1852  var  færdig,  og  han 
udnævntes  til  dens  Overlæge,  vandt  han  ikke  mindre  velgrundet 
Anerkjendelse  i  denne  ansvarsfulde  praktisk«  Stilling.  Med  rette 
betragtedes  han  fi'a  alle  Sider  som  Psykiatriens  virkelige  Bane- 
bryder her  hjemme.  Mindre  Tid  og  Lejlighed  end  tidligere  fik 
han  ganske  vist  nu  til  litterære  videnskabelige  Arbejder,  men  at 
han  fremdeles  sigtede  videre  end  til  Udførelsen  af  alt  det  daglige 
besværlige  Pligtarbejde,  det  viste  han  ved,  strax  efter  at  have 
taget  Afsked  fra  sin  Stilling  1878  paa  Grund  af  Svagelighed,  at 
udgive  et  paa  omfattende  Forarbejder  hvilende  betydeligt  Skrift: 
« Statistiske  Meddelelser  og  Undersøgelser  fira  Sindssygeasylet  ved 
Aarhus  i  dets  første  25  Aar,  1852 — 77*  (1879).  1856  havde  han 
faaet  Professortitelen,  1877  ^^^  medicinske  Æresdoktordiplom  fra 
Upsala  i  Anledning  af  dette  Universitets  Jubelfest.  Ved  sin  Af- 
skedigelse udnævntes  han  til  Etatsraad.     17.  Dec.  1879  indtraf  hans 

Død  paa  Frederiksberg,  hvor  han  havde  taget  Bopæl;  han  be- 
gravedes paa  sit  Asyls  Kirkegaard. 

Hans  Søn  Johan  Henrik  S.,  f.  i  Kjøbenhavn  22.  Nov.  1847, 
tog  Lægeexamen  1873,  var  Reservemedikus  paa  Frederiks  Hospital 
og  blev  derefter  ansat  ved  Vaccinationsanstalten,  hvor  han  energisk 
virkede  til  Fremme  af  den  animale  Vaccine.  Han  tog  intensiv 
Del  i  Afholdsbe vægeisen  her  hjemme,  var  med  til  at  stifte  den 
første  Loge  i  Danmark  af  «lndependent  order  of  good  tempiars » 
og  blev  Chef  for  Ordenens  danske  Storloge.  Som  Karantænelæge 
i  Kjøbenhavn  døde  han  17.  Nov.  1893. 

Erslcw,  Forf.  Lex.  Smith  og  Bladt,  Den  danske  Lægestand,  5.  Udg. 
Bibi.  f.  Læger  6.  R.  X,  366  ff.    HospitalsTid.  2.  R.  VU,  7  f.       Jul.  Petersen. 

Senn  (Seen),  Johan  Heinrich,  1770  —  o.  1830,  Portrætmaler, 
Portrættegner  og  Akvarellist.  S.,  der  var  født  i  Liestall  i  Schweits, 
levede  i  Danmark  1804 — 18.  Sammen  med  den  unge  Eckersberg 
og  Gebauer  leverede  han  Tegninger  til  Lahde,  som  bleve  stukne 
i  Kobber  og  gjæme  kolorerede.  Kobberstikrækken  « Danske  Klæde- 
dragter»  (fra  1808  af)  viser  Figurer  i  Dragter  og  Uniformer,  der 
alle  kunde  ses  inden  for  Kjøbenhavns  Volde,  hvorimod  den  større 
Kobberstikrække  t Norske  nationale  Klædedragter*  (1812 — 15),  i  alt 
74  Blade,  synes  at  tyde  paa,  at  S.  har  rejst  i  Norge.  De  gjøre 
Regning  hos  det  store  Publikum  paa  Interesse  for  Almuens  ydre 
Habitus,  og  de  kunne  for  saa  vidt  betragtes  som  et  Led  i  Tidens 
Opdagelse  af  og  Interesse  for  Almuen.  S. s  Tegninger  ere  sirlige 
og  vidne  om  Dygtighed.  Efter  at  have  forladt  Kjøbenhavn  vendte 
S.  tilbage  til  Schweits,  hvor  han  døde  o.  1830. 

Weilbach,  Nyt  Knnstnerlex.     E.  Hannover,  Maleren  C.  W.  Eckersberg. 

P.  Beckett. 

Senning,  Niels  Clausen,  — 1617,  Biskop,  var  født  i  Helsingør, 
men  hans  Fødselsaar  og  Herkomst  kjendes  ikke.  Medens  han  op- 
holdt sig  i  Orleans  som  Hovmester  for  Christoffer  Ulfeldt,  Arild 
Huitfeldts  Søstersøn,  fik  han  1602  Kaldelse  som  Sognepræst  til  vor 
Frue  Kirke  i  Kjøbenhavn;  efter  Hjemkomsten  tog  han  s.  A.  Ma- 
gistergraden. Hans  Virksomhed  i  denne  Stilling  blev  kun  kort- 
varig, i  det  han  22.  Jan.  1608  udnævntes  til  Biskop  over  Oslo  og 
Hammer  Stift.  Som  Biskop  er  han  bleven  mest  bekjendt  ved  den 
Iver  og  Bestemthed,  hvormed  han  optraadte  lige  over  for  nogle  af 
Stiftets  Præster,  der  mistænktes  som  hemmelige  Katholikker.  Han 
udvirkede,   at  de  bleve  indstævnede  til  Herredagen  i  Skien   1613, 

hvor  N.  S.  i  Nærværelse  af  Kongen  selv  og  alle  Landets  Biskopper 
forhørte  dem  i  3  Dage,  hvorefter  de  dømtes  til  Embedsfcntabelse 
og  Landflygtighed.  I  det  hele  gjør  N.  S.  Indtryk  af  at  have 
været  en  kraftig  og  virksom,  men  tillige  myndig  og  vistnok  lidet 
omgængelig  Mand;  i  gamle  Optegnelser  benævnes  han  endog  <den 
onde  Biskop*.  Forholdet  mellem  ham  og  hans  Domkapitel  var 
ikke  altid  det  bedste.  Han  døde  4.  Jan.  1617.  Siden  1606  var 
han  gift  med  Biskop  Peder  Vinstrups  Datter  Elline,  som  over- 
levede ham. 

Rørdam,  Kbhvns  Universitets  Hist.  1537— 1621  III,  735  f.  (Norsk)  Hist 
Tidsskr.  3.  R.  III,  319  ff.  A,  E,  Erichsen. 

de  Seue,  Werner  Nicolai,  1742 — 1823,  Officer,  var  en  Søn 
af  Major,  senere  Generalmajor,  Peter  de  S.  (f.  1694  f  1772)  og 
Hellehus  f  Werenskiold  (f.  1705  f  177 1)  og  fødtes  29.  Avg.  1742 
paa  Gaarden  Vestby  i  Rakkestad.  Som  Barn  og  Yngling  passerede 
han  de  lavere  militære  Grader  (1755  Korporal,  1759  Fændrik,  176 1 
Sekondlieutenant)  og  deltog  1762  ved  Garden  i  Saint-Germains  Be- 
sættelse af  Meklenborg.  I  1764  overflyttedes  han  til  det  sønden- 
fjældske  gevorbne  Regiment  og  var  senere  hen  knyttet  til  den 
norske  Hær  (1773  Kapitajn,  1787  Major),  med  hvilken  han  som 
Bataillonschef  1788  deltog  i  Indrykningen  i  Sverige.  1796  blev  han 
Oberstlieutenant,  1803  Oberst  og  1806  Chef  for  i.  akershusiske  Regi- 
ment. Ved  Krigens  Udbrud  1807  beordredes  han,  mod  sit  Ønske, 
som  Kommandant  til  Grænsefa&stningen  Kongsvinger,  men  9.  Marts 
1808  blev  han  afløst  fra  denne  Stilling,  i  hvis  Sted  han  blev  Chef 
for  Midtbrigaden  sydost  for  Kongsvinger. 

Ved  de  svenskes  Angreb  paa  Lier  18.  April  1808  blev  denne 
Brigade  dreven  tilbage  over  Glommen.  Ansvaret  herfor  lagdes  paa 
Brigadechefen,  hvem  man  bebrejdede,  at  han  ikke  havde  været  at 
finde  paa  Valpladsen,  og  at  han  ikke  havde  ført  sine  Reserver  i 
Dden.  Da  Prins  Christian  August  25.  April  selv  ankom  til  Kongs- 
vinger, tiltalte  han  Obersten  meget  haardt  og  spurgte  ham,  om 
han  havde  været  bange,  hvorpaa  Brigaden  fordeltes  mellem  2 
andre,  og  dens  Chef  sendtes  til  Christiania.  Denne  Handlemaade 
af  Prinsen  som  kommanderende  General  vakte  i  Samtiden  stor 
Opsigt  de  S.  selv  følte  sig  højlig  krænket  og  anholdt  om  at  faa 
sit  Forhold  i  Kampen  ved  Lier  undersøgt  af  en  Overkrigskonamis- 
sion.  Dette  nægtedes.  Han  søgte  derefter  Afsked  og  fik  denne 
30.  Juni    1808  med  Rang  som  Generalmajor  og  1000  Rdl.  i  Vart- 

penge.  Senere  førte  han  idelige  Klager  over  den  Uret,  der  var 
ham  vederfaret,  og  samlede  disse  Klagers  Sum  i  et  lidet  selvbio- 
grafisk Skrift,  der  udkom  i  1811.  Prins  Christian  August,  mod 
hvem  dette  var  rettet,  var  da  allerede  død.  Men  hans  Adjudant 
Holst  forfattede  1812  en  Gjendrivelse,  hvori  han  vilde  bevise,  at 
Prinsen  havde » behandlet  de  S.  cmed  al  tænkelig  Godhed,  Skaan- 
somhed  og  Velvilje*.  Efter  denne  Tid  levede  de  S.  paa  sit  Land- 
sted Solitude  ved  Christiania,  i  Minderne  om  gamle  Dage  og  om 
den  Uret,  han  mente  at  have  lidt,  til  Dels  ogsaa  sysselsat  med 
litterære  Arbejder  over  militære  Æmner,  og  da  i  1814  Haxthausen 
og  navnlig  Staffeldt,  hvem  han  betragtede  som  medskyldige  i  denne 
Uret,  ramtes  af  en  endnu  haardere  Skæbne,  saa  han  deri  kun  en 
retfærdig  Gjengjældelse.     Død  18.  Juni  1823. 

Gift  12.  Febr.  1776  med  Karen  Margrethe  Fyhn  (f.  12.  Febr. 
'755  t  ^  Febr.  1783),  Datter  af  Justitsraad  Jørgen  Andr.  F.,  Politi- 
mester i  Christiania,  og  Ingeborg  f.  Falck. 

W.  N.  de  Seues  Lcvnetslob  og  Tids-Historie  (Chra.  181 1).  Halvorsen, 
Norsk  Forf.  Lex.  Anker,  Biogr.  Data  om  norske  Generalspersoner.  Ræder, 
Danmarks  Krigshist   1 807 — 9  H.  Yngvar  Nielsen, 

Sevel,  Frederik  Christian,  1723 — 78,  Retslærd,  er  født  i 
Kjøbenhavn  24.  Maj  1723,  og  hans  Forældre  vare  Dr.  phil.  &  theol. 
Johannes  Justus  S.,  Slotspræst  i  Fredensborg  (f  1728),  og  Anna  f. 
Drejer.  I  1739  blev  han  privat  dimitteret  til  Universitetet  og  tog 
1742  juridisk  Examen,  hvorefter  han  i  3  Aar  studerede  i  Udlandet, 
først  i  Halle  og  senere  i  Jena,  hvor  han  i  1745  tog  den  juridiske 
Licentiatgrad.  Efter  sin  Hjemkomst  blev  han  i  1746  Fuldmægtig 
i  Kammerrettens  Justitskontor,  tog  1749  den  juridiske  Doktorgrad, 
blev  1 75 1  Notarius  ved  det  juridiske  Fakultet,  1754  tillige  Søkrigs- 
prokurør  og  titulær  Justitssekretær  ved  Kammerretten  og  1756  Pro- 
fessor juris  extraordinarius.  1759 — 71  var  S.  Chef  for  Kammerrettens 
Justitskontor  og  samtidig  Rentekammerets  Arkivar.  Da  P.  Kofod 
Ancher,  der  var  S.s  Svoger,  paa  Grund  af  Svagelighed  ønskede  at 
fratræde  Embedet  som  Generalavditør  ved  Søetaten,  blev  S.  1765 
udnævnt  til  hans  Eftermand,  saaledes  at  Kofod  Ancher  beholdt 
Lønningen  som  Generalavditør  og  S.  Lønningen  som  Søkrigspro- 
kurør,  hvilket  Embede  overdroges  til  E.  B.  Fogh  (V,  229)  uden 
Lønning.  Embedet  som  Generalavditør  beholdt  S.  til  1772,  da- 
Kofod  Ancher  atter  overtog  det,  medens  S.  udnævntes  til  Depu- 
teret i  Admiralitets-  og  Kommissariatskollegiet.  S.  blev  1767  Ju- 
stitsraad  (extraordinær   Højesteretsassessor),    1769    Etatsraad,    1776 

Dansk  biogr.  Lex.     XV,  Scpt.  190X.  35 

Konferensraad  og  døde  i  Kjøbenhavn  lo.  Okt.  1778.  Han  var 
gift  I.  (1754)  med  Anna  Cathrine  f.  Svane  (f  1764),  Datter  af 
Kammerraad  S.,  og  2.  (1766)  med  Sophie  Elisabeth  f.  Weyse  (f 
1776). 

S.  var  Medlem  af  den  i  1772  nedsatte  Inkvisitionskommission 
i  Sagen  mod  Stniensee  og  Brandt.  I  1773  var  det  ham,  der  i 
Forening  med  Justitiarius  i  Højesteret,  Baron  Juel- Vind,  paa  Rege- 
ringens Vegne  ordnede  Overgangen  af  Kurantbanken  fra  en  pri- 
vat til  en  kongelig  Bank.  I  1776  blev  han  Medlem  af  den  Over- 
kommission, der  afsluttede  de  langvarige  Forhandlinger  om  Ind- 
delingen af  Sølimitdistrikteme  i  Norge.  —  Af  Skrifter  fra  S.s 
Haand  foreligge  hans  Licentiatdisputats  i  Jena,  der  indeholder  det 
første  Forsøg  paa  at  bringe  den  dansk-norske  Lensret  i  System 
(«De  notitia  juris  feudalis  Dano-Norvegici»)  og  hans  Doktordispu- 
tats, der  omhandler  Odelsretten  («De  prorogatione  termini  retra- 
hendi  bona  gentilitia»).  Efter  hans  Død  udgav  L.  Nørregaard 
1782  nogle  af  ham  forfattede  juridiske  Fakultetsresponsa  sammen 
med  Stampes  Responsa. 

Worm,  Lex.  ov.  lærde  Mænd.     Hundrup,  Doctores  S.  117  f. 

H,  C.  SUffensen. 

Sevel,  Søren,  1653 — 1720,  Præst,  blev  født  16.  Juli  1753  i 
Sevel,  Ringkjobing  Amt,  hvor  Faderen,  Provst  Knud  Jørgensen 
Colding  (f  1670),  var  Præst;  Moderen,  Margrethe  Kjær  (ell.  Palu- 
dan, f  1687),  havde  været  gift  med  Formanden  i  Embedet  og  gif- 
tede sig  for  3.  Gang  med  Eftermanden  i  Sevel.  S.  blev  Student 
fra  Viborg  1669,  tog  Attestats  1671  og  var  derefter  i  nogle  Aar 
Huslærer  i  Jylland.  1676  blev  han  Hører  ved  Viborg  Skole  og  fik 
Magistergraden  1680.  S.  A.  blev  han  Sognepræst  ved  Viborg  Dom- 
kirke og  virkede  i  dette  Embede  i  31  Aar.  1711  kaldedes  han  til 
Kjøbenhavn  som  Holmens  Provst  og  forflyttedes  til  sidst  (1718)  til 
Embedet  som  Stiftsprovst  og  Sognepræst  ved  vor  Frue  Kirke  samme- 
steds. Han  døde  6.  Jan.  1720  og  skal  have  været  en  lærd  Mand 
og  ypperlig  Prædikant.  Han  var  2  Gange  gift:  i.  (1681)  med 
Marie  Thrane  (f  1711),  Datter  af  Stiftsprovst,  Mag.  Lars  T.  i  Vi- 
borg; 2.  (17 13)  med  Drude  Margrethe  Høyer,  f  Tistorph  (f  1714), 
Datter  af  Mag.  Michael  T.,  Præst  ved  Nicolai  Kirke  i  Kjøbenhavn, 
og  Enke  efter  Assessor  Henrik  H.  xMed  sin  i.  Hustru  havde  han 
15  Børn. 

Hundrup,  Lærerstanden  ved  Viborg  Kathedralskole  S.  69  f.      /^.  Jantzen. 

Sewerin,  Jacob,  1691 — 1753,  Handelsmand,  døbt  i  Sæby  30. 
Okt.  1691,  var  Søn  af  den  senere  Byfoged  sammesteds  Søren  Nielsen 
(t  ^730)  ^8  Birgitte  Olsdatter,  dimitteredes  fra  Fødebyens  Skole 
1706,  men  forlod  tidlig  den  studerende  Bane,  da  han  17 13  ægtede 
den  mer  end  40  Aar  ældre  Maren  Nielsdatter,  en  ret  velstaaende 
Enke  efter  en  kjøbenhavnsk  Kjøbmand.  S.  oparbejdede  derefter 
med  megen  Energi  en  blomstrende  Forretning  ved  Handel  paa  Is- 
land, Finmarken  og  siden  Kolonierne  paa  Grønland,  paa  hvis 
første  Fremvæxt  han,  baade  hvad  Handelen  og  Missionen  angik,  fik 
en  grundlæggende  Betydning.  Christian  VI  havde  nemlig  ved  sin 
Tronbestigelse  besluttet  at  opgive  den  grønlandske  Handel  og  ned- 
lægge Kolonierne.  Paa  Egedes  varme  Forbøn  for  Missionen  tog 
Kongen  sig  dog  atter  af  Grønland  og  tilskyndede  de  første  kjø- 
benhavnske  Kjøbmænd  til  at  overveje  Oprettelsen  af  et  Handels- 
selskab, hvorved  Kolonierne  og  i  dem  Missionen  kunde  opretholdes. 
Der  var  liden  Lyst  til  det  vovelige  Foretagende,  men  S.  paatog 
sig  Sagen  alene  og  fik  1733  Eneprivilegium  paa  Handelen  paa 
Grønland  og  et  Tilskud  af  2000  Rdl.  aarlig  til  Missionen.  I  1740 
fornyedes  Oktroien  for  S.  med  et  større  Tilskud  til  Koloniernes 
Forsvar,  da  han  angav  at  have  sat  16000  Rdl.  til,  dels  hertil,  dels 
ved  at  en  dødbringende  Koppesygdom  havde  lagt  Landet  næsten 
ode.  I  1738 — 39  havde  han  virkelig  ogsaa  paa  egen  Haand  ført 
en  lille  Krig  med  Hollænderne,  der  handlede  paa  de  Kolonier, 
hvor  han  havde  Eneret.  Han  fik  derfor  Tilladelse  til,  at  hans 
Skibe  maatte  føre  Orlogsflag  og  hjælpes  med  Ammunition  og  Vaa- 
ben,  og  opbragte  1739  4  hollandske  Skibe,  medens  Hollænderne 
til  Gjengjæld  toge  et  af  hans.  1749  overdrog  Kongen  den  grøn- 
landske Handel  til  det  almindelige  Handelskompagni  for  at  skaffe 
dette  en  større  Virksomhed.  Dette  virkede  dog  ikke  til  større 
Gavn  end  S.,  der  imidlertid  i  de  følgende  Aar  fik  Ret  til  at  an- 
lægge et  Sildefiskeri  og  Salteri  i  Nordland,  for  at  derved  «en  bedre 
Omgang  med  Fiske-  og  Salteriet  kunde  blive  indført». 

S.  nød  megen  Anseelse  som  Handelsmand,  optoges  blandt  Kjø- 
benhavns 32  Mænd  og  blev  disses  Formand.  Han  anlagde  flere  af 
vore  grønlandske  Kolonier,  hvoriblandt  Jacobshavn,  der  opkaldtes 
efter  ham,  tjente  sig  en  meget  betydelig  Formue  og  kjøbte  1735  ^o^ 
60000  Rdl.  Dronninglund  og  Dronninggaard  Hovedgaarde  i  Vend- 
syssel med  o.  257  Tdr.  Hartk.  Hovedgaardstaxt  og  768  Tdr.  Hartk. 
Gods,  af  hvis  Bonder  adskillige  efter  hans  Tilskyndelse  nedsatte  sig 
som  Kolonister  i  Grønland.    Skjønt  Missionen  her  voldte  ham  betyde- 

lige  Udgifter,  som  han  ofte  trykkede  sig  ved,  viste  han  paa  mange 
Maader  sin  Interesse  for  den,  og  han  omtales  ogsaa  af  Poul  Egede 
som  en  ejegod  Mand  og  hans  kjæreste  Ven.  Han  efterlod  ved 
sin  Død  et  meget  vidtløftigt  Bo;  Dronninglund  solgtes  for  82000 
Rdl.,  men  hans  3  Døtre  arvede  dog  kun  10000  Rdl.  —  Efter  at 
hans  første  Hustnj  i  Avg.  1734  var  død,  83  Aar  gammel,  ægtede 
han  Birgitte  Sophie  Nygaard  (f  1739,  35  Aar  gammel),  og  1742  fik 
han  kongl.  Bevilling  til  at  ægte  Maren  Dalagger,  skjønt  de  vare 
beslægtede  i  2.  og  3.  Led.  Hun  døde  7.  Marts  1753  og  Manden 
14.  Dag  derefter  paa  Dronninglund. 

L.  Koch,  Christian  VI's  Hist.  E.  Holm,  Danmark -Norges  Hist.  1720 — 
1814  II.  Saml.  t.  Jydsk  Hist.  og  Topogr.  II.  Fenger,  H.  Egedes  og  den 
grønlandske  Missions  Hist.  S.   175  ff.  Q^  X.  Grove. 

Seydlitz,  Christian  Grotthold,  1738 — 96,  Professor,  Søn  af 
ndfr.  anførte  Professor  Joh.  Aug.  S.,  blev  født  i  Kjøbenhavn  11. 
Juni  1738.  Han  blev  Student  1753  og  tog  3  Aar  efter  Attestats. 
1758  blev  han  Dekan  paa  Kommunitetet  og  var  fra  1759 — 64  Alumn 
paa  Borchs  Kollegium.  Som  Dekan  holdt  han  filosofiske  Forelæs- 
ninger, rigtignok  for  meget  faa  Tilhørere,  men  var  en  søgt  Manu- 
duktør. 1769  blev  han  Provst  paa  Regensen,  1773  Magister  og 
1774  extraordinær  Professor  i  Filosofi.  1777  forflyttedes  han  til 
Gymnasiet  i  Odense  som  Professor  i  Græsk  og  Filosofi;  1782  blev 
han  tillige  Lektor  i  Theologi  og  Professor  i  Hebraisk  sammesteds. 
Han  døde  7.  Nov.  1796.  Skjønt  han  var  en  kundskabsrig  Mand, 
har  hans  Virksomhed  dog  ikke  sat  Frugt  i  Litteraturen,  og  det  er 
en  tvetydig  Ros,  Jac.  Baden  giver  ham  i  Nekrologen,  naar  det 
siges  om  ham,  at  han  ikke  havde  manglet  andet  «for  at  vise  Flid 
og  Arbejdsomhed*  end  Anvisning  og  Lejlighed  til  Arbejde.  I 
Embeds  Medfør  holdt  han  ved  festlige  Lejligheder  Taler,  som  der- 
efter bleve  trykte.  Han  var  Medarbejder  i  flere  kritiske  Tids- 
skrifter; særlig  havde  han  den  væsentligste  Andel  i  Iversens  »Dan- 
marks litterariske  Progresser*,  og  da  han  stod  i  nært  Forhold  til 
Bogtrykker  Chr.  Iversen  (VIII,  328),  som  1784  i  de  ugentlige  Bi- 
drag til  sine  Aviser  havde  begyndt  Satiren  « Præsteklubben*,  der 
havde  sat  adskilligt  ondt  Blod  i  Præstestanden,  kom  S.  Vennen  til 
Hjælp  med  en  anonym  Piece,  «Alethophili  Tanker  om  Præsteklub- 
ben»,  som  leveredes  gratis  til  dem,  der  holdt  Aviserne.  S.  ansaa 
Satiren  vel  for  et  bittert,  men  tillige  velgjørende  Lægemiddel  lige 
over  for  de  mange  uduelige  Præster.  Mod  denne  Opfattelse  tog 
derefter   Biskop   Jac.   Ramus    sagtmodig   til   Gjenmæle   (XIII,   388). 

S.   var   siden    177 1   gift   med   Anna   Margrethe  Adtzleu,   Datter   af 
Konferensraad,  Finansdeputeret  Jens  A. 

Bloch,   Den  fyenske  Geistligheds  Hist.  I,  328  ff.  Baden,   Universitetsjonr- 

nal  IV,  187.  A,  Jantzen. 

Seydiitz,  Johann  August,  1704 — 51,  Præst,  blev  født  8.  Febr. 
1704  i  Crimmitschau  i  Kursachsen,  hvor  hans  Fader,  Johann  Casper 
S.,  var  Rektor;  Moderen  hed  Anna  Elisabeth  f.  Møller.  17 21  kom 
han  til  Universitetet  i  Jena,  hvor  han  i  5  Aar  boede  hos  den  be- 
kjendte  Theolog  Professor  Joh.  Fr.  Buddeus,  som  ledede  hans  Stu- 
dier. 1726  blev  han  Huskapellan  hos  en  russisk  Oberst  i  Estland. 
En  Kammerat  fra  Studenteraarene  i  Jena  (Hofpræst  Samuel  Lau) 
fik  ham  1729  til  Wemigerode  som  Huslærer  for  Grev  Stolbergs 
eneste  Søn;  egentlig  skulde  han  have  haft  et  Præsteembede  i  Grev- 
skabet, men  da  der  rejste  sig  forskjellige  Hindringer  for  Kaldelsen, 
tog  Greven  ham  i  sin  personlige  Tjeneste  og  gav  ham  tillige  Op- 
synet med  Bibliotheket,  indtil  S.  1731  blev  Hofdiakon  i  Wemige- 
rode. Ved  Grevens  intime  Forbindelse  med  Hoffet  i  Danmark 
blev  S.  anbefalet  til  den  danske  Konge,  for  hvem  han  allerede 
1734  under  midlertidigt  Besøg  prædikede  paa  Fredensborg,  og  vandt 
strax  meget  Bifald.  1738  blev  han  indkaldt  til  Danmark  som  Stifts- 
præst paa  Vallø  og  prædikede  ved  Stiftets  højtidelige  Indvielse  14. 
Maj  s.  A.  Men  allerede  ^h  Aar  efter  udnævntes  han  til  tysk  Hof- 
prædikant og  extraordinær  Professor  i  Theologi.  I  sidste  Egen- 
skab deltog  han  i  Censuren  over  nye  Bøger,  og  det  siges,  at  ingen 
Theolog  paa  den  Tid  har  holdt  saa  skarpt  Udkig  efter  Herrnhut- 
ismen  som  netop  han,  uagtet  han  i  øvrigt  hørte  til  den  pietistiske 
Lejr.  Adskillige  af  hans  Prædikener  ere  trykte  (et  Par  ogsaa  over- 
sat paa  Dansk)  og  samledes  senere  i  flere  Bind  «Evangelische 
Zeugnisse*.  Et  Bind  udkom  efter  hans  Død,  og  i  Fortalen  til 
dette  tales  i  høje  Toner  om  Betydningen  af  hans  Virksomhed  som 
Prædikant  baade  her  og  i  Tyskland.  Han  døde  22.  Jan.  1751  og 
vedligeholdt  til  det  sidste  Forbindelsen  med  sit  Hjemland.  Han 
var  2  Gange  gift:  i.  med  Christiane  Charlotte  f.  v.  Reinpforten 
(f.  1710,  f  1741  i  Kjøbenhavn),  2.  (1742)  med  Louise  Gottliebe  f. 
V.   Kottwitz,  der  overlevede  ham. 

Danische  Bibi.  VI,  732  ff.  Zwergius,  Siellandske  Clerisie  S.  843  ff.  H. 
L.  Møller,  Kong  Kr.  VI  og  Grev  Stolberg  S.  125  f.  Allg.  Deutsche  Biographie 
XXXIV.  A.  Jantzen. 

Sibbem,  Frederik  Christian,  1785 — 1872,  Filosof,  er  født 
18.  Juli  1785  paa  Christianshavn,  hvor  hans  Fader,  Friedrich  Ga- 
briel Gottlieb  S.  (f.  i  Segeberg  7.  Dec.  1743,  f  i  Kjøbenhavn  4. 
Nov.  1794),  var  Læge  ved  Bøme-  og  Opfostringshuset  Moderen, 
Charlotte  Amalia  Friderica  Lovisa  f.  Wilcken  (Søster  til  J.  E.  Hart- 
manns Hustru  og  f.  23.  Okt.  1753  f  26.  Juli  1807),  var  en  Guld- 
smeddedatter  fra  Pløen.  I  sin  første  Barndom  hørte  S.  derfor  oftere 
det  tyske  end  det  danske  Sprog.  Fra  sit  6.  Aar  modtog  han 
Undervisning  i  Hjemmet  af  forskjellige  danske  Lærere,  blandt  hvilke 
han  med  Taknemmelighed  mindedes  den  senere  Biskop  J.  Paludan- 
Muller.  Til  hans  Yndlingslæsning  hørte  den  Gang  Campes  c  Sjæle- 
lære»,  Gellerts  Skrifter,  Claudius'  «Wandsbecker-Bote»  og  »Peder 
Paars».  Gjennem  Moderen,  der  var  praktisk,  energisk  og  meget 
religiøs,  vandt  han  end  videre  tidlig  et  indgaaende  Kjendskab  til 
den  tyske  Bibeloversættelse.  Aaret  efter  Faderens  Død,  1795,  sattes 
han  i  den  tyske  Kirkes  Skole,  hvor  Bibellæsning  ligeledes  var  en 
overvejende  Del  af  Undervisningen.  Læreren,  en  Kateket  Kochen, 
tog  sig  særlig  af  Drengen  og  læste  privat  noget  Fransk  med  ham. 
1798  fik  S.  imidlertid  ved  Paludan-Miillers  Hjælp  en  Plads  i  Her- 
lufsholms Skole.  Her  tilbragte  han  4  lykkelige  Aar,  afholdt  saa 
vel  af  Kammeraterne  som  af  Lærerne,  blandt  hvilke  han  navnlig 
traadte  i  et  varigt  Venskabsforhold  til  A.  W.  Brorson,  der  under 
hans  Ophold  blev  Skolens  Rektor,  og  Naturhistorikeren  H.  B.  Mel- 
chior.    1802  dimitteredes  han  til  Universitetet. 

Til  sin  anden  Examen  fik  han  den  højeste  Udmærkelse  i  de 
filosofiske  Discipliner.  Til  sit  Embedsstudium  valgte  han  dog  fore- 
løbig Juraen,  der  jo  paa  den  Tid  havde  faaet  forhøjet  Glans  ved 
A.  S.  Ørsteds  første  geniale  Virksomhed.  Samtidig  læste  han  imid- 
lertid ivrig  Poesi  og  forsøgte  sig  i  Besvarelsen  af  et  Par  mathe- 
matiske  Prisspørgsmaal.  Da  Nordmanden  Treschow  1803  havde 
afløst  Riisbrigh  som  filosofisk  Professor,  kom  der  imidlertid  ogsaa 
nyt  Liv  over  Filosofien  her  hjemme,  og  S.,  som  ikke  havde  kunnet 
udholde  at  høre  Steffens'  Forelæsninger,  der  forekom  ham  som 
« Galmandssnaks,  besvarede  nu  ikke  mindre  end  3  Gange  med 
Held  Universitetets  filosofiske  Prisspørgsmaal  (1806,  7  og  10).  Dette 
skaffede  ham  bl.  a.  Kommunitetet  og  Valkendorfs  Kollegium,  hvor 
han  traadte  i  Venskabsforhold  til  Grundtvig;  under  dennes  bekjendte 
Krise  1810  var  det  S.,  der  ledsagede  ham  hjem  til  Faderen  i  Udby. 
Ogsaa  med  den  Ørstedske  Kreds  var  S.  traadt  i  venskabelig  For- 
bindelse.     I  A.  S.  Ørsteds  « Juridisk  Arkiv*  skrev  han  forskjellige 

Afhandlinger;  i  hans  Hjem  var  han  en  hyppig  og  velset  Gæst; 
under  H.  C.  Ørsteds  Vejledning  studerede  han  Fysik;  og  ligesom 
han  beundrede  begge  Brødrene,  saaledes  nærede  han  over  for  den 
førstes  Hustru,  Oehlenschlågers  smukke  og  begavede  Søster,  en 
sværmerisk  Tilbøjelighed,  der  varede  ved  lige  til  hendes  Død  18 18 
og  stundum  alvorlig  truede  hans  Livsmod. 

1810  havde  han  taget  juridisk  Embedsexamen  og  Aaret  efter 
den  filosofiske  Doktorgrad  («De  principiis  philosophicis  disciplinæ 
juris»).  Treschow  var  imidlertid  bleven  valgt  til  Professor  ved  det 
nys  oprettede  Universitet  i  Christiania  og  havde  anbefalet  S.  til  sin 
Eftermand  i  Kjøbenhavn,  og  Universitetsdirektionen  skaffede  ham 
da  et  Rejsestipendium,  for  at  han  yderligere  kunde  uddanne  sig, 
for  han  overtog  Pladsen.  S.  gik  først  til  Halle,  hvor  han  traf 
Steffens,  hvem  han  ikke  tidligere  havde  været  i  Berøring  med, 
men  som  nu  hurtig  vandt  hans  Hjærte.  Steffens  var  imidlertid 
netop  kaldet  til  Breslau,  og  efter  et  kort  Ophold  i  Halle  gik  S. 
derfor  til  Berlin,  hvor  han  tilbragte  Vinteren.  Han  stiftede  her 
bekjendtskab  med  den  ældre  Fichte  og  Schleiermacher  og  hørte 
Forelæsninger  over  græsk  Poesi  hos  Filologen  Wolf  og  over  Kry- 
stallografi hos  Mineralogen  Weiss.  I  Foraaret  181 2  drog  han  til 
Jena,  hvor  han  daglig  omgikkes  Naturfilosofen  Oken,  og  der  fra 
til  Weimar,  hvor  han  besøgte  Wieland  og  Fru  Schiller.  Da  Goethe, 
hvem  han  inderlig  havde  ønsket  at  træffe,  og  til  hvem  han  havde 
Breve  og  Pakker  fra  Berlin,  imidlertid  var  rejst  til  Carlsbad,  be- 
sluttede S.  resolut  at  følge  efter  og  opnaaede  ogsaa  som  Løn  for 
den  20  Mile  lange  Udflugt  at  faa  talt  nogle  Gange  med  Digter- 
kongen. Efter  et  4  Ugers  Ophold  i  Carlsbad,  hvor  han  ogsaa 
traf  Digteren  Fr.  Stolberg,  vendte  han  tilbage  til  Jena,  besøgte 
dernæst  Dresden  og  kom  i  Nov.  til  Breslau,  hvor  han  Vinteren 
over  boede  hos  Steffens  og  hørte  hans  Forelæsninger  over  Filosofi 
og  Naturvidenskab.  I  det  tidlige  Foraar  1813  &^  ^^^  ^^^r  over 
Dresden  til  Berlin,  bl.  a.  for  at  se  det  opblussende  Frihedsrøre 
paa  nærmere  Hold.  Efter  et  kort  Ophold  her  rejste  han  over 
Niirnberg,  hvor  han  traf  Hegel  som  Rektor  ved  Skolen,  til  Mtin- 
chen,  hvor  han  forblev  en  Del  af  Sommeren.  Han  traadte  her  i 
nærmere  Berøring  med  Schelling.  Gjennem  Tyrol  drog  han  der- 
paa  ind  i  Schweits  og  havde  ogsaa  tænkt  paa  at  besøge  Italien. 
Docentpladsen  i  Hjemmet  var  imidlertid  bleven  ledig;  man  paa- 
skyndede hans  Tilbagerejse,  og  ad  nærmeste  Vej,  over  Strasburg 
og  Frankfurt,  vendte  han  da  hjem  i  Okt.  1813. 

Umiddelbart  efter  Hjemkomsten  blev  han  ansat  som  extra- 
ordinær  Professor  i  Filosofi  ved  Universitetet  og  beg3mdte  strax  at 
holde  Forelæsninger  over  Logik  og  Psykologi,  medens  han  selv 
samtidig  hørte  Forelæsninger  over  fysiske,  fysiologiske  og  zoolo- 
giske Æmner.  Hermed  indlededes  den  lange  Periode  af  utrættet 
skriftlig  som  mundtlig  Virksomhed,  der  nu  paafiilgte  og  uafbrudt 
vedvarede  indtil  faa  Aar  før  hans  Død  i  hans  høje  Alderdom.  Af 
ydre  Mærkepunkter  i  hans  Liv  skal  endnu  blot  fremhæves:  1816 
blev  han  Medlem  af  Videnskabernes  Selskab,  1829  blev  han  Pro- 
fessor ordinarius  og  Assessor  i  Konsistorium,  og  1845  udnævntes 
han  til  Etatsraad.  S.  A.  var  han  første  Gang  Universitetets  Rek- 
tor. 1856  blev  han  Konferensraad  og  1862  Kommandør  af  Dane- 
brog.  1870  traadte  han  tilbage  fra  sin  Universitetsvirksomhed,  og 
2  Aar  derefter,  t6.  Dec.  1872,  hensov  han  blidt  og  stille.  29.  Maj 
1819  havde  han  ægtet  Christiane  Margaretha  Dorothea  Clara  Louise 
Ipsen  (f.  2.  Juli  1799),  Datter  af  Krigsraad,  Havneskriver  i  Kjøben- 
havn  L.  F.  L     Hun  døde  2  Aar  før  sin  Ægtefælle. 

S.  var  overordentlig  arbejdsdygtig  og  usædvanlig  alsidig  og 
har  efterladt  sig  Arbejder  ikke  blot  ft-a  alle  Filosofiens  Omraader, 
men  ogsaa  af  juridisk,  politisk  og  æsthetisk  Art.  Sine  psykologiske 
Anskuelser  fremstillede  han  først  i  « Menneskets  aandelige  Natur 
og  Væsen*  (1819),  hvortil  som  en  Art  Fortsættelse  føjedes  « Psyko- 
logisk Pathologi»  (1828).  En  stærkt  omarbejdet  Udgave  af  i.  Del 
udkom  senere  under  Navn  af  « Psykologi,  indledet  ved  almindelig 
Biologi*  (1843  og  flere  Gange  senere);  2.  Del  udgaves  paa  ny  som 
Mindeskrift  ved  hans  Hundredaarsfest,  1885.  Nærmest  hertil  slutte 
sig  «0m  Forholdet  mellem  Sjæl  og  Legeme*  (1849)  og  hans  lille  Bog 
«0m  Elskov*  (18 1 9  og  oftere).  Sine  Anskuelser  om  Filosofiens  Natur 
og  Methode  har  han  fremstillet  i  «0m  Erkjendelse  og  Granskning* 
(1822),  «0m  Filosofiens  Begreb,  Natur  og  Væsen*  (1843)  og  «An- 
gaaende  Hegels  Filosofi*  (1838).  Om  Logik  handle  « Logikkens 
Elementer*  (1822),  « Logik  som  Tænkelære*  (1827  og  flere  Gange) 
og  «Tænkelære  eller  Logik*  (1854  og  oftere).  En  Æsthetik  har 
han  givet  i  de  3  Bind  «0m  Poesi  og  Kunst*  (1834,  53  og  69). 
Sine  ethiske  Anskuelser  har  han  udtalt  i  en  lille,  efter  hans  Død 
udkommen  « Moralfilosofi*  (1878).  Om  hans  totale  Verdensopfat- 
telse handler  hans  « Spekulativ  Kosmologi  med  Grundlag  til  en 
spekulativ  Theologi'*  (1846);  og  endelig  har  han  fremstillet  sine 
religiøse  Anskuelser  dels  i  en  Række  Universitetsprogrammer  (1846, 
47    og   49)   og   dels   i   « Meddelelser   af  Indholdet   af  et  Skrift   fira 

Aaret  2i35»  (3  Hæfter,  1858,  62  og  72).  Denne  Bog  giver  desuden 
væsentlige  Bidrag  til  hans  sociale  og  politiske  Anskuelser,  som  han 
for  øvrigt  har  fremstillet  i  en  Mængde  Smaaafhandlinger  og  Blad- 
artikler.  1829 — 30  udgav  han  « Filosofisk  Arkiv  og  Repertorium», 
1835 — 3^  « Patriotiske  Intelligensblade*  og  1843  «Dikaiosyne  eller 
Bidrag  til  Politik  og  politisk  Jurisprudens  for  danske*.  Endelig 
har  han  foruden  et  Par  Mindetaler  udgivet  « Efterladte  Breve  af 
Gabrielis»  (1826  og  flere  Gange)  og  tUdaf  Gabrielis  Breve  til  og 
fra  Hjemmet*  (1850  og  flere  Gange).  En  Samling  « Breve  til  og 
fra  S.y«  udgaves  1866  af  C.  L.  N.  Mynster. 

S.  var  baade  legemlig  og  aandelig  en  særdeles  sund  Natur. 
Nøjsom  og  haardfor,  som  han  var,  satte  han  stor  Pris  paa  at  røre 
sig  frit  under  aaben  Himmel  og  tage  Lejligheden,  som  den  frem 
bød  sig.  Sin  Udenlandsrejse  gjorde  han  næsten  udelukkende  ti 
Fods,  og  denne  Vandrelyst  vedvarede  op  i  hans  høje  Alderdom 
Det  var  ham  en  Art  Religion  ved  saadanne  forfriskende  Anstræn 
gelser  at  erhverve  sig  den  Livsglæde  og  fortrøstningsfulde  Frejdig 
hed,  som  han  mente  alle  burde  eje  for  ret  at  kunne  magte  Livet 
Selv  var  han  af  Natur  som  af  Forsæt  Optimist  til  det  sidste,  lige 
som  han  var  i  Besiddelse  af  en  energisk  Oprindelighed,  et  varmt 
følende  Sind,  en  stærk  Sympathi  med  alle  de  smaa  og  undertrykte, 
en  levende  Friheds-  og  Retfærdighedsfølelse  og  en  Jævnhed  og 
Tillidsfuldhed,  der  ofte  kunde  stige  til  Troskyldighed  og  sprede  et 
stærkt  Skær  af  Naivitet  over  hans  Optræden.  Han  slutter  sin  Bog 
«0m  Erkjendelse  og  Granskning*  med  Pauli  Ord,  at  om  vi  talte 
med  Englenes  Tungemaal  og  kjendte  alle  Hemmeligheder  og  havde 
Tro,  saa  vi  kunde  flytte  Bjærge,  men  havde  ikke  Kjærlighed,  saa 
vare  vi  intet.  Han  kunde  have  sat  dette  som  Motto  over  hele 
sin  Stræben.  Thi  al  hans  Filosoferen  har  et  pædagogisk  Formaal. 
Viden  er  til  syvende  og  sidst  kun  til  for  at  skabe  fuldkomnere 
Handlen,  mener  han,  og  med  denne  Tanke  for  Øje  har  han  for- 
met alle  sine  Værker.  Hans  Gabrielis  Breve  er  Fortællingen  om 
en  Werther,  som  ikke  skyder  sig,  men  gjenerobrer  sit  Livsmod, 
ligesom  Bogens  Forfatter  selv  havde  gjort  det.  Hans  Psykologi 
som  ethvert  af  hans  Arbejder  udmunder  i  ethisk-religiøse  Betragt- 
ninger, og  selve  hans  religiøse  Anskuelser  formes,  som  vi  skulle 
se,  efterhaanden  i  nøje  Overensstemmelse  med  Grundsynspunktet. 
At  S.  maatte  være  misfornøjet  med  den  abstrakte  Hegelske  Forma- 
lisme, forstaar  man  allerede  heraf.  Men  den  « praktiske  Livsfilo- 
sofi*, han  saaledes  indledede  her  hjemme,  fortsattes  senere  af  Poul 

Møller  og  Søren  Kierkegaard,  og  den  førstnævnte  af  disse  har 
flere  Gange  med  varm  Tilslutning  gjort  opmærksom  paa  den  S. 
egne  personlige,  uforbeholdne,  konkrete,  klare  og  jævne  Fremstil- 
lingsmaade,  der  netop  saa  nøje  hænger  sammen  med  hans  Hoved- 
formaal.  Det  er  sikkert  ogsaa  denne  hans  Kjærlighed  til  det  klare, 
jævne  og  konkrete,  der  har  bevirket,  at  hans  filosofiske  Tankebyg- 
ning kom  til  at  staa  et  betydeligt  Trin  over  ethvert  af  de  tyske 
Systemer,  hvis  Forfattere  havde  været  hans  I^æremestre  under  hans 
Udenlandsrejse.  Baade  over  for  Steffens  og  Schelling  staar  han  i 
Virkeligheden  med  stor  Selvstændighed;  at  visse  af  Tidens  Grund- 
tanker ere  fælles  for  dem  alle,  er  en  Selvfølge,  der  ikke  forandrer 
Sagen.  Af  den  tyske  Naturfilosofis  talrige  Fantasterier,  som  han 
dog  havde  været  i  saa  nær  Berøring  med,  findes  der  saa  godt 
som  intet  hos  ham.  Ikke  blot  hans  danske  Besindighed  har  her 
frelst  ham,  men  ogsaa  den  klare,  skarpe  og  alsidige  Tænkning, 
han  i  Virkeligheden  var  i  Besiddelse  af.  Hans  store  Dygtighed  i 
at  systematisere  i  Forbindelse  med  hans  levende  Interesse  for  det 
enkelte  har  undertiden  —  mest  dog  blot  i  hans  egentlige  Lære- 
bøger —  forledet  ham  til  en  Udstykning  i  det  smaa,  der  kan 
virke  trættende  paa  Læseren.  Hans  Omhu  for  at  give  Tanken  et 
saa  primitivt  og  nøjagtigt  Udtryk  som  muligt  førte  ham  ogsaa  til 
med  stor  Kjækhed  at  skabe  nye  Ord  og  Vendinger;  i  hans  senere 
Skrifi;er  ere  ikke  blot  alle  hans  særlige  Kunstord  danske,  men 
uden  Betænkning  har  han  overhovedet  fjæmet  samtlige  Fremmed- 
ord af  Sproget.  Hans  Fremstillingsform  kan  af  disse  Grunde  under- 
tiden falde  noget  sær  og  kantet;  dette  gjælder  dog  ingenlunde 
alle  hans  Arbejder  og  navnlig  intet  af  de  tidligere  i  deres  første 
Støbning.  I  Gabrielis  Breve  er  Stilen  ofte,  saa  at  man  tror  at 
læse  Søren  Kierkegaard. 

Hvorledes  Tidsaandens  Tanker  brødes  med  hans  individuelle 
Natur  og  Stræben,  ser  man  allerede  af  hans  Opfattelse  af  Filo- 
sofien; Gjennem  vore  Sanser  modtage  vi  et  Stof,  hvis  logiske 
Bearbejdelse  giver  os  alle  de  ydre  Erfaringsvidenskaber,  og  en 
lignende  indre  Disciplin  faa  vi  ved  Bearbejdelse  af  vort  forefundne 
Bevidsthedsindhold  af  moralske  og  religiøse  Følelser  o.  dsl.  Men 
Udgangspunktet  er  her  begge  Gange  kun  et  historisk.  Menneske- 
aanden  stræber  videre  og  vil  paa  Grund  af  sin  medfødte  Fornuft 
udlede  alt  fra  et  eneste  Midtpunkt,  der  som  Udstraalingspunkt  for 
alt  maa  være  oversanseligt,  uendeligt  og  evigt  og  kun  erkjende- 
ligt  ved  selve  Fornuften,   ved  en  aan  delig  Seen,  c  Spekulationen*. 

Tanken  maa  derfor  have  en  højeste  « Grundidé*  at  gaa  ud  fra  og 
ved  et  omfattende  Ræsonnement,  « Dialektikkens,  udlede  alt  af 
denne.  Filosofien  bestaar  af  de  3  Afdelinger  « Fundamentalfilo- 
sofien*, Naturfilosofien  og  Aandsfilosofien.  i.  Afdeling  handler  om 
Fornuftens  Væsen,  dens  oprindehge  Grundbegreber  og  Ideer,  og  kan 
egentlig  formes  saa  vel  analytisk  som  synthetisk  eller  saa  vel  fra 
Iagttagelsens  som  fi*a  Spekulationens  Standpunkt.  Den  første  Form 
bør  altid  bane  Vejen  for  den  sidste,  men  udgjør  strængt  taget  kun 
en  Indledning  til  den  egentlige  Filosofi.  £n  saadan  « Indledning* 
bør  imidlertid  med.  Thi  man  maa  dog  retfærdiggjøre  den  Grund- 
idé, hvorfra  den  egentlige  Filosofi  tager  sit  Udspring.  Indledningen 
kan  desuden  indeholde  Logikken,  ved  hvilket  Udtryk  S.  tænker 
paa  en  sædvanUg,  formel  Logik,  saaledes  som  han  ogsaa  selv  gav 
den,  og  ikke  paa  en  « højere*  eller  s|>ekulativ.  En  saadan,  be- 
mærker han,  kunde  derimod  gjæme  knyttes  til  Fundamentalfiloso- 
fien. —  Man  ser,  hvorledes  han,  om  han  end  bliver  løftet  med  af 
Tidsaanden,  dog  bestandig  er  omhyggelig  for  at  bevare  Forbin- 
delse med  Jorden. 

Og  end  tydeligere  fremgaar  dette  af  hans  Bemærkninger  om 
Naturfilosofien.  Vi  maa  her,  siger  han,  helst  holde  os  Erfaringen 
saa  nær  som  muligt  og  være  varsomme  med  enhver  Betragtning 
Jra  oven,  hvortil  vi  endnu  langtfra  ere  modnede.  Med  disse  Ord 
tager  han  kort  og  godt  Afstand  fi*a  alle  sine  Venner  Naturfilo- 
soferne. 

Til  Aandsfilosofien  regner  han  Psykologi,  (Logik,  der  ogsaa 
kunde  finde  sin  Plads  her),  Æsthetik,  Ethik,  Statslære,  Religions- 
lære og  en  Lære  om  Videnskabens  Plads  eller  Betydning  i  Verden. 
Ogsaa  her  maa  man  egentlig  begynde  med  Iagttagelse,  hvorfor 
man  ogsaa  ofte  har  opstillet  baade  en  empirisk  og  en  spekulativ 
Psykologi.  Men  selv  i  Psykologien  ud  fra  Iagttagelse  føres  man 
dog  snart  til  at  hæve  sig  til  Spekulationen  og  betragte  Mennesket 
i  Ideens  Lys  paa  Grund  af  den  nøje  Forbindelse  mellem  dets  Na- 
tur og  dets  moralske  og  religiøse  Bestemmelse.  Modsat  Natur- 
videnskaben regnes  derfor  allerede  den  empiriske  Psykologi  sæd 
vanhgvis  med  til  Filosofien.  —  Det  er  en  saadan  « empirisk*  Psyko- 
logi, S.  selv  har  givet.  Med  den  rene  Spekulation  er  han  ligesom 
lidt  uvillig  til  at  indlade  sig. 

I  den  spekulative  Kosmologi,  der  til  Dels  giver  hans  Funda- 
mentalfilosofi, har  han  dog  gjort  det.  Den  Fomuftsammenhæng, 
vi  spore  alle  Vegne   i  Verden,   lærer  os,   at  hele  Tilværelsen  maa 

være  Udslaget  af  en  Enhed,  en  ideel-reel  Magt,  der  gjennemvirker 
Mangfoldigheden  eller  det  reelle.  Substratet,  ved  deri  at  indorgani- 
sere sin  hele  ideelle  Indholdsfylde,  de  evige  Sandheder.  Som  disse 
maa  den  ideelt-reelle  Magt,  Guddommen,  det  alvirksomme,  selv 
være  evig  og  allestedsnærværende,  paa  én  Gang  hævet  over  og 
iboende  i  Verden,  kort  sagt  saaledes  beskaffen,  at  hele  Tilværel- 
sens Beskaffenhed  deraf  lader  sig  forklare,  en  Forklaring,  som  den 
enkelte  Filosof  i  Følge  S.  dog  ingenlunde  vil  kunne  naa.  Ogsaa 
Substratet,  i  sidste  Instans  c  Molekulerne »,  de  primitive  Værensele- 
menter,  maa  imidlertid,  om  vi  skulle  undgaa  Dualisme,  udspringe 
fra  det  alvirksomme  og  vedvarende  bæres  oppe  af  dette.  De  ere 
altsaa  ikke  absolute  Selvstændigheder,  medens  man  paa  den  anden 
Side  dog  maa  tilskrive  dem  en  vis  relativ  Selvstændighed,  i  det 
de  kunne  yde  det  alvirksomme  en  vis  Modstand.  Vel  nærmest  af 
Føjelighed  mod  Romantikernes  Sky  for  det  faste  kalder  S.  dem 
ikke  Substanser,  men  « Subsistenser ».  Al  Væren  er  jo  Virken, 
Funktion,  og  til  syvende  og  sidst  Funktion  af  Guddommen.  Deri 
ligger  Garantien  for,  at  den  hele  Verdensudvikling  til  sidst  vil  ende 
i  Harmoni.  Paa  Grund  af  Elementernes  relative  Selvstændighed 
vil  Vejen  imidlertid  ikke  altid  blive  ganske  retlinet,  og  da  den 
hele  Udvikling  er  at  forstaa  som  en  reel  Proces  i  Tiden,  vil  den 
altsaa  i  ethvert  givet  Øjeblik  være  uafsluttet.  Vi  finde  derfor  alle 
Vegne  i  Verden  noget  « sporadisk >,  spredt,  ufuldkomment;  i  den 
ydre  Natur,  i  Menneskesindet,  i  Staten,  i  Samfundet.  Mangfoldig- 
heden er  endnu  ikke  samlet  til  Enhed.  De  simpleste  Organisa- 
tioner ere  de  mekaniske,  hvorved  f.  Ex.  et  Solsystem  danner  sig 
af  en  Urtaage;  dernæst  de  kemiske,  hvorved  de  sammensatte  Stoffer 
dannes  af  de  enkelte.  De  første  Organismer  ere  sikkert  opstaaede 
ved  en  generatio  spontanea,  og  Mennesket  er  sikkert  fremkommet 
som  sidste  Led  af  en  Række  Dyreformer.  De  mere  sammensatte 
Dannelser  ere  imidlertid  mere  end  direkte  Resultater  af  de  simplere, 
i  det  det  alvirkende  lader  en  ny  Fylde  træde  til  ved  enhver  saa- 
dan  Sammenslutning,  saa  at  en  højere  Funktion  dannes.  Saaledes 
er  f.  Ex.  Sjælen  en  Funktion  af  det  alvirksomme  og  ikke  af  det 
legemlige.  En  højere  Funktion  er  atter  det  selvbevidste,  selvbe- 
stemmende Jeg.  Disse  højere  Subsistenser  eller  Væsener  have  indre 
Uudtømmelighed  og  « kunne  gaa  ud  over  deres  bestemte  Maade- 
hold»,  hvorved  Udviklingen  kan  forsinkes,  og  Livets  Kamp  opstaar. 
Men    i    det    saadanne    Frihedsvæsener ,    som    endog    kunne    vinde 

Udødelighed,  virke  med,  faar  Udviklingen  sin  dybeste  Betydning. 
Det  er  Guddommen,  der  udformer  sig  «sit  Rige». 

En  Overgang  fra  disse  metafysiske  Betragtninger  til  hans  empi- 
riske Psykologi  finde  vi  i  den  store  Bog  « Forholdet  mellem  Sjæl  og 
Legeme  3»,  hvori  han  bl.  a.  har  givet  sin  Løsning  af  det  saa  stærkt 
omstridte  Spørgsmaal  angaaende  Samspillet  mellem  Sjæl  og  Legeme. 
Ogsaa  her  har  han  sit  eget  Standpunkt.  En  virkelig  Vexelvirkning 
mellem  legemligt  og  sjæleligt  finder  han  ingen  Grund  til  at  tvivle  om ; 
kun  naar  man  selv  i  Forvejen  bestemmer  de  to  Led  som  dualistisk 
modsatte,  opstaar  Vanskeligheden.  Derimod  maa  man  lægge  Mærke 
til,  at  naar  Omverdenen  paavirker  os,  reagerer  Sjælen  i  Overens- 
stemmelse med  sin  egen  Natur.  Naar  vore  Forestillinger  alligevel 
svare  til  Omverdenen,  maa  dette  derfor  skyldes  en  Art  harmonia 
præstabilita  hidrørende  fi*a  Tilværelsens  Enhed.  Og  da  end  videre 
Livet  i  Organismen  kun  er  ét,  eller  da  det  er  den  ene  og  samme 
Sjæl,  der  forestaar  saa  vel  de  organiske  som  de  bevidste  Processer, 
saa  maa  disse  Processer  ogsaa  fremkaldes  sammen.  Beslutter  jeg 
f.  Ex.  at  løfte  min  Arm,  saa  er  det  ikke  selve  Tanken  eller  Be- 
slutningen, der  løfter  den;  men  i  det  Sjælen  fatter  Beslutningen, 
sætter  den  ogsaa  Nervelivet  i  Virksomhed  paa  bestemt  Maade.  At 
netop  Beslutningen  derved  udføres,  skyldes  atter  en  harmonia  præ- 
stabilita mellem  Nerveaktion  og  Foresti llingsaktion.  —  Man  vil  her 
finde  Momenter  baade  fra  Malebranche,  Spinoza,  Leibniz  og  fiere; 
men  Læren  som  Helhed  er,  som  S.  siger,  hans  egen. 

Alt  dette  er  ganske  vist  « Metafysik ».  Men  sammenligner  man 
det  med  den  samtidige  tyske,  vil  man  finde  det  baade  ualmindelig 
sundt  og  særdeles  besindigt.  Den  hele  Verdensanskuelse  ligner  i 
ikke  faa  Henseender  senere  Filosofers  som  f.  Ex.  Brøchners  og 
Lotzes.  Ejendommelig  for  S.  og  saa  nøje  stemmende  med  hans 
Grundsynspunkt  er  dog  den  karakteristiske  Lære  om  c  det  spora- 
diske»  og  den  hele  konkrete  Udvikling.  Han  har  dermed  givet 
det  historiske,  Livet,  «Existensen»,  en  Betydning,  som  i  Alminde- 
lighed er  fornægtet  i  de  store  filosofiske  Systemer. 

Ogsaa  paa  den  empiriske  Psykologis  Omraade  har  han  fast- 
holdt sit  Synspunkt,  og  det  har  her  fremkaldt  en]  Mangfoldighed 
af  fortræffelige  Enkeltheder,  som  endnu  bevare  deres  Værd.  Særlig 
det  hele  Følelsesomraade,  det  pathologiske,  er  her  fremstillet  kon- 
kret og  indgaaende. 

I  det  lille  efterladte  Skrift  om  Moralen  finde  vi  Forfatteren 
nærmest  som  Velfærdsmoralist.      Da   Mennesket  som  Frihedsvæsen 

til  en  vis  Grad  kan  unddrage  sig  Naturnødvendigheden,  medens 
det  dog  ikke  kan  være  Meningen,  at  det  skal  forstyrre  eller  bryde 
Verdensordenen,  saa  opstaar  der  et  «Du  børl»,  der  kræver  et  »Jeg 
vill»  efter  sig.  Friheden  bestemmer  S.  som  «det,  der  gjør,  at  man 
kan  sige  til  sig  selv:  Du  kan,  hvad  du  børl»,  eller  som  cdet,  der 
gjør,  at  visse  Paavirkninger  og  Overvejelser  kunne  blive  tilstrækkelige 
Aarsager».  Ansvar  og  Tilregnelighed  forudsætte,  at  Mennesket  i 
det  givne  Tilfælde  kunde  have  handlet  anderledes,  end  det  skete. 
Friheden  er  en  « Selvkunnen*.  Det  onde  skriver  sig  fra  det  spora- 
diske, det  ufærdige  i  Udviklingen,  der  kan  føre  Individet  til  at 
ville  paa  for  snæver  (egoistisk)  en  Maade,  i  det  det  ikke  tilstrække- 
lig føler  sig  som  Moment  i  Helheden.  Thi  Kravet  er:  Bliv  saa 
fuldkommen  som  muligt  som  Led  i  Helheden,  virk  med  paa  Ud- 
formningen af  «Guds  Rige  »I  Vær  retfærdig  og  kjærlig!  Vær  glad  I 
saa  udbreder  du  Glæde  rundt  omkring  dig!  S.  er  dog  ikke  Opti- 
mist i  den  umiddelbare  Forstand,  at  han  tror  alt  herligt  og  i  Orden 
allerede.  Den  forløbne  Udvikling  har  snarere  endnu  blot  skabt  et 
Undertrykkelsens  Rige;  vi  ere  endnu  blot  i  »Drenge-  og  Tøse- 
alderen » . 

Og  én  af  Hovedgrundene  hertil  finder  S.  i  den  uheldige  Ret- 
ning, den  religiøse  Udvikling  har  taget.  Med  de  fleste  i  Samtiden 
er  han  enig  om  at  forkaste  den  flade,  tørre  Forstandsreligion,  der 
beherskede  Aarhundredets  Begyndelse.  Men  i  sin  Reformation  gaar 
han  en  ganske  anden  Vej  end  Flertallet.  Medens  dette  først  og 
fremmest  søger  Frelsen  i  en  omhyggelig  Tilbagevenden  til  Dog- 
merne, en  minutiøs  Rettroenhed,  saa  positiv  som  muligt,  bliver  S. 
mere  og  mere  betænkelig  ved  dette  Grundlag,  der  staar  for  ham 
som  et  uheldigt  og  forstyrrende  fremmed,  man  skyder  ind  mellem 
sig  selv  og  Guddommen  til  Sinkeise  og  Hemmelse  for  den  virke- 
lige, aktive  Religiøsitet:  Fortrøstningen  og  Næstekj ærligheden.  «Alt 
Aanden  tiltalende,  alt  sjælefødende,  alt  sin  Kraft  fra  Aandens  indre 
Samstemning  hentende  i  Kristendommen  er  for  mig  ganske  det, 
det  var»,  siger  han.  c  Kun  det,  som  skulde  hente  sin  Gyldighed 
fra  Positiviteten,  respekterede  jeg  den  Gang  som  et  givet .  .  .  Denne 
Afhængighed  vil  jeg  nu  slet  ikke  mere  indrømme  nogen  Gyldig- 
hed.»  Han  skjelner  med  andre  Ord  i  Kristendommen  mellem  det 
religiøse  og  det  blot  filosofiske;  dette  sidste  er  i  mange  Maader 
uheldigt  og  har  kun  gjort  ubetalelig  ondt  i  Verden.  Reforma- 
tionen var  kun  en  Halvhed.  At  bygge  sin  Religion  over  en  Bog 
alene  gaar  aldeles   ikke  an.      Bibelen  indeholder  saa  mange  Mod- 

sigelser,  halve  Tanker,  ja  stødende  Lærdomme,  at  den  maa  kon- 
trolleres af  Samvittigheden,  og  hvor  meget  maa  da  ikke  lægges  til 
Side  som  blot  forstyrrende  eller  forkastes  som  uethisk!  Man  tager 
alt  det  opløftende  fra  Jesu  Liv  og  Virksomhed  ved  at  gjøre  ham 
til  en  Gud.  Hvilken  religiøs  Værdi  har  vel  den  uklare  Treenig- 
hedslære?  Hvor  stødende  er  ikke  Læren  om  en  evig  Fordøm- 
melse! Hvor  ivrig  kan  man  ikke  hænge  ved  alle  disse  Dogmer 
uden  at  have  Spor  af  kristeligt  Sind,  og  hvor  frodig  kan  ikke  den 
kristelige  Kjærlighed  røre  sig,  uden  at  man  har  mindste  Interesse 
for  disse  l-«rdomme,  der  kun  have  udsaaet  Hovmod,  Had  og  Tve- 
dragt i  Verden!  Lad  enhver  derfor  forme  sig,  hvilke  Dogmer  han 
vil;  men  lad  os  fastholde,  at  «den  frie  Gudhengivenheds  Sindelag« 
er  det  eneste  afgjørende  og  væsentlige! 

S.  udtalte  disse  Tanker  først  i  de  3  Universitetsprogrammer 
1846,  47  og  49  og  senere  i  sin  Moralfilosofi  og  i  Meddelelserne 
fra  2135.  ^^'^  vandt  næppe  strax  mange  Tilhængere;  Strømmen 
i  modsat  Retning  var  for  stærk,  og  hans  Fremstillingsform  var 
for  lidet  stilistisk,  for  rolig  og  lidenskabsløs  til  at  kunne  vende 
Strømme.  Heller  ikke  med  sine  sociale  og  politiske  Anskuelser 
formaaede  han  at  trænge  igjennem.  Ogsaa  her  havde  han  sit  sær- 
egne Standpunkt,  som  han  dels  forfægtede  i  en  Mængde  Smaa- 
afhandlinger  fra  Fyrrerne  og  senere  og  dels  fremstillede  i  yderste 
Konsekvens  i  det  nys  nævnte  efterladte  Skrift,  der  i  hans  Produk- 
tion staar  som  en  Slags  Parallel  til  Platos  Stat.  Ogsaa  her  var 
dog  Strømmen  for  stærk  og  S.  alt  for  lidt  af  en  Partigænger  eller 
Dognpolitiker  til  at  kunne  haandtere   de  rette  Vaaben. 

Men  har  han  ikke  paa  denne  Maade  grebet  direkte  ind  i  vor 
Aandsudvikling,  saa  har  han  gjort  det  i  saa  meget  desto  højere 
Grad  ved  sin  mangeaarige  Virksomhed  som  Lærer  og  Ven  for  den 
studerende  Ungdom.  Om  hvor  afholdt  og  elsket  han  var  som 
Universitetslærer,  har  hans  Samtid  efterladt  sig  de  talrigste  Vidnes- 
byrd, der  alle  kun  gaa  i  én  Retning,  og  enhver,  der  kom  i  nær- 
mere personlig  Berøring  med  ham,  satte  ham  om  muligt  endnu 
højere.  Han  var  paa  Filosofiens  Omraade  den  unge  begyndende, 
endnu  rationelle  Romantik :  sund ,  jævn ,  livsfrisk  og  naiv  som 
Oehlenschlåger.  Han  manglede  paa  sit  Omraade  dennes  fuldendte 
vindende  Form.  Men  bag  det  stundum  kantede  Udtryk  skimtes 
bestandig  den  elskelige,  ædle,  varmtfølende  Personlighed,  og  der 
var  sikkert  rammende  Sandhed  i  Ordene,  naar  det  i  en  Sang  ved 
hans  Jubilæum  lod:    c  Du  selv  er  mer  end  alle  dine  Bøger ». 


Digitized  by  VjOOQ  IC 


560 


Sibbtt-n,  Fred.   Chr. 


Erslew,  Forf.  Lex.  P.  L.  Møller,  Dansk  Pantheon  XXXVI.  Borchsenias, 
Fra  Fyrrerne.     Høffding,  Mindre  Arbejder.  J^,  Kroman. 

Sibbem,  Henrik  Steffens,  1826 — 1901,  Arkitekt,  var  Søn 
af  Filosofen  F.  C.  S.  (s.  ovfr.)  og  født  i  Kjøbenhavn  4.  Nov.  1826, 
var  udlært  som  Murer  og  gjennemgik  Kunstakademiet,  hvor  han 
1855  vandt  den  store  Sølvmedaille;  han  var  Elev  af  Hetsch  og 
Walther.  1847  foretog  han  en  Studierejse  i  Udlandet,  1849 — 50 
deltog  han  i  Krigen.  Blandt  hans  Arbejder  kan  nævnes:  Syge-, 
Daare-  og  Arbejdshus  for  Roskilde  Amt  (1856 — 57),  Caroline  Amalies 
Børneasyl  i  Rigensgade  (1865),  Hovedbygningerne  til  Herresæderne 
Rosenfeldt  ved  Vordingborg  (1868 — 69)  og  Bellinge  i  Sverige,  Om- 
bygning og  Restavration  af  Kjøge  Kirketaarn,  flere  Bygninger  i 
Roskilde  og  adskillige  Herregaarde  paa  Sjælland  og  Laaland,  Op- 
førelsen af  Kirkerne  i  Bandholm  paa  Laaland  (1874)  og  i  Silke- 
borg (1877).  En  smuk  Virksomhed  udøvede  han  som  Skaber  af 
en  Række  smagfulde  gule  Murstensvillaer  omkring  H.  C.  Ørstedsvej 
i  Kjøbenhavn.     Han  døde  8.  Sept.   1901,  ugift. 

Weilbach,  Nyt  Kunstnerlex.  Erik  SchiødU. 

Sibbern,  Ludvig  Frederik  Gabriel,  f.  1824,  Filosof.  G.  S., 
Søn  af  ovenstaaende  F.  C.  S.,  er  født  i  Kjøbenhavn  28.  Maj  1824. 
Han  fik  først  Hjemmeunder visning  og  sattes  senere  i  Borgerdyd- 
skolen i  Kjøbenhavn,  hvorfra  han  blev  Student  1842.  Han  stude- 
rede Theologi  og  Filosofi  indtil  1848,  deltog  som  menig  i  Krigen 
1849 — 50  og  tog  Magisterkonferens  i  Filosofi  1852.  1856  indsendte 
han  til  Universitetet  en  Afhandling,  «0m  det  humane>,  for  at  faa 
den  antaget  som  Grundlag  for  en  Doktordisputats;  men  den  vandt 
ikke  Fakultetets  Billigelse.  Han  udgav  den  da  senere  som  2  Smaa- 
afhandhnger:  «0m  Humanitet  og  Alsind»  (1857)  og  «0m  Huma- 
nismen (1858).  En  anden  Afhandling,  «0m  Forholdet  mellem  det 
saakaldte  ydre  og  indre  NaturformaaU,  indsendtes  1862,  men  blev 
heller  ikke  antaget;  med  en  Indsigelse  fra  Forfatteren  som  Forord 
udkom  den  Aaret  efter.  1866 — 67  foretog  S.  en  Udenlandsrejse  til 
Tyskland,  Frankrig  og  Italien  for  at  studere  Kunst  og  Filosofi  og 
holdt  efter  sin  Hjemkomst  et  Par  Aar  offentlige  Forelæsninger. 
1872  blev  han  Distriktsforstander  for  Kjøbenhavns  Fattigvæsens  9. 
Distrikt;  1893  maatte  han  paa  Grund  af  Legemssvaghed  tage  sin 
Afsked. 

S.  har  foruden  de  ovennævnte  Skrifter  endnu  udgivet  forskjel- 
lige  Smaaaf handlinger:   «Den  stoiske  og  epikuræiske  MoraU  (1853), 

« Dialektisk  Spøg  af  Harmonikos*  (1860),  «0m  religiøs  Absolutisme* 
(1899),  i  Aand  og  Tone  nærmest  sluttende  sig  til  og  fortsættende 
Faderens  Arbejder.  Universitetets  Strænghed  har  sikkert  været  et 
Udslag  af  de  ensidige  Hegelske  Tendenser,  der  da  have  gjort  sig 
gjældende. 

Erslew,  Forf.  Lex.  K.  Kroman, 

Sibbem,  Valentin  Christian  Wilhelm ,  1779 — 1853,  norsk 
Statsmand,  Søn  af  Major  Georg  Christian  S.  (f.  1732  f  1796)  og 
dennes  2.  Hustru,  Søster  Huitfeldt,  blev  født  paa  Slægtens  Ejen- 
dom Værnekloster  ved  Moss  9.  Sept.  1779.  1793  kom  han,  der 
allerede  1783  var  udnævnt  til  Sekondlieutenant  å  la  suite  ved  smaa- 
lenske  Dragonregiment,  ind  paa  Landkadetakademiet  i  Kjøbenhavn 
og  udnævntes  i.  Jan.  1796  til  Sekondlieutenant.  Hans  Fader  døde 
s.  D.,  og  han  levede  derefter  paa  Væmekloster,  som  han  selv  over- 
tog 1800.  Under  et  Besøg  i  Kjøbenhavn  1801 — 2  tog  han  dansk- 
juridisk Examen.  For  øvrigt  rykkede  han  efterhaanden  op  i  de  mili 
tære  Grader  og  blev  181 2  Major  ved  akershusiske  ridende  Jæger 
korps.  I  1814  valgtes  S.  til  Repræsentant  ved  Rigsforsamlingen 
paa  Ejdsvold  baade  for  sit  Korps  og  for  Smaalenenes  Amt,  og 
han  blev  ved  Fuldmagternes  Prøvelse  antagen  for  det  første.  Paa 
Ejdsvold  var  han  til  en  Tid  mistænkt  for  at  hælde  til  Grev  Wedels 
Anskuelser,  hvad  dog  ikke  ganske  var  Tilfældet;  han  var  nærmest, 
skjønt  ikke  uden  Tvivl,  en  Tilhænger  af  Christian  Frederik.  Atter 
mødte  han  paa  det  overordentlige  Storting  i  1814,  som  Repræsen- 
tant for  den  Del  af  Smaalenenes  Amt,  der  ikke  var  besat  af  de 
svenske  Tropper. 

28.  Nov.  1814  udnævntes  S.  til  Amtmand  over  Smaalenenes 
Amt.  1822  konstitueredes  han  tillige  som  Stiftamtmand  over  Akers- 
hus  Stift  og  udnævntes  1823  til  dette  Embede  og  samtidig  til  Amt- 
mand over  Akershus  Amt,  hvorhos  det  paalagdes  ham  indtil  nær- 
mere Bestemmelse  ogsaa  at  forestaa  Smaalenenes  Amt.  Dette  var 
en  ret  stærk  Sammenhoben  af  Embeder,  men  det  skete,  som  det 
udtrykkelig  blev  sagt,  i  Betragtning  af  «den  særdeles  Embeds- 
duelighed,  han  stedse  har  udvist,  der  har  erhvervet  ham  Hs.  Maje- 
stæts og  Nationens  Tillid*.  S.  var  saaledes  Stiftamtmand,  da 
« Torveslaget »  i  Christiania  17.  Maj  1829  forefaldt.  At  Nationens 
Tillid  ikke  var  ringere  end  Kongens,  viste  sig  ved  hans  gjentagne 
Valg  til  Stortingene  1815 — 16,  18,  21  og  22,  samtlige  Gange  for 
Smaalenenes    Amt,    og    1824   for   Christiania,    hvor   han    imidlertid 

havde  bosat  sig  som  Stiftamtmand.  I  Aarene  1818 — 24  var  han 
Præsident  i  det  samlede  Storting  og  i  Lagtinget  saa  vel  som  For- 
mand i  vigtige  Komiteer.  Ligeledes  var  han  Præsident  i  Rigs- 
retten 1821. 

I  1828  og  1841  modtog  S.  Tilbud  om  at  overtage  Posten  som 
norsk  Statsminister  i  Stockholm,  men  afslog  det  begge  Gange. 
Derimod  modtog  han  1830  Tilbudet  om  at  indtræde  i  Regeringen 
som  Statsraad,  i  hvilken  Stilling  han  stod  til  1850,  da  han  fik  sin 
ansøgte  Afsked  med  Bevidnelse  af  Kongens  særdeles  Tilfredshed 
med  hans  lange  og  hæderlige  Embedstjeneste.  Som  Statsraad  be- 
styrede han  dels  Revisionsdepartementet,  dels  Justits-,  dels  Armé-, 
dels  Marine-,  dels  Finansdepartementet  og  var  derhos  i  sin  Tur 
Medlem  af  Statsraadsafdelingen  i  Stockholm.  Fra  1850  boede  han 
paa  Carlberg  i  Rygge  til  sin  Død,  i.  Jan  1853.  —  S.  var  2 
Gange  gift:  i.  (19.  Maj  1802)  med  Alette  Margrethe  f.  Aagaard 
(f.  1776  t  1810),  Datter  af  Sognepræst  Matthias  A.,  2.  (13.  Maj 
181  i)  med  Anne  Catharine  f.  de  Stockfleth  (f.  1785  f  1865),  Datter 
af  Viceadmiral  William  Walker  de  S. 

Huitfeldt-Kaas,  Efterr.  om  Fam.  Sibbern  S.  62  ff.  Halvorsen,  Norsk  Forf. 
Lex.     (Norsk)  Hist.  Tidsskr.  I,  208  fif.  Yngvar  Nielsen. 

Siboni,  Erik  Anton  Valdemar,  1828 — 92,  Komponist,  Søn 
af  nedennævnte  G.  S.,  var  født  i  Kjøbenhavn  26.  Avg.  1828,  gik 
i  Metropolitanskolen  til  1844  og  blev  i  en  ung  Alder  bestemt  til 
at  være  Musiker;  han  fik  Undervisning  af  J.  P.  E.  Hartmann  i 
Harmonilære  og  af  B.  Courlånder  i  Klaverspil.  En  Landejendom 
i  Italien,  han  havde  arvet  efter  sin  Fader,  solgte  han.  1847  ^^ 
han  til  Leipzig  og  studerede  der  med  god  Fremgang  videre  hos 
den  berømte  Theoretiker  Moritz  Hauptmann  og  den  ikke  mindre 
berømte  Pianist  Ignaz  Moscheles.  Krigen  1848 — 50  afbrød  hans 
Studier,  i  det  han  gik  med  som  frivillig  i  den  danske  Hær.  Men 
185 1  rejste  han  atter  ud,  fortsatte  i  Wien  sine  Studier  (Kontra- 
punkt hos  Simon  Sechter),  tog  hjem  over  Paris,  hvor  han  omgikkes 
mange  fremragende  Musikere  og  bl.  a.  stiftede  personligt  Bekjendt- 
skab  med  Rossini,  og  levede  derefter  en  Del  Aar  i  Kjøbenhavn, 
sysselsat  med  Komposition  og  Lærervirksomhed:  til  Elever  havde 
han  f.  Ex.  de  2  unge  Prinsesser  Alexandra,  den  senere  Dronning 
af  England,  og  Dagmar,  den  senere  Kejserinde  af  Rusland.  Da 
P.  Heise  tog  sin  Afsked  fra  Organist-  og  Sanglærerembedet  i  Sorø, 
blev  S.  hans   Efterfølger  (1865)  og  fungerede  som  saadan   til  1883, 

da  hans  svækkede  Helbred  nødsagede  ham  til  at  gaa  af.  Siden 
var  han  i  nogle  Aar  Vikar  for  J.  P.  E.  Hartmann  ved  vor  Frue 
Kirkes  Orgel,  men  levede  for  Resten  som  Privatmand,  yndet 
for  sin  personlige  Elskværdighed.  Han  døde  i  Kjøbenhavn  11. 
Febr.   1892. 

S.  var  en  dygtig  og  ret  frugtbar  Komponist,  af  hvis  Værker 
adskillige  ere  opførte  i  Danmark,  og  et  og  andet  ogsaa  er  blevet 
bekjendt  i  Udlandet.  De  vigtigste  ere:  «Carl  II's  Flugt»,  Opera 
i  3  Akter  af  Overskou,  opført  paa  det  kongl.  Theater  1861;  «Lore- 
ley»,  Opera  i  i  Akt;  «Stabat  mater »  for  Soli,  Kor,  Orkester  og 
Orgel,  prisbelønnet  i  Bordeaux,  opført  i  Cæciliaforeningen  1873; 
«Wellenspiel»  for  Kor  og  Orkester  (i  Musikforeningen  1857);  Kon- 
cert i  D-Mol  for  Piano  og  Orkester  (sammesteds  1881);  «Den  tredje 
Salme*  for  Bassolo,  Kor  og  Orkester;  « Slaget  ved  Murten*  for 
Soli,  Mandskor  og  Orkester;  « Stormen  paa  Kjøbenhavns  for  Soli, 
Kor  og  Orkester;  2  Symfonier;  Klaverkvartet  i  B-Dur  (Musikfor- 
eningen 1862);  Strygekvartetter,  en  Klavertrio,  Sonater  med  Violin 
og  med  Violoncel  m.  m.  I  Trykken  er  der  ikke  udkommet  meget: 
den  nævnte  Klaverkvartet,  t  Tragisk  Ouverture »  for  4  Hænder,  en 
halv  Snes  Hæfter  Klavermusik,  nogle  faa  Hæfter  Sange  og  et 
Hæfte  Orgelpræludier. 

S.  var  først  gifl  med  en  Datter  af  Etatsraad,  Bankdirektør 
U.  N.  Fugl;  da  hun  var  død,  ægtede  han  i.  Sept.  1866  Josephine 
CruU  (f.  i  Rostock  30.  Jan.  1839),  Datter  af  Hofraad,  Dr.  C.  Hun 
lærte  Musik  først  hos  Marschner,  siden  hos  Moscheles,  i  det  efter 
hendes  Faders  Død  den  svenske  Baronesse  Stjernblad  tog  sig  af 
hendes  Uddannelse.  Hun  blev  en  ypperlig  Pianistinde  og  foredrog 
1864  i  Kjøbenhavns  Musikforening  sin  tilkommende  Mands  Klaver- 
koncert. Efter  sit  Giftermaal  optraadte  hun  kun  sjælden  ved 
oflfentlige  Musikopførelser.     Hun  døde  i  Sorø  13.  Juni  1894. 

Grove,  Dictionary  of  music.  Schytte,  Musiklex.  Berlingske  Tid.  og  Na- 
tionaltid. Febr.   1 892.'  £,  Gigas, 

Siboni,  Giuseppe  (ell.  Joseph),  1780 — 1839,  Sanglærer.  S. 
var  Italiener  af  Fødsel,  født  i  Forli  27.  Jan.  1780.  Allerede  1797 
debuterede  han  i  Florents  som  Tenorsanger  og  optraadte  derefter 
i  en  A årrække  i  forskjellige  evropæiske  Hovedstæder,  baade  paa 
Operascenen  og  i  Koncertsalen;  han  medvirkede  saaledes  i  Wien 
ved  den  første  Udførelse  af  Beethovens  Terzet  « Tremate  empi». 
Den    i   sin   Tid   navnkundige   Operakomponist   Paér   skrev   flere    af 

sine  Tenorpartier  for  S.,  der  roses  for  omfangsrig  Stemme,  god 
Skole,  heldigt  Theaterydre  og  dramatisk  Talent.  Prins  Christian 
Frederik  hørte  ham  paa  sin  Rejse  til  Italien  i  Neapel  og  indbød 
ham  siden  til  Kjøbenhavn,  hvorhen  S.  begav  sig  fra  St.  Peters- 
borg. Han  optraadte  første  Gang  paa  det  kongl.  Theater  1819,  i 
Scener  af  Mozarts  «Titus»  og  Spontinis  « Vestalinden  > ,  og  ud- 
nævntes strax  til  Kammersanger  og  Direktør  for  Theatrets  Synge- 
skole,  der  aabnedes  allerede  det  nævnte  Aar..  Som  Sanglærer  for 
den  fine  Verden  blev  han  stærkt  søgt,  og  1825  tillodes  det  ham 
at  indrette  et  Musikkonservatorium,  hvori  Undervisningen  begyndte 
1827,  efter  at  S.  Aaret  før  var  bleven  udnævnt  til  Professor.  Som 
Sanger  maatte  han  temmelig  tidlig  holde  op  med  at  optræde  oflfent- 
lig,  da  hans  Stemme  tabte  sig,  men  som  fortrinlig  Lærer  fik  han 
megen  Betydning.  Af  de  Elever,  han  uddannede,  har  en  yngre 
Tilhørerkreds  længst  haft  Lejlighed  til  at  beundre  Chr.  Hansen  og 
P.  Schram.  For  øvrigt  maatte  S.  under  sin  Virksomhed  kæmpe 
med  megen  Modstand,  i  det  man  beskyldte  ham  for  at  begunstige 
de  «vælske  Toner*  —  han  virkede  da  ogsaa  en  Del  for  at  bringe 
den  forgudede  Rossinis  bedaarende  Musik  frem  her  hjemme  — , 
og  der  dannede  sig  mod  cRossinismen*  et  stærkt  Parti,  nationalt 
og  klassisk  i  sin  Tendens,  som  skrev  Weyses  Navn  paa  sin  Fane, 
Efter  S.s  Død,  i  Kjøbenhavn  29.  Marts  1839,  gik  Konservatoriet 
snart  ind. 

S.  var  gift  3  Gange.  Det  er  vistnok  hans  første  Hustru,  der 
har  tegnet  det  Portræt  af  S.  som  Licinius  i  « Vestalinden »,  hvoraf 
D.  Weiss  udførte  et  Kobberstik  1813;  hans  anden  Hustru  var  en 
Søster  til  den  tyske  Digter  Franz  Schober;  den  tredje,  Johanne  S., 
overlevede  ham  og  boede  i  mange  Aar  i  Kjøbenhavn.  Han  var 
Fader  til  den  for  sin  Musikbegavelse  beundrede  Fru  Josephine 
(Peppina)  Tutein  og  til  Komponisten  Erik  S.  (s.  ovfr.). 

Grove,  Dictionary  of  inusic.  Musikforeningens  Festskrift  I.  Schytte, 
Musiklex.  £   Gigas, 

Sibylla  Ursula,  Hertuginde  af  Gliicksborg,  1629 — 71.  Hun 
fødtes  4.  (8.)  Dec.  1629  i  Hitzacker  (Dannenberg)  i  Fyrstendømmet 
Lyneborg  og  var  Datter  af  Hertug  August  af  Brunsvig- Wolfen- 
biittel  og  Hertuginde  Dorothea  af  Anhalt.  I  sin  Fødeby,  hvor 
hendes  kundskabsrige  Fader  havde  samlet  et  stort  Bibliothek,  der 
senere  kom  til  VVolfenbiittel,  opdroges  hun  af  dygtige  Lærere  og 
tilegnede  sig  ved  sit  sjældne  Nemme  betydelige  Kundskaber  i  La- 

tin,  Fransk,  Theologi  og  Poesi.  Som  voxen  førte  hun  en  udstrakt 
Korrespondance  med  lærde  og  skrev  selv  en  lang  Række  opbygge- 
lige Skrifter,  som  dog  ikke  bleve  trykte.  Hun  blev  20.  (13.)  Sept. 
1663  i  Wolfenblittel  viet  til  Hertug  Christian  af  Gliicksborg  (III, 
529).  Hjemvendt  efter  en  Rejse  til  de  spanske  Nederlande  døde 
hun  paa  Gliicksborg  12.  Dec.  167 1. 

Moller,  Cimbria  lit.  II,  883.  Louis  Bobé. 

Sick,  Johannes  Peter  Kristian,  1812 — 84,  Sprogmand,  var 
Søn  af  Gehejmelegationsraad  Johannes  Henrik  S.  (f.  1786  f  1S50) 
og  Johanne  Margrethe  f.  Thomsen  (f.  1794  f  1869)  og  født  i  Kjø- 
benhavn  19.  Febr.  1812.  Student  blev  han  1828,  privat  dimitteret, 
var  Alumnus  paa  Borchs  Kollegium  1833 — 38  og  afsluttede  sin 
filologiske  Embedsexamen  1839.  S.  A.  ansattes  han  som  Adjunkt 
ved  Odense  lærde  Skole  og  vedblev  at  virke  der,  fra  1844  som 
Overlærer,  indtil  han  1872  tog  sin  Afsked.  Hans  Fag  var  Fransk, 
og  han  rejste  i  Frankrig  1853 — 54.  Efter  sin  Afgang  fra  Embedet 
levede  S.  som  Privatmand  i  Hovedstaden,  bestandig  syslende  med 
Studiet  af  Frankrigs  Sprog  og  Litteratur;  1875  fik  han  Titel  af  Pro- 
fessor. Men  foruden  sin  sproglige  havde  han  ogsaa  livlig  politisk 
Interesse:  1864 — 66  sad  han  i  Rigsraadets  Landsting  som  i.  Med- 
lem for  den  fynske  Kreds;  han  stod  flere  fremragende  sønderjyske 
Fædrelandsvenner  nær  og  skrev  hyppig  i  '^  Dannevirke »  og  andre 
Blade.  Af  hans  litterære  Frembringelser  er  for  øvrigt  hans  sidste, 
« Fransk-dansk-norsk  Haandordbog»  (1883),  den  vigtigste;  desuden 
har  han  udgivet  en  Del  meget  benyttede  Lærebøger  i  Fransk, 
navnlig  en  Læsebog,  nogle  Stiløvelser  og  en  Samling  fi^nske  The- 
aterstykker  med  Noter  (sammen  med  E.  Marcussen),  og  der  findes 
i  forskjellige  Blade  en  Mængde,  til  Dels  anonyme,  kritiske  Anmel- 
delser fra  hans  Haand.  S.  døde  efter  en  kortvarig  Sygdom,  men 
nogen  Tids  Svagelighed  19.  Juli  1884  i  Ny  Taarbæk.  Han  blev  4 
Gange  gift,  nemlig  i.  (1839)  med  Louise  Josephine  Cathrine  Cha- 
rite  Eline  Povelsen  (f  1841),  Datter  af  Justitsraad  S.  K.  P.;  2. 
(1846)  med  Anna  Margrethe  Westengaard  (f  1847),  Datter  af  Pastor 
L.  C.  D.  W.;  3.  (1848)  med  Christiane  Maria  Amalia  Berg  (f  1858), 
Datter  af  Justitsraad  J.  M.  B. ;  4.  (1860)  med  Anna  Dorothea  Ola- 
via  de  Møldrup  (f  1829),  Datter  af  Kapitajn  P.  de  M.;  hun  over- 
levede ham. 

Erslew,  Forf.  Lex.     Berlingske  Tid.   21.  Juli   1884.  £.  Gigas, 

Sick,  Julius  Frederik,  1815 — 84,  Diplomat,  fødtes  i  Kjøben- 
havn  17.  Maj  181 5  og  var  Broder  til  ovennævnte  Professor  J.  P. 
K.  S.  Efter  at  have  taget  Studenterexamen  1832  og  Philosophicum 
Aaret  efter  blev  S.  Volontær  i  Udenrigsdepartementet,  hvor  han  i 
Aaret  1834  blev  Kancellist  og  i  1848  Departementssekretær ,  hvil- 
ken Stilling  han  beklædte,  indtil  han  1853  udnævntes  til  Minister- 
resident ved  Hofferne  i  Briissel  og  Haag.  S.,  der  var  en  dygtig 
og  kundskabsrig  Mand,  havde  imidlertid  fbrinden  forstaaet  at  gjøre 
sig  nyttig  ved  forskjellige  Lejligheder;  saaledes  ledsagede  han  som 
Sekretær  det  Gesandtskab,  der  i  1841  afgik  til  Strelitz  i  Anledning 
af  Kronprinsens  (Frederik  VU' s)  Formæling,  i  1848  blev  han  sendt 
med  mundtlige  Instruktioner  til  Gesandten  i  London,  Grev  Revent- 
low, og  maatte  under  et  antaget  Navn  rejse  gjennem  Hertug- 
dømmerne, endelig  var  han  adjungeret  Kammerherre  Reedtz  ved 
dennes  Sendelse  til  Warschau  i  185 1  i  Anledning  af  Arvefølgesagen. 

I  Briissel  forblev  S.  kun  til  Foraaret  1857,  da  han  efter  eget 
Ønske  af  Helbredshensyn  entledigedes  af  Statens  Tjeneste;  men 
hermed  var  hans  offentlige  Virksomhed  ingenlunde  afsluttet,  selv 
om  han  aldrig  egentlig  paa  ny  indtraadte  i  Statstjenesten.  I  1863 
skal  det  saaledes  have  været  S.  tilbudt  at  blive  Kong  Georg  af 
Grækenlands  Raadgiver,  hvad  han  dog  afslog,  Aaret  efter  adjim- 
geredes  han  Fredsunderhandlerne  i  Wien,  og  i  1865  skal  det  ved 
Dannelsen  af  Ministeriet  Frijs  et  Øjebhk  have  været  paatænkt  at 
stille  ham  som  Direktør  i  Spidsen  for  det  samlede  Udenrigsmini- 
sterium; dog  denne  Tanke  opgaves  i  alt  Fald,  og  S.  sendtes  s.  A. 
en  Tid  som  Gesandt  i  overordentlig  Mission  til  Stockholm  under 
en  Grev  Scheel- Plessen  tilstaaet  længere  Orlov.  S.,  der  var  Med- 
lem af  Bestyrelsen  for  det  store  nordiske  Telegrafselskab,  rejste 
dernæst  i  1869  2  Gange  til  St.  Petersborg  for  at  opnaa  forskjellige 
Koncessioner,  ligesom  han  fra  1869 — 70  sendtes  som  Gesandt  i 
overordentlig  Mission  til  Kina  og  Japan,  hvorved  det  lykkedes  ham 
at  fremme  danske  Interesser  i  det  hele.  Som  Anerkjendelse  fra 
Statens  Side  for  denne  forskjelligartede  Virksomhed  blev  S.  1869 
Kommandør  af  Danebrog  af  2.  Grad  og  187 1  af  i.  Grad;  Kam- 
merherretitelen havde  han  faaet  i  1850. 

S.,  der  20.  Juni  1878  havde  ægtet  Alice  Woolridge,  født  i  Hun- 
gerford i  England,  afgik  ved  Døden  i  Kjøbenhavn  i.  Nov.  1884. 
Medens  han  var  ansat  i  Nederlandene  og  Belgien,  anstillede  han 
historiske  Undersøgelser,  og  en  Frugt  heraf  var  hans  « Bidrag  til 
Christiern  II's  Historie   under  Landflygtigheden »   (1860).      1884  ud- 

gav   han    «Notice   sur  les   ouvrages   en   or   et   en   argent   dans   le 
Nord  et  sur  la  « Sølvkammer »  des  rois  de  Danemark ». 

F.  C.  Bruun,  Udenrigsministeriet  1770 — 1870.  C,  Zytphen- Adeler, 

Sick,  Theodor  Bernhard,  1827 — 93,  Komponist  og  Officer. 
S.,  der  var  Broder  til  de  2  foregaaende  og  født  i  Kjøbenhavn  7. 
Nov.  1827,  blev  1848  Elev  ved  den  militære  Højskole,  hvorfra  han 
afgik  1853,  i  det  han  imidlertid  havde  gjort  Tjeneste  som  Sekond- 
lieutenant  i  Felttoget  1850.  Han  tjente  derefter  ved  Artilleriet,  var 
med  i  1864  som  Kapitajn  og  Kompagnichef  og  fangedes  18.  April 
ved  Dybbøl.  Efter  Krigen  fungerede  S.  efterhaanden  som  Adjudant 
ved  Artilleristaben  og  som  Kompagnichef  ved  Søbefæstningen  og 
ved  Tøjhusafdelingen,  indtil  han  1882  faldt  for  Aldersgrænsen;  men 
endnu  til  1889  havde  han  en  Kommando  i  Forstærkningen;  tillige 
var  han  Medlem  af  Besigtigelseskommissionen  ved  Munderings- 
depotet. Han  døde  i  sin  Fødeby  27.  Maj  1893.  —  Allerede  som 
Dreng  røbede  S.  betydelig  musikalsk  Begavelse  og  fik  rig  Lejlig- 
hed til  at  øve  den  i  sine  Forældres  Hus:  han  fik  Undervisning 
i  Pianoforte-  og  Violoncelspil  og  lærte  Theori  hos  J.  C.  Gebauer. 
Han  har  skrevet  nogle  Sange,  men  navnlig  en  stor  Mængde  Kam- 
mermusik: en  Nonet,  3  Septetter,  5  Strygekvintetter,  4  Klaverkvin- 
tetter, II  Strygekvartetter,  en  Kvartet  for  3  Strygeinstrumenter  og 
Obo,  en  Klaverkvartet,  10  Klavertrioer  og  26  Sonater,  de  fleste 
med  Violoncel.  Flere  af  disse  Værker  ere  spillede  oflfentlig  her 
hjemme  og  i  Tyskland,  en  Trio  i  A-Dur  1865  i  den  kjøbenhavnske 
Musikforening;  nogle  ere  trykte  som  Manuskript  i  Kjøbenhavn,  et 
Par  i  Hamborg.  I  Aarenes  Løb  tilegnede  S.  sig  megen  Indsigt  i 
Benyttelsen  af  de  musikalske  Midler.  For  vor  Militærmusik  havde 
han  levende  Interesse,  og  lige  Dagen  før  hans  Død  indsendtes  til 
Krigsministeriet  et  Skrift  om  Kammertonen,  som  han  længe  havde 
haft  under  Arbejde.  —  S.  ægtede  17.  Dec.  1863  Amelie  Frederikke 
Charlotte  Lesser  (f.  1844),  Datter  af  Kapitajn  Carl  Aug.  L. 

Schyttc,  Musiklex.     Nationaltid.  31.  Maj   1893.     Militærtid.  15.  Juni  1893. 

E.  Gigas. 

Siegtimfeldt,  Herman  Carl,  f.  1833,  Maler.  Han  er  Søn  af 
Landmand  Heinrich  Anton  S.  og  Maren  Cathrine  f.  Schou  og  født 
i  Esbønderup  nær  Esrom  18.  Sept.  1833.  11  Aar  gammel  blev  han 
optagen  paa  Kunstakademiet;  lidt  senere  tog  Maleren  N.  Simonsen 
sig  af  ham,  og  af  ham  blev  han  undervist,  samtidig  med  at  han 
gik   Haandværkslæren   igjennem.      Den  mindre  Sølvmedaille  vandt 

han  i  en  Alder  af  kun  17  Aar,  men  opnaaede  aldrig  den  større; 
hans  Kaar  vare  saa  knappe,  at  det  var  ham  umuligt  at  afse  Tid 
nok  til  at  øve  sig  i  at  male  efter  nøgen  Model,  og  efter  at  han 
var  bleven  Svend,  maatte  han  ernære  sig  ved  det  grovesre  Haand- 
værksarbejde.  Lidt  Penge  lykkedes  det  ham  dog  at  spare  sammen, 
saa  han  i  Vinteren  1854 — 55  kunde  ofre  sig  helt  til  kunstnerisk 
Virksomhed  og  faa  et  Maleri  færdigt,  «En  Dreng  ved  et  Bord 
med  en  Kop  Kaflfe»,  der  blev  solgt  til  Kunstforeningen,  som  ogsaa 
i  de  følgende  Aar  erhvervede  flere  af  hans  Arbejder.  I  det  store 
Publikum  vakte  S.  dog  endnu  en  Tid  lang  kun  ringe  Opmærksom- 
hed, skjønt  hans  Genrebilleder  vare  baade  smagftildt  og  naturlig 
komponerede,  nydelig  formede  og  tiltalende  i  Farven  og  ved  deres 
omhyggelige  Foredrag,  medens  hans  Portrætter  udmærkede  sig  saa 
vel  ved  formel  Lighed  som  ved  fin  Opfattelse;  ogsaa  de  Land- 
skabsbilleder, han  i  Aarene  1857 — 60  malede  ved  Siden  af  sine 
Figurstudier,  indtage  en  smuk  Plads  i  Tidens  kunstneriske  Pro- 
duktion. 

Vedblivende  maatte  han  da  leve  under  trykkende  Forhold, 
og  i  1860  fik  han  det  haardeste  Stød,  Livet  endnu  havde  budt 
ham:  paa  en  Rejse  i  Sverige  kom  han  til  Skade  med  sin 
højre  Arm,  og  i  flere  Aar  vare  Udsigterne  til,  at  den  helt  skulde 
komme  sig,  saa  ringe,  at  han,  hvorvel  han  med  Opbydelsen  af  al 
sin  Energi  af  og  til  fik  et  Billede  færdigt,  dog  maatte  prove  at 
forsone  sig  med  Tanken  om  helt  at  opgive  Kunsten.  I  1863  havde 
han  den  Opmuntring,  at  Akademiet,  efter  at  han  havde  udstillet 
og  solgt  til  Kunstforeningen  det  indtagende  Maleri  «En  Sømand 
bringer  Efterretninger  om  en  afdød »  samt  udført  flere  ypperlige 
Interiører  med  Figurer,  tilkjendte  ham  Rejsestipendium,  med  hvilket 
han  i  2  Aar  studerede  i  Belgien,  Frankrig  og  Italien;  blandt  Frug- 
terne af  hans  Ophold  der  bør  nævnes  «2  romerske  Bønder  i  en 
Kirke»,  udstillet  1866.  Men  saa  kom  der  en  ny  Ulykke:  paa 
Grund  af  Betændelse  i  højre  Haands  Tommelfinger  maatte  denne 
amputeres,  og  efter  længere  Tids  delvise  Uvirksomhed  bestemte 
han  sig  til  at  opgive  Kunsten  og,  i  1872,  tage  mod  en  Plads 
som  Skriver  paa  Østifternes  Sindssygeanstalt.  3  Aar  efter  viste 
der  sig  dog  saa  god  Bedring,  at  S.  turde  ombytte  Pennen  med 
Penselen;  1877  aflagde  han  ved  forskjellige  Arbejder  Vidnesbyrd 
om,  at  han  nu  efter  at  have  gjennemgaaet  de  tunge  Aar  var  kraf- 
tigere i  sin  Kunst  end  nogen  Sinde.  Her  bor  særlig  nævnes  Bille- 
det af  Provst  Taaffe.      1880  blev  S.  kaldet  til  Medlem   af  Akade- 

miet.  Paa  Bestilling  af  Udstillingskomiteen  udførte  han  Portrætter 
af  Malerne  Heinrich  Hansen  og  Kyhn  samt  af  Medaillør  H.  Con- 
radsen. Ved  denne  Tid  og  senere  har  S.  udført  forskjellige,  til 
Dels  genreagtige  Portrætbilleder,  saaledes  det  i  1879  udstillede  «En 
Dame  ved  sit  Skrivebord«,  der  udmærker  sig  ved  en  helt  Ver- 
mehrensk  Delikatesse  i  Udførelsen,  ikke  mindre  end  ved  dyb  og 
klar  Opfattelse  og  sjælden  Sikkerhed  i  Opbygningen. 

S.  Muller,  Nyere  dansk  Malerkunst.     Weilbach,  Nyt  Kunstnerlex. 

Sigurd  Muller, 

Siemonsen,  Lorenz,  1800 — 72,  Præst,  Søn  af  Møller  Marx 
Detlef  S.  og  Ingeborg  Christine  f.  Jensen,  er  født  i  Flensborg  20. 
.\vg.  1800.  Fra  sin  Fødebys  Skole  gik  han  18 18  til  Kiels  Univer- 
sitet og  siden  til  Berlin,  og  1823  tog  han  theologisk  Embedsexamen 
paa  Gottorp.  1827  blev  han  Kapellan  pro  persona  ved  Frederiks 
tyske  Kirke  paa  Christianshavn,  ved  hvis  Friskole  han  forinden 
var  bleven  Kateket,  og  hvor  han  1829 — 3'  tillige  var  konstit. 
Sognepræst.  Han  var  paavirket  af  Harms  og  Twesten,  og  i  Kjo- 
benhavn  h61dt  han  gudelige  Forsamlinger  i  sin  Skole  sammen  med 
en  Kieler-Student  Harmsen.  Han  sluttede  sig  til  J.  C.  Lindberg, 
og  ved  dennes  Forsamlinger  holdt  han  en  Række  Prædikener 
om,  hvor  pinhge  Præstens  Forretninger  vare,  fordi  Folket  var  af- 
faldet fra  Troen;  af  denne  Grund  søgte  han  ogsaa  1831  om,  at 
hans  Konstitution  som  Sognepræst  maatte  blive  taget  tilbage.  S.  A. 
androge  Lindberg  og  hans  Tilhængere  om  at  maatte  oprette  en  fri 
dansk- ty  sk  Menighed  med  Grundtvig  og  S.  som  Præster.  1836  ud- 
nævntes han,  man  mente  ved  Caroline  Amalies  Gunst,  til  Sogne- 
præst i  Husby  i  Angel.  Her  var  han  en  nidkjær  og  godgjørende 
Præst,  men  blev  indviklet  i  den  slesvig-holstenske  Bevægelse,  og 
da  de  danske  Tropper  1850  kom  til  Husby,  flygtede  han,  hvorfor 
han  s.  A.  afsattes.  Han  blev  gjenindsat  1864  af  den  nye  Rege- 
ring, men  entledigedes  1866  og  døde  17.  Dec.  1872  i  Flensborg.  — 
Han  var  gift  med  Elise  Sophie  Frederikke  f.  Gøricke,  Datter  af 
Sognepræst  ved  Frederikskirken  C.  G.  W.  G. 

Erslew,  Forf.  Lex.      Kirkehist.  Saml.  4.  R.  III,  227  f.  L.  Koch. 

Siesby,  Gottlieb,  1803—84,  Bladredaktør,  blev  født  4.  Maj 
1803  i  Kjøbenhavn  og  var  Søn  af  den  jødiske  Slagter  Isaschar 
Meyer  (f.  1765  f  1825)  og  Liebe  f.  Eichel  (f.  1765  f  ^852).  Sit 
Efternavn  fik  han  og  hans  Brødre  af  M.  L.  Nathanson,  da  de  kom 
i   den  jødiske  Friskole.      Der  var  tarvelige   Kaar  i   Hjemmet,   og 

som  yngste  Søn  blev  han,  efter  at  have  gaaet  Skolen  igjennem, 
sat  i  Skomagerlære.  1826  nedsatte  han  sig  som  Mester.  Allerede 
som  Dreng  havde  han  skrevet  Vers,  og  1825  udgav  han  en  Sam- 
ling « Lyriske  Forsøg*.  1834  blev  et  Syngestykke  af  ham,  « Robin- 
son»,  med  Musik  af  N.  P.  Jensen  (VIII,  424)  opført,  men  gjorde 
kun  liden  Lykke.  S.  blev  stærkt  greben  af  Frihedsrøret  efter  1830, 
var  Medlem  af  « Læseforeningen*  (fra  1835)  og  skrev  mange  poli- 
tiske Digte  og  Sange,  bl.  a.  til  Majfester  og  lignende  Lejligheder. 
De  optoges  til  Dels  i  Cl.  Rosenhoflfs  «Den  frisindede*  og  samledes 
senere  i  «Poetisk-politisk  Nytaarsgave»  (1839)  og  dens  Fortsættelser 
(1840  og  1843).  Fremdeles  skrev  han  Theater-  og  Musikanmeldelser 
i  « Kjøbenhavns  Morgenblad*,  blev  selv  Redaktør  heraf  1839 — 40 
og  senere  af  « Folkevennen,  en  Tidende  for  Borgere  og  borgerlig- 
sindede* 1840 — 41;  samtidig  udgav  han  et  belletristisk  Maaneds- 
blad:  « Salonen*  (3  Bd.).  Omtr.  1840  opgav  han  sit  Haandværk  for 
at  hengive  sig  alene  til  litterære  Sysler.  1847  blev  han  Medarbejder 
af  « Flyveposten*.  Det  var  J.  Davidsen  (IV,  221),  der  fik  ham 
knyttet  hertil  for  at  lægge  et  Baand  paa  Ed.  Meyer,  og  ved  sin 
værdige  Ro  øvede  S.  ogsaa  stor  Indflydelse  paa  denne. 

I  Efteraaret  1852  fik  S.  og  Davidsen  Midler  til  selv  at  kjøbe 
•  Flyveposten*,  som  nu  blev  et  ret  konservativt  Blad  for  den  lavere 
Middelstand,  forsvarende  Smaafolks  Tarv  —  stundum  ogsaa  deres 
Fordomme  —  og  hævdende  bl.  a.  Lavsvæsenet  imod  Næringsfri- 
heden. Det  var  desuden  helstatligt  og  talte  blandt  sine  jævnlige 
Medarbejdere  J.  C.  Fischer  og  P.  Hjort.  S.  skrev  kun  sjælden 
politiske  Artikler  og  nøjedes  med  at  være  det  kritiserende  og 
modererende  Led  i  Redaktionen,  hvorhos  han  vedblev  at  anmelde 
Theater,  Musik  og  Kunst,  et  Hverv,  han  udførte  med  Smag  og 
Indsigt.  Dog  blev  han  stærkt  angreben  af  de  unge  Akademikere, 
der  end  ikke  forsmaaede  at  spotte  ham  for  hans  tidligere  Haand- 
værk, ligesom  han  i  Vittighedsbladene  stadig  afbildedes  med  en 
Støvle  paa  Hovedet.  Endnu  1859  var  « Flyveposten*  det  mest  ud- 
bredte Blad  i  Kjøbenhavn  næst  efter  « Berlingske  Tidende*;  men 
i  de  følgende  Aar  gik  det  stærkt  tilbage,  og  1862  maatte  begge 
Redaktører  opgive  deres  .  Bo ,  hvorved  S.s  opsparede  Formue  gik 
tabt.  Bladet  kunde  de  dog  kjøbe  tilbage,  men  1865  skilte  David- 
sen sig  fra,  og  med  Helstatens  Ophør  havde  det  tabt  sit  naturlige 
Grundlag;  i  Marts  1870  gik  det  helt  ind.  I  sine  sidste  Aar  maatte 
S.  derfor  leve  med  største  Nøjsomhed,  men  han  bar  sine  tarvelige 
Kaar   med  Ro   og  Værdighed.      Et  Udvalg   af  sine  Digte  samlede 

han  1871  under  Titelen  «Ved  Tid  og  Lejlighed*;  det  indeholder 
mange  Kantater  og  Sørgedigte,  men  ogsaa  Lejlighedssange  af  lettere 
Art.  Man  kan  vel  ikke  frikjende  hans  Digtning  for  en  vis  Senti- 
mentalitet, men  Chr.  Winther  har  dog  valgt  et  af  hans  ældste 
Digte  til  at  aabne  Samlingen   « Dansk  Lyrik*   (1865). 

S.  døde  28.  Nov.  1884.  Han  havde  15.  Maj  1827  ægtet  Eva 
Bendixen  (f.  29.  Nov,  1790  f  24.  Maj   1877). 

Erslew,  Forf.  Lex.    Søndagsposten   1889,  Nr.  279.    Nutiden  7.  Dec.  1884. 

Emil  Elberling, 

Siesbye,  Oskar,  f.  1833,  Filolog,  er  Søn  af  praktiserende 
Læge  i  Æbeltoft  Wolf  Isaschar  S.  (f  i  Kjøbenhavn  1840,  Broder 
til  forud  nævnte  Gottlieb  S.)  og  Esther  f.  Wallich.  Han  blev  født 
i  Æbeltoft  19.  Juli  1833  og  kom  efter  Faderens  Død  1841  til  Kjø- 
benhavn, hvor  han  fik  en  Friplads  i  det  v.  Westenske  Institut. 
Her  fra  dimitteredes  han  1849  og  fik  sin  Examen  artium  med  Ud- 
mærkelse, tog  derpaa  i  1850  den  filologisk-filosofiske  Examen,  stu- 
derede saa  Filologi  og  underkastede  sig  1856  den  filologisk-histo- 
riske  Skoleembedsexamen.  1853  begyndte  han  at  virke  som  Lærer 
i  Latin  og  Græsk  ved  det  v.  Westenske  Institut  og  vedblev  der- 
med, indtil  denne  Skole  nedlagdes  1893.  Ved  kongl.  Resolution 
overdroges  det  ham  187 1  ved  Universitetet  at  holde  sproglige  og 
exegetiske  Øvelser  og  Forelæsninger  i  klassisk  Filologi  for  3  Aar, 
og  Beskikkelsen  blev  forlænget  for  de  2  følgende  Universitetsaar; 
men  da  der  i  1876  blev  Tale  om  at  oprette  en  Post  for  en  extra- 
ordinær  Docent,  som  ogsaa  skulde  foredrage  de  historiske  Bidisci- 
pliner,  vilde  han  ikke  modtage  den.  1876  udnævntes  han  til  Æres- 
doktor i  Filosofien.  Efter  at  han  i  flere  af  de  mellemliggende  Se- 
mestre havde  holdt  Øvelser  som  Privatdocent,  fik  han  fi-a  Foraars- 
semestret  1882  paa  ny  overdraget  den  samme  Virksomhed  ved 
Universitetet  som  tidligere  og  har  siden  virket  i  denne  Stilling 
som  en  af  de  studerende  meget  afholdt  Lærer. 

S.  har  ikke  selv  udgivet  meget,  væsentlig  kun  nogle  faa 
grammatiske  og  semasiologiske  Smaaafhandlinger  (i  « Filologisk  Tids- 
skrift*, « Dania »,  «Opuscula  philologica  ad  Madvigium  missa»,  « Fest- 
skrift til  J.  L.  Ussing»);  men  hans  omhyggelige  og  omfattende  sprog- 
lige Iagttagelser  have  sat  ham  i  Stand  til  at  yde  andre,  som  have 
givet  sig  af  med  Arbejder  særlig  paa  den  klassiske  og  den  danske 
Filologis  Omraade,  betydelig  Hjælp,  og  han  har  altid  vist  stor 
Beredvillighed   til   at   lade   dem,    der   ønskede   det,    nyde   godt   al 

hans  rige  Samlinger.  Der  er  i  den  sidste  Menneskealder  ikke  ud- 
kommet ret  mange  filologiske  Arbejder  paa  det  nævnte  Omraade 
her  i  Landet,  uden  at  han,  tit  under  den  beskedne  Titel  af  Med- 
hjælper ved  Korrekturlæsningen,  har  givet  værdifulde  Bidrag  til  dem. 
Hundrup,  Biogr.  Efterr.  om  philol.  Kandidater  (1875)  S.  35.  Universitets- 
progr.  til  Reformationsfesten   1876.  J/",  CL  Gertz. 

Sievers,  s.  Sivers. 

Sievertz,  Gerhard,  1681 — 1717,  Søofficer.  S.s  Forældre  ere 
ubekjendte;  han  blev  Lærling  1700  og  var  da  udkommanderet  med 
Orlogsskibet  <. Nældebladet*,  der  hentede  Mandskab  fra  Norge  og 
senere  indlemmedes  i  U.  C.  Gyldenløves  Flaade;  1703 — 6  gik  han 
i  engelsk  Orlogstjeneste  og  deltog  1704  i  den  engelske  Flaades 
Angreb  paa  Barcellona;  1708  blev  han  Underlieutenant  i  den  dan- 
ske Marine.  S.  A.  giftede  han  sig  med  Elisabeth  Bewen  (f.  1686 
f  7.  Marts  1769).  Det  paafølgende  Aar  avancerede  han  til  Pre- 
mierlieutenant,  1710  til  Kapitajnlieutenant  og  1711  til  Kapitajn;  1710 
og  II  var  han  Chef  for  Fregatten  « Lossen«  og  erobrede  med 
denne  en  svensk  Fregat  « Sophie »  i  Nordsøen,  17 12  førte  han  Linje- 
skibet « Tumleren*,  der  blokerede  Wismar,  Aaret  efter  Fregatten 
«Raa»,  som  deltog  i  Tønnings  Indeslutning;  han  optraadte  ved 
denne  Lejlighed  noget  hensynsløst  over  for  en  Del  hollandske 
Koffardimænd  og  stilledes  for  en  Krigsret,  dog  uden  at  blive 
straffet.  17 15  deltog  han  som  Chef  for  «Raa»  i  Admiral  Gabels 
Sejer  over  den  yngre  Wachtmeister  i  Slaget  paa  Kolberg  Red; 
17 16  var  han  som  Chef  for  Orlogsskibet  «Fyn»  underlagt  admiral 
Gabel  ved  de  norske  Kyster,  men  overgik  i  Nov.  til  Tordenskjolds 
Eskadre.  Under  denne  deltog  han  i  Maj  17 17  i  det  bekjendte 
mislykkede  Angreb  paa  Gøteborg,  hvor  han  d.  14.  faldt.  I  sin 
Rapport  over  Slaget  roser  Tordenskjold  ham  for  hans  Tapperhed 
og  gode  Forhold  ved  den  nævnte  Lejlighed.  C,  Wiih. 

Sievertz,  Peter  August,  — 17 17,  Præst,  blev  født  i  Oldens- 
wort  i  Ejdersted,  hvor  hans  Fader,  Mag.  Jacob  S.  (f  1670),  var 
Præst;  Moderen  hed  Dorothea  Schwenck  (f  1707).  Han  studerede 
i  Kiel,  hvor  han  1688  disputerede.  1698  blev  han  Diakon  i  Tøn- 
ning, og  allerede  Aaret  efter  rykkede  han  op  til  Sognepræst  samme- 
steds. I  hans  Embedstid  hjemsøgtes  Tønning  gjentagne  Gange  af 
Krigens  Uroligheder,  først  1700  ved  de  danskes  Bombardement,  da 
Kirken  næsten  blev  forvandlet  til  en  Ruin,   og  1713,   da  Stenbock 


Digitized  by  VjOOQ  IC 


Sievertn,  Pet.  Aug.  cy^ 

kastede  sig  her  ind  med  hele  sin  Hær.  I  disse  strænge  Tider 
stilledes  der  store  Krav  til  Byens  Præst;  men  S.  va^:  en  nidkjær 
Sjælesørger,  der  ikke  svigtede  sin  Menighed  i  Nøden.  Han  døde 
i6.  Febr.  1717.  Af  ham  haves  flere  dygtige  kateketiske  Skrifter, 
bl.  a.  en  «Passionskatekismus»  (1699  og  1709);  tillige  har  han 
(anonymt)  udgivet  en  Parafrase  af  Davids  Salmer:  «Die  wohlklin- 
gend  Harfe  Davids*  (Hamb.  171 1).  Da  Kirken  i  Tønning  1703 
paa  ny  var  bleven  taget  i  Brug  efter  Bombardementet,  udgav  han 
sin  Indvielsestale,  «Jesu  sonderbarer  Predigtstuhl »  (Slesvig  1706), 
og  tilføjede  Efterretninger  om  Præsterne  i  Byen  fra  1562  til  Da- 
tiden. 

Moller,  Cimbria  lit.  1.  Voss,  Nachrichten  von  den  Propsten  u.  Predigcm 
in  Eiderstedt  (1853)  S.  35.  42.  A.Jantzen, 

Sigbrit  (Villumsdatter),  — 1523 — ,  Christian  ll's  Raadgiverske. 
Om  denne  mærkelige  Kvindes  Forhistorie  véd  man  i  Virkeligheden 
ikke  andet,  end  at  hun  var  fra  Amsterdam,  at  hendes  Fader  hed 
Villum,  og  at  hun  havde  været  gift  med  en  Mand  ved  Navn  Nico- 
laus; at  hun  var  af  borgerlig  Stand,  viser  hendes  Bomærke.  I 
Smædedigte  om  Christian  II  og  i  lignende  Kilder  siges,  at  hun 
havde  været  Høkerske  i  Amsterdam,  men  senere  flyttede  til  Bergen, 
hvor  hun  ernærede  sig  paa  lignende  Maade.  Efter  at  hun  havde 
prisgivet  sin  Datter  Dyveke  (IV,  387)  til  Kongens  Gunst,  fik  hun 
en  forbavsende  Indflydelse  paa  ham.  Han  tog  hende  og  Datteren 
med  sig  til  Oslo,  hvor  han  lod  bygge  et  eget  Hus  til  hende,  hvis 
Plads  endnu  vises;  senere  fulgte  hun  med  til  Kjøbenhavn,  hvor 
der  dog  først  anvistes  hende  og  Datteren  Bolig  paa  Hvidøre  Kongs- 
gaard  ved  Skovshoved;  senere  kjøbte  Kongen  til  dem  den  be- 
kjendte  Gaard  paa  Hjørnet  af  Helliggejststræde  (Niels  Hemming- 
sens Gade)  og  Amagertorv.  Allerede  i  Norge  havde  S.  vistnok 
haft  stor  Indflydelse;  hendes  Broder  Herman  Villumsen  (Hund), 
der  førte  et  Slags  adeligt  Vaaben,  blev  nogle  Aar  Høvedsmand  paa 
Bergenhus  og  indtog  senere  en  anset  Stilling  i  Amsterdam,  hvor 
han  endogsaa  en  Tid  lang  synes  at  have  været  Borgmester;  en 
anden  Broder  er  rimeligvis  den  Dionysius  Villumsen,  der  ved  hendes 
Hjælp  blev  Apotheker  i  Kjøbenhavn. 

Af  Ydre  var  S.  hæslig,  med  nedhængende  Kjæber,  men  med 
et  Par  spillende  Øjne,  der  vidnede  om  hendes  ualmindelige  Klog- 
skab. Hun  havde  store  Indsigter  i  Handels- 'og  Toldforhold,  saa 
at  Kongen  endogsaa   til  sidst  (o.  15 16)  gav  hende  Overledelsen  af 

Øresundstolden    og    i    det    hele    lagde    hele   Toldvæsenets   Styrelse 
under  hende*    Navnlig  efter  Dyvekes  Død,  hvori  hun  saa  et  aftalt 
Spil  mellem  det  nederlandske  Hof  og  det  danske  Aristokrati,   steg 
hendes  Indflydelse  i  stedse  højere  Grad.      Hun  blev   en  Personlig- 
hed,   som   alle   maatte   tage    Hensyn    til;    selv   Konger   og    Fyrster 
skreve   til  hende.      Hun   blev  Sjælen   i   hele  Kongens  Indenrigssty- 
relse.     Om   hende   samledes   et   demokratisk    Parti,    der   traadte    i 
stadig  Modsætning  til   Rigsraadet,   som   næsten  mistede   al  Indfly- 
delse.    Fremhævelsen  af  Borgerstanden  som  Statens  vigtigste  Stand 
var  Midtpunktet  i   hendes   Politik.      Derfor  søgte   hun    at   fremme 
Handel   og   Vandel;    fra   de    hollandske    Stæder   var   hun   vant    til 
Orden  og  Renlighed;  dette  skulde  ogsaa  gjennemføres  i  de  danske 
Kjøbstæder,   selv  med   stærk  Indgriben   i  Borgernes  personlige  Fri- 
hed.    Havde  hun  indskrænket  sig  hertil,   siger  en  af  hendes  Fjen- 
der,  var  hun   bleven  til   stor  Gavn   for  de   danske  Stæder.      Men 
hendes  plumpe  Væsen,  hvis  buldrende  Ordflom  og  bidende  Skjælds- 
ord    bedre    passede    for   Gadesælgersken    end    for   Kongens    Raad- 
giverinde,   og  som   for  øvrigt  ofte  gik  ud  over  ham  selv,   bidrog 
end  mere  til  at  skaffe  hende  mange  Fjender,    navnlig  blandt  Ade- 
len,  der  frygtede  hendes  hvasse  Tunge   og   tilskrev  hendes  Indfly- 
delse alt  det  onde,   som  Kongen  lod  sig  henrive  til.      Men   ogsaa 
blandt  de  lavere   Stænder  havde   hun   mange  Fjender.      Man   gav 
hende  Skylden   for   de  høje   og  trykkende  Accisepaalæg  og   store 
Skatter,   som   Kongen    maatte   udskrive.      At   en   Del   Bønder   paa 
Amager  maatte  fortrække   for  at  give  Plads   for  hollandske  Have- 
dyrkere, satte  meget  ondt  Blod. 

Hvad  der  upaatvivlelig  skaffede  S.  endnu  større  Indflydelse 
hos  Kongen,  var  hendes  Lægekyndighed  og  store  Indsigt  i  Alkymi. 
Hun  hørte  nemlig  til  den  Retning  inden  for  Humanismens  Tids- 
alder, der  fandt  sin  fyldigste  og  mest  banebrydende  Repræsentant 
i  Theophrastus  Paracelsus.  Denne  Mand  var  selv  som  Feltskær 
med  paa  Toget  til  Sverige  (formodentlig  1520)  og  omtaler  selv, 
hvorledes  han  af  en  fornem  Kvinde  fik  en  Saardrik,  der  skaffede 
mange  Helbredelse,  og  denne  Kvinde  kan  næppe  være  nogen 
anden  end  S.  Den  nye  Retning  søgte  ved  hemmelige  Lægemidler 
(Arcana)  at  bibringe  Sundhed  og  at  finde  en  Livselixir  eller  et 
metallisk  Lægemiddel  (de  vises  Sten),  der  kunde  overvinde  al  Syg- 
dom. Til  samme  Retning  hørte  vistnok  ogsaa  den  berygtede  Dide- 
rik Slagheck,  der  ogsaa  var  begyndt  som  «Barbér»,  og  som  ved 
sin  Slægtning  eller  Veninde  S. s  Hjælp  steg  til  Ærkebiskop  i  Lund. 

Denne  Retning  inden  for  Naturvidenskaben  opfattede  Natur  og 
Aand  som  uopløselig  forbundne.  Ved  «Sympathi»  og  «Imagina- 
tion»  (c Fantasi*)  troede  man  at  kunne  virke  uden  Hensyn  til  Af- 
stand. Naar  derfor  S.  ytrede,  at  naar  hun  kun  havde  Kongen 
inden  for  lo  Miles  Afstand,  maatte  han  gjøre  alt,  hvad  hun  vilde, 
saa  har  hun  selv  troet  paa  denne  sin  Magt  i  Følge  Naturens 
hemmelige  Kræfter.  Men  Folk  ansaa  og  maatte  i  Følge  Tidens 
aandelige  Standpunkt  anse  dette  for  Hexeri.  Mange  Rygter  ud- 
bredtes om  de  hemmelighedsfulde  Glas  og  Krukker,  der  stode  op- 
stillede i  S.s  Værelse,  og  hvori  man  troede  at  hun  havde  gjemt 
«en  ond  Aand».  Da  Kongens  hele  Regeringssystem  brast,  væl- 
tede Forbitrelsen  i  fuldt  Maal  ud  over  hende.  Drukne  Soldater 
kastede  en  Gang  hende,  «der  havde  forgjort  Kongen*,  i  Peblinge- 
søen, saa  hun  nær  var  omkommet,  og  for  at  redde  hende  mod 
Kjøbenhavns  Borgeres  Mishandlinger  maatte  Kongen  ved  sin  Af- 
rejse (1523)  lade  hende  bære  om  Bord  i  en  Kiste.  Hendes  i  Dan- 
mark efterladte  Gravsten  lod  Torben  Oxes  Fætter  Knud  Pedersen 
Gyldenstjeme  opstille  paa  sin  Gaard  Tim  til  Besudling  og  For- 
haanelse. 

I  Nederlandene  maatte  S.  holde  sig  skjult  af  Frygt  for  Rege- 
ringens Efterstræbelser;  en  Tid  lang  havde  hun  Tilhold  i  den  mod 
den  nederlandske  Regering  fjendtligsindede  Hertug  Carl  af  Gel- 
derns  Land;  senere  træffes  hun  forklædt  som  Nonne  i  Stiftet 
Utrecht.  Saa  længe  der  var  Tale  om  Kongens  Restitution,  for- 
langte de  ham  venligsindede  Regeringer,  at  han  skulde  opgive  al 
Forbindelse  med  den  «onde  gamle  Kvinde*.  Of!icielt  maatte  han 
gjøre  det,  men  hemmelig  stod  han  endnu  af  og  til  i  Forbindelse 
med  hende  og  skaffede  fra  hende  hemmeligt  Lægemidler  til  sin 
syge  Søster,  Kurfyrstinde  Elisabeth  af  Brandenborg.  Endnu  i  Maj 
1531  har  en  hollandsk  Statsmand  optegnet,  at  han  da  i  Gent  havde 
truffet  S.     Derpaa  forsvinder  ethvert  Spor  af  hende. 

Allen,  De  rebus  Chr.  II  exulis  S.  44  fT.  Allen,  Breve  og  Aktst.  t.  Chr. 
ll's  og  Fred.  l's  Hist.  I,  344  f.  Allen,  De  tre  nord  Rigers  Hist.  II  og  III. 
Aarb.  f.  nord.  Oldkynd.   1879.  A.  Heise, 

Sigrid  Storraade,  — o.  1000 — ,  Dronning,  var  en  Datter  af 
den  mægtige  og  rige  Bonde  og  Viking  Skaagul-Toste  i  Gotaland, 
efter  hvem  hun  arvede  mange  Ejendomme.  S.  ægtede  den  svenske 
Konge  Erik  Sejersæl,  med  hvem  hun  havde  Sønnen  Olaf  (Skot- 
konge) og  Datteren  Holmfrid,  der  blev  gift  med  Hakon  Jarls  Son 
Svend.      Efter  at  være  skilt  fra  Erik  drog  hun  til  sine  Besiddelser 

i  Gøtaland  og  havde  her  mange  Bejlere,  saaledes  den  norske 
Konge  Harald  Grænske  og  en  russisk  Konge  Vsevolod,  men  hun 
lod  begge  indebrænde  «for  at  gjøre  Smaakonger  lede  af  at  fri  til 
hende ».  Et  Giftermaal  med  Olaf  Tryggvason  blev  aftalt,  men  da 
han  forlangte,  at  hun  skulde  antage  Kristendommen,  afslog  hun  at 
forlade  sine  Fædres  Tro,  hvorfor  Olaf  haanende  slog  hende  i  An- 
sigtet med  sin  Handske  og  kaldte  hende  en  hedensk  Hund.  S., 
der  paa  Grund  af  sine  højtstræbende  Planer  havde  faaet  Navnet 
Storraade,  ægtede  derpaa  Kong  Svend  Tveskjæg;  hun  havde  med 
ham  Datteren  Estrid  (IV,  603).  S.  ophidsede  sin  Ægtefælle  mod 
den  norske  Konge,  der  desuden  havde  taget  Svends  Søster  Thyre 
til  Ægte  uden  hans  Samtykke.  I  Forening  med  sin  Stifsøn  Kong 
Olaf  overfaldt  Svend  Olaf  Tryggvason  ved  Svold,  og  denne  faldt 
(1000).  Vi  vide  intet  om  S.s  senere  Skæbne  eller  hendes  Dødsaar. 
I  «Kong  Valdemars  Jordebogs  nævnes  endnu  Sigridlef  blandt  den 
danske  Konges  Besiddelser  i  Sverige.    Johannes  C,  H,  R,  Sieensirup. 

Sigrid,  — 1066 — ,  en  uægte  Datter  af  Kong  Svend  Estridsen, 
blev  gift  med  Obotriterfyrsten  Utos  Søn  Godskalk,  der  som  ung 
var  traadt  i  Knud  den  stores  Tjeneste  og  senere  med  Bistand  af 
Svend  Estridsen  vandt  sin  Faders  Rige  og  desuden  Magt  over 
Nabostammer.  Ved  sin  Iver  for  at  udbrede  Kristendommen  skaffede 
Godskalk  sig  Fjender,  og  7.  Juni  1066  udbrød  der  en  Opstand 
af  hedenske  Vender,  under  hvilken  han  og  mangfoldige  gejstlige 
og  verdslige  bleve  myrdede.  S.  faldt  tillige  med  sine  Terner  i 
Oprørernes  Vold  i  Meklenborg;  hun  blev  pisket  og  nøgen  jaget 
ud  af  Landet.  Om  S.s  følgende  Skæbne  vides  intet  med  Sikker- 
hed (se  i  øvrigt  Hist.  Tidsskr.  7.  R.  III,  1940".).  Det  lykkedes 
hendes  Søn  Henrik   senere   at  gjenvinde  sit  Fædrenerige  (o.   iioo). 

Johannes  C,  H.  R.  Sieensirup. 

Sigurd,  — 1030 — ,  Biskop.  Da  Knud  den  store  i  1028  vandt 
Norge  og  satte  sin  Søstersøn  Hakon  til  Jarl,  «gav  han  Jarlen  den 
Hirdbiskop,  som  hed  S.;  han  var  dansk  af  Æt  og  havde  længe 
været  hos  Kong  Knud».  Biskoppen  støttede  ivrig  det  danske 
Parti  i  Norge  og  havde  megen  Del  i  Modstanden  mod  Olaf  den 
hellige,  da  denne  forsøgte  at  vinde  Landet  tilbage,  men  faldt  paa 
Stiklestad  (1030).  Da  i  Løbet  af  den  følgende  Vinter  Folkestem- 
ningen i  det  throndhjemske  vendte  sig,  og  Troen  paa  Olafs  Hellig- 
hed udbredte  sig,  vendte  Hadet  sig  mod  Biskop  S.,  som  da  fandt 

det  raadeligst  at  forlade  Norge  og  drog  til  Kong  Knud  i  England 
(1031).  Denne  Biskop  S.  kjendes  kun  af  Snorre  Sturlason,  og 
nyere  Historikere  have  paa  forskjellig  Maade  forsøgt  at  identificere 
ham  med  samtidige  Biskopper  af  Navnet  Sigfrid. 

Snorre,  Olaf  d.  helliges  Saga«  Kap.  217  fT.  P.  A.  Munch,  Det  norske 
Folks  Hist.  I,  2,  598  fT.  A.  D.  Jørgensen«  Den  nord.  Kirkes  Grundlæggelse, 
Tillæg  S.  97.  A.  Taranger,  Den  angelsaxiske  Kirkes  Indflyd.  paa  den  norske 
S.  176  ff.  Gustav  Storm, 

Sigurdsen,  Find»  1567 — 1627,  Præst,  var  født  18.  Jan.  1567  og 
Søn  af  Sognepræst  Sigurd  Pedersen  i  Trygstad  (Oslo  Stift)  og  Mar- 
grethe Nielsdatter.  Han  var  Søstersøn  af  Oslobispen  Jens  Nielsen 
(XII,  240),  som  under  hans  Skolegang  og  senere  tog  sig  meget  af 
ham,  og  hvis  Ledsager  han  jævnlig  var  paa  Visitatsrejseme.  Alle- 
rede 1594  var  F.  S.  ordineret  Præst,  men  synes  i  lang  Tid  ikke 
at  have  haft  fast  præstelig  Stilling.  Fra  1594 — 97  studerede  han 
udenlands,  og  i  Slutningen  af  1599  begav  han  sig  atter  paa  Rejse. 
I  Rostock,  hvor  han  1600  tog  Magistergraden,  traf  han  sammen 
med  den  unge  Jens  Bielke  til  Østeraat,  der  antog  ham  til  sin  Hov- 
mester. I  dennes  Følge  besøgte  han  flere  tyske  Universiteter,  men 
de  skiltes  i  Leipzig,  hvorfra  F.  S.  begav  sig  til  Prag,  hvor  han 
gjennem  en  derboende  Slægtning  ventede  at  opnaa  Understøttelse 
hos  Jesuiteme,  af  hvis  Lærdomme  han  vistnok  allerede  under  sin 
første  Udenlandsrejse  var  paavirket.  I  Prag  har  han  rimeligvis  op- 
holdt sig,  indtil  han  1602  kom  tilbage  til  Danmark  og  blev  Rek- 
tor ved  Herlufsholms  Skole.  Sine  katholske  Sympathier  maa  han 
have  faaet  Bugt  med,  men  tillod  sig  som  Rektor  et  andet  Kjætteri, 
i  det  han  ved  sin  Skole  indførte  den  reformerte  Kirkes  (saakaldte 
heidelbergske)  Katekismus,  hvorfor  der  senere  klagedes  over,  at 
«en  norsk  Rektor  havde  fordærvet  Ungdommen  paa  Herlufsholm*. 
Efter  knap  2  Aars  Skoletjeneste  opnaaede  han  en  ansehg  Stilling 
i  sit  Fødeland,  i  det  han  1604  udnævntes  til  Sognepræst  i  Tøns- 
^berg  og  af  Kongen  blev  forlenet  med  det  tønsbergske  « Provsti », 
en  Forlening,  som  gav  gode  Indtægter,  men  rigtignok  ogsaa  for- 
pligtede Indehaveren  til  at  bestride  den  lille  Latinskoles  Udgifter 
og  forsørge  de  fattige  i  Hospitalet.  —  F.  S.  døde  1627;  da  hans 
Gravsten  findes  i  Lunds  Domkirke,  maa  han  antages  at  være  død 
under  et  Besøg  i  denne  By.  Hans  Hustru,  Karen  Hjort,  var  Dat- 
ter af  hans  Formand  som  Provst  i  Tønsberg,  Rasmus  H.  (VII,  479). 
Hun  blev  efter  hans  Død  gift  med  Christen  Andersen,  Sognepræst 
i  Hurum. 

Dansk  biogr.  Lex.    XV.  Okt.  1901.  37 


Digitized  by  VjOOQ  IC 


c^8  Sigurdsen,  Find. 

Wad,  Rektorerne  p.  Herlufsholm  S.   15  ff.     Personalhist.  Tidsskr.  3.  R.   I, 
275  f.    Kirkehist.  Saml.  3.  R.  I,  340  ff.  A.  E,  Erichsen, 

Sigurdsson,  Einar,  1539 — 1626,  Salmedigter.  E.  S.,  hvis 
Forældre  vare  Præsten  Sigurflur  Thorsteinsson  og  Gu8nin  Finnboga- 
datter,  fødtes  paa  Gaarden  Hraun  i  Thingø  Syssel  i  det  nordostlige 
Island.  Efter  4  Aars  Skolegang  paa  Holar  præsteviedes  han,  kun 
18  Aar  gammel,  og  ægtede  allerede  næste  Aar  sin  første  Hustru, 
Margrét  Helgadatter;  efter  hendes  Død  giftede  han  sig  med  6lof 
Thorarinsdatter.  Han  fik  en  Mængde  Børn  og  jlevede  i  trange 
Kaar,  da  hans  Søn  af  første  Ægteskab  Oddur  Einarsson  (IV,  478) 
1589  som  nyudnævnt  Biskop  til  Skalholt  vendte  tilbage  til  Island. 
Denne  tog  strax  Faderen  og  hele  hans  Husstand  hjem  til  sig, 
skaffede  ham  næste  Aar  et  Kald  i  sit  eget  Bispedømme  og  for- 
flyttede ham  her  fi-a  1591  til  det  anselige  Præstekald  Heydalir  i 
det  østlige  Island,  hvilket  han  indehavde  til  sin  Død,  15.  Juli  1626. 
E.  S.  syslede  hele  Livet  igjennem  med  opbyggelig  Digtning  og 
regnes  blandt  sin  Tids  bedste  Salmedigtere.  Et  Vidnesbyrd  om 
Samtidens  Paaskjønnelse  afgiver  den  af  Biskop  G.  Thorlaksson  161 2 
udgivne  «Vfenab6k»  (en  Samling  aandelige  Sange),  hvis  første  Af- 
snit næsten  udelukkende  skyldes  E.  S. 

F.  Johannæus,  Hist.  eccles.  Islandiæ  III,  196  f.  J.  Thorkelsson,  Digtningen 
p.  Island  i  15.— 16.  Aarh.  S.  438  ff.  K.  Kaalund, 

Sigurds8on»  J6n,  rSii — 79,  Politiker,  Filolog  og  Historiker. 
J.  S.  fødtes  17.  Juni  181 1  paa  Rafhseyri  i  det  nordvestlige  Island; 
Forældrene  vare  Stedets  Præst  SigurSur  j6nsson  og  Præstedatteren 
Th6rdls  Jensdatter.  Sine  Skolekundskaber  fik  han  ved  Undervis- 
ning i  Hjemmet,  samtidig  med  at  han  deltog  i  det  forefiEildende 
Arbejde,  baade  Landbrug  og  Fiskeri.  Efl^r  1829  at  være  privat 
dimitteret  var  han  et  Aar  ved  Handelen  i  Reykjavik  og  derefter  3 
Aar  Kontorist  hos  Biskop  Steingrlmur  j6nsson  (VIII,  551),  gjennem 
hvis  Arkiv  og  Samlinger  han  fik  et  første  Indblik  i  Islands  Hi- 
storie. 1833  indskreves  han  ved  Kjøbenhavns  Universitet,  viste  ved 
de  forberedende  Examiner  solide  Kundskaber  og  gode  Anlæg  for 
Filologi  og  Historie,  hvilke  Fag  han  med  Iver  kastede  sig  over, 
saaledes  at  navnlig  Islands  Sprog  og  Historie  bleve  Gjenstand  for 
hans  Studier,  men  hindredes  ved  sin  mangesidige  Virksomhed  i  at 
tage  nogen  afsluttende  Examen.  Efter  1835  ^^  ^^^^  knyttet  til  det 
Amamagnæanske  Legat  som   Stipendiar  blev  han   1848  den  Arna- 

magnæanske  Kommissions  Sekretær  og  indehavde  denne  Stilling  til 
sin  Død.  I  øvrigt  levede  han  som  privatiserende  Videnskabsmand 
og  for  sin  politiske  Virksomhed.  Efter  at  der  ved  kongl.  Resolu- 
tion 1845  under  det  kongl.  nordiske  Oldskriftselskab  var  blevet 
oprettet  et  historisk-arkæologisk  Arkiv,  blev  J.  S.  ved  dettes  is- 
landske Afdeling  Arkivsekretær  og  1847  Arkivar,  men  Arkivet  op- 
hævedes igjen  1849;  ^og  forblev  han  knyttet  til  Oldskriftselskabet 
indtil  dettes  Omdannelse  1865. 

1841  foretog  J.  S.  for  det  Arnamagnæanske  Legat  og  det 
kongl.  nordiske  Oldskriftselskab  en  3  Maaneders  Rejse  til  Sverige, 
paa  hvilken  han  med  Bistand  af  den  senere  Præst  Olaflir  Pålsson 
undersøgte  de  oldnordiske  Haandskriftsamlinger  i  Stockholm  og 
Upsala.  1859  sendtes  han  af  Regeringen  i  Forening  med  Professor 
Tscheming  til  Island  for  at  udrydde  det  truende  Faareskab.  1861 
udnævntes  han  til  Medlem  af  den  af  Regeringen  nedsatte  Kommis- 
sion angaaende  Islands  finansielle  Forhold.  Han  havde  Sæde  paa 
Altinget  fra  dettes  første  Sammentræden  1845  og  var  fra  1849  -^1' 
tingets  Formand  undtagen  1859  og  de  enkelte  Samlinger,  hvor  han 
ikke  mødte;  naar  den  samme  Æresbevisning  ikke  blev  ham  til 
Del  185 1  i  den  i  Anledning  af  den  islandske  Forfatningssag  særlig 
sammenkaldte  Forsamling,  skyldtes  det  kun,  at  hans  Parti  ikke 
mente  at  kunne  undvære  ham  som  Deltager  i  Forhandlingerne.  I 
den  grundlovgivende  Rigsforsamling  1848 — 49  deltog  han  som  konge- 
valgt for  Island.  I  det  islandske  litterære  Selskab  («B6kmentaf5e- 
lag>)  virkede  han  fra  1840  og  havde  fra  1851,  da  han  blev  den 
kjøbenhavnske  Afdelings  Formand,  hele  Ledelsen  i  sin  Haand.  Af 
det  til  Støtte  for  hans  politiske  Virksomhed  187 1  stiftede  islandske 
«Folkevenneselskab>  (Thj63vinafjelag)  oppebar  han  i  nogle  Aar 
Understøttelse,  indtil  det  første  lovgivende  Alting  1875  bevilgede 
ham  en  aarlig  Hæderslønning.  J.  S.,  som  1845  havde  ægtet  en 
Slægtning,  Ingibjorg,  Datter  af  Kjøbmand  i  Reykjavik  Einar  J6ns- 
son,  levede  i  et  barnløst  Ægteskab,  med  Kjøbenhavn  som  fast 
Opholdssted.  Her  døde  han  7.  Dec.  1879,  og  faa  Dage  efter 
fulgte  hans  3  Aar  ældre  Hustru  ham  i  Graven.  De  bisattes  i 
Kjøbenhavn,  men  deres  Lig  førtes  næste  Foraar  til  Reykjavik,  hvor 
de  under  stor  Højtidelighed  begravedes  4.  Maj  1880.  I  Følge  de 
afdødes  Bestemmelse  oprettedes  for  største  Delen  af  deres  efter- 
ladte Midler,  som  væsentlig  vare  fremkomne  ved,  at  den  islandske 
Landskasse  1878  for  en  Sum  af  25000  Kr.  havde  afkjøbt  J.  S.  hans 
værdifulde  Samling   af  Haandskrifter  og   trykte  Bøger,   et  o.   8500 

Kr.  stort  Legat,  hvis  Renter  skulle  anvendes  til  Prisbelønning  af 
Skrifter  angaaende  Islands  Historie,  Litteratur,  Lovgivning,  Forfat- 
ning eller  Udvikling. 

J.  S.  er  den  betydeligste  Personlighed  i  Islands  nyere  Historie, 
og  næppe  nogen  har  haft  en  større  Indflydelse  end  han.    Han  har 
været  sine  Landsmænds  Leder  og  politiske  Opdrager,  og  de  Frem- 
skridt  paa   alle   Omraader,    som    det    19.    Aarhundrede   har   været 
Vidne  til  i  Island,  ere  for  en  ikke  ringe  Del  hans  Værk.    En  saa- 
dan  Virksomhed  havde  han  tidlig  stillet  sig  som  Opgave,  og  dette 
Maal   forftilgte  han   til  det  sidste   med  Fasthed  og  Bestemthed,    i 
det  han  som  Indsats  bragte  sin  store  Arbejdskraft,   parlamentarisk 
Evne,    Organisationstalent    og    grundig    Indsigt   i   Islands   Historie. 
Hans    første    offentlige   Optræden    knytter   sig    til   Christian   VHI's 
Tronbestigelse.      Efter   de   raadgivende  Stænders  Oprettelse   under 
Frederik  VI  havde  Islænderne  maattet  lade  sig  nøje  med  enkelte 
kongevalgte    Medlemmer    i    Østifternes    Stænderforsamling,    hvortil 
senere  kom  en  i  Reykjavik  sammentrædende  Embedsmandsforsam- 
ling.     For  den  nye  Konge  udtalte   nu  de  i  Kjøbenhavn  tilstede- 
værende  Islændere   Ønsket   om   forskjellige   Reformer   paa   Island, 
deriblandt  Oprettelsen  af  en  indenlandsk  repræsentativ  Forsamling, 
hvilken    Henvendelse    besvaredes   imødekommende    og    med   Løfte 
om,   at  det  ved  Aarhundredets  Begyndelse  nedlagte  Alting  skulde 
gjenoprettes.     For  at  aabne  Islændernes  Øjne  for  den  rette  Del- 
tagelse i   det  politiske  Liv  og  Gjennemførelsen  af  de  nødvendige 
Reformer  fandt  J.  S.  det  nødvendigt  at  have  et  Presseorgan  til  sin 
Raadighed,  og  han  stiftede  saaledes  Tidsskriftet   «N^  Fjelagsrit>, 
som  udkom  i  30  Aargange  (1841 — 73)   og  ftildstændig  prægedes  af 
hans  personlige  Opfattelse;  man  regner,  at  V«  (o«  200  Ark)  af  det 
samlede  Indhold  skyldes  hans  Pen.     J.  S.  fik  strax  sat  igjennem, 
at  Altinget  fik  Reykjavik  til  Mødested  og  Karakter  af  en  alminde- 
lig (hvert  andet  Aar  sammentrædende)  Stænderforsamling  —  i  Mod- 
sætning til  de  romantiske  Ønsker,  der  oprindelig  havde  gjort  sig  gjæl- 
dende  om  dettes  Henlæggelse  til  Tingvoldene  ved  Øxaraa  (cThing- 
vallai)  og  Tilslutning  til  det  ældre  Alting.    Dernæst  bleve  navnlig 
Skolevæsenet  og  de  utilfredsstillende  Handelsforhold  Gjenstand  for 
hans  Opmærksomhed. 

Efter  at  med  1848  Enevældens  Tid  var  forbi,  traadte  ogsaa 
for  Islands  Vedkommende  Forfatningsspørgsmaalet  i  Forgrunden.  I 
et  Opraab  til  sine  Landsmænd  fremstillede  allerede  nu  J.  S.  væ- 
sentlig de  samme  Grundsætninger  med  Hensyn  til  Forholdet  mel- 

lem  Danmark  og  Island,  som  han  i  den  følgende  Tid  fastholdt. 
De  2  Lande  skulde  være  ligestillede,  Regeringen  i  alle  særlige 
Sager  forlægges  til  Island  med  Ansvar  for  Altinget,  mellem  Island 
og  Danmark  skulde  en  finansiel  Opgjørelse  finde  Sted  og  Island 
derefter  tilskyde  en  passende  Del  til  de  almindelige  Rigsfornøden- 
heder.  Han  mente  nemlig,  støttet  til  en  højst  tvivlsom  Fortolk- 
ning af  de  ældre  Hyldingsakter  (som  af  ham  delvis  forblandedes) 
samt  en  yderlig  doktrinær  Opfattelse  af  den  følgende  Tids  Ud- 
vikhng,  at  Island  retslig  set  egentlig  endnu  var  i  Personalunion 
med  Kongeriget  Danmark,  hvortil  kom  en  stærk  Følelse  af,  at  Is- 
land ved  Nationalitet,  Samfundsforhold  og  afsondret  Beliggenhed 
havde  de  naturlige  Betingelser  for  Selvstyre,  medens  Landets  bri- 
stende Evne  —  under  dets  nuværende  materielle  Vilkaar  og  Folke- 
tal —  til  at  fyldestgjøre  de  Krav,  som  et  selvstændig  organiseret, 
moderne  Statssamfund  stiller,  for  ham  traadte  i  Skygge.  I  Dan- 
mark gik  man  ud  fra,  at  Grundloven  skulde  omfatte  Island,  og  da 
noget  Valg  paa  Grund  af  Tidens  Knaphed  ikke  lod  sig  foretage, 
udnævnte  Kongen  5  herværende  Islændere  til  at  tage  Del  i  den 
grundlovgivende  Rigsforsamling,  men  samtidig  lovedes  det,  at  intet 
skulde  afgjøres  om  Islands  Stilling  i  Riget,  før  Islænderne  i  en 
Forsamling  i  Landet  derover  vare  hørte.  Denne  « Nationalforsam- 
ling* (Thj6dfundur),  som  den  sædvanlig  kaldes  paa  Island,  af- 
holdtes først  185 1,  og  det  fremlagte  Forslag,  som  unægtelig  var 
lidet  tilfredsstillende,  var  i  saa  bestemt  Modstrid  med  Flertallets 
efter  J.  S.s  Opfattelse  formede  Ønsker,  at  det  indstilledes  til  For- 
kastelse, hvad  kun  forhindredes  ved,  at  den  kongl.  Kommissær 
forinden  opløste  Forsamlingen.  Herefter  laa  Forfatningssagen  længe 
i  Dvale,  Oppositionen  ansaa  paa  Grund  af  Opløsningen  ikke  Rege- 
ringens Løfte  for  indfriet  og  forlangte  en  ny  « Nationalforsamling » 
indkaldt.  Regeringen  vilde  kun  forhandle  med  det  sædvanlige  Al- 
ting. Imidlertid  vare  dog  de  følgende  Aar  ikke  spildte.  1854 
gjennemførtes  paa  den  danske  Rigsdag  endelig  den  af  Islænderne 
længe  forlangte  fuldstændige  Frihandel,  der  medførte  et  stort  øko- 
nomisk Opsving,  og  da  denne  Sag  var  udkæmpet,  optog  J.  S.  i 
«N^  Fjelagsrit*  paa  ny  Forfatningssagen  og  særlig  det  finansielle 
Mellemværende  mellem  Danmark  og  Island  til  Drøftelse,  hvorunder 
megen  Uklarhed  svandt,  og  Islands  Krav  alsidig  belystes.  End 
videre  udgav  han  som  et  særligt  Skrift  1855  «0m  Islands  statsret- 
lige Forhold*  rettet  imod  en  s.  A.  som  Universitetsprogram  af 
Professor   J.    E.    Larsen    udgiven    Afhandling    cOm    Islands   hidtil- 

værende  statsretlige  Stilling*.  Afgjort  paa  J.  S.s  Side  stillede  sig 
den  bekjendte  tyske  retslærde,  Professor  K.  Maurer  i  nogle  af 
stærk  politisk  Uvilje  farvede  Indlæg  i  den  tyske  Presse.  J.  S.  har 
Fortjenesten  af  at  have  paavist,  at  de  islandske  Finanser  ikke,  som 
antaget,  udviste  en  Underbalance,  raen  at  dels  Billighedshensyn, 
dels  ligefrem  paatagne  Forpligtelser  over  for  bortsolgt  Krongods 
og  særlige  Fonds  berettigede  til  Udbetalingen  af  Beløb,  som  kunde 
dække  de  aarlige  Udgifter.  I  Spørgsmaalet  om,  hvor  stort  et  Til- 
skud der  ved  en  endelig  Opgj øreise  kunde  tilkomme  Island,  gik 
han  dog  meget  vidt,  ikke  alene  i  Beregningen  af  Vederlag  for 
bortsolgt  Gods  m.  v.,  men  føjede  hertil  Krav  paa  Erstatning  for 
den  ved  200  Aars  Monopolhandel  Island  paaførte  Skade,  hvorved 
han  vistnok  lod  sig  lede  af  Ønsket  om  at  skaffe  Landet  en  saa 
stor  Aarsindtægt,  at  det  kunde  yde  Tilskud  til  Rigets  Fællesudgif- 
ter og  saaledes  i  denne  Henseende  naa  Ligestilling. 

Da  Forfatningssagen  igjen  optoges  til  Forhandling  med  Al- 
tinget, tilbød  Regeringen  først  1865  Finanskontrol  samt  et  rigeligt, 
men  foreløbig  til  et  vist  Aaremaal  begrænset  Tilskud,  men  For- 
slaget forkastedes  ved  J.  S.s  Indflydelse;  derefter  fremlagdes  1867, 
paa  Tilskyndelse  af  den  daværende  Stiftamtmand  H.  Finsen  (V, 
162),  et  overordentlig  imødekommende  Udkast  til  Forfatning  og 
Finansopgjørelse,  hvilket  vel  fik  en  velvilligere  Modtagelse,  men 
dog  ændredes;  endelig  fremlagdes  1869,  efter  at  Rigsdagen  var  be- 
gyndt at  vise  Utaalmodighed  over  Sagens  stadige  Forhaling,  2  sær- 
skilte Lovudkast,  henholdsvis  angaaende  Islands  Stilling  i  Riget  og 
dets  særlige  Anliggender.  Da  ogsaa  disse  Forslag  tilbagevistes, 
forelagdes  det  første  af  de  nævnte  Udkast  for  den  danske  Rigs- 
dag, hvorefter  2.  Jan.  187 1  udkom  «Lov  om  Islands  forfatnings- 
mæssige Stilling  i  Riget »,  i  Følge  hvilken  Island  er  en  uadskillelig 
Del  af  den  danske  Stat  med  særlige  Landsrettigheder,  som  fore- 
løbig hverken  er  repræsenteret  i  Rigsdagen  eller  deltager  i  Ri^- 
lovgivningen,  men  heller  ikke  yder  Bidrag  til  Rigets  almindelige 
Fornødenheder,  hvorhos  Islands  særlige  Anliggender  opregnes,  og 
det  aarlige  Tilskud  til  dets  særlige  Udgifter  fastsættes.  Ved  denne 
Lov  var  i  Realiteten  meget  af,  hvad  J.  S.  havde  kæmpet  for, 
naaet,  men  dens  Vedtagelse  af  den  danske  Rigsdag  var  i  Mod- 
strid med  den  islandske  Oppositions  hidtil  hævdede  Grundsætninger, 
og  den  modtoges  derfor  paa  Island  med  den  største  Uvilje.  1873 
havde  Ophidselsen  naaet  en  betænkelig  Højde,  saaledes  som  det 
navnlig  gav  sig  Udslag  ved  et  umiddelbart  forud  for  Altinget  paa 

det  gamle  Tingsted  afholdt  Folkemøde,  som  stillede  Krav  i  Ret- 
ning af  en  blot  og  jbar  Personalunion.  Dette  gjorde  J.  S.,  som 
hidtil  havde  modsat  sig  enhver  Eftergivenhed,  betænkelig,  han  ind- 
saa  Fordringernes  Uigjennemførlighed  og  frygtede  en  Reaktion;  paa 
det  følgende  Alting  fik  han  sat  igjennem,  at  man  vel  principielt 
fastholdt  Oppositionens  yderliggaaende  Fordringer,  men  under  Hen- 
visning til  den  næste  Aar  forestaaende  Tusendaarsfest  subsidiært 
bad  Kongen  give  en  fri  Forfatning  saa  nær  Flertallets  Ønsker  som 
muligt.  Saaledes  udkom  « Forfatningslov  for  Island »  af  5.  Jan.  1874, 
der  gav  Altinget  lovgivende  Myndighed  i  alle  særlige  Anliggender. 
Om  denne  Lov  ligesom  om  Loven  af  2.  Jan.  187 1  gjælder  det,  at 
den  i  Virkeligheden  kommer  de  af  J.  S.  opstillede  Krav  temmelig 
nær,  og  at  uden  hans  mangeaarige  ihærdige  Virksomhed  sikkert 
ikke  noget  saa  tilfredsstillende  vilde  være  naaet.  De  tilbage- 
staaende  Stridspunkter  ere  væsentlig  af  theoretisk-statsretlig  Natur 
og  med  gjensidig  god  Vilje  næppe  nogen  Hindring  for  Forfatnin- 
gens Brugbarhed.  Men  selvfølgelig  kunde  han  ikke  uden  Bitterhed 
mindes,  at  han  havde  maattet  slaa  af  paa  Idealet  og  tillige  paa, 
hvad  der  efter  hans  bedste  Overbevisning  var  Retsstandpunktet. 
Efter  den  nye  Forfatnings  Indførelse  deltog  han  kun  lidet  i  det 
politiske  Liv;  paa  Altinget  1877  viste  hans  Helbred  sig  synlig 
svækket,  og  1879  nedlagde  han  sit  Mandat.  Han  sidste  politiske 
Artikler  findes  i  det  af  cFolkevenneselskabet«  som  Afløser  af  «N^ 
Fjelagsrit*  udgivne  Tidsskrift  «Andvari». 

J.  S.s  videnskabelige  Virksomhed  vilde  alene  være  nok  til  at 
gjøre  ham  bekjendt,  blandt  den  nordiske  Filologis  Dyrkere  har 
den  sikret  ham  en  anset  Stilling.  Over  for  Oldskrifterne  viser  han 
sig  som  en  fortrinlig  Haandskriftlæser  og  nøjagtig  Udgiver,  med 
klart  Blik  for  Kildernes  Betydning.  Han  har  for  det  kongl.  nor- 
diske Oldskriftselskab  udgivet  «fslendinga  sogur»  I — II  (1843 — ^47), 
omfattende  «lslendingab6k»  og  « Landnåmab6k »  samt  6  særskilte 
Sagaer,  og  i  « Annaler  f  nord.  Oldkyndighed*  1848 — 54  4  Sagaer  med 
Stof  fra  fremmed  Litteratur,  end  videre  for  det  Amamagnæanske 
Legat  navnlig  cSnorra  Edda»  I — II  (med  Undtagelse  af  den  latinske 
Oversættelse),  1848 — 52,  samt  i  3.  Bind  «Skdldatal»  med  Begyndel- 
sen af  den  dertil  hørende  Kommentar.  Hans  Udgaver  udmærke 
sig  ved,  at  de  ældste  og  bedste  Haandskrifter  ere  lagte  til  Grund, 
ved  en  omhyggelig  Variantsamling  (som  dog  maaske  kunde  be- 
grænses noget)  og  ved  udførlig  Haandskriftbeskrivelse.  Ogsaa  ved 
andre  af  Oldskriftselskabets  Foretagender  har  han  medvirket,   ham 

skyldes    saaledes    den    sagkyndige    litterærhistoriske   Indledning    tU 
Sveinb.  Egilssons  «Lexicon  poéticum»,  som  delvis  er  gjengivet  paa 
Dansk   i  Indledningen   til  E.  j6nssons   oldnordiske  Ordbog.      For 
det  Amamagnæanske  Legat  var  han  som  Stipendiar  væsentlig  sys- 
selsat med  Revision  af  Haandskrift-  og  Diplomsamlingen  med  Ud- 
arbejdelsen  af  en  ræsonnerende  Katalog  for  Øje;   Efterretning  om 
disse    Arbejder   vil    man    finde   i    c  Antikvar.   Tidsskrift*    1846 — 51; 
sammesteds    er   offentliggjort   en    Oversigt    over   Udbyttet   af   hans 
Undersøgelser  i  de  svenske  Bibliotheker  1841;    i  Manuskript  haves 
en   af  ham   forfattet  Beskrivelse  over  disse  Samlingers  oldnordiske 
Haandskrifter,   som,   hvad  Stockholms  kongl.   Bibliothek  angaar,    i 
noget  forkortet  Skikkelse  er  udgivet  paa  Svensk  1848  af  A.  I.  Arf- 
vidsson.      Ogsaa    til    andre    videnskabelige    Foretagender    var    han 
knyttet;  saaledes  har  han  betydelig  Andel  i  Forarbejderne  til  cRe- 
gesta  dipl.  hist.  Dan.»   og  til  Registeret  i  « Scriptores  rer.  Dan.>. 
Til  Islands  særiige  Historie  foreligger  et  ypperligt  Materiale  i  det  af 
ham  udgivne  i.  Bind  af  « Diplomatarium  Islandicum*  (1857 — 76)  med 
de  til  de  enkelte  Aktstykker  knyttede  udføriige  Indledninger  samt  i 
forskjellige    Afhandlinger    i    «Safh    til    sogu    Islands*,    særlig    hans 
«Logsc5gumannatal  og   logmanna  å  Islandi»;  af  Betydning   for  Is- 
lands Historie   ere  ogsaa   flere   af  hans  ældre  Artikler  i    «N^  Fje- 
lagsrit».      Saa  vel  Diplomatariet  som  Samlingsværket  «Safn»   hørte 
til   de    mange   vigtige   Foretagender,    han   som    Formand   i    det  is- 
landske litterære  Selskab  fik  fremmet  gjennem  dette,  hvis  Medlems- 
antal  han  efterhaanden   naaede  at  firdoble,   og  for  hvilket  han  fik 
anlagt    en    anselig    Haandskriftsamling ;    blandt    Arbejder,    der    her 
fremkom  under  hans  Ledelse,   kan  fremhæves   2  Bind  Bispesagaer, 
3  Bind  <Stj6marmålstldindi*  (islandske  Love),  5  Bind  cLandshags- 
sk^rslur»  (statistiske  Meddelelser),  disse  2  sidste  udgivne  med  offentlig 
Understøttelse.    Ved  Statstilskud  udkom  den  af  ham  væsentlig  besør- 
gede «Lovsamling  for  Island*  (s.  Art.  O.  Stephensen),  1853  ff.,  hvoraf 
han  fik  udgivet  17  Bind,  et  Værk  af  stor  Betydning  for  islandsk  Hi- 
storie og  Ret.    Bortset  fira  flere  mindre  Arbejder,  som  han  besørgede, 
deriblandt   ogsaa   Smaabøger  til  praktisk  Vejledning  angaaende  is- 
landske  Næringsveje,   kan   sluttelig  nævnes  hans   Deltagelse  i    tis- 
lenzk    Fornkvædi*    (1854 — 59),    som   han   udgav   sammen   med   Sv. 
Grundtvig.    En  betegnende  Ejendommelighed  er,  at  af  disse  mange 
Foretagender  er  intet  Hastværksarbejde;  fælles  for  alle  J.  S.s  Vær- 
ker ere  indgaaende  Undersøgelse,  samvittighedsfuld  Udarbejdelse  og 
en   mønsterværdig  Korrektur.     Han   fik  Tid  til  det  utrolige.     Ved 

Siden  af  at  besørge  sin  politiske  Virksomhed,  udstrakte  Korrespon- 
dance og  litterære  Produktion  har  han  efterladt  sig  betydelige,  af 
ham  anlagte  Samlinger.  Han  skrev  en  udmærket  Haand,  excerpe- 
rede hurtig  og  klart,  og  paa  den  Maade  har  han  samlet  i  Uddrag 
det  meste  af,  hvad  vore  Arkiver  og  offentlige  Samlinger  indeholde 
angaaende  Island. 

J.  S.  var  en  harmonisk  Natur,  en  sund  Sjæl  i  et  sundt  Legeme. 
Han  var  en  høj,  kraftigbygget  Skikkelse,  som  først  de  sidste  Aar 
svækkedes  af  Sygdom;  Haaret  blev  tidlig  hvidt,  men  de  brune 
Øjne  vare  livlige  og  spillende.  Hans  Udtryk  var  velvilligt,  mén 
bestemt,  hans  Optræden  værdig  og  tillidvækkende;  et  kraftigt  Or- 
gan støttede  hans  naturlige  Veltalenhed.  Han  var  en  pletfri  Ka- 
rakter og  hans  Privatliv  ulasteligt.  Hans  Hjem  var  Samlingssted 
for  de  herværende  Islændere,  hvem  hans  naturlige  Gjæstfrihed  drog 
til  Huse,  uagtet  de  økonomiske  Kaar  i  Virkeligheden  kunde  være 
vanskelige  nok.  Vel  opnaaede  han  dels  til  bestemte  Arbejder, 
dels  mere  i  Almindelighed  forskjellig  offentlig  Understøttelse,  men 
ingenlunde  i  det  Omfang,  som  Tilfældet  vilde  have  været,  om  han 
udelt  havde  kunnet  ofre  sig  for  litterær  Virksomhed,  og  at  ind- 
træde i  Statstjenesten  maatte  snart  vise  sig  uforeneligt  med  fortsat 
politisk  Virksomhed.  Medens  han  i  største  Delen  af  sit  Liv  fuldt 
ud  kunde  betragte  sig  som  Repræsentant  for  Islands  offendige  Me- 
ning, kom  han  ved  en  enkelt  lejlighed  i  bestemt  Modsætning  til 
denne,  nemlig  da  han  1857  og  følgende  Aar  sluttede  sig  til  Rege- 
ringen i  dennes  Opfattelse  af,  at  det  opblussende  Faareskab  skulde 
betvinges  ved  Kur,  medens  man  paa  Island  med  stor  Lidenskab 
kæmpede  for  Nedslagtning.  Dette  førte  til,  at  han  efter  sin  Virk- 
somhed i  denne  Sag  1859  i  de  5  følgende  Aar  (1860 — 64)  ikke  be- 
traadte  Islands  Jordbund.  J.  S.s  Stilling  som  Privatmand  medførte, 
at  man  havde  Vanskelighed  ved  at  finde  en  Betegnelse  for  ham 
til  Adskillelse  fra  andre  af  samme  Navn;  jævnlig  greb  man  til  at 
kalde  ham  < Arkivar*  efter  hans  kortvarige  Ansættelse  ved  det  hi- 
storisk-arkæologiske  Arkiv;  sædvanlig  nævnede  hans  Landsmænd 
ham  dog  « Formand*  efter  hans  stadige  Gjenvalg  til  Altingsfor- 
mand;  heller  ikke  sjælden  træffer  man  « Ridder*  (efter  hans  Ud- 
nævnelse til  Ridder  af  Danebrog  1859). 

Andvari  VI  (1880).  Timarit  III  (1882).  K.  Maurer,  Zur  polit.  Gcsch. 
Islands  (Lpz.  1880)  S.  301  ff.  J6n  Sigurdsson,  the  Icelandic  patriot  (Reykj. 
1887).    Erslew,  Forf.  Lex.  Kr.  Kaalund, 

Sigurdsson,  J6n,  1828 — 89,  Politiker,  Bonde.  J.  S.  er  født 
II.  Maj  1828  paa  Gautlond  i  Thingø  Syssel  i  [det  nordostlige  Is- 
land, hvilken  Gaard,  som  ejedes  af  hans  Forældre,  Sigurdur  J6ns- 
son  og  Kristjana  Aradatter,  han  allerede  i  en  Alder  af  o.  17  Aar 
ved  Faderens  Død  maatte  overtage.  Han  viste  sig  ikke  alene  som 
en  dygtig  og  energisk  Landbruger,  men  blev  snart  paa  alle  Om- 
raader  sin  Hjembygds  Fører.  I  det  politiske  Liv  deltog  han  som 
Altingsmand  fra  1858  og  var  fra  1879  som  Regel  Formand  i  nedre 
Afdeling.  Han  besad  i  og  uden  for  Altinget  stor  Indflydelse  og 
arbejdede  ivrig  for  et  udvidet  Selvstyre,  efter  at  Altinget  1881  havde 
optaget  Kravet  om  en  Revision  af  den  1874  givne  Forfatning  for 
Islands  særlige  Anliggender,  ligesom  han  allerede  tidligere  i  Forfat- 
ningsspørgsmaalet  havde  stillet  sig  paa  et  yderliggaaende  Stand- 
punkt. Han  havde  desuden  adskillige  offentlige  Hverv,  deriblandt 
Bestyrelsen  af  en  stor  Forbrugsforening.  J.  S.,  som  1848  ægtede 
Solveig,  Datter  af  Præsten  J6n  Thorsteinsson,  efterlod  sig  mange 
Børn,  hvoraf  flere  beklæde  ansete  Stillinger.  Han  døde  26.  Juni 
1889  paa  Rejse  til  Altinget  som  Følge  af  et  Fald  fra  Hesten. 

Andvari  XVI  (^1890).  jgr,  Kaalund. 

Sigvalde,  — looo — ,  Jarl,  var  Søn  af  Strut-Harald,  Jarl  i 
Skaane.  Han  har  maaske  deltaget  i  det  uheldige  Tog  mod  Kong 
Erik  Sejersæl,  der  førte  til  de  danskes  Nederlag  ved  Fyrisvoldene. 
Her  faldt  Styrbjøm,  og  S.  arvede  hans  Post  som  Høvding  i  Joms- 
borg.  Da  kort  efter  Strut -Harald  døde,  fejrede  S.  et  prægtigt 
Gravøl  over  sin  Fader  og  gav  her  det  ubesindige  Løfte,  inden  3 
Aar  gik,  at  dræbe  Hakon  Jarl  eller  fordrive  ham  fra  Norge.  Hans 
Broder  Thorkil  den  høje  og  andre  Jomsvikinger  lovede  at  følge 
ham,  og  kort  efter  sejlede  Jomsborgerne  afsted  for  at  overrumple 
Hakon,  men  lede  i  det  berømte  Slag  i  Hjørungavaag  et  fuldstæn- 
digt Nederlag;  S.  flygtede  fejt  under  Kampen.  Da  der  i  Slut- 
ningen af  Harald  Blaatands  Levetid  udbrød  Splid  mellem  Kongen 
og  hans  Søn  Svend,  understøttede  S.  Harald,  der  flygtede  til  Joms- 
borg  og  døde  her.  S.  søgte  derpaa  at  forhandle  med  Kong  Svend; 
ved  et  Møde  med  ham  i  Grønsund  fik  han  ham  ved  List  draget 
ned  i  sin  Baad  og  ført  i  Fangenskab,  hvorfra  Svend  maatte  kjøbe 
sig  fri  for  dyre  Penge.  S.  var  imidlertid  bleven  gift  med  Astrid, 
en  Søster  til  den  polske  Hertug  Boleslav  Chrobri,  hvis  anden  Søster 
Gunhild  (VI,  304)  Svend  ægtede,  men  dog  nogle  Aar  derefter  for- 
skød.     Da  Kong  Svend   indgik  Forbund  med  Olaf  Skotkonge  om 

at  anfalde  og  overrumple  Kong  Olaf  Tryggvason  paa  hans  Tog  til 
Venden,  fik  S.  af  Svend,  med  hvem  han  havde  forsonet  sig,  det 
Hverv  at  være  Spejder  og  tillige  at  gjøre  Olaf  tryg;  han  tilbød 
Olaf  at  ledsage  ham  fra  Odermundingen  med  sine  Skibe  og  førte 
ham  til  Svold,  hvor  han  vidste,  at  den  forenede  Flaade  laa;  Olaf 
maatte  optage  Kampen  og  bukkede  under  (looo).  Saaledes  viser 
en  Kække  lidet  hæderlige  Handlinger  S.s  træske  og  underfundige 
Karakter.  Om  hans  sidste  Leveaar  vides  intet;  mulig  har  han  del- 
taget i  Kong  Svends  Englandstog  saaledes  som  hans  Brødre  Thor- 
kil og  Hemming.  Johannes  C  H.  R,  Steensirup, 

Sigwardt,  Matthias,  1770 — 1840,  Biskop,  er  født  i  Borre  20. 
Okt.  1770  af  Forældrene  Sognepræst  Søren  S.  (f.  1729  f  1792)  og 
hans  første  Hustru,  Uhikke  Eleonore  f.  Weinwich.  Han  blev  under- 
vist af  Faderen  til  sit  18.  Aar,  da  han  kom  i  Christiania  Skole  og 
fik  til  Lærer  Herman  Amberg  (I,  193),  som  endnu  levede,  da  han 
blev  Biskop.  1791  blev  han  Student  og  fik  1795  Examen  theol.  med 
egregie.  1796  blev  han  personel  Kapellan  hos  Sognepræst  F.  Hop- 
stock  (VIII,  77),  med  hvis  Datter  Louise  Catharine  Juliane  han  1798 
blev  gift.  S.  A.  blev  han  resid.  Kapellan  i  Vaale,  1799  Aftensangs- 
præst  og  Førstelærer  ved  Borgerskolen  i  Tønsberg  samt  Inspektør 
ved  Skolelærerseminariet  der,  1804  Sognepræst  til  Oslo  Hospital  og 
Christiania  Tugthus,  1816  Sognepræst  i  Tune  og  1820  Stiftsprovst  i 
Christiania.  Som  saadan  blev  han  Hofprædikant  1825  og  1832  ud- 
nævnt til  Biskop  i  Christianssand.  Han  havde  udmærket  sig  som 
Student,  var  meget  yndet  af  Moldenhawer  og  Horneman  og  hæv- 
dede sin  Plads  som  en  af  Norges  dygtigste  Præster,  uagtet  han 
hverken  var  Taler  eller  Skribent.  Efter  de  faa  Prædikener  og 
Lejlighedstaler,  han  udgav,  maa  han  som  Theolog  have  været 
rationaliserende,  men  de  ere  udgivne,  før  han  kom  i  Forbindelse 
med  Hersleb,  Stenersen  og  W.  A.  Wexels.  Da  han  i  høj  Alder 
blev  Biskop,  var  Fattigdommen  i  Landet,  ikke  mindst  i  Chri- 
stianssands  Stift,  som  Følge  af  Krigsaarene  1807 — 14  endnu  saa 
stor,  at  der  ikke  kunde  blive  Tale  om  at  sætte  noget  nyt  i  Værk, 
om  ogsaa  denne  bhde,  sagtmodige  og  hjærtensgode  Biskop  havde 
været  i  Stand  dertil.  1839  blev  han  syg  paa  Visit atsrej sen  i  Man- 
dal og  var  fra  nu  af  svagelig  til  sin  Død,  8.  Okt  1840.  Efter  sin 
første  Hustrus  Død  (7.  Nov.  1815)  ægtede  han  1822  sin  Formand, 
Stiftsprovst  (titulær  Biskop)  N.  Lumholtz'  Enke,  Karine  f.  Næschili 
(s.  X,  419). 

Faye,  Christianssands  Stifts  Bispe-  og  Stiftshist.  S.  476  ff.  Halvorsen,  Norsk 
Forf.  Lex.  D,  Thrap. 

Silfverberg,  Anton  Frederik,  1808—59,  Præst,  Søn  af  Guld- 
smed Jacob  S.  og  Juliane  Vilhelmine  Charlotte  f.  Carlsen,  fødtes  i 
Kjøbenhavn  26.  Juni  1808,  blev  Student  fra  den  kjøbenhavnske 
Borgerdydskole  1825  og  1830  theologisk  Kandidat.  1830 — 35  boede 
han  paa  Borchs  Kollegium  og  var  i  den  Tid  Lærer  ved  Borger- 
dydskolen i  Kjøbenhavn  og  Landkadetakademiet.  1835  vandt  han 
den  theologiske  Licentiatgrad  for  en  Afhandling  om  Klosteret  paa 
Øen  Lerina.  1836  blev  han  ordineret  Kateket  og  Førstelærer  ved 
Borgerskolen  i  Skanderborg,  1843  Sognepræst  for  Søndersogns  Me- 
nighed i  Viborg  og  1846  Sognepræst  for  Nicolai  Menighed  i  Svend- 
borg og  Annexet  Thurø.  Han  var  gift  med  Augusta  Caroline  f. 
Damkier,  Datter  af  Overretsprokurator  Jacob  Georg  D.  Foruden 
forskjellige  Afhandlinger  i  kirkelige  Tidsskrifter  har  S.  skrevet  et 
« Omrids  af  Geografien*  (3.  Udg.  1852).  Han  døde  i  Svendborg 
4.  Jan.   1859. 

Erslew,  Forf.  Lex.  J?r.  Nielsen, 

Simensen,  s.  Simonsen. 

Simesen,  Rasmus  Johannes,  1810 — 90,  Skolemand,  Søn  af 
Militærlæge  Dines  S.  og  Vilhelmine  f.  Wisbech,  er  født  i  Frede- 
ricia 20.  Juni  1810.  I  sit  2.  Aar  kom  han  i  Huset  hos  sin  Far- 
broder Kancelliraad  Rasmus  S.,  blev  1828  Student  fra  det  lærde 
Institut  i  Fredericia  og  tog  næste  Aar  2.  Examen  ved  Universi- 
tetet. Han  begyndte  nu  at  studere  Theologi,  men  da  han  levede 
under  trange  Kaar,  tog  han  1830  imod  en  Lærerstilling  ved  Skolen 
i  Fredericia.  Han  underviste  der  i  Mathematik  og  Sprog,  men 
hans  voxende  Interesse  for  Naturvidenskaberne  bragte  ham  til  1833 
at  opgive  sin  Stilling  for  at  søge  videre  Uddannelse  ved  den  poly- 
tekniske Læreanstalt;  han  blev  polyteknisk  Kandidat  1838  og  var 
fra  1836 — 39  Amanuensis  hos  H.  C.  Ørsted.  Derved  fik  han  Lejlig- 
hed til  at  uddanne  sig  i  forskjellig  Retning,  navnlig  som  Lærer  og 
Foredragsholder,  og  han  optog  fra  H.  C.  Ørsted  Ideer  og  Tilskyn- 
delser, der  fik  stor  Betydning  for  hans  hele  Liv.  Aarene  1839 — 43 
tilbragte  han  i  Altona,  hvor  han  holdt  Forelæsninger  over  Mathe- 
matik og  Fysik  for  Haandværkere  og  underviste  i  Byens  Skoler; 
ved  Siden  deraf  satte  han  sig  ind  i  Undervisningsforholdene  ved 
de  tyske  Skoler.  1843  kaldedes  han  til  Bestyrer  for  den  højere 
(« videnskabeliges)  Realskole  i  Helsingør,  hvor  Mathematik  og  Na- 

turvidenskab  skulde  indtage  en  fremtrædende  Plads.  Han  maatte 
saaledes  siges  i  flere  Henseender  at  være  vel  udrustet  til  den 
vanskelige  Stilling  som  Rektor  for  Flensborg  Latinskole,  som 
han  overtog  i  1851.  De  fleste  af  Skolens  Lærere  vare  ansatte 
af  den  provisoriske  Regering  i  1848  og  havde  ondt  ved  at  finde 
sig  i  den  danske  Styrelse.  De  maatte  til  Dels  erstattes  af  nye 
Mænd.  Samtidig  oprettedes  en  Realafdeling  ved  Skolen.  Men 
navnlig  voldte  Sprogforholdene  store  Vanskeligheder,  i  det  Under- 
visningen afvexlende  skulde  gives  paa  Dansk  og  Tysk.  I  det  hele 
maa  det  dog  siges,  at  S.,  der  i  1852  var  blevet  udnævnt  til  Pro- 
fessor, viste  sig  Stillingen  voxen.  Han  blev,  som  de  fleste  danske 
Embedsmænd,  fordreven  fi-a  Slesvig  i  1864  og  opholdt  sig  derefter 
i  Kjøbenhavn,  hvor  han  døde  28.  Okt.  1890.  Fra  1873 — 83  var 
S.  beskikket  Censor  ved  Realskolernes  Examen.  S.  var  3  Gange 
gift:  I.  (1839)  med  Helene  Georgine  f.  Rønne  (f  1851);  2.  (1851) 
med  Fanny  Ludovica  f.  le  Normand  de  Bretteville  (f  1859),  Datter 
af  Oberst  Louis  le  N.  de  B.;  3.  (1860)  med  Hanne  Marie  Sabroe 
f.  Gerlach,  Datter  af  Generallieutenant  Georg  Dan.  G.  (V,  602). 

Foruden  enkelte  mindre  Afhandlinger  har  S.  udgivet  Lære- 
bøger i  Geometri  og  Algebra  paa  Tysk  samt  « Grundtræk  af  Rum- 
forholdenes Naturlære  eller  Geometrien,  Trigonometrien  og  Stereo- 
metrien genetisk  fremstillede*  (1867).  I  Forordet  til  denne  gjør 
han  Regnskab  for  den  « genetiske*  Methode,  han  benytter;  Ideen 
til  denne  skyldte  han  H.  C.  Ørsted.  I  «Vidensk.  Selsk.  Skrifter » 
5.  R.,  naturvidskb.  og  math.  Afd.  I  og  III  (1849  og  1853)  har 
han  offentliggjort  2  Afhandlinger  om  Frenologien.  I  den  første  af 
dem  beskriver  han  et  Apparat  til  nøjagtig  Udmaahng  af  Hovedets 
Form,  i  den  anden  meddeles  Resultatet  af  en  stor  Mængde  Maa- 
linger;  han  uddrager  af  dem  Formen  for  et  normalt  Hoved  og 
sammenligner  det  med  MaaUnger  paa  Forbryderkranier.  Herved 
faar  han  et  nogenltmde  exakt  Middel  til  at  prøve  de  af  ældre 
Frenologer  fremsatte  Anskuelser.  Hans  Resultater  tale  just  ikke 
til  Gunst  for  disse. 

Erslcw,  Forf.  Lex.  Q,  Christiansen. 

SimmondSy  Peter  Lund»  1814 — 97,  Forfatter.  Ved  sin  Virken 
tilhører  denne  Mand  udelukkende  England,  hans  Adoptivfædreland, 
og  Beretningerne  om  hans  danske  Oprindelse  og  tidligste  Aar  i 
Danmark  ere  indbyrdes  modstridende.  Det  hedder,  at  hans  Navn 
egenthg  var  P.  Lund,   at  han  var  født  i  Aarhus  24.  Juli  1814,   og 

at  Faderen  var  dansk  Søofficer;  i  Følge  en  anden  Beretning,  som 
nævner  samme  Fødested,  vare  Forældrene  engelske.  I  Kirkebøgerne 
for  Aarhus  anføres  dog  ikke,  at  der  det  Aar  er  døbt  nogen  c  Peter 
Lund».  En  engelsk  Marinelieutenant  George  S.  adopterede  ham, 
fortælles  der,  hvorefter  S.  antog  dennes  Efternavn  og  blev  fuld- 
stændig engelsk  opdraget.  Fra  sit  12.  Aar  tjente  han  som  Mid- 
shipman.  1831 — 35  (eller,  efter  en  anden  Kilde,  kun  3  Aar)  boede 
han  paa  Jamaica,  beskæftiget  ved  en  Sukkerplantage;  siden  levede 
han  i  England,  hvor  han  blev  Sekretær  ved  det  kongl.  Agerdyrk- 
ningsselskab  og  efterhaanden  Docent  ved  South  Kensington  Musæet 
og  andensteds,  Vicepræsident  for  City  college  i  London,  Medlem 
af  den  engelske  Udstillingskomité  ved  Verdensudstillingerne  i  Paris 
1867  og  1878  samt  i  Amsterdam  og  Antwerpen,  korresponderende 
Medlem  af  adskillige  geografiske  Selskaber,  Landhusholdningssel- 
skaber o.  dsl.  Han  siges  at  have  henlevet  sine  sidste  Dage  i 
Fattigdom.  1897  døde  han,  i  Slutningen  af  Sept.  eller  Begyndelsen 
af  Okt.  —  Foruden  at  have  udfoldet  en  ivrig  journalistisk  Virk- 
somhed, i  det  han  var  Medarbejder  ved  en  Række  engelske  Indu- 
stri- og  Landbotidsskrifter  —  selv  ejede  og  redigerede  han  i  nogle 
Aar  «The  Technologist»  og  « Journal  of  applied  science*  — ,  ud- 
gav S.  et  betydehgt  Antal  Bøger  vedrørende  Nationaløkonomi, 
anvendt  Naturvidenskab,  Landvæsen,  Handel,  Industri  o.  m. 

AUibone,  Diet.  of  Engl.  liter.,  Suppl.  Vaperean,  Diet  des  contemporains 
(1895).     The  Athenæum  9.  Oki.   1897,     Berlingske  Tid.   12.  Okt.   1897. 

E.  Gigas, 

Simon,  — o.  1186,  Biskop  i  Odense,  var  først  Kannik,  senere 
tillige  Provst  ved  Lunds  Domkirke  og  stod  Ærkebiskop  Eskil  nær. 
Under  Eskils  Landflygtighed  blev  han  Biskop  i  Odense.  Til  denne 
Bispestol  havde  den  kejserlige  Modpave  i  1162  trods  Biskop  Absalons 
Indsigelse  viet  Live  (X,  346);  men  Eskil  godkjendte  selvfølgelig  ikke 
denne  Handling,  og  han  synes  at  have  kaldt  S.  til  Frankrig  og 
indviet  ham.  I  alt  Fald  forekommer  S.  i  11 63  ved  Grundlæggelsen 
af  Tvis  Kloster  som  viet  Bisp,  men  hans  Bispesæde  nævnes  ikke. 
Snart  efter  skiftede  Valdemar  I  Parti  i  Kirkestriden,  og  nu,  om 
ikke  før,  har  S.  faaet  sin  Bispestol.  Paa  det  store  Møde  i  Ring- 
sted 1 1 70,  hvor  Knud  Lavard  blev  skrinlagt  og  Knud  Valdemarsen 
kronet,  var  S.  tilstede.  Samtidig  skjænkede  han  sit  Gods  i  Væ  til 
Grundlæggelse  af  et  Præmonstratenserkloster  og  har  derved  mindst 
lige  saa  stor  Ære  som  Eskil  af  Væ  Klosters  Tilblivelse.  Ligeledes 
medunderskrev   han  Eskils  Stadfæstelsesbrev   paa  de  Gaver,  Esrom 

Kloster  havde  modtaget.  Ellers  er  hans  Navn  især  knyttet  til 
Odenses  Historie.  Til  Nonneklosteret  i  Odense  skjænkede  han 
Hjallese  Kirke,  [og  for  St.  Knuds  Kloster  opnaaede  han  kongelige 
Gaver  og  Privilegier,  saaledes  paa  Møderne  i  Søllested  1175  og 
Hjulby  1 180  og  1183.  I  Nyborg  bestyrkede  han  Knud  Prizlavsen 
(IX,  271)  i  hans  Forsæt  at  skjænke  St.  Knuds  Kloster  sit  Gods, 
og  i  Odense  stadfæstede  han  Prinsens  Gavebrev.  Under  S.  for- 
nyedes Forbindelsen  mellem  St.  Knuds  Kloster  og  Moderklosteret 
Evesham  i  England.  S.  døde  13.  Maj,  vistnok  1186.  Han  fik 
Eftermæle  som  en  ærgjerrig,  stræng  og  myndig  Mand. 

Saml.  t  Pyens  Hist  og  Topogr.  I»  264  ff.  Lundekapitlets  Gavebøger  ved 
Weeke  S.  120.     H.  Olrik,  Konge-  og  Præstestand  II.  Hans   Olrik. 

Simon,  — 1188,  Abbed  i  Sorø,  var  af  Fødsel  Englænder.  I 
sine  unge  Dage  var  han  dødssyg;  senere  gik  der  Sagn  om,  at  Jom- 
fru Marie  havde  opvakt  ham  fra  de  døde.  Efter  Sygdommen  ind- 
traadte  han  i  Cistercienserordenen.  Muligvis  er  det  i  Frankrig,  at 
Absalon  har  lært  ham  at  kjende,  og  1164  fik  han  ham  gjort  til 
Abbed  i  Sorø.  Ogsaa  fremdeles  har  Absalon  sat  ham  højt.  Saa- 
ledes tilkaldte  han  S.  i  11 76,  da  Fru  Margrethes  Helgenry  (XI, 
123)  begyndte  at  komme  op,  og  S.  bevidnede  Absalons  Gavebrev 
til  vor  Frue  Kloster  for  Cisterciensemonner  i  Roskilde.  Ligeledes 
var  S.  tilstede  paa  Mødet  i  Hjulby  1183  og  bevidnede  Kong  Knuds 
Stadfæstelse  af  Odense  Bispekirkes  Privilegier.  Fremfor  alt  var  det 
i  S.s  Tid,  at  Absalon  og  hans  Frænder  lagde  Grund  til  Sorø  Klo- 
sters Rigdom  ved  Gaver  af  Gods  og  Penge,  og  sammen  med 
Absalon  rejste  han  Klosterets  skjønne  Kirke,  der  endnu  staar,  om 
end  ikke  uændret.  For  Klosterets  store  Erhvervelser  opnaaede  han 
Pavens  Stadfæstelse  (1182),  men  han  maatte  ogsaa  paakalde  den 
hellige  Stols  Hjælp  for  at  modarbejde  de  Uregelmæssigheder,  som 
Munkene  tillode  sig.     S.  døde  1188.  Hans  Olrik, 

Simoni,  Daniel,  f.  1842,  Ingeniør.  S.  er  Søn  af  Vinhandler 
Marinus  S.  (et  Søskendebarn  til  ndfr.  nævnte  Minister  C.  F.  Si- 
mony)  og  Sophie  f.  Sødring  og  er  født  10.  Juni  1842  i  Aal- 
borg, fra  hvis  lærde  Skole  han  1860  tog  Realafgangsexamen.  20 
Aar  gammel  tog  han  Adgangsexamen  til  den  polytekniske  Lære- 
anstalt og  1867  Ingeniørexamen.  I  henved  6  Aar  arbejdede  han 
ved  Vandbygningsvæsenet,  bl.  a.  som  Assistent  ved  Bygningen  af 
Esbjærg  Havn,  indtil  han  i.  Jan.   1873  ansattes  som  Afdelingsinge- 

niør  ved  Statsbaneanlæggene.  Foruden  at  have  ledet  Bygningen 
af  en  Række  Jærnbaner:  Lunderskov — Esbjærg — Varde,  Silkeborg — 
Herning,  Struer — Thisted,  har  han  særlig,  baade  som  projekterende 
og  udførende  Ingeniør,  været  knyttet  til  Statsbaneanlæggenes  Vand- 
bygningsarbejder,  saasom  Limfjords-  og  Masnedsundbroeme,  Damp- 
færgeanlæg  ved  Masnedø,  ved  Store  Bælt,  ved  Helsingør  med  Flyt- 
ning af  Helsingørs  Station,  Anlægsmolen  ved  Knudshoved,  Damp- 
færgeanlæg  i  Kjøbenhavns  Frihavn,  den  nye  Godsbanegaard  og 
Forbindelsessporene  mellem  de  forskjellige  Baner  ved  Kjøbenhavn. 
Tillige  har  han  ført  Tilsyn  med  Bygningen  af  de  nordjyske  Privat- 
baner og  siden  30.  Marts  1901  været  Statens  kontrollerende  Inge- 
niør ved  Driften  af  Banerne  Fjerritslev — Nørre  Sundby — Frederiks- 
havn og  Aars — Svendstrup.  Han  har  foretaget  talrige  Tjeneste- 
rejser i  Sverige,  Tyskland,  England  og  Frankrig  og  ved  Foredrag 
og  Tidsskriftsartikler  bragt  Meddelelser  om  de  Arbejder,  der  have 
givet  ham  Navn  som  Vandbygningsingeniør.  —  1884  ægtede  han 
Constance  Primon,   Datter  af  fhv.  Manufakturhandler  Emil   A.  P. 

A.  Luiken. 

Simonsen,  Catharine  Elisabeth,  1816 — ^49,  Operasangerinde, 
fødtes  i  Kjøbenhavn  7.  Marts  1816  og  var  Datter  af  Farversvend, 
senere  Farvermester,  Niels  Rysslander,  af  Fødsel  en  Finne,  og  Ju- 
liane Marie  f.  Strøm,  hvis  Forældre  vare  svenske.  Hun  hed  altsaa 
Rysslander,  men  kaldtes  altid  Rysslænder,  undtagen  af  den  kor- 
rekte Theaterplakat.  Allerede  fra  hendes  8.  Aar  undervistes  hun  i 
Klaverspil  og  Sang.  I  13  Aars  Alderen  blev  hun  Elev  af  Siboni, 
og  hun  var  kun  14^/2  Aar,  da  hun  debuterede  paa  det  kongl. 
l'heater  i  Herolds  Syngespil  « Marie »  som  den  unge,  muntre  Brud 
Emilie  (25.  Sept.  1830).  En  fuldttonende,  ualmindelig  blød  Sopran- 
stemme og  fin  musikalsk  Forstaaelse  udmærkede  hende  saaledes,  at 
hun  i  Løbet  af  de  3 — 4  første  Aar  udførte  den  ene  store  Rolle 
efter  den  anden.  1832  udnævntes  hun  til  Skuespillerinde  paa  2aarig 
Prøve,  og  1834  blev  hun  fast  ansat. 

I  dette  Aar  ægtede  hun  Violinistelev  i  Kapellet  Hans  Sophus 
Simonsen,  f.  25.  Dec.  1810  i  Svendborg  og  Søn  af  Stadsmusikanten 
Gregers  Hjort  S.  og  Anne  Elisabeth  f  Mosin  (Mossin).  Uddannet 
af  Cl.  Schall  blev  han  en  anset  Kunstner,  i  1839  kongl.  Kapel- 
musikus (Bratschist).  Det  unge  Ægtepar  gjennemgik  nogle  Træng- 
selsaar.  Sygelighed  og  uovervindelig  Ulyst  til  at  optræde  bemæg- 
tigede sig  hende,   saa  at  Theaterdirektionen   nødsagedes  til  at  af- 

skedige  hende  fra  i.  Jan.  1836,  dog  med  det  udtalte  Haab,  at  hun 
vilde  vende  tilbage.  Endelig  gjenoptraadte  hun  som  Mad.  Voltisu- 
bito  i  « Recensenten  og  Dyret »  i  'April  1837  under  Publikums  Ju- 
bel. Hendes  bedste  Rolle,  der  fæstnede  sig  i  Publikums  Erindring, 
blev  Angela  i  «Den  sorte  Domino*,  hvor  hun  ogsaa  synes  at  have 
spillet,  medens  hun  ellers  ganske  skuffede  de  Forventninger,  Thea- 
tret  før  hendes  Ægteskab  havde  næret  om  antydede  dramatiske 
Evner. 

Som  Koncertsangerinde  skattedes  hun  højt.  Tidens  Strøm 
førte  hende  ind  paa  den  nye  italienske  Operarausik,  hvis  Hoved- 
repræsentant hun  blev  paa  dansk  Side.  Naar  Valget  stod  hende 
frit,  foredrog  hun  ved  Koncerter  i  Regelen  Rossini,  Donizetti,  Bel- 
lini,  Mercadante,  Carafa,  Vaccai;  hun  glemte  ingen  og  naaede  til 
sidst  at  faa  Verdi  med.  Alsidig  Koloratursangerinde  var  hun  ikke, 
men  Stemmeklangens  og  Foredragets  Varme  var  uadskillelig  for- 
bundet med  »Virtuositet  og  Bravour*.  29.  Maj  1843  udnævntes  him 
til  kongl.  Kammersangerinde.  Hun  optraadte  sidste  Gang  paa 
Theatret  som  Donna  Anna  20.  Nov.  1848  og  døde  3.  Maj  1849 
fra  8  Børn.  Hendes  Ægtefælle  afskedigedes  paa  Grund  af  Svage- 
lighed i  1852  og  døde  II.  Febr.  1857. 

Selmer,  Nekrolog.  Saml.  II,  221  flf.  C,  Thrane, 

Simonsen,  David  Jacob,  f.  1853,  jødisk  Præst  og  Orientalist. 
Født  i  Kjøbenhavn  17.  Marts  1853  blev  han  Student  1870  fra  v. 
Westens  Institut.  Ved  Universitetet  studerede  han  østerlandske 
Sprog,  samtidig  med  at  han  fik  særlig,  allerede  i  Skoletiden  be- 
gyndt Undervisning  i  hebraisk-religiøs  og  i  thalmudisk  Litteratur. 
1874  fik  han  et  «meget  hæderligt  Accessit*  for  en  Prisopgave  i 
arabisk  Filologi.  Fra  Barndommen  af  under  dyb  religiøs  Paavirk- 
ning  saa  vel  af  Faderen,  Vexelerer,  Synagoge  forstander  m.  m.  Ja- 
cob S.  (f.  27.  Marts  1821  f  7.  Juni  1880),  som  af  Moderen,  Rose 
f.  Hahn  (f.  9.  Jan.  1826  f  'S.  Febr.  1869),  bestemte  han  sig  for 
Præstegjemingen  og  studerede  fra  1874  i  det  jødisk -theologiske 
Seminarium  i  Breslau  under  Zach.  Frankel,  «den  historiske  Skoles » 
Grundlægger,  o.  a.  Her  tilbødes  det  ham  allerede  inden  hans 
Rabbinatsexamen,  som  han  bestod  1879  med  Udmærkelse,  at  blive 
Lærer  ved  Seminariet,  hvilket  Tilbud  han  afslog  ligesom  et  senere 
om  at  indtage  en  ledende  Stilling  ved  det  nye  jødisk-theologiske 
Seminarium  i  Ramsgate  i  England.  Derimod  modtog  han  1879  en 
Kaldelse  til  Hjælpepræst  i   sin  Fødebys  mosaiske  Menighed,   hvis 

Dansk  biogr.  Lex.    XV.  Okt.  1901.  38 

første  danskfødte  Rabbiner  han  blev,  og  hvor  han  29.  Maj  iS7<> 
ægtede  Cora  Salomon  (f.  18.  Marts  1856),  Datter  af  Grosserer  H.  J.  S. 
og  Therese  f.  Oettinger.  Under  "Præsten  Professor  Wolffs  tiltagende 
Svaghed  gik  saa  godt  som  hele  Præstegjerningen  over  til  S.,  og^ 
efter  Wolffs  Død  1891  blev  han  hans  Eftermand.  Samtidig  med 
sin  mangesidede  Virksomhed  i  Menigheden  har  han  stadig  fundet 
Lejlighed  til  at  fortsætte  en  i  Studietiden  begyndt  litterær  Virk- 
somhed, mest  i  udenlandske  jødisk- videnskabelige  Tidsskrifter.  1889 
udgav  han,  saa  vel  paa  Dansk  som  Fransk,  en  udførlig  Beskrivelse 
af  de  talrige  og  vigtige,  af  Brygger,  Dr.  Jacobsen  i  Ny  Carlsberg^ 
Glyptothek  samlede  c  Skulpturer  og  Indskrifter  fra  Palmyra*.  I  Be- 
retninger fra  internationale  Orientalistkongresser,  af  hvilke  han  har 
deltaget  i  flere,  findes  adskillige  videnskabelige  Afhandlinger  af 
ham.  Han  er  Medlem  af  flere  internationale  jødiske  Foreningers 
Bestyrelse,  bl.  a.  af  »Alliance  Israélite  universelle«.  I  sit  Hjem 
har  han  samlet  et  af  de  største  danske  Privatbibliotheker. 

Vald,  Schmidt, 

Simonsen,  Hans,  1688 — 1768,  Amtmand,  Søn  af  Simon  Ber- 
telsen paa  Frigaarden  Sparlund  ved  Haderslev  og  Kirsten  Boldich ^ 
fødtes  7.  Nov.  1688,  kom  som  ung  til  Kjøbenhavn,  blev  Lakaj  hos 
Anna  Sophie  Reventlow  og  derefter  Kammertjener  hos  Frederik  IV» 
hvem  han  bl.  a.  fulgte  i  Felttoget  17 12,  ved  hvilken  Lejlighed  han 
en  Tid  var  fangen  af  Svenskerne.  For  sin  lange  og  gode  Tjene- 
ste blev  han  1726  belønnet,  da  Kongen  udnævnte  ham  til  Amt- 
mand over  Assens  og  Hindsgavls  Amter  samt  Overinspektør  over 
det  fynske  Rytterdistrikt  med  Embedsbolig  paa  Odense  Slot,  hvor 
han  døde  11.  April  1768.  1727  blev  han  Justitsraad,  1744  Etats- 
raad  og  1767  Konferensraad.  Efter  sin  Broder  Land-  og  Krigs- 
kommissær  Andreas  S.  (f  1733)  blev  S.  Ejer  af  Hovedgaarden  Er- 
holm,  hvis  Tilliggende  han  betydelig  forøgede,  og  1759  kjøbte  han 
den  tilgrænsende  Gaard  Søndergaarde.  Da  S.,  hvis  forlovede  var 
bortkaldt  ved  en  tidlig  Død,  var  ugift,  oprettede  han  ved  Testa- 
mente 1 761  af  de  samlede  Godser  et  Stamhus  for  Konferensraad 
Cederfelds  Søn  (III,  435),  der  nedstammede  fra  hans  ovennævnte 
Broders  Hustru  i  et  tidligere  Ægteskab,  paa  Betingelse  af,  at  han 
ægtede  en  Brodersøns  Datter  af  Erector.  S.  var  en  redelig  og 
dygtig  Embedsmand,  som  Godsejer  maaske  noget  haardhændet; 
med  Stiftamtmændene  i  Odense  kom  han  ikke  altid  godt  ud  af 
det,  men  i  sine  Amter  var  han  afholdt  og  hos  Kongerne  Frederik 

IV  og  Frederik   V,   hvilken  sidste  besøgte  ham   paa  Erholm,  vel 
anskreven. 

Personalhist  Tidsskr.  III,  97  ff.  G,  L,  Wad. 

Simonsen,  Hans  Sophus,  f  1857,  s.  ovfr.  S.  592. 

Simonsen,  Joseph  Levin,  1814 — 86,  Jurist,  var  født  i  Kjø- 
benhavn  26.  Dec.  1814.  Hans  Forældre  vare  Silke-  og  Klæde- 
handler  Levin  S.  og  Esther  f.  Henriques.  S.  blev  Student  fra 
Borgerdydskolen  i  Kjøbenhavn  1832,  juridisk  Kandidat  1837  og 
beskikkedes  185 1  som  Prokurator  ved  Overretten.  Han  ægtede  28. 
Maj  1846  Mina  Julie  Furst  (f  i.  Juni  1897),  Datter  af  Husmægler 
H.  R.  F.  i  Hamborg.  S.,  som  var  en  kundskabsrig  Jurist,  et  klart 
Hoved  og  i  Besiddelse  af  en  meget  betydelig  Arbejdskraft,  havde 
et  overordentlig  stort  Klientel,  særlig  i  den  kjøbenhavnske  Forret- 
ningsverden. Han  var  Formand  for  Bestyrelsen  i  Prokuratorfor- 
eningen i  Kjøbenhavn  og  Næstformand  i  den  danske  Sagfører- 
forenings  Hovedbestyrelse.  1848  blev  han  Sekretær  og  juridisk 
Konsulent  for  det  mosaiske  Trossamfunds  Repræsentantskab  i  Kjø- 
benhavn, hvilken  Stilling  han  beklædte  til  sin  Død.  End  videre 
var  han  fra  1847  ^Jl  sin  Død  Sekretær  og  juridisk  Konsulent  for 
Boghandlerforeningen,  hvor  han  fik  en  betydelig  Indflydelse  paa 
Ordningen  af  Forretningsforholdet  mellem  Forlæggere  og  Sorti- 
mentsboghandlere. Han  døde  21.  Juni  1886.  Hans  Sagførerforret- 
ning overtoges  efter  hans  Død  af  hans  ældste  Søn,  Overretssagfører 
Ludvig  Julius  S.,  f.  25.  Dec.  1847,  Medlem  af  Bestyrelsen  for  Proku- 
ratorforeningen og  Hovedbestyrelsen  for  den  danske  Sagførerforening 
og  af  Repræsentantskabet  for  den  mosaiske  Menighed  i  Kjøbenhavn. 

JUustr.  Tid.  XXVII,  Nr.  40.     Boghandlerforeningens  Festskrift  1887. 

£.  Meytr, 

Simonsen  (Simensen),  Jørgen »  — 1602,  Lektor,  Præst  og 
Forfatter,  var  født  i  Odense.  Han  forekommer  første  Gang,  da 
han  17.  Marts  1556  fik  kongeligt  Pas  og  Anbefaling,  i  det  han 
stod  i  Begreb  med  at  begive  sig  til  fremmede  Højskoler.  For- 
modentlig har  hans  Rejse  varet  til  1560,  da  han  i  dette  Aar  blev 
immatrikuleret  ved  Kjøbenhavns  Universitet.  Efter  at  han  her  eller 
i  Udlandet  havde  erhvervet  Magistergraden,  blev  han  theologisk 
Læsemester  eller  Lektor  ved  St.  Knuds  Kirke  i  Odense.  I  denne 
Stilling,  i  hvilken  han  første  Gang  forekommer  1562,  udfoldede  han 
megen  Flid  og  iVrbejdsomhed.     For  at  bøde   paa  hans  ringe  Løn 

undte  Prioren  i  St.  Knuds  Kloster  ham  1567  den  under  Klosteret 
hørende  Ubberud  Kirke,  mod  at  han  « skulde  skikke  sig  mod  Sogne- 
mændene, som  en  ærlig  og  from  Præstemand  bør  at  gjøre».  157 1 
blev  han  kaldet  til  Sognepræst  ved  St.  Albani  Menighed  i  Odense 
og  valgtes  1577  til  Provst  i  Odense  By  og  Herred,  hvilke  Stillinger 
han  beklædte  med  megen  Anseelse.  Den  frygtelige  Pest,  som  1584 
— 85  hjemsøgte  Odense,  foranledigede  J.  S.  til  at  udgive  nogle 
Advarsels-  og  Trøsteskrifter  til  Vejledning  for  Menigheden.  Mærkes 
kan  ogsaa  hans  « Trøsteskrift  for  frugtsommelige  Kvinder  og  Barsel- 
kvinder« (1587).  Den  vedføjede  « Undervisning  for  Fostermodere* 
er  i  kulturhistorisk  Henseende  af  Interesse,  da  den  indeholder  Vid- 
nesbyrd om  de  Ulykker,  som  ukyndige  Jordemødres  slette  Behand- 
ling af  Barselkvinder  ofte  forvoldte  i  hine  Tider.  Blandt  J.  S.s 
Skrifter  er  intet  dog  mærkeligere  end  «Pædagogia,  d.  e.  en  kort 
og  enfoldig  Undervisning  om  unge  Børns  Optugtelse*  (1587),  der 
vidner  om  betydelig  pædagogisk  Indsigt.  —  Da  Pesten  1602  atter 
hjemsøgte  Odense,  døde  J.  S.  28.  Maj.  Hans  Hustru,  Maren  Hans- 
datter, var  død  tidligere. 

Saml.  t.  Fyens  Hist.  og  Topogr.  X,   145  ff.  ff,  JP,  Rørdam, 

Simonsen^  Niels,  1807 — 85,  Maler.  Han  var  født  i  Kjøben- 
havn  10.  Dec.  1807;  Forældrene  vare  Høker  Simon  Rasmussen  og 
Bolette  f.  Nielsdatter.  I  en  Alder  af  14  Aar  kom  han  i  Lære  hos 
Malermester  Holm  og  begyndte  omtrent  samtidig  at  tegne  paa 
Kunstakademiet-,  tillige  fik  han  privat  Vejledning  i  Historiemaleren 
J.  L.  Lunds  Atelier.  Oprindelig  var  det  nærmest  hans  Tanke  at 
uddanne  sig  til  Lithograf,  og  som  saadan  var  det,  han  i  1827 
havde  sin  Debut  paa  Charlottenborg,  men  allerede  i  det  følgende 
Aar,  kort  efter  at  han  havde  vundet  den  lille  Sølvmedaille,  vendte 
han  sig  til  Billedhuggerkunsten  og  fik  Bestillinger  som  Modellerer, 
i  det  man  overdrog  ham  det  Hverv  efter  J.  L.  Lunds  Tegninger 
at  udføre  en  Række  Relieffer  til  en  Sal  paa  Christiansborg;  2  af 
dem,  dansende  Figurer,  udstilledes  i  1828.  I  1829  fik  han  som 
Elev  af  Billedhuggerskolen  den  store  Sølvmedaille  for  en  Model- 
figur og  inden  Aarets  Udgang  den  mindre  Guldmedaille  for  det 
1830  udstillede  Relief:  «Christus  helbreder  de  syge;  Matth.  15,  29 
— 30,  der  endnu  er  at  se  i  Charlottenborgs  Port  ud  imod  Kon- 
gens Nytorv,  en  vel  beregnet  Komposition  med  ret  fiit  og  udtryks- 
fiildt  bevægede  Figurer,  men  ingenlunde  ulastelig  i  Henseende  til 
Modelleringens  Enkeltheder.    I  den  nærmest  paafølgende  Tid  maatte 

S.  kæmpe  med  vanskelige  Kaar;  nogen  Understøttelse  af  oflfentlige 
Midler  lykkedes  det  ham  foreløbig  ikke  at  opnaa,  skjønt  han  var 
anbefalet  dertil  af  Akademiet,  og  fra  dette  selv  blev  der  ham  kun 
et  Par  mindre  Pengepræmier  til  Del.  Honoraret,  han  fik  for  at 
udføre  Tegninger  til  J.  M.  Thieles  store  Værk  om  Thorvaldsen, 
har  næppe  været  betydeligt,  saa  hans  Hovedindtægt  var  den,  han 
havde  af  sine  Portrætbuster  —  Skuespiller  N.  P.  Nielsen  (Musæet 
i  Aarhus),  Prins  Frederik  Ferdinand  osv.  Han  besluttede  sig  da, 
maaske  særlig  tilskyndet  ved,  at  et  Forsøg  paa  som  Billedhugger 
at  vinde  den  store  Guldmedaille  mislykkedes,  til  at  ombytte  Model- 
lerstokken med  Penselen,  og  snart  skulde  det  vise  sig,  at  han 
havde  gjort  vel  deri. 

Efter  en  forholdsvis  meget  kort  Uddannelse  i  Malerkunsten 
udstillede  han  i  Foraaret  1833  2  herhen  hørende  Arbejder,  som 
begge,  hver  paa  sin  Maade,  bragte  ham  Ære  og  Fordel:  for  sin 
Modelfigur,  der  var  arrangeret  som  «En  liggende  saaret  Kriger*, 
fik  han  Akademiets  Pengepræmie  og  fandt  ogsaa  en  Kjøber  dertil; 
Genremaleriet  «En  gjerrig  i  sit  Hjem»  blev  ligeledes  solgt  og  vakte 
ikke  ringe  Opmærksomhed,  hvilket  bl.  a.  gav  sig  Udtryk  i,  at  det 
gjentagne  Gange  blev  reproduceret,  først  i  Lithografi,  endogsaa  til 
Skrivebogsomslag,  senere  i  Kobberstik  af  C.  E.  Sonne.  I  Virke- 
ligheden er  dette  Billede  ogsaa  i  Besiddelse  af  Egenskaber,  som 
helt  vel  kunne  forklare  dets  Popularitet:  den  gamle  Gnier,  der 
prøver  Pengeseddelens  Ægthed,  er  karakteriseret  med  al  ønskelig 
Tydelighed  og  vel  skildret  som  optagen  af  Undersøgelsen;  Figuren 
fylder  godt  i  Rummet,  og  Kunstværkets  hele  koloristiske  Holdning 
er  fast  og  let  forstaaelig;  den  meget  pyntelige  Gjennemførelse  har 
sikkert  ogsaa  gjort  sit  til  at  vække  Behag.  I  1834  malede  S.  flit- 
tig og  solgte  ikke  faa  Arbejder,  deriblandt  den  i  det  følgende 
Foraar  udstillede  Altertavle:  «Christus  med  Disciplene  i  Emmaus*, 
der  dog  ikke  fik  Plads  i  nogen  Kirke,  men  kom  i  privat  Eje,  end 
videre  den  i  historisk  Henseende  ikke  uinteressante  « Scene  i  vor 
Frue  Kirke  ved  Indførelsen  af  Thorvaldsens  Christus  i  Marmor ». 
Dels  ved  Hjælp  af  et  Laan,  der  ydedes  ham  af  den  Kunstven, 
som  havde  kjøbt  baade  «Den  gjerrige»  og  Altertavlen,  Gehejme- 
konferensraad  Holten,  og  dels  i  Haabet  om  offentlig  Understøttelse, 
der  ogsaa  kort  efter  tilstodes  ham  med  400  Rdl.  aarlig  i  2  Aar, 
rejste  han  da  i  1834  til  Udlandet  og  tog  Ophold  i  Miinchen,  til 
hvis  Kunstskole  han  snart  blev  knyttet  saa  stærkt,  at  hans  Natur- 
syn, Arbejdsmaade  og  Teknik  derved  bleve  bestemte  for  hele  hans 

lange  Liv.  Til  mange  af  de  tyske  Malere  traadte  han  i  et  nært 
personligt  Forhold  og  vandt  hurtig  ikke  ringe  Anseelse  i  deres 
Kreds;  snart  fandt  han  ogsaa  Kjøbere  til  sine  Arbejder,  baade 
blandt  fremmede  og  blandt  Landsmænd,  og  i  1837  vare  hans  Ud- 
sigter saa  gode,  at  han  turde  bestemme  sig  til  at  sende  Bud  efter 
sin  forlovede,  Anna  Marie  Petersen  (f.  1807  f  1888),  Datter  af 
Silke-  og  Klædekræmmer  Johannes  Svendsen  P.  og  Georgine  Chri- 
stiane f.  Bloch;  Brylluppet  blev  holdt  25.  Juli  s.  A. 

I  omtrent  8  Aar  havde  han  nu  sit  egentlige  Hjemsted  i  Miin- 
chen,  men  gjorde  dog  der  fra  jævnlig  større  og  mindre  Udflugter 
til  Tyrol  og  Norditalien;  i  1839  var  han  i  Algier,  hvor  han  malede 
og  tegnede  en  Mængde  Studier,  der  senere  tjente  ham  som  Grund- 
lag for  talrige  Kompositioner.  Adskillige  af  disse  solgte  han  i  Ud 
landet,  flere  større  Arbejder  saaledes  til  Kongerne  af  Bajern  og 
af  Wiirttemberg;  ikke  mindst  Lykke  gjorde  hans  i  Miinchen  ud- 
førte Marinemalerier.  Andre  Billeder  solgtes  i  Kjøbenhavn,  hvor 
han  vedblev  at  udstille;  til  Statens  Malerisamling  erhvervedes  saa- 
ledes i  1837  den  c  Scene  af  Tyrolerkrigen  i  Aaret  i8o9»,  som  nu 
er  overladt  til  Musæet  i  Aarhus,  og  i  1839  kjøbte  Kunstforeningen 
hans  «Et  venetiansk  Kjøbmandsskib*.  I  1842  blev  han  optagen 
som  Medlem  af  Miinchens  Kunstakademi,  ved  hvilket  der  senere 
endog  skal  være  tilbudt  ham  et  Professorat  med  1000  Gyldens 
Gage  og  PYibolig;  han  foretrak  dog  at  følge  Kong  Christian  VIII's 
Opfordring  til  at  vende  hjem  til  Danmark  og  kom  til  Kjøbenhavn 
i  Efteraaret  1845.  Kunstakademiet  havde  allerede  i  1843  agreeret 
ham;  nu  meldte  han  sig  for  at  blive  optagen  som  Medlem  og  fik 
til  Opgave  «Et  Æmne  af  Danmarks  Søkrigshistorie*.  Først  i  1848 
fik  han  imidlertid  dette  Arbejde  fra  Haanden;  dels  optoges  han  i 
Mellemtiden  af  nye  Bestillinger,  dels  var  han  sysselsat  med  at 
lægge  sidste  Haand  paa  tidligere  paabegyndte  Værker.  Foreløbig 
var  det  mest  sine  Skitser  fra  Algier,  han  udnyttede;  i  1847  ^oxn 
saaledes  foruden  et  <  Klippeparti  fra  den  afrikanske  Kyst»,  hvilket 
han  solgte  til  Kunstforeningen,  og  et  Par  mindre  Ting  det  anse- 
lige Billede  «En  arabisk  Familie  i  Ørkenen*,  som  Christian  VIII 
kjøbte  til  sin  Privatsamling.  Medlemsbilledet  fremstillede  »Torden- 
skjolds Hukkert  i  Kamp  med  en  svensk  Fregat »;  det  blev  antaget, 
men  vandt  i  det  hele  mindre  Bifald  end  Kunstnerens  Behandlinger 
af  mere  fremmedartede  Motiver. 

Under  Felttogene    1848 — 50   var  S.  stærkt   optagen   som   MiH 
tærmaler,  og  mange  af  de  til  Dels  meget  omfangsrige  Krigsbilleder, 

han  udførte,  virkede  staykt  til  at  øge  hans  Popularitet.  Rækken 
indlededes  af  «Bivouak  efter  Slaget  ved  Slesvig »,  der  blev  kjøbt 
til  Statens  Malerisamling,  som  senere  ved  Gave  fra  Kong  Frederik 
VII  ogsaa  kom  i  Besiddelse  af  « Stormen  paa  Mølleskansen  ved 
Frederiksstad »  og  af  « Slaget  ved  Isted;  Garden  afslaar  et  Angreb 
af  det  fjendtlige  Kavalleri»;  andre  af  S.s  Slagstykker  ere  senere 
blevne  indlemmede  i  Musæet  paa  Frederiksborg.  Efter  Fredslut- 
ningen vendte  S.  tilbage  til  de  Æmnekredse,  der  hidtil  mest  havde 
interesseret  ham,  og  malede  igjen  en  Del  Araberbilleder;  fra  en 
Rejse  i  Sverige  hjembragte  han  de  Studier,  hvorover  han  udførte 
^t  af  sine  største  og  i  enhver  Henseende  betydeligste  Genremale- 
rier: « Trolovelse  i  Harrestad  Herred  i  Skaane»,  der  fra  Udstil- 
lingen 1863  erhvervedes  til  Statens  Samling.  Krigen  1864  gav 
atter  Anledning  til  Billeder,  der  staa  smukt  i  S.s  Produktion;  ikke 
mindst  gjælder  dette  om  hans  1865  udstillede  « Episode  af  Træf- 
ningen ved  Sankelmark»,  malet  graat  i  graat  med  særhgt  Hensyn 
til  fotografisk  Reproduktion;  maaske  turde  dette  Arbejde  i  Kraft 
af  sin  alvorlige  Karakteristik  af  Figurerne  og  især  ved  sin  monu- 
mentale Holdning  have  Krav  paa  at  nævnes  som  Kunstnerens 
værdifuldeste.  S.  udnævntes  1854  til  Professor  ved  Kunstakade- 
miets Modelskole,  hvilken  Plads  han  beklædte  indtil  1883;  fra  1864 
var  han  Medlem  af  Akademiet  i  Stockholm.  Sin  sidste  større 
Udenlandsrejse,  der  førte  ham  til  Rom,  foretog  han  med  det  An- 
ckerske  Legat  1870.  Endnu  i  sin  høje  Alderdom  vedblev  han  at 
male,  og  forbavsende  var  den  Sikkerhed  i  Øje  og  Haand,  hvorom 
næsten  til  det  sidste  —  han  døde  11.  Dec.  1885  —  Udførelsen 
af  Enkelthederne  i  hans  smaa,  meget  gjennemarbejdede  Billeder 
bar  Vidnesbyrd;  heller  ikke  mistede  han  med  Aarene  den  Evne 
til  klar  og  dramatisk  Fortælling,  der  alt  i  Ungdommen  havde  skaffet 
hans  Kunst  saa  mange  Venner. 

Weilbach,  Nyt  Kunstnerlex.     Danmarks  illustr.  Almanak   1860. 

Sigurd  Muller. 

Simonsen,  Niels  Juel,  f.  1846,  Operasanger.  S.  fødtes  i 
Kjøbenhavn  16.  Maj  1846  og  er  Søn  af  kongl.  Kapelmusikus  Hans 
Sophus  S.  og  Catharine  EHsabeth  f.  Rysslander  (s.  ovfr.).  Ved 
Moderens  Død  kom  han,  3  Aar  gammel,  i  Huset  hos  Musiklærer 
Guldager  i  Ringsted,  lærte  at  spille  Klaver  og  Violin  og  sang 
gjæme.  Han  havde  arvet  Moderens  Sanggaver,  ligesom  i  det  hele 
hans  Søskende  og  mange  af  deres  Børn  pege  hen  paa  den  musi- 
kalske Herkomst.      Det  tog  dog  Tid,   inden   han  blev  sig  bevidst, 

hvilken  Vej  han  skulde  gaa.  Efter  Konfirmationen  vejlededes  han 
i  Kjøbenhavn  i  Violinspil  af  Stockmarr  og  i  Sang  af  Liebe,  men 
under  et  Sommerophold  paa  Møen  tog  Friluftslivet  ham  fangen,  og 
han  blev  der  som  Landvæsenselev  og  steg  til  Forvalter.  I  Krigen 
1864  gik  han  med  som  frivillig  ved  det  Aarøeske  Strejfkorps,  og 
efter  dens  Ophør  tog  han  til  Kjøbenhavn  for  at  holde  Udkig  med 
ledige  Forvalterpladser.  Men  Henrik  Rung,  i  hvis  Hus  han  ved 
Bekjendtskab  med  en  af  Sønnerne  kom,  tænkte  sig,  at  der  stak 
et  Sangeræmne  i  ham,  og  efter  at  have  faaet  Vished  herom  ved 
hans  Foredrag  af  Borgvægterens  Sang  af  « Macbeth »  tog  han  sig  af 
hans  vokale  Uddannelse  og  skaffede  ham  mod  Slutningen  af  1S64 
Ansættelse  som  Elev  ved  det  kongl.  Theater.  Han  var  i  denne  Egen- 
skab ogsaa  med  i  Balletterne,  og  Forholdet  til  denne  Kuntsart  var 
saa  venskabeligt,  at  han  senere  (1877)  fornyede  det  og  overtog 
Axel  Hvides  Rolle  i  «Valdemar»,  Stemmen  var  eller  betragtedes 
som  en  høj  Bas,  og  han  tænkte  paa  at  debutere  som  den  af  Alder- 
dom sitrende,  blinde  Jacob  i  « Joseph  og  hans  Brødre ».  Publikum 
lærte  ham  at  kjende  ved  enkelte  Koncerter  i  Cæcihaforeningen;  i 
Nov.  1867  sang  han  ved  en  Koncert  for  Foreningen  « Fremtiden* 
i  det  nye  zoologiske  Musæum.  Imidlertid  var  Stemmens  Karakter 
som  Baryton  bleven  ganske  utvivlsom,  og  al  hans  Hu  rettedes  mod 
Titelrollen  i  Marschners  Opera  «Hans  Heiling».  Med  meget  Be- 
svær lykkedes  det  ham  at  faa  en  Theaterprøve  i  Stand,  og  den 
faldt  saa  godt  ud,  at  Høedt  paa  tog  sig  at  instruere  ham  i  Rollen. 
Debuten  som  Hans  Heiling  fandt  Sted  4.  Nov.  1868  under  de 
gunstigste  Varsler.  Den  karakteristisk  anlagte  Figur  med  det  dæmo- 
nisk-erotiske  Væsen  var  allerede  i  Sang  og  Spil  saa  temmelig  fær- 
dig og  blev  ham,  under  en  idelig  Vexlen  af  Heilings  Moder,  Bjærg- 
dronningen,  en  trofast  Ledsager  paa  hans  Kunstnerbane;  han  skaf- 
fede Operaen  en  fortjent  Plads  i  Repertoiret,  som  den  ingensteds 
ellers  har,  og  pointerede  selv  i  Overensstemmelse  med  Publikum 
sin  Forkjærlighed  for  den,  da  han  udførte  den  ved  sit  25  Aars 
Jubilæum.  Om  det  end  i  Begyndelsen  syntes  at  gaa  hdt  langsomt 
med  at  faa  nye  Roller,  vare  dog  de,  han  fik,  desto  vægtigere  — 
som  anden  Debut  udførte  han  11.  Jan.  1870  Agamemnon  i  «Iphige- 
nia  i  Aulis»  — ,  og  der  var  ikke  forløbet  stort  mere  end  en  halv 
Snes  Aar  efter  Debuten,  førend  han  havde  et  Repertoire,  der  i 
det  væsentlige  omfattede  de  Roller,  som  maa  regnes  for  hans  aller- 
bedste. Fra  1873  var  hans  store  Stilling  ved  Operaen  sikret.  1874 
udnævntes  han  til  kongl.  Kammersanger. 

Da  S.  første  Gang  optraadte  i  Musikforeningen  (1870),  udførte 
han  Heroldens  lille  Parti  i  Glucks  «Alceste»  med  en  saadan  Appel, 
at  et  livligt  Bifald  bød  ham  velkommen,  og  allerede  som  Anfører 
for  Bysvendene  i  «Huguenotterne»  (1867J  fængslede  han  Opmærk- 
somheden i  de  faa  Takter,  han  havde  at  synge.  Skjønt  Stemmen 
endnu  ikke  fuldt  ud  var,  hvad  den  senere  blev,  besad  den  ved  sin 
sympathetiske  Klang  stor  Evne  til  at  gribe  Publikum.  Der  var 
noget  individuelt  ved  Foredraget  og  særlig  en  egen  Energi  i  Synge- 
maaden,  der  bragte  til  at  lytte.  Denne  Sang,  der  aldrig  kom  til 
at  støtte  sig  til  nogen  udviklet  Teknik,  taalte  ingen  Modstand,  og 
snart  lystrede  Stemmen  den  strængeste  Kommando  og  kunde  uden 
mindste  Anstrængelse  lade  det  runge  i  Hallen.  Mandig  Kraft  og 
Viljest)Tke  blev  et  af  Kunstnerens  store  Fortrin  som  i  hans  Mester- 
roller Vilhelm  Tell  og  Marsk  Stig  i   «Drot  og  Marsk ». 

Noget  kunde  i  Begyndelsen  tyde  paa,  at  Roller  med  erotisk 
Lidenskab  vilde  blive  begunstigede  af  ham;  foruden  Hans  Heiling 
udførte  han  Guilbert  i  cTempelherren  og  Jødinden i  (1871)  og  Ro- 
dolphe  i  «Den  lille  Rødhætte*  (1873),  begge  med  stort  Bifald. 
Men  han  styrede  andensteds  hen,  og  Gluck  viste  ham  Vejen.  Som 
Agamemnon  og  Orestes  i  «Iphigenia  paa  Tauris»  (1874)  hævdede 
han  den  tragiske  Pathos  ved  Sangens  Inderlighed  og  en  Frihed  for 
Unatur  og  Overdrivelse  i  Spillet,  som  altid  blev  ham  egen.  Det 
storslaaede  og  fremtrædende  ligger  for  ham,  men  ofte  har  han, 
naar  Rollen  krævede  det,  ved  noget  stilfærdigt  og  fint  i  Udførel- 
sen gjort  stor  Virkning;  Wolfram  i  «Tannhåuser»,  Harpespilleren 
i  «Mignon»,  George  Germont  i  «La  Traviata»  ere  Exempler  der- 
paa.  Heller  ikke  Thalia  har  nægtet  ham  sine  Lavrbær,  om  det 
saa  er  som  Masetto,  som  han  har  overtaget  i  Steden  for  selve 
«Don  Juan».  Hans  Sachs  i  « Mestersangeme  i  Numberg»  og  Fi- 
garo i  « Figaros  Bryllup«  ere  Hovedfigurer  i  hans  komiske  Reper- 
toire, men  fremfor  alle  Figaro  i  « Barberen  i  Sevilla »,  hvormed 
han  beredte  en  stor  Overraskelse,  da  man  ikke  havde  ventet,  at 
han  saa  fortrinlig  vilde  passe  ind  i  det  italienske  Munterhedsværk. 
Væsentlig  tilhører  han  dog  den  tragiske  Muse,  og  han  har  i  Tidens 
Løb  gjennem  mange  Roller  forenet  saa  store  Modsætninger  som 
Wagner  og  Verdi'  —  den  flyvende  Hollænder  og  Rigoletto  ere 
blandt  hans  bedste  — ,  og  han  har  vist,  at  den  skjønne  Sang  saa 
vel  som  dramatisk  Fremtræden  kan  være  fælles  for  dem  begge. 

For  Koncertlivet  har  S.  stedse  været  en  mægtig  Støtte,  og 
han   virker   med   sin    Kunst   i   vide   Kredse,    er   bleven   kjendt    og 

skattet  ogsaa  uden  for  Theater  og  Koncertsal  og  nyder  en  sjælden 
Popularitet.  Han  har  i  flere  Aar  været  Skuespillerforeningens  For- 
mand og  er  Formand  for  de  danske  Vaabenbrødres  kjøbenhavnske 
Afdeling.  1885  blev  han  kongl.  Skuespiller.  —  11.  Maj  1869  æg- 
tede han  Cecilie  Elisa  I^ura  Eulalia  Bjørn,  Datter  af  Rapitajn 
Peter  Christian  B.  og  Cathrine  Antoinette  f.  Guldager.  Endnu 
staar  han  i  sin  fulde  Kraft,  og  hans  Betydning  for  den  danske 
Opera  har  Tiden  ikke  formindsket. 

Illustr.   Tid.   XXI,   Nr.    1052;    XXXV,   Nr.   6.     P.   Hansen,    Den   danske 

.Skueplads.  C,  Thrane, 

f 

Simonsen »  Simon  Ludvig  Ditlev ,  f.  1841,  Dyrmaler.  S. 
er  Søn  af  ovennævnte  Niels  S.  og  født  i  Miinchen  19.  Jan.  1841. 
Med  sine  Forældre  kom  han  til  Kjøbenhavn  i  en  Alder  af  4  Aar; 
efter  sin  Konfirmation  blev  han,  der  allerede  som  Dreng  havde 
tegnet  meget  under  sin  Faders  Vejledning,  Elev  af  Kunstakade- 
miet, som  han  gjennemgik  1855 — 60.  Allerede  i  1859  havde  han 
imidlertid  sin  Debut  paa  Charlottenborg  og  havde  den  for  en 
Akademielev  ingenlunde  almindelige  Lykke,  at  hans  Arbejde,  «En 
Ko,  halv  naturlig  Størrelse »,  blev  lønnet  med  den  Neuhausenske 
Præmie.  Paa  den  nærmest  paafølgende  Udstilling  blev  hans  »Ilde- 
brand paa  Landet»  solgt  til  Kunstforeningens  Bortlodning,  og  i 
1861  vandt  han  for  anden  Gang  den  Neuhausenske  Præmie  for 
«En  Hingst  fra  Frederiksborg  Stutteri*;  tredje  Gang  tilkjendtes 
samme  Præmie  ham  i  1867  for  « Heste  uden  for  en  Landsbysmedjen. 
I  1867 — 69  rejste  S.  med  Kunstakademiets  Stipendium  i  Udlandet 
og  opholdt  sig  først  i  Frankrig,  derpaa  i  Italien;  flere  Gange 
senere  studerede  han  i  Italien,  saaledes  i  1881,  da  det  Anckerske 
Legat  var  blevet  ham  tilstaaet.  9.  Juli  1874  ægtede  han  Regisse 
Christine  Marie  Svendsen  (f.  1846),  Datter  af  Hofslagtermester  Niels 
S.  og  Johanne  Marie  f.  Scheibel.  S.  ynder  at  fremstille  Dyrene 
i  mere  eller  mindre  bevæget  Situation  og  lægger  i  Almindelighed 
megen  Vægt  paa  Billedets  Indhold  eller  Fortælling,  paa  Sammen- 
spillet mellem  de  forskjellige  Dyr  eller  imellem  disse  og  Menne- 
sket ;  i  Arbejder  som  « En  ny  Kammerat ;  Hundene  betragte  den 
ny  Kammerat  med  forskjellige  Følelser,  men  holdes  i  Tømme  ved 
Skovriderens  Nærværelse*  (1879)  viser  sig  hans  stærke  Stræben  efter 
at  give  hvert  enkelt  Dyr  Individualitet,  i  andre  som  « Hundene 
komme  med  Mikkel »  (1887)  den  Evne  til  at  udtrykke  livfuld  Be- 

vægelse,   der  hører  til   den  meget   populære   Malers   bedste  Egen- 
skaber. 

Weilbach,  Nyt  Kunstnerlex.  Sigurd  Muller. 

Vedel  Simonsen,  Lauritz  Schebye,  1780 — 1858,  Historiker, 
fødtes  20.  Dec.  1780  paa  den  fynske  Herregaard  Elvedgaard,  som 
hans  Farfader,  en  Husmandssøn,  der  havde  arbejdet  sig  i  Vejret, 
ved  Giftermaal  var  kommen  i  Besiddelse  af.  Hans  Forældre  vare 
Kancelliraad  Claus  V.  S.  (f.  1750  f  1832)  og  Ane  Marie  f  Sche- 
bye  (f.  1757  t  1827),  en  fynsk  Herremandsdatter.  I  det  velhavende 
Hjem  tilbragte  V.  S.  en  ensom  Barndom,  men  allerede  fra  sit  10. 
Aar  opdroges  han  i  Præstegaarde,  indtil  han  179S  blev  Student. 
Efter  først  at  have  studeret  Lovkyndighed  —  som  Stud.  juris  blev 
han  180 1  Premierlieutenant  i  det  af  Studenter  dannede  Kronprin- 
sens Livkorps  —  vendte  han  sig  til  Lægevidenskaben  og  tog  1803 
Embedsexamen  heri.  Det  følgende  Aar  vandt  han  baade  Univer- 
sitetets Guldmedaille  for  en  lægevidenskabelig  Afhandling  og  den 
medicinske  Doktorgrad,  hvorpaa  han  1805 — 6  studerede  ved  Uni- 
versiteterne i  Gøttingen  og  Halle.  Hans  Omgang  paa  sidstnævnte 
Sted  med  H.  Steffens  fik  stor  Betydning  for  ham,  i  det  den 
gjorde  ham  til  en  begejstret  Tilhænger  af  den  Schellingske  Natur- 
filosofi og  den  tyske  Romantik.  Han,  hvis  unge  Sjæl  i  Barne- 
kammeret paa  Elvedgaard  havde  indsuget  den  fantastiske  Overtro 
og  sagnagtige  Overlevering,  som  endnu  førte  et  fi-odigt  Liv  blandt 
Almuen,  grebes  nu  af  en  levende  Interesse  for  Middelalderen  og 
førtes  derved  ind  paa  nye  Baner. 

Foreløbig  forenede  han  sine  gamle  og  nye  Interesser  ved  at 
lægge  sig  efter  Lægevidenskabens  og  dens  Dyrkeres  Historie,  men 
det  varede  ikke  længe,  inden  han  helt  gik  over  til  historiske  Stu- 
dier. 2  vidt  forskjellige,  i  Aaret  1806  udsatte  Prisspørgsmaal  fristede 
ham,  de  skjønne  Videnskabers  Selskabs:  en  Lovtale  over  Griffen- 
feld,  og  det  danske  Videnskabernes  Selskabs:  om  Østgoterne  i 
Italien.  Paa  hint  arbejdede  han  i  et  Par  Aar,  men  da  fremlagde 
han  ogsaa  et  Manuskript  paa  90  Ark.  foruden  Bilagene;  intet  Under, 
at  dette  fandtes  langt  at  overskride  Grænserne  for  en  « Lovtale », 
saa  at  Prisen  ikke  kunde  tilkjendes  ham,  men  Haandskriftet  kjøb- 
tes  af  Kongen  med  Tilsagn  om,  at  det  en  Gang  skulde  blive  trykt, 
et  Løfte,  som  dog  aldrig  indfriedes.  Afhandlingen  om  Østgoterne 
indbragte  derimod  V.  S.  Guldmedaillen  (1807).  Da  han  for  sine 
Studiers  Skyld  følte  Ønskeligheden  af  et  fast  Ophold  i  Kjøbenhavn, 


Digitized  by  VjOOQ  IC 


5o4  Vedel  Siffionsen,  Laur,  Sdiefye, 

opnaaede  han  1807  at  blive  Volontær  og  det  næste  Aar  Amanuen- 
sis ved  Universitetsbibliotheket,  men  allerede  1809  opgav  han  Stil- 
lingen, der  ikke  tilfredsstillede  ham,  og  da  han  1810  søgte  at  faa 
en  Plads  som  Sekretær  i  Gehejmearkivet  oprettet  for  sig,  var  det 
ogsaa  hans  Ønske,  at  han  nærmest  skulde  anvendes  til  Indsamling 
af  Dokumenter  omkring  i  Landet.  En  saadan  Plads  fik  han  vel 
ikke,  men  efter  at  han  1810  var  bleven  Medlem  af  Kommissionen 
til  Oldsagers  Opbevaring  (blev  i  den  til  dens  Ophør  1849)  og  s.  A. 
havde  faaet  en  2aarig  Understøttelse  (næste  Aar  forlænget  « indtil 
videre »)  for  at  udarbejde  selvvalgte  Dele  af  Fædrelandets  Historie, 
overdroges  det  ham  181 1  at  berejse  Fyns  Kjøbstæder  for  at  regi- 
strere og  indsamle  Arkivalier  og  samle  arkæologiske  Gjenstande. 
Man  bebrejdede  ham,  at  han  ikke  lagde  tilstrækkehg  Vægt  paa 
Hovedøjemedet,  Indsamlingen  af  Arkivalier,  men  man  maa  allige- 
vel indrømme,  at  Rejsen,  hvis  Omkostninger  han  selv  bar,  gav  et 
rigt  Udbytte,  og  de  mange  Oldsager,  han  indkjøbte  til  det  offent- 
lige, betalte  han  af  sin  egen  Lx)mme.  181 2  foretog  han  en  mindre 
Studierejse  i  Tyskland  og  1814  en  arkivalsk-antikvarisk  Udflugt  i 
Jylland. 

Indtil  1813  var  det,  V.  S.  havde  meddelt  Offentligheden  af 
historiske  Bidrag,  kun  ubetydeligt,  men  det  nævnte  Aar  blev 
Vidne  til  en  forbavsende  Produktivitet  fra  hans  Side,  Udgivelsen 
af  7  Hæfter  (o.  iioo  Sider)  om  til  Dels  meget  forskjellige  Æmner, 
nemlig  « Udsigt  over  Nationalhistoriens  ældste  og  mærkeligste  Pe- 
rioder»  (4  Hæfter),  « Borgruinerne*  (2  H.)  og  «Fyns  Vilkaar  i  Gre- 
vens Fejde ».  Det  første  af  disse  Skrifter  var  et  stort  anlagt  Værk, 
hvis  beregnede  8  Hæfter,  hvert  for  sig  udgjørende  et  Hele,  skulde 
behandle  enkelte  Sider  eller  Afsnit  af  Fædrelandets  Historie  helt 
ned  til  Midten  af  det  17.  Aarhundrede  •,  de  udkomne  4  handlede 
om  « Nationalhistoriens,  især  dens  haandskrevne.  Kilders  forskjellige 
Skæbne  i  Norden*,  «Vort  Nordens  første  Beboelse,  ældste  Ind- 
vaanere  og  tidligste  Skæbne*,  « Vikingesædet  Jomsborg*  og  « Nor- 
diske Valfarter  og  Korstog  til  det  hellige  Land».  Men  da  efter 
et  Par  Aars  Pavse  —  til  Dels  fremkaldt  ved  de  pekuniære  Tab, 
Udgivelsen  i  en  vanskelig  Tid  af  saa  mange  Skrifter,  alle  udkomne 
paa  hans  eget  Forlag,  havde  voldet  ham  trods  den  fra  Fonden  ad 
usus  pubHcos  modtagne  Understøttelse  —  Fortsættelsen  ftilgte  (1816), 
havde  han  allerede  skiftet  Plan  for  Værket.  Det  nye  Hæfte  (3. 
Dels  I.  H.)  indeholdt  «Den  danske  Adels  og  Ridderstands  Historie 
indtil  Souveræniteten*   i.  Hæfte,  og  det  bebudedes,  at  dette  Æmne 


Digitized  by  VjOOQ  IC 


Vedel  Simonsen,  Laur.  Schebye.  605 

skulde  behandles  videre  i  endnu  7  Hæfter.  Intet  af  disse  saa  dog 
Lyset,  Foretagendet  opgaves  helt,  og  i  mange  Aar  sad  V.  S.  tavs 
paa  Elvedgaard.  Grunden  til  denne  lange  Tavshed  har  man  villet 
finde  deri,  at  da  hans  sidstnævnte  Bog,  den  eneste  af  ham  ud- 
givne, som  udkom  paa  en  Boghandlers  Forlag,  fremkaldte  en  Del 
retshistoriske  Indvendinger  fra  den  unge  Kolderup-Rosenvinge,  følte 
han  sig  krænket  over  denne  Kritik,  der  dog  ingenlunde  fremtraadte 
en  saarende  Form,  og  trak  sig  som  en  vred  Achilles  tilbage  i 
sit  Telt,  og  da  V.  S.  ikke  var  saa  lidt  forfængelig,  er  det  meget 
muligt,  at  Samtiden  har  haft  nogen  Ret  i  denne  Forklaring;  men 
ogsaa  andre  Momenter  maa  have  grebet  ind  for  at  fremkalde  en 
saa  vedvarende  Virkning.  ,Enthusiast,  som  V.  S.  var,  udkastede 
han  store  Planer  og  satte  for  en  Tid  alt  ind  paa  deres  Udførelse, 
men  den  tilsvarende  Udholdenhed  manglede  ham;  deraf  de  mange 
Afbrydelser  i  hans  Liv.  Skjønt  han  paa  sin  korte  Forfatterbane 
havde  vundet  megen  Anerkjendelse  (blev  1808  Medlem  af  Danske 
Selskab,  fik  1809  det  danske  Videnskabernes  Selskabs  Sølvmedaille 
for  en  Afhandling,  optoges  1810  i  dette  Selskab,  fik  181 1  Titel  af 
Professor  og  valgtes  181 2  til  Medlem  af  det  norske  Videnskabernes 
Selskab),  følte  han  sig  dog  paa  denne  Tid  skuffet  over,  at  der 
ikke  vilde  aabne  sig  en  passende  Livsstilling  for  ham.  Hertil 
kom  saa  huslige  Sorger,  der  kastede  deres  dybe  Skygger  over  hele 
hans  Liv. 

TO.  Juli  1807  var  han  bleven  gift  med  Sophia  Franciska  Kragh 
(f  1861),  Datter  af  Parykmager  Herman  K.  i  Kjøbenhavn,  aaben- 
bart  en  Mesalliance  for  Herremandssønnen.  Hun  blev  ham  utro, 
og  de  separeredes  allerede  18 14.  Mange  Aar  senere  (1836)  op- 
løstes Ægteskabet,  da  han  paatænkte  at  gifte  sig  paa  ny,  hvilket 
dog  ikke  blev  til  noget.  Ægtefællernes  eneste  Barn,  en  Søn,  for- 
blev paa  Elvedgaard  hos  Faderen;  det  blev  en  aldrig  forvunden 
Sorg  for  denne,  da  det  unge  Menneske  1824  tog  sig  af  Dage. 

Hellere  end  at  ansættes  som  historisk  Professor  ved  det  nye 
Universitet  i  Christiania,  hvorom  der  havde  været  Tale,  ønskede 
V.  S.  at  blive  anbragt  ved  Ordenskapitlets  Arkiv,  og  endelig  1816 
lykkedes  dette  ham,  i  det  han  da  blev  Ordenshistoriografens  Med- 
hjælper, hvad  han  vedblev  at  være  indtil  1827.  Han  havde  dog 
sikkert  gjort  Regning  paa  en  mindre  underordnet  Stilling,  og  hans 
Forsøg  paa  at  gjøre  noget  stort  ud  af  den  strandede,  da  man  med 
Føje  modsatte  sig  hans  Lyst  til  at  inddrage  den  hele  Adelshistorie 
under  Ordenshistoriografien.     Han  udarbejdede  imidlertid  i  Aarenes 

Løb  en  hel  Del  ordenshistoriske  Afhandlinger  (utrykte),  men  sam- 
tidig kastede  han  sig  for  en  Tid  over  golde  Studier  af  Middel- 
alderens og  Østerlandenes  Symbolik  og  Magi,  i  hvilken  Anledning 
han  1819  foretog  en  Rejse  til  Hamborg.  Efter  at  hans  Forhold 
til  Ordenskapitlet  var  løst,  gjorde  han  næppe  flere  Forsøg  paa  at 
bane  sig  Vej  til  nogen  Embedsstilling;  endnu  1823  havde  Kancel- 
liet tænkt  paa  ham  som  en  af  den  gamle  Gehejraearkivar  Thorke- 
lins  Efterfølgere,  men  det  endelige  Valg  faldt  ikke  paa  ham.  1832 
arvede  han  Elvedgaard,  hvis  Gods  han  dog  ikke  selv  styrede. 

Med  Undtagelse  af,  at  V.  S.  1829  udsendte  en  lille  Piece  om 
historiske  Topografier,  der  indviklede  ham  i  en  Fejde  med  den 
senere  Biskop  N.  Faber,  som  med  rette  opponerede  mod  hans 
upraktiske  Forslag,  udkom  der  intet  selvstændigt  historisk  Arbejde 
af  ham  i  Aarene  1817 — 39,  og  hans  Bidrag  til  Tidsskrifter  ere  i 
disse  Aar  paa  de  sidste  nær  næsten  lige  saa  sparsomme ;  det  vig- 
tigste er  hans  indgaaende  Behandling  af  « Kæmpevisernes  Skildring 
af  Middelalderens  Riddervæsen »  (1829).  Han  kom  nu  ind  i  en  ny 
Periode  af  sit  Liv,  hvor  han  syslede  med  Digtekunsten.  I  Tredi- 
verne udgav  han  en  hel  Række  Digte  og  Digtsamlinger,  de  fleste 
tilegnede  kongelige  Personer.  Et  af  disse  Smaahæfter,  «Ung  Ha- 
rald* (1831),  er  en  Art  Avtobiografi,  et  andet,  « Livets  Cirkel», 
indeholder  en  Del  Indskrifter,  han  havde  anbragt  i  sin  Have.  De 
lyriske  Stemningsudbrud  lykkes  ham  bedst,  og  enkelte  af  hans 
Smaavers  ere  virkelig  tiltalende  ved  det  Vemod,  der  vibrerer  gjen- 
nem  dem.  De  bedste  ere  kjendte  fi-a  hans  senere  historiske  Skrif- 
ter, hvis  Titelblade  han  prydede  med  dem;  men  læser  man  dem 
i  større  Partier,  virke  de  trættende,  og  naar  han  vil  optræde  som 
Digter  i  stor  Stil  om  høje  Æmner,  bliver  han  uklar  i  Steden  for 
dybsindig.    Ogsaa  tekniske  Ufuldkommenheder  klæbe  ved  hans  Vers. 

Efter  Digterperioden  i  V.  S.s  Liv  fulgte  et  Afsnit,  det  betyd- 
ningsfuldeste, kjendetegnet  ved  en  endnu  mere  overvældende  histo- 
risk Produktion  end  den  i  Aaret  1813.  Som  en  Indledning  til  den 
nye  Periode  fremkom  1840  hans  t  Bidrag  til  danske  Slottes  og  Herre- 
borges Bygnings-  og  Befæstningshistorie  i  den  katholske  Tid>,  og 
derefter  tog  hans  Forfatterskab  Fart.  I  Aarenes  Løb  havde  han 
indsamlet  Masser  af  Stof  til  Adelens  Personalhistorie  og  til  Fyns 
og  særlig  hans  Fodeegns  historiske  Topografi,  og  af  disse  Sam- 
linger gav  han  sig  nu  til  at  uddrage  og  udgive  for  Fode  væk, 
navnlig  støttet  af  Kali  Rasmussen  (XIII,  520),  thi  hvor  rige  hans 
Samlinger  end  vare,   havde   de   den  væsentlige  Mangel,   at  de  for- 

uden  fra  Litteraturen  overvejende  kun  vare  hentede  fra  lokale  Kil- 
der, hvorfor  han  maatte  have  en  Medhjælper  i  Kjøbenhavn,  som 
fra  de  derværende  Arkiver  og  Haandskriftsamlinger  kunde  supplere 
hans  fjæmt  fra  Hovedstaden  indsamlede  Materiale.  De  Skrifter, 
han  nu  udgav  —  lige  saa  lidt  som  hans  Digte  kom  noget  af  dem 
i  Boghandelen  — ,  vare  følgende:  « Bidrag  til  Odense  Bys  ældre 
Historie*  (5  Hæfter,  1841 — 44),  « Samlinger  til  Hagenskovs  Historie« 
(1842),  « Bidrag  til  Eske  Brocks  Levnedsbeskrivelse »  (2  H.,  1842 — 
43),  « Bidrag  til  Rugaards  Historie »  (5  H.,  1843 — 44),  « Bidrag  til 
Hr.  Jørgen  Brahes  Levnedsbeskrivelse »  (1845),  « Familieefterretninger 
om  de  danske  Ruders  Adelsslægt »  (2  H.,  1845),  « Samlinger  til  El 
vedgaards  Historie  t  (4  H.,  1845 — 46).  I  Løbet  af  6  Aar  udsendte 
han  altsaa  20  Hæfter  (paa  over  3500  Sider),  men  saa  standser  ogsaa 
med  ét  denne  hans  Virksomhed  —  for  sidste  Gang.  End  ikke 
det  færdige  5.  Hæfte  af  den  paa  interessante  kulturhistoriske  Bille- 
der fra  det  18.  Aarhundrede  rige  Bog  om  Elvedgaard  fik  han  ud- 
givet; det  kom  tillige  med  hans  Samlinger  til  det  antikvarisk-topo- 
grafiske  Arkiv  (Nationalmusæetj. 

V.  S.  tilhører  som  Forfatter  nærmest  det  18.  Aarhundrede  med 
dets  i  Regelen  svage  Kritik.  I  Besiddelse  af  en  livlig  Fantasi  har 
han  en  udpræget  Tilbøjelighed  til,  naar  Lejlighed  gives,  at  opføre 
Luftkasteller  af  vilde  Hypotheser,  og  hans  usikre  Sprogkundskaber 
kunne  ikke  holde  ham  oppe,  naar  han  dristig  vover  sig  ud  paa 
Ord-  og  Navneforklaringers  farlige  Hængedynd.  Han  er  en  flittig 
Samler,  og  om  hans  sidste  Periodes  Arbejder  maa  det  erkjendes^ 
at  de  ere  rige  Kildeskrifter  til  navnlig  det  16.  og  17.  Aarhundrede^ 
hvis  Brugbarhed  dog  des  værre  svækkes  ved,  at  de  alle  mangle 
Registre;  men  han  forstaar  ikke  Begrænsningens  Kunst  og  har  der- 
for medtaget  meget  ubetydeligt,  som  han  trøstig  kunde  have  ladet 
ligge.  Paa  Fremstillingen  ofrer  han  lidet  eller  intet,  bortset  fra 
hans  Ungdomsarbejder,  hvor  en  vel  blomstrende  Pathos  kan  komme 
til  Orde.  Indordnende  alt  i  kronologisk  Rækkefølge  er  han  som 
oftest  tør,  men  i  sine  Forord  og  stundum  ogsaa  ellers,  naar  hans 
personlige  Følelser  træde  frem,  kan  han  brede  en  vis  blød  Stem- 
ning over  Fremstillingen.  Det  fortjener  at  fremhæves,  at  V.  S., 
længe  før  Arkæologerne  fremsatte  Theorien  om  Oldtidens  Tredelings 
i  1813  udtalte,  at  man  kunde  skjelne  mellem  en  Sten-,  Kobber-  og 
Jærnalder,  og  at  han  i  1846  udkastede  Ideen  til  Oprettelsen  af 
Provinsarkiver. 

V.  S.  var  en  Mand,  der  forstod  at  bruge  sine  Penge  paa  en 

nyttig  Maade.  Foruden  det,  hans  Bøger  maa  have  kostet  ham  at 
udgive,  oprettede  han  2  Sognebibliotheker  og  udsatte  Præmier  for 
Skoleimgdommen,  gjennem  Videnskabernes  Selskab  2  historiske  Pris- 
spørgsmaal  og  gjennem  Fyns  patriotiske  Selskab  3  Prisopgaver  om 
Landkommunernes  Tarv.  Til  Universitetsbibliotheket  skjænkede  han 
et  Legat,  og  Oldnordisk  Musæum  forærede  han  Tusender  af  Gjen- 
stande.  Anerkjendelsen  udeblev  ikke  heller.  1836  gjorde  Univer- 
sitetet ham  til  Æresdoktor  i  Filosofi,  1840  blev  han  Etatsraad,  185 1 
Konferensraad,  1856  Kommandør  af  Danebrog.  Trods  stor  Legems- 
svaghed  blev  han  en  gammel  Mand,  inden  han  12.  Juli  1858  endte 
sit  ensomme  Liv  paa  Elvedgaard,  hvor  det  havde  hørt  til  hans 
kjæreste  Beskæftigelser  at  sysle  i  den  store  Have  og  leve  et  Drømme- 
liv i  Naturen. 

A.  Andersen,  Historikeren  V.  S.  (1887).  Kofod,  Convers.  Lex.  XXVIII, 
578  ff.  Erslew,  Forf.  Lex.  Steenstrup,  Historieskrivningen  i  Danm.  i  d.  19. 
Aarh.  S.  82  ff.  Werlauff,  Om  Danebrog  og  Danebrogsordenen  S.  50  ff.  (jvfr. 
S.  XXVII).  Vor  Ungdom  1881,  S.  54  ff.  Saml.  t.  Fyens  Hist  og  Topogr.  X, 
57  ff.     Vitterh.,  Hist.  o.  Antiqv.  Akademiens  Månadsblad   1886,  S.   132  ff. 

C,  R  Bricka. 

Simony,  jvfr.  Simoni  (ovfr.  S.  591). 

Simony,  Carl  Frederik,  1806 — 72,  Minister,  Stiftamtmand, 
fødtes  28.  April  1806  som  Søn  af  Kjøbmand  i  Aalborg  Fred.  S. 
(f  1824)  og  Anne  Christine  f.  Deichmann  (f  1853),  en  Kjøbmands- 
datter.  Medens  3  Brødre  fortsatte  den  fiaedrene  og  mødrene  Slægts 
Tradition  ved  at  indtræde  i  det  private  Erhvervsliv,  bestemtes  C. 
F.  S.  for  den  studerende  Vej.  Dog  blev  han  under  de  lange 
Venteaar,  som  Embedsbanens  Begyndelse  medførte,  ikke  fremmed 
for  Erhvervslivet.  Derved  grundlagdes  hos  ham  den  lykkelige  For- 
ening af  theoretisk  Indsigt  og  praktisk  Dygtighed,  som  i  hans 
senere  Liv  gjorde  ham  paa  én  Gang  til  en  ypperlig  Embedsmand 
i  Statstjenesten  og  til  en  højt  skattet  Medarbejder  i  en  Række 
samftmdsvigtige  Privatforetagender.  —  Optagen  1816  i  Aalborg 
Kathedralskole  dimitteredes  han  til  Universitetet  1824,  tog  juridisk 
Embedsexamen  1829  og  indtraadte  1830  som  Volontær  først  i  Stats- 
gjældskontoret,  senere  i  Kancelliet,  hvor  han  i  7  Aar  maatte  vente 
paa  Forfremmelse.  Samtidig  uddannede  han  sig  i  Bogholderi  hos 
Ejeren  af  den  Gyldendalske  Boghandel,  Moderens  Fætter  J.  Deich- 
mann. Denne  viste  den  imge  Mand  den  Tillid  at  betro  ham  Be- 
styrelsen af  en  Fabrik,  som  havde  maattet  overtages  under  vanske- 
lige Forhold.     S.  løste  Opgaven  heldig.     En   anden  Opgave  paa- 

tog  S.  sig  i  den  lange  Ventetid,  i  det  han  udarbejdede  store  Dele 
af  Stenns  c  Statistisk- topografisk  Beskrivelse  ov.  Kjøbenhavns  Amt», 
som  udkom  i  3  Dele  1834 — 38. 

S.,   der   1837   udnævntes  til   Kancellist,    forfremmedes   184 1   til 
Fuldmægtig,  1843  til  Kontorchef  og  Departeraentssekretær   og  stod 
i    denne   sidste   Stilling,    da   Forfatningsforandringen    1848   og   den 
dermed  forbundne  Omordning  af  Centraladministrationen  kaldte  ham 
dels  til   Deltagelse   i   det   politiske   Liv,    dels   til   større  Opgaver   i 
Statsadministrationen.    I  1848  blev  S.  Chef  for  Justitsministeriets  2., 
senere  Indenrigsministeriets    i.  Departement.      1849  valgtes   han   til 
Landstingsmand  for  7.  Kreds  (Hjørring  og  Aalborg  Amter).    3.  Juni 
1852  blev  han  kaldet  til  Kultusminister  i  Bluhmes  Ministerium,  men 
da  Ministeriet  Ørsted  dannedes  21.  April  1853,  traadte  han  tilbage 
som    Direktør   under   Indenrigsministeriet.      Under   Baftgs,    Andræs 
og  Halls  Ministerier,   fra  12.  Dec.   1854  til  2.  Dec.  1859,   beklædte 
S.  Justitsministeriet  og  var  samtidig  i   kortere  Perioder  Indenrigs- 
minister for  Kongeriget,   Minister  for  de   fælles  indre  Anliggender 
og   Konseilspræsident.     I  Begyndelsen   af  1860  udnævntes  han   til 
Stiftamtmand   for   Sjællands   Stift   og   Amtmand   over   Kjøbenhavns 
Amt.      I    denne   Stilling   forblev   han   til    sin    Død,    30.    Nov.    1872. 
Kun  en  ganske  kortvarig  Afbrydelse  indtraadte,   da  han  for  nogle 
Uger  (31.  Dec.  1863 — 24.  Jan.  1864)  overtog  Funktionen  som  slesvigsk 
Minister  under  Monrads  Ministerium.     Som  kongerigsk  Landstings- 
mand  for   7.   Kreds  virkede   han    til    1866,    da   Gjenvalg  nægtedes 
ham.    Samtidig  var  han  fra  1858 — 66  Medlem  af  Rigsraadet,  senest 
—  fra  1864  —  som  Medlem  af  dettes  Landsting,  valgt  for  Frede- 
riksborg og  Holbæk  Amter. 

Som  Medlem  af  de  repræsentative  Forsamlinger  tog  S.  ingen 
fremtrædende  Del  i  de  foreliggende  politiske  Debatter,  men  ud- 
foldede et  betydeligt  sagligt  Arbejde  i  talrige  Udvalg.  Det  var 
ogsaa  de  saglige  administrative  Opgaver,  som  lagde  størst  Beslag 
paa  ham  som  Minister.  Hans  utrættelige  Arbejdskraft,  store  Sag- 
kimdskab  og  raske  Handledygtighed  satte  ham  i  Stand  til  paa 
dette  Omraade  at  udrette  meget.  Af  vigtigere  justitsministerielle 
Love,  der  saa  Lyset  under  hans  Ledelse  af  Justitsministeriet,  mær- 
kes Love  om  en  ny  Sindssygeanstalt  i  Jylland,  om  Tilvejebringelse 
af  Sundhedsvedtægter,  Bygningslove  for  Kjøbenhavn  og  Kjøbstæ- 
deme,  Love  om  Rentefodens  Frigjørelse,  om  Højesteretsdommes 
Ledsagelse  af  Domsgrunde,  om  Fallitboer  —  Forløberen  for  den 
senere   store  Konkurslov   — ,   om   Cellestraffen,   om   Straf  for  Dyr- 

plageri,  om  Ophævelse  af  Daabs  Nødvendighed  som  Betingelse  for 
Arveret,  om  ugift  Kvindes  Myndighed,  om  Kvindens  fulde  Lige- 
stilling i  Arv  og  om  Testationsfrihedens  Udvidelse.  —  I  den  13- 
aarige  Virksomhed  som  Amtmand  havde  S.  endnu  rigere  Lejlighed 
til  at  anvende  sine  særlige  Evner  saa  vel  i  Statens  som  i  den 
kommunale  Administration.  Fremhæves  maa  her  hans  Virksomhed 
for  Udviklingen  af  alt,  hvad  der  angik  den  o£fentlige  Forsorg  for 
fattige  og  trængende.  Ikke  blot  havde  han  grundig  Indsigt  i  den 
retlige  Ordning  paa  dette  Felt,  men  han  arbejdede  ogsaa  for  denne 
Sag  dreven  af  en  stor  human  Interesse.  —  Den  Anseelse,  som  hans 
fremragende  administrative  Dygtighed  alt  tidlig  havde  skaffet  ham. 
medførte,  at  han  ogsaa  uden  for  de  varige  offentlige  Hverv  kom 
til  at  virke  i  et  stort  Antal  Kommissioner,  som  skulde  forberede 
Ordningen  af  vigtige  Forhold,  saaledes  om  Opførelsen  af  en  Sinds- 
sygeanstalt i  Nørrejylland  (1847),  om  Handelen  paa  Grønland  (1850)^ 
om  Reorganisation  af  Almindeligt  Hospital  (1853),  om  Vejvæsenet 
(1864),  om  Fattigvæsenet  (1869),  om  Embedsmænds  Portofrihed  (187 1). 
End  videre  drog  en  Række  store  Privatforetagender  Nytte  af  hans 
Evner  og  Indsigt.  Hans  Navn  er  saaledes  knyttet  til  Forsikrings- 
selskabet Danmark  (1861),  Privatbanken  (1863),  Bikuben  (1864),  Dansk 
Søfartsselskab  (1865)  og  det  forenede  Dampskibsselskab  (1866). 
Endnu  skal  nævnes,  at  S.  i  1852  kaldedes  til  Censor  ved  den  stats- 
videnskabelige Examen,  og  at  han  var  en  af  Skiftekommissæreme 
i  Frederik  VII' s  Dødsbo.  Af  de  Æresanerkjendelser,  som  bleve 
S.  til  Del,  fremhæves,  at  han  1855  udnævntes  til  Kommandør  af 
Danebrog,  1860  til  Kammerherre  og  1861  til  extraordinær  Assessor 
i  Højesteret.     I  Frimurerordenen  indtog  S.  en  høj  Stilling. 

S.  vil  længe  mindes  for  den  store  administrative  Dygtighed^ 
som  han  paa  saa  mange  Omraader  fik  Lejlighed  til  at  lægge  for 
Dagen  i  de  første  Decennier  af  det  19.  Hundredaars  2.  Halvdel. 
Hans  Retsindighed,  store  Hjælpsomhed  og  jævne  Optræden  lige 
over  for  høje  som  lave  forskaffede  ham  Venskab  og  Hengivenhed 
i  vide  Kredse.  —  I  1837  ægtede  han  Anna  Sophie  Faber  (f.  4. 
Sept.  1812),  Datter  af  Tømmerhandler  J.  F.  Hun  døde  som  Enke 
26.  Juni  1896. 

Illustr.  Tid.  1872,  Nr.  690.  Erslew,  Forf.  Lex.  Nord.  Conversationslex.. 
3.  Udg.  C  Goos. 

Simony,  Johan  Frederik,  f.  1846,  Amtmand.  Fr.  S.,  en 
Søn  af  ovennævnte  Stiftamtmand  C.  F.  S.,   fødtes  19.  Sept.   1846  i 

Kjøbenhavn,  blev  1864  Student  fra  Metropolitanskolen,  1870  juri- 
disk Kandidat,  1875  Assistent  i  Indenrigsministeriet,  hvor  han  1883 
avancerede  til  Fuldmægtig,  og  var  tillige  1879 — 85  Assistent  paa 
Kjøbenhavns  Havneforvaltnings  Kontor.  I  Slutningen  af  1885  ud- 
nævntes han  til  Borgmester  i  Aalborg,  hvor  hans  Virksomhed  vandt 
almindelig  Paaskjønnelse.  1897  blev  han  kaldet  til  den  betydnings- 
fuldere Stilling  som  Borgmester  i  Odense,  men  opgav  den  allerede 
1900  for  at  blive  Amtmand  over  Thisted  Amt.  Ved  Siden  af  sin 
egentlige  Embedsgjeming  i  Odense  udførte  han  et  ihærdigt  og  be- 
tydeligt Arbejde  som  Formand  for  den  forberedende  Komité  for 
den  18.  danske  Landmandsforsamling,  der  1900  afholdtes  i  sidst- 
nævnte By,  og  fik  i  den  Anledning  tildelt  Fortjenstmedaillen  i 
Guld.  —  27.  Maj  1884  ægtede  han  Henriette  Augusta  Bech  (f.  25. 
Avg.  1854),  Datter  af  Grosserer  Jørgen  B.  og  Frederikke  Nicoline 
f  Mathiesen.  G,  KringeWach, 

Sinclair,  Andrew,  (Anders  Sinklar),  1555 — 1625,  Rigsraad. 
Han  var  af  skotsk  Adel,  Søn  af  Henry  S.  og  Janet  Lindsay,  og 
havde  haft  Hertugen  af  Guise  til  Opdrager,  hvilket  vel  tyder  paa, 
at  han  en  Tid  har  opholdt  sig  i  Frankrig.  Til  Danmark  er  han 
rimeligvis  indvandret  paa  Grund  af  den  Forbindelse,  der  opstod 
mellem  dette  Rige  og  hans  Hjemland  ved  Dronning  Annas  Ægte- 
skab 1590  med  Jacob  VI;  i  alt  Fald  blev  han  Hofjunker  hos  den 
unge  Christian  IV  1591.  I  denne  Egenskab  fulgte  han  1597  Kon- 
gen paa  hans  Brudefærd  til  Tyskland,  blev  derpaa  hans  Dronning 
Anna  Cathrines  Kammerjunker  og  ægtede  saa  23.  Nov.  1600  hendes 
Jomfru  Kirsten  Kaas,  Datter  af  Erik  K.  til  Lindbjærggaard  og  Kir- 
sten Galt.  Han  fratraadte  nu  Hoftjenesten  og  blev  Lensmand  paa 
Gladsaxe  i  Skaane  (til  1620),  blev  1613  tillige  forlenet  med  Gislev 
i  samme  Landsdel  (til  1625),  fik  1619  Landskrone  Len  og  ombyt- 
tede dette  162 1  med  Hammershus.  Det  var  i  det  hele  Skaane,  til 
hvilket  han  fortrinsvis  knyttede  sig.  Her  fik  han  1615  skjænket 
Sandby  af  Kronen,  samlede  i  det  hele  meget  Gods  og  byggede 
Herregaarden  Sinklarsholm.  Som  Fører  for  et  skaansk  Kompagni 
Fodfolk  havde  han  ogsaa  med  Hæder  deltaget  i  Kalmarkrigen, 
medvirket  til  Ølands  Erobring  161 1,  og  fra  1611 — 13  havde  han 
Befalingen  over  det  erobrede  Kalmar.  I  den  følgende  Tid  var 
han  Oberst  over  det  skaanske  Regiment,  og  1616  blev  han  Ridder 
af  den  væbnede  Arm.  Hertil  kom  saa  1617  hans  Optagelse  i  Rigs- 
raadet.     Baade   før   og  efter  denne  sendtes   han   atter  og   atter  i 

diplomatiske  Ærender  til  England,  med  hvilket  Riges  fornemste 
Statsmænd  han  havde  nøje  Forbindelse  efter  Jacob  I's  Tronbesti- 
gelse; han  var  der  1604,  1606,  1612,  1614,  1618,  1619  og  162 1,  i 
hvilket  sidste  Aar  han  sluttede  et  Forbund  mellem  Danmark  og 
England.  En  Rejse  der  til  1624  var  derimod  snarest  privat.  At 
hans  særlige  Hverv  i  Danmark  kan  nævnes,  at  han  1620  forhørte 
Christoffer  Dybvad  og  1624  sendtes  til  Christiansstad  for  at  sørge 
for  Fæstningens  Udbedring  i  Anledning  af  den  truende  Krig  med 
Sverige.     Han  døde  17.  Jan.   1625. 

Christian  IV's  egenh.  Breve,  ved  Molbech,  I,  9.    Personalhist.  Tidsskr.  V,  6. 

/,  A.  Fridericia. 

Sinding,  Elga  Anna  Augusta,  f  1859,  Skuespillerinde,  Dat- 
ter af  Kjøbmand  Carl  Ludvig  Julius  Betzonich  (f  1827  f  1874)  og 
Oline  Andrea  f.  Olsen  (f  1828  f  1889).  Hun  fødtes  18.  Marts 
1859  i  Kjøbenhavn,  optraadte  første  Gang  paa  det  kongl.  Theater 
10.  Marts  1875  som  Angelique  i  « Advokat  Pathelin»,  havde  sin 
egentlige  Debut  Aaret  efter  17.  Marts  som  Jeanne  Schoppen  i  «En 
Kone,  der  springer  ud  af  Vinduets*  og  fik  i  Juli  1876  Ansættelse 
som  Skuespillerinde.  Fru  S.,  som  hun  blev  28.  Maj  1885  ved  Gif- 
termaal  med  ndfr.  nævnte  Billedhugger  St.  S.,  har  inden  for  de 
klassiske  Pigeroller  fundet  den  rette  Tumleplads  for  sit  usnerpede 
Lune  og  med  opfindsom  Frejdighed  fornyet  og  varieret  den  i 
Aarenes  Løb  stiliserede  Soubrette  i  en  Række  levende  Tjeneste- 
piger, snart  mundkaad  og  dog  varmhjærtet  (i  « Pernilles  korte  Frø- 
kenstand»),  snart  fi-æk  og  fordærvet  (i  « Jacob  v.  Thyboe»),  snart 
overmodig-lystig  (i  « Henrik  og  Pernille*),  snart  forslagen-paalidelig 
(Dorine  i  «Tartuflfe»).  Desuden  har  Fru  S.  gjort  flittig  Tjeneste  i 
et  højst  forskjelligartet  Repertoire;  hendes  noget  uskolede,  snart 
slæbende,  snart  skærende  Stemme  lægger  hende  Hindringer  i  Vejen 
ved  Fremstillingen  af  de  mere  sammensatte  Karakterer,  derimod 
finder  hun  energiske  Udtryk  for  en  noget  ukultiveret  Oprindelighed, 
hvad  enten  denne  lægger  sig  for  Dagen  i  smaaborgerlig  Raptunget- 
hed  (Mine  i  «En  Spurv  i  Tranedans »)  eller  i  livslystent  Sanse- 
begjær  (Fru  Maja  Rubek  i  «Naar  vi  døde  vaagner»). 

Arthur  Aumont. 

Sinding,  Stephan  Abel,  f.  1846,  Billedhugger.  S.  er  født  i 
Throndhjem  (ikke  Røros)  4.  Avg.  1846;  hans  Forældre  vare  Berg- 
mester  Matthias  Wilhelm  S.  (f.  181 1  f  1860)  og  Cecilie  Marie  f. 
Mejdell  (f.  1817  f  1880).    Efter  at  han  var  bleven  Student  og  havde 

dyrket  de  juridiske  Studier  i  3  Aar  med  ringe  Interesse,  gik  det 
ved  et  Tilfælde  op  for  ham,  der  aldrig  havde  brudt  sig  om  at 
tegne  og  ingen  Sinde  som  Barn  eller  Yngling  havde  prøvet  paa 
at  modellere,  at  han  sad  inde  med  kunstneriske  Anlæg.  Disse 
søgte  han  da  at  faa  udviklet  paa  Kunstskolen  i  Christiania  og*  som 
Elev  af  J.  O.  Middelthun.  Forholdene  i  Hjemmet  tilfredsstillede 
ham  imidlertid  ikke,  og  i  187 1  drog  han  til  Beriin,  hvor  han  i 
den  ansete  Billedhugger  Alb.  Wolff  fandt  en  omhyggelig  og  for- 
staaende  Vejleder,  og  hvor  han  udførte  sit  første  anseligere  Værk, 
Statuen  «Vølund»;  nogen  Tid  studerede  han  derpaa  i  Paris  og 
arbejdede  saa  i  1876  i  Christiania;  en  der  udført  Statue,  « Fangen », 
blev  sendt  til  Salonen  i  Paris  1878  og  vakte  en  Del  Opmærksom- 
hed. Omtr.  6  Aar  tilbragte  han  derefter  med  kortere  Afbrydelser 
i  Rom,  og  der  fuldendte  han  det  første  af  sine  Hovedværker,  «En 
Barbarkvinde  bærer  sin  dræbte  Søn  bort  fra  Slaget »,  en  ejen- 
dommelig bevæget  og  stærkt  virkende  Gruppe,  der  2  Gange  blev 
udført  i  Marmor,  først  til  Ny  Carlsberg  Glyptothek  og  dernæst  til 
Musæet  i  Christiania. 

Efter  at  S.  i  1883  var  kommen  til  Kjøbenhavn,  modtog  han 
fra  Brygger  Carl  Jacobsen  flere  Bestillinger  og  udførte  til  Glypto- 
theket  bl.  a.  den  paa  én  Gang  storstilede  og  rørende  skjønne 
Gruppe  «En  fangen  Moder >  (1887)  og  « Valhallafrisen »,  der  navn- 
lig interesserer  ved  sit  rige  Indhold  af  dramatisk  Energi,  der- 
næst ogsaa  ved  sin  frie  og  selvstændige  Beherskelse  af  Relief- 
stilen; det  var  ogsaa  paa  Opfordring  af  C.  Jacobsen,  at  S.  ud- 
førte sin  frie  Rekonstruktion  af  en  Del  af  H.  E.  Freunds  «Ragna- 
roksfrise*  —  et  i  sig  selv  interessant  Arbejde,  der  imidlertid  i 
Karakteren  er  saa  vidt  fjæmet  fra  den  Freundske  Original  som 
vel  tænkeligt.  Paa  Glyptotheket  findes  end  videre  Marmorgruppen 
«To  Mennesker*,  et  navnlig  i  Kraft  af  Linjernes  fint  stemte  Har- 
moni og  Rhytmik  fremragende  Værk,  samt  den  stilfulde  og  ved 
Følelsesudtrykket  imponerende  polykrome  Træstatue  « Slægtens  æld- 
ste»;  Nationalgalleriet  i  Kjøbenhavn  ejer  S.s  «En  ung  Kvinde  med 
sin  Mands  Lig» ;  blandt  hans  andre,  almindelig  tilgængelige  Ting 
kunne  foruden  et  Par  meget  originale  Gravmonumenter  nævnes 
«Daabsengelen»  i  Frederikskirken  og  Relieffrisen  »Kristendommens 
Grundpiller*  i  Jesuskirken,  Valby.  Kunstnerens  betydeligste  Frem- 
bringelser ere  dog  sikkert  de,  der  stamme  fra  Tiden  nærmest  om- 
kring Aarhundredskiftet:  Bjørnsons  og  Ibsens  Statuer  (1899),  Min- 
desmærket for   Ole  Bull   (1901)   og   Gruppen  « Moder  Jord»    (1900). 

De  2  Digterstatuer,  der  ere  opstillede  ved  Nationaltheatret  i  Chri: 
stiania,  vakte  ved  deres  Fremkomst  nogen  Opposition,  der  dog 
vistnok  nærmest  var  foranlediget  ved  den  Maade,  hvorpaa  Fod- 
stykkerne vare  formede;  ved  ægte  monumental  Holdning  og  slaa- 
ende  Karakteristik  ville  de  altid  kunne  hævde  sig  Rang  blandt 
Nordens  mærkeligste  Billedstøtter;  noget  lignende  gjælder  om  Ole 
Bull  (Bergen),  hvor  Statuen  sindrigt  er  anbragt  som  Led  i  en 
Komposition.  « Moder  Jord*,  der  endnu  i  1901  staar  i  Gipsen  i 
Kunstnerens  Atelier,  virker  gribende  ved  den  kolossale  Hoved- 
skikkelses Ro  og  ved  den  overlegne  Dygtighed  og  store  Skjønheds- 
sans,  hvormed  de  i  dens  Skjød  hvilende  Mennesker  ere  bragte  i 
Harmoni  med  den. 

S.,  der  siden  28.  Maj  1885  er  gift  med  ovfr.  nævnte  Skue- 
spillerinde Elga  Anna  Augusta  S.,  blev  1897  titulær  Professor;  i 
1889  fik  han  Grand  prix  ved  Verdensudstillingen  i  Paris,  og  ogsaa 
paa  andre  Udstillinger  har.  han  vundet  de  højeste  Anerkjendelses- 
beviser.  I  1890  søgte  og  fik  han  Indfødsret  som  dansk  Borger, 
men  allerede  langt  tidligere  havde  han  fast  Ophold  i  Danmark, 
hvor  han  har  vundet  Nayn  som  en  af  den  nyere  Kunsts  ypperste, 
lige  udmærket  ved  sin  rige  Fantasi,  sin  mægtige  Følelse,  der  ofte 
gjør  sig  gjældende  som  ægte  Pathos,  aldrig  som  Sentimentalitet, 
og  sin  fremragende  Formdygtighed.  Ved  sin  Stil  slutter  han  sig 
ikke  afgjort  til  nogen  enkelt  « moderne »  Retning,  men  staar  dog 
den  i  de  første  Menneskealdere  af  19.  Aarhundrede  raadende  klas- 
siske Retning  fjærn;  Traaden  mellem  ham  og  Antiken  synes  nær- 
mest at  føre  ti)  de  pergamumske  Skulpturer. 

Weilbach,  Nyt  Kunstnerlex.  Sigurd  MiiUer. 

Sinklar,  Anders,  f  1625,  s.  Sinclair  (o\1r.  S.  611). 

Sinningy  Jens  Andersen,  — 1547,  Professor,  var  en  Jyde 
af  Fødsel  og  formodentlig  fra  Sinding  i  Lysgaard  Herred.  I  sin 
Ungdom  gik  han  i  Aarhus  Skole,  der  da  stod  i  stor  Anseelse, 
takket  være  de  navnkundige  Skolemænd  Morten  Børup  og  Terkel 
Abildgaard,  og  her  lagde  han  allerede  en  sjælden  Begavelse  for 
Dagen.  1534  drog  han  til  Wittenberg,  hvor  han  ved  Flid,  fortrin- 
lige Evner  og  god  Opførsel  vandt  sine  Læreres,  især  Melanchthons, 
store  Yndest  og  erhvervede  Magistergraden  i  Filosofi  og  Bakkalavr- 
graden  i  Theologi.  Paa  Hjemrejsen  1537  landede  han  i  Ystad  og 
traf  her   uformodet   sin   Ungdomsven   Jens   Pedersen   Grundet   (VI, 

22*])  som  Skolemester.  I  sin  Glæde  over  Mødet  opgav  denne  sin 
Tjeneste  for  sammen  med  S.  at  begive  sig  til  Kjøbenhavn,  hvor 
Universitetet  nys  var  gjenoprettet.  Kort  efter  Ankomsten  her  til 
blev  S.  kaldet  til  Professor  i  Dialektik  1538.  Senere  overtog  han 
ogsaa  Forelæsningen  i  Hebraisk  og  blev  1545  Professor  i  Theologi 
•efter  forud  at  have  erhvervet  Doktorgraden,  da  han  havde  lagt  sin 
theologiske  Dygtighed  for  Dagen  ved  at  deltage  i  de  Religions- 
disputatser,  der  i  den  nærmest  forudgaaende  Tid  vare  holdte  med 
katholsksindede  Medlemmer  af  flere  af  Landets  Domkapitler.  Kort 
efter  sin  Tiltrædelse  af  nævnte  Professorat  blev  han  tillige  Univer- 
sitetets Rektor.  Han  døde  imidlertid  allerede  30.  Nov.  1547  til 
stort  Tab  for  Universitetet,  der  i  ham  havde,  haft  en  udmærket 
dygtig  og  meget  afholdt  Lærer.  Mange  Aar  efter  hans  Død  ud- 
gav Anders  Vedel  (1591)  hans  «Oratio  de  ^tudiis  philosophicis 
theologiæ  studioso  necessariis»,  et  for  sin  Tid  betydningsfuldt  og 
interessant  Arbejde. 

Rørdam,  Kbhvns  Universitets  Hist.   1537 — 1621   I,  553  f. 

H.  F,  Rørdam. 

Sinnknecht,  Peter,  — 1635,  Præst,  var  født  i  Lybek  og 
blev  1613  Sognepræst  i  Haderslev.  Efter  at  have  virket  her  i  en 
Række  Aar  og  næppe  uden  Frugt  blev  han  af  sin  Provst,  Mag. 
Johs.  Schrøder,  1635  anklaget  for  at  bringe  vildfarende  Lærdom 
paa  Prædikestolen.  BL  a.  skulde  han  med  Anførelse  af  Christi 
Ord:  « Lader  eder  ikke  kalde  Mestre »  osv.,  have  talt  nedsættende 
om  de  akademiske  Grader.  I  sine  Prædikener  anvendte  han  alt  for 
ofte  Ordet  «Gelassenheit»,  der  var  et  af  Weigeli anernes  Yndlings- 
udtryk. Han  udtalte  sig  nedsættende  om  Sabbathens  Hellighol- 
delse, men  drev  derimod  paa  den  daglige  indvortes  Sjælesabbath. 
Han  brugte  mest  Allegorier  og  underlige  Lignelser  i  sine  Prædike- 
ner —  samt  meget  andet,  •  der  enkeltvis  just  ikke  betød  meget,  men 
samlet  efterlader  det  Indtryk,  at  han  var  tilbøjelig  til  at  forlade 
Statskirkens  banede  Vej  for  at  søge  Stier,  han  selv  havde  valgt, 
og  som  efter  hans  Mening  førte  til  større  Inderlighed  i  Kirkelivet. 
Da  han  blev  indkaldt  for  Synoden  i  Rensborg,  nedlagde  han  sit 
Embede.  Dommen  kom  til  at  lyde  paa,  at  han  aldrig  mere  maatte 
betræde  Prædikestolen.  Han  udstedte  nu  en  Erklæring  om  sin  Tro 
(Confessio  fidei),  hvis  Trykning  Dr.  Nic.  Hunnius  i  Lybek,  der 
havde  været  med  at  dømme  ham,  dog  fik  forhindret.  Kort  efter 
(Sept.   1635)  døde  han. 

Moller,  Cimbria  lit.  I.     Rhode,  Haderslev  Amts  Beskr.  S.   161  ff. 

H.  F.  Rørdam, 

Sivard  den  digre,     — 1055,  Jarl  af  Northumberland,  synes   at 
være  kommet  til  England  med  Knud  den  store  og  med  sin   nære 
Slægtning  Ulf  Jarl;   han  sattes  af  Knud  til  Jarl  over  Deira.        S. 
var  en  Kæmpe  af  Skikkelse,  kraftig  og  hensynsløs,   men  retskaflfen 
og  dygtig.     Under  Hardeknuds  Regering  deltog  han  sammen  med 
andre  Jarler  i   en   Plyndring   af  Worcestershire ,    hvor   man    havde 
nægtet  at  betale  Skat;  paa  den  Tid  dræbte  han  ogsaa  paa  Harde- 
knuds Tilskyndelse   sin   Hustrus  Onkel   Eadwulf,   Jarl   af  Bemicia^ 
og    kunde    derpaa   forene    hele    Northumberland   under    sin    Ma^. 
Paa   Kong  Edvards  Bud   foretog   S.  et  Tog  til  Skotland  og   slog: 
Kong    Macbeth    ved    Dundee    (1054);    Kampen    havde    dog    været 
haard  og  voldt  mange  engelskes   og  danskes  Død;  saaledes   faldt 
S. s  Søn  Osbeorn,  der  dog  —  til  Faderens  Trøst  —  modtog  Døds- 
vunden  forfra  (S.   er  skildret   i   Shakspeares    « Macbeth »).      Da    S. 
følte   Døden  nærme   sig,    vilde  han   ikke   c  dø  som   en   Ko»,    men 
forlangte  at  iføres  sin  fulde  Rustning,  med  Hjælm  paa  Hovedet  og 
Sværd  i  højre  Haand,  og  saaledes  døde  han  staaende  (1055).     Han 
begravedes  i  en  Kirke  ved  York,  som  han  havde  ladet  bygge  og 
indvie  til  St.  Olaf. 

Stephen,  Dictionary  of  nat.  biography  Lll.^  Freeman,  The  Nonnan  con- 
quest  of  England.     G.  Stephens,  Macbeth,  Earl  Siward  and  Dundee  (1876). 

Johannes  C  H,  R.  Steensirup, 

Sivendsen  (Glimager),  Christoffer,  — 1623 — ,  Præst,  For- 
fatter, var  Søn  af  Præsten  Sivende  Hansen  i  Glimager  i  Skaane. 
Som  Præst  i  Stoby  og  Sandby  sammesteds,  i  alt  Fald  siden  16 10, 
var  C.  S.  bekjendt  for  gode  Naturgaver,  men  førte  et  daarligt 
Levned  og  laa  i  Strid  med  sine  Embedsbrødre.  Hans  Hustru  hed 
Marine,  og  han  selv  synes  endnu  at  have  været  i  Live  1635.  ^^° 
udgav  1622  en  halv  allegorisk  Opbyggelsesbog,  «Militia  spiritualis,. 
Guds  Børns  aandelige  Strid »,  tilegnet  Octe  Marsvin  til  Dybæk,  og 
Aaret  efter  med  Tilegnelse  til  den  udvalgte  Prins  Christian  en  Be- 
arbejdelse af  Sicilianeren  Guido  de  Columnas  «Hist.  Beskrivelse 
om  den  trojanske  Krig»  efter  de  Dåres  Phrygius  og  Dictys  Creten- 
sis  tillagte  opdigtede  Beretninger.  Den  indledes  med  en  Henven- 
delse til  Læseren  i  Lyskanders  trohjærtige  Knittelrim.  Sproget  er 
ret  godt,  og  Bogen  oplagdes  paa  ny  1709  og  1761. 

Nyerup,  Alm.  Morskabslæsn.  S.  32.  Cavallin,  Lunds  stifts  herdaminne 
IV,  370.  /.  Paludan. 

Siwers,  Berent,  1646 — 96,  Skolemand,  var  rimeligvis  Søn  af 
den   urolige   Præst  Johan    Berndtson   (f    1672)   og   hans   berygtede 

Hustru,  Kirsten  Pedersdatter,  paa  Faarø  ved  Gulland.  Han  kom  til 
Kjøbenhavn  1662  og  blev  Student  1666  (<Bernardus  Jani  Gothlan- 
dus»).  Uden  nogen  offentlig  Ansættelse  levede  han  stedse  i  Hoved- 
staden og  gav  sig  af  med  Skolegjerning.  Han  var  stærkt  optaget 
af  en  Forandring  ved  den  brugelige  Undervisningsmethode  og  ud- 
arbejdede i  det  Øjemed  en  latinsk  Grammatik,  som  udkom  paa 
l^tin  1675,  dediceret  Griffenfeld.  Ved  Reskript  af  12.  Maj  1676 
blev  den  avtoriseret  til  at  bruges  i  alle  Skoler  i  Danmark  og  Norge 
i  I.  og  2.  Lektie  i  Steden  for  de  hidtil  brugte  Skolebøger.  1684 
udkom  den  paa  Dansk  og  efterfulgtes  af  mange  Oplag.  Men  S. 
levede  i  stor  Nød  i  aandelig  og  timelig  Henseende  og  tilstillede 
flere  formaaende  Mænd  Bønskrivelser  «for  at  kunne  befries  fra 
megen  Melankoli  og  Pengesorg  og  for  at  kunne  faa  Klæder  og 
komme  lidet  blandt  Folk».  I  sin  sygelige  Forfatning  skrev  han 
sin  bekjendte  Traktat  «Saligheds  Midler  eller  Guds  Raad  til  Salig- 
heds (1684).  Professor  Jens  Bircherod  havde  meddelt  Bogen  «Im- 
primatur*;  men  S.  kom  for  Skade  til  under  Trykningen  at  for- 
andre noget  ved  Læren  om  Retfærdiggjørelsen.  Han  maatte  da 
1686  ydmygt  bede  om  Tilgivelse,  og  Bogen  avtoriseredes  nu  af  det 
samlede  theologiske  Fakultet,  som  selv  besørgede  Trykningen  af 
en  ny  Udgave,  forsynet  med  dets  Anbefaling.  Senere  fik  Bogen 
Udbredelse  ved  at  bekostes  trykt  af  det  Stistrupske  Legat  og  ud- 
deles sammen  med  Legatbiblerne  og  oprindelig  i  samme  Antal,  som 
Bibeluddelingen  fandt  Sted;  men  fra  1770  indskrænkedes  dog  det 
aarlig  uddelte  Antal  Exemplarer  til  Halvdelen  (275);  fra  177 1  ud- 
kom den  paa  Waisenhusets  Forlag.  Skriftet  kan  muligvis  i  Tider- 
nes Løb  have  haft  nogen  Betydning  i  Almuekredse;  men  med  sine 
haarrejsende  Dj ævlehistorier  o.  dsl.  har  det  ikke  ubetinget  været 
sund  Kost.  S.  døde  i  ynkelige  Omstændigheder  i  Marts  1696  (be- 
gravet 19.  Marts). 

Nyerup,  Skildr,  af  Tilstanden  i  Danm.  og  Norge  III,  i,  186  ff.  332  ff. 
Nyerup,  Lit.  Lex.     Langebeks  Diplomatarium   1692  og  1693  (i  Rigsark.). 

A,  Jantzen, 

Sivers,  Peter,  1674 — 1740,  russisk  Søofficer,  fødtes  i  Stade. 
Hans  Fader,  Jan  S.  (f  1713),  var  næppe,  som  hidtil  oftere  udsagt, 
Hollænder,  men  snarere  Skaaning  af  holstensk  Oprindelse  og  tjente 
som  Skibschef  i  den  danske  Flaade.  Sønnen  optoges  1700  som 
en  af  de  flinkeste  befarne  Mænd  i  det  første  Hold  Lærlinger  i 
den  nyoprettede  Søofficersskole  og  udnævntes  1703  til  Sekondlieute- 
nant,  men  søgte  1704  sin  Lykke  i  russisk  Tjeneste,   hvori  han  an- 

toges  med  Kapitajns  Rang  af  den  russiske  Gesandt  i  Kjøbenhavn. 
De  nærmest  følgende  Aar  deltog  han  -som  Chef  for  mindre  Skibe 
i  det  for  Peter  den  store  saa  vigtige  Søforsvar  af  det  nys  anlagte 
St  Petersborg  under  Cruijs  (IV,  ii8)  og  Apraksin,  og  17 14  ud- 
nævntes han  til  Kommandørkapitajn.  17 16  førte  han  en  Eskadre 
til  Kjøbenhavn  og  glædede  sig  ved  Tanken  om  at  kunne  assistere 
de  danske,  hvem  han  altid  betragtede  som  sine  Landsmænd,  ved 
en  Landgang  i  Skaane,  der  dog,  som  bekjendt,  ikke  realiseredes. 
17 19  blev  han  Schoutbynacht,  1721  Viceadmiral.  1728  naaede  S. 
den  øverste  Stilling  i  den  russiske  Flaade  som  Admiral  og  Præsi- 
dent for  Admiralitetskollegiet.  Men  Flaadens  Skaber,  Zar  Peter, 
var  død,  og  den  kom  nu  i  stærk  Dekadence,  hvorfor  Skylden  dog 
navnlig  hviler  paa  manglende  Støtte  hos  Peters  2  nærmeste  Efter- 
følgere. S.  ansaas  i  alt  Fald  for  at  være  en  dygtig  og  erfaren 
Sømand  af  Zar  Peters  Skole,  om  end  noget  umedgjørlig  i  et  Kol- 
legium. Han  var  jævnlig  i  Strid  med  Cruijs  og  navnlig  med  den 
af  denne  protegerede  Viceadmiral  D.  J.  Wilster  (s.  denne). 

Under  Anna  Ivanovna  nedsattes  en  Marinekommission,  og  S. 
blev  1732  afskediget  og  forvist  til  nogle  ham  tidligere  skjænkede 
Godser  i  Finland.  1740  fik  han  dog  Lov  at  søge  Lægehjælp  i  St. 
Petersborg,  men  døde  her  i  Dec.  Kejserinde  Elisabeth,  der  skat- 
tede S. s  Fortjenester  under  hendes  Fader,  Zar  Peter,  skjænkede 
hans  Børn  og  Enke,  Sophia  Elisabeth  f.  Numers,  Godset  Exekåll  i 
Finland,  der  endnu  ejes  af  hans  Efterkommere.  —  Ved  flere  Lejlig- 
heder, hvor  de  politiske  Forhold  i  Rusland  vare  truende  mod  Dan- 
mark, viste  S.  Hengivenhed  og  Troskab  mod  sit  Ungdomshjem  og 
erklærede  ikke  at  ville  drage  Sværdet  mod  sit  Fædreland. 

Berch,  Levnedsbeskr.  af  de  første  russ.  Admiraler  S.  298  ff.  Alm.  Lister 
ov.  Marineofficerer.  Mat.  til  den  russ.  Flaades  Hist.  II,  126  m.  fl.  St.  Veselago. 
Den  russiske  Flaades  Hist.  S.  72  m.  fl.  St.  (Alle  p.  Russ.)  E.  Holm,  Dan 
mark-Norges  Hist.   1720— 1814  I.     (Norsk)  Hist.  Tidsskr.  2.  R.  IV,  433  ff- 

G,  Z.  Grove. 

Sivertsen,  Find,  f  1627,  s.  Sigurdsen  (ovfr.  S.  577). 

Sivertz,  s.  Sievertz  (ovfr.  S.  572). 

Siverudy  Johannes,  1723 — 83,  Præst,  Søn  af  Gaardbruger 
Erik  Nielsen  S.  og  Johanne  Jacobsdatter,  blev  født  i  Aas  i  Akers- 
hus  Amt  20.  Juni  1723.  Han  havde  allerede  gjort  Tjeneste  som 
Skolelærer  paa  Landet,   da  han   i  20  Aars  Alderen  blev  optagen  i 

Christiania  Kathedralskole.  Han  var  udgaaet  fra  et  pietistisk  Hjem 
—  hans  2  Brødre  vare  fremtrædende  Bodsprædikanter  — ,  og  i 
Christiania  blev  han  under  Omgang  med  Præsten  Johannes  Green 
(VI,  195)  og  hans  Kreds  stærkt  paavirket  i  hermhutisk  Retning. 
Student  blev  han  først  1750.  Efter  at  have  taget  theologisk  Exa- 
men  1752  var  han  Huslærer  paa  forskjellige  Steder  i  Norge,  hvor 
han  tillige  jævnlig  holdt  kristelige  Opbyggelser  med  Bønderne,  ind- 
til han  1758  blev  ansat  som  Præst  ved  Børnehuset  paa  Christians- 
havn. 1762  blev  han  Sognepræst  i  Gjentofte  og  tog  1768  Magister- 
graden. Han  udgav  1759  «Salmer  om  Sjælens  blodige  Brudgom*, 
der,  som  allerede  Titelen  tilkjendegiver,  ere  stærkt  farvede  af  hans 
herrnhutiske  Opfatning;  senere  oversatte  han  fra  Tysk  forskjellige 
Opbyggelsesskrifter,  som  fik  megen  Udbredelse.  —  S.  stiftede  et 
lidet  Legat  til  bedste  for  Skolevæsenet  i  Gjentofte,  hvor  han  for 
øvrigt  aldrig  kom  til  at  føle  sig  ret  hjemme.  Han  beholdt  i  sit 
Væsen  og  Optræden  bestandig  noget,  der  mindede  om  Bonden, 
og  han  havde  maaske  været  bedre  paa  sin  Plads  som  Lægprædi- 
kant i  Norge  end  som  Præst  i  Hovedstadens  Nærhed.  Højst 
ulykkeligt  var  hans  1759  indgaaede  Ægteskab  med  Margrethe  Marie 
Aalborg,  Datter  af  Sognepræst  i  Rakkestad  (Smaalenene)  Jens  Jensen 
A.  og  Hedevig  Dorothea  f.  Rosenberg.  Efter  langvarig  Sygelighed 
døde  han  20.  Jan.   1783. 

Wiberg,  Alm.  Præstehist.  I,  432.  Jantzen,  Fundatser  og  Gavebreve  vedk. 
Gjentofte.  2.  Udg.,  S.  72.  A.  E.  Erichsen, 

Sjunesen,  Hans,  — 1563,  Præst,  formodes  at  være  Søn  af 
Sjunde  Andersen,  Remmesnider  i  Malmø.  Han  kom  1533,  paa  en 
Tid,  da  Universitetet  i  Kjøbenhavn  var  opløst,  til  Wittenberg,  hvor 
han  blev  gratis  immatrikuleret,  hvilket  antyder  hans  fattige  Kaar. 
Det  er  ikke  bekjendt,  hvor  længe  han  opholdt  sig  der.  Men  siden 
blev  han  Kapellan  i  Malmø.  Som  saadan  udgav  han  1552  i  Wit- 
tenberg paa  Dansk  «Salomonis  Bøger »  (Ordsprogene,  Prædikeren 
og  Højsangen)  samt  «Tobiæ  Bog»,  hvilke  efter  N.  M.  Petersens 
Dom  «i  flere  Henseender  høre  til  denne  Tids  mærkelige  Skrifter*. 
Vi  vide  ikke,  om  mulig  dette  hans  Forfatterskab  har  henledet  Op- 
mærksomheden paa  ham,  da  han  vistnok  er  den  Kapellan  ved 
Sognekirken  i  Malmø,  der  1552  valgtes  til  Sognepræst  ved  vor 
Frue  Kirke  i  Kjøbenhavn.  Skjønt  Valget  havde  faaet  Kongens 
Stadfæstelse,  maa  H.  S.  dog  have  trukket  sig  tilbage,  snarest  vel 
fordi  Borgerne  i  Malmø   ikke  vilde  give  Slip  paa  ham   og   havde 

udset  ham  til  deres  gamle  Sognepræsts  Efterfølger.  I  alt  Fald  blev 
H.  S.  1555  Sognepræst  ved  St.  Peders  Kirke  i  Malmø.  Han  døde 
1563  af  Pest,  efterladende  Hustru  og  mange  Børn  og  Stifbøm. 
Hustruen  havde  nemlig  tidligere  været  gift  med  Hospitalsprædi- 
kanten  Oluf  Jensen  i  Malmø.  —  Vore  ældre  Litteraturhistorikere 
(og  endnu  N.  M.  Petersen)  sammenblande  H.  S.  med  Professor 
Jens  Andersen  Sinning  (ovfr.  S.  614). 

Ny  kirkehist.  Saml.  H,  231.  ff,  p,  Rørdam. 

Skaaning,  Hans  Hansen,  f  1650,  s.  Skonning. 

Skaanlundy  Matthies,  1657  —  o.  1730,  Lakej,  Sorenskriver, 
var  Søn  af  en  Ridefoged  og  født  i  Lund  i  Skaane,  efter  hvilke 
Stedsnavne  han  maa  have  taget  Navn.  Efter  en  kort  Tid  at  have 
gaaet  i  Latinskole  i  sin  Fødeby  kom  S.  i  Tjeneste  hos  forskjellige 
danske  Herrer.  Han  var  saaledes  Lakej  hos  Just  Høg  (VIII,  225) 
under  Fredskongressen  i  Nimwegen  1676 — 79  og  tjente  1680 — 88  i 
samme  Egenskab  hos  Christian  Gyldenløye  (den  Gang  et  Barn,  der 
opholdt  sig  i  Statholder  U.  F.  Gyldenløves  Hus),  hvem  han  ftilgte 
paa  hans  Udenlandsrejse  1682.  For  sin  tro  Tjeneste  belønnedes 
han  1688  med  Ørkedalens  Sorenskriveri  i  Throndhjems  Stift,  hvor 
han  virkede  i  over  40  Aar.  Sine  yngre  Aars  Hændelser  har  han 
udførlig  beskrevet,  og  denne  hans  underholdende  Avtobiografi  giver 
ikke  uvigtige  Bidrag  til  hans  Tids  Historie.  Det  ser  ud,  som  om 
S.  gjennem  sin  Herre  Chr.  Gyldenløve  har  bidraget  til,  at  Bestem- 
melsen i  Norske  Lov  om,  at  Amtmændene  skulde  være  Skiftefor- 
valtere, ikke  blev  sat  i  Kraft,  men  at  Skifterne  bleve  overdragne 
til  Sorenskriverne. 

(Norsk)  Hist.  Tidsskr.  III,  97  flf.  L,  Daoe. 

Skade,  Niels  Clausen,  f  1531,  s.  Clausen  (III,  628). 

Skade,  Offe,  1609 — 64,  født  23.  Avg.  1609  paa  Kattrup  i 
Sjælland  som  Søn  af  Christoffer  S.  til  Kattrup  (f  1654)  og  Bodil 
Brun  (t  1664),  kom  i  sin  Barndom  til  sin  Frænde  Ebbe  Munk  paa 
Antvorskov,  hvor  Christian  IV  blev  opmærksom  paa  ham  og  an- 
satte ham  1615  som  Page  hos  sin  4aarige  Søn  Hertug  Ulrik,  hvem 
han  derefter  ftilgte  uafbrudt,  ogsaa  paa  Rejser  i  Udlandet,  indtil 
han  1629  kom  ind  i  danske  Kancelli.  1631  ledsagede  han  som 
Marskal  Malte  Juul  paa  hans  Ambassade  til  Rusland,  tog  s.  A. 
sin    Afsked    fra    Kancelliet    og    ftilgte    1632    med    Hertug   Ulrik    til 

Tyskland,  hvor  han  tjente  19  Maaneder  som  kursachsisk  Komet. 
Efter  hans  Hjemkomst  1633  gjorde  Kongen  ham  til  Hotjunker  og 
sendte  ham  s.  A.  i  sit  Ærende  til  Dresden;  1634  havde  han  ved 
Prins  Christians  Bryllup  Opvartning  hos  Ærkebiskoppen  af  Bremen, 
Hertug  Frederik  (Frederik  III),  hos  hvem  han  derefter  med  Kon- 
gens Samtykke  tog  Tjeneste  og  1635  blev  Kammerjunker.  I  Bre- 
mervørde,  hvor  Hertugen  residerede,  havde  O.  S.  19.  Nov.  1637 
Bryllup  med  Augusta  Margrethe  v.  Marschalck,  Datter  af  Kansler 
Levin  v.  M.  (XI,  139).  Fra  1638 — 44,  da  de  svenske  Tropper  for- 
dreve  ham,  var  han  forlenet  med  Drostiet  Nienhusen.  Efter  Her- 
tugens Tronbestigelse  forlenedes  O.  S.  med  Tune  Skibrede,  senere 
med  Nedenæs  Len,  begge  i  Norge,  indtil  han  1653  fik  Nykjøbing 
I-Æn  paa  Falster  og  s.  A.  ansattes  som  Hofmester  hos  Kronprins 
Christian,  hvem  han  ledsagede  paa  Hyldingsrejseme  i  Danmark  og 
til  Christiania.  1657  ombyttede  han  Nykjøbing  med  Roskilde  Len, 
hvormed  han  1660  forenede  Embedet  som  Stiftsbefalingsmand  i 
Sjælland;  men  1661  opgav  han  Lenet,  efter  at  han  Aaret  forud 
efter  Regeringsforandringen  var  bleven  optagen  i  Rigsraadet  samt 
udnævnt  til  Assessor  i  Kancellikollegiet  og  Kancelliraad ;  han  var 
desuden  Medlem  af  Højesteret.  Død  19.  Okt.  1664.  O.  S.  ejede 
efter  sin  Moder  Kjærbygaard  ved  Aarhus.  Han  har  sikkert  været 
Kongehuset  en  tro  og  brav  Tjener.  Hans  Hustru  var  død  i  Flens- 
borg 20.  Sept.   1654. 

Byssing,  Ligpræd.  ov.  O.  S.  (1666).  Rørdam,  Hist.  Saml.  og  Studier  II, 
6  f.     Moe,  Tidsskr.  f.  d.  norske  Personalhist.  I,   189.  G,  Z.   Wad. 

Skade,  Otte,  — 1673,  var  en  Broder  til  ovennævnte  Offe  S. 
og  skrives  snart  til  Tanderup,  snart  til  Kjærbygaard  og  til  Vallund- 
gaard,  ligesom  han  ved  sit  andet  Giftermaal  kom  i  Besiddelse  af 
Kjølberg  i  Smaalenene.  1646  ftk  han  Bestalling  som  Kapitajn,  1650 
blev  han  Kommandant  i  Christianopel,  hvor  han  i  Lensmændenes 
Fraværelse  varetog  Slotsloven.  I  1652  fik  han  Kongebrev  paa  400 
Rdl.  aarlig  af  Strøms  Gods  (ved  Drammen)  i  cVartgelder*,  1653 
blev  han  Oberstlieutenant  og  Kommandant  paa  Kronborg,  men 
kom  snart  efter  til  Norge,  hvor  han  i  alt  Fald  var  Oberst  ved 
Krigens  Begyndelse  1657,  da  han  med  flere  højere  Officerer  fik 
Befaling  at  sidde  i  Krigsraadet.  1658  overdroges  Kommandant- 
skabet paa  Kronborg  ham  paa  ny  som  den,  der  kj endte  Stedet 
bedst,  men  ellers  deltog  han  som  Oberst  for  smaalenske  Regiment 
med  megen  Dygtighed  i  Krigen  i  Norge  indtil  Fredslutningen  1660. 

Saaledes  var  han  Anfører  for  de  norske  Tropper,  der  fra  Frede- 
riksstad kom  Halden  til  Undsætning  ved  Svenskernes  Anfald  14. 
Sept.  1658,  ved  hvilket  han  fik  en  Hest  skudt  under  sig  og  en 
Kugle  gjennem  sin  Kjole;  det  følgende  Aars  Høst  deltog  han  i  Ind- 
faldet i  Sverige.  Han  afgik  ved  Døden  i  den  første  Halvdel  af 
1673.  Medens  hans  første  Hustru,  Mette  Qvitzow  (f  3.  Nov.  1601, 
gift  1646,  t  1648),  vistnok  har  været  ældre  end  han  selv,  var  hans 
anden  Frue,  Sophie  Bielke,  en  Datter  af  Kansler  Jens  B.  (II,  332), 
vistnok  ikke  lidet  yngre  end  han;  hun  blev  2.  Gang  (1677)  gift 
med  Generallieutenant  Hans  Løvenhielm  (X,  596). 

(Norsk)  Hist.  Tidsskr.  3.  R.  II  og  V.     Saga  I.  80  f.  84. 

H./.  HuitfeldtKaas. 

Skagbo,  s.  Skavbo. 

Skaktavl,  Thorbjørn  Olufisen,  — 1577,  Præst.  Han  var 
den  sidste  katholske  og  første  lutherske  Præst  paa  Toten  og  Kan- 
nik i  Hammer  Domkapitel.  Han  tilhørte  en  mindre  fremtrædende 
oplandsk  Adelsslægt,  der  har  faaet  sit  Familienavn  efter  Vaaben- 
mærket:  et  paa  tværs  afskaaret  Skakbræt,  og  var  gift  med  Rannog 
Mogensdatter  af  Slægten  Hardingmand.  Hvad  man  for  Resien 
ved  om  ham,  indskrænker  sig  til,  at  han  var  meget  rig  paa  Jorde- 
gods, at  hans  Liv  ikke  altid  var  ulasteligt,  at  han  tog  Afsked  fra 
sit  Embede  omkring  1568  og  afgik  ved  Døden  18.  Juli  1577.  Hans 
legitime  Efterkommere  lade  sig  eftervise  paa  Oplandene  til  Be- 
gyndelsen af  det  18.  A  århundrede. 

A.  C.  Bang,  Den  norske  Kirkes  Geistlighed  i  Reformations-Aarh.  S.  121  f. 

A,  Chr,  Bang, 

Skandorf,  Niels  Poulsen,  f  1645,  s.  Schandorph  (ovfr.  S.  55). 

Skanke,  Hans,  1679 — 1739»  Skolemand,  Præst,  er  født  i 
Throndhjem  18.  April  1679.  Faderen,  Jonas  Jørgensen,  døde  som 
Arkelimester  1697  (begravet  21.  Febr.),  Moderen,  Berette  Einers- 
datter,  døde  1687.  Han  deponerede  fra  Throndhjems  Skole  1699, 
har  formodentlig  tilbragt  Tiden  efter  sin  Attestats  som  Huslærer, 
og  det  er  vel  i  den  Egenskab,  han  1701  om  Sommeren  opholdt 
sig  paa  Tromsø.  Her  siger  han,  at  han  brugte  14  Dage  til  at 
lære  Finnernes  Sprog  saa  vidt,  at  han  kunde  forstaa  dem,  og  kort 
derefter  kunde  han  ogsaa  tale  med  dem.  1705  blev  han  Famulus 
hos  Biskop  Peder  Krog  (IX,  506)  og  ftilgte  ham  paa  hans  Visitats 
gjennem  hele  Finmarken.    1709  blev  han  ansat  som  Konrektor  ved 

sin  B'ødebys  Skole,   til  hvilken  han  blev  knyttet  i  29  Aar,   medens 
han  vistnok   fra  sin   tidlige   Ungdom   havde  Lyst   til   den   kirkelige 
Gjeming,   ligesom   han   var  vel   begavet  som   Prædikant.      Da  det 
nyoprettede    Missionskollegium    17 15    udsendte    sin    Opfordring    til 
at    indsende   Forslag    til    Anstalter    for   Finnernes  kristelige   Oplys- 
ning,   vare    hans    Meddelelser   maaske    det    mest    værdifulde,    der 
fremkom.      Det   var    ogsaa   ham,    der   s.    A.    henledede   Opmærk- 
somheden  paa  Lektoratet  i  Throndhjem,   der  kunde  tjene  til  Løn 
for  den  Mand,  hvem  Omsorgen  for  Finnerne  blev  overdragen.     Det 
blev,    som   bekjendt,   Thomas   v.   Westen,    og  for    denne   blev    nu 
S.,    der  selv  havde  ønsket  Posten,   den   mest  trofaste  Medhjælper, 
der  fik  at  overtage  Lektorens  Forretninger  ved  Skolen  under  hans 
Fravær  i  Finmarken.      I  denne  Stilling  fik  han   det  ikke   altid  saa 
ganske    let,    navnlig    efter    v.   Westens    tredje   Rejse,    da    han    var 
svækket  og  led  under  det  stærke  Krav   paa  en   historisk  Fremstil- 
ling af  Missionens  Gang,  der  gjentagende,   endog  af  Kongen  selv^ 
blev   fremført.      Alt   som    det  gik    ned   over   med   v.   Westen,   be- 
gyndte Kollegiet  i  en  halv  privat  Brevvexling  med  S.  at  skaffe  sig 
Oplysninger  om  Forholdene  i  Throndhjem.    Da  v.  Westen  var  død 
(1727),   har  S.    visselig  ikke   været   uden   Haab   om   hans   Embede, 
men   Kollegiet  har  vel  haft  det  rette  Syn  for,   at   han   var  en   af 
disse   gode    Mænd,    der    ere    fortræffelige    i    en    underordnet    Stil- 
ling,  men  ikke  skikkede   til   at  staa  i  Spidsen   for   et   stort   Fore- 
tagende.     Embedet  blev  overdraget   Eiler   Hagerup  (VI,  475),   der 
ikke  gjæme  vilde  til  Throndhjem  og  betragtede  Missionsgjemingen 
fra  et  ganske  andet  Synspunkt  end  v.  Westen  og  S.    Denne  kunde 
nu  ikke  vente  sig  gode  Dage,  og  han  fik  dem   ikke  heller.     Efter 
Biskop  P.  Krogs  Død  (1731)  blev  han  udnævnt  til  Lektor  og  haa- 
bede  nu  paa  bedre  Dage  for  Missionen,  men  Hagerup  fik  Udnæv- 
nelsen tilbagekaldt   2   Maaneder  efter.     Imidlertid   blev   S.   Rektor 
1732,  men  hans  Stilling  var  bedrøvelig,  da  han  maatte  kæmpe  med 
Sygdom  og  Fattigdom.      For  at  raade  Bod   paa  denne  søgte  han 
1738  Melhus  Sognekald  og  fik  det.      Hans  Søn  blev  som  personel 
Kapellan   ordineret  samme   Dag  som   Faderen,    der   næppe   nogen 
Sinde  har  tænkt  at  fungere  i  sit  nye,  store  Embede,  i  hvilket  han 
døde  en  Maaneds  Tid  efter  sin  Ordination,  21.  Marts  1739.     Hans 
«Epitome    missionis    Lapponicæ»,    der    aldrig   har   været    udgivet, 
men   er  benyttet  af  Hammond  (VI,   553),    er   et  fortjenstfuldt  Ar- 
bejde,   der  vil  bevare  hans  Navn.      Gift  30.  Sept.   17 11  med  Ester 
Jacobsdatter  Abel  (f  1733,  begravet  2.  Jan.). 

^24  Skanke,  Hans, 

Hammond,  Den  nord.  Missions  Hist.  Thrap,  Th.  v.  Westen  og  Finne- 
missionen S.  37.  121  AF.  j)^  Thrap, 

Skanke,  Jon  Mogensen,  — 1617,  Skolemand  og  Præst, 
tilhørte  en  vidt  forgrenet  adelig  Slægt,  der  i  sidste  Halvdel  af  det 
16.  Aarhundrede  antog  Familienavnet  Skanke  (Schonck,  Schunck) 
efter  sit  Vaabenmærke:  en  afhugget  Fod.  J.  M.,  hvis  Fødselsaar 
og  Fødested  ikke  kjendes  —  man  har  gættet  paa,  at  han  skulde 
være  fra  Jæmteland  — ,  blev  immatrikuleret  ved  Rostocks  Univer- 
sitet i  1593  og  senere  ansat  som  Rektor  ved  Latinskolen  i  Bergen, 
hvor  han  blev  gift  med  en  Datter  af  Biskop  Anders  Foss  (V,  260) 
ved  Navn  Magdalene.  Raa  af  Natur,  ustyrlig  og  hensynsløs  og 
til  sine  Tider  vistnok  psykisk  abnorm  i  sin  Brutalitet  begyndte  han 
snart  at  mishandle  sin  Hustru  og  i  det  hele  taget  at  optræde  mod 
sine  Svigerforældre  paa  en  saa  oprørende  Maade,  at  Biskoppen 
maatte  fjæme  ham  fra  Rektorstillingen  og  indstævne  ham  for  det 
kjøbenhavnske  Universitets  Konsistorium  om  Sommeren  1596.  Her 
krøb  han  da  omsider  til  Korset,  bad  om  Tilgivelse  og  gav  baade 
mundtlig  og  skriftlig  Løfte  om  at  leve  med  sin  Hustru,  som  det 
bør  sig  en  ærlig  Mand,  og  at  skikke  sig  mod  sine  Svigerforældre 
som  en  god  Søn  i  alle  Maader.  Han  blev  da  tagen  til  Naade, 
hans  Hustru  flyttede  til  ham,  og  Biskoppen  hjalp  ham  til  at  faa 
Indvikens  Sognekald,  hvor  man  første  Gang  finder  ham  nævnt  i 
1599.  I  1613  ses  han  at  være  bleven  anklaget  for  ulovlig  Handel. 
For  Resten  hører  man  intet  om  ham  før  1617,  da  der  rejstes  Klage 
mod  ham  for  en  Række  af  oprørende  Forbrydelser,  og  han  blev 
af  Bergens  Domkapitel  fradømt  sit  Embede  (4.  Avg.  161 7)  og  der- 
paa  af  den  verdslige  Øvrighed  dømt  fra  Livet.  Folkesagnet  har 
gjort  ham  til  Martyr  for  Hustruens  Ondskab.  —  J.  M.  var  en 
Mand  med,  som  det  synes,  ypperlige  Evner  og  var  en  for  sin 
Tid  sjælden  dygtig  Kjender  af  det  gamle  norske  Sprog. 

A.  C.  Bang,  Den  norske  Kirkes  Hist  i  Reformations-Aarh.  S.  81  f.  C» 
Pavels  Dagbøger  1817 — 22  II,  69.  A.  Chr.  Bang, 

RETTELSER. 


L  BIVD. 

S.  312  L.   19  f.  n.   1805,  læs:   1803. 
-    329    -      3     —     Schmidt,  læs:  Smidt 


m.  BIVD. 

s.       4  L.   15  f.  n.   II.  Marts,  læs:   16.  Marts. 

39    -     II     —     Amtsprovst,  læs:  Stiftsprovst. 
.    233    •      6  og  3  f.  n.  Morten   Mortensen   (ikke   Nielsen)    Budolph    døde    15. 

Febr.   1725  i  Freiberg  (i  Sachsen). 
'    351    '     17  f*  o.   første,  læs:  anden. 


V.  BUD. 

S.  596  L.     8  f.  n.  Johannes  Gerechini  (Gerekesen)   blev    1426   udnævnt   til  Bi- 
skop i  Skal  holt,  men  tiltraadte  først  1430  Embedet. 


Vn.  BIID. 

s.  352  L.     3  f.  o.    15.  Nov.,  læs:  5.  Nov. 

-    503    -     19  f.  n.  Slaget  ved  Emmervad  hører  snarest  til  Aaret  1422. 


DL  BIHD. 
S.  198  L.     9  f.  o.  o.  1720,  læs:  1720. 

-  —     -     10    —     16.  Jan.,  læs:   10.  Jan. 

-  365    -      3    —    Chistianshavn,  læs:  Christianshavn. 
•    582    -      2    —     1421,  læs:  o.   1419. 

-  587    -    20  f.  n.  24.  Juni,  læs:  23.  Juli. 


XL  BIVD. 
S^   193  L.     2  f.  n.  H.   Matzen  og   M.   Matsen   ere   Halvbrødre,   i   det   de   have 

samme  Moder,   men   forskjellige  Fædre   (Brødre); 

hins  Fader  hed  Marquard  Nicolai  M. 
•    340   -      3  f-  o.   Presbyteriologia,  læs:  Presbyterologia. 
-    542    ■     15     —     1564—65,  læs':   1565—66. 

Xm.  BIHD. 
114  L.     3  f.  n.  C.  G.  Pilo  blev  kongl.  Hofmaler   1747. 
236    -      6  f.  o.   15.  Juni,  læs:  21.  Juni. 
256    -       I   f.  n.    1883,   læs:   1885. 
291    -      6    —    25.  Okt,  læs:  29.  Okt 
563    -      4  f.  o.  og  I   f.  n.  K.  Reedtz  døde  8,  Marts  1734  paa  Nørlund. 


UV.  BUD. 
S.   145  L.     7— 6  f.  n.  Ordene    t overførte  Hæren   til  Skaane  og  senere*   udgaa. 

-  165    -       3   f.  n.  Faeler,  læs:  P'ader. 

-  376    -     16  f.  o.   Broder  til,  læs:  Søn  af. 

-  447    -       I     —     Huset  Ryberg  gik  fallit  1820,  ikke  som  Følge  af  Tab  under 

Krigen  med  England,  men  paa  Grund  af  Tab  ved 
Statsbankerotten    18 13   og   senere  tilstødte  Uheld. 

-  483    -     10  f.  n.  RUse,  læs:  Ruse. 

-  512    -      5  f.  o.    1546,  læs:   1547. 

*    595    -     *3    —     paa  Vedø,  læs:  paa  Isgaard. 

-  633    -    15  f.  n.   1886,  læs:   1856. 


XV.  BIHD. 

ældste,  læs:  yngste. 

I.  Okt.,  læs:  31.  Okt. 

n.  Ordene  cog  til  Direktør  for  Herlufsholm*  udgaa. 

Tilbagekaldelsesretten,  læs :  Tilbageholdelsesretten. 

Ordene  <uden  Tvivl*  udgaa. 

Kreditforeningsoplag,  læs:  Kreditoplag. 

1871,  læs:   1872. 

F.  V.  E.  F.  T.  Schjøtt  døde  under  et  Ophold  i  Kjøbenhavn. 

Ordene  <paa  denne  Medaille*  udgaa. 

1847,  læs:   1848. 

1772,  læs:  1779. 

f.  n.  Schultze,  læs:  Schulze. 

f.  n.  i  det  han  .  .  .  (Dec.  1779),  læs:  i  det  han,  der  siden 
Overtilsynskommissionens  Tiltrædelse  (Marts  1778) 
som  <Medinstruktør»  havde  taget  virksom  Del  i 
Instruktionen,  nu  (Dec.  1779)  fik  sin  Myndighed 
i  saa  Henseende  yderligere  stadfæstet  og  udvidet 
som  Instruktør  for  de  yngre  Skuespillere. 
462    •       5  f.  n.  ansvarhavende,  læs:  politisk. 


S.  30  L. 

9  f.  0. 

-   77  - 

19  f.  n. 

-   85  - 

5-4  f. 

.   87  - 

7  f.  0. 

.  115  - 

20  f.  n. 

■  133  • 

12  — 

-  160  - 

7  f.  0. 

-  163  - 

II  f.  n. 

■  245  • 

II  f.  0. 

-  256  - 

14  — 

-  324  - 

II  f.  n. 

•  350  - 

8  og  5 

.  398  . 

12  —  11 

^( 

